
CONGREGATIO GENERALIS CXIX 

Exc.mus P. D. Pericles Felici, arch. tit. Samosatensis, Ss. Con¬ 
cilii secretarius generalis : 

Em.mus ac rev.mus D. card. Leo Ioseph Suenens moderabitur ho¬ 
diernam congregationem generalem, quae est 119. 

Distribuentur, Patres venerabiles, vobis, hodie, duo fasciculi, quo¬ 
rum alter continet relationem super schema voti « De matrimonii sa¬ 
cramento » cum textu emendato, et de hoc schemate suo tempore di¬ 
sceptabitur; alter vero continet modos circa cap. II schematis de Oecu- 
menismo , quod inscribitur de Oecumenismi exercitio. Circa hos modos 
fiet suffragatio crastina. Hodie fiet suffragatio circa modos respicientes 
cap. I. Crastina fiet suffragatio circa modos respicientes caput alterum. 

Et nunc, Patres venerabiles, habeo duas communicationes faciendas, 
alteram laetam, minus laetam alteram. 

Prima est haec: Initio omnium congregationum generalium, post 
Sanctam Missam, fit inthronizatio Sancti Evangelii. Porro circa hanc 
caeremoniam, quae solemnis et gratissima est, Bibliotheca Vaticana cu¬ 
ravit aliquod opus cui titulus: II libro dei Vangelo nei Concili Ecumenici. 
Hoc opus refertur ad caeremoniam inthronizationis Evangeliorum et in 
hoc opere expenditur sensus huius inthronizationis, scii, praesidentia 
Christi in Conciliis, per historiam et iconographiam Conciliorum Oecu- 
menicorum, quae solet vocari « etimasia conciliaris »; est verbum diffi¬ 
cile, sed explicatur in opere. Et attentio fertur praesertim circa Codicem 
Urbinatem Latinum decimum Bibliothecae Vaticanae, qui inthroniza- 
tur in praesenti Concilio. Reproducuntur colore pulcherrimo omnes mi¬ 
niaturae horum Evangeliorum. Hoc opus stricte et critice et ad amus¬ 
sim confectum offertur Patribus ab em.mo ac rev.mo D. card. Eugenio 
Tisserant, Bibliothecario Sanctae Romanae Ecclesiae \plausus] et a Bi¬ 
bliotheca Vaticana. Opus confectum est ab egregio et cultissimo viro 
eiusdem Bibliothecae Vaticanae. Haec est communicatio laeta. 

Communicatio minus laeta est haec: sabbato proximo erit congre¬ 
gatio generalis. Id factum est ut detur pluribus possibilitas loquendi 
circa schemata quae adhuc discutienda sunt. Ergo non est culpa mode¬ 
ratorum si hoc statuerunt, est beneficium erga Patres. 

Iam dixi vobis, Patres venerabiles, hodie, nempe die 10 novembris, 
admissum iri coram Summo Pontifice episcopatum Africae linguae an- 
glicae, et quidem hora 19. Episcopi sic disponentur in conclavibus 
pontificiis — audiant hi quorum interest —: 

— in conclavi thronuli — nescio quomodo dicam — « dei tro- 
netto », consistent et exspectabunt Summum Pontificem episcopatus ex 
Sierra Leone, Etiopia, Gambia, Ghana; 

— in conclavi participantis, vulgo « dei partecipante »: episcopa¬ 
tus ex Isola Maurizio, Isole Seychelles, Kenya; 

— in conclavi Nostrae Dominae, « della Madonna »: episcopi ex 
Liberia et episcopatus — idem est — ex Liberia et Nigeria; 

— in conclavi throni: episcopatus ex Malawi, Sudan, Uganda; 

— in conclavi « dei Papi » — vulgo dicto « dei Papi » —: episco¬ 
patus ex Tanzania, Repubblica Sud-Africana, Beciuania, Swaziland, Ba- 
sutoland, Africa Sud-Ovest et Rhodesia, scii, ex Rhodesia dei Sud. 

Conclavia indicabuntur ab illis assignatoribus loci — non sunt 
nostri assignatores loci — sed assignatores loci qui erunt in loco. 

Nunc lego nomina eorum qui verbum facere petierunt circa n. 25 
cap. IV De Ecclesia in mundo huius temporis : Beat.mus D. Maximus IV, 
patr. Antiochenus et Totius Orientis Alexandr. et Hierosol. Melchita- 
rum; exc.mi DD. Franciscus Hengsbach, ep. Essendiensis in Germania; 
Philippus Hannan, ep. aux. Vashingtonensis in Statibus Foed. Ameri- 
cae Septemtrionalis. 

Deinde loquentur nomine 70 Patrum, exc.mi DD. Romanus Arrieta, 
ep. Tilaranensis in Costa Rica; Georgius Beck, arch. Liverpolitanus in 
Anglia; Candidus Rada, ep. Guarandensis in Aequatore; Ioannes Gay, 
ep. Imae Telluris in An tiliis Gallicis; Georgius Hakim, ep. Ptolemai- 
densis Melchitarum in Israel; Mauritius Rigaud, ep. Apamiensis in 
Gallia; loannes-Baptista da Mota, arch. Victoriensis Spiritus Sancti in 
Brasilia; Aloisius Yanez, ep. S. Mariae Angelorum in Chilia; Marcus 
McGrath, ep. S. Iacobi Varagiiensis in Panama; Gregorius Thangala- 
thil, arch. Trivandrensis in India. 

Postea transitus fiet ad aliud schema: de accommodata renovatione 
vitae religiosae. 

SCHEMA DECRETI DE OECUMENISMO * 

1 - RELATIO GENERALIS 

De singulis partibus Capitis I Schematis Decreti De Oecumenismo 
die 5 octobris huius anni factae sunt suffragationes, cum sequenti exitu. 

Prima suffragatio, de numero 1 (prooemium) 


Praesentes votantes.2111 

Placet. 2094 

Non placet. 16 

Votum nullum. 1 

Secunda suffragatio, de numero 2 

Praesentes votantes.2112 

Placet. 2081 

Non placet. 30 

Votum nullum. 1 

Tertia suffragatio, de numero 3 

Praesentes votantes.2110 

Placet.2051 

Non placet. 57 

Vota nulla. 2 

Quarta suffragatio, de numero 4 

Praesentes votantes.2107 

Placet ... . 2056 

Non placet. 50 

Votum nullum. 1 


De integro capite I facta est suffragatio die 6 octobris, cum sequenti 


exitu: 

Praesentes votantes.2166 

Placet ........... 1926 

Non placet. 30 

Votum nullum ........ 1 

Placet iuxta modum.209 


Integrum ergo caput cum omnibus suis partibus a Concilio est ap¬ 
probatum. 

* Huiusmodi fasciculus Patribus distributus est in congregatione generali 118, 
die 9 novembris 1964. 

[4] 2 - MODI 

A Patribus Conciliaribus propositi 
circa Prooemium et Caput I 
Decreti de Oecumenismo 

Omnes et singuli modi a Patribus propositi omni qua par est dili¬ 
gentia examinati sunt a subcommissione quae ad hoc a Patribus Secreta- 
riatus in sessione plenaria congregatis constituta est et cui praesidebant 
Exc.mi Jaeger et Martin. Relatione scripta circa omnes modos Patribus 
Secretariatus tradita et ab ipsis examinata, ampla praesertim de modis 
maioris momenti discussio in sessionibus plenariis Secretariatus facta 
est. Aliquae mutationes, breviores additiones, transpositiones propositae, 
quibus sensus textus clarius et melius exprimitur, admissae sunt. 

In sequenti relatione modi per ordinem recensentur et responsa 
proponuntur. Non omnis modus separatim indicatur, cum nonnulli ob 
materiae affinitatem in unum coadunati et simul considerati sint. 

[5] Prooemium 

1 — Pag. 5, lin. 1-3 immerito dicitur unitatis redintegrationem esse 

unum ex praecipuis Concilii propositis.* 

R. — In textu non affirmatur ipsam redintegrationem unitatis esse 
propositum Concilii, sed promotionem unitatis, quae ad redinte¬ 
grationem ducat («Unitatis redintegratio... promovenda»). Ce- 
teroquin unitatis redintegrationem Paulus VI explicite unum e 
finibus Concilii nominavit (cf. notam 1, pag. 5). 

2 — Pag. 5, lin. 3-6: Videtur etiam Ecclesiam catholicam inter illas 

Communiones comprehendi, quod falsum esset. 

R. — Hic tantum factum, prout ab omnibus conspicitur, describen¬ 
dum est. Postea clare affirmatur solam Ecclesiam catholicam esse 
veram Ecclesiam Christi. 

3 — Pag. 5, lin. 4 post verba «condita est Ecclesia» addatur «ab 

omnibus quidem cognoscibilis ». 

R. — Talis affirmatio in apto loco, ubi cognoscibilitas sufficienter ex¬ 
plicari potest, necessaria est, non vero in textu Prooemii. Cete- 


* Ubi non indicatur numerus Patrum qui modum proposuerunt, intelligitur 
modum illum ab uno tantum Patre propositum esse. 

roquin pag. 7, lin. 5-6, Ecclesia explicite vocatur «signum le- [5] 
vatum in nationes »; quod cognoscibilitatem eius implicat. 

4 — Pag. 5, lin. 5 ante « discipuli» dicatur « multi», secus etiam ca¬ 

tholici ad Christum dividendum concurrere dicerentur. 

R. — In lin. 4-7 nominatur tantum factum divisionis et nihil catho¬ 
licis obiicitur. 

5 — Pag. 5, lin. 6 post «Domini» dicatur «in rebus essentialibus», [6] 

quia in multis rebus sensus diversi Christum non dividunt. 

R. — In Prooemio exacta distinctio nondum facienda videtur; hoc in 
sequenti expositione fit. 

6 — Pag. 5, lin. 10-23 auferantur et lin. 24 deleantur verba «ea 

omnia laeto animo considerans ». 

Ratio : a) Motus unionis apud non-catholicos, utpote gene- 
ratim tendens ad vagum christianismum, nequit tribui gratiae. 
b) Ne credatur Ecclesia solum de unitate curare. 

R. — Cum textus a Concilio approbatus sit, auferri nequit. Ceteroquin 
ipsi Summi Pontifices et S. Officium motum oecumenicum non- 
catholicorum gratiae Spiritus Sancti tribuunt. 

7 — Pag. 5, lin. 13-16 proponitur haec nova formula «Qua divina 

benedictione permulti ubique homines permoti sunt atque mi¬ 
rabiliter inter fratres a nobis seiunctos amplior in dies natus...». 

Rationes : a) Sic evitatur repetitio vocis «gratia» (lin. 13 
et 15). 

b) Omissio vocis «quoque» vitat comparationem inoppor¬ 
tunam. 

c) Accuratius dicitur « fratres a nobis seiunctos » (2 Patres). 

R. — Melior visa est Secretariatui formula textus approbati. 

8 — Pag. 5, lin. 13-15 proponitur haec nova formula «Qua gratia 

permulti ubique homines acti sunt atque tam inter fratres a 
nobis seiunctos quam inter nos sub influxu Spiritus Sancti amplior 
in dies motus exortus est...». 

Ratio : Stylus est veritas historica. 

R. — Neque stylus neque historica veritas formula a Concilio appro¬ 
bata offenduntur. Conatus unionis iam ante motum oecumenicum 
a catholicis facti sunt. 

9 — Pag. 5, lin. 14-16 dicatur «...motus, non sine Spiritu afflante, 

exortus est ad unitatem Fidei, cultus, regiminis christianorum 
restaurandam ». 

Ratio : Ante schisma saeculi xi unitas christianorum iam 
existebat. 

[6] R. — Ratio indicata valet pro mutatione verbi «assequendam». 

Cf. emendationem 1, pag. 45. 

[7] 10 — Pag. 5, lin. 17, post «Deum» addatur «Unum et» (2 Patres). 
R. — Textus approbatus reddit formulam Consilii mundialis Ecclesia¬ 
rum (Genevensis); ergo retinendus est. 

11 — Pag. 5, lin. 18 ante «Dominum» addatur «Deum ac». 

R. — Cf. responsum ad 10. 

12 — Pag. 5, lin. 19 non intelligitur sententia «...in quibus Evange- 

lium audierunt quosque singuli Ecclesiam dicunt esse suam et 
Dei». 

R. — Secretariatui videtur sententiam, quae factum notum describit, 
non difficulter intelligi. 

13 -— Pag. 5, lin. 19 loco «quosque» dicatur «quique». 

R. — Verbum « quosque », cum referatur ad « coetibus », omnino re¬ 
tinendum est. 

14 — Pag. 5, lin. 19 non intelligitur expressio «...quosque singuli 

Ecclesiam...» ( 3 Patres). 

R. — Sensus enuntiationis sat clarus videtur. 

15 — Pag. 5, lin. 20-23 proponitur novus textus «Omnes tamen, 

etsi diverso modo Christifideles congreget, ita ut per efficacio- 
rem praedicationem Evangelii totus mundus salvus fiat». 

Ratio: Maior claritas et vitanda aequivocatio. 

R. — Textus approbatus satis clarus censetur. 

16 — Pag. 5, lin. 21 loco «sit» dicatur «est». 

Ratio : Universalitas Ecclesiae, praesertim eius missionis, est 
factum. 

R. — Verbum « sit» retinendum est, cum agatur de motu inter non- 
catholicos tendente ad universalitatem, non vero de universali¬ 
tate Ecclesiae catholicae enuntianda. 

17 — Pag. 5, lin. 21 omittatur «quae sit» et dicatur « ...adspirant 

vere universalem missam ». 

R. — Cf. responsum ad 16. 

18 — Pag. 5, lin. 21 displicent voces «universalis. ...ad universum 

missa sit». 

Ratio: Suggeritur dubitatio de nota catholicitatis iam data. 

[8] R. — Cf. responsum ad 16 datum. 

19 — Pag. 5, lin. 22-23 loco «ad universum... gloriam Dei» dica¬ 

tur: « ad omnes homines missa ut ad Evangelium convertantur 
et salvi fiant». 

Ratio: Vitanda repetitio et dissonantia (2 Patres). 

R. — Hic praecise agitur de missione Ecclesiae ad universum mun- [8] 
dum. 

20 — Pag. 5, lin. 24 dicatur « Sacrosancta igitur Synodus ». 

Ratio: «Haec» non bene sonat cum «ea» (2 Patres). 

R. — Textus approbatus offendere latinitatem non videtur. 

21 — Pag. 5, lin. 26 omittatur verbum «Catholicis». 

Ratio: Decretum saltem indirecte etiam ad alios christianos 
dirigitur. 

R. — Explicite nominandi sunt tantum ii — scii. Catholici — quibus 
Concilium directe adiumenta proponit. 


Caput I [9] 

IN GENERE 

1 — Evitentur omnes locutiones faventes interconfessionalismum et 

indifferentismum circa omnes religiones. 

R. — Consensus quasi unanimis Concilii de primo capite ostendit talia 
pericula in eo non contineri. 

2 — Latine dicendi modus fiat magis rectus, «linearis», expolitus. 

R. — Latinitas textus a multis Patribus explicitis verbis laudata est. 

3 — Cum vox «Ecclesia» applicatur Ecclesiae catholicae, dicatur 

« Ecclesia catholica ». 

Ratio: Aliquando vox «Ecclesia» usurpatur ad alias etiam 
Confessiones christianas designandas. 

R. — Sensus vocis « Ecclesia » ex contextu semper sufficienter elucet. 

4 — Expressius dicatur unam solam esse veram Ecclesiam Chri¬ 

sti; hanc esse Catholicam Apostolicam Romanam; omnes debere 
inquirere, ut eam cognoscant et ingrediantur ad salutem obtinen¬ 
dam ( idem Pater). 

Ratio: Periculum indifferentismi pro multis catholicis. 

R. — In toto textu sufficienter effertur, quod postulatur. Ex altera 
parte non est tacendum etiam in aliis communitatibus christianis 
inveniri veritates revelatas et elementa ecclesialia. 

5 — Clarius dicendum esset veram Ecclesiam esse solam Ecclesiam 

catholicam romanam et Summum Pontificem gaudere suprema 
auctoritate in omnes fideles et episcopos et personali infallibili- 
tate (5 Patres). 

R. — Textus supponit doctrinam in constitutione « De Ecclesia » expo¬ 
sitam, ut pag. 5, lin. 24-25 affirmatur. 

[9] 5 — Nimis lato sensu conceptus unitatis et catholicitatis adhibentur 

{udem Patres). 

R. — Sensus ex contextu non est ambiguus. 

7 — Christus eo sensu caput Ecclesiae affirmandus esset, quo non 

est caput aliarum communitatum religiosarum. 

[10] R, — Textus servatur, nam hic caute procedendum est, ne insinuetur 

Christum non esse fontem gratiae quae etiam fratribus separatis 
donatur (cf. S. C. S. Officii, Epist. ad R. I. Cushing, Archiepisco- 
pum Bostoniensem, 8 aug. 1949). 

8 — Spiritus Sanctus ut anima solius Ecclesiae verae exhibeatur 

(i iidetn Patres). 

R. — Ut quaestio de anima corporis Christi mystici sufficienter tracte¬ 
tur, longioris explanationis opus esset, quae hic fieri nequit. 

9 — Falso asseritur in textu fratres separatos nobiscum quadam 

communione coniungi {udem Patres). 

Ratio : «Ecclesiae communio» non admittit gradus. 

R. — Communio inter christifideles perfecta vel minus perfecta esse 
potest. 

10 — Confusio in textu habetur inter mysticam cum Christo unio¬ 

nem et Corpus Christi Mysticum {udem Patres). 

R. — Unio mystica cum Christo necessario infert unionem cum Cor¬ 
pore Christi Mystico, variis utique modis. 

11 — Unicitas verae Ecclesiae explicitius et in recto exhibenda esset 

{udem Patres). 

R. — Ex toto textu et ex singulis quoque affirmationibus (cf. pag. 7, 
lin. 5 et lin. 8 ; pag. 8 , lin. 10 et 12 ) unicitas Ecclesiae satis 
apparet; refertur etiam ad constitutionem «De Ecclesia». 

12 — Textus non distinguit, uti oportet, inter fidem subiectivam 

fratrum seiunctorum et fidem obiectivam; simile valet de spe et 
caritate eorum {udem Patres). 

R. — In fratribus seiunctis non tantum subiectivae fides, spes, caritas 
adesse possunt, sed etiam obiectivae. Ulterior explicatio tractatus 
theologicos spectat. 

13 — Immerito communitates fratrum separatorum «ecclesiae» vo¬ 

cantur {udem Patres). 

R. — Etiam in documentis Summorum Pontificum quaedam communi¬ 
tates non-catholicae vocantur Ecclesiae. 

14 — Proponitur textus brevior prooemii. 

R. — Textus, prout iacet, Concilio quasi unanimi consensu placuit. 

15 — Numerus 2 ante numerum 4 ponendus esset. [^] 

Ratio: Incipiendum est a facto motus oecumenici, postea 
exponenda principia catholica motus. 

R. — Actio oecumenica catholica describenda (n. 4) supponit exposi¬ 
tionem principiorum catholicorum (num. 2 et 3). 

16 — Melior titulus decreti esset « De christianorum unitate fovenda ». 

R. — Quamvis titulus propositus aptus esset, Secretariatus propter pla¬ 
cita multorum Patrum titulum « De Oecumenismo » retinuit. Qui 
in secunda Sessione Concilii approbatus est. 

AD NUMERUM 2 

1 — Pag. 6, titulus capitis sic mutetur «De catholici oecumenismi 

principiis », quia tot species oecumenismi dantur quot sunt com¬ 
munitates separatae. 

R. — Unus est oecumenismus, sed diversa sunt principia, secundum 
quae singulae communitates motui oecumenico participant. Titu¬ 
lus, interea a Concilio approbatus, a pluribus Patribus in se¬ 
cunda Sessione postulatus est. 

2 — Pag. 6, lin. 1-24: Clarius exprimatur unicitas Ecclesiae. Non 

sufficit inculcare, ut in textu fit, unitatem Ecclesiae. 

R. — a) Ex toto textu clare apparet identificatio Ecclesiae Christi cum 
Ecclesia catholica, quamvis, ut oportet, efferantur elementa ec- 
clesialia aliarum communitatum. 

b) Pag. 7, lin. 5 Ecclesia a successoribus Apostolorum cum 
Petri successore capite gubernata (cf. novum textum ad pag. 6, 
lin. 33-34) explicite dicitur «unicus Dei grex» et lin. 13, «una 
et unica Dei Ecclesia ». 

3 — Pag. 6, lin. 1-24 ita reformentur, ut in primo inciso tantum id 

dicatur, quod nunc habetur lin. 1-4, in secundo inciso haec ex¬ 
ponantur: lesus oravit pro unitate — instituit Eucharistiam, 
sacramentum unitatis — mandatum novum fraternae caritatis 
promulgavit — promisit Spiritum Sanctum, unicae Ecclesiae vi¬ 
vificatorem. Propter maiorem claritatem. 

R. — Claritas in textu a Concilio approbato sufficiens habetur. 

4 — Pag. 6, lin. 3 ad «homo factus » addatur « ex Maria Virgine ». 

Ratio: Matri unitatis suus locus tribuatur in negotio Oecu¬ 
menismi. 

R. — Intentum tali insertione non videtur obtineri. [12] 

5 — Pag. 6, lin. 5 loco «fidelibus» dicatur «credentibus». Ita ha¬ 

bet Evangelium. 


2 

[12] R. 
6 

R. 

7 


R. 


R. 

9 

R. 

10 

R. 

11 

R. 

[13] 12 

R. 

13 

R. 


— Animadversio iusta. Textus secundum textum graecum Io. 17, 
20 mutatur. 

— Pag. 6, lin. 7 loco «(Io. 17, 21), et in Ecclesia » dicatur «(Io. 17, 
21 ). Christus Dominus non solum unitatis desiderium manife¬ 
stavit, sed in Ecclesia...», propter maiorem claritatem. 

— Textus approbatus satis clarus videtur. 

— Pag. 6, lin. 7 loco «mirabile sacramentum... efficitur» dica¬ 
tur «mirabile sacramentum quo unitas Ecclesiae, in fide, cul¬ 
tu, regimine facta, et significatur et perficitur». 

Ratio : Eucharistia complet tantum unitatem, quae fide, litur- 
gia, regimine iam effecta est. 

— Textus approbatus non excludit alia elementa unitatem effi¬ 
cientia, quae in reliquo textu pluries explicite nominantur. 

— Pag. 6, lin. 8-9 dicatur «quo mirabiliter unitas... perficitur». 

Ratio: Unitas Ecclesiae iam per baptismum et Spiritum San¬ 
ctum efficitur, ut lin. 17-18 et 18-21 affirmatur. 

— Unitas per Eucharistiam non tantum perficitur, sed etiam effi¬ 
citur, secundum axioma « Sacramenta efficiunt quod significant». 

— Pag. 6, lin. 10 loco «qui, Dominus et vivificans» dicatur «Do¬ 
minum et vivificantem, qui...». 

Ratio: Clarior allusio ad symbolum fidei. 

— Allusio in formula praeiacente cognoscentes symbolum latere 
vix potest. 

— Pag. 6, lin. 9 ante «efficitur» dicatur «primario». 

Ratio: Accedunt alia vincula unitatis. 

— Cf. responsum ad 7. 

— Pag. 6, lin. 13 loco «quo» dicatur «per quem», ne Spiritus 
Sanctus appareat ut medium, cum sit in ordine causae efficientis. 

— Propositio accipitur. Cf. emendationem 3, pag. 45. 

— Pag. 6, lin. 18 loco «unum» dicatur «unus». Ita habetur in 
textu graeco Gal. 3, 28 et in constitutione «De Ecclesia», n. 32, 
p. 119, lin. 10 ( 4 Patres). 

— Accipitur propter rationem allatam. Cf. emendationem 4, pag. 45. 

— Pag. 6, lin. 19 omittantur verba «credentes inhabitat» quia 
Spiritus Sanctus inhabitat tantum animam caritate vivificatam 
(2 Patres). 

— Eph. 3, 17 dicitur: «...Christum habitare per fidem in cordi¬ 
bus vestris». Si Christus, tunc etiam Spiritus. Theologiae est 
explicare quod agitur de fide viva, i. e. caritate formata. 

— Pag. 6, lin. 19 loco «credentes» dicatur «iustos». 


14 

Ratio: Spiritus Sanctus tantum existentes in statu gratiae [13] 
inhabitat. 

R. — Cf. responsum ad 13. 

15 — Pag. 6, lin. 19 post «credentes» addatur «et in caritate vi¬ 

ventes »; vel dicatur «in fide et caritate viventes ». 

Ratio : In adultis inhabitatio Spiritus Sancti non per solam 
fidem habetur (2 Patres). 

R. — Cf. responsum ad 13. 

16 — Pag. 6, lin. 21 loco «divisionem» dicatur «distributionem». 

«Divisio » potest etiam significare separationem. 

R. — 1 Cor. habet «divisiones (in plurali) gratiarum». Proponitur 
ergo, ut loco «divisionem» dicatur « divisiones ». 

17 — Pag. 6, lin. 25 dicatur «Ad hanc unam et sanctam suam Ec¬ 

clesiam », propter perfectionem lineae conceptualis. 

R. — Unitas et unicitas Ecclesiae pag. 7, lin. 13 explicite nominantur. 

18 — Pag. 6, lin. 26-27 removeantur et secundum constitutionem 

«De Ecclesia» melius componantur. 

R. — Cum ratio omissionis non indicetur et expressio concordet cum 
dictis in constitutione «De Ecclesia», textus approbatus mu¬ 
tari nequit. 

19 — Pag. 6, lin. 25-27 loco «Ad hanc autem sanctam suam Eccle¬ 

siam... stabiliendam... Duodecim concredidit.» dicatur: «Ad 
hanc... propagandam munera Evangelii nuntiandi, sanctificandi, 
regendi Apostolis concredidit». 

Ratio: Ne fiat confusio subiectorum iuridicorum trium mu- [14] 
nerum, quorum unum (scii, docendi) commissum est collegio 
Apostolorum, aliud (scii, sanctificandi) singulis Apostolis, aliud 
(scii, regendi) uni Petro et per Petrum Apostolorum universa¬ 
litati. 

R. — Textus approbatus correspondet Mt. 18, 18-20. Non est ratio 
agendi hic de subiectis iuridicis singulorum munerum. Cetero- 
quin, quae obiiciens exponit de munere regendi per Petrum 
in ceteros Apostolos derivato, non concordant cum doctrina con¬ 
stitutionis «De Ecclesia». 

20 — Pag. 6, lin. 26-27 loco «munus docendi, regendi et sancti¬ 

ficandi Collegio Duodecim concredidit» dicatur «munus do¬ 
cendi, sanctificandi et regendi Apostolis concredidit» (2 Pa¬ 
tres). «Duodecim Apostolis» (5 Patres). «Apostolis eorumque 
successoribus ». 

R. — Mentio Collegii Duodecim correspondet doctrinae constitutio- 

[14] 

nis «De Ecclesia» circa collegialitatem Apostolorum et succes¬ 
sorum eorum. 

21 — Pag. 6 , lin. 27-30 loco «inter eos Petrum... et in perfecta» di¬ 

catur «Inter eos Beatum Petrum elegit, super quem Ecclesiam 
suam aedificare decrevit, eidem claves regni caelorum promit¬ 
tens, cui etiam fratres suos in fide confirmandos commendavit 
atque universas oves in perfecta ». 

Ratio : «Beatus» alludit ad Mt. 16, 18. Verba «Confirma 
fratres tuos» (Lc. 22 , 32) non diriguntur ad Petrum post pro¬ 
fessionem dilectionis (Io. 21 ). 

R. — Textus approbatus iam brevitatis causa praeferendus videtur. 
Notetur verba Lc. 22 , 32 non citari, quo evitatur quaestio di¬ 
sputata, utrum apud Lc. 22, 32 «fratres» sint omnes fideles an 
tantum Apostoli. Forma «confirmandas» admittit mandatum 
confirmandi fratres iam antea a Christo enuntiatum esse. 

22 — Pag. 6 , lin. 26-29 loco «regendi et sanctificandi Collegio... con¬ 

fessionem Ecclesiam» dicatur «docendi, sanctificandi, regendi 
Apostolis, cum Petro capite, concredidit. Super Petro, post fidei 
confessionem, Ecclesiam» (2 Patres). 

R. — Cf. responsum ad 20 . Petrus caput nominatur in textu emen¬ 
dato ad pag. 6 , lin. 33-34. 

[15] 23 — Pag. 6 , lin. 26-28 loco «munus docendi ... super quem» 

dicatur «munus docendi, regendi et sanctificandi concredidit 
Petro, atque cum eo et sub eo aliis Apostolis ». 

Rationes\ Hoc correspondet doctrinae Patrum, Summorum 
Pontificum, Commissionis Biblicae (resp. 31 maii 1964). Mt. 28, 
18-20 agit de Missione universali secundum potestatem iam 
antea collatam. 

R. — Textus approbatus correspondet doctrinae Cone. Vaticani II 
(const. «De Ecclesia»); nihil dicit de momento praeciso, quo 
Christus potestatem Apostolis contulit. 

24 — Pag. 6 , lin. 27 post verba « Collegio Duodecim » addatur «cui 

Collegio episcopi succedunt», ut extollatur episcoporum coetus, 
qui apud Orthodoxos subsistit. 

R. — Mentio episcoporum, pag. 6 , lin. 33-34 textus emendati statim 
sequitur. 

25 — Pag. 6 , lin. 27-28 loco «Inter eos Petrum elegit» dicatur « Eis 

autem Petrum praefecit», ut servetur idem modus propositus 
in suffragatione 2 a schematis «de Ecclesia», n. 19, p. 60, 
lin. 10 - 11 : «ad modum Collegii... instituit cui Petrum praefecit » 
(2 Patres). 

R. — Textus approbatus sequitur ordinem factorum, ita ut primo ele- [15] 
ctio Petri, deinde promissio et tandem collatio potestatis com¬ 
memorandae sint. 

26 — Pag. 6, lin. 28 loco «elegit» dicatur « elegerat». Electio Petri 

praecessit. 

R. — Adhibetur perfectum historicum ad describenda facta, quibus 
Petrus a Domino ad summum munus evectus est. 

27 — Pag. 6, lin. 28 loco « aedificare decrevit» dicatur « aedificavit», 

ut ostendatur Christum de facto Ecclesiam suam aedificavisse. 

R. — Textus, ordinem historicum sequens, primo loco alludit ad Mt. 

16, 18, ubi Christus voluntatem aedificandi manifestat, nondum 
vero aedificat. Nullum dubium, quin postea quod decrevit etiam 
fecerit. 

28 — Pag. 6, lin. 28-29 loco « aedificare decrevit» dicatur « aedificare 

promisit». Christus aedificare decrevit ante confessionem Petri. 

Post confessionem promisit (6 Patres ). 

R. — Dici potest « decrevit», quia in hoc momento temporis volun- [1®] 
tatem suam manifestavit. Similiter v. gr. rex dicit decernere 
aliquid eo momento, quo voluntatem suam externe manifestat, 
quamvis iam prius internam volitionem habuerit. 

29 — Pag. 6, lin. 29 loco « maioris dilectionis » dicatur « dilectionis » 

aut «suae dilectionis». Petrus simpliciter dixit: «Tu scis quia 
amo te» (6 Patres). 

R. — Mutatio «suae dilectionis» accipitur. Cf. emendationem 6, 
pag. 45. 

30 — Pag. 6, lin. 30 loco «universos oves» dicatur «universum suum 

gregem». Non solum oves, sed etiam agnos pascendos dedit 
Christus Petro. 

R. — Textus graecus Io. 21, 15 ss. clare ostendit «oves meas» et 
« agnos meos » hic idem significare, scii, universum gregem. 

31 — Pag. 6, lin. 29-31 falso dicitur «post maioris dilectionis profes¬ 

sionem, universas oves in fide confirmandas... commisit». Verba 
a Lc. 22, 32 tradita (de fratribus in fide confirmandis) Christus 
ante mortem pronuntiavit, non post resurrectionem, ut textus 
schematis innuit. Formula textus insuper minuit testimonium 
Lc. 22, 32 pro Petri primatu. 

R. — Forma grammaticalis «confirmandas» admittit verba Iesu de 
confirmatione fratrum pronuntiata esse antequam oves pascendas 
commisit. Quia Petri primatus sufficienter effertur, et ne textus 
nimis longus fiat, sicut verba Mt. 16 et Io. 21 ita etiam verba 
Lc. 22, 32 non citantur, sed sensus eorum redditur. 

[16] 32 — Pag. 6 , lin. 29-31 verba «oves confirmandas» et «pascendas» 

deberent disponi secundum locum suum in evangelio (2 Patres). 
R. — Cf. responsum ad 31. «Fratres» et «oves» idem significant; 
contractio textus ergo est legitima. 

33 — Pag. 6 , lin. 30-31 loco «universas oves... commisit» dicatur 

«universos fratres in fide confirmandos atque universas oves... 
pascendas commisit». 

R. — Cf. responsa ad 31 et 32. 

34 — Pag. 6 , lin. 33 ad pag. 7 , lin. 4 dispositio membrorum mutanda 

est, quia seriei «praedicationem — sacramentorum administra- 
tionem — gubernationem » in describenda unitate populi Dei 

[17] haec series correspondet: unitas fidei — unitas cultus — unitas 
fraternitatis. « Fraterna concordia » ergo non secundo, sed tertio 
loco ponenda est. 

R. — Recte observatur. Itaque proponimus textum mutatum, in quo 
insuper desideriis aliorum Patrum satisfit. Cf. 35 ss. 

35 — Pag. 7 , lin. 1 , loco «populum» dicatur «familiam» propter vo¬ 

cabuli consonantiam religiosam peculiarem, quodque gentibus 
Africanis multum placet. 

R. — Cum conceptus familiae Novo Testamento, quod omnes fideles 
fratres vocat, optime correspondeat et in Liturgia frequenter adhi¬ 
beatur, eum in novo textu proponendo inseruimus; maluimus 
vero eum coniungere cum «fraterna concordia». Cf. etiam re¬ 
sponsum ad 36. 

36 — Pag. 7, lin. 3 post verbum « concordia » addantur verba « cum 

successore Petri et inter se ». Praeter elementa interna unitatis Ec¬ 
clesiae, quae in textu extolluntur, aequilibrii causa efferenda sunt 
etiam elementa externa, inter quae omitti nequit Romanus Pon¬ 
tifex. 

R. — Animadversio iusta est. Quapropter mentionem successoris Petri 
in textum introduximus, in loco tamen aptiore, scii., in initio 
totius incisi. Cf. novum textum sub 39. 

37 — Pag. 7, lin. 3 post verba «fraterna concordia» addatur «sub 

vicario Christi boni supremique Pastoris», «una cum summo 
pastore », « sub Petri successore », « sub auctoritate Petri succes¬ 
soris usque ad Domini adventum ». 

R. — Cf. responsum ad 36. 

38 — Pag. 7, lin. 3, loco «in regiminis pastorum fraterna concordia» 

dicatur «in apta cohaerentia unici ecclesiastici regiminis» vel 
«in adhaesione in pastorum regimine » (5 Patres). 

R. — Cum in textu revera non satis clare appareat, utrum verbis «in 

regiminis pastorum fraterna concordia » intelligenda sit concordia [17] 
pastorum inter se aut concordia fidelium sub regimine pastorum, 
proponimus textum emendatum, in quo in primo membro expli- 
cite nominantur successores Apostolorum et in specie successor 
Petri et gubernatio eorum atque in secundo membro describitur 
triplex unitas populi seu familiae Dei, quae fideles et pastores 
includit. Cf. textum novum propositum ad «Modum» 39. 

39 — Pag. 7, lin. 3 loco « regiminis pastorum » dicatur « sub legitimo- [18] 

rum pastorum regimine». In textu schematis potius significari 
videtur concordia a pastoribus servanda quam debita subiectio 
fidelium pastoribus suis. 

R. — Cf. responsum ad 38. Ut simul legitimis desideriis in «Modis» 

34, 35, 36, 37, 38, 39 satisfiat, sequens textus emendatus pro¬ 
ponitur; pag. 6, lin. 33 ad pag. 7, lin. 4 dicatur: 

«Iesus Christus per Apostolorum eorumque successorum, 
nempe episcoporum cum Petri successore capite, fidelem Evan- 
gelii praedicationem sacramentorumque administrationem, et per 
gubernationem in dilectione, Spiritu Sancto operante, populum 
suum crescere vult eiusque communionem perficit in unitate: in 
confessione unius fidei, in divini cultus communi celebratione, 
necnon in familiae Dei fraterna concordia ». 

40 — Pag. 7, lin. 3 post « fidei» dicatur «in vita abundantiore sanctifi¬ 

cantis gratiae, in directione amante eiusdem visibilis Pastoris, in 
regiminis... ». Enumeratio in textu est nimis sicca et incompleta. 

R. — Novus textus a Secretariatu propositus (cf. sub n. 39) magis 
placet quam hic propositus, qui terminum scholasticum gratiae 
sanctificantis adhibet et Summum Pontificem nimis separat a ce¬ 
teris pastoribus. Notandum praeterea hic non agi directe de ele¬ 
mentis internis unitatis, sed de elementis visibilibus. 

41 — Pag. 7, lin. 3-4, loco «divini cultus communi celebratione» 

dicatur « eiusdem divini cultus participatione » vel «in partici¬ 
patione eorundem sacramentorum », quia « Communis celebra¬ 
tio » est locutio antiqua (2 Patres). 

R. — «Communis celebratio» correspondet modo loquendi constitu¬ 
tionis « De sacra Liturgia » et hodie usitatum est. Sacramenta iam 
pag. 6, lin. 34 in eodem inciso nominantur. 

42 — Pag. 7, lin. 4 post « communi celebratione » addatur « eorumdem 

Sacramentorum participatione », ut unitatis christianae signa ple¬ 
nius recolantur atque natura communis celebrationis cultus fide¬ 
lium significetur. 

R. — Sacramenta antea in eodem inciso iam nominantur, et sensus com- 

[ 18 1 munis celebrationis cultus ex constitutione « De Sacra Liturgia » 

iam notus est. 

43 — Pag. 7, lin. 5 loco «unicus Dei grex» dicatur «unicum ovile 

Christi gregis » vel « unicum Christi ovile ». Omnes qui sunt extra 
[19] Ecclesiae sepes caritate sanctificari, pertinent ad gregem Dei et 

Christi (3 Patres). 

R. — Non apparet, cur ratio indicata mutationem textus approbati 
postulet. 

44 —- Pag. 7, lin. 5-6 ad «in nationes » addatur « ab omnibus certo co¬ 

gnoscibile », ut saltem in uno loco schematis sermo fiat de cogno- 
scibilitate unius verae Ecclesiae Christi. 

R. — « Signum levatum » nequit non intelligi ab omnibus cognoscibile. 

45 — Pag. 7, lin. 6 loco «Evangelium pacis ministrans toti generi 

humano» dicatur «Evangelium veritatis et pacis omnibus ne¬ 
cessario ministrans ». Clarius exprimendum est ministerium prae¬ 
dicandi Evangelium toti generi humano obligatorium esse. 

R. — Non apparet ratio sufficiens, ut ea, quae ex alibi in textu dictis 
clara sunt, hic addantur. Cf. v. gr. pag. 6, lin. 25 ss. 

46 — Pag. 7, lin. 7 loco «metam» dicatur «bravium», loco «cae¬ 

lestem» dicatur «manentem». Imago specifice romana sub¬ 
stituatur imagine «oecumenica» et biblica (cf. 1 Cor. 9, 24; 
Phil. 3, 14). 

R. —- Imago metae neque Sacrae Scripturae neque oecumenismo aliena 
est et omnino correspondet imagini peregrinationis Ecclesiae 
(lin. 6). 

47 — Pag. 7, lin. 8 loco « Hoc est unitatis Ecclesiae mysterium » di¬ 

catur «Hoc est unicitatis et unitatis Ecclesiae mysterium» ut 
unicitas etiam in textu nominetur, non tantum in titulo inter 
uncos (pag. 6, lin. 1), qui in redactione definitiva tolletur. 

R. —- Unicitas in textu iam nominatur pag. 7, lin. 5 et iterum pag. 7, 
lin. 13. Ceteroquin ex toto textu num. 2 elucet. 

48 — Pag. 7, lin. 10-11 loco «in Trinitate... in Spiritu Sancto» dica¬ 

tur «in Trinitate divinae essentiae unicitas atque personarum 
unitas Dei Patris et Filii et Spiritus Sancti». 

R. — Non apparet ratio sufficiens mutandi textum fere unanimi con¬ 
sensu Concilii approbatum. 

49 — Pag. 7, lin. 11 loco «in Spiritu Sancto» dicatur «et Spiritus 

Sancti». Formula textus haeresim sapit. 

R. — Formula schematis correspondet doctrinae Patrum et theologo¬ 
rum, qui Spiritum Sanctum vinculum caritatis inter Patrem et 
Filium vocant. 

50 — Pag. 7, lin. 11 loco «in Spiritu Sancto» dicatur «et Spiritus [20] 
Sancti in una eademque natura divina». In Trinitate Increata 
principium unitatis est natura divina et non una ex tribus di¬ 
vinis personis. 

R. — Cf. responsum ad 49. 

AD NUMERUM 3 

1 — Pag. 7, n. 3. Quae in hoc numero dicuntur, conveniunt quidem 

pro orthodoxis, non vero pro protestantibus. Inter illos et hos 
clarior distinctio facienda est. 

R. — Quae in Capite I exponuntur, ita dicenda sunt et dicuntur, ut 
tum de Orthodoxis tum de Protestantibus valeant. Distinctio 
fit in Capite III. 

2 — Pag. 7, lin. 13 post «Dei Ecclesia» inseratur «pro dolor». 

R. — Talem insertionem Secretariatus non duxit necessariam. 

3 — Pag. 7, lin. 13 post «quaedam» addatur «quoad fidem». Aufe¬ 

ratur citatio 1 Cor. 11, 18-19, quia textus citatus respicit ca¬ 
ritatem. 

R. — Scissurae illae in Ecclesia primitiva simul caritatem et fidem (fal¬ 
sa intellectione nuntii apostolici) respiciebant sicut generatim 
posteriores scissurae. 

4 — Pag. 7, lin. 15 loco «Communitates » dicatur «Ecclesiae Com¬ 

munitatesque ». Postea semper de Ecclesiis et Communitatibus 
seiunctis sermo fit. Cf. pag. 7, lin. 38 etc. (2 Patres). 

R. — Duplex expressio illa in hoc loco nondum videtur necessaria. 

5 — Pag. 7, lin. 16 omittatur «plena», quia «Communio» est vel 

non est. 

R. — Cum « Communio » non tantum iuridice concipienda sit, sed con¬ 
tineat diversa elementa ordinis spiritualis et sacramentalis, quae 
non necessario omnia in omnibus Communitatibus verificantur, 
Secretariatus legitimos considerat conceptus plenae et non ple¬ 
nae communionis. 

6 — Pag. 7, lin. 14 post «exortae sunt» addatur «quoad fidem», 

lin. 19 post «argui nequeunt» addatur «cum in bona fide ver¬ 
sari censendi sint». 

Ratio : a) In hoc capite agitur de scissuris quoad fidem, non [21] 
quoad caritatem. 

b) Principium « bonae fidei» nequit sileri, quin putida prae¬ 
sentetur doctrina Ecclesiae (2 Patres). 

Ad a) cf. responsum ad 3. 


R. 

[21] Ad b) Principia christiana et psychologica postulant, ut bona 
fides inter fratres christianos supponatur, nisi contrarium evi¬ 
denter probetur. 

7 — Pag. 7, lin. 15-19 omittatur tota pericopa, quia haec pericopa 

fini ipsa intento, scii, excludendi periculum falsi irenismi, non 
respondet. 

R. — Finis huius pericopae non est exclusio falsi irenismi, sed mani¬ 
festatio veritatis historicae. Falsus irenismus explicite excludi¬ 
tur pag. 16, lin. 24-26. 

8 — Pag. 7, lin. 17 omittantur verba «quandoque non sine homi¬ 

num utriusque partis culpa» (6 Patres, quorum unus addit: 
Nulla culpa Ecclesiae catholicae adscribi potest). 

R. — a) Culpa in textu non adscribitur Ecclesiae ut tali, sed homini¬ 
bus in Ecclesia. 

b) Culpam hominum Ecclesiae catholicae iam tempore Re¬ 
formationis Papa Adrianus VI, Card. Reginaldus Pole (in ipso 
Concilio Tridentino) et alii confitebantur, nostris diebus Pau¬ 
lus VI, plures Patres Conciliares et multi homines catholici. Ex 
historia haec culpa evidenter constat, etiam quoad schisma inter 
Orientem et Occidentem (cf. modum agendi a. 1054 Constanti- 
nopoli, descriptum in pag. 11 Relationis super Caput III, partem 
primam, ab Excellentissimo Maximo Hermaniuk in Aula prae¬ 
lectae). 

9 — Pag. 7, lin. 17 omittantur verba «quandoque non sine homi¬ 

num utriusque partis culpa ». Mentio culpae non est necessaria. 
Culpabilitas non facile dignosci potest; iudicium Deo relinquen¬ 
dum est. 

R. — Cf. responsum ad 8, sub b). Professio culpae confert ad uni¬ 
tatem fovendam. 

10 — Pag. 7, lin. 17 omittantur verba «quandoque non sine homi¬ 

num utriusque partis culpa». Concilium vix potest intrare in 
iudicium ferendum circa rem historicam complexam. Peccatum 
schismatis ipsum certe non est Ecclesiae Occidentalis adhaeren¬ 
tis Romano Pontifici. 

[22] R. — Cf. responsum ad 8, sub b). In textu non fit iudicium particu¬ 

lare de culpabilitate. 

11 — Pag. 7, lin. 17 omittantur verba «quandoque non sine homi¬ 

num utriusque partis culpa ». 

Rationes : a) Haec verba sunt non necessaria et parum oecu- 
menica. 



CONGREGATIO GENERALIS CXIX 


27 


b) Apta sunt ad provocandas disputationes historicas de [22] 
culpabilitate partium. 

c) Erroneum est, quod vocabulum «quandoque» in textu 
respicit promiscue et ex aequo homines utriusque partis et 
quod textus culpam non videt, nisi cum eadem est communis 
omnibus (3 Patres). 

Si talis idea retinenda est, melius sequenti vel simili modo 
exprimatur: «Sancti Patres seiunctiones quaslibet vehementer 
deplorarunt nosque cum eis deploramus similiter. Attamen eo¬ 
rundem Patrum nostrorum monita venerantes fatemur atque 
dolemus calamitates illas contigisse non sine hominum catholi¬ 
corum culpa; quae tamen, etiamsi fuisset multo gravior, non 
excusat recedentes ab unitate». 

R. — Cf. responsum ad 8, sub b). Formula textus secundum veri¬ 
tatem historicam affirmat scissuris quandoque culpam hominum 
utriusque partis originem dedisse, quo implicite dicitur quando¬ 
que unam tantum partem causam fuisse. Notandum est hic non 
agi de actu ipso separationis, sed de causis, quae separationi ori¬ 
ginem dederunt. 

12 — Pag. 7, lin. 19 verbis «argui nequeunt» addatur «dummodo 

sincere veram Ecclesiam invenire tentaverint». 

R. — Talis additio superflua videtur, cum dubium suggerat de alio¬ 
rum christianorum sinceritate et cum in aliis locis textus omnes 
christiani pleniorem cognitionem veritatis quaerere debere di¬ 
cantur. 

13 — Pag. 7, lin. 18 post «imbuuntur» addatur «in genere» vel 

similis expressio. Possunt esse casus, in quibus peccatum adest. 

R. — Separatio, de qua hic sermo est, intelligitur seiunctio communi¬ 
tatum saeculis praeteritis facta, pro qua hodierni fratres seiun- 
cti omnes certe non habent culpam. Formula generalis textus 
praeterea non excludit exceptiones, in quibus aliquis culpa¬ 
biliter statum separationis retinet. 

14 — Pag. 7, lin. 18 post «nascuntur» addatur «et in eis iuxta 

rectam suae conscientiae normam vivunt» (4 Patres). 

R. — Talis additio inconveniens est, cum dubium suggerat de bona [23] 
fide fratrum separatorum. Obligatio vivendi iuxta dictamen con¬ 
scientiae non valet tantum de non-catbolicis, sed etiam de ca¬ 
tholicis. 

15 — Pag. 7, lin. 19 loco «fraterna» dicatur «materna». 

Ratio : Ecclesia est Mater, non soror fidelium. Separati in 
n. 4, pag. 10, lin. 10 dicuntur «filii» (6 Patres). 

[23] R. 


16 

R. 

17 

R. 

18 

R. 

19 

R. 

20 
R. 
21 


[24] 


R. 

22 


— Mutatio textus non commendatur, cum Ecclesia hic sensu con¬ 
creto ut congregatio fidelium intelligitur, quibus non-catholici 
fratres sunt. 

— Pag. 7, lin. 19 ante «separationis» dicatur «primitivae». 

— Sic implicite affirmaretur fratres seiunctos pro hodierno statu 
separationis habere culpam. 

— Pag. 7, lin. 19 post « eosque » addatur «bona fide in propria 
confessione viventes et, quantum possibile ipsis sit, pro veritate 
agnoscenda laborantes ». 

— Cf. responsum ad 12 et 14. 

— Pag. 7, lin. 22 loco «communione, etsi non perfecta » dicatur 
« affinitate, quamvis imperfecta ». 

— Inter fratres seiunctos et Ecclesiam catholicam non tantum affi¬ 
nitas, sed vera communio, etsi non perfecta, existit, ut in textu 
sequenti exponitur. 

— Pag. 7, lin. 21 loco «rite» dicatur «valide» vel «vere» vel 
etiam nihil. Verbum « rite » in Codice luris Canonici et in Theo¬ 
logia Morali significat «iuxta leges Ecclesiae Catholicae ». 

— In textu nostro non est adhibenda terminologia iuridica-schola- 
stica, sed ea, quae dialogo oecumenico inservit. 

— Pag. 7, lin. 22 omittantur verba «etsi non perfecta». In lin. 21 
iam dicitur «in quadam... communione» (3 Patres). 

— Verba allata retinenda censemus, cum per ea illud « quadam » 
magis determinetur. 

— Pag. 7, lin. 20-23 tota phrasis «Hi enim qui... constituuntur» 
transferatur in lin. 27, ubi dicatur «Nihilominus, hi qui in 
Christum credunt et baptismum rite receperunt, in quadam cum 
Ecclesia catholica communione, etsi non perfecta, constituuntur, 
quia iustificati per fidem in baptismate, Christo incorporantur... ». 

Ratio : Phrasis lin. 20-23 in falso loco posita est ut plus 
asserere videatur quam quod intenditur. 

— Ratio translationis Secretariatui non elucet; quapropter ordi¬ 
nem propositionum retinendum censet. 

— Pag. 7, lin. 21 omittatur «etsi non perfecta»; 

lin. 23 loco «variis modis» dicatur «in fidei integritate 
atque in oboedientia Petri Successoribus debita»; 

lin. 23-24 omittantur verba «tum in re doctrinali et quan¬ 
doque etiam disciplinari tum circa structuram Ecclesiae »; 

lin. 25 loco «plenae» dicatur «verae». 

Ratio : Vox «communio» reservanda est ad propriam com¬ 
munionem ecclesiasticam designandam, a qua proprie et vere 

separati sunt, qui non sunt sub oboedientia Summi Pontificis [24] 
(2 Patres). 

R. — Mutatio textus proposita a Secretariatu non admittenda cen¬ 
setur, quia 

1) falso supponit conceptum mere canonicum communionis, 

2) suggerit accusationem inoboedientiae non-catholicorum 
erga successores Petri quod contradicit modo agendi et loquendi 
ipsius Summi Pontificis cum fratribus seiunctis. 

23 — Pag. 7, lin. 23 loco «Ecclesiae catholicae fideles» dicatur «Ma¬ 

trem Ecclesiam ». Discrepantiae non tantum respiciunt singulos 
fideles, sed etiam hierarchiam, sacramenta, structuram Eccle¬ 
siae (7 Patres). 

R. — Secundum iustam hanc animadversionem proponimus, ut loco 
« Ecclesiae Catholicae fideles » dicatur « Ecclesiam catholicam ». 
Conceptum Matris introducendi vero non apparet sufficiens ratio. 

24 — Pag. 7, lin. 23-24 loco verborum «fideles tum in re doctrinali 

et quandoque etiam disciplinari tum circa structuram Ecclesiae » 
dicatur «fideles in re doctrinali et quandoque etiam discipli¬ 
nari, maxime circa ea, quae structuram Ecclesiae respiciunt». 
Nequit dici «tum — tum », quia structura Ecclesiae iam con¬ 
tinetur in re doctrinali et disciplinari. 

R. — Maior pars membrorum Secretariatus textum iam approbatum 
retinendum esse censuit. Structura nempe Ecclesiae non resul¬ 
tat tantum ex re doctrinali et disciplinari, sed etiam ex aliis ra¬ 
tionibus. 

25 — Pag. 7, lin. 24 omittatur «quandoque». 

Ratio: Non apparet ratio ponendi hoc verbum tantum ad 
modificandum expressionem «in re disciplinari». 

R. — « Quandoque » ponitur ut indicetur divergentias in re disciplinari [25] 
(nempe in vita practica) saepe non ita fundamentales esse ac in 
re doctrinali, 

26 — Pag. 7, lin. 28 post «incorporantur » addatur « nisi tamen schi¬ 

smatis causas libere acceptent». Pro adultis non sufficit fides et 
baptisma, ut fiant membra Ecclesiae, sed requiritur quoque oboe¬ 
dientia erga pastores Ecclesiae. 

R. — Talis additio inconveniens est propter rationes in responso ad 14 
indicatas. 

27 — Pag. 7, lin. 27 clarius indicandum est subiectum sententiae in¬ 

cipientis verbis «Nihilominus, iustificati...». 

R. — Subiectum sententiae patet ex textu: «iustificati» hic significat 
«ii, qui iustificati sunt». 



30 


ACTA CONC. VATICANI II - PERIODUS III 


[25] 28 


R. 

29 
R. 

30 

R. 

31 
R. 

[26] 32 
R. 
33 


R. 

34 


R. 


— Pag. 7, lin. 27-28 loco « Christo incorporantur » dicatur « Chri¬ 
sto uniuntur », ne videatur contradici doctrinae Encyclicae « My¬ 
stici corporis » Pii XII et theologorum, secundum quam etiam 
professio verae fidei requiritur, ut quis fiat reapse membrum Cor¬ 
poris Christi mystici, quod est Ecclesia. Appellatio ad Decretum 
pro Armenis (Denz. 696) dubia est (6 Patres). 

Propter easdem rationes, 22 Patres proponunt ut omittatur 
« Christo incorporantur ». 

— In textu dicitur tantum « Christo », non vero « Corpori Christi 
Mystico », quod est Ecclesia, quo evitatur quaestio controversa 
de membris Ecclesiae. 

— Pag. 7, lin. 27-28 loco «Christo incorporantur» dicatur «ad 
populum Dei iam aliquo modo pertinent». 

— Non apparet ratio mutandi textum, quia nullum dubium, quin 
secundum S. Paulum iustificati ex fide in baptismate sunt in 
Christo. 

— Pag. 7, lin. 27 loco «per fidem» dicatur «ex fide». S. Paulus 
utitur verbis «ex fide»; «per fidem» interpretationi protestan- 
ticae exponitur. 

— Cum in epistolis S. Pauli frequentior sit formula proposita « ex 
fide », quamvis apud S. Paulum etiam «per fidem» inveniatur 
(cf. Rom. 3, 30), mutatio proposita accipitur. 

— Pag. 7, lin. 27-29 inseratur mentio bonae fidei et rectae inten¬ 
tionis, quae non praesumuntur. 

— Cf. dicta in responso ad 14. 

— Pag. 7, lin. 27 loco «in baptismate » dicatur « et validum bapti¬ 
sma ». Formula textus non est clara. 

— Sensus textus non est dubius. Iam lin. 21 dicitur «baptismum 
rite receperunt». 

— Pag. 7, lin. 30-35 restrictione seu distinctione indigent. Ansam 
confusioni et scandalo populi praebetur, si affirmatur plurima et 
eximia illa elementa exstare posse extra Ecclesiae catholicae 
saepta (2 Patres). 

— Affirmationes textus, quae verae sunt, correspondent doctrinae 
fere unanimiter a Concilio approbatae constitutionis « De Eccle¬ 
sia» et decreti «De Oecumenismo ». 

— Pag. 7, lin. 31 omittatur «immo plurima», 

lin. 34 loco «visibilia elementa» dicatur «opera» vel 
«rerum adiuncta». 

Ratio: Ut evitentur redundantiae et repetitiones verborum. 

— Res complexa nequit styli causa simplicior reddi quam revera 

est. Sunt Ecclesiae seiunctae, praesertim Orientales, in quibus plu- [26] 
rima et eximia elementa ecclesialia exstant. — Verbum «ele¬ 
menta» lin. 34 valde distat ab eodem verbo lin. 30 adhibito et 
verbo «opera» vel «rerum adiuncta» minime sunt aequiva- 
lentia. 

35 — Pag. 7, lin. 30 pro verbis « quibus simul sumptis ipsa Ecclesia 

aedificatur et vivificatur» melior expressio quaerenda est. 

Rationes: a) Elementa seu bona omnia non hic recoluntur. 

b) Non recte intelligitur quomodo Ecclesia aedificetur et 
vivificetur his elementis. 

R. — Sensus affirmationis in textu factae Secretariatui satis clarus vi¬ 
detur. 

36 — Pag. 7, lin. 30 omittantur verba «simul sumptis», secus videtur 

Ecclesia mera additio numerica ex bonis, ergo summa aliqua, cum 
potius unum sit et bona ad invicem connectantur. 

R. — Omissio proposita difficultatem non solvit. Textus, qui brevis 
sit oportet, interpretatione indiget, qua dicendum erit non agi 
de mera additione elementorum, sed de toto organico. 

37 — Pag. 7, lin. 30 post «ipsa» addatur «una et unica Christi»; 

lin. 32 post «possunt» addatur «etiam». 

Ratio : Secus Ecclesia catholica videretur hoc vel illo ex his 
elementis carere. 

R. — Eo quod extra saepta Ecclesiae catholicae elementa ecclesialia [27] 
exstare dicuntur, nullatenus affirmatur non omnia elementa in 
Ecclesia catholica inveniri. Plenitudo mediorum salutis pag. 8, 
lin. 10 ss. explicite soli Ecclesiae catholicae adscribitur. 

38 — Pag. 7, lin. 32 loco verborum « extra visibilia Ecclesiae catholicae 

saepta » dicatur « et de facto dantur etiam iis, qui extra Catholi¬ 
cae Ecclesiae communionem versantur ». 

Rationes: a) Non est mera possibilitas affirmanda. 

b ) Additur « etiam», ne bona aliqua Ecclesiae Catholicae 
deesse videantur. 

c) Evitandum est verbum «saepta» tum quia universalitas 
Ecclesiae non habet saepta tum quia aliqui theologi Orientis dis¬ 
sidentes «saepta» falso adhibent ad dissimulandas divisiones 
Ecclesiarum suarum. («Saepta Ecclesiarum caelum non attin¬ 
gunt ») (8 Patres). 

R. — Ad a) Explicationibus sequentibus textus nostri luculenter ap¬ 
paret nos affirmare etiam ipsum factum existentiae elementorum 
dictorum in aliis communitatibus. 

Ad b) Cf. responsum ad 37. 

[27] Ad c ) Ex contextu satis elucet verus sensus vocis « saepta ». 

39 — Pag. 7, lin. 32 loco «extra visibilia Ecclesiae catholicae saepta» 

dicatur «extra Ecclesiam catholicam». 

Ratio : cohaerentia cum textu sequenti (cf. lin. 33 et Ca¬ 
put III, n. 14, pag. 19; n. 22, pag. 23-24). 

R. — Incohaerentiam inter singulas partes textus non possumus dete¬ 
gere. 

40 -— Pag. 7, lin. 32 post « saepta » addatur « scilicet apud fratres, qui 

bona fide sunt extra veram Ecclesiam » vel simile quid. 

Ratio : Indicanda est ratio, qua media sanctificationis inve¬ 
niuntur in communitatibus seiunctis, ne Spiritus S. videatur con- 
validator ipsius separationis. 

R. — Cf. responsum ad 14. 

41 — Pag. 7, lin. 32 loco «extra visibilia Ecclesiae catholicae saepta» 

dicatur « quatenus ex Ecclesiae catholicae communione, etsi non 
plena, profluunt». 

Id quod fratres separati habent, habent quatenus in commu¬ 
nione non plena sunt seu quatenus intra saepta, etsi non plene, 
Ecclesiae sunt ( 4 Patres). 

R. — Realitas complexa in textu nostro satis clare describitur eo quod 
ex una parte communitates seiunctae et elementa ecclesialia earum 

[28] dicuntur extra saepta Ecclesiae catholicae, ex altera parte affirma¬ 
tur fratres seiunctos in quadam unione cum Ecclesia catholica 
constitui (lin. 20 ss.) et elementa ecclesialia eorum omnia ad uni¬ 
cam Christi Ecclesiam pertinere (lin. 34 s.). Veritas ergo axiomate 
« Extra Ecclesiam nulla salus » expressa nullatenus tangitur. 

42 — Pag. 7, lin. 32 omittatur « scriptum » vel dicatur « scriptum et 

traditum ». 

Ratio : Inter elementa a fratribus separatis, maxime orthodo¬ 
xis, aestimata numeranda est traditio. Quae aut explicite nomi¬ 
nanda est aut, omisso « scriptum », implicite in « verbum Dei» 
continetur. 

R. — Cum hic non tantum de Orthodoxis est sermo et propter proble¬ 
mata gravia quae mentio traditionis suscitare potest, Secretaria- 
tui verbum «traditum » omittendum esse melius visum est. Ex 
altera parte S. Scriptura, utpote elementum commune omnibus 
christianis, omnino commemoranda videtur. Ceteroquin in hoc 
loco danda non est completa enumeratio; plura exponuntur in 
Capite III. 

43 — Pag. 7, lin. 32 post «scriptum» addatur «Sacramenta et sacri¬ 

ficium, etsi non omnia sacramenta et sacrificium apud omnes». 

Inter elementa maxime commemoranda sunt sacramenta et sacri- [28] 
ficium (2 Patres). 

R. — In hoc loco non intenditur enumeratio completa elementorum 
ecclesialium. Particularia in Capite III exponuntur. 

44 — Pag. 7, lin. 33 addatur «character» (sacramentalis). 

Ratio : Multi fratres seiuncti habent characterem baptisma- 
lem et chrismalem. 

R. — Cf. responsum ad 43. Praeterea conceptus «characteris» a plu¬ 
ribus fratribus seiunctis non intelligitur. 

45 — Pag. 7, lin. 34-35 loco «haec omnia ... pertinent» dicatur 

(utendo idea cara Sancto Augustino) «haec omnia sunt dona qui¬ 
bus Christus unicam Sponsam (vel: Uxorem) Suam ditat». 

Ratio: Vocabulum «pertinent» possessionem indicat; prae¬ 
terea ideam suggerit haec bona a fratribus separatis furto su¬ 
blata esse. 

R. — Mutatio, in se speciosa, Secretariatui non videtur necessaria. 

46 — Pag. 7, lin. 35 post « pertinent» addatur « et per illam ad alios 

bona fide errantes derivantur». 

Ratio : Hac additione patefiat Ecclesiae catholicae magnani- [29] 
mitas et efficacia, quia donis salutis in integrum ei commissis 
privare non intendit nisi illos, qui semetipsos mala sua volun¬ 
tate eisdem privant ( 6 Patres). 

R. — Additio proposita a Secretariatu non admittitur, quia 

1° bona fides apud catholicos non minus quam apud alios 
christianos requiritur (cf. etiam responsum ad 12 et 14); 

2° bona enumerata ab ipso Christo in fratres separatos de¬ 
rivantur; 

3° ratio allata non valet, quia validitas et efficacia plurium 
sacramentorum et aliorum mediorum salutis ab Ecclesia impe¬ 
diri nequeunt, cum non a voluntate et iurisdictione Ecclesiae, sed 
a voluntate salvifica Christi pendeant. 

47 — Pag. 7, lin. 36-39 omittatur tota phrasis a verbis «Non paucae» 

usque ad «generare possunt». Si agitur de illis actionibus, qui¬ 
bus sacramentum ipsum completur (applicatio formae et mate¬ 
riae), formula est nimis generica. Si vero de aliis, scii, de actibus 
ex opere operantis, agitur, formula est falsa, quia tales actus tan¬ 
tum a Pelagianis vitam gratiae generare dici possunt. 

R. — Contextus et ipsa expressio « christianae religionis actiones sa¬ 
crae... peraguntur» ostendunt agi hic de actibus cultus in com¬ 
muni peractis. Cf. etiam n. 51. 

48 — Pag. 7, lin. 36-40 omittatur tota pericopa. Expressiones sunt 

[29] 

R. 


49 

R. 

50 

R. 

[30] 51 

R. 

52 


R. 

53 

R. 

54 


R. 

55 


nimis genericae et ansam praebent scandalo populi catholici 
(2 Patres). 

— Formula necessario hic generica est, quia tum Orthodoxos tum 
Protestantes includere debet; de quibus singulis in Capite III in 
particulari sermo fit. Scandalum instructione fidelium averti 
potest. 

—- Pag. 7, lin. 38 loco «condicionem» dicatur «nobiscum commu¬ 
nionem ». Sic clarius apparet, separatos bonum, quod habent, ex 
communione cum Ecclesia catholica haurire. 

— Quod hic desideratur, ex textu praecedenti (pag. 7, lin. 34-35) et 
sequenti (pag. 8, lin. 10 ss.) satis elucet. 

— Pag. 7, lin. 38 post « procul dubio » addatur « ratione habita ad 
bonam fidem », ut appareat, qua ratione media sanctificationis in¬ 
veniantur apud communitates seiunctas. 

— Cf. responsum ad 14. 

— Pag. 7, lin. 39 loco «vitam gratiae reapse generare possunt» di¬ 
catur « ad vitam gratiae disponere possunt». Illae actiones sacrae 
non semper ad modum sacramentorum intelligendae sunt. 

-— Contextus ostendit hic tractari tantum de actionibus sacris ad 
modum sacramentorum agentibus. 

— Pag. 7, lin. 39 omittantur verba «vitam gratiae reapse gene¬ 
rare possunt» vel potius deleatur tota pericopa lin. 36-40. 

Ratio: Verba sunt nimis emphatica et falsis interpretationi¬ 
bus subiecta. 

— Expositio correspondet rei veritati et ex contextu recte intelligi 
potest. 

— Pag. 7, lin. 39-40 deleantur verba «atque aptae... pandant». 
Verba illa, in se vera, ut approbatio intelligi possunt eorum, 
quae, obiective, non licite habentur. 

— Verba illa legitima sunt, cum bona fides fratrum seiunctorum 
supponenda sit. 

— Pag. 7, lin. 40 loco «ingressum » dicatur « aditum ». Illa elementa 
non sufficiunt ad ingressum in salutis communionem, sed tan¬ 
tum viam parant vel accessum, pandendo aditum ad eam (3 Pa¬ 
tres). 

— Notandum est in textu non dici «perficiant», sed «pandant», 
neque affirmari plenam communionem cum Ecclesia catholica. 

— Pag. 8, lin. 1-5 sensus affirmationis «nequaquam... exutae sunt» 
non liquet, et affirmatio Communitates separatas esse «media 
salutis » dubia est (2 Patres). 

R. — De sensus veritate illarum affirmationum nequit dubitari, si 
textus praecedens et subsequens bene perspicitur. 

56 — Pag. 8, lin. 3-5 loco phraseos «Iis enim... concredita est» dica¬ 

tur « Spiritus enim Christi salutis mediis, quae apud illas inve¬ 
niuntur, uti non renuit, cum eorum virtus derivetur ab ipsa ple¬ 
nitudine gratiae et veritatis, quae Ecclesiae concredita est, quae¬ 
que in bona fide versantibus prodest». 

Ratio : Communitates separatae, ut sic, non possunt theolo¬ 
gice vocari «media salutis». Ratio bonae fidei non est silenda 
(3 Patres). 

R. — Textus fere unanimiter a Concilio approbatus non indiget mu¬ 
tatione. Deus procul dubio utitur ipsis Communitatibus seiun- 
ctis, non quidem qua seiunctis, sed qua informatis praedictis ele- [31] 
mentis ecclesialibus, ad conferendam credentibus gratiam salu¬ 
tarem. Quoad bonam fidem cf. responsum ad 14. 

57 — Pag. 8, lin. 1 omittatur « Ecclesiae et ». 

Ratio: Ecclesia non datur nisi una, nempe Catholica; Com¬ 
munitates non-catholicae proprio sensu nequeunt vocari Ec¬ 
clesiae. 

R. — Duplex expressio «Ecclesiae et Communitates ecclesiales seu 
seiunctae» a Concilio approbata legitime omnino adhibentur. 

Una quidem est Ecclesia universalis, plures vero Ecclesiae loca¬ 
les et particulares. Sollemne est in Traditione catholica Com¬ 
munitates Orientales seiunctas vocare Ecclesias — locales sive 
particulares utique — et quidem sensu proprio. Concilii non 
est investigare et determinare, quaenam inter alias Communi¬ 
tates vocandae sint Ecclesiae sensu theologico. 

58 — Pag. 8, lin. 1-2 «etsi defectus illas pati credimus» dicatur «etsi 

illas carere credimus quibusdam mediis de se ad salutem neces¬ 
sariis ». 

Rationes\ a) Ut textus melius concordet dictis lin. 10-13. 

b) Ne erronea et nociva innuatur idea, quod extra Catho¬ 
licam Ecclesiam versantes per se salvi fieri valeant, quin com¬ 
munio cum ipsa Catholica Ecclesia ut quid per se necessarium 
appareat ( 4 Patres). 

R. — Cum neque discrepantia cum contextu neque error in textu no¬ 
stro detegi queat, non est ratio mutandi eum. Necessitas com¬ 
munionis cum Ecclesia catholica ad gratiam Christi et salutem 
obtinendam sufficienter indicatur in toto contextu. 

59 — Pag. 8, lin. 2 post «credimus» addatur «in quarum membra 

sua in quodam periculo quoad salutem aeternam ponuntur». 

[31] 

R. — 


60 — 

[32] R. — 

61 — 
R. — 

62 — 


R. — 

63 — 


R. — 

64 — 

R. — 

65 — 


R. — 


Clarius ostendendum est non-catholicos in tali periculo poni 
propter falsas doctrinas « sectarum acatholicarum ». 

In hac pericopa agitur de mediis, quae aliis nobiscum commu¬ 
nia sunt et ad salutem conducunt, non de defectibus aliarum 
communitatum describendis. Ceteroquin catholici quoque non 
eximuntur ab omni periculo, praesertim quia ab iis plus exigitur, 
quibus plus datum est. 

Pag. 8, lin. 3 loco «uti non renuit» dicatur «utitur». 

Ratio : Melius est actionem Spiritus Sancti positive expri¬ 
mere. 

In hac quaestione potius stylistica visum est Secretariatui stan¬ 
dum esse textui iam approbato. 

Pag. 8, lin. 3 loco « non renuit» dicatur « non renuere videtur ». 
Ubi media salutis valida adhibentur, Spiritus Sanctus iis certe 
utitur. 

Pag. 8, lin. 3-4 loco verborum «Iis enim... salutis mediis» di¬ 
catur «In his enim media salutis servantur, quibus Spiritus 
Sanctus uti non renuit et». Quaestio non est decisa, quomodo 
communitates esse possint «media salutis». 

Ubi media salutis, quae ut actiones sociales ipsas communitates 
informant, valida adhibentur, certum est Spiritum Sanctum uti 
ipsis communitatibus tamquam mediis salutis. 

Pag. 8, lin. 5 loco «quae Ecclesiae concredita est» dicatur 
«quae uni Ecclesiae Christi concredita est». 

Ratio : Cum lin. 1 «Ecclesiae» seiunctae nominentur, hic 
clare una Ecclesia Christi efferrenda est. 

Ex contextu nequit esse dubium, quin intelligenda sit una 
Christi Ecclesia. Quod insuper explicite affirmatur lin. 10 ss. 
Pag. 8, lin. 7 ante «unitate» addatur «plena». 

Ratio : Consonantia cum dictis de communione non plena 
seu non perfecta seiunctorum (2 Patres). 

Verba « plena », « plene » in contextu saepius iam inveniuntur. 
Hic evidens est Christum voluisse plenam unitatem. 

Pag. 8, lin. 8 post «omnibus» addatur «in Se per verbum 
Apostolorum credentibus (Io. 17, 20-21)». 

Ratio : Sic efficaciter ostenditur ratio fundamentalis, cur 
unitas a Christo volita tantum in Ecclesia Catholica inveniatur, 
cum in ea sola integritas fidei in Christum ab Apostolis praedi¬ 
catae habeatur (3 Patres). 

Affirmatio desiderata, ex toto contextu elucens, explicite in¬ 
venitur in lin. 10 ss. Praeterea additio proposita scopum non 

attingit, quia etiam membra aliarum communitatum credunt in [32] 
Christum per verbum Apostolorum, praesertim ubi vera suc¬ 
cessio apostolica habetur. 

66 — Pag. 8, lin. 11 post «quae» addatur «necessarium atque»; 

lin. 12 loco «Collegio apostolico cui Petrus praeest» dica¬ 
tur « Ecclesiae catholicae supra Petrum fundatae ». 

Ratio: a) Saltem in uno loco necessitas Ecclesiae comme- [33] 
moretur; 

b) Non Collegio qua tali, sed Ecclesiae Dominus omnia bona 
commisit, quaedam soli Petro {3 Patres). 

R. — Ad a) Veritas conceptu necessitatis expressa ex toto textu suf¬ 
ficienter elucet. Ab ipso conceptu adhibendo melius abstinetur, 
cum fusa explicatione indiget, ne male intelligatur. 

Ad b) In Collegio apostolico, quod est fundamentum Ec¬ 
clesiae (Eph. 2, 20), Petrus includitur, cuius primatus verbis 
sequentibus (« cui Petrus praeest») explicite nominatur (cf. etiam 
pag. 6, lin. 28 ss.). Immediate Apostolis et per eos Ecclesiae 
Christus omnia bona commisit. 

67 — Pag. 8, lin. 12 praeter Petrum etiam Successor Petri expressis 

verbis nominandus est. 

R. — In novo textu proposito ad pag. 6, lin. 33 successor Petri expli¬ 
cite nominatur. Notandum praeterea pag. 8, lin. 12 non dici de 
Petro «praeerat», sed «praeest», scii, in successoribus suis. 

68 — Pag. 8, lin. 12 deleantur verba «Uni nempe». 

Ratio: Commissio de fide in Relatione ad numerum 22 Sche¬ 
matis « De Ecclesia » abstinendum esse dicit a formulis « uno » 
vel « solo » propter difficultates inde surgentes. 

R. — In textu nostro «uni» a contextu postulatur sicut lin. 10 «so¬ 
lam » relate ad Ecclesiam. Difficultas supra indicata hoc loco ti¬ 
menda non videtur. 

69 — Pag. 8, lin. 12 loco «Uni nempe Collegio apostolico» dicatur 

« Uni Ecclesiae ». 

Ratio: Secundum Eph. 4, 2ss. etiam laici vocantur ad Cor¬ 
pus Christi aedificandum. 

R. — Utilis sane est animadversio; sed in contextu « bona » audiuntur 
illa quibus Collegium Apostolicum gaudet ad munus suum pro¬ 
prium exercendum. 

70 — Pag. 8, lin. 12 loco «Collegio apostolico» dicatur «Ecclesiae ca¬ 

tholicae ». 

Ratio: Improviso a mentione Ecclesiae transitur ad Collegium 

[33] apostolicum. Praeterea Ecclesia nequit simpliciter identificari cum 
Collegio apostolico (2 Patres). 

[34] R. — Cum lin. 12 primatus Petri nominetur, qui tantum in Ecclesia 

catholica perdurans in successoribus eius plene agnosci notum est, 
nexus sufficiens inter mentionem Ecclesiae et Collegii apostolici 
habetur. Nullatenus identificatio Ecclesiae cum Collegio aposto¬ 
lico fit, cum ex contextu evidens sit per Apostolos bona Novi 
Foederis toti Ecclesiae commissa esse. 

71 — Pag. 8, lin. 12 post «Uni nempe» addatur «Ecclesiae et uni». 

Ratio : a) Dominus bona salutaria Ecclesiae Suae et non tan¬ 
tum Collegio Apostolico commisit. 

b) In textu Hier archia cum Ecclesia identificatur. 

R. — Eo quod in textu affirmatur per solam Ecclesiam plenitudinem 
mediorum attingi posse (lin. 10-12) satis elucet per Apostolos 
(qui revera ut primi credentes prima Ecclesia fuerunt) toti Eccle¬ 
siae bona salutaria commissa esse. Quibus simul simplex identi¬ 
ficatio Hierarchiae cum Ecclesia evitatur. 

72 — Pag. 8, lin. 12 loco «nempe Collegio apostolico cui Petrus 

praeest» dicatur « Petro nempe et Collegio apostolico cum illo ». 

Ratio: Dicta pag. 6, lin. 25-32, ubi distinguuntur Petrus et 
Collegium apostolicum in verbis Domini (2 Patres). 

R. -— Etiam in textu nostro Petrus et Collegium apostolicum distin¬ 
guuntur, non vero, ut in textu proposito, falsa idea insinuatur 
Petrum non pertinere ad Collegium apostolicum. 

73 — Pag. 8, lin. 12 loco «Collegio apostolico cui Petrus praeest» di¬ 

catur « Petro et dependenter ab ipso Collegio Apostolico ». 

R. — Cf. responsum ad 72. 

74 — Pag. 8, lin. 12 loco « cui Petrus praeest» dicatur « et praesertim 

Petro, Principi Apostolorum et capiti Collegii» (2 Patres). 

R. — « Praeest» iam continet « praesertim ». Petrus ut caput Aposto¬ 
lorum iam effertur in novo textu ad pag. 6, lin. 33 s. proposito. 

75 — Pag. 8, lin. 12 loco «Collegio Apostolico cui Petrus praeest» 

dicatur « Petro et ceteris Apostolis cum et sub Petro ». 

R. — Cf. responsum ad 74. 

76 — Pag. 8, lin. 12 deleantur verba «Collegio apostolico». 

R. — Nulla apparet ratio omittendi haec verba, quae omnino corre- 
spondent doctrinae constitutionis «De Ecclesia ». 

[35] 77 — Pag. 8, lin. 12 post « praeest» addatur « et usque ad finem saecu¬ 

lorum collegio Episcoporum sub Petri successore». 

R. — Haec affirmatio iam inserta est in novo textu ad pag. 6, lin. 33 ss. 
proposito. 

78 — Pag. 8, lin. 12 loco «Uni nempe Collegio apostolico cui Petrus [35] 

praeest» dicatur «Uni Petro et Collegio Apostolico cui Ipse 
praeest ». 

R. — Textus propositus falso innuit Petrum non pertinere ad Colle¬ 
gium apostolicum. 

79 — Pag. 8, lin. 1-3 loco «bona» dicatur «munera atque instrumen¬ 

ta ». Quaedam bona (v. gr. gratiae directe a Spiritu Sancto da¬ 
tae) non necessario a Collegio proveniunt. « Munera » sunt mu¬ 
nera docendi, sanctificandi, regendi, «instrumenta» sunt sacra¬ 
menta, quorum regulatio et administratio a Collegio pendent. 

R. — Cf. responsum ad n. 69. 

80 — Pag. 8, lin. 13 ante «credimus» addatur «firmiter» aut loco 

«credimus Dominum commisisse» dicatur «Dominus commi¬ 
sit». Ex textu non satis apparet, utrum «credimus» intelligen- 
dum sit de firma fide an de mera nostra opinione. 

R. — Ex textu et contextu sufficienter elucet agi de fide sensu stricto 
theologico. 

81 — Pag. 8, lin. 14 loco «corpus Christi» dicatur «Christi corpus». 

Ratio : Sic clarius apparet, pronomen relativum «cui» non 
ad Christum, sed ad corpus eius referri, quod est Ecclesia visi¬ 
bilis (3 Patres). 

R. — Hanc observationem iustam agnoscentes proponimus, ut in textu 
emendato dicatur « Christi corpus ». 

82 — Pag. 8, lin. 15-19 deleatur tota phrasis «Qui populus ... laetus- 

perveniat » (22 Patres). 

R. — Propositio retinenda est, cum textus a Concilio fere unanimi 
consensu approbatus sit et ratio sufficiens omissionis non appa¬ 
reat. Textus noster omnino concordat cum doctrina in Capite II 
Constitutionis « De Ecclesia » exposita. 

83 — Pag. 8, lin. 17 deleatur «iugiter». 

Ratio: Ecclesia teste historia neque numero neque sanctitate 
semper crevit. 

R. — Quia revera Ecclesia non semper et continuo crescit, quamvis in [36] 
genere inde a tempore apostolico crevisse dicenda sit, in textu 
emendato omittimus verbum «iugiter ». 

AD NUMERUM 4 

Pag. 8-10: clarius et distinctius dicendum esset, quid fideles 
in opere oecumenico agere possint. Secus magna confusio fiet, 
praesertim in regionibus «analphabetismi» religiosi multo¬ 
rum et proselytismi inhonesti sectarum. 

a) In Capite II et III modus agendi magis concrete describitur. 

b) Directorium, praeparandum a Secretariatu, a Conferen¬ 
dis episcoporum ita conditionibus singularum regionum adaptan¬ 
dum erit, ut normas rerum adiunctis respondentes praebeat. 

In numero 4 in apto loco declarandum esset dolendum esse de 
doctrina prolata a Consilio Oecumenico Ecclesiarum (Genevensi), 
vi cuius ab ipso Consilio arcentur ecclesiae auctoritatem « centra- 
lizatam » habentes. 

Non est Concilii iudicium ferre de illa organizatione. Ceterum, 
votum falso nititur supposito; nam Consilium Mundiale Eccle¬ 
siarum nulli membro determinatam aliquam ecclesiologiam im¬ 
ponit. 

Pag. 8, lin. 20-21 loco « Spiritu Sancto afflante » dicatur « afflante 
quidem Spiritus Sancti gratia ». Verba schematis post Encycli- 
cam Pii XII de S. Scriptura communiter adhibentur ad significan¬ 
dam inspirationem biblicam. Verba vero proposita sunt ipsa ver¬ 
ba adhibita ab instructione S. Officii, citata in nota 23 ad hunc 
ipsum locum (7 Patres). 

Ratio indicata Secretariatui non sufficiens visa est ad textum iam 
approbatum mutandum. 

Pag. 8, lin. 20-24 continet declarationem nubilosam et pericu¬ 
losam, qua imprudentes facile abuti possunt. 

Nulla pro tali obiectione indicatio concreta datur. Abusus a Pa¬ 
storibus arcendi sunt, ope quoque Directorii oecumenici edendi. 
Pag. 8, lin. 21 post «fiant» addatur «inter baptizatos ». 

Ex toto contextu, qui non nisi de baptizatis loquitur, clare elucet, 
quinam intelligantur. 

Pag. 8, lin. 31-40 et pag. 9, lin. 1-11 non satis caute dicitur inter 
peritos dialogum ineundum et a fidelibus opus renovationis ac 
reformationis aggrediendum esse sub simplici Pastorum vigilantia. 
Singularis prorsus Ordinariorum vigilantia esset inculcanda (2 
Patres). 

Si omnes cautelae in hoc decreto conciliari adhibitae non suffi- 

cerent, competentis auctoritatis ecclesiasticae erit plures adhuc [37] 
in instructionibus particularibus addere. 

7 — Pag. 8, lin. 30 ad pag. 9, lin. 2 dicatur conventus cum commu¬ 

nicatione doctrinali tantum inter peritos habendos esse. Reliqua 
deleantur vel cautius exprimantur, quia pericula pro fidelibus 
praebeant. 

R. — Textus sufficientes cautelas ad pericula avertenda continere vi¬ 
detur. Notandum est fraternas relationes inter omnes christianos 
valde contribuere ad pericula multo maiora ex materialismo theo- 
retico et practico provenientia superanda. 

8 — Pag. 8, lin. 33, 37 loco «Communionis» et «Communiones» 

dicatur « Communitatis » et « Communitates », propter clarita¬ 
tem locutionis et uniformitatem sermonis in eodem textu. 

R. — Terminus «Communio», cum hic non tantum communitates 
seiunctas, sed etiam Ecclesiam catholicam indicat, retinendus est. 

9 — Pag. 8, lin. 33 post «initus» addatur «in modo sicut decernat 

Conferentia episcopalis vel saltem Ordinarius loci, attentis cir¬ 
cumstantiis temporum, locorum et personarum», ut serventur 
dignitas et responsabilitas dialogi. 

R. — Directorii oecumenici erit pressius describere modum, quo « Pa¬ 
storum vigilantia» (pag. 9, lin. 3s.) exercenda sit. 

10 — Pag. 8, lin. 37-39 loco «in quibusvis officiis ad bonum commune 

ab omni conscientia christiana postulatis » dicatur «in quibusdam 
officiis ad bonum commune e christiana caritate postulatis, peri¬ 
cula iam praecavendo quae conscientiae catholicae obvenire pos¬ 
sunt ». 

R. — Cautelae ad praecavenda pericula pro catholicis in textu sche¬ 
matis satis exhiberi videntur. 

11 — Pag. 8, lin. 39 loco «et in oratione unanimi, sicubi licet, con- [38] 

veniunt» dicatur « et, sicubi licet, in oratione communi, exclu¬ 
sa in sacris communione, conveniunt». 

R. — Cum in Capite II, num. 8 (pag. 15, lin. 29-36) de communica¬ 
tione in sacris explicite agatur, non apparet ratio in hoc loco mu¬ 
tandi textum. 

12 — Pag. 8, lin. 39 omittantur verba «et in oratione, sicubi licet, 

conveniunt» (2 Patres). 

R. — Omissio horum verborum contradiceret iis, quae pag. 15, lin. 21- 
24 schematis dicuntur et a Concilio iam sunt approbata. 

13 — Pag. 9, lin. 1 deleantur verba «nec non reformationis». 

Ratio : Haec verba non sunt necessaria et interpretationibus 
aequi vocis ansam praebere possunt (2 Patres). 

[38] R. 


14 
R. 

15 

R. 

16 

R. 


17 


[39] 


R. 


18 


— « Reformatio » non omnino idem ac « renovatio » significat; adhi¬ 
bita est expressio saepius in Conciliis Oecumenicis. C£. Concilio¬ 
rum Oecumenicorum Decreta (Herder, 1942) ad vocem «refor¬ 
matio Ecclesiae ». 

— Pag. 9, lin. 3 usque ad calcem pag. 9 omnia transferantur ad 
Caput II. Haec omnia magis exercitium oecumenismi spectant. 

— Haec omnia potius exponunt principia, modo utique aliquatenus 
concretiore. «Mathematica» distinctio inter expositionem prin¬ 
cipiorum et explicationem exercitii fieri nequit. 

— Pag. 9, lin. 7-8 deleantur verba « omnes Christiani, in una Eucha¬ 
ristiae celebratione ». Haec verba, ambigua et non necessaria in 
contextu, difficultates creant apostolatui conversionis. 

— Hic non agitur de opere conversionis, sed de opere oecumenico, 
ad quod describendum illa verba omnino requiruntur. Praeterea 
non apparet difficultas pro opere conversionis. 

—- Pag. 9, lin. 9-10 idea verbis «quamque ... credimus» expressa 
alio modo reddenda est. Verbum « credimus » hic alium sensum 
habet ac pag. 8, lin. 2, ubi idem verbum significat «putamus». 

— Verbum «credere» pag. 9, lin. 10 fidem sensu stricto theo¬ 
logico indicat, pag. 8, lin. 2 iudicium e fide proveniens, quod 
plus est quam «putare». Nulla ergo ratio apparet mutandi 
textum. 

— Pag. 9, lin. 12-14 gratis asseritur nullam esse oppositionem inter 
actionem oecumenicam et apostolatum reconciliationis. Contra¬ 
rium probari videtur facto diminutionis conversionis protestan- 
tium et augmenti propagandae protestanticae ex die, qua de 
oecumenismo sermo fit. 

— Ratio indicata non probat. Cum motus oecumenicus secundum 
iudicium ipsius auctoritatis Ecclesiae gratiae Spiritus Sancti tri¬ 
buendum sit, ex natura sua nequit opponi alteri operi gratia 
inspirato. 

— Pag. 9, lin. 12-16 omittatur tota pericopa vel reformetur. 

Rationes: a) Obiectum decreti non sunt conversiones indivi- 
duales. 

b) Problema paucis his verbis nequit solvi. 

c ) Discrepantia inter conceptum « apostolatus » (lin. 13) et 
expressionem «desiderant» (lin. 15). 

d) Legitimitas conversionum constat ex Declaratione «De 
libertate religiosa». Mentio ergo hic est superflua. 

e) Saltem alludendum esset ad gravitatem problematis et ad 

necessitatem mutuae fiduciae inter Ecclesias. Explicite respuendus [39] 
esset proselytismus (5 Patres). 

R. — Cf. responsum ad n. 21. 

19 — Pag. 9, lin. 12-16 substituatur pericopa textu sequenti: «Iam 

ex hucusque dictis patet distinctionem essentialem existere inter 
actionem oecumenicam et opus reconciliationis indi vidualis. Dum 
nempe hoc respicit singulos, qui secundum dictamen conscientiae 
suae in Ecclesiam catholicam ingredi desiderant et ad hunc in¬ 
gressum debito modo praeparandi sunt, actio oecumenica unionem 
Ecclesiarum et communitatum ut talium intendit, quae quidem 
non nisi renovatione omnium a Deo sperari potest. Cum tamen 
utrumque opus sit a Spiritu Sancto inspiratum, nulla inter ea 
adest oppositio, et difficultates superari queunt, si omnis species 
proselytismi vitatur et mutua fiducia inter Ecclesias et Commu¬ 
nitates fovetur ». 

Rationes: a) Obiectum decreti postulat, ut distinctio oecu- 
menismi ab opere conversionum in phrasi principali affirmetur. 

b) Formula proposita melius arcet periculum interpretandi 
oecumenismum catholicum tamquam novam «tacticam » conver¬ 
tendi alios christianos. 

c) Vox « opus » (loco « apostolatus ») melius concordat cum 
verbo «desiderant» (lin. 15). 

d) Excludendus est proselytismus (2 Patres). 

R. — Eis quae hic recte observantur satisfieri videtur nova formula 
ad n. 21 proposita, quam Secretariatus praefert. 

20 — Pag. 9, lin. 12-16 textus hac formula substituatur: «Haec actio 

oecumenica, quamvis sit ab eo distincta, non debet opponi apo- 
stolatui reconciliationis ac praeparationis eorum singulorum, qui 
ex dono gratiae ad plenitudinem veritatis et vitae in Ecclesia 
catholica datam accedunt». 

Ratio: Ne quasi excusari videatur opus reconciliationis, et ut 
operatio Spiritus Sancti in vocatione ad Ecclesiam catholicam ut 
principalis exhibeatur. 

R. — Satis provisum videtur mutatione textus ad n. 21 proposita. 

21 — Pag. 9, lin. 12-16 textus hac formula substituatur: «Patet autem 

opus reconciliationis ac praeparationis eorum singulorum, qui ple¬ 
nam communionem catholicam desiderant, ab oecumenico incepto 
natura sua distingui; nulla tamen adest oppositio, cum utrumque 
ex actione Spiritus Sancti procedat». 

Rationes: a) Vox « apostolatus » reservanda est evangelisa- 



44 


ACTA CONC. VATICANI II - PERIODUS III 


[40] tioni non-christianorum; dhristianis adhibita «proselytismum » 
sapit, praesertim in auribus non-catholicorum. 

b) Primum sermo fiat de opere conversionis, ne actio oecu- 
menica catholicorum pro fine habere videatur opus conversionum. 

c) Cum christiani acatholici non sint simpliciter extra Ec¬ 
clesiam catholicam, nequeunt proprie dici «in Ecclesiam catho¬ 
licam ingredi» (lin. 14-15). 

d) Verbum «inspiratum » hic non est expressio accurata. 

e) Logicum esset, prius loqui de distinctione utriusque ope¬ 
ris postea de non-oppositione. 

/) «autem» pro «igitur» (lin. 12) dicendum est propter 
contextum praecedentem, «incepto» pro «actionem» (lin. 13), 
ut «actio » Spiritui Sancto reservetur. 

R. — Cum sensus a decreto intentus propter rationes supra indicatas 
hac nova formula melius exprimatur, a Secretariatu Concilio ap¬ 
probanda proponitur. 

22 — Pag. 9, lin. 14-15 loco « qui in Ecclesiam catholicam ingredi de¬ 
siderant » dicatur « qui unitati Ecclesiae Catholicae redintegrari 
desiderant». 

Ratio : Propter rationes oecumenicas evitandus est conceptus 
«ingressus », qui « egressum » supponit. 

R. — Huic iustae animadversioni provisum est mutatione textus se¬ 
cundum «Modum» 21 proposita. 

[41] 23 — Pag. 9, lin. 15-16 loco «opus a Spiritu Sancto inspiratum» dica¬ 

tur « opus gratiae Spiritus Sancti tribuendum ». 

Ratio: « Inspiratum » hic est expressio minus apta (7 Patres). 

R. — Rectae huic observationi formula secundum «Modum» 21 pro¬ 
posita satisfit. 

24 — Pag. 9, lin. 16 post «inspiratum» addatur «Praeterea, Ecclesia 
catholica stricte tenetur ad mandatum Domini (Mc. 16, 15) adim¬ 
plendum, praedicandi scilicet Evangelium omni creaturae seu 
omnibus hominibus ». 

Ratio: Ecclesia catholica tenetur ad activam diffusionem 
Evangelii etiam inter eos, qui illud partialiter tantum cognoscunt. 
Praeterea, «passivitas » in apostolatu erga alios christianos di- 
minutionem conversionum ad Ecclesiam catholicam efficit 
(96 Patres). 

R. — Verba Domini Mc. 16, 15 de iis agunt, qui Evangelium nondum 
audierunt et nondum baptizati sunt. Haec verba adhibendo in 
textu nostro christianos baptizatos paginis aequipararemus, quod 
falsum et funestum esset. Diffusio Evangelii inter non-christianos 

secundum mandatum Domini praecise eo maxime adiuvatur, [41] 
quod cum aliis christianis conversamur eo modo, qui hoc decreto 
describitur. 

25 — Pag. 9, lin. 15 post « desiderant» addatur «imo et eisdem Evan- 

gelii praedicationem iuxta mandatum Domini» (Mt. 28, 19; 

Mc. 16, 15). 

R. — Cf. responsum ad n. 24. 

26 — Pag. 9, lin. 17-19 apto loco addatur «ubi pluralitas confessionum 

adest». 

Ratio: Quae lin. 17-19 dicuntur carent sensu, ubi societas 
non est pluralistica. 

R. — Ubique catholici ad unitatem inter cbristianos fovendam coope¬ 
rari possunt, saltem orando. Per se patet, non omnia, quae in 
decreto commendantur, ab omnibus fieri posse. 

27 — Pag. 9, lin. 17 loco «aliis» dicatur «fratribus seiunctis». 

Ratio: Ut clarius eluceat, de quibusnam « aliis » agatur. 

R. — Mutatio secundum rectam hanc observationem proponitur. 

28 — Pag. 9, lin. 18 post «Ecclesiae» addatur «cum debita scientia 

et prudentia ». 

R. — Necessitas peritiae et prudentiae in aliis locis textus satis in- [42] 
culcatur. 

29 — Pag. 9, lin. 18 loco «communicando» dicatur «fraterne et pru¬ 

denter colloquendo », claritatis causa et ut praecaveatur pericu¬ 
lum falsae interpretationis et abusus. 

R. — De sensu expressionis in textu vix dubium esse potest. Cautelae 
pluries in textu exprimuntur. 

30 — Pag. 9, lin. 18 clarius dicendum esset, quid significet «de rebus 

Ecclesiae cum illis communicando ». Si de rebus fidei agitur, re¬ 
quiritur vigilantia Pastorum, si de communicatione in sacris, a 
fortiori fideles non sunt liberi. 

R. — De communicatione in sacris agitur pag. 15, lin. 29-36. Vi¬ 
gilantia Pastorum in textu sufficienter inculcatur. 

31 — Pag. 9, lin. 19 post «gressus» addatur «ubi oporteat». Non 

ubique prudens et efficax erit. 

R. — Cum res per se intelligatur, additio non videtur necessaria. 

32 — Pag. 9, lin. 24 loco «instrumentis» dicatur «mediis ». 

Ratio: Vox « instrumenta » vel est terminus technicus schola¬ 
sticus vel innuit aliquid mechanicum (2 Patres). 

R. — Cum revera vox « media » aptior hic sit, mutatio textus Concilio 
proponitur. 

[42] 

33 — Pag. 9, lin. 25, post «vivunt» addatur «vel ecclesiastica insti¬ 
tuta non semper conflantur neque agunt pleno spiritu evangelico ». 

Ratio: Praeter vitam fidelium secundum verba Ioannis XXIII 
reformatio disciplinae et legum ecclesiasticarum requiritur (2 Pa- 
tres). 

R. — Recte argumentantur obicientes; sed de bis sermo est in Capite II, 
n. 6, pag. 14. 


[43] 


34 — Pag. 9 , lin. 27, loco «perfectionem» dicatur «sanctitatem». Ita 

terminologiae constitutionis «De Ecclesia» magis consonat. 

R. — In textu nostro vox «perfectionem» non videtur esse incon¬ 
veniens. 

35 — Pag. 9, lin. 28-31 post « eniti ut» dicatur: «humilitatem et mor¬ 

tificationem Iesu in corporibus suis portantes (cf. 2 Cor. 4, 10 ), 
de die in diem mundentur et renoventur, ne puram Ecclesiae 
faciem in hominum conspectu obscurent, quam Christus sanctifi- 
cavit et exhibuit sibi gloriosam Ecclesiam, non habentem macu¬ 
lam aut rugam» (cf. Eph. 5, 26-27). 

Ratio : Ut vitetur quaestio disputata, utrum Ecclesia ipsa 
dici possit proprie peccatrix et mundanda (8 Patres). 

R. — Etiam textus schematis non dicit Ecclesiam ipsam esse peccatri¬ 
cem. Sanctificatione membrorum autem purior Ecclesia fieri dici 
potest. 

36 — Pag. 9, lin. 30 loco «donec» dicatur «ut splendidius». 

Ratio: Ecclesia in se est semper sancta, sed facies eius splen¬ 
didior fieri potest sanctificatione membrorum. 

R. — Sanctitas permanens textu schematis non negatur. 

37 — Pag. 9, lin. 32 post «necessariis» addatur «iis scilicet quae a 

magisterio sive solemni sive ordinario docentur aut ab auctoritate 
legitima ecclesiastica praecipiuntur». 

R. — Additio proposita non apparet necessaria. 

38 — Pag. 9, lin. 34-35 omittantur verba «immo et theologica veritatis 

revelatae elaboratione ». 

Ratio : Periculum pro veritate revelata, si talis libertas con¬ 
ceditur (5 Patres). 

R. — Non affirmatur illimitata libertas, sed «debita». 

39 — Pag. 9 , lin. 35, loco «elaboratione» dicatur «enucleatione», 

quod melius sonat. 

R. — Verbum «elaboratione » non videtur inconveniens. 

40 — Pag. 9, lin. 38 omittatur «cum gaudio». 

Ratio: Repetitio nimia (cf. pag. 5, lin. 24; pag. 10, lin. 13). 
R. — Expressiones repetitae in textu satis ab invicem distant. 

41 — Pag. 9, lin. 39 post «christiana» addatur «in quantum». [43] 
R. — Non apparet ratio mutandi textum. 

42 — Pag. 9, lin. 39 omittantur verba « a communi patrimonio pro- 

manantia ». 

R. — Non apparet ratio omissionis. 

43 — Pag. 10, lin. 6 , deleatur « semper ». [44] 

R. — Non elucet ratio omissionis. 

44 — Pag. 10 , lin. 9-10 post « propriam in iis filiis » dicatur « et omni¬ 

bus suis discipulis aequali modo commendatam in filiis ». 

Ratio : Inculcanda est necessitas omnibus christianis impo¬ 
sita, ut de catholicitate Ecclesiae participent. 

R. — Necessitas illa ex variis partibus textus satis elucet. 

45 — Pag. 10, lin. 9-10 phrasis obscura est. 

R. — Consideranti principia in capite exposita affirmatio haec satis 
clara videtur. 

46 — Pag. 10, lin. 15 post «sollerter» addatur «iuxta programma 

actionis oecumenicae intraque eius limites, a conferentia episco¬ 
pali in unaquaque regione confectum et approbatum» (1 Pater). 

R. — Additio non videtur necessaria, cum potius spectet ad Directo¬ 
rium oecumenicum. 

47 — Pag. 10 , lin. 16 post « dirigatur. » addatur « Ipsi tamen Episcopi, 

ad tutamentum genuinae Ecclesiae Catholicae doctrinae, caveant 
ne confusio nascatur in mentibus simplicium hominum, qui cre¬ 
dere possint omnem ecclesiam esse veram» (1 Pater). 

R. — Talia particularia in documento conciliari non sunt necessaria. 


3 - EMENDATIONES ADMISSAE [45] 

secundum Modos a Patribus introductos 

N. 1 

1 — Pag. 5, lin. 14-16: « ...motus, Spiritus Sancti fovente gratia, exor¬ 

tus est ad omnium christianorum unitatem restaurandam». 

N. 2 

2 — Pag. 6, lin. 4-5: «Qui antequam seipsum ... Patrem pro creden¬ 

tibus oravit, dicens... ». 

3 — Pag. 6, lin. 12-13: «...Dominus lesus Spiritum promissum ef¬ 

fundit, per quem Novi Foederis populum...». 

[45] 4 — Pag. fin. ig. «Omnes enim vos unus estis in Christo lesu». 

5 — Pag. 6, lin. 21: «Ille divisiones gratiarum et ministrationum 

operatur,...». 

6 — Pag. 6, lin. 27-30: «Inter eos Petrum elegit ... atque post suae 

dilectionis professionem, universas oves...». 

7 — Pag. 6, lin. 33 - pag. 7, lin. 4: «Iesus Christus per Apostolorum 

eorumque successorum, nempe episcoporum cum Petri successore 
capite, fidelem Evangelii praedicationem sacramentorumque admi- 
nistrationem, et per gubernationem in dilectione, Spiritu Sancto 
operante, populum suum crescere vult eiusque communionem per¬ 
ficit in unitate: in confessione unius fidei, in divini cultus com¬ 
muni celebratione, necnon in familiae Dei fraterna concordia». 

N. 3 

8 — Pag. 7, lin. 22-28: «Profecto, ob discrepantias variis modis vi¬ 

gentes inter eos et Ecclesiam catholicam tum in re doctrinali et 
quandoque etiam disciplinari tum circa structuram Ecclesiae, ple¬ 
nae ecclesiasticae communioni opponuntur impedimenta non pau¬ 
ca, quandoque graviora, ad quae superanda tendit motus oecume- 
nicus. Nihilominus, iustificati ex fide in baptismate, Christo in¬ 
corporantur, ideoque...». 

9 — Pag. 8, lin. 14: «...unum Christi corpus in terris...». 

10 — Pag. 8, lin. 15-18: « Qui populus, durante sua terrestri peregrina¬ 

tione, quamvis peccato obnoxius remaneat, in Christo (...) crescit 
et a Deo, secundum Eius arcana consilia, suaviter ducitur, ... ». 

[46] N. 4 

11 — Pag. 9, lin. 12-16: «Patet autem opus praeparationis ac reconci¬ 

liationis eorum singulorum qui plenam communionem catholicam 
desiderant, ab oecumenico incepto natura sua distingui; nulla 
tamen adest oppositio, cum utrumque ex actione Spiritus Sancti 
procedat». 

12 — Pag. 9, lin. 17: «Fideles catholici in actione oecumenica sine 

dubio de fratribus seiunctis solliciti sint oportet, ...». 

13 — Pag. 9, lin. 24: cf. pag. 49. 

QUAESITUM 

An placeat expensio facta a Secretariatu circa modos Prooemium et 
Caput primum Schematis Decreti de Oecumenismo spectantes. 

Secretarius generalis'. Nunc, antequam disceptatio in hac congrega¬ 
tione incipiat, propono vobis, Patres venerabiles, suffragationem circa 
modos respicientes prooemium et cap. I schematis de Oecumenismo, 
scilicet « de catholicis Oecumenismi principiis ». Lego tantum vobis 
emendationes admissas secundum Modos a Patribus introductos; videa¬ 
tis pag. 45: ... [cf. pag. 47-48]. 

Et nunc videatis, Patres: hic omissus est modus, qui est 13. Qui 
tamen modus relatus est in pag. 42, n. 32. Sed ego lego vobis: 

Pag. 9, lin. 24 (si vultis, potestis scribere): «...omnibus mediis 
(antea dicebatur: instrumentis) gratiae ditata... ». 

Hi sunt modi admissi, et expensio aliorum modorum fit in fasciculo, 
cui certe studuistis, Patres venerabiles. 

Porro quaeritur a vobis: «An placeat expensio facta a secretariatu 
circa modos prooemium et cap. I schematis decreti de Oecumenismo 
spectantes». Responsio, uti patet, duplex tantum esse potest: placet 
et non placet. 

Attendatis parumper, Patres. Quoad librum distribuendum hodie: 
ille distribuitur Patribus nominatim, i. e. in unoquoque fasciculo est 
nomen Patris. Quapropter hi Patres, qui sunt absentes hodie, poterunt 
habere in nostra secretaria, vel melius in officio mechanographico. Unus¬ 
quisque suum exemplar habebit cum nomine inscripto. 

Observatores egregii habebunt hunc librum, per secretariatum ad 
unionem christianorum fovendam. Auditores habebunt per ipsorum 
Adsessorem. Rev.mi Parochi in nostra secretaria, nempe apud S. Mar- 
tham, possunt ipsi accipere suum librum. Periti vero possunt hoc opus 
accipere in Bibliotheca Vaticana, exhibita tessera personali periti. 
Gratias. 

Moderator : Incipiet nunc discussio. Loquatur ut primus S. B. Ma¬ 
ximus IV, patr. Antiochenus et Totius Orientis, Alexandriae et Hie- 
rosolymae Melchitarum, et ad microphonium accedat exc.mus D. Fran- 
ciscus Hengsbach, ep. Essendiensis in Germania [ pausa]. 

Rogatur ut statim loquatur exc.mus D. Franciscus Hengsbach 
[ pausa]. 

Optime! Loquatur Sua beat. Maximus IV. 

PATRUM ORATIONES 

(i de Ecclesia in mundo huius temporis, cap. IV, n. 25) 

1 

Beat.mus P. D. MAXIMUS IV SAIGH 
Patriarcha Antiochenus Melchitarum 

Venerables Peres, 

Une menaee de destruction plane sur Phumanite: c’est Parmement 
nucleaire. Et cette menaee augmente de jour en jour par le nombre 
croissant des detenteurs de cet engin infernal. 

Tres hrievement et 1 sans entrer dans des considerations physiques 
et scientifiques qui nous depassent, et qu’on ne peut developper ici, 
nous croyons devoir elever la voix, car nous nous sentons oppresse. 
Un cri d’alarme jaillit spontanement de notre cceur, cri d’angoisse, 
j’allais dire davantage, de desespoir... Et nous vous prions de faire 
tout ce qui est en notre pouvoir, de quelqu’effet qu’il puisse etre, pour 
conjurer pareil malheur. 

L’intervention de deux mille eveques repartis dans le monde entier 
en faveur de la paix peut etre capable de changer le cours de Phistoire 
et de defendre le sort de Phumanite. 

On parle de juste guerre. Quelle raison suffisante peut-elle legiti- 
mer, en saine morale, une destruction qui constitue un ... 2 cataclysme 
mondial? Peut-on aneantir une civilisation et des peuples sous pretexte 
de les defendre? Et si les hommes doivent disparaitre d’un instant a 
Pautre, a quoi bon, et pour qui cette pastorale que nous edifions si labo- 
rieusement depuis Pannonce de Vatican II? 

La conception traditionnelle de la juste guerre dans le temps actuel 
ne doit-elle pas etre vecue et repensee a la lumiere des temps presents? 

La souverainete nationale ne doit-elle pas avoir des limites? Et la 
communaute bumaine peut-elle etre completement ignoree? 

Venerables Freres, Phumanite entiere nous regarde haletante, avec 
des yeux hagards, pour voir ce que nous allons faire. Nous ne pouvons 
pas nous taire pour des considerations de quelque nature qu’elles soient. 
Gardiens fideles de 1’ame de nos peuples, nous avons encore des de- 
voirs a Pegard de leur vie terrestre. Nous devons parier, parier hardi- 
ment, parier courageusement, comme Jean-Baptiste devant Herode, 

comme Ambroise elevant Theodose, pour condamner l’usage des 3 en- 
gins infernaux. 

Notre Saint Pere Jean XXIII, de sante memoire, Pa fait dans son 
encyclique Vacem in terris, le Schema que nous etudions, de Ecclesia 
in mundo huius temporis, le fait aussi d’une maniere claire, quoique 
quelque peu platonique. ... 4 Cela ne suffit pas. II nous faut de la part 
de ce Concile une declaration Urbi et Orbi, declaration claire, nette et 
precise. 

Cette reprobation radicale de la part de PEglise peut faire boule 
de neige, car toute verite contient une force de penetration et d’expan- 
sion dans les ames. D’autres autorites civiles ou religieuses pourront 
suivre notre exemple. Un soulevement mondial d’opinion pourrait 
obliger les dirigeants emmures dans leur conception nationale a plus 
de reflexion. Des sanctions de differente nature pourraient etre envi- 
sagees. Mais toujours est-il que nous ne pouvons pas nous taire sous 
peine de decevoir le monde, de decevoir ce qu’il y a de plus noble en 
nous-meme, et de rendre notre ministere infructueux aupres des peuples. 

Pour Pamour du Christ, ami des hommes et roi de la paix, nous 
vous prions et supplions de faire une condamnation solennelle et ener-' 
gique de toute guerre nucleaire, chimique et bacteriologique. Que ce 
saint Concile adresse un message au monde, a Pexemple de celui par 
lequel debuterent nos travaux conciliaires, pour condamner en principe 
toute guerre nucleaire sous toutes ses formes et pour demander que les 
milliards economises par le desarmement soient employes au soulage- 
ment d’une pauvre humanite, dont les deux tiers ne mangent pas a 
leur faim, et qui a besoin de tout. 

Venerables Peres, PHistoire depuis deux mille ans n’a cesse de 
voir dans Peveque « le defenseur de la Cite ». Plus que jamais, le 
monde a besoin aujourd’hui de ces defenseurs desinteresses et coura- 
geux. Montrons que nous sommes ces defenseurs. Ne decevons pas le 
monde qui nous regarde. II attend que PEglise reste toujours colonne 
de force et de verite. Dixi. 


In textu scripto tradito-. 1 deest. 2 vrai. 3 de ces. 4 Mais. 

2 

Exc.mus P. D. FRANCISGUS HENGSBACH 
Episcopus Essendiensis 

Venerabiles Patres, Fratres, Sorores, 

Loquor etiam nomine plus quam 70 Patrum ex variis nationibus. 

In hoc numero «de pace firmanda » optima quaedam enuntiantur 
principia. Magna ex parte desumuntur ex allocutionibus Pii XII et ex 
Litt. Enc. Pacem in terris Ioannis XXIII. Haec principia ab utroque 
Papa magna cum claritate, circumspectione et discretione proponuntur, 
praesertim ea quae de limitibus belli defensi vi dicuntur. Opto, ut etiam 
modus dicendi in textu conciliari quam diligentissime sequatur verba 
Summorum Pontificum, attentis tamen iis aspectibus psychologicis, de 
quibus locutus est heri card. Alfrink. 

Practice tamen de his principiis nihil continetur in nostro schemate, 
quod non iam alia occasione a magisterio universali Ecclesiae proposi¬ 
tum est. Nonne ulterius progredi possumus? 

Agimus de dialogo cum mundo. In nullo tamen campo magis neces¬ 
sarium videtur hodie, ut omnes possibilitates dialogi vere exhauriantur 
quam in eis, quae ad pacem firmandam pertinent. Colloquia, quae hodie 
de bello vitando vel de pace firmanda fiunt, generatim una ex sequen¬ 
tibus difficultatibus laborant: 

Aut fiunt a personis, quae de bello et pace non habent communia 
principia fundamentalia. Hic dialogus efficax immediate de pace non 
esse potest. 

Aut fiunt permixtim a viris competentibus et incompetentibus, quos 
solum vehemens desiderium pacis unit. Hic dialogus caret ultima mutua 
confidentia et proin vix fructus affert. 

Aut fiunt a politicis et militaribus viris, in quibus tamen aspectus 
politicus vel militaris ita praevalet, ut, quamvis saepe viri cum sensu 
summo responsabilitatis subiectivae sint, ad efficaces progressus non 
perveniant. Sunt vere in his rebus periti, qui nobis dicunt: Si ad peri¬ 
tiam politicam et militarem non accedit elementum morale — et qui¬ 
dem non sensus moralis, sed doctrina moralis distincta et his quaestio¬ 
nibus politicis, militaribus et productionis armorum vere applicata —, 
tunc sequentibus decenniis valde improbabile est, evitare bella nu¬ 
clearia. Ab hoc ergo dialogo probabiliter sors futura totius generis hu¬ 
mani pendet. 

Quaenam forma dialogi proponi potest? 

1. Convenire deberent ii christiani, qui nostra principia sequuntur 
et simul in his rebus versatissimi sunt, cum aliis viris peritissimis in 
rebus politicis, militaribus et affinibus, ut deliberent, quinam gressus 
proximi ad pacem firmandam in campo politico, militari, scientifico et 
technico concrete possibiles sint, tam pro auctoritatibus quam pro aliis 
institutionibus, coetibus et personis. Tales dialogi, saltem in campo 
nationali, iam habentur apud non-catholicos, et quidem cum bono 
fructu. 

Subscribo eis, quae heri dixit exc.mus D. Ancel. Sed organisatio 
communitatis populorum efficacior est finis remotus. Finis proximus est 
solutio huius quaestionis: Quomodo evitamus catastrophem belli in 
proximis annis, antequam communitas gentium perfectior evaserit? 
Nonne posset iam hodie communitas gentium, qualis hodie existit, in¬ 
stituere aliquod opus promovendi populos minus evolutos ita, ut sum¬ 
mae huic fini applicatae iam non possint adhiberi productioni novorum 
armorum? Nulla alia via est pericula belli eliminandi, quam coactio¬ 
nes a populis libere sibi ipsis impositae. 

2 . In supradictis colloquiis participent praeter catholicos praeser¬ 
tim alii christiani, qui nobiscum in essentialibus principiis consentiunt. 
Haec cooperatio necessaria est, ut possibilitates et experientia unius com¬ 
munitatis experientiam et possibilitates alterius compleant. 

3. Initiativa ad tales conventus, quae ab auctoritatibus Ecclesiae 
promoveri deberet, sit apud ipsos competentes. Haec methodus ideo 
suadendus est, quia successus talium dialogorum pendet ab eo, quod 
omnes participantes maximam confidentiam habeant ad invicem. Agi¬ 
tur non raro de rebus secretissimis, quae summam discretionem postu¬ 
lant. Ea, quae in his dialogis elaborantur, dein aptis modis communi¬ 
centur cum eis, a quibus imprimis promotio pacis pendet. 

Propono igitur, ut praeter ea, quae in n. 25 dicuntur, invitatio 
fiat ad tales dialogos instituendos et declaretur promptitudo Ecclesiae 
ad eos promovendos et in eis participandi. Dixi. Gratias. 


[.Subscripserunt etiarn\ J. Angerhausen; J. Hoffner, ep. Monasteriensis; H. 
Baaken, ep. tit. Gordensis; H. Tenhumberg, ep. aux. Monasteriensis; A. Kempf, 
ep. aux. Herbopolit.; J. Stangl, ep. Herbopolit.; J. Pohlschneider, ep. Aquisgra- 
nen.; J. Riith, vic. ap. Trondheim; Eug. de Araujo Sales, adm. ap. Natalensis et 
S. Salvatoris in Brasilia; Jose, arch. Fortalexensis; J. Bezerra Coutinho, ep. Estan- 
cia; N. Monte, ep. aux. Aracaju; J. Batista Pereira, ep. Guaxupe; Fernando, arch. 
Goiania; B. Bueno Miele, ep. tit. Bararitan., aux. Campinensis; Paulus, ep.; Milton 
Pereira, ep. aux. Belem; A. Niehues, ep. tit. Eurea di Epiro; J. Gazza, ep. tit. 
Circesio; G. Warmeling, ep. Joinville; M. Tavares de Araujo, ep. Caico; V. de 
Araujo Matos, ep. Crato; J. Terceiro de Souza, ep. Penedo; R. de Castro e Silva, 

ep. aux. Fortaleza; David Picao, eoad. Santos; J. Lamartine Soares, ep. tit. Fus- 
sula; J. M. Pires, ep. Arassuai; J. V. Tavora, arch. Aracaju; H. Pessao Camara, 
arch. Olinda e Recife; A. Ramos, arch. Belem; C. J. C. Isnard, ep. Novo Friburgo; 
A. Hypolito, aux. Bahia; F. Zayek, aux. maronit. Brasilia; Climerius, ep. Victo- 
riensis de Conquista; J. Hoffmann, ep. Frederico Westphalen; Luis Sartori, ep. 
Santa Maria; Claudio Colling, ep. Passo Fundo; A. Petro, ep. Uruguaiana; M. Pe- 
reira, ep. Campina Grande; J. J. de Mota, arch. S. Luis; A. Fragoso, ep. Crateus; 
A. Lima dos Santos, ep. Ilheus; J. de Lange, ep. praei. Tefe; A. Carvalho, ep. Ca- 
ruaru; S. de Aguiar, ep. Pesqueira; J. de Costa, ep. Caetite; A. Brandao Vilela, 
arch. Teresina; A. Silveira de Mello, praei. Diamantino; B. Zorzi, ep. Caxias; 
G. F. Reis, ep. Leopoldina; J. Alves Trindade, ep. Montes Claros; A. Melillo, ep. 
Piracicaba; B. da Silva Neto, adm. ap. Luz; Orlando, arch. Cuiaba; Fr. Borja do 
Amoral, ep. Taubate; Z. Rolim de Moura, ep. Cajazeiras; F. Austregesilo de Mes- 
quita, ep. Afagados da Xnzageira; J. D’Angelo Neto, arch. Pouso Alegre; F. Filipiak, 
ep. Jacarezinho; J. de Sousa Lima, arch. Manaus; Jose Mauro, ep. Iguatu; J. Dalvit, 
ep. Sao Mateus; D. Ribeiro Guedes, ep. Sao Joao dei Rei; J. Thurler, ep. tit. 
Capitoliade; M. Lisboa, ep. Nazare; D. Parodi, ep. tit. Centenaria; E. L. Kunz, 
ep. tit. Tolemaide di Fenicia; V. Scherer, arch. Porto Alegre; L. Jager, arch. Pader- 
born; E. Necsey, ep. tit. Veliciensis; A. Lazik, ep, tit. Appia; P. Hnilica, ep. tit. 
Rusado; F. Tomasek, ep. tit. Buto. 


3 

Exc.mus P. D. PHILIPPUS MATTHAEUS HANNAN 
Episcopus tit. Hieropolitanus, aux. Vashingtonensis 

Venerabiles Patres, adstantes praeclarissimae et praeclarissimi, 

Par. 25 debet rescribi et corrigi, ut omnibus manifesto pateat di¬ 
stinctio inter ea quae quidem Ecclesia expetit ad securitatem pacemque 
tuendam et ea quae moralis theologia eiusdem Ecclesiae requirit ad 
iustum bellum gerendum. Si vero de moralitate belli instituitur quae¬ 
stio, tunc opus est ut ea ab iis pertractetur qui sint peritissimi scientiae 
theologiae moralis, quique noverint vel consulto inquirant quae attinent 
ad nostrae aetatis arma, praesertim nuclearia. Toto corde desideramus 
pacem, sed pacem cum iustitia et plena libertate. Certo certius, bellum 
semper res odiosa est, attamen praecise dicamus quid prohibendum esse 
in bello gerendo iis qui libertatem iuste et laudabiliter defendant. 

In multis adhaereo verbis em.mi card. Alfrink et in genere etiam 
exc.mi D. Hengsbach. Sed vellem pauca addere} 

Haec sane in memorata paragrapho reprehendenda videntur: 

1 . In sectione I, prima sententia silentio praeterit id quod prae¬ 
cipuum est fundamentum pacis, scii, iustitia. « Opus iustitiae pax » ... 2 

2 . In eadem sectione I, haec altera sententia legitur, quae non 

recta videtur: «Ideo diiudicanda sunt ut paci contraria omnia quae 
infauste dividunt potius quam uniunt... ». Ita vere emendanda est: 
« Ideo diiudicanda sunt ut paci contraria omnia iniusta vel mala... etc. ». 
Causa enim divisionum iniustitia est. 

3. In sectione II, gravis error facti quod attinet ad nuclearia arma, 
et falso inde conclusio, inducitur. In secunda sententia huius sectionis 
ita enim legitur: « usus tamen armorum, praesertim nuclearium, quo¬ 
rum effectus maiores sunt quam qui aestimari possint ac proinde ab 
hominibus rationabiliter temperari nequeunt, excedit omnem iustam 
proportionem ac propterea scelestissimus coram Deo et hominibus iudi- 
candus est ». Sed non recte affirmatur, quia non desunt hodie nuclearia 
arma quorum vis destructiva angusto limite circumscribitur. Sunt quae¬ 
dam id genus arma mobilia. Ut apparet, nisi vis delendi horum armo¬ 
rum esset valde circumscripta, iidem milites mortem non effugerent 
ex effectibus explosionis. Tenuiora arma quae nunc adhibentur ictum 
inferre possunt spatio inter tria et quinque « kilometri » et eorum mis¬ 
sile vim dirumpendi possidet quae attingit 40 « tonnellate » ... 3 ex- 
plosivi ... 4 

Quamvis omnia huius generis arma, etiam quae parva sint, grave 
damnum inferant, non potest tamen dici ut in citato textu legimus: 
« effectus maiores sunt quam qui aestimari possint ». Nam eorum effec¬ 
tus sunt intra certos limites sat praefiniti et ideo omnino praevideri 
possunt. Insuper, licitum sit his armis cum effectu limitato uti contra 
obiecta militaria in bello iusto iuxta principia theologica. 

Tota paragrapbus igitur ignorare videtur communem doctrinam Ec¬ 
clesiae eiusque normas quae iusto bello gerendo applicari debent. 

4. Videretur etiam innui, tali paragrapbo, omnes nationes pariter 
neglexisse munus consulendi paci communi universali. Id vero iniuste 
asseritur et plures offendit nationes et moderatores qui haud parvam 
impenderunt curam ad pacem procurandam et tuendam. Sed id prae¬ 
sertim iniuriosum est nationibus quae nunc incursiones militares pa¬ 
tiuntur. Omnes populi probe sciunt unde hae aggressiones oriantur. ... 5 

Quaestio maximi momenti, hodie et pro futuro, est evitare bellum 
et defendere libertatem, tum nationis tum personae. Ut dialogus pro¬ 
sequatur cum atheisticis militantibus oportet nos gaudere libertate plena 
et actuosa. ... 6 Nullus dialogus possibilis est si in servitutem cadimus. 
Quia Ubertas est fundamentum humanae vitae, ii qui libertatem defen¬ 
dunt laudandi suntf 1 Ergo, cum hoc schema agat de rebus practicis, 
debet verbum saltem dicere de libertate defendenda et in laudem eo¬ 
rum qui libertatem defendunt, etiam eorum qui vitam libenter obtule¬ 
runt ut nos libertate plena 8 filiorum Dei gaudeamus. 

Itaque tota paragraphus, mea humili sententia, penitus emendanda 
est. Gratias. Dixi. 


In textu scripto tradito-. 1 deest. 2 Ignorat igitur prima haec sententia 

definitionem pacis quae iam recte tradebatur in par. 2. 3 (80 millia libra¬ 
rum). 4 TNT. Haec arma praeparantur ut immanes ruinae ex largioribus 

nuclearibus instrumentis erumpentes evitentur et ut certo ictu destinata singil- 
latim deleri possint. 5 Porro quia libertas est fundamentum humanae vitae, 

ii qui libertatem defendunt non reprehendendi sed laudandi sunt. 6 Sed. 

7 deest. 8 deest. 


4 

Exc.mus P. D. ROMANUS ARRIETA VILLALOBOS 
Episcopus Pluviensis 

Expleta disceptatione cap. IV, verbum facere postulavi circa n. 22, 
nomine 70 Vatrum ex 20 nationibus} 

Venerabiles Patres, 

Ioannes XXIII, sanctae recordationis, Litteris Encyclicis Pacem in 
terris coram universo orbe proclamavit oportere ut omnes homines, 
nulla distinctione facta neque religionis, neque stirpis, neque coetus 
socialis, ad fontem vivificantem culturae accedere valeant. 

Sicut benefica pluvia occultum aridumque semen in plantam excre¬ 
scere facit, ita clamor amantissimi Pastoris Ioannis mirifice fovit spem 
latitantem apud tot hominum multitudines, quibus usque ad hodier¬ 
num diem accessus ad culturam impeditus fuit, sive propter odiosas 
discriminationes, sive propter conditiones oeconomico-sociales iniustas, 
adeoque indignas societate quae nomine christiano decoratur. 

Primarius fons culturae est educatio, eamque impertiri praeexcel- 
lens officium est, tum Ecclesiae, quae lumen gentium et magistra po¬ 
pulorum appellatur, tum etiam Status, qui custos est boni communis. 

Ut autem hic fons culturae maiori in dies ac frequentiori numero 
hominum pateat, aliquid inter alia ab Ecclesia, aliquid autem a Statu 
praestandum est. 

1. Quid praestandum est ab Ecclesia? Omnino urget multiplicare 
nixus et conamina ut educatio ubique evadat accessibilis, non solum 
eis qui pecunia abundant, verum etiam ac praesertim filiis classis mediae 
et pauperibus, quandoquidem hi omnes, et longe amplius numerosio¬ 
res sunt, et praeterea impares qui sibi ipsi providere possint. 

Certo certius magnam laudem huius sacri Concilii Oecumenici me¬ 
rentur illa agmina sacerdotum, religiosorum ac laicorum, qui scholis, 
collegiis ac universitatibus iuvenes efformant in principiis Evangelii et 
in sana cultura, eosdem simul pro utraque civitate, terrena scii, et caele¬ 
sti, praeparant. 

Verumtamen maiorem adhuc laudem mererentur si tanto labori ad¬ 
derent splendorem paupertatis evangelicae in aedificiis modestius ex¬ 
struendis, in vestibus scholaribus — si quae sint — simplificandis, in 
minervalibus seu pensionibus minuendis, in bursis studiorum, e con¬ 
verso, multiplicandis; quo efficeretur ut multi pueri et iuvenes ad bene¬ 
ficium educationis accederent, qui eandem hactenus quasi a longe, avi¬ 
ditate numquam satiata, contemplati sunt. 

Ut autem haec omnia perfici valeant, multum conferret quod Sta¬ 
tus suis subsidiis pro cultura promovenda ex aequo adiuvaret omnia 
Instituta ad educationem iuventutis destinata, sive statalia sint sive 
minus; nam sicut illa subsidia procedunt ex pecunia erogata ab omni¬ 
bus civibus absque discrimine, ita etiam omnia Instituta quae cives 
efformant, per illa subsidia, absque discriminatione adiuvari debent. 

2. Quid inter alia praestandum a Statu? Praeter ea quae modo dicta 
sunt, potest,adhuc Status efficacissime contribuere ad faciliorem civium 
educationem reddendam si praesertim pecuniae adhibitae pro rebus 
militaribus drastice vel omnino 2 reducerentur. 

Dolendum sane est quod in tot nationibus (praesertim sic dicti 
« tertii mundi »), dum magna pars civium fame perit et analphabeti- 
smo laborat, Gubernium expendit ingentes summas in alendo magno 
exercitu, qui ex una parte adhuc impar est ad ipsam nationem defen¬ 
dendam, et ex alia impedit quominus iuribus fundamentalioribus ci¬ 
vium satis fiat ex defectu pecuniae. 

Aequius esset — ut videtur — pro militibus magistros, pro armis 
libros, pro castris scholas et universitates habere, quae homines ad vias 
vitae percurrendas apte praemuniant. Sic profecto factum est in nostra 
Patria, Costa Rica, cuius Constitutio vel ipsam existentiam exercitus 
prohibet. 

Nulla erit veri nominis cultura, dum e conspectu militum homines 
discant conflictus solvendos esse vi exitiali armorum, non autem per 
recursum ad Amorem — et hoc est Deus iuxta verba S. Ioannis — 
qui incarnatus sese immolavit ut homines peccato mortuos vivificaret. 

Longa tamen est via ducens usque ad exercituum reductionem vel 
eius totalem abolitionem 3 ob infaustam consuetudinem ad honorem le¬ 
gis elevatam. Attamen ad Ecclesiam pertinet illam viam illuminare, tum 
contraponendo bellico Marti, Iesum Christum, Principem Pacis, tum 

docendo mundum, opportune et importune, problemata esse solvenda 
non brutali violentia, sed mediante recursu ad organisationes interna- 
tionales / ad iustitiam, rationem et veritatem. 

Humiliter haec duo ab hoc Sacro Concilio postulo: 1. Ut hortetur 
Instituta Religiosa et quotquot erudiendae iuventuti in Ecclesia dant 
operam, ut excogitent et quam citius ad praxim redigant media effica- 
ciora ad hoc, ut educatio omnibus pateat, praesertim vero iis qui ege¬ 
state ac paupertate laborant. 

2. Velit praeterea Sacrum Concilium benedicere et fovere quoscum¬ 
que conatus ubilibet factos vel faciendos, eo fine ut pecuniae pro rebus 
militaribus adhibitae minuantur, et ingentes summae sic liberatae, pro¬ 
motioni culturae applicentur: unde eveniet quoad ignorantia cum scien¬ 
tia, miseria cum prosperitate, mors cum vita, odium cum caritate com¬ 
mutabitur. 


In textu scripto tradito : 1 Loquor nomine 70 Patrum ex 20 nationibus pro¬ 
venientium. 2 deest. 3 deest. 4 deest. 

[Subscripserunt etiani\ A. Ferreira Gomes, ep. Porto; V. Zazpe, ep. Rafaele; 
St. Bello, ep. Aleppo cald.; A. Z. Dachtou, arch. IJrmya; J. Bassoul, arch. Homs 
melcli.; J. Cheikho; J. M. Dominguez, ep. Matanzas; Adolfo, ep.; I. Larranaga; 

L. A. Olano, ep. tit. Lagina; M. Rodriguez Rozas, ep. Pinar dei Rio; M. Sola, 
ep. tit. Colofone; E. Boza Masvidal, ep. tit. Vinda; J. Podesta, ep. Avellaneda; 
R. Rabban, arch. Kerkiik; G. Ganni, ep. Beirut chald.; A. Quarracino, ep. Nueve 
de Julio; C. Cafferata, ep. San Luis in Argentina; Emmanuel, ep. Coria-Caceres; 

M. Doumith, ep. Sarba; Adbullah Nujaim, ep. Baalbek maron.; D. A. Hayek, 

arch. Aleppo syr.; C. E. Benni, arch. Mossul; F. Ayoub, arch. Alepp. maron.; 

A. Rossi, ep. Venado Tuerto; F. Azcarate, aux. La Habana; A. M. Aguirre, ep. 

San Isidro in Argentina; A. Schell; I. Sansierra, aux. S. Juan de Cuyo; E. Youa- 
kim, ep. Zahleh; J. Maalouf, ep. Baalbek melch.; J. Khoury, arch. Tyr maron.; 
H. Capucci, sup. gen. Bas. Alep.; A, Khoraiche, ep. Saida maron.; I. Ziade, 
arch. Beirut; E. Pechuan Marin, ep. Cruz dei Eje; E. Angelelli, ep. tit. Listra; 
J. M. Medina, ep. tit. Termesso; P. Achkar, arch. Laodicea di Siria; Elias Farah, 
ep. Cipro maron.; C. Perez, arch. Salta; E. Principe, aux. Santa Fe; M. Blan- 
choud, ep. Rio Cuarto; A. Riesco, aux. Pamplona; E. Pironio, ep. tit. Ceciri; 
A. Farah, ep. Tripoli melch.; A. Sana, ep. Akra cald.; G. Esorto, arch. Bahia 
Blanca; J. Tawil, arch. tit. Mira melch.; E. Daddi, ep. Mossul chald.; A. Trujillo 
Arango, ep. Jerico; R. Gonzalez E., ep. tit. Matrega, aux. Guatemala; H. Lara, 
aux. Vera Paz; M. A. Garcia A., ep. Jalapa in Guatemala; L. Tigga, ep. Dumka; 

J. Garcia Villas, ep. San Pedro Sula; A. Devoto, ep. Goya; B. Alvarez, ep. 

Pereira; J. Carranza, ep. Santa Rosa de Copan; M. Niedhammer; F. Santiago 
Benitez, aux. Assuncion; M. Balaguer, ep. tit. Castelli Minoris; J. Serrano, ep. 
tit. Ipseli; H. Gad, exarca; A. Sapelak; A. Hornyak, exarch. ap. Anglia; R. Ber- 
gamin, ep. Padang. 

Secretarius generalis : Patres venerabiles, communico exitum suf¬ 
fragationis circa modos spectantes ad cap. I schematis de Oecumenismo : 


Suffragium dederunt Patres.2.119 

Dixerunt placet ... . 2.068 

non placet .. 47 

placet iuxta modum . 1 

Suffragia nulla. 3 


Ergo expensio modorum est a congregatione generali probata. 

5 

Exc.mus P. D. GEORGIUS ANDREAS RECK 
Archiepiscopus Liverpolitanus 

Venerabiles Fratres, 

Textus huius paragraphi 2 in genere placet ... 3 . Attamen faten¬ 
dum est, ut iam pro aliis schematis partibus dictum est, clarius et fusius 
in adnexis quam in ipso textu materiam tractari. Tres animadversiones 
proponere velim d 

1. Lucide et accurate textus loqui debet praesertim in par. 2 ... 5 , ubi 
agitur de armis nuclearibus eorumque usu, ex quibus hac nostra aetate 
consequitur ut « populi perpetuo in metu vivant, quasi in eos procella 
impendeat, quae quovis temporis momento horrifico impetu commo¬ 
veri possit ». Procul dubio Concilii est firmiter sustinere doctrinam Ec¬ 
clesiae et iustitiae naturalis 6 quae docet excidium in bello indiscrimi- 
natim factum, in quo occisio innocentium directe petatur et perficiatur, 
esse condemnandum et reprobandum 1 ut homicidium in se malum... 8 

Textus schematis repetit condemnationem a Pio Papa XII et a 
Papa Ioanne XXIII iure meritoque factam ... 9 , armorum quorum ef¬ 
fectus aestimari temperarique non potest. Magni tamen subiciam esse 
momenti clare ostendere quod haec condemnatio non afficiat omnem usum 
armorum nuclearium. Nam exsistere possint obiecta quae in bello iusto 
et defensivo legitime peti possint armis nuclearibus etiam immensa po¬ 
tentia praeditis. E. g., legitima actio defensiva esset aggredi in atmo- 
sphaera ulteriore aliquod missile ballisticum vel etiam 10 satellitem; quae 
actio, etiam servato moderamine iusto, indigere posset usu armorum 
maximae potentiae. Si autem scopus legitimus armorum nuclearium 
exsistere revera possit (et mea sententia ita est), Concilium non debet 
condemnare possessionem et usum omnium horum armorum tamquam 
per se et ex necessitate malum. 

2. Recordandum est responsabilitatem pro usu armorum nuclea¬ 
rium, et pro omnibus in pace et bello decisionibus, penes esse eos 
qui supremam in Statu auctoritatem exerceant. Concilii officium est 
manifestare affectum suum et observantiam erga eos qui hoc tantum 
onus sustineant. Gubernatorum enim rei publicae officium est protegere 
non tantum vitam et res suorum civium, sed etiam magis bona spiri¬ 
tualia et culturalia, quae sunt populi vel nationis hereditas. Guberna¬ 
tores quidem graviter obligantur facere quantum possunt ut iustitiam 
promoveant bellumque impediant. Hoc facere debent quoad fieri potest 
modis pacificis: sed fieri potest ut in quibusdam circumstantiis secura 
pax habenda est tantum illo aequilibrio, ut dicitur, terroris, minando 
usum armorum nuclearium ut iniusta deterreatur aggressio. Ne faci¬ 
lius condemnemus illos gubernatores civitatum qui his mediis adhi¬ 
bitis pacem quamvis labilem retinent in hoc mundo et retinuerunt. Illis 
innumeri homines gratias agere debent. Concilium ergo manifestet se 
non postulare a gubernatoribus rerum publicarum ut decernant sic 
dictam unilateralem dimissionem armorum nuclearium; solummodo quod 
verum et forte proximum sit periculum ne haec arma iniusto et immo- 
rali modo adhiberi possint. Alteram praebere maxillam consilium per¬ 
fectionis est, sed individuis dictum, non gubernatoribus civitatum qui 
officio gravi tenentur defendendi cives auctoritati suae commissos. 

3. Spero fore ut textus schematis, in linn. 25-35, roboretur. Pri¬ 
mum et quidem gravissimum officium omnium gubernatorum est stre¬ 
nue et practice operam dare ut fiat ille ordo inter nationes in quo 
bellum tamquam instrumentum consilii omnino proscribatur. Itaque 
Concilium iterare debet doctrinam Summi Pontificis 11 Pii XII et Ioan- 
nis XXIII de officio gubernatorum laborandi ut fiat dimissio armorum 
organica, progressiva et mutuo consensa « ut bellica instrumenta » (ver¬ 
bis loannis XXIII utor) « ut bellica instrumenta, quae variis civitati¬ 
bus praesto sunt, hinc inde, per idemque tempus minuantur » ... 12 , ut 
sic praebeatur (ut postulavit Pius XII) aequalis incolumitas pro omni¬ 
bus populis (« lo stabilimento di una eguale sicurezza per tutti i popoli »; 
verba Summi Pontificis; intonatio forsan barbarica! 13 ). Concilium for¬ 
titer asseverare debet ab omnibus hominibus, civibus etiam ac modera¬ 
toribus , u officium accipiendum esse nitendi ut ordo iustitiae inter na¬ 
tiones construatur et constituendi media iuridica et administrativa qui¬ 
bus discordiae inter nationes pacifice solvi possint. Dixi. 


In textu scripto tradito : 1 Nomine plurimorum episcoporum Angliae et Cam- 
briae loquor. De par. 25 huius schematis sub titulo De pace firmanda, loqui 
velim, tres animadversiones faciendo. 2 schematis. 3 Obiective et aequi- 

libriter doctrinam sanam de bello et pace proponit. 4 deest. 5 pag. 31, 
linn. 4-10. 6 deest. 7 deest. 8 Schema etiam locum habere debet 

in quo referri possit ad doctrinam Pii Papae XII de modis bellandi qui biologicus 
et chimicus vocantur, de quibus textus nihil dicit. 9 ( Vacem in terris: A.A.S., 
1963, pag. 286-7). 10 missile. 11 deest. 12 (Pacem in terris : 

p. 287). 13 deest. 14 deest. 

Secretarius generalis: Iam dixi quoad libellum, quoad opus — me¬ 
lius — II Vangelo net Concili, Peritos posse accipere illud apud Biblio¬ 
thecam Vaticanam. Nunc mihi communicant eos posse accipere librum 
ab hodierna die usque ad sabbatum, horis ab 16 ad 19. 


• 6 

Exc.mus P. D. CANDIDUS RADA SENOSIAIN 
Episcopus Guarandensis 

Venerabiles Patres, 

Loquor nomine plus quam 70 Patrum ex variis nationibus. 

In nostri schematis conclusione mentio fit de variis interlocutoribus 
quibus dirigitur schema, inter quos athei. De atheismo quaedam addere 
velim in linea eorum quae prae ceteris ab em.mis DD. Suenens, Alfrink 
et Silva Henriquez proposita sunt, sed 1 sub peculiari quodam respectu, 
sub respectu nempe libertatis. 

De hac libertate 2 enim homo modernus, et in specie humanissimus 
atheus, maxime sollicitus est. Atheus modernus videtur magis curare 
de sua liberate quam de sua felicitate. 

Problema libertatis ponitur igitur in centro dialogi cum mundo. 
Quaestio solvenda haec est: utrum et quomodo Ecclesia aspirationibus 
libertatis hominis hodierni respondere possit? 

Ergo agam: 1. De libertate in hodierno humanismo atheo; 2. De dia¬ 
logo Ecclesiae cum humanismo atheo. 

I. In humanismo atheo positio fundamentalis non est negatio Dei, 
sed affirmatio hominis. Ad negationem Dei ideo pervenitur, quod ipse 
cum affirmatione hominis coexistere nequit. Homo fit atheus, ut esse 
possit humanista. 

Fundamentum humanismi athei est proinde affirmatio valoris, digni¬ 
tatis hominis. Profecto, dignitas diverso modo 3 intelligitur a variis 
formis atheismi, sed aspectus eius praecipuus est pro omnibus, in spe¬ 
cie pro atheismo , 4 libertas. ... s Cum autem libertas sit plenitudo hominis, 

liberatio humanisationem constituit, nempe transitum ab aetate infan¬ 
tili ad aetatem adultam. 

Ad hanc libertatem pertinet reiectio dominationis Dei et Ecclesiae, 
quae formam radicalem servitutis repraesentat. 

... 6 Atheismus hodiernus est mystica libertatis. 

II. De dialogo Ecclesiae cum humanismd atheo. Dialogus autem 
non tantum in eo esse potest, quod conceptio atheistica libertatis rei- 
ciatur, sed in eo consistere debet, quod ipsa conceptio 7 in novam ditio- 
remque visionem libertatis assumatur. Hinc necessitas cuiusdam theo¬ 
logiae libertatis, qua sensus et aspectus libertatis hominis et christiani 
elucidentur. 

Hoc loco tantum possibile est indicare quaedam themata ... 8 

1. Vocatio hominis sive naturaliter sive praesertim supernaturali- 
ter considerati, est «vocatio ad libertatem » ... 9 . In historia salutis 
thema libertatis est omnino centrale, sive in antiquo Testamento sive 
in novo. Salus enim est liberatio hominis a servitute peccati, Satanae, 
mortis ... 10 , eiusque accessus ad libertatem 11 filiorum Dei ,.. 12 , « qua li¬ 
bertate Christus nos liberavit » ... 13 . Missio Christi in eo essentialiter 
est, quod hominem redimat seu liberet ... 14 ; Ecclesia vero, «populus 
acquisitionis » ... 15 , est locus libertatis. 

2. Profecto, libertas christiana haberi nequit ut absoluta indepen- 
dentia, sed ut independentia ab illis omnibus, quae plenitudini vitae et 
amoris in homine opponuntur. Israel a servitute Aegypti liberatur ut 
ad terram promissionis accedere possit ... 16 

3. Liberatio christiana 17 radicaliter attingitur in mysterio paschali 
cui homo primo participat ope baptismatis ... 18 ; et consummatur in caelo, 
qui est locus supremae libertatis , 19 Existentia autem hominis totiusque 
populi Dei, inter libertatem initialem et libertatem finalem transcurrens, 
est motus continuus liberationis. Munus autem liberationis 20 tribuendum 
est orationi, sacramentis, atque integrae vitae morali ... 21 , quam non ut 
servi, sed ut amici et filii christiani ducere debent. Homo enim, qui sine 
Christo nihil facere potest, in ipso omnia potest. 22 

23 

5. Rebus sic stantibus, munus specificum Ecclesiae est quidem li¬ 
beratio sed non liberatio a servitutibus ordinis profani, v. g. politicis, 
socialibus, oeconomicis, etc. Unde ipsa cum nullo motu temporali libe¬ 
rationis identificati potest. Quae confusio iam temporibus Christi orta 
erat, et delusionem populi genuerat: « Nos autem sperabamus quod 
ipse redempturus esset Israel» ... 24 «Reddite Caesari quod est Caesa¬ 
ris, reddite Deo quae sunt Dei ». 25 

Attamen libertas cHristiana exerceri debet in mundo, et quidem ma¬ 
gna ex parte circa valores profanos ... 26 Hoc autem duo se cum fert-. 

a) Quod homo eos valores 27 non prosequatur ut fines omnino 
absolutos ... 28 . In « aversione a creaturis » sic intellecta consistit pau¬ 
pertas spiritus, quae proinde est aspectus libertatis christianae. 

b) Libertas christiana requirit 29 ut homo ita valores profanos do- 
minetur, ut ipsi ad finem hominis integralem positive conferant; requi¬ 
rit scii, tales infrastructuras, quibus homo vitam homine dignam du¬ 
cere possit ... 30 . Unde tota aedificatio civitatis terrenae a christiano per¬ 
acta intelligenda est ut motus ordinatus ad libertatem filiorum Dei 
promovendam. 

Concludendo, propono igitur 31 : 1 . Ut in lumine theologiae liber¬ 
tatis enucleentur vocatio hominis integralis eiusque dimensiones, de 
quibus in cap. I; et dignitas personae humanae, 32 cuius tractatio a cap. IV 
ad I transferenda videtur. 

2. Ut in lumine theologiae libertatis declarentur in cap. II et III 
relationes inter munus liberationis 33 Ecclesiae et aliarum institutionum. 

■ 3. Ut in cap. IV problemata particularia de civitate terrestri aedi¬ 
ficanda habeantur etiam ut aspectus liberationis hominis. 

Venerabiles Fratres, homines nostri temporis tam profunde suae li¬ 
bertatis solliciti, illam conceptionem existentiae eligent, quae suam liber¬ 
tatem melius tueri et exaltare videatur. Praesens schema ad hoc conferat 
oportet, ut homines illam libertatem eligant, qua Christus nos libera¬ 
vit: unde « occurramus omnes in unitatem fidei, et agnitionis Filii Dei, 
in mensuram aetatis plenitudinis Christi » ... 34 . Dixi. 


In textu scripto tradito-. 1 Quaestio de dignitate personae humanae est summi 
momenti sive in se ipsa sive ad dialogum cum mundo hodierno, in specie autem 
cum humanismo atheo, instaurandum, ita ut quaerendum sit cur non potius in 
cap. I, in contextu scii, vocationis hominis integralis, pertractetur. De hac 
quaestione agere velim. 2 deest. 3 diversimode. 4 marxismo. 

5 Haec autem in eo est, quod homo sit dominus suiipsius, artifex propriae histo¬ 
riae et destinationis, verus demiurgus. Porro libertas ut sit authentica, debet esse 
totalis, unde speciem cuiusdam asseitatis praebeat. Tamen ipsa nondum revera 
totalis est, cum homo multiplicibus servitutibus seu alienationibus subiiciatur: fit 
itaque simul ideale ethicum, cui tota vita humana tendere debet, quae proinde 
concipienda est ut motus liberationis. 6 Quae cum ita sint, liberatio quam 

homo prosequitur, et quae sensum suae exsistentiae constituit, intra limites 
terrenos realizari debet. Motus emancipationis terrenus acquirit ita altissimum 
valorem humanum, et penetratur afflatu quasi mystico. 7 deest. 8 de 

quibus in schemate rationem habendam esse putamus. 9 ( Gal. 4, 26. 31; 

1 Cor. 7, 22; 2 Cor. 3, 17). 10 ( Rom. cap. V ss.). 11 «in libertatem 



64 


ACTA CONC. VATICANI II - PERIODUS III 


gloriae». 12 (Rom. 8, 12). 13 (Gal. 4, 31). 14 (Lc. 4, 18). 

15 ( 1 Pt. 2, 9). 16 Libertas enim maneret vacua et sterilis, nisi valores 

prosequi posset, qui suis aspirationibus plene responderent. 17 christiani. 

18 (Rom. 6, 16). 19 resurrectione finali, qua mors in victoria absorbitur 

(1 Cor. 15, 53-57). 20 itaque liberator. 21 Specialiter extollendum 

est munus liberator vitae moralis. 22 deest. 23 4. In hoc motu libe¬ 

rationis, ipsum hominem efficaciter agere affirmandum est, eiusque liberatio ha¬ 
beri nequit ut mera imputatio externa meritorum Christi. Quamvis enim culpa 
originalis vires hominis minuerit, naturam eiusque capacitates non abstulit. At¬ 
tamen destinatio hominis tam alta est, ut vires hominis ad ipsam attingendam 
non sufficiant: homini itaque Deus, et Salvator noster J. C. succurrunt. Vi autem 
participationis ad vitam divinam et incorporationis in Christo, efficacitas activi¬ 
tatis hominis non aufertur, sed extollitur. Homo enim, qui sine Christo nihil 
facere potest (Io. 15, 5), in ipso omnia potest (Phil. 4, 13). 24 (Lc. 24, 21). 

25 deest. 26 ad quos ita homo se habere debet, ut ipsi eius ordinationem 

ad valores religiosos non impediant sed promoveant. 27 deest. 28 sed 

ab eis ita se independentem servet, ut eos semper valoribus superioribus in casu 
conflictus sacrificare paratus sit: secus enim prosecutio valorum effectum dishu- 
manisantem obtineret. 29 non tantum requirit ut valores profani hominem 

a valoribus superioribus non avertant, sed. 30 Ubicumque tale ius laeditur, 

ubicumque homo huiusmodi bonis privatur, adest aliqua alienatio, aliqua servi¬ 
tus. Profecto talis servitus per se libertatem christianam non aufert, sed in con¬ 
creto eius exercitium saepe impedit, et aliquando morali ter impossibile reddit. 
Quapropter, quamvis liberatio ab his servitutibus non sit directe ab Ecclesia 
intenta, tamen ab ipsa requiritur. 31 deest. 32 deest. 33 liberator. 

34 (Eph. 4, 13). 


7 

Exc.mus P. D. GEORGIUS HAKIM 
Episcopus Ptolemaidensis 

Venerabiles et carissimi omnes, 

In principio laborum Concilii huius fuit Nuntius ad universos ho¬ 
mines. Ab hac die usque nunc, exspectaverunt homines qui hunc Nun¬ 
tium receperunt responsum Ecclesiae quaestionibus suis, tam gravibus 
et amplis. Vae Ecclesiae et mundo, si exspectatio haec et spes frustra¬ 
rentur! 

Atqui schema qui nobis praesentatur, etsi valde necessarium et bona 
elementa continens, mihi videtur huic exspectationi non respondere. 
Satis implicatum apparet, saepe paternas exhortationes praebet, longe 
distantes a positionibus expressis ac claris, quae velut chartam prae¬ 
berent nostri temporis, necnon principia venturi commercii inter chri- 
stianos et mundum huius temporis. 

Priorum Conciliorum canones exemplum praebent huiusmodi posi¬ 
tionum, quid perfecte conveniret in punctos 1 de quibus in par. 23, 24 
et 25 schematis ... 2 

Ut melius intellegeretur quod dico, exempli causa sequentia pro¬ 
ponam. 

1. (De sensu laboris hominum in consilio Dei). Per operositatem 
suam homines creaturam, immo ipsum hominem, ad meliorem mundum 
perficiunt. 

In Iesu Nazareno labor nobilitatur, ac locum invenit in vita spiri¬ 
tuali et in Redemptione. 

Homines omnes ius habent primigenum ex labore suo tutiorem red¬ 
dere vitam propriam et familiae, dignitati veri hominis et filii Dei con¬ 
gruentem. 

Opifex pecuniis toto caelo dignior est. 

Intrinsece malum est laborem sic ordinare ut homo labore ipso vel 
condicionibus eius minus homo fiet. 

Pars reddituum opificibus distributa respondere debet iustitiae per¬ 
sonali ac sociali, secundum praestantiam opificum super pecunias, se¬ 
cundum partes diversas in fructuositate, et secundum progressus tem¬ 
porum. 

2. (De sensu proprietatis ac pecuniarum). Dominium rerum fru¬ 
giferum dominationem hominum nullo modo importat, sed contra unius¬ 
cuiusque hominis incrementum favere debet. 

Proprietas rerum frugiferum privata non est axioma intangibile et 
a sociali doctrina Ecclesiae ut absolutum agnitum, sed est via contin¬ 
gens ad procurandam communem bonorum destinationem. 

Ecclesia nullo systemati oeconomico, sociali aut politico est ligata: 
favet conatus universorum hominum ad bonum commune promovendum. 

3. (De materialismo et atheismo). Duplex est materialismus et 
atheismus, theoreticus ac practicus. 

Damnandus est materialismus et atheismus practicus aeque ac theo¬ 
reticus, quia per multas vias animum dominandi, lucrandi et fruendi 
fovet, et lues eius inter nationes quae christianae vocantur late diffun¬ 
ditur. 

Cum atheismo marxistico, damnanda non sunt indistincte regimina 
diversa plus minusve socialista dicta, in multis regionibus diffusa. 

4. (De hominum aequalitate). Damnanda est omnis discriminatio 
stirpis, religionis, sexus vel ambitus socialis, tam in legibus tam in 
moribus. 

Damnandi sunt homines qui aliis hominibus abutuntur, in re sive 
oeconomica, sive sociali, sive politica. 

5. (De solidarietate internationali et pace). Damnandum est bellum 
nucleare, necnon bacteriologicum vel chimicum, quod sine discrimina¬ 
tione homines tangit. 

Fames multorum hominum clamat ad divitiores populos, ut opibus, 
arte ac fraterna caritate, sine cunctatione vel avaritia, auxilium prae¬ 
beant populis minus evolutis. 

Denuo declarentur media verae pacis socialis et internationalis fun¬ 
datae super iustitiam, libertatem et fraternitatem. 

Laudandae sunt institutiones, tam sociales quam internationales, 
in quibus homines consociati ad verum progressum hominum laborant. 

Monendi sunt christifideles ut in simplicitate et prudentia activam 
praesentiam habeant in huiusmodi institutionibus ... 3 

Homines hodierni exspectant verbum clarum, expressum, sine am¬ 
biguitate. Humillime exemplum styli huius proponere conatus sum, 
conscius praeterea quod valde imperfectum est. Laborent peritiores ad 
meliorem loquendi modum. 

Concludo. Venerabiles Patres, die 13 octobris anni 1962, in nuntio 
supra memorato, scripsimus: « Ex omni natione quae sub caelo est 
adunati, omnium populorum nobis creditorum in cordibus nostris ge¬ 
rimus aerumnas, corporis et animae angustias, dolores, desideria, spem. 
Ad omnes anxietates, quibus hodie homines punguntur, instanter ani¬ 
mum intendimus. Convolet imprimis igitur sollicitudo nostra ad humi¬ 
liores, pauperiores debilioresque; Christum sequentes, misereamur su¬ 
per turbam fame, miseria, ignorantia laborantem; constanter in eos re¬ 
spicientes qui, deficiente auxilio opportuno, nondum ad vivendi ratio¬ 
nem homini dignam pervenerunt ». 

Per tres annos in sessionibus laboravimus. Numquid verba haec 
memorati sumus? Quid practice fecimus, ut etiam externe reformentur 
quae obsoleta sunt et minus pauperum apostolis congruentia? 

Saltem necesse est, ut claras et praecisas responsiones demus quae¬ 
stionibus nostri temporis. Dixi. 


In textu scripto tradito : 1 post studium punctorum. 2 per modum con¬ 
clusionis. 3 6. (Varia). Ius habent omnes homines ad bonum finem sese 

consociandi. Etatismus totalitare contrarium est dignitati personae humanae. Co¬ 
ram divortium inter Ecclesiam et opifices in nonnullis nationibus exsistens, iam 
a Pio XI in Enc. Quadragesimo anno denuntiatum, favenda sunt incoepta sive 
christifidelium sive presbyterorum, quae tendunt ut revera pauperes evangelizentur. 

Secretarius generalis : Velitis audire, Patres, et exspectare aliquan¬ 
tisper. Summus Pontifex coram admittet die 12 novembris, hora 18 
cum tribus quadrantibus, episcopatus ex Australia, Melanesia, Micro- 
nesia, Nova Guinea, Nova Zelanda et Polinesia. 

Illi Patres, qui hos episcopatus repraesentant, velint se conferre vel 
crastina vel tardius feria quinta mane, ad Officium Praefecti Cubiculi 
Apostolici, ut iam dixi pluries. Gratias. 


8 

Exc.mus P. D. MAURITIUS RIGAUD 
Episcopus Apamiensis 

Venerabiles Patres, 

In nomine octoginta Patrum, sive Galliae sive ex variis nationibus / 
loquar de paragrapho septima n. 24: nempe « de Institutionibus inter- 
nationalibus ». 

In schemate in quinque lineis coarctatur tota materia de his institu¬ 
tionibus. Quod omnino insufficiens videtur, cum hae institutiones tam 
multa et tam magna iam fecerint in campo internationali et tam magni 
momenti remaneant ad progressum oeconomicum et socialem promo¬ 
vendum, necnon ad instituendam « solidarietatem » inter nationes et ad 
pacem in mundo firmandam. 

Haec propono igitur ut paragraphus amplificetur: 

1. Concilium deberet in memoriam caute revocare quantum ne- 
cesse sit ut ipsa structura Organizationum Internationalium renovetur. 

Schema sane de hac necessitate alludit, sed nimis scopum restringit 
statim addendo: « ut gentes in dies magis fraternitate mutuoque regan¬ 
tur auxilio », quod insufficiens est. Hodie quidem adsunt organizatio- 
nes multae et magis magisque complexae; sed non satis inter se connec- 
tuntur; immo — quod gravius est —, non complectuntur structuram 
oeconomicam huius temporis in sua mundiali amplitudine. Itaque nec 
possunt integre aspicere nec efficaciter afficere. 

Prae oculis habeamus hanc veritatem, venerabiles Fratres: Scopus 
essentialis, ad quem praeprimis tendendum est, est progressus universa¬ 
lis (le developpement universel), i. e. promotio totius mundi in omni 
campo, in quocumque ordine et non tantum in ordine oeconomico, quia 
saepe fit ut expansio oeconomica non omnibus sed paucis proficiat, non 
pauperibus maiorem iustitiam afferat sed divitioribus maiores divitias. 

Progressus universalis, de quo loquimur, ad hoc tendit ut omnes 

populi minus evoluti (tous les peuples sous-developpes), ut omnes coe¬ 
tus sociales horum populorum ( toutes les conches sociales de ces peu¬ 
ples 2 ) promoveantur in ordine humano, sociali, technico et culturali. 

Sane, ad Ecclesiam non pertinet lineas definire de oeconomia mundi 
gerenda, sed ad peritos et ad omnes qui rebus publicis praesunt. Atta¬ 
men munus Ecclesiae, mediante Concilio, est hortationes Evangelio con¬ 
sentaneas facere ut paulatim et caute progrediatur ad cooperationem quae 
sit stabilis, quae profundior et amplior paulatim evadat, quae aequili¬ 
brium dynamicum sustineat ad instaurandam communitatem populorum 
et pacem inter populos. 

2. Concilium deberet clarius monere christianos quae facere possint 
et debeant erga Institutiones Internationales sive iam existentes sive in 
futuro instituendas. 

Haec responsabilitas christianorum sub triplici aspectu conside¬ 
randa est: 

a) sub aspectu opinionis publicae apud christianos vigentis. De¬ 
bent enim christiani tales institutiones non solum magni habere sed 
suscitare opinionem publicam quae eas secundet et commendet his 
qui rebus publicis praesunt. Debent etiam dialogum instaurare non 
tantum individuorum cum individuis sed coetuum cum coetibus (le dia- 
logue au plan collectif); 

b) sub aspectu praesentiae christianorum in his institutionibus. 
Qui in his institutionibus intersunt moveri debent spiritu servitii et 
abnegationis ita ut non propriis commodis nec propriae gentis indul- 
geant sed ut pro bono communi totius mundi imprimis adlaborent; 

c) denique sub aspectu cooperationis. Optandum est ut diversae 
Organizationes Catholicae in campo internationali existentes se invicem 
adiuvent ad diffundendam authenticam formationem inter christianos 
circa ea quae vitam internationalem spectant et ad dialogum supradictum 
cum aliis Institutionibus instaurandum. ( Les organisations catholiques 
internationales peuvent entamer le dialogue au plan collectif avec les 
autres organis ations 3 ). 

3. Etsi haec problemata praecipue ad laicos pertineant, tamen sum¬ 
mopere optandum est ut Ecclesia curet aliquos sacerdotes instituendos 
in doctrina tam oeconomica quam sociali, et quidem in optimis scholis 
et in clarioribus Universitatibus, ita ut adsint in quacumque natione, 
immo si possibile est, in quacumque regione, sacerdotes qui, vere periti 
harum doctrinarum, pares sint ad iuvandos christianos in his institutio¬ 
nibus praesentes et ad opinionem publicam efformandam in Ecclesia. 

Quaedam in Annexis pag. 56 dicuntur, et optandum est ut hic in¬ 
serantur. 

Et emendationes meae traditae sunt secretariae generali. 
Gratias. 


4 


Dixi. 


In textu scripto tradito-. 1 deest. 2 deest. 3 deest. 4 deest. 

Animadversiones additae: 

1. In fine par. 7 post verba «mutuoque regantur auxilio» addatur: «cum 
respectu ad structuram universalis oeconomiae hodiernae necnon ad primatum 
progressus humani universalis ». 

2. In pag, 8, lin. 9, post « opinionem publicam » addatur « peculiari modo 
circa momentum et actionem Institutionum internationalium, actione propria 
organizationum catholicorum internationalium non neglecta». 

3. In par. eadem, lin. 10, post « politicorum exercitio» addatur « necnon 
agendo intra organizationes internationales etiam catholicas cum spiritu servitii, 
abnegationis maximaeque efficacitatis, in quantum possunt, ad bonum commune 
mundiale promovendum ». 

\_Subscripserunt etiam'] Card. Richaud; card. Lefebvre; P. Boillon, ep. Ver- 
dun; R. J. Pierard, ep. Chalons; R. Johan, ep. Agen; M. Maziers, aux. Lyon; 
J. Guyot, ep. Coutances; G. de Milleville, ep. tit. Gabala; A. Marie, ep. Cayenne; 
M. Rousseau, ep. tit. Ausafa; H. Varin de la Bruneliere, ep. Fort de France; 
J. Weigl, ep. Ikela; A. Makarakiza, ep. Ngozi; G. Bejot, aux. Reims; A. Malbois, 
aux. Versailles; J. Guilhem, ep. Laval; Ch. de Provencheres, arch. Aix; J. Urta- 
sun, arch. Avignon; Cl. Dupuis, arch. Albi; J. de Cambourg, ep. tit. Eutime; 
G. Garrone, arch. Toulouse; M. Dubois; H. Donze, ep. Tulle; G. M. Riobe, 
ep. Orleans; E. Guerry, arch. Cambrai; J. Martin, arch. Rouen; G. Barthe, ep. 
Frejus-Toulon; R. Bezac; P. Vignancour; H. Jenny, aux. Cambrai; F. Kerveadou, 
ep. St. Brieuc; R. Boudon, ep. Mende; Pierre-M., ep. Carcassonne; S. Desma- 
zieres, ep. tit. Biblo; A. Cazaux, ep. Lugon; A. Pailler, arch. eoad. Rouen; 
P. Gouyon, arch. Rennes; M. McGrath, ep. S. Jacobi in Panama; P. Rouge, ep. 
Nimes; L. Lebrun, ep. Autun; J. Gay, ep. Guadaloupe; P. Robert, ep. Les Go- 
naives; J. Menager, ep. Meaux; M. Vial, ep. Nevers; J. Lamartine Soares, ep. 
tit. Fussala; A. de la Brousse, ep. Dijon; F. Zayek, ep. tit. Callinico; P. Tobar, 
ep. Cuttack; Cl. Colling, ep. Passo Fundo; A. Machado, arch. Maceio; A. Fra¬ 
goso, ep. Crateus; Cl. Isnard, ep. Novo Friburgo; A. Kerautret; C. Padin, aux. 
Rio de Janeiro; G. Louis, ep.; A. Breheret, ep. Cahors; N. Geise, ep. Bogor; 
J. Buchkremer, ep. tit. Aggar; G. Garavito, ep. tit. Ciparissia; J. V. Tavora, 
arch. Aracaju; Avelar, arch. Teresina; Ioseph Petrus, ep. Caetite; J. B. de Mota 
e Albuquerque, arch. Vitoria; Jose, ep. Garanhuns; Manuel, ep. Caico; J. Grossi, 
ep. Bom Jesu de Lapa; J. Terceiro de Souza, ep. Penedo; F. Austregesilo de 
Mesquita, ep. Afogados da Ingazeira; V. de Araujo Matos, ep. Crato; M. Pereira. 
ep. Campina Grande; Th. Vaquero, ep. S. Joao da Boa Vista. 

9 

Exc.mus P. D. ALOISIUS YANEZ RUIZ TAGLE 
Episcopus Sanctae Mariae Angelorum 

Venerabiles Patres, 

Nomine 70 Patrum loquor} Procul dubio schema de Ecclesia in 
mundo huius temporis praecipuum est inter omnia schemata Concilii, 
cum, eo mediante, enixum desiderium Summi Pontificis Ioannis XXIII, 
sanctae memoriae, aptatae renovationis seu « aggiornamento » Ecclesiae 
adimpleatur. 

In genere schema mihi placet, sed, cum multis , 2 « iuxta modum ». 
In textu cap. IV schematis egregie agitur quomodo christiani in ex¬ 
struenda civitate terrestri cooperare queant, sed, non integra doctrina 
socialis Ecclesiae tractatur. Deest praecipua pars: caritatis et iustitiae 
socialium specialis perspicuaque tractatio. 

Prae oculis habere debemus factum huius saeculi, ubique terrarum, 
anxietatem populorum, quae ansam communistis praebet ad ingens eo¬ 
rum incrementum. Omnes, praesertim Ecclesia, conscii sumus de ex¬ 
trema fame ac miseria multarum gentium, ut, in sua Encyclica Mater et 
Magistra, Ioannes XXIII ait: « Nos igitur, qui homines universos dili¬ 
gimus tamquam filios, Nostrarum esse partium arbitramur, hoc loco 
illud apertissime in medio ponere quod alias monuimus: In nos ad unum 
omnes cadere, quod populi tenuitate victus omnino vexentur. Qua 
propter, opus esse, ut in singulis, ut generatim in omnibus, praesertim 
autem in opulentioribus huius conscientia officii incitetur » ... 3 . Populi 
suum ius repetunt, iustitiam clamant. Schema ait: « S. Synodus Eccle¬ 
siae filios alloquitur, ut coniunctis viribus partem suam praebeant in 
mundo secundum spiritum Christi aedificando ». Tunc, estne fas Con¬ 
cilio hac in opportunitate, quando filii Ecclesiae numerosi lugent et iu¬ 
stitiam clamant, silere? Potestne Concilium nihil de iustitia, speciali 
modo, dicere vel rem tanti momenti per transennam perstringere, quando 
omnes omnino verbum Ecclesiae ad problemata socialia indigentium 
solvendum expetunt? Nos vocati sumus ab Augusto Pontifice, feliciter 
regnante, Paulo VI, non multum ad loquendum, sed ad doctrinam Ec¬ 
clesiae docendam. Proinde, quid Concilium de iustitia sociali dicit? ... 4 

De iustitiae socialis conceptu dissentiunt auctores. Proinde, spes, 
quae tempore promulgationis Litt. Enc. Quadragesimo Anno , eluxit, 
fere exstincta est. Attamen parum vel nihil in mundo possumus facere, 
nullum problema solvere, si flamma virtutis iustitiae non illuminet in- 

telligentias hominum et corda. Haec enim virtus suum exercet influ¬ 
xum in omnibus structuris societatis civilis, ita ut ordo socialis vel 
oeconomicus vel politicus nullatenus est immunis ab imperativo huius 
virtutis. Immo et pro Ecclesia in suis relationibus cum aliis societatibus 
et in suo proprio labore pastorali, iustitia socialis lumen est et regula. 
Proinde, vix impossibile est concipere quamcumque societatem, immo 
eam structurare et rectum ordinem socialem in ea instaurare, nisi prae 
oculis habeatur quid iustitia socialis postulet, permittat et imponat. 

Conclusio. 1 . Credo absolute necessarium esse quod Sancta Syno¬ 
dus de iustitia sociali aliquid specialiter dicat. In cap. IV schematis 
paucitas nomen eius apparet. Caput speciale est ei consecrandum, in 
quo eius natura, eius tendentiae atque eius importantia adamussim 
tractentur. 

2. Mihi videtur commissionem schematis de Ecclesia in mundo 
huius temporis non tantum a theologis, etiamsi ornatissimi ... 5 sint quia 
Patrum conciliarium sunt luces, sed a technicis, in re socio-oeconomica, 
esse debere integratam. Dixi. 


In textu scripto tradito-. 1 deest. 2 deest. 3 (Mater et Magistra, 

Tipografia Poliglotta Vaticana p. 42, n. 169). 4 Nos esse debemus « lux 

mundi ». 5 viri. 


10 

Exc.mus P. D. MARCUS GREGORIUS McGRATH 
Episcopus S. lacobi Veraguensis 

Venerabiles Patres et omnes carissimi ad st antes, 

Loquor nomine plus quam 70 Patrum, praecise de methodo ser¬ 
vanda in conjectione huius cap. IV, necnon totius schematis nostri de 
Ecclesia in mundo huius temporis} 

Dum nos schema hoc in Concilio adhuc deliberamus, ubique edun¬ 
tur commentaria in ephemeridibus de hoc quod mundus a nobis expec- 
tat ut in schemate dicamus} Hoc iam est unum inter potiora signa nostri 
temporis, nempe quod Ecclesia non dubitat ne 3 suam vocem attente 4 
auscultetur a permultis hominibus in universo orbe, etiam ab illis qui 
religionem aperte oppugnant. Sedulo perpendendum est hoc signum 
temporis. Tempus non longe abest quando inter mundum modernum 
cum suis tendentiis propriis et Ecclesiam magnus aderat abyssus et 
summa sive indifferentia sive diffidentia. 

Quid sibi vult huiusmodi mutatio, huiusmodi 5 sympathia, ut ita di¬ 
cam , 6 mundi pro nostro Concilio? ... 7 Quomodo fit etiam 8 ut schema 
nostrum nunc inde ab initio dicit 9 Ecclesiam sese identificare cum omni¬ 
bus conaminibus progrediendi mundi huius temporis? Vix possumus 
affirmare 10 mundum simpliciter magis christianum esse hodie quam 
ante centum annos, praecise quando nunc atheismus officialis gubernat 
plures nationes olim christianas vel olim profunde traditionibus spiri¬ 
tualibus dicatas, et quando agnosticismus etiam in tantis 11 aliis natio¬ 
nibus scatet inter tot scientificos, litteratos et moderatores reipublicae. 
Alibi ratio ,,. 12 dialogi invenienda est, nempe in sua genesi historica. 

Hic novus 13 dialogus Ecclesiae cum mundo non incipit cum nostro 
schemate. Ex parte Ecclesiae initium habuit in sincero conamine, inde 
a saeculo praeterito, plurimorum episcoporum, sacerdotum et laicorum 
in Europa et alibi qui voluerunt progressum modernum iterum in 
Evangelio fundare 14 et ab ipso melius explicaret Imprimis notandum 
est, cum Encyclica 16 Ecclesiam suam, quantum Summi Pontifices inde 
a tempore Leonis XIII, locuti sunt aperte et positive de omnibus illis 
valoribus humanis motuum scientifici, socialis et politici nostri tempo¬ 
ris. Ex hoc ... 17 noviter ortus est dialogus inter Ecclesiam et mundum... 18 

Et bene 19 notandum est hoc factum, quia debet dominari methodo 
nostri laboris in hoc schemate™ Mundus qua talis, et etiam christiani 
qui in mundo laborant, exspectant a nobis, in hoc schemate , 21 ut loqua¬ 
mur praecise de illis qui mundo intersunt ... 22 

Ne ... 23 dicatur Synodus catholicos tantum adloqui in schemate pro¬ 
posito. Utique illos directe adloquimur, sed in quantum in mundo 
degunt et eius magna problemata experiuntur. Illos adloquimur in 
quantum ex eorum vocatione peculiari munus habent ope Evangelii 
mundum illustrandi ac Christo consecrandi. Illos adloquimur in quan¬ 
tum ... 24 quotidie cum aliis omnibus hominibus vivunt et collaborant ad 
optatum progressum mundi civilizationis et culturae consequendum. 
Et 25 denique, dummodo catholicos adloquimur conscii sumus alios per¬ 
multos ubique terrarum nos etiam ... 2o audire. Non desunt etenim Pa¬ 
tres qui voluerint schema 27 expresse omnibus hominibus dirigere. 

Haec omnia nobis imponunt modum seu stylum 28 nostri dialogi, 
de quo tam pulchre scripsit Sanctissimus Pater Paulus VI in tertia parte 
Litterarum suarum Encyclicarum Ecclesiam Suam. Sed hic stylus, seu 
modus vel methodus, non tantum affectat modos loquendi, nec tantum 
problemata quae tractantur, sed etiam modum in quo problemata expo¬ 
nuntur. Haec problemata actualia nostri temporis sunt punctum com¬ 
mune a quo dialogus noster initium suum capere debet cum mundo, 
sicut in prooemio schematis annuntiatur, scii, ex communi conatu 

progrediendi his in terris, ex ipsis signis temporum, ex ipsis maioribus 
problematibus hominum huius temporis; et sic debet candide et sobrie 
prosequi, sine omni praedicatione pia vel excessiva moralisatione. Ex 
hoc consequitur — et hoc est punctum principale mei interventus — 
ut 29 expositio initialis, quae nunc in prooemio nimis brevis 30 facta est, 
debet amplius describere verum statum universi mundi antequam ini¬ 
tium habeat in sequentibus capitibus, quae nunc I, II et III sunt, ex¬ 
cursus de anthropologia, seu de integra vocatione hominis, et de rela¬ 
tione Ecclesiae et christianis ipsis 31 ad vocationem totius humanitatis. 
Etiam quando de vocatione hominis loquimur, necesse est ut clarius 
perprius ponatur interrogatio quae revera fit in mundo, tum in occi¬ 
denti cum in orienti, de sensu humanae vitae super terram. Sic etiam 
debemus concreta particularia in cap. IV et in annexis proponere, 
scii. 32 incipiendo a problematibus sicut ab hominibus in mundo conci¬ 
piuntur vel saltem 33 videntur. 

Si sic procedimus verus erit dialogus, quia non loquemur antequam 
audivimus; nec responsiones dabimus antequam sciamus quid sit quae¬ 
situm; nec videbimur ignorare et magnos valores modernae civilizatio- 
nis sicut nec eius magna pericula. Nostra responsio non debet, certo 
certius™ carere neque luce evangelii neque theologia catholica 35 de va- 
lore ... 36 rerum terrestrium. Nostrum munus est praecise de his loqui, 
seu 37 Evangelium praedicare . 3S Attamen haec doctrina, haec theologia, 
praesertim in hoc schemate, debet esse eminenter pastoralis, ideoque 
applicata ad problemata realiter existentia, sibi sumenda etiam et « va- 
lorizanda », ut ita dicam, omnes veri nominis valores mundi actualis. 

Venerabiles Patres, mea humillima opinione, hic modus expositio¬ 
nis, qui a jactis oritur, maximi momenti est pro toto schemate et pro 
eius continuatione in futuro dialogo prolongando cum mundo pro uno¬ 
quoque episcopo in sua propria dioecesi et in sua regione™ Ecclesia 
adhuc videtur multis inimicam esse progressus in rebus temporalibus, 
non quia non habet doctrinam claram et sanam, sed quia haec doctrina 
non bene ab omnibus intelligitur in connexione cum problematis homi¬ 
num nostri temporis. Saepe videmur non-catholicis, quando mundo lo¬ 
quimur, sicut medici qui remedia omnia cognoscunt, sed infirmitates 
seu valetudinem patientis ignoranti 

Patet — et cum hoc concludo 41 — quantum haec observatio signi¬ 
ficat pro nostro mundo hodierno in quo 42 nimis frequenter christiani vi¬ 
dentur passive ante problemata nostri temporis, sicut ante 43 evolutio¬ 
nem nostrorum 44 temporum, ignorantes historiae eiusque significatio¬ 
nis / 5 dummodo alii, praesertim marxistae, sese ostendunt ut illi qui non 
tantum historiam intelligunt sed eam etiam agunt ad fines praedetermi- 

natos paradisi in hac terra. Evangelium praedicatum a marxistis est 
tristis reductio spei christianae in aliquod caelum materialem et ficti- 
tium in terra. Hoc omnes novimus. Sed ,.. 46 nisi christiani 47 verum 
Evangelium spei in providenti historia nostrae salutis ... 48 in terris, in 
problematibus actualibus nostri temporis et 49 in caelis clarius edocemus, 
multi ... 50 credent in falsum evangelium , 51 quia sine spe etiam in terris 
homines ... 52 nostri temporis vix vivere possunt. 

Sicut exc.mus relator in initio huius capitis dixit, hoc schema non 
est nisi initium dialogi cum mundo seu continuatio illius dialogi iam a 
Summis Pontificibus bene incepti. Debemus in hoc sensu pergere, vi¬ 
dentes vera problemata nostri populi, et sic doctrina sana Ecclesiae 
applicanda his omnibus problematibus , 53 Dixi. Gratias. 

In textu scripto tradito : 1 deest. 2 in hoc schemate exspectat. 3 quin. 
4 deest. 5 haec. 6 deest. 7 Et ex parte Ecclesiae. 8 deest. 

9 affirmat. 10 dicere. 11 pluribus. 12 novi. 13 Revera prae¬ 
sens. 14 fundari. 15 explicari. 16 ut fecit S. P. Paulus VI f. r. 

in Encyclicis Litteris. 17 praecipue. 18 a nobis nunc ulterius protra¬ 
hendum. 19 Sedulo. 20 deest. 21 deest. 22 Hoc est punctum 

commune, a quo dialogus noster initium suum capere debet, sicut in prooemio 
schematis annuntiatur, scii, ex communi conatu progrediendi his in terris, i. e. 
ex ipsis signis temporum, ex ipsis maioribus problematibus hominum huius tem¬ 
poris, et debet candide et sobrie prosequi, sine omni praedicatione pia vel ex¬ 
cessi va moralizatione, quae minus conveniunt huiusmodi dialogo. 23 quis. 

24 etiam. 25 deest. 26 attente. 27 propterea inter vos Patres, 

qui maluerint schema hoc. 28 deest. 29 non tantum in vocabulario seu 

stylo utendo, sed etiam in quantum ad problemata tractanda et in quantum ad 
modum procedendi in eorum expositione. Sic. 30 brevi. 31 ipsorum 

christianorum. 32 evolvere. 33 deest. 34 deest. 35 sincera 

expositione doctrinae catholicae. 36 et sensu. 37 deest. 38 mundo 

annuntiare. 39 Hic modus procedendi in huiusmodi quaestionibus non tan¬ 

tum est opportunus ad captandam benevolentiam mundi, sed est etiam omnino 
iustus et nobis necessarius. 40 de his rebus episcopi et sacerdotes non lo¬ 

quimur, sed quia plerumque nimis modo aprioristico disserimus sine vera co¬ 
gnitione problematum quibus homines anguntur. Sic saepe videmur medici ineffi¬ 
caces esse, qui remedia in vanum praebent quia sive valetudinem sive infirmita¬ 
tem patientis ignoramus. Sic e. g. debemus de spiritu evangelico paupertatis 
disserere in nostro schemate, sed hic conceptus fere nihil dicet hominibus nostri 
temporis nisi noviter enucleetur relate ad novum statum rerum in quo media 
technica adsunt ut homines omnes aut in abundantia rerum materialium iam 
vivunt aut recte huiusmodi abundantiam desiderant. Sic iustitiae doctrina mere 
abstracta manet nisi applicetur post attentam evocationem maximae disparitatis 
progressus oeconomici inter diversas regiones mundi, quae disparitas subiacet 
maioribus crisibus mundi actualis. Et ita porro. Doctrina perennis Ecclesiae per 
huiusmodi applicationes ad vera et bene perspecta problemata et conamina horni- 

num nostri temporis evolvitur in meliorem cognitionem ipsius doctrinae ad uti¬ 
litatem omnium hominum. Liceat mihi adhuc unum exemplum sumere. Ubique 
hodie homines quaerunt progressum. Quid de progressu autem eis dicimus? 
Nonne nimis adhuc in Ecclesia auditur de aliqua passiva acceptatione fatus et 
miseriae hominum, medievali quodam conceptu iuxta quem homo non intendit 
mundo materiali dominari, sed potius patitur dominio quasi superstitioso mundi 
elementorum, quasi si sic melius se conformaret voluntati divinae. Sic loquenti 
mundus attentionem suam non praebet, et recte quidem. De facto, conceptus 
scientificus qui nunc viget in mundo, iuxta quem homo debet conari mundo do¬ 
minari et in eius servitium reddere, magis consonat doctrinae biblicae. Sic debet 
schema aperte declarare, ostendens sensum veri progressus hominis in terra ex 
fundamentis Bibliae; eodem tempore qualis sit sensus veri nominis progressus in 
bonum spiritus et gloriam Dei clarius illustratur necnon etiam limites et pericula 
progressus, quae praesertim ex peccato oriuntur, facilius deteguntur. 41 deest. 
42 qui sensum historiae quaerit, et evolutionem populorum promovet. 43 stare 
ante. 44 deest. 45 historiam eiusque significationem. 46 nullo 

modo sufficit tales errores tantum refellere. In statu actuali tam mutabili rerum. 
47 deest. 48 tum. 49 tum tandem. 50 etiam inter catholicos 

ipsos, praesertim in nationibus in via evolutionis, facile. 51 evangelii Marx. 

52 huiusmodi. 53 Venerabiles Patres, optime dixit relator cap. IV nostri 

schematis quod in illo initium tantum dialogi facimus cum mundo. Vestigia 
sequentes summorum Pontificum, qui iam a multis annis in Litteris Encyclicis 
praesertim de re sociali nobis exemplum et doctrinam praebuerunt, nos omnes 
nunc, episcopi totius mundi, una cum Summo Pontifice feliciter regnante, active 
ad tam necessarium dialogum accedimus. Initium capimus. Multa erunt magis 
particularia dicenda in posterum, a Summis Pontificibus pro universa Ecclesia, 
et ab episcopis omnibus pro diversis suis regionibus. Spiritus huius dialogi debet 
vivificare etiam studia futurorum sacerdotum in seminariis. Fatendum est ibi 
inveniri adhuc multa reformanda et renovanda in spiritu Concilii Oecumenici Va¬ 
ticani II. Sicut iam sufficere non potest ille tractatus de Ecclesia, fere exclusive 
apologeticus et canonicus, cui nos studuimus et qui adhuc in multis seminariis 
docetur; sic nunc plenior meditatio habebitur de Ecclesia, in suo mysterio, in 
suis membris, in sua constitutione, in sua sanctitate, iuxta doctrinam huius Con¬ 
cilii; ita etiam missio Ecclesiae in mundo vividius apparebit ex methodo adhi¬ 
benda in praesenti schemate de Ecclesia in mundo huius temporis in humile ser¬ 
vitium omnium hominum et eorum totalem redemptionem in Christo. 

Moderator : Loquatur nunc exc.mus D. Michael Ngu, qui erit ulti¬ 
mus quoad schema de Ecclesia in mundo... Deinde audiamus laicum 
oratorem, prof. Juan Vazquez, ex Argentina, qui nomine laicorum ora¬ 
tionem faciet. 



76 


ACTA CONC. VATICANI II - PERIODUS III 


11 

Exc.mus P. D. MICHAEL NGUYEN-KHAC-NGU 
Episcopus Longxuyensis 

Venerabiles Fratres , 

Quando nunc in occidente et etiam in Concilio agitur de populorum 
solidarietate, et speciatim quando agitur de missionum locis, Asia in 
genere et Extremum Oriens in specie parvam attentionem obtinent. 
Huius ratio forsan est quod maior pars Asiae inaccessibilis reddatur 
ob eius sub potestate communistarum atheorum submissionem, dum 
altera pars sub continuis eorumdem minis ponatur. Porro relate ad 
mundum universum, quanti momenti sit Extremum Oriens, cuius sors 
suum pondus super universi cursum determinative exercere posset. 

Venerabiles Patres, ii quorum nationes in statu feliciori et securiori 
inveniuntur, in hac materia de solidarietate populorum ... 1 vestram at¬ 
tentionem instanter imploramus. 

1. Cum nostrae culturae et civilizationes sint plurimillennariae, no¬ 
lumus ut valores authentici in cordibus nostrorum populorum incisi in 
ignorantiam aut oblivionem aut despectum eant, necnon in periculum 
adducantur ab invasione culturae scientificae et technicae quam occidens 
nobis affert. Contra scientificum et technicum progressum oppositionem 
certe non habemus. Nam nostris populis talis progressus opus est ut a 
miseria vitae subducantur et meliorem vitae condicionem adipiscantur. 
Totis tamen viribus nolumus ut progressus ille nobiles valores paterni 
patrimonii saecularis in ruinam irreparabilem adducat. 

2. In praesentibus circumstantiis, auxilium nationum ditiorum non 
recusamus. Quo enim auxilio indigemus, et quidem urgenter. Optamus 
tamen ut tale adiutorium gratuitis motivis concedatur et cum maiore re¬ 
verentia nostrae personalitatis: dona nedum sint eleemosynae erga pau¬ 
peres; sint potius actus verae caritatis, immo iustitiae, cum reverentia 
erga dignitatem humanam quo beneficiarii suum laborem per se et pro 
se et in melioribus condicionibus exercere possint. 

3. In situatione politica actuali Extremi Orientis, securitas vitae 
non invenitur; omnis progressus paralysi submittitur, omnis vera pro¬ 
speritas impossibilis redditur. Nonne omnis conatus apponi deberet ut 
talis situatio in meliores fruges adducatur, saltem in gradu sufficienti, 
ut bona nationalia et regionalia in normaliori mensura intra cives et 
populos in distributionem reciprocam perveniant: alii aliis egent ad aequi¬ 
librium oeconomicum in communi obtinendum, quin cuiusque indepen- 

dentia detrimentum patiatur. Per consequentiae viam, pro oeconomia 
in communi stabilienda, pro universali progressu scientifico et technico 
promovendo, pro solidarietatis civilizatione obtinenda firmiter stamus. 

4. Conscii sumus nostrum finem non esse imitandi ditiores nationes 
apud quas bonorum materialium superabundantia saepe saepius tum 
nobilitatem personae humanae cum spirituales divitias a christianismo 
allatas infeliciter minuit. Non solum ut christiani, sed etiam ut cives 
populorum ditissimum patrimonium spirituale possidentium, energice 
reiicimus omnem materialismum sub quoquo aspectu. Opinamur quod 
populi magis evoluti ad propria spiritualia bona conservanda aliquos 
ex nostris valoribus sibi in inspirationem assumere possent. In exem¬ 
plum praesto sint valores familiae, reverentia erga vitam humanam, 
auctoritatem et leges naturales, amor recollectionis animi, meditationis 
et contemplationis. Evangelio animos praedisponunt hae qualitates quae 
in nostris culturis florent. 

5. Hodierno tempore plus quam alias maxime urget formatio peri¬ 
torum in campo tam scientifico et philosophico quam theologico. Ta¬ 
lium peritorum gratia cum non-christianis, qui nunc in periculo varia¬ 
rum superstitionum ac atheismi versantur, constans ac fructuosus dia¬ 
logus erit possibilis. 

Ad formandos huiusmodi peritos opus habemus auxilii populorum 
magis evolutorum. Nostri studentes in millium numero, praesertim maiori 
intelligentia praediti, in universitates occidentales ad studia facienda 
conveniunt. Saepe saepius, proh dolor!, dum in scientificum et techni¬ 
cum dominium feliciter progrediuntur, in campo morali et spirituali 
miserrime retrogrediuntur. 

Venerabiles Patres! Sollicitudinem vestram et adiutorium vestrum 
imploramus erga hanc iuventutem Extremi Orientis, scientiae avidam, 
ut praeserventur eius valores morales in medio mundi materialismo im¬ 
buti, et si sint christiani, praesertim eorum fides. Pro iis qui christiani 
non sunt, eorum incolatus in regionibus christianis posset ad Christum 
praedispositio esse. Dicendum est tamen quod contrarium frequentius 
accidit! 

Concludo. In hoc schemate de Ecclesia in mundo huius temporis, 
par. 24 «de solidarietate populorum » magis ostendere deberet condi¬ 
ciones concretas, in quibus haec solidarietas erga nationes progredien¬ 
tes exerceri deberet. In specie, schema tria sequentia in lucem proferre 
deberet: 

1. Oportet progressum scientificum et technicum nationum ... 2 

Moderator. Velis concludere, Pater! 
Orator. Dixi! 


In textu scripto tradito : 1 (schema XIII, cap. IV, n. 24). 2 progres¬ 

sarum occidentis valores authenticos nostrorum antiquarum civilizationum in¬ 
tactos colere, immo illis nationibus nostri valores prodesse debent. 2. Auxilium 
nationum magis ditiorum datur cum reverentia erga dignitatem et personalitatem 
populorum beneficiariorum. 3. Omnis conatus apponi debet ut situatio Extremi 
Orientis in melius reddatur ita ut nationes effectam oeconomiam generalem prae¬ 
stent ad illarum regionum orientalium independentiam authenticam tuendam. 

[Subscripserunt etiam ] A. Jacq, ep. tit. Cerasa; J. Oste, ep. Jehol; F. Raey- 
maeckers, ep. tit. Aperle; J. Obert; Y. Ramousse, ep. tit. Pisita; J. B. Gobbato, 
ep. Taunggyi; L. Bianchi, ep. Hongkong; J. Dai, ep. tit. Sila; Th. Le Huu Tu, 
ep. tit. Dafnusia; S. Hien, ep. Dalat; J. Kuo, arch. tit. Salamina; T. Niu, ep. 
Yangku; Firmin Schmidt, praef. ap. Mendi; J. Tran Van Thien, ep. My Tho; 
V. Bazin, Birmania; J. Essuah, ep. Kumasi; A. Konings, ep. Keta; Peter Dery, 
ep. Wa; J. Coudray, praef. ap. Kankan; J. Lesourd, ep. Nouna; A. Duirat, ep. 
Bouake; J. Strebler, arch. tit. Nicopolis; Severinus Marianus, ep. Pesqueira; 
Franciscus, ep. Afogados da Ingazeira; P. Rolim Loureiro, ep. Mogi das Cruzes; 
J. Lingerheim, ep. Sokode; J. Bretault, ep. Koudougou; T. Bresnahan, ep. 
Freetown; J. M. Maury, dei. ap.; A. Dupont, ep. Bobo-Dioulasso; L. Durrieu, 
ep. Ouahigouya; B. Yago, arch. Abidjan; J. Perrot, ep. San; P. Zoungrana, arch. 
Ouagadougou; G. Bueno Couto, aux. Taubate; J. B. de Mota e Albuquerque, 
arch. Vitoria; A. B. Vilela, arch. Teresina; J. Costa Campos, ep. Valenca; W. 
Vieira, ep. tit. Laranda; D. Picao, ep. eoad. Santos; J. Lamartine Soares, ep. tit. 
Fussula; Fernando, arch. Goiania; J. V. Tavora, arch. Aracaju; H. Pessoa Ca¬ 
mara, arch. Olinda et Recife; A. Cavalcanti Machado, arch. Maceio; R. de Castro 
e Silva, ep. tit. Uzali; J. Terceiro de Souza, ep. Penedo; V. de Araujo Matos, ep. 
Crato; J. Mauro, ep. Uguatu; Joannes, arch. Sao Luis do Marinhao; A. Fragoso, 
ep. Crateus; M. Pereira da Costa, ep. Campina Grande; Hugo, arch. ep. Marilia; 
J. Bezerra Coutinho, ep. Estancia; N. Monte, aux. Aracaju; J. de Medeiros Leite, 
ep. Oliveira; M. Tavares, ep. Caico; B. Parodi, ep. tit. Centenaria; A. Zattera, ep. 
Pelotas; F. Niccoli, ep. Colle; M. Ntuyahaga, ep. Bujumbura; A. Perraudin, arch. 
Kabgay; J. Sibomana, ep. Ruhengeri; J. B. Gahamanyi, ep. Butare; J. Alves Trin- 
dade, ep. Montes Claros; A. Melillo, ep. Piracicaba; B. da Silva Neto, ep. eoad. Luz. 


Ill.mus D. Professor JUAN VAZQUEZ 
Auditor Laicus, ex Argentina 

Venerados Padres Conciliares, Seriores Peritos, S enor es Ob- 
servadores, 

Los auditores laicos agradecemos de corazon que nuevamente se 
nos invite hoy a decir nuestra palabra. 

Ya al intervenir sobre el esquema de Apostolado de los laicos, ma- 
nifestamos nuestro vivo interes por este otro: el de La Iglesia en el 
mundo moderno. 

El debate en el Aula Conciliar, nos ha confirmado su importanda, 
la esperanza que ofrece al mundo, la responsabilidad que implica para 
todos los miembros de la Iglesia. Por ello, compartimos la opinion de 
los Padres que han profundizado, en la responsabilizacion dei laicado 
en la materia. 

El esquema es oportuno. Mas que oportuno: es una necesidad 
imperiosa para la hora actual y para siempre. 

En efecto, no responde a una preocupacion de oportunismo, sino 
a una necesidad intrinseca, inherente a la naturaleza de la Iglesia, que 
es palabra y vida en el tiempo, en el mundo y mas alia dei mundo. 

Los valores positivos de la vocacion cristiana: los naturales y los 
sobrenaturales; la historia de la salvacion; los hombres que esperan, 
reclaman de nosotros — los laicos — una autenticidad, una insercion 
veraz en las realidades temporales. Somos Iglesia, somos mundo. 

La Iglesia ama al mundo: porque es sujeto de la gracia; porque es 
una realidad humana abierta a su accion, por dura y dificil que esa 
accion sea. Su amor — el amor de la Iglesia — es operante. El mundo 
necesita bienes terrenales: por eso la Iglesia tambien ha de quererlos, 
tambien los quiere y quiere su eficacia. 

Cientos de millones de hermanos en la fe, miles de millones de 
hambrientos de fe, urgen nuestra voz en el Concilio. 

Claman por la cristianizacion dei mundo; se afanan por su unidad, 
en la legitima diversidad. 

Tenemos ante nosotros un panorama estremecedor de sufrimientos, 
de alegria, de esperanzas, que son nuestros sufrimientos, nuestra ale- 
gna , 2 nuestras esperanzas. 

Sin olvidar otros continentes, bastaria vivir los problemas de Ame¬ 
rica Latina, inmensos como sus tierras. 

Pero no basta mirar. Hay que concretar. Hay que trabajar, sin tre- 
gua, porque la vida y la muerte no esperan. 

Esa humanidad ansia que el Concilio Ecumenico Vaticano II diga 
que ha pulsado los aspectos positivos dei magnifico progreso: y los 
negativos de las tremendas injusticias que aun sufre el mundo. 

Necesita que haga resaltar las luces y las sombras. 

a) El crecimiento explosivo de la poblacion, entrana inmensos 
problemas de orden material y moral. 

b) El progreso tecnico da al hombre posibilidades hasta ahora 
desconocidas. 

Forja civilizaciones nuevas. Asocia a la vida comunitaria Interna- 
cional, a pueblos, con toda su riqueza humana y cultural, hasta ahora 
marginados. Reduce distandas. Lanza orbitas al espacio. Unifica. Eleva 
los ni veles de vida. Abre puertas a la cultura y a la educacion. Pero 
tambien situa al hombre ante el riesgo catastrofico de las nuevas armas 
de destruccion , 3 

c) Los pueblos que van entrando en la escena internacional se 
organizan en comunidades supranacionales, como nunca antes sucedio 
en la historia; y exigen ser tratados como seres colectivos con rasgos 
culturales y espirituales propios. 

d) Son ya muchos los que dan a quienes tienen hambre, el pan 
superfluo y hasta el que significa privacion. Pero los hambrientos son 
aun inmensa mayoria. 

e) El hambre espiritual es tambien hambre de muchos: de ins- 
truccion, de educacion, de vida civica, de real justicia social, de esparci- 
miento sano, de gula en el uso dei tiempo libre. 

/) Los conjuntos urbanos favorecen, hoy sin duda, la difusion 
cultural, la instruccion seleccionada, la elevacion social. Pero al mismo 
tiempo, quiebran la intimidad familiar, insensibilizan el sentido cornu- 
nitario, especialmente en los jovenes. El urbanismo es un elocuente 
cooperador dei bien 4 humano, pero subsiste todavfa el contraste de los 
hogares sin techo. Ademas, y esto es mas grave, se hace cada dia mas 
escaso el lugar para Dios. No hay difusion de la Palabra. 

g) Se rehusa a millones de hombres el libre ejercicio de sus 
derechos esenciales, incluso de los afirmados por la Declaracion de las 
Naciones Unidas. 

Particularmente: la libertad religiosa, la igualdad racial, la libertad 
de asociacion, la libertad de palabra, el derecho al trabajo. 

h) El materialismo ateo gana terreno. El neopaganismo — aun- 
que se vista de cristianismo — esteriliza hombres y comunidades. 

i) El hombre ... 5 quiere ser considerado persona. Quiere comu- 
nion. Le quebranta el vacio espiritual en su interior y fuera de el. 
No tiene al verdadero sentido de Dios. 

/) La mujer, consciente de su vocacion moderna, ejerce hoy en 
el mundo — ademas de su mision familiar — una accion en todos los 
sectores de la vida, de eficacia indiscutible en la dignificacion y pro- 
greso de la comunidad humana y de la Iglesia. Ha ganado en ello, con 
teson ejemplar, benemerencias sin fin. Pero no ha llegado aun, en el 
orden practico, al reconocimiento efectivo de posiciones necesarias, 
pese a las muchas declaraciones que por doquiera se hacen. 

Algunos de estos hechos se reftejan en el esquema, otros se debe- 
rian hacer resaltar mas. 

La historia dei esquema es corta. Se ha consultado a unos cuantos 
laicos y a ciertos especialistas en diferentes materias. Han colaborado 
algunos auditores. 

El trabajo ha padecido, sin embargo, algunas insuficiencias por falta 
de mecanismos adecuados, para asegurar a la Iglesia la colaboracion 
eficaz de hombres y mujeres, e inclusive de matrimonios, expertos en 
las diversas materias. 

Tenemos viva concienda de que la jerarquia necesita conocer, dia 
tras dia, el mundo y su devenir. Sentimos hondamente nuestra mision 
que en el lenguaje dei Santo Padre Pablo VI ha adquirido la definicion 
de Puente. Porque — repetimos — somos Iglesia y somos mundo. 

Queremos observar, hablar y obrar, para la Iglesia y para el mundo. 

Aspiramos a que se de a nuestra colaboracion una mayor posibili- 
dad de desarrollo, mayor cauce a nuestra accion y esperamos que en las 
organizaciones post-conciliares tengamos nosotros y tengan nuestras insti- 
tuciones la manera de prestar una cooperacion eficaz. 

Padres conciliares : Nuestra vivenda de cristianos en el mundo nos 
hace traer aqui, esta panoramica de la humanidad. 

Porque sois pastores, lo sabeis y lo vivis. Os pedimos que lo digais 
solemnemente al mundo. 

El esquema quiere mostrar a la Iglesia en el mundo. Los laicos 
necesitamos que refleje esta realidad. Que ponga de manifiesto las ver- 
dades y la accion que la Iglesia tiene en sus manos, para ser realmente 
« levadura, luz, sal ». 

El cristianismo es lenguaje para todos los hombres, de todos los 
pueblos, de todos los tiempos. Todos necesitan y todos quieren en- 
tender. 

La palabra no debe impedir sino servir al dialogo. El lenguaje dei 
mundo es vivo. Duro a veces. Reclama autenticidad de expresion. Este 
es el lenguaje que espera dei Concilio. Que su palabra se vierta en las 
lenguas vivas de todos los pueblos. 

Este lenguaje, mas vivo y directo, sera una base firme de autentica 
confianza para nuestros contemporaneos. 

El mundo comprendera que la Iglesia entera esta dispuesta a pres- 
tarle servicio en la verdad y en la humildad. En la verdad de la autoridad 
que viene de Dios; con la humildad de la busqueda constante. 

Esta claro que el esquema no podra dar la respuesta a todos los 
problemas humanos. 

Lo fundamental es que despues dei Concilio los documentos no 

queden en letra muerta; que no se repitan omisiones dei pasado en con- 
tradiccion con el espiritu dei Evangelio. 

Llamamos a los miembros laicos dei « Pueblo de Dios » a traducir 
en acto la ensenanza que la Iglesia, bajo la inspiracion dei Espiritu 
Sancto, nos de por este documento: Sobre la persona humana, el matri¬ 
monio, la familia, la juventud, la cultura, la vida economica y social, 
la pobreza, la comunidad internacional y la paz. En colaboracion con 
nuestros hermanos cristianos, con los otros creyentes, con toda la fa¬ 
milia humana. Para construir en el amor — segun el plan de Dios — 
el mundo de hoy y de manana. He dicho. Gracias [plausus]. 


In textu scripto tradito-. 1 y. 2 deest. 3 atomicas. 4 bienes- 

tar. 5 moderno. 

Moderator : Gratias agimus maximas eximio oratori pro sua optima 
disceptatione et gaudemus de ista participatione activa laicatus labo¬ 
ribus nostris. Nunc audiatur relator schematis, eximius D. Guano. 


Exc.mus P. D. AEMILIUS GUANO 
Episcopus Liburnensis, Relator 

Fratres dilectissimi , 

In conclusione huius discussionis, non omnia tangere licet quae sive 
oretenus sive scripto circa schema XIII a Patribus prolata sunt. Quia 
aliter sessio haec Concilii finem suum certo certius non haberet die 
21 huius mensis! Sed praesertim quia omnes animadversiones, et re¬ 
vera paucae non fuerunt — de quo nos grati sumus, Deus autem vobis 
parcat! — omnes animadversiones, dico, attente a commissione per¬ 
pendendae sunt, assidue collaborantibus peritis, etiam laicis, quos Deus 
incolumes ad hoc opus conservet et multiplicet! 

Conamen huius responsionis erit principaliora et generaliora ex plu¬ 
rimis quae expressa sunt resumere, ut liceat spiritum et directionem 
discussionis prae oculis habere sive pro nunc, sive pro schematis re¬ 
tractatione. 

1. De schemate in genere. Quoad finem : Aliqui Patres petierunt ut 
finis schematis, de quo in relatione vobis proposita, clarius in textu ap¬ 
pareat. Petitur ut textus huic fini semper fidelis maneat. Plurimi insi¬ 
stunt ut responsio, quae quaestionibus hodiernis a Concilio datur, sit 

responsio quae a thesauro proprio Ecclesiae promanat, dum alii putant 
legem naturalem continenter in mente habendam esse. Videntur hae 
duae positiones non sibi invicem adversari, sed potius compleri. Indu¬ 
bitanter, lux sub qua Ecclesia omnia videt et sub qua schema loqui 
debet, est lux et lex Evangelii. Hoc aperte patere debet. Evangelium 
autem non contradicit legi naturali, quinimmo eam servat et assumit, 
ita ut sub hoc respectu occursus possibilis et quam fructuosus evadere 
possit, cum omnibus hominibus, etiam qui quamvis Ecclesiam vel Re¬ 
velationem non agnoscentes, legem tamen scriptam in cordibus suis 
agnoscunt. 

Discrepant aliquantulum Patres quoad eos quos constitutio alloqui 
debet , alii putantes ad fideles catholicos sermonem habendum esse, alii 
ad omnes homines; de quo forsan vestra suffragatio poscenda erit. Fere 
omnes tamen in hoc consentire videntur: genus litterarium huius con¬ 
stitutionis aliud esse ac genus litterarium constitutionis dogmaticae, 
v. g. de Ecclesia, et proinde sermonem et stylum nostri textus ita im¬ 
mutandum esse, ut non solis theologis vel sacerdotibus planus et per¬ 
spicuus evadat, sed taliter accommodetur ut possit praeberi attentioni 
et considerationi omnium hominum, etiam non credentium. Munus 
tamen constitutionis etiam hoc erit: conscientiam catholicorum susci¬ 
tare ut suum officium in rebus temporalibus apprime considerent et 
servent. 

2. Ordo schematis. Optima videtur haec propositio, ut habeatur in 
initio schematis amplior quidam prospectus conditionis mundi huius 
temporis. Dein modo magis completo et simul magis conciso et nervoso 
exponenda erit doctrina cap. I, II et III: quid Ecclesia sentiat de 
homine, quid de sua habitudine ad mundum. Singula puncta vero cap. IV 
amplius proponenda erunt, semper initium sumendo a factis, et, sicut 
nonnulli proposuerunt, abundantiorem materiam a singulis adnexis 
sumendo. 

3. Quoad condiciones huius temporis, nostrum schema iam loqui¬ 
tur de omnibus rebus et de quibusdam aliis. Sed fuerunt qui adhuc de 
hoc non contenti, putaverunt schema debere loqui de omnibus rebus, 
et non de quibusdam, sed de omnibus aliis. Aliquae tamen propositio¬ 
nes omnino retinendae videntur, praesertim haec: ut de aspectibus aga¬ 
tur egestatis spiritualis mundi hodierni, praeprimis vero de gravissimo 
illo phenomeno atheismi, sive theoretici, sive practici, sub diversis for¬ 
mis, marxistica an non, quibus apparet. Notandum insuper erit, etiam 
condiciones nostri temporis praesentes esse ab aeterno et ante saecula 
in providentissimo consilio amoris Dei. 

4. Forsan quaedam quaestiones suffragio congregationis proponen- 

dae erunt, modis quo moderatores statuent, ut clarior appareat mens 
Patrum et via per quam commissio in suo ulteriore labore pergere debeat. 

5 et ultimo. Ad conclusionem perventuro, permittatis mihi nonnullas 
considerationes de discussione ipsa pandere. Multiplicitate et varietate 
idearum, oppositione etiam praeoccupationum et directionum quae in lu¬ 
cem prodierunt, alia vice difficultas elaborandi huius schematis apparuit, 
quae alioquin non est nisi expressio difficultatum quae insunt in inquisi¬ 
tione ipsa et in vita christiana. Difficultas autem non liberat ab humili 
inquisitione et a fraterna collaboratione de qua hoc schema testimonium 
esse debet. Sub hoc respectu videtur hanc discussionem novum stimulum 
materiamque praebere posse inquisitioni theologorum, ut magis ac magis 
in his thematibus incumbant, de homine scii, secundum consilium divinum 
in hoc mundo degenti, de Ecclesiae habitudine ad mundum; sed etiam 
novum stimulum praebere posse christianis omnibus, ut historiam sui tem¬ 
poris in luce Evangelii semper contemplentur, et ad eam efformandam toto 
animo incumbant, semetipsos et mundum adventui Christi praeparantes. 
Si hoc schema tandem aliquando ad portum perveniet, quidam forsan 
vel plurimi, qui responsa exspectabant quae Concilium dare non inten¬ 
debat, deceptionem sentient. Attamen (sinatis etiam meum « attamen » 
dicere post vestros plurimos; dicebatis: « placet in genere hoc schema, 
attamen... »!) attamen, dico, discussio et schema testimonium sunt 
studii flagrantis, passionis dicamus, quo Patres, scii. Ecclesia, de ho¬ 
minibus, de eorum angustiis et de eorum spe inquisierunt in luce et in 
amore Christi. Dum autem discussio in hac, hic fiebat, plurimi in 
mundo studiose de his thematibus curabant, et discussionem sequeban¬ 
tur. Abhinc paucos dies, diurniarius quidam italicus, in ephemeride 
quadam, scribebat: « Tandem aliquando de re nostra agitur! ». Non 
recte dicebat, quia quando de Revelatione vel de Ecclesia agebatur, 
de re hominum agebatur, sed illa verba quodammodo exprimebant quo¬ 
modo per hanc discussionem et per hoc schema aliquis novus gressus, 
etsi modestus, sed tamen magni momenti, ad occursum et dialogum in¬ 
ter pastores Ecclesiae et homines, inter Ecclesiam et homines fiat. Etsi 
autem solutiones particulares non dentur, etsi nova non dicantur, magni 
tamen momenti erit si mundus sentiet Ecclesiam in Concilio coaduna¬ 
tam, ipsi mundo attentionem praebere, etsi Ecclesia solemniter princi¬ 
pia Evangelii ad condiciones actuales prospiciens mundo iterum pro¬ 
ponet et ad colloquium iterum invitabit. Gratias. \Plausus]. 

Moderator. Gratias agimus maximas relatori et membris commis¬ 
sionis, et exoptamus ut labores ad felicem exitum perveniant. Nunc au¬ 
diatur secretarius generalis. 

Secretarius generalis : Fit igitur transitus ad schema de accommo¬ 
data renovatione vitae religiosae. Post relationem, verbum petierunt: 
em.mi ac rev.mi DD. cardd. Franciscus Spellman, arch. Neo-Eboracen- 
sis in Statibus Foederatis Americae Septemtrionalis; Ernestus RufEni, 
arch. Panormitanus in Italia; Iacobus de Barros Camara, arch. S. Seba- 
stiani Fluminis Ianuarii; Paulus Richaud, arch. Burdigalensis in Gal¬ 
lia; lulius Dopfner, arch. Monacensis et Frisingensis in Germania; Leo 
loseph Suenens, arch. Mechliniensis-Bruxellensis in Belgio; Augustinus 
Bea; exc.mi DD. Andreas Charue, ep. Namurcensis in Belgio; Anicetus 
Fernandez, sup. gen. O.P.; Petrus Moors, ep. Ruremondensis in Neer- 
landia. 


DISCEPTATIO [5] 

1 - SCHEMA PROPOSITIONUM 

DE RELIGIOSIS * 

Sacrosancta Synodus, postquam in Constitutione de Ecclesia osten¬ 
dit sanctitatis prosecutionem per Consiliorum Evangelicorum profes¬ 
sionem a Divini Magistri doctrina et exemplis originem ducere, nunc 
de Religionum, Societatum vitae communis et Institutorum Saecula¬ 
rium vita ac disciplina intendit agere eorumque necessitatibus, prout 5 
tempora nostra suadent, providere (cf. nn. 1, 2). 

1. [Regula fundamentalis accommodatae renovationis ]. Cuiusvis in¬ 
stituti spiritualis ac religiosa renovatio atque eius ad praesentes vitae con- 


* In initio fasciculi legitur-. 

Ss.mus Dominus Noster Paulus Pp. VI, in Audientia hac die infrascripto 
impertita, statuere dignatus est ut hoc schema, de quo in Concilio Oecumenico 
Vaticano Secundo deliberabitur, ad eiusdem Concilii Patres transmitteretur. 

Ex Aedibus Vaticanis, die xxvn mensis Aprilis, anno mcmlxiv. 

Hamletus Ioannes Card. Cicognani 
a publicis Ecclesiae negotiis 


Verba, initio singulorum numerorum litteris inclinatis inter uncos [ ] posita, 
in redactione definitiva tollentur. Item tollentur numeri clausulis adiuncti qui ad 
articulos praevii schematis Ve statibus perfectionis adquirendae typis impressi 
et Patribus anno 1963 distributi remittunt. 

[5] diciones accommodatio promovendae sunt, Sancta Matre Ecclesia duce, 

10 secundum Evangelium et Christi sequelam tamquam supremam regulam, 

attentisque Fundatorum propositis ac genuino spiritu (cf. nn. 11, 12). 

2. [ Accommodata renovatio cum fidelitate erga institutum compo¬ 
nenda ]. Fideliter serventur natura, finis (cf. n. 21), spiritus proprius 
necnon sanae traditiones, quae omnia cuiusque instituti patrimonium 

15 constituunt. At ratio vivendi, operandi et orandi hodiernis sodalium con¬ 
dicionibus physicis et psychicis, necnon apostolatus necessitatibus, animi 
culturae requisitis et circumstantiis socialibus et oeconomicis, prae¬ 
sertim in locis missionum, aptanda est (cf. n. 13). Quapropter, prout 
necessarium fuerit, Constitutiones, « Directoria », « Consuetudinaria », 

20 libri precum et caerimoniarum aliique id genus codices congruenter re¬ 
cognoscantur (cf. n. 15). 

3. [A quibus accommodata renovatio sit perficienda ]. Efficax au¬ 
tem renovatio et recta accommodatio obtineri nequeunt nisi cooperan- 
tibus omnibus instituti sodalibus, moderante vero competenti auctori- 

25 tate (cf. n. 14). 

4. [ Perfectio amoris Dei et proximi ante omnia quaerenda\. Omnes 
qui Evangelica Consilia profitentur, credentes « caritati quam habet Deus 
in nobis » ( 1 Io. 4, 16), assiduo studio fortique animo consequi 

[6] nitantur perfectum Dei amorem, ex quo proximi dilectio profluit in 
salutem mundi Ecclesiaeque aedificationem (cf. n. 17). 

5. [De institutis vitae contemplativae fovendis et renovandis ]. In¬ 
stituta vitae contemplativae suas partes in Corpore Mystico Christi sem- 

5 per habent, atque uberrimos sanctitatis fructus Ecclesiae afferunt. At 
etiam ipsa in.ratione formaque vitae suae sese renovent (cf. nn. 6, 7, 18). 

6. [De institutis vitae activae fovendis eorumque actione rite drdi- 
nanda]. In institutis vitae activae tam laicalibus quam clericalibus, opera 
et apostolatus, utpote sanctum ministerium et opus caritatis proprium 

io ab Ecclesia ipsis commissum eiusque nomine exercendum, finem con¬ 
stituunt vere specificum, quem sodales, ardenti studio aptisque mediis 
prosequi debent (cf. nn. 8, 9, 10, 18, 20). Actio autem apostolica ex 
intima cum Deo unione procedat oportet, inde fit ut caritas ipsa erga 
Deum et proximum foveatur (cf. nn. 8, 18). 

15 7. [De renovatione in observantia Consiliorum Ev angelicorum]. Re¬ 

ligiosi sese renovent in oboedientia (cf. n. 26), castitate (cf. n. 25) et 
paupertate (cf. nn. 23, 24) quam professi sunt, Christum oboedientem, 
virginem et pauperem imitantes Eiusque praesentiam in hoc mundo spe¬ 
ciali modo testificantes. 

20 8. [De renovatione in paupertate individuali ]. Ad paupertatem 

religiosam quod attinet, haud sufficit Superioribus subiici in usu bono- 

rum, sed oportet etiam ut sodales re et spiritu sint pauperes (cf. n. 23). [®] 

Congregationes religiosae suis Constitutionibus permittere possunt ut 
sodales bonis patrimonialibus acquisitis vel acquirendis renuntient 
(cf. n. 29). 25 

9. [De renovatione in paupertate collectiva ]. Instituta et domus 
bona quae possident tamquam patrimonium sacrum habeant, eaque etiam 
in utilitatem Ecclesiae et indigentium necessitates insumant, vitata omni 
specie luxus, immoderati lucri ac bonorum cumulationis (cf. n. 24). 

10. [De vita in communi ducenda]. Vita in communi agenda testi- 30 
monium sit caritatis Christi, secundum exemplum primaevae Ecclesiae, 

in qua multitudo « credentium erat cor unum et anima una » {Act. 4, 

32). Ut autem inter sodales intimius sit vinculum fraternitatis, illi qui 
conversi vel alio nomine vocantur, vitae et communitatis operibus arctius 
coniungantur; immo curandum est ut in institutis mulierum ad unam 35 
classem perveniatur. Virorum autem monasteria et instituta pro indole [7] 
sua clericos et laicos pari ratione admittere possunt, salvis iuribus ordi¬ 
nationis sacrae et praescriptis Constitutionum (cf. nn. 30, 31, 32). 

11 . [De clausura monialium]. Clausura papali pro monialibus vitae 
unice contemplativae firma manente sed iuxta temporum locorumque 5 
condiciones accommodata, congruit ut aliae moniales, operibus exter¬ 
nis apostolatus ex instituto deditae, ab ea eximantur et propriis Consti¬ 
tutionibus regantur (cf. n. 6). 

12. [De habitu religioso]. Habitus religiosus, utpote signum con- 
sacrationis, sit simplex ac modestus, pauper simul ac decens, insuper 10 
valetudinis requisitis consentaneus et temporum locorumque adiunctis 
necnon ministerii necessitatibus accommodatus. Habitus autem qui iis 
normis, iudicio Sanctae Sedis, non congruit, immutandus est (cf. nn. 33, 
34,35). 

14. [De alumnorum institutione]. Institutorum accommodata reno- 15 
vatio ab alumnorum institutione maxime pendet. Ideo, et ipsi sodales 
non clerici ac religiosae apostolatus operibus immediate post novitiatum 
ne destinentur, sed eorum institutio religiosa et apostolica, doctrinalis et 
technica, titulis etiam congruentibus obtentis, in aptis domibus conve¬ 
nienter protrahatur (cf. nn. 36, 38). 20 

Officium quoque est Superiorum curare ut Magistri spiritus et Pro¬ 
fessores optime seligantur et sedulo praeparentur (cf. n. 36). 

14. [De novis institutis condendis]. In novis institutis promovendis, 
necessitas vel saltem magna utilitas necnon incrementi possibilitas serio 
ponderandae sunt, ne incaute oriantur instituta inutilia aut sufficienti 25 
vigore orbata (cf. n. 47). 

15. [De operibus propriis servandis , accommodandis vel relinquen- 

17] dis]. Instituta iam condita, opera propria fideliter retineant et adim¬ 
pleant, atque temporum locorumque necessitatibus accommodent, op- 
30 portunis ac etiam novis mediis adhibitis, illis autem relictis operibus 
quae cum instituti spiritu et germana indole hodie minus sint consenta¬ 
nea (cf. nn. 20, 21). 

16. [De institutis et monasteriis languescentibus ]. Instituta vero 
et monasteria quae iudicio Sanctae Sedis nullam amplius praebeant fun- 

35 datam spem incrementi, prohibeantur ne in posterum novitios recipiant, 
[8] et si fieri possit, alii instituto vel monasterio vegetiori, quod fine et spi¬ 
ritu haud multum differat, uniantur (cf. n. 46). 

17. [De unione inter instituta fovenda ]. Instituta et monasteria 
sui iuris, pro rei opportunitate et approbante Sancta Sede, inter se pro- 

5 Xi moveant foederationes, si quodammodo ad eamdem familiam religiosam 
pertinent, aut uniones, si fere pares habent Constitutiones et usus eo- 
demque animantur spiritu, praesertim cum nimis sunt exigua, aut asso¬ 
ciationes, si iisdem vel similibus operibus externis incumbunt (cf. nn. 41, 
42, 43, 45). 

io 18. [De Superiorum Maiorum conferentiis ]. Favendum est confe¬ 

rendis seu consiliis Superiorum Maiorum a Sancta Sede erectis, quae valde 
conferre possunt ad finem singulorum institutorum plenius assequendum, 
ad efficaciorem conspirationem in bonum Ecclesiae fovendam, ad Evan- 
gelii operarios in determinato territorio aequiore modo distribuendos, 
15 necnon ad communia religiosorum negotia pertractanda (cf. n. 44). Huius- 
modi autem conferendae etiam pro Institutis Saecularibus institui pos¬ 
sunt. 

19. [De vocatione religiosa fovenda ]. Sacerdotes educatoresque 
christiani seria conamina adhibeant ut vocationibus religiosis, congruen- 
20 ter et accurate selectis, novum detur incrementum Ecclesiae necessita¬ 
tibus plane respondens. Etiam in praedicatione ordinaria, saepius agatur 
de Consiliis Evangelicis et de statu religioso amplectendo. Parentes filios 
suos christianis moribus educando, vocationem religiosam in eorum cor¬ 
dibus excolant ac tueantur. 

25 Institutis autem fas est sui notitiam, ad vocationes fovendas, divul¬ 

gare atque candidatos quaerere, dummodo hoc fiat cum debita prudentia 
et servatis normis a Sancta Sede traditis (cf. nn. 49, 50). 

Notae explicativae [8] 

1. Praevium schema « De statibus perfectionis adquirendae » anno 
1963 iam « rigorose contractum », typis editum et Patribus Concilii 
communicatum, nunc, iuxta ultimas instructiones Commissionis « De 
Concilii laboribus coordinandis » ab Em.mo D. Card. Cicognani die 23 ia- 
nuarii 1964 impertitas, « ad puncta essentialia » sub brevissima forma 
iterum reductum est. 

2. Praesens textus, prima a Subcommissione decursu mensis februa- [9] 
rii u. el. apparatus, a Commissione in sessionibus plenariis diebus 4, 5, 

6 et 7 mensis martii fuit retractatus et approbatus atque postremo 
a subcommissione redactionis expolitus. 

3. Ad titulum quod attinet, Commissio, variis Patrum Concilii hac 
in re propositionibus ponderatis omnibusque ad rem pertinentibus per¬ 
pensis, censuit redeundum esse ad pristinum titulum « De Religiosis », 
qui de cetero a Commissione mense martii 1963 fuerat approbatus et 
ab ipsa Commissione « De Concilii laboribus coordinandis » cum maiori 
parte suffragiorum confirmatus. Notandum est insuper eumdem titulum 
« De Religiosis » retentum esse tum a Commissione « De Doctrina Fidei 
et Morum », tum ab illa « De Episcopis et de Dioecesium Regimine » 
in capitulis huic materiae specialiter dedicatis. 

4. Schemate hac ratione ad sola puncta essentialia contracto, quam- 
plura omissa sunt utilia, quae ad Codicem luris Canonici recognoscendum 
vel ad Instructiones Sanctae Sedis pro opportunitate edendas remittuntur. 
Propterea minus organicum apparere potest cum argumenta selecta fue¬ 
rint minus ob eorum inter se connexionem quam opportunitatem. 


2 - APPENDIX [13] 

RELATIO CIRCA RATIONEM QUA SCHEMA ELABORATUM EST 

INTRODUCTIO 

Labores Commissionis Conciliaris « De Religiosis » initium sumunt a 
schemate «De Statibus Perfectionis Adquirendae» diuturna assiduaque 
Commissionis Praeparatoriae « De Religiosis » opera annis 1960-1962 ap¬ 
paratum. 1 

1 - Primus Conventus Commissionis: die 26 novembris 1962 

Cum autem, deficiente tempore, schema « de statibus perfectionis adqui¬ 
rendae » disceptationi in prima Sessione Concilii, non esset subiiciendum, Com- 

missio Conciliaris « de Religiosis » prima vice convocata est tantum pro die 
26 novembris 1962, 2 ut Patres Commissionis opportunitatem sese mutuo co¬ 
gnoscendi haberent, de laboribus in schemate praeparando impensis ab Em.mo 
D.no Cardinale Valeri, Praeside, edocerentur 3 atque pro negotiis agendis 
consulerent. 

2 - Nova directio laboribus Commissionis Conciliaris data 

Mox autem, a Concilio Praesidentiae Concilii prodierunt normae pro sche¬ 
matibus Commissionum Praeparatoriarum generaliter abbreviandis; 4 subse- 
quenti die 5 decembris 1962 Patribus Concilii traditus est, cum approbatione 
Ss.mi Domini loannis Papae XXIII et subscriptione Em.mi D.ni Card. Cico- 
gnani, a publicis Ecclesiae negotiis, « Ordo agendorum tempore quod inter 
conclusionem primae periodi Concilii Oecumenici et initium secundae inter¬ 
cedit », normas magis particulares pro schematibus abbreviandis statuens. 5 

Haec omnia, ut patet, laboribus Commissionis « De Religiosis », sicut 
aliarum Commissionum, novam impellebant directionem, qui triplici phasi 
progredi debebant. 


PRIMA PHASIS LABORUM 
SCHEMA COMMISSIONIS PRAEPARATORIAE 
RIGOROSE CONTRAHITUR 

(Dec. 1962-Maii 1963) 

Opus reducendi schema « de statibus perfectionis adquirendae » Commis¬ 
sionis Praeparatoriae in hac prima phasi laborum triplici stadio completum 
est: primo stadio, quod inchoativum operis dici potest, mense decembris 1962 
et mense ianuarii 1963; secundo stadio, quod fuit resolutivum operis, mensi¬ 
bus februarii et martii sequentibus; tertio quod perfectivum operis exstitit, 
mensibus aprilis et maii 1963. 

§ 1. Stadium inchoativum operis Commissionis: dec. 1962-ian. 1963 

1 ° Normae ah auctoritate Concilii indictae 

Supra dictum est, prima exeunte Sessione Concilii, anno 1962, normas 
pro schematibus a Commissionibus Praeparatoriis apparatis mole reducendis 
indictas fuisse. 

a) Imprimis, sub finem mensis novembris 1962, Consilium Praesidentiae 
Concilii fasciculum cui titulus « Schemata Constitutionum et Decretorum ex 
quibus argumenta in Concilio disceptanda seligentur » edidit, quo Commissio¬ 
nibus Conciliaribus iniungebat « schemata a Commissionibus Praeparatoriis 
confecta, ... ad principia generalia, si oporteat, reducere et, ubi materiae similes 
vel mixtae id exigere videantur, ad maiorem reducere unitatem ». 6 Secundum 
hanc normam communem, schema « de statibus perfectionis adquirendae » 

contrahendum erat ad sequentia « Generalia principia: a) De statibus per- [ 14 ] 
fectionis. b) De vocatione religiosa, c) De accommodata renovatione vitae 
religiosae, d) De institutione alumnorum religiosorum eorumque admissione 
ad Professionem et Ordines ». 7 

b) Subsequenti die 5 decembris Em.mus D.nus Cardinalis Cicognani a 
publicis Ecclesiae Negotiis, cum approbatione Ss.mi D. Ioannis Papae XXIII 
f. m., Patribus Concilii tradidit novum Ordinem « agendorum tempore quod 
inter conclusionem primae periodi Concilii Oecumenici et initium secundae 
intercedit ». 

Huius novi Ordinis norma fundamentalis erat: 

« Schemata hac ratione conficienda sunt, ut potissimum pertractent gene¬ 
ralia principia, omissis particularibus quaestionibus quae ad rem non perti¬ 
neant... Quae autem pertinere videntur ad futuram Codicis luris Canonici 
recognitionem, remittantur ad competentem Commissionem. Pariter oportet 
ut Commissionibus, quae post Concilium constituendae erunt, nonnulla spe¬ 
cialia argumenta demandentur » (cf. n. 3). 

Addebatur nuntium novae Commissionis scilicet « de laboribus Concilii 
coordinandis atque dirigendis » (cf. n. 4), deinceps nuncupatae: « Commissio 
de Concilii laboribus coordinandis » vel simplicius: « Commissio Coordina- 
trix ». 8 

2° Exsecutio mandati 

a) Secundus Conventus Commissionis : d. 5 decembris 1962. 

Ad praedictam iussionem exsequendam, Commissio «de Religiosis» 
secundum Conventum die 5 decembris 1962 habuit 9 quo ratio procedendi in 
hoc opere definita est, constituta etiam Subcommissione septem Membrorum, 
qui adscitis sibi Peritis, Commissionis labores parare curarent. 10 Intra mensem [15] 
ianuarii 1963, Patres Commissionis suas observationes in schema abbrevian¬ 
dum Secretario remittere debebant, quibus perpensis, Subcommissio schema 
abbreviatum exarare posset, deinde Commissioni proponendum. 

b) Schema Commissionis de Missionibus remittitur-, d. 17 decembris 1962. 

Interim die 17 decembris 1962, Commissio Conciliaris de Missionibus, 
normae Consilii Praesidentiae et Em.mi D. Card. Secretarii Status obsequens, 
scilicet: « ubi materiae similes vel mixtae id exigere videantur, ad maiorem 
redigantur unitatem »,“ schema speciale « De Religiosis » ab ipsa exaratum 
ad nostram Commissionem remisit ut cum illo « de statibus perfectionis ad- 
quirendae in unum componeretur ». 

c) Opus reductionis schematis inceptum. 

Qua ratione autem schema « de statibus perfectionis adquirendae » ab¬ 
breviari posset, difficile dictu erat. Materiae enim contractio, si nimia esset, 
schematis bonos effectus utilitatemque misere minuere poterat atque expecta- 

[15] tionem frustrare multorum qui a Concilio merito exoptabant illam haud se¬ 
mel annuntiatam rerum in Ecclesia renovationem necnon hodiernis malis ef¬ 
ficacia remedia. 

Iniuncta schematis abbreviatio triplici ratione videbatur possibilis: 

1 ) Coarctatione sermonis, superflua expungendo et res pressius dicendo, 
incolumi tamen materiae exponendae integritate et expressionis perspicui¬ 
tate. Talis coarctatio sermonis quae passim generaliter fieri poterat, haud 
sufficiebat ad schematis molem notabiliter minuendam. 

2 ) Compendiosa fusione quorumdam articulorum. 

3) Suppressione quarumdam sectionum schematis, eas remittendo ad Co¬ 
dicem recognoscendum vel ad alia pontificia documenta tempore suo post 
Concilium edenda. 

Tandem prae oculis habendum erat Caput « De rationibus inter Episcopos 
et Religiosos, praesertim quoad opera apostolatus exercenda » a Commissio¬ 
nibus praeparatoriis de Episcopis et de Religiosis communi consilio concor¬ 
datum, cui magna pars de apostolatu in schemate « de statibus perfectionis 
adquirendae » demandanda erat. 12 

Revera, opus reductionis schematis sic inceptum ulterius, saltem ut praeor¬ 
dinatum, produci nequivit supervenientibus exeunte mense ianuarii 1963 
novis normis Commissionis « de Concilii laboribus coordinandis », quae 
secundum stadium laborum aperiunt. 


[16] § 2. Stadium resolutivum operis Commissionis: febr.-mart. 1963 

1° Novae normae Commissionis « De Concilii laboribus coordinandis »: 

Ian. 1963 

Commissio Cardinalitia « de Concilii laboribus coordinandis » dd. 21-27 
ianuarii 1963 Romae adunata, schematibus Commissionum Praeparatoria¬ 
rum perpensis, singulis earum praecisas dedit normas ad schemata mole redu¬ 
cenda et inter se apte coordinanda. Pro schemate « de statibus perfectionis 
adquirendae » hae normae cum Epistola Em.mi D.ni Card. Cicognani, Prae- 
sidis, Em.mo D.no Card. Valeri die 30 ianuarii 1963 communicatae sunt, 
quae spectant, tum modo procedendi in opere iniuncto perficiendo, tum 
rationem abbreviationis schematis faciendae, suppeditatis etiam quibusdam 
argumentis in schemate specialiter evolvendis. Examinanda erat etiam oppor¬ 
tunitas edendi Directorium et titulum schematis « de statibus perfectionis 
adquirendae » in alium mutandi. 13 

Ponentis munere fungebatur in Commissione « de Concilii laboribus coor¬ 
dinandis » pro schemate « de statibus perfectionis adquirendae » Em.mus 
D.nus Cardinalis Iulius Dopfner. 

2° Exsecutio novi mandati [16] 

a) Opus praeliminare Commissionis restrictae : dd. 8-13 jebr. 1963. 

Ad viam laboribus Subcommissionis die 5 decembris 1962 constitutae 
sternendam, quaedam Commissio restricta ab Em.mo D.no Card. Praeside 
adscita fuit, 14 quae diebus 8-13 februarii 1963, definire studuit qua ratione 
schema iuxta Commissionis Coordinatricis placita esset contrahendum et, in 
fine, aliquem textum schematis proposuit, principaliter adhaerendo illi ab 
Exc.mo D.no Philippe concinnato. 15 

b) Opus subcommissionis : dd. 13, 16 et 19 jebr. 1963. 

Subcommissio primo convenit die 15 februarii 16 ad conventum Commis¬ 
sionis plenarium immediate apparandum. Obiectum pertractandum non erat 
tantum schema « de statibus perfectionis adquirendae»; attendere etiam 
oportebat ad alias materias mixtas, nempe, tum ad Caput V Constitutionis 
dogmaticae « de Ecclesia », cui titulus erat: « De statibus evangelicae acqui¬ 
rendae perfectionis », tum ad Caput III schematis « De cura animarum », 
scilicet: «De rationibus inter Episcopos et Religiosos praesertim quoad Apo- 
stolatus opera ». Schema « De Missionibus » quod aliquam materiam mixtam 
quoque praesefert, nondum hoc tempore prodierat. 

Ideoque ad has varias quaestiones rite pertractandas, Subcommissio, ad- 
scitis peritis, in tres sectiones sese divisit quarum prima: pro Capite V Consti¬ 
tutionis dogmaticae « de Ecclesia », secunda pro schemate « de statibus per¬ 
fectionis adquirendae » et tertia pro capite III « de rationibus inter Episcopos [17] 
et Religiosos » schematis « de cura animarum ». 

Ad schema « de statibus perfectionis adquirendae » quod attinet, Sub¬ 
commissio post disceptationes approbavit ut textus a Commissione restricta iam 
abbreviatus cum debitis emendationibus proximo conventui plenario Commis¬ 
sionis praesentaretur. Pariter quasdam emendationes proposuit pro capite 
« de rationibus inter Episcopos et Religiosos » et textum magis elaboratum 
paravit pro capite V Constitutionis dogmaticae « de Ecclesia ». 

c) Tertius Conventus Commissionis : dd. 20 febr.-l martii 1963. 

Die 20 februarii 1963 initium habuit tertius Conventus plenarius Com¬ 
missionis 17 ad opus schematis reducendi inchoatum nunc perficiendum. Non 
omnes Patres convenire potuerunt; praeter Em.mum D.num Cardinalem 
Praesidem, tantum quindecim, qui cum auxilio quorumdam peritorum, munus 
sibi demandatum in novem sessionibus usque ad diem 1 martii expleverunt. 

Vota quae super schemate « de statibus perfectionis adquirendae » a Pa¬ 
tribus Commissionis expostulata fuerant, in aliquo Folio Officii collecta sunt 
et omnibus in Commissione praesentibus communicata. 18 

[17] b) Complementum operis. 

Textus a Commissione post protractas disceptationes exaratus traditus 
est expoliendus subcommissioni redactionis in ultima sessione Commissionis 
constitutae/ 9 quae hoc munus in septem sessionibus intra dies 1-5 martii 
explevit, mutato etiam titulo in « De Religiosis ». Tandem textus schematis 
hac ratione rigorose contractus et sedule expolitus cum Epistola diei 9 martii 
1963 Em.mo D.no Cardinali Cicognani, Praesidi Commissionis « de Concilii 
laboribus coordinandis » transmissus est, adiecta brevi relatione « de modo 
procedendi Commissionis in schemate exarando et de ipsius schematis ratio¬ 
nibus ». 20 


§ 3. Stadium perfectivum operis commissionis: aprilis-maii 1963 

1 ° Instructiones Commissionis 
« De Concilii laboribus coordinandis » 

Schema sub novo titulo « de Religiosis » rigorose contractum, die 27 
martii a Commissione de Concilii laboribus coordinandis, praesentibus etiam 
Em.mo D.no Card. Valeri, Praeside Commissionis « de Religiosis » et P. Rous- 
seau eiusdem Commissionis Secretario, 21 examinatum et approbatum est cum 
quibusdam animadversionibus, ut habetur in actis huius sessionis Commissio¬ 
nis, referente Em.mo D.no Card. Dopfner. 

« 1. Schema (ut ibi legitur) revera rigorose contractum est, ita ut ex hac 
parte omnino laudandum sit. 

[18] « 2. Capita, quae a nobis ut specimina ut tractarentur, proposita erant, 

omnia tractata sunt. 

«3. De Directorio conficiendo et de materia ad Codicis revisionem trans¬ 
mittenda nihil habetur in schemate. Attamen in folio adnexo de possibilitate 
talis Directorii sermo est... 

« 4. Elegerunt Patres praefatae Commissionis titulum schematis “ De Re¬ 
ligiosis ”, quia, ut censuerunt, “ simplicior et communi hodierno modo lo¬ 
quendi et scribendi respondet ”. De facto tamen in schemate ipso ulterius 
passim de “ statibus perfectionis acquirendae ” sermo est. 

Em.mus D.nus Card. Relator addebat: “ Quaedam vero argumenta pro¬ 
babilissime maiores difficultates excitabunt, ubi primum a Patribus in Aula 
Concilii disceptabuntur ”. Et, praecipuis ex his argumentis recensitis, conclu¬ 
debat: “ Schema praeiacens magna cum diligentia retractatum est. Forma, 
qua nunc nobis prae oculis iacet, apta esse videtur. Quoad contentum vero 
examinetur, utrum in illis punctis supra commemoratis adhuc compleri pos¬ 
sit, ut disceptationes de iisdem in Congregatione Generali certo certius ori- 
turae saltem faciliores et breviores evadere possint ” ». 22 

2 ° Prima retractatio schematis et additio adnotationum explicativarum [18] 

a) Ratio procedendi in schemate retractando. 

Qua ratione schema retractandum esset et difficultatibus expositis ob- 
currendum, tum ex indole rei, tum ex instructionibus Secretariatus Genera¬ 
lis satis patebat. Hoc opus enim duplici ratione perficiendum erat. Primo, 
addendo textui, in variis punctis indicatis, clausulas vel novos articulos ad rem 
pertinentes, qui faciliter suppeditari poterant ex schemate Commissionis Prae¬ 
paratoriae, in quo plura utilia exstant brevitatis causa deinde omissa. Po¬ 
stremo, ad textum illustrandum vel iustificandum, diversis articulis adnecti 
poterant notae explicativae, quae sanam et inconcussam doctrinam enuclea¬ 
rent atque studium hac de materia decursu praeparationis schematis peractum 
vel subsequentium disceptationum conclusiones reflecterent. 

Insuper, cum schema esset opus ipsius Commissionis Conciliaris « De 
Religiosis » a Commissione « de Concilii laboribus coordinandis » substan¬ 
tialiter approbatum, ad has emendationes et notas explicativas inserendas non 
videbatur necessarium Membra Commissionis iterum tam cito convenire. Id 
enim tuto et expedite perfici poterat sub ductu Em.mi D.ni Cardinalis Prae- 
sidis, opera alicuius Commissionis restrictae, ita ut schema, urgente etiam 
Secretariatu Generali Concilii, incunctanter apparatum, quamprimum typis 
mandaretur atque omnibus Concilii Patribus expediretur, qui suas observa¬ 
tiones scripto mittere invitandi erant. 23 

b) Opera Commissionis restrictae. 

Commissio restricta ab Em.mo D.no Cardinale Praeside constituta 24 mu¬ 
nus suum explevit diebus 4, 5, 22 aprilis 1963, primo agens de ipso schemate 
iuxta instructiones Commissionis « de Concilii laboribus coordinandis » re- [19] 
tractando 25 et deinde, facto regressu ad praevium titulum « de statibus per¬ 
fectionis adquirendae », de adnotationibus explicativis; ita schema hac ratione 
emendatum ad Exc.mum Secretarium Generalem Concilii die 23 aprilis trans¬ 
missum est. 26 


3° Secunda schematis retractatio et expolitio sermonis latini 

a) Opere Commissionis sic expleto, ad Em.mum D.num Cardinalem Prae- 
sidem pervenerunt novae observationes ex parte Em.mi D.ni Card. Dopfner, 
quo, ut Ipse die 18 aprilis 1963 scribebat, « clarius eluceat quomodo difficul¬ 
tates in Relatione nostra diei 27 martii contra schema « De Religiosis » abbre- 
viatum et emendatum prolatae... intelligendae sint ». Et ad schematis retracta¬ 
tionem faciliorem reddendam, submittebat « speciminis gratia » aliquas pro¬ 
positiones «... quae facile schemati praeiacenti locis assignandis inseri pos¬ 
sunt ». 27 

[19] Nonobstante quod schema iuxta observationes Commissionis « de Con¬ 
cilii laboribus coordinandis » retractatum inde a die 23 aprilis penes Exc.mum 
Secretarium Concilii iam esset, novae propositiones Em.mi D.ni Cardinalis 
Relatoris ab eadem Commissione restricta diebus 29 aprilis, 2 et 3 maii 1963 
accurate examinatae sunt et textus in nonnullis locis iterum retractatus 
fuit. 

b) Interim, Exc.mus Secretarius Generalis Concilii textum schematis 
Ipsi die 23 aprilis remissum mandavit examinandum alicui Perito linguae 
latinae, qui suas observationes ad Commissionem nostram die 30 aprilis trans¬ 
misit. 28 Has observationes eadem Commissio restricta diebus 4, 6 et 7 mensis 
maii sedulo perpendit et textum expolivit. Opus retractationis ita comple¬ 
tum, schema « de statibus perfectionis adquirendae » cum litteris Secretarii 
Commissionis diei 8 maii 1963 29 ad Exc.mum Secretarium Generalem Con¬ 
cilii definitive remissum est. 

Conclusio : 

Schema « de statibus perfectionis adquirendae » die 9 martii 1963 « ri- 
gorose contractum », 30 iterum die 23 aprilis subsequentis recognitum et notis 
explicativis locupletatum atque die 8 maii ulterius retractatum et expolitum, 
Patribus Concilii decursu mensis maii communicatum est ut ipsi observationes 
quas duxerint faciendas ad Secretarium Generalem Concilii intra mensem 
iulii 1963 mitterent, easque Commissio Conciliaris perpendere posset ante 
disceptationem in Congregatione Generali habituram. 31 

Interim, Summus Pontifex Ioannes XXIII, magno cum totius Ecclesiae 
universique mundi luctu ex hoc mundo ereptus, Concilium Oecumenicum a 
se provide indictum reliquit suspensum, quod Eius Successor Paulus VI glo¬ 
riose regnans resumendum esse die 29 mensis septembris 1963 decrevit. 

Vix mense elapso ab obitu Summi Pontificis, Commissio Conciliaris « de 

[20] Religiosis » alio gravi moerore afficiebatur; die enim 22 iulii 1963 eius ama¬ 
rissimus Praeses, Em.mus Cardinalis Valeri inopinato morbo correptus ex 
hac terrestri vita migrabat. Ei successit Em.mus D.nus Card. Hildebrandus 
Antoniutti, paucis diebus ante Praefectus Sacrae Congregationis de Religiosis 
praepositus. 32 


SECUNDA PHASIS LABORUM 
CIRCA OBSERVATIONES PATRUM CONCILII 

(Iulii-octobris 1963) 

1° Normae pro observationibus in schema faciendis et perpendendis 

Ex folio « Ordo agendorum » die 5 decembris 1962 ab Em.mo D.no Car¬ 
dinali Secretario Status edito 33 et instructionibus ad Patres Concilii una cum 
schemate « de statibus perfectionis adquirendae » missis 34 colliguntur nor¬ 
mae sequentes: 

1) Patres rogabantur observationes quas duxerint faciendas in schema [20] 
ad Exc.mum Secretarium Generalem Concilii intra mensem iulii 1963 scripto 
mittere. 

2) Commissio Conciliaris « de Religiosis » procedere debebat « ad emen¬ 
dationes in schema(ta) inserendas, ratione habita animadversionum recepta¬ 
rum atque bene perpensis rationibus quae singulis emendationibus favent vel 
non, ita ut schema(ta), congrua praeparatione instructum(ta), Congregationi 
Generali proponi possit (sint) ». 35 

3) Tempore suo in Congregatione Generali schema praesentari et illustrari 
debebat a Relatore Commissionis, adiectis notitiis circa observationes Patrum 
in schemate non assumptas. 

2° Opus Commissionis Conciliaris « De Religiosis » circa observationes 

Prima cura Secretariatus Commissionis « de Religiosis » fuit observationes 
Patrum Concilii super praedictum schema colligere atque systematice ordi¬ 
nare iuxta ipsum ordinem schematis. Non omnes observationes intra tempus 
praestitutum pervenerunt; ideo earum prima facta est collectio seu series die 
12 mensis septembris 1963 quae constat 135 paginis « ciclostilatis »; subse¬ 
cuta est secunda series, die 5 octobris, cum 60 paginis, quibus paulo post 
adiunctae sunt paginae a numero 61 ad 108. Tandem decursu mensis ianuarii 
1964 et initio februarii quaedam aliae observationes venerunt quae, sicut 
ceterae, Patribus Commissionis tempestive communicatae sunt. 

Qua ratione hae observationes perpensae fuerint exponitur in distincta 
relatione « de studio observationum Patrum super schema de statibus per¬ 
fectionis adquirendae », quae Patribus distribuetur initio tertiae periodi Con¬ 
cilii. 

Ad has observationes iuxta statutas normas rite examinandas, Em.mus 
D.nus Cardinalis Praeses voluit novum Conventum Commissionis convocare, [21] 
primo a Patribus petens si praetulerint hunc Conventum habere « ... in hebdo¬ 
mada immediate ante Concilii Sessionem (secundam) ... vel ... tantum du¬ 
rante Concilio ». 36 

Morte autem Summi Pontificis Ioannis XXIII die 3 iunii intercedente et 
Secunda Sessione Concilii pro die 29 septembris ab eius Successore Paulo VI 
indicta, coactus est hunc Conventum, qui quartus erat, statim convocare pro 
die 23 septembris 1963. 37 

Patres Commissionis die praestituto coadunati, imprimis quattuor Sub- 
commissiones constituerunt, scilicet unam pro schemate « de statibus per¬ 
fectionis adquirendae » et alias pro materiis mixtis nempe: pro Capite III 
« de Rationibus inter Episcopos et Religiosos praesertim quoad Apostola- 
tus Opera » schematis « De cura animarum »; pro capite IV « de voca¬ 
tione ad sanctitatem in Ecclesia » schematis Constitutionis dogmaticae « de 
Ecclesia »; et pro schemate « de Missionibus » quod nondum tunc tempore 
prodierat sed expectabatur. 

Subcommissio « de statibus perfectionis adquirendae » observationibus 


7 

[21] Patrum in idem studere incepit ope adnotationum a Secretariatu paratarum, 
dum ceterae subcommissiones suo cuiusque muneri incumberent. In Ses¬ 
sionibus autem plenariis Commissionis, quae protractae sunt diebus 24, 25, 
26 septembris et 7 octobris, maxime disceptatum est de capite IV « de voca¬ 
tione ad sanctitatem in Ecclesia » schematis Constitutionis « de Ecclesia », 
parum de schemate « de statibus perfectionis adquirendae ». 

Manifestum erat, Secunda Sessione Concilii decurrente, schema « de sta¬ 
tibus perfectionis adquirendae », deficiente tempore, Patribus Concilii in hac 
Sessione non praesentatum iri; ideo, Commissio labores suspendit donec in 
fine Sessionis novae normae pro schematibus iterum contrahendis prodie¬ 
rint. 


TERTIA PHASIS LABORUM 

ULTERIOR SCHEMATIS IAM CONTRACTI ABBREVIATIO 




(Decembris 1963 -martii 1964) 


Die 29 mensis novembris 1963, exeunte Secunda Sessione Concilii, a 
Commissione « de Concilii laboribus coordinandis » novae prodierunt normae 
ad schemata diversarum Commissionum, iam contracta, ulterius abbrevianda, 
quas vero aliae decursu mensis ianuarii 1964 subsecutae sunt. Sic laborum 
Commissionis « de Religiosis » tertia phasis instaurabatur quae duplici stadio 
progrederetur. 


[22] § I. Primum stadium: abbreviatio schematis 

IUXTA NORMAS 29 NOVEMBRIS 1963 

1° Normae diei 29 novembris 1963 

Die 29 mensis novembris 1963, Em.mus D.nus Card. Cicognani litteras 
misit ad Em.mum D.num Card. Antoniutti, Praesidem Commissionis Conci¬ 
liaris « De Religiosis », quibus novae dispositiones Commissionis « De Con¬ 
cilii laboribus coordinandis » relate ad schema « de statibus perfectionis ad¬ 
quirendae » patefiebant, scilicet: 

1 ) Commissio Conciliaris « de Religiosis » schema « de statibus per¬ 
fectionis adquirendae » iam « rigorose contractum » adhuc abbreviare debebat, 
attento in particulari fine pastorali Concilii, iis argumentis ad Codicem reco¬ 
gnoscendum remissis quae indolem praevalenter iuridicam praeseferunt. 

2 ) Eadem curet proponere emendationes schematis, habita ratione obser¬ 
vationum Patrum Concilii scripto transmissarum, in latere textus abbreviati 
inscribendas. 

3) In Appendice, compendiose recensendae erant illae Patrum Concilii 
observationes a Commissione non acceptatae, indicatis rationibus earumdem 
reiectionis. 38 

2° Exsecutio mandati [22] 

Ad hoc novum mandatum exsequendum, quintus Conventus Commissio¬ 
nis convocatus est pro die 3 decembris 1963 ante discessionem Patrum Con¬ 
cilii. 39 Ut labores securius et expedite procederent, Commissio constituit sex 
Subcommissiones, in substitutionem quatuor illarum praecedentium, singulis 
earum committens munus materiam pro futura sessione plenaria praepa¬ 
randi. In hac autem unica sessione Conventus, facta brevi disceptatione de 
rebus Commissioni pertinentibus, nihil aliud actum est, nisi indicta aduna- 
tione Subcommissionis Coordinatricis pro ultima hebdomada mensis ianuarii, 
die conventus plenarii tempore suo statuenda. 

§ 2. Secundum stadium: abbreviatio schematis 

IUXTA NORMAS 15 IANUARII 1964 

Ratio procedendi in sessione diei 3 decembris 1963 praestituta mox im¬ 
mutari debuit, ob ulteriores normas Commissionis « de Concilii laboribus 
coordinandis » diebus 28 decembris 1963 et 15 ianuarii 1964 edictis. 

1° Ulteriores normae 28 decembris 1963 et 15 ianuarii 1964 

Iuxta praedictas normas: 

1) Schema « de statibus perfectionis adquirendae » iam mense martii 
1963 rigorose contractum et Patribus Concilii communicatum, adhuc redu¬ 
cendum erat ad puncta essentialia, sub forma propositionum praesentanda, [23] 
quae suffragationi Patrum Concilii subiicerentur. 

2) His propositionibus addenda erat, in Appendice, relatio completa: 

a) de laboribus a Commissione expletis; 

b) de ratione procedendi in iisdem; 

c ) de examine propositionum Patrum Concilii super schema. 40 

Insuper, Em.mus D.nus Card. Dopfner, Relator in Commissione « de 

Concilii laboribus coordinandis » pro schemate « de statibus perfectionis ad¬ 
quirendae », paulo post misit aliquas adnotationes, quas tamen «... mera 
auctoritate cuiusvis Patris Conciliaris » proponebat. 41 

2 ° Exsecutio mandati : praeparatio Conventus Commissionis 

Subcommissio Coordinatrix, ad munus die 3 decembris 1963 sibi com¬ 
missum explendum, convenit Romae die 27 ianuarii 1964, 42 per quinque 
sessiones usque ad diem 4 februarii adlaborans. Attentis novis normis Com¬ 
missionis « de Concilii laboribus coordinandis », et urgentia eas ad effectum 
deducendi, censuit suum esse munus non tantum labores ordinare, sed etiam 
apte praeparare. Quapropter, schema abbreviatissimum sub forma propo¬ 
sitionum cum auxilio Rev.morum Peritorum conficere curavit, iudicio Com¬ 
missionis in sessione plenaria subiiciendum, 43 atque rationem procedendi in 
futuris laboribus Commissionis servandam definivit. 44 

Patres Commissionis interim suas observationes in hoc abbreviatissimum 
schema, prout rogabantur, miserunt ad Secretarium Commissionis, 45 qui 

[23] illas systematice iuxta diversas propositiones schematis ordinavit atque Pa¬ 
tribus die 4 martii coadunatis in sessione plenaria praesentavit disceptandas. 

Interim Rev.mi Periti ad hoc convocati 46 adlaboraverunt in observationi¬ 
bus Patrum Concilii super praevium schema diei 9 martii 1963 examinandis, 
dum Secretariatus praeparationi praesentis relationis de laboribus et ratio¬ 
ne procedendi vacavit. 

3° Exsecutio mandati : sextus Conventus Commissionis 

Ad mandatum Commissionis « de Concilii laboribus coordinandis » exse¬ 
quendum, Patres Commissionis « De Religiosis » in Conventum Plenarium, 
qui sextus erat, Romae, die 4 martii 1964 convenerunt, 47 adsistentibus Re¬ 
verendissimis Peritis. 48 In prima sessione, Rev.mo Secretario referente, 49 la¬ 
bores a Commissione peragendi delineati sunt, scilicet: imprimis, schema 
Subcommissionis Coordinatricis sub forma abbreviatissima apparatum, nunc 
erat recognoscendum et approbandum; idem faciendum quoad duas rela¬ 
tiones nempe: « de laboribus Commissionis deque in iisdem ratione proce¬ 
dendi » a Secretariatu concinnatam, 50 necnon aliam « de studio observatio¬ 
num Patrum Concilii » in schema « de statibus perfectionis adquirendae » 
anno 1963 editum, a peritis praeparatam. 31 Postea Commissio attendere debe¬ 
bat ad quasdam materias mixtas: novum caput « de Religiosis » arcte con- 

[24] tractum, in Decreto « de Pastorali Episcoporum munere in Ecclesia », 52 et ca¬ 
put iterum « de Religiosis » Constitutionis dogmaticae « de Ecclesia », a sub- 
commissione mixta sub finem mensis ianuarii et initio februarii communi 
consilio retractatum. 53 Pro examine relationis « de studio observationum Pa¬ 
trum Concilii » rite praeparando, constitutae sunt quatuor subcommissiones 
quae partem relationis sibi cuique assignatam perpenderent suasque conclu¬ 
siones in sessione plenaria proponerent. 

Quo studium schematis « de Religiosis » in sessione plenaria expedite 
procederet, ex observationibus Patrum Commissionis Secretario praevie mis¬ 
sis confectum est aliquod « folium officii » quod totius disceptationis basim 
praebuit. Hac ratione, Commissio hoc munus satis celeriter in quatuor ses¬ 
sionibus dierum 4, 5, 6 et 7 martii explevit; ita novus textus prodiit plane 
emendatus et rite approbatus, 54 opera alicuius subcommissionis « redactionis » 
ulterius expoliendus. 

Ultima sessione plenaria Commissionis mane die 7 martii et post ap¬ 
probationem schematis « de Religiosis », quatuor Relatoribus subcommissio- 
num auditis, relatio « de studio observationum Patrum Concilii in schema an¬ 
no 1963 editum » approbata est; pariter relatio « de laboribus Commissionis 
deque in iisdem ratione procedendi », Secretario referente. 

His actibus finem habuit sextus Conventus Commissionis. Novum schema 
abbreviatissimum cum duabus relationibus in Appendice, Em.mo D.no Cardi¬ 
nali Hamleto Cicognani, Praesidi Commissionis « de Concilii laboribus coor¬ 
dinandis » transmissum est, 55 Concilio in Congregatione Generali tempore 
suo subiiciendum. 

NOTAE 

1 Em.mus D. Card. Cicognani, Praeses Commissionis « De Concilii laboribus 
coordinandis », in sua epistola diei 30 ianuarii 1963, Prot. N. 42/63 LC, Com¬ 
missioni Conciliari « De Religiosis » commendabat ut « in corrispondenza ai fini 
dei Concilio e per quanto sara possibile si abbia cura di utilizzare il materiale 
elaborato dalle Commissioni preparatorie ed esaminato dalla Commissione Cen¬ 
trale preparatoria » (Docum. 192/63). 

2 Cf. Litterae convocationis diei 15 novembris 1962: Docum. 101-125/62. 

3 Cf. Prolusio Em.mi D.ni Card. Valeri (Docum. 126/62); Relatio Secre¬ 
tarii (Docum. 127/62). 

4 Opusculum « Schemata Constitutionum et Decretorum ex quibus argu¬ 
menta in Concilio disceptanda seligentur» 1962, p. 8, XI. 

5 Cf. « Ordo agendorum tempore quod inter conclusionem primae periodi 
Concilii Oecumenici et initium secundae intercedit, die 5 decembris 1962. 

6 Cf. Opusculum: « Schemata Constitutionum et Decretorum ex quibus argu¬ 
menta in Concilio disceptanda seligentur » 1962, p. 3. 

7 Cf. Opusculum cit., p. 21. 

8 Cf. Folium: « Ordo agendorum tempore quod inter conclusionem primae 
periodi Concilii Oecumenici et initium secundae intercedit », die 5 decembris 
1962. 

9 Cf. Litt. convocationis die 1 decembris 1962 (Docum. 128/62); etiam, 
« ordo agendorum » (Docum. 130/62) et « ordo argumentorum » (Docum. 133/62). 

10 Membra huius Subcommissionis die 5 decembris 1962 constitutae erant: 
Exc.mus D.nus Paulus Philippe, Praeses - Exc.mus D.nus Henricus Compa- 
gnone, Vicepraeses - Exc.mi D.ni: Paulus Botto - Iosephus Urtasun - Gerar- 
dus Huyghe - Rev.mi Patres: Sighardus Kleiner - Augustinus Sepinski, qui 
deinde substitutus est a Rev.mo P. Ioanne Janssens. 

Pro nominatione Praesidis et Vicepraesidis: cf. Docum. 155/62 et 156/62. 

11 Cf. Opusculum: « Schemata Constitutionum et Decretorum ex quibus ar¬ 
gumenta in Concilio disceptanda seligentur » 1962, p. 3. 

12 Cf. Relatio Secretarii: 19 ianuarii 1963 (Docum. 185/B/63). 

13 Cf. Documentum 192/63. 

14 Cf. Litt. convocationis: Docum. 191/63. Membra huius commissionis re¬ 
strictae erant: Exc.mus Paulus Philippe, Praeses; Rev.mus P. Ioseph Rous- 
seau, Secretarius Commissionis; Rev.mi Periti: Gommarus van den Broek, 
Petrus Abellan, Elias Gambari et Anastasius Gutierrez. 

3 - EXAMEN * [5] 

circa Patrum Concilii observationes 
IN SCHEMA « De statibus perfectionis adquirendae » 

ANNO 1963 EDITUM 


INTRODUCTIO 

Schema « Constitutionis de statibus perfectionis adquirendae » a Com¬ 
missione Praeparatoria Concilii « De Religiosis » iuxta mandatum pontifi¬ 
cium anno 1962 apparatum, atque, habita ratione observationum Patrum 
Commissionis Praeparatoriae Centralis, retractatum, ad disceptationem in 
Congregatione Generali, deficiente tempore, non pervenit. Mox autem, Con¬ 
silio Praesidendae Concilii iubente et normis ab Em.mo D.no Cardinali Ham- 
leto Cicognani, Secretario Status, datis, 1 praefatum schema quod typis im¬ 
pressum centum paginis constat, 2 a Commissione Conciliari « De Religiosis » 
rigorose contractum est et omnibus Patribus Concilii perpendendum mense 
Maii 1963 communicatum, ut ipsi quas duxerint in illud faciendas observa¬ 
tiones Exc.mo D.no Secretario Generali Concilii scripto mitterent. 

Patrum observationes ad Secretariatum Commissionis nostrae transmis¬ 
sae sunt in septuaginta septem (77) documentis, ex quibus novem sunt col¬ 
lectiva, nomine scilicet alicuius Episcoporum conferentiae aliusve coetus 
scripta. Ita Patres qui in praefatum schema observationes protulerunt aut ad 
eas conficiendas collaborarunt centum et quinquaginta (150) circiter nume¬ 
rari possunt. 

Cura fuit Secretariatus Commissionis has observationes iuxta ordinem 
schematis systematice ordinare et transcribere, quod non uno tempore sed 
triplici periodo fieri potuit a mense Septembris 1963 ad mensem Ianuarii 
1964. Earum studium inde a die 24 mensis Septembris 1963 opera specialis 
Subcommissionis incepit; sed progrediente secunda Sessione Concilii mani¬ 
festum apparuit schema neque in hac Sessione disceptatum iri; quare stu¬ 
dium observationum Patrum suspensum est, resumendum tantum mense Fe¬ 
bruarii 1964 a Rev.mis Peritis, deinde a Commissione in Conventu plenario [6] 
die 4 mensis Martii coadunata prosequendum. 


* Huiusmodi fasciculus Patribus distributus est in congregatione generali 108, 
die 9 novembris 1964. 

1 Cf. « Schemata Constitutionum et Decretorum ex quibus argumenta in Con¬ 
cilio disceptanda seligentur » et « Ordo agendorum tempore quod inter conclusio¬ 
nem primae periodi Concilii Oecumenici et initium secundae intercedit », 5 decem¬ 
bris 1962. 

2 Cf. « Schemata Constitutionum et Decretorum ex quibus argumenta in Con¬ 
cilio disceptanda seligentur », Series Tertia (1962), pp. 181-281. 



104 


ACTA CONC. VATICANI II - PERIODUS III 


[6] Plane intelligitur observationes Patrum praesenti schemati abbreviatis- 
simo apparando parum inservire potuisse. Etenim, plerique Patres praevium 
schema iam « rigorose contractum » 3 in non paucis complere petebant, dum 
Commissio « de Concilii laboribus coordinandis » iusserat illud ulterius ad 
puncta essentialia reducere. Attamen, earumdem summa hic relata, in prae¬ 
senti schemate abbreviatissimo perpendendo auxilium praebere poterunt et 
Codici recognoscendo multum conferent. 

Relatio habet duas partes. In prima, sunt considerationes generales ad 
integrum schema spectantes; in altera, considerationes particulares pro sin¬ 
gulis capitibus et articulis schematis. 


I - PRIMA PARS: CONSIDERATIONES GENERALES 

Observationes non habent omnes idem pondus. Nonnullae simplicem com¬ 
placentiam de schemate vel articulo exprimunt, dum plures adeo generales 
sunt ut vix appareat quid reapse significent! Non paucae defectus corrigendos 
tantum notant quin positivam emendationem proponant vel aliquam propo¬ 
nunt rationibus destitutam. Maxima autem earum pars doctrinae et disci¬ 
plinae religiosae validum afferunt contributum, ita ut etiam propositiones 
quas in schema deducere non oportebat, suam retineant utilitatem pro aliis 
documentis conficiendis. 

§ 1. - De acceptatione schematis 

Schema « Constitutionis de statibus perfectionis adquirendae » a pleris- 
que Patribus qui observationes miserunt acceptatum est. Etsi enim pauci id 
explicitis verbis edixerint, permulti vero emendationes ad schema perficien¬ 
dum proposuerunt, quod evidenter supponit eos illud substantialiter accep¬ 
tasse. 

Quatuor tantum inveniuntur documenta quae indicium contrarium pro¬ 
ferunt. 

« Textus schematis episcoporum spem in genere fefellit... Episcopi dubi¬ 
tant num idoneum et vere dignum sit quod Patribus Concilii offeratur vel ut 
constitutio conciliaris publicetur » 4 (Conferentia Ep. Angliae et Cambriae: 
cf. I, p. 7, n. 5). 

«... Problemata realia quae habentur in variis Religionibus... in hoc sche- 
[7] mate silentur, et iis remedia non afferuntur. Videtur superfluum quod Con- 


3 Cf. Acta Commissionis « de Concilii laboribus coordinandis » sessionis diei 
27 mensis martii 1963. 

4 Fontes singulis Patrum observationibus adiecti, sunt duo fasciculi (I, II) in 
quibus observationes dactilographice transcriptae et ciclostilatae sunt, ad usum 
Patrum et Peritorum Commissionis « De Religiosis ». 



CONGREGATIO GENERALIS CXIX 


105 


cilium disceptabit de hoc schemate prout iacet, cum ibi dicta sint omnibus [7] 
iamdudum plus quam cognita » (Conferentia Ep. Neerlandica: cf. I, p. 12, 
n. 15). 

Huic sententiae accedunt duo alii Patres (cf. I, p. 11, n. 12; p. 14, 
n. 18). 

Resp .: 1) In hoc schemate, iuxta mandatum Commissionis « de Concilii 
laboribus coordinandis » « rigorose contracto », plura evidenter omittenda 
erant quae in illo Commissionis Praeparatoriae exstant. Id specialiter dicen¬ 
dum est de « problematibus realibus » Religiosorum et Religiosarum, quorum 
absentiam deplorat Conferentia Episcopalis Neerlandica. 

2) Nimia forte facilitate asseritur ea quae «... ibi dicta sint omnibus 
iamdudum plus quam cognita » esse. Licet enim auctores spiritualitatis reli¬ 
giosae de iis argumentis frequenter agant, ea tamen non semper congruenti 
modo solvunt, neque, ut patet, cum sufficienti auctoritate. Munus Conciliorum 
non est tantum inaudita docere, sed etiam iam audita recte definire et su¬ 
prema auctoritate inculcare ut omnibus clara et certa praebeatur norma. 

3) Liceat referre oppositum testimonium unius Patris: 

« Je voudrais louer, d’une maniere particuliere, dans le present schema, 
sa composition claire, la logique de ses developpements, la purete de sa 
langue; je louerai surtout 1’atmosphere spirituelle et profonde dans laquelle 
il fait baigner le lecteur, Pinsistance avec laquelle il revient sur la necessite 
de la vie religieuse et monacale, sur la vie contemplative et sur les effets de 
la priere des moines pour Papostolat... 

« Apres les definitions precises du debut et Panalyse des notions de la 
vie religieuse..., le schema procede a des applications doctrinales prati- 
ques... » (cf. I, p. 16, n. 22). 

§ 2. - Indoles generales schematis 

Plures Concilii Patres animadvertunt schema vel formam iuridicam nimis 
arctam sequi (cf. I, p. 15, n. 17; etiam: I, p. 3, n. 2; p. 19, n. 24; II, p. 3, 
n. 23), vel vitam perfectionis sub aspectu pastorali (cf. I, p. 15, n. 21) et 
oecumenico (cf. I, p. 16, n. 22) parum seu insufficienter considerare. 

Resp.: 1) Ratio peculiaris aspectus iuridici schematis sufficienter expli¬ 
catur in nota 4, pag. 7 ipsius. Status enim perfectionis prout nunc in Eccle¬ 
sia ordinatus, est institutum suapte natura iuridicum. Propterea, dum eius 
fundamenta theologica et scripturistica in Constitutione dogmatica « De Ec¬ 
clesia » ut in proprio loco ponuntur, hic iuridice est tractandum, etsi consi¬ 
derationes ordinis spiritualis non sint omnino omittendae. 

2) Circa indolem pastoralem Concilii, plura quidem, et non semper inter 
se concordantia, dicta sunt. Munus pastorale non exhauritur praedicatione 
ad populum vel applicatione legum in casibus particularibus vel ministerio 
sacramentali; gradu superiori, complectitur etiam doctrinae catholicae claram 
propositionem et definitionem, disciplinae ecclesiasticae sapientem elabora- 

[8] tionem necnon reiectionem errorum qui oves Christi a recto tramite rapiunt. 
Ideo, licet schema ad particularia non descendat (id quod prohibitum erat 
et nunc penitus excluditur), adhuc pastorale merito dici potest cum plura 
statuat de renovatione et accommodatione institutorum eorumque praesenti¬ 
bus necessitatibus opportune occurrat; ideo ab uno Patre dicitur illud habere 
« un caractere pastoral tres evident » (cf. I, p. 16, n. 22). Praeterea, de vita 
perfectionis sub aspectu pastorali fusius et ex professo tractat schema « de 
cura animarum » in capite III: « De rationibus inter Episcopos et Religiosos 
praesertim quoad apostolatus opera ». 

3) Sensus oecumenicus, qui agnoscitur esse in schemate (cf. I, p. 16, 
n. 22), non facile erat in eodem plus abundare. 

§ 3. - De vocatione ad sanctitatem 

Relate ad sanctitatem cui religiosi peculiari ratione vocantur, tria repre¬ 
hendenda a Patribus Concilii adnotantur. Imprimis, secundum schema, reli¬ 
giosi tantum perfectionem evangelicam adipisci possunt (Duo Patres: cf. I, 
p. 10, n. 9 et p. 19, n. 24). Deinde sermo non fit de obligatione sacerdotum 
saecularium assequendi hanc perfectionem, nec comparatio instituitur inter 
perfectionem ad quam Episcopi, sacerdotes et religiosi tendere debent 
(cf. Unus Pater, I, p. 4, n. 3). Tertio nihil dicitur de relatione et coordina¬ 
tione studii perfectionis individualis ad perfectionem totius Corporis Mystici, 
quod est Ecclesia (Coetus 11 Episcoporum: cf. I, p. 12, n. 6). 

Resp.: 1) Argumentum de universali vocatione ad sanctitatem et de pos¬ 
sibilitate pro omnibus fidelibus christianam perfectionem adipiscendi ample 
tractatur in Constitutione dogmatica « De Ecclesia » ut in proprio loco. Ne¬ 
que sufficiens indicatio hac de re abfuerat in schemate Commissionis Praepa¬ 
ratoriae. De cetero, cum schema, pro subiecta materia sibi assignata, de 
mediis specialibus agat quibus sodales institutorum vitae religiosae uti debent 
ad perfectionem ad quam vocati sunt assequendam, minime excluditur alios 
fideles aliis mediis vel alio modo perfectionem evangelicam assequi posse. 

2) Non est dubium de arcta obligatione sacerdotum « saecularium » ad 
sanctitatem, quae tamen ipsis non eodem titulo neque eadem disciplina pro¬ 
sequenda ac Religiosis imponitur. Hoc argumentum tractat Constitutio dog¬ 
matica « De Ecclesia »; et licet in schemate Commissionis Praeparatoriae di¬ 
stincte disserebatur: a) de « differentia status perfectionis adquirendae a statu 
Episcoporum » et b) de « differentia status perfectionis adquirendae a statu 
Cleri saecularis », non erat locus in praesenti schemate rigorose contracto 
iterum de iis agere. 

3) Coordinatio studii perfectionis individualis ad perfectionem totius 
Corporis Mystici, in Constitutione dogmatica « De Ecclesia » inculcatur. In 
nostro schemate non totaliter deest ut legitur in pag. 33, n. 36: « ... reci¬ 
piant institutionem, ad illam quidem excellentiam adducendam quam pecu¬ 
liaris statuum perfectionis dignitas eorumque in Mystico Christi Corpore 
munere exigunt ». 

§ 4. - De reverentia religiosorum erga Ordinarium loci 

Una tantum habetur animadversio, quod in toto schemate nihil dicatur 
de reverentia Religiosorum erga Ordinarium loci (cf. I, p. 14, n. 19). 

Resp.: De hoc argumento omnino probando est sermo, et quidem ut in 
proprio loco, in schema « De cura animarum » Cap. III: «De rationibus 
inter Episcopos et Religiosos praesertim quoad Apostolatus opera » (n. 20): 
« Quapropter Religiosi omnes filiali semper obsequio ac reverentia Episco¬ 
pos prosequi debent et, quoties ad apostolatus opera vocantur, ita munia sua 
exercere tenentur ut Episcopis auxiliatores adsint et subsint, servatis quidem 
de iure servandis ». Hunc textum ipsa Commissio de Religiosis paravit. 

§ 5. - De titulo schematis 

Pauciores tantum Patres ad titulum schematis « De statibus perfectionis 
adquirendae » aliquid animadverterunt. Id significat titulum una cum sche¬ 
mate quasi unanimiter acceptatum esse, quem duo Patres etiam explicitis 
verbis probaverunt (cf. I, p. 20, n. 1 et p. 24, n. 3). 

Attamen nonnulli diversos titulos proposuerunt, nempe: 

« De Religiosis » (Tres Patres: cf. II, pp. 6-8; p. 61 et p. 74); 

« De statu (forma singulari) perfectionis adquirendae » (Unus Pater: 
cf. I, pp. 20-22); 

« De statu publico perfectionis adquirendae » (Duo Patres: cf. I, p. 24, 
n. 4 et II, p. 9, n. 10); 

« De statu sequelae Christi secundum consilia evangelica » (Unus Pa¬ 
ter: cf. II, p. 9); 

« De statu imitationis Christi secundum consilia euangelica » (Ali¬ 
quis coetus Episcoporum: cf. II, p. 9); 

« Status assequendi perfectionem, iuxta consilia euangelica » (Unus Pa¬ 
ter: cf. Acta Commissionis « de Concilii laboribus coordinandis » sessionis 
27 Martii 1963). 

Resp.: 1) Nemo dubitat de momento tituli schematis et de difficultate, 
post tantam institutorum perfectionis christianae evolutionem, illum recte 
definiendi. Ad hanc quaestionem rite perpendendam iuvare potest prae 
oculis habere sequentes considerationes. 

2) Imprimis distinguendum est inter rem de qua agitur et titulum quo 
res nuncupatur. 

a) Res de qua agitur est verus status vitae, scilicet, vitae christianae 
seu personae in Ecclesia, specialis, stabiliter constitutus et essentialiter ordi¬ 
natus ad perfectionem christianam professione et effectiva observantia Consi¬ 
liorum Evangelicorum Paupertatis, Castitatis et Oboedientiae prosequendam. 
Huius rei doctrina, sive theologica sive canonica, ab iis elementis ipsius rei 
constitutivis praescindere nequit; immo aliis verbis apte enucleari vix potest. 

b) Titulus quo res nuncupatur munere nominis fungitur. Ideo non 

est rei definitio neque requiritur ut omnia elementa rei constitutiva distincte 
exprimat; sufficit ut illam ex aliqua conspicua proprietate designet et ab aliis 
secernat. 

3) Quare in aliquo titulo, sicut in quovis nomine, seligendo, attendere 
oportet tum ad proprietatem vocabuli cuius ratione rei imponitur, tum ad 
commodum usum tituli quem specialiter facit brevitas locutionis. 

4) Tituli a Patribus propositi ad duo genera reduci possunt. Primo ge¬ 
neri pertinet titulus simplex « De Religiosis »; alteri pertinent ceteri, qua¬ 
tenus fundantur in eodem verbo « status » quod varia accipit complementa, 
nempe: « status perfectionis adquirendae », « status Consiliorum Evangeli- 
corum », « status imitationis, sequelae Christi », etc. 

a) De se, attenta tantum vi significativa, uterque titulus dici potest 
aptus ad rem de qua agitur nuncupandam. Id sufficienter patet ex notis expli- 
cativis textui schematis adiectis: pro « De Religiosis », ex nota 8, pag. 12; 
pro « status » ex nota 1, pag. 5. 

b) De jacto autem, notum est acceptationem unius tituli prae alio non 
esse pacificam et quidem, propter rationes etymologiae verborum extrinsecas 
difficilliter superandas. 

5) Quidquid sit de hac difficultate, electio unius tituli usum alterius in 
textu impedire non debet. Si enim titulus « De Religiosis » assumatur, lici¬ 
tum erit, immo necessarium, loqui in textu de statibus perfectionis qui perti¬ 
nent ad ipsam doctrinam; pariter si titulus « De statu... etc. » praeferatur, 
licitus adhuc remanebit usus vocis « religiosus » sive sensu stricto sive sensu 
lato: quia, ut supra dictum est, alia est res de qua agitur enucleanda, et 
alius est titulus quo res tantum nuncupatur. 

6) Quoad titulum « De statu perfectionis... », videtur esse concordia 
bene fundata ad formam singularem praeferendam plurali (cf. I, pp. 22-23). 
Id autem impedire non deberet, ubi de doctrina enucleanda agitur, mentio¬ 
nem trium statuum perfectionis nempe, Religionis, Societatis vitae commu¬ 
nis et Instituti Saecularis, iuxta doctrinam Constitutionis Apostolicae « Pro¬ 
vida Mater ». 

7) Omnibus attente perpensis, Commissio censuit retinendum esse ti¬ 
tulum clarum, brevem et in traditione multisaeculari fundatum, idest: « De 
Religiosis », eo vel magis quod hic titulus, lato sensu sumptus, omnes per¬ 
fectionis status complectitur. 

§ 6. - De QUIBUSDAM CRITERIIS GENERALITER OBSERVANDIS 

1) Aliqui Patres animadvertunt in definitionibus, in formulis, in usu ter¬ 
minorum evitandum esse quidquid speciem praesefert asserendi: 

a) perfectionem exclusive reservatam esse Religiosis; 

b) perfectionem quam Religiosi sibi assequendam proponunt diver¬ 
sam esse a perfectione omnibus fidelibus et clericis propositam; 

c) quod consilia evangelica omnia et etiam tria quae a religiosis pro- 

fitentur, quoad spiritum non esse omnibus fidelibus proposita (Duo Patres: [ 11 ] 
cf. I, p. 10, n. 9; p. 19, n. 24). 

Resp.: De his quaestionibus, potius doctrinalibus, agitur in proprio loco 
Constitutionis dogmaticae « De Ecclesia ». In revisione autem Codicis I. C. 
et in instructionibus S. Sedis pro opportunitate edendis, certe de iis obser¬ 
vationibus ratio habenda erit. Ceterum mutatio tituli schematis, quod nunc 
« De Religiosis » inscribitur, has Patrum difficultates attenuat. 

2) Nonnulli Patres (4 Patres: cf. I, p. 4, n. 3 et p. 8, n. 6; 11 Patres 
alicuius coetus: I, p. 12, n. 16) animadvertunt ut in textu schematis con¬ 
stanter prae oculis habeatur locus seu munus Religiosorum in Ecclesia. 

Resp.: Revera hoc criterium prae oculis habitum fuit in confectione sche¬ 
matis. De loco Religiosorum in Ecclesia recte assignando agit specialiter 
Constitutio dogmatica « De Ecclesia ». Praeterea tam de loco quam de mu¬ 
nere Religiosorum multa sunt in nostro schemate ac in schemate quod di¬ 
citur: « De pastorali Episcoporum munere in Ecclesia ». 

3) In schemate plures quaestiones non tanguntur quae suum momentum 
pro Ecclesia habent (Conferentia Neerlandica: cf. 1, p. 12, n. 15). 

Resp.: Animadversio est nimis generica. Prae oculis insuper habeatur 
multas quaestiones relictas esse Codici luris Canonici recognoscendo atque 
opportunis Instructionibus S. Sedis. 


II - SECUNDA PARS: CONSIDERATIONES PARTICULARES 

S 1. - Ad caput I: 

De status perfectionis natura, speciebus et formis 

Ad Art. 3: [ Definitio status perfectionis adquirendae~\. 

1) Tres Patres animadvertunt in definitionibus clare apparere debere 
sectatores perfectionis evangelicae teneri non tantum praxi Consiliorum, sed 
etiam observantiae mandatorum (cf. I, p. 30, n. 3; II, p. 12, n. 6). 

Resp.: Observatio canoni 487 Codicis I. C. consonat. Advertendum ta¬ 
men est, hanc definitionem elementum tantum specificum status religiosi 
ante oculos proponere voluisse. Communia praecepta autem non sunt quid 
religiosorum specificum; ideo, omissa fuerunt. 

2) Unus Pater censet indicandum esse quod de tribus potioribus consi¬ 
liis agitur modo specialiter radicali susceptis, cum eadem possint aliquomodo 
ab omnibus christianis observari (cf. I, p. 34, n. 2). 

Resp.: Cum in definitione dicatur consilia suscipi « per professionem », 
his verbis sufficienter indicatur agi non de mero spiritu Consiliorum, secun¬ 
dum quem omnes qui perfectionem consequi volunt vivere debent; sed de 
eorumdem disciplina , qua fidelis illam profitens et amplectens, effective con- 

[12] stituitur in speciali conditione seu statu vitae, scilicet, sine proprio in pauper¬ 
tate, sine connubio in castitate et Superioribus mancipatus in oboedientia. 

3) Unus Pater censet quod in definitione status perfectionis includi de¬ 
berent tria elementa, nempe: 1) quod Religiones a Fundatore oriuntur; 2) quod 
ab auctoritate ecclesiastica approbantur; 3) quod substantialiter a Christo 
institutus sit (cf. II, p. 13. n. 8). 

Resp.: Origo alicuius determinati instituti a determinato Fundatore evi¬ 
denter non pertinet ad essentiam status perfectionis de quo in definitione. 
De approbatione ecclesiastica, expresse loquitur definitio data. De origine di¬ 
vina autem status perfectionis agit Constitutio dogmatica « De Ecclesia ». 

4) Quatuor Patres rogant ne in definitionibus et in divisionibus reli¬ 
gionum aliorumque institutorum perfectionis porta claudatur ulterioribus 
formis professionis consiliorum evangelicorum (cf. I, p. 32, n. 2; n. 4). 

Resp.: Suggestio est omnino fundata; sed cum schema loquatur de « iure 
vigenti », nulla porta clauditur iuri condendo. 

Ad Art. 4: [ Tres species status perfectionis ]. 

1) Unus Pater proponit aliam divisionem in quatuor partes, nempe: 

1. Monachi seu ordines monastici et eremitici. 

2. Ordines et congregationes clericales ad apostolatum sacerdotalem 
et caritativum ordinati. 

3. Ordines vel congregationes laicales virorum et mulierum vitae 
activae. 

4. Instituta saecularia (cf. II, p. 14, n. 6). 

Resp.: Haec nova divisio procedere videtur ex aliqua confusione inter 
species status perfectionis et formas institutorum perfectionis, quae omnia 
sufficienter explicantur in schemate, nota 5, pag. 11-12. 

2) Unus Pater non videt qua ratione Instituta saecularia inter status per¬ 
fectionis hic recensitos includantur! (cf. II, p. 15, n. 8). 

Resp.: Sufficienter patere videtur instituta saecularia habere elementa 
stricte essentialia status perfectionis, nempe consiliorum evangelicorum in 
aliqua societate approbata professionem, quae substantialiter est religiosa, ut 
inculcatur in « motu proprio » Primo feliciter 12 martii 1958: cf. AAS 40 
(1958) pp. 285-286. 

Ad Art. 5: [Vox « Religiosus » stricto et lato sensu\. 

1) Tres Patres censent extensionem significationis vocis « religiosus » 
reficiendam esse (cf. I, p. 34, n. 4). 

Resp.: Extensio huius vocis, non est creatio hic inducenda; est factum 
latissime diffusum in tota litteratura ecclesiastica, non exclusis documentis 
pontificiis, ut sufficienter explicatur in nota 8 schematis, pp. 12-13. 

2) Unus Pater improbat extensionem vocis « religiosus » ex eo quod 
« sodales nonnullarum Societatum vitae communis sine votis dici possunt 



CONGREGATIO GENERALIS CXIX 


111 


religiosi « sensu lato seu communi », mihi videtur idem dici non posse de 
sodalibus omnium Societatum vitae communis sine votis » (cf. II, p. 16, 
n. 10). 

Resp.: Non dicitur vocem « religiosus » sensu lato convenire posse om¬ 
nibus societatibus vitae communis, sed bene huiusmodi societatibus, dum¬ 
modo habeant veram professionem consiliorum evangelicorum etsi sine votis. 
Ceterae autem societates vitae communis hac professione integra trium con¬ 
siliorum carentes, nequeunt dici pertinere ad statum perfectionis seu religio¬ 
sum (sensu lato) iure vigenti, scilicet prout ab Ecclesia nunc recognitum. 

3) Quindecim Patres alicuius coetus Episcoporum vellent ut « loco di¬ 
stinctionis inter “ Religiosus sensu stricto et sensu lato ” poneretur terminus 
novus et clarior » (cf. I, pag. 35, n. 5). 

Resp.: Post multas inquisitiones, adhuc expectatur terminus « novus et 
clarior »! 

Ad Art. 6: [De vita contemplativa fovenda']. 

1) Nonnulli Patres suggerunt ut clausura Monialium ordinetur ad instar 
clausurae papalis Regularium virorum (cf. cann. 597-598). Ratio praecipua 
quae adducitur necessariam afficit libertatem pro exercitio apostolatus in 
Monasteriis activitatem apostolicam habentibus (cf. I,p. 36, n. 1; p. 37, n. 5). 

Resp.: Haec pro Monialibus apostolatus operibus ex instituto deditis 
commendabilia videntur. De cetero, ad clausuram papalem quod attinet, 
proculdubio in revisione Codicis luris Canonici ipsa recognoscenda erit. 

2) Aliqui Patres petunt ut clarior distinctio habeatur et illustretur inter 
vitam contemplativam et vitam apostolicam, quarum spiritualitas et character 
tam longe ab invicem distant (cf. I, p. 37, n. 6; II, p. 75). Alius non probat 
quod in schemate videatur identificari vita monastica cum vita unice contem¬ 
plativa (cf. II, p. 76, n. 7). 

Resp.: Schema non loquitur simpliciter de vita unice contemplativa prout 
a vita apostolica distincta; sed de institutis vitae unice contemplativae 
ab illis distinguendis quae vitam activam externam secumferunt. Et hoc 
respondet doctrinae Constitutionis Apostolicae « Sponsa Christi » qua clare 
inculcatur distinctio inter vitam contemplativam canonicam a contempla¬ 
tione interna et theologica (cf. Const. cit. Art. II). In luce huius doctrinae 
faciliter intelliguntur ea quae in schemate habentur. Aliae determinationes 
particulares pertinent potius ad theologos ac iuris canonici peritos tradere 
quam ad Concilium (cf. nota 12 schematis, pag. 14). 

3) Plures Patres petunt et proponunt ut clausura Monialium recogno¬ 
scatur et temporibus nostris accommodetur, sive quoad materialem structu¬ 
ram sive quoad disciplinam egressus et ingressus (cf. I, p. 36, nn. 1, 3; 
p. 37, n. 5; p. 41, n. 7; p. 45, n. 10; p. 46, n. 11; II, p. 111). 

Resp.: Seria Monialium clausurae recognitio videtur necessaria, non qui¬ 
dem a Concilio facienda sed in futura revisione Codicis luris Canonici. 

[14] 4) Unus pater quaerit quid est forma traditionalis vitae contemplativae 

de qua sermo est in schemate (cf. II, p. 17, n. 12). 

Resp.: Ut supra dictum est in responso ad art. 6, n. 2 (pag. 13), agitur de 
vita contemplativa non mere theologica, sed canonica, prout invenitur ordi¬ 
nata in monasteriis unice vitae contemplativae et quidem secundum formam de¬ 
cursu saeculorum substantialiter servatam, quam accurate descripsit Pius XII, 
non tantum in Const. Apost. « Sponsa Christi », sed fusius in tribus allocu¬ 
tionibus radiophonicis ad Moniales anno 1958 prolatis (cf. A AS Vol. 50 
[1958] pp. 563 sqq.; 572 et 581 sqq.). Uberior huius rei explanatio non 
pertinebat ad schema conciliare. 

5) Occasione huius articuli 6, unus Pater observat quod mentio non fit 
de Anachoretis (cf. I, p. 30, n. 5). 

Resp.: De hac forma vitae religiosae ratio haberi poterit in revisione 
Codicis luris Canonici si id expedierit. Interim sequentia iuvare possunt: 

1) Anachoretae, qui sunt eremitae sensu stricto seu vitam solitariam extra 
societatem ducentes, non comprehenduntur in schemate, quia non recogniti 
ab Ecclesia tamquam pertinentes ad statum canonicum perfectionis, de quo 
agit schema. Non prohibetur autem quominus hanc vitam agere possint sub 
Ordinarii loci auctoritate. 2) Non autem a schemate excluduntur eremitae lato 
sensu qui vitam solitariam ducunt sed ut sodales alicuius societatis perfectio¬ 
nis ab Ecclesia approbatae. 

Ad Art. 8: [ Instituta clericalia operibus apostolatus dedita ]. 

1) Aliqui Patres desiderant ut in clariorem lucem ponatur valor vitae 
religiosae apostolicae (cf. II, p. 18; p. 81, n. 8). 

Resp.: Iam sufficienter provisum est in ipso textu prout patitur indoles 
schematis conciliaris. 

2) Tres Patres aestimant distinctionem inter instituta laicalia et clerica¬ 
lia non amplius esse adaequatam (cf. I, p. 48, n. 2). 

Resp.: Haec divisio in se spectata est adaequata, ut patet ex usu ipsius 
Codicis. Inter clericalia illa quoque recensentur quae membra laicalia ha¬ 
bent (cf. can. 488, 4°); et inter laicalia, veniunt etiam instituta mulierum. In 
concreto autem non desunt difficultates quoad instituta virorum, quas Com¬ 
missio pro Codice recognoscendo resolvere poterit. 

3) Unus Pater queritur quod eruditio christiana iuventutis expresse 
non enumeratur inter opera apostolatus statuum perfectionis clericalium, 
quasi hunc apostolatum Fratres docentes efficacius evolvere possent, quam 
sacerdotes docentes (cf. I, p. 49, n. 4). 

Resp.: Non fuit intentio schematis talem dare impressionem. 

4) Coetus 30 Patrum proponunt ut Concilium commendet religiosis sa¬ 
cerdotibus variis technicis officiis occupatis, maiorem partem activitatis dedi¬ 
care sacro ministerio exercendo (cf. II, p. 19, n. 5). 

Resp.: De hoc argumento tractatur in Capite speciali « de Rationibus 
inter Episcopos et Religiosos praesertim quoad apostolatus opera ». 

Ad Art. 9: [De institutis laicalibus ]. 

1) Unus Pater proponit ut explicite innuatur de excellentia vitae religio¬ 
sae in se, cum sacerdotio vel exercitio externo apostolatus non coniunctae 
(cf. I, p. 48, n. 1). 

Resp.: Textus schematis videtur iam sufficiens. Non est autem negandum 
adesse specialem necessitatem inculcandi vitam religiosam sine sacerdotio 
aliquid completum et per se stans constituere, praesertim contra illos qui 
asserunt Fratres docentes ad sacerdotium accedere debere. 

2) Unus Pater censet confusionem oriri posse ex diversitate locutionum 
« De institutis laicalibus » et « de Institutis saecularibus »; et proponit di¬ 
cere: « De societatibus laicalibus » (cf. II, p. 20, n. 13). 

Resp.: De terminologia forte emendanda satius agendum erit in Codice 
luris Canonici recognoscendo, ita ut omnia inter se perfecte cohaereant. 

Ad Art. 10: [De institutis saecularibus ]. 

1) Plures Patres petunt ut de Institutis Saecularibus clarior tradatur 
notio (cf. I, p. 55, n. 1; p. 57, n. 5; II, p. 20, n. 7). 

Resp.: Id quod habetur in schemate, hac de re, videtur sufficiens et 
perfecte respondet iis quae habentur in Const. Apost. « Provida Mater » et 
motu proprio « Primo feliciter » neque locus erat plus dicendi in hoc sche¬ 
mate rigorose contracto. Unus Pater proponit aliquam synthesim de Institutis 
Saecularibus (cf. II, pp, 21-26), in qua non omnia videntur indiscriminatim 
acceptanda. 

2) Tres Patres censent definitionem de « saeculum » necessariam (cf. I, 
p. 57, n. 5). 

Resp.: Fatendum est adventum Institutorum Saecularium hanc termi- 
nologiam, speciatim relate ad « saeculum, in sensu status vitae » aliquantulum 
perturbasse. Difficile videtur pro Concilio rem accurate definire; expectanda 
est potius revisio Codicis luris Canonici ut supra dictum ad art. 9. 

3) Plures Patres, dum necessitatem faciendi verbum de Institutis Saecu¬ 
laribus in schemate agnoscant, ad confusionem vitandam cum institutis reli¬ 
giosis, vellent id fieri in appendice (cf. II, p. 24, 25; p. 81, n. 10). 

Resp.: Cum Instituta Saecularia formaliter pertineant ad statum perfec¬ 
tionis ab Ecclesia recognitum, locus proprius eorum est in ipso schemate 
de statibus perfectionis adquirendae. Si vero notiones hic traditae accurate 
ponderentur, nulla erit confusio: indoles « saecularitatis » specifica horum 
Institutorum, minime tollit elementum genericum « status perfectionis » 
cui essentialiter pertinent. « Nihil ex plena christianae perfectionis professio¬ 
ne, evangelicis consiliis solide fundata et quoad substantiam vere religiosa, 
detrahendum erit, sed perfectio est in saeculo exercenda et profitenda... (et) 
apostolatus... non tantum in saeculo, sed veluti ex saeculo, ac proinde profes- 

[ 15 ] sionibus, exercitiis, formis, locis rerum adiunctis saeculari huic conditioni 

[ 16 ] respondentibus, exercendus est fideliter» (Motu proprio « Primo felici¬ 
ter », II). 

4) Patres alicuius Conferentiae Episcoporum suggerunt ut indicetur 
opera Institutorum Saecularium arctissime cum apostolatu fidelium coniungi 
(cf. I, p. 56, n. 4). 

Resp.: Id videtur sufficienter indicatum in schemate cum agat de Insti¬ 
tutis Saecularibus ac de eorum apostolatu in saeculo exercendo et ex saeculo. 


§ 2. - Ad caput II: 

Criteria generalia accommodatae renovationis statuum perfectionis 
Ad caput integrum: 

1) Unus Pater proponit alium titulum capitis: « Criteria generalia ac¬ 
commodatae renovationis religiosorum » (cf. II, p. 27, n. 5). 

Resp.: Titulus praesens huius capitis respondet titulo generali totius 
schematis « de statibus perfectionis adquirendae »; dum titulus a Patre pro¬ 
positus responderet potius novo titulo ultimi schematis « De Religiosis ». 

2) Nonnulli Patres requirunt formam loquendi magis praeceptivam, prae¬ 
sertim erga Superiores et Capitula (cf. I, p. 58, nn. 1, 2). 

Resp.: Hoc capite, criteria generalia enuntiantur, et quidem eorum appli¬ 
cationem sufficienter urgendo. Ad S. Sedem pertinebit reluctantes cogere. 

3) Unus Pater ad quaestionem de generalibus renovationis principiis 
revocat exigentiam operum apostolatus (cf. I, p. 59, n. 3). 

Resp.: Principium renovationis quoad apostolatum satis clare enuntiatur 
in nn. 13 et 15, atque proprio loco in numero 20 evolvitur. 

4) Unus Pater movet quaestionem de mutando fine aliquorum Institu¬ 
torum, immo de eis dissolvendis (cf. I, p. 59, n. 4). 

Resp.: Principium fundamentale circa mutationem finis aliquorum insti¬ 
tutorum in numero 12 continetur. Quoad vero instituta dissolvenda in nu¬ 
meris 45 et 46 provisum est. 

Ad Art. 11: [ Necessitas accommodandae renovationis~\. 

1) Unus Pater requirit expressam mentionem paupertatis (cf. I, p. 60). 

Resp.: De paupertate provisum est in articulis 23 et 24 schematis. 

2) Unus Pater desiderat formulam concisiorem (cf. II, p. 27, n. 2), vi¬ 
tata repetitione; alius (cf. II, p. 27, n. 4), ampliorem, secundum motiva theo¬ 
logica; alius (II, p. 27, n. 3) aliam ad exteriora restrictam. 

Resp.: Propositiones a Patribus factae sunt nimis genericae et inter se 
contrariae. 

Ad Art. 12: [ Criterium fundamentale accommodatae renovationis ]. 

1) Unus Pater quaerit an dictio « venerabiles traditiones » conservanda 
sit (cf. I, p. 61, n. 1). 

Resp.: Proponitur locutio « sanae traditiones », quae in ultimum schema 
transiit. 

2) Complures Patres proponunt textum novum vel ampliatum (cf. II, 
p. 28, nn. 3, 5; p. 82, n. 12; p. 91, n. 12). 

Resp.: Examinatis propositionibus Patrum, a textu schematis non vide¬ 
tur esse recedendum. 

Ad Art. 13: [ Accommodata renovatio fidelitate erga institutum moderanda~\. 

1) A pluribus Patribus reprehenditur terminus « terrae missionum» 
(c£. I, p. 62, n. 1, 2, 4; II, p. 30, n. 6). 

Resp.: Momentum observationis generalem modum loquendi Concilii 
respicit. 

2) Unus Pater (cf. II, p. 30, n. 7) accurate quidem et perspicue evolvit 
varios aspectus accommodationis secundum facti speciem, dum alii (cf. I, 
p. 62, n. 3) dissuadent nimis singulares enuntiationes. 

Resp.: Videtur convenire ut Concilii universale magisterium abstineat 
a minimis curandis. 

3) Unus Pater expresse requirit mentionem observantiae monasticae ac¬ 
commodandae vitae rationi incolarum regionis (cf. II, p. 29, n. 5). 

Resp.: Principium hic enuntiatum evolvendum est in schemate « de Mis¬ 
sionibus ». 

4) Unus Pater vellet ut aptatio de qua in hoc articulo valeat etiam pro 
aliquibus observantiis iam obsoletis vel penitus abolendis vel renovandis 
(cf. II, p. 92). 

Resp.: Haec videntur includi in renovatione facienda quae certo « obso¬ 
leta » respicit. 

Ad Art. 14: [A quibus accommodata renovatio sit perficienda']. 

1) A nonnullis Patribus optatur modus loquendi magis praeceptivus 
(cf. I, p. 63, nn. 1, 2; II, p. 82, n. 14). 

Resp.: Videtur quod accommodatio in toto capite sufficienter urgetur. 

2) Unus Pater vult expungatur totus articulus tamquam abundans (cf. II, 

p. 88). 

Resp.: Haec propositio non apparet opportuna. 

Ad Art. 15: [ Necessitas aptandi codices vitae religiosae]. 

1) Ab aliquibus Patribus desideratur explicatio illius « congruentiae » 
de qua passim in textu (cf. I, p. 64, nn. 3 ,4; II, p. 65). 


[ 17 ] 

Resp.: Non videtur oportere ut Concilium plus praecipiat quam id quod 
in textu continetur. 

2) Ab uno Patre proponitur « Directorium generale » auctoritate Conci¬ 
lii vel S. Sedis conficiendum (cf. II, pp. 70 et 72). 

Respondetur: Rationes abstinendi a Directorio conficiendo exponuntur 
in schemate, pag. 38, in nota. 

Ad Art. 16: [De privilegiis religiosorum recognoscendis ]. 

1) Quaedam particulares animadversiones Patrum exsulare videntur a 
materia proprie dictorum privilegiorum (cf. I, p. 65, nn. 1, 2, 3); qua de 
causa hic non referuntur. 

2) Quaedam observationes ad id tendunt, ut privilegia tamquam noxia 
aboleantur vel minuantur (cf. II, p. 32, nn. 4, 5). 

Resp.: Cum materia privilegiorum, tum in facto, tum in iure, multis con¬ 
siderationibus et distinctionibus obnoxia sit, pendeatque a principiis partim 
theologicis, partim canonicis, opportunius remittatur ad revisores Codicis 
luris Canonici. 


§ 3. - Ad caput III: 

De accommodata renovatione statuum perfectionis 

CIRCA EORUM DUPLICEM FINEM 


Ad caput integrum: 

1) Unus Pater postulat quod vinculum professionis, praesertim profes¬ 
sionis perpetuae, fortius reddatur et ne relaxatio eiusdem facilior evadat 
(cf. I, p. 66, n. 2). 

Resp.: Placet animadversio, sed non pertinet ad materiam huius capitis. 

2) Alius Pater conqueritur quod in hoc capite nihil de Liturgia invenia¬ 
tur (cf. I, p. 67, n, 3). 

Resp.: Sufficienter provisum est in Constitutione de S. Liturgia. 

Ad titulum capitis III: 

1) Unus Pater petit quod titulus aliter formuletur, quia in hoc capite 
potius de praeceptis, consiliis et admonitionibus quam de renovatione agitur 
(cf. II, p. 82). 

Resp.: Titulus conservari potest quia materiae correspondet. 

2) Alius Pater desiderat suppressionem locutionis « circa duplicem fi¬ 
nem », timens ne dualismus circa finem secumferat dualismum mediorum 
(cf. II, p. 33). 

Resp.: Omitti potest vox « duplicem ». 

Ad Art. 17: [Unio caritatis cum Deo ante omnia quaerenda ]. 

1) Quindecim (15) Patres alicuius coetus episcopalis postulant quod Con¬ 
cilium clare definiat finem primarium Status perfectionis (cf. I, p. 68, n. 2). 

Resp.: Finis primarius satis clare exprimitur in textu et aliunde est bene 
notus. 

2) Duo Patres retinent opportunam condemnationem sic dicti « activi- 
smi » (cf. I, p. 68, n. 1; II, p. 93); unus Pater putat esse intempestivam 
(cf. II, p. 33, n. 3) et alius proponit eius suppressionem aut ut addatur 
textus similis quoad quietismum (cf. II, p. 33, n. 4). 

Resp.: Serventur verba textus. Quietismus non est periculum proprium 
nostri temporis. 

Ad Art. 18: [Oratio et exercitia pietatis excolantur']. 

1) Unus Pater proponit mutationem tituli huius numeri (cf. II, p. 93). 

Resp.: Titulus numerorum vel articulorum non pertinet ad textum; ce¬ 
terum materiae numeri perfecte congruit. 

2) Quatuor Patres petunt quod ante exercitia pietatis ponatur Officium 
Divinum (cf. I, p. 69, nn. 1, 2; II, p. 34, n. 5; p, 35, n. 7). 

Resp.: In textu omnes actus cultus censentur « exercitia pietatis ». 

3) Ab alio Patre animadvertitur quod, ad solvendas difficultates multo¬ 
rum religiosorum in vita apostolica cum vita interiori componenda, non 
sufficit observatio exercitiorum pietatis, sed necessarium est aptare Consti¬ 
tutiones et ipsam vitam religiosam (cf. II, p. 34, n. 4). 

Resp.: Provisum est in art. 15. 

4) Uni Patri (cf. II, p. 83) non placet distinctio inter vitam activam 
et contemplativam, neque expressio « integre et publice mancipari », quia 
ansam praebet cogitandi religiosos vitae activae tantum ex parte et privatim 
Divinae Maiestati mancipari. In eadem sententia abundans, alius Pater (cf. II, 
p. 93) asserit, quod verba praelaudata exprimunt elementum commune Sta¬ 
tus perfectionis, non specificum Institutorum vitae contemplativae, ideoque 
petit ut supprimantur. 

Resp.: Animadversiones commendantur Commissioni postconciliari. 

5) Unus Pater proponit aliquas additiones ad vitandum errorem acti- 
vismi et ad concipiendam vitam contemplativam sub aspectu apostolatus 
(cf. II, pp. 94-95). 

Resp.: Quamvis doctrina placeat, non videtur necessaria mutatio textus. 

Ad Art. 19: [Testimonium vitae christianae]. 

1) Unus Pater animadvertit non solum religiosos sed et simplices chri- 
stianos testimonium vitae christianae praestare debere (cf. I, p. 70, n. 1). 

Resp.: Certe, sed diversimode; ideoque satis videtur provisum in textu. 

2) Iuxta tres Patres, insistere oportet in testimonio dando paupertatis 
(cf. I, p. 70, n. 2). 

Resp.: Iam provisum est in subsequentibus articulis 23 et 24 schematis. 

3) Ab uno Patre petitur ut « testimonium coram hominibus » his ver¬ 
bis exprimatur: « fraternitatis eximium exemplum praebent, cum carnis et 
sanguinis rationibus posthabitis, amore fratrum supernaturali novam frater¬ 
nitatem... » (cf. II, p. 96). 

Resp.: Videat Commissio postconciliaris. 

4) Unus Pater desiderat additionem sequentium verborum: « ne magis 
solliciti sint in scholis v. g. de acatholicis quam de catholicis propter rationem 
pecuniariam » (cf. I, p. 70, n. 3). 

Resp.: Non placet additio, quia de re nimis particulari agit. 

Ad Art. 20: [De aposlolatu religiosorum congruenter renovando ]. 

1) Unus Pater proponit locutionem « vitae religiosae » loco « vitae re¬ 
gularis » (cf. I, p. 71, n. 1). 

Resp. : Videtur servandus textus, quia « vita regularis » in textu sensu ge- 
nerico sumitur. 

2) Ab alio Patre desideratur ut participatio religiosorum in apostolatu 
activo maiorem varietatem sapiat, ne dedicatio propriis muneribus sensum 
totius Corporis Mystici obscuret (cf. I, p. 71, n. 2). 

Resp.: Animadversio opportuna videtur. Servetur tamen vocatio specialis 
cuiusque Instituti, ut a tribus Patribus postulatur (cf. I, pag. 72, n. 1). 

3) Alius Pater animadvertens omnia instituta condita esse ut saltem 
oratione et exemplo Christum annuntient, proponit novum textum, vel ut 
supprimatur totus articulus, addendo ad num. 13 pauca elementa quae hic 
habentur propria (cf. II, p. 83). 

Resp.: Vox « omnia » admitti potest loco « permulta » in linea 24. Vi¬ 
detur tamen numerus sustinendus, licet compleri possit n. 13. Mens huius 
articuli patet ex nota 5 schematis pag. 22. 

Ad Art. 21: [Proprius institutorum finis sedulo servetur']. 

1) Unus Pater proponit ut circa finem proprium inserantur haec verba: 
« Ne omnes sodales ad omnia opera indiscriminatim vocentur et applicentur 
cum detrimento institutorum ipsiusque apostolatus in Ecclesia» (cf. I, 
p. 73, n. 4). 

Resp.: Animadversio respicit sodalium peritiam et capacitatem, textus 
vero schematis institutorum finem. Praeterea, propositio agit de re gubernio 
et administrationi pertinenti, quae prudentiae Superiorum commendatur. 

2) Alius Pater proponit ut corrigatur ultima pars articuli addendo: « nisi 
necessitas animarum et exigentiae apostolatus in casibus particularibus ea 
opera postulent » (cf. I, p. 72, n. 3). 

Resp.: Non videtur necessaria haec additio. 

3) Ab alio Patre sequens additio proprium opus uniuscuiusque instituti [21] 
respiciens postulatur: « quodque ipsi ab Ecclesia fuit commissum » (cf. II, 
p. 96, n. 21). 

Resp.: Sub fine huius articuli dicitur: « Proprium munus (instituti) in 
Ecclesia fructuosius exercere possit ». Ideoque sufficienter animadversioni 
Patris provisum est. 

Ad Art. 22: [ Opera religiosorum ritus latini apud orientales']. 

1) Iuxta unum Patrem, redactio huius articuli mutari debet, addendo 
duo commata, unum scilicet pro religiosis orientalibus et alterum pro reli¬ 
giosis ritus latini qui apostolatum exercent in regionibus ritus orientalis 
(cf. I, p. 74, n. 1). 

Resp.\ Committitur propositio Commissioni postconciliari et Commissio¬ 
ni pro revisione Codicis. 

2) Alius Pater vult quod opera religiosorum ritus latini in regionibus 
ritus orientalis non ab Ordinario latino sed ab Ordinario orientali dependeant, 
praecipue cum agatur de scholis quarum maxima pars alumnorum sint orien¬ 
talis ritus (cf. I, p. 74, n. 2). 

Resp.: Quaestio non pertinet ad schema nostrum. 

3) Unus Pater quaedam utilia proponit (cf. II, p. 36, n. 22) sed nimis 
particularia ut in schemate conciliari inserantur. 

4) Duo Patres proponunt novum articulum de accommodata renovatione 
monachorum et monialium (cf. II, pp. 37-40, n. 22 bis). 

Resp.: Cum non agatur amplius de hoc schemate complendo, haec com¬ 
missioni postconciliari commendantur. 


§ 4. - Ad caput IV: 

De accommodata renovatione in observantia votorum 
Ad caput integrum: 

1) Unus Pater movet quaestionem de ordine enumerandi vota religionis 
(cf. I, p. 75, n. 2). 

Resp.: Res non est magna consideratione digna, nec traditio cui ipse ap¬ 
pellat est universalis. Ceterum videant revisores Codicis luris Canonici. 

2) Alius Pater proponit ut in « quolibet instituto religioso... instituatur 
officium permanens Monitoris », qui votorum observantiae invigilet (cf. I, 
p. 76, n. 3). 

Resp.: Res pertinet ad ius particulare. 

3) Unus Pater quasdam considerationes facit circa « innumeras defec¬ 
tiones professorum » (cf. II, p. 41, n. 4). 

Resp.: Absque dubio hoc argumentum cor Matris Ecclesiae maxime affi¬ 
cit. Ad hos defectus removendos tendit exoptata renovatio vitae religiosae. 

[22] Ad titulum: 

Unus Pater proponit novum titulum capitis IV, « de accommodata re¬ 
novatione in observantia consiliorum evangelicorum » (cf. I, p. 75, n. 1), 
ut subiectae materiae adaequate respondeat; alius proponit: « de observantia 
praecipuorum consiliorum evangelicorum » (cf. II, p. 84, ad Cap. IV), quia 
aestimat non agi de renovatione observantiae in capite. 

Resp.: Prima propositio videtur acceptanda cum reapse agatur de renova¬ 
tione observantiae consiliorum evangelicorum etiam in institutis sine votis; 
altera autem ex falso praesupposito procedere videtur. 

Ad Art. 23: [De paupertate individuali ]. 

1) Duo Patres volunt ut sermo fiat de paupertate quoad itinera vacatio¬ 
num causa a Missionariis facta et quoad media itinerandi seu locomotionis, 
ut aiunt (cf. I, p. 77, n. 1; II, p. 41, n. 7). 

Resp.: De hoc argumento — quoad exercitium paupertatis multum con¬ 
fert — agit etiam epistola cuiusdam operarii (cf. II, p. 42, n. 9) per Secreta¬ 
rium Generalem ad Commissionem de Religiosis transmissa. Sed non videtur 
Concilio pertinere quia nimis particulare. 

2) Duodecim Patres proponunt ut « in concipiendo ideali paupertatis 
religiosae in mente teneantur condiciones sive temporum sive locorum » 
(cf. I, p. 78, n. 4; II, p. 96, n. 23). 

Resp.: Revera id quod hic pauperes ipsi habent potest alibi luxum 
sapere. 

3) Duo Patres innuunt necessitatem incitandi religiosos (etiam « men¬ 
dicantes ») « ad laborem pro sustentatione » (cf. I, p. 80, n. 5; II, p. 42, 
n. 9). 

Resp.: lam provisum in documentis pontificiis (cf. « Sponsa Christi » et 
Instructiones « Inter praeclara » et « Inter cetera », quoad monasteria mo- 
nialium) et in Constitutionibus religiosorum. De cetero, quaenam sunt insti¬ 
tuta vitae activae quae non vivunt ex proprio labore! 

Ad Art. 24: [De paupertate collectiva ]. 

1) De paupertate collectiva, condemnantes praesertim luxum in aedifi¬ 
ciis construendis, agunt undecim Patres (cf. I, p. 79, nn. 1, 3, 4, 2; I, p. 80, 
nn. 7, 8; II, p. 41, nn. 7, 8; p. 84, n. 24). 

Resp.: Proculdubio argumentum in hodiernis adiunctis magni ponderis 
est. Instituta religiosa debent mundo testimonium Christi pauperis praebere. 
Fatendum est autem seriam esse difficultatem hoc testimonium praebendi in 
vita collectiva, ob necessitatem pro institutis possidendi bona temporalia et 
non pauca, quae exigit sive ipsa vita coenobetica, sive opera apostolatus 
efficaciter et progressive exercenda. Quaedam enim magnificentia, ex ipsa 
molis aedium amplitudine evitari nequit, eo minus quod plerumque leges 
civiles determinatas formas estheticas imponunt. Difficultas vero crescit si 

agatur de operibus instituti non mere privatis sed munus habentibus publi- [23] 
cum, v. g. universitas! Haec omnia sunt ponderanda ne incrementum insti¬ 
tutorum eorumque operum indebite coarctetur ob studiosam observantiam 
paupertatis, quae in se non est finis sed medium fini prosequendo commen- 
surandum. 

2) Unus Pater opportunum ducit « aliquid determinare circa mercatu¬ 
ram ex parte membrorum Institutorum Saecularium » (cf. II, p. 73, n. 24). 

Iuxta alterum Patrem « firmiter tenentur religiosi applicare bona sua 
in caritatem erga proximum ac in favorem operum ecclesiasticorum » (cf. II, 
p. 65, in Cap. IV). 

Tres Patres quaerunt ut Episcopi partem habeant in formatione religio¬ 
sis quoad paupertatem danda (cf. I, p. 79, n. 4). 

Resp.: Res pertinet ad regimen internum uniuscuiusque instituti, prae¬ 
sertim ad formationem sodalium quod attinet. Notandum est tamen Insti¬ 
tutorum Saecularium sodales (ne dicamus ipsa instituta), ratione proprii status 
in negotiis saecularibus versari. Quoad usum bonorum, huius suggestionis 
ratio habetur in schemate ultimo « De Religiosis ». 

3) Unus Pater censet necessarium « entrer dans les details concrets pour 
la pauvrete “collective” » (cf. II, p. 42, n. 10). 

Resp.: Concilio non pertinet ad haec particularia descendere, praesertim 
post ultimas instructiones pro schemate « ad puncta essentialia » reducendo. 

Ad Art. 25: [De castitate\. 

1) Sex Patres educationem religiosorum ad castitatem commendant, et 
quidem « ad maturitatem affectivitatis etiam sexuatam » (cf. I, p. 81, nn. 2, 3; 

II, p. 43, n. 6; p. 97, n. 25). Item unus ex eis desiderat ut pressius expri¬ 
matur quod castitas « liberos reddit ad Deo divinisque rebus vacandum » 

(cf. II, p. 97, n. 25). 

Resp.: In Encycl. Litt. Sacra Virginitas peropportuna monita circa hoc 
argumentum inveniuntur. 

2) Unus Pater optat ut, « ad puellas et mulieres quod attinet, opus forma¬ 
tionis et apostolatus, ubi non requiritur Ordinis character, exerceatur, quantum 
fieri potest, non per sacerdotes et religiosos, sed per religiosas » (cf. I, 
p. 82, n. 5). 

Resp.: Agitur de nimis particulari. Ceterum de hoc argumento quaedam 
sunt in instructione S. Congr. de Religiosis: « De iuvenum utriusque sexus 
promiscue institutione ». 

Ad Art. 26: [De oboedientia ]. 

1) Unus Pater peropportunum tenet « modernam » oboediendi ratio¬ 
nem damnare, iuxta quam subdito liceret cum Superiore « de agendis quasi 
disceptare, donec uterque in idem placitum consentiat » (cf. I, p. 83, n. 2). 

Resp.: Iam sufficienter provisum est in ipso textu. 

[24] 2) Alius Pater spiritum oboedientiae requirit erga Papam et Episcopum. 

Immo, nonnulli Patres petunt ut commemorentur obligationes Religiosorum 
erga Ordinarium loci (c£. II, p. 43, n. 7). 

Resp.: Oboedientia erga Papam et Ordinarios locorum inculcatur spe¬ 
cialiter in schemate « De Rationibus inter Episcopos et Religiosos », quod 
est Caput III Decreti « De cura animarum ». 

3) Iuxta alium Patrem sensus catholicus, qua pars essentialis oboedien¬ 
tiae, oportet roborari, ita ut religiosi cum Ecclesia « semper sentiant » (cf. I, 
p. 83, n. 4). 

Resp.: Propositio est optima; prae oculis habenda est in variis documen¬ 
tis edendis. 

4) Pro uno Patre, in actu oboedientiae non tantum requiritur voluntaria 
acceptatio voluntatis Superioris, sed insuper accedat oportet assensus quoque 
internus (c£. I, p. 84, n. 5). Hoc sensu pariter se exprimit alius Pater, utens 
vero locutione « supernaturali humilitate » (cf. II, p. 98, n. 26). 

Resp.: Sunt notiones a competentibus recte enucleandae in variis docu¬ 
mentis doctrinalibus edendis. 

5) Dum quidam periti Argentinae lamentantur eo quod doctrina tradi- 
tionalis de oboedientia sic dictam « personalitatem » extinguit (cf. II, p. 44, 
n. 8), unus Pater iure asserit quod « oboedientia supernaturalis personali¬ 
tatem nedum minuit, auget potius » (cf. II, p. 98, n. 26). 

Resp.: Difficultati peritorum Argentinae a citato Patre recte respondetur, 
dummodo oboedientia recte intelligatur secundum profundam eius naturam. 

Ad Art. 27: [De Superiorum auctoritatis exercitio']. 

1) Iuxta unum Patrem, Superiores in exercitio auctoritatis maximum 
pondus dare debent non tantum iis « quae perfectioni agendorum experientia 
aut consilia conferunt », sed etiam dotibus personalibus atque indoli subdi¬ 
torum (cf. II, p. 98, n. 27). 

Alius Pater proponit ut Superiores invitentur ad consilia peritorum ca¬ 
pienda in dirigendis eorum subditis (cf. I, p. 85, n. 2). 

Resp.: Haec sunt optima, dummodo sapienter adhibita. Instructio hac 
de re iuvare posset ad iustam mensuram servandam ne quod melius videtur 
bono praeiudicet. 

2) Tres Patres haec quae sequuntur praesertim pro institutis mulierum, 
proponunt: 

i) ne Superiores cum subditis quasi cum sempiternis pupillis agant; 

ii) ut supprimatur vigilantia quoad commercium epistolare et conver¬ 
sationes in collocutorio; 

iii) ut concedatur vera libertas adeundi confessarios quoslibet; 

iv) ut in Visitatione canonica omnes ad Visitatorem accedant (cf. I, 
p. 83, n. 3; p. 85, n. 1). 

Resp.: Ad i: hoc dicendum est optimum consilium opportune incul¬ 
candum. 

Ad ii: haec praescripta non nimis leviter consideranda sunt, quia ad reli- [25] 
giosam disciplinam multum iuvant; insuper ad ius particulare pertinent et de 
iis ratio haberi poterit in Codice luris Canonici recognoscendo. 

Ad iii et iv: Ea ad Codicem luris Canonici recognoscendum pertinent. 

In primo schemate Commissionis Praeparatoriae de hac re agebatur. 

3) Unus Pater desiderat ut Superiores « in plena coniunctione cum aucto¬ 
ritate ecclesiastica eorum mandatum exerceant » (cf. II, p. 44, n. 4). 

Resp.: Votum, ut norma, laudatur, firmis vero manentibus praescriptis 
Codicis luris Canonici et aliis quae in Capite III « De Rationibus inter Epi¬ 
scopos et Religiosos » schematis « De cura animarum » habentur. 

Ad Art. 28: [De duratione Superiorum in munere~\. 

Sex Patres instant circa necessitatem evitandi ut Superiores diutius in 
munere permaneant, optantes ut triennium vacationis ab omni auctoritatis 
exercitio inter diversa munera obeunda interponantur (cf. I, p. 86, nn. 2, 3, 

4; p. 87, n. 6). 

Unus Pater sese manifestat contra Superiores (etiam Abbates) « ad vitam » 

(cf. I, p. 87, n. 5). 

Duo Patres e contra maiorem « elasticitatem » quoad reelectionem propu¬ 
gnant (cf. I, p. 88, n. 7; II, p. 84, n. 28). 

Duo vero hodiernae disciplinae magis favent (cf. I, p. 87, n. 6; II, 
p. 44, n. 9). 

Unus Pater adiungit quod dispositiones desiderantur circa resignationem 
Superiorum « ad vitam », cum eis desinant vires ad subditos suos gubernan¬ 
dos (cf. II, p. 84, n. 28). 

Hac in re unus Pater animadvertit Curiam pontificiam non debere acce¬ 
dere ad desideria procuratorum indultorum prorogationis in munere in fa¬ 
vorem Superiorissarum optantium (cf. II, p. 44, n. 8). 

Resp.: Res nimis particularis est ut de ea tractet decretum conciliare. 

Ratio autem hac de re habeatur in Codice luris Canonici recognoscendo et in 
opportunis Instructionibus, praesertim pro Superioribus localibus. 

Ad Art. 29: [De accessione ad vota sollemnia ]. 

Circa hoc argumentum, de accessione ad vota sollemnia, duodecim Patres 
animadversiones miserunt, diversimode de re opinantes. In ordine, de minus 
ad maius, inveniuntur hae diversae opiniones in documentis sequentibus: 

I, p. 92, n. 7, p. 89, n. 2, p. 92, nn. .5, 8, 6; II, p. 102, n. 1; I, p. 91, n. 3; 

II, p. 85, n. 29; p. 98, n. 29; p. 89, n. 1 et I, p. 91, n. 4. 

Aliqui sunt contra propositionem; alii viam mediam sequuntur; alii vero 
in favorem sunt propositionis. 

Resp.: Ex hac opinionum varietate intelligi potest, argumentum non esse 
parvi momenti in hodiernis adiunctis, neque sufficienter maturum ut adae¬ 
quata solutio a Concilio detur. Res autem erit ulterius investiganda et oppor¬ 
tunis Instructionibus resolvenda et in Codice luris Canonici inserenda. 

§ 5. - Ad caput V: De vita in communi ducenda 
Ad caput integrum: 

1) Unus Pater conqueritur « in cap. V ... nihil omnino legi de statu 
providendo in favorem eremitarum » (cf. II, p. 46, n. 1). 

Resp.: Provisum est in responso ad observationem n. 5° circa Articu¬ 
lum 6, ut supra videri potest (cf. sup. pag. 14). 

2) Alius Pater lamentatur quod sufficienter ratio non habetur de diffe¬ 
rentia « inter vitam monasticam et vitam activam » (cf. II, p. 72, ad Cap. V). 

Resp.: Hoc caput agit de vita communi, quae, qua talis, ad universum 
statum religiosum pertinet, exceptis institutis saecularibus. Eius vero forma 
concreta spectat ad ius particulare uniuscuiusque instituti. 

Ad Art. 30: [De vita in communi caritatis spiritu imbuenda~\. 

1) Quoad caritatis sensus erga eos qui ab instituto abscesserint, unus 
Pater monet ne fiat absque discretione, et proponit sequentem formulam: 
« Signa christianae et fraternae in Domino caritatis, debito servato modera¬ 
mine, iis etiam exhibeant qui Religionem reliquerunt » (cf. I, p. 93, n. 1). 

Resp.: Modificatio videtur opportuna. Notatu tamen dignum est schema 
non loqui de readmissione, quam timet auctor animadversionis. 

2) Tres Patres quaerunt utrum vita communis caritati faveat aut eam 
supponat (cf. I, p. 93, n. 2). 

Resp.: Haud facile est in casu causam et effectum distinguere! Vita com¬ 
munis est conditio qua caritas exerceri potest, a qua caritas provocari vel 
offendi potest pro sodalium animi dispositionibus. 

Ad Art. 31: [De diversis condicionibus sodalium in communitate ]. 

1) Tres Patres proponunt ut clausura monialium eadem sit atque clau¬ 
sura monachorum; insuper, ut in monasteriis mulierum paulatim fiat una clas¬ 
sis monialium (cf. I, p. 94, n. 1). 

Resp.: De clausura monialium iam provisum est responso ad art. 6, 
n. 1 (cf. sup. p. 13). De unitate classium sufficienter sermo est in prae¬ 
senti articulo; nam dicitur: « in institutis mulierum », quod valet etiam pro 
Monialibus. 

2) Duo Patres exprimunt eorum votum circa opportunitatem suppri¬ 
mendi classes « saltem apud religiosas » (cf. I, p. 94, n. 2; II, p. 47, n. 4). 

Resp.: Sufficienter provisum est in responso praecedenti. 

3) Unus Pater novam redactionem proponit, commendans spiritum fa¬ 
miliae inter clericos et laicos, necnon extendens suppressionem classium 
ad instituta laicalia « praesertim mulierum » (cf. II, p. 98, n. 31). Alius 
Pater proponit ut deleatur incisum « in institutis mulierum », ut suppressio 



CONGREGATIO GENERALIS CXIX 


125 


categoriarum etiam in institutis virorum introduci queat (cf. II, p. 85, ad [ 27 ] 
Cap. V). 

Resp.: Forsan loco: « in institutis mulierum » dici potest: « in institutis 
laicalibus », sub cuius formula viri laici et mulieres comprehenduntur. 

4) Ab uno Patre asseritur omissam esse quaestionem maioris momenti, 
scilicet de unificatione conditionis omnium monachorum (cf. II, p. 46, n. 3). 

Resp.: Sufficienter provisum est in num. 32 schematis. Forma specialis 
huius problematis inter monachos pertinet ad ius potius particulare. 

5) Ab alio Patre suadetur coniunctio utriusque art. 31 et 32, nova 
redactione proposita, quae tamen substantiam retinet, nonnullis tantum ad¬ 
auctis declarationibus (cf. II, p. 47, n. 6), 

Resp.: Non est amplius de redactione curandum cum hoc schema ab alio 
substituatur. Quoad adauctas explicationes viderint revisores Codicis luris 
Canonici. 

Ad Art. 32: [De clericis et laicis pari ratione instituto adscriptis~\. 

1) Iuxta unum Patrem « haec paragraphus... prorsus inutilis » est (cf. II, 
p. 48, n. 2). 

Resp.: Agitur de singula opinione, quae argumentis minime fulcitur. 

2) Unus Pater proponit suppressionem incisi « salvis praescriptis Con¬ 
stitutionum » (cf. II, p. 48, n. 4). 

Resp.: Incisum retinendum est, cum diversae habeantur praescriptiones 
in diversis Constitutionibus. 

3) Alius Pater loquitur de necessitate « impertiendi fratribus laicis au¬ 
thenticam institutionem, ita ut edoceantur aestimare propriam sublimem vo¬ 
cationem..., neve cogantur experiri sic dictum « complexum inferioritatis ». 

Et adiungit: « Separatio inter sodales unius alteriusque classis est temperanda 
cum prudentia iuxta indolem et traditionem instituti... Attamen classium 
suppressio non est nimis fovenda, quamvis concedi possint institutis mulie¬ 
rum » (cf. II, p. 48, n. 5). 

Resp.: Animadversio pertinet ad art. 31 potius quam ad 32. Utcumque, 
observationes a Ven. Patre factae alicuius sunt ponderis et remittuntur ad 
Commissionem postconciliarem. 

§ 6. - Ad caput VI: De habitu religioso 
Ad caput integrum: 

1) Unus Pater commendat sequentia: 

a) « ... veiller a ce que les Religieuses ne donnent pas 1’impression 
qu’elles souffrent d’un certain manicheisme, pour qui le corps humain est 
cree par le demon... ». 

b) « Certains ont propose un costume pour les religieux et un pour 
les femmes religieuses, avec des signes particuliers pour les categories... ». 

c) « Surtout pour les pays de Missions, il y a une adaptation a faire 
assez radicale... ». 

d) « Les religieuses qui vont en motocyclettes ou conduisent une auto, 
devraient avoir des habits ad hoc, pour eviter les accidents... » (cf. I, p. 96, 
n. 2). 

Resp.: Ad a) Citra omnem manichaeismum, modestia in habitu obser¬ 
vanda est, specialiter, a mulieribus. Habitus enim religiosarum concipitur 
non tantum ad hanc strictam modestiam servandam sed etiam ad characterem 
sacrum mulieris religiosae signandum et tuendum. 

Ad b) Exaggeratio huius propositionis patet, quae nullam habet rationem 
eorum quae in art. 33 schematis dicuntur. 

Ad c ) Sicut distinguere oportet definitionem habitus proprii (cf. art. 34) 
alicuius instituti ab eius usu secundum circumstantias (cf. art. 35), ita etiam 
ab eius accommodatione in peculiaribus adiunctis facienda, quae ad usum, 
non ad definitionem potius referenda est. 

Et ita in Missionibus, habitus pro universo instituto etiam extra missio¬ 
nes definitus, certa ratione accommodatur, id quod in pluribus Constitutio¬ 
nibus iam praevidetur. 

Ad d) Norma est optima; sed in concreto a iurisprudentia est definienda, 
non a Concilio. 

2) Unus Pater censet vitandum esse « ne, praesertim in regionibus aca- 
tholicis vel in missionibus, habitus nimis alienus a mentalitate populi mira¬ 
tionem vel risum moveat... » (cf. I, p. 97, n. 4). 

Resp.\ Agitur de habitus accommodatione de qua supra in responso 
ad c). 

Ad Art. 34: [Qualitates habittis religiosi']. 

1) Nonnulli Patres censent quod decernere de habitu religioso perti¬ 
neat ad Episcopum vel Conferentias Episcoporum, potius quam ad S. Sedem 
(cf. I, p. 98, n. 1; II, p. 49). 

Resp.: Observatio indiget distinctione, i) Quaestio generalis an talis ha¬ 
bitus sit decens, respondens fini, etc. ..., pertinet ad S. Sedem, ii) An in aliqua 
regione possit deponi vel adaptari, et quid in casu possit concedi Episcopis 
vel potius Conferentiis, bene explicatur in nota ad num. 35 schematis 
(cf. pp. 31-32); generatim loquendo, aliquod ius ipsis concedi posse, in textu 
« salvo iure Ordinariorum locorum » n. 35, supponitur. 

2) Unus Pater proponit supprimere « iudicio S. Sedis » in textu (cf. II, 
p. 49). 

Resp.: Provisum est in responso praecedenti. 

Ad Art. 35: [Obligatio deferendi habitum religiosum]. 

1) Tres Patres petunt: « ...Les religieuses enseignantes ne pourraient- 
elles pas dans certains cas porter 1’habit civil? Dans de nombreux pays le 
clergyman est demande par les eveques » (cf. I, p. 101, n. 2). 

Resp.: Hic articulus 35 magno cum studio elaboratus est post amplis- [ 29 ] 
simas disceptationes non tantum intra Commissionem Praeparatoriam de Re¬ 
ligiosis, sed etiam in Subcommissione mixta Episcoporum et Religiosorum. 

Ideo, termini commensurati sunt obligationi habitum proprium rite definien¬ 
dum deferendi, salvis iuribus Ordinariorum locorum, quae in nota 1 (Schema, 
pp. 31-32) adiecta enucleantur. 

Si nulla est necessitas cogens, cur Sorores docentes proprium habitum 
religiosum deponerent? 

Notandum quod sic dictum « clergyman » non est habitus religiosus; 
ideo a Religiosis assumendus non est nisi propter necessitatem vel magnam 
convenientiam, iudicio Superiorum. 

2) Unus Pater vellet membrum aliquod adiungere in fine articuli 35, 
scilicet: « cum notitia et approbatione Ordinarii loci si Religiosi velint se 
induere habitu clericorum saecularium proprio » (cf. I, p. 100). 

Resp.: Observatio videtur acceptanda et remittatur ad Commissionem 
pro revisione Codicis luris Canonici. 

3) Unus Pater vult ut « dicatur an instituta saecularia teneantur legibus 
de habitu » (cf. II, p. 49, n. 6). 

Resp.: Sodales institutorum saecularium more saecularium vestiuntur; 
clarum est eos legibus de habitu religioso non teneri, salva modestia et pau¬ 
pertate. 

4) Unus Pater non convincitur habitum religiosum esse debere eumdem 
extra et intra domum (cf. II, p. 49, n. 4). 

Resp.: Non excluditur in textu ut intra domum, ex rationibus practicis, 
Superiores praescribant habitum aliquantulum distinctum laboribus explen¬ 
dis aptum; et pariter extra domum, temperiei accommodatum. 

5) Unus Pater proponit ut « deleantur verba “ generali obligatione ” » 

(cf. II, p. 50, n. 5). 

Resp.: Haec verba deleri possunt, cum satis sint generalia. 

6) Unus Pater vult ut reformentur aliqui habitus incommodi, qui cau¬ 
sam dant aversioni, haud populares (cf. II, p. 50, n. 6). 

Resp.: De hoc providetur in num. 12 ultimi schematis stricte reducti. 

7) Unus Pater optat maiorem libertatem ad concedendum habitum non 
religiosum. Non gravis, sed rationabilis causa sufficiat... (cf. II, p. 85, n. 35). 

Resp.: Quod maior facilitas concedi debeat, admitti potest. Proinde si 
causa requiratur gravis, intelligatur verbum sensu aliquantulum amplo et be¬ 
nigno; si requiratur rationabilis, haec intelligatur satis stricte. Praeferendum 
videtur « gravis ». 

§ 7. - Ad caput VII: De sodalium institutione 
Ad caput integrum: 

1) Unus Pater varia proponit admissionem et institutionem sodalium 
respicientia (cf. I, pp. 103-105). 

[30] Resp.: Haec a Patre proposita sunt optima sed particularia; ideo Codici 
luris Canonici recognoscendo vel Instructionibus Apostolicis deferenda. 

2) Tres Patres retinent quod in hoc capitulo, « il faut insister sur la for- 
mation des formateurs » (cf. I, p. 105, n. 2). 

Resp .: Placet suggestio. 

3) Unus Pater vult ut clarius etiam educatio ad propriam responsabilita- 
tem religiosorum colendam commendetur (cf. I, p. 105, n. 3). 

Resp.: De hac re, in schemate Commissionis Praeparatoriae (cf. art. 112) 
amplissime agebatur, hic omissa brevitatis causa. 

4) Unus Pater censet Sacrosanctum Concilium debere commendare neces¬ 
sitatem enixe inculcandi omnibus sodalibus religiosis mentem vere ecclesia- 
sticalem, ne affectus immoderatus sui instituti obnubilet visionem totius Cor¬ 
poris Mystici (cf. I, p. 105, n. 4). 

Resp.: Placet suggestio. 

5) Alius Pater queritur quod in hoc capitulo fere nihil dicatur de in¬ 
stitutione pastorali sodalium (cf. I, p. 106, n. 5). 

Resp.: De pastorali sodalium institutione specialis exstat articulus (156) 
in schemate Commissionis Praeparatoriae qui inservire poterit, etsi non Con¬ 
cilio, saltem Codici recognoscendo vel Instructionibus Apostolicis. 

Ad Art. 36: [De alumnorum institutionis necessitate ]. 

1) Iuxta unum Patrem, iuvabit fortasse mentionem facere doctrinae de 
Mystico Christi Corpore, in quo diversa charismata et diversae functiones 
inveniuntur quibus omnibus congruunt partes essentiales in vita et activi¬ 
tate totius Corporis (cf. I, p. 4, n. 3, b). 

Resp.: Hoc Codici recognoscendo vel Instructionibus Apostolicis com¬ 
mendatur, habita ratione eorum quae in schemate Commissionis Praeparato¬ 
riae iam habebantur articulis 165, 168, 169, 170 et 171. 

2) Unus Pater miratur quod nihil de formatione humana dicatur (cf. II, 
p. 51, n. 7). 

Resp.: Institutio humana in institutione integra de qua in textu com¬ 
prehenditur; abbreviatio autem textus non sinebat omnia elementa huius 
integrae institutionis recensere. 

3) Unus Pater censet non esse nimis insistendum in distinctione inter 
vitam religiosam et opera instituti, cum haec videantur finem instituti con¬ 
stituere et partem essentialem formae vitae religiosae instituti (cf. II, p. 85, 
n. 36). 

Resp.: Non displicet animadversio et hoc sensu textus forte emendari 
posset. 

Ad Art. 37: [Institutio novitiorum~\. 

1) Coetus 28 Patrum proponunt institutionem Centri formationis pro 
Superioribus et formatoribus (cf. II, p. 51, n. 6). 

Resp.: Quoad formationem formatorum et Superiorum providetur in 
ultimo schemate art. 13, licet sub forma brevissima. Quoad autem opportu¬ 
nitatem erigendi centrum formationis, facta est discussio inter membra sub- 
commissionis, neque omnes concordes erant hac de re. 

2) Unus Pater animadvertit novitios non semper invenire consiliarios 
impartiales; et ideo vult ut novitiis dentur confessarii extraordinarii extranei 
(cf. II, p. 51, n. 4). 

Resp.: Quoad primum, non videtur existere abusus generalis. Quoad al¬ 
terum, poterit moderatissime commendari in aliqua Instructione futura. 

3) Unus Pater aestimat quod « hic textus est debilissimus, insipidus, et 
tritus » (cf. II, p. 32, n. 5). 

Resp.: Estne iustum hoc iudicium? Duo enim alicuius momenti et quo¬ 
dammodo nova enuntiantur: 1) institutio sit hodiernis temporibus accom¬ 
modata; 2) dotes naturales bene formentur, quod postulant etiam alii Patres. 

Ad Art. 38: [ De sodalium institutione post noviciatum protrahenda ]. 

1) Unus Pater vult articulum specialem de formatione spirituali et per¬ 
severanti Fratrum conversorum vel laicorum Ordinum et Congregationum 
religiosorum (cf. I, p. 108, n. 3). 

Resp.: Hi conversi et laici includuntur in art. 38: « quapropter sodales 
non clerici et religiosae... 

2) Unus Pater animadvertit quod praesertim pro iis quovis modo apo- 
stolatui destinatis, omnino necessarius est saltem idem gradus educationis 
humanae et culturae qui invenitur in iis cum quibus agere debent (cf. I, 
p. 108, n. 4). 

Resp.: Hoc ample providebat schema Commissionis Praeparatoriae (art. 
121 et 145), et futuris documentis pontificiis edendis commendatur. 

3) Tres Patres volunt insistere « sur la formation doctrinale et spiri- 
tuelle, et sur 1’entretien; la plupart des religieuses re^oivent moins que les 
militants d’A. C. » (cf. I, p. 109, n. 6). 

Resp.: Provisum est ut videtur in ipso art. 38. 

4) Tres Patres petunt: « Ne faut-il pas exiger le renouvellement des 
voeux temporaires avant les vceux definitifs » (cf. p. 109, n. 6). 

Resp.: De votis renovandis Commissio statuere noluit, cum praxis invecta 
talem renovationem generaliter secumferat etsi non uniformiter. 

5) Unus Pater vult ut curetur uniformitas quoad studia in singulis na¬ 
tionibus omnium sacrorum alumnorum sive cleri dioecesani sive cleri regu¬ 
laris et una adsit pro omnibus Sacra Romana Congregatio moderans (cf. I, 
p. 109, n. 7). 

Resp.: Relate ad studiorum uniformitatem, prae oculis haberi debet quod 
in institutis religiosis, intellectualis institutio non tantum pari gressu cum 
religiosa et clericali procedit, sed inter eas est magna et continua compene- 
tratio, ex qua ipsa formatio intellectualis aliquem modum specialem accipit. 
Ideo, etsi ratio studiorum in institutis clericalibus ad rationem communem 

[32] pro clericis, praescribente can. 589 Codicis luris Canonici, fundamentaliter ac¬ 
cedere debeat, uniformitas autem absoluta esse nequit, ut ex Constitutione 
Apostolica Sedes Sapientiae sufficienter patet. 

6) Quatuor Patres petunt ut addatur quod candidati sint apti ad exi¬ 
gentias apostolicas hodiernas (cf. II, p. 52, n. 8). 

Resp.: Est conceptus saepe repetitus per totum schema, praesertim agen¬ 
do de accommodata renovatione. 

7) Unus Pater asserit eumdem haberi cursum studiorum pro monachis 
et membris institutorum saecularium (cf. II, p. 52, n. 9). 

Resp.: Assertio non est generatim vera. Saeculares studia peragunt in 
centris a religiosorum collegiis diversis, et formationem recipiunt non mona¬ 
sticam sed saecularem. Etsi ratio studiorum fundamentaliter eadem sit pro 
omnibus, modum tamen diversum accipit in uno et altero casu ut supra 
dictum est (cf. supra Resp. 5°). 

8) Unus Pater vellet statuere ne cursus studiorum ad progressum (cours 
de perfectionnement) totas ferias consumant (cf. II, p. 53, n. 10). 

Resp. : Textus loquitur in genere de observatione normarum S. Sedis pro 
institutione alumnorum. Tamen, in aliqua futura Instructione, haec animad¬ 
versio recipi poterit, quia revera alumni nimis onerantur cursibus aestivis 
postquam totam vitam et activitatem impenderunt durante anno scholastico. 

9) Unus Pater vult supprimere verba: « sodales ne destinentur... » 
(cf. II, p. 53, n. 11). 

Resp.: Non placet haec suppressio. Ceterum, in iunioratu praxis mode¬ 
rata apostolatus iam commendatur in documentis pontificiis ut medium for¬ 
mationis apostolicae et technicae. 

10) Idem Pater vult ut exigatur institutio tum theoretica cum practica, 
necnon apostolica (cf. II, p. 53, n. 11). 

Resp.: Huic satisfacit numerus 13 ultimi schematis loquens de institu¬ 
tione religiosa et apostolica, doctrinali et technica, titulis etiam congruenti¬ 
bus obtentis. 

11) Unus Pater optat suppressionem dicotomiae: « ad perfectionem et 
apostolatum », quia apostolatus pertinet ad perfectionem religiosi (cf. II, 
p. 85, n. 38). 

Resp.: Licet perfectio religiosa implicet aliquem apostolatum, saltem ora¬ 
tionis et paenitentiae ut habetur in institutis vitae contemplativae, attamen 
in textu agitur de apostolatu praesertim externo, operibus externis exer¬ 
cendo; ideo, merito a perfectione religiosa, saltem inadaequate sed realiter 
distinguitur. 

12) Coetus aliquis Episcoporum vellent novum articulum de necessitate 
institutionis tradendae Magistris noviciorum utriusque sexus, non tantum 
asceticae ac spiritualis sed etiam doctrinalis, paedagogicae ac didacticae, tem¬ 
porum exigentiis consonae (cf. II, p. 102, n. 2). 

Resp.: Agitur de formatione formatorum, de qua egimus supra in n. 1 

responsi ad art. 37 (cf. sup. p. 31). De huiusmodi normis particularibus satius [33] 
sermo erit in Codice recognoscendo vel opportunis Instructionibus. 

Ad Art. 40: [De ultima perfectione institutionis alumnorum ]. 

1) Unus Pater non clare intelligit quare, perfecta integra formatio (ex 
num. 36) adhuc ulterius perficienda sit (cf. I, p. 110, n. 2). 

Resp.: Agitur de illa probatione quae in Const. Sedes Sapientiae dici¬ 
tur « tertia » (art. 12, 3) vel « ultima » (art. 14, § 4) vel « secundus novi- 
tiatus, novitiatus apostolicus, annus perfectionis, schola affectus » (art. 52, 

§ 2), quam religiosus, curriculo regulari institutionis iam expleto, peragit 
(art. 51, § 1). 

Integra aptaque institutio (cf. art. 36 schematis) comprehendit non 
tantum illam necessariam et substantialem quae antequam alumnus ministe¬ 
rio dedicetur complenda est; sed etiam, licet non cum eadem urgentia, hanc 
ultimam quae veluti « indelebilem in ipsius anima notam imprimat » (cf. 
Const. cit.: art. 51, § 1) tamquam ultimum complementum. 

2) Unus Pater advertit quod verbum « ultimae »... videtur exclusionem 
ulterioris institutionis secumferre, quod non credimus sit mens Ecclesiae 
(cf. II, p. 54, n. 4). 

Resp.: Ultima institutio minime excludit ulteriorem culturae perfectio¬ 
nem, neque in casibus particularibus ulteriora studia specialia. Haec autem 
non ingrediuntur rationem institutionis sodalium, quae terminum habere 
debet, licet cultura personae per totam vitam evolvenda sit. 

§ 8. - Ad caput VIII: De coordinatione inter instituta 
Ad caput integrum: 

Aliquis Pater insistit in utilitate collaborationis inter varia instituta per¬ 
fectionis a) pro vocationibus dirigendis ad illas religiones pro quibus apti- 
tudo seu melius vocatio existit; b) in informationibus dandis circa candidatos, 
si quae exquiruntur (cf. I, p. 111, n. 1). 

Resp.: Haec adiutrix commutatio in se optima est et forte in aliqua In¬ 
structione satis convenienter exponi posset; difficile autem videtur prae¬ 
ceptum conciliare hac de re concinnare. Pariter dicendum de informationibus 
dandis, quod de cetero iuxta Codicem iam in praxi, partim saltem, est. 

Ad Art. 42: [Coordinatio institutorum eiusdem generis operum ]. 

1) Unus Pater commendat ne instituta adversus quemlibet laborent, 
sed ad bonum Ecclesiae, cuius pars electa sunt (cf. II, p. 55, n. 3). 

Resp.: Observatio reprehensionem sapit, quae concilium non decet, ne¬ 
que generaliter iustificatur. 

2) Alius Pater vult ut instituta eiusdem generis operum non tantum 
« consociari possint », sed « consociari debeant » (cf. II, p. 55, n. 2). 

[34] Resp.: Sine difficultate admittitur inter instituta collaborationem esse 

debere; quod autem talis collaboratio formam associationis induat, forte ni¬ 
mium esset id urgere praecepto. 

Ad Art. 44: [De Superiorum Maiorum Conferentiis ]. 

1) Unus Pater censet quod Conferentiae Superiorum Maiorum, licet fa¬ 
vendae sint, « il me semble que leurs decisions, concernant Papostolat dans 
les dioceses, doivent etre soumises et non imposees a la Hierarchie, avant 
toute execution » (cf. I, p. 113, n. 2). 

Resp.: Observatio procedit ex falso supposito quod Conferentiae Supe¬ 
riorum Maiorum aliqua polleant auctoritate. Iuxta actualem iurisprudentiam 
(nam leges hac de re nondum habentur), haec dici debent: 

a) quoad auctoritatem Conferentiarum : nullam potestatem habent im¬ 
ponendi institutis deductiones et decisiones ad quas devenerint, quarum exe- 
cutio prudentiae singulorum Superiorum, propriis quidem Constitutionibus 
servatis, perficienda relinquitur (cf. Schema Comm. Praep. art. 100). 

b) Quoad relationem ad Sanctam Sedem : Conferentiae Superiorum 
Maiorum sunt personae morales a Sancta Sede erectae et reguntur statutis ab 
Eadem approbatis (cf. Doc. cit., art. 99). 

c) Quoad relationem cum Ordinariis locorum: Sacros Praesules qua 
par est reverentia prosequantur eorum menti in iis quae pertinent ad bonum 
Ecclesiae et apostolatum fideliter obtemperent, atque, consultationibus cum 
Ipsis initis, studeant in commune bonum Ecclesiae et animarum concorditer 
adlaborare (cf. Doc. cit., art. 99). 

d) Quoad apostolatum in dioecesi, normae speciales habentur in sche¬ 
mate « De rationibus inter Episcopos et Religiosos » quae eamdem subordi- 
nationem secumferunt, quin evidenter suas decisiones Ordinariis locorum 
imponere possint. 

2) Unus Pater vellet, post verba: « necnon ad communia religiosorum 
negotia tractanda » addere: « quin tamen ius habeant documenta publica 
emittendi » (cf. I, p. 113, n. 1). 

Resp.: Quid hic intelligitur per « documenta publica emittere»? Si in- 
telligatur documentum vim obligatoriam habens ex auctoritate, iam provisum 
est in responso praecedenti. Si autem tantum documentum mere informati- 
vum pro institutis Conferentiae, non apparet ratio id prohibendi, cum non 
agatur de publicatione iuris publici sensu canonico omnibus fidelibus indi- 
scriminatim destinata, sed de re privata ad Conferendam pertinenti. 

3) Unus Pater sequentia propugnat: « il faut specifier ici que ces Asso- 
ciations de Superieurs Majeurs ne peuvent etre fondees qu’apres consente- 
ment ou tout au moins avis de 1’Ordinaire du lieu. De meme, leurs statuts 
ne devraient pas etre approuves par Rome sans 1’avis du meme Ordinaire. En 
ce qui concerne 1’Orient, ces Associations de Superieurs Majeurs doivent 
relever, non de la Congregation des Religieux, mais de la Congregation 
Orientale. En outre, il serait bon qu’a ces reunions de Superieurs Majeurs, 

soit present un des Eveques de la province ecclesiastique correspondante » [35] 
(cf. II, p. 62, n. 9). 

Resp.: Quoad erectionem Conferendarum et approbationem statutorum, 
videtur standum iurisprudentiae de qua supra (cf. Resp. ad 1°, p. 34), 
quae non excludit opportunas consultationes cum Ordinariis locorum. Vi¬ 
detur probandum quod Conferendae Superiorum in Oriente a S. Congrega¬ 
tione Orientali, a qua instituta ipsa pendent, dependeant. Quoad praesen¬ 
tiam Ordinarii loci in sessionibus Conferentiarum ex experientia iam habita 
res securius definiri poterit. 

Ad Art. 45: [De unione institutorum similium ]. 

1) Tres Patres autumant « qu’on doit maintenir “ iudicio Sanctae Se¬ 
dis ” vel mieux, “ Apostolicae Sedis iudicio ”, en ajoutant vel Episcoporum, 
suivant qu’il s’agit de congregation de droit pontifical ou de droit diocesain » 

(cf. I, p. 114, n. 3). 

Resp.: i) Codex luris Canonici utramque expressionem: « Apostolicam 
Sedem » et « Sanctam Sedem » aequiparat: can. 7, licet forte frequentius 
prima utatur: « Apostolica Sede aut Sede Apostolica ». 

ii) Etiam si de institutis iuris dioecesani agatur, non videntur Episcopi 
posse ea propria auctoritate unire, saltem inconsulta Sancta Sede quae in 
tali instituto manum apposuit per concessionem « nihil obstat » Ordinario 
loci; huiusmodi unio enim, est veluti nova fundatio, non peragenda « incon¬ 
sulta Sede Apostolica » (cf. Can. 492, § 1). 

2) Unus Pater vult ut uniantur instituta similia, iudicio Ordinariorum 
si agatur de institutis iuris dioecesani (cf. II, p. 55, n. 6; etiam: II, p. 86, 
n. 45). 

Resp.: Provisum in responso praecedenti. 

3) Unus Pater proponit ut praescribatur potius quam commendetur fu¬ 
sio istorum institutorum (cf. II, p. 55, n. 7). 

Resp.: Huic voto partim saltem satisfit in novissimo schemate n. 17, 
quatenus dicitur « promoveant... ». 

Ad Art. 46: [De languescentibus institutis~\. 

1) Tres Patres censent quod « la decision devrait pouvoir etre prise 
par les eveques » (cf. I, p. 116, n. 2). 

Resp.: Observatio verisimiliter ad instituta Iuris dioecesani refertur. 

Sed etiam ista, iure vigenti, supprimi nequeunt inconsulta S. Sede (cf. 

Can. 493, 498). Et id plane intelligitur. Etenim, etiam in institutis iuris 
dioecesani Sancta Sedes apposuit manum pro eorum erectione; ideo consen¬ 
taneum est ut Ipsa interveniat in eorum suppressione. 

2) Unus Pater optat ut iudicium Ordinariorum attendatur in suppri¬ 
mendis institutis languescentibus (cf. II, n. 7). 

Resp.: Admitti potest quod Sancta Sedes non procedat inconsulto Ordi- 

nario loci. Dicit unus Pater: « Cum institutis nunc vel aliquando languescen¬ 
tibus caute procedendum est. Statuantur aliquae regulae, ne hoc relinquatur 
iudicio et competentiae Ordinarii. Ex hodie famosis institutis plus quam 
unus et nonnulli plus quam semel in periculo mortis seu extinctionis ab 
hominibus computabantur. Manet historia pro magistra vitae » (cf. II, p. 66, 
n. 46). 

3) Unus Pater vult « qu’une plus grande autorite soit donnee aux Pa- 
triarches pour supprimer un institut qui languit » (cf. I, p. 116, n. 4). 

Resp.: Ratio supra data ut suppressio instituti Sanctae Sedi reservetur 
valere videtur etiam respectu Patriarcharum, nisi forte facultas supprimendi 
institutum ipsis concessa fuerit in concessione « Nihil obstat ». 

4) Unus Pater vellet aliquid simile de singulis religiosorum domibus 
(cf. I, p. 116, n. 3). 

Resp.: De facto non paucae supprimuntur domus ob penuriam sodalium; 
sed non raro difficultas venit ex parte Ordinariorum locorum qui suppres¬ 
sionem nolunt. In Appendice ad Caput III « De rationibus inter Episcopos 
et Religiosos » adiecta, speciale hac de re habetur praescriptum. 

5) Duo Patres optant ut res ad praxim deducantur (cf. II, p. 56, nn. 5, 6). 

Resp.: Hoc pertinet ad ordinem executivum, prudentia servata ut monet 

unus Pater supra citatus (cf. sup. p. 36, Resp. 2). 

6) Unus Pater commendat ne relinquatur Ordinariis negotium suppres¬ 
sionis (cf. II, p. 66, n. 46). 

Resp.: Provisum est in responsis praecedentibus. 

Ad Art. 47: [ De novis institutis condendis ]. 

1) Unus Pater censet quod firmam instantiam Concilium debet proferre 
ut praesertim numerus ipse Monasteriorum et Conventuum non inconside¬ 
rate multiplicetur (cf. I, p. 117, n. 2). 

Resp.: Observatio directe spectat novas domus vel nova monasteria con¬ 
denda. Haec, notum est, haberi nequeunt sine consensu Ordinarii loci, qui 
tunc iure suo prudenter uti debet. 

2) Unus Pater queritur quod nova excogitantur instituta fere semper 
inutilia et non raro scandalum praebentia (cf. II, p. 56, n. 3). 

Resp.: Accusatio est gravis et nimis generalis, generatim etiam iniusta 
et auctoritati approbanti offensiva. 

Ad Art. 48: [De institutis iuris dioecesani ad gradum iuris pontificii ]. 

1) Nonnullis Patribus articulus non placet: vel esset simpliciter delen¬ 
dum (unus Pater: cf. I, p. 118, n. 1); vel emendandus ne instituta iuris 
dioecesani videantur fere damnata, quae suam rationem existendi habent 
(unus Pater: cf. I, pp. 118-119, n. 3). 

Resp.: Quaestio de qua hic agitur est gravis et momentosa ad quam 
rite solvenda sequentia videntur notanda et serio ponderanda: 

1) Ne aequivocatio habeatur, distinguendum est inter institutum dioece- [37] 
sanum et institutum iuris dioecesani. Prius dicitur illud quod ex lege funda¬ 
tionis tantum in utilitatem unius dioecesis conditum esset, quin eius mi¬ 
gratio praevideatur vel desideretur. Institutum autem iuris dioecesani illud 

est quod nondum a Sancta Sede approbatum vel laudatum, « Ordinariorum 
iurisdictioni ad normam iuris plane » subiectum remanet (cf. Can. 492, § 2), 
etsi in pluribus dioecesibus sit diffusum (cf. etiam Can. 488, 3°). 

ii) Possibilitas habendi institutum dioece sanum (sensu supra exposito) 
non negatur; sed id rarissime fit. Etenim licet in limine fundationis institu¬ 
tum unius dioecesis necessitatibus subveniendis condatur, raro possibilitas 
alio migrandi excluditur, et de facto instituta, cum debitis licentiis, sat 
cito generaliter migrant. 

Dato autem huiusmodi instituto dioecesano, tunc pro eo non ponitur 
quaestio de eius evectione ad gradum iuris pontificii, salvo semper casu ex- 
ceptionali. De vera utilitate huiusmodi instituti iudicabit Sancta Sedes cum 
« nihil obstat » dabit. 

iii) Valde autem consentaneum est ut instituta ad unam dioecesim non 
coarctata ad gradum Iuris Pontificii transeant « cum primum condiciones 
(scilicet, diffusionem, maturitatem et stabilitatem) ad pontificiam approbatio¬ 
nem consequendam praescriptas obtinuerint », ut ex unitate Regiminis Su¬ 
premi Sanctae Sedis, unitas et stabilitas instituti firmentur. 

iv) De cetero, instituta Iuris Pontificii non penitus subtrahuntur pote¬ 
stati Ordinariorum locorum, speciatim quod ad opera externa exercenda at¬ 
tinet; et in bonum ipsius dioecesis indubitanter immediate adlaborant iuxta 
cuiusque instituti finem et indolem. 

2) Tres Patres observant: « On a exprime le vceu que les Congregations 
de femmes n’echappent pas a la juridiction de PEveque... II me semblerait 
plus juste de dire: “ Le controle du S. Siege est souvent peu efficace; Rome 
devrait deleguer a 1’Ordinaire de la Maison-Mere 1’autorite pour exercer un 
controle plus proche ” » (cf. I, p. 118, n. 2). 

Resp.: Etiam iure vigenti, instituta Iuris Pontificii, speciatim mulierum, 
Ordinariis locorum in multis subduntur (cf. Can. 512, § 2, 3°; 618, § 2, 2°). 

De insufficientia moderaminis Sanctae Sedis forte severius aequo loquitur 
observatio, dum nihil innuitur de visitatione quinquennali ab Ordinario loci 
facienda quae haud raro omittitur vel non accurate peragitur. 

3) Quatuor Patres proponunt ut loco « implorant », dicatur: « depo¬ 
scant » (cf. I, p. 118, n. 2; II, p. 58, n. 5). 

Resp.: Placet emendatio proposita. 

4) Unus Pater hanc praescriptionem non intelligit. « Saepe saepius », 
ait, « ad bonum dioecesium confert si relinquantur sub completa iurisdictio- 
ne et dispositione Episcoporum et non fiant iuris pontificii » (cf. II, p. 86, 
n. 48). 

Resp.: Provisum in responso 1° supra. 

§ 9. - Ad caput IX: De vocationibus religiosis fovendis 
Ad caput integrum: 

Unus Pater (cf. I, pp. 103-105) plura suggerit optima sed nimis particula¬ 
ria pro Decreto Conciliari, speciatim nunc arctissime reducendo; haec Codici 
recognoscendo vel Instructionibus Apostolicis inservire poterunt. 

Ad Art. 49: [De vocatione religiosa quae est donum Dei fovenda~\. 

1) Unus Pater observationes momentosas facit (cf. II, p. 38, n. 3) quae 
in omnibus placent. In novo schemate abbreviando autem difficulter recipi 
poterunt, dum futuris documentis pontificiis edendis utilia erunt. 

2) Unus Pater vult ut praedicatores loquantur de apostolatu tamquam 
de re ad essentiam status religiosi pertinenti (cf. II, p. 86, n. 49). 

Resp.: Doctrina hac de re erit caute, clare et solide elucidanda ne in 
praedicationibus irrepant errores! Prae oculis habeatur responsum supra da¬ 
tum ad Art. 6, n. 2°, pag. 13, recolendo quod et ipsa vita contemplativa cano¬ 
nica est, suo modo, vere apostolica (cf. nota 5 schematis, pag. 22). 

Ad Art. 50: [De religiosis vocationibus colligendis\. 

1) A pluribus Patribus plura proponuntur ad textum schematis emen¬ 
dandum (cf. I, p. 123, nn. 1, 2, 4; p. 124, nn. 6, 7, 8; p. 125, n. 9; p. 126, 
n. 10). 

Resp.: Cum non amplius agatur de praesenti schemate emendando sed 
potius ad puncta essentialia arctissime reducendo, non est necessarium his 
singulis quae ipsum textum tangunt respondere. Iuvare tamen poterunt se¬ 
quentes hac de re considerationes: 

i) Collectio, ut aiunt, vocationum religiosarum pro institutis virorum, 
et specialiter clericorum, necessaria est; propterea non impedienda, sicut non 
coarctatur pro institutis mulierum. Attamen, ex eo quod vocationes pro 
Clero saeculari sunt quaerendae, delicatissima ponitur quaestio quae magna 
indiget prudentia tum ex parte Religiosorum vocationes sibi quaerentium 
tum ex parte Ordinariorum locorum quibus competit opus vocationum in 
sua dioecesi ordinare. 

ii) Non videtur excludenda hac in re quaedam ordinatio Ordinarii loci, 
quae tamen, servatis normis a Sancta Sede datis vel dandis, non sit indebite 
restrictiva. 

iii) Cum nemo statum perfectionis evangelicae amplecti debeat nisi divi¬ 
nitus vocatus, omnes ad quos spectat candidatos seligere maxime cum pru¬ 
dentia perpendant adolescentium vocationem ne forte, cum gravissimo salu¬ 
tis periculo, aut vocati ad religionem accedere renuant aut non vocati accedere 
praesumant (cf. Schema Commiss. Praepar. art. 164). 

2) Unus Pater advertit necessarium esse admittere normas Episcoporum [39] 
(cf. II, p. 65, n. 50). 

Resp.: Ut supra dictum est, id est verum, sed subordinate ad normas 
S. Sedis, numquam contra ipsas sed in ipsarum applicationem et exsecutio¬ 
nem. Est enim negotium quod interest totius Ecclesiae. 

3. Alius Pater vult ut vocationum procuratio fiat de licentia Ordinarii 
loci vel saltem eidem tradita notitia (cf. II, p. 73, n. 50). 

Resp.: Sufficienter, ut videtur, provisum est in responsis praeceden¬ 
tibus. 

4) Unus Pater proponit ut fiant etiam investigationes de candidatorum 
conditione sociali, psychologica, etc. (cf. II, p. 100). 

Resp.: Placet; sed in novissimo schemate, brevitatis causa, tantum com¬ 
mendatur ut candidati sint congruenter et accurate selecti, ceteris particula¬ 
ribus ad Codicem recognoscendum vel Instructiones Apostolicas remissis. 

5) Unus Pater commendat ut magna illa prudentia pro admissione ad 
novitiatum adhibenda, etiam pro admissione ad professionem adhibeatur. 
Optabile esset ad relinquendam candidatis et superioribus ampliorem liber¬ 
tatem, ut periodi pro quibus professio temporaria emittitur non sint ultra 
biennium (cf. II, p. 87, n. 50). 

Resp.: Iam provisum est in responso ad art. 38, n. 4°, sup. pag. 31. 

Ad Art. 51: [ De vocatione religiosa fideliter prosequenda ]. 

Aliquis Pater vellet hunc articulum supprimere (cf. I, p. 127, n. 1). 

Resp.: Quidquid sit de illius articuli in schemate opportunitate, certo 
perseverantia in vita religiosa suscepta hodie inculcanda est. 

§ 10. - De Directorio generali 

Duo saltem Patres desiderant Directorium generale et commune a Sancta 
Sede conficiendum (cf. I, p. 130, n. 2, 3). 

Resp.: Rationes in contrarium sufficienter exponuntur in nota pag. 38 
schematis, cui nonnulli Patres expresse consentiunt. 

Nota: Non paucae aliae observationes Patrum sunt particulares et ad 
ipsum textum schematis emendandum directe tendunt quin doctrinam vel 
disciplinam in se afficiant. Cum non sit amplius schema emendandum sed 
arctissime reducendum, hae omissae sunt in praesenti relatione. 

4 - RELATIO * 


Venerabiles Patres, 

Cum religiosi ad vitam et operam Ecclesiae intime pertineant, plura 
schemata agunt de quaestionibus ad eos spectantibus. Capitulum sextum 
Schematis « De Ecclesia » exponit rationes theologicas vitae religiosae; 
et Schema « De Pastorali Episcoporum Munere in Ecclesia » relationes 
intercedentes inter Episcopos et Religiosos; ac demum Schema « De 
activitate missionali Ecclesiae » obiter de iis commemorat. 

Supererat tamen ut vita religiosa consideraretur in seipsa, ac qui¬ 
dem modo potius practico nostraeque aetati congruente. Hoc ipsum 
propositum est Schematis « De accommodata renovatione vitae reli¬ 
giosae ». Viginti propositiones ex quibus constat, normae generales 
sunt quae varia quidem ratione omnibus ordinibus et institutis reli¬ 
giosis applicantur. Hae potius vitam internam et opera propria respi¬ 
ciunt. 

Multi mirati sunt de brevitate huius Schematis. Hoc ideo factum est 
quod fines arctissimi impositi sunt ab auctoritatibus Concilii eo consi¬ 
lio ut Schema « ad puncta essentialia » redigeretur. Animadvertere expe¬ 
dit hic non agi de Schemate fuse et methodice pertractato, ut circa alia 
argumenta Concilii accidit, sed tantum de brevibus propositionibus 
circa vitam religiosam. Quae propositiones praecipue excerptae sunt e 
textibus antea multo fusius et accuratius elaboratis. Primus enim textus 
veri Schematis circiter centum paginas comprehendebat; secundus cir¬ 
citer triginta paginas; in tertio autem et quarto, quos habetis prae oculis, 
propositiones tantum quattuor paginas implent... 1 

Fore autem 2 confidimus ut pauca principia a Concilio Oecumenico 
summa auctoritate edicta conferant ut vita religiosa ampla incrementa 
accipiat et religiosi aptius in dies renovationi pastorali Ecclesiae se 
conforment atque ita quaestiones spirituales et religiosae mundi hodierni 
alacriter pro parte sua solvi possint. 

Patet tamen neque Concilium Oecumenicum neque ullam aucto¬ 
ritatem externam hanc exoptatam renovationem et accommodationem, 
quibus necessitatibus apostolicis horum temporum satis fiant, perficere 
posse. 


* Huiusmodi fasciculus Patribus distributus est in congregatione generali 108, 
die 9 novembris 1964. 

Hoc enim officium magna ex parte ipsis Superioribus et religiosis [5] 
demandatur. Hi fideliter servantes naturam, finem, spiritum et rectas 
traditiones proprii instituti, non dubitabunt modum vivendi, operandi 
et orandi, necessitatibus huius aetatis animose accommodare. Quod opus [6] 
postulabit ut recognoscantur multae normae etiam ipsarum Constitu¬ 
tionum, Directoriorum, Consuetudinariorum, librorum precum et caere¬ 
moniarum, eo proposito ut cum formis vitae propriae cuiusque insti¬ 
tuti in horum temporum adiunctis congruant. Hoc constanter curae 
fuit Commissioni ut indoles et natura propria cuiusque instituti integrae 
servarentur atque adeo sodales eius secundum professionem emissam 
vitam agere possent. 

Iuvat memorare plurima consilia peculiaria, maxime indolis iuridi- 
cae, quae ab Episcopis aliisque proposita sunt et ex parte in priora 
Schemata ampliora inserta, in optata recognitione Codicis luris Ca¬ 
nonici locum habitura esse. 

Schema, quod hodie Patribus Concilii proponitur, mense aprili hoc 
anno ad eosdem missum fuit, nunc emendatum quidem secundum 
animadversiones peculiares quas Commissio usque ad hos dies novis¬ 
simos accepit et quas Subcommissiones et universa Commissio de Re¬ 
ligiosis attente pertractavit latis etiam suffragiis. Huiusmodi peculiares 
emendationes propositae in appendice huic Schemati adiuncta recen¬ 
sentur. 

Multum disceptatum est de titulo huius Schematis, qui altera vice 
appellatus est « De Statibus perfectionis acquirendae », et « De Reli¬ 
giosis ». Convenit autem ut Schema inscriberetur « De Religiosis », qui 
titulus est aptior et traditioni magis congruens, et ceterum in aliis Sche¬ 
matibus Concilii — peculiari modo in capitulo sexto Schematis « De 
Ecclesia » — usitatus. Nuperrime titulus « De accommodata renova¬ 
tione vitae religiosae » praeoptatus est, quo clarius vis et sententia 
propositionum declararetur. 

Cum loquimur de vita religiosa et de religiosis omnes comprehendi¬ 
mus qui ad perfectionem contendunt vi professionis consiliorum evan- 
gelicorum. Ut quodvis periculum confusionis inter religiosos, qui vere 
proprieque dicuntur, et societates vitae communis et instituta saecularia 
vitaretur, prooemio inserta est dictio « indole propria servata ». 

Corpus harum propositionum, licet ordo logicus non semper ser¬ 
vetur, plus minus ve ita dividitur: 

1) Accommodata renovatio (1-10); 

2) Vita communis et quaedam formae exteriores, veluti clausura 
et habitus religiosus (11-13); 

3) Institutio sodalium (14); 



140 


ACTA CONC. VATICANI II - PERIODUS III 


[6] 4) Vigor et operositas institutorum necnon coordinatio inter 
ipsa (15-20). 

Summa totius Schematis continetur in ipsis propositionibus a prima 
ad decimam, quibus describitur et praescribitur « accommodata reno¬ 
vatio ». Norma primaria ea est ut haec renovatio fiat secundum Evan- 

[7] gelium, secundum imitationem Iesu Christi et spiritum Fundatoris, sub 
ductu et auctoritate Ecclesiae. 

In secunda propositione aperte exponitur « renovatio » qua bona 
aetatis praeteritae custodiuntur et inquiruntur. Eademque perhibetur 
« accommodatio » qua vita, apostolatus, et precandi ratio religiosorum ad 
condiciones temporis nostri aptantur. Quamobrem quattuor rationes 
practicae enumerantur quae respiciunt conditiones physicas et psychi¬ 
cas, necessitates apostolatus et ingeniorum cultus, adiuncta rei socialis et 
oeconomicae, praesertim in locis missionum. Prudenter autem praescri¬ 
bitur ut huiusmodi « accommodata renovatio » a tota communitate per¬ 
ficiatur, moderante competenti auctoritate. Ut causa supernaturalis huius 
operis breviter comprehendatur, propositio quarta monet ut religiosi in 
primis amore erga Deum et proximum ducantur. 

Praeterea ad numerum quintum sermo fit de institutis vitae contem¬ 
plativae, et ad numerum sextum de institutis vitae activae. Cum hanc 
divisionem iam antiquitus acceptam servamus, admittimus —• quod 
bene animadvertatur — res uti sunt, scilicet esse instituta quae appel¬ 
lantur contemplativa, et instituta quae dicuntur activa. Quaecumque 
autem est forma huiusmodi, in omnibus habetur id quod est primarium in 
vita religiosa, id est consecratio perfecta et immediata qua religiosi Deo 
devoventur. Tamen finibus peculiaribus et rationibus quibus ad effectum 
deducantur inter se distinguuntur. Atque ideo normas et institutiones 
proprias postulant. Ceterum nolumus abiudicare indolem apostolicam 
instituti vitae contemplativae, quae a Sancto Pio Pp. X asservata est, et 
a Pio Pp. XII verbis « sua vocatione, quae plene totaque apostolica 
est » (Const. Apost. Sponsa Christi , 21 nov. 1950: A.A.S., 43 [1951], 
p. 14), atque etiam a loanne Pp. XXIII confirmata (cf. Epistula, 16 iulii 
1962: A.A.S., 54 [1962], p. 568)... 3 

In numeris septimo ad decimum exhibetur renovatio quatenus ob¬ 
servantur tria consilia evangelica quod officium efficit notam essen¬ 
tialem et singularem religiosorum, eosque similiores reddit Christo 
oboedienti, Christo virgini et pauperi. 

Secundum consilia accepta, duo numeri, inter se seiuncti, et ad 
oboedientiam et castitatem pertinentes, additi sunt. Oboedientia descri¬ 
bitur ipsis verbis Summi Pontificis Pauli VI (cf. Alloc. 23 maii 1964: 
A.A.S., 56 [1964], p. 567). 

Ad numerum decimum, unica propositione, docetur paupertatem non [7] 
solum ad singulas personas spectare sed etiam ad universam communi¬ 
tatem. 

Propositiones undecima ad tertiam decimam respiciunt vitam com¬ 
munem, clausuram et habitum. Ad vitam communem quod attinet sua¬ 
detur ut ordines interni (vulgo, categorie) ex quibus instituta constant, 
amore fraterno se attingant. Immo si rerum adiuncta id suadeant, cu¬ 
randum est ut in institutis mulierum, ad unum genus sororum perveniatur. 

Summi momenti est propositio quarta decima qua asseritur condi- [8] 
tionem et fontem huius accommodatae renovationis esse institutionem 
religiosorum. Hac de causa postulatur ut, post novitiatum, institutio re¬ 
ligiosa et apostolica pergatur per omne tempus necessarium. Praecipuo 
autem modo Concilio curae sit ut consulatur mulieribus religiosis et 
fratribus laicis qui apostolatum exercent ad quem praeparatio peculia¬ 
ris et absoluta requiritur. Primum accidit ut Concilium aliquod Oecume- 
nicum animum advertat ad numerum tam magnum religiosarum et fra¬ 
trum laicorum apostolatui addictorum. 

In propositionibus quinta decima ad decimam octavam agitur de 
vigore et operositate institutorum, quorum bona existimatio non immi¬ 
nuitur eo quod forte accidit ut quaedam parva instituta languescant. 

Propositione undevigesima agitur de Conferendis Superiorum Maio¬ 
rum quae post primum Conventum Religiosorum Internationalem, anni 
1950 ortae, nunc fere in omnibus regionibus sunt et uberes fructos 
progigniunt. 

Ultima propositio tandem tractat de vocationibus religiosis fo¬ 
vendis. 

Hoc igitur, Venerabiles Patres, est Schema quod vobis proponitur 
ad disceptandum et ad suffragium ferendum; quod, ut eidem faveat, 
Commissio de Religiosis exoptat. Persuasum autem sibi habeant Patres, 
eandem Cdmmissionem consilia a se proposita magni facturam esse, sive 
ea quae iam accepta sunt sive ea quae post tempus praefinitum pervene¬ 
runt; quinimmo Commissio eadem consilia exoptat hac mente ut vita 
religiosorum temporibus nostris ita refloreat ut in vitam, vigorem, stu¬ 
dium apostolicum et ardorem sanctitatis Ecclesiae universae redundet 
(cf. Allocutionem Pauli Pp. VI, diei 23 m. maii, a. D. 1964). 

Demum Commissio de Religiosis animum mirabundum et gratum 
significat multitudini religiosorum et religiosarum — Sacerdotum, Fra¬ 
trum conversorum, Fratrum docentium, et omnium eorum qui aliis 
operibus apostolicis sunt addicti, Monialium et Sororum — qui admira¬ 
bili et uberi varietate formarum efficiunt ornamentum Ecclesiae et qui 
vita sua, precibus suis et operibus apostolatus et evangelizationis, secun- 

[8] dum mandatum acceptum praeclaram operam adiutricem praebent toti 
Ecclesiae, Episcopis et Pastoribus animarum ad aedificationem Corporis 
Christi. Et ita, principia confirmentur quae vitam religiosam efficaciter 
dirigere valeant. Novit Ecclesia religiosos esse animo paratos et promptos 
ad pergendum maiore in dies cum diligentia opus accommodatae reno¬ 
vationis, quam ipsi cupiunt iam nunc omnia praescripta Concilii ad eam 
pertinentia libenter accipientes. 


In oratione : 1 De cetero quicumque ad allocutionem Summi Pontificis Pauli VI 
die 23 maii anni 1964 coram pluribus Capitulis religiosis prolatam contulerit, 
statim animadvertet amplam materiam de vita et opera Institutorum religiosorum 
ibi fusius, ut decebat, esse enucleatam. Iamvero in hisce brevibus propositionibus 
compendiose et nervose eadem materia continetur, praeter quasdam pericopas 
quae summatim habentur in parte religiosis specialiter dedicata tum in constitu¬ 
tione de Ecclesia tum in constitutione de pastorali episcoporum munere in Eccle¬ 
sia. Quare. 2 deest. 3 Immo nuperrime die 24 mensis octobris elapsi, 

ipse Summus Pontifex Paulus VI eamdem doctrinam enuntiavit in laudibus quas 
contexit vitae monasticae, occasione consecrationis Ecclesiae Abbatialis Montis 
Cassini. 

5 - TEXTUS PRIOR - TEXTUS EMENDATUS 


Textus prior 

DE RELIGIOSIS 


Sacrosancta Synodus, postquam in Consti¬ 
tutione de Ecclesia ostendit sanctitatis prose¬ 
cutionem per Consiliorum Evangelicorum pro¬ 
fessionem a Divini Magistri doctrina et 
exemplis originem ducere, nunc de Religio¬ 
num, Societatum vitae communis et Institu¬ 
torum Saecularium vita ac disciplina intendit 
agere eorumque necessitatibus, prout tempora 
nostra suadent, providere (cf. nn. 1, 2). 


Textus emendatus 

DE ACCOMMODATA RENOVATIONE 
VITAE RELIGIOSAE 

Sacrosancta Synodus, postquam in Consti¬ 
tutione de Ecclesia ostendit sanctitatis prose¬ 
cutionem per Consiliorum Evangelicorum pro¬ 
fessionem a Divini Magistri doctrina et exem- 
5 piis originem ducere et tamquam signum Regni 
caelestis apparere , nunc de Religionum, atque, 
indole propria servata , Societatum vitae com¬ 
munis et Institutorum Saecularium vita ac di¬ 
sciplina intendit agere eorumque necessitatibus, 
io prout tempora nostra suadent, providere. 

Quae vero in his propositionibus conti¬ 
nentur respiciunt tantum principia generaliora 
accommodatae renovationis vitae ac disciplinae 
religiosae. Normae particulares pro eorumdem 
15 congrua expositione et applicatione po ] st Con¬ 
cilium a competente auctoritate statuendae 
erunt. 


Notanda: 

1. In hoc schemate habentur duo textus: 

a) ad sinistram: textus prior, mense martii 1964 exaratus et Patribus Concilii ante tertiam hanc Sessio¬ 
nem transmissus (cf. Epist. Exc. D.ni Secretarii Generalis Concilii, 11 maii 1964); 

b) ad dexteram: textus emendatus, habita ratione observationum Patrum Concilii scripto transmis¬ 
sarum, nunc suffragandus, praevia disceptatione. 

2. Qua ratione textus prior exaratus est, explicatur in pristino fasciculo schematis, Appendice, pagg. 11-26. 
Qua ratione praesens textus emendatus sit, exponetur ab Exc.mo Relatore in schemate praesentando Patribus 
Concilii. 

3. Verba, initio singulorum numerorum litteris inclinatis inter uncos [ ] posita, in redactione definitiva 
tollentur. 

In textu emendato, verba priori addita vel mutata litteris inclinatis scribuntur. 

4. In textu priore, numeri variis clausulis vel propositionibus adiecti, ad articulos praevii schematis De 
Statibus perfectionis adquirendae anno 1963 typis impressi et Patribus distributi remittunt. 

Textus prior 

1. [Regula fundamentalis accommodatae 
renovationis ]. 

Cuiusvis instituti spiritualis ac religiosa 
renovatio atque eius ad praesentes vitae con¬ 
diciones accommodatio promovendae sunt, 5 
Sancta Matre Ecclesia duce, secundum Evan- 
gelium et Christi sequelam tamquam supre¬ 
mam regulam, attentisque Fundatorum propo¬ 
sitis ac genuino spiritu (cf. nn. 11, 12). 

2. [ Accommodata renovatio cum fidelitate 10 
erga institutum componenda]. 

Fideliter serventur natura, finis (cf. nn. 13, 
21), spiritus proprius necnon sanae traditiones, 
quae omnia cuiusque instituti patrimonium 
constituunt. At ratio vivendi, operandi et oran- 15 
di hodiernis sodalium condicionibus physi¬ 
cis et psychicis, necnon apostolatus necessi¬ 
tatibus, animi culturae requisitis et circum¬ 
stantiis socialibus et oeconomicis, praesertim 
in locis missionum, aptanda est (cf. n. 13). 20 
Quapropter, prout necessarium fuerit, Con¬ 
stitutiones, « Directoria », « Consuetudinaria », 
libri precum et caerimoniarum aliique id ge¬ 
nus codices congruenter recognoscantur (cf. 
n. 15). 25 

3. [A quibus accommodata renovatio sit 
perficienda ]. 

Efficax autem renovatio et recta accom¬ 
modatio obtineri nequeunt nisi cooperantibus 
omnibus instituti sodalibus, moderante vero 30 
competenti auctoritate (cf. n. 14). 

4. [ Perfectio amoris Dei et proximi ante 
omnia quaerenda ]. 

Omnes qui Evangelica Consilia profiten¬ 
tur, credentes «caritati quam habet Deus in 35 
nobis» (I Io an. 4, 16), assiduo studio forti- 


11 - PERIODUS III 

Textus emendatus 

1. \Regula fundamentalis accommodatae 
renovationis]. 1 

Cuiusvis instituti spiritualis ac religiosa re¬ 
novatio atque eius ad praesentes vitae condi¬ 
ciones accommodatio promovendae sunt, Sancta 
Matre Ecclesia duce, secundum Evangelium et 
Christi sequelam tamquam supremam regulam, 
attentisque Fundatorum propositis ac genuino 
spiritu. 

2 . [ Criteria practica accommodatae reno¬ 
vationis cum fidelitate erga institutum compo¬ 
nendae ]. 

Fideliter serventur natura, finis, spiritus 
proprius necnon sanae traditiones, quae omnia 
cuiusque instituti patrimonium constituunt. At 
ratio vivendi, operandi et orandi hodiernis so¬ 
dalium condicionibus physicis et psychicis, 
necnon apostolatus necessitatibus, animi cul¬ 
turae requisitis et circumstantiis socialibus et 
oeconomicis, praesertim in locis missionum, 
aptanda est. Quapropter, prout necessarium 
fuerit, Constitutiones, « Directoria », « Con¬ 
suetudinaria », libri precum et caerimoniarum 
aliique id genus codices congruenter recogno¬ 
scantur. 

3. [A quibus accommodata renovatio sit 
perficienda]. 

Efficax autem renovatio et recta accommo¬ 
datio obtineri nequeunt nisi cooperantibus 
omnibus instituti sodalibus, moderante vero 
competenti auctoritate. 

4. [ Perfectio amoris Dei et proximi ante 
omnia quaerenda]. 

Omnes qui Evangelica Consilia profitentur, 
credentes « caritati quam habet Deus in nobis » 
(I Ioan. 4, 16), ante omnia, assiduo studio 

'Textus prior 

que animo consequi nitantur perfectum Dei 
amorem ex quo proximi dilectio profluit in 
salutem mundi Ecclesiaeque aedificationem 
(cf. n. 17). 40 

5. [De institutis vitae contemplativae fo¬ 
vendis et renovandis ]. 

Instituta vitae contemplativae suas partes 
in Corpore Mystico Christi semper habent, 
atque uberrimos sanctitatis fructus Ecclesiae 5 
afferunt. At etiam ipsa in ratione formaque 
vitae suae sese renovent (cf. nn. 6, 7, 18). 

6 . [De institutis vitae activae fovendis 

eorumque actione rite ordinanda ]. io 

In institutis vitae activae tam laicalibus 
quam clericalibus, opera et apostolatus, utpote 
sanctum ministerium et opus caritatis pro¬ 
prium ab Ecclesia ipsis commissum eiusque 
nomine exercendum, finem constituunt vere 15 
specificum, quem sodales, ardenti studio aptis- 
que mediis prosequi debent (cf. nn. 8, 9, 

10, 18, 20). Actio autem apostolica ex intima 
cum Deo unione procedat oportet, inde fit ut 
caritas ipsa erga Deum et proximum foveatur 20 
(cf. nn. 8, 18). 

7. [De renovatione in observantia Consi¬ 
liorum Evangelicorum ]. 

Religiosi sese renovent in oboedientia 
(cf. n. 26), castitate (cf. n. 25) et paupertate 
(cf. nn. 23, 24) quam professi sunt, Christum 25 
oboedientem, virginem et pauperem imitantes 
Eiusque praesentiam in hoc mundo speciali 
modo testificantes. 


Textus emendatus [10] 

fortique animo consequi nitantur perfectum 
Dei amorem, ex quo proximi dilectio profluit 
in salutem mundi Ecclesiaeque aedificationem. 

5. [De institutis vitae contemplativae fo- [11] 
vendis et renovandis ]. 2 

Instituta vitae contemplativae suas partes 
in Corpore Mystico Christi semper habent, at¬ 
que, sua vocatione, quae plene totaque apo¬ 
stolica est, uberrimos sanctitatis fructus Eccle¬ 
siae afferunt. At etiam ipsa in ratione forma¬ 
que vitae suae sese renovent. 

6. [De institutis vitae activae fovendis 
eorumque actidne rite ordinanda ]. 3 

In institutis vitae activae tam laicalibus 
quam clericalibus, opera et apostolatus, utpote 
sanctum ministerium et opus caritatis pro¬ 
prium ab Ecclesia ipsis commissum eiusque no¬ 
mine exercendum, finem constituunt vere spe¬ 
cificum, quem sodales, ardenti studio aptisque 
mediis prosequi debent. Actio autem aposto¬ 
lica ex intima cum Deo unione procedat opor¬ 
tet, inde fit ut caritas ipsa erga Deum et pro¬ 
ximum foveatur. 

7. [De renovatione in observantia Consi¬ 
liorum Evangelicorum ]. 

Religiosi, quamvis in variis et in dies diffi¬ 
cilioribus vitae circumstantiis degant, Chri¬ 
stum oboedientem, virginem et pauperem imi¬ 
tantes Eiusque praesentiam in hoc mundo spe¬ 
ciali modo testificantes, sese renovent in oboe¬ 
dientia, castitate et paupertate quam professi 
sunt. 


30 


8- [De renovatione in oboedientia religiosa ]. 
Religiosus, per oboedientiam quam profite- 

[11] Textus prior Textus emendatus 

tur, holocausto propriae voluntatis Deo libere 
oblato, Superioribus suis, vices Dei gerentibus, 
humile pro amore Christi praestat obsequium in 
omnibus quae ad normam Regulae et Constitu¬ 
tionum praecipiuntur (cf. n. 26). Quod sacrifi¬ 
cium sui eo ft, quod submisse legitimis Mode¬ 
ratoribus paretur, quamvis auctoritas exercenda 
sit intra fines cantatis et cum respectu personae 
humanae, et licet haec nostra aetas religiosos 
vocet ad plura gravioraque munera obeunda et 
ad incepta alacrius et expeditius suscipienda (Ex 
alloc. Pauli VI, d. 23 Martii 1964: A.AS., 56 
[1964], p. 567). 

9. [De renovatione in castitate religiosa ]. 
Castitas « propter Regnum Caelorum » (Mt. 
19, 12), ad quam profitendam religiosi vocati 
io sunt, ab omnibus tamquam eximium donum 
aestimanda est. Cor enim hominis singulariter 
liberat (cf. 1 Cor. 7. 32-35), ut ardentius ac¬ 
cendatur caritate erga Deum et homines uni¬ 
versos, ideoque est peculiare signum transcen- 
15 dentiae bonorum caelestium. Oportet ergo ut 
religiosi, promissionem suam fideliter servare 
studentes, verbis Domini credant et, Dei au¬ 
xilio confisi, de propriis viribus ne praesumant 
atque corpus suum in servitutem redigant 
20 (cf. 1 Cor. 9, 27); ita fit ut doctrinis quae con¬ 
tinentiam perfectam tamquam impossibilem 
vel humano profectui nocivam ostentant, non 
moveantur, et omnia quae castitatem in pe¬ 
riculum adducunt sensu quodam spirituali re- 
25 spuant. Sic, coram omnibus Christifidelibus 
mirabile illud evocent connubium a Deo con¬ 
ditum et in futuro saeculo plene manifestan¬ 
dum quo Ecclesia unicum Sponsum Christum 
habet (cf. 2 Cor. 11, 2). Cum haec obligatio 
30 naturam humanam radicitus afficiat, candidati 
ad votum castitatis ne accedant, nisi post pro- 

Textus prior 


8. [De renovatione in paupertate indivi- 

duali ]. 35 

Ad paupertatem religiosam quod attinet, 
haud sufficit Superioribus subiici in usu bo¬ 
norum, sed oportet etiam ut sodales re et spi¬ 
ritu sint pauperes (cf. n. 23). Congregationes 
religiosae suis Constitutionibus permittere 40 
possunt ut sodales bonis patrimonialibus acqui¬ 
sitis vel acquirendis renuntient (cf. n. 29). 

9. [De renovatione in paupertate colle¬ 
ctiva ]. 5 

Instituta et domus bona quae possident 
tamquam patrimonium sacrum habeant, eaque 
etiam in utilitatem Ecclesiae et indigentium 
necessitates insumant, vitata omni specie lu¬ 
xus, immoderati lucri ac bonorum cumula- io 
tionis (cf. n. 24). 

10. [De vita in communi ducenda\. 

Vita in communi agenda testimonium sit 

caritatis Christi, secundum exemplum primae¬ 
vae Ecclesiae, in qua multitudo « credentium 15 
erat cor unum et anima una » {Act. 4, 32). 

Ut autem inter sodales intimius sit vinculum 
fraternitatis, illi qui conversi vel alio nomine - 
vocantur, vitae et communitatis operibus arctius 
coniungantur; immo curandum est ut in insti- 20 
tutis mulierum ad unam classem perveniatur. 
Virorum autem monasteria et instituta pro in¬ 
dole sua clericos et laicos pari ratione admit¬ 
tere possunt, salvis iuribus ordinationis sa¬ 
crae et praescriptis Constitutionum (cf. nn. 25 
30, 31, 32). 


Textus emendatus [12] 

bationem vere sufficientem et cum debita ma¬ 
turitate psychologica atque affectiva. 

10. [De renovatione in paupertate reli¬ 
giosa ]. 

Ad paupertatem religiosam quod attinet, 
haud sufficit Superioribus subiici in usu bo¬ 
norum, sed oportet etiam ut sodales re et spi¬ 
ritu sint pauperes. Congregationes religiosae 
suis Constitutionibus permittere possunt ut 
sodales bonis patrimonialibus acquisitis vel [13] 
acquirendis renuntient. 

Instituta et domus bona quae Divina Pro¬ 
videntia iis est elargita, etiam in utilitatem Ec¬ 
clesiae et indigentium necessitates insumant, 
vitata omni specie luxus, immoderati lucri ac 
bonorum cumulationis. 


11. [De vita in communi ducenda ]. 

Vita in communi agenda testimonium sit 
caritatis Christi, secundum exemplum primae¬ 
vae Ecclesiae, in qua multitudo « credentium 
erat cor unum et anima una » {Act. 4, 32). Ut 
autem inter sodales intimius sit vinculum fra¬ 
ternitatis, illi qui conversi vel alio nomine vo¬ 
cantur, vitae et communitatis operibus arctius 
coniungantur; si autem rerum adiuncta id sua¬ 
deant curandum est ut in institutis mulierum, 
ad unum genus sororum perveniatur (Ex Schem. 
/63: n. 31). Virorum autem monasteria et 
instituta pro indole sua clericos et laicos pari 
ratione admittere possunt, salvis obligationibus 
et iuribus ordinationis sacrae et praescriptis 
Constitutionum. 

13] 'Textus prior 

11. [De clausura monialium\. 

Clausura papali pro monialibus vitae uni¬ 
ce contemplativae firma manente sed iuxta 
temporum locorumque condiciones accommo¬ 
data, congruit ut aliae moniales, operibus ex¬ 
ternis apostolatus ex instituto deditae, ab ea 
eximantur et propriis Constitutionibus re¬ 
gantur (cf. n. 6). 

12. [De habitu religioso ]. 

Habitus religiosus, utpote signum conse¬ 
crationis, sit simplex ac modestus, pauper si¬ 
mul ac decens, insuper valetudinis requisitis 

14] consentaneus et temporum locorumque ad- 
iunctis necnon ministerii necessitatibus ac¬ 
commodatus. Habitus autem qui iis normis, iu- 
dicio Sanctae Sedis, non congruit, immutandus 
est (cf. nn. 33, 34, 33). 

13. [De alumnorum institutione]. 

Institutorum accommodata renovatio ab 

alumnorum institutione maxime pendet. Ideo, 
et ipsi sodales non clerici ac religiosae aposto¬ 
latus operibus immediate post novitiatum ne de¬ 
stinentur, sed eorum institutio religiosa et apo- 
stolica, doctrinalis et technica, titulis etiam con¬ 
gruentibus obtentis, in aptis domibus conve¬ 
nienter protrahatur (cf. nn. 36, 38). 

Officium quoque est Superiorum curare ut 
Magistri spiritus et Professores optime seli¬ 
gantur et sedulo praeparentur (cf. n. 36). 


Textus emendatus 

12. [De clausura monialium ]. 

Clausura papali pro monialibus vitae unice 

30 contemplativae firma manente sed iuxta tempo¬ 
rum locorumque condiciones accommodata, con¬ 
gruit ut aliae moniales, operibus externis apo¬ 
stolatus ex instituto deditae, ab ea eximantur. 

35 

13. [De habitu religioso]. 

Habitus religiosus, utpote signum consecra¬ 
tionis, sit simplex ac modestus, pauper simul ac 
decens, insuper valetudinis requisitis consen¬ 
taneus et temporum locorumque adiunctis nec¬ 
non ministerii necessitatibus accommodatus. Ha¬ 
bitus autem qui iis normis, iudicio Sanctae Se¬ 
dis, non congruit, immutandus est. 

5 

14. [De alumnorum institutione]. 

Institutorum accommodata renovatio ab 

alumnorum institutione maxime pendet. Ideo, 
et ipsi sodales non clerici ac religiosae aposto¬ 
lo latus operibus immediate post novitiatum ne de¬ 
stinentur, sed eorum institutio religiosa et apo- 
stolica, doctrinalis et technica, titulis etiam con¬ 
gruentibus obtentis, in aptis domibus convenien¬ 
ter protrahatur. 

15 Ne vero vitae religiosae ad nostri temporis 
exigentias adaptatio sit mere externa, neve illi 
qui externo apostolatui ex instituto vacant mu¬ 
neri suo implendo impares inveniantur, iuxta 
cuiusque intellectualem dotem et personalem in¬ 
io dolem, in vigentes hodiernae vitae socialis mores 
rationesque sentiendi et cogitandi, congruenter 
instruantur. 

Per totam autem vitam hi sodales intendant 
hanc culturam spiritualem, doctrinalem et 
25 technicam sedulo perficere, et Superiores, pro 

Textus prior 


14. [De novis institutis condendis ]. 

In novis institutis promovendis, necessitas 
vel saltem magna utilitas necnon incrementi pos¬ 
sibilitas serio ponderandae sunt, ne incaute 
oriantur instituta inutilia aut sufficienti vigore 
orbata (cf. n. 47). 


15. [De operibus propriis servandis, accom¬ 
modandis vel relinquendis ]. 

Instituta iam condita, opera propria fide¬ 
liter retineant et adimpleant, atque temporum 
locorumque necessitatibus accommodent, op¬ 
portunis ac etiam novis mediis adhibitis, illis 
autem relictis operibus quae cum instituti spi¬ 
ritu et germana indole hodie minus sint con¬ 
sentanea (cf. nn. 20, 21). 


16. [De institutis et monasteriis langue¬ 
scentibus ]. 

Instituta vero et monasteria quae iudicio 
Sanctae Sedis nullam amplius praebeant fun- 


T ex tus emendatus [14 

viribus, opportunitatem, adiumenta et tempus 
ad hoc eis procurent. 

Officium quoque est Superiorum curare ut 
Magistri spiritus et Professores optime seligan- 
30 tur et sedulo praeparentur. 

15. [De novis institutis condendis ]. 

In novis institutis promovendis, necessitas 
vel saltem magna utilitas necnon incrementi pos¬ 
sibilitas serio ponderandae sunt, ne incaute 
35 oriantur instituta inutilia aut sufficienti vigore 
orbata. 

In novellis Ecclesiis, formae vitae religio¬ 
sae excolantur quae indolis morumque incola¬ 
rum necnon loci consuetudinum et condicionum 
40 rationem habeant (Ex Schem./63: n. 13). 

16. [De operibus propriis servandis, accom- [15 
modandis vel relinquendis ]. 

Instituta iam condita, opera propria 3 fide¬ 
liter retineant et adimpleant, atque temporum 
5 locorumque necessitatibus accommodent, op¬ 
portunis ac etiam novis mediis adhibitis, illis 
autem relictis operibus quae cum instituti spi¬ 
ritu et germana indole hodie minus sint con¬ 
sentanea. 

io Omnia instituta tenentur vitam Ecclesiae 
participare eiusque proposita v. g. in re biblica, 
liturgica, sociali et oecumenica, pro viribus fo¬ 
vere. 

Spiritus vero missionalis in institutis reli- 
15 giosis omnino servetur, et pro cuiusque eorum 
indole aptetur condicionibus hodiernis, ita ut 
praedicatio Evangelii omnibus populis et gen¬ 
tibus eficacior fiat. 

17. [De institutis et monasteriis langue- 
20 scentibus\ 

Instituta vero et monasteria quae iudicio 
Sanctae Sedis non praebeant fundatam spem ut 

15] Textus prior 

datam spem incrementi, prohibeantur ne in po¬ 
sterum novitios recipiant, et si fieri possit, alii 
instituto vel monasterio vegetiori, quod fine et 
spiritu haud multum differat, uniantur (cf. 
n. 46). 

17. [De unione inter instituta fovenda]. 

Instituta et monasteria sui iuris, pro rei op¬ 
portunitate et approbante Sancta Sede, inter se 
promoveant foederationes, si quodammodo ad 
eamdem familiam religiosam pertinent, aut 
uniones, si fere pares habent Constitutiones et 
usus eodemque animantur spiritu, praesertim 
cum nimis sunt exigua, aut associationes, si iis¬ 
dem vel similibus operibus externis incumbunt 
(cf. nn. 41, 42, 43, 45). 

18.. [ De Superiorum Maiorum conferentiis ]. 

Favendum est conferentiis seu consiliis Su- 

16] periorum Maiorum a Sancta Sede erectis, quae 
valde conferre possunt ad finem singulorum in¬ 
stitutorum plenius assequendum, ad efficacio- 
rem conspirationem in bonum Ecclesiae foven¬ 
dam, ad Evangelii operarios in determinato ter¬ 
ritorio aequiore modo distribuendos, necnon ad 
communia religiosorum negotia pertractanda 
(cf. n. 44). Huiusmodi autem conferendae etiam 
pro Institutis Saecularibus institui possunt. 

19. [De vocatione religiosa fovenda]. 

Sacerdotes educatoresque christiani seria co¬ 
namina adhibeant ut vocationibus religiosis, 
congruenter et accurate selectis, novum detur 
incrementum Ecclesiae necessitatibus plane re¬ 
spondens. Etiam in praedicatione ordinaria, 
saepius agatur de Consiliis Evangelicis et de 
statu religioso amplectendo. Parentes filios suos 
christianis moribus educando, vocationem re¬ 
ligiosam in eorum cordibus excolant ac tuean¬ 
tur. 


Textus emendatus 

ulterius floreant, prohibeantur ne in posterum 
novitios recipiant, et si fieri possit, alii insti- 
25 tuto vel monasterio vegetiori, quod fine et spi¬ 
ritu haud multum differat, uniantur. 

18. [De unione inter instituta fovenda]. 

Instituta et monasteria sui iuris, pro rei 
30 opportunitate et approbante Sancta Sede, inter 
se promoveant foederationes, si quodammodo 
ad eamdem familiam religiosam pertinent, aut 
uniones, si fere pares habent Constitutiones et 
usus eodemque animantur spiritu, praesertim 
35 cum nimis sunt exigua, aut associationes, si 
iisdem vel similibus operibus externis incum¬ 
bunt. 

19 .[De Superiorum Maiorum conferentiis ]. 

Favendum est conferentiis seu consiliis Su¬ 
periorum Maiorum a Sancta Sede erectis, quae 
valde conferre possunt ad finem singulorum in¬ 
stitutorum plenius assequendum, ad efficacio- 
rem conspirationem in bonum Ecclesiae foven- 
5 dam, ad Evangelii operarios in determinato ter¬ 
ritorio aequiore modo distribuendos, necnon ad 
communia religiosorum negotia pertractanda. 
Huiusmodi autem conferentiae etiam pro Insti¬ 
tutis Saecularibus institui possunt. 

10 20. [De vocatione religiosa fovenda]. 

Sacerdotes educatoresque christiani seria co¬ 
namina adhibeant ut vocationibus religiosis, con¬ 
gruenter et accurate selectis, novum detur in¬ 
crementum Ecclesiae necessitatibus plane re- 
15 spondens. Etiam in praedicatione ordinaria, 
saepius agatur de Consiliis Evangelicis et de 
statu religioso amplectendo. Parentes filios suos 
christianis moribus educando, vocationem reli¬ 
giosam in eorum cordibus excolant ac tueantur. 
20 Institutis autem fas est sui notitiam, ad vo- 

Textus prior 

Institutis autem fas est sui notitiam, ad 
vocationes fovendas, divulgare atque candida¬ 
tos quaerere, dummodo hoc fiat cum debita 
prudentia et servatis normis a Sancta Sede 
traditis (cf. nn. 49, 50). 25 


Textus emendatus 

cationes fovendas, divulgare atque candidatos 
quaerere, dummodo hoc fiat cum debita pru¬ 
dentia et servatis normis a Sancta Sede et Ordi¬ 
nario loci traditis. 


NOTAE EXPLICATIVAE 

1 Renovatio de qua hic sermo est, ut explicabatur in praevio schemate/63 
(cf. pag. 18, nota 1), duplex secumfert elementum, nempe: restaurationem pri¬ 
stinorum, resumendo, ubi opus sit, ea quae vel ad genuinam religiosam vitam neces¬ 
saria sunt vel Instituto a primordiis propria aut annorum decursu legitime inducta 
fuerunt, quorum amissio quidem damnosa nunc comperitur; et accommodationem 
rationibus temporum nostrorum. Sane, adiuncta temporum nostrorum instituta 
religiosa ad congruam accommodationem perficiendam impellunt; non autem minus 
insistendum est ut in suis pristinis quoque sese restaurent, a quibus inspirationem 
et robur semper trahere valent. 

2 Ad doctrinam theologico-canonicam duabus propositionibus quinta et sexta 
(5 et 6) subiacentem rite assequendam, necessarium et fundamentale est accurate 
distinguere aspectum theologicum ab aspectu canonico utriusque vitae contempla¬ 
tivae et activae et relationes inter has distinctiones recte percipere. 

Sub aspectu seu sensu theologico, vita contemplativa et activa spectant 
internas operationes quibus anima Deo vacat: per contemplationem, anima Deum 
divinaque sub influxu gratiae et impulsu Spiritus Sancti, orando et virtutibus sese 
exercendo, quiete intuetur eisque fruitur. Ver vitam activam, semper sensu theo¬ 
logico, anima virtutibus excolendis actuose incumbit. «Unde », ait S. Thomas, 
« manifestum est quod virtutes morales pertinent essentialiter ad vitam activam » 
(II-II, q. 181, a. 1, c.). Absque dubio, vita contemplativa et vita activa, hoc 
sensu theologico intellectae, necessario et arcte in omni vita christiana uniri pos¬ 
sunt ac, de se, debent, non tantum in religiosis, sed in omnibus fidelibus. Hac 
necessaria connexione, vita activa (sensu theologico) ad ipsam vitam contempla¬ 
tivam (theologicam) pertinere dicenda est, non quidem essentialiter, sed disposi¬ 
tive, ex eo quod ipsae « virtutes morales dispositive ad vitam contemplativam 
pertinent » (S. Th. II-II, q. 180, a. 2, c.). 

Sub aspectu seu sensu canonico, vita contemplativa et directe respiciunt 
aliquod externum et determinatum vitae institutum, propria disciplina definitum 
et ad specialem finem prosequendum ordinatum. Dum vita activa (sensu canonico), 
ad opera externa apostolatus vel caritatis ordinatur, vita contemplativa (sensu ca¬ 
nonico) ordinatur specialiter ad contemplationem (theologicam) prosequendam et 
exercendam, secundum specialem rationem externam vitae quae formam suam 
typicam et traditionalem in monachismo inde ab initio invenit. Ait S. Thomas: 
« ... non oportet similitudinem esse (inter monachos et alios religiosos) quantum 
ad alia quae sunt propria monasticae professioni, quae specialiter ad vitam con¬ 
templativam ordinantur » (II-II, q. 188, a. 2, ad 2; cf. Pius XII, Const. Ap. 
Sponsa Christi, 21 nov. 1950, Stat. Gen. art. II, § 2: A.A.S., 43 (1951) p. 15; 
schema/63, p. 14, nota 12; p. 21, nota 4; p. 22, nota 5). 

[17] Inter has diversas vitae contemplativae et activae acceptiones, distinctionibus 
semper manentibus, exstant relationes magni momenti. 

Vita contemplativa canonica, seu institutum vitae contemplativae, secum- 
fert, praeter vitam activam sensu theologico intellectam, etiam laborem qui merito 
dicitur « labor monasticus » (cf. Const. Apost. Sponsa Christi Statuta Gen. art. VIII, 
§ § 1 et 2). Vita activa canonica, seu institutum vitae activae, minime excludit 
contemplationem theologicam; immo authenticam vitam interiorem spiritualem et 
orationem exigit, ne in sterilem decidat activismum, licet orationi vacet secundum 
formam sibi propriam, ab illa monastica diversam. Siquidem, canonica structura 
et disciplina vitae contemplativae canonicae cum peculiari ordinatione ad opera 
externa apostolatus aliave tamquam finem specialem componatur, tunc oritur vita 
mixta canonica, quae specialiter relucet in Ordinibus Mendicantibus, qui formam 
monasticam partim retinentes, opera externa exercenda quodam compromisso disci¬ 
plinari assumpserunt. Hac ratione, inde a pluribus saeculis et probante Magisterio 
Supremo Ecclesiae, obtinetur illa triplex divisio fundamentalis institutorum vitae 
religiosae, scilicet, instituta vitae contemplativae, vitae activae et vitae mixtae, 
quae suapte natura est divisio formaliter canonica, clara et necessaria, quam 
Summus Pontifex Pius XII in Encyclicis Litteris « Mystici Corporis Christi » com¬ 
pendiose sic describit: « Huius rei gratia, Religiones — idem de aliis statibus 
perfectionis valet — ad tres magnas categorias communiter reducuntur, scilicet, 
ad vitam contemplativam, activam, mixtam, prout illi qui evangelica consilia am¬ 
plexi sunt, vel operosam inter homines ( activam ) vel umbratilem in silentio vitam 
( contemplativam ) agant, vel utrumque ( vitam mixtam ) pro peculiari instituto suo 
efficere contendant » (A.A.S., 35 [1943], p. 201. Cf. etiam Pius XII, Const. Ap. 
Sponsa Christi et tres Eiusdem allocutiones radiophonicae ad Moniales dd. 19 et 
25 iulii et 2 augusti 1958: A.A.S., 50 (1958), pp. 563 sqq., 572 sqq. et 581 sqq.). 
(Cf. etiam ea quae in praevio schemate/63 hac de re exposita sunt: p. 14, nota 12; 
p. 21, nota 4 et p. 22, nota 5). 

Igitur, sermo est hic non de mera doctrina speculativa, sed, ut consulte in 

[ 18 ] textu habetur, de institutis ex una parte unice vitae contemplativae (Prop. n. 5) 
et ex altera parte, vitae activae (Prop. 6), sive simpliciter talis, sive mixtae. Po¬ 
nuntur duae propositiones, quia de conceptibus diversis agitur adeo ut non com¬ 
mode per modum unius exhiberi possint; et insuper, specialis est ratio practica 
inculcandi maiori cum vi, tum momentum hodiernum fovendi instituta unice vitae 
contemplativae, nonobstante peculiari apostolatus urgentia et oppositione magis 
minusve directa nonnullorum; tum necessitatem in institutis vitae activae, sive 
simpliciter talis sive etiam mixtae, nutriendi altiorem vitam spiritualem. 

3 Ubi agitur de religiosorum apostolatu, caute attendenda est hierarchia ope¬ 
rum secundum indolem cuiusque instituti eiusque finis specialis, ne omnes sodales 
ad omnia opera indiscriminatim vocentur et applicentur, cum detrimento institu¬ 
torum ipsiusque apostolatus in Ecclesia. In institutis vitae activae, apostolatus 
est exercendus imprimis operibus quae cuique eorum propria sunt, scilicet, quae, 
probante Apostolica Sede, sive ab ipsa fundatione, sive ob venerandas traditiones 
assumpta, inde Constitutionibus aliisque propriis instituti legibus definita et ordi¬ 
nata sunt. Merito enim censentur instituta, una cum ecclesiastica approbatione, 
munus et veluti missionem accepisse opera propria in Ecclesia, servatis servandis, 
promovendi (cf. Schema/63: p. 23, nota 7 et p. 24, nota 8). 

6 - RELATIO DE SINGULIS PROPOSITIONIBUS * 

Commissio non censuit accedendum esse propositionibus quorum¬ 
dam Patrum aliquam articulorum mutationem petentium, retinens or¬ 
dinem praesentem bonum, dum rationes pro diverso ordine allatae haud 
persuadent (cf. pag. 9, n. 3; pag. 11, n. 3; pag. 16, n. 3). 

De Prooemio 

Pluribus Patribus collective rogantibus (cf. pag. 7, n. 1), in Prooe¬ 
mio adduntur verba: « et tamquam signum Regni caelestis apparere », 
ut melius clarescat relatio cum Constitutione « De Ecclesia ». 

Ad omne periculum assimilandi Societates vitae communis et Insti¬ 
tuta Saecularia Religiosis stricto sensu amovendum, inseruntur verba: 
« atque, indole propria servata ». Ultimum autem comma Prooemii osten¬ 
dit, inde a limine schematis, qualis est indoles propositionum quae se¬ 
quuntur. 

Liceat monere scopum Prooemii non esse aspectum theologicum sta¬ 
tus perfectionis, ne compendiose quidem exponere; sed tantum indi¬ 
care connexionem schematis cum capitulo speciali de Religiosis in Consti¬ 
tutione « De Ecclesia », ubi rationes theologicae praedicti status enu¬ 
cleantur. 


De accommodata renovatione in genere (Prop. 1-4) 

Quatuor primae propositiones (1-4) communi themati « De accom¬ 
modata renovatione in institutis religiosis » pertinent. Ad earum plenio¬ 
rem intelligentiam, videnda sunt ea quae in nota explicativa prima di¬ 
cuntur de restauratione pristinorum et accommodatione temporum no¬ 
strorum rationibus. 

Renovatio autem non est habenda tamquam nova institutorum crea¬ 
tio seu fundatio, sed perfectio. Ideo, regula fundamentali renovationis 
in prima propositione posita, in secunda praecipitur eam esse faciendam 
prout adiuncta in praesens requirunt, servato proprio fine et spiritu nec- 
non sanis traditionibus. Ne in hac re adeo gravi inconsulte procedatur, 


* Observationes Patrum Concilii diversis temporibus pervenerunt; ideo in 
duobus fasciculis ciclostilatis collectae sunt. Hae quae in primo fasciculo habentur, 
sola indicatione paginae et numeri (cf. pag. 3, n. 5) hic referuntur; ceterae, eodem 
modo, praemisso vocabulo « supplementum » (cf. Suppi, pag. 2, n. 3). 

Relatio textum emendatum in columna dextera directe spectat. 

[20] tertia propositio statuit a quibus renovatio est perficienda. Tandem, fun¬ 
damentum cuiusvis authenticae et proficuae renovationis necessarium, in 
quarta propositione commonstratur perfectio amoris Dei et proximi ante 
omnia (cf. p. 11, n. 1) assiduo fortique animo quaerenda. 

Circa has propositiones (1-4), a Patribus expostulatae sunt plures 
emendationes (cf. pag. 8, nn. 1, 2, 3; pag. 9, nn. 2, 3; pag. 10, nn. 1, 2; 
pag. 11, nn. 2, 5), quas Commissio non duxit acceptare, quia vel nimis 
particulares, vel de eis sufficienter provisum in textu, vel insufficienter 
iustificatas. 

De Institutis vitae contemplativae et activae (Prop. 5-6) 

In nota explicativa secunda, compendiose refertur doctrina theologico- 
canonica duabus propositionibus quinta et sexta subiacens, cui, brevita¬ 
tis causa, censeo nihil esse hic addendum. 

Ad has propositiones plures quidem factae sunt observationes 
(cf. pag. 12, nn. 1, 2, 3; pag. 13, nn. 5, 6; pag. 14, nn. 1, 2, 3, 4; 
pag. 15, nn. 5, 6), sive distinctioni inter vitam contemplativam et acti¬ 
vam repugnantes, sive praesentationi huius materiae in duabus distinctis 
propositionibus. 

Distinctione autem inter aspectum theologicum et canonicum vitae 
tum contemplativae, tum activae accurate perspecta necnon relationibus 
inter has multiplices distinctiones rite assecutis, verae difficultates non 
videntur amplius subsistere. Ex alia parte, considerandum est existentiam 
institutorum vitae unice contemplativae et vitae activae sensu explicato, 
esse factum historicum et hodiernum, quod peculiaria pro uno alterove 
genere institutorum consectaria secumfert et peculiares normas disci¬ 
plinares pariter exigit, quae omnia certo commodius in duabus distinc¬ 
tis propositionibus traduntur. 

Ad possibilem quoque aequivocationem vitandam, iuvat dicere quod 
in his duabus propositionibus, consulte sermo est de institutis vitae 
contemplativae et activae, non simpliciter de vita contemplativa et acti¬ 
va; quo innuitur aspectus canonicus doctrinae et normarum. 

Ad functionem etiam apostolicam institutorum vitae unice contem¬ 
plativae melius exprimendam, iuxta votum plurium Patrum collective 
loquentium (cf. pag. 12, n. 2), in propositione quinta inseruntur verba 
S. Pii X, a Summo Pontifice Pio XII reassumpta: « sua vocatione, quae 
plene totaque apostolica est » (Const. Ap. Sponsa Christi, 21 nov. 1950: 
A.A.S., 43 [1951], p. 14). 

De renovatione in Consiliis Evangelicis (Prop. 7-10) [20] 

De renovatione in Consiliis Evangelicis, tum in genere, tum in spe¬ 
cie, agunt propositiones septima, octava, nona et decima. 

Propositio septima, de Consiliis Evangelicis in genere, in paucis 
completur et quoad ordinem verborum aliquatenus emendatur, pluribus [21] 
Patribus collective petentibus (cf. pag. 5, n. 9; pag. 17, n. 1). 

Commissio, ad instantiam plurium, censuit addere duas novas pro¬ 
positiones: octavam nempe, de Oboedientia et nonam, de Castitate. 

Propositio decima, autem, de paupertate religiosa, coalescit ex dua¬ 
bus textus prioris: de paupertate individuali et de paupertate collectiva, 
prout a pluribus Patribus expostulatum est (cf. pag. 18, n. 2; pag. 19, 
n. 1). Iisdem rogantibus, primum incisum propositionis nonae prioris 
textus ab illo substituitur quod secundum comma propositionis decimae 
textus emendati incipit, scilicet: « Instituta et domus bona quae Divina 
Providentia iis est elargita ». 

Unus Pater vellet articulum 24 praevii schematis 63, de paupertate 
collectiva, ponere loco praesentis textus (cf. pag. 19, n. 3): id autem 
haud visum est Commissioni expedire. 

De quibusdam observantiis et de alumndrum institutione (Prop. 11-14) 

Plures Patres emendationem petierunt clausulae quae, in proposi¬ 
tione decima textus prioris ad diversas classes religiosarum spectat 
(cf. pag. 20, nn. 1 et 3). Commissio petitioni annuit, redeundo ad nu¬ 
merum 31 praevii schematis 63 leviter retractatum, et praeterea, aliam 
induxit emendationem in fine propositionis addendo verba: « salvis obli¬ 
gationibus ». 

Plures emendationes clausurae monialium propositae sunt (cf. pag. 21, 
nn. 1, 2, 3, 4, 5, 6 et pag. 22, n. 7; sed iudicatae sunt nimis particulares 
vel minus congruentes ut in hoc brevi decreto conciliari acceptarentur. 

De habitu religioso pauciores observationes factae sunt (cf. pag. 23, 
nn. 1, 2, 3), quas Commissio non censuit acceptare. 

In propositione decima quarta, de Alumnorum institutione, additio 
prima facta est (cf. pag. 24, n. 1), ut sodalium institutio magis con¬ 
sonans esset requisitis hodiernis mundi in quo ipsi apostolatum exer¬ 
cere debent et sic illum efficacius exercere valeant. Altera additio 
(cf. pag. 24, n. 2) ex se satis patet. 

De vita et operibus institutorum religiosorum (Prop. 15-20) 

Cum instituta religiosa, a Divini Magistri doctrina et exemplis ori¬ 
ginem trahant, partes suas in Ecclesia habeant et in bonum Ecclesiae 

[21] condantur, merito creditur eorum incrementum, rite ordinatum, esse 
exoptabile. Ne autem quaedam oriantur inutilia aut sufficiente vigore 
orbata, propositio decima quinta normas prudentiales statuit in insti¬ 
tutis promovendis servandas. 

Uno Patre rogante, speciales cautiones praescribuntur si de institutis 
agatur in sic dictis « novellis Ecclesiis » promovendis. 

Quoad opera propria institutorum servanda et accommodanda, de 

[22] quibus in propositione decima sexta, legantur ea quae in nota explica- 
tiva tertia habentur circa eorumdem naturam necnon obligationem illa 
promovendi, ex veluti missione ab ipsa Ecclesia approbante accepta. 
Primaria collaborabo religiosorum cum Sacris Praesulibus, in his ope¬ 
ribus propriis rite explendis ponenda est, quae tamen minime excludit 
alia multiplicia auxilia praestanda, de quibus loquitur Constitutio « De 
Pastorali Episcoporum Munere in Ecclesia ». Sedula operum proprio¬ 
rum promotio exigit etiam eorumdem temporum ac locorum adiunctis 
accommodationem, ut efficacitatem actionis a Fundatoribus intentam 
semper pleneque sortiantur. Neque, adiunctis suadentibus, absolute pro¬ 
hibetur nova opera, probante Sancta Sede, assumere, praesertim si an¬ 
tiqua, mutatis circumstantiis, parum vel nihil amplius utilitatis evadant. 
E contra, ne ob nimiam operum multiplicitatem instituta ultra modum 
onerentur, ad illa invitantur relinquenda quae, forte decursu annorum 
contingenter assumpta, germano instituti spiritui ac indoli hodie minus 
consentanea videntur. 

Ad instantiam plurium Patrum, novum comma de participatione 
institutorum vitae Ecclesiae fovenda adiicitur; et, aliis rogantibus, ul¬ 
timum comma de spiritu missionali excolendo in institutis religiosis. 

Difficilior forte se praestat quaestio de institutis et monasteriis lan¬ 
guescentibus, de quibus agit propositio decima septima. Etsi quandoque 
urgeat necessitas quaedam eorum supprimendi, semper maxima cum 
aequitate erga personas est procedendum, vitata quoque quavis prae¬ 
matura et imprudenti suppressione. Historia enim docet, advertit unus 
Pater, quaedam instituta misere depressa, inexpectato incremento iterum 
floruisse. Propterea, res iudicio Sanctae Sedis committenda est, quae non 
solet procedere inconsultis Ordinariis interesse habentibus. In hac pro¬ 
positione una tantum emendatio mere litteraria facta est, uno Patre 
rogante (cf. pag. 25, n. 3). 

Quod vires plurium ad opus bonum efficacius et securius perficien¬ 
dum in unum coniungantur, est principium non solummodo pro indivi¬ 
duis sed etiam pro associationibus validum, et hodie magis magisque 
praevalens. Ita instituta religiosa, quae intra se arctam sodalium unio¬ 
nem praeseferunt, inter se quoque uniri expedit. Propositio decima 

octava tres formas unionis recenset pro opportunitate rerum seligendas. [22] 
Profecto, hae uniones intelliguntur ineundae probante Sancta Sede. Agi¬ 
tur enim non tantum de diversis institutis, etiam iuris pontificii et in 
pluribus dioecesibus domus habentibus, sed de magna quoque innova¬ 
tione in eorum externis relationibus, quae etiam in ordinem internum 
influunt. 

Superiores Maiores, ad normam propositionis decimae nonae, uniri 
possunt in Conferentias, quae, post primum Congressum Religiosum in- 
ternationalem anni 1950 ortae, nunc in omnibus fere regionibus reperiun- 
tur. Cum hac de re desit hucusque textus legislativus, forte placebit ali¬ 
quid audire de harum Conferentiarum competentia iuxta hodiernam [23] 
iurisprudentiam. a) Qudad auctoritatem’. Conferentiae non habent po¬ 
testatem imponendi institutis suas decisiones, quarum executio pruden¬ 
tiae singulorum Superiorum, propriis quidem Constitutionibus serva¬ 
tis, perficienda relinquitur, b) Quoad relationes cum Sancta Sede : Con¬ 
ferentiae sunt personae morales in Ecclesia a Sancta Sede erectae, atque 
reguntur statutis ab Eadem approbatis, c) Quoad relationes cum Ordina¬ 
riis locorum-. Sacros Praesules qua par est reverentia prosequi debent, 
eorum menti in iis quae pertinent ad bonum Ecclesiae et apostolatum 
fideliter obtemperantes, atque studeant, etiam consultationibus initis, 
cum Ipsis concorditer adlaborare in commune bonum Ecclesiae et ani¬ 
marum. d) Quoad apostolatum in dioecesibus-, normae speciales tra¬ 
duntur in Constitutione « De Pastorali Episcoporum Munere in Ec¬ 
clesia ». 

Propter indolem peculiarem Institutorum Saecularium, ipsis est fa¬ 
cultas proprias Conferentias promovendi. 

Ultima propositio vigesima de vocationibus religiosis fovendis trac¬ 
tat. Plures Patres petierunt additionem, in fine verborum: « et Ordi¬ 
nario loci ». Competentia enim Ordinarii loci, Sanctae Sedi subordinata, 
ad normas hac in re statuendas, respondet eiusdem obligationi pastorali 
vocationes religiosas, sicut et clericales, promovendi in bonum Ecclesiae. 

7 - SUFFRAGATIO PROPOSITIONUM 
SCHEMATIS « DE RELIGIOSIS » * 

QUOD NUNC INSCRIBITUR 

DE ACCOMMODATA RENOVATIONE VITAE RELIGIOSAE 

Notandum : Suffragatio fit super textum emendatum in columna a dextera. 

T suffragatio: 

Prooemium 

N. 1. Regula fundamentalis accommodatae renovationis. 

N. 2. Criteria practica accommodatae renovationis cum fideli¬ 
tate erga institutum componendae. 

N. 3. A quibus accommodata renovatio sit perficienda. 

2 a suffragatio: 

N. 4. Perfectio amoris Dei et proximi ante omnia quaerenda. 
3 a suffragatio: 

N. 5. De institutis vitae contemplativae fovendis et renovandis. 

N. 6. De institutis vitae activae fovendis eorumque actione rite 

ordinanda. 

4 a suffragatio: 

N. 7. De renovatione in observantia Consiliorum Evangelico- 
rum. 

N. 8. De renovatione in oboedientia religiosa. 

N. 9. De renovatione in castitate religiosa. 

N. 10. De renovatione in paupertate religiosa. 

T suffragatio: 

N. 11. De vita in communi ducenda. 

N. 12. De clausura monialium. 

N. 13. De habitu religioso. 


* Hoc folium Patribus distributum est in congregatione generali 122, die 
14 novembris 1964. 

6 a suffragatio: 

N. 14. De alumnorum institutione. 

7 a suffragatio: 

N. 15. De novis institutis condendis. 

N. 16. De operibus propriis servandis, accommodandis vel re¬ 
linquendis. 

N. 17. De institutis et monasteriis languescentibus. 

8° suffragatio: 

N. 18. De unione inter instituta fovenda. 

N. 19. De Superiorum Maiorum conferendis. 

9 a suffragatio: 

N. 20. De vocatione religiosa fovenda. 

Suffragatio fit per placet, non placet, placet iuxta modum. 


8 - RELATIO 

Exc.mi P. D. IOSEPH McSHEA 
Episcopi Alanopolitani 


[C/. pag. 138-142]. 

Moderator'. Gratias agimus relatori; et loquatur nunc em .mus card. 
Spellman, arcb. Neo-Eboracensis in Statibus Foederatis, qui erit primus 
et ultimus. 


13 

Em. mus P. D. FRANCISCUS card. SPELLMAN 
Archiepiscopus Neo-Eboracensis 

Venerabiles Fratres, 

Propositiones de Religiosis, etiam brevi forma redactae, placent, quia 
synthetice continent quae necessaria videntur personis specialiter Deo 
consecratis, et complent quae in aliis schematibus de illis dicta sunt. 
Attamen liceat aliquas animadversiones facere. 

Agitur hic de accommodata renovatione vitae religiosae. Optime. 
Sed est modus in rebus. Haec renovatio debet procedere debitis cum 

cautelis. Renovatio est verbum sonans et plures religiosi decipi pos¬ 
sunt a propositionibus quae aliquando proferuntur, etiam ab aliquibus 
Praelatis, praesertim si sub praetextu renovationis aliqua praesenten¬ 
tur quae ordinem religiosum subvertere possent. 

Curandum est ut servetur finis cuiusque familiae religiosae. Sunt 
qui vellent, e. g., ut omnes religiosae sese occuparent in activitatibus 
externi apostolatus. Sed, cum religiosa sit essentialiter Deo consecrata, 
evangelica consilia practicet iuxta Constitutiones propriae familiae reli¬ 
giosae vel instituti, propter hoc iam tota vita sua est apostolatus, et 
quidem externus. Educatrix soror in scholis, vel infirmaria in noso¬ 
comiis suum exercent apostolatum. Non possumus ab illis petere alium 
apostolatum eo vel magis quod non pro omnibus activitatibus religio¬ 
sae sunt praeparatae. Ideo qui volunt religiosis sororibus tribuere officium 
publicum, v. g. in Actione Catholica, in visitatione familiarum, etc., 
utantur sororibus ad hoc praeparatis, vel fundent institutum ad effor- 
mandas religiosas pro hoc genere apostolatus. Sed non convenit ut exi- 
stentia instituta, quae iam habent suos specificos fines, obligentur su¬ 
scipere munera quae ipsis non conveniant. Hoc sensu, nonnullae Supe- 
riorissae mihi suas manifestaverunt anxietates. Debetur servari et pro¬ 
tegi libertas personalis illorum qui specificas vocationes secuti ad ser¬ 
vitium Ecclesiae in suo statu laborandi ius habent. Petere discessum 
ab observantia regularum quae ab Ecclesia sunt datae et libere accepta¬ 
tae ab illis qui Deo se consecrarunt, non esset promotio vitae religio¬ 
sae, sed esset remotio ab ipsamet vita religiosa propter quam animae 
Deo consecratae suas exercent activitates. 

Quoad propositionem 5, circa vitam contemplativam, observandum 
est quod ipsa maiore cum diligentia est promovenda in sua forma, ne 
submergi videatur a fluctibus impetuosis moderni activismi apostolici. 

Liceat mihi indicare etiam in nostra Statuum Foederatorum Ame- 
ricae Septemtrionalis regione, pro suo activismo in campo tam civili 
quam ecclesiastico pernota, huiusmodi Instituta contemplativa numero 
ac fervore in dies florescere, quia iuxta probatas Fundatorum regulas 
et authenticum spiritum Ecclesiae comparantur. 

Ideo sine notabili textus augmento, propositio 5 sic incipere posset: 
« Non obstante gravi hodierna necessitate actuosioris apostolatus, in¬ 
stituta vitae unice contemplativae virorum ac mulierum suas partes in 
Corpore Mystico Christi semper retinent ». 

Tandem, censeo iustum esse ut Concilium plausu coronet orantium 
chorum animarum, quae speciali vinculo Deo sunt consecratae, et nobis 
pastoribus in universo grege nostro peculiare dant auxilium ad missio¬ 
nes nobis concreditas fructuose in Domino exercendas. Dixi. 

Animadversiones additae : 

In genere hoc schema mihi placet. Si nonnullae modificationes et clarificatio¬ 
nes de aliquibus punctis fundamentalibus in textum introducuntur, hoc schema a 
Concilio accipi potest tamquam basis genuinae renovationis vitae religiosae in 
Ecclesia. Magni momenti est, venerabiles Patres, intellegere momentum huius 
schematis, quia, ut verbis Summi Pontificis Pauli VI utar, « Ecclesia magnam 
partem vigoris sui a florenti condicione vitae religiosae repetit ». Ergo hoc schema 
de rebus agit quae aeque pertinent ad bonum commune Mystici Corporis Christi 
atque illae quae hucusque in Concilio tractabantur. 

Certo, sub diversis aspectibus renovatio vitae religiosae necessaria est, et qui¬ 
dem quoad internam indolem huius vitae et quoad apostolatum externum qui a re¬ 
ligiosis exercetur. Hoc opus modernizationis seu « aggiornamento » inde a pluri¬ 
bus annis in familiis religiosis re vera peragitur. Nihilominus haec modernizatio 
praesupponit veram naturam vitae religiosae atque eius munus essentiale in Ec¬ 
clesia ab omnibus intellegi atque protegi. Agitur de adaptatione secundaria et ac¬ 
cidentali; non vero de ipsa essentia vitae religiosae mutanda. « Cavendum tamen 
est », ut verbis Papae Pauli VI iterum utar, « ne notio vitae religiosae, ut semper 
in Ecclesia viguit, obscuretur, atque iuvenes, cum de deligendo vivendi genere 
cogitant, aliquo modo praepediantur, propterea quod munus et momentum immu¬ 
tabile status religiosi in Ecclesia non amplius distincte et dilucide perspiciunt ». 

Vita religiosa est vita dedicationis totalis Deo et illis rebus quae sunt Dei; 
est vita orationis; est vita sacrificii et abnegationis. Haec vita testimonium reddit 
quod regnum Dei non est de hoc mundo; quod testimonium nunc maxime Eccle¬ 
siae opus est. 

Graviter igitur erraret qui vita religiosa cogitaret ac si nihil aliud esset quam 
forma apostolatus laicalis, in eo solummodo differens ab apostolatu laicali ordi¬ 
nario quod religiosi vota proferunt. Hic modus rem concipiendi confusionem in¬ 
gereret inter duas diversas species testimonii, scii, inter testimonium christiani 
baptizati qui in saeculo vivit et agit et testimonium profundius religiosi qui etiam 
quando in mundo agit, tamen videndus est tamquam mundum transcendens. « Pro¬ 
fessio votorum evangelicorum adiungatur consecrationi quae propria est baptisma¬ 
tis, et hanc, quasi quaedam consecratio peculiaris, compleat, eo quod christifidelis 
se Deo penitus committit ac devovet, totam vitam suam efficiens eius unius fa¬ 
mulatum » (Paulus VI). 

Iamvero recenter aliqua scripta et dicta sunt de vita religiosa et de eius adap¬ 
tatione condicionibus modernis quae in hanc confusionem incurrere videntur. Vi¬ 
dentur nempe neglegere et quasi negare testimonium speciale quod vita religiosa 
Christo reddit. Uno vero haec scripta et dicta tendunt ad vitam religiosam de¬ 
struendam. 

Ut antea dixi, modernizatio vitae religiosae sane requiritur — quamquam 
etiam hic exaggeratio vitanda est — et praesertim apostolatus specialis religiosorum 
et religiosarum necessitatibus modernis aptandus est, sed semper et ubique con¬ 
servandum est illud essentiale et specificum testimonium quod Christo redditur 
ab eis qui se in Ecclesia vitae unionis cum Deo, vitae abnegationis, vitae sacrificii 
devovent. Ea quae imprudenter de vita religiosa dicuntur et scribuntur, vene¬ 
rabiles Patres, magnum damnum etiam in praxi secum ferunt. Hoc cum plena men¬ 
tis convictione asserere debeo. In casibus non paucis mens et spiritus religiosorum 


n 

et religiosarum his opinionibus perturbantur; dubitare incipiunt de valore ipsius 
vitae religiosae, de valore nimirum vitae paupertatis, castitatis et oboedientiae, 
orationis et poenitentiae in forma vigenti. Sat numerosi sunt qui adeo perturbantur 
ut vitam religiosam deserere velint. 

In dioecesi Neo-Eboracensi adsunt plus quam 8.000 religiosarum. Hae optime 
testimonium vere speciale Christo reddunt. Est testimonium ex quo profluunt 
magni fructus spirituales pro catholicis dioecesis mei et quod insuper excitat quo¬ 
que reverentiam ex parte acatholicorum. Attamen etiam in ipsa dioecesi religiosi 
non pauci insecuri sunt propter ea quae confuse et incaute et imprudenter pro¬ 
ferunt circa modernizationem vitae religiosae in Ecclesia. 

Debeo igitur rogare ut Concilium de vita religiosa disserens, in luce plena 
ponat tum indolem specialem vitae religiosae tum testimonium speciale quod sic 
tribuitur Christo in Ecclesia. Oportet ut hoc Concilium coram toto mundo pro¬ 
clamet valores essentiales oboedientiae, paupertatis et castitatis religiosae. Lucide 
enuntiet veram necessitatem pro Ecclesia huius vitae sacrificii, orationis, abnega- 
tionis et poenitentiae. Omnino cavendum est ne vita religiosa confundatur cum 
aliis formis vitae christianae in Ecclesia, quantumvis in se bonis. 

Moderator. Proxima congregatio erit cras, hora nona. 

Em.mus P. D. Eugenius card. Tis serant: Reponatur Sacro¬ 
sanctum Evangelium. 

ANIMADVERSIONES SCRIPTO EXHIBITAE 

Quoad schema de Ecclesia in mundo huius temporis * 

Cap. IV* 

1 

Em.mus P. D. IOSEPH card. RITTER 
Archiepiscopus S. Ludovici 

Omnibus illis quae dicebant em.mi ac rev.mi cardinales Iosepb Leo Sue- 
nens et Aemilius Leger in congregatione generali 112 de par. 21 emendanda 
et de studiis accuratis inaugurandis et de commissione peritorum speciali 
formanda, ego infrascriptus tota mente et corde adsentior. 

Insuper ac imprimis, peto ut supradicta commissio, suo munere quam 
primum incepto, progressum operis renuntiet omnibus episcopis ante men¬ 
sem maium completum; desiderandum est enim ut omnes episcopi informa¬ 
tiones novissimas recipiant et sententias proprias exprimant commissioni 
ante inceptionem quartae sessionis conciliaris. 

Liceat mihi gratias agere commissioni existenti pro suo labore et fidem 
exprimere eius laboribus futuris. 

Par. 25, p. 31, linn. 2-8. I find this statement to be somewhat less 
than satisfactory. In my judgment, it should be deleted as meaningless, 
harmful, and perhaps dangerous. Consequently, this whole section should 
be completely rewritten. 

The statement is meaningless. For all practical purposes, it condemns 
arms which do not exist. It is an incontrovertible fact that every nuclear 
power has devoted a large segment of its research and experimentation to the 
precise end that it might be able to measure and to control the effects of 
atomic and thermonuclear weapons. It may be true that the “aestimari” 
and the “temperari” of the schema are to be understood in entirely different 
senses; but who is to know that? And if these words of the schema are 
to be understood in the sense of reasonable (according to right reason) 
control, we must face the fact that the statement then resolves itself into 
a somewhat meaningless tautology. 

The statement can easily prove harmful, at least in the sense that it 
will produce more harmful effects than good. There is no doubt in my 


* Huiusmodi textus lecti non sunt, quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio interrupta est. 

mind that neither nuclear warfare nor the use o£ nuclear weapons can be 
morally justified, even for defensive purposes. My concern is whether or 
not the Council should make a statement to that effect. From the con- 
demnation of nuclear warfare there follows logically and necessarily the 
condemnation of nuclear preparedness, for it involves either the intention 
of using nuclear weapons or the danger and practical inevitability of using 
them at some time in the future. Ultimately, such a condemnation will 
create painful and harmful crises of conscience for many men of good will. 
On the one hand, they will know the practical necessity, for the good of 
their nation and of the world, of cooperating in a strong preparedness 
program; on the other, they will be faced with the Council’s condemnation 
of nuclear weapons which ultimately entails a condemnation of their coope- 
ration in any nuclear arms program. Will the Council help to solve this 
crisis? 

The statement may well prove dangerous to the peace of the world. 
In point of fact, the greatest deterrent to war at the present time is the 
distribution of nuclear potential. We do not and cannot know fully the 
attitudes and intentions of those leaders whose nations possess this potential 
for nuclear warfare. If the Council’s statement has any effect, it may well 
disturb that delicate balance which has maintained the peace. Certainly, 
we can not hope for such an effect. And is there any sense at all in issuing 
a statement whose effects, we hope, will be nil? 

The Council can not take up the problem of “peace in our times” 
without adverting more or less expiicitly to the cold-war conditions which 
actually exist. Nor can it ignore the immense danger to the very existence 
of the human race and civilization which is inherent in the frantic arms 
race of the last twenty years. But, if the very immorality of nuclear warfare 
demands that the Council condemn it expiicitly, does it not follow that the 
same holds true for nuclear preparedness and all cooperation therein? It 
seems to me that either we must announce the moral law as it applies to all 
aspects of the problem or we must find some other dimension in which 
to discuss the question of war and peace. 

It is the latter alternati ve, in my judgment, which should guide our 
thoughts in this section of the schema. In this section of the schema, as 
in others, we can be satisfied with a simple declaration, as a starting point, 
of what is evident to and accepted by most thoughtful men: that nuclear 
warfare can be the solution to no problems. Upon this the schema should 
then strive to inculcate a sense of need for a more realistic solution, no 
matter how costly, to the cold-war problem and to make an appeal to all 
to seek not only a peaceful coexistence but a positive communion among 
nations. 

2 

Exc.mus P. D. IOSEPH A IESU ALBA PALACIOS 

Episcopus Tehuantepecensis 

In praesenti disputatione videtur necessarium praescindere ab annexis, 
quorum partes magni momenti erunt inserendae in schema, alia forte notis 
relinquenda. 

Ad nn. 21 et 24, ante omnia postulandum ut in unum redigantur et 
clarius in ipsis indicetur spes in Dei providentia, qui non potest auxilio 
gratiae suae potentissimae destituere eos omnes coniuges qui vita super- 
naturali viventes faciunt quod in ipsis est ad legem Dei servandam in coniu- 
gio, humili subiectione verbo Dei ab Ecclesia promulgato, oratione, crucis 
amore sincero et usu mediorum gratiae, ut docuit S. P. Pius XI sollemnibus 
verbis Cone. Tridentini (A.A.S., 1930, pp. 559 et 679). Clarius profitendum 
etiam agi in casu praesenti de lege Dei naturali quae neque ab ipsa Ecclesia 
mutari potest, si sit certo cognita. 

Quoniam vero rem difficillimam in schemate tractamus et eam theolo¬ 
gice tractare debemus, recolenda sunt quaedam principia generalia ad quae 
theologus attendere debet. 

In Cone. Vaticano I Ecclesia infallibiliter docuit (D. 3005) ea quae in 
rebus divinis humanae rationi per se impervia non sunt a Deo revelata fuisse 
ut in praesenti quoque hominis condicione ab omnibus expedite, firma certi¬ 
tudine et nullo admixto errore cognosci possent. Duplicem esse ordinem 
cognitionis, sed nullam veram dissensionem inter fidem et rationem esse 
posse. Inanis huius contradictionis species inde potissimum oriri, quod vel 
fidei dogmata ad mentem Ecclesiae intellecta et exposita non fuerint vel 
opinionum commenta pro rationis effatis habeantur. Agnoscit Ecclesia ra¬ 
tionabilem autonomiam scientiarum, artium et culturae, simul autem pro¬ 
clamat suum officium invigilandi ne errores in se suscipiant, aut fines pro¬ 
prios transgressae, ea quae sunt fidei, occupent et perturbent, quapropter 
monet omnes de officio servandi etiam constitutiones et decreta quibus pra¬ 
vae opiniones a Sancta Sede proscriptae et prohibitae sunt (D. 3015-3045). 

Inter veritates ordinis naturalis cum primario revelatis connexas inve¬ 
niuntur etiam illae quae ad ordinem moralem et socialem spectant, ita ut 
neglectus doctrinae magisterii Ecclesiastici his in rebus reducatur, ut asseruit 
Pius XI in Enc. Ubi Arcano Dei (A.A.S., 1930, p. 696) ad quemdam moder- 
nismum non minus exitialem quam modernismus theologicus. Similiter locu¬ 
tus est Pius XII in Enc. dogmatica Humani Genens (D. 3875) in qua deter¬ 
minavit naturam muneris theologorum et eorum obligationem attendendi 
ad Magisterium eique vero et interno assensu adhaerendi, etiam quando 
non exercet supremam suam potestatem. 

Neque singulis fidelibus neque ipsis theologis divinus Redemptor con¬ 
credidit fidei depositum authentice interpretandum, sed soli Ecclesiae Ma- 

gisterio, de quo, etiam de magisterio ordinario valent verba Domini: « Qui 
vos audit, me audit » ( Lc . 10, 16). Non explicanda clara ex obscuris, sed 
contrarium ordinem sequi necesse est. Nobilissimum theologiae munus est 
ostendere quomodo ab Ecclesia definita doctrina contineatur in sacro depo¬ 
sito, eo ipso sensu quo definita est (D. 3881, 3882-3886). Neque obliviscen¬ 
dum est nos approbasse sententiam qua exegetis munus altissimum agnoscitur 
adlaborandi ad hoc ut praeparato studio futura Ecclesiae iudicia maturentur 
{De Revelatione, cap. III, n. 12). 

Idcirco tanti facit Ecclesia Theologos qui, ut S. Thomas et S. Bona- 
ventura aliique Ecclesiae doctores maximum studium depositi fidei decla¬ 
randi scientifica doctrinae expositione simul cum maxima docilitate erga vi¬ 
vum magisterium coniunxerunt, ita ut, post S. Scripturam, et Patres, eorum 
opera manuductionem securissimam ipsis Apostolorum successoribus in sol¬ 
lemni vel ordinario magisterio suppeditaverint (Leo XIII, Enc. Aeterni Patris). 

Iudicia Ecclesiae sollemnia necnon indubitabilis fidei professio ab ordi¬ 
nario magisterio episcoporum per orbem dispersorum, sed fideliter Succes¬ 
sori Petri adhaerentium est infallibilis; sed etiam clare propositae doctrinae 
Ecclesiae, praesertim Summi Pontificis, debetur internus et religiosus assen¬ 
sus, maioris vel minoris gradus pro rei natura et vi documentorum quibus 
exprimitur, praestandus etiam a theologis et fidelibus in quacumque arte 
peritis, si ipsis sufficientia argumenta non appareant inexactitudinis aut er¬ 
roris in actibus Magisterii authentici non infallibilis. Simili reverentia acci¬ 
piendum magisterium episcoporum, praesertim si collectivum et fere commune. 

In Enc. Humani Generis dicitur: « Quodsi Summi Pontifices in actis 
suis de re hactenus controversa data opera sententiam ferunt, omnibus 
patet rem illam, secundum mentem et voluntatem eorumdem Pontificum, 
quaestionem liberae inter theologos disceptationis iam haberi non posse » 
(D. 3885). 

Ideo quando Romanus Pontifex non intendit data opera sententiam 
ferre, libere adhuc potest inter theologos disputari, et ita explicatur sen¬ 
tentiam de duplici vel unico fonte revelationis esse liberam, dummodo 
agnoscantur existentia et vera natura tum S. Scripturae tum divinae Tradi¬ 
tionis; ita etiam explicatur quasdam doctrinas mariologicas non imponi 
fidelibus, etiam si saepe in documentis pontificiis contineantur. 

Ad rem autem nostram accedendo, dicamus: doctrina expresse et sol¬ 
lemniter proclamata a Summo Pontifice Pio XI in Enc. Casti connubii, 
quoad intrinsecam et legi naturali contrariam malitiam cuiuslibet usus ma¬ 
trimonii in quo exercendo, actus, de industria hominum, naturali sua vitae 
procreandae vi destituatur (A.A.S., 1930, p. 559 s.) etsi forte non possit 
dici definitio ex cathedra nec doctrina absolute infallibilis (ut magni theo¬ 
logi Vermeersch et Hiirth dixerunt), practice est habenda ut irretractabilis, 
eo vel magis quod Summus Pontifex voluit opponere doctrinam semper 
constantem in Ecclesia novae sollemnique praedicationi novatorum ab an- 
glicanis admissae. 

Mirum est quod in re tanti momenti non proponatur doctrina Enc. Casti 
Connubii iisdemque verbis, sed eius vis emolliatur et quidem ad eam at¬ 
tendatur non in textu schematis, sed in annexis. Summus Pontifex Pius XII 
voluit authentice interpretari et applicare ad casus magis particulares doc¬ 
trinam sui praedecessoris Pii XI, praesertim allocutionibus ad Obstetrices 
{A.A.S., 1950, pp. 843 ss.) et ad Hematologos (A.A.S., 1958, p. 743), et 
quidem non dubitanter sed cum firma exclusione et reprobatione opinionum 
quorumdam theologorum. 

Cur ergo ad doctrinam Summi Pontificis Pii XII non attenditur neque 
etiam ad ipsam invenimus allusionem in schemate neque in annexis? 

Scimus quidem aliquos considerare solutionem propositam a Pio XII ut 
provisionalem, sed nescimus quo iure hoc faciunt. Forte quia agitur de allo¬ 
cutionibus tantum? 

Etiam allocutione quadam Pius IX approbavit doctrinam episcoporum 
Germaniae circa potestatem episcopalem ut authenticam interpretationem 
Concilii Vaticani (D. 3112-3117), et alia vice declaravit irrefragabiliter ma¬ 
trimonium inter baptizatos semper et inseparabiliter habere dignitatem sa¬ 
cramenti, excludendo eo ipso opinionem quorumdam theologorum. 

Forte quia retractanda est sententia Summi Pontificis Pii XII, attento 
progressu scientiarum naturalium et socialium qui commostret hic a S. Pon¬ 
tifice non bene fuisse applicata principia ad circumstantias magis particulares, 
vel quia alia de re locutus est diversa ab ea quae in toto mundo disputatur? 

Tunc videretur necessarium hoc aperte dicere post examen accuratissi¬ 
mum totius rei, hoc autem sibi reservasse videtur Summus Pontifex feli¬ 
citer regnans. 

Ergo, vel nihil proponatur in schemate de hac re, ante determinationem 
Summi Pontificis, vel unice post ipsum dicamus nondum haberi sufficientes 
rationes ad recedendum a normis propositis a S. P. Pio XII quasi iam supe¬ 
ratae et non obligatoriae forent. 

Etiam attendatur in discussione et in commissione ad magisterium epi¬ 
scopatus plurium nationum quod iudicium suum pronuntiavit. 

Episcoporum Angliae et Galles et declaratio episcoporum Neerlandiae. 

Scimus quanti fecerint Summi Pontifices testimonium episcoporum in 
definitionibus dogmaticis marianis; quanti in rebus socialibus, v. g. Pius XI 
in Enc. Quadragesimo Anno. 

Ulterius dicendum. Methodus vera theologica, quoad interpretationem 
documentorum magisterii ecclesiastici procedere debet ab ipso documento, 
in sensu obvio et in contextu historico, necnon ab interpretatione authen¬ 
tica, si quae adsit; videndum est etiam utrum fuerint valoris absoluti et 
infallibilis, vel tantum normae prudentiales et transitoriae. 

Si agatur de explicanda definitione doctrinali infallibili, quaerenda im¬ 
primis est intentio docentis et etiam quaerendus sensus in quo voluit defi¬ 
nire quaestionem quamdam, secundario autem quibus argumentis ex S. Scrip¬ 
tura et Traditione innitatur in ipso documento. 



170 


ACTA CONC. VATICANI II - PERIODUS III 


In definitionibus generatim non extenditur infallibilitas ad ipsa argu¬ 
menta et ad determinandum irrevocabiliter sensum S. Scripturae vel docu¬ 
mentorum Traditionis quae allegantur, ideoque assistentia Spiritus Sancti 
non pervenit usque ad propositionem rationum quibus fulcitur definitio; 
aliis verbis, infallibilitas non pendet proprie a ratiocinationibus neque a 
firmitate quam thesi cuidam confert determinata expositio sensus S. Scrip¬ 
turae et Traditionis, sed infallibilitas pendet ab assistentia Spiritus Sancti 
organo magisterii in adiunctis explicatis a Cone. Vaticano I. 

Absolute possibile est argumenta proposita a magisterio, ut illustratoria 
decisionis non esse omnino convincentia, ideoque textus S. Scripturae et 
monumenta Traditionis aliter interpretari posse, sed non exinde infirmari 
potest vis definitionis doctrinalis vel eius sensus modificari: poterit perfici 
et compleri, sed non interpretari in sensu diverso. 

Quando actus magisterii non pollent infallibilitate, praecipue quia non 
constat ipsum voluisse infallibiliter definire, potest actus retractari a com¬ 
petente auctoritate, vel etiam ita constare potest doctrinam non fundari suf¬ 
ficienter in deposito fidei et contra se graves habere difficultates, ut assensus 
vel singuli theologi vel totius populi fidelis non sit obligatorius. 

In casu praesenti, quoniam S. Pontifex Pius XII non infallibiliter, sed 
certo authentice voluit finire quaestiones inter theologos discussas, etiam 
aliquorum improbando opinionem, nisi aperte constaret Pontificem exces¬ 
sisse in proclamatione determinatae doctrinae moralis, eius sententia ha¬ 
benda est ut firma, eo vel magis quod ab eius successore ita approbatur. 

Verum est Summum Pontificem Paulum VI locum dare ulteriori propo¬ 
sitioni ab ipso factae, sed interea dicit non apparere rationes ad discedendum 
a magisterio S. P. Pii XII in casu. 

Proportionaliter dicendum: si temerarium foret sustinere simpliciter, 
pro nunc, polygenismum (ut dixit S. Pontifex Pius XII in Enc. Humani 
Genens ), non tutum videtur recedere a declaratione legis naturalis ab ipso 
facta, dum agitur de re quae ad mandata Dei pertinet: opposita opinio quae 
defendit liceitatem actuum qui a Pio XII fuerunt iudicati intrinsece inho¬ 
nesti, videtur tuto doceri non posse in praesenti rerum statu et promulga¬ 
tione actuali doctrinae Ecclesiae. 

Quoad valorem opinionum virorum in scientiis profanis excellentium, 
tenendum quidem est omnia quae ab ipsis demonstrata sunt esse admittenda, 
eo quidem pondere demonstrationis scientificae quod materia exigat, iudi- 
cium autem de moralitate esse proferendum in lumine revelationis et legis 
naturalis, ratiocinatione morali ad deductiones et casus particulares ap¬ 
plicatae. 

Qui naturalibus scientiis incumbunt auctoritatem habent in campo pro¬ 
prio, sed eorum magisterium valet quatenus argumentis certis in propria 
specialitate fulcitur. Si de re morali iudicia ferre volunt, eorum sententia 
eatenus valet quatenus ratiocinio naturaliter valido ordinis moralis vel argu¬ 
mentis theologicis fulcitur, independenter a specialitate scientifica quae alia 

methodo veritatem prosequitur et ad aliud tendit obiectum, in qua ipsi 
sint periti. 

Certe accidere potest quaedam iudicia moralia, etiam magisterii authen¬ 
tici non infallibilis, esse inexacta vel etiam falsa, ex ignorantia disciplinarum 
humanarum et defectu cognitionis doctrinae revelatae in determinatis adiunc- 
tis, sed hoc non est supponendum nisi probetur sufficienter, quando clara 
intentio magisterii fuit aliquid certo docendi. 

Ex circumstantiis historicis explicavit S. P. Pius XII exaggeratam doc¬ 
trinam superioritatis potestatis spiritualis supra temporalem, quam tenuit 
Bonifacius VIII quamvis in Bulla Unam Sanctam, habeatur infallibilis defini¬ 
tio necessitatis ad salutem subiectionis omnis humanae creaturae sub Ro¬ 
mano Pontifice (et quidem ratione peccati ut ipse Bonifacius declaraverat) 
(D. 875). 

Potestne admitti sententiam Pii XII circa matrimonii usum, quam pro¬ 
posuit in notissimis allocutionibus, saltem quatenus excedit et magis parti¬ 
culariter determinat doctrinam Pii XI (Enc. Casti connubii) iam evacuatam 
fuisse vi sua obligatoria ex perspecta evolutione quaestionis, in lumine scien¬ 
tiarum naturalium, socialium et psychologicarum? 

Non ita censet Summus Pontifex feliciter regnans {A.A.S., 1964, p. 588), 
qui ait praedictas normas habendas esse validas, quoadusque ipse Romanus 
Pontifex eas in conscientia autumnet esse modificandas. 

Ideo vel praescindendum est ab hac quaestione in schemate XIII, vel 
transcribenda ipsissima verba Summi Pontificis. Agere ex professo in Con¬ 
cilio de ethica coniugali et simul praescindere a normis quas Pius XII pro¬ 
posuit, esset practice earum valorem negare ut aliqui theologi fecerunt, et 
post ipsos publicistae etiam catholici (v. g. Haring, Hechos y dichos mense 
octobre 1964). 

Silentium in re mere theoretica vel re practica minoris momenti, potest 
significare unice rem non esse maturam ad tractandum vel non esse oppor¬ 
tunam actualem tractationem; in re praesenti videretur implicita saltem im¬ 
probatio doctrinae Pii P. XII et duceret forte ad violationes legis divinae 
quae imputabiles essent, saltem indirecte, negligentiae Magisterii Ecclesiae 
vivi. 

De obligatione coniugum assentiendi magisterio Ecclesiae, vix aliquid 
dicitur in annexis sufficienti claritate, et quidem per transennam. 

Modus loquendi in schemate hac de re videtur appropinquare senten¬ 
tiae anglicanorum quam reprobavit Pius XI in Enc. Casti connubii nec longe 
abesse a placitis fautorum moralitatis situationis quam exclusit S. Pontifex 
Pius XII ( A.A.S., 1952, pp. 273 et 414). 

[Subsignaverunt etiam ] L. Cabrera Cruz, ep. San Luis Potosf; J. Manrique, 
ep. Orurensis; F. Romo G., ep. Torreon; S. Quezada, ep. Aguascalientes; F. A. 
Marrocco; J. Nepote, ep. tit. Elo; S. Ruiz, ep. Chiapas; J. Reddington; L. Audet, 
aux. Quebec; C. Quintero Arce, ep. Ciudad Valles; Fidelis, ep. Chilapa; I. L. 
Arroyo, ep. Tuxpan; Alfonsus, ep. Papantla; S. Mendez Arceo, ep. Cuernavaca; 

R. Arrieta V., ep. Tilaran; F. Santiago Benitez, aux. Assuncion; F. Valenzuela, 
ep. Antofagasta; A. Lorscheider, ep. Santo Angelo; M. Talamas Camandari, ep. 
Cindad Juarez; A. Lopez Avina, arch. Durango; J. E. Robles, ep. Tulancingo; 
E. Corripio A., ep. Tampico; A. Szymanski, adm. ap. San Andres Tuxtla; V. Al- 
varez Tena, ep. Apatzingan; R. Ayala, ep. Tehuacan; J. M. Pericone; M. Longo 
Dorni, ep. Pistoia; J. Navarrete, arch. Hermosillo; P. Bantigue; F. Gomez, arch. 
Antequera; M. Lopez, arch. Japala; P. Munoz Vega, eoad. Quito; L. Manresa 
Formosa, ep. Quezaltenango; J. Ali Lebrun, ep. Valencia; J. J. Bernal Ortiz, 
arch. Ciudad Bolivar. 


3 

Exc.mus P. D. ALOISIUS ALMARCHA HERNANDEZ 
Episcopus Legionensis 

In cap. IV huius schematis, ubi de praecipuis muneribus christianorum 
in mundo huius temporis, in vita oeconomica et sociali, et de « solidarietate » 
familiae populorum promovenda, tractatur, nihil dicitur de aequitate so¬ 
ciali, de qua tum Pius XII tum Ioannis XXIII locuti sunt. 

Aequitas enim, ut virtus socialis, est quid fundamentale in campo am¬ 
plissimo solidarietatis humanae. Ea igitur inseritur quod aequum et con¬ 
veniens est ad relationes sociales rite promovendas tum in ambitu nationali 
tum in ambitu internationali. 

Aequitas est virtus intermedia inter iustitiam et caritatem. Ex iustitia 
participat quia aequitas est quaedam « adumbratio seu ratio iuris », quae 
homines impellit ad praestandum quod aequum et conveniens est ad rela¬ 
tiones sociales humaniores constituendas et firmandas. Aequitas est, ut ipse 
Ioannes XXIII dixit, « postulatio humanitatis » (cf. Mater et Magistra). 

Ex caritate, aequitas sumit amorem, ut virtutem naturalem, prout in 
omnibus hominibus inveniri potest, etsi anima eorum ad fidem nondum 
aperta sit. Aequitas est amor ex ipsa solidarietate naturali hominum ema¬ 
nans. Christianus vero, hunc naturalem amorem ad ordinem supernaturalem 
elevando, aequitatem in caritatem convertit. 

Aequitas, iam antequam appareat miseria et indigentia, in vita sociali exi- 
stere debet ut non desit in relationibus hominum sensus verae humanitatis. 
Campus proprius aequitatis est « aequum et conveniens ». 

Iustitia, relationes humanae fiunt possibiles. Aequitate, fiunt humaniores. 
Caritate, humanissimae seu christianae fiunt. 

Homines pauperes et humiles, qui maiorem partem societatis constituunt, 
frequenter ignorant leges sociales; attamen vocem naturae audiunt in se 
ipsis intus impressam, quae vitam vere humanam exigit, eorum dignitati per¬ 
sonali respondentem. 

Aequitas etiam humanam promotionem postulat, quae possibilem faciat 
humanam plenitudinem, filio Dei convenientem. Hoc est quod in ps. 118 a 
Deo postulatur: « Ecce concupivi mandata tua: in aequitate tua vivifica me ». 

Aequitas est virtus regulans convenientem distributionem omnium bo¬ 
norum ad vitam socialem humaniorem reddendam. 

Pius XII eam proponit ut norma ad congruam distributionem bonorum 
materialium. Ita in Litt. Enc. Sertum laetitiae, ait: « Bona quae pro homi¬ 
nibus universis Deus creavit, aequa ratione ad omnes affluant, iustitia duce, 
caritate comite ». 

loannes XXIII iudicavit « ad iustitiae aequitatisque normas revocandas 
esse » regulationes omnium relationum in campo oeconomico-sociali, tum 
« inter opifices et moderatores societatum bonis parendis », tum inter « varia 
rerum oeconomicarum genera », ad hoc praesertim « ut discrepantiae... tol¬ 
lantur penitus, vel saltem imminuantur » et « populares multitudines inopia 
et fame » laborantes, debitis subsidiis iuventur (cf. Mater et Magistra). 

In hoc campo aequitatis socialis, Ecclesia potest suas partes habere aequo 
iure ac in campo caritatis. Agitur enim de doctrina et de normis statuendis 
tum ad individuorum tum ad societatis conscientiam formandam. 

Ergo aequitas socialis inseri debet in hoc schemate ut una ex praecipuis 
normis quibus christiani in mundo huius temporis operari debent. 

Aequitas equidem est norma humanissima quae in nullo programmate 
sociali adhuc superata est et quae implet omnes hominum aspirationes in 
conformitate cum eorum dignitate personali. 

Concludendo, igitur, proponitur ut in cap. IV huius schematis, nn. 23 
et 24, ubi « de vita oeconomica et sociali » et de « solidarietate familiae 
populorum promovenda » agitur, loquatur de aequitate, simul ac de iusti¬ 
tia et caritate, ut in allatis documentis pontificiis fit sermo. 

Et hoc ita, si placuerit, fieri potest: 1) In pag. 27, alinea 20-21, ita di¬ 
catur: « Cum procul dubio hodie differentiae oeconomicae et sociales multis 
rebus graviter contradicunt tum iustitiae tum aequitati ... ». 2) In pag. 29, 
alinea 5, dicatur: « Omnino certum est gravissima iustitiae necnon aequi¬ 
tatis et caritatis obligatione... ». 


4 

Exc.mus P. D. ADALBERTUS ALMEIDA MERINO 
Episcopus Zacatecensis 


Pag. 33, in nota n. 5 ad 2 « ... et America Latina, ubi matrimonium tam¬ 
quam inutile et invalidum consideratur propter defectum involuntarium 
prolis; ... ». Haec assertio non videtur vera. In Mexico numquam audivi 
neque a fidelibus, neque a sacerdotibus vel episcopis quid simile. Quaesivi 
etiam confratri episcopo ex Argentina et idem mihi testificavit: « hoc in 
mea Patria non auditur ». Ergo si tali modo generali hoc asseritur, falsum 
est. Rogo ut illa nota admoveatur vel reducatur ad limites veritatis. 

5 

Exc.mus P. D. ALFREDUS ANCEL 
Episcopus tit. Myrinensis, aux. Lugdunensis 


Quae dicturus sum directe sese referunt ad n. 23, sed etiam sese exten¬ 
dunt ad n. 24, quia uterque de quaestionibus oeconomicis et socialibus agit, 
sive in campo nationali, sive in campo internationali. 

Quae autem in his numeris scripta sunt mihi omnino placent, sive quoad 
doctrinam quae exponitur, sive quoad spiritum vere evangelicum qui totam 
hanc doctrinam profunde penetrat. 

At textus noster adhuc melior efficeretur si explicite fundaretur in ipsa 
Revelatione divina. Non sufficeret aliqua citatio S. Scripturae ad illustrandam 
doctrinam, sed ostendi deberet quomodo nostra doctrina in verbo Dei fun¬ 
detur. Sane doctrina socialis Ecclesiae perfecte respondere debet exigentiis 
iuris naturalis, sed haec conformitas non plene sufficit. Oportet enim ut 
doctrina Ecclesiae ultimo fundetur in revelatione divina. 

Certe non est facilis usus Sacrae Scripturae in tali materia. Non inqui¬ 
rendae sunt in verbo Dei solutiones practicae problematum oeconomicorum 
aut socialium, neque ullo modo revelatio divina supplet inquisitiones mo¬ 
rales aut technicas, sed in S. Scriptura inveniemus lucem qua egemus ad 
illuminandam omnem inquisitionem. Insuper in S. Scriptura inveniemus 
vires quibus indigent homines ut voluntati Dei plene sese conforment. Doc¬ 
trina socialis quae unice in iure naturali fundaretur maximo sane gauderet 
valore sed, de facto, insufficiens evaderet ad solvenda problemata concreta. 

Forsan timebunt aliqui ne praesentatio doctrinae socialis in verbo Dei 
fundatae non-christianis offendat. Parcite mihi, Patres, sed contrarium puto! 
Quod enim nobis improbant non-christiani non est Evangelium Christi sed 
infidelitas nostra relate ad Evangelium. Quoties haec audivi a non-christia¬ 
nis! Non tamen putandum est quod ideo ad Christum convertentur, sed 
libenter, in genere, doctrinam Evangelii accipient, et nobiscum secundum 
spiritum Evangelii operabuntur. 

Quod autem ad christianos spectat, magis adhuc convenit fundamentum 
biblicum doctrinae socialis. Iis qui hanc doctrinam iam amplexi sunt, haec 
praesentatio biblica lucem, fortitudinem et gaudium afferet. Sic enim conscii 
erunt se posse, etiam in rebus oeconomicis et socialibus, tanquam disci¬ 
pulos Christi conversari. Iis autem qui huic doctrinae opponuntur quasi es¬ 
set mere humana aut quasi Ecclesia, eam docendo ex campo suo exiisset, 
haec praesentatio sanum timorem afferre posset. Quis enim auderet se profi¬ 
teri christianum, si verbis Christi sese opponit? 

In secunda autem parte orationis meae aliqua vellem praebere exempla 
quibus ostenderetur quomodo uti debeamus S. Scriptura in quaestionibus 
oeconomicis aut socialibus. 

Quae de spiritu paupertatis docentur in Evangelio, mihi videntur omnino 
necessaria ut in praxim deducantur sive vere humana organizatio laboris, 
sive iusta et aequa repartitio fructuum laboris, sive tandem subiectio totius 
oeconomiae exigentiis veri boni communis. 

Quomodo enim quis cupidine beneficii pecuniarii detentus aut sollici¬ 
tudine semper magis producendi oppressus, poterit exigentias iustitiae socia¬ 
lis prospicere eisque oboedire. Caecus erit et non poterit recte ambulare. 
Quondam audivi peritum in rebus oeconomicis dicentem mihi: « Sine pau¬ 
pertate evangelica, impossibilis semper erit iusta repartitio bonorum in mundo, 
tam in campo nationali, quam in campo internationali ». Ad omnes, et non 
tantum ad apostolos dixerat Iesus: « Qui non renuntiat omnibus quae pos¬ 
sidet, non potest meus esse discipulus » ( Lc . 14, 25. 33). 

Item quae in Evangelio dicuntur de spiritu humilitatis et servitii mihi 
videntur omnino necessaria ad statuendas relationes vere humanas inter 
homines qui in eadem laborant officina. Certissime auctoritas necessaria est 
in officinis sed qui praesunt loqui et agere debent cum operariis tanquam 
cum aequalibus coram Domino, scientes quod illorum et ipsorum « Domi¬ 
nus est in caelis et personarum acceptio non est apud eum » ( Eph. 5, 9). 
Non ergo tanquam instrumentis utantur hominibus sed in fraterna coope¬ 
ratione cum omnibus laborent. Neque tanquam duros aut dominantes sese 
exhibeant sed tanquam servos factos fratrum suorum ad exemplar Domini. 

Et quid dicam si agitur de pauperibus? Numquid sufficienter praedicavi¬ 
mus quae nos docuit Dominus de Lazaro et di vite aut de iudicio ultimo? 
Numquid sufficienter prolati sumus vocem Domini clamantis: « Fame pe¬ 
reo »? Et haec quibus praedicamus? Non sufficit enim manifestare doctri¬ 
nam Domini membris associationum caritatis, sed omnibus manifestanda est 
praecipue autem divitibus et potentibus huius mundi, ut salvi fiant et prae¬ 
ceptis iustitiae socialis toto corde oboedire possint. In regione pauperrima 
Americae Latinae audivi sacerdotem dicentem mihi: « Divites huius mundi 
adivimus ut pecuniam ab eis accipiamus; hodie aliquando eos contumeliis 
afficimus; quandonam, vero cum amore, eos evangelizavimus? ». 

Ultimatim, aliqua vellem enuntiare de communione fraterna qualis in 
Scriptura docetur. Recordamini quae in Actibus Apostolorum dicuntur de 
primis christianis: « Neque enim quisquam egens erat inter illos; quotquot 
enim possessores... afferebant pretia eorum quae vendebant et ponebant 
ante pedes apostolorum. Dividebatur autem singulis prout opus erat» 
{Act. 4, 34. 35). Certe erraremus si quaereremus in hoc modo agendi solu¬ 
tionem oeconomicam nostrorum problematum; sed talis modus agendi va- 
lorem propheticum praebet. Non poterunt problemata oeconomica solvi, si 
mere considerabuntur in se sine respectu ad exigentias communionis fra¬ 
ternae. Ibi ergo lucem habemus ut solutiones technicas vere humanas pos¬ 
simus invenire. 

Item in campo internationali lucem nobis praebet sanctus Paulus in 
sua secunda epistola ad Corinthios, ubi loquitur de eleemosina pro paupe- 

ribus Ierusalem. In primis evocat exemplum Christi qui, cum esset dives, 
propter nos egenus factus est, ut illius inopia nos divites essemus (cf. 8, 9) 
deinde pergit dicendo: « In praesenti tempore vestra abundantia illorum 
inopiam suppleat, ut et illorum abundantia vestrae inopiae sit supplemen¬ 
tum, ut fiat aequalitas » (14). Non ideo praescripsit Paulus, nescio quem sic 
dictum « egalitarismum » sed spiritum communionis fraternae in plena luce 
ponit. 

Nonne esset inutilis pro mundo disputatio nostra de communione spi¬ 
rituali in Ecclesia si haec communio non manifestaretur in modo repartiendi 
bona terrena inter omnes homines, secundum voluntatem Patris eorum. 

Conclusio mea erit in narratione alicuius dicti: Quadam die, tradide¬ 
rat aliquis christianus amico non-christiano textum sermonis Domini in 
monte. Hic non-christianus legit textum et reversus est, profunde commo¬ 
tus, dicens: « Si haec omnia in praxim deducerentur, omnia in mundo 
mutarentur ». Quod faciat Deus. 


6 

Exc.mus P. D. ANTONIUS ANOVEROS ATAUN 
Episcopus Gadicensis et Septensis 

Ad n. 23. Proprium Concilii est principia communia proferre quae op¬ 
portunam praebeant applicationem in casibus singularibus. 

Praetermittere autem non possumus mundi laboris aerumnas et acerbas 
multoties conditiones, quae ex Concilio postulant normas concretas, in quan¬ 
tum fieri possit, quibus, in aspectu sociali, obligationes conscientiae sta¬ 
tuantur. 

Vestrae attentae considerationi et etiam determinationi, venerabiles Pa¬ 
tres, hanc quaestionem fidenti animo submitto. 

Normae in schemate statutae quae attinent ad arduam et gravissimam 
quaestionem socialem mundi huius temporis, nimis generales et abstractae 
videntur, eaeque omni vigore carentes ad conscientiam in earum obligatione, 
urgendam. 

N. 3 respiciamus. « Evolutio oeconomica est vere humana, si, secun¬ 
dum rerum et temporum adiuncta, necessitatibus cotidianis et praecipuis 
hominis ita succurrit ut tota persona humana, quae altiora anhelat, inde pro¬ 
ficiat, sancte semper servata personarum, familiarum ceterorum que coetuum 
iusta libertate, ratione habita boni communis ». 

Num confidere possumus hanc formulam ita ambiguam stimulare posse 
patronos ad graves obligationes sociales solvendas, et urgentibus necessita- 
tatibus satisfacere, quibus nonnulli coetus proletariorum versantur? 

Similiter dicendum est de recommendationibus nn. 4, 5 et 6. « Ipsae 
autem formae et institutiones novis condicionibus continenter prudenter ac 
fortiter adaptandae sunt, ut semper conformes sint naturae et finibus illorum 

bonorum quippe quae verae omnium hominum utilitati et ipsi unitati foven¬ 
dae destinentur ». 

« Cum procul dubio hodie differentiae oeconomicae et sociales multis 
in rebus graviter contradicunt iustitiae sociali et essentiali unitati generis 
humani, omnes sane conatus suscipiendi sunt, ut, iuribus personae huma¬ 
nae servatis et ratione habita propriae indolis uniuscuiusque populi, eius- 
modi discrimina quam citissime minuantur, et tandem aliquando remo¬ 
veantur. 

Cum oeconomicus et socialis progressus fontem et vim sumat ex 
socia hominum actione, irrationabile et iniustum est progressum istum 
quaerere excludendo operarios, quaecumque est forma laboris eorum, a 
iusta perceptione fructuum laboris communis, et redigendo eos quodam¬ 
modo in servitutem sub iugo propriorum operum », « ut operarii universi 
in vita officinarum vere et efficaciter agnoscantur ut socii in communi opere ». 

Admodum plura dixerunt Romani Pontifices Leo XIII, Pius XI, Pius XII 
et Ioannes XXIII. 

Et adhuc non desunt catholici qui suam individuam utilitatem, suum 
unicum commodum quaerunt, et activitatem suam, proprium bonum tan¬ 
tummodo respicientem, tenaciter servant. Hoc certe, contra bonum sociale; 
est cum hi catholici signo oeconomiae liber alitatis infecti sint. 

Quid igitur faciendum? Submisse existimo, Concilium respondere de¬ 
bere anxietati operariorum. 

Quomodo? Ex una parte, doctrinam altius elaborando. Potius respondea¬ 
mus concrete iis quibus satisfieri possit. Et potissimum remedium praebeatur 
necessitatibus urgentioribus. 

Existimo conscientiam catholicorum serio gravandam esse, necnon omnium 
hominum bonae voluntatis, ut magnanime adimpleant sua munera ad iusti- 
tiam socialem respicientia. 

Radix concretionis esse posset: 1. Quaenam elementa iustitiam socialem 
constituunt? Nimirum salarium sufficiens. Nonne et beneficiorum partici¬ 
patio, et salarium familiare, et socialis praevisio sunt elementa integrantia 
iustitiae socialis? Nonne consentaneum esset ut aliquid de his Concilium 
diceret? 

2. Non id consequemus ut statuatur iustitiam socialem partem esse iusti¬ 
tiae commutativae? 

3. Si vero iustitia socialis iustitiae commutativae pars est, quibus obliga¬ 
tionibus conscientiae adstringuntur transgressores erga fraudatos? Aliquae 
determinationes quamvis minimae sed clarae et concretae, si possibile sit, 
ad hoc desiderantur, similiter ad iura proprietatis privatae attinentes, quae, 
licet possit, officiis socialibus non satisfacit. Nonne responsum esset Con¬ 
cilii in ordine pastorali mundo laboris ita indigenti omni conscientiae socia¬ 
lis, et intelligentiae et considerationis et iustitiae? 


12 

Exc.mus P. D. IGNATIUS ARBULU PINEDA 
Episcopus Huanucensis 

In schema de Ecclesia in mundo huius temporis ( Adnexa ) agitur, et 
quidem bene, in genere, de Matrimonio et Familia ( Adnexum II), sed meo 
humili iudicio in considerationes elevationis moralis, quasi cum sapore 
mystico, incidit. Non omnes fideles proh dolor! ad vitam matrimonialem 
ferendam tanta cum morali altitudine optime parati sunt. 

Et etiam verum est, tantum in istis quantum in aliis aspectibus forma¬ 
tionis vitae christianae, nos omnes Pastores animarum — a me ipso inci¬ 
piendo — aliquam culpam habemus quia non cum omnibus viribus nostris 
in apostolatum nostrum laboramus... 

Brevitatis causa ad punctum ibo. In pag. 21, n. 6, agitur de foecundi- 
tate matrimonii, videtur hic, speciatim in pag. 22, linn. 33 et ss., ubi de 
continentia periodica loquitur, aliquid dicere de « anticonceptivis » (ut di¬ 
cunt), modo expresso de quaedam pillulis quae — ut satis notum est — 
in aliquibus locis, iam in usu sunt. 

Ad rem fideles aliquod verbum, aliquam moralem orientationem spec¬ 
tantes spectant. 

Ex pastorali experientia nostra obiectiones quae saepe saepius contra 
methodum continentiae periodicae, vel rythmicae (Ogino-Knaus) a fidelibus 
allatas satis cognoscimus. 

Applicatio huius methodi non omnino secura effectivaque est, dicunt. 
De ipsa applicatione sorpresas in elevato per centuario, exoriuntur. Medici 
eminenti ita etiam affirmant. Data occasione nomina eorum pandere pos¬ 
sumus. 

Ista de causa conveniens videtur aliquid ad rem dicatur, speciali modo, 
ut dictum est, in sua morali transcendentia. Contrario fortasse in stuporem, 
melius dicam, in dubium, fideles evadant. 

Multoties ista vel similia argumenta de ore fidelium audivimus: « Ob 
notissimas oeconomicas difficultates hodiernas non possumus multos filios 
alere et educare... vos omnes sacerdotes, permagnam realitatem nostri pro¬ 
blematis nescitis, quia data particulari conditione vitae vestrae, sine ullis 
uxoratorum obligationibus, onus non supportatis... ». 

Sapienti maturoque iudicio Patrum, per specialistas medicos ad Conci¬ 
lium invitatos, assessoratorum, quaestionem hanc, urgentis practicique pa¬ 
storalis momenti, relinquimur. 

Attamen si Patres quaestionem -tractare noluissent, Sancta Sedes, in ul¬ 
tima instantia, verbum suum dicet, salvo meliore. 

Sed mihi liceat, sublineando verba , in hac momentosa re insistere; e 
contrario fortasse Concilium nostrum, charactere pastorali constitutum in- 
signitumque, fidelium spectationi nos respondebit, saltem in materia ista. 

Exc.mus p. d. hyacinthus argaya goicoechea 

Episcopus Mindoniensis-Ferrolensis 

In hoc schemate priusquam de promotione culturae, vita oeconomico-so- 
ciali, solidaritate humana et pace ageretur, videtur etiam opportuna aliqua 
affirmatio de religiosa promotione. 

Ante n. 22 schematis, introducendus esset alius subtitulus « De cultu 
religioso fideliter exsequendo », vel « De religione exercenda et promovenda ». 
In eo proclamari poterit officium honorandi Deum per executionem cultus, 
tum interni, tum externi; tum individualis, tum socialis, in diebus dominicis 
et festivis, per actus positivos religionis et per abstentionem ab occupatio¬ 
nibus, quae illam sanctificationem impediant. Nam dies festi hodie multis 
in locis vigorem spiritualem non monstrant, sed e contra exhibent faciem 
macilentam et infirmam Ecclesiae. Etenim cum sinceritate et animi dolore 
fateri debemus saepe saepius, apud nos dies Domini nullo modo esse sanctos, 
sed e contra, constituere veluti generalem apostasiam. 

Praesentia Ecclesiae desideratur ad hoc scandalum tollendum, sensum re¬ 
ligiosum festorum ad pristinum valorem in animos fidelium revocando. 

Ad hoc humiliter audeo commissioni sequentes observationes pro¬ 
ponere: 

1) Solemni admonitione reaffirmanda est obligatio quae catholicis 
urget ad assiduam participationem et activam in Sacrificio Missae diebus 
dominicis et festivis. 

2) Sanctificatio festorum, nedum individualis, socialis debet esse et 
solemnis. Non probanda videtur proinde theoria et praxis nuper inventae, 
ex quibus singulae partes populi christiani, singulos dies dominicos succes¬ 
sive, ut ita dicam, in suam vicem, per hebdomadam sanctificarent. 

3) Prae oculis habita intensissima et in dies augente inter-communi- 
catione populorum et nationum, ubique, in quantum sit possibile unifor- 
manda et restringenda festa non dominicalia videntur. 

4) Cessatio operum diebus festis urgeri debet, non modo ut corporis 
et animi vires a dura et quotidiana exercitatione profundius relaxentur, sed 
etiam ut parentes attendere possint necessariae convivendae cum sponsa et 
filiis et ita dies festi sint dies familiaris compenetrationis et non disgrega- 
tionis. 

5) Tollendi videntur denominatio et conceptus laboris servilis, utpote 
obsoleti et inepti, immo et molesti menti societatis hodiernae. 

6) Attentis adiunctis mechanismi et crescentis automationis in labo¬ 
rando, prohiberi debent cuiuslibet indolis opera, quae sint continuatio offi¬ 
cii, professionis, seu laboris quotidiani, secundum proprium statum unius¬ 
cuiusque, utpote quae impediant finalitatem religiosam et requietivam ta¬ 
lium dierum. 

7) Prohibendae quoque sunt aliae occupationes quae ex utilitate oeco¬ 
nomica sive ex animo lucri suscipiuntur cum impedimento ut quis Deo, vitae 
familiari, culturae religiosae vacari possit. 

8) Inter signa temporum validissima extant exercitationes omnis ge¬ 
neris culturae physicae, ut aiunt, « deportivae », quae iuvenes — et etiam 
ipsos episcopos aliquando — alliciunt, quae quidem, Ecclesia mater, iuxta 
effatum « mens sana in corpore sano » nedum condemnet, potius laudat, 
ordinat, et aliquando etiam promovet, ut aliqui episcopi hic praesentes (Va¬ 
lentiae in Hispania) maximo cum fructu faciunt. Iam vero hae publicae 
exercitationes in diebus festivis solent praecipue exerceri. Commendanda 
videtur christiana moderatio in his relaxationibus corporis, ne immoderata 
cupiditas spectaculorum, competitionum in ludis, excursionum ad mon¬ 
tana etc. — quae saepe plus fatigationis afferunt quam ipse labor quotidia¬ 
nus — animum impediant ad cultum religiosum, culturam spiritus, vitam fa¬ 
miliarem intimius fovendam etc. 

9) Occupationes potius relaxativae tensionis hebdomadariae et alie¬ 
nantes ab otio, fautore vitiorum, permittenda videntur, quia officia religiosa 
hodie nimis abbreviata sunt etiam pro his qui velint eis interesse, et quia 
non impediunt sed iuvant ascensionem animae et perfectionem humanam. 

10) Praeter participationem in sancto Sacrificio Missae, praescriptam, 
commendentur et alia sacra officia vespertina, iuxta Constitutionem de Sa¬ 
cra Liturgia. 

Votum. Ante n. 22 introducendus esset alius subtitulus: De cultu reli¬ 
gioso fideliter exsequendo. 

1. Proclamandum esset officium honorandi Deum diebus festis. 

2. Restringenda festa non dominicalia et ubique uniformanda. 

3. Revisenda divisio laboris in servilem et non servilem. 

4. Revisendus conceptus laboris, attentis hodiernis adiunctis automa- 

tionis. 

5. Commendanda christiana moderatio in relaxationibus corporis et 
animae in diebus festis. 


9 

Exc.mus P. D. REMIGIUS AUGUSTIN 
Episcopus tit. Turuzitanus, aux. et adm. ap. P'ortus Principis 

N. 24 iure meritoque agit de solidaritate hominum « in re politica, so¬ 
ciali, oeconomica », et recte asserit « germanam hominis promotionem fru¬ 
stra sperari e solo progressu oeconomico vel ex incremento formationis mere 
intellectualis et technicae. Evolutio ergo oeconomica, ut iuvet, ad verum 
progressum populorum organice promotioni spirituali, intellectuali, morali 
inserenda est ». Attamen, meo humili iudicio, omnia ista incompleta sunt. 
Etenim: 

A) lura primordialia hominum, in quibusdam nationibus, publice et 
impune conculcata esse ab eis qui munus habent illa fovendi, nemo non 
videt. Nunc autem iura ista fundamentum constituunt cuiuscumque reno¬ 
vationis. Cum Concilium ad solidarietatem hominum confugit ut progres¬ 
sus generis humani obtineri possit, a principiis initium ducere debet. Cete- 
roquin schema (pag. 22, linn. 25-29) dicit: « Quare christifideles intrepide 
non solum... et pessimismo abdicatis ». Sed ut claritas et vis magis appa¬ 
reant superfluum non est super argumentum instare. 

B) Ad praxim solidarietatis fovendam, schema postulat Instituta inter- 
nationalia. Logice consequitur Instituta ista libertatem populorum colere 
teneri sed a negotiis internis nationum totaliter sese abstinere debent. At¬ 
tamen, quid faciendum cum negotia interna civium iura totaliter coarctant? 
Mihi videtur quod externi, salva semper libertate nationum, ius habere de¬ 
beant adimplendi officium caritatis erga oppressos sublevandos. Nam, meo 
humili iudicio, affirmari potest: « Nationes propter homines, non autem 
homines propter nationes ». Haud dubio nationes ius habent sese defen¬ 
dere; attamen conditio consideranda est in qua civibus impossibile evadit 
tyrannum repellere. 

Cum res ita se habent, votum facio: Pag. 28, lin. 27, post verba « tunc 
enim natio vere evolvitur », addere: « cum iura humanae personae reco¬ 
gnoscuntur ac proteguntur et cum... ». Pag. 29, lin. 39, addere: « Instituta 
ista officio fungebunt interveniendi in communitatibus aut nationibus ubi 
iura civium impune neglecta atque conculcata sunt. Ut iura efficaciter pro¬ 
moveantur eadem instituta media necessaria praedisponere possunt ». 


10 

Exc.mus P. D. IOANNES BADRE 
Episcopus tit. Aquaenovensis in Proconsulari, aux. Parisiensis 

Sequentibus schedulis quae, experientia ministerii mei apud rei militaris 
peritos, milites et duces, opportunae mihi visae sunt (videlicet circa par. 8 
et 12 Adnexi V, n. 25 schematis de Ecclesia in mundo correspondentes) 
per modum animadversionum mitto. 

Ulterius tamen alias, si placet, circa totum illum schema animadversio¬ 
nes mittam. Maximi enim schema illud mihi momenti videtur. Sed immensa 
materia resque difficiliores exponendae mature excogitari debent. Circa quae 
opportune scriptum est (schema, p. 43) diversiter praesentandas esse quae 
auctoritatis diversae S. Patribus Concilii apparebunt. Postea iam in aula 
dictum fuit non eodem modo, cum adloquuntur, enuntiandas esse veritates 
vel exhortationes tum christifidelibus tum non-christifidelibus. 

Partim enim convenit — cum in praesenti schemate tractabitur de con¬ 
ditione ecclesiae Christi per historiam mundi et consequenter in praesenti 

tempore — illius testimonii in plenitudine Spiritus quo, exempli gratia, pro¬ 
fitentur tam Constitutionis De sacra liturgia considerationes prooemii quam 
schematis De Ecclesia capituli primi, enuntiandi modo uti. Haec enim, ut 
dictum fuit in aula, enuntiandae sunt verbis S. Scripturae (praesertim Actuum 
Apostolorum et Apocalypseos) necnon iis locutionibus et imaginibus quibus 
antiqua et communis patrum et doctorum traditio usa est. 

Partim autem convenit etiam, relictis quovis peculiaribus difficultatibus, 
de generalibus tantum problematis principia moralitatis enuntiare ita ut, 
scientiis nimia velocitate progredientibus, pro novissimis futurasque quae¬ 
stiones valeant et populis omnibus accessibilis utilisque sit doctrina sic so- 
lemniter propinata. Adhuc in aula iuste dictum fuit et oportet quasi aequa¬ 
liter docere de quaestionibus quibus laborant tum maximae « progressae » 
nationes cum hi populi qui adhuc simplicibus moribus vitam degunt. Nam 
omnes Patris caelestis filii sunt et ab Eo aequaliter amantur et salventur in 
Christo. 

Quaqua in parte magnae illius materiae discriminare et testimonium fidei 
christianae, et enuntiationes principiorum moralium et congruentes exhorta¬ 
tiones vel monitiones diversis speciebus hominum destinatas, labor magnum 
ergo est. Itaque circa aliquibus capitulis, in quibus modeste puto aliquid 
utile proponere posse, pedetentim, auxilio competentis periti, procedam et, 
si placet, per partes mittam. 

Adnexa V, n. 8, p. 51, lin. 4. Ultimae duo lineae medias tantum par¬ 
tes quaestionis exponunt scilicet positivam ex parte communis naturae et 
negativam ex parte patriarum diversarum; quod scandalum recti amoris pa¬ 
triarum praebere potest. Suadere enim videantur ablationem omnium parti- 
cularitatum ad uniformitatem quandam creandam. 

Itaque, sicut unitati ecclesiae non repugnat diversitas rituum, lingua¬ 
rum, sacrorum artium, litterarum, etc., quae ad catholicitatem spectant, ita 
in humano generi (sicut etiam in qualibet familia) diversitas individuorum 
seu collectivitatum essentialiter concurrit ad pulchritudinem et perfectio¬ 
nem maioris toti existenti. 

Et sic loco sententiae melius nobis videtur dici, delendo: « Nam homi¬ 
nes magis., historiae et culturae »: « Itaque omnes qui, ad eas fructificandas, 
colentes peculiares facultates suae patriae — quae eis proxima est in caritate — 
directe vel indirecte intendunt ut, per divitias illas peculiares, ad omnium 
gentium bonum, per boni universalis communis augmentum, perveniant, ef¬ 
ficaciter et laudabiliter ad pacem promovendam et pleniorem perfectionem 
humani generis attingendam laborant. Nam rectus amor patriae non destrui¬ 
tur sed perficitur in amore omnium hominum ». 

Vel loco ultimae sententiae: « Utinam meminerint omnes hunc amorem 
hominum societatumve, quae in natura et caritate proximiores sunt, per 
devotionem bono communi totius humani generis, non destrui sed perfici in 
amore omnium humanorum fratrum ». 

Adnexa V, n. 12/1, p. 54, lin. 12. Ne loco datur utopico temerarioque 

zelo pacis, valde utile est doctrinam Ioannis PP. XXIII, in Vacem in terris 
propinatam compendiose rememorare. Et ideo ad calcem paragraphi hoc vi¬ 
detur opportune addi: « De pace sic dicta armata, ad pleniorem concordan¬ 
dam in securitate, iustitia et ordine, non alia est via quam illa quae primo 
oritur in desiderio mutuae cognitionis, honoris consensionis, fiduciae; deinde, 
difficultates habituales per arbitrium munera solventes, pedetentim pro¬ 
greditur; et tandem, progressive et secure, ad minutionem armorum per¬ 
venit; antequam universaliter et totaliter destruantur ». 1 Ioanni XXIII Enc. 
Vacem in terris, ed. Vaticana, 1963 (1606), p. 35 in fine. Omnibus tamen 
persuasum esse debet, non posse neque rei militaris augendae intermitti 
studia, neque arma imminui, neque — quod caput est — usquequaque 
armamenta de medio tolli, nisi huiusmodi ab armis discessus plenus ex- 
pletusque sit atque ipsos attingat animos, nisi scilicet omnes concordem sin- 
ceramque dent operam, ut ex animis metus atque anxia belli expectatio pel¬ 
lantur. Id autem poscit, ut pro suprema lege, qua hodie pax continetur, 
alia prorsus subiciatur, qua statuatur, non in pari rei militaris apparatu, sed 
in mutua tantummodo fide, veri nominis pacem inter populos firmam posse 
consistere. Quod nos fieri posse confidimus, cum de causa agatur, non tan¬ 
tum rectae rationis normis imperata, sed etiam summopere optabili et bo¬ 
norum uberrima, seu aliis verbis: « Quid refert arma destruere cum, perma¬ 
nentes in odio, corda sunt hostiles et homicidio parati ». 

Adnexa V, n. 12/2, universim. In nonnullis statibus periti milites quae¬ 
runt, inveniunt et perficiunt secretas novasque armas, quorum plurimae mo¬ 
derari non possunt. In contra atomicae sunt parvae armae quae localiter 
geruntur ad modum sic dictarum armorum classicarum, et aliquae quidem 
minoris effectus sunt istarum classicarum armarum. Non ergo dandum est 
locum deridendi peritis rerum militarium vel Christi inimicis. Proponimus 
ergo sequentes modos enuntiandi: lin. 4 « ... defendere usus tamen armorum, 
atomicarum, biologicarum, chimicarum, radio activarum, et quorumlibet alia¬ 
rum quorum effectus nullo modo ... ». Lin. 8 « ..., ut non solum bellum 
supradictis armis utens, ab omnibus ... ». 

Adnexa V, n. 12/4 penultima linea: Sententia proposita videtur vitanda 
quia intelligi posset ut asserens obiectionem conscientiae solum et plenum 
testimonium christianae lenitatis esse. Dicatur: ... leges eos respiciant, qui, 
vel ad lenitatem christianam singulariter testandam, vel propter reverentiam ... 

Adnexa V, n. 12/5 ultima linea. Sententia proposita nimis restrictiva est, 
prout tempore belli limitatur. Difficultates enim principales tempore pacis 
oriuntur de his qui arma ut sic gerere nolunt. Loco ergo: « ex conscientia 
servitium militare in bello recusent », ponatur: « ex conscientia arma ge¬ 
rere recusant ». 

Adnexa, n. 12/5 ultra ultimam lineam additio. Ut haec valde sana doc¬ 
trina melius perveniat ad aures eorum qui futuris temporibus auctores fo¬ 
rent tormentorum, attendendum est eos esse aliquo modo societatis mode¬ 
ratores seu delegatos ipsorum. Prout sunt moderatores magis respiciunt bo- 

num toti quam bona singularia uniuscumque partis vel individui. Et ideo 
minimi momenti aestimantur considerationem individuorum. Valde, ergo, 
opportunum est et si haec humanitatis sententiae ostenderentur eis ut re¬ 
quisitas ab illo bono commune quod moderatores gerunt saepe intendunt sed 
quandoque ineptis actionibus promovere imperant. Sic ergo dici posset per 
modum additionis ad textum: « Avertent suos montes, moderatores socie- 
tum et eorum subdelegati ad considerationem quod nulla utilitas generalis, 
seu immediata seu remota, excusare potest ab illis immanis factis. Quia bo¬ 
num commune suae societatis ordinatur ad omnes personas humanas huius 
societatis et per universale bonum ad omnes homines. Qui ergo talia faci¬ 
nora perpetrantur traditores officii sui, eversores societatis eis commissae 
atque nefarii sontes simpliciter sunt ». 

11 

Exc.mus P. G. GILBERTUS BARONI 
Episcopus Albiganensis 

Loquor de praesentia Ecclesiae in mundo huius temporis per activita¬ 
tem caritativam relate ad solidarietatem promovendam, de qua n. 24, cap. IV. 
Ibi necessitas affirmatur mutui auxilii inter homines et inter populos; et 
christifideles, praesertim n. 8, adhortantur ad tale testimonium, tota agendi 
ratione, mundo huius temporis, reddendum, quo omnes gentes meminerint 
se esse unam familiam Dei; ideoque ad mutuum auxilium obligari. 

Quod testimonium nemo non videt maxime et invincibiliter a christifide- 
libus reddi posse per exercitium verae christicae caritatis. 

Purior Ecclesiae spiritualitas, potior libertas et efficacior virtus, in ope¬ 
ribus praesertim caritatis fraternae apparere debent; saepius, et recte, in 
schemate indicatur quomodo horum operum institutiones et formae, magis 
magisque mutari debeant, ita ut ecclesia tandem levetur illis activitatibus 
quas societas civilis magis in dies sibi adsumere debet, vel quas catholici, 
simul cum aliis christianis aut non christianis libentius adlaborantibus, exer¬ 
cere possunt. 

Quod cum iustum et opportunum procul dubio sit, minime tamen si¬ 
gnificare potest Ecclesiam renuntiare, aut minus deinceps se dedere velle 
operibus misericordiae, quae caritatis et solidarietatis testimonium directum 
et explicitum praebent, et quae a primordiis, semper fuerunt, et necessario 
usque ad consummationem saeculi erunt, essentialissimum Ecclesiae signum 
et splendida eius epiphania coram hominibus et gentibus. 

Duae sunt propensiones quae inter se opponuntur et pariter vitandae, 
de quibus schema nostrum magis et melius debet in lucem proferre et er¬ 
rorem et periculum. 

Propensio servandi activitates, structuras, formas temporis anteacti, 
quando Ecclesia vel muneribus fungebatur quae hodie certo spectant socie- 

tati civili, quae omnibus suis membris opem et auxilium ferre debet; vel de 
muneribus agitur quae civicus profectus iam non habet ut significationes 
christianae cantatis, sed iustitiae socialis. 

Quae munera et activitates, ob sua maxima onera et negotia, minus atque 
minus conveniunt facultatibus institutorum ecclesiasticorum, neque amplius 
manifestant hominibus, per activitatem sacerdotum et fidelium, amabilem 
vultum boni samaritani, Domini Iesu. Certe ergo efficax praesentia Ecclesiae 
in mundo huius temporis, requirit gradualem dimissionem horum inceptuum 
et institutionum. 

Alia ex parte opus est clare et firmiter ab opposita propensione cavere. 
Amitteret Ecclesia essentialem rationem suae praesentiae in mundo, si co¬ 
gitaretur progressum societatis civilis, sacerdotibus et fidelibus potestatem 
facere minoris studii operum caritatis christianae. E contra, verum est et 
firmiter est affirmandum in nostro schemate: proprietates mundi huius tem¬ 
poris, necessitas solidarietatis inter homines et ardentissimae postulationes 
christianae tum christianorum, tum non christianorum in hoc idem conve¬ 
nire: Ecclesia explicare debet activitatem caritativam non minoris gradus, 
immo multo maioris — sive constantia, sive ambitus amplitudine, sive nu¬ 
mero sacerdotum et fidelium ibi adlaborantium — quam faustissimis tem¬ 
poribus anteactis. 

Istae tamen activitates caritativae, sunt magis magisque transfigurandae, 
ita ut clarius in dies appareat Ecclesiae puritas supernaturalis, et eius prae¬ 
sentia in mundo authentica, nempe non mere philanthropica, sed omnino 
Christica sit, ad ipsam solidarietatem promovendam. 

Quod eo magis eveniet, quo magis huiusmodi activitates, characteres 
praebebunt ad ipsum mysterium essentiale Ecclesiae pertinentes, scilicet: 

1) Praesentia cari tati va Ecclesiae in mundo, non est retinenda eo ma¬ 
gis clara et efficax, quo maius sit pondus et copia naturalium instrumento¬ 
rum; e contra, in mundo huius temporis et amplius in crastino, eo magis 
erit clara et efficax, quo magis pondus illud fiat leve, et copia illa loco cedat 
certissimo spectaculo paupertatis evangelicae. Ingentes institutiones et opera 
(v. g. maxima orphanotrophia, hospitia, nosocomia, ingentes partitiones domo- 
rum, etc.) saepe prohibere possunt quominus Ecclesia perveniat, ubi indi¬ 
gentia hominum eorumque aegritudines, graviores sunt, et quibus mederi 
non potest formis securitatis socialis et publici auxilii. Instrumenta carita¬ 
tis Ecclesiae, si magis paupertate et humilitate exornata, praedita erunt 
maiori libertate, agilitate, vi penetrationis, subtilitate et celeritate. Agnoscet 
Ecclesia necessitates quas nemo adhuc detegit, auxilium afferet quo nondum 
pervenit nec potest pervenire ulla ex institutionibus societatis civilis: hoc 
modo Ecclesia revera manifestat suam ingenitam supernaturalitatem et ne¬ 
cessitatem, et exercet plenam solidarietatem. 

2) Praesentia earitativa Ecclesiae in mundo huius temporis debet esse 
magis magisque praesentia Amoris Personalis, quae scilicet inspirationem et 
alimentum unice accipit ab Aeterno Amore qui est Persona divina: oportet 

ut sit praesentia personarum a Spiritu Sancto vivificatarum, relate ad singu¬ 
las personas, quae sunt signatae personali praesentia Christi, signo scilicet 
doloris et paupertatis. Non ergo praesentia impersonalis institutionum, sed 
personarum, quae sint perfusae, non tantum iustitia et philanthropia, sed 
potius ardore martirion, testimonium ferendi scilicet, illius caritatis qua non 
adest maior, et quae, omnem solidarietatem quam maxime excedens, expri¬ 
mitur voluntate animam suam ponendi pro fratribus, qui sunt imago Christi. 

Huius unius praesentiae, mundus huius temporis habet maximam in¬ 
digentiam: si Ecclesia miracula nunc exhiberet, sed non talem praesentiam 
Spiritus Sancti in caritate, quantum fieri potest, integra et evangelica, histo¬ 
ricus occursus cum mundo huius temporis, promissum signum, non asse¬ 
queretur. 

3) Praesentia caritativa Ecclesiae hodie debet esse, arctissima ratione, 
coniuncta cum fractione panis. Non tantum debet fieri a singulis hominibus, 
quorum caritas alatur et animetur Eucharistia; sed aliud requiritur. 

Opus est activitate caritativa quae, qua talis et in universum, directe et 
manifeste effluat ex fractione panis, quam Constitutio de sacra Liturgia 
(art. 10) dicit culmen ad quod actio Ecclesiae tendit, et simul fons unde 
omnis eius virtus emanat. 

Ergo activitas caritativa quae simul: a) non solum aliquo modo affla¬ 
tum habeat et fundamentum, sed etiam sit inserta — sicut primis Ecclesiae 
temporibus — in Koinonia quae omnia praecellit, et perficitur in Divina 
Liturgia: quinimmo haec erit conditio prorsus essentialis, ut instauratio litur- 
gica non sit tantum ritualistica, sed renovatio integralis cohaerens et practica 
totius vitae Ecclesiae; b ) praeterea sit activitas caritativa, non solum singu¬ 
lorum hominum aut societatum et institutorum, quae aliquo modo similes 
sunt societatibus et institutis mere humanis; sed sit activitas supernaturali 
modo communitaria Ecclesiae, scilicet coetus consecratorum in sua plenis¬ 
sima et divina realitate et vita. 

Ergo opus erit quod magis magisque augeantur inceptus Ecclesiae in 
sua forma fundamentali, scilicet in suo primo nucleo, qui est communitas seu 
familia Dei paroecialis: quae, quatenus collecta circum Altare Dei in com¬ 
munione unius Panis et unius Agni immolati, conscientiam accipiat suiipsius, 
suarum facultatum et officiorum erga fratres. 

Praesertim erga fratres dolentes, qui in sinu communitatis paroecialis vel 
paroeciae valde proximi, vivunt, etiamsi inscii, mysterium Christi Crucifixi, 
quosque Amor personalis agnoscere debet, ipseque adiuvare, non aliis com¬ 
mittere vel alibi eorum translationem sinere: praesentia fratrum dolentium, 
est praesentia Christi, servanda et honore afficienda in familia paroeciali, 
sicut ipsa praesentia Augustissimi Sacramenti, in Tabernaculo ecclesiae pa¬ 
roecialis. 

Conclusio. Hoc modo reapse Ecclesia et Christifideles in singulis com¬ 
munitatibus paroecialibus, exhiberent coram mundo testimonium et exem- 

pium eloquens et irresistibile verae et plenae solidarietatis — et haec mihi 
videtur voluntas nostri schematis. 

Mea humili sententia ergo, de officio Ecclesiae et christifidelium, talis 
testimonii ferendi christicae caritatis in mundo huius temporis, sermo fieri 
deberet in n. 24. 


12 

Exc.mus P. D. HERIBERTUS BEDNORZ 
Episcopus tit. Bullensium Regiorum, eoad, c.i.s. Katovicensis 


Observari potest in mundo hodierno sub influxu celeriter subsequendum 
mutationum inter alia etiam conditionem socialem mulieris mutari et agni¬ 
tionem dignitatis personae humanae mulieris crescere. Quod notatur non 
tantum in terris missionum, sed etiam aliis in regionibus. 

S. Synodus merito exigit aequalia iura pro mulieribus ac viris, cap. IV, 
art. 2, linn. 7-12, salva tamen patris auctoritate in familia. S. Synodus me¬ 
rito etiam sublineat evidens factum a quovis multis in regionibus observan¬ 
dum mulieres viris tam in iuribus matrimonialibus quam in vita sociali 
aequiparari, cap. IV, art. 2, linn. 22-24. Sed S. Synodus non sat fortiter 
notat necessitatem quam maximae connexionis feminae, uxoris et matris 
cum familia. In universo mundo civilizato observamus nocivam tendentiam 
centrifugalem seu removentem feminam uxorem et matrem a familia et 
omnia signa demonstrare videntur modernas conditiones vitae ulterius fe¬ 
minam a familia remoturas esse. In quibusdam enim societatibus femina, 
uxor et mater, una cum marito laborare et necessaria pro sustentatione fa¬ 
miliae media acquirere debet, alibi conditiones vitae minime eam ad labo¬ 
rem cogunt, sed ipsa proprio marte cum zelo laborem extra familiam explet 
maxime hanc ob causam, ut familiae conditionem oeconomicam meliorem 
seque a viro independentem reddat et sui valorem augeat (Standard of life). 

Quoad matrem prole oneratam ordo socialis exigit, ut ipsa praeprimis 
de familia uti proprio et naturali regno curet et non aliis officiis, in quibus 
sese uti exsul haberi debet, implicata sit. Si quando conditiones vitae ob 
familiae bonum laborem mercenarium ab ipsa exigant, tunc laboret pro posse 
domi vel prope domum aut occasionaliter vel paucioribus quam viri horis, 
fortasse in occupatione semidiurna, sine detrimento pro familia et cum con¬ 
digna pro expleto labore remuneratione et firmis iuribus ad securitatis socia¬ 
lis praestationes. 

Sub his conditionibus uxor et mater iura et officia vitae matrimonialis 
digne adimplere poterit. Tunc etiam ipsa valores feminae religiosos, morales 
et culturales in educatione prolis tam necessarios augere poterit. 

Quae constituunt vitae matris erga prolem finem, qui subverti non de¬ 
bet per laborem mercenarium, cui mulier passim imprudenter, nam sine vera 
necessitate et sine ulla restrictione sese consecrat. 

Itaque proponimus ad pag. 24, art. 21, post v. 36, ita supplendus est: 
« Insuper S. Synodus exhortatur omnes, qui pro vitae oeconomicae direc¬ 
tione responsabiles sunt, ut matribus, quae educatione suorum parvulorum 
oneratae sunt et simul laborare coguntur, talis modus exercendi professio¬ 
nem facilitetur, ut vita familialis et educatio prolis quam minimum damnum 
patiatur. Agitur v. g. de labore professionali in propria domo vel prope 
eam, vel de semi-diurno solum labore extra domum sine amissione iurium 
ad securitatis socialis praestationes ». 

Ad n. 23. In maxime hodie urgenti novi hominis formatione respicienda 
est non solum eius vita interior exercitiis spiritualibus fovenda, sed etiam 
eius ad mundum externum habitudo, quae valde dependet ab eius proprie¬ 
tate privata bonorum materialium, quia ea facilitat evolutionem personali¬ 
tatis humanae in libertate. 

Propterea proprietas privata quam maxime diffusa esse debet non so¬ 
lum in nationibus, quae viam liberi progressus oeconomici et socialis ingredi 
incipiunt, sed etiam in nationibus divitibus. 

In nascente hodie automatisationis aetate, si non dabitur universaliter 
diffusa appropriatio non-possidentium, incidemus in pessimum capitalismum. 

Cuinam, quaero, divitiae in automatisatis fabricis sine operariis productae 
affluere debeant? Utrum solis paucis magnis proprietariis-milliardaribus ? 
Absit! 

Propterea in mundo hodierno Ecclesiae doctrina de proprietate privata 
bonorum etiam productivorum praesentanda est primario ut ius nihil possi¬ 
dentium ad acquirendam possessionem, secundario autem ut ius legitimorum 
possessorum ad suam moderatam proprietatem conservandam. 

Talis doctrinae de proprietate expositio optimum argumentum est, quod 
Ecclesia non sese identificat cum divitibus, sicut saepe Ei falso obicitur. 

Propterea praesentare cupio praesentem propositionem: in c. IV, in 
par. 23, in p. 27, lin. 14 legimus: « Ecclesia proinde nulli particulari syste¬ 
mati oeconomico obligatur ». Haec enuntiatio sequenti modo mutetur et 
suppleatur: « Ecclesia proinde nulli particulari systemati sive appropriatio¬ 
nis sive activitatis oeconomicae obligatur ». 

Insuper in fine eiusdem fragmenti, in linea 19 proponuntur talia verba 
addenda: « Talis autem ordo socialis, ad libertatis personae humanae exer¬ 
citium vere necessarius, in nascente iam aetate fabricarum automatisatarum 
sine operariis, obtineri nequit, nisi effective realisatur ius naturale non-pos- 
sidentium ad moderatam proprietatem acquirendam, non exclusa privata co- 
proprietate bonorum productivorum magni voluminis ». 

13 

Exc.mus P. D. AEMILIUS BENAVENT ESCUIN 

Episcopus tit. Cercinitanus, aux. eoad. Malacitanus 

Laudabilis quidem est conatus commissionis ad applicanda principia 
Evangelii magnis quaestionibus socialibus. 

Oportet, tamen, memoria tenere hunc laborem effici a Pontificibus inde 
a saeculo integro, ut numquam in Ecclesiae historia effectum fuit. 

Merito Romani Pontifices, a Leone XIII usque ad Paulum VI, vocantur 
« Papae civilizatores ». Docuerunt enim populos eorumque moderatores prin¬ 
cipia ad solvenda duo magna problemata hodierna: novum ordinem poli¬ 
ticum et novum ordinem socialem. 

Ex his duobus, gravior et difficilior est novus ordo socialis. 

Ad illum consequendum est tam digna attentionis ut « capitalismus ». 
Tam propter suam originem quam propter consequentias. 

Certo quodam modo tamquam pater progressus technici hodierni haben¬ 
dus est. Damnandus est non natura sua sed quia conceptus et natus fuit non 
solum extra ambitum christianum sed, quod peius est, extra ipsum ius na¬ 
turale. 

De hoc vitioso capitalismo aperte et fortiter locuti sunt Pontifices. 

Pius XI et recentissime Paulus VI in sua ad patronos catholicos italianos 
allocutione, inter eos eminent. 

In Quadragesimo Anno tradit Pius XI optimam descriptionem de ho¬ 
dierno capitalismo internationali, de eius potentia ac de effectu eius hege- 
moniae. « Omnium oculos percellit, nostris temporibus non modo coacervari 
opes sed immanem accumulari potentiam et despoticum potentatum oeco¬ 
nomicum penes paucos... Qui potentatus ab iis vehementissime exercetur 
qui, cum pecunias teneant et in eis dominentur, potiuntur etiam fenebris 
fidei et in credenda pecunia regnant, eamque ob causam veluti sanguinem 
administrant, quo vivit tota res oeconomica, et manibus suis quasi animam 
rei oeconomicae ita versant, ut contra eorum nutum respirare nemo possit... 
Ea vicissim virium et potentiae acervatio tria gignit concertationum genera: 
contenditur enim primo de ipso oeconomico potentatu, tum acriter decertatur 
de potentatu in rempublicam capessendo, ut eius viribus atque potestate ad 
oeconomicas congressiones liceat abuti; inter ipsas denique respublicas di¬ 
micatur... » ( Quadragesimo Anno, nn. 105, 106, 108). 

Paulus VI lucem christiani iudicii applicat ad capitalismum nostri tem¬ 
poris. Fatetur hodie non posse loqui de capitalismo « conceptibus quibus 
saeculo transacto definiebatur ». Sed addit: « verum est systema oeconomi- 
cum-sociale adhuc vigens in criterio unilateralitatis possessionis mediorum 
productionis et oeconomiae ad utilitatem privatam praesertim ductae, pacem 
non afferre neque iustitiam, si perdurat dividendo societatem in classes pe¬ 
nitus inimicas ». 

Concilium animadvertere debet hoc factum, nempe: verba Summorum 
Pontificum non semper diffusa fuisse sicut oportebat nec in ipsa quidem Ec¬ 
clesia. 

Huic malo subveniendum est et nullum alium efficax remedium quam 
recta conscientiarum efformatio socialis. 

Theologia moralis quae edocetur in textibus nostrorum seminariorum 
et collegiorum generatim non tradit normas pontificias. 

Tractatus de iustitia et iure radicitus est recognoscendus ut in eo specia¬ 
lem obtineat locum iustitia socialis, quae est virtus ad moderanda iura et 
officia civium cum societate et societatis cum civibus. 

Sed efformatio socialis conscientiarum pertinet praecipue ad nos ipsos, 
Episcopos, licet non parva obligatio attinet etiam ad educatores religiosos quia 
in eorum collegiis non pauci educantur eorum penes quos futurum regimen 
societatis erit. 

Magnus capitalismus, in dies melius constitutus et organizatus natio - 
naliter et internationaliter opponitur acceptationi criteriorum moralium iuris 
naturae et Evangelii. 

Et propter hoc operariorum ingens numerus ad marxismum tendit ab 
eoque allicitur. Quod quidem est magnum problema nostri temporis. 

Concilium urgere tenetur omni gravitate officium efformandi conscien¬ 
tias claras tenaces in ordine sociali. Renovatio enim societatis opus erit sem¬ 
per paucorum (minorias). 

Coetus paucorum (minorias) qui sibi clare proponant fines assequendos, 
scilicet: ut organa publicae administrationis adeo roborentur ut vere et rea- 
liter intenta coetuum pressionis bono communi subordinentur; ut vitent ni¬ 
miam bonorum accumulationem et, contra, eorum distributio quam ma¬ 
xime foveant; ut, denique, diversos coetus sociales gestioni atque ordinationi 
vitae oeconomicae consocient. Sine rigiditate in modo procedendi. 

Semper sunt formulae atque normae acceptabiles in amplo margine quae 
intercedit inter duo vitiosa extrema capitalismi liberalis et communismi, quae 
praeferenda sunt iuxta maiorem eorum efficientiam conformiter ad adiuncta 
loci et temporis. 

Aptiores ex his eligere exclusive pertinet ad responsabilitatem laicorum, 
maxime hominum publicorum. 

Coetus paucorum (minorias) qui, praesertim, imbuti sint spiritu pro¬ 
funde christiano; singulari spiritu iustitiae praediti ad resistendas pressiones 
cuiuslibet coetus socialis; magna fortitudine induti ad constanter agendum 
sine defectione ante difficultates; et, ante omnia, divites in authentica cari¬ 
tate ad sacrificia sustinenda et ad imbuenda eorum opera et actionem amore 
Christi qui, suaviter et fortiter, vinculis vere fraternis homines inter se 
iungit. 

Istum spiritum communicare et alere est proprium nostrae responsabili- 
tatis sacerdotalis. 

Munus etiam nostrum est et officium homines impellere eosque in pugna 
sustinere, neque facili neque levi, ut structurae sociales reformentur. 

Faveat Deus ut Concilium, doctrinis et consignis pontificiis fidele, nos 
stimulet ad conscientiarum efformationem et ad constituendos illos coetus 
paucorum (minorfas) quibus urgens renovatio societatis et operariorum evan- 
gelizatio prompte et efficaciter consequatur. 


14 

Exc.mus P. D. PETRUS BOILLON 
Episcopus Virodunensis 

Quae in art. 21, de dignitate matrimonii et familiae dicuntur, mihi magna 
parte placent. Attamen animadversiones sub triplici respectu proponere 
volo: de ordine materiae; de huius temporis experientia; de recursu ad 
Revelationem. 

1) Ordo materiae. Ut iam dictum est, si Concilium ab hodiernis audiri 
intendit, hodiernae mentis processum seu habitum sequi debet, scilicet: 
Primo morum hodiernorum observatione seu experientia incipiat, secundum 
illam quae dicitur methodus phaenomenologica. Secundo ad lumen atten¬ 
dat quod in divina Revelatione illi datum est. Tertio tandem sub hoc lumine 
responsionem det secundum ea quae primo investigata fuerunt. Si autem ea 
non procederet via, non censerent hodierni ad se illud loqui nec attentionem 
praeberent. Qua via et de matrimonio familiaque loquens procedere debet. 

2) Huius temporis experientia. Tres propono observationes. 

a) Olim in matrimonio finis intendebatur principalis, aliquando etiam 
unica, socialis , scilicet constitutio familiae ut fundamentalis societas humana. 
Ita persaepe ab ipsis parentibus conficiebatur, ut appareret potius tamquam 
unio inter patrimonia. Hodie vero praecipuum obiectum immediate a iuve- 
nibus intentum est coniunctio amoris, ita ut illis saepe erga patrimonium 
inest indifferentia. Quod quidem est progressus personalitatis fructus, quia 
magis aestimatur persona quam res. Item authenticus amor personarum 
aequalitatem requirit: unde tanto feminae dignitas recognoscitur, eo magis 
in matrimonio amor praestat. Sane tamen periculum adest quando familia non 
praevidetur ut societas stabilis. Attamen non possumus et nos in Sacro Con¬ 
cilio non videre homines huius temporis profundum ac tenerum amorem 
cupere quo mutuo vere et integre se tradant sicque mutuo invicem beatos 
reddant. Talis amor, per fas et nefas, in cantibus et carminibus, in libris et 
ephemeridibus, in radiopbonia, cinematographia, televisione quotidie in omni¬ 
bus populis extollitur. Quod quidem in moribus ac institutionibus, et prae¬ 
cipue in his quae ad matrimonium spectant, mutationes affert de quibus 
Concilium curam habere debet. 

b) Olim videbatur matrimonium ut societas ad pueros procreandos et 

educandos destinata. Hodiernis vero coniugibus magis intenditur ut unio 
stabilis amore fundata ac firmata ita ut apta sit ad pueros procreandos et 
educandos. Quod quidem consentaneum est cum doctrina Ecclesiae, e. g. 
cum Enc. Casti connubii, in qua Summus Pontifex Pius XI ait: « amorem 
coniugalem omnia coniugalis vitae officia pervadere et quemdam tenere in 
christiano coniugio principatum nobilitatis » (Denz. 3707). Amor enim et 
procreatio educatioque intimo nexu se mutuo implicant, nostrisque tempo¬ 
ribus manifeste apparet quantum funeste pueris sint procreatio educatioque 
quando verus deficit amor. Unde videtur hodiernis necesse esse, non solum 
leges morales erga societatem coniugalem proponi, sed etiam authenticam 
amoris coniugalis educationem promovere. 

c) Matrimonium christianum est simul realitas naturalis ac super- 
naturalis. Tanquam realitas naturalis, leges eius determinantur pro Ecclesia 
et e Revelatione, et e natura. Certe id quod e Revelatione formaliter pro¬ 
venit, est immutabile. Item lex naturalis ipsa est divina ac ex se immuta¬ 
bilis. Sed quod e natura emanat, secundum id quod de natura cognoscimus 
determinatur. Atqui nostris temporibus, e progressu scientiarum et physio¬ 
logicarum et psychologicarum et ethnicarum et socialium, natura melius per¬ 
cipitur ut apparet e laboribus eminentissimorum peritorum laicorum qui 
recenter Patribus pervenerunt. Unde nasci potest pro Ecclesia nova naturae 
intelligentia, et forsan nova et perfectior legis naturalis positiva determinatio. 

3) Recursus ad Revelationem. Quae diximus, Ecclesiae novas proponit 
quaestiones. Atqui ut diversorum temporum quaestionibus responsionem 
det Ecclesia, necesse est ut in Revelatione investiget, e qua nova et vetera 
extolluntur. Officium proprium Ecclesiae in eo consistit ut in nomine Domini 
Revelationis lumen diversorum temporum hominibus afferre appareat. Sed 
in schemate haud sufficienter meo sensu Ecclesia Revelationis lumine loqui 
apparet. Multa tamen ac perpulchra tam in Vetere quam in Novo Testa¬ 
mento dicuntur et de amore coniugali et de matrimonio. Omitti non potest 
in Sancta Ecclesia viros et mulieres divinarum nuptiarum mysterium illu¬ 
strare in virtute Sanguinis Christi. Mirabilis apparet iam in Vetere Testa¬ 
mento nuptiarum cursus usque ad Dominum Nostrum Iesum Christum. 
Redemptor Noster seipsum tradidit pro sponsa sua Ecclesia, ut exhiberet 
sibi gloriosam, non habentem maculam, et ut sit sancta et immaculata. Ita 
et viri debent uxores suas diligere. Tandem omnes christiani ad beatitudi- 
nem nuptiarum Agni vocantur. Unde apparet sponsos esse manifestationem 
Mysterii Christi et Ecclesiae, quae est magnifica vocatio ad sanctitatem in 
eorum conditione et per eam. 

Conclusio. Ad Secretariatum textum propono secundum ea quae bre¬ 
viter dixi. Opto ut utilis sit ad meliorem articuli redactionem. 

15 

Exc.mus P. D. VINCENTIUS BRIZGYS 
Episcopus tit. Bosanensis, aux. Kaunensis 

Ad cap. IV. Mihi videtur inter n. 20 et n. 21 inserendum esse novum 
numerum de munere rite formandi iuventutem. 


16 

Exc.mus P. D. GABRIEL PAULINUS BUENO COUTO 
Episcopus tit. Leucen sis, aux. T'aubatensis 

Ad n. 21. Ut clare perspiciatur natura huius amoris coniugalis eiusque 
ad procreationem relatio necesse omnino videtur sequentia puncta prae ocu¬ 
lis habere: 

1. Quis amat? Homo est qui amat et amatur. Agitur nempe de amore 
inter duas personas humanas, naturae scilicet rationalis. 

2. Personae autem istae praeditae sunt naturaliter: a) corpore, b) et 
anima, quae elementa substantialiter inter se uniuntur. 

3. Persona humana, sicut omnia alia entia viventia, iuxta suae naturae 
principia (agere sequitur esse) agere necesse est ut suam promoveat per¬ 
fectionem (omne ens quaerit perfectionem suae formae). 

4. Homo praecise beatur, cum suam attigerit perfectionem, cum haec 
sit eius maximum bonum, quo adepto, quiescat necesse est. 

5. Bonum autem quod homo prosequiutr, quo pedetentim perficiatur, ut 
sit reapse hominis bonum, satisfacere debet ei, ut composito ex materia et 
spiritu. 

6. Bonum autem hominis non aequo pondere iudicandum est. Id, enim, 
quo materia hominis consulitur, certe non erit aequali lance aestimandum 
ac illud quo spiritus hominis reficitur: iuxta ordinem nempe valorum huma¬ 
norum, hoc illi praevalere censetur, quatenus spiritus materiae praestet. Hoc 
certe tenendum est, tam si de distinctis bonis quam si de variis aspectibus 
eiusdem boni agatur. 

7. Ad haec bona proinde procuranda ac fruenda, homo natura praedi¬ 
tus est potentiis aptis, quae sunt sensus externi et interni, intellectus et 
voluntas. 

8. Homo, per suos sensus, adhaeret bono sibi proprio, seu rei cuidam, 
quae sibi ad perfectionem facit, quatenus speciebus sensibilibus praedita. 
Species autem rei non constituunt rem in se ipsa seu illud quod vocatur, 
veritas rei. 

9. Homo autem, secus ac animal irrationale, quaerit etiam veritatem 
rei: in hoc praecise distinguitur homo a brutis: cum aeque ac ipsa, quae- 

rat per suos sensus species rerum, attamen, secus ac ipsa, non exhauritur 
capacitas eius fruendi, quae expletur tantum cum perspicit per intellectum 
quod de vera re agitur, non de simplici rei apparentia seu specie. 

10. Tunc tandem, re integre perspecta, in sua scilicet existentia redi, 
ei adhaeret si lubet per voluntatem. Haec autem adhaesio libera bono vero, 
propria hominis, vocatur amor. 

11. Amor igitur humanus est actus voluntatis quo homo adhaeret rei 
veritati, prout est in rerum natura, scii, speciebus sensibilibus substans. 

12. Dantur, ut ita dicam, variae formae amoris, seu adhaesionis vo¬ 
luntatis alicui rei. 1) Potest quisquam velle (amare) species rei contra ipsam 
veritatem rei: est amor stricte sensualis, seu unice et exclusive intendens 
satisfactionem sensuum. Evidenter potest dari in homine, sed non est certe 
humanus ; 2) potest homo velle (amare) species rei, quin quidquam cogi¬ 
tet de rei veritate, eidem plane indifferens, est in limine amoris humani, 
est vere amor humanus, ad infimos tamen limites reductus; 3) potest homo 
velle (amare) veritatem rei, quatenus est tamen huic speciei substans: nempe, 
species est conditio sine qua non amoris rei in sua veritate: est verus amor 
humanus; 4) potest homo (amare) velle rei veritatem, prout ad eius species 
quin tamen species sint conditio sine qua non, amoris rei in se ipsa: est 
verior amor humanus; 5) potest homo velle (amare) rei veritatem, prout est 
in rerum natura, nempe, substans speciebus, nec tamen propter species, sed 
propter ipsius rei veritatem. Est verissimus amor humanus; ulterius, 6) potest 
homo velle (amare) ita rei veritatem ut ne cogitet quidem de eius speciebus: 
est verissimus et maior amor humanus: tandem, 7) potest homo velle (amare) 
rei veritatem etsi ipsius species defformae sint nec placeant: est perfectis¬ 
simus amor humanus. 

13. Nunc quid dicendum de amore coniugali? 

14. Cum amor humanus dicat adhaesionem voluntatis ad bonum sibi 
proprium, evidens est quod amor est de essentia matrimonii, quia evidens 
est quod hae duae personae humanae, contrahentes matrimonium, se mutuo 
eligunt tanquam uni alteri bonum, 

15. Bonum hoc cui mutuo adhaerent, est altera persona, in sua « exi¬ 
stentia » historica seu veritas quaedam substans speciebus. 

16. Quoad personas humanas, veritas rei est una eademque pro omni¬ 
bus, dum species multae sunt, variae et distinctae, ut patet. 

17. Quae dicta sunt supra, n. 12, valent et pro amore coniugali. 

18. Amor humanus fit amor coniugalis, quia homo adhaeret alteri per¬ 
sonae, tanquam sibi bonum et propter rei veritatem, et propter rei speciem 
(in rerum natura ut patet, unum quid constituunt), nempe, sexum. 

19. Ex parte veritatis rei, hic amor coniugalis non distinguitur ab alio 
quocumque amore, qui datur inter personas humanas. Distinguitur autem ex 
parte speciei, quae in casu est sexus. 

20. Datur verus amor humanus inter virum et mulierem, qui non est 
coniugalis, cum se invicem diligant, et propter rei veritatem et propter spe- 

ciem, quae tamen non sit ipse sexus, sed quaecumque alia quae ad sexum 
natura sua non referatur. 

21. Sexus est species quaedam (accidens ut etiam dicitur) quae homini 
inest, quae organicam capacitatem generandi signat, per quam proinde, homo 
distinguitur inter virum et mulierem. Evidenter etsi humana qualitas sit, non 
tamen est propria hominis cum et brutis sit communis: homo proinde non 
definitur a sexu, etsi, sine sexu nequeat, ut videtur, existere; aliis verbis, 
si est homo, est vir vel mulier. 

22. Quoad capacitatem organicam generandi, quae sexum determinat, 
et ipsa habet suam veritatem et speciem. Veritas eius est ipsa sibi, scii, ipsa 
capacitas organica generandi; species eius, est inter alias, delectatio, quae ipsi 
naturaliter inest. Quae dicta sunt de adhaesione voluntatis ad veritatem et 
ad speciem cuiuscumque rei {supra, n. 12), applicantur etiam ad veritatem 
et ad speciem sexus. 

Conclusiones : Amor est de essentia matrimonii, cum nequeat concipi 
adhaesio unius personae humanae ad alteram, tanquam ad bonum sibi, quae 
non sit a voluntate et in voluntate, quod est amor; 2) Haec adhaesio seu 
amor est, ut sit humanus, essentialiter ad ipsam personam in se, in sua 
nempe ventate ; 3) Ut sit coniugalis, referri oportet ad illius personae spe¬ 
ciem, quae sexum designat (quin alias excludat, ut patet), ita ut, dum huic 
speciei (delectationi, nempe) adhaeret, veritatem sexus seu ipsam organicam 
capacitatem generandi non destruat vel mutilet vel abrumpat; 4) Verus et 
perfectus amor coniugalis est ille quo quis vult (amat) personam alterius 
et propter ipsammet et propter sexum eius; 5) Si amor est in personam tantum 
cum formali exclusione sexus, non videtur coniugalis esse; 6) Si amor est in 
sexum cum formali exclusione ipsius personae, non videtur adesse amor 
vere humanus', 7) Si amor est in personam ipsam et in sexum sub specie 
tantum delectationis consideratum, cum formali exclusione ipsius veritatis, 
capacitatis nempe organicae generandi, non est amor coniugalis', 8) Si amor 
est in sexum sub specie tantum delectationis consideratum, exclusis tum 
eiusdem veritate seu capacitate organica generandi, tum ipsa persona, amor 
non est nec humanus nec coniugalis. 

23. Foecunditas cum eiusdem effectu, scii, procreatione, non potest 
constituere essentiam matrimonii, cum nequeat esse obiectum liberae elec¬ 
tionis voluntatis, seu amoris; nemo enim potest dare vel recipere quod non 
est in sua potestate; foecunditas est a natura, nec cognitioni nec voluntati 
humanae plene subicitur, prout oportet ut valeat obiectum constituere 
amoris humani et coniugalis. 

24. Contra ipsum amorem coniugalem seu matrimonii essentiam agit 
qui aliquid molitur contra veritatem sexus seu, quod idem est, contra 
organicam capacitatem generandi mutilo usu sive ex parte subiecti (usu scii, 
indebito vel usu rei mutilae artificiose). 

25. Non agit contra amorem coniugalem seu matrimonii essentiam qui, 
servata integre organica capacitate generandi, nempe, sexus veritate, eius 

physiologicam inactivitatem quaerit (seu infoecunditatem), a natura ipsa in¬ 
ducta sive habitu sive actu. 

26. Nunc, agitne contra amorem coniugalem seu matrimonii essentiam 
qui, servata integre organica capacitate generandi, nempe, sexus veritate, 
eius physiologicam inactivitatem (seu infoecunditatem) inducit, mediis chi- 
micis? 

Considerandum: 1) Activitas physiologica seu foecunditas non pertinet 
ad essentiam amoris coniugalis, seu matrimonii, ut patet, sed ad eius finem 
primarium; 2) Ab ipsa natura haec activitas suspenditur vel limitatur et 
aliquando definitive tollitur; 3) In similibus, mediis chimicis activitas phy¬ 
siologica quorumdam organorum suspenditur legitime, v. g., somnus hypno¬ 
ticus inducitur, anaesthesicis mediis homo totaliter a sensibus privatur, sa¬ 
lutis procurandae causa. Fortasse hae considerationes inservient ad aliqua¬ 
liter illustrandam quaestionem de usu mediorum chimicorum, quibus pro¬ 
creatio arbitrio hominis subicitur. Rationes autem sufficientissimae adesse 
oportent, servatis praeterea omnibus quae supra exponuntur de vera natura 
amoris humani et coniugalis. 

Res autem sub lis est et ad sapientissimum Ecclesiae seu Sanctae Sedis 
iudicium plene remittitur dilucidanda. 


17 

Rev.mus P. D. CHRISTOPHORUS RUTLER 
Superior generalis Congr. Angliae O.S.B. 

Ad n. 21. Cum plurima iam dicta sint de hoc numero, velim has animad¬ 
versiones humiliter submittere, quanquam nullam solutionem problematis 
valde perplexi offero. Tantum volo quaedam notare quae, meo iudicio, con¬ 
sideranda sunt in solutione quaerenda. 

1. Laudandum est schema eo quod agnoscit quod per abstinentiam iniu- 
ria posset fieri et sanctitati ipsius matrimonii et bono prolis. Fines quidem 
matrimonii omnes sunt veri et positivi fines pertinentes ad hoc sacramen- 
talem statum matrimonialem vel coniugalem. Ideo urgens quaestio oritur 
quoties prudentia vetat periculum incurrere multiplicandae prolis. Pruden¬ 
tia autem est virtus, et quidem pro christianis est virtus supernaturalis. 
Quaestio est: quomodo in his adiunctis reliquis finibus matrimonii humane 
et caste satisfieri possit. 

2. Animadvertendum est quod in his casibus optio est non praecise in¬ 
ter castitatem et concupiscentiam. Optio revera est inter prudentiam et 
illa iura et officia coniugii quae, etsi sint secundaria, sunt tamen omnino 
positiva et sancta. 

3. Scimus quod virginitas vel caelibatus, vel abstinentia totalis, est vo¬ 
catio eximia; sed est vocatio particularis quae coniugatis non datur. Et bene 
novimus quod caelibatus requirit omnino speciales praecautiones et adiu- 

menta ut occasiones peccandi evitentur vel removeantur. Sed abstinentia 
inter coniuges non est per se virtus, nec potest protegi talibus praecautio¬ 
nibus. Immo coniuges debent habitualiter vivere in circumstantiis in quibus 
omnia contra abstinentiam suadent. Sed ut quis in occasionibus proximis 
nunquam deficiat requirit heroicam virtutem; et debemus nosmetipsos inter¬ 
rogare utrum Deus voluerit tam magnam partem generis humani ex mediocri¬ 
bus plerumque hominibus compositam, debere per modum habitus et per 
longum tempus ita virtutem heroicam exercere ut iura utrisque comparti- 
bus per matrimonium acquisita exercere non possint. 

4. Problema non est mere personarum. Est mundialis, viso altero pro¬ 
blemate sic dicto demographico. In quantum enim morbo bello et fami, 
Deo adiuvante, limites imponimus — quod omnino optandum est — in 
tantum lex naturalis biologica efficiet ut multiplicatio hominum maior eva¬ 
dat quam ut per augmentum cibi equilibrium aliquod inveniatur. Utique 
in hac re ut in omnibus debemus confidere divinae providentiae; sed non 
possumus hoc facere sine praesumptione, quae est peccatum, donec omnia 
licita fecerimus, omnia exquisiverimus. 

5. Sacra Scriptura docet quidem castitatem; sed non respondet quae¬ 
stioni hic positae. In doctrina consuetudinaria moralistarum nostrorum res 
ad legem moralem naturalem refertur. Estne omnino certum quod nostra 
intelligentia legis naturalis incapax sit illius evolutionis quam fere omnes 
admittimus in intelligentia christiana ipsius depositi fidei? 

Videtur quod problema de fertilitate matrimonii et limitatione prolis 
debet considerari sub luce profundae investigationis obiectivae realitatis 
hominis ut sic. 

In evolutione dogmatum de Christo et S. Trinitate inter Concilia Ni¬ 
caenum I et Chalcedonense cernebatur pedetemptim necessitas distinguendi 
inter conceptus « natura » et « persona », ita ut amborum recta et adae¬ 
quata ratio haberetur in definiendis his dogmatibus. Et elaborando hanc 
distinctionem theologia, quamvis pro multiplici auxilio philosophiae debi¬ 
trix, ipsa aliquid maximi momenti progressui philosophiae — quae antea 
hanc distinctionem parum curaverat — contribuit. 

Pari ratione, theologia, hucusque, in exponenda lege de recto usu ma¬ 
trimonii, fere exclusive attendit ad naturam humanam, et quidem praesertim 
quatenus homo est animal legibus naturae animate subiectum. Sed hodie 
licet suggerere quod debemus maiorem attentionem dare homini quatenus 
persona est et ad relationes interpersonales coniugatorum non tantum inter 
se sed in tota societate historica humana spectare. 

In quantum natura hominis conspicitur, in tantum matrimonium consi¬ 
deratur ut institutum in bonum speciei humanae existens. Hinc insistentia in 
aspectu matrimonii tanquam. in finem procreationis constitutum. Sed species 
humana est ens rationis quamvis cum fundamento in re. Quod revera exi- 
stit est familia humana historica. Nec certum est quod id quod bonum sit sic 
dictum speciei (entitatis rationalis vel idealis quasi « in caelis latentis »), hoc 

cadat in bonum etiam realis familiae humanae; ho-c praecipue dubitari 
potest viso problemate sic dicto demographico. Forsitan per attentionem 
ad hominem quatenus est persona cum relationibus interpersonalibus in 
ordine reali-historico, possit inveniri via ad solutionem quaestionis nostrae. 

Quaerendum videtur utrum non sit aliquid verum in suggestione ab 
em.mo card. Suenens facta, nempe quod finis matrimonii ut status non neces¬ 
sario debeat verificari in quocumque singulo actu coniugali, dummodo finis 
in toto cursu vitae coniugalis, ut toto, non in oblivionem eat. 

In omni casu, necessarium videtur in magno praesenti discrimine auc¬ 
toritatis non modo stricte doctrinalis sed, verbo late sumpto, moralis, et 
ipsius nominis magisterii inter fideles et ceteros, profundius considerare 
fundamenta philosophica et theologica doctrinae de matrimonio et coniugio. 
Haec consideratio, tot aspectuum et tantae profunditatis, vix consumma¬ 
bitur ita ut ad iudicium perveniri possit, ante finem huius concilii, etiamsi 
quarta sessio proximo anno habebitur. Ideo videtur quod optimum esset si 
concilium ipsum se abstineret a faciendo tali iudicio et rem determinandam 
linqueret commissioni post-conciliari quod collaboraverit cum commissione 
papali de eadem materia instituta. 

Ad n. 24, sec. 5. Bonum est quod schema nostrum animum advertit ad 
problema grave sic dictum demo graphicum. Haec enim quaestio et in se mo¬ 
mentosa est et inter illas numeratur de quibus praecipue anguntur mentes 
hominum hodie in quantum ad futuras necessitates prospiciunt. 

Sed liceat mihi suadere ut in futura expolitione schematis hoc problema 
et profundius explicetur et cautius tractetur. 

Schema enim ut iacet in una quidem sententia demonstrat remedium 
quod in aequiore distributione bonorum terrae consistit, et denique in ali¬ 
quibus lineis monet ne libertas coniugum de numero prolis restringatur e‘t 
ut discrimen fiat inter media licita et illicita fertilitatis diminuendae. In ul¬ 
tima sententia concedit coniuges debere rationem habere boni maiorum 
communitatum. 

Quod ad distributionem bonorum terrae attinet, non est incredibile 
quod tale remedium maxime urgendum esset quoad proxima quinquaginta 
annos, quippe cum tam tarde coniugibus persuadeatur ut ipsi libere prolem 
diminuant. Sed hoc remedium etiam adhibitis mediis fecundioris cibi pro¬ 
ductionis forsan insufficiens dicendum est si ultra quinquaginta annos pro- 
spiciamus. 

Debet etenim, meo iudicio, schema clare affirmare quod fertilitas hu¬ 
mana usque ad hunc diem non nimis nocuit quia periodus vitae expectandae 
hominibus per bellum famem et pestilentiam vel alios morbos tam minuta 
sit. Quando autem, Deo adiuvante, nec bella immania nec morbi nec fames 
influxum magnum habebunt — quod omnino sperandum est — tunc valde 
metuendum est ne fertilitas laxis habenis tantum progredietur ut vel ma¬ 
xima calamitas sit pro humana gente quam Deus bonus creavit et redemit. 

Et in hac luce et media restringendae prolis spectanda sunt et, vellem 

quidem suggerere, forsitan ut crisis tanta eveniet ut debeamus, nos Ecclesia 
Dei, inquirere utrum revera ultra vires civilis potestatis esset legem de hac 
materia statuere. Quod ad hunc diem spectat, concedo ultimum iudicium 
ad coniuges solum spectat. Sed num hoc semper verum erit? Et haec est 
causa quare videtur mihi nostrum schema parum caute loqui. 


18 

Exc.mus P. D. ANTONIUS CAILLOT 
Episcopus Ebroicensis 

In textu schematis XIII, n. 21, ubi agitur de dignitate matrimonii et 
familiae, lin. 17, adest aliqua lacuna, ex eo quod nullo modo mentio fit de 
« Consociationibus Familiarum », quae tantopere conferunt bono familiae 
christianae. 

Mihi exoptandum videtur, ut in hac linea textus sic exaretur: lin. 16: 
« Civilis autem societas, quae tunc floret cum floret familia, praesertim 
mediante consociatione familiarum, sanctuarium familiae, omni quo... ». Ra¬ 
tiones huius additionis sunt sequentes: 

a) In textu citato agitur de civili societate quae « revereri » debet 
sanctuarium familiae ». Atqui, talis « reverentia » eo securius exhibebitur 
quo fortius apparebit « sanctuarium familiae » coram societate civili, scilicet 
quo fortius diversae familiae in unum conveniunt, et consociationem effor- 
mant, quae intermediarium sit inter eas et societatem civilem. Civis singu¬ 
laris nullum influxum habet in gubernium suum, si solus remanet; si autem 
loquitur per intermediarium quemdam, verbi gratia per coetum Deputato¬ 
rum vel Senatorum, tunc audietur vox eius. Eodem modo familia singula¬ 
ris nihil potest sola facere; si autem cum aliis consociationem efformat, tunc 
efficitur potentia quaedam socialis, cuius vox a potestatibus civilibus multo 
facilius audietur et exaudietur. « Funis triplex difficile rumpitur... ». 

b) Talis consociatio familiarum eo magis necessaria est hisce nostris 
diebus, quo ubique evolvitur societas humana ad formam « socializationis »; 
hodie fiunt omnia sub respectu alicuius societatis. Oportet ergo ut familiae 
christianae eumdem modum vitae et actionis adipiscantur, et proinde inter 
se consociationem instituant. 

c) Elapso tempore, et semper hodie, laudes indesinenter tribuuntur 
a Romana Sede omnimodis consociationibus in campo nationali vel inter- 
nationali; numquid ergo conveniens esset, ut a Concilio Vaticano secundo 
aliqua mentio fiat, et quidem cum laude, huiusmodi consociationum fami¬ 
liarum, ut melius floreat singularis familia? 

Exopto ergo ut in textu citato inseratur mentio de talibus consociatio¬ 
nibus. 

19 

Exc.mus P. D. ANTONIUS CARDOSO CUNHA 
Episcopus tit. Barensis in Pisidia , aux. Beiensis 

N. 21. Arduae et graves sunt conditiones familiae christianae in iis quae 
ad procreationem prolis spectant. 

Anxietate et timore vel spiritu egoistico ducta, societas moderna vult 
per fas et nefas, eam restringere. 

Sancta Mater Ecclesia considerat attente et maximo cum amore hanc 
difficillimam situationem. 

Libri et ephemerides, quae numerare nemo potest, quotidie eduntur 
in quibus doctrinae omnino periculosae et technica anticonceptionalis mi¬ 
nute et subtiliter divulgantur. 

Potentes associationes internationales, favente multis in locis publica po¬ 
testate, propagandam contra natalitatem disseminant. 

Exinde iam nationes quamplurimae leges promulgaverunt de regulatione 
prolis generandae. 

Impudenter publice venduntur instrumenta et medicamenta anticoncep- 
tionalia. 

Haec mala, proh dolor, afficiunt multos qui catholico nomine gloriantur. 

Pro hominibus nostri temporis familiae numerosae non sunt in honore 
et filii habentur ut onus molestum et intolerabile. 

Quaestio est ergo magni momenti pastoralis. 

Laude est dignum schema nostrum quia locum dedit familiae quae est 
institutum fundamentale pro vita societatis et Ecclesiae. Sed ea quae in eo 
dicuntur, ambigue, modo vago et indeterminato, enuntiantur. 

Prout iacet, minime respondet expectationi et necessitatibus mundi ho¬ 
dierni. 

Nostrum est sequi exemplum et normas Pii XI in Litt. Enc. Casti con- 
nubii et Pii XII in suis pulcherrimis allocutionibus. 

His expositis, peto ut a commissione a S. P. Paulo VI nominata, prin¬ 
cipia Ecclesiae de hac re, breviter sed clare exponantur, ita ut omnes sciant 
quid liceat et quid omnino lege divina naturali et positiva, reprobetur. 

Instantissime commendetur etiam ut Status modernus leges promulget 
et conditiones tales instituat quae permittant familiae adimplere missionem 
quam providentissimus Deus ei commisit. 

20 

Exc.mus P. D. ALOISIUS M. CARLI 
Episcopus Signinus 

Ad n. 21: de fine primario matrimonii in Gn. 2, 18. 

I. Status quaestionis. Quaestio de matrimonii finibus disputationes non 
paucas hisce ultimis decenniis inter theologos, canonistas et civilistas eo 
usque excitavit, ut ipsum Sanctum Officium, ad tutandam confirmandamque 
catholicae Ecclesiae doctrinam, decretum quoddam edere debuerit. 

Sententia enim illa quae « copulae unitivae » passim nomen accepit, 1 
finem matrimonii essentialem (quem, e contra, can. 1013 § 1 Codicis luris 
Canonici « primarium » appellat) non, prouti communiter in Ecclesia ha¬ 
bitum est, in procreatione atque educatione prolis ponebat, sed in « ... amore 
reciproco fra i coniugi, che essi possono attuare in modo speciale e piu in¬ 
tenso attraverso la piena comunicazione vitale delPunione sessuale » (Vigli- 
no), seu in «... mutua integrazione fisica e spirituale dell’uomo e della 
donna » (Cornaggia Medici), scilicet in complemento seu perfectione qua¬ 
dam uniuscuiusque coniugis « personalitatis ». 

Quod si interdum huius sententiae patroni procreationem educationem¬ 
que prolis finem matrimonii primarium adhuc vocare pergebant, huic sane 
vocabulo significationem tribuentes quae «... secundum communem theo¬ 
logorum usum non congruit » (ita Decretum S. Officii, de quo infra), mi¬ 
nime tamen essentialem habere volebant eo quod, ut ipsi autumabant, pro¬ 
creatio prolis esset matrimonii finis mere extrinsecus, immo potius effectus 
quam finis matrimonii, et quidem effectus societatis potius parentalis quam 
coniugalis: « i coniugi — inquit Viglino — sono marito e moglie prima 
che siano, e anche se non potranno mai essere, padre e madre ». 

Sed eiusmodi finis secundarii disiunctio a sua essentiali subordinatione 
fini primario nata erat funesta consectaria gignere in re morali et iuridica. 2 
Unde mirum non est quod S. Officium die 1 aprilis 1944 tandem decreve¬ 
rit admitti non posse «... quorumdam recentiorum sententiam qui vel negant 
finem primarium matrimonii esse prolis generationem et educationem, vel 
docent fines secundarios fini primario non esse essentialiter subordinatos sed 
esse aeque principales et independentes ». 3 


1 Huic sententiae favebant Schwendingen, Rocholl, Michel, Munckermann, Gerads etc. 
et praesertim Doms in Germania; Brugi, Miceli, Viglino, Cornaggia Medici etc. in Italia. 
De quibus omnibus cf. Pietro Agostino D’Avack, Cause di nullita e di divorzio nel diritto 
matrimoniale canonico, vol. I, Firenze 1952, pp. 345-365. 

2 Cf. orationem Pii Papae XII f. r. ad collegium Romanae Rotae die 3 octobris 1941 
habitam ( A.A.S., 1941, pp. 421-426). 

3 A.A.S., 1944, p. 103. 

Nuperrime in aula conciliari aliquos Patres audivimus eadem, quasi es¬ 
sent nova neque a Sancta Sede improbata, repetentes immo per S. Scrip¬ 
turam haud recte comprobantes: non esse, scilicet, admittendam distinc¬ 
tionem inter finem primarium et fines secundarios matrimonii; amorem con- 
iugalem, quo « personalitas » coniugum perficeretur, in ordine finium aequo 
'ture ac prolis generationem esse considerandum, ideoque actum coniugalem 
legitimum reddere etiamsi non ordinetur ad prolis generationem; amorem 
coniugalem esse in se bonum et appetibilem cum suis legibus et exigentiis; 
catholicos hucusque fere exclusive institisse in effatu biblico « Crescite et 
multiplicamini », at in umbra reliquisse aliud effatum « Et erunt duo in came 
una »; totam denique coniugalem vitam, in suo complexu sumptam, non 
autem unumquemque actum coniugalem, relationem servare debere ad pro¬ 
creationem. 

Ex aula conciliari, ob absentiam secreti hac in re maxime necessarii, 
quaestio ad ephemerides deducta est. Plura nunc dicuntur et scribuntur quae 
dum admirationem, ne dicam scandalum, multorum fidelium excitant, falsas 
interpretationes fovent et fortasse, proh dolor, pessima consectaria produ¬ 
cunt in concreta vita coniugum, difficultates haud leves sive ordinis philoso- 
phico-theologici, sive praesertim ordinis moralis creant. 4 Inter alia, cum finis 
mearum animadversionum directe haec non attingat, liceat recolere: a) huc¬ 
usque Ecclesia agendi rationem suis fidelibus imposuisset, quae eos inu¬ 
tiliter ad sacrificia heroica vocasset et proh dolor ad aeternas poenas expo¬ 
suisset; b ) non intelligitur quomodo metaphysice admitti possint duo fines 
aeque primarii; c) in tractanda hac quaestione saepe saepius quidam auctores 
catholici oblivisci videntur hominem nunc versari in statu naturae lapsae, 
licet a Christo redemptae, esse scilicet per peccatum originale « secundum 
corpus et animam in deterius commutatum » (Cone. Trid. Sess. V, c. 1, 
DB, 788), cuius sequelae maxime in re sexuali manifestantur, difficultates 
quidem legis divinae observandae sacramento matrimonii minuente, at con¬ 
tra eas augentibus hodierni hypererotismi circumstantiis, cuius homo ipse 
et causa et victima est; d) proinde, ab hac plus minusve abnormi situatione 
historica, quam scientiae biologiae et psychologiae, a fide independentes, 
tamquam homini omnino naturalem ac primordialem accipiunt, initium su¬ 
mere non licet ut a theologis statuatur quinam sit ordo realis finium ab 
Institutore matrimonii Deo intentorum, et quaenam sint leges et exigen¬ 
tiae naturales recti amoris coniugalis; e) denique non agitur de quaestione 
utrum sit legitimus et fovendus amor coniugalis (de hac re Ecclesia num- 
quam dubitavit), sed utrum amor, qui non ordinetur ad finem primarium 
matrimonii, sit legitimus necne. 

II. Ratio theologica. Ex textu biblico « Crescite et multiplicamini» 
[Gn. 1, 28; 8, 17; 9, 1. 7) — quidquid in contrarium in aula conciliari 


4 Cf. Benvenuto Matteucci, art. I giorni dei Concilio - Discussioni sulVamore coniu- 
gale, in UOsservatore Romano, 31 ottobre 1964, p. 2. 

dictum sit — sicut non licet eruere obligationem pro omnibus et singulis 
hominibus contrahendi matrimonium, ita profecto non potest deduci unius¬ 
cuiusque matrimonii finem primarium, ideoque praeceptivum, esse prolis 
procreationem. In illo enim textu id unum ostenditur, Deum nempe velle 
ut humanum gemis, in suo complexu sumptum, donatum quidem ab Ipso 
benedictione foecunditatis per institutionem matrimonii, crescat et repleat 
terram eamque sibi subiiciat. 

E contra patroni sententiae copulae unitivae, putantes se matrimonio 
maiorem tribuere « spiritualitatem » contra falso assertam « materialitatem » 
doctrinae traditionalis, argumentum sumebant etiam ex Gn. 2, 18, illudque 
« adiutorium simile sibi » interpretabantur de mutua coniugum vitae con¬ 
sortione deque «... complemento della personalita per mezzo della differenza 
dei due sessi » (Miceli). Quod ferme nonnullos video moralistas et canoni- 
stas, licet sint asseclae doctrinae traditionalis, tenere, quippe qui, dum 
verba Gn. 2, 18 pro fine primario matrimonii negligunt, pro secundario 
afferant. 

Sed liceat mihi ab utrisque dissidere, quatenus « adiutorium simile sibi » 
in Gn. 2, 18 intelligendum sit directe et per se de uno fine primario ma¬ 
trimonii, scilicet de prolis procreatione, et nonnisi indirecte et implicite de 
mutuo coniugum « complemento », quod vocant. Id et ratio philosophico- 
theologica suadet et accuratior biblici textus contextusque interpretatio. 

Exordium est sumendum ab aeterno illo consilio quo Deus, inter multi¬ 
plices modos quibus terram hominibus replere poterat, generationis carnalis 
modum elegit per masculum et feminam. Patroni impugnatae sententiae, si 
sibi constantes esse velint, teneant oportet masculum eo fine (primario seu es¬ 
sentiali) incompletum esse creatum, ut postea compleri posset per feminam. 
At haec opinio vix admitti potest, nam: 

1) Primo, est negandum virum esse incompletum in sua « personali¬ 
tate », quam dicunt, eique feminam congruum per sexualem commixtionem 
praebere complementum, et vice versa. Sequeretur enim viros non coniuga- 
tos feminasque non maritatas quasi deminutos in sua « personalitate » esse 
censendos, eosque proinde officio obstringi suae « personalitatis » per usum 
matrimonii complendae: quod absonum est et iniuriosum pro tot viris et 
mulieribus. Hominem quippe non coniugatum licebit quadamtenus incom¬ 
pletum censere, at in linea tantum facultatis generativae (quod est aliquid 
materiale prorsus), minime vero in linea « personalitatis » (quod est ma¬ 
xime spiritualis). Actuare autem illam facultatem generativam per matri¬ 
monium est omnino liberum pro posteris Adae; immo, iuxta catholicam doc¬ 
trinam, sacra virginitas est per se melior quam coniugium. Illa igitur « incom- 
pletezza », quam vocitant, dici potest imperfectio hominis sensu valde rela¬ 
tivo, scilicet relate ad generativam facultatem tantum, et quidem si et in 
quantum homo sponte eligat illam traducere ad actum. Sequitur praeterea 
illud per alterum sexum complementum, si et in quantum libere expetatur, 

non posse non intrinsece ordinari ad alium finem, nempe ad prolis procrea¬ 
tionem. 

2) Secundo, sit sane vir incompletus in sua « personalitate »: at quae¬ 
rendum manet cur Deus talem creaverit. Respondent adversarii: ut com¬ 
plementum accipere possit per feminam; quae quidem responsio mihi videtur 
inepta et insufficiens. Inepta quidem, quia utique indicat id quod complet 
« personalitatem » viri, sed silet cur incompletus creatus sit vir, et cur tantum 
per feminam compleri possit ac debeat. Insufficiens responsio, quia non 
quietat intellectum adhuc pulsantem: nonne rectius Deus ipse, per se et im¬ 
mediate, in sua « personalitate » completum creare potuisset? Cur non fecit? 
Cur per distinctionem et commixtionem sexuum complementum viro dan¬ 
dum disposuit? Nonne idcirco quia distinctio et commixtio sexuum praeor¬ 
dinata erat ad consequendum aliquem finem praetergredientem ipsam perso¬ 
nalem coniugum perfectionem, prolis nempe procreationem et generis hu¬ 
mani propagationem? 

3) Ceterum id plane congruit Dei sapientiae qui finem generalem 
solet attingere per fines particulares, bonum universale persequi median¬ 
tibus bonis particularibus. Congruit et Dei agendi rationi in ceteris rebus 
creandis adhibitae. Enimvero cetera animantia ante creatum hominem crea¬ 
verat Deus in sexuum differentia, profecto non ut alter sexus perficeretur 
ab altero in sua individualitate, sed ut uterque per mutuam commixtionem 
cooperaretur ad speciei multiplicationem. Iam age, quod in mutis animan¬ 
tibus sola instinctas vi obtinetur, in animali rationali obtinebitur ratione vo¬ 
luntateque instinctui moderante nobilitatemque afferente. Quod si in hac 
sexuum commixtione masculus et femina bona quaedam sibi particularia 
inveniant, utputa sensuum delectationem, mutui amoris fomitem, mutuum 
adiutorium in coniugalis vitae consortione, sanationem concupiscentiae, 5 ac 
si quid huiusmodi, omnia haec dicenda erunt media ad finem, etiamsi finis 
de facto rarius attingatur quam illa media adhibeantur; invitamentum, iuva- 
men ac praemium quibus Auctor ipse naturae sapienter suaviterque coniuges 
allicit ad onus prolis generandae et educandae; aut, si mavis, fines secun¬ 
darii erunt dicendi qui, etsi immediate et ante primarium et saepius quam 
primarium ab hominibus intendantur plerumque et attingantur, numquam 
tamen amittere possunt suam intrinsecam et obiectivam ordinationem et 


5 Concupiscentiam adesse in Adamo etiam ante peccatum originale ex eo constat quod 
concupiscentia nihil aliud sit quam naturalis appetitus delectationis sensitivae, nullamque in 
se involvere deordinationem quoadusque rationis imperio subiiciatur. Mala vero effecta est con¬ 
cupiscentia ex quo, deserente animam ob peccatum gratia divina, repugnare coepit rationis 
imperio. Post peccatum originale matrimonium, hominibus concupiscentia mala (cuius scilicet 
deordinatio a peccato est et ad peccatum inclinat iuxta Tridentinum, Sess. V, can. 5, DB 792) 
laborantibus coepit esse, praeter officium naturae, etiam remedium aliquod, non autem tale 
quae omnes carnis tribulationes auferat et deordinationis pericula. Sed hic finis extrinsecus, 
qui per accidens supervenit instituto matrimonii, non valuit mutare aut oblitterare eius intrin¬ 
secam ordinationem ad prolis generationem. 

subordinationem fini primario a Deo praestituto, prolis nempe generationi 
et educationi. 

III. Textus Gn. 2, 18. Sed tempus est ut ad textum biblicum Gn. 2, 18 
propius accedamus. Ex narratione Geneseos comperimus priorem esse crea¬ 
tum virum quam feminam, prioritate temporis quae, etsi minime dimetiri 
potest, est tamen certa. 6 

Adam, primus vir, se constitutum a Deo patrem et caput futurorum ho¬ 
minum (non ergo se solum in terra mansurum) non tantum, ante creationem 
feminae, novisse debuit ex scientia praeternaturali sibi indita aut ex Dei 
explicita revelatione, sed etiam colligere valuit ex sui ipsius physica structura. 

Praeditum quippe vi generativa procul dubio se sensit, ad idque mu¬ 
neris apparatu quodam speciali nec non et instinctu ad vim illam actuandam 
se a natura instructum cognovit. Simulque, quae erat eius eminens scientia, 
Adam facili negotio intellexit sexualem illam conformationem suam imparem 
esse et insufficientem ad finem generationis consequendum. Hinc, ne Auctor 
ipse naturae argueretur quod facultate inutili aut inactuabili primum virum 
donasset, exigentiam alicuius auxilii comperuit Adam pro actuanda sua fa¬ 
cultate generativa. 

Huiusmodi auxilium mutorum animantium masculis providerat Deus 
per creationem alterius sexus. Quid simile, sed multo nobilius, providit 
Deus primo viro per creationem mulieris. Quae idcirco intenditur et voca¬ 
tur a Deo adiutorium viri, quod in sua structura psychophysica sit una ido¬ 
nea ad adiuvandum virum in actuatione suae facultatis generativae; simile 
autem sibi, quod aptissima sit una ad finem procreandi prolem eiusdem spe¬ 
ciei dignitatisque ac Adami. 

Itaque sexuum differentia, mutua eorum attractio complementumque per 
carnalem copulam a Deo volita sunt (sunt ergo et ipsi fines Operantis prin¬ 
cipalis) et in psychophysica viri feminaeque structura quasi insculpta sunt 
et impressa (sunt ergo et ipsi finis operis, licet secundarii), praecise ad pro¬ 
pagationem generis humani consequendam (en finis operis primarius). Quis 
ergo rationabiliter dicat coniunctionem masculi et feminae institutam esse 
essentialiter seu primario ad inserviendum coniugum sexualitati et non potius, 
e converso, sexualitatem (idest sexuum differentiam, attractionem commix¬ 
tionemque) prolis generationi? 

Hinc plana est via ad recte intelligenda verba Sacri Textus. Gn. 2, 18: 
« Dixit quoque Deus : Non est bonum (idest: non est respondens ideae di¬ 
vinae, ex qua omnis pendet rerum bonitas; non est conforme divinae ordi¬ 
nationi) esse hominem (hebr. = Adamum) solum (hebr. = solum ipsum); 
faciamus (hebr. = faciam) ei adiutorium simile sibi ». 

Praetermittamus quod, in sententia a nobis impugnata, valde improprie 
adiutorium vocaretur mutuum illud complementum « personalitatis », siqui- 


6 De fide est mulierem ex creato viro — ergo, post virum 
11, 8; 1 Tim. 2, 13). 


creatam esse (cf. 1 Cor. 

dem adiuvare aliquem recte dicimur quando opem nostram agendo confe¬ 
rimus ut cum ope illius unum effectum simul producamus. 

Sed — id quod maius est — si vera esset interpretatio quam improba¬ 
mus, incongrue Hagiographus, in enarrandis summis omnium rerum origi¬ 
nibus ac legibus, Deum induxisset, per tam absolutam asseverationem (« Non 
est bonum ») tamque sollemne propositum (« faciamus ei... », unice solli¬ 
citum de bono personali Adae, scii, de complemento eius « personalitatis », 
praetermisso aut accidentaliter tantum volito propagationis humanae spe¬ 
ciei generali bono. 

Ceterum solitudo, quae hic dicitur non bona, idest divinae ordinationi 
contraria (« Non est bonum esse Adamum solum ipsum », iuxta hebr.); so¬ 
litudo ex qua Deus constituit liberare Adamum, non potest rationabiliter 
accipi pro defectu comitatus, quasi absque sociis quibuscum colloqueretur 
amorisque vincula necteret, eius esset et vita taedio affecta et « personali¬ 
tas » deminuta. Nam huic defectui medendo praesto erant alia media ac mu¬ 
lieris creatio. Deus ipse, « cuius non habet amaritudinem conversatio illius, 
nec taedium convictus illius, sed laetitiam et gaudium » (Sap. 8, 16) familia¬ 
riter cum Adam colloquebatur; Angelorum insuper consortium, Deo sic di¬ 
sponente, possibile erat; ergo ex se non erat necessaria praesentia aliorum 
hominum in Paradiso ad tollendam Adami solitudinem. Quod si instes con¬ 
sortium hominis cum hominibus esse naturalius, teneas saltem ad hoc non 
esse necessariam feminae praesentiam; sufficere alterius viri praesentiam, 
immo plurimorum aliorum virorum quos Deus ipse immediate creare, sicut 
et primum, potuisset. 

Cur igitur creatur femina? Profecto quia erat tollenda unicitas primi in¬ 
colae terrae potius quam eius solitudo; iuxta Decretum Dei erant multipli¬ 
candi homines super terram, et quidem non per immediatam a Deo unius¬ 
cuiusque creationem sed per carnalem generationem unius hominis ab al¬ 
tero. Praeordinatus enim erat Adam ut caput et pater ceterorum, non ut 
simplex primus ante alios, ideoque ad opus carnalis generationis apte fuerat 
instructus facultate organisque ad id idoneis. Sed talia erant facultas et or¬ 
gana sexualia viri ut naturaliter indigerent adiutorio et veluti complemento 
alterius sexus. Itaque creata est femina et peculiari psychophysica structura 
donata, ut aptissime inservire posset ad complendum id quod deerat poten¬ 
tiae generativae viri. 

Proinde extra mentem Hagiographi, quemadmodum et extra ipsam re¬ 
rum naturam, dicenda est sequens affirmatio: viro esse creatam feminam 
principaliter ad tollendam eius solitudinem, vel ad complendam eius « per¬ 
sonalitatem ». Ad id enim sufficiens fuisset socius, etiam alterius speciei, 
superfluum autem erat femineum adiutorium. Ceterum ex Gn. 2, 18 satis 
colligitur feminam dari viro adiutorium, et non vicissim: quod proprie non 
consonat cum interpretatione mutui adiutorii vel mutui complementi « per¬ 
sonalitatis ». Ideam subordinationis feminae ad virum in linea generativae 
potentiae habemus etiam alibi in S. Scriptura expressam, v. g. in 1 Cor. 

11, 9: « etenim non est creatus vir propter mulierem, sed mulier propter 
virum ». Sed ne exinde falso deduceretur feminae inferioritas etiam in linea 
« personalitatis » et dignitatis, perpulchre Deus creavit feminae corpus ex 
viro, animam vero immediate per se ipsum, ut ostenderet functiones ambo¬ 
rum esse quidem dissimiles, alteram alteri praestantem quoad prolis genera¬ 
tionem, eandem vero esse speciei dignitatem paremque « personalitatis » vim. 
Unde et in 1 Cor 11, 11 subiungitur: « Verumtamen neque vir sine mu¬ 
liere... Nam sicut mulier de viro, ita vir per mulierem: omnia autem ex 
Deo ». 7 

Prosequitur Gn. 2, 19-20: « Formatis igitur, Dominus Deus, de humo 
cunctis animantibus terrae... Appellavitque Adam cuncta animantia et uni¬ 
versa volatilia caeli et omnes bestias terrae : Adae vero non inveniebatur 
adiutor (hebr. = adiutorium) similis ei ». 

Parum ad rem nostram interest utrum haec animalium adductio ad 
Adam et nominum impositio sensu stricte litterali interpretanda sit, an 
tantum allegorico. Id unum refert profecto, iuxta Hagiographum non esse 
inventum inter animantia illud adiutorium aptum quo indigebat Adam. 
Exinde iterum colligere possumus cuiusnam esset naturae quaesitum adiu¬ 
torium. Nam si adiutorium illud, ut volunt asseclae theoriae copulae uniti- 
vae, directe et essentialiter esset « il mutuo completamento della persona- 
lita » vel « la mutua integrazione fisica e spirituale », inepte id et ridicule 
sapientissimus Adam inter muta animantia quaesivisset, rationis expertia et 
proinde essentialiter incapacia dandi et recipiendi aliquid spirituale! 

At si quaesitum adiutorium est aliquid physici, complementum scilicet 
in linea facultatis generativae, bene utique explicatur sacra narratio. Ani¬ 
mantia enim Adam suis oculis videre poterat bina et bina ante se, mascu¬ 
lum et feminam copulata, suis unumquodque sexualibus organis instructa. 
Plurium animantium masculos conspiciebat Adam organa sexualia gestantes 
simillima suorum. Prona erat cogitatio: animantia creata sunt a Deo in adiu¬ 
torium omne genus hominis, tamquam praesidis eorum {Gn. 1, 26); num- 
quidnam adiutorium etiam pro actuanda facultate generativa, quo Adam na¬ 
turaliter indigebat, quaerendum erat ex feminis illorum animantium? At 
plane intellexit Adam, sive scientia praeternaturali usus sive speciali Dei 
illustratione donatus, non illic se invenire posse simile sibi, scilicet aptum 
pro humanae prolis generatione, adiutorium . 8 


7 De femina ut adiutorio viri, cum evidenti relatione ad Gn. 2, 18, alios textus habemus 
in S. Scriptura. Tales sunt: « Qui possidet mulierem bonam inchoat possessionem; adiutorium 
secundum illum est, et columna ut requies » ( Eccl . 36, 26). « Tu fecisti Adam de limo terrae, 
dedistique ei adiutorium Hevam. Et nunc, Domine, tu scis quia non luxuriae causa accipio 
sororem meam coniugem, sed sola posteritatis dilectione in qua benedicatur nomen tuum in 
saecula saeculorum » ( Tob . 8, 8-9). Textus Eccli. 17, 5: « Creavit ex ipso adiutorium simile 
sibi », habetur in una Vulgata versione. 

8 Consonat id cum scientia physiologiae ex qua comperimus copulam hominis cum ani¬ 
mali numquam posse ad generationem pertingere. Ex biblica narratione forsan non exsulat 
consilium Hagiographi vehementer reprobandi, per quandam quasi plasticam repraesentationem, 

Gn. 2, 21-23: « Immisit ergo Dominus Deus soporem... Dixitque Adam\ 
Hoc (hebr. = haec, in femin.) nunc os ex ossibus meis et caro de carne 
mea : haec vocabitur Virago quia de viro sumpta est ». 

Praeviderat Deus, et nunc providet, proportionatum et Adae dignum 
adiutorium per creationem mulieris. 9 Quam ut conspicit vir, gaudet tandem 
aliquando inventum esse adiutorium frustra inter animantia quaesitum, per¬ 
fecte sibi aptum ad prolis generationem. Gaudet praesertim de modo quo 
provisum est adiutorium, quia, dum feminae mutorum animantium minime 
de masculis suis erant creatae sed de limo terrae {Gn. 2, 19), femina viri de 
viro, quasi pars illius creatur. 

Prosequitur Gn. 2, 24: « Quapropter relinquet homo patrem suum et 
matrem suam, et adhaerebit uxori suae et erunt duo 10 in carne una (hebr. 
= ad carnem unam) ». 

Ex praemissa narratione Hagiographus, forti consequentia illa « quam- 
obrem », deducit officia viri erga uxorem suam. 11 Tenetur ergo vir (obliga¬ 
tione quae bene exprimitur, prout fit in legibus statuendis, per verba de 
futuro: « Relinquet... adhaerebit... et erunt »), tamquam mercedem debi¬ 
tam ob praestitum sibi adiutorium, reddere uxori: a) dilectionem quae vin¬ 
cat vel fortissima sanguinis vincula; b) vitae communionem tam firmam 
tamque indissolubilem, ut veluti unam carnem viventem cum illa efformet. 12 

Sic femina, e viro in creatione veluti praecisa, per coniugale consortium 
redit iterum in virum, fit quodammodo iterum caro viri. Quare S. Paulus 
admonere potuit: « Ita et viri debent diligere uxores suas ut corpora sua. 


delictum bestialitatis, unum ex nefandissimis tunc temporis contra naturam vitiis grassantibus, 
de quo cf. legislationem Ex. 22, 19 et Lev. 18, 23; 20, 15. 

9 Consilium Dei creandi viro feminam non est ita intelligendum quasi Deo supervenerit 
viro iam creato talique structura physica ditato. Dicatur rectius ideo talem creasse Deus vi¬ 
rum, quod praeordinavisset Se ei in femina postea daturum aptissimum adiutorium pro opere 
generationis. 

10 In textu masoretico habetur tantum: « et erunt ad carnem unam ». In versione graeca 
LXX, quam praebent etiam Mt. 19, 5; Mc. 10, 8; 1 Cor. 6, 16 et Eph. 5, 31 adduntur verba 
« hoi dyo » (latine melius reddenda per « ambo », quam per « duo », ratione articuli determi- 
nativi), quibus bene significatur matrimonium nonnisi inter duos coniuges determinatos insti¬ 
tutum esse. 

11 Haec officia sunt sane reciproca inter coniuges, sed quoniam tempore Hagiographi 
polygamia grassabatur et prope servitus mulieris effecta erat, peropportune praeprimis erant 
indicanda officia viri erga mulierem. 

12 Cum textu masoretico «ad carnem unam» consonat graeca versio LXX « eis sarca 
mian », quam referunt etiam Mt. 19, 5; Mc. 10, 8; 1 Cor. 6, 16 et Eph. 5, 28. Sanctus Hiero¬ 
nymus, et post eum multi (cf. D’Avack, op. cit., p. 269), hanc unitatem carnis interpretatus 
est de unitate fructus unionis coniugalis, scii, de carne prolis quae constat simul ex paterna 
et ex materna substantia. Haberemus, in casu, novum argumentum pro fine primario matri¬ 
monii, quatenus adhaesio viri ad mulierem diceretur a Sacro Textu ordinata ad efformandam 
unam prolis carnem. Attamen D. N. Iesus Christus textum Gn. 2, 24 affert pro indissolubili- 
tate matrimonii, et unitatem carnis praedicat de ipsis coniugibus potius quam de fructu eorum 
unionis. Infert enim Ille ex Gn. 2, 24: « Itaque iam non (= non amplius) sunt duo (gr. « dyo » 
probabilius vertendum est per « duae », scii, carnes) sed una caro. Quod ergo Deus coniunxit 
homo non separet » {Mt. 19, 6; Mc. 10, 9). Item pro indissolubilitate unionis coniugalis verba 
Gn. 2, 24 S. Paulus allegat in 1 Cor. 6, 16 et Eph. 5, 28-31. 

Qui suam uxorem diligit, seipsum diligit. Nemo enim umquam carnem 
suam odio habuit: sed nutrit, et fovet eam, sicut Christus Ecclesiam» 
(Eph. 5, 28). 

Conclusio. Ex Gn. 2, 18 eruitur directe finem primarium matrimonii 
esse prolis generationem; ex Gn. 2, 24 autem eruitur finem matrimonii secun¬ 
darium esse mutuum amorem, indissolubilitate firmatum. 13 


21 

Exc.mus P. D. ISMAEL MARIUS CASTELLANO 
Archiepiscopus Senensis 

Nn. 23-25: de agricultura et pace in mundo nostri temporis. De hac re 
Concilium — meo iudicio — silere nequit, et quidem propter sequentes 
rationes: 

1. Agricolae sunt in mundo magnae multitudines’, in Europa 30 inco¬ 
lae super centum, in America Septemtrionali et Centrali 22 super centum, in 
America Meridionali 59 super centum, in Asia 69 super centum, in Africa 
74 super centum, in Oceania 30 super centum. Istae multitudines agricolarum 
premuntur magnis angustiis et difficultatibus laborant; unde verbum, saltem 
fraternae comprehensionis et solacii, a Concilio nostro exspectant. 

2. Ecclesia catholica est usque adhuc aliquomodo « ruralis » in suis 
consuetudinibus, in sua organizatione territoriali, et ita porro. Immo magna 
pars vocationum religiosorum et clericorum provenit ex familiis ruralibus; 
et puto quod etiam inter Patres conciliares quam plures nati sunt in pagis. 
Veritas haec est: religio christiana a familiis ruralibus sedulo custoditur et 
magnum detrimentum Ecclesia subire deberet, si familiae rurales non am¬ 
plius in pagis vivere possent. 

3. Problema agriculturae intime connectitur cum problema pacis. Non 
datur pax si panis non habetur ; et non producitur panis, si pax non florescit. 
Et panis, seu nutrimentum, producitur per 95 partes super centum ab agri¬ 
cultura, et tantummodo per 5 partes super centum a labore venatorum et 
piscatorum. Unde revera problema agriculturae est problema pacis. 


13 Alii textus S. Scripturae afferri possunt quibus, plus minusve, innuitur generatio prolis 
ut finis matrimonii primarius. Verbi gratia: a) Prima mulier ante peccatum nomen genericum 
« Virago» ab Adamo acceperat « quia de viro sumpta est». Postea vero nomen specificum 
« Heva » accepit « eo quod mater esset cunctorum viventium » {Gn. 3, 20); b) Post peccatum 
Heva punitur prius quatenus mater, deinde quatenus uxor {Gn. 3, 16); c ) Conferatur textus 
Tob. 8, 9 citatus in nota 7; d) In 1 Tim. 2, 15 legitur: « Salvabitur autem {mulier, in sensu 
collectivo et generico) per filiorum generationem (gr. « dia tis teknogonlas») si permanserit 
in fide, et dilectione, et sanctificatione cum sobrietate ». Illud gr. « dia tis teknogonlas » habet 
valorem hypotheticum, idest: mulier, si pertransierit per statum matrimonialem, poterit salvari 
dummodo in eo vivat in fide etc. Quod rem nostram attinet, notandum est matrimonium 
indicari per vocabulum « teknogonia »; scilicet ipsum matrimonii institutum indicatur per eius 
finem primarium, qui est prolis generatio. 


14 

Si autem problema agriculturae pressius investigetur, tres quaestiones 
maximi momenti pastoralis proponuntur: 1) problema famis; 2) problema 
conditionis vitae agricolarum; 3) problema redditus oeconomici pro agricolis. 
Pauca de singulis. 

1. Problema famis in mundo. Non minus quam 300 milliones homi¬ 
num fame patiuntur; plus quam mille milliones hominum insufficienter nu¬ 
triuntur. Semper aliquid simile fuit in mundo, sed nunc scimus fratres no¬ 
stros fame laborare et possibilitatem habemus eis subveniendi. Caritas urget 
nos, ut non solum collectae fiant in Ecclesiis de pecunia, de alimentis, de 
vestibus et aliis rebus necessariis; sed ut alte proclamemus totam terram 
datam fuisse hominibus a Deo, ut coleretur, dum e contra tantummodo 10 
partes super centum terrarum nunc culturae subiiciuntur. Aperiantur portae 
et rurales accedere valeant immensis territoriis adhuc incultis-, media oeco- 
nomina et technica adhibeantur ad redditus intensiores producendos! Elata 
voce dicatur: homo ante ius recipiendi panem ut eleemosynam, ius habet 
procurandi sibi panem suis manibus! 

2. Problema conditionis vitae agricolarum. In pagis vita difficilis est: 
desunt domus, viae, aquaeductus, electroductus, scholae, loca recreationis, 
medici et ita porro. 

Vita in pagis consideratur inferior vitae in urbibus: rurales aestimantur 
iniustitiam subire ab aliis hominibus allatam dum e contra ipsi omnibus 
hominibus media vivendi suppeditant. Immo in pluribus regionibus homi¬ 
nes qui sub proprietariis laborant, ut « servi glebae » adhuc habentur. 

Proclamanda est ergo necessitas considerandi rurales sicut alios cives 
eisque subveniendi aptis mediis, ut accedere valeant ad culturam et progres¬ 
sum nostri temporis. 

3. Problema redditus oeconomici in agricultura. Qui in pagis laborant 
redditus percipiunt inferiores quam redditus illorum qui in officinis operantur. 
Immo redditus sunt incerti, longo tempore expectantur, et aliquando defi¬ 
ciunt, propter causas naturales non semper favorabiles. Unde rurales, prae¬ 
sertim iuvenes, agros montanasque regiones relinquunt et ad urbes accedunt. 
Hoc accidit plus minusve in toto mundo, et crisis trasformationis agriculturae 
sub aspecto technico, oeconomico, iuridico fere ubique verificatur. 

Certum est in praesentibus circumstantiis bonum esse aliquam partem 
populationis ruralis ad alias activitates transire, sed — sub aspectu pasto¬ 
rali — necessarium est quod hoc fiat sine discrimine moralitatis, religiositatis, 
unitatis familiarum. 

Quoad iustitiam. socialem notandum est multas dari providentias pro 
agricolis ad pretia remunerativa tuenda, ad assistentiam socialem promo¬ 
vendam, ad media apta suppeditanda. 

Sed necessarium est clare dicere — sicut fecit Ioannes XXIII in Mater 
et Magistra — agricolas ius habere ad solidarietatem totius societatis-, iusti- 
tia enim exigit quod illi, qui totam societatem alunt, ab ipsa societate ha¬ 
beant redditus sicut et alii cives. 

Conclusio. Cum agitur de agricultura nostri temporis statim apparet 
quod homo, ipse homo defendi debet a fame, ab inferioritate, ab iniustitia, 
a servitute. Sunt adhuc homines, qui exspectant libertatem et dignitatem, 
quas Christus nos donavit. In favorem hominum agriculturae, intrepide lo¬ 
quamur, exemplum secuti Illius, qui « propter nos homines descendit de 
caelis ». 


22 

Exc.mus P. D. ALFREDUS CAVAGNA 
Episcopus tit. Tianus 

Mihi videtur quod esset gravis omissio si quando loquitur de pace 
(art. 25) non adiungatur, saltem in conclusione validam exhortationem ad 
preces effundendas pro pace. 

Nemo obliare potest, et Sacra Scriptura frequenter dat exemplum, quod 
calamitates et praesertim bella sunt punitiones peccatorum. 

Christiani debent semper in memoriam revocare quod peccata sunt cau¬ 
sae tanti mali et quod ad ipsos pertinet reparare cum supplicationibus et 
poenitentia ut Deus ignoscat peccata nostra et avertat indignationem a nobis. 

Ceterum etiam ipsi qui credunt solummodo in Deum debent admittere 
quod omnis offensio Dei voluntarie commissa despiciendo legem naturalem, 
potest provocare iustitiam divinam et gravia mala provocare toti generi 
humano. 


23 

Exc.mus P. D. ANDREAS M. CHARUE 
Episcopus Namurcensis 

N. 22. In prima cap. IV istius schematis redactione, sub initio mensis 
martii huius anni parata, problema culturae brevissime tantum attingebatur, 
quin fieret materia particularis numeri. Postea autem utile visum est hoc 
argumentum longius pertractare, cum inter nostrae aetatis problemata, quae 
magis vitam hominum afficiunt, cultura eiusque diffusio atque promotio non 
parvum locum obtineant. Unde problemati culturae rite promovendae nunc 
dicatus est numerus specialis. 

Notare iuvat quod in conficienda expositione de cultura, Subcommissio 
adiutores habuit plures peritos, sacerdotes et laicos, qui multum et feliciter 
operam dederunt in iis quae ad scientificum aspectum culturae atque ad eius 
influxum apud nostros coaevos spectant. Textus qui hodie vobis proponitur, 
venerabiles Patres, a commissione mixta plenaria approbatus est mense iunii 
huius anni. 

Quibus dictis, videamus, primo, quid vocabulum « cultura » significet 
in nostro n. 22; deinde, quomodo se habeant ad invicem Ecclesia et cultura. 

Primo , de sensu vocabuli « cultura ». Media ad culturam acquirendam 

nostra aetate magis ac magis crescunt et magis magisque omnibus praesto 
sunt. Sic latior patet via ad bona materialia, ad bona etiam spiritualia altio- 
ris culturae, necnon ad socialem communicationem sub diversis eius formis. 
Mirum est quomodo in immensum sese extendit sic dicta « memoria » hu¬ 
manitatis! Nunc omnes nos conscii sumus non unam tantummodo, sed 
plures culturae formas existere. Videte, v. g. numerum et qualitatem libro¬ 
rum quibus componitur bibliotheca sat multorum nostrorum alumnorum in 
theologia vel in philosophia: tali fortuna non gaudebant adhuc nuper et 
forsan ipse S. Thomas vel S. Bonaventura eorum iuvenum documentatio- 
nem appetiisset, illi magni doctores qui Arabum novitatibus tam feliciter 
usi sunt. 

Sed etiam inter populares (1’homme de la rue, l’uomo qualunque), quot 
sunt hodie qui per photographicas reproductiones, per cinematographicas 
proiectiones, per televisionem, per radio et per disca, per sic dictos « livres 
de poche, magazines » et per ephemerides cognoscere possunt tum elapsi 
temporis, tum nostrae aetatis culturas! Ut dictum est, « primi haeredes 
sumus culturae internationalis », « nous sommes les heritiers de la culture 
mondiale » (Andre Malraux). 

Cultura autem non consistit solummodo in exculta formatione littera¬ 
ria ad quam alludimus nunc, neque, de cetero, in ampliori hominis domi¬ 
natione super mundum in qua palam insistitur in primis capitibus Gene- 
seos. Dicemus quod hodie ipsa, ipsissima cultura potius reponitur in activi¬ 
tate qua homo, excolendo mundum, sese promovet seseque agnoscit esse ad 
imaginem Dei factum et cooperatorem esse Creatoris. Explico. 

a) Perficiendo mundum, homo seipsum auget ut personam, dum in¬ 
simul sibi aliisque praeparat vitae plene humanae conditiones. 

b) Ut autem cultura hominem vere augeat, rectum valorum ordinem 
servare debet, ita ut altiores valores in dies magis colantur. Ut dicebam nuper 
in hac aula, id quod importat quaerere, non est ut quam maximus, sed utique 
quam optimus progressus attingatur. 

c) Vera cultura communionem inter singulos homines et inter etiam 
communitates promovet. Vera ergo cultura non est individualistica nec ma- 
terialistica, sed authentice et plene humana. Nil mirum, proinde, quod cul¬ 
tura ad dialogum invitet atque ad omnium culturarum existimationem in¬ 
ducat. Sine dubio, quin valedicere possimus variis particularibus culturis, 
certo certius venimus, et quidem sine mora, ad universalem et supranationa- 
lem culturam. 

Nunc, secundo, verbum dicam de habitudine Ecclesiae ad culturam, 
quam praecise n. 22 schematis sublineare intendit. 

a) Proprium suum munus implendo, i. e. evangelizando, Ecclesia eo 
ipso ad humanam civilemque culturam impellit et feliciter confert. Nota est 
declaratio Pii XII: « C’est en evangelisant que 1’Eglise civilise ». Evangeli¬ 
zando, inquam, i. e. Evangelium praedicando, valorum ordinem et hierarchiam 

inculcando, fideles formando et, ut aiunt, animando ut sint quasi fermentum 
in massa, etiam caritatem diffundendo, quae est vinculum perfectionis et 
quasi focus irradians, in Christo in totam activitatem totumque habitum ho¬ 
minum. 

b) Ecclesia utique in particulari ambitu tum historico tum geographico 
orta est. Nulli autem particulari culturae exclusive alligatur neque alligari 
potest. Suae vivae traditioni inhaerens, cum omnibus culturis insimul commu¬ 
nionem habuit inde ab initio et per saecula. Quod sedulo revocandum est 
ut feliciter procedant missionarium Ecclesiae opus atque eius, ut ita dicam, 
inradicatio in quibuslibet vitae culturaeque mundi formis, et antiquis et 
modernis. Quanti hoc sit momenti in nostro mutationum tempore, neminem 
fugit. 

c) Oportet ergo ut fidei signiferi intellectu et animo culturae divi¬ 
tias cognoscant. Omnes, sed particulariter laici, qui nostra aetate praecipui 
sunt culturae promotores, huic operi sese devoveant oportet. Unde appa¬ 
ret maximum momentum Institutorum culturalium, sicuti sunt scholae et 
universitates, in quibus Ecclesiae praesentia et influxus multum conferre 
possunt. Ceterum idem dicendum est, servata proportione, pro incoeptis quae 
pertinent ad turismum et ad ludos, generatim ad otii et feriarum organisa- 
tionem. Et quomodo non cogitare ad reverendissimum Cardijn et ad alios 
promotores Actionis Catholicae qui quam optime meruerunt et de Ecclesia 
et de vera cultura? 

Concludo. Harum rerum bene conscius, nomine commissionis mixtae, 
audeo n. 22 schematis XIII proponere (disceptationi et) benigno iudicio 
Patrum. Dixi. 


24 

Exc.mus P. D. MAURITIUS CHOQUET 
Episcopus tit. Diospolitanus inferior, aux. Capitis Haitiani 

Ad n. 21. A. Mihi valde placet textus schematis qui sic sonat: « Quod 
vero ad numerum prolis attinet, ... ». Nam totus paragraphus agnoscit pa¬ 
rentes esse instrumenta intelligentia procreationis, qui participantur Provi¬ 
dentiae divinae in nutrimento ac educatione prolium et proinde debent esse 
procreatores responsabiles. 

B. Mihi etiam valde placent interventiones em.morum cardd. Leger et 
Suenens, ac beat, patriarchae Maximi IV, eo quod dant amori coniugali ac 
eius expressioni completae locum quod ad eos in matrimonii fine pertinet; 
nam procreatio educatioque prolis non possunt se habere modo humano nec 
completo nisi amor antecedit, comitatur et consequitur: amor realis expres¬ 
susque est necessarius ad procreationem ac praecipue ad educationem prolis. 

C. Textus autem non est completus. Optandum est ut Concilium consti¬ 
tuat aliqua principia generalia secundum quae licet coniugibus et confessori- 

bus iudicare de situationibus practicis quae eis sese offerent. Proinde subiicio 
observationes sequentes: 

1) Oportet primo coniuges velle admittere et educare omnes proles 
quas placet Providentiae eis confidere. 

2) In realisatione istius divinae voluntatis debent considerare con¬ 
ditiones necessarias ad educationem prolium et iudicium eorum agere non 
quidem sub ductu egoismi sed secundum authenticam generositatem Chri¬ 
stianam. 

3) Si iudicant quod istae conditiones cogent ut spatium inter partus 
interponatur, debent, in expressione sui amoris, necessariae ad proles iam 
natas educandas, agere non quidem propter meram delectationem, sed 
propter amorem cum delectatione, et igitur eadem principia applicantur ac 
de gula. 

4) Quoad media ad partum evitandum, abortus damnatur. 

5) Quoad usum substantiarum narcoticarum (sicut progesteron) opor¬ 
tet fiduciam habere in scientia medica quae potest iudicare de eorum effica¬ 
citate et effectibus noxiis ad totum organismum. De hac re, oportet theolo¬ 
gia moralis sese liberet a qualibet « spermolatria », quae contradicit ipsam 
naturam ita prodigam seminum, quae tamen moriuntur nullam vitam cau- 
santes. 


25 

Exc.mus P. D. ALOISIUS CIVARDI 

Episcopus tit. Thespiensis 

1. Circa la dignita della persona umana (cap. IV, par. 20). a) Va benis- 
simo il voto che « nella vita familiare e sociale sia riconosciuto 1’eguale di¬ 
gnita e 1’indole propria della donna ». Ma bisogna aggiungere una riprova- 
zione per gli eccessi di un certo femminismo, che non riconosce « 1’indole 
propria » della donna, pretendendo una parita assoluta di diritti e di do- 
veri, che e contro natura, cioe contro la natura fisica e psichica della donna, 
mentre ostacola 1’esercizio delle funzioni materne. In conseguenza la donna 
e impiegata in lavori ed esercizi sportivi troppo faticosi e pesanti, che, a 
giudizio di medici e di scienziati, cagionano disfunzioni sessuali, e dannose 
modificazioni morfologiche e psicologiche. 

Sui problema femminile diede sagge direttive Pio XII nel discorso dei 
14 ottobre 1956, al Centro Italiano femminile. Propongo di riferirne la 
sostanza. 

b) A proposito di esercizi sportivi, il Concilio dovrebbe dire una 
parola di riprovazione anche di certe for me di pugilato che normalmente 
mettono in pericolo, non solo 1’incolumita fisica, ma pure la vita dei lotta- 
tori. In queste competizioni la vittoria e condizionata a una menomazione 
fisica delFavversario; il che e contro la legge di natura, violando la dignita 
della persona umana. Una riprovazione contro questi eccessi dei pugilato 

e di altre forme sportive, che non rispettano la dignita delbuomo, e attesa 
dal pubblico sano. 

2. Circa il matrimonio (cap. IV, par. 21). Quello che e scritto in questo 
paragrafo, e piu avanti alia pag. 29, righe 14-27, e occasione di equivoci, di 
false e pericolose interpretazioni. E tali interpretazioni ci furono, ed ebbero 
subito una vasta eco nella stampa, portando disorientamento in coscienze 
gia, in gran numero, disorientate. 

I progressi e i responsi della scienza, delPantropologia, della sociologia, 
sono sempre ascoltati e tenuti presenti dalla Chiesa; ma non possono annul- 
lare i principi della legge naturale, la quale impone il do vere di non impedire 
direttamente il concepimento. Questo principio va affermato esplicitamente 
nel testo conciliare, affine di non rendersi complici, involontariamente, di 
errori e di pratiche peccaminose e gravemente dannose alia civile convivenza. 

3. Circa la vita economica e sociale (cap. IV, par. 23 ) a) Occorre affer- 
mare che la proprieta privata ha una funzione non soltanto individuale, ma 
anche sociale', che la proprieta concede diritti ma impone anche doveri. 

Occorre inoltre affer mare che il diritto alia vita e il diritto al lavoro (che 
e un corollario dei diritto alia vita) sono superiori al diritto di proprieta. 
Donde questo principio della morale cattolica, derivante dalla legge naturale: 
« in extrema necessitate omnia communia ». 

I due principi sopra accennati sono troppo dimenticati dai cattolici; 
forse anche perche poco predicati e inculcati dal clero. Mentre sono indispen- 
sabili per una soluzione solida della questione sociale, tuttora pendente sui 
mondo, e dei problema della fame, che angustia tanta parte delbumanita. 

b) La meta cui tende 1’azione sociale cristiana e un sistema di sicu- 
rezza sociale, nel quale i lavoratori (e tutti hanno il dovere di lavorare) ab- 
biano la garanzia di un pane sufficiente e conf acente quando lavor ano, e 
quando, per cause indipendenti dalla loro volonta, non possono lavorare. 
Ritengo molto opportuno che lo Schema faccia menzione di questa meta 
sociale, che rispecchia un alto grado di civilta umana e cristiana. 

c ) Pio XI, neH’Enciclica Quadragesimo anno, chiama « pessimo di- 
sordine, che si deve con ogni sforzo eliminare », il fatto che « madri di fami- 
glia, per la scarsezza dei salario dei padre, siano costrette a lavorare fuori 
delle pareti domestiche ». 

Un rimedio a tale « pessimo disordine » — rimedio indicato dallo stesso 
Pio XI, e poi da Pio XII, e da Giovanni XXIII — e il cosiddetto salario 
familiare, che fu introdotto in parecchi paesi, ma in misura ancora ina- 
deguata. 

Anche il disordine e il rimedio suddetti dovrebbero essere ricordati nel 
nostro Schema. 

d) Oggi il cosiddetto tempo libero, e il turismo — due fenomeni in 
continuo e rapido sviluppo — coinvolgono gravi problemi di pastorale e 
di apostolato; e percio non possono essere ignorati nel nostro Schema, te- 
nuta presente la finalita prevalentemente pastorale dei Concilio. 

Questi due fenomeni moderni sono ricordati nel Sinodo Diocesano di 
Roma, promulgato da Giovanni XXIII, rispettivamente negli artt. 685 e 707. 
Propongo che le sagge direttive contenute in questi articoli siano inserite, 
nella loro sostanza, nel nostro Schema. 


26 

Exc.mus P. D. THOMAS COORAY 
Archiepiscopus Columbensis in Ceylon 

Ad n. 21. I - In principio art. 21 optime dicitur « Personae societatisque 
humanae salus arcte coniungitur cum familia ». Et paulo post in eodem ar¬ 
ticulo additur « Civilis autem societas tunc floret cum floret familia ». Unde 
nihil est linquendum inaussum ut sanitas, sanctitas et stabilitas familiae 
omnimode tueatur et roboretur. 

Multa hac de re possunt dici. Tamen ne abutar patientia vestra, Patres 
venerabiles, unum tantum punctum velim in mentem revocare nempe de 
munere materno in familia. 

Certocertius pater-familias, ut caput familiae, primatum tenet in regi¬ 
mine familiali, sed in educatione et in formatione prolis praesertim ad vitam 
moralem influxus matris omnino superat influxum cuiuscumque aliae perso¬ 
nae. Mater est sicut cor vitae familialis. Sub materna cura virtutes humanae 
in animo prolis seminantur in infantia, nutriuntur in adulescentia, prote¬ 
gantur et maturescunt in iuventute. 

Ad sananda ergo mala praesertim moralia quae tam praevalent in mundo 
huius temporis, optimum remedium erit solida formatio earum quae debent 
esse matres familiarum. Sed quam optima formatio nullius valoris erit, si 
mater habitualiter vel notabili temporis spatio vitam gerit extra familiam. 
Haec absentia matris a vita familiali est quasi quaedam aegritudo pessima in 
societate moderna. Variae sunt rationes. Sed principalis inter eas videtur esse 
ratio oeconomica. Multae familiae paupertate laborant. Salarium patris-fa- 
milias insufficiens est ad familiae necessitatibus providendum. Unde necessi¬ 
tate compulsae matres familiarum laborem petunt in officinis vel aliis locis 
et consequenter a gremio familiali sunt saepe absentes. 

Nemo est quin videat effectus pessimos qui sequuntur. Ex una parte 
educatio prolis vel est neglecta vel valde defectiva. Ex alia parte multa pe¬ 
ricula exoriuntur, contra ipsam vitam familialem. Sequentia sunt quaedam 
exempla: 1) Pericula multa contra castitatem coniugalem mulierum exoriun¬ 
tur. 2) Multae feminae gradatim evolvunt indolem ut ita dicam masculinam 
et spiritum independentiae, et ita recusant responsabilitates coniugales et 
maternas. 3) Discordiae in familiis sequuntur, et non raro finis est divor¬ 
tium civile et distructio societatis familialis. 

Remedium, ut patet, est ut instituantur media necessaria ad praesentiam 
matris in familia tuendam. Talia sunt: a) salarium familiale pro patribus 

familiarum; b ) labor lucrativus qui domo perfici potest a matre familiae; 
c ) subsidia socialia ex parte status, etc. 

Evidenter si domini seu patroni officinarum debent persolvere salarium 
familiale et etiam maiorem numerum virorum conducere (propter absentiam 
mulierum ex officinis) maiori cum salario soluto non possent tam magnum 
lucrum seu emolumentum ex officinis obtinere. Sed nonne etiam hoc erit 
quod optimum. Eo ipso enim refrenatur capitalismus exaggeratus et simul 
habebitur remedium non parvum contra problema carentiae seu penuriae 
laboris (unemployment) pro viris et iuvenibus, quae penuria laboris causat 
tot mala moralia et socialia in societate huius temporis. 

Erit nova orientatio in societate maximi quidem momenti in qua status 
civilis habet suas obligationes. Ecclesia autem potest per exhortationes, per 
actionem catholicam et alia opera Apostolatus laicorum novum hoc impul¬ 
sum beneficum in mundo huius temporis creare, et ita saltem gradatim con¬ 
ditio matris ut reginae vitae familialis ad suam debitam dignitatem re¬ 
stituere. 

II - Liceat mihi perpauca addere de usu matrimonii. Theologicum funda¬ 
mentum hac de re petenda est non in convenientia humana sed tam in lege 
naturali quam in lege supernaturali. 

Quantum ad legem naturalem: 1) In plantis: ipsissima organa coniunc- 
tionis sexualis evanescunt post fecundationem. 2) In animalibus: ista habent 
sua tempora et momenta. Extra illa tempora ne inclinationem quidem ha¬ 
bent ad relationes sexuales nisi forsan in quibusdam animalibus domesticis 
quorum habitus ut ita dicam, artificiales redditi sunt ad obeundum neces¬ 
sitatibus humanis propter quas illa creata sunt. 

Haec sunt saltem vestigia legis naturalis ex quibus patet finis relatio¬ 
num sexualium. Ea quae animalia ex lege quadam caeca agunt homo debet 
agere per electionem liberam sed responsabilem. Ne dicatur hominem dif¬ 
ferre ab animalibus. Certe homo differt propter dignitatem valde superio¬ 
rem. Sed si homo omnino indigeat mediis mere animalibus ad tuendum 
amorem coniugalem homo evadit peior animalibus et est a sua dignitate 
degradatus. 

Quantum ad legem supernaturalem: matrimonium est sacramentum, con¬ 
ditum a Christo ad exemplar suae unionis cum Ecclesia. Christus autem dile- 
xit Ecclesiam et pro ea sese tradidit ad mortem, mortem autem crucis. Unde 
amor matrimonialis sicut et Christi amor debet fundari in sacrificio sui ipsius 
seu in cruce, non autem in sensualitate. 

Si liceat dicere quod ob magna incommoda homo potest excusari ab 
obligationibus quae defluunt tam ex lege naturali quam ex supernaturalitate 
et quidem sacramentalitate matrimonii, quid dicendum de istis centenis mil¬ 
libus fidelibus qui propter fidem persecutionem patiuntur sine cibo, sine 
tectu, e patria expulsis, in vinculis, in carceribus... « in melotis, in pellibus 
caprinis »; licebitne pari ratione illis ob gravissima incommoda, immo ad 
salvandam vitam, negare fidem et excusari ab obligatione ad martyrium. Ve- 



218 


PERIODUS III 


ACTA CONC. VATICANI II - 

nerabiles Patres, nonne tunc erimus sicut illi de quibus Sanctus Paulus flens 
dixit eorum Deum non esse Christum crucifixum. Nos possumus omnia sapere, 
sed debemus sapere secundum sobrietatem, ut optime fecit em.mus cardi¬ 
nalis Alfrink. 


27 

Exc.mus P. D. VICTORIUS M. COSTANTINI 
Episcopus Suessanus 

Caput IV schematis de Ecclesia in mundo huius temporis maximi mo¬ 
menti est, immo putamus illud princeps esse totius schematis; nam et propter 
argumenta quae tangit, et principia quae enuntiat, cunctorum hominum con¬ 
siderationem et attentionem pertrahit. 

At perlegenti hoc caput dubium spontaneum in mente oritur: an scilicet 
tam multa et complexa argumenta expediat pertractare, an vero expediat 
quaedam tantum principaliora seligere et profundiore modo exponere. 

Interim quaedam tantum puncta considerationi et examini subicimus ut 
aliqua afferamus adiumenta pro textu nostro perficiendo. 

In pag. 21, n. 20, ubi agitur de hominis dignitate. Quaedam principia 
ponenda esse putamus quibus character sacer vitae humanae clarissime et 
fortiter affirmetur ita ut, et iure naturae, et positiva Dei lege, et evangelicis 
documentis, cuiuscumque hominis vita, sub sanctissimo Dei dominio habea¬ 
tur et ad peculiarem missionem et ad bonum etiam communitatis ordinata 
existimetur. 

Propterea reprobandae sunt theoriae, quae materialismo et nichilismo 
indulgent, quae tam saepe, ad homicidium et ad suicidium homines hodierni 
temporis, inducunt. Instanter veritas innuatur quod vita est semper donum 
Dei, quia brevis annorum series inaestimabile pondus gloriae operatur omni¬ 
bus bona facientibus. 

Ideo, maxime iuvenes, in familiari educatione iugiter edoceantur ad 
altiores fines vitam dirigere, praesertim ad bonum sociale promovendum to¬ 
tis viribus. Hoc et non credentes saepissime bene intelligunt et magni 
faciunt. 

Quoad christianos vero sufficit recolere quod omnes homines filii Dei 
sunt, Christi sanguine redempti, ad eamdem gloriam per ipsius gratiam de¬ 
stinati, et Templum vivum Spiritus Sancti; quapropter vita, tam pretiosa, 
ad Dei gloriam et ad fratrum servitium quam maxime impendenda est, cum 
et urgeat Christi praeceptum amandi homines prouti Ipse nos amavit et 
tradidit semetipsum pro nobis. Nec et cruces, cum adsunt, nec tribulationes 
aegritudines ceteraeque infirmitates, impediunt quominus humanae familiae 
servitium amoris reddatur, immo aptissima media sunt, etsi dura, ad te¬ 
stimonium amoris, Christo rependendum. 

Expressis verbis ergo reprobetur suicidium (quod hodie — triste signum 
temporis — tam frequenter accidit praesertim in nationibus ditioribus ut 

ex statisticis comperitur), item et homicidium sive in sinu matris per abor¬ 
tum, etc., sive in homine iam nato. 

Ex principiis de inviolabilitate vitae logice descendunt damnationes quae 
utique faciendae sunt contra bella, contra odia quae bella fovent, contra usum 
armorum nuclearium quae nec iustitiam laesam valent reparare nec damna 
illata, cum tot luctus et immanes desolationes causant ut ipsa humana spe¬ 
cies in discrimen irreparabile ponatur. 

Haec omnia in textu nostro habentur, sed putamus utiliter illas affirma¬ 
tiones coniungi posse cum doctrina de inviolabilitate vitae. 

Dein postquam crimina contra vitam humanam strenuissime deplorata 
sunt, bene gressus fit ad alia, ex. gr. ut mancipiorum servitus penitus tolla¬ 
tur (n. 20, lin. 22) ut dignitas et iura opificum magis agnoscantur, et similia. 

Demum quae progressum favent commendentur ita ut percipiatur Chri¬ 
sti doctrina non tantum ad aeternam vitam homines parare et ducere, sed 
pacem quoque in terris, gaudium, et prosperitatem oeconomicam fovere, 
cum in pace et concordia etiam in civili societate bona innumera adipisci 
queunt. 

Ad n. 21. Argumentum breviori et clariore modo tractetur, veluti sum¬ 
mula quaedam iurium et officiorum, quae logice inter se connectantur. Stylus 
sit velut telegraphicus, attenta peculiari materia de qua agitur; commenta¬ 
ria alii certe facient. 

2. Matrimonii unitas et absoluta indissolubilitas pro baptizatis, rursus 
claris et simplicibus verbis adfirmetur. Familiae etiam qua tales, Christo te¬ 
stimonium reddant in caritate, operositate, et coniuges mutuam sanctifica¬ 
tionem iugiter excolant. (In textu pag. 23, n. 1, lin. 13, expungantur verba, 
quia familia non est imago foederis amoris Christi et Ecclesiae, ut notavit 
iam card. Ruffini). 

3. Quoad filios. Principium quod ab initio ponatur: filii scilicet Dei be¬ 
nedictio habendi sunt. 

Alte repetatur nihil contra naturam adhibere licet ad filios vitandos. 

Item expresse edicatur: quoad scientifica medicalia inventa in hac pro¬ 
vincia, quae adhuc studio subiciuntur, nemo iudicium Ecclesiae praeveniat, 
quae peritis auditis, de liceitate vel minus decernet. Media autem anticon- 
ceptionalia per se adhibere non licet. 

Nisi timores sint de physiologica vel psychologica minoratione prolis 
nasciturae, vel de aliis gravissimis adiunctis, coniuges nec facile, nec nimis 
numerum filiorum timeant; fiduciam habeant in divina Providentia, quia 
Deus nunquam derelinquit fidentes in Illo. Mos vero unum vel alterum 
filium tantum habendi (quod in nationibus ditioribus saepe invalescit), nisi 
causae graviores et licitae id exigant, probari nequit; id enim nec bonum 
societatis favet, nec ipsius familiae. Crebro compertum est quod vitia abun¬ 
dantius germinantur ubi exiguus filiorum numerus invenitur. 

Ad n. 23. Quoad vitam oeconomicam et socialem (pag. 26-28, n. 23) 
haec adnotare et proponere audeo. 

1. Fiant in textu minores sermones, et conceptus nudi et schematici ex¬ 
primantur. 

2. lura hominum ad aliquam operositatem gerendam nitide affirmentur; 
(italice: il diritto al lavoro), ita ut, societas debeat quocumque modo omni¬ 
bus civibus occupationem ad idoneam mercedem habendam providere. Si 
aliter provideri nequeat, minuatur merces (salarium, ut aiunt) ceteris func- 
tionariis, opificibus et negotiorum addictis, ut omnes minimum necessarium 
ad vitam ducendam saltem habeant. (In regionibus communismo subiectis, 
etsi absque necessitate, et saepe inhumano modo, haec solutio socialis saepis¬ 
sime habetur, ita omnibus civibus providetur. Per christiana principia cari¬ 
tatis et civilia principia solidarietatis ubique hoc, debito modo, faciendum es¬ 
set, ut miseria arceatur et via occludatur ad atheum communismum). 

3. Clare dicatur dominis et conductoribus et technicis fabricarum non 
licere percipere excessiva et immoderata stipendia, praesertim si christiani 
sunt, ne, dum ipsi nimis sumptuose vivunt, opifices, qui pondus diei et aestus 
deferunt, saepe ne convenientem quidem domum sibi et familiae propriae 
commodare queant. Proportione facta de responsabilitate et de statu sociali, 
stipendium largius certe percipiant, at moderationem servent, ne astrono- 
mica differentia intersit cum opificum stipendiis seu mercede. 

4. Ex altera vero parte asserendum est quod «operistitio » (vulgo: scio- 
pere, strike), non semper licitus habendus est, neque illi opifices facile in- 
dulgeant, praesertim quando et gravia incommoda civibus obveniunt et gra¬ 
via damna toti communitati. 

Numquam tamen aperte asseratur licitus « operistitio » (strike) ob po¬ 
liticas rationes tantum intentatus. 

Haec affirmare schema nostrum ne timeat, quia signa temporum nostrorum 
et quotidiana rerum conditio haec exigunt; ne mundus dicat Ecclesiam opi¬ 
ficibus non favere, neque ex altera parte, ipsa Ecclesia accusetur « facili de- 
magogiae » indulgere. 

Itaque quae sunt Caesaris, Caesari sint, quae sunt Dei, Deo. 

Adhuc et alia adnotanda et proponenda essent, quae brevitatis causa 
omittimus. 


28 

Exc.mus P. D. ALFREDUS COUDERC 
Episcopus Vivariensis 

Ad n. 21. Circa dignitatem matrimonii et familiae. In aula prolata fuerunt 
verba iustissima et altissima ad exaltandam dignitatem matrimonii et fami¬ 
liae, et quondam cum vera eloquentia. 

Sed mihi videtur quod in hac serie orationum laudativarum huius pro¬ 
blematis quidam aspectus non fuerunt sufficienter signati, nec in tota reali- 
tate exposita gravia mala quae afficiunt matrimonium et vitam coniugalem. 
Certe existunt matrimonia voluntati divinae conformia; existunt familiae 

fundatae super vitam vere christianam, cuius basis est lex divina, moralitas 
sincere christiana, exemplum rectum parentum, educatio seria et digna, re¬ 
spectus, oboedientia et affectio filiorum. Quae educatio filiis traditur per me¬ 
dia consueta: scholae, religionis instructio, Sacramentorum frequentatio, etc. 

Sed praeter eos focos exemplares, quam multi sunt alii qui dant spectacu¬ 
lum vitii et vitae scandalosae, in quibus regnant dissolutio morum, totalis 
oblivio legis divinae, omnia peccata contra fines matrimonii, sc. adulterium, 
divortium, onanismus, abortus, practicae contraconceptuales, et etiam po- 
lygamia plus minusve cognita. Evidenter haec vitia saepe sunt clandestina, 
sed non semper. 

Iuventus est educata in lascivitate, in frequentatione locorum periculo¬ 
sissimorum, spectaculorum nocivorum. Quod dictum est de Polonia christiana 
dici potest de aliis nationibus christianis: «II vizio delPubriachezza, di li¬ 
bidine, dei delitti di aborto, gli atti di incredulita sono divenuti una vera 
piaga nazionale, che rovina il popolo per due versi: coprono dfinfamia la 
santita della natura umana, ed inoltre avviliscono 1’anima, offuscano l’intel- 
letto, indeboliscono la volonta ». 

Adulti, matrimonio iuncti vel non, non sunt exempti ab his vitiis, et opi¬ 
nio publica confitetur flectionem moralitatis generalem. 

2. Ecclesia non potest esse indifferens erga malum tam frequens et tam 
Regno Dei contrarium et animarum saluti nocivum. Pastores et ministri 
Christi non possunt oculos avertere ab his omnibus spectaculis. 

Quaenam remedia efficaciter possunt obstaculum opponere malo tam 
generali? 

1) Scopus Concilii impositus a S. Patre Ioanne XXIII et a Paulo VI 
est renovatio Ecclesiae. Quae renovatio non fit solummodo per praedicatio¬ 
nem transitoriam doctrinae moralis revelatae, sed etiam per renovationem 
activam morum, per reeducationem populi christiani, per reditum ad virtutes 
christianas, et per veram sanctitatem promovendam. Nec dicatur Ecclesiam 
debere fugere pessimismum et semper sese ostendere matrem misericordem. 
Necesse est aperire oculos et videre malum quale se ostendit. Porro longa 
experientia ministerii apud animas cuiuscumque conditionis permittit re- 
perire abusus et eorum gravitatem. 

2) Educatio hominum, tam iuvenum quam adultorum, facienda est. 
Quaenam media efficaciter eam possent efficere? Omnia quae ab Ecclesia pro¬ 
ponuntur sunt necessaria et efficacia: praedicatio doctrinae christianae, in¬ 
structio catechistica, exercitia diversa Actionis Catholicae, revisio vitae, etc. 

3) Alia media constituerentur per coetus seu associationes familiarum 
christianarum, ubi producuntur publicationes adaptatae, v. g.: « L’Anneau 
d’Or », « Taches familiales », « Les Foyers Notre-Dame », et alia eiusdem 
generis. Qui omnes coetus multiplicantur in quibusdam regionibus, et pro¬ 
pagant doctrinam christianam; attrahendo alias familias in recessibus, recol- 
lectionibus vel aliis coadunationibus sub directione sacerdotum specialisato- 
rum, his mediis concurrunt educationi moralitatis publicae. 

4) Modus valde efficax colendi matrimonium et praeparandi focos 
christianos est praeparatio effectiva iuvenum ad Matrimonium contrahendum 
ante celebrationem: « L’oeuvre de la Preparation au Mariage », directa a 
sacerdotibus peritis et specialisatis, cum concursu quorumdam medicorum 
christianorum, adsistentium socialium, focorum particulariter informatorum. 
Existunt plura centra praeparationis in dioecesibus qui possunt praebere 
omnia documenta informationis. Experientia testatur hunc modum praepa¬ 
rationis matrimonii efficaciorem esse quam omnia alia media. 


29 

Exc.mus P. D. ALBERTUS DEANE 
Episcopus Civitatis Mariae 

Creo que el esquema 13, ganaria muchisimo, si incluyera algunos de los 
hermosos principios que se encuentran en el Adnexo IV, pag. 35, y el con- 
tenido dei n. 15, « De iure bona privatim possidendi », etc. 

En efecto: hay hambre en las poblaciones dei mundo. Millones mueren 
cada ano por hambra, desnutricion, y por la mortandad infantil. 

2. Hay falta o escacez de lugar vital. 

3. Hay inmensas regiones, sobre todo en America Latina, en donde cen- 
tenares de millones, y aun varios billones de seres humanos podrian vivir 
dignamente, y producir economicamente. Faltan en esos lugares la mano de 
obra (los hombres); y falta tambien el capital necesario. 

Por lo tanto: insistir sobre la prevalencia de la ley natural sobre el 
derecho positivo. Pag. 35, Adnexa , dice: « Singularum nationum cives ad 
hoc vocari videntur, ut mundi cives evadant ». Optime. 

Que el Concilio haga un llamado por lo tanto a una mundial reforma 
agraria. Que los gobiernos modifiquen sus leyes, para dar cabida a esos her- 
manos nuestros, que no tienen en donde ejercitar sus fuerzas vitales en el 
trabajo. 

Asi habria lugar (espacio vital): habra mayor abundancia, pan y comida 
y comercio. Mejor nutricion: menos miseria, mejor salud, mas felicidad entre 
los hombres, y por lo tanto mas paz! 

Creo que con estos hermosos elementos de la ley natural, el Concilio 
tiene ideas directrices para todas las naciones y pueblos dei mundo, 

Los pueblos de la tierra agradecera al Concilio por esta forma valiente 
de encarar los problemas con una vision mundial, fraternal de la humanidad. 

Exc.mus P. D. ANTONIUS DE CASTRO MAYER 
Episcopus Camposinus 

Tria sunt quae in § 23 huius schematis veniunt. Ut videtur in schemate 
affirmatio nitida subordinationis ordinis oeconomici ordini morali, vindica¬ 
tio dominii privati atque assertio hierarchiae socialis desiderantur. 

1. Schema n. 1 huius § 23, declarat evolutionem oeconomicam, ne ho¬ 
minem opprimat, sub eius dominio esse debere, atque eadem ratione po¬ 
stulare in ordinatione evolutionis oeconomicae actuosas plurimorum partes. 

Iamvero, quae in evolutione oeconomica hominum oppressionem im¬ 
pedit nec est proprie eius subordinatio hominis dominio, nec actuosae plu¬ 
rium partes in eius ordinatione. Ratio unica quae ordinem oeconomicum hu¬ 
manum reddit est eius subordinatio ordini morali, a quo rectitudo omnium 
humanarum actionum procedit, quaeque optime obtineri potest etiam cum 
pauci tantum de evolutionis oeconomicae ordinatione curant. 

Recte ergo Leo XIII, et, cum ipso, Ioannes XXIII affirmare potuerunt 
causam in his rebus agi « cuius exitus probabilis quidem nullus, nisi advo¬ 
cata religione Ecclesiaque reperietur » (Litt. Enc. Rerum Novarum apud 
Litt. Enc. Mater et Magistra : A.A.S., 53, p. 405). 

Ne timeat ergo Concilium veritatem palam enuntiare, inseratque in suo 
decreto principium generale a quo rectitudo omnis ordinationis oeconomicae 
manat. 

2. Aliud quod in dies oblivioni datur, atque proinde Concilium nitide 
proclamare debet, est ius dominii privati, illud nempe quod obiectum est 
duorum Legis Dei praeceptorum, et a Romanis Pontificibus ut ius naturale 
constanter vindicatur. 

Certe omnia bona terrae a Deo condita sunt ut universo generi hominum 
utilitati sint. Sed praecise « ius dominii privati hominibus tributum est... ut 
huius instituti ope, bona quae Creator hominum familiae destinavit, huic 
fini vere inserviat ». Ita Pius XI (Litt. Enc. Quadragesimo Anno-. A.A.S., 
23, p. 191). 

Asserat ergo Concilium ius proprietatis cum duplici eius nota, nempe, 
quatenus ad bonum privatum et ad bonum publicum ordinatur, ita tamen 
ut una nota ab altera non separet. Praeterea, Concilium indifferens esse ne¬ 
quit coram systematibus quae ius dominii privati vel extenuant, vel negant 
aut destruere conantur. Ideo, non placet affirmatio illa generalis schematis 
(pag. 27, lin. 14/5), sc. «Ecclesia nulli systemati oeconomico obligatur». 

Verum quidem est quod Ecclesia proprium non habet systema oeco¬ 
nomicum; est tamen item verum quod Ecclesia, utpote iuris naturalis tutrix, 
omnia systemata oeconomica huic iuri repugnantia respuit et respuere de¬ 
bet, ut sunt systemata illa quae ius privati dominii non admittunt et abolere 

nituntur. Inde Ecclesia silere nequit de systemate oeconomico Communi- 
starum quod locum non dat dominio privato, quodque proinde in servitutem 
redegit fere tertiam partem humanitatis. Regimen enim Communistarum 
reprobandum est non solum quia atheum, sed etiam propter systema oeco¬ 
nomicum quod profitetur, iuri naturali atque proinde personae humanae 
omnino contrarium. Et haec est alia ratio cur pacifica inter Ecclesiam et 
regimen Communistarum impossibilis appareat. 

Porro, finis propter quem Deus bona terrena condidit postulat non solum 
ut privatorum dominia in societate exstent, sed etiam ut possessiones non 
sint omnes eiusdem dimensionis. Quamvis ergo in votis sit ut numerus pos¬ 
sessorum semper in dies multiplicetur, et magni faciendae sint possessiones 
parvae et mediae dimensionis, tamen bonum commune requirit ut etiam 
quoad bona materialia homines in classes diversas distribuantur, ut optime 
docebat Pius XII (Alloc. natalitia 1944: Discor si e Radiomessaggi, vol. VI, 
p. 239). Bonum enim commune non obtinetur nisi societas abundet tum 
bonis quae ad vitam physicam potius pertinent, tum bonis culturae, scien¬ 
tiarum, artium, humanitatis, religionis, verbo, bonis animae. Immo illa his 
subordinanda sunt. In hoc enim praecise a brutis distinguitur homo quod 
ipse facultatum propriarum usu, res materiales in commodiorem excellentio- 
remque vivendi modum vertit. Sic tantum intelligitur cur Deus aurum, ar¬ 
gentum, gemmas, materias e quibus subtilia opera textilia conficiuntur, con¬ 
diderit. Haec omnia, enim, ad splendorem vitae ordinantur ut optime expla¬ 
nabat Pius XII: « Ea omnia, ait tantus Pontifex, quae ad splendorem vitae 
conferunt, ea omnia quibus eventus iubilosi vel solemnes ornantur, ea omnia 
quae perennitatem ac nobilitatem spiritus in rebus materialibus refulgere 
faciunt aestimanda et veneranda sunt » (Alloc. ad IV Conv. Nat. Ital. Gemma¬ 
riorum, Discor si e Radiomessaggi, vol. XV, p. 492). Unde, christianorum 
sicut non est his in rebus immorari quasi in finem suum, sic item non est 
intentionem Domini in his rebus condendis parvipendere. Sub luce sapientis 
verbi Pii X consideranda est Ecclesiae paupertas, sicut bene exposuit Pau¬ 
lus VI in Litt. Enc, Ecclesiam suam : « studium paupertatis non impedit 
quominus rei oeconomicae momentum recte aestimemus eademque licite uta¬ 
mur, quae his temporibus maximum incrementum cepit et in qua inni¬ 
titur civilis cultus progressus » (Ed. Typis Polyglottis Vaticani 1964, p. 31). 

Ut autem bona animae abundantia exstent, societas necessario inaequa¬ 
libus apte dispositis classibus constare debet. Non enim omnes omnia quae 
bonum commune requirit facere possunt; nec, disponente Providentia, omnes 
ad omnia capaces sunt. Speciali modo bona culturae, artis, similium, non 
ab omnibus pari possunt; munus est enim delectorum virorum, seu melius 
selectarum familiarum quae traditione, urbanitate, perpolito spiritu, necnon 
et fortuna illis bonis gignendis idoneae inveniuntur. 

In societate, proinde rite ordinata, opus est ut adsint classes cultiores 
quae incrementum bonorum animae procurando in totius populi vitam ita in¬ 
fluant ut conviventia socialis nobilior semper et humanior evadat, sensus- 

que classium modestiorum erigatur, sicque revera omnes de splendore vitae 
a bonis animae instaurato in societate suo modo participent. 

Ne dicatur in huiusmodi societate castas tandem formari. Etenim, bo¬ 
norum animae abundantia causa est elevationis ipsius populi. Sufficit quod 
classes spiritu christiano imbuantur. 

Mens socialista, quae hodie generatim gubernia dominatur et classes 
sociales abolere cupit, incrementi bonorum animae curam unice Statui com¬ 
petere dicit. Status autem, ut frequenter docet Magisterium Ecclesiae, non 
est bona necessaria ad bonum commune producere, sed potius conditiones 
creare in quibus a membris societatis haec bona producantur. Hypertrophia 
actionis Status paci sociali et populi promotioni nocet (cf. Vacem in terris, 
ubi saepe S. P. Ioannes XXIII libertatem coetuum intermediorum commen¬ 
dat). Praeterea, quae a Statu fiunt, lege determinentur oportet. Lex autem 
relationes hominum, ut ita dicam geometrice, seu statice definit ad instar 
cuiusdam idealis generici, dum bona culturae, quamvis legi morali subiecta, 
ad divitias singulares ingenii humani ordinantur. Unde, vera progressio bono¬ 
rum animae in regimine ubi libera otia non dantur impossibilis est. 

3. Necessaria hierarchia in societate bene ordinata ex dictis patet. Liceat 
memorare Pium XII homines in classes sociales distributos populum vocare, 
et omnium omnimodam aequalitatem sub tyrannide legum, massam appel¬ 
lare (cf. ali. natalitia 1944, Discorsi e Radiomessaggi, vol. VI). 

Haec omnia ideis vigentibus in mundo huius temporis non suffragan¬ 
tur. Inde videtur schema ea vitare ne dialogus cum mundo impossibilis red¬ 
datur. Historia tamen teste, huiusmodi timor vanus dicendus est. Ecclesia, 
enim, a mundo graeco-romano audita est quamvis ei proponeret Christum 
crucifixum, scandalum et stultitiam (cf. 1 Cor. 1, 23). Hic vero modus 
agendi, ait S. Pius X, virtutem suam non amittit (cf. Litt. Enc. lucunda sane: 
A.S.S., vol XXVI, p. 524/5). Ceteroquin, Ecclesia non potest ut placitis huius 
mundi se consonet doctrinam quam semper professa est derelinquere. 

Itaque, emendationes quasdam textus propono: 

1. N. 1. huius § 23 retractetur ita ut, posito principio generali de subor- 
dinatione ordinis oeconomici ordini morali, statuatur necessitas prae oculis 
habendi dignitatem personae in omni recta evolutione oeconomica. In partes 
autem actuosas assignando diversis hominum coetibus, ratio habeatur tum 
possibilitatis verae contributionis ad evolutionem oeconomicam, tum neces¬ 
sitatis unitatis regiminis in societate bonorum gignendorum (cf. Litt. Enc. 
Io annis XXIII, Mater et Magistra : A.A.S., vol. LIII). 

2. In n. 2, p. 26/7. Determinetur quomodo progressio recte ordinanda 
sit, vel cui evolutio oeconomica necessario subiicietur oporteat ne fructus 
malos pariat qui in textu memorantur. 

3. In n. 3, p. 27, lin. 10. Post verbum « libertatis » addatur: « iustaque 
sociali hierarchia ». 

4. In n. 4, lin. lis. Sententiae: « Deus bona terrae commune totius 
generis humani patrimonium constituerit » alia substituatur, cum genus hu- 


15 

manum non sit persona moralis cui aliquod patrimonium tribui possit. Di¬ 
catur, v. g. verbis desumptis e Litt. Enc. Rerum Novarum Leonis XIII: 
« Deus terram universo generi hominum utendam fruendam dederit ». 

In eodem n. p. 27, lin. 12. Loco vocis « distribuendi » melius scribe¬ 
retur: « acquirendi », cum sapientia populorum proprie non determinet mo¬ 
dum distribuendi bona terrae, sed potius acquirendi vel occupandi. 

Item, lin. 12, p. 27. Post verbum « constituerit » (vel « dederit » si 
emendatio supra proposita acceptetur) addantur haec vel similia: « qui 
finis nonnisi privatis dominiis obtinetur ». 

Item, lin. 15, p. 27. Post verbum « obligatur » addatur: « reiicit tamen 
omnia systemata iuri naturali repugnantia ». 

5. In n. 5, lin. 23, p. 27. Post verbum « humanae » addatur: « et coe¬ 
tuum legitimorum in societate exstantium ». 

In eodem n. lin. 24, post verbum « discrimina » addatur: « iniusta ». 

6. In n. 6, lin. 33, p. 27 supprimantur verba: « vere et efficaciter ». 
Aliter, videretur Concilium inculcare quod omnis societas, ad bona gignenda 
constituta, operarios teneretur ut veros socios ascire, quod nimium est et 
non demonstratur. 

Exc.mus P. D. ABILIUS DEL CAMPO Y DE LA BARCENA 
Episcopus Calaguritanus et Calceatensis-Logrognensis 

Ad n. 21. Problema de « dignitate matrimonii et familiae » gravissimum 
utique et delicatissimum est; tanti momenti tantaeque periculositatis ut 
mallem non loqui. Puto enim haec omnia non in aula sed in commissione 
speciali secreto et privatim tractari deberi. Timenda sane sunt mihique 
magni timoris motivum iam sunt tot et tot commentaria sine dubio inter 
fideles producta hac nostra publicitate conciliari. Attamen quia in aula su¬ 
mus, liceat mihi breves quasdam animadversiones in textum nobis oblatum 
proponere: 

I. In n. 21 frequentissime mentio fit de « amore coniugali », adeo ut a 
§ 2 (pag. 23) usque ad finem numeri (pag. 24) non infra 15 phrases vel 
allusiones in textu occurrant. Amor coniugalis est idea centralis in schemate 
eiusque valor, necessitas et influxus tanti extollitur, ut simplici lectori — et 
plures habebimus simplices lectores — praedicari et proponi videatur tan- 
quam primum bonum, cardo et fundamentum, forte etiam meta, finis et 
norma cui alia in matrimonio submittenda et a quo cetera omnia derivanda 
et mensuranda sint. Quid dicendum hac de re? Idea certe pulcherrima est. 
Eritne etiam accurate et undequaque vera? 

Amor coniugalis magni quidem momenti est in matrimonio et ab omni¬ 
bus, qua par est diligentia, enixe commendandus, fovendus et curandus, at 
caute simul et prudenter, ne quid nimis. Etenim etiam in re matrimoniali 

recta datur hierarchia valorum et, quod ego sciam, in eius cuspide fortasse 
nequit collocari amor coniugalis, ac si meta sit et finis cui alia ordinari, for¬ 
tasse et sacrificari debeant. 

Amor coniugalis est utique vis motiva, impulsus psychologicus et, qua¬ 
tenus ad consensum libere praestandum movet, principium et causa matri¬ 
monii in fieri — indulgete mihi terminum scholasticum — at nec primum 
bonum, nec finis, nec terminus ad quem totius vitae matrimonialis. 

II. Frequentissime, ut dixi, sermo fit de « amore coniugali », at, ut vi¬ 
detur, vix explicatur quae sit eius natura, quid importet et exigat quaeque 
illius ordinatio. Phrasis, ergo « amor coniugalis » nimis impraecisa et gene- 
rica in textu apparet, quin sufficienter explicetur illius pondus et contentum, 
quod sine dubio habet vel habere debet. Hinc textus noster confusioni et 
subiectivismo in interpretatione ansam dare potest. 

Sermo utique occurrit de « vero amore coniugali, de amore coniugali 
fideli atque puro, de tenero amoris cultu etc. ». Haec omnia, tamen, non 
videntur sufficere ad aequivocationes et possibiles errores praecavendos, eo 
vel magis quod: a) in ambiente et commercio sociali hodierno saepissime 
de « amore », sensu, ut plurimum, non sancto sermo fiat et b) in textu no¬ 
stro silentium fere absolutum servetur de obiecto, fine et qualitatibus essen¬ 
tialibus, quae in traditione christiana ad nostros usque dies ab ordinatione 
naturali facultatis generativae derivantur. 

Nihil ergo mirum si ab hominibus huius temporis, qui, certe in peccato 
originis concepti, sub concupiscentiae influxu et ad peccatum proni sunt, 
« amor coniugalis », in mundo abstracto idealis et realitas pulcherrima, ho- 
diedum, in mundo nostro, deturpari et de passione sensuali et amore hedo- 
nistico, proh dolor!, sumi possit. Ulterior ergo explicatio et opportunior 
ponderatio in textu desideratur. 

III. « Matrimonium — legitur in textu — non est merum procreationis 
instrumentum » (pag. 23, lin. 36). Certe quidem, nullaque, ut puto, datur 
difficultas in admittendo huiusmodi propositionem. De cetero verum est 
posse dari « prolis limitationem », datis sub conditionibus et circumstantiis, 
cogita casus mutuae continentiae voluntariae etiam diuturnae. 

Difficultas vero occurrit, quando quaestio movetur de conciliando usu 
matrimonii cum voluntaria et quaesita exclusione novae conceptionis in 
casu unionis de se foecundae et certo certius non sterilis. 

En problema, cui in proposito systemate morali de « amore coniugali » 
solutio, ultra quod iustum est, facillima datur, cum coniugibus usus conce¬ 
ditur matrimonii et praecise « ad fovendum amorem coniugalem mutuamque 
fidem firmiter servandam ». Fateor concessionem hanc nimis generosam vi¬ 
deri. Qua de re velim notare: a) clarius explicandam fore doctrinam hucus¬ 
que traditionalem de « fine primario » matrimonii; b) mirum certe esse nul¬ 
latenus memorari Enc. Casti Connubii, de qua in schemate nequidem mentio 
fit, dum in Annexo, quando citatur, verba illius — et hoc est curiosum — 
aliquatenus mutantur; c ) nimis absolutam videri affirmationem illam schema- 

tis: « Quod autem ad numerum prolis attinet ultimum iudicium ad ipsos 
solos coniuges spectat » (pag. 29, linn. 18-19). Norma enim quadamtenus 
obiectiva stabilienda videtur, quin, meo iudicio, sufficiat loqui de « con¬ 
scia responsabilitate secundum Dei dona verique amoris normam » (pag. 24, 
linn. 7-8). 

IV. In pag. 24, § 4, linn. 13-17, agendo de difficultatibus matrimo¬ 
nialibus e diversis motivis oeconomicis, sociopsychologicis, civilibus etc. pro¬ 
venientibus, affirmatur amoris coniugalis intimam vim « aegre servari posse 
nisi ab iis, qui iam magnis dotibus personalibus ornati sunt ». Tacite, ergo, 
supponi videtur, pro vero amore coniugali in casibus ordinariis servando, 
necessarium omnino esse usum matrimonii. Hac de re haec solummodo 
audeo notare: a) ex tali affirmatione practica funestissimas ortas fuisse con¬ 
sequentias extra Ecclesiam catholicam ante aliquot decennia, non sine scan¬ 
dalo quorumdam etiam acatholicorum. Caveamus igitur ne similia nunc pa¬ 
rentur, saltem indirecte, etiam inter fideles nostros; b) mirum videtur vix 
mentionem fieri de aliis auxiliis — v. g. oratio, sacramenta, gratia — quae 
coniugibus christianis semper praesto sunt; c) dum explicite asseritur vim 
amoris coniugalis absque usu matrimonii non posse servari nisi « ab iis qui 
iam magnis dotibus personalibus ornati sunt », implicite probari videtur 
opinio ab aliquibus iam insinuata, sed ut puto omnino reprobanda, secundum 
quam vita supernaturalis gratiae stadia admittit evolutiva, eamque plane et 
plene degi non posse, secundum omnes recti ordinis exigentias, nisi ab illis 
qui ad superiora stadia iam pervenerunt. Huiusmodi principio sic absolute 
admisso, dicendum foret ordinem moralem nonnisi pro hominibus magnis 
dotibus personalibus ornatis valorem et vigorem habere hincque diversa 
praecepta moralia facillime tamquam pro maiore parte hominum impossi¬ 
bilia aut saltem inadaptata reficienda esse. 

V. In eadem pag. 24, linn. 17-23, conflictus inter rationabilem regulatio¬ 
nem prolis et tenerum amorem coniugalem iterum declaratur iterumque 
opus coiiiugale necessarium affirmatur, ad vitandum quod coniuges sibi velut 
extranei fiant, cum periculo pro fide coniugali et pro ipsa prole. 

Quid dicendum? Fortasse integra paragraphus tono nimis absoluto de¬ 
currit et quidem tam in difficultatibus et periculis indicandis quam in exclu- 
sivo remedio proponendo. Altum enim silentium fit: a) de aspectu psychico 
et spirituali veri amoris coniugalis; b) de valore « castitatis » in vita matri¬ 
moniali; c) de mediis spiritualibus adhibendis ad difficultates carnis supe¬ 
randas. Difficultates utique erunt et coniugibus christianis obviam venient, 
matrimonium enim non est « paradisus recuperatus », at non ideo onera 
coniugibus neganda sunt vel imminuenda. Pari enim iure alia quoque prae¬ 
cepta excludenda forent et neganda. 

Concludo. Plurima adhuc dici possent etiam de minimis in n. 21 con¬ 
tentis. Quia vero res, quae in illo tractatur, valde periculosa est, opportu¬ 
nius erit eam studio « specializato » et secreto Comm. particularis transferre. 

Unum tantum brevissimum addam. Methodus in argumento tractando adhi¬ 
bita in schemate apparet nimis « practicista, pragmatica et sociologica », a 
phaenomeno sociali ad principia arguendo, ac si, cum de ordinatione morali 
stabilienda sermo sit, facta leges et non e converso leges facta mensurare 
debeant. 


Animadversiones adnexae : 

Valor concilians adnexorum. Unicum schema conciliare, cui adnectuntur sic 
dicta Adnexa est schema de Ecclesia in mundo huius temporis. Haec Adnexa non 
sunt pars schematis neque in aula conciliari disceptabuntur. Attamen exhibentur 
ut documentum conciliare. 

Iam in commissione mixta proposita est quaestio de valore huius documenti. 
In Relatione circa rationem elaborationis schematis, suggeritur ut Adnexa « tam¬ 
quam aliquod commentarium officiale schematis in lucem prodeant» ( Schema, 
pag. 41, alinea 3). A Secretario autem Concilii, die 2 octobris, in aula dictum est 
« Adnexa non habitura esse valorem conciliarem » (cf. VOsservatore Romano, 
2 oct. 1964, p. 2, coi. 2). Et tamen Adnexa distributa sunt Patribus et hi « enixe 
rogantur ut Observationes seu Animadversiones secretariatui mittant, quarum 
auxilio dein commissio mixta conciliaris textum emendare valeat » ( Adnexa, 
pag. 3). 

Si autem hoc documentum non habet valorem conciliarem , cur Concilium 
de illo agit? cur exquiritur a Patribus ut mittant Animadversiones ut earum 
auxilio textus emendari valeat? 

Periculum huiusmodi ambiguae methodi per se patet. Si enim Concilium 
ad documentum attentionem praestat et Patres conciliares rogantur ut ad perpo¬ 
liendum textum collaborent, documentum non potest non habere aliquam saltem 
speciem valoris conciliaris. Auctoritas doctrinalis Concilii necessario compromit¬ 
titur aliquo saltem gradu. 

Hoc posito, ad attentionem Patrum conciliarium excitandam circa momentum 
horum Adnexorum, facimus sequentes observationes generales: 

1. Adnexa complectuntur quaestiones difficillimas, valde complexas et maxime 
tangentes susceptibilitatem hominum nostri temporis, ut patet vel ex ipso eorum 
titulo: I. De persona humana in societate-, II. De matrimonio et familia-, III. De 
culturae progressu-, IV. De vita oeconomica et sociali-, V. De communitate gen¬ 
tium et pace. Neminem fugit quot et quam implexa problemata doctrinalia non¬ 
dum matura in his argumentis lateant. Agitur enim de quaestionibus, circa quas 
sub respectu quo exhibentur in « Adnexis » scientia catholica est recentissima, 
ideoque in multis punctis adhuc est incerta, fluctuans, opinionibus personalibus 
obnoxia, nondum matura. 

Potestne Concilium suam auctoritatem doctrinalem compromittere vel in 
minimo gradu, approbando ut documentum conciliare haec ampla Adnexa (con¬ 
stant 59 paginis), absque disceptatione et accuratissimo examine? 

2. Doctrina in Adnexis recepta non semper est doctrina communis vel com¬ 
munior inter catholicos. Haud raro Adnexa reflectunt mentem unius tantum 
sectoris opinionis catholicae sententiasque huius sectoris ita exhibent ac si essent 
doctrina iam matura et recepta in Ecclesia. Exemplo sit Adnexum II, De matri¬ 
monio et familia de quo speciatim in observatione sequenti. 

3. In quaestionibus gravissimis de matrimonio, non solum praescinditur a 
doctrina communi, verum etiam non satis attenditur (ne amplius dicam) ad magi¬ 
sterium auctoritativum Sanctae Sedis et RR. Pontificum. 

Omittentes analysim de momento quod in Adnexo tribuitur conceptui inde¬ 
finito « amoris coniugalis », a quo derivari videntur ordinatio matrimonii ad pro¬ 
lem et proprietates essentiales matrimonii (quod novum est in doctrina et prima 
vice in documento ecclesiastico consignaretur), attentionem ponimus tantum in 
modo proponendi doctrinam de finibus matrimonii et de exigentiis legis divinae 
in usu matrimonii, data eorum maxima gravitate. 

A) De FINIBUS MATRIMONII. 

Doctrina de finibus matrimonii eorumque hierarchica ordinatione synthetice 
proponitur in canone doctrinali 1013 § 1. C.I.C. Cum vero circiter ab a. 1935 
opiniones spargerentur quae hanc doctrinam subvertebant, Sanctum Officium, 
cum approbatione Pii XII, die 1 aprilis 1944, decretum edidit quo illas opiniones 
reficiebat, clarius proponens doctrinam synthetice in c. 1013 enuntiatam. His 
indicatis, transcribimus textus horum documentorum et Adnexi quo facilius 
comparatio institui possit: 


Canon 1013 § 1 

«Matrimonii finis primarius est 
procreatio atque educatio prolis; se¬ 
cundarius mutuum adiutorium et re¬ 
medium concupiscentiae ». 

Decretum Sancti Officii. 1 apri¬ 
lis 1944 : 

«An admitti possit quorumdam 
recentiorum sententia, qui vel negant 
finem primarium matrimonii esse pro¬ 
lis generationem et educationem, vel 
docent fines secundarios fini primario 
non esse essentialiter subordinatos, 
sed esse aeque principales et inde- 
pendentes. - Negative» (A.A.S., 36 
[1944], p. 103). 


Adnexum II 

« Custos vero sanctitatis matri¬ 
monii, S. Synodus, omnes homines 
bonae voluntatis alloquens, monet: 
Matrimonii naturae et ordinationi con¬ 
tradicunt asserta illorum qui opinan¬ 
tur procreationem et educationem pro¬ 
lis esse aliquid secundarium quod 
aliis bonis matrimonii postponi vel 
ab eis radicitus et arbitrarie separari 
liceat» ( Adnexa , p. 22, alinea 2). 1 


Profundae differentiae inter doctrinam canonis 1013 ac responsi Sancti Offi¬ 
cii et doctrinam in Adnexo propositam patent vel leviter legenti: Ex textu Adnexi 
sequitur non contradicere naturae matrimonii asserta illorum qui opinantur: 


1 Adnexum in hoc loco nullam refert citationem Magisterii Pontificii. Haud facile huius- 
modi omissio excusari potest, cum in aliis quaestionibus minoris momenti nota soleat poni 
recentiores Magisterii Pontificii locos referens, praesertim Ioannis XXIII. Dixeris hanc omis¬ 
sionem consulto factam esse. Loci citandi in hoc textu sunt saltem sequentes: can. 1031 § 1, 
cum sit doctrinalis; Pius XII, Alloc. ad Praelatos Rotales, 3 oct. 1941 {A.A.S., 33 [1941], 
p. 423); Decretum Sancti Officii, 1 aprilis 1944 {A.A.S., 36 [1944], p. 103); Pius XII, Alloc. 
ad Obstetrices, 29 oct. 1951 {A.A.S., 43 [1951], pp. 848 ss.). 

a) Procreationem et educationem prolis non esse aliquid (aliquem finem) 
magis principaliter intentum a natura quam alia bona (alios fines) matrimonii; 

b) bonum (finem) procreationis et educationis licere ab aliis bonis (finibus) 
aliquando separari, etsi non radicitus (?) et arbitrarie; 

c ) dari bona (fines) matrimonii quae non sunt essentialiter subordinata pro¬ 
creationi et educationi prolis; 

d) dari bona (fines) matrimonii quae sunt bono (fini) procreationis et edu¬ 
cationis prolis aeque principalia et separabilia, etsi non radicitus et arbitrarie. 


B) De EXIGENTIIS LEGIS DIVINAE IN USU MATRIMONII. 

Adnexum agens de hoc puncto, remittit in nota ad Encyclicam Casti Connubii, 
praetermittens omnino magisterium Pii XII. 

Quo autem facilius animadvertantur differentiae inter doctrinam exhibitam 
in « Adnexo » et illam propositam in Enc. Casti Connubii, transcribimus textus 
parallelos: 


Enc. Casti Connubii 

« Cum igitur quidam, a christiana 
doctrina iam inde ab initio tradita 
neque unquam intermissa manifesto 
recedentes, aliam nuper de hoc agendi 
modo doctrinam sollemniter praedi¬ 
candam censuerint, Ecclesia Catholi¬ 
ca... altam per os Nostrum extollit 
vocem atque denuo promulgat: 

quemlibet matrimonii usum, in 
quo exercendo, actus, de industria 
hominum, naturali sua vitae procrean¬ 
dae vi destituatur, Dei et naturae le¬ 
gem infringere, et eos qui tale quid 
commiserint gravis noxae labe comma¬ 
culari » (A.A.S., 22 [1930], p. 560). 


Adnexum II 

« Custos vero sanctitatis matri¬ 
monii, S. Synodus, omnes homines 
bonae voluntatis alloquens, monet: ... 


Legi divinae et ordinationi ma¬ 
trimonii contrarius est etiam omnis 
deliberatus hominum interventus qui 
opus personae actui coniugali pro¬ 
prium vitiat; 6 nec convenire potest 
talis agendi modus integritati amoris 
coniugalis » (Adnexum, p. 22, ali- 
nea 2). 1 


Quam magnae differentiae intersint inter utrumque textum facile animad¬ 
vertitur. Notamus tantum unam maximae gravitatis: Encyclica declarat esse con¬ 
trarium legi divinae quemlibet matrimonii usum, in quo exercendo, actus, de 
industria hominum, naturali sua vitae procreandae vi destituatur. Ad¬ 
nexum vero declarat legi divinae esse contrarium omnem deliberatum hominum 
interventum qui opus personae actui coniugali proprium vitiat. Praescin¬ 
dentes ab incertitudine illius novi conceptus « opus personae proprium » nullibi 
definiti, locutio « interventus qui opus personae actui coniugali proprium 
vitiat », etsi posset sensu ampliore intelligi ita ut includeret quoque interventum 


1 Adnexum in nota 6 in qua citat Encyclicam Casti Connubii deberet dare citationem 
ex A.A.S. (vol. 22, 1930, p. 560), non vero ex Enchiridion Denzinger-Schonmetzer, in quo 
nescimus quo iure et criterio omissa sunt verba Encyclicae quibus affirmatur doctrinam quam 
nunc denuo R. Pontifex promulgat esse « ab initio traditam neque umquam intermissam ». 

quo actus coniugalis naturali sua vitae procreandae vi destituatur ante vel post 
actum ipsum coniugalem, tamen sensu stricto, prout hic intelligenda est, non 
declarat contrarium legi divinae nisi deliberatum interventum qui vitiet actum 
coniugalem ipsum, in se consideratum, seu dum ponitur (v. g. per interruptionem 
actus, vel per eius positionem cum instrumento protegente). Non excludit inter¬ 
ventum, qui extra actum ipsum coniugalem destituat actum sua vitae procreandae 
naturali vi. 

Ut patet, hic praeiudicatur quaestio illa gravissima de « pillulis », ad quam 
sese referens R. Pontifex Paulus VI in sollemni allocutione ad em.mos Patres 
Purpuratos die 23 mensis iulii 1964, dixit: « E alio studio, diciamo, che spe- 
riamo presto concludere con la collaborazione di molti ed insigni studiosi. Ne 
daremo pertanto presto le conclusioni nella forma che sara ritenuta piu adeguata 
alPoggetto trattato e alio scopo da conseguire. Ma diciamo intanto francamente 
che non abbiamo flnora motivo sufficiente per ritenere superate e percio non 
obbliganti le norme date da Papa Pio XII a tale riguardo; esse devotio percio rite- 
nersi valide, almeno finche non Ci sentiamo in coscienza obbligati a modificarle. 
In terna di tanta gravita sembra bene che i Cattolici vogliano seguire un’unica 
legge, quale la Chiesa autoievolmente propone; e sembra pertanto opportuno 
raccomandare che nessuno per ora si arroghi di pronunciarsi in termini diflormi 
dalla norma vigente» (A.A.S., 56 [1964], pp. 588-589). 

Mens R. Pontificis, procul dubio, non est proponere conclusiones studii ad 
quod in hac allocutione sese refert, in « Adnexo » quodam conciliari, de cuius 
auctoritate tot dubia moveri possunt. 

Estne igitur prudens ut Concilium haec Adnexa approbet ut documentum 
conciliare, etsi minimi gradus auctoritatis, cum in eis tot tantaque gravissima 
problemata tangantur atque plura ex eis modo parum perspicuo et aequilibrato 
exponantur, quin de eis adaequata disceptatio in Concilio fiat? 

Cum ex alia parte nec opportunum nec possibile sit ut huiusmodi disceptatio 
nunc statuatur, non restat nisi una prudens via: scilicet ut Concilium prorsus ab 
his « adnexis » praescindat illaque remittat ad Commissionem Postconciliarem, 
quae, habita ratione Animadversionum quae a Patribus exhibitae sunt, documen¬ 
tum non conciliare conficiat, forma quam R. Pontifex aptiorem iudicaverit, pro¬ 
mulgandum. 


32 

Exc.mus P. D. CAROLUS DE PROVENCHERES 
Archiepiscopus Aquensis in Gallia 

P. 21, n. 19, lin. 5, pro: « e luce Christi manantia », legere: e luce fidei 
et rationis manantia. Ratio : quia lux Christi proprie a fide percipitur. Sed 
textus omnes adloquitur homines, etiam eos qui praedicationem non rece¬ 
perunt. Lux Christi, scimus, illustrat et confortat etiam ipsam rationem 
quam hi homines interrogare, adiuvante Ecclesia, possunt. 

Lin. 6, complexorum et urgentium. Ratio ad stylum attinet: eadem pro¬ 
blemata quae docti rite complexa esse considerant, populi ut urgentia pa- 

tiuntur; agitur nempe de fame, de bello, etc. Modus loquendi ad mundum 
maxime pro nostro schemate importat. Hic habetur parvum exemplum inter 
multa. 

N. 20, lin. 8, pro: anxietate, legere: desperationem. Ratio: quia de 
hac agitur: Insuper anxietas statum initialem designat, cui sive spes sive 
desperatio respondet. 

Lin. 12, legere: legibus et moribus. Ratio patet: lex sola non sufficit. 

Lin. 13, legere: a quacumque servitute. Ratio: expressio insinuare vide¬ 
retur iustam servitutem aliquando dari. 

Lin. 15, legere: ita ut. 

Linn. 19-20, textus mutetur: Christianorum vocatio est sub luce Evatt- 
gelii, ita adlaborare, ut hoc germen fructus maturos edat. Ratio est duplex: 
textus sic a non christianis intelligetur ac si christianismus esset conditio 
sine qua non ad hoc ut fructus maturi habeantur. Si mundum adloquamur, 
hoc fiat sine offensione. Insuper, in hoc, christiani sunt lux mundi, quasi 
munus propheticum habentes. 

Lin. 30, legere: vitae oeconomicae, socialis. Ratio: quia, secundum Mater 
et Magistra ad dignitatem hominis hoc etiam necesse est. 

Pag. 21, lin. 17 - pag. 22, lin. 3, quoad redactionem et stylum impres¬ 
sionem lectoribus infaustam dabunt, ac si ad praeteritum respicientes satis¬ 
facti simus. Re vera hi valores positivi dantur sed adhuc maxima pars ho¬ 
minum eis non fruuntur. Specialiter considerare debemus communismum 
impatientiam et ardorem suscitare ac animas ad munera futura adgredienda 
viriliter invitare. Caveamus ne stylus moderatus et temperatus sic intelliga- 
tur ac si debilis animae essemus. Non sufficit, in quadam descriptione sym- 
metrica, elementa negativa etiam enumerare, ut habetur, p. 22, linn. 4-24. 
Bonum est promovendum, malum eradicandum: utrumque opus dynamice 
christiani fortiter adgredi oportet. 

Pag. 22, n. 20, lin. 23, perversorum, discriminationes diversas, et toties. 
Ratio: sic loquitur de apartheid, de « castis », etc. 

N. 21. Textus de matrimonio et familia in se pulcher est, sed valde aequi- 
vocus, hac nempe aequivocatione affectus, quae inde a primo capite totum 
schema pervadit. Sed hic ex ipso obiecto aequivocatio gravior efficitur. Nam 
quos directe schema adloquitur? De facto christianis loquitur modo per 
se non christianis incomprehensibili, contra intentionem n. 3, pag. 6, expo¬ 
sitam. At matrimonium est institutio ordinis naturalis (a), a Christo Do¬ 
mino pro baptizatis ad dignitatem et perfectionem sacramenti evectam (b). 
Ex textu non clare patet quando de a) vel b) loquitur. V. g., pag. 24, tan¬ 
tum pro fidelibus fit sermo. Sed quid huiusmodi sermo ad alios confert? 
De hoc nihil. 

E contra si etiam mundum adloquimur, uti decet, sermo primo fiat de 
his quae de omni matrimonio sunt vera, postea de matrimonio christiano, 

quod ut perfectius pro omni mundo rationem exemplaris aliquo modo etiam 
induit, quod quandoque p. 23 suggeritur. 

Quaestio agitur maximi momenti, quoad praeevangelizationem vel prae¬ 
parationem evangelicam, quam dicunt. Nam scimus naturam rectam simul 
dispositionem ad gratiam et fructum gratiae sanantis esse. Duo debent af¬ 
firmari. Ecclesia exinde operam dare debet ad hoc ut institutiones humanae, 
inter quas familia eminet, ita, quantum fieri potest, ad rectitudinem redu¬ 
cantur, ut via ad Evangelium praeparetur. Unde iam adhuc hodie omnes 
homines universaliter docere debet ac adiuvare. 

Pag. 23, linn. 6-7, phrasis contradictionem implicat. Quomodo extra 
naturam illucescere potest omnibus in fide dum nondum omnes habeant fidem? 
Insuper verbum: sacer aequivoce sumitur, ut ex historia patet. Vita est 
sacra, sed hoc non directe ad pietatem refertur; sacramentum est sacrum. 
Sensus non est idem. Unde textus mutetur: Cum Christus institutionem ma¬ 
trimonii ad dignitatem sacramenti pro baptizatis elevaverit, christianis munus 
incumbit sacrae naturae familiae coram mundo testimonium dare. 

Animadversio quoad phrasim: « quam homines pii numquam ignorave¬ 
runt »: hic modus loquendi hominibus hodiernis displicet, dum ex expe¬ 
rientia historica forsan contrarium constet. Nam quaestio non versatur circa 
opinionem piorum hominum sed agitur de momento sociali familiae in hac 
vel illa societate. At patet fere semper haberi simul venerationem erga 
vitam uti sacram, et abusus (quos scimus ex peccato provenire), ut sunt 
polygamia, conditio mulieris, servitus filiorum sub potestate patrisfamilias, 
divortium, etc. Scimus v. g. hodie apud Sinenses multas mulieres et multos 
iuvenes sese a servitute familiae liberatos esse profiteri. Unde caute de factis 
loqui oportet. 

Linn. 16-19: phrasis « Civilis... servet » veniat post: « Parentum... po¬ 
natur ». Ratio: educatio sese refert ad parentes christianos, de quibus quaestio 
est immediate supra. Postea de civili societate. 

Linn. 20-24 bene exprimitur vocatio propria christianorum relate ad 
omnes homines. Sed haec idea inde a principio n. 21 clare ponatur: relate 
ad matrimonium, ut est institutio naturalis, matrimonium sacramentale in¬ 
dolem exemplaris induit, quia hoc modo etiam natura sanatur et roboratur 
in ambitu totius societatis. 

Lin. 30 legere: adlaborare satagent. Ratio: facere oportet quod est pos¬ 
sibile. Textus noster videtur sese prae primis ad regiones catholicas sese re¬ 
ferre, dum christiani in pluribus regionibus perpauci sint. 

Pag. 24, lin. 3, quae est sua familia? Familia humana vel Ecclesia? Ite¬ 
rum aequivocatio habetur. Lin. 4 usque ad finem tantum christianos adlo- 
quitur. Lin. 3, etiam non christiani non sunt caeco instinctui mancipati. Pro 
eis littera ut sonat offensiva est. Multa vera in lineis sequentibus dicuntur 
quae etiam pro hominibus rectis, non baptizatis, valent. Non est loquendum 
ac si haec rectitudo esset privilegium christianorum. 

Lin. 35, legere: quae tamen pro fidelibus numquam. Ratio est eadem. 
Omnes adloquimur. 

Unde totus textus sic emendetur ita ut clare pateat Ecclesiam a) omnes 
homines de matrimonio adloqui et b) specialiter fideles docere, qui dum spe¬ 
cifice de sacramento matrimonii plene vivunt etiam alios adiuvant. 

Ad n. 22. Opportunum esse videtur hunc textum denuo scribi. Nam ele¬ 
menta et aspectus essentialia culturae hodiernae nequidem nominantur. 

V. g. post definitionem culturae, haec hodie specialiter sunt notanda: Scien¬ 
tia et ars technica hodie semper clarius illustrant quid significet dictum: scire 
idem valet ac posse. Unde hodiernus scientificus, nolens volens, cognitionem 
naturae quam acquirit quasi immediate ad applicationem practicam praepa¬ 
rat vel etiam vertit. Dominatio naturae per scientiam est factum sociale et ergo 
politicum. Unde scientificus modernus simul vindicare debet libertatem in¬ 
quisitionis et acquirere sensus propriae responsabilitatis politicae. Nam quia 
scientia potentia facta est, potestas politica eam dominari intendit eaque uti. 
Hoc factum non est quid accidentale, sed ex ipsa natura practica scientiae 
modernae prorumpit. Unde non sufficit de dignitate personae tantum loqui. 
Oportet etiam hominem contra omnimodam « manipulationem » (ac si esset 
merum obiectum naturae) protegere. Non tantum agitur de physica nuclea¬ 
ri, sed de biologia genetica, de psychologia, de sociologia, paedagogia, etc. 
Homo conditionatus, quem dicunt, et neo-collectivismus habent germina in 
ipsa cultura moderna. Unde ipsa conscia debet fieri de his possibilitatibus. 
Ad hanc conscientiam adipiscendam, schema nostrum, non respiciens ad 
culturam ut heri habebatur, sed prophetice quod futurum sit discernens mun¬ 
dum hodiernum adiuvare deberet. Normae desiderantur pro scientificis quoad 
inquisitionem liberam veritatis, eiusdemque liberam communicationem et 
ad responsabilitatem moralem et politicam scientificorum hominum. Quae 
normae vim obligatoriam forsan habebunt, mediantibus codicibus deonto- 
logicis vel legislationibus. 

Deest in textu sociologia culturae modernae', ad hoc sequentia sunt no¬ 
tanda: a) verum est diversas culturas in contactum venire et aliquo modo 
sese miscere. Hoc est factum hodiernum maximi momenti. Sed modus huius 
contactus est saepe saepius tragicus, dum societates traumatizantur, ut aiunt, 
valoresque destruuntur. 

b) Aliud factum est apparitio mediorum communicationis novorum 
(mass media) quae ex se possibilitatem diffusionis culturae ad omnes praebet. 

c) Sed de facto usus horum mediorum duo pericula maiora prae se 
fert: dominatio totalis culturae, horum mediorum monopolii gratia, a Statu 
(v. g. Status sovieticus). Sub regimine capitalistico, usus horum mediorum 
ad lucra tantum adipiscenda, passiones blandiendo. Ita ut hae media apud 
populum vim nocivam et anti-culturalem exercent (la commercialisation de 
1’imaginaire, quod dicunt). 

d) Verum est coetus ampliores ad culturam accedere, sed hi coetus 
adhuc minoritatem constituunt, dum simul homines conscii fiant, media 

hodierna possibilitatem afferre diffusionis culturae ad omnes. Democrati- 
zatio culturae fit sic exigentia vehemens. Unde tensio habetur in societate 
moderna, nata ex differentia, quae patet, inter possibilitates reales ex mediis 
technicis ortae et situationem culturae, quae remanet privilegium, etiamsi 
ad plures extenditur. Communismus hac aspiratione utitur, sed haec aspi¬ 
ratio profundior est et etiam daretur sine communismo. V. g. analphabe- 
tismus fit hodie scandalum, quia possibilitas prima vice in historia datur 
eum delendi. De hoc nihil dicitur in textu. Immo gaudendo de progressu 
acquisito videmur inter privilegiatos connumerari (nationes divites, classes 
sociales mediae). Verus optimismus non est satisfactio de itinere facto, sed 
qualitas spei, ad possibilitates munus adimplendi in futuro respiciens. 

Animadversiones particulares. Pag. 25, lin. 2, sed numerus adhuc maior 
hominis cultura frustratur (cf. recens inquisitio a J.O.C. facta quoad elec¬ 
tionem activitatis futurae et quidem in regione diviti Europae occidentalis), 
in analphabetismo versatur, dum aliorum conditio in peius fit. Satisfactio 
textus non convenit. 

Linn. 2-4 haec necessaria comparatio culturarum remanet privilegium 
aliquorum doctorum; sed generaliter culturae, non inquantum ab eruditis 
examinantur, sed inquantum in populis vitaliter existunt, quando sese ob¬ 
viam veniunt, vulnerantur et crisim ineunt. 

Linn. 4-6, haec distinctio a christianis percipitur. E contra in multis 
regionibus non occidentalibus adhuc remanet saecularis confusio, cum cul¬ 
tura elementa religionis includat. 

Lin. 9, qualis est ista necessitas? In campo culturali, necessitas est quasi 
conceptus relativus. 

Linn. 15-18, quae hic dicuntur de arte non conveniunt, ac si ars medium 
esset ad problemata exprimere. Ars valorem finis habet, speciatim in aetate 
moderna, cum in arte detur experientia metaphysica (quandoque luciferiana), 
immo quasi religiosa. Iam ex se habet valorem contemplativum. Notandum 
hic nihil haberi in n. de contemplatione, cum multae perantiquae culturae 
sensum contemplationis magni faciant. Ars non ad hoc ordinatur ut libertas 
servatur, sed colendo artem per se homo libertatem invenit, quod valde 
differt. 

Lin. 19 quid est progressus culturae? Sensus termini debet melius defi¬ 
niri. Nam cultura designat opera culturae, ubi caute de progressu loquen¬ 
dum est, vel participatio socialis hominum bonis culturae; in hac partici¬ 
patione progressus datur et dari potest et debet. 

Linn. 20-28 non sunt tam clarae; quis sit ordo valorum, a quibus coli de¬ 
bet, a lege, a potestate publica? Si, v. g. de operibus culturae in ordine 
artis loquamur, fatendum est quandoque affirmatio auctoritativa valorum 
a potestate publica sterilitatem afferre posse, dum ad creationes validas fo¬ 
vendas requiratur spontanea libertas. Insuper quomodo se habet hic ordo 
valorum in societate moderna pluralistica? Si datur, est magis ex con- 

sensu practico quam ex conceptionibus communibus. Cultura plures aspec¬ 
tus includit, quos melius discernere oporteret. 

Lin. 26, quoad otium. Aliquid dici oportet de his quae in detrimentum 
hominis fiunt in cultura multitudinis (culture de masse). 

Linn. 36 et 38: Ecclesia et religio pro eodem sumi videntur, cum relatio 
inter religionem et culturam diversificetur secundum diversas religiones. 

Linn. 38-39, hic textus de arte non est ad rem, cum apologeticam iustifi- 
cationem sapiat. Ars aliter se habet in cultura sacrali ac in cultura, sicut est 
cultura moderna, suae legitimae autonomiae conscia. Factum modernum, e 
contrario, hoc est: processu inde a 4 saeculis orto et non accidentali ars 
ex ambitu religionis exiit. Causae huius facti sunt multiplices, et non omnes 
negativae, ut v. g. memorata conscientia propriae autonomiae. 

Lin. 41, non sufficit hoc affirmare, cum multi coaetanei contrarium pu¬ 
tant. Hic etiam rapide dirimitur problema valde complexum. 

Pag. 26, linn. 1-13, denuo textus aequivocus habetur, cum non sit clarum 
quos adloquatur. 

Lin. 3 quae est haec viva traditio, cuius ordinis? 

Lin. 5, religio sumitur pro ipsa Ecclesia. 

Linn. 5-6, hoc valet pro solis christianis, sed multi sunt culturae signi¬ 
feri, et quidem optimi, non-christiani, pro quibus haec obligatio, ita expressa, 
nihil significat, dum ad fidem nemo obligari possit. 

Linn. 7-9, idem dicendum: colere in lumine Christi valet pro solis 
christianis. 

Si schema solis christianis loqui intendat, hoc clare dicatur. Si intendat 
etiam omnibus hominibus loqui, ita christianos adloquatur ut alii etiam intel- 
ligere possint. 

Pag. 26, n. 23, linn. 14-25, forsan, ante omnia, « rationalizatio », quam 
dicunt consideranda est, vel etiam « programmatio ». Est nempe quartum 
elementum aliis profundius (magna ex parte socializatio rationalisationem 
sequitur). 

Lin. 29, verba: « bonae voluntatis » deleantur. Conveniunt in intro¬ 
ductione Litterae Encyclicae, sed ut expressio habitualis despectum sapiunt. 

Pag. 27, linn. 11-19, clarius deberet dici etiam quandoque mutatio¬ 
nes radicales necessarias esse, v. g. reformatio agraria. Multi sunt pauperes 
qui scandalizantur, ac si Ecclesia « statum quo », quem dicunt ante omnia 
veneraretur, proprietatem abusivam ut sacram considerans. 

Lin. 41 et s. optime adloquuntur christianos in fine. 

Re vera hic n. 23 bene illustrat quomodo Ecclesia potest omnibus homi¬ 
nibus et christianis loqui. Hoc exemplum sequi deberet in aliis partibus 
schematis. 

Pag. 29, n. 24, linn. 5-13, forsan mentionem explicitam facere nationa- 
lismi, concordiae inter populos laesivi. 

Linn. 14-30, hic vel n. 21 supra loquendum esset de familia ut existit cum 
suis deformationibus et abusibus, ut sunt polygamia, aetas non adulta mu- 

lieris eiusque subiectio. Problema dermographicum ut in pluribus ponitur in 
regionibus ubi institutio familiaris deformata habetur. Textus coniuges con¬ 
siderat ac si in matrimonio monogamo, cum aequalitate utriusque, etc. vi¬ 
verent. In nova redactione de quaestione matrimonii collaboratio anthropo- 
logi et sociologi videtur necessaria. 

Pag. 30, linn. 9-10, verba: « influendo... auctoritatis » deleantur, quia 
male intelligentur, immo scandalum suscitabunt in multis regionibus, ac si 
Ecclesia potentia politica esset. 

Legere: responsabilitatem in re politica plene assumendo. 

N. 25, linn. 20-21 corrigantur, quia non intelligantur, cum non sat ex- 
plicite loquantur. Nam Ecclesia duo affert quae non sunt eiusdem ordinis. 
In suo mysterio a Spiritu Sancto pacem quae exsuperat... etc., recipit et gu¬ 
stat; agitur de vita proprie theologali quae non est directe elementum pacis 
politicae de qua directe agitur in textu. Sed potest dici quod vita Ecclesiae 
ordinem naturalem ab alto illuminat et confortat. Secundo, in sua doctrina 
sociali principia docet ad pacem humanam adstruendam. De hoc secundo 
aspectu in textu directe agitur. Phrasis ut sonat a multis accipietur ut pia 
declaratio sine sensu praeciso. 

Linn. 25-26, fortius debet dici hoc esse munus gravissimum et quasi 
principalius. 

Pag. 31, linn. 8-12 non plene concordant cum iis quae optime infra, 
linn. 25-35 dicuntur. Nam suppressio armorum nuclearium non potest con¬ 
cipi nisi ut pars programmatis ad suppressionem, licet progressivam, belli. 
Ex opinione multorum peritorum in re militari et politica de facto haec 
arma non amplius supprimi possunt, in hoc sensu, quod, bello inito, etiam 
si antea accumulatio talium armarum destructa fuerit, statim denuo con¬ 
strui possunt. 

Unde logice, n. 2 (linn. 1-12) deberet melius post n. 3 (linn. 13-35) venire. 

Lin. 23, expressio non est sat nervosa: non agitur de melioribus rebus, 
sed de fame et miseria exstirpanda, quod munus omnes prae praemis obli¬ 
gat. Vehementius loquitur Vacem in terris. Quae hic habentur sunt optima 
sed stylus sapit magis dissertationem quam cor Ecclesiae pacem vehementer 
exoptans. 

Pag. 32, conclusio. Eadem dici debent ac pro prooemio et cap. I, scilicet 
non semper patet sub quo aspectu homines adloquitur. V. g. linn. 4-8 
non specifice obiectum schematis respiciunt. 

Linn. 20-21 non conveniunt dum quasi excusationem afferre videntur. 
Ratione muneris praeevangelizationis, Ecclesia ut serva omnium ad munera 
adgredienda partem suam sumit. 

Lin. 22, deleantur verba bonae voluntatis. Linn. 22-25 deleantur ratione 
allata lin. 20. Linn. 31-35 deleantur quia sic intelligentur ac si collaboratio 
Ecclesiae in opus humanum sit merum medium ad Missionem. 

Idem dicendum de pulchris textibus Scripturae, p. 33. 

Concludendo, proponimus ut Concilium institutum creat, cuius munus 

sit mundum hodiernum cognoscere mediis scientificis. Hodie tale institutum 
necesse est, cum mundus continuo immutetur, problemataque nova semper 
surgant. Utrum post 10 vel 20 annos schema nostrum adhuc mundo respon¬ 
debit? Unde inquisitio incessans desideratur. 


33 

Exc.mus P. D. IOSEPH DESCUFFI 
Archiepiscopus Smymensis 

Ad pag. 22 n. 4. Post difficillimam quaestionem iam in hac aula opportune 
et feliciter introductam regulationis nativitatum, liceat mihi aliam, et istam, 
temporibus nostris crucialem etiam, attentioni vestrae deferre, scilicet de 
divortio, argumentum quod plures audiendo horrescunt, sed quod in Con¬ 
cilio, nos Patres, tractare debemus, ut oecumenismum praeparemus et ex- 
pectationem mundi expleamus. 

Scitis, Patres sapientissimi, Ecclesiam latinam ab initio usque nunc stre¬ 
nue divortium condemnasse. Dum Ecclesiae orientales, ab initio etiam, cum 
non erant adhuc seiunctae, divortium acceperant et usque ad tempora no¬ 
stra admittunt. Eodem modo protestantes divortium recipiunt. Mundus vero 
acatholicus et non christianus de indissolubilitate matrimonii non curat. 

In Ecclesia latina doctrina de indissolubilitate absoluta matrimonii est 
certa et fidei proxima, sed non est de fide nec divina nec ecclesiastica. 

Cone. Lugdunense II (1274) et Cone. Florentinum de divortio siluerunt. 
Post Florentinum Eugenius IV admissit separationem in casu adulterii. 
In Cone. Tridentino, maioritas Patrum, 12 exceptis, Ecclesias orientales di¬ 
recte condemnare non auserunt, ita ut, dogmate eluso, quaestio ut discipli¬ 
naris esse visa est. 

Duo textus s. Matthaei in quibus incisum « nisi ob fornicationem » clare 
expressum est, sunt authentici et proclamari debebant a s. Matthaeo in sua 
catechesi ad populum hebraeum, qui a « libello repudii » laxius abutebantur, 
dum s. Petrus et s. Paulus in eorum catechesi per Marcum, Lucam et Paulum 
ipsum scripta, evangelizabant populos a lege romana rectos, in qua quae¬ 
stio non fit de divortio. Usque nunc explicatio scientifica et apodictica textus 
s. Matthaei a studiosis nondum inventa est. Quare licebit considerare: non 
ut obscurum et contrarium doctrinae aliorum Evangeliorum textum s. Mat¬ 
thaei, sed illum, aut additicium aut completivum, in quo Dominus Noster, 
in sua infinita misericordia, dum indissolubilitatem matrimonii asserit, et li¬ 
bellum repudii abrogat, attamen, excipere dignatus est casum divortii « ob 
fornicationem », ut infelicis coniugis innocentis et filiorum derelictorum mi¬ 
sero statui, ab altero infideli coniugi in discrimine posito, et familiae cru¬ 
deliter distructae, remedium, iuvamen et rehabilitationem praebeat. 

Cum hac benigna et mitiore interpretatione saltem instructi, quae dog¬ 
matibus non contradicit, melius dialogum cum Ecclesiis seiunctis et cum 

non-catholicis et non-christianis excipere poterimus, non sub respectu dogma¬ 
tico, sed sub respectu disciplinari, et ad modum alicuius conciliationis speran¬ 
dum erit. 

Ex altera parte, multi infelices coniuges, pravitati consortis traditi, et 
multi orphani, familia integra orbati, tanquam Matrem et Magistram, Eccle¬ 
siam cum gratitudine contemplabunt, quae eos a tantis calamitatibus, pec¬ 
catis et doloribus salvabit. 

Propono: 1. Ut Patres Commissionis Biblicae reverenter rogentur ut 
velint, si possibile est, sententiam dare de vera, historica et scientifica in¬ 
terpretatione textus s. Matthaei. 

2. Ut Patres Commissionis luris Canonici, ad instar aliarum causarum, 
admittere velint in praxi instantiam nullitatis ob iniustum, affectatum et 
continuatum adulterium, unius coniugis, durante matrimonio. 

3. Ut recognoscantur leges iurisprudentiae circa matrimonium, prae¬ 
sertim de valore consensus, et detur maior consideratio promissioni unitatis 
et vitae communis, quae, sicut, et plus quam consensus, est etiam de essentia 
matrimonii. 

Ego, prae oculis habens misericordiam Dei qui toleravit Prophetarum 
polygamiam et libellum repudii, Christumque Samaritanam Magdalenam et 
mulierem adulteram absolventem; necnon muneris pastoralis zelo, et ani¬ 
marum salutis ac hodie Unionis necessariae fovendae motus, ut minuantur 
in mundo scandala et peccata, cum spe consolationis et tuitionis derelictorum 
et afflictorum, sine timore fovendi licentiam maiorem illa qua societas moderna 
laborat sub strictiore disciplina, concludo cum hac declaratione quam multi 
infelices expectant temporibus nostris; quae declaratio adiungi poterit in 2° 
schematis Adnexo pag. 21 in fine n. 5: Matrimonium est quaedam participatio 
amoris ac potentiae Dei creatoris et simul signum dilectionis Christi cum sua 
Ecclesia. Illud imponit homini munera nobilissima sed gravissima, in coniugio 
indissolubili adimplenda. Quae cum gratia divina perfici possunt. At cum ma¬ 
gna sit fragilitas et inconstantia humana, ad vitanda mala quae ex divortio pro¬ 
veniunt, Christus Ecclesiae suae dedit potestatem iudicandi de validitate et 
de stabilitate coniugalis unionis, ut gravioribus familiae malis mederetur. 


34 

Exc.mus P. D. ALBERTUS CONRADUS DE VITO 
Episcopus Lucknoviensis 

Ad n. 21. 1. Dei praeceptum « Crescite et multiplicamini » non tantum 
refertur Adamo et Evae et hominibus temporis acti, sed est permanens 
praeceptum. 

2. Verba « Et erunt duo in carne una » clare videntur esse consequentia 
praecepti supra enunciati. Immo ea verba clarissime indicant unionem per- 

fectam mentis et cordis et etiam physicam, quae per se finem perfectum ha¬ 
bet, nempe prolis conceptio. 

3. Matrimonium christianum ratio est distinctionis animalium copulam 
inter et aliorum hominum matrimonium. Ipsius sanctitas et perfectio in sche¬ 
mate ampliori modo affirmandae essent. Sacramentum et unio Christi cum 
Ecclesia extollenda sunt. 

4. Amor coniugum christianorum debet esse sanctus atque in matri¬ 
monio sanctificatus. Pro christifidelibus impossibile est modo pure naturali 
agere omnesque actiones ad Deum dirigendae sunt. Ipsi ergo in matrimonio 
amorem amicitiae, amorem caritatis habere debent ac, praecipue in debito 
matrimoniali reddendo cum gratia agere debent. Debitum debet esse sanctum 
uti amor filiorum et ceterae coniugum actiones sancta sunt. 

5. Amor christianorum coniugum simpliciter naturalis concipi nequit; im¬ 
plicite saltem finem supernaturalem habere debet, etiamsi e caritate perfecta 
non prodeat. 

6. Foecunditas non est essentialis conditio ad debitum reddendum; ideo- 
que matrimonium validum est etiamsi compartes steriles sint. Quaestio ta¬ 
men non est utrum foecunditas sit vel non conditio ad liceitatem debiti, sed 
quaestio est utrum licitum sit vel non foecunditatem supprimere. 

7. Est-ne licitum vel illicitum foecunditatem supprimere? Foecunditas 
maximum Dei donum est hominibus datum ad humanae creaturae perfec¬ 
tionem et ad propagationem generis humani. Ideoque nemo ius habet foe¬ 
cunditatem supprimendi sterilitatem inducendo, etiamsi haec temporanea 
esse possit. Eodem modo ac non est licitum supprimere alias facultates, v. g., 
audiendi, videndi, loquendi, etc. ita nullo modo licet foecunditatis faculta¬ 
tem supprimere, sterilitatem inducendo. 

8. Daturne causa sufficiens ad suppressionem foecunditatis inducen¬ 
dam? Principia quae aliarum facultatum protectionem regunt hic applicari 
debent. Nempe mutilatio vel suppressio alicuius membri humani vel facul¬ 
tatis humanae propter causam proportionate gravem tantum permitti pos¬ 
sunt. Generatim talis causa totius corporis vitam respicit, cum agitur nempe 
de protectione vel salute aliorum membrorum. Ita, v. g., quis oculi remo¬ 
tionem permittere potest ad tollendam causam infectionis in capite; mulie¬ 
ris ovaria removeri possunt ad vitam mulieris salvandam. 

Potestne vero uti causa seu ratio sufficiens considerari pro partiali foe¬ 
cunditatis suppressione, praeter rationes communiter allatas, numerus ex¬ 
cedens filiorum, familiae paupertas, etc.? Quando agitur de mutilatione seu 
suppressione aliarum facultatum, vitae totius corporis salvandae tantum con¬ 
sideratur ratio sufficiens. Ideoque a pari affirmari debet in nostro quoque 
casu. 

Suntne rationes adductae revera existentes vel graves? 

9. Numerus filiorum? Si filiorum numerus ratio sufficiens esset ad foe¬ 
cunditatem supprimendam, tunc Deus, Christus et Ecclesia iam ab initio 
mundi vel ab Ecclesiae initio omnes homines de hac re instruere debuis- 

sent. Uti Deus dixit: « Crescite et multiplicamini », ita debuisset etiam pa¬ 
rentum munus quoad filiorum numerum statuere. 

Omnino ridiculum est dicere quod pro Adamo et primis hominibus fuis¬ 
set necessarium multos filios procreare, dum nunc temporis minimus filiorum 
numerus iam causa sufficiens est a matrimonii muneribus excusatione. 

lura et munera eadem esse debent pro omnibus hominibus, eodem modo 
pro primo ac pro ultimo; ipsa etenim connexa sunt cum natura et persona 
humana. Si mulier hodierna uti ius suam foecunditatem coarctare posset, 
tunc dici debet quod hoc ius Evae quoque pertinebat. Cur denique Deus, 
Christus et Ecclesia tot millia millium hominum per tot centena millia anno¬ 
rum hanc crucem imposuerunt? Hoc omnino iniustum esset, ideoque impos¬ 
sibile. 

10. Paupertas? Potius quam de numero filiorum multi sermonem faciunt 
de paupertate qua maior pars hominum hodie afficitur. Experientia tamen 
nos docet pauperes minime esse deterritos a filiorum numero nec ab ipsamet 
paupertate. Illi, generatim, filios donum Dei aestimant et magno cum amore 
et gaudio inter ipsos sua bona materialia dividunt. E contra sunt divites 
qui plus quam duos filios nolunt habere. Et unica vera ratio inveniri debet 
in concupiscentia bonorum huius mundi. Ipsi bona plus quam sufficientia 
habent ad gaudia vitae assequenda et augenda, ad animalia acquirenda et 
nutrienda, ad vitam socialem magnis cum expensis colendam, etc., sed 
filios habere nolunt. Eorum vita coniugalis infelix et miserrima est, immo 
saepe saepius extra matrimonium felicitatem quaerunt!... 

11. Miseria rerum materialium, cibus deficientia et alia huius generis, 
non iam ab iis qui in miseria vivunt, uti causae necessariae ad prolis limi¬ 
tationem adducuntur, sed tantum a Guberniis civilibus vel ab iis qui, etsi 
divites, ad suis vitiis indulgendum, probare ac defendere exoptant princi¬ 
pium de liceitate infoecunditatis obtinendae. 

Miseria generatim pendet ab inaequali bonorum temporalium distribu¬ 
tione, a iustae retributionis labori debitae deficientia, etc. Si Gubernia civi¬ 
lia, potentates et divites, speciatim « capitalistae » aequo modo iustitiam so¬ 
cialem administrarent, tunc miseria abesset. 

Cibus deficientia pendet a causis humanis quae artificiales sunt. Terra 
non est aeque distributa; agricultura non satis curatur; multis in locis im¬ 
mensae terrae extensiones dantur quae agriculturae non subiiciuntur; saepe 
terrae fructus propter abusivas legis applicationes destruuntur; denique mul¬ 
tis in locis dantur quoque sic dicti « vegetariani » qui cibum a Deo datum 
sumere nolunt vel sinunt animalia segetes destruere. 

Miseria et cibus deficientia sunt mala ab hominibus causata et quae fa¬ 
cile de medio tolli possent. 

12. Fidei, spei et spiritus euangelici carentia est unica et vera ratio cur 
dentur homines qui, a passionibus dominati, saltem ad tempus mulieris foe¬ 
cunditatem supprimere volunt. Haec suppressio verbis speciosis « suspensio 
temporanea » vel « foecunditatis retardatio » vocatur. De facto tamen tum 

retardatio tum suspensio nihil aliud sunt nisi facultatis generativae sup¬ 
pressio. Eo quod facultas generativa maxima sit inter physicas facultates a 
Deo hominibus datas pro definito fine, uti vidimus sub n. 2, et uti patet 
ex Theologia Morali. Pro suspensione foecunditatis eaedem causae requirun¬ 
tur ac eae quae mutilationem iustificant. 

Ideoque illicita est foecunditatis suppressio vel retardatio nisi a causis 
supra allatis iustificetur. 

13. Consectaria perniciosissima a « pillulae » usu provenire possunt in 
mundo huius temporis, qui fere totus in perversionem lapsus est. 

Iuventus nostrae aetatis, quae quam maxime a vitae concupiscentia do¬ 
minatur, si scit usum « pillulae » licitum esse, illo uteretur iam ante matri¬ 
monium et sic vita christiana destrueretur. 

Novelli coniuges possent « pillula » uti ob diversissimas rationes et sic 
radicitus matrimonium christianum destrueretur. 

Illi qui ab aliquo tempore matrimonio iuncti sunt et felicitatem non in¬ 
venerunt, facile essent victimae huius farmaci. 

Si foecunditatis suspensio licita esset, tunc ipsa facile duceret non tantum 
ad adulterium, sed et ad promiscuitatem vitae. 

Pastores, confessarii, et laici sive catholici sive christiani sive non-chri- 
sriani pro certo habent quod ista consectaria moralitatem et vitam socialem 
in hodierna societate destruerent. 

Ad n. 22. 1. In schemate dicendum est quid verbum « rite » significet, 
vel saltem dicatur quod vera cultura legi Dei et Ecclesiae contraria esse 
nequit. 

2. Certe non debemus esse tantum laudatores temporis acti et scientia¬ 
rum progressum ignorare vel negligere, thesaura tamen temporis acti lau¬ 
danda et servanda sunt et pari tempore dicendum est qua ratione et quo 
modo culturae progressus perficiendus seu promovendus est. 

3. Methodus scholastica, Philosophia scholastica, speciatim Theologia 
scholastica, non sunt spernendae ac multo minus relinquendae, sed tantum 
adaptandae hominum huius temporis intelligentiae. 

4. Aberrationes huius temporis quae sub nomine « artis » veniunt, omnino 
reiciendae sunt. Fideles protegendi sunt ab abstractismo, a pragmatismo, a 
technicismo, a scientiarum exactarum nimia exaltatione, a musica quae in 
gemitibus et sexualismo tantum consistit, et a similibus quae nihil aliud 
demonstrant nisi aberrationes mundi moderni. 

5. Relate vero ad culturam aliquorum populorum, quae super religiones 
non-christianas fundatur, commendentur quidem schematis textus, sed, uti 
factum est in constitutione de Liturgia, hic quoque addatur conditio, sci¬ 
licet: « ... ne inducat in errorem vel superstitionem, aut sit contra legem di¬ 
vinam et legem naturalem ». 

6. Casus Galilei a multis Patribus relatus est, mihi tamen videtur nimia 
cum exaggeratione. Tribunal Ecclesiasticum nihil dixit de validitate vel mi¬ 
nus scientiae a Galileo inventae, sed tantum opposuit quod Galilei S. Scrip- 

turam adduxerit ad novitatem suae scientiae probandam. Qui quidem modus 
agendi etiam nunc temporis intelligi potest. 

Ad n. 23. Vita oeconomica et socialis est revera problema maximi mo¬ 
menti pro nostra aetate seu pro mundo huius temporis. Rectores Rerum pu¬ 
blicarum, Gubernia civilis societatis, Praesides sodalium politicarum, et viri 
qui magnum influxum in populum habent, continuo huius perdifficilis pro¬ 
blematis solutiones proponunt. Immo ipsi amplissimis verbis promittunt pau¬ 
pertatem e medio tollere et, aequa bonorum distributione effecta, omnibus 
hominibus vitam iucundiorem se esse daturos. 

Schema nostrum de vita oeconomica et sociali in cap. IV, n. 23 sermo¬ 
nem habet, principia ethico-socialia tradendo. Solutio tamen problematis vi¬ 
detur nimis theoretica et inadaequata. Omnes homines in toto orbe terra¬ 
rum a Concilio de hoc vexato problemate, a quo pax et vita hominum in hoc 
mundo pendet, solutionem practicam adaequatamque expectant. 

Maxima pars nostrae aetatis hominum in extrema miseria seu indigentia 
vivunt; multi ex eis vel sine opere sunt, vel merces seu retributio adae¬ 
quata eis negatur. Immo in multis regionibus, praecipue in Asia, Africa, 
et in regionibus ubi libertas civilis extincta est, plurima pars hominum in 
servitute inhumana vitam agunt. 

Sinatis mihi ex epistula cuiusdem missionarii in Africa haec pauca le¬ 
gere verba: “Our land is the poorest in the country, a sandy bushy one, 
with a great lack of water. The people are most primitive and underdeveloped. 
They live in severe misery, practically naked and unable to raise cattle 
because of the tzetze fly disease. The every day diet of our people is maize, 
salt and water. It is very hard to endure seeing these poor, sons of God, 
near starvation” ( Mission, October 1964, p. 6). 

Ea quae dicuntur de maiore parte populorum Africae dici quoque debent 
de illis qui in Asia vivunt. In India ex quadringentis quinquaginta millia 
millium hominum, saltem quadringenta millia millium in maxima pauper¬ 
tate, ne in miseria dicam, vivunt. Quamvis, ut ab alio Patre iam dictum 
est, Constitutio Reipublicae Indiae omnes cives aequales declarat, et Ma- 
hatma Gandhi vitam suam ultro dedit pro eadem ratione, de facto tamen, 
septuaginta milliones sunt sic dicti paryas, seu outcasts, senza casta; centum 
septuaginta milliones pertinent ad inferiores castas, seu low castes, caste 
basse, nempe laboribus ignobilibus ratione nativitatis ligatis, tali modo li¬ 
gati ut si non evadunt christiani, nullam habent spem sese sublevandi in 
civili societate, et nobiliora munera exercendi. Omnes isti, filii Dei, in mi¬ 
seria extrema vivunt. Pretium laboris pro ipsis, in mense, generatim non 
excedit Summam Rupiarum 50, i. e. Dollars 10 vel L. 10.000, quae summa 
sufficere debet pro tota familia, saltem quinque personarum, viventes in 
unico cubiculo aut capanna, simul cum animalibus, si qui sunt. 

Ecclesia ad tot centena millia millium hominum sublevandos media ma¬ 
terialia non habet. Sed etiamsi media materialia haberet, atque opera miseri¬ 
cordiae corporalia pleniori modo exerceret, non posset tamen problema so- 

ciale totius mundi solvere, miseriam quae tot milliones hominum in servi¬ 
tutem redigit de medio auferre, ac homines ad fraternitatem universalem du¬ 
cere, panem quotidianum illis praebendo. 

Christus Dominus, Creator mundi, qui quotidie panes et pisces multipli¬ 
care poterat ad hominum miseriam sublevandam, numquam media materialia 
promisit et obtulit. E contra omnibus cuiuscumque temporis hominibus me¬ 
dia tantum spiritualia ostendit: « Facilius est camelum per foramen acus per- 
transire quam divitem in regnum caelorum intrare... Videte lilia campi quae 
non serunt neque nent... Aspicite volatilia caeli... quanto magis Pater vester 
qui est in caelis curam de vobis habuerit?... Beati pauperes spiritu quia 
ipsorum est regnum caelorum... ». 

Unica, vera, efficax, practica solutio problematis socialis a Christo data 
est, quae quidem non reposita fuit in divitiis huius mundi, sed in filiali 
amore et fide Divinae Providentiae, in evangelicae paupertatis spiritu, in 
caritate ac fraternitate quae in Christo Domino homines coadunat. 

In hac quoque re, historia magistra vitae esse debet. Apostoli et patres 
nostri Romanum imperium subiugarunt, veteremque mundum converterunt 
non mediis materialibus, sed evangelicis mediis a Christo pauperibus praedi¬ 
catis. Si ergo nos mundum huius temporis, quod totus in materia versatur, 
ad Christum iterum ducere volumus, debemus iterum simplicem Evangelium 
praedicare et in praxim ad vitam huius temporis applicare; puritas vitae, 
paupertas evangelica, fraternitas christiana; beatitudines, spes in Divina pro¬ 
videntia mundo huius temporis necessariae sunt. Hoc modo Patres nostri 
servos servitute plena et perpetua (slaves, schiavi) a subiectione potentatum 
et divitum liberarunt, immo ipsos potentes et divites ad servitium Christi 
et pauperum allicerunt. 

Ista ergo est solutio problematis socialis, quae nos ad mundum huius 
temporis ostendere debemus. Divina Providentia, puritas vitae, paupertas 
spiritus, Beatitudines evangelicae, caritas Christi, qua nos liberati sumus, 
pauperes et servi huius temporis quoque liberabit a servitute mundi qui a 
materia, a machinis, et sic dicto progressu scientiarum obcaecatur. 


35 

Exc.mus P. D. HENRICUS DIAS NOGUEIRA 
Episcopus Cabralopolitanus 

In hac mea brevi elocutione tantum ad cap. IV, n. 25, alineam 2 schema¬ 
tis sub discussione me referam. 

Mihi omnino placet quod in Vaticano II, et praecise in schemate de Ec¬ 
clesia in mundo huius temporis, de illicito armorum nuclearium usu, sermo 
fiat. Nam si quodlibet bellum, ob immanes calamitates sive physicas sive 
morales quae necessario ab eo proveniunt, maximae anxietati Ecclesiae sem- 

per est, quanto magis bellum nucleare seu atomicum. Revera, hoc bellum, 
etsi tantum adhuc fere in expectatione est, iam populis apparet tamquam 
horrendum phantasma quod tranquillitatem ab orbe terrarum omnino tollit 
et inter Nationes amicitiam penitus destruit. 

Verum est schema nostrum de bello nucleari iam gravia proferre in hoc 
numero. Textus autem sub iudice, mea humili sententia, maiore vi condemna- 
toria praeditus esse debet. 

Sacrosancta Synodus omne quodcumque bellum in absolutum proscribere 
non valet, etsi in eius arctissimis votis est id evanescere ab ambitu luris Gen¬ 
tium tamquam aptum instrumentum ad differenda inter Civitates vel inter 
politicas factiones dirimenda, ut clare deducitur ex alinea 3 huius n. 25. 
Modo autem solemniori et inaequivoco bellum nucleare expresse, ut tota¬ 
liter et absolute nefandum, damnare debet. Eius crudelitas et iniustitia num- 
quam legitimari poterunt. 

Ideoque declarare debet Vaticanum II super Civitatum Moderatores gra¬ 
vissime impendere ne arma nuclearia parari sinantur, quoniam eorum mera 
apparatio incitamentum, vel saltem periculum, eorumdem usui constituere 
potest. 

Praeterea omnino arcendum est ab hominum conscientia principium sic 
dictae « pacis armatae », secundum vetus proloquium: « si vis pacem, para 
bellum ». Hoc principium, acceptum in societate prae-christiana, absolute 
abhorrere debet a civitate christiana, in qua idea universalis ac generalis 
fraternitatis ab Evangelio enatae, omnibus hominibus, semper inculcanda est. 

Institutiones internationales ad pacem et cooperationem inter civitates 
fovendas existentes, maxime Organizatio Nationum Unitarum, vulgo O.N.U. 
vel U.N.O., continuo et incessanter earum « bona officia » in hunc scopum 
ita dirigere debent ut immanis potentia sic dicta « vis atomica » ad paci¬ 
ficos fines in humanitatis bonum eiusque felicitatem, semper et exclusive 
ab omnibus adhibeatur. 

Propterea proponere audeo quod textus sub discussione, hoc vel alio 
simili modo, compleatur: 

I. In lin. 2 et ss., pag. 31, ubi legitur: « Quamvis, exhaustis omnibus 
pacificae tractationis subsidiis... (etc.) ac propterea scelestissimus coram 
Deo et hominibus iudicandus est » (scilicet, armorum nuclearium usus) ad¬ 
dantur verba: « et haec Sacrosancta Synodus sic eum iudicat ac damnat ». 

II. In fine huius alineae, post verba: « sed etiam ut arma nuclearia vel 
alia similia roboris perniciosi omnino extirpentur et supprimantur », addan¬ 
tur haec alia: « Et Organizationes internationales vehementer exhortantur 
suas vires in hunc scopum dirigere, ita ut vis atomica unice ad fines paci¬ 
ficos, in generis humani bonum eiusque felicitatis incrementum, semper et 
exclusive ab omnibus adhibeatur ». 

Exc.mus P. D. EUGENIUS D’SOUZA 
Archiepiscopus Bhopalensis 

Ad n. 21. Neminem nostrum fugit huius schematis momentum. Apo- 
logeticam valde positivam Ecclesiae constituet, si de praecipuis problema¬ 
tibus recte loquitur, apologeticam vero negativam, si impressionem dat ir- 
realismi vel insufficientiae. Ante omnia ergo oportet ut problemata recte 
et complete ponantur. 

Ideo laudandi sunt auctores schematis et non vituperandi, quod lucidi- 
tatem et fortitudinem habuerunt ad problema moralitatis coniugalis sincere 
describendum, praesertim cum vix ullum sit inter homines huius temporis 
magis agitatum. 

Problema moralitatis coniugalis gravissimum vocandum est, in sua ex¬ 
tensione, quod tot homines collective et personaliter afficit, et in suis con¬ 
sequentiis religiosis, nam non tantum permultos non valde ferventes, sed 
etiam non paucos qui ante matrimonium boni catholici erant, post aliquot 
annos a sacramentis primum, deinde ab Ecclesia avertit. Hoc iam dudum 
novimus. Sed ultimis annis magis magisque intelligitur gravissimum esse in 
seipso, id est tam intricatum, tot quaestiones ponens, tot problemata nondum 
matura involvens. Immo nonnulla nova elementa recenter in eo ponendo in¬ 
traverunt, ut est explosio demographica, repercussio mundialis, et imprae¬ 
sentiarum terrifica, foecunditatis singulorum matrimoniorum. Hoc factum 
per progressum hygienae et medicinae nuper inductum est. 

Sinatis me quasdam ex his multis quaestiones vobis enumerare. Prae¬ 
cipuae ex his quaestionibus ab aliis Patribus iam prolatae sunt et ideo non 
repetendae. A peritis philosophiae ethicae quaeritur: Quid est « natura » 
in ente rationali, per intellectum potentia creativa praeditum? Quid est ergo 
lex naturae? Quousque se extendit et quo sensu immutabilis dici potest? 
A psychologis quaeritur: Quid est momentum, valor, sensus sexualitatis in 
ente psychosomatico, sub aspectu personali, interpersonali et sociali? A mo- 
ralistis quaeritur: Estne finis matrimonii primario procreatio, quam sequi 
debet educatio in quantum fieri potest, an primario educatio, seu efformatio 
personarum humanarum, quae ut patet, nasci debent ut educari possint? 
Quaenam vita coniugalis normaliter in parentibus requiritur ut secundum 
leges sanae psychologiae educatione fungi possint? Aliis verbis, quid habet 
in foecunditate praecedentiam, aspectus biologicus, an aspectus complete 
humanus? Quaerunt sociologi: Quaenam sunt in hac materia exigentiae 
boni communis et quomodo cum iuribus personae componi possunt? 

Praetermitto quaestiones ordinis medicalis ut ad maxime fundamentales 
deveniam. Quaerunt theologi: Quid de hac re dicit Scriptura, et quomodo 
ad mentem cuiusque auctoris sacri interpretari debet? Quomodo scimus 
utrum quod in hac re traditionem vocare solemus, indubitanter depositum 

fidei referat, an opinionem cuiusdam Patris, in casu Sancti Augustini, opi¬ 
nionem in acri polemica pelagiana elaboratam cuius praesupposita neopla- 
tonica in luce recentioris theologiae biblicae vix admitti possunt, et cui 
alii Doctores Ecclesiae, praesertim Sanctus Albertus Magnus, non plene 
consentiunt? Exstatne de hac re documentum infallibile Magisterii an non? 

Neminem latet gravitatem ipsam problematis recenter permultis refle¬ 
xionibus et studiis ansam dedisse quarum nonnulla vix in stadio initiali 
versantur. 

Ideoque schema sapientissime hortatur omnes quorum competentiae 
interest, ut cum theologis allaborent ut complexus ordo a Providentia na¬ 
turae inditus altius in dies exploretur, aliis verbis, ut de vero sensu quo 
lex naturae interpretari debeat fiat sincera inquisitio. Peritis etiam in rebus 
biblicis, patrologia, historia theologiae versatis relinquatur libertas in hac 
re indagandi et fructum studiorum publicandi. 

Dixerit quispiam: quaelibet sint facta a scientia allata, Ecclesia doc¬ 
trinam mutare non potest quam tenet e Scriptura et Traditione, et quam Ma¬ 
gisterium etiam per Encyclicas docuit. 

Cui respondeo: sub influxu alicuius facti, Ecclesia adduci potest ad 
examen criticum modi quo Scripturam interpretandam sibi esse putabat, in¬ 
stituendum. Hoc decursu historiae evenit v. g. cum doctrina de usura, de 
cosmographia, de libertate religiosa, de salute infidelium. Hoc ultimum, quod 
cum nostro problemate specialem similitudinem habet, paulo amplius expo¬ 
nere fas est. 

Proficiscentes a textu Pauli ad Romanos capite decimo, iam quidam, 
non vero omnes, Patres post-apostolici requirebant ut quis salvari posset, 
fidem in Christo explicitam, quam ceteroquin censebant omnibus hominibus 
possibilem nam « in omnem terram, ait apostolus, exivit sonus eorum », 
nempe praedicatorum Evangelii. 

Quam doctrinam Sanctus Augustinus, in sua polemica contra Pelagium, 
additis variis rationibus theologicis, systematisavit. Eius influxus tantus fuit 
ut omnes fere post eum idem dixerint. Etiam Sanctus Thomas qui tamen 
doctrinam fidei implicitae evolvit, asserit eam tantum pro paganis ante tem¬ 
pus apostolicum mortuis sufficientem fuisse. Cum Evangelium ubique terra¬ 
rum praedicatum fuerit, nemo inculpabiliter extra Ecclesiam visibilem rema¬ 
net. Quae opinio communis quasi canonisata est in Concilio Florentino, ut 
videre est in Denzinger n. 1351. Ergo Scriptura, Traditio et Magisterium 
conspirare videbantur. Et paulo post Christophorus Colombo Americam 
repperit, cum innumeris populis ad quos evidenter numquam Evangelium 
pervenerat. Huius novi facti tamen theologi primo saeculo nonnisi lente 
rationem habuerunt, praesertim augustiani. Gradatim tamen evolutio facta est 
et quid Ecclesia nunc teneat, invenitur initio textus emendati propositionum 
de activitate missionali. 

Ecclesia numquam mutabit suum nuntium de Deo et de hominum sa¬ 
lute. Sed ubi in sua doctrina facta materialia et concreta includit, obnoxia 

est datis quae scientia humana statuit. Saeculo decimo sexto scientia geo¬ 
graphica Ecclesiam ad revidendam doctrinam induxit. Cur non hoc etiam 
possit scientia psychologica, medicalis, sociologica, demographica? 


De proposito elegi verbum « revidere », « reconsiderare», non vero 
« repudiare vel reicere ». Distinctio summi momenti est. 

Et hoc dicendo praeiudicium quoddam dissipare intendo. Quandoque 
auditur vel in periodicis legitur: in Concilio sicut et foris duae positiones 
inter se confligunt: positio quae doctrinam traditionalem Ecclesiae defen¬ 
dit et positio contraria; quasi essent duo extrema opposita. Haec conceptio 
rerum prorsus falsa est. Hic in aula formulatur tantum vel via media, vel 
unum extremum, nempe rigidae doctrinae. Alterum extremum a nullo pror¬ 
sus defenditur, ne implicite quidem, nempe extremum hedonismi, pro libi¬ 
dine sexuali plena iura exigentis. 

Sed qui viam mediam proponunt notaverunt signa temporum, nempe 
favorem quem hic hedonismus invenit. Memores illius adagii: tanto peri¬ 
culosior est error quidam quo maiorem partem veritatis continet, hanc partem 
veritatis, nempe quod vita sexualis in matrimonio quendam valorem in se 
habet, in conceptionem christianam amoris integrare volunt. 

Perniciosus communismus iste tantum successum non haberet si non 
quosdam valores propugnaret. Ideo non habet sensum communismum im¬ 
pugnare velle per intensificationem capitalismi. Sic non expedit hedonismum 
impugnare per strictiorem rigorismum. 

Ad synthesim superiorem, ut luculenter em.mus card. Suenens exposuit, 
tendere volumus. Synthesis thesi non opponitur, nisi in quantum thesis ni¬ 
mis unilateralis est. Sic doctrinae traditionali Ecclesiae nullatenus adversa¬ 
mur, nisi in quantum quorundam factorum realium non sufficientem ratio¬ 
nem habere possit. 

Confidimus quod Spiritus Sanctus, qui datus est Ecclesiae ut ei dynami- 
smum vitae infundat, tuto nos inducet in omnem, id est semper crescentem 
veritatem. 


37 

Exc.mus P. D. CLAUDIUS DUPUY 
Archiepiscopus Albiensis 

Ad n. 23. Progressus technicarum et scientiarum, de die in diem, uni¬ 
versalior et velocior, hodie movet, non evolutionem mundi simpliciter dic¬ 
tam, sed profundam mutationem in multis ordinibus. Sed frustra quaere¬ 
retur usque in hanc diem, ordo quidam secundum quem evolutio, et muta¬ 
tio illa regeretur: videtur cupiditatem, sive individuam, sive collectivam, 
saepe anonymam, potestatis, divitiarum et fruitionis bonorum temporalium 
quasi solam esse potestatem, ut ita dicam, rectricem evolutionis ingentis ge- 

neris humani huius aetatis. Exinde provenit ut simul ac res evolvuntur et 
mutantur, ubique et incessanter, ingentia oriuntur incommoda, dolores, op¬ 
pressio quibus debiles et destituti imprimis subiiciuntur. His detrimentis 
gravibus, laedentur etiam hi quibus perturbationes fruuntur. 

luxta textum propositum, Sancta Synodus, postquam in mentes omnium 
veritatem hanc primam in mentem revocaverit, scilicet Deum terram omnibus 
hominibus dedisse ut in ea et ex ea vivent et in eius cognitione et amore 
iuxta vocationem personalem suam crescant, affirmare postulatur, mundi 
progressum, nec mera fortuna nec sola cupiditate individuali vel sociali regi 
posse, sed rationabili ordine iuxta quem omnes homines, id est unusquisque 
homo sine exceptione, vitam vere humanam degere possit. Itaque, « civili- 
satio» futura, synthetice et clare praesentata, civilisatio incrementi esse 
debet in solidaritate et universali participatione. In solidaritate, cum sin¬ 
guli de omnibus sine distinctione finium, stirpis vel classis, curam habe¬ 
bunt; in participatione universali, quia singuli iuxta proprium modum et 
capacitatem partes suas tenebunt in ordine evolvendo et perficiendo, et etiam 
in fructibus huius ordinis fruendis. Ita in numeris 23 et 24 quae in generali 
placent. 

His dictis et consequenter, aliquas emendationes hic tamen proponere 
humiliter audeo seu ut textus roboretur seu ut aliquae obliviones repa¬ 
rentur. 

1. Pag. 27, lin. 8: necessarium videtur dicere, et quidem cum insisten¬ 
tia, incrementum oeconomicum toti personae humanae profuturum esse 
quin omittatur momentum illius principii, nempe plenitudinem personae 
non in sola fruitione materialium consistere, neque in salute corporali vel 
in mera cultura temporali, sed in apertione ad bona spiritualia et quidem 
supernaturalia, quae saepe impossibilis evadit sive ex nimia paupertate, sive 
ex quibusdam inhumanis laboris conditionibus, sive ex abusu laboris syste- 
matice extento sine ratione die dominica. 

2. Mirum est quod nonnisi duae lineae ad mulierem et ad eius sin¬ 
gularem indolem alludunt, cum tamen, mulieres mediam partem saltem 
humanitatis constituant. Summus Pontifex Ioannes XXIII, piae recordatio¬ 
nis, in Litt. Enc. Vacem in terris iam affirmaverat inter signa temporis emi¬ 
nere accessum mulierum ad vitam publicam. Necesse esse videtur, ut promotio 
mulieris faveatur, indolem mulieris propriam affirmare et eius particularia 
problemata sine nullo detrimento eius dignitatis humanae, aequalis digni¬ 
tati viri, etiamsi munera amborum in societate plus minusve differunt; af¬ 
firmare etiam eius libertatem, praesertim in electione vocationis suae, et 
ius ad participationem progressus generalis, in omnibus campis; ius eius 
ad munus suum exercendum in familia, si talis fuerit electio sua, quin ni¬ 
miis necessitatibus materialibus impediatur. 

Sine his affirmationibus, nostrum schema videretur scriptum esse a vi¬ 
ris pro viris tantum, et futurae civilisationi deessent divitiae particulares, 
et magni momenti, quae ex iusta promotione mulieris oriri possunt et de- 

bent. Mundus et Ecclesia in quodam modo crescere nequeunt a viris tantum, 
sed a viris et mulieribus, modo complementario semper agentibus. Ne oblivi¬ 
scamur mulierum. Cogitemus Beatam Mariam Virginem, cogitemus tot et 
tantas mulieres sanctas et cogitemus, venerabiles Patres, matres nostras. 
Optabile esset, ut, in nova huius schematis exaratione, peritae mulieres etiam 
consulantur. 

3. Cum in futuro ordine rerum unusquisque partes suas plene habere 
debeat, denuntianda videtur haec iniustitia gravissima qua non raro afficiun¬ 
tur illi qui propter voluntatem efficaciorem participandi in associationibus 
omnino comprobandis, labore suo spoliari videntur. 

4. Item rapinam erga communitatem committunt illi qui praetextu iu- 
rium sacrorum proprietatis privatae non permittunt fructificationem agrorum 
multitudini valde necessariam; illi etiam qui futiliter, nonnisi excessivo 
nationalismo moti, migrationibus omnino necessariis obicem ponunt; illi tan¬ 
dem qui sine labore vere efficaci contendunt ditari speculationibus de bonis 
sic dictis immobilibus quorum proprietas illis sine reali compensatione 
evenit. 

5. Numquam talis civilisatio solidarietatis et participationis universalis 
efficietur, si desunt homines spiritu novo imbuti. Consequenter educatio 
iuvenum in omnibus institutionibus, etiam, immo praesertim catholicis, ad 
hoc tendat ut nemo pro se tantum et solus laborare intendat, sed semper 
curet de labore qui sit servitium et cooperatio. 

6. Non concipiendus est novus ordo ut quid staticum, quietum semel 
pro semper instauratum. Pax socialis et internationalis sane in tranquillitate 
ordinis consistit sed ordo non est « statu quo », est semper instaurandus et 
iterum componendus, cum mutationes incessantes in nostra conditione tem¬ 
porali partes diversas personarum et rerum diversique modo determinent. 

7. Cum Christo in Evangelio quem tam fideliter etiam in hoc secuti 
sunt Patres Ecclesiae, vehementer denuntiemus avaritiam et amorem immo¬ 
deratum divitiarum et quidem non solum individuam, sed avaritiam collec¬ 
tivam hodie persaepe grassantem. Sunt etenim gentes, quae superabundan¬ 
tia divitiarum tranquille et sine anxietate fruuntur, quae ad se finaliter non 
pertinent, cum multitudinibus hominum necessariae essent. Utile est tradi- 
tionalem doctrinam de usura revocare et de bono usu divitiarum, secundum 
quam supervacuum ad communitatem reddendum est. 

Si civilizatio futura his principiis christianis imbuta erit, facilius et optime 
obsequium fiet gloriae Dei, quia sicut dixit S. Irenaeus « Gloria Dei, vivens 
homo ». 

1. Evolutio toti personae debet profectui esse. Pag. 27, lin. 18, addatur 
et mutetur post « personae humanae »: « quae altiora et quidem spiritualia 
divina anhelat, et non tantummodo quadam plenitudine bonorum materia¬ 
lium culturalium huiusce temporis perficitur ». 

2. Quaestio de iuribus operariorum. Pag. 27, lin. 36, omittere « per de¬ 
legatos »; deinde post « valde pendet » lin. 38 addere duo puncta et: « quod 

praesertim fit per delegatos suos libere electos, tam ad proprias consocia¬ 
tiones dirigendas quam ad dialogum cum aliis ducendum, in illis muneribus 
quidem implendis omnino exemptos a coactione etiam morali, ut esset v. g. 
exclusio ab incoepto ». 

3. Quaestio de migrationibus. Pag. 29, lin. 17: post « impendenda sunt » 
addere: « et sine discriminatione praesertim stirpis largus pateat aditus ubi¬ 
que terrarum iis qui fructuosius in alienigena terra laborare cupiunt vel 
practice coguntur ». 

4. Quaestio de bonis iniuste detentis. Pag. 27, lin. 15, addere post 
« obligatur »: quin tamen coram manifestis iniustitiis, ut sunt effrenata spe¬ 
culatio, egoistica retentio bonorum non cultorum, oppressio opificum... etc.; 
tacere valeat ». 

5. Quaestio de iuvenibus. Pag. 18, § /) sic mutetur: « Iuvenes christiani 
e quibus dies crastina pendet maxime, omni egoismo seposito et forma¬ 
tione adaequata eis impertita in omnibus scholis etiam et praesertim catho¬ 
licis, fortiter et effusius suam fidelitatem erga Evangelium comprobantes, 
hominibus nostri temporis tam maioris iustitiae cooperationem praebeant. 
Meminerint propterea in eligendo vitae genere... etc. ». 

6. Quaestio de pace incessanter construenda. Pag. 30, lin. 19, post 
« maxima sollicitudine » addatur: « constanter ». Lin. 20, post « pax » 
addatur: « opus quidem laboris semper iterati et incessantis, quia pax non 
est “ statu quo ” perpetuum ». 

7. Quaestio de avaritia nationum. Pag. 29, lin. 13, post « percupiunt » 
addatur: « attentae sint nationes ne cadant in avaritiam collectivam de qua 
non minus quam de indi viduali, verba Domini contra immoderatum amorem 
divitiarum valent ». 

8. Quaestio de adnexis. Adnexa declarentur « commentarium officiale » 
textus schematis. 

De mulieribus : Novus paragraphus addatur schemati in n. 20, et emen¬ 
dationes sequentes introducantur in textu: 

Pag. 9, lin. 6, addatur post « homo », illa verba « et quidem in diversi¬ 
tate sua fundamentali seu complementaria utpote vir et mulier ». 

Pag. 9, lin. 10, post « homine » addatur: « Societate viri et mulieris 
genus humanum super orbem terrarum servatur et propagatur in admira¬ 
bili quadam et foecunda unione amoris; divitiae propriae unicuique sexui 
tam in familia quam, generalius loquendo, in tota societate humana sese 
complent ad dominium imaginis Dei exercendum super creationem ». 

Pag. 21, lin. 10, ponatur « sexus » ante « stirpis ». 

Pag. 21, linn. 20 s. In illa enumeratione ponatur primo quae mulieris 
promotionem respiciunt. 

Pag. 22, lin. 11, inseratur: «Specialiter dignitas et iura mulieris saepe 
saepius magis theoretice quam practice agnoscuntur si tamen agnoscuntur. 
Cum enim littera legis circa conditionem mulieris sine dubio in variis genti- 

bus semper progreditur, conditiones sociales, praeiudicia, discriminatio oeco¬ 
nomica mulierem quasi ad ordinem inferiorem, etiam nostris diebus non raro 
reducunt ». 

Pag. 23, lin. 3, post « testimonio vitae » inseratur « tum agnitione par¬ 
tium mulieris in tota vita familiari ». 

Pag. 26, lin. 36, inseratur: « nec in hoc negligantur magni profectus qui 
ex hodierna promotione mulieris oriuntur ». 

Votum-, peritae mulieres in nova schematis exaratione consulantur. 


38 

Exc.mus P. D. NICOLAUS ELKO 
Episcopus Pittsburgensis Ruthenorum 

In cap. IV schematis, de quo nunc fit disceptatio, agitur de praecipuis 
muneribus a christianis nostrae aetatis implendis. 

Mea animadversio respicit praecise numerum 21 schematis, in quo lo¬ 
quitur de dignitate matrimonii et familiae. Antequam autem de n. 21 loquar, 
liceat mihi in mentem revocare ea, quae in n. 20 de dignitate personae hu¬ 
manae dicuntur. In citato numero legitur: « Huius aetatis homines, haesi¬ 
tantes inter spem et anxietatem, id praesertim desiderant, ut plene et sin¬ 
cere agnoscatur personae dignitas, et quidem ab omnibus et in omnibus... ». 

Si igitur, dignitas personae humanae agnoscenda sit « ab omnibus et in 
omnibus », sequitur, quod huic obligationi omnes homines obtemperare te¬ 
nentur, non solum in quotidiano consortio vitae humanae, sed etiam in 
doctrina exponenda principia, praesertim iuris divini, quod est ipsa ratio di¬ 
vinae sapientiae, quae est directiva omnium actionum humanarum in finem, 
clare ac lucide enucleanda sunt. 

Quam ob rem, non sufficit blandis verbis, ad instar piae considerationis, 
dicere, quod Ecclesia agnoscit desideria et studia hominum bonae volun¬ 
tatis, ut vita privata atque publica rationem habeat huius dignitatis perso¬ 
nae, sed oportet imprimis investigare et cognoscere causas propter quas huius 
aetatis homines inter spem et anxietatem haesitant, quae omnia in hoc sche¬ 
mate negligenter et supine oblivioni dari videntur. 

Iam vero, neminem latet, doctrinam atheismi dialectici aeque ac sic 
dicti capitalismi, sive privati sive statalis, esse fundamentum materialismi 
practici in hac nostra aetate ubique terrarum grassantis. Ex doctrina enim 
materialismi dialectico-practici necnon ex principiis capitalismi utriusque 
generis procedit etiam causa quae natura sua tendit ad destructionem ordinis 
naturalis, a Deo omnipotenti sapientissime sanciti, ideoque ad destructionem 
dignitatis personae humanae et, proinde, etiam ad destructionem dignitatis et 
sanctitatis matrimonii necnon familiae. 

Huic autem Oecumenico Concilio, ignorare non licet, quod nostris tem¬ 
poribus de dignitate ac sanctitate matrimonii et familiae acriter agitur extre- 

mis, spiritui christiano saepe contrariis argumentis. Ideo iure meritoque desi¬ 
deratur, ut principia ex sana philosophia et ex solida theologia catholica de 
dignitate ac sanctitate matrimonii et familiae deducta, clare exponantur, 
contra doctrinam atheismi dialectici necnon sic dicti capitalismi. Ratio, quia, 
uti sat notum est, causa primaria crisis matrimonii et familiae hodie in eo 
praecipue consistit, quod coniuges, saepe spiritu materialismi practici et 
nimio egoismo imbuti, putant, legem a Divino Conditore in natura humana 
insitam nullius esse valoris. Transgressio vero legis divinae, teste sana doc¬ 
trina morali catholica, suos effectus habet non solum in ordine ethico indi¬ 
vidui et societatis, verum etiam in ordine publico et sociali humani generis. 
Etenim, asseclae doctrinae atheismi dialectici, denegando principia iuris di¬ 
vini naturalis et positivi, docent, quod relationes intimae inter viros et femi¬ 
nas per se nullis regulis seu normis subiacent aeque ac inter animales, a 
quibus progenies humana ortum ducere praetenditur. 

Concludendo dico, si Deum diligimus et episcopos Ecclesiae sanctae, 
catholicae et apostolicae necnon successores Apostolorum nos esse agnosci¬ 
mus, pro miseranda conditione, in qua permulti coniuges hodie inveniuntur, 
nobis valde dolendum est. Et non solum dolendum super hac re sufficit, sed 
exemplum Redemptoris nostri Iesu Christi et Sancti Pauli, Apostoli gen¬ 
tium, fideliter sequentes, debitum fraternae caritatis et sensus responsabilita- 
tis quam coram Deo habemus de salute animarum nostrae pastorali curae 
concreditarum, quarum Pastores nos esse credimus, a nobis exigit, ut et 
remedia et auxilia christifidelibus ad salvandam dignitatem et sanctitatem 
matrimonii et familiae praebeamus. 

Quapropter, praeter sollemnem condemnationem et proscriptionem athei¬ 
smi dialectici necnon capitalismi, ad sanam doctrinam catholicam de digni¬ 
tate personae humanae indeque etiam de dignitate matrimonii et familiae 
firmiter affirmandam, humiliter peto, si ita Sanctissimo Papae nostro Pau¬ 
lo VI, feliciter regnanti, ita placuerit, ut constituatur specialis Commissio 
pro non credentibus, cui demanderetur munus non solum tractandi quaestio¬ 
nes doctrinales theoreticas de atheismo dialectico et de sic dicto capitalismo, 
sed etiam solvendi problemata concreta ad efficaciter impediendam depreca¬ 
bilem diffusionem materialismi practici in universo orbe terrarum, ut ho¬ 
mines nostrae aetatis tandem aliquando cognoscant et agnoscant faciem 
Ecclesiae eiusque praesentiam in mundo huius temporis. 


39 

Exc.mus P. D. IOSEPH FADY 
Episcopus Lilongwensis 

Ad n. 21. Puisque le probleme est pose, il faut Paborder avec courage 
et trouver une solution juste et equitable. Nous derober a ce devoir nous 
rendrait ridicules et incompetents aux yeux du monde. 

I - Les confesseurs et les gens maries demandent une solution. 

C’est un probleme qui engendre tant d’ anxiete chez les confesseurs et 
chez les epoux. 

Pour les uns et les autres la confession devient un sujet de trouble. 
Est-ce normal? 

II - S’engager dans Fetat de mariage avec la legislation presente sur 
la procreation demande plus de courage et d’abnegation et de sacrifice en 
ce qui concerne le 6 e commandement que d’embrasser la vie religieuse. 

Est-il normal que les commandements demandent plus de sacrifices 
que les conseils? 

III - Nous faussons les consciences. La chastete est une vertu morale 
et essentiellement humaine. Les fautes contre cette vertu sont moins 
graves que celles commises contre les vertus theologales de Foi, d’Esperance 
et de Charite. Les peches de la chair sont les moins graves parmi les 
peches mortels, parce que les plus humains (je sais bien qu’ils sont les plus 
dangereux, mais cela, ne change pas la gravite au point de vue theologique). 

Est-il normal que les fideles engages dans le mariage s’exposent a la 
damnation eternelle a cause de ce peche? 

IV - Les consequences de la legislation actuelle: elle cree des desunions 
dans la famille, de vraies tragedies. 

En plus la grande majorite des epoux et epouses vivent en etat de 
peche mortel par suite des sacrifices « heroiques » qui leur sont imposes. 

Est-ce normal que les commandements de Dieu exigent un heroisme 
continu? Notre Seigneur a dit: Mon joug est doux et leger. 

V - Beaucoup de chretiens abandonnent les sacrements, d’autres quit- 
tent 1’Eglise, d’autres convaincus de la necessite d’embrasser la Foi dans 
1’Eglise cathoiique y renoncent a cause de la legislation actuelle sur la 
procreation. Est-ce normal? 

VI - Finalement on a trop insiste sur le « crescite et multiplicamini ». 

Quand jeune homme et jeune fille se recherchent pour fonder un foyer 

c’est avant tout le besoin d’aimer et d’etre aimes, de trouver un soutien 
mutuel. Psychologiquement et chronologiquement cela se passe ainsi. 

La procreation se pose plus tard. Pour Famour de Dieu, pour les con¬ 
fesseurs et les jeunes epoux trouver une solution. 

En Afrique le probleme se pose aussi parmi les evolues, mais aussi 
parmi les autres. 

Je parle ici surtout de mon experience de confesseur en Europe. 

40 

Exc.mus P. D. IOSEPH FENOCCHIO 
Episcopus Apuanus 

In schemate de Ecclesia in mundo huius temporis, praesertim in cap. IV, 
quo problemata oeconomica passim attinguntur, forsan locum habere poterit, 
si alibi in discussione non venerit, quaestio satis gravis sub aspectu pastorali, 
circa prohibitionem operum servilium diebus festis de praecepto. 

1. Ni fallor, finis istius legis fuit non solum vacationem a labore impo¬ 
nere ut cultui Deo debito et bono animae sua dies assignetur, sed etiam 
ad tutelam servorum, quorum dignitas humana et nativa aequalitas cum 
hominibus liberis hoc praecepto vindicabatur. 

2. Progrediente autem societate, et praesertim nostro tempore, con¬ 
ceptus laboris funditus evolutus et immutatus est. Lex enim qua homines ad 
opus exercendum tenentur, exceptionem non patitur; dignitas operis summa 
elatione extollitur, ita ut progressus huius aetatis suam distinctivam notam 
habeat ut « civilta dei lavoro », et aliqua Respublica sua Constitutione 
dicatur « in labore fundari »; omne inde opus seu labor pari honore habetur. 

3. Accedit quod fructus seu emolumentum operis, progressu artis tech- 
nicae, novam omnino formam sumpsit. Simplici impulsu electrico, hodierna 
aetate, machinae totius opificii in motum ponuntur cum notabilibus proven¬ 
tibus et absque fere labore humano. 

4. Multae artes sic dictae liberales non minorem fatigationem, quamvis 
praesertim intellectualem et psychicam, quam opera manualia exigunt. In¬ 
super ludi quos dicunt sportivos, absque dubio non tenuiorem erogationem 
(dispendio) virium important quam labor officinae vel agrorum. 

5. Hae considerationes evincunt legem abstinentiae, diebus festis, a 
solis operibus servilibus, omnino obsoletam et reformandam esse. 

6. Si dominica dies et hodie, sicut transactis temporibus, habenda est 
ut dies Domini et animae, in qua non lucrum mundi sed aeternitatis quae¬ 
rendum est, tunc lex reformetur eo sensu ut quodlibet opus lucrativum, 
etiam artium liberalium, studiorum, ludorum cuiuslibet generis, prohibea¬ 
tur. Secus enim lex quae, Moysis tempore, dignitatem, libertatem et iura 
servorum — idest illorum hominum qui ad opera manualia attributi erant — 
voluit defendere, fieret causa verae iniustitiae in eos, quatenus dum cetera 
opera, quamvis lucrativa et etiam corpus graviter fatigantia, permittuntur, 
labor ipsorum, et tantum ipsorum prohiberetur. Lex huiusmodi nonne iniusta 
et absurda exsisteret? 

7. At prohibitio, saltem sub gravi, cuiusvis operis, nostris diebus op¬ 
portune sustinetur? Praesertim postquam Ecclesia, vere benigna mater, 
facultatem tribuit satisfaciendi praecepto de audiendo Sacro etiam die 
sabbato? Nemo est qui ignoret formam activitatis in nostra societate ta- 

lem esse ut notabilis numerus hominum, sive artibus liberalibus deditorum 
sive opificiis, etiam die dominico necessitatem habere operandi; ipsos prae¬ 
terea, multiplicibus activitatibus quibus se dedunt diebus festis, etiam re¬ 
creationis causa, magis fatigari quam suetis laboribus infra hebdomadam; 
eosdem denique ex altera parte magis magisque eo tendere ut die dominico 
plena ac totali libertate frui queant. Haec problemata satis complexa vi¬ 
dentur. 

8. In examine huius argumenti mentionem feci de recenti facultate 
aliquibus locis concessa satisfaciendi Sacro die sabbato. Haec concessio non 
immunis exsistit a gravibus periculis. Si quae hodie solummodo exceptio 
est, paulatim fiet regula aut mos generalis, dies Domini, mox et necessario, 
sua significatione, expressione et finalitate evacuabitur. 

Quapropter humiliter propono : 1) Deleatur ut obsoleta distinctio inter 
opera servilia et opera liberalia. 2) Praeceptum grave de abstinendo a labo¬ 
ribus vel supprimatur, vel ad praeceptum leve reducatur, exceptis, forsan, 
paucis diebus sollemnioribus. 3) Videat Concilium non opportune facultas 
satisfaciendi Sacro, die sabbato extendi queat, an potius insistendum sit 
in traditionali lege ad nomen et rem diei Domini salvanda. Si autem ex¬ 
tensio concedenda videatur, haec certis, clare definitis et omnino restrictis 
limitibus contineatur. 


41 

Exc.mus P. D. ANGELUS FERNANDES 
Archiepiscopus tit. Neopatrassensis, eoad, c.i.s. Delhiensis 

De problemate pacis firmandae liceat mihi paucas proferre animadver¬ 
siones. 

De pace quando agitur, ante omnia de qua specie fiat sermo, clare 
statuatur. De pace enim evangelica, quam mundus dare non potest, directe 
non loquimur, sed de illa politica et internationali pace realisanda in mundo 
et per mundum, peccato adhuc obnoxium etsi a Christo redemptum. 

Pax politica, etsi sublimitatem pacis evangelicae non attingat, etsi per 
virtutes evangelicas caritatis, humilitatis et patientiae non directe sit acqui¬ 
renda, tamen in seipsa aliquid bonum est et valde desiderabile. 

Pendet autem ista pax politica minus ab assensu interiori legi quam 
a conformitate externa et proinde per vim est legitime praeservanda ab 
auctoritate quadam cui soli vis huius exercitium competit. 

His diebus, fere ubique terrarum communitas politica nationalis ali¬ 
quando pacificata est. Idem dici non potest de communitate internationali. 
Causa videtur esse absentia auctoritatis ab omnibus acceptatae cui soli com¬ 
peteret coercitio. Scientes illam auctoritatem non existere, nationes in bel¬ 
lum infeliciter intendunt ut in medium ad querelas resolvendas. Sic proh 
dolor bellum evadit quasi instrumentum necessarium et indispensabile ad 

iura in campo internationali vindicanda. Hoc autem quid indicat nisi defi¬ 
cientiam quamdam in praesenti structura communitatis internationalis? Hanc 
omni conatu removere omnis homo bonae voluntatis ut officium habet. 

Mera desiderii pacis expressio, ampla collectio documentorum doctrina 
plenorum non multum prodest. In rem deducenda sunt haec desideria per 
institutionem quandam concretam. Loco belli, opus est scilicet instituti 
alicuius, charactere legali et politico insigniti, ad dissentiones inter natio¬ 
nes componendas. 

Verum quidam est evolutionem talis instituti ad ambitum Ecclesiae di¬ 
recte non pertinere, sed fovendo in favorem eius opinionem publicam, mul¬ 
tum iuvare potest Ecclesia. Sic primatus nationalis complementum acciperet, 
nec periculum et obstaculum bono communi nationum constitueret. 

Si enim in mundo bella adhuc vigent, non est ob penuriam principiorum 
moralium, sed propter inopiam institutionum internationalium ad dissen¬ 
siones solvendas vera potestate praeditarum. 

Quod ad bellum nucleare attinet, distinguendum inter bellum quod 
vocant totale et partiale. De bello atomico univoce loqui non posse, evo¬ 
lutio technologica nos docet. Vis destructiva armorum atomicorum, techno- 
logia hodierna, aut minui aut augeri potest. Nisi omnia elementa technolo¬ 
gica, politica et strategica simul praesentantur, non est nostrum a priori 
de bello sic dicto nucleari nonnisi principia valde generalia proferre. 

Quaedam nunc de « pacifismo ». Etiamsi eum non tam facile suum 
facere potest status civilis, nihilominus dignoscendus est ut expressio quae¬ 
dam spiritus prophetici proindeque in forma purificata, pro individuis ex- 
ceptionalibus merito approbari licet. 

Saepissime iste pacifismus indirecte ipsi Evangelio debetur, quod verum 
est etiam in casu insignis Indiae filii Mahatma Gandhi. 

Insuper pacifismus opinioni publicae contra bellum adiumentum prae¬ 
stare potest, quod non est spernendum. Ad Ecclesiam autem pertinet eam 
purificare et opinionem publicam versus instituta internationalia et cona¬ 
men ea perficiendi dirigere. Ut ordinis moralis custos, Ecclesia et individuis 
et communitatibus hanc obligationem inculcet. 

Sic, venerabiles Fratres, quin in campo politico ingrediatur, Ecclesia 
ad pacem politicam promovendam multum conferre potest. Viam ei sternit 
notabile pacis desiderium quod ubique terrarum homines manifestant. Tri¬ 
plici autem modo per eam incedere potest Ecclesia, scilicet, opinionem pu¬ 
blicam creando, spiritum propheticum pacifismi recte evaluando, et evolu¬ 
tionem institutorum internationalium quam maxime adiuvando. 

Sed dixerit quispiam: « Estne Ecclesiae activitatibus cum politica con¬ 
nexis se immiscere? Principio dictum est pacem politicam esse ordinis di¬ 
versi ac pacem Christi. Hanc solam fovere proprium est Ecclesiae ». 

Cui responderi potest. Vacem in terris provehere Ecclesiae est. Quia pax 
Christi et pax huius mundi inter se simul in continuitate et in discontinui¬ 
tate versantur. 

In discontinuitate primum. Pax quae in Deo eschatologice tantum inve¬ 
nietur, talis est quam « oculus non vidit, nec auris audivit, nec in cor homi¬ 
nis ascendit ». Est donum gratuitum ex plenitudine Dei promanans. Ideo 
intensive et qualitative superat omne quod conatus humanus attingere 
potest, unde discontinuitas inter utramque intercedit. 

Sed ex alia parte homo est imago Dei, et « cum Caritas Dei diffunditur 
in cor eius per Spiritum Sanctum qui datus est ei », ea quae ipse facit, ad 
plenum donum Dei praeparandum contribuunt, immo quodam sensu iam 
initium huius doni sunt. Ut bene vidit Karl Barth, catholicismus firmiter 
adhaeret « analogiae entis », immo haec est quasi cardo catholicismi. 

Sic pax in terris praesertim per exercitium virtutum caritatis et iusti- 
tiae, magis firmatur, est praefiguratio pacis caelestis, et hic est aspectus con¬ 
tinuitatis. Ecclesiae ergo competit eam omnibus spiritualibus mediis fovere. 
Caritate Christi compulsa quam fortiter faciat! 


42 

Exc.mus P. D. ALBERTUS ALOISIUS FLETCHER 
Episcopus Petriculanus 

In pag. 24, lin. 32, post verba « cum theologis adlaborent » legantur 
verba « ut media difficultates solvendi inveniri possint, salva semper lege 
naturae quae, ut constat ex ordinario infallibili ideoque immutabili magiste¬ 
rio Ecclesiae, contraceptionem illam artificialem prohibet; solutiones prac- 
ticae etc. ». Ratio : praeter ea quae a Summis Pontificibus dicta sunt, omnes 
libri theologiae moralis in seminariis adhibiti, sub vigilantia Sanctae Sedis 
et totius episcopatus adprobati, contraceptionem artificialem esse contra 
legem naturalem affirmant; idque in materia non tantummodo speculativa, 
sed practica, quae animas tot fidelium afficit; ita ut per saecula omnes pasto¬ 
res animarum et confessores, fidentes se cum Ecclesia sentiisse, fideles illum 
actum esse intrinsece malum, graviter peccaminosum docuerunt. Innumeris 
impoenitentibus hac in re absolutionem sacramentalem negaverunt. 

Quomodo Ecclesia dicere potest ullum legis naturae principium im¬ 
mutabile esse, si natura humana ita « evolvens » concipiatur ut lex immu¬ 
tabilis inana et vacua fiat? 

Forsitan usus pillulae illius contraceptivae ex principio duplicis effec¬ 
tus in quibusdam casibus licitus declarari possit. Sed auctoritas magisterii 
Ecclesiae in rebus moralibus omnino deficiet, nisi sine mora haec auctori¬ 
tas doctrinam traditionalem iterum affirmet. 

43 

Exc.mus P. D. FRANCISCUS FRANIC 
Episcopus Spalatensis et Macarscensis 

N. 21 nostri schematis qui agit de dignitate matrimonii et familiae in 
quibusdam punctis doctrinae laude dignus est, meo humili iudicio, et in 
quibusdam aliis punctis radicitus est reformandus. 

L Post maturiorem reflexionem submisse puto laudandam esse, cetera 
praetermittam, doctrinam schematis, quae « amorem tenerum » coniugalem 
integrare conatur in doctrinam catholicam de matrimonio. Quae doctrina in¬ 
veniri potest quoque in operibus quorumdam scriptorum modernorum. 

Et revera « amor tener » de quo redactores valde praeoccupati esse 
videntur, magnum valorem habet, sicut et ceterae res temporales a Deo 
creatae et a Christo redemptae nec illas despici fas est Christi sequaci. Alio- 
quin iure meritoque a mundo nostri temporis propter alienationem a va- 
loribus temporalibus et naturalibus accusari possemus. 

2. Attamen redactores schematis mihi videntur « amorem tenerum con¬ 
iugalem » nimis extollere, ac si teneritas constituat elementum essentialem 
amoris et amor tener finem primarium matrimonii. 

a) Imprimis « amor tener », de quo in schemate, videtur esse infi¬ 
mus gradus caritatis. Utique iste infimus gradus non est despiciendus, sed 
honorandus, quia ordinarie cum ipso incipit caritas. Nam gratia non destruit 
naturam, sed eam perficit et super eam. construit. Forsan nostri fideles quan¬ 
doque, non recte intelligentes verba Christi de despiciendis rebus tempo¬ 
ralibus, praesertim nos sacerdotes et episcopi, non satis aestimavimus huius- 
modi res temporales, inter quas invenitur etiam amor tener, cum quo ordi¬ 
narie incipit non solum matrimonium sed etiam omnis vera amicitia. Et 
ideo forsan quandoque dedimus occasionem materialistis, ut nos de alie¬ 
natione a rebus temporalibus accusent. 

Sed periculum est pro nobis non tantummodo parvipendendi res tem¬ 
porales, sed etiam eas plus aequo aestimandi. Aequilibrium autem in praxi 
attingere est res valde difficilis. Nam idem Deus dicit: « Honora patrem 
tuum... » et: « Qui non oderit patrem suum... ». 

Mihi praecise redactores exaggerare in valorizatione « amoris teneris 
coniugalis » videntur. Nam textus noster numquam de « caritate » coniu- 
gali loquitur, quae caritas sequi debet « amorem tenerum » et constituitur 
magis ex unione animarum, sicut iam Aristoteles docuit, quam in unione 
corporum. Sed magis quam Aristoteles nos docet Concilium Tridentinum, 
caritatem coniugalem nempe perficere amorem naturalem. 

b) Praeterea scimus mundum ab Ecclesia non quaerere, ut instruatur 
de « cultu amoris coniugalis » — ut litteraliter dicit schema —, sed potius 
quaerit quomodo caritas coniugalis retineri cum gratia possit in suis proble- 

matibus coniugalibus. Quaerit ergo mundus principia quaedam quae eum 
in solvendis istis difficillimis problematibus vitae modernae adiuvare pos¬ 
sint. Schema enim nimis immoratur in consolationibus et exhortationibus. 

3. In specie mihi magnam difficultatem parit textus in pag. 24, linn. 19 
et 20, praesertim si intelliguntur in luce Adnexi II, pag. 21, n. 6. Ibi 
« amor tener coniugalis » ita extollitur, ut locum sumat iuris ad procrean¬ 
dam prolem, quod ius usque adhuc, secundum doctrinam communem theo¬ 
logorum et documenta Romanorum Pontificum, finis primarius matrimonii 
habebatur. Non debemus nimis quaerere amorem tenerum in hac vita, quae 
saepe est dura et essentialiter in observatione mandatorum consistit. 

Unde humiliter propono, ut isti textus aliquatenus attenuentur et ad 
doctrinam traditionalem Ecclesiae reducantur. Nam doctrina huius numeri 
quandoque etiam periculosa esse poterit pro ipsa indissolubilitate matrimo¬ 
nii christiani, ex meo humili iudicio, et pro recta solutione spinosissimi pro¬ 
blematis de foecunditate matrimonii. 

4. Magna difficultas mihi exoritur etiam ex verbis in pag. 23, in lin. 36 
contentis, ubi dicitur: « Matrimonium non est merum procreationis instru¬ 
mentum ». Unde humiliter rogo, ut haec verba simpliciter ex textu expun¬ 
gantur, quia saltem valde ambigua. 

a) Videntur enim ista verba significare procreationem prolis seu ius 
ad procreationem prolis non posse esse, etiam sine amore tenero, sufficiens 
motivum essentiale pro matrimonio in suo esse constituendo. 

b) S. Paulus dicit de muliere: «... salvabitur per filiorum genera¬ 
tionem », non vero per amorem tenerum. Nonne maxima dignitas mulieris 
et viri in generanda atque educanda prole consistit! 

c ) De cetero, fratres carissimi, permittatis mihi ut sincere dicam: ego 
inveni ista verba apud philosophum russicum Vladimirum Lenin, qui istis 
verbis utebatur in sua sic dicta pugna pro liberatione mulieris a servitute 
« medioevali ». Hoc tamen erat primis temporibus marxismi. Nunc autem 
mundus marxisticus laudat et promovet familias cum numerosa prole. 

5. In fine humillime et candide debeo dicere, me maxime, ut pastorem 
animarum, doctrinam de foecunditate matrimonii et de problemate demo- 
graphico confundere. 

In articulo etenim, de quo agitur, nullibi laudantur familiae cum nu¬ 
merosa prole, quae etiam pauperes, in Providentiam divinam tamen pro¬ 
funde confidentes, non propter utilitates oeconomicas, sicut suspicatur Ad¬ 
nexus II, puta in familiis agricolarum, sed vere propter conscientiam chri- 
stianam, numerosam prolem suscipiunt et cum summis sacrificiis educant. 
Quod silentium gravis defectus mihi videtur. 

Nam a nobis laudantur episcopi et sacerdotes, laudantur religiosi et 
laici, Iudaei et Mahometani, laudantur etiam non credentes qui in bona 
voluntate sunt, tantummodo non laudantur a nobis familiae cum numerosa 
prole. 

In pag. 24, in linn. 4-26, doctrina de istis problematibus, salvo me- 

liori iudicio, mihi non videtur esse recta. Eadem doctrina, sub alio tamen 
respectu, repetitur in pag. 29, ubi perperam dicitur, submisse puto, iudi- 
cium de numero prolis spectare ad ipsos coniuges. 

Immo in linn. 10-13, in pag. 24, suggeritur, sub specie plenae et con¬ 
sciae responsabilitatis in procreatione prolis, de facto limitatio prolis, ob 
indicationes — uti vulgo dicitur — « paedagogicas et oeconomicas, salu¬ 
tem quoque mentis et corporis, bonum ipsius familiae... ». 

Quaedam saltem ex istis indicationibus tam labiles sunt et tam faci¬ 
liter falsae interpretationi conscientiae individualis obnoxiae, ut nulla re¬ 
gula obiectiva amplius haberi poterit. 

Timeo scandalum, saltem pro mea dioecesi cuius testis sum. In mea 
etenim dioecesi familiae adhuc habentur sanae et cum numerosa prole, 
etsi plerumque pauperes sunt. Cur ergo usque adhuc ipsis praedicavimus 
doctrinam christianam de matrimonio et familia secundum encyclicam Pii XI 
Casti connubii! 

Revera istae nostrae familiae, quae sol terrae et lux mundi sunt, pu¬ 
tare possunt, se esse derelictas etiam ab Ecclesia et materialistas iure di¬ 
vulgare instrumenta anticonceptionalia. 

Adhuc addere tantum desidero, quod semper nos docuimus, terram 
hanc habere sufficientes divitias, etsi forsan hoc de aliqua particulari re¬ 
gione dici non potest, ut possit nutrire omnes homines qui nascuntur. Opus 
est tantummodo melioris et iustioris distributionis divitiarum, sicut docet 
Papa f. r. Ioannes XXIII in suis encyclicis Mater et Magistra et Vacem 
in terris. 

Mundum revera Christi amore prosequi debemus. Sed ex altera parte 
principia certa nostra derelinquere non possumus, etiamsi mundus nos cru¬ 
cifigat. 

Liceat mihi quaedam dicere de cap. IV, n. 23: De vita oeconomica et 
sociali, et quidem magis ex experientia pastorali, quam ex libris. 

Quoad problemata quae ibi pertractantur, praesertim si in luce Ad¬ 
nexi IV considerantur, quaedam laudanda sunt, quaedam vero adhuc de¬ 
sideranda. 

1. Etenim in locis citatis doctrina socialis christiana ulterius evolvitur 
iuxta principia ex encyclicis Summorum Pontificum, praesertim Ioannis XXIII, 
f. m., de re oeconomica et sociali agentibus, desumpta. Laudandus est 
sane iste progressus; quia Ecclesia tamquam mater pauperum, et doctrina 
et re ostendere debet se revera talem esse et non mancipium divitum. 

Certe in re oeconomica et sociali Ecclesia tantummodo principia et 
orientationes dare potest, applicatio vero practica et technica ad laicos 
catholicos spectat, qui hac in re propriam responsabilitatem adsumere 
debent. 

2. Haec doctrina oeconomica et socialis, quae in schemate et in Ad¬ 
nexo IV docetur, est maximi momenti pro Ecclesia in mundo nostri tem¬ 
poris. Nam praecipuus adversarius ideologicus Ecclesiae marxismus atheus 

hodie exhibetur, qui sua doctrina pauperes seducit. Ex meo tamen humili 
iudicio Ecclesia marxismum numquam superare poterit sustentando sy¬ 
stema capitalisticum, sed tantummodo ope nostrae doctrinae socialis, quae 
iura operariorum et in genere pauperum sapienter et audacter promovet. 

3. Imprimis nos episcopi nostrique sacerdotes vocati sumus, ut in 
mundo nostri temporis testes huius doctrinae simus verbo et opere. Nam 
Christus paupertatem evangelicam non docuerat imprimis S. Benedictum, 
S. Franciscum, S. Dominicum et S. Ignatium, sed apostolos suos eorumque 
successores, id est nos episcopos. Saltem ergo nos episcopi hanc doctrinam 
in praxim deducere debemus, si volumus, ut mundus nobis credat. Alio- 
quin marxistae cum eorum magistro Carolo Marx dicent nobis: «Vos 
catholici semper bene loquimini, sed numquam facitis vos ipsi quod aliis 
praedicatis ». 

4. Debemus tamen valde cavere, ne mundus hac nostra doctrina abu¬ 
tatur in sua propaganda ad suos fines malos consequendos. Cavendum est, 
ne simplices fideles, immo et laici catholici scientia praediti et ipse noster 
clerus incipiat credere, Ecclesiam nimis ad mundum accessisse in hoc campo, 
immo ad ipsum marxismum accessisse. Hoc verum non est. Nam hic non agitur 
de conservatismo aut progressismo, sed de doctrina christiana traditionali. 

Ideo humiliter propono, ut in textu schematis addantur argumenta ex 

S. Scriptura et sacra Traditione divino-apostolica et ecclesiastica, quibus 
argumentis clare probare debemus nostram doctrinam socialem logice pro¬ 
cedere ex veritatibus revelatis et habere propriam evolutionem et vitam. 

Propter eandem rationem propono, ut art. iste 23 et Adnexus IV ita 
compleantur, ut doctrina socialis catholica a doctrina marxistica clare se¬ 
paretur, indicando differentias profundas inter utramque, at indicando etiam 
quidnam veri et boni in marxismo inveniri potest. Haec est conditio neces¬ 
saria pro dialogo cum mundo marxistico instituendo. Nam tandem aliquando 
hoc maximum problema nostri temporis serio aggredi debemus. Nec pu¬ 
tandum est, marxismum non esse dignum adversarium huius sacrosancti 
Concilii. 

5. Ulterius submisse propono, ut in schemate et in Adnexu IV par¬ 
ticulariter et specifice sermo quoque instituatur de superfluo in bonis ter¬ 
renis, iuxta desiderium Papae Ioannis XXIII, in nuntio initio huius Con¬ 
cilii nobis expressum; in quo nuntio Papa promisit Concilium tractaturum 
esse de hoc problemate, immo ipse Papa aliquod principium de hac quae¬ 
stione enucleavit sequentibus verbis: « Dovere di ogni uomo, dovere im¬ 
pellente dei cristiano e considerare il superfluo con la misura delle necessita 
altrui... ». In schemate vero nihil explicite et expresse de hoc gravi pro¬ 
blemate, quod sub respectu practico considerari potest fulcrum totius pro¬ 
blematis socialis. Mundus enim hodie quaerit ab Ecclesia utrum licitum 
sit acquirere ipsum superfluum et divitias, an non; utrum et quanam vir¬ 
tute obligatus sit dives ad superfluum in aliorum utilitatem impendendum. 
Hae sunt quaestiones tandem aliquando dirimendae et declarandae. Quia 

quousque moralistae catholici dissentiunt circa haec problemata, in praxi 
conscientia christiana privatur sua luce et vi. Quousque manet in nostris 
manualibus Theologiae moralis sententia ut probabilis, etiam his ultimis 
annis in nonnullis Universitatibus catholicis defensa, scilicet quod neque 
in extrema necessitate positiva obligatio iustitiae sit dare superfluum pau¬ 
peri extremam necessitatem patienti, in praxi conscientia christiana neces¬ 
saria certitudine in re tam gravi caret, cum pessimis consequentiis practicis, 
non tantum pro vita sociali et valore efficaci doctrinae socialis Christi, sed 
etiam cum detrimento pro salute aeterna individuali! 

Solutione huius problematis de superfluo Ecclesia multum conferre pos¬ 
set in praxi pro solutione quaestionis socialis et problematis fame morien- 
tium in mundo. 

Alioquin ipse Summus Pontifex Paulus VI, f. r., expresse misit no¬ 
strae Commissioni doctrinali postulatum, ut de hoc problemate tractaretur 
iuxta desiderium « altissimae personalitatis ». 

Nec dicatur rem non esse satis maturam. Nam iam adsunt studia circa 
fontes quoad hoc problema et etiam viri peritissimi non desunt. In tradi¬ 
tione nostra huius doctrinae positio et solutio invenitur (cf. H. Lio, Estne 
subvenire miseris obligatio iustitiae? , Romae, New York, Bruxelles, 1957). 
In fine audeo proponere duo: a) ut advocentur pro his quaestionibus de re 
oeconomica et sociali studendis adhuc alii periti variarum scholarum, in spe¬ 
cie illi qui circa theologiam virtutis paupertatis studia profundiora perfece¬ 
runt; b) ut doctrina socialis Ecclesiae clarius et fortius integretur cum vir¬ 
tute paupertatis evangelicae. 

Concludo verbis philosophi russici Nicolai Berdjajev: « Si Deus iusti- 
tiam socialem ope filiorum suorum facere non poterit, faciet eam ope dia¬ 
boli ». 


44 

Exc.mus P. D. BRUNO FRATTEGIANI 
Archiepiscopus Camerinensis 

Ad n. 21. Valde commendandum quod dicitur de agnitione difficultatum 
quas coniuges bonae voluntatis experiuntur. Optime de hoc etiam in Ad¬ 
nexis p. 22. Sed prorsus necessarium est ut hac mente imbuantur confes¬ 
sores qui persaepe in hac materia rigorismum irrationabilem et sequuntur 
et exercent, quod rationem scandali et desperationis solet adducere. 

Moneantur ergo confessores, etiam a Concilio, ut una cum prudentia et 
maxima in principiis servandis fidelitate, paternam adhibeant caritatem. 
Bonum propositum, gratia et misericordia Dei suffultum, non potest con¬ 
fundi cum certitudine metaphysica non peccandi de cetero. Recidivi non pos¬ 
sunt considerari et tractari rigidius hac in provincia quam in alia. Ne fue¬ 
rimus « geometrae peccati », sed boni satores fidei et sanctae fiduciae. Non 
tantum septies sed septuagies septies. 

Ad cap. III, n. 18 (de dialogo). Compescatur, in caritate, vivissima illa 
tensio quae minus magisve latenter dividit progressistas a conservatoribus. 
Rem negare — eo quod Ecclesia non sit Status et Concilium non sit « par- 
lamento » — est simpliciter ridiculum. Nihil mirum quod sint, et in Ec¬ 
clesia, qui magis insistant in deposito servando et, e converso, qui potius 
studeant deposito sancto temporibus sancte aptando. Quod autem impri¬ 
mis servandum est, hoc est principium fraternitatis: « in omnibus caritas ». 
Solent progressistae ut fatuos (stupidi) et ignorantes despicere conservato¬ 
res', hi autem, quod deterius est, illos ut haereticos indigitant. Deterius 
dico. Etenim « qui dixerit fratri suo racca (stupido) reus erit concilii, qui 
dixerit fatue (renegat — Bible de Jerusalem) reus erit gehennae ignis ». 
Concilium etiam Dominus noster aggressus est, gehenna autem est... « mfialtra 
cosa ». Hoc meminerint oportet etiam non pauci sanctissimi episcopi, quos 
v. g. vidimus contra defensores collegialitatis scindere vestimenta sua. Dia¬ 
logus incipiat ab intra. (Mi si permetta di ricordare il disgustoso episodio 
dell’attacco contro il Pontificio Istituto Biblico. Una vergogna, sub specie 
zeli!). 


45 

Exc.mus P. D. FERNANDUS GOMES DOS SANTOS 
Archiepiscopus Goianiensis 

Ad n. 21. Loquar nomine 75 episcoporum Brasiliensium et aliarum na¬ 
tionum. Sed quid dicam? Utique, nomine episcoporum Brasiliensium qui 
et loquendi et suffragium ferendi ius habent; sed revera vox quam nunc au¬ 
dituri estis, non tantum nostra est. Per os nostrum nunc vobis loquuntur, 
venerabiles Patres, pluries centenae millium christifidelium qui nobis, ore 
et scripto, anxie et indesinenter exoptant, ut tandem aliquando, quaestio 
de vero et totali fine matrimonii christiani eiusque usu, ita proponatur ut, 
temporibus hodiernis in quibus vivunt, vitam normalem in matrimonio du¬ 
cere valeant, quin ut peccatores a vita Sacramentorum et Gratiae arceantur. 

Non loquimur, venerabiles Patres, nomine eorum qui, de praeceptis 
Dei non curantes, viam suam, secundum eorum propria placita elegerunt, 
et quorum nihil omnino interest ea quae a Concilio dicentur vel forte non 
dicentur. 

Non eorum nomine loquimur, quorum Deus sexus est, et ideo nec 
audiunt nec audire cupiunt ea quae fieri oportent ut verum Deum et quem 
misit Pater Iesum Christum Filium suum, quique via, veritas et vita omni¬ 
bus est hominibus in spiritu et veritate agnoscant. 

Nomine eorum loquimur christifidelium qui christiani sunt, quique ad 
authenticam vitam christianam ducendam, omnes suas vires impendunt; 
quapropter ab omnibus ut veri christiani habentur et laudantur, nobis tan¬ 
tummodo catholicae Ecclesiae ministris exceptis, qui eos peccatores iudi- 
camus et a Sacramentorum usu prohibemus. 

Nec tempus nec locus hic est problematis solutionem investigare ac 
proponere. Ast, ea qua par est humilitate, sed ea quoque qua par est sin¬ 
ceritate ac fortitudine, ne a nostro deficiamur officio, vestro pastorali zelo 
quae sequuntur votum ac testimonium subiicimus: 

Testimonium hoc est: in nostris regionibus, et in vestris quoque, ut 
putamus, pluries millies christianorum sunt qui Panem caelestem non man¬ 
ducant et ad Poenitentiae Sacramentum non accedunt. 

Cuius omissionis et gravissimi damni praecipua et maxima causa est: 
intimus sincerus, irresistibilis eorum conscientiae sensus impossibilitatis com¬ 
ponendi id quod ab eis, sub peccati poena exigitur, cum eorum vitae con- 
iugalis realitate. Existimant enim quod, ex defectu sufficientis examinis, 
aliquid eis ut praeceptum divinum imponitur, quod reapse a Deo non est, 
cum Deus impossibilia non exigat. 

Votum autem est: ut quae ab em.mo card. Suenens, cui gratulamur, 
heri propositum fuit, gratia Dei, ad effectum deducatur. Nempe: 1) quod 
commissio conciliaris arcte collaboret cum commissione a Summo Ponti¬ 
fice feliciter instituta ad amplum et profundum examen horum problema¬ 
tum; 2) quod commissio illa ad latissimam disquisitionem procedat apud 
moralistas optimae notae et ex toto universo orbe, apud scientificas facul¬ 
tates universitarias variarum disciplinarum, apud laicos viros ac mulieres, 
apud coniuges christianos; 3) quod nomina membrorum illius commissionis 
cognoscantur ita ut abundantissimas informationes recipere possint et to¬ 
tum populum Dei vere repraesentent; 4) quod in linea fidei et in linea 
ethicae naturalis et veritatis scientificae illa commissio laboret secundum 
spiritum quo Concilium problemata haec tractare intendit; 5) quod elementa 
ab hac commissione collecta Magisterio Supremo subiiciantur. 

[Adhaeserunt etiam ] Agnelo Rossi, Adelmo Cavalcante Machado, Joao Re- 
zende Costa, Joao Batista da Motta e Albuquerque, Helder Pessoa Camara, Joao 
de Sousa Lima, Jose de Medeiros Delgado, Jose Vicente Tavora, Vicente Sche- 
rer, Antonio Zattera, Ruy Serra, Manuel Pereira da Costa, Jose Alberto de Castro 
Pinto, Milton Pereira, Hugo Bressane de Araujo, Vicente Marchetti Zioni, Bel- 
chior da Silva Neto, Salomao Ferraz, Joao Jose da Motta e Albuquerque, Edmundo 
Luiz Kunz, Vicente de Araujo Matos, Augusto Carvalho, Paulo Rolim Loureiro, 
Gerardo Ferreira Reis, David Picao, Clemente Jose Carlos Isnard, Antonio Ba¬ 
tista Fragoso, Walfrido Teixeira Vieira, Jose Lamartine Soares, Jorge Marcos 
de Oliveira, Bernardo Jose Bueno Mieli, Luiz Victor Sartori, Walmor Battu 
Wichrowski, Jose Medeiros Leite, Manoel Tavares de Araujo, Waldyr Calheiros 
de Novais, Francisco Austregesilo de Mesquita, Jose Adelino Dantas, Antonio 
Barbosa, Henrique Gelain, Jose Thurler, Joao Hoffmann, Claudio Colling, Augusto 
Petro, Joaquim de Lange, Jose Melhado Campos, Romeu Alberti, Pedro Felipak, 
Aniger Francisco Maria Melillo, J. B. Przyklenk, B. Nolker, A. Lorscheider, J. 
Ryan, H. De Angelis, M. Gaviola, A. De Castro, L. Yanez, F. Tiago, E. Fedders, 
R. Lui, J. Schuck, J. Home, G. Nkalanga, H. Buly, J. Almici, A. Malbois, A. Vial, 
J. Tielbeeck, P. Bouckaert. 

Exc.mus P. D. FORTINUS GOMEZ LEON 
Archiepiscopus Antequerensis 

Iuxta prooemium totius schematis XIII, S. Synodus alloquitur filios 
Ecclesiae, et simul exprimit optare ut audiamur a fratribus christianis a 
nobis seiunctis et a ceteris hominibus quibuscum habemus communem sor¬ 
tem in rebus prosperis et adversis... communem conatum progrediendi. 
Fateri tamen debemus etiam magnam multitudinem catholicorum etsi sub 
lumine revelationis in hoc mundo ambulamus ignorare, vel saltem non satis 
intelligere, naturam et conceptum dignitatis personae humanae, quae prae¬ 
sertim in cap. IV debet esse et est basis colloquii Ecclesiam inter et omnes 
homines. Ut omnes talis dialogus alliciat, necessarium omnino est ut omnes 
intelligere possint et ponderare hanc suam dignitatem esse et inveniri iuxta 
sensum Ecclesiae in singulis hominibus conceptis vel natis de muliere, sive 
infantibus, adultis vel senibus, sive viris et mulieribus, sapientibus et ru¬ 
dioribus, potentatibus et servituti subiectis, praecise eo quod omnes ha¬ 
beant humanam naturam, et hac ratione valorem incomparabilem pretio¬ 
siorem omnibus thesauris huius mundi visibilis. Omnes quidem homines 
usu rationis praediti sentimus in nobis esse aliquid intimum inviolabile quod 
ceteri omnes agnoscere debent ut dignum veneratione, quod consistit in 
eo quod sumus rationales, liberi, conscii et responsabiles nostrorum actuum, 
personas scilicet individuas et independentes; hinc experimur quod emanat 
ius aliquae faciendi vel omittendi, quod sine iniustitia ab aliis laedi non 
potest, et simul nobis mensuram praebet ad agnoscenda aliorum hominum 
iura: « alteri ne feceris quod tibi fieri non vis »; facultates nempe superio¬ 
res: intellectum, voluntatem, responsabilitatem. 

Notio ergo personae etiam in ordine naturali pro catholicis ipsis elu¬ 
cidari debet rationibus naturalibus primo, quaedam ad captum omnium 
hominum, supernaturalibus praeterea quibus appareat Deum, conditorem 
naturae humanae, ob suam bonitatem et amorem voluit per Filium suum 
Unigenitum illam perficere et elevare. Haec quidem hic evolvere necesse 
non est eo quod in commissione perspicue et meliori modo fieri potest; 
definitio et motiva seu argumenta mihi videtur posse desumi ex propria 
conscientia, ex sensu communi, ex auctoritate immo et ad hominem specia- 
tim cum relatione ad illos qui non obstante crasso materialismo quem 
profitentur, loquuntur de iuribus quando dominantur et de officiis eorum 
qui dominationi vel inviti subiiciuntur. Haec omnia non apologetice sed 
descriptive. Haec breviter putavi dicenda, quamvis plurima iam dicta sint 
in aula. 

Exc.mus P. D. PAULUS GOUYON 
Archiepiscopus Rhedonensis 

Ante omnia vellem dicere quantum adhaereo toto corde interventionibus 
heri factis ab em.mo card. Alfrink et exc.mis DD. Ancel et Guilhem. 

In n. 25 «de pace firmanda », schema nostrum merito hortatur « omnes 
et praecipue ii, qui in opinionem publicam influxum exercent », ut collatis 
viribus adlaborent sanctae causae pacis servandae (pag. 30, linn. 36-40). 

Nonne autem conveniens esset, ut omnes episcopi humillime agnoscant 
officium sacrum sibi hac in re proprium, et firmiter spondeant, tale offi¬ 
cium fidelissime adimplere, et omnia ita coordinare, ut eorum actio plenam 
obtineat efficacitatem? 

Dicam huius officii primo fundamentum, secundo modum adimplendi. 

1. Fundamentum. Non est quidem episcoporum sicut Christi iudicare de 
querelis circa bona temporalia. « Homo quis me constituit iudicem aut divi¬ 
sorem super vos? » ( Lc. 12, 14). Sic respondet Iesus ei qui de huiusmodi 
arbitrio eum interrogat. Proinde in epistola ad Romanos Paulus agnoscit 
plenam competentiam auctoritatis civilis in hoc campo ei proprio ( Rom . 
13, 1 -. 7) ' 

Hic vero ministerium episcoporum est ministerium reconciliationis et 
unitatis. 

a) Primo inter christianos. Sicut testatur Matthaeus in ipso textu qui 
auctoritatem in Ecclesia constituit. « Si autem peccaverit in te frater, dic 
Ecclesiae... Quaecumque alligaveritis super terram erunt ligata et in caelo » 
{Mt. 18, 18). In epistolis pastoralibus, Paulus discipulos suos carissimos 
exhortatur ut assumant hoc munus. « Admone illos, dicit ad Titum, neminem 
blasphemare, non litigiosos esse, omnem ostendentes mansuetudinem ad 
omnes homines » ( Tit. 3, 2). 

b) Secundo ministerium reconciliationis inter omnes homines. Paulus 
ad Timothaeum scribit: « Obsecro fieri orationes pro regibus et omnibus 
qui in sublimitate sunt ut quietam et tranquillam vitam agamus in omni 
pietate et castitate » (1 Tim. 2, 1-2). Quod amplius est: debent episcopi 
omnes homines convocare ut in Ecclesia coadunentur ad « instauranda omnia 
in Christo » ( Eph . 1, 10) et sic prosequi opus Christi qui « ipse est pax 
nostra, qui fecit utraque unum... inimicitias solvens in carne sua... et recon¬ 
ciliet ambos in uno corpore, Deo per crucem » {Eph. 2, 14-16) ita ut dein¬ 
ceps « non sit gentilis et iudaeus, Barbarus et Scytha, servus et liber » [Coi. 
3 , 11 ). 

2. Quomodo nunc episcopi huiusmodi ministerium adimplere possunt? 

Omnes perfecte norunt, quomodo durante primo bello internationali, 

episcopi cuiusvis ex nationibus tunc praelium in fratres gerentibus, altis- 

sime proclamabant, quod Deus pugnabat pro eorum patria propria, et 
victoriam daturus erat eorum exercitibus. 

Unica et quidem magna vox tunc audita est, scilicet vox Pontificis Be¬ 
nedicti XV, qui conabatur mentes hominum supra nationales co nfli ctus ele¬ 
vare; sed neque ab ipsis cbristianis intellecta est intentio eius. Deinde non 
cessaverunt Pontifices cum crescenti auctoritate proclamare doctrinam chri- 
stianam de pace inter populos, et eorum exemplo sequentes, episcopi dif- 
fuserunt ubique cum multo maiori intensitate pacificum nuntium ex ca¬ 
thedra Petri auditum. Attamen, num dici potest, quod episcopi decursum 
recentiorum eventuum praeviderint? 

Episcopatus ex variis nationibus vivebant nimis separati ab invicem. 
Necessarium fuit Concilium hoc Vaticanum II ad detegendam, iam ex prima 
die, fraternitatem nostram, quae aspectus erat valde humanus collegialitatis 
nostrae. Numquid autem ad nostram primam solitudinem cras redibimus? 
Quantum utile esset pro bono pacis, si coadunationes fraternae fierent de 
natione ad nationem, si contactus regulares haberentur inter talem et talem 
conferentiam episcopalem! Nonnumquam itinera fiunt inutilia; utilissimae 
autem essent peregrinationes episcoporum quatenus pacis apostolorum. Hoc 
modo dissipare possemus incomprehensiones, magis aestimare nostras di¬ 
vitias spirituales, omnibus exhibere exemplum proficuum, in hoc mundo 
creare ambitum novum « Beati pedes evangelizantium pacem, evangelizan- 
tium bona ». 

Ex huiusmodi contactibus magis magisque roboraretur nostra voluntas 
pacis firmandae; ex eis traheremus incitamentum, ut argumentum pacis 
in nostra praedicatione iterum atque iterum perpendamus, verbum Domini 
enucleando: « Beati pacifici, quoniam filii Dei vocabuntur »; pariter tales 
contactus nobis maiorem animum praeberent ad christianos adiuvandos, 
qui paci servandae operam impendunt (et hic in mente habeo internationa- 
lem motum: « Pax Christi ») necnon ad subsidium praestandum cuilibet 
sincero conatui ex parte hominum bonae voluntatis. Cum auxilio nostrorum 
fidelium produceretur in opinione publica impetus potens et continuus pro 
pace servanda, qui usque ad ultimum terrae altius resonaret. 

Tempore periculi possemus declarationes communes facere, vocem re- 
percutientes Successoris Petri, et populos nostros edocere de calamitatibus 
imminentibus, necnon nostris propriis rectoribus statuum exponere, si de 
bello incipiendo cogitarent, quantum sceleratum esset, ad conflictum ar¬ 
matum recurrere. Abhinc quinquaginta annos, potuerunt hoc modo epi¬ 
scopi ex America meridionali bellum valde imminens continere, et in ipso 
loco confinii, de quo contestatio erat inter duas nationes, immensam statuam 
erexerunt in honorem Sacratissimi Cordis. 

Quatenus episcopi gravissimam habemus responsabilitatem in pace fir¬ 
manda; etenim ministri sumus caritatis, apostoli sumus Illius qui pacem 
vult dare mundo; « pax quae exsuperat omnem sensum »; heredes sumus 

praestantissimae traditionis, quae bellum semper habuit tanquam calamita¬ 
tem maximam, eo magis quod in dies crescit nocibilitas conflictus armorum. 

A Moderatoribus populorum id solum exigere possumus, quod facere 
ipsi nos prompti sumus. Proinde, exemplum esset pulcherrimum simplicita¬ 
tis et humilitatis, si nos omnes hic agnoscere vellemus officium nostrum 
proprium. Utinam appareat in ipso textu schematis tale testimonium! 


48 

Exc.mus P. D. RENATUS GRAFFIN 
Archiepiscopus tit. Misthiensis 

Ad n. 25. Secundum desiderium expressum ab em.mis moderatoribus, 
circa quaestionem de armis nuclearibus, has meas observationes scripto 
tantum tradam. 

Schema damnat — et iuste quidem — usum armorum nuclearium, ut- 
pote instrumentorum mortis quae sine proportione sunt cum finibus quas 
sibi potest proponere bellum etiam legitimum. Sed schema non satis in¬ 
sistit in damnatione armorum classicorum, quae non potest seiungi a dam¬ 
natione armorum nucleariorum quin adsit, iuxta non paucos peritos, pericu¬ 
lum novi mundialis conflictus similis illo quem cognovimus in bello 1939- 
1945. Nam bellum nucleare et bellum classicum intime uniuntur. 

Etenim secundum peritos in hac re, nunc temporis non datur pro mo¬ 
mento possibilitas ulla comprimendi proiectilia atomica adversarii, neque 
ulla spes immediata habetur inveniendi aliquid quod possit talia proiectilia 
aerea cohibendi, saltem pro proximo futuro. Si talia proiectilia continentur 
in navibus submarinis, vel si in profundo terrae abscondita sunt, nullum 
est medium quo incipiens bellum atomicum possit impedire talionem a 
parte adversarii (represailles, rappresaglie). Igitur dicendum est quod hic 
timor talionis nunc suadet omnibus ne incipiant bellum atomicum, et aug¬ 
mentum huius potestatis talionis inter duas potestates vel nationes habet 
veluti effectum stabilizationis. 

E contrario, si manemus in campo armorum classicorum, habetur ten¬ 
dentia ad instabilitatem. Nam si aliqua potentia cogitat de recursu ad bel¬ 
lum, tentatio eo fortior erit quo maior erit sua spes victoriae; quae spes 
iterum eo maior erit quo superior apparet potentia exercitus, materialis 
bellici, et praeparationis. Ambae partes possunt aestimare se habere hanc 
superioritatem, et sic incrementum armorum classicorum producit instabili¬ 
tatem, id quod incrementum armorum nucleariorum non potest producere. 

Id quod, in his 20 ultimis annis, impedivit initium magni conflictus, fuit 
exsistentia armorum nucleariorum, quae stabilivit situationem inter Orien¬ 
tem et Occidentem, prae timore ne conflictus classicus fiat aliquando nuclea¬ 
ris, si scilicet, unus ex adversariis, ad vitandam imminentem cladem, arma 
nuclearia uti tentaverit. 

Dicendum est igitur quod si nunc arma atomica complete destrueren¬ 
tur (id quod URSS et Cina desiderant, quia habent potentiam classicam 
armorum ingentem), conflictus classici mundiales iterum fierent possibiles. 

Conclusio : Ex his quae dicta sunt, apparet quod condemnatio belli ato- 
mici insufficiens est, nisi damnetur etiam et eodem modo, usus armorum 
classicorum. Damnare arma nuclearia, quin damnentur alia, periculum gi¬ 
gneret: 1) viam aperiendi bellis mundialibus; 2) suadendi christianos bo¬ 
nae voluntatis ut theses communismi mundialis sustineant pro suppressione 
armorum, cum omnibus periculis spiritualibus et moralibus quae ex hac 
actione communi cum marxismo oriri possunt. 


49 

Exc.mus P. D. AEMILIUS MAURITIUS GUERRY 
Archiepiscopus Cameracensis 

Ad n. 25. Pag. 30 (nn. 2 et 3) effrenatam armorum constitutionem optime 
arguit et increpat. Petit ut tollantur nuclearia arma. Effectus praesertim 
describit huius accelerati armorum apparatus. Gratias doctissimis peritis! 

Sed hoc problema tam grave est tantumque hodie instat, ut necessarium 
videatur a Concilio fortiter proclamari altissimas rationes, propter quas 
crimen est et dementia haec magis ac magis de die in diem crescens armo¬ 
rum constitutio. Mundus universus operam Concilii ex tali declaratione re¬ 
spiciet spectabitque. 

I - Altissimae rationes positionis nostrae. 1. Optio praecipua inter duas 
conceptiones mundi et de relationibus inter populos. Hic effrenus cursus 
ad arma apparanda, ut praecipuam optionem, implicat quod relationum in- 
ternationalium conceptio eligatur, quae vi materiali, violentiae triumpho, 
armorum perhorrida potentia fundetur. 

Humanam christianamque conceptionem relinquit internationalium re¬ 
lationum, reiicit, recusat. Dei propositum violat pessumdatque, quod generis 
humani atque populorum communitatis unitatem vult, 

2. Hac optione civilis cultus terribiliter recedit, redeunt pessima bar¬ 
baries, lexque dicta « de la jungle », ad nihilum rediguntur conatus omnes 
ad populos melius admovendos, ut sese mutuo intelligant, mutuoque sese 
adiuvent. Comprimitur et reprimitur quod abhinc sexaginta annis inceptum 
est, quod ab omnibus simul suscipi deberet, ut humanus ordo strueretur 
vitalis, iustus, fraternus. Ad se rapiunt Statuum opes scientiaeque pervesti¬ 
gationes et impediunt quin ipsae operibus pacis serviant: et hoc ut bellum 
parent. Mentes animosque pavore pascunt, diffidentia, dissentione, passio¬ 
nibus quae usque ad odium incitantur. 

3. Denique ad summam quaestionis transeamus: de hoc nempe agitur: 
utrum superstes erit immensa pars generis humani, an peritura est, cum 

verum sit, ut in schemate dicitur (par. 25, 16, 1) quod « novis perter¬ 
reatur armis quae totam familiam humanam delere possunt ». 

II - Obiectiones. 1. « Quod dictum est supponit omnes populos promptos 
esse ad cohibendum apparatum armorum. Porro sunt Status quid illud dene¬ 
gant et armare pergent ». R. Certe, universalem ab armis discessionem volu¬ 
mus, sed iam in cordibus populorum pacis voluntas adest. Porro populo¬ 
rum conscientia magna vi crescenteque gaudet, cui potestas publica advertere 
debeat. Iam aliunde aliquae pactiones ad sistendas nuclearias experientias 
conclusae sunt. 

Nobis episcopis incumbit officium hanc publicam conscientiam formandi, 
ipsamque edocendi de periculis quae vitam populorum in discrimen ad¬ 
ducunt. 

2. « Sed Statuum principes ius omnino habent et officium aestimandi, 
ipsos munere suo obligari, ut nuclearia arma possideant et struant, ad alias 
nationes a bello dissuadendas ». R. In temporibus nostris, ubi res in con¬ 
tentionem veniunt, rerumque utilitates in conflictu ponuntur? Utique, mu¬ 
nus suum adimplent pro potestate propria. 

Sed animadversiones istae nosmetipsos impedire non debent quin mis¬ 
sionem munusque nostrum adimpleamus pro re spirituali, sociali et hu¬ 
mana. Non enim impediverunt Summos Pontifices quin alte firmiterque 
loquerentur. Stat omnium Pontificum continua traditio coram effrenata ar¬ 
morum constitutione. Concilium sibi debet eam non interrumpere. Coram 
illis, qui tantum potentiae armorum confidunt, de fide in amoris potentiam 
testes sumus. 

Concludo. Cursus ad arma generi humano constantes imminet ut tre¬ 
mendum periculum. Quamvis nolint, nationes, aliae alias sequentes, infu- 
rialem cyclum trahentur ad excogitandum et fabricandum arma semper ma¬ 
gis ac magis exitialia pro destructione. Qui statibus praesunt coguntur, ad 
bellum parandum, amplissimos sumptus impendere, quos reservare mallent 
ad pacem struendam, ad conditiones in commodius mutandas pro suis populis 
et pro nationibus quae bonis oeconomicis parum sunt praeditae. Sed in com¬ 
petitione nimis immittuntur, ut liberari possint ab illa fatali constrictione. 
Qua de causa, spiritualium potestatum concursu indigemus, ut istum ad 
mortem cursum contineamus. 

Non agitur ut praesides populorum iudicemus qui, in rerum praesen¬ 
tium contextu, aestimare possint se in statu legitimae tutelae esse, seipsis- 
que officium esse armandi. 

Agitur, quod ad Ecclesiam attinet, ut supra populorum proelio concla¬ 
met ad conscientias excitandas. Votum meum est ut Concilium Oecumeni- 
cum, omnium Summorum Pontificum exemplo, acribus verbis ipsum ad 
arma cursum denuntiet, atque rationes altissimas exponat, propter quas 
crimen sit adversus humanum genus necnon adversus divinum consilium 
de humana communitate. 

Exc.mus P. D. PAULUS GURPIDE BEOPE 
Episcopus Elaviobrigensis 

In questionibus gravissimis de matrimonio, non solum praescinditur a 
doctrina communi, verum etiam non satis attenditur (ne amplius dicam) 
ad magisterium auctoritativum Sanctae Sedis et Romanorum Pontificum. 

Omittentes analysim de momento quod in Adnexu tribuitur conspectui 
indefinito « amoris coniugalis», a quo derivari ordinatio matrimonii ad 
prolem et proprietates essentiales matrimonii (quod novum est in doctrina 
et prima vice in documento ecclesiastico consignaretur), attentionem poni¬ 
mus tantum in modo proponendi doctrinam de finibus matrimonii et de 
exigentiis legis divinae in usu matrimonii, data eorum maxima gravitate. 

[C/. pag. 230 ad 232]. 

Graves sunt consequentiae quae ex hac doctrina derivari possunt. Pro¬ 
inde res serio consideranda est. 


51 

Exc.mus P. D. GEORGIUS HAKIM 
Episcopus Ptolemaidensis 

Vellem aliquas animadversiones circa conclusionem huiusce schematis 
facere. 

Ante omnia noto, quod idem apparet ibidem defectus ac in prooemio 
generali indeque nihil prodesset modificationem circa initium schematis in¬ 
stituere, nisi idem quoque fiat quoad finem eius. 

Invenimus enim ibi denuo illam — ut ita dicam — imaginem concen¬ 
tricam, quae a Papa et Concilio exit et per regiones (zonas) periphericas 
se usque ad ultimum terrae punctum (radium) se extendit. 

Imago ista — ne dicere quidem id oportet — factis contraria est; 
nam, etsi mystice loquendo Ecclesia quidem in corde mundi ponatur, re 
tamen vera (phaenomenologice) non ita est. Collocatur Ecclesia potius in 
peripheriis, est Ecclesia in diaspora. Quapropter committitur error, confun¬ 
dendo duos hos aspectus. Error iste adhuc ingravescit, in quantum in hoc 
schemate regit modum tractandi quaestionem de praesentia Ecclesiae in 
mundo. Exordium sumere oportet ab Ecclesia missionaria, quae novam ter¬ 
rae evangelizationem exercet. Nisi aspectus iste, a principio usque ad finem 
revideatur, dubito, an aliquis indifferens vel agnosticus, aut atheista et incre¬ 
dulus, immo ipse quoque fidelis aliquam patiantur inde emotionem. Iterum 
apparebit illis hoc ut lingua temporis transacti. 

Altera animadversio. Conclusio haec debito caret vigore. Ecclesia siqui- 

dem est pro mundo, et schema praesens culmen apostolicum Concilii ante 
oculos ponit. Re quidem vera intendimus obtinere reconciliationem Eccle¬ 
siae cum humanismo moderno, construere pontes versus humanitatem in¬ 
differentem, hostilem, seu breviter non-christianam; beneque novimus hunc 
laborem fore longum, complexum ac difficilem. Undenam hauriemus vim 
ad initiandum et prosequendum hunc dialogum et statuendam hanc Ec¬ 
clesiae praesentiam in mundo, nisi ex amore? Mundus debet sentire hunc 
nostrum amorem, tunc etiam, quando resistit nostrae fidei, immo et nostro 
amori. 

Estne possibile, ut amicitia evolvatur inter christianos et musulmanos? 
inter catholicos et incredulos? inter catholicos et christianos aliarum Eccle¬ 
siarum? Utcumque, Ecclesia semper paratam se ostendere debet ad exhi¬ 
bendum signum illud, quo veri discipuli Domini dignoscuntur. Amare mun¬ 
dum, hoc est velle illi bonum. Enimvero, primum illud quod Ecclesia mundo 
profano sub aspectu religioso offert, est sua amicitia. Stabilito hoc prin¬ 
cipio amoris universalis qua fundamento pro isto dialogo, tunc Ecclesia 
exponit mundo, quaenam sunt illa bona, quae illi procurare intendit specia¬ 
liter nostris temporibus, v. g. dignitas personae et familiae, elevatio huma¬ 
nitatis, pax et unio; immo, nec negligendum est illud quasi somnium fra¬ 
ternitatis universalis, desiderium illud orbem terrae in unum coadunandi 
unitatemque familiae nationum efformandi. Nullum maioris momenti pro¬ 
blema humanitatis amicitiae huic extraneum esse potest, ut sunt: sic dicta 
reconciliatio racialis, superpopulatio, fames, efformatio novarum nationum, 
instauratio oeconomiae humanae, assistentia populis pauperioribus, auxilium 
praestitum refugis, uno verbo: ordo, pax et felicitas populorum. 

At vero, Ecclesia non utitur amicitia hac qua medio expugnationis ho¬ 
minum ad fidem. Certo certius non est indifferens relate ad conversionem 
hominum ad fidem; verumtamen officium eius consistit in proclamatione 
nuntii revelati et in exhibitione signorum amoris, res vero est Dei ipsius 
agere intra conscientiam humanam. 

Ecclesia habet ergo obligationes erga seipsam, habet illas quoque erga 
homines et religiones nostri temporis, specialiter post institutionem Secre- 
tariatus pro religionibus non-christianis et ratione itineris Sancti Patris 
ad civitatem Bombay; et sic, Ecclesia, dato testimonio amoris, dat nunc 
probationem suae sinceritatis et puritatis huius amoris. Utique, exhibitio 
amoris potest quandoque esse fictitia, et mundus hodiernus valde percepti¬ 
bilis est huius facti. At vero, testimonium amoris, intactam reliquentis li¬ 
bertatem, fallere non potest. Ecclesiae amor non est medium propagandae, 
expugnationis, productionis augmenti, sed est signum praesentiae Dei in¬ 
ter homines; quod vero amplius est et superat hoc, subest potestati ipsius 
Patris luminum. 

Quamobrem necesse esset invocare hic doctrinam Concilii circa liber¬ 
tatem religiosam. Hoc eo vel maioris ponderis est, quod mundus devenit, et 
quidem pro longo tempore, interreligiosus. Hoc quoque signum temporis 

nostri est. Proinde, ut melius a mundo recipi et intelligi possimus, oportet 
illi manifestare, quomodo actio nostra procedere debeat per respectum 
ad magnas non-christianas religiones, Islamismum nempe, Hinduismum et 
Buddhismum — ostendere illud etiam in relatione ad Ecclesias christianas 
non-catholicas, — et finaliter exhibere etiam nostrum modum procedendi 
erga legislationem Statuum marxismo addictorum, qui admittunt quidem 
propagandam anti-religiosam, non autem sinunt propagandam religiosam. 
Agendo ita, in additamento adiumentum afferre poterimus Ecclesiae catho¬ 
licae et aliis non-catholicis, quae retro Vallum Ferreum (Cortina di ferro) 
existunt. 

Propono igitur: ut nova elaboretur conclusio, comprehendens duas se¬ 
quentes partes principales: 

I. « Exhibitio caritatis », id est bona quae Ecclesia vult principaliter 
pro mundo profano et religioso nostri temporis. (Hoc idem est ac summa¬ 
rie exponere magna requisita capituli quarti, quod — ut obiter dicam — 
incorporari deberet longo schemati, concepto secundum lineas omnino sim¬ 
plices, scilicet: Ecclesia, Homo, Materia, Historia). 

II. Secunda pars exponere posset breviter positionem Ecclesiae circa 
libertatem religiosam. 

Talis mundus idealis, in quo exstarent homines liberi sub gratia consti¬ 
tuti, est praecise id ad quod Ecclesia pertingere pergit et stabilire in terra 
intendit. Et pro hoc scopo praeparat caelos novos et terram novam, nam 
caelum est regnum hominum, qui consummaverunt suam liberationem in 
Dei praesentia. Tale est ultimum verbum amoris victoriosi. 

Si ergo volumus, ut hoc schema a principio ad finem attentionem homi¬ 
nis moderni evocet, oportet illud construere secundum ordinem « manu- 
ductionis ». 


52 

Exc.mus P. D. VILLELMUS HART 
Episcopus Dunkeldensis 

Ad n. 3. Cum gaudio receptum est nuntium de formatione Commissio¬ 
nis peculiaris ad ea, inter alia, consideranda quae vias legitimas prolis limi¬ 
tandae respiciunt, Patribus conciliaribus relicta magis generali consideratione 
circumstantiarum quae nostro tempore talem limitationem suadere videntur. 

In schemate autem, ut proponitur, videtur desiderari affirmatio clara 
et explicita principiorum generalium de usu matrimonii ex documentis Pon¬ 
tificiis deprompta, qualis invenitur in « Adnexa», pag. 22, linn. 4-10. 
« Custos vero sanctitatis matrimonii, S. Synodus omnes homines bonae volun¬ 
tatis alloquens, monet: Matrimonii naturae et ordinationi contradicunt asserta 
illorum qui opinantur procreationem et educationem prolis esse aliquid se¬ 
cundarium quod aliis bonis matrimonii postponi vel ab eis radicitus et arbi¬ 
trarie separari liceat. Legi divinae et ordinationi matrimonii contrarius est 

etiam omnis deliberatus hominum interventus qui opus personae actui co- 
niugali proprium vitiat: nec convenire potest talis agendi modus integritati 
amoris coniugalis ». 

Proponere igitur auderem ut haec paragraphus in novam redactionem 
huius partis schematis introducatur. Ratio est quia ob quasdam opiniones 
quae passim in libris et ephemeridibus divulgantur, et confessarii immo et 
fideles in dubiis versantur utrum doctrina traditionalis in hac re adhuc 
suam retineat validitatem. 


53 

Exc.mus P. D. FRANCISCUS HENGSBACH • 

Episcopus Essendiensis 

Interventio mea respicit ultimum « alinea » n. 23. Ibi legimus: « Ve- 
rumtamen ab ipsis, qua christianis, praecipue exspectatur, ut inter terrenas 
activitates sint testes fideles Christi, iusto valorum ordini, quem alte pro¬ 
clamant, vere addicti, imbuti Beatitudinum spiritu, qui totam vitam eorum 
pervadat atque inflammet ». Quid haec verba concrete significant? Liceat 
mihi, ad hanc quaestionem aliquas reflexiones proponere et conclusiones 
practicas addere. 

a) Reflexiones quaedam. 1. Certo spiritus beatitudinum includit spi¬ 
ritum paupertatis evangelicae, de qua iam saepe in hac aula sermo erat. Ad 
eam haec pertinent: agnoscere valorem omnia transcendentem regni Dei; 
communicare propria bona cum egenioribus ex caritate fraterna; spem po¬ 
nere in providentia Patris caelestis magis quam in divitiis; participare 
quodammodo in vitae condicionibus eorum quibus testimonium praestamus; 
configurari cum Christo, qui seipsum pro nobis exinanivit; vera libertate 
animi erga bona materialia credibiles manere apud eos, inter quos vivimus. 

2. Concretae formae huius paupertatis variantur; aliae sunt apud eos, 
qui in abundantia vivunt, aliae apud inopes; omnes vocantur, non tamen 
omnes ad eandem formam externam. 

3. Quaedam formae hodie magis commendandae sunt. Duas velim ex- 
plicite nominare: E rima est promptitudo ad renuntiandum praesertim in iis 
regionibus, ubi bona oeconomica hominibus cotidie oblata crescunt. Apud 
non paucos enim cum crescente oblatione crescit cupiditas. Immo haec 
insana cupiditas a multis stimulatur, v. g. per inhoneste commercialisa- 
tam televisionem. Secunda est promptitudo ad laborandum et quidem ad 
bene laborandum. A labore vivimus non solum nos ipsi, sed vivunt etiam 
opera praecipua assistentiae socialis et misericordiae. Pauperem esse in 
sensu Evangelii hodie concrete saepe consistit in communicatione sponta¬ 
nea fructus laboris cum aliis. Haec veritas in ipso Evangelio iam conti¬ 
netur. 

4. Societates religiosae in Ecclesia talem paupertatem evangelicam vi¬ 
vant oportet, quae nostris temporibus signum sit recti usus bonorum oeco- 

nomicorum. Ad hoc in multis requiritur vera reformatio iuris et praxeos 
paupertatis. Quae reformatio etiam peritos in scientiis sociologicis et oeco¬ 
nomicis versatos praerequirit, qui apti, sunt iudicare, quomodo spiritus con¬ 
stitutionum et regularum in hodiernis adiunctis efficaciter incarnari possit. 

5. Sunt in Ecclesia Latina ordines praesertim laicorum, e. g. equitum 
a Sancto Sepulchro, qui huius vere evangelicae paupertatis novum exem¬ 
plum dare possint. Formae ab iis conservatae optimis ex nostris laicis adap¬ 
tatione indigere videntur ad exigentias nostrorum temporum. Spiritualitas 
eorum ex fontibus suis renovata novas formas invenire deberet generositatis 
et liberalitatis in servitium aliorum. 

b) Conclusiones. 1) Inseratur in textu invitatio ad promptam renuntia¬ 
tionem coram crescente copia bonorum oeconomicorum et ad ethicam laboris 
strenui ac diligentis. 2) Ponantur in eo etiam fundamenta quaedam refor¬ 
mationis societatum religiosarum quoad paupertatem, et statuta et praxes 
quoad ordines equitum et similes. 

* :k it 

Ut textus n. 23, qui inscribitur « De vita oeconomica et sociali », me¬ 
lius intelligatur, quaedam dicere velim de eius genesi, contento et difficul¬ 
tatibus. 

I. De genesi textus. Inter fontes eius eminent duo schemata, alterum 
a commissione doctrinali in fine laboris commissionum praeparatoriarum 
parata « de ordine sociali », alterum a commissione de apostolatu laicorum, 
quae etiam aliquod caput « de ordine oeconomico et sociali » confecerat. 
Cooperatores horum textuum vere periti erant in Litt. Enc. Pontificum, 
quae de rebus socialibus agunt. Cum nostro textui non addita sit aliqua do- 
cumentatio, non apparet, quod principia in eo contenta ex litteris sociali¬ 
bus, praesertim Pii XII et Ioannis XXIII assumpta sunt. 

Post secundam sessionem forma textus profunde mutata est. Necessa¬ 
rium erat sequi normas in commissione mixta pro nova forma textus con¬ 
ciliaris elaboratas. Haec nova forma respondere debuit principiis priorum 
trium capitum huius schematis. Altera ex parte solum quaedam puncta 
maioris momenti retinenda erant, remissa ampliore explicatione materiae ad 
respectivum Adnexum. 

Membra subcommissionis erant ex Gallia, Tanganyka, Brasilia, Jugosla- 
via, Hispania, Cechoslovakia, et ex Germania. Inter peritos erant aliqui, qui 
optime noti et meriti sunt in actione sociali Ecclesiae sive in ambitu suae 
nationis sive internationali. Insuper consilia petivimus a numero non parvo 
laicorum expertorum in scientiis socialibus et oeconomicis variarum re¬ 
gionum. 

II. De his quae in textu continentur. N. 23 aliquos aspectus tantum valde 
generales proponere potuit. Continet duas partes: In prima parte tamquam 
« signa temporum » in sensu schematis, ut patet, intellecta, recensentur 

haec: 1) factum socialisationis ad mentem Litterarum Encyclicarum Mater 
et Magistra ; 2) tendentia inter optimos homines crescens ad ordinem magis 
humanum et universalem; 3) insertio activitatis oeconomicae et socialis 
omnis conscientiae maioris unitatis generis humani, agnita tamen quoque 
legitima diversitate. Quem statum bona sequuntur et mala. 

In altera parte, ut bona promoveantur, malis obsistatur, septem prin¬ 
cipia fundamentalia, doctrinalia simul et practica, ponuntur, scilicet: 1) Or¬ 
dinetur evolutio oeconomica ad dominium omnium hominum, qui, quantum 
fieri potest, in ea actuose participent. 2) Ad bona progressionis oeconomi¬ 
cae omnes accessum habeant, nullo discrimine individuali vel collectivo 
habito. 3) Inseratur evolutio oeconomica incremento totius personae huma¬ 
nae eiusque valorum supremorum. 4) Adaptentur continuo formae appro¬ 
priationis, productionis et distributionis bonorum oeconomicorum essentia¬ 
libus finibus omnium hominum eorumque unitati. 5) Minuantur discrimina 
et differentiae oeconomicae et sociales, quae offendunt contra socialem iu- 
stitiam. 6) Integrentur operarii, vere propriam responsabilitatem exercendo, 
et in suis inceptis oeconomicis et in hodierna societate. 7) Adlaborent chri- 
stiani ad haec omnia in praxim deducenda, agnoscentes iustum valorum 
ordinem et spiritum Beatitudinum in Sermone Montano. 

III. De dificultatibus textus. Quaedam difficultates nostrae redactionis 
nos ipsos non effugiunt: 

1. Estne, spectatis tantis differentiis in mundo universo, electio nostra¬ 
rum aspectuum et orientationum, recta et aequilibrata? An quaedam sup¬ 
plenda sunt, quaedam aliter accentuanda? Rationem quidam habere studui¬ 
mus et problematum extraeuropaeorum, extraoccidentalium, etiam populo¬ 
rum sub regimine atheistico constitutorum. Supplete tamen, venerabiles 
Patres, quae scripsimus, latiore vestra experientia. 

2. Iam indicavi, doctrinam socialem Magisterii contineri in nostro textu. 
Debetne hoc explicitius fieri? 

3. Iam de titulo disputari potest, praesertim si alios numeros capitis 
quarti respicimus, v. g. de dignitate personae fovenda, de promovenda cul¬ 
tura necnon solidaritate familiae populorum. Estne melius dicere: « De vita 
oeconomico-sociali » quam « de vita oeconomica et sociali »? 

4. Si Adnexum respectivum inspicitis, suntne forte quaedam, quae 
fusius ibi exponuntur, in textum conciliarem assumenda et quaenam? 

5. Si in textu dicitur Ecclesiam nullo particulari systemati oeconomico 
alligari, vox « systematis » non intelligitur sensu philosophico, sed technico, 
eodem modo sicut dicimus Ecclesiam non alligari determinatae structurae 
politici regiminis. Evidens est, quod principia moralia in omnibus syste¬ 
matibus oeconomicis semper sancte servanda sunt. 

6. Haud parvam in his rebus difficultatem creat lingua latina. Qui dif¬ 
ferentias vere graves quorundam locorum ex recentibus Litteris Encyclicis 
socialibus in textu latino et in versionibus modernis attendit, non mirabi- 

tur, nos cum forma latina nostri textus, qui originarie latinus non erat, 
nondum esse plene contentos, immo aliquae phrases ita fere inintelligibiles 
evaserunt; sed studebimus, ut latinitas quoque perficiatur, non tamen igno¬ 
rantes, quos limites aliqua lingua classica intellectui illarum distinctionum 
praebet, quas solae linguae recentes exprimunt. 

7. Fortasse aliquis quaerit, cur non magis citaverimus Sacram Scrip 1 
turam? Respondeo: principia in nostro numero contenta imprimis pertinent 
ad ius naturale. Ideo etiam in Lit. Enc. Vacem in terris, quae ab omnibus 
tamquam exemplares considerantur, pauciores adhuc citationes continen¬ 
tur in respectivis partibus quam in nostro capite quarto. 

Iuvate nos, Patres venerabiles, vestra eruditione, doctrina atque expe¬ 
rientia pastorali, ut et haec Pars schematis eam formam assequatur, quam 
postulat momentum rei tractatae in dialogo Ecclesiae cum mundo huius 
temporis. 


54 

Exc.mus p. d. aloisius eduardus henriquez jimenez 

Episcopus tit. Lamdiensis, aux. Caracensis 

Ad n. 21. Ad matrimonii theologica fundamenta penitius cognoscendi, 
oportere mihi videtur accurate distinguere: 

a) Inter fines matrimonii (causam finalem) et causam formalem ipsius. 
Amor coniugalis non in ordine finis, sed in ordine causae formalis matrimo¬ 
nii reponi videtur. 

b) Procreatio et educatio aeque sunt finis primarius matrimonii. Usque 
nunc pondus fere totum in procreatione reponitur, ita ut educatio veluti 
in penumbra remaneat. 

c) Multoties, praesertim in mundo hodierno, conflictus inter hos duos 
aspectus finis primarii, nempe procreationem inter et educationem, oriri vi¬ 
dentur. Si procreationi multiplici indulgetur, filiorum educationi damnum in¬ 
fertur. Potestne vere dici procreationem matrimonii primariam finalitatem 
adimplere quando ab ipsa rectam et humanam filiorum educationem eliditur? 

Proinde educationem, ut finem primarium matrimonii, magis magisque 
in lucem collocare oportet. 

d) Amor coniugalis in ordine causae finalis matrimonii poni non po¬ 
test. Non ut finem prosequitur; sed ipse matrimonio confert formam et 
dignitatem vere humanam. Dici non potest finem secundarium et subordina- 
tum procreationi. Valor est in se ipso; ideoque uniones inter steriles matri¬ 
monium non elidunt, immo ipsum honestum et dignum et sanctum faciunt. 

Consideratio amoris coniugalis ut in ordine causae formalis matrimonii 
viam patere potest ad profundiorem et clariorem investigationem theologi¬ 
cam de ipsa natura matrimonii, etiam ut sacramentum Novae Legis, nempe 
ut a Christo Domino elevatum et sanctificatum, ac instrumentum sanctifica- 

tionis pro coniugibus effectum. Etiam sub bac luce doctrinam de consensu 
matrimoniali, ut causa matrimonii, hucusque nimis iuridicam, revisere oportet. 

Propono: 1) Ut in futuro textu, educatio ut finis primarius matrimonii in 
apricum tuto ponatur; et ne conflictus, qui inter ipsam et procreationem 
non raro oriuntur, sileantur. 2) Clare distinguatur inter ordinem causae fina¬ 
lis et causae formalis. Amor autem coniugalis in ordine causae formalis do¬ 
ceatur et investigetur. 

55 

Exc.mus P. D. IOANNES HERVAS Y BENET 
Episcopus tit. Doritanus, praei, null. Cluniensis 

Cf. vol. III, pars VI, pag. 217-219. 

\Subscripserunt etiani\ M. Alves de Pinho, arch. Luanda; D. Gomes Jun- 
queira, ep. Nova Lisboa; Joao Crisostomo, aux. Viseu; Emmanuel, arch. Ebo- 
rensis; Ernestus, arch. ep. Coimbra; Antonio, ep. tit. Febriana; M. de Jesus Pe- 
reira, aux. Coimbra; Sebastianus, ep. Beira; Enricus, ep. Vila Cabral; Manuel, 
ep. Aveiro; Jose, ep. tit. Egee; Ernesto, ep. Inhambane; P. Tavares, ep. Macao; 
David, ep. Funchal; J. Ferreira, praef. ap.; F. Rendeiro, ep. Faro; F. Dias, 
ep. Luso; Antonius, ep. tit. Ombi; M. Guerreiro, ep. Nampula; Joao, ep. Leiria; 
Manuel, ep. Silva Porto; A. Cosme do Amaral, ep. aux. Porto; Francisco, ep. 
Quelimane; Pompeu, ep. Malanja; J. Bonfiglioli, arch. tit. Darnitanus, eoad. Sy- 
racusa; J. DelPOmo, ep. Aequi; A. Pirotto, ep. Troia; A. card. Larraona; Arturus, 
ep. Albacete; C. Pechuan, ep. Cruz dei Eje; F. Muguerza, ep. Oran; L. S. Tome, 
ep. Mercedes; M. Blanchoud, ep. Rio Cuarto; J. Ferro, ep. Concepcion in Arg.; 
J. R. Pulido, ep. tit. Cirro; E. Peyron, ep. Comodoro Rivadavia; B. E. Rodri- 
guez, aux. Rosario; A. Rencoret Donoso, arch. Puerto Montt; R. Arrieta, ep. 
Tilaran; A. Torres, ep. Catamarca; E. Principe, aux. Santa Fe; B. Meis, arch. Lu- 
luabourg; Antonio, ep. Porto; Manuel, ep. Coria-Caceres; F. Azcarate, aux. La 
Habana; I. Di Stefano, ep. Sancti Rochi; Adolfo, ep. Camagiiey; E. Boza Maz- 
vidal, ep. tit. Vinda; G. Esorto, arch. Bahia Blanca; E. Menendez, ep. San Martin; 
J. Dominguez, ep. Matanzas; A. Schell, ep. Lomas de Zamora; L. A. Olano y 
Urteaga, ep. tit. Lagina; A. Riesco, ep. aux. Pamplona; M. Sola, ep. tit. Colo- 
fone; J. Chalup, ep. Gualeguaychu; R. Primatesta, ep. San Rafael; E. Segura, 
ep. tit. Carpi; I. Larranaga Lasa, ep. Pingliang; E. Angelelli, ep. tit. Listra; 
C. Cafferata, ep. San Luis; J. Medina, aux. Mendoza; J. Gottau, ep. Anatuya; 
J. Lahiguera, ep. Huelva; P. Lyons, ep. Sale; J. 0’Collins, ep. Ballarat. 

Animadversiones additae : 

Ad Prooemium, a) Novus ordo proponitur, et accurate describitur, quo textus 
schematis integre servatur, sed magis logice, uti opinor, dispositus; 

b) additur affirmatio, quam fundamentalem puto, ut manifestetur effica¬ 
citatem actionis christianorum in mundo vim suam accipere ab unione eorum cum 
Christo, qui est lux et salus mundi. 

a) Ordo idearum exponitur et describitur-. 

1. Ecclesia, Christi vestigia sequens, cunctas mundi spes, gaudia et luctus 
sua facit (par. 1 completa). 

2. Ecclesia perscrutatur signa temporum quasi vocem Dei, et in bonis et 
miseriis huius temporis, lumine fidei, mandatum caritatis adumbrat, quae est 
solutio problematum actualium (par. 2, usque ad lin. 9, pag. 6). 

3. Ecclesia in historia mundi agnoscit actionem Spiritus Sancti, qui ad Chri¬ 
stum ducit, lucem et salutem mundi (pag. 6, linn. 9-13 et 31-36); unde Ecclesia 
docet omnem efficacem actionem illo fundamento niti oportere, quod in vita inte¬ 
riori seu supernaturali consistit, ex qua Ecclesia propriam vim haurit ut in mun¬ 
dum apte influat. 

Tertia paragraphus ergo sic se haberet : «3. S. Synodus vero, in variis even¬ 
tibus totius generis humani operationem Divini Spiritus agnoscens — qui mun¬ 
dat corda hominum, renovat faciem terrae, et inter mundanas vicissitudines di¬ 
versis viis ad Christum perducit —, ipsum solum Christum, verum Deum et 
hominem, intendit, qui est lux et salus mundi, e quo et per quem omnibus omnia 
bona profluunt (cf. Io. 8, 12; 12, 46) et Ecclesia sua fungi potest missione pro 
mundi vita. 

« His ducta rationibus S. Synodus aperte profitetur, iam ab initio huius docu¬ 
menti, omnem actionem et efficacem influxum christianorum in mundum huius 
temporis ab illo fonte promanare et illo fundamento niti, quo homines Christo 
intima coniunctione uniuntur, atque proprie vita interior seu supernaturalis no¬ 
minatur. 

« Vita enim supernaturalis gratiae, a Christo promanans, est fons uberrimus, 
unde Ecclesia suas supernaturales vires haurit; via propria, qua in mundum venit 
Spiritus Sancti influxus; radix fecunda, qua omnis actio religiosa et socialis Ec¬ 
clesiae alitur; certissimum denique praesidium et semper reviviscentis roboris 
causa, qua Ecclesia munitur inter profani huius saeculi difficultates (cf. Pau¬ 
lum VI, Enc. Ecclesiam suam). 

« Inter infirmitates et in spiritu crucis, christifideles visibilem efficere de¬ 
bent in mundo praesentiam Christi, qui humili vita et morte amorem Patris erga 
mundum manifestavit et, resuscitans a mortuis, ad dexteram Patris sedens et pro 
nobis interpellans, suo amore vivificat Ecclesiam et mundum » (ex par. 4, pag. 6, 
linn. 36-39). 

4. Nunc dicendum esset ad quos S. Synodus alloquatur, prout invenitur in 
par. 3 schematis (pag. 6, linn. 16-30). 

5. Tandem optime quae in pag. 7 inveniuntur, dicenda sunt ut Concilium 
declaret, quasi per summarium, quid Ecclesia intendat dum alloquitur mundum 
huius temporis. 

Sed textus propositus in pag. 7 obscurus saepe videtur et titulo indiget, quo 
explicite manifestetur connexio numerorum cum capitibus subsequentibus. 

Rationes, quibus ordo proponitur, non alio fundamento nituntur nisi ut 
lectori clarius pateat quid in Prooemio Concilium dicere intendit. 

Addita vero sunt quaedam verba , quibus declaratur Ecclesiam omnem vim 
haurire, ut in mundum feliciter influat, a vita interiori seu unione cum Christo. 
Rationes huius additionis deducuntur: 

a) Ex ipsa rei natura , scilicet ex natura Ecclesiae qualiter mundo hodierno 
exhibenda est. Concilium ad hoc convocatum est, iuxta mentem Summorum Pon¬ 
tificum qui illud indixerunt, ut vultus Ecclesiae originaria pulchritudine magis 
splendeat et mundo innotescat; non intendit ergo haereses damnare, sed novum 

spiritus vigorem Corpori Mystico infundere, et Ecclesiam societatem visibilem 
purgare a defectibus et miseriis membrorum, atque ad virtutem incitare. Sed 
arma omnium potentissima, quibus Ecclesia seipsam renovare et mundum in Chri¬ 
sto instaurare potest, est sanctitas seu vita supernaturalis a Christo profluens, 
quam mundo transmittere debet. 

Ecclesia enim renovabitur, non has vel illas leges sanciendo, haec vel illa 
artificia seu methodos operandi innovando, sed seipsam ad Christi exemplar com¬ 
ponendo, ita ut ipsi firmius adhaereat, diligentius pareat, fidelius imitetur. « In 
hoc vertitur, ait Paulus VI, eius renovationis vis; in hoc eius metanoia...; in 
hoc demum eius perfectionis exercitatio » ( Ecclesiam suam, p. 28). 

b) Ex opportunitate in hodiernis adiunctis. Nostris enim diebus, praeser¬ 
tim ex Concilii et Magisterii Pontificii influxu, sub ductu Spiritus Sancti, magna 
eaque laudanda renovationis sollicitudo totam Ecclesiam pervasit. Sacerdotes et 
laici novas et efficaciores agendi rationes inquirunt et a Concilio spectant, ut 
mundum renovent. Sed ne ista pacifica et renovata Christi agmina aerem ver¬ 
berent vel insidiatas et periculosas ingrediantur vias, officium Concilii est per¬ 
spicue describere finem, obiectum et arma seu media huius certaminis. Aliter 
periculum est ne in solis structuris temporalibus mutandis omnes vires insumant, 
ignorantes vel oblivioni vertentes renovationem interiorem hominis praecipuam 
esse vim Evangelii, etiam ad ipsas structuras temporales innovandas, prout lucu¬ 
lenter attestatur historia antiqua et experientia recens. 

Nisi hic ordo teneatur, absurde Ecclesia verba Christi recitaret: « Regnum 
meum non est de hoc mundo », « Quaerite primum regnum Dei »; et perdifficile 
explicari posset cur Salvator mundi, antequam gratiam adoptionis revelaret et ad 
poenitentiam invitaret, non proclamasset renovationem socialem, servitutis abo¬ 
litionem, tyrannicae oppressionis damnationem, vel optimas et necessarias inven¬ 
tiones, quibus conditio humana et pauperum aerumnae sublevantur. Perdifficile 
etiam esset explicare qua ratione Apostoli, magistri nostri, non humanam cultu¬ 
ram et scientiam, sed stultitiam crucis mundo praedicaverunt, et ad populum ve¬ 
nerunt « in ostensione spiritus et virtutis » (I Cor. 2, 4). 

Certe aliud periculum est vitandum, ne hodierni apostoli falsam et sterilem 
spiritualitatem colant, qua detineri possent ne fructus caritatis mundo praeberent 
et iustitiam exercerent. At contra tale periculum optima erit cautio doctrina in 
schemate proposita. 

Nunc ergo reale, non fictum periculum manet ne, sub influxu hodierni prag- 
matismi et materialismi, fideles vitam supernaturalem et vim divinae gratiae 
parvi pendentes, solam renovationem materialem et terrenos progressus inten¬ 
dant, quando mundum instaurare in Christo nituntur. 

Ad pag. 13, lin. 7. Loco verbi « sanam », postulo ut dicatur « harmo¬ 
nicam ». Ratio: Mihi videtur aptius vocabulum ad exprimendam coopera¬ 
tionem inter Ecclesiam et Statum civilem. 

Ad pag. 13, linn. 10-13. Loco textus qui his lineis comprehenditur, haec 
formula, si placet, adhibeatur: « Omnia et sola media habens, Evangelio 
secundum temporum et conditionum diversitatem propria, quod etiam in 
bonum civile redundat ». Ratio: vitandus est parallelismus inter Evangelium 
et bonum omnium, quasi essent duo bona diversa. 

Ad pag. 13, linn. 25-28. Hic agitur de materia ad Ius Publicum Eccle¬ 
siasticum pertinente, scilicet de relatione inter Ecclesiam et Statum (c£. 
linn. 7-8 eiusdem paginae, et etiam pag. 123-124 schematis de Ecclesia, 
n. 36, a linea « propter ipsam... », ad verba « ... merito reiicitur ». Placet 
quidem ut directe agatur de officio sacrorum pastorum non ignorandi « res 
temporales Deo esse subiectas » (linn. 36-40), sed valde etiam placeret ut 
aliquid directe et aperte diceretur potestatibus civilibus de officio suo res 
temporales ordinandi secundum Dei consilia et praecepta. De hoc argumento 
schema omnino silet, dum Romani Pontifices rem luculenter docuerunt. 

His non obstantibus, libenter fateor doctrinam huius par. 12 optimam 
esse et praestantissimam in schemate. 

Ad pag. 19, linn. 17-40 et pag. 20, linn. 1-14. Tota paragraphus quae 
agit « De dialogo eiusque conditionibus » multos conceptus repetit. Opor¬ 
tet ergo eam pressius et densius exprimi. Prae oculis habere oporteret opti¬ 
mum documentum a Paulo VI datum, nempe Enc. Ecclesiam suam in his 
quae de dialogo dicit, cuius etiam ordo logicus et argumenti distinctio 
exemplo nobis esse deberent. 

Ad pag. 19, lin. 22. Textus, ubi legitur: « Vera etenim caritas, memor 
propriae debilitatis »..., ita componatur: « Vera etenim caritas, memor hu¬ 
manae debilitatis... ». Ratio : non enim vera caritas, sed humana natura de¬ 
bilis est. 

Ad pag. 21, lin. 9. Textus hoc modo compleatur: «... agnoscatur per¬ 
sonae humanae dignitas, quae ad imaginem Dei mirabiliter creata et in Chri¬ 
sto mirabilius reformata (vel instaurata) est, et quidem... ». Ratio : haec verba, 
ex Offertorio Missae desumpta, perfecte exprimunt unde haec personae hu¬ 
manae dignitas originem ducat, et hanc explanationem optime complere 
possent. 

Ad pag. 23, lin. 16. Videtur omittendum esse verbum « sincera ». For¬ 
san eius loco aptius diceretur « vera ». Ratio: verbum « sincera » non vi¬ 
detur aptum huic loco, licet ethymologice idem fere significet ac « vera ». 

Ad pag. 26, lin. 37. Melius forsan diceretur: « ordinatus locus detur 
conatibus... ». Ratio : sic omnis sensus vitiosus et liberalisticus devitaretur. 

Ad pag. 27, lin. 2. Dicendum esse videtur « nullo habito discrimine 
sive classis sive stirpis sive mundi regionis... ». Ratio: oportet addere clas¬ 
sem, ut descriptio magis completa evadat. 

Ad pag. 27, linn. 2-5. Verbis quibus liberalismus quem « Mancheste- 
rianum » vocant, consideratur, logice aliquid addendum esset, ut etiam com- 
munismus reiiceretur; scilicet: « Nec evolutio oeconomica ut suprema et 
prima lex historiae et ordinis socialis urgeri potest ». Ratio patet. 

Ad pag. 27, linn. 27-28. Claritatis gratia, melius diceretur: « ... iniustum 
est excludere operarios a progressu isto et a iusta perceptione fructuum... ». 
Ratio patet. 

Ad pag. 27, lin. 34. Addatur « et fructu », ita ut textus dicat: « ... ut 
socii in communi opere et fructu... ». Ratio obvia est. 

Ad pag. 29, linn. 20-21. Textus ita compleatur: « ...solutiones... quae 
moralitatis parvam vel nullam rationem habent, iura et dignitatem personae 
humanae graviter laedunt, etc. ... ». Ratio obvia est. 

Ad pag. 29, linn. 22-27. Textus loquitur de profectibus scientificis ad 
prolem rationabiliter limitandam, quorum validitas bene probatur, et quo¬ 
rum moralitas in nullum dubium vocatur. 

Sed valde desiderandum, immo necessarium videtur ut declaretur quid 
requiratur ut moralitas profectus scientifici huius generis in nullum dubium 
sit vocanda. Rationes : schema loquitur in abstracto de profectibus scienti¬ 
ficis et opportunum quidem non est ad concreta descendere. Attamen, sicut 
scientiae proprium est, ut omnes agnoscunt, de eorum validitate iudicare, 
sic affirmare oportet munus esse Ecclesiae proprium de moralitate horum 
profectuum scientificorum ultimum iudicium ferre. 

Millies millium hominum, etiam christianorum et catholicorum, his pro¬ 
fectibus scientificis de facto utuntur, quin Pastores vel confessarios et con¬ 
scientiarum moderatores de hac re audeant consulere, etiamsi magna anxie¬ 
tate spiritus turbentur. Confessarii et moderatores spiritus merito sperabunt 
Pastores Ecclesiae principia fundamentalia moralitatis hac de re affirmaturos 
esse in Concilio. 

Oportet ergo exponere principia tenenda ad rectum iudicium de mora¬ 
litate pronuntiandum, vel documenta invocare a Magisterio Pontificio pro¬ 
lata vel in futurum proferenda. 

Ad pag. 30, lin. 22. Forsan textus melius componeretur hoc modo: « Haec 
S. Synodus, officio proprio atque supplicibus vocibus undequaque ad se per¬ 
venientibus obsecundans, etc. ... ». 

Ad pag. 27, linn. 11-24. Textus par. 4 et 5 complendus et modo clariori 
redigendus mihi videtur. Sumens ergo praecipua elementa, quae in textu 
continentur, collaborandi animo, hanc novam redactionem propono, in qua 
linea infra deducta notantur ea quae adduntur vel reformantur: « 4. Cum 
Deus bona terrae commune totius generis humani patrimonium constitue¬ 
rit, modum vero ea distribuendi ( quo necessitates omnium, dignitas et secu¬ 
ritas personarum familiarumque et ordo socialis attendantur ), populorum 
sapientiae relinquerit, formae et institutiones quibus iusta distributio, pro¬ 
ductio, appropriatio in actu deducuntur, valde variare possunt. Ab Ecclesia 
nulla ordinatio damnatur, dummodo ipsorum bonorum naturae et finibus 
conformetur, quippe quae vere omnium hominum utilitati et ipsi unitati 
fovendae destinentur ». 

« 5. Cum vero procul dubio hodie differentiae oeconomicae et sociales 
in multis gravissime contradicant iustitiae et essentiali unitati generis hu¬ 
mani, omnes sane conatus continenter, prudenter ac fortiter suscipiendi sunt 
ad formas et institutiones historicis conditionibus et necessitatibus adaptan¬ 
das, ut dignitate, securitate et iuribus personae humanae familiaeque serva¬ 
tis, et ratione habita propriae indolis uniuscuiusque populi, iniusta discrimina 

quam citissime removeantur. Sic restitutio consilii Creatoris benedictionem 
Dei supra societatem portabit ». 

Ratio generalis : Haec tota paragraphus maximi momenti historici est. 
Maxima ergo cura est elaboranda. Etenim propter iniustam distributionem 
bonorum, multa mala societati supervenerunt, et nostris diebus periculum 
materialismi historici (Communismi) crevit in toto orbe terrarum. 

In concreto, a) In par. 4 addimus illa verba « quo necessitates omnium, 
dignitas et securitas personarum familiarumque et ordo socialis attendan¬ 
tur », ut saltem modo condensato haec exprimantur: fines bonorum, ratio¬ 
nes quae distributionem et appropriationem ipsorum iustificant, limites huius 
appropriationis. 

b) Ius ad proprietatem privatam limites habet. Ratio habetur de di¬ 
stributione bonorum secundum doctrinam a Ioanne XXIII propositam in 
Enc. Mater et Magistra. 

Certissime proprietas privata legitima in semetipsa est, nam exigitur ex 
necessitatibus, securitate et dignitate personae humanae. 

Etiam proprietas privata essentialiter seu intrinsece subordinatur com¬ 
muni destinationi bonorum, cuius est particularis actuatio. Sed necesse est 
etiam ut statuatur principium limitationis ipsius proprietatis privatae seu 
principium ipsius distributionis modo clariori, etsi generico. 

c) Mens liberalistica reiicienda. Mentalitas quaedam liberalistica lo¬ 
quitur de sacralitate proprietatis privatae, et modo quidem absoluto, unde 
proprietas privata omnino intangibilis consideranda esset. Sed revera, quod 
intangibile est habendum, ipsa persona humana est, securitas et dignitas eius, 
seu area autonomiae propriae, non vero proprietas (seu potius abusus pro¬ 
prietatis) quae tollit vel aufert areas alienas. 

d) Id postulat ipse ordo socialis. Intangibilitas proprietatis lustifcari 
vult ex bono' civitatis et ex ordine sociali servando. Sed revera distributio 
iniusta proprietatis in periculum ponit eversionis et ordinem socialem et ipsam 
institutionem proprietatis privatae, ut ex historia veteri et ex hodierno com- 
munismo videre est. 

Inde sequitur quod auctoritas socialis, cui competit, nomine societatis, 
formas et institutiones proprietatis determinare, potest decernere ut aliqua 
pars bonorum super abundantium, eorum qui nimis sumptuose et profuse 
vivunt, veniat in remedium et utilitatem illorum qui omnibus carent. 

e) Difficultas solutionis iustae. Solutio iusta et aequa vere difficilis 
est, et hanc difficultatem textus agnoscere debet, unde addimus « continen¬ 
ter, prudenter ac fortiter » et alia similia verba. Solutio tamen necessario 
inquirenda est. Opinio enim generalis est apud viros probos et rectos, quod 
actualis distributio bonorum et ipsa, uti vocant, « structura » societatis, in 
his quae ad proprietatem spectant, non respondet consilio Dei Conditoris 
generis humani. 

Exc.mus P. D. CAROLUS M. HIMMER 
Episcopus Tornacensis 

Art. 23, sub n. 4, pag. 27. Optatur ut « formae et institutiones quibus 
appropriatio, productio ac distributio bonorum terrae in actum deducatur, 
continenter, prudenter ac fortiter adaptentur» attendendo ad finalitatem 
ipsorum, scilicet « utilitatem omnium hominum». Haec verba sat gene¬ 
ralia videntur continere invitationem ad investigandas et in actu reducendas 
formas magis concretas. Liceat ergo hic unum verbum facere de forma 
vitae sic dicta communitaria. 

1. Recordetur prius quod Ecclesia ab initio et in decursu suae histo¬ 
riae communitates sub ductu spiritus evangelici ortas fovere solebat. Con¬ 
ferantur Actus Apostolorum ubi describuntur primi christianorum coetus. 
Sic cap. 2, 44. « Omnes etiam, qui credebant, erant pariter et habebant 
omnia communia. Possessiones et substantias vendebant et dividebant illa 
omnibus prout cuique opus erat ». Etiam cap. 4, 32: « Multitudo autem 
credentium erat cor unum et anima una: nec quisquam eorum, quae pos¬ 
sidebat, aliquid suum esse dicebat, sed erant illis omnia communia ». Tem¬ 
pore posteriori fuerunt communitates monachorum et communitates fami¬ 
liarum (saepe consociatae) quae pro magna parte Europam construxerunt. 

2. Hodie autem inveniuntur adhuc christiani non tantum religiosi sed 
etiam laici (uxorati vel non uxorati) qui eadem inspiratione moti similes 
communitates extruerunt et in ipsis vivunt vel ea erigere volunt. Hae vero 
communitates sic intelligendae sunt quod earum membra ita inter se uniun¬ 
tur ut ipsorum bona materialia sint eis communia: unusquisque communi¬ 
tati affert secundum capacitatem propriam et unusquisque accipit secundum 
quod sibi opus est. Ut patet hae communitates christianorum nituntur in hoc 
principio ordinis religiosi et christiani scilicet quod eorum unio fraterna in 
Christo et in Ecclesia eos ducere debet usque ad communionem bonorum 
non tantum spiritualium sed etiam materialium. 

3. Haec tentamina quorumdam christianorum constituunt etiam redi¬ 
tum ad formam magis naturalem valorisationis communis bonorum (exploi- 
tation commune des biens) uti adhuc viget pro sat magna parte in cultura 
africana aliisquej locis ubi etiam finis intentus non est lucrum (le profit) 
sed satisfactio indigentiarum uniuscuiusque (des besoins de chacun). Sit per 
transennam dictum: magis ad haec attendendo Ecclesia intelligentiam facilio- 
tem haberet vitae formarum institutionumque horum populorum et proinde 
etiam accessum efficaciorem ad ipsos. 

4. Etiam si praevidetur has formas vitae communitariae futuras esse 
non multas sed paucas, non propterea eaedem reficiendae sunt: e contrario 
sustinendae sunt. Etenim in aliquo mundo uti nostro qui lege durissima 

lucri, immo dictaturae internationali pecuniae nimis dominatur (c£. Mater 
et Magistra ), exemplum harum communitatum est maximi momenti in quan¬ 
tum alios concives trahet ad convertendum eorum modum vitae in hac 
lege lucri fundatum atque ad huiusdem effectus perniciosos mitigandos. 

5. Ceterum, uti videre est, haec forma vitae communitaria praesertim 
in eodem ambitu hodierno ubi ardet effrenatum desiderium lucri individua- 
lis, nequit generatim perseverare secundum propositum initiale sine gratiae 
divinae auxilio et Spiritus Sancti virtute. Unde hae communitates erunt si¬ 
gna: per eas ipsa doctrina Ecclesiae circa finalitatem communem bonorum 
materialium clarius manifestabitur et ipsa eadem Ecclesia fiet modo con¬ 
cretiori lumen gentium. 

Concludo. Pag. 27, lin. 19, addatur: Itaque gaudet Ecclesia quod laici, 
uxorati vel non, exempla primorum Christianorum imitantes, ita prudenter 
simul ac audacter sese uniunt ut omnia bona inter eos communia sint et 
partem bonorum qua sibi quisque opus sit accipiat atque omnes in spiritu 
caritatis et paupertatis vivant. Hae formae vitae communitariae fovendae 
sunt praesertim apud populos ubi adhuc vigent, eas renovando secundum 
Evangelii spiritum. 

\_Subscripserunt etiam~\ J. Nkongolo, adm. ap.; Paulus Zoungrana; B. Meis; 
U. Morlion, ep. Baudouinville; P. Achkar, arch. tit. Laodicea di Siria; O. Sevrin, 
ep. tit. Mossina; F. Scalais; F. Van den Bergh; F. Lehaen; J. Frijns; J. Van Cau- 
welaert; G. Bouve; G. Bejot; P. Boillon, ep. Verdun; A. Fragoso, ep. Crateus; 
Joseph, arch. Fortaleza; Emmanuel, ep. Caico; A. Carvalho, ep. Caruaru; J. La- 
martine Soares, ep. tit. Fussala; V. de Araujo Matos, ep. Crato; Iosephus Maurus, 
ep. Iguatu; Raimundo, ep. tit. Uzali; J. V. Tavora, arch. Aracaju; D. Picao, ep. 
tit. Tois; W. L. Schmidt, ep. Chapeco; Severinus Marianus, ep. Pesqueira; Aea¬ 
cius, ep. Palmares; G. Warmeling, ep. Joinville; J. Hoffman, ep. Frederico West- 
phalen; X. Geeraerts, ep. tit. Lagania; J. Murphy, arch. Cardiff; G. Flahiff, arch. 
Winnipeg; E. Youakim, ep. Zahleh; A. Dachtou, arch. Urmya; J. Bassoul, arch. 
Homs, R. Arrieta, ep. Tilaran; J. Cheikho, arch. Sehna; E. Daddi, ep. Mossul 
chald.; A. Rabban; Th. Reis, ep. Zaku; J. Tawil; D. Hayek, arch. Alep Sir.; 
H. Capueei, sup. gen.; J. Malouf, ep. Baalbek melch.; A. Sana, ep. Aqra; A. Farah, 
ep. Tripoli melch.; C. van Melckebeke, ep. Ningsia; A. Perraudin, arch. Kabgayi; 
J. Blomjous, ep. Mwanza; J. Cornelis, arch. Elisabethville; A. Makarakiza, ep. 
Ngozi; M. Ntuyahaga, ep. Bujumbura; J. B. Gahamanyi, ep. Butare; L. Bigirum- 
wani, ep. Nyundo; J. Sibomana, ep. Ruhengeri; F. Esser, ep. Keimoes; V. Haelg, 
ep. tit. Baia, abb. n. Ndada; A. Ancel, aux. Lyon; H. Gand, eoad. Lille; P. M. 
Puech, ep. Carcassonne; G, Huyghe, ep. Arras. 

Art. 25, n. 2. Agitur hic de iudicio ferendo super bellum in hodiernis cir¬ 
cumstantiis. Tres animadversiones. 

1. Videtur hic textus, lin. 3 et s., quadam incohaerentia seu contradic¬ 
tione vel saltem quadam obscuritate laborare. Duo enim videntur affirmari 
quae simul componi non possunt: ex una parte declaratur posse dari bella 

defensiva iusta, ex altera vero condemnatur absolute usus armorum nu¬ 
clearium. 

Impossibile enim est quod bellum defensivum efficaciter ducatur sine 
armis nuclearibus ab eo qui his armis iniuste impugnatur. 

Haec res est ita momentosa ut responsionem nullatenus ambiguam requi¬ 
ri videatur. Non apparet esse aliud effugium nisi in condemnando omni 
bello nucleari vel saltem exigendo in bellis defensivis moderamen inculpa¬ 
tae tutelae includens abstentionem ab omnibus armis quorum effectus est de¬ 
structio totalis et nullo modo temperabilis (incontrolable). 

2. Ceterum utile esset magis determinare quid intelligendum sit per 
« iura iniuste impedita ». Nonne haec graviora esse debent propter periculum 
semper hodie timendum belli atomici; v. g. uccisio alicuius stirpis, persecutio 
certa et generalis pro tota natione cum suppressione libertatis...? 

3. Quidquid sit de formula adhibenda, mundus non intelligeret quod 
Concilium quaestionem de pace tractans etiam per summa capita bellum et 
arma atomica non clare condemnaret. Nequit enim Concilium positionem in 
hac re eligere quae saltem menti Ioannis XXIII non responderet. Ipse autem 
clare inter alia declaravit: « Quare aetate hac nostra, quae vi atomica glo¬ 
riatur, alienum est a ratione bellum iam aptum esse ad violata iura sar¬ 
cienda » (Litt. Enc. Vacem in terris : A.A.S., 55 [1963], p. 291). 

4. Non sufficiunt autem declarationes etsi solemnes Summi Pontificis 
vel episcoporum, vel Concilii quibus explicite et clare damnantur usus et 
fabricatio armorum nuclearium. Haec condemnatio est utilissima et neces¬ 
saria et non debemus timere eam saepissime repetere. Oportet tamen simul 
adlaborare ut fideles nostri huic doctrinae adhaereant modo ita firmo et 
practico ut coniunctim cum aliis christianis et omnibus civibus bonae volun¬ 
tatis creent et promoveant in omnibus terrae nationibus opinionem publicam 
huic usui et fabricationi armorum nuclearium totaliter sese opponentem. 
Ut aiebat em. card. Bea: « Omnes christiani simul faciunt quasi 1.000.000.000 
hominum per universam terram dispersos. Vos potestis imaginari quid hoc 
pro humanitate significaret si omnes isti in completa unitate agerent relate 
ad quaestionem sicut illam armorum nuclearium ». 


57 

Exc.mus P. D. IOSEPH HOFFNER 
Episcopus Monasteriensis 

Ad par. 23 haec animadvertere velim: 

1. Par. 23 de vita oeconomica et sociali tractat, quin conceptus clare 
definiantur. Conceptus non eo lucidiores evadunt, quod nomen adiectivum 
« verum » addatur, sicut in schemate fieri solet; passim enim de « vera » evo¬ 
lutione oeconomiae (pag. 20, lin. 13), de « vero » incremento (pag. 21, 

lin. 5), de « vera » responsabilitate ( Adnexa, pag. 5), de « vera » cultura 
(pag. 25, lin. 20), de « vero » amore (pag. 23, lin. 25), de « vera » pace 
(pag. 30, lin. 29) sermo est. Additio vocabuli « verum » saepe signum confu¬ 
sionis conceptuum est. Scire volumus, quid praecise sit « vera » evolutio, 
« vera » responsabilitas etc. Investigavi, num saltem in adnexis bi conceptus 
clarius definirentur. Attamen in pag. 5 adnexi hoc dictum mirum inveni: 
« Sine vera responsabilitate nemo potest esse persona et membrum com¬ 
munitatis ». Si hoc verum esset, homines mente aegrotantes et propria re¬ 
sponsabilitate carentes non essent personae et membra societatis, quod con¬ 
sequentias perniciosas haberet. Schema, ni fallor, in aliquibus locis nimis 
« existentialistice » sonat. 

Imprimis in hac paragrapho clare determinandum est, quid sub his 
formulis: « vita socialis », « actio socialis », « res socialis », « progressus so¬ 
cialis », « ordo socialis » concrete intelligendum sit. Logice loquendo et 
ad mentem Encyclicarum Rerum novarum, Quadragesimo anno, Mater et 
Magistra ordo et vita socialis nihil aliud est quam ordo et vita societatis hu¬ 
manae. Ordo vero et vita societatis « velut in sinu suo » ( Rerum novarum, 
n. 37) tum vitam culturalem, tum vitam oeconomicam comprehendit, quia 
vita socialis ut genus habenda est, vita autem culturalis et oeconomica ut 
species eius. Inde non licet vitam culturalem et vitam oeconomicam et vitam 
socialem simpliciter et pari ratione iuxtaponere, sicut in schemate fit. Vita 
oeconomica vitae sociali nec iuxtaponitur nec contraponitur, sed pars eius 
est. Dispositio igitur capitis quarti mutanda est. 

2. Pag. 27, lin. 14 dicitur: « Ecclesia nulli particulari systemati oeco¬ 
nomico obligatur ». Ne hoc valde generale dictum erronee intelligatur, at¬ 
tendendum est, quod systema oeconomicum collectivisticum negans ius pro¬ 
prietatis privatae doctrinae sociali Ecclesiae contradicit. Si unus vel pauci 
homines plena et suprema potestate totum systema oeconomicum reipublicae 
gubernant, dictaturam exercent non tantum in re oeconomica, sed etiam in 
ambitu educationis et culturae et scientiarum et religionis, ita ut libertas 
et dignitas personae humanae in discrimen vocentur. 

3. Quae de vita laboris hominum nostri temporis in schemate dicuntur, 
conditionibus societatis modernae non iam correspondent. Schema enim 
supponere videtur in societatibus industrializatis quasi omnes homines in 
« processu productionis » et « in officinis » (pag. 27, linn. 31-33) operam 
suam dare. Revera autem vita oeconomica cum processu productionis non 
coincidit. E contra, in societatibus evolutis numerus hominum in processu 
productionis laborantium propter usum machinarum et propter automatio- 
nem de anno in annum relative diminuitur, dum numerus eorum, qui in 
transportatione et in distributione bonorum et in aliis officiis vitae oeco¬ 
nomicae operam dant, valde accrescit. Notandum etiam est vitam laboris 
nostris temporibus nullo modo ad rem oeconomicam coarctatam esse. Nam 
millia millium hominum in administratione publica, in cura pro infirmis, in 
investigatione scientifica, et in multis aliis officiis non oeconomicis, prae- 

sertim in educatione, formatione et instructione iuventutis operam dant. 
Sicut in saec. xxx problema operariorum — vel sic dicta quaestio socialis — 
omnium animos movebat, ita in secundo dimidio saec. xx quaestio de promo¬ 
venda educatione et formatione iuventutis — hodie numero vehementer accre¬ 
scentis — problema gravissimum est, tum in nationibus iam evolutis, tum in 
nationibus minus evolutis. De his quaestionibus schemati silere non licet. 

4. Pag. 24, lin. 14 de difficultatibus « sociopsycho/ogiah » sermo est. 
Loco « sociopsychologicis » dicatur « sociopsychicis »; nam sociopsycholo- 
gia scientia est; sponsi autem non habent difficultates scientificas, sed psy¬ 
chicas. 


58 

Exc.mus P. D. THOMAS HOLLAND 
Episcopus Salfordensis 

Loquor de « lege Dei » in linn. 25-28, pag. 24. Prorsus necessarium 
iudico illam amplius determinare; amplius quam in adnexa. In hunc finem 
libenter acciperem principium ab exc.mo relatore art. 21: scii, nil admit¬ 
tendum quod opponitur naturali orientationi actus coniugalis vel destruat 
eius vim significandi amorem personalem et coniugalem. 

Iam (in limine disceptationis de hoc schemate in genere) quaesitum est: 
quae est doctrina catholica de usu matrimonii, quasi magna quaestio sine 
cuius solutione multa in schemate destituuntur omni pondere. 

Estne quaestio omnino aperta? A quibusdam, certe, ex omni ordine in 
Ecclesia, tractatur quasi ita aperta esset. 

Unusquisque respondebit iuxta conscientiam suam. Testimonium meum 
reddo post adaequatum, ut spero, conamen ad intelligendam aliam partem. 
Humiliter et firmiter dico: quaestio non est aperta. Quidquid sit de illis 
casibus, sibi a Summo Pontifice reservatis (pro sapientia sua), ubi agitur, 
ut puto, de applicatione principiorum, ipsa principia firma manent. « Lex 
Dei », seu doctrina catholica, est et erit illa proposita in Encyclicis Pii XI 
Casti connuhii et ab eius successore confirmata. In quantum rem iudicare 
possum, haec doctrina praesefert omnes notas magisterii ordinarii univer¬ 
salis. Non enim potest haberi melior panis quam qui ex farina fit: nec cla¬ 
rior usus praedicti magisterii quam qui in hac doctrina habetur. 

Qui hoc negant, incipiunt provocare ad collegialitatem. Non negant omnes 
pastores concorditer cum capite doctrinam hanc docuisse: dubia tamen 
movent de qualitate consensus. Forsan, dicunt, effectus fuit inertiae, vel 
nimiae reverentiae erga tantos Pontifices? 

Duo hic dicenda sunt: 1) legenti Casti connuhii evidens est Pium XI 
conscie et explicite se fecisse vocem traditionis catholicae; 2) principium col- 
legialitatis non impedit quominus caput Collegii hoc per se, motu proprio 
faciat. Petrus enim confirmat fratres. Quid quaeso dicendum erit de deci¬ 
sione quoad quaestiones Summo Pontifici nunc reservatas? Non loquetur 

maiore vi quam suus predecessor. Eritne ergo expectandum donec unus¬ 
quisque nostrum faciat crisim personalem eius doctrinae et consulat gregi suo? 

Saltem suffragium meum non est datum pro huiusmodi collegialitate. 
Actum esset semel et pro semper de magisterio ordinario et universali. 

Doctrina illa praeterea non est proposita (ut videtur supponi) nude et 
scholastice, sine debita ratione humanae conditionis. Explicite tamen colli¬ 
gata est cum duabus veritatibus quae infrequentius audiuntur in praesenti 
discrimine: scii. 1. quod nec hodie Deus impossibilia iubet, cum, sicut 
in ceteris difficilibus mandatis, orantibus non deest cum adiutorio gratiae 
Eius; 2. quod pastores vere miserentur super turbam quando viam man¬ 
datorum ostendunt, nam vere est via vitae; nec alia via progrediuntur viri 
et mulieres ad personalem perfectionem et gaudium tranquillae conscientiae. 

Certe non aliter quam cum his duabus veritatibus proponenda est hodie 
doctrina traditionalis; immo medicina misericordiae, si unquam, nunc ab 
Ecclesia est materne applicanda. Aperte admittamus ulteriores desiderari 
progressus in applicatione principiorum, nec ullum subsidium scientificum 
praetermittendum esse ut res iuste solvantur. Hic et nunc offeramus illam 
instructionem, illam methodum (nimis leviter a multis consideratam) quibus 
boni coniuges problema solvere possunt intra fines doctrinae traditionalis. 
Oremus, penitentiam agamus, anxiemus, compatiamur super multitudinem 
sicut nunquam in historia: nam tempora mala sunt pro illis qui volunt caste 
vivere. 

Si vero e contra silentio nostro aperimus portam ad ulteriora dubia de 
doctrina Casti connubii, quae alia doctrina magisterii ordinarii secura erit? 
Quomodo ipsa Ecclesia eadem maneret cum Ecclesia saeculorum? 

Non semel in historia Ecclesia salvavit civitatem terrestrem quia filii 
eius fideles ipsi et Deo inveniebantur, et renuentes viam mortis auctores 
fuerunt sanarum solutionum, non sine afflatu divino. 

Ut illa foecunda fidelitas ingeniorum catholicorum apte stimuletur in ser¬ 
vitium societatis, unum praerequiritur: clara cognitio viae vitae, seu Legis 
Dei. 

Concludo ergo postulando ut expressio « Lex Dei » in locis praeindicatis 
congrue amplificetur. 

[Adhaeserunt etiani\ Beck George, arch. Liverpool; Black James, ep. Paisley; 
Cowderoy Cyril, ep. Southwark; Cunningham James, ep. Hexham e Newcastle; 
Dwyer George, ep. Leeds; Eliis Edward, ep. Nottingham; Foley Brian, ep. Lan- 
caster; Grasar William, ep. Shrewsbury; Gray Gordon, arch. S. Andrews e Edin- 
burgh; Grimshaw Francis, arch. Birmingham; Hart William, ep. Dunkeld; Heenan 
John, arch. Westminster; McGee Joseph, ep. Galloway; McGill Stephen, ep. Argyll 
e the Isles; Murphy John, arch. Cardiff; Parker Thomas, ep. Northampton; Petit 
John, ep. Menevia; Restieaux Cyril, ep. Plymouth; Rudderham Joseph, ep. Clifton; 
Scanlan James, arch. Glasgow; (Wall Bernard, ep. Brentwood; Grant Charles, ep. tit. 
Alinda; Hornyak Augustine, ep. tit. Ermontis; Pearson Thomas, ep. tit. Sinda; 
Tickle Gerard, ep. tit. Bela; Ward James, ep. tit. Sita; Wheeler William, ep. tit. 

Teudali; Maloney David, ep. tit. Ruspe; Rush Francis, ep. Rockhampton; Muldoon 
Thomas, ep. tit. Fessei; Mahon Gerald, SG S. Ioseph M. Hili; Mansourati Ignazio, 
arch. tit. Apamea di Siria; Civardi Luigi, ep. tit. Tespia; Quinn Augustine, ep. 
Kilmore; Philbin William, ep. Down e Connor; O’ Boyle Patrick, ep. Killala; Finn 
Richard, ep. Ibadan; Boisguerin Renatus, ep. Suifu; Hagan James, ep. Makurdi; 
Moloney Michael, ep. Bathurst in Gambia; Dery Peter Poreku, ep. Wa; Power 
William, ep. Antigonish; Crawford John, ep. tit. Caffa; Flores Martin Jaime, ep. 
Barbastro; Ryan James, ep. tit. Margo; Pinera Carvallo Bernardino, ep. Temuco; 
Gran Willelm, ep. tit. Rafia; Hacault Antonio, ep. tit. Media; Raymond Leonard, 
arch. Nagpur; Billington Vincent, ep. Kampala; McCann Owen, arch. Cape Town; 
Conway William, arch. Armagh; Farren Neil, ep. Derry; Morris Thomas, arch. 
Cashel; 0’Doherty Eugene, ep. Clogher; Walsh Joseph, arch. Tuam; Rodgers 
Joseph, ep. Killaloe; Dooley John, arch. tit. Macra; Dunne Patrick, ep. tit. Nara; 
Thomas Albert, ep. Bathurst; Fernandes Angelo, arch. tit. Neopatrasso; Cordeiro 
Joseph, arch. Karachi; Gleeson James, arch. tit. Aurusuliana; Hali Frederick, ep. 
tit. Castra; Hettinga Nicholas, ep. Rawalpindi; Vos Jan, ep. tit. Cnido; Buis James, 
ep. tit. Astipalea; de Reeper John, ep. Kisumu; De Wit Cornelio, ep. tit. Amiso; 
Peeters Julius, ep. Buea; Ireland James, praef. ap. Falkland Islands; Davies Colin, 
praef. ap. Ngong. 


59 

Exc.mus P. D. EDUARDUS JETTE 
Episcopus tit. Tabenus, adm. ap. s. p. ]oliettensis 

Le schema sur 1’Eglise dans le monde touche, au n. 21, pp. 22 ss., un 
sujet d’une brulante et tragique actualite. La morale conjugale. 

II semble s’orienter vers une solution acceptable, v. g. p. 23, ligne 9; 
il assigne comme une des fins du mariage « mutuum viri et mulieris adiuto- 
rium »; p. 24, lignes 13 et 14, il reconnait « sponsos... multis et gravibus 
ipsos praepediri difficultatibus »; il souhaite enfin, p. 24, lignes 32 et 33, que 
Pon travaille pour que « complexus ordo a Providentia naturae indutus altius 
in dies exploretur ». 

Malheureusement, il n’ouvre aucune porte de sortie. Pis encore, il con- 
firme implicitement un etat de choses apparemment inacceptable pour la 
conscience universelle. Tant que Pinterpretation rigoriste et arbitraire (?) de 
la loi naturelle etait le fait de theologiens — meme eminents — on pouvait 
esperer, mais si PEglise elle-meme, dans un Concile, vient apposer un sceau 
definitif sur une porte deja fermee, ce sera plus qu’une immense deception, 
ce sera une irreparable perte de confiance et de prestige pour celle qui a 
mission de conduire les hommes a leur salut. A 1’interieur, on doutera encore 
plus du bien-fonde de ses exigences qui condamnent un nombre incalculable 
d’ames a vivre dans le peche mortel; a 1’exterieur, on aura nettement Pim- 
pression que ce n’est pas la la voix de Dieu. 

Le malaise semble venir d’une lointaine confusion entre 1’abus d’un 
plaisir sensible et son legitime usage. Pendant des siecles, on a eloigne de 

Punion eucharistique les epoux qui venaient de pratiquer Punion conjugale. 
Pour les Jansenistes, meme le baiser de la mere a son petit enfant etait sus- 
pect. La methode Ogino-Knaus a d’abord rencontre de vives apptehensions, 
sinon une sourde hostilite. Ce n’est qu’hier qu’on a ose parier tout haut 
d’une honnete regulation des naissances. 

Aujourd’hui, on devrait enfin parier ouvertement du devoir de Pamour 
conjugal et du droit qui en decoule, meme dans les cas ou il existe un devoir 
serieux d’eviter une prochaine procreation. La saine et necessaire evolution 
de la morale catholique en est rendue la. Si nous n’agissons pas aujourd’hui, 
cela se fera demain et 1’Eglise portera Paccusation d’etre toujours un siecle 
en retard et de brandir abusivemente Pepouvantail de la damnation. 

Le role d’un Concile est de fixer des principes d’une certitude absolue. 
Les details d’application regardent la conscience individuelle eclairee par 
des theologiens prudents et competents. 

Et nous voici au nceud du probleme: jusqufici le grand principe qui a 
domine la morale conjugale etait le suivant: la fin naturelle du mariage est 
la procreation et Peducation des enfants. Cette fin est e vidente, on 1’ap- 
pelle « premiere ». On en reconnait une autre aussi, dite « secondaire » et 
qui est la pratique d’un amour conjugal honnete. 

Ce qui est troublant, c’est qu’on accorde au mot « secondaire » un sens 
voisin de « negligeable » et au mot « premiere », un sens d’exclusivite telle 
qu’elle semble absorber toute la finalite du mariage et que la pratique de 
Pamour conjugal doive toujours et sub gravi eviter ce qui s’opposerait a la 
procreation — meme dans les cas ou cette procreation est moralement a 
eviter. 

II semble aventureux de declarer en Concile et au nom de Dieu que Pim- 
portance de la fin dite premiere Pemporte a ce point sur celle de Pautre, 
et de consacrer ainsi definitivement une reglementation morale dont la cons¬ 
cience universelle regarde les consequences avec etonnement. 

1. Une fin dite « premiere » qu’il est impossible d’avoir en vue dans 
Pimmense majorite des cas, v. g. quand Pepouse est deja enceinte ou que 
Pun des conjoints est sterile, fin a laquelle on accorde une sorte d’exclusivite 
alors qu’on est libre de 1’exclure deliberement, quand les epoux, pour de 
bonnes raisons, choisissent les periodes agenesiques. 

2. Une autre fin dite « secondaire », alors que par nature — pas necessai- 
rement par vice — Phomme tranche sur le reste de la creation par une pro- 
pension tres marquee a multiplier ses relations conjugales bien plus que le 
nombre de ses enfants; « secondaire», alors que cette fin, a elle seule, 
justifie pleinement de tres nombreux mariages ou la procreation est im¬ 
possible. 

3. Des pays entiers ou les pretres n’osent plus parier du probleme en 
chaire et craignent de se 1’entendre poser au confessional. 

4. D’autres pays, moins evolues, ou Pon en parle encore avec le resultat 
qu’une masse de fideles ne croient plus a cet enseignement et « s’arrangent 

avec le bon Dieu », qu’un grand nombre d’autres, plus dociles, acceptent 
1’enseignement et se resignent a vivre en etat de peche mortel en attendant 
Fage liberateur et qu’une faible minorite reussit a surnager a coup d’he- 
roisme. 

Le Concile est-il justifie de consacrer definitivement ce statu quo en 
declarant meme implicitement (cf. v. g. p. 24, ligne 25, « dum legem Dei in¬ 
culcant ») que 1’enseignement tel que donne dans nos grands Seminaires est 
Finterpretation absolument sure et certaine de la loi naturelle? 

Ne repondrait-il pas mieux aux vceux du Createur en entrant courageu- 
sement dans Fevolution en cours et en s’abstenant de maintenir une inter- 
pretation trop rigide de la fin naturelle du mariage? II suffirait pour cela 
de laisser aux theologiens la liberte de presenter une formule plus nuancee, 
plus realiste, celle-ci par exemple: la pratique d’un amour conjugal honnete 
et normalement fecond. 

Est-il bien etabli que, dans la pensee de Dieu, la fin du mariage n’est 
pas unique (« erunt duo in carne una »), avec deux resultats a obtenir selon 
les lois de la prudence et de la generosite? 

Des abus? II y en a partout, mais cette fois le monde les imputerait a 
la faiblesse humaine plutot qu’au rigorisme d’une Eglise qui se veut presente 
au monde par la charite. L’exemple des couples genereux serait plus en- 
trainant parce que aux yeux de la multitude, ces couples prendraient figure 
de heros et non pas de naives victimes. 

Cette formule, semble-t-il, trouverait un fidele echo dans la conscience 
universelle, reflet du plan divin; elle s’ adapter ait a notre epoque ou le pro- 
bleme se pose de fagon plus aigue; elle serait meme l’echo de la voix de Dieu: 
lors du premier mariage, Dieu dit: « Faciamus ei adiutorium simile sibi », 
et, a des millenaires dfintervalle, le Verbe de Dieu ajoute: « Erunt duo in 
carne una ». 

N.B. Le soussigne s’abstiendra de parier en seance reguliere, crainte 
d’un scandale dans la presse; il ose a peine ecrire, conscient de ses limites, 
mais il se croit dans 1’obligation de le faire, obligation d’autant plus grave 
que, apres avoir vu un grand nombre d’eveques de differents pays et quelques 
theologiens de grand renom, il constate que la plupart ont le meme senti- 
ment. Il croit son devoir accompli en s’en remettant au jugement de la Com- 
mission chargee de ce schema. Que l’Esprit-Saint 1’assiste. 

60 

Exc.mus P. D. NARCISSUS JUBANY ARNAU 
Episcopus Gerundensis 

Ad n. 21. Schema nostrum ad hoc tendit: ut Ecclesia colloquium insti¬ 
tuat cum omnibus hominibus nostri temporis, absque ulla distinctione, ita 
tamen ut doctrina Ecclesiae solide, substantialiter integra, plene conformis 

cum traditione et magisterio proponatur, ne forte ex hoc colloquio cum 
omnibus hominibus, christifideles — ad quos praeprimis colloquium nostrum 
dirigi debet — grave nocumentum patiantur. 

Iam vero ad hunc finem apte consequendum, quando « de dignitate 
matrimonii et familiae » sermo fit in cap. IV, 21, verum signum nostri tem¬ 
poris perfici debet, quod homines nostrae aetatis ducat ad facilius et plenius 
capiendum quantum doctrina Ecclesiae de matrimonio et familia conferre 
possit ad problemata quae nostro tempore ipsos maxime angunt recte sol¬ 
venda. 

In schemate signum seu nota characteristica nostri temporis quod attinet 
ad matrimonium et familiam, supponitur et asseritur esse « amor coniugalis ». 
Hoc absque probatione supposito, conamen fit structurandi doctrinam Eccle¬ 
siae de matrimonio et familia — immo, et de morali sexuali universa —, 
super fundamentum « amoris coniugalis ». 

Attamen, schema accipiendo « amorem coniugalem » ut fundamentum 
seu ut cardinem structurae matrimonii et familiae, incurrit in haec incom¬ 
moda: 

1) Discedit ab expositione huc usque traditionali, inde a S. Augustino 
ad Pium XII, iuxta quam structura matrimonii in suis cardinibus fundamen¬ 
talibus nitebatur in ordinatione naturali primaria matrimonii et familiae ad 
procreationem et educationem prolis. Huiusmodi cardines sunt: hierarchia et 
essentialis subordinatio finium matrimonii, proprietates essentiales unitatis 
et indissolubilitatis, exigentiae legis divinae in usu matrimonii, notio copu¬ 
lae coniugalis ex qua pendet notio inconsummationis pro concedenda di¬ 
spensatione super rato, et notio impotentiae seu incapacitatis sexualis na¬ 
turalis ad matrimonium contrahendum, elementa essentialia consensus matri¬ 
monialis. 

2) Introducit fundamentum novum in doctrina — quod prima vice 
in documento magisteriali consignaretur —, insufficiens ad structuram matri¬ 
monii in tota sua complexitate sustentandam et explicandam, et quod maxime 
periculosum est pro morali coniugali et totius vitae christianae, cum potius 
exaltet aspectus hedonisticos matrimonii quam eius inderogabiles exigentias 
naturales a Deo Creatore statutas et a Christo Redemptore firmatas ac ele¬ 
vatas. 

3) Reflectit spiritualismum quemdam vagum ac aliquantulum exal¬ 
tatum, qui dum pro christifidelibus est deficiens et periculosus quia non 
satis exhibet exigentias ascesis et mortificationis christianae, pro non chri- 
stianis facit doctrinam matrimonii et familiae, quae fundamentaliter est iuris 
naturalis, prorsus inintelligibilem et arcanam ob nimiam insistentiam in sym- 
bolismo supernaturali matrimonii christiani. 

4) Non tangit quaedam problemata nostri temporis quae maxime 
violant « dignitatem matrimonii et familiae », verbi gratia divortium, labe- 
factionem fidelitatis coniugalis, violationem legis divinae in usu matrimonii, 
et in conservanda vita iam generata, ac si schema non auderet doctrinam ca- 

tholicam circa matrimonium in tota sua integritate proponere quia ab homi¬ 
nibus nostri temporis ut nimis rigida parumque conformis cum exigentiis 
humani amoris iudicatur. 

5) Eligit ut « signum nostri temporis » aliquid quod non est signum 
magis characteristicum matrimonii et familiae in nostra aetate. Nam si ma¬ 
trimonium et familia considerantur prout de facto in mundo hodierno exi- 
stunt cum tanta facilitate ad divortium faciendum, tanta indulgentia ad con- 
nivendum adulterio, tanta indisciplinata libertate omnium membrorum fami¬ 
liae, nemo affirmare poterit, proh dolor, « amorem coniugalem » constituere 
signum nostri temporis quod possit homines nostrae aetatis ad colloquium 
cum Ecclesia ducere eosque iuvare ad doctrinam christianam cognoscendam 
et intelligendam. 

Signum nostri temporis, quemadmodum in toto fere schemate affirma¬ 
tur, est « dignitas personae humanae », quae utpote intelligentia et volun¬ 
tate libertatis praedita, iura et officia habet « a sua ipsius natura directo et 
una simul profluentia ». Quae propterea, « ut generalia et inviolabilia sunt, 
ita mancipari nullo modo possunt » (IoaNnes XXIII, Vacem in terris : A.A.S., 
55 [1964], p. 259). 

Conscientia dignitatis humanae secum fert non solum conscientiam iu- 
rium inviolabilium , sed etiam conscientiam officiorum inderogabilium per¬ 
sonae humanae, quae certe fundamentum cuiuslibet consortii humani vitae¬ 
que consociatae constituunt. 

Doctrina ergo de dignitate matrimonii et familiae structuretur oportet 
in nostro schemate — dato huius fine specifico — super fundamentum digni¬ 
tatis personae humanae cum suis iuribus et officiis fundamentalibus, quo 
obtinebitur doctrinae expositio non solum solida minimeque recedens a doc¬ 
trina traditionali, sed etiam comprehensibilis et acceptabilis pro hominibus 
hodiernis, siquidem eis exhibebitur sub vero signo nostri temporis. 

Ordo logicus expositionis posset esse hic : 

1. Homo ius habet inviolabile eligendi vitae statum quem praeoptet, 
ture ergo gaudet inviolabili ineundi matrimonium ad familiam propriam 
constituendi. Hoc iure, utpote ab ipsa natura profluente, a nulla humana 
potestate privari potest. Cum tamen homo in societate vivat, Auctoritatis 
publicae est ius subditorum ad matrimonium protegere, id cum exigentiis 
boni communis ordinare ac iuridice disciplinare etiam per leges irritantes 
vel inhabilitantes si et in quantum necessarium sit ad bonum commune 
efficaciter protegendum et promovendum. Pro baptizatis auctoritas compe¬ 
tens est Ecclesia; pro non baptizatis potestas civilis. 

2. Homo est liber ad ineundum matrimonium familiamque propriam 
condendam, at non pendet ab eius arbitrio naturam mutare matrimonii so¬ 
cietatisque familiaris cum sua specialitate specifica suisque proprietatibus 
essentialibus, cum hae determinatae sint immutabiliter in suis elementis es¬ 
sentialibus ab ipso Deo, Auctore naturae. Inter officia fundamentalia horni- 

nis est ut huic ordini naturali se humiliter subiciat eumque reverenter ser- 
vet. Hoc exigit ipsa dignitas personae humanae. 

3. Fines et valores matrimonii ac familiae plures sunt iique omnes 
maximi momenti tum pro felicitate terrena ac salute aeterna singulorum 
familiae membrorum, tum pro stabilitate, pace, prosperitate et progressu 
cuiuslibet societatis humanae. Inter hos fines et valores, habentur plures 
ab ipsa natura statuti ideoque immutabiles. Hi etsi omnes sunt a natura 
intenti non tamen omnes sunt aeque principales et inter se independentes. 
Finis et valor matrimonii ac familiae a natura principaliter intentus est ut 
novi homines convenienter generentur, bene educentur aptique efficiantur 
pro communitate sociali. Praeter hunc finem et valorem primarium matri¬ 
monii et familiae, alii plures fines et valores habentur ab ipsa natura statuti 
qui immediate felicitatem personalem coniugum intendunt, at omnes sunt 
fini et valori illi primario essentialiter subordinati. Hi omnes fines et valores 
non possunt modo exigentiis naturae humanae congruenti obtineri et protegi, 
nisi matrimonium et familia gaudeant unitate et indissolubilitate. Hae pro¬ 
prietates matrimonii ab ipsa missione familiae exiguntur, ideoque sunt ei 
essentiales (hic posset proponi doctrina de absoluta indissolubilitate matri¬ 
monii rati et consummati, et de intrinseca indissolubilitate matrimonii cuiusli¬ 
bet, cum confusio magna habeatur circa sic dictum « divortismum Ecclesiae »). 

4. Familia est nucleus socialis in quo vita humana oritur et genus hu¬ 
manum propagatur. Hoc fit per actum personalem et conscientem utriusque 
coniugis, qui in officio procreationis adimplendo non caeco instinctu sed 
conscia responsabilitate duci debent. Quoad numerum vero filiorum unius¬ 
cuiusque familiae, Ecclesia, etsi semper et etiam nunc consideravit prolem 
numerosam tanquam singularem Dei benedictionem, tamen plene agnoscit 
plures esse posse rationes quae prudentem prolis limitationem suadeant. Ad 
moralitatem vero mediorum quod attinet, doctrina christiana « inde ab ini¬ 
tio tradita neque umquam intermissa » docet « quemlibet matrimonii usum, 
in quo exercendo, actus, de industria hominum, naturali sua vitae pro¬ 
creandae vi destituatur, Dei et naturae legem infringere et eos qui tale quid 
commiserint gravis noxae labe commaculari » (Pius XI, Casti connubii : 
A.A.S., 22 [1930], p. 560). Coniuges prae oculis habeant Deum impossibi¬ 
lia non iubere, facientibus vero quod est in se ipsum non denegare gratiam. 

5. Omnis vita humana valorem sacrum habet et quidem iam ab ipso 
momento, quo oritur et existit. Immo ab ipso momento quo incipit existere 
ius inviolabile habet ad vitam. Unde eum nondum natum supprimere degra¬ 
dationem personae humanae secum fert immo et dignitatem communitatis ho¬ 
minum offendit. 

6. Ipsa dignitas humana exigit ut hi valores — sive matrimonii sive fa¬ 
miliae — qui ab Ecclesia catholica semper edocti et propugnati sunt, a qua¬ 
cumque Auctoritate humana recognosci et protegi debent. 

7. Familia christiana est imago et participatio foederis amoris Christi 

et Ecclesiae (cf. Eph. 5, 32), ita ut coniuges in ipsa matrimonii institutione, 
et factum inveniant propriae elevationis et medium quo testimonium Christi 
in mundo praestare queant. 

In particulari, quoad schema nostrum haec observanda sunt\ 

a) Quoad ea quae omittuntur. 1 . In schemate silentio absoluto prae¬ 
teritur gravissimum problema divortii. Iam vero hoc est primum Concilium 
Oecumenicum quod de matrimonio agit postquam in populis christianis in¬ 
troductum est divortium, a saec. xviii. Si Concilium hac occasione explicite 
ac firmiter hoc non reprobat, ei connivere videbitur. Praeterea hoc silentium 
multum nocere potest catholicis qui contra divortium acriter pugnant in illis 
nationibus ubi lex civilis nondum illud admittit at continui conatus fiunt ad 
illud introducendum. Doctrina quoque de absoluta indissolubilitate matri¬ 
monii rati et consummati clare et explicite proponi deberet, cum non desint 
nostris diebus qui circa eam iam dubium movere incipiant. 

2. Quoad castitatem coniugalem, silentium servatur circa fidelitatem 
Dei qui « facientibus quod est in se non denegat gratiam » ac legem mo¬ 
ralem servandam, etiam in adiunctis extraordinariis. Ex schemate videretur 
deduci continentiam absolutam in matrimonio esse impossibilem etiamsi haec 
exigatur ut unicum medium servandi legem divinam. Nulla invitatio habetur 
ad temperantiam forte indispensabilem ad solvendos conflictus morales vitae 
coniugalis. Nullum verbum de necessitate orationis et aliorum mediorum 
ascesis christianae. Immo in pag. 24 lin. 15 s. habetur haec affirmatio: 
« ... Sancta Synodus sincere agnoscit multis et gravibus ipsos (coniuges) prae¬ 
pediri difficultatibus... quibus perdurantibus amoris coniugalis intima vis fidei 
servatrix et personarum perfectrix, aegre servari possit, nisi ab iis, qui iam 
magnis dotibus personalibus ornati sunt ». Unde deducenda erit quaedam 
impossibilitas moralis observandi legem divinam in quibusdam stadiis infe¬ 
rioribus vitae christianae, etsi fideles omnia faciant quae moraliter facere 
possunt cum auxilio gratiae. Unde ulterius deducendum est eos non peccare 
interim subiective in violatione obiectiva legis divinae, quemadmodum in 
nonnullis scriptis recentioribus satis clare ab aliquibus insinuatur. Potestne 
Concilium probare suo silentio et hac periculosa formula tales tendentias 
et insidiosas insinuationes? Immo si non sapienter occurrit clara propositione 
doctrinae catholicae, eis connivere videbitur. 

3. In schemate laudibus extollitur « generosa foecunditas » matrimonii 
(pag. 23, lin. 11 s.; pag. 24, lin. 1 s.). Attamen in re adeo gravi et actuali 
non exponitur integre doctrina Ecclesiae. Recte quidem insistitur in obliga¬ 
tione coniugum implendi « munus procreandi... cum plena et conscia re- 
sponsabilitate ». At alto silentio praeteritur norma moralis, iuxta quam 
actus coniugalis numquam potest sua vi generativa destitui iuxta doctrinam 
traditionalem fortiter defensam in magisterio pontificio, praesertim Pii XI 
et Pii XII. Hoc silentium in mundo huius temporis, seu in circumstantiis 

concretis actualibus, non potest non confusionem idearum fovere et in detri¬ 
mentum magisterii pontificii cedere. 

b) Quoad textum ipsum schematis. Pag. 23, lin. 11 et ss.: « ...unde 
per ipsos filii, immo et proximus et totus ambitus in quo desit familia, inve¬ 
niant sanctitatis et salutis viam ». Haec affirmatio non potest theologice pro¬ 
bari. Exaggerat munus familiae in ordine ad salutem et sanctificationem, prae¬ 
sertim circa proximos et totum ambitum in quo degit familia. Praeterea 
illud « unde » videtur facere derivare hoc munus familiae ex fine personalis 
sanctificationis et communis Dei glorificationis, qui matrimonio assignatur 
in linea praecedenti, quod quidem probari non potest. 

Pag. 23, linn. 24 s.: In hac descriptione amoris coniugalis desideratur 
explicita affirmatio hunc amorem fovere ac manifestari quoque immo et 
maxime in mutuo sacrificio ad continentiam totalem servandam, si haec exi¬ 
gitur ne violetur lex divina. 

Pag. 23, lin. 39: « Attamen talis est amoris coniugalis indoles, ut matri¬ 
monium natura sua ordinetur ad prolis procreationem et educationem ». Or¬ 
dinatio matrimonii ad prolem, quomodo deducitur ex indole amoris coniu¬ 
galis? Quaenam est ratio huius consequentiae? 

Pag. 23, lin. 34: « Nil sane foecundius amore coniugali fideli atque puro, 
ad profectum ipsorum coniugum, atque ideo societatis et ipsius Ecclesiae ». 
Haec affirmatio est exaggerata ac minime congruens in documento conciliari. 

Pag. 24, lin. 7: Agendo de numero prolis asseritur fideles scire se Deum 
glorificare et seipsos perficere si munus procreandi implere satagunt cum 
plena et conscia responsabilitate, « secundum Dei dona verique amoris nor¬ 
mam ». Haec formulatio adeo vaga et incerta sine expressa relatione ad 
ordinem naturalem et ad reverentiam huic ordini debitam in qualibet mani¬ 
festatione amoris coniugalis, confert ad augendam incertitudinem et confu¬ 
sionem iam existentem. Affirmandum aperte est consciam responsabilitatem 
in procreando debere exerceri non tantum secundum Dei dona verique amo¬ 
tis normam, sed secundum exigentias legis divinae, neque posse haberi verum 
amorem coniugalem, nisi revereatur in usu facultatis sexualis ordo eius 
naturalis ad procreationem, non solum ex regula ordinaria et habituali in 
adiunctis non exceptionalibus, verum etiam in omni actuatione facultatis 
generativae quatenus dependet ab opere hominis libere agentis. 

Pag. 24, lin. 17: Iam supra reicimus assertum «... nisi ab eis qui iam 
magnis dotis personalibus ornati sunt », utpote valde periculosum. 

Pag. 24, linn. 24 s.: Haec ultima paragraphus prorsus omitti posset et 
forte oporteret. Suscitat enim spem circa solutionem problematum moralium 
quae forte solvi saltem immediate non poterunt. Haec falsa spes non potest 
non augere exasperationem eorum qui hodie in adiunctis coniugalibus diffi¬ 
cilibus inveniuntur. 

Summarie ergo concltidendo meum votum, propono-. 1. Textus n. 21 
« De dignitate matrimonii et familiae » cap. IV schematis, ex toto reforme¬ 
tur, accipiendo ut cardinem tractationis non « amorem coniugalem » — quem- 

admodum fit in textu actuali —, sed « dignitatem personae humanae », quae 
et verum signum nostri temporis est et solidum fundamentum praebet ad 
totam doctrinam de matrimonio apte extructurandam et modo hominibus 
nostri temporis acceptabili exponendam. Doctrina integre, clare, vitatis formis 
vagis et ambiguis exponatur. Cura maxima habeatur ne Concilium videatur 
doctrinam novam inducere. Citentur fontes magisterii et in quantum natura 
et finis huius schematis permittunt ipsa verba magisterii, quae saepe tradi¬ 
tione veneranda sunt consecrata, conserventur. Si aliqua quaestione a doc¬ 
trina recepta recedendum esset, Concilium de hoc recessu plenam conscientiam 
habeat oportet, data gravitate materiae quae hic tractatur. 

2. Si autem textus non funditus mutaretur, tunc propono sequentes 
observationes: a) Cum in « mundo huius temporis » divortium constituat 
praecipuam violationem publicam legis divinae contra « dignitatem matrimo¬ 
nii et familiae », Concilium de hoc problemate expressis verbis agat oportet, 
ne eius silentium pro conniventia habeatur. 

b) Ubi schema agit de difficultatibus quibus ad verum amorem con- 
iugalem servandum coniuges saepe praepediuntur (pag. 24, linn. 13 s.) ex¬ 
presse affirmari debet, possibile esse omnibus « facientibus quod est in se » 
observare continentiam perfectam in vita coniugali si quando haec sit uni¬ 
cum medium non violandi legem divinam. 

c ) Ubi agitur de conscia responsabifitate in munere procreandi adim¬ 
plendo (pag. 24, linn. 4 s.), claris verbis affirmetur exigentia legis naturalis 
prohibentis quemlibet usum matrimonii in quo exercendo, actus, de industria 
hominum, naturali sua vi vitae procreandae destituatur, iuxta doctrinam tra- 
ditionalem et magisterii praesertim Pii XI et Pii XII. 

d) Textus integre corrigatur, eliminando omnes formulas ambiguas 
aut quae minus exacte doctrinam referunt. 


* * * 

Omnes observationes quas fecimus circa schema, valent a fortiori pro « Ad¬ 
nexo » II, in quo doctrina de matrimonio et familia, in schemate brevius exposita 
fusius evolvitur, at iisdem tendentiis imbuta iisdemque lacunis et defectibus 
laborans. 

Immo quaestio generalior et in se gravissima suscitatur: Potestne Concilium 
de his quinque « Adnexis » in quibus tot quaestiones adeo difficiles, immaturae, 
implexae maximeque tangentes susceptibilitatem hominum nostri temporis trac¬ 
tantur, aliquam responsabilitatem vel minimam sibi assumere, quin illa adnexa 
accuratissimo examini subiciat? — Dictum est haec Adnexa non habere valorem 
conciliarem. At si ita est, cur rogantur Patres ut observationes et animadversiones 
circa illa ad secretariatum mittant, ut textus emendari valeat? Documentum ita 
elaboratum velis nolis non potest non habere saltem aliquam speciem valoris con¬ 
ciliaris. Auctoritas doctrinalis Concilii necessario aliquo saltem gradu compro¬ 
mittitur. Periculum huiusmodi ambiguae methodi in proponenda doctrina, per 
se patet. Nullum aliud schema huiusmodi « adnexa » habet. Quod attinet vero ad 
nostrum « De Ecclesia in mundo huius temporis », specialis ratio adest ne « Ad- 

nexa » ulla admittantur absque disceptatione conciliari, quia agitur de quaestio¬ 
nibus, circa quas, sub respectu quo exhibentur in schemate et in Adnexis, scientia 
catholica est recens, ideoque in multis punctis est incerta, fluctuans, opinionibus 
personalibus obnoxia, nondum matura. 

Ut de Adnexo II tantum loquamur, et suppositis observationibus quas feci¬ 
mus ad schema circa momentum quod tribuitur « amori coniugali » in structu- 
ratione doctrinae de matrimonio et familia, attentionem suscitamus solummodo 
ad doctrinam quae in « Adnexo » proponitur circa fines matrimonii et exigentias 
legis divinae in usu iurium coniugalium, data eius maxima gravitate. 

Imprimis omnino reprobanda est sollemnitas magisterialis formulae intro- 
ductoriae: « Custos vero sanctitatis matrimonii, S. Synodus, omnes homines bonae 
voluntatis alloquens, monet ». — Si hoc documentum non habet valorem conci¬ 
liarem, quomodo permitti potest ut talis forma magisterialis, vix umquam in hoc 
Concilio adhibita, hic adhibeatur? 

Post hanc sollemnem introductionem, proponitur pressis verbis ac si agere¬ 
tur de declaratione authentica, doctrina de finibus matrimonii et de exigentiis 
legis divinae in usu coniugii. 

1. De finibus matrimonii. Adnexum dicit: « Matrimonii naturae et ordinationi 
contradicunt asserta illorum qui opinantur procreationem et educationem prolis 
esse aliquid secundarium quod aliis bonis matrimonii postponi vel ab eis radicitus 
et arbitrarie separari liceat » ( Adnexa , p. 22 lin. 2). 

Ex hoc textu igitur sequitur non contradicere naturae matrimonii asserta il¬ 
lorum qui opinarentur: a) Procreationem et educationem prolis non esse aliquid 
(aliquem finem) magis principaliter intentum a natura quam alia bona (alios fines) 
matrimonii; b) bonum (finem) procreationis et educationis licere ab aliis bonis 
(finibus) aliquando separare, etsi non radicitus (?) et arbitrarie; c ) dari bona 
(fines) matrimonii quae non sunt essentialiter subordinata procreationi et educa¬ 
tioni prolis; d) dari bona (fines) matrimonii quae sunt bono (fini) procreationis et 
educationis prolis aeque principalia et independentia. 

Iam vero haec doctrina est longe diversa a doctrina synthetice proposita in 
canone 1013 § 1, qui est doctrinalis: « Matrimonii finis primarius est procreatio 
atque educatio prolis; secundarius mutuum adiutorium et remedium concupi¬ 
scentiae ». Et a doctrina decreti Sancti Officii 1 aprilis 1944: «An admitti possit 
quorumdam recentiorum sententia, vel qui negant finem primarium matrimonii 
esse prolis generationem et educationem, vel docent fines secundarios fini prima¬ 
rio non esse essentialiter subordinatos, sed esse aeque principales et indepen- 
dentes. - Negative» (A.A.S., 36 [1944], p. 103). Pius XII hanc doctrinam plu¬ 
ries repetivit ut sese opponeret doctrinis recentioribus (cf. A.A.S., 33 [1941], 
p. 423; 43 [1951], p. 848). 

Concilium non potest nec indirecte quidem approbationem aliquam dare doc¬ 
trinae quae adeo profunde mutat structuram matrimonii, sine accurato examine 
serioque studio. Esset imprudentia haud excusabilis. 

2. De exigentiis legis divinae in usu matrimonii. De hoc puncto scribit 
Adnexum, immediate post verba citata: « Legi divinae et ordinationi matrimonii 
contrarius est etiam omnis deliberatus hominum interventus qui opus personae 
actui coniugali proprium vitiat; nec convenire potest talis agendi modus integri¬ 
tati amoris coniugalis » [Adnexa, p. 22 a lin. 2). 

In nota remittit ad Encycl. Casti connubii. Transcribimus locum, quo facilius 
comparatio institui possit: 

« ... Ecclesia catholica... altam per os Nostrum extollit vocem atque denuo 
promulgat: quemlibet matrimonii usum, in quo exercendo, actus, de industria 
hominum, naturali sua vitae procreandae vi destituatur, Dei et naturae legem in¬ 
fringere, et eos qui tale quid commiserint gravis noxae labe commaculari » (A.A.S., 
22 [1930], p. 560). 

Quam profundae differentiae doctrinales dentur inter utrumque textum fa¬ 
cile animadvertitur: 

Encyclica declarat esse contrarium legi divinae « quemlibet matrimonii usum, 
in quo exercendo, actus, de industria hominum, naturali sua vitae procreandae vi 
destituatur ». Adnexus autem declarat legi divinae esse contrarium « omnem de¬ 
liberatum hominum interventum qui opus personae actui coniugali proprium 
vitiat ». In hac formulatione doctrinae habetur incertitudo magna circa illum no¬ 
vum conceptum « opus personae proprium », nullibi definitum. Sed etiam prae¬ 
scindendo ab hoc, locutio « interventus qui opus personae actui coniugali proprium 
vitiat », etsi posset sensu ampliore intelligi ita ut includeret quoque interventum 
quo actus coniugalis naturali sua vitae procreandae vi ante vel post actum ipsum 
coniugalem destituatur, tamen sensu stricto, prout hic intelligenda est, non de¬ 
clarat contrarium legi divinae nisi deliberatum interventum qui vitiet actum comu- 
galem ipsum, in se consideratum, seu dum ponitur (v. g.: per interruptionem 
actus, vel per eius positionem cum instrumento protegente). Non excludit inter¬ 
ventum, qui extra actum ipsum coniugalem destituat actum sua vitae procreandi 
naturali vi. 

Ut patet hic resolvitur quaestio illa gravissima de « pillulis », ad quam sese 
refert S. Pontifex Paulus VI in sollemni allocutione diei 23 mensis iunii 1964, 
dixit eam esse in studio ac promisit: « Ne daremo pertanto presto le conclusioni 
nella forma che sara ritenuta piu adeguata all’oggetto trattato e alio scopo da 
conseguire » (A.A.S., 56 [1964], p. 588). 

Concilium non potest permittere ut quaestio' adeo gravissima et in qua Ro¬ 
manus Pontifex manus apposuit, praeiudicetur immo et resolvatur in documento 
quod speciem aliquam habet documenti conciliaris, et de cuius auctoritate tot 
dubia moveri possunt. 

Conclusio. Quod attinet ad Adnexa, cum Concilium non possit de illis discep¬ 
tare neque ex alia parte prudens sit ut aliquam vel minimam responsabilitatem 
de illis sibi sumat, non restat nisi ut Concilium ab illis prorsus praescindat 
— et hic expresse dicatur oportet ad vitandas confusiones —, illaque remittat 
ad Commissionem post Conciliarem, quae habita ratione Animadversionum quae 
a Patribus conciliaribus exhibitae sunt, documentum non conciliarem conficiat, 
forma, quam Summus Pontifex aptiorem iudicaverit, promulgandum. 

In particulari. Adnexum II, « De matrimonio et familia » non potest pro¬ 
bari nisi corrigatur iuxta correctiones in schema inducendas. Doctrina quam pro¬ 
ponit circa fines matrimonii atque circa exigentias legis divinae in usu iurium 
coniugalium, utpote longe recedens a doctrina huc usque a Magisterio proposita, 
quaestionemque gravissimam de usu mediorum anticonceptionalium furtive praeiu- 
dicet, omnino omittenda est in « Adnexo » nisi prius in schema, post disceptatio¬ 
nem conciliarem, recepta fuerit. 

* * * 

N. 21, qui de dignitate familiae et matrimonii pertractat, veluti « in pe¬ 
tram scandali » nostri schematis conversus est. Ratio est quia de quaestione 
gravissima agit. 

Sane finis schematis hic est: a) colloquium instituere cum christianis et 
cum omnibus hominibus bonae voluntatis. Iamvero, iuxta verba Pauli VI, 
in colloquio « veritas cum caritate, intellegentia cum amore » copulari de¬ 
bent: quod quidem non semper res facilis est. 

b) ex alia parte, iuxta relatoris verba, n. 21 synthesim doctrinalem tradere 
vult, quae sponsos christianos conducere possit ad sanctitatem acquirendam. 

Difficultas quidem praecipua consistit in hoc: veram syntesim doctrinalem 
cum caritate hominibus tradere. Ad quod sequentes observationes forte inser¬ 
vire poterunt: 

1. Probe distinguendum est inter veritatem certam et meram hypothesim\ 
illa doceri potest cum auctoritate; non autem secunda. 

2. Multa dicta sunt in magisterio Romanorum Pontificum, praesertim in 
litteris encyclicis, de matrimonio et familia: quare certo cognoscendum est 
utrum et quousque possibile sit ab eorum doctrina recedere. Sc. de valore 
dogmatico magisterii pontificii gravissima quaestio ponitur. 

3. Etiam clare distinguendum est quisnam sit valor theologicus nostri 
schematis: omnia enim sollemniter a Concilio promulgata, acervum doctri¬ 
nae constituunt, a quo in futuro recedere non licebit. 

Consequenter: Concilium, docens de matrimonio et familia, perspicue 
cognoscat prius oportet, utrum scientifice et theologice ea quae docentur 
matura et certa sint. 

Hoc requiritur hac ratione: quaestio princeps in hac materia est illa 
de matrimonii finibus, quae maximum momentum habet in triplici plano, 
theologico, morali et iuridico. E. g. in plano iuridico, a recta intellegentia 
finium matrimonii multa pendent: verbi causa, notio copulae coniugalis, ex 
qua ratio inconsummationis ad concedendam dispensationem super rato; notio 
impotentiae ad matrimonium contrahendum; elementa essentialia consensus 
matrimonialis, etc. 

Quid ergo? Quisnam esse debet labor Ecclesiae? Tacere? nullo modo, 
quia omnino non licet. 

1. Sane, erga matrimonium et familiam — eodem modo ac erga alios 
valores vitae humanae — Ecclesia suum mysterium praesentiae et servitii 
perficere debet. Propter hoc existit in mundo et ad hoc per Apostolos missa 
est praedicare omnes gentes: ut Ecclesia fiat praesens, sua quidem praesentia 
sanctificatrice. 

2. Quando Ecclesia matrimonium et familiam contemplatur et homini¬ 
bus alloquitur, debet simul haec tria demonstrare: a) suam solidarietatem 
cum mundo, debitum familiae valorem tribuendo; b) suam separationem, 

realitates terrestres vero amore contemplando in plena visione mysterii crea¬ 
tionis; c ) suum optatum omnia recapitulandi in Christo. 

Iamvero sequentia negari non possunt, quia constituunt vera facta nostri 
temporis: ex una parte, difficultates quas homines patiuntur ad integram 
moralitatem servandam in vita matrimoniali, quum tot tantaque sint, sive 
in ordine idearum sive in ordine morum , quae bonae voluntati vere officiunt; 
ex altera parte, actualis existentia solidae investigationis theologicae — vera 
consideratione et attentione dignae —, quaeque difficilem quaestionem de 
finibus matrimonii retractat ac sub nova luce proponit. 

His omnibus positis censeo: 1) quaestione de re matrimoniali ac fami¬ 
liari — quae profunde tractari debent a Concilio, quia id omnino exigitur 
a caritate quam colloquium supponit —, praeter ea quae in hoc schemate 
exponi possunt, et debent, complete et profunde pertractentur in schemate 
« De Matrimonii Sacramento ». Praecedat quidem profunda illa investigatio 
quam Em.mus Suenens postulabat. 

Ratio est haec: quaestiones de matrimonio, in ordine morum, eamdem 
attentionem merentur ac illae quaestiones quas, in ordine fidei, Concilium 
disceptavit v. g. quoad fontes revelationis aut quoad collegialitatem. Imo et 
investigatio circa fines matrimonii, uti iam supra dictum est, perspectivam 
valde mutare potest, sive in plano morali sive in plano iuridico. 

2) In nostro autem schemate, ea quae dicuntur in n. 21, sub alio ordine 
proponantur, ut homo nostri temporis veluti manuduci possit e sua proble- 
matica actuali ad mysterium matrimonii christiani integre intelligendum. 

Ideae hunc ordinem habere possent, fundatae in dignitate personae huma¬ 
nae. Summatim expono: 

a) Homo ius habet inviolabile ad eligendum vitae statum quem prae¬ 
optet. Iure ergo gaudet inviolabili ineundi matrimonium ad familiam pro¬ 
priam constituendam. 

b ) Familia diversos aspectus habet, oeconomicum, culturalem et mo¬ 
ralem. Valor horum aspectuum elucet ex missione, quam familia habet: haec 
autem alia non est, nisi novos homines procreare, educare et aptos efficere 
pro communitate sociali. 

c) Matrimonium veluti cellulam essentialem constituit, e qua vita hu¬ 
mana oritur et genus humanum propagatur. Iamvero filiorum procreatio fit 
per actum personalem et conscientem viri et mulieris, in quo exercendo iura 
et obligationes in eis revera dantur. 

d) Omnis vita humana valorem sacrum habet et quidem ab ipso mo¬ 
mento, quo existit. Sane eam supprimere atque mutilare degradationem per¬ 
sonae humanae secumfert, immo et dignitatem totius communitatis homi¬ 
num offendit. 

e) Ipsa dignitas personae humanae exigit ut hi valores — sive matri¬ 
monii sive familiae —- qui ab Ecclesia catholica semper propugnati ac edocti 
sunt — a quacumque auctoritate humana recognosci ac protegi debent. 

/) Familia christiana est imago et participatio foederis amoris Christi 
et Ecclesiae, ita ut coniuges in ipsa matrimonii institutione, et factum inve¬ 
niant propriae elevationis et medium quo testimonium Christi in mundo 
praestare queant. 


61 

Exc.mus P. D. PETRUS KALWA 
Episcopus Lublinensis 

I. Nonnulli Patres in discussione super hoc argumentum de dignitate 
matrimonii et familiae iam animadverterunt, et quidem merito, illic deesse 
solidum fundamentum theologicum, ex quo tamquam ex fonte profluerent 
dissertationes et exhortationes ibidem contentas. In hac mea interventione 
vellem ostendere: a) causas, undenam hoc provenit, et b) media apta ad hoc 
defectum reparandum. 

II. Causa principalis huius infelicis eventus ex eo provenit, quod mate¬ 
ria de re matrimoniali in quattuor diversis schematibus tractatur sed occasio- 
naliter tantum et per modum applicationis practicae nullibi tamen funditus 
et ex professo. 

a) De matrimonio enim tractatur in schemate de apostolatu laicorum , 
ubi societas coniugalis et familiaris uti obiectum et campus actionis apostolicae 
indicatur et exhortationes innectuntur ad hanc actionem apostolicam per¬ 
sequendam. 

b) De matrimonio et familia tractat nostrum schema, uti iam diximus, 
in cap. I n. 21. Idem schema tractat materiam matrimonialem et familiarem 
etiam in Adnexo II et quidem uberius quam in ipso schemate principali, at¬ 
tamen eodem modo sociologico, psychologico et pastorali, sine profundiori 
argumentatione theologica et superficialiter. 

c ) Tractatur materia matrimonialis in schemate de ecclesiis orientali¬ 
bus, ubi hierarchis orientalibus, datur facultas dispensandi a forma canonica 
in matrimoniis mixtis contrahendis. 

d) Et denique tractatur de nostra materia in speciali schemate de 
matrimonii sacramento, sed proh dolor! schema hoc ex professo de matrimo¬ 
nio tractans continet 2 tantum paginas. 

III. Talis dismembratio materiae et dispersio inter 4 schemata repetitio¬ 
nes superfluas producit et est causa principalis superficialis et non coordi- 
natae tractationis materiae tam magni momenti. 

Matrimonium enim uti sacramentum sociale est maximi momenti in vita 
Ecclesiae, fundamentum est enim et fons familiae christianae, in qua nova 
membra Ecclesiae nascuntur et educantur. Matrimonium christianum hisce 
temporibus multas vicissitudines adversas patitur et fideles a Concilio media 
salutaria ad has difficultates vincendas et ad animas trepidas confirmandas 

expectant. Lucem desiderant ac adiumentum a Concilio etiam sacerdotes cu¬ 
ram animarum exercentes, ut necessitatibus coniugum christianorum consu¬ 
lere possint. 

IV. Uti remedium aptum ad defectus circa superficialem, non coordi- 
natam tractationem materiae matrimonialis eliminandas propono: 

Expositionem huius materiae in uno schemate funditus et ex professo 
tractandae. Materia haec enucleatur non solum: a) sub respectu iuridico uti 
nunc est in praesenti schemate, sed etiam, b) sub respectu theologico, ubi 
ostendatur signum unionis Christi cum Ecclesia sponsa sua et signum externae 
gratiae sacramentalis pro tota vita coniugum; c) sub respectu sociali in rela¬ 
tione ad modernam vitam; d) sub respectu pastorali, qui respectus pastoralis 
suam efficacitatem expendere debet non solis remediis naturalibus et adiunctis 
vitae socialis hodiernae assumptis, sed praesertim aspectu supernaturali duc¬ 
tus in gratia Dei fundamentum ponens. 

In systematica coordinatione et expositione materiae matrimonialis sub 
omnibus respectibus super indicatis maxime iuvabit illud principium manu- 
ductorium S. Augustini: de bono fidei, prolis et sacramenti. Tractatus tali 
modo confectus et in forma decreti conciliaris promulgatus aliis schemati¬ 
bus fundamentum praebebit, qui in particularibus quaestionibus a se trac¬ 
tatis remissiones opportunas ad illud facere possint. 


62 

Exc.mus P. D. RUDOLFUS KOPPMANN 
Episcopus tit. Dalisandensis in Pamphylia, vic. ap. Vindhoekensis 

Ad n. 23. In n. 5 auspicatur ut evolutio oeconomica, cuius conditiones 
antea explicatae reperiuntur, omnibus hominibus et coetibus propitius sit, 
absque discrimine stirpium et regionum, ita quidem ut progrediente tem¬ 
pore differentiae sociales penitus evanescant... 

Iamvero, caput mihi videtur inniti in ratione potius unilaterali iudicandi 
res oeconomicas, ac si causa differentiarum oeconomicarum necnon pauper¬ 
tatis qua non pauci homines in hoc mundo affecti sunt, unice in ipso ordine 
oeconomico (vel potius in eius perturbatione) resideret. 

Sane, iustitia socialis est lex suprema ordinis oeconomici, industrialis 
et commercialis; ideo Ecclesia non solum formam depravatam capitalismi, 
qui rebus contra hominem abutatur, sed etiam communismum damnat quippe 
qui dominium privatum contra ius naturae deneget et abolere conetur. Ma¬ 
gnae Encyclicae Sociales RR. PP. clare de his rebus locutae sunt. 

Quod si iustitia socialis aliquando in mundo ad plenum effectum revera 
deducenda sit, num tunc quaevis differentia socialis dispareat? Nonne eius- 
modi spes vel suppositio contradicit tam ipsi personae humanae quam rerum 
veritati qualis ex historia nota est? Etenim: 

a) « Pauperes semper habebitis vobiscum »! Quamdiu natura humana 
lapsa contribuit ad rationem personalem hominis determinandam, differentiae 
sociales nunquam ex integro deerunt; erunt econtra pauperes et divites, 
sicut erunt homines pigri et laboriosi seu assidui... Omnibus quidem oc¬ 
casio praebenda est ascensus socialis, sed cum, immo antequam, sermo fit 
de elevatione sociali opificis et de eiusdem participatione in ipsa officina, 
verba facienda sunt de habitu morali seu ethico opificis necnon de dignitate 
laboris sub ratione christiana. His enim attentis fiet ut opifices ceterique, qui 
inter debiles vel pauperes sub aspectu sociali adnumerantur, non mercedem 
tantum seu pretium pro labore hebdomadae perceptum rationem et mensu¬ 
ram propriam habeat, sed responsabilitatis quoque pro vocatione sua ac pro 
loco laboris seu officina sibi conscius sit. Miseria in mundo non semper iniu- 
stitiam socialem causam saltem unicam habet. 

b) Nec deest realitas in mundo quae huiusmodi considerationem com¬ 
probet. In nonnullis enim regionibus, praesertim quidem in iis quas « sub- 
evolutas » appellares, homines nondum adepti sunt rationem vel habitudi¬ 
nem propriam, sive naturalem sive christianam, ad laborem suum huiusque 
conditiones. Laborem seu operam potius habent ut onus malumque necessa¬ 
rium, ita ut non raro eo usque tantum laborant quantum sufficit ad vitam 
quotidianam in tuto ponendam, quin de et pro futuro tempore provideant. 
Evolutione sane rapidissima oeconomiae industrialis et technicae ultimis de¬ 
cenniis peracta ii homines a vita et adiunctis consuetudinariis in propria 
stirpe avulsi sunt et in urbes emigraverunt, ubi nunc persaepe in conditioni¬ 
bus asocialibus vivere coacti sunt. Homines simpliciores eiusmodi ambitum 
novasque vitae conditiones nondum sustinere didicerunt, neque ex adverso 
valorem pecuniae et proprietatis pro merito aestimare. Si casu felici plus 
merentur quam pro vita quotidiana indigent, facile in vitium alcoholismi de- 
labuntur, quod sane periculum gravissimum pro populis nondum plene adul¬ 
tis monstratur. 

Cum igitur progressus socialis exoptatur et de conditionibus socialibus 
in mundo huius temporis sermo instituitur, eiusmodi rerum ratio praeter¬ 
mittenda non est. Illi homines non tam maiori lucro seu salario iuvandi sunt 
quam educatione sociali et professionali congrua. Evolutio nonnisi lenta et 
organica eiusmodi populos ad felicitatem perducere valet. Non iuvat saltum 
temptare evolutionis plurium saeculorum quae istis hominibus deest, cum 
ipsam naturam eiusque defectus transilire non possimus. 

Iamvero, de ista educatione professionali necnon de morali laboris aesti¬ 
matione schema nostrum silet. Silet pariter de magno munere Ecclesiae in isto 
campo — maxime quidem in territoriis Missionum — ubi scholis congruen¬ 
tibus necnon coetibus professionalibus homines et technice instituat eosque 
christianam laboris rationem, contractus laboris et alia id genus doceat. 

Unde conveniret pauca de non unica hac rerum ratione in mundo dicere, 
forsitan inter nn. 5 et 6, quibus labor christianus tamquam testimonium pe¬ 
culiare credentium necnon medium aptum ad christianam hominis imagi- 

nem perficiendam commendaretur... necnon opificis responsabilitas christiana 
ratione concepta inculcaretur. 

Eiusmodi condicionibus positis, opifices iusto gaudentes loco dignitateque 
sociali de lucro pariter iusto participare possunt et debent... 

Simili ratione, prout in n. 16, sub littera a) declaratum est: « Neces¬ 
sarium est, ut christifideles meliorem in dies notitiam et cognitionem acqui¬ 
rant de necessitatibus spiritualibus, moralibus, culturalibus et materialibus 
omnium hominum, reiecto omni discrimine stirpis nationis vel conditionis »: 
quod si recta ratione eiusmodi necessitates cognoscere nitamur, differentias 
necessitatum hominum praetermittere non poterimus... 

* * ic 

Hoc caput schematis nihil dicit de classe operariorum quae hodie grave 
exhibet problema morale et pastorale, scii, de operariis peregrinis - migrant 
labor - Gastarbeiter... 

Factum enim, quod permulti opifices a magnis centris industrialibus at¬ 
tracti regiones patrias relinquunt atque alio se conferunt operae et lucri 
causa, necnon problemata quae inde promanant, non ad solas Europae regio¬ 
nes limitata sunt, sed etiam in terris missionum, maxime quidem in Africa 
Australi, et ibi iam ab annis, notantur et angustias causant. Millia enim 
indigenarum qui dicuntur e regionibus patriis, ubi modus vivendi et sese 
gerendi moribus vel legibus tribus seu stirpis reguntur, fodinas et officinas 
operae quaerendae causa adeunt ibique per temporis spatium plus minus lon¬ 
gum permanent quin tamen domicilium novum constituant. Nam potius quam 
in domibus propriis, in tuguriis communibus, v. Compounds, habitant, a fa¬ 
milia nativa necnon a vitae consuetudinibus separati... 

Iustitia socialis postulare videtur ut huiusmodi operariis copia detur 
non singulatim tantum vel separatim, sed coniunctim cum propria familia, 
uxore et prole, ad locum laboris transmigrandi atque inibi sub condicionibus 
vitae degendi quae homine et familia dignae sint eisque congruant. Itaque, 
sub n. 6 huius capitis et partis 23, ubi sermo est de iniustitia quae operarios 
excludat « a iusta perceptione fructuum laboris communis » eosque e contra 
« quodammodo in servitutem sub iugo propriorum operum » redigat — hoc 
loco mentio quoque fiat de modo persaepe inhumano quo opifices habitare 
coguntur necnon de vitae ratione prorsus indigna ipsis imposita; datores vero 
operae seu qui homines et maxime peregrinos ad operam praestandam con¬ 
ducunt de gravi obligatione monendi sunt qua hac in re erga proprios ope¬ 
rarios tenentur utpote socios Deique filios sicut et ipsi... 

Exc.mus P. D. NICOLAUS LAUDADIO 
Episcopus tit. Alamiliarensis, adm. ap. Gallensis 

Opportunum videtur revocare non tantum generice sed adamussim prin¬ 
cipia moralia de officiis vitae coniugalis, circa quae non parva exstat confu¬ 
sio idearum necnon expeetatio ex parte sive fidelium sive infidelium. 

I. De amore coniugali ut fine matrimonii. Distinguendus est amor ca¬ 
ritatis ab amore coniugali qua tali. Amor caritatis, qui unit cum Deo et propter 
Deum cum aliis hominibus, coniuge quoque et filiis, quatenus ad eius ima¬ 
ginem creatis et ad eius similitudinem perficiendam vocatis in visione et gau¬ 
dio beatitudinis supernaturalis, est vere finis vitae humanae, etiam coniugalis. 

Amor vero coniugalis, qua talis, qui regulatur virtute castitatis, non est 
finis, sed sicut ipsa amicitia humana et castitas, sive coniugalis sive virginalis, 
est medium ad caritatem obtinendam. 

Finis autem immediatus matrimonii proprie dicendus est flius : finis immo 
unicus et totalis, tribus relucens aspectibus. 

Quare non sunt fines matrimonii concipiendi separatim ut autonomia gau¬ 
dentes, sed eius varii aspectus coordinandi et subordinandi sunt ad invicem. 

Etenim, cum neque vir neque mulier valeant separatim procreare filios, 
ineunt societatem coniugalem, cuius vinculo constituuntur causa filiorum 
in actu primo. Causa autem continet effectum, licet non necessario illum 
producat; et vicissim effectus praecontinetur idealiter in causa. Finis est pri¬ 
mus in intentione et ultimus in exsecutione. Ideo filius, realiter generatus, 
seu ut effectus, non pendet a sola voluntate seu ab actu humano coniugum: 
quare non est finis solius amoris coniugalis. Sed quatenus praeexsistit in 
intentione naturae ut ideale amoris coniugalis et ut forma, qua coniugium 
constituitur, filius est finis unicus et totalis, quem quaelibet actuatio vitae 
matrimonialis, sive sexualiter sive aliter exhibitae, semper exprimere debet, 
sicut actus secundus derivat a primo. 

Ideo, licet coniuges sint steriles, vel alio impedimento, etiam morali, 
praepediantur ne generent filios, possunt sibi invicem mutuum amorem con- 
iugalem exprimere, etiam actibus sexualibus, dummodo saltem partialiter 
prosequantur obiective finem talis specificae actuationis, seu, forma et finis 
cuiuslibet activitatis coniugalis, qui est filius, exprimatur in actu secundo. 
Quod si contra positive talis finis excludatur, etsi partialiter, frustrando e. g. 
generativam virtutem actus coniugalis aut impediendo concordiam necessa¬ 
riam ad filios alendos et educandos, tunc etiam verus amor coniugalis de¬ 
struetur, qui humanus, rationalis et medium ad caritatem supernaturalem 
esse debet. 

Porro finis iste non tantum generice et confuso modo tota vita coniugali 
exprimi debet, sed singulis actibus humanis, specifice coniugalibus, realizari 
debet aliquo modo: quia actio humana est expressio personae. 

Ut ista regula vitae coniugalis clarior proponatur, filius considerari debet 
sub triplici aspectu: ita ex unico fine matrimonii triplex exsurgit finalitas 
vitae coniugalis, quam etiam partialiter obsecundare licet, frustrari autem 
nefas est etsi partialiter. 

Filius enim corpore, anima et spiritu supernaturali quodammodo constat. 
Ad corpus generandum et alendum, coniuges ius perpetuum et exclusivum 
in corpus ad actus per se aptos ad prolis generationem sibi mutuo dant et 
exercent. Anima, a Creatore immediate condita, committitur parentibus, ut 
amanter suscepta colatur et plene humana fiat educatione. Ad hoc non suf¬ 
ficit singulorum parentum amor erga prolem, cuius sana educatio fundatur 
in securitate, quam solus amor reciprocus parentum inter se et erga prolem 
praebent. Ideo parentes vinciuntur vinculo indissolubili, quod etiam actibus 
sexualibus consummatur et fovetur. 

Hac ratione et concupiscentia invenit remedium, seu fit humana. Quia, 
sicut corpus vivificatur anima rationali, ita concupiscentia sexualis fit humana 
et licita, quatenus obtinet finem seu rationem suam in castitate coniugali, 
quae est medium amoris caritatis parentum inter se et erga prolem. 

Vocatio ad filiationem divinam filii exigit correspondentem dignitatem in 
eius causa, seu in parentibus. Qui augent vitam gratiae, quae est coniugium 
inter Deum et hominem, sacramento, quo amor inter Christum et Ecclesiam 
significatur et renovatur. 

II. De sterilizatione directa ope pillulae. Amandatis medicis quaestioni¬ 
bus de efficacia pillulae progestinicae, num tantum sterilizans an etiam abor¬ 
tiva, ut quidam cogitant, consideranda sit, Concilium opportune aget de 
moralitate sterilizationis directae, sive temporaneae,. sive perpetuae. Etenim 
quidam vellent extendere principium totalitatis, quo membrum corporis 
abscinditur in bonum totius corporis, ad mutilationem seu suppressionem 
functionis generativae ad salvandam harmoniam coniugalem. Sed merito 
quaeritur num amor coniugalis non possit aliter salvari absque expressione 
sexuali amoris, et num remaneant adhuc castae vel rationabiles illae actua- 
tiones sexuales, quibus ex intentione efficaci ablata sit efficacia generativa. 


64 

Exc.mus P. D. IULIANUS LE COUEDIC 
Episcopus Trecensis 

Caput quod continetur sub n. 23 valde necessarium erat, quia impossi¬ 
bile est mundum hodiernum concipere si non attentissime consideretur neo- 
logismus ille, quem « socializationem » vocant, quemque bene distinguere 
debemus a « socialismo » et ab eius sequelis. 

Socializatio consideranda est tanquam character specificus et quasi forma 
nostri temporis. Hucusque homo erat sui iuris, et ad seipsum referebatur. 

Sane, iam Aristoteles docuerat, hominem per naturam esse socialem, sed in 
illo tempore, civilis cultus tam parum evolutus erat in ordine intellectuali, 
oeconomico et a fortiori technico, in multis regionibus extra mediterraneos, 
ut vita possibilis esset in solitudine, procul a qualibet societate; unusquisque 
etenim poterat subvenire suis exigentiis, utpote adhuc valde elementariis. 

Hodie autem homines non amplius vivere possunt prout solitarii, a so¬ 
cietate separati. Evanuit individuum, sicut erat tempore antecessorum nostro¬ 
rum. Finem suum perfectum assequi non amplius potest sine societate. Et 
certe iustificari valet talis normalis evolutio. Etenim societas homines com¬ 
prehendit et dirigit, et melius etiam eos coadunat et collatis viribus impellit 
ad bonum commune, ut peroptime notavit prima paragraphus n. 23. 

Attamen, proh dolor! deplorandus est in hac iusta et opportuna via ad 
socialismum abusus qui per se oriri potest et de facto nonnumquam oritur. 

Individuum, etenim, non amplius est quod esse deberet, scilicet: crea¬ 
tura Dei, imago creatoris, et sub hoc respectu subiectum iuris necnon et 
obligationis, « per se vivens », ut clare exprimitur vocabulo « personae ». 
Eo magis magisque tendit, ut numerus quidam efficiatur in una immensa 
additione, ex qua tamen subtrahuntur ea omnia quibus tamquam homo exi- 
stebat. Finem proprium amplius non habet. Etiam sub nomine « boni com¬ 
munis » aliud non invenitur ac dissimulatio tyrannidis socialis. Ex hoc se¬ 
quitur non proprie mors ipsius individui, quod remanet tamquam numerus 
quidam in una serie indefinita, sed mors personae; quia reapse personam hu¬ 
manam occidere volunt. 

In talibus adiunctis vocabulum « libertas » prorsus aliud significat ac in 
philosophia perenni, et a fortiori in philosophia cartesiana. Libertas immo¬ 
lata est aequalitati. 

Nunc autem, proprie quando libertas sic evolvitur ut paulatim evane¬ 
scit, aequalitas non retinet sensum humanum; aliquid animale efficitur, et 
contraria fit desideratis etiam primariis psychologiae humanae. 

De hoc testificari posset quaelibet materfamilias. Filios parturit qui in 
eisdem cunabulis unus post alterum recumbunt, et sibi tamen dissimiles exsi¬ 
stunt. Sic iam ab initio inter eos adest differentia, quae cum decursu tem¬ 
poris fit eorum character distinctivus. Bonum commune id felicissime prae¬ 
stat, quod huiusmodi differentiis utitur et ad utilitatem omnium coadunat. 
Et in hoc apparet vera sapientia, quae perspicit quomodo in immensum 
differunt ab invicem socializatio et socialismus, veritas psychologica et error. 

Infeliciter non dici autem potest, quod inter populos unus sit, qui non 
imbuatur usque ad intima cordis hac philosophia aequivoca socialismi. 

Perpauci homines talem philosophiam superant, quoniam ex ea sunt 
adeo comprehensi et efformati, ut incapaces fiant personaliter existere et per 
seipsos iudicare. Adeo pars efficiuntur multitudinis sive per iuxtapositionem 
sive per additionem, ut halitum respirent maioritatis, ex notione additionis 
adductae, et quoniam timent, ne sui iuris remaneant, talem maioritatem 
denique fideliter insequuntur. 

Nunc autem societas ad id destinatur, non. ut personas paulatim ad nihilum 
redigat, sed ut personis media praestet emergendi et efflorescendi. 

Aliunde mirandum est quomodo mundus huius temporis, qui vult esse 
suavis, sed reapse durus est et implacabilis, non durat et non evolvitur 
nisi suscitando, modo suis principiis plane contrario, tales homines qui 
subito apparent, et aequalitatem negant, necnon etiam proh dolor! libertatem 
aliorum, et turbas regunt dum bono communi absolute fallacem significa¬ 
tionem tribuunt. Huiusmodi homines personalitatem habent exceptionalem, 
sed hoc provenit ex facto, quod propriam naturam effugiunt, et individua eis 
subiecta ita regunt, ut characterem personae vel etiam individui plane amittunt. 

Quod necessarium esset, ad veram notionem boni communis restauran¬ 
dam, in hoc sisteret ut societati huius temporis exhibeatur quod dirigi possit 
et quod personalitas magni valoris possibilis sit, quin personalitas aliorum 
minuatur, sed e contra per testimonium exempli ex multitudine anonyma ex¬ 
trahatur. Tale fuit munus sanctorum, ad quod perveniendum esset per stric¬ 
tam analysim distinctionis inter socializationem et socialismum, et ad quod 
allusio quaedam fit in ultima par. n. 23. 

Etenim, plus quam dici posset, Sancti cuiusvis temporis mutaverunt indi¬ 
vidua simplicia in personas valentes, non solum ex eo quod eis attulerunt 
virtutes supernaturales Fidei, Spei et Caritatis, sed etiam dum eis demonstra¬ 
verunt quod huiusmodi virtutes fundamentum habent in valoribus naturali¬ 
bus. Et hoc fecerunt, sic manifestantes quantam haberent personalitatem ex¬ 
ceptionalem, eo magis quod non sine tribulationibus ingentibus hunc sco¬ 
pum obtinuerunt. 

Nullus etenim hoc negari posset. Persecutiones subierunt, quia eodem 
modo ac alii exstare non voluerunt, id est non pure et simpliciter tamquam 
individua, sed tamquam personae apparere intendebant. 

Eis qui vitam Sanctorum examinaverunt bene notum est quod in ultimo 
saeculo, nobis quasi coaetaneo, curiae episcopales (ut non plus dicam) cum 
miratione et etiam cum scandalo notaverunt quomodo novi homines eorum 
rerum visionem et praevisionem evertebant. Huiusmodi homines nullo modo 
incedunt in processione clericorum, unus post alterum, in loco sibi assignato, 
pedepressim progredientes. Ex processione exeunt: quod magnopere pertur¬ 
bat uniformitatem classicam, et ut ita dicam, simplificationem praepositorum 
qui censum habent et relationes perficiunt. 

Hi homines vere intellexerunt naturam aequalitatis dum ei sese submi¬ 
serunt, dum vitam aliorum condividebant, etiam pauperrimorum, et dum 
propriae regulae fideliter adhaerebant; sed ex altera parte, sese extulerunt 
supra turbam anonymam, dum in se usque ad consummationem exceperunt 
virtualitates propriae naturae et indolis. Sancti constituunt veram et perpe¬ 
tuam aristocratiam qui populos salvat dum eos elevat indesinenter supra 
seipsos. 

Propterea rogarem commissionem quae schema XIII revisura est, ut in 
textu bene exponatur differentia inter individuum et personam, et sic demon- 

strare quod Sancti habuerunt sensum perfectum et quam maxime completum 
boni communis et verae socializationis. 

Et hoc minime est aliqua praedicatio, sed vera conclusio, in forma ana- 
lysis philosophicae, quam resumit philosophus gallicus Bergson quando exhi¬ 
bet quomodo solummodo Sancti capaces sint conferre hodierno mundo ali¬ 
quod supplementum animae. 


65 

Exc.mus P. D. CAROLUS MACCARI 
Archiepiscopus episcopus Montis Regalis in Redemontio 

Quid dicendum de n. 23 nostri schematis? Primus animi sensus, qui 
sponte occurrit legenti textum, inclinaret ad sententiam negativam: « non 
placet ». Sed, cum schema receptum fuerit tamquam basis disceptationis, 
quaedam adnotationes et vota proponam, quae fortasse haud inutilia esse 
poterunt in eodem schemate refundendo. 

1. Textus in genere desideraretur, et expolitior quoad formam et accu¬ 
ratior quoad conceptuum expositionem ordinemque. Aliqua tantum exem¬ 
pla: a) notio « socializationis » (linn. 17-19) nimis generica apparet, immo 
incompleta et aequivoca: textus enim eam configurare videtur ut phaenome¬ 
non quasi « mechanicum », quod liberae hominum electioni eorumque domi¬ 
nio eximitur iuxta placita « materialismi dialectici »; b) Ea quae dicuntur 
de tertia « nota » evolutionis socialis (linn. 22-26) vix intelleguntur in pe¬ 
riodi enucleatione et in verborum usu: quid praecise significatur his verbis 
« activitates oeconomicas inserere... culturae »? Pariter, in eadem pagina 
lin. 38, loco « conatibus spontaneis singulorum », nonne seligenda esset dic¬ 
tio magis propria et idonea? c) In pag. sequenti, linn. 14-15, legimus: « Ec¬ 
clesia proinde nulli particulari systemati oeconomico obligatur »; quae verba 
aut nil dicunt aut nimis dicunt, quia, si verum est Ecclesiam qua societatem 
religiosam nullum systema oeconomicum suum per se facere, falsum est 
ipsam quasi neutram remanere posse in re tanti momenti cum nemo ignoret 
systemata quoque oeconomica regi informarique principiis (v. g. liberalismi, 
marxismi, etc.), circa quae Ecclesia indifferens esse nequit. 

2. Titulus huius numeri, nempe « de vita oeconomica et sociali », non 
placet. Melius fortasse diceretur: « de vita sociali et oeconomica », vel « de 
vita sociali et de re oeconomica », vel « de re sociali et oeconomica » (ut in 
Litt. Enc. Pii XI Quadragesimo Anno). Ratio huius inversionis clara est: 
« sociale » magis patet quam « oeconomicum » idque superat ac logice prae¬ 
cedit. Nec putandum est heic agi de quaestione tantum grammaticali vel lo¬ 
gica: textus ita insistit in momento primario condicionis oeconomicae relate 
ad totam quaestionem socialem, quod videatur aliquatenus propensus ad hanc 
solvendam praecipue mediante rei oeconomicae evolutione. Mens huiusmodi 
certe aliena fuit a praeclaris membris commissionis, at in materia tam acriter 

disceptata, non solum dubium sed etiam aequivocationis possibilitas sedulo 
vitanda sunt, eo vel magis quod « solutio oeconomistioa » problematis socia¬ 
lis baud raro viris quoque catholicis periculose arridet. 

3. Primum ex septem principiis, quibus christifidelium operosa partici¬ 
patio in vita sociali ordinatur, optime asserit: « Evolutio oeconomica, ne 
hominem opprimat (adderem: « et in servitutem redigat »), sub ipsius do¬ 
minio permanere debet ». Hoc autem servitutis periculum, semper imminens 
et grave, christifideles effugere poterunt tantum si « quam plurimi ex omni 
societatis gradu et ordine admittantur ad partes actuosas » in muneribus so¬ 
cialibus suscipiendas? Ad praecavendum hoc periculum minime sufficere vi¬ 
detur, larga, indiscriminata, immo universalis et actuosa civium participatio 
in ordinanda atque evolvenda vita oeconomica, sed praeterea et in primis re¬ 
quiritur quod talis participatio sit omnino libera, sit bene conscia iurium 
officiorumque in ordine sive naturali sive supernaturali, sit semper intenta 
in horum bonorum irradiationem ac defensionem. Tristis « collectivismi » 
historia docet! 

4. Secundum principium affirmat veri progressus notam fundamentalem, 
qua scilicet « cunctis hominibus et coetibus » prodesse debet, nulla omnino 
habita discriminatione. At quaeri potest, utrum ad progressum hac ratione 
ordinatum sancte servandum, satis sit generice affirmare: « nequaquam ergo 
evolutio oeconomica sibi ipsi relinqui debet ». Meo submisso iudicio, huius- 
modi principium, si contra placita « liberalismi » valet, recipi certo nequit 
in sua extensione indefinita quasi ad favendam doctrinam et praxim « socia- 
lismi » seu « statalismi ». Tota igitur periodus linn. 2-5 in pag. 27 inclusa, 
non solum clarius enucleanda est, sed etiam complenda, ne dubium exurgat 
de quadam favorabili inclinatione (« simpatia») erga systemata socialia, 
quae Ecclesia catholica probare non potest. Quod magis necessarium apparet, 
si contextus generalis nostri schematis prae oculis habeatur et speciatim con¬ 
sideretur principium sextum in pag. 27 quo firmiter opportuneque iura ope¬ 
rariorum vindicantur quin tamen verbum de eorum officiis deque iuribus ope¬ 
ram conducentium et locantium dicatur. Ecclesia, mater et magistra, debi¬ 
lium ac pauperum nunquam a defensione destitit, at semper sanctum habuit, 
contra « classium oppositarum » marxisticam doctrinam, in societate mu¬ 
tuam « ordinum » conspirationem instaurandam ac servandam esse. 

5. Ne igitur quae de vita sociali et oeconomica heic dicuntur incerta ma¬ 
neant ac periculosae interpretationi obnoxia, textus reficiatur oportet et qui¬ 
dem ratione magis completa, ordine magis systematico et doctrina magisterio 
sociali Ecclesiae magis conformi. In specie, expresse affirmanda videntur ali¬ 
qua principia classica in sociologia catholica, nempe: a ) principium « subsi¬ 
diarii officii » ad interventionem rei publicae et consociationum quod spec¬ 
tat; b) natura individualis et socialis sive dominii sive operae; c) natura mo¬ 
ralis etiam quaestionis socialis; d) mutua fraternaque conspiratio ordinum in 
societate ad idem bonum commune consequendum. 

Exc.mus P. D. ANDREAS MAKARAKIZA 
Episcopus Ngoziensis 

Nomine conferentiae episcopalis de Rwanda et de Burundi. 

In cap. IV schematis de Ecclesia in mundo huius temporis loquitur de 
dignitate personae fovenda. Haec quaestio nobis maximi videtur esse mo¬ 
menti et multis aliis quaestionibus subest. Etenim, dignitas humana est bo¬ 
num maximum desideratum ab omni homine modo quasi connaturali. Po¬ 
puli nostri potius quam bona materialia immo et spiritualia recognitionem 
suae dignitatis a nobis rogant et quocumque modo obtineri volunt. 

Fundamentum huius desiderii est tam naturale ut omnibus patet sine 
probatione. Homo intelligentiam voluntatemque habens debet omnibus vi¬ 
ribus suis prosequi dignitatem suam eiusque recognitionem ab aliis homi¬ 
nibus. Hoc desiderium Concilium suum facere debet et claro modo mundo 
notum facere, nam consequentiae huius facti multiplices et multiformae sunt. 

Recognitio practica huius dignitatis omnium hominum est prima con¬ 
ditio pacis mundi et communionis fraternae hominum omnium stirpium et 
classium socialium. 

Negatio practica aut theoretica huius dignitatis necessario modo causam 
dat bellis, odiis et violentiis. 

Sufficit legere et audire quae his diebus ipsis fiunt in diversis partibus 
mundi ut practice probetur hoc factum. 

In hoc interventu tamen non volumus loqui de discriminatione necnon 
de iniustitiis provenientibus ex negatione dignitatis hominum in quacumque 
parte mundi, sed potius de altero aspectu huius quaestionis, nempe de auxi¬ 
liis praestandis populis pauperibus. 

In hoc adiutorio praestando maxime recognosci et respectari debet 
dignitas hominum ac populorum etiam pauperum. Clare sit omnibus populis 
divitibus quod populi pauperes non tantum desiderant dona transitoria (con¬ 
summationis nempe), sed maxime possibilitates seipsos adiuvandi propriis vi¬ 
ribus. Dona transitoria necessaria esse possunt, sed semper aliquomodo hu¬ 
miliant qui eos recipiunt, sed semper aliquomodo contrariae sunt dignitati 
humanae et maxime dignitati populorum. 

Dona transitoria data hominibus qui sciunt quod seipsos adiuvari pos¬ 
sent, semper cum animo aliquomodo amaro accipiuntur, quia dignitati huma¬ 
nae contraria sunt, quia eleemosinae esse videntur. 

Hoc maxime sentitur a populis qui vident se in regionibus suis habere 
divitias naturales, quae divitiae tamen extrahuntur et alibi feruntur ita ut 
pars maxima earum utilitatis aliis, nempe populis iam divitibus prosit. 

Attamen, si populi divites modo reali et in omni respectu dignitatis hu¬ 
manae populos pauperes adiuvari volunt, hoc modo stabili faciant, et in quan¬ 
tum fieri potest, implantent industrias ipsas in regionibus pauperibus, ma- 

xime in iis ubi materiae primae inveniuntur et extrahuntur. Hoc modo prae¬ 
bebunt ipsis populis pauperibus media se ipsos adiuvandi, plene respecta¬ 
bunt dignitatem horum populorum, recte fovebunt progressum socialem, et 
hoc modo ipsae nationes pauperes modo stabili de his beneficiis disponent 
qui aliter principaliter ipsis nationibus divitibus prosunt. 

Hic non amplius agitur de donis transitoriis aut de eleemosynis, sed de 
quadam iustitia sociali: regiones quae materias primarias possident privari non 
possunt a maxima parte beneficiorum ex his materiis primariis profluentibus. 

Hic agitur de iustitia inter nationes, quae iustitia impedit quin aliquae 
nationes in sinu suo concentrentur maxima pars industriarum mundi; qua ipsa 
iustitia superfluum aliquorum in adiutorio degentium uti debet. Hoc adiu- 
torium permanens permaxime necessarium est nationibus qui incipiunt suam 
evolutionem oeconomicam et socialem. 

1. Ut infrastructurae necessariae omni vitae sociali et oeconomicae inve¬ 
niantur. Haec infrastructurae sunt tam physicae quam sociales. Physica sunt 
media communicationis, energiae et aliquando irrigationis. Socialia sunt me¬ 
dia instructionis, media sanitaria et media ad evolutionem communitariam 
necessaria. 

Haec elementa infrastructurae deberent praeberi modo gratuito vel quasi 
gratuito ut possibilia evadant populis in initio suae evolutionis oeconomicae 
degentes. 

2. Media necessaria ad vitam oeconomicam ipsam maxime sunt indu¬ 
striae. Quamquam ab omnibus intelligitur quod personae, societates et na¬ 
tiones hae media praebentes suam partem beneficiorum rogant, tamen ma¬ 
xima pars eorum remanere deberet in natione adiuta et uti deberet ut ampli¬ 
ficetur et sustineatur ipsa industria implantata (gallice: reinvestissement). 

Maxime curetur ne hoc adiutorium eveniat medium alicuius dominatio¬ 
nis politicae quae esset neocolonialismus ut ait Papa Ioannis XXIII felicis 
memoriae in sua Encyclica Mater et Magistra, insuper maxime esset contra¬ 
ria dignitati humanae. 

Necessaria quoque evadit missio hominum peritorum in materiis indu- 
strialibus necnon formatio ipsorum nationalium ut suas responsabilitates 
assumere possint in hoc campo. 

Populi ipsi hoc modo adiuti acquirere debent aliquam austeritatem vi¬ 
tae necnon stabilitatem politicam et socialem ut adiutoria praestata suam 
finem obtineant, necnon protectio contra nationalizationes intempestivas ne¬ 
cessaria est. 

Sed qua maxima cum gratitudine accipient populi pauperes hoc adiutorium 
permanens significans prosperitatem suarum regionum et suorum subditorum. 

Venerabiles Patres, adiutorium verum semper debet fieri in omni re¬ 
spectu dignitatis humanae et maxime in hoc est in populis ipsis detur possi¬ 
bilitas seipsum adiuvandi modo permanenti. 

Hoc expresse et clare affirmetur a schemate nostro, immo ipsis verbis 
Ioannis XXIII. 

67 

Exc.mus P. D. GEORGIUS MANRIQUE 
Episcopus Orurensis 

In n. 23. Grato animo in hoc numero schematis tractatam invenimus 
sic dictam « quaestionem socialem ». Tamen, ut pastor, pater et testis imme¬ 
diatus cuiusdam partis gregis et populi Dei, conscientiam exonerare ante 
Commissionem Concilii de hac re tractantem, mihi fas sit, illo quidem in¬ 
tentu ut ipsi commissioni, ut organo Concilii, perveniat et angor et clamor 
conditionis vitae terrenae eorum, meae curae pastorali commissorum, qui ut 
nos sunt filii Dei, et quorum personae et vitae valorem habet proprium filio¬ 
rum Dei. 

Qui clamor et angor, alia ex parte, ad Ecclesiam et ad Concilium exsurgit 
ex plus quam tertia parte populationis terrae hisce nostris temporibus in 
similibus adiunctis versante. 

Porro coram hanc tragicam et urgentissimam realitatem, quae in sche¬ 
mate hac de re dicuntur, sunt principia nimis generalia, ideoque nimis ab¬ 
stracta, quae tamquam piae considerationes et exhortationes in auribus 
christianorum sonant, « ut in posterum res melius se habeant... », nullo modo 
adaequata gravitati et urgentiae status rerum cui remedium poni potest et 
debet ex parte omnium. Qui fame pereunt, non diutius spectare possunt... 

Humiliter ergo, urgente nostra conscientia pastorali, commissioni liceat 
haec suggerere: ad hoc ut schema spiritu realistico et euangelico redigatur, 
has ideas sive capita contineat oportet: 

1. Ecclesia plene conscia est et magno dolore afficitur de statu et condi¬ 
tione terrena tot filiorum suorum qui fame pereunt, iniustitia aliorum ho¬ 
minum opprimuntur et modo infrahumano vivere adstringuntur tum priva¬ 
tione iniusta bonorum materialium tum ex maxime privatione bonorum spi¬ 
ritus, ut instructionis, promotionis culturalis, etc. 

2. De qua re, ut Mater, semper sollicita fuit, ut ex Magisterio constanti 
RR. Pontificum constat, praecipue a Leone XIII ( Rerum Novarum ) et Pio XI 
(Quadragesimo Anno). Et insuper Mater et Magistra et Vacem in terris a 
Ioanne XXIII. 

Capita praecipua huius doctrinae socialis Ecclesiae memoranda sunt, quae 
certo certius etiam et nunc sunt valida et eius applicatio pollet. 

3. Rerum tamen novarum hodiernarum gravis status Ecclesiam urget 
ut denuo claro vehementiorique sermone mundum universum alloquatur 
praecipue vero filios suos ac omnes homines bonae voluntatis, illos praesertim 
qui, vel quia rem publicam auctoritative gerunt vel quia fontes oeconomiae in 
propriis manibus detinent, conditionem terrenam tot hominum et populorum 
in melius mutare possunt. 

4. Dum diversa capita concreta solutionis Concilium proponit, gravissima 

et urgentissima officia cuicumque hac in re atque in hoc historico momento 
docere debet, tum operariis, tum patronis, tum societatibus oeconomicis, tum 
statibus ac auctoritatibus civilibus, tum societatibus internationalibus tum 
et ipsimet Ecclesiae. 

5. Ecclesia non tantum agnoscit sed et laudat incoepta nonnullarum na¬ 
tionum in hunc finem vertentia. Attamen: 

a) omnes nationes hortari debent ut actione consociata huic proble¬ 
mati studeant ac iuxta vires et possibilitates remedium apponant; 

b) similiter omnibus memorari oporteret ut in hac actione internatio- 
nali conducenda, spiritu magis humano ac christiano impellantur quam fini¬ 
bus egoisticis, dominationis politicae, paternalisticis ac si immediatam eleemo¬ 
synam materialem elargirent ut hi populi in orbitam influxum suae actionis 
politicae collocentur et in ipsa permaneant. 

Finis praecipuus harum subventionum talis esse debet ut paulatim his 
populi subevoluti iam non indigeant eosque ita adiuvare ut in essentialibus 
sibimetipsis sufficiant tum in campo oeconomico, politico et sic in ceteris. 

68 

Exc.mus P. D. IOSEPH M. MARLING 
Episcopus Civitatis Jeffersoniensis 

1. Apte animadvertit schema nostrum homines huius temporis vere exop¬ 
tare et sincere quaerere agnitionem dignitatis humanae personae, et ei oppu¬ 
gnare causas extrinsecas, infra pag. 22 enumeratas, quas sane inter crimina 
hodierna agnoscimus. Aliae res autem huic dignitati obsistunt, quae ex in¬ 
tima natura huius aetatis sunt, et ad quas superandas mundo adiumento 
esse debemus. Ex progressu oriuntur, saepe individuum suapte natura et 
quodammodo inculpabiliter constituunt particulam minutissimam in turba 
magna vel in massa anonyma. Inter quas sunt productio hodierna ingens et 
vasta, machinalis executio laboris, facultas omnem vitam uno ictu destruendi, 
incrementum demographicum sane velox, ingens multiplicatio incolarum in 
magnis urbibus, reipublicae proclivitas ad gubernaculum paternum. Huius 
conditionis intelligentiam ostendere debet nostrum schema, quia ita expli¬ 
catur illud taedium vitae quod hodie multos afficit, eos despoliantes notione 
finis supernaturalis, et quidem naturalis. Ad hunc torporem superandum prae¬ 
bet religio et praesertim Ecclesia Christi remedia principalia. 

2. Si hodie sunt qui sine dubio exaggerant circa incrementum demogra¬ 
phicum, et ideo sese privant visione iniustitiae socialis in mundo vigentis, 
tamen admittendum est quod hoc est problema reale in praesenti historia 
atque integro novum, quod minatur millibus hominum relate ad eorum ne¬ 
cessitates non tantum physicas (cibum, vestimentum, domum), immo etiam 
culturales (capacitatem recipiendi educationem, animum relaxandi, familiam 
erigendi cum quadam dignitate). Quaeritur utrum sit praematurum admit- 

tere quod in posterum incrementum demographicum exigere posset aliquam 
formam obligationis contrahendi matrimonium provectiori aetate, atque li¬ 
mitandi numerum natorum per continentiam periodicam. Citando hoc princi¬ 
pium, non hodie profecto sed (si unquam) tantum in futuro applicandum, 
viam sternimus ad dialogum cum hominibus huius temporis circa causam, 
quam vere molestam et quidem minacem reputant. 

Nonnulli Patres iam observabant verba in schemate, ex Sacra Scriptura 
tracta, esse pauca. Via quae sternitur pro solutione christiana incrementi de- 
mographici, exigit ut magna cum vi affirmentur verba Christi evangelica, quae 
habentur apud S. Matthaeum, 6. Non conclamare firmiter et strenue haec 
verba est gravis error. Attamen plane addendum est quod nos digni tantum 
efficimur divino adiutorio quando omnia exequimur, quae in nostra pote¬ 
state sunt pro solvendo problemate socialiter et oeconomice. 

3. Maioris momenti autem, et relate ad priorem quaestionem initium 
sapientiae, est nostrum iudicium fundamentale de ordine hodierno sociali 
et oeconomico. Cuius notabilem partem simpliciter et firmiter condemnare 
debemus. Si luctus et angor in mundo universo nos non inclinabit ad posi¬ 
tionem assequendam, quam multi radicalem appellabunt; fidem plurimorum 
praesertim pauperum violabimus. Paucis egregiis sententiis non obstantibus, 
videtur quod in hac re schema nostrum nimis leniter loquatur. In spiritu 
recentium Pontificum postulare debemus integram ordinis socialis et oecono¬ 
mici restaurationem, sine qua homines consequi non possunt dignitatem perso¬ 
nalem, dignitatem familiae, bona matrimonii, necnon pacem in diebus nostris. 

4. Schema deberet peculiari modo animum advertere ad eos qui agros 
colunt, Agricolae etiam in divitioribus regionibus laborantes, a problemati¬ 
bus maximi momenti cruciantur, quae ita afficiunt totam structuram oecono¬ 
micam, ut alleviatio famis pro millibus hominum semper in dies difficilior 
evadat. loannes Papa XXIII, cum hoc tam grave problema intellexisset, nota¬ 
bilem partem Enc. Mater et Magistra ad hanc materiam dedicavit. Oppor¬ 
tune videtur in schemate saltem pauca verba contineri circa hoc argumentum. 
Non est necesse ut enumerentur omnia specifica problemata, cum ipsa sint 
ab omnibus cognita, qui circa hodiernum mundum gravitate quadam studia 
impendunt. 

5. In admonitionibus faciendis divitioribus hominibus, sive individua- 
liter sumptis, sive in nationibus coadunatis, ut ipsi adimpleant propriam obli¬ 
gationem in pauperes adiuvandos, ne obliviscamur in memoriam nostram 
redigendi eadem principia a nobis, i. e. a dioecesibus et ordinibus religiosis, 
apprime observanda. Certe conscii sumus oppositionis, quam, ubique pau¬ 
peres exercitant contra Ecclesiam, ex eo quod nostrae Institutiones, aedificia 
praediaque, quae ad nos pertinent, nostraque vivendi forma, non semper vi¬ 
dentur manifestare illam intellectionem principiorum, quae ceteris suggerimus. 

In conclusione spero quod in futuro imminuatur quidquid in cap. I, II, 
III tractatur, et habeatur ad modum introductionis considerationum, quae 
in cap. IV et in Adnexis continentur. 

69 

Exc.mus P. D. EDUARDUS MASON 
Episcopus tit. Rusicadensis, vic. ap. de EI Obeid 

De cap. IV ad n. 4. Elie explicatur realis difficultas quae fere ab omni¬ 
bus nunc ventilatur de componendo dissidium inter difficultates procreatio¬ 
nis praesertim ob rationes oeconomicas, et debitum coniugii ad mutuum so¬ 
lamen cum castitate ebristiana matrimonii servanda. Nulla practica solutio 
offertur sed sponsi invitantur ad cooperationem cum theologis et peritis in 
ordine Providentiae explorando, innuendo quod solutio conflictus sit pos¬ 
sibilis et vicina! 

Sequentes observationes mihi videntur faciendas esse: 

1. Expositio eiusdem difficultatis quae fit in Adnexo II, pag. 21, n. 6 
mihi plus placet quam quae in schemate fit. 

2. Estne prudens aut psychologice validum innuere quod solutio huius 
difficultatis proxima sit ? 

3. Quare non laudantur et robore firmantur illi coniuges qui immemo- 
res egoismi et solatii huius mundi, divina Providentia fisi, maximum donum 
Dei quod est vita communicant generose filiis? Nonne pauperes in hac re 
generosiores sunt quam divites? Nonne africani et asiatici in hac eadem re 
opinantur quod vita etiamsi pauper vel afflicta melior est quam negatio vitae? 

4. Cum haec quaestio sit essentialiter humana cur non discutitur etiam 
argumentis humanis? Praesertim illius quod si incolae Europaei et Ameri¬ 
cani sese steriles volunt fieri, per non-procreationem filiorum, eorum regio¬ 
nes ab aliis numerosioribus occupabuntur? 

Nonne dedecus est quod Ecclesia catholica in hac quaestione videatur 
tenere opinionem quae a divitibus invecta est et ab ipsis saepe proponitur? 


70 

Exc.mus P. D. MARIUS MAZIERS 
Episcopus tit. Augustopolitanus in Phrygia, aux. Lugdunensis 

In n. 23 capitis schematis de Ecclesia in mundo huius temporis asseritur 
'in par. 4, lin. 14: « Ecclesia proinde nulli particulari systemati oeconomico 
obligatur ». 

Verbis illis enuntiatur principium maximi momenti quoad actionem Ec¬ 
clesiae in mundo hodierno. Sed infeliciter, in conscientia operariorum, sive 
ruri sive in civitatibus, Ecclesia consideratur prout necessario colligata eis, 
qui dominium oeconomicum detinent, et tale dominium exercent pro com¬ 
modo unico parvi numeri hominum vel nationum. 

Nonobstante doctrina tam luculenter a Pontificibus proclamata, iam ab 
encyclica Rerum Novarum usque ad Vacem in terris, Ecclesia nullomodo ap¬ 
paret in sua missione promovendi conditiones operariorum, vel tuendi eorum 
iura, et manifestandi eorum dignitatem. 

Propter iniustitiam, cui obnoxii sunt, multi quaeritant in communismo 
fontem fallacis fiduciae, et in eo fundamentum doctrinae mysticae invenire 
credunt ad actionem efficacem evolvendam. 

Cur autem res ita sic se habent? Non est nunc tempus hac de re disse¬ 
rendi, sed factum constituit, quod Concilium perpendere debet; et quidquid 
de tali quaestione dicetur a Patribus, doctrinae Pontificum fideliter adhae¬ 
rentibus, magnum habebit momentum ad maiorem iustitiam introducendam 
in organizatione laboris, sed etiam ad Evangelium annuntiandum inter opera¬ 
rios mundi universi. 

Proinde, par. 6 et 7 huius capitis, vitam oeconomicam et socialem respi¬ 
cientes, cum maiori firmitate exarandae sunt, ratione habita recentioris expo¬ 
sitionis doctrinae pontificalis in Mater et Magistra et Vacem in terris. 

Pro certo habendum est, quod quaevis consociatio pro labore exsequendo 
tunc plenum successum habebit, si in organizatione laboris ad opus commune 
vocatur intelligentia operariorum necnon eorum responsabilitas. 

Ius operariorum partes habendi, non solum in emolumentis eorum acti¬ 
vitatis, sed etiam in directione laboris et rei oeconomicae, aperte proclaman¬ 
dum est. 

Validitas institutionum, quarum gratia operarii responsabilitatem exer¬ 
cere possunt in variis activitatibus organizationis oeconomicae, fortiter affir¬ 
manda est. 

Attamen, plane inutile esset, principia denuo in mentem evocare, si per 
concursum activum christianorum non efficerentur regula vitae socialis et 
oeconomicae. N. 7 denuo enuntiat talem responsabilitatem christifidelium. 
Attamen, modo magis praeciso declarare debet, quod christianus, sive sit con¬ 
ductor laboris, sive sit operarius, ut Christi assecla in hoc agnoscitur, quod 
maxime attendit promotioni personali et collectivae pauperrimorum. 

Christianus beatitudinem in solitudine minime invenire potest. 

Si scientia et doctrina fruitur, eas condividere debet cum iis, qui in igno¬ 
rantia versantur. 

Si tempora futura cum securitate respicit, quia bonis materialibus locu¬ 
pletatur, tunc curam habere debet de iis qui propter inopiam de crastino 
die angustiam patiuntur. 

Si gaudet de responsabilitate in institutione moderanda, vel consociatione 
laboris dirigenda, tale gaudium condividere debet cum eis, qui de sua con¬ 
ditione mere instrumentali taedium sentiunt. 

Si tam felix est, ut in gradu sociali magis magisque ascendat, tunc cogi¬ 
tare debet de modo quo simul et proprium ambitum elevare possit. 

Summatim dicendo: dum sibi conscii sunt, quod omnia obtinuerunt a 

Deo, maxime curandum est christifidelibus, ut omnes homines efficiantur par¬ 
ticipes bonorum, quae a Deo pro omnibus hominibus creata sunt. 

Conclusio. Si omnes christiani magis eo tendunt, ut in quolibet campo 
activitatis temporalis ab eis promoveantur pauperrimi hominum, tunc Ec¬ 
clesia vere apparebit tanquam liberatrix hominum a servitute, et vere dici 
poterit: « Pauperes evangelizantur ». 


71 

Exc.mus P. D. IOANNES IOSEPH McELENEY 
Episcopus Kingstonensis 

Cap. IV huius schematis legitimis fidelium exspectationibus non re¬ 
spondebit nisi ambiguitates quarumdam sectionum sedulo removeantur. Af¬ 
ferre liceat aliqua saltem exempla huiusmodi ambiguitatum quarum correctio 
maxime urget: 

1. Pag. 23, linn. 12-16. Ea quae in pag. 23, linn. 12-16 dicuntur, ultra 
omnem mensuram vaga sunt. Matrimonii fines, beneficia, proprietates et 
symbola indiscriminatim et modo valde confuso permiscentur. Huiusmodi 
assertiones vagae et ambiguae ab unoquoque ad lubitum et placitum pro¬ 
prium intelligi ac explanari poterunt. 

2. Pag. 23, linn. 18-19. Propositio quae in pag. 23, linn. 18-19 posita 
est, non in recto affirmat quod conscientia subiectiva (etiam erronea) paren¬ 
tum unica est ratio quae formam educationis legitime determinat; tamen 
quin leges interpretationis violentur, propositio praecise in hoc sensu intel¬ 
ligi poterit. Ipsa enim ita ambigua est ut dici nequeat certo continere errorem 
doctrinalem; simul autem eadem ambiguitas talis est ut quis errorem doctri¬ 
nalem exhinc libere eruere atque defendere possit. 

3. Pag. 23, lin. 23. Ubicumque bonum inveniatur, illud libenter agno¬ 
scam. Sed in dubium revoco sapientiam et prudentiam assertionis quae in 
pag. 23, lin. 23, habetur. Nam, proh dolor, extra Ecclesiam n im is frequenter 
inveniuntur notiones erroneae circa amorem coniugalem. 

4. Pag. 24, linn. 17-23. Ea quae in pag. 24, linn. 17-23 dicuntur, con¬ 
solationi erunt illis qui « ethicam situationis » applicare velint ad moralitatem 
matrimonialem. 

Iterum stricte probari nequit quod in hac sectione propugnatur « ethica 
situationis »; tamen qui « ethicae situationis » favent, haec verba praecise 
in tali suo sensu interpretari poterunt tamquam indicationem quod valores 
morales absoluti iam relinquuntur. 

Simul in hac eadem sectione exaggerato modo sermo fit de frequentia 
problematis maxime ardui hac in re. Clare enim in hisce schematis verbis 
implicatur iudicium quod casus extremus — in quo nempe simul infantes 

evitandi sunt, abstinentia impossibilis est et methodus rhythmi adhiberi ne¬ 
quit — est casus hodie communis. 

5. Pag. 24, linn. 24-26. Eadem ambiguitas etiam invenitur in pag. 24, 
linn. 24-26. 

6. Pag. 29, linn. 19-20. Intentio propositionis quae in pag. 29, linn. 19-20, 
legitur, in contextu concreto dicere intendit quod societas civilis non habet 
ius ad tale iudicium parentibus imponendum. Ambiguitas autem in eo est 
quod hic implicatur, nempe quod nulla revera dantur criteria obiectiva quae 
parentes in proprio iudicio efformando observare debent. E contra, insi¬ 
nuatur quod tale iudicium efformari debet secundum solam praeferentiam 
subiectivam personalem. 

Concludendo affirmo quod huiusmodi ambiguitates e schema expurgan¬ 
dae sunt; quod si non fiet, inter alia etiam ipsa doctrina Ecclesiae circa illicei- 
tatem methodorum anticonceptionalium pessumdabitur, saltem in ordine 
practico. 


72 

Exc.mus P. D. IOANNES CAROLUS McQUAID 
Archiepiscopus Dublinensis 

N. 21, pag. 24, lin. 9, dicatur potius « iudicium prudentiae ab Ecclesia 
recte edocti sibi efformabunt ». 

N. 21, linn. 25-26: nonne ministrorum Ecclesiae praecise est conflictus 
solvere iuxta legem Ecclesiae praescriptaque S. Sedis? Quare, immutandus 
est textus ne deficere videatur ipsa Ecclesia quae nescit ministros suos recte 
ediscere. 

N. 24, pag. 29, linn. 18-19: textus uti sonat, praesertim cum in linguas 
vulgares conversus erit, viam coniugibus aperit omni generi confusionis, nec- 
non agendi modo aliquoties nefasto. Nec sufficit monitio in lin. 25 contenta. 
Certo certius linn. 18-19 in ephemeridibus perperam e textu avellentur. 


73 

Exc.mus P. D. FREDERICUS MELENDRO 
Archiepiscopus Nganchimensis 

Pag. 22, ante num. 21. a) Optandum valde est ut paragraphus inseratur, 
in qua efficaciter improbentur scandalosa morum corruptio iuventutis et exag¬ 
gerata quae eis conceditur licentia: commendatis simul opportunis remediis 
ad tot mala a iuvenibus avertenda. 

h) Altera etiam adiungenda esset paragraphus de hodierna, quam vo¬ 
cant, familiae desintegratione, per nimiam libertatem filiis a parentibus con- 



324 ACTA CONC. VATICANI II - PERIODUS III 

cessam, per defectum paternae vigilantiae supra eorum mores, per ipsorum 
parentum negligentiam in procuranda pro posse felicitate intra familiam, per 
omnium familiae membrorum conamina ad sibi procurandam relaxationem 
sine testibus eiusdem familiae. 

Pag. 23, n. 21, ante lin. 6 (vel alio aptiori loco) censeo omnino necessa¬ 
rium ut inserantur ea quae sequuntur: « Matrimonium est vere et proprie 
dictus contractus inter virum et mulierem, ad procreandam et educandam 
prolem initus, qui inter baptizatos a Christo Domino evectus est ad Sacra¬ 
menti supernaturalem dignitatem ». Post hoc principium omnino oportet ut 
aliqua addantur de matrimonii christiani proprietatibus. 

Rationes. Mirum sane videtur, quod neque in schemate nec in Adnexis 
occurrat verbum contractus: dum e contra, de amore coniugali longus latus¬ 
que fit sermo usque ad satietatem. Inde non immerito quis deducere posset 
et pro certo habere, in matrimonio, iuxta schema, omnia ab amore coniugum 
pendere, omniaque cum eodem amore vel stare vel cadere. 

Ne ergo praeposterus huiusmodi conceptus diffundatur de matrimonii na¬ 
tura, quasi illud non sit verus contractus veram obligationem iuridicam inter 
coniuges gignens, sed reducatur ad quamdam coniunctionem affectionis ma¬ 
ritalis, quae deesse potest et de facto multoties deficit: atque ut praecavean¬ 
tur perniciosissima consectaria, quae ex negata matrimonii natura contrac- 
tuali merito timeri possunt: oporteret ut clarissimis verbis vera matrimonii 
contractualis natura in schemate asseratur. 

Quod ad matrimonii proprietates attinet, unitas et indissolubilitas aperte 
atque enixe inculcentur oportet. Praesertim affirmanda est matrimonii indis¬ 
solubilitas, cum hodie frequentissime labefactetur per sic dicta « divortium 
et matrimonium civile », quae tamquam horrenda plaga omnium fere natio¬ 
num execranda sunt. 

Pag. 23, lin. 6, verbum « pii » omittendum videtur. 

Pag. 24, linn. 4-36. Res, quae in illis tractantur, difficultate non carent. 
Modus eas proponendi legenti apparet esse nimis vagus, generalis, abstractus 
et obscurus. De hac re vel non est agendum vel clare et funditus integra 
Ecclesiae de ea doctrina explicanda est. Principia et criteria concreta ac dilu¬ 
cida de hac re ab omnibus exspectantur. Normae etiam practicae prudenter 
sunt enucleandae. 

Pag. 26, n. 23. Alia paragraphus necessario addenda videtur, in qua esset 
agendum: a) De supernaturali fiducia in Dei providentia, iuxta illud: « Quae¬ 
rite primum Regnum Dei et iustitiam eius, et haec omnia adiicientur vobis » 
{Mt. 6, 33). 

b) De christiana sobrietate in vita observanda, iuxta illud: « abne¬ 
gantes impietatem et saecularia desideria, sobrie et iuste et pie vivamus in 
hoc saeculo » ( Tit. 2, 12). 

c) De compescendo immoderato luxu et de moderanda effrenata siti 
voluptatum in spectaculis, ludis etc. iuxta illud: « velut irrationabilia pe- 

cora... voluptatem existimantes diei delicias: coinquinationes et maculae de¬ 
liciis affluentes, in conviviis suis luxuriantes » (2 Pt. 2, 12-13). 

Pag. 26, in eodem n. 23. Alia paragraphus exoptatur veluti nostris diebus 
omnino necessaria, in qua ageretur de Actione politica , seu de ratione qua. 
christifideles tenentur adlaborare in muneribus publicis quaerendis, exercen¬ 
dis, perficiendis, atque ab influxu pernicioso mentalitatum atheisticae, mate- 
rialisticae, laicisticae, liberandis. 

Pag. 27, lin. 2. Post vocem « discrimine », addatur « sive classis ». 

Pag. 27, lin. 5. Addi oportet: « Nec evolutio oeconomica ut suprema et 
prima lex historiae et ordinis socialis urgeri potest ». Ratio: ut communismi 
et materialismi doctrina de hoc damnetur. 

Pag. 30, lin. 27. Dicatur: Pax stabilitur imprimis iustitiae observantia, 
atque mutua amicitia... 

74 

Exc.mus P. D. THOMAS VILLELMUS MULDOON 
Episcopus tit. Eesseitanus, aux. Sydneyensis 

Ad n. 25. 1. Re sobrie et penitus deliberata, tota mente et voluntate 
adhaereo iis omnibus quae ab exc.mo D. Hannan, episcopo aux. Washington- 
ensi, et ab exc.mo D. Beck, archiepiscopo, eadem die, scilicet 10 novembris, 
prolata sunt. 

2. Prematur, quaeso, hic conceptus: auctoritas suprema civilis strictam 
obligationem moralem ex iustitia ortam habet defendendi populum suum 
ac nationem suam contra iniustam aggressionem. Si igitur — quod Deus 
avertat — aggressor instrumenta bellica nuclearia adhibet, auctoritas suprema 
civilis nationis violatae strictam obligationem erga populum suum haberet 
eiusmodi adhibendi instrumenta bellica nuclearia quae necessaria indicaren¬ 
tur ad iniustum aggressorem repellendum. 

Nonne amor patriae ac defensio libertatis et dignitatis humanae inter 
optimas virtutes naturales numerari debent? Num igitur aliquis populus vel 
natio, contra quem iniustus aggressor teterrima instrumenta nuclearia adhi¬ 
bet, debet tranquille et placide sedere dum hostis infensissimus eum syste- 
matice destruit? Omni vi et conatu igitur adlaboremus ut omnia instrumenta 
bellica nuclearia ab omnibus penitus destruantur: sed caveamus ne interim 
destruamus sanum realismum christianum super sanam theologiam moralem 
fundatum. 

3. Observatio magni momenti, quam nemo alius, ni fallor, in aula fecit, 
haec est: 

Sedulo curent christiani, et praesertim pastores animarum, in unaquaque 
natione, ut rectam conscientiam efforment circa oboedientiam civilem auctori¬ 
tati Status praebendam, ne caeco quodam instinctu auctoritati civili in omni¬ 
bus oboedire parati sint. Si enim « signa temporum » scrutari sincere volu¬ 
mus, hoc signum nos percellere debet: Hitler, in Germania, tamquam partem 

praeclarissimam haereditatis suae accepit longam historiam oboedientiae civi¬ 
lis penitus exaggeratae et ideo erroneae. Factum historicum plane est quod 
in illa natione christiana, pro maiori parte civium, defuit conscientia vere 
christiana relate ad rectam oboedientiam civilem. Ex hoc facto vere lamenta¬ 
bili tot tantaque exorta sunt pro genere humano scelera nefanda. Conscientia 
christiana misere defecit. 

Si igitur omnes et singulos ad pacem perpetuo restaurandam sincere 
urgere volumus, verbis explicitis strenuisque in omnibus, sed praesertim in 
episcopis ceterisque animarum pastoribus, inculcemus omnimodam necessi¬ 
tatem constanter evigilandi ne exaggeratam ideoque falsam oboedientiam 
civilem auctoritati supremae praebeant. 

75 

Exc.mus P. D. HANNIBAL MUNOZ DUQUE 
Archiepiscopus Neo-Pampilonensis 

Ad n. 21. Schema continet orientationem in hoc argumento novam, mo¬ 
ralis matrimonialis, quam personalisticam dicunt. Mirum est in tali argumento 
numquam commemorari documenta lucidissima Pontificum. Angustiam gignit, 
ex adverso, approximatio huius expositionis ad mentem protestantium. Id 
intendo illustrare. Iter est longius, sed necessario percurrendum, ut mea 
assertio pateat. 

I. Conferentia anglicana ad Lambeth a. 1920: a) Gravi angustia consi¬ 
deravit diffusionem theoriarum familiae hostilium; b) solemniter praevenit 
adversus media artificialia ad impediendam generationem; c) firmiter tenuit 
finem primarium matrimonii esse continuationem stirpis. 

Conferentia a. 1930: a) Reaffirmavit finem primarium matrimonii esse 
procreationem filiorum; b) confirmavit momentum dominii suiipsius, reflexum 
et conscium, in vita coniugali; c) ubi clare percipitur obligatio limitandi aut 
evitandi conceptionem, praecipuam et obviam methodum declaravit conti¬ 
nentiam perfectam; sed ex ratione solida eam evitandi, probavit alias metho¬ 
dos, dummodo adhibeantur in luce principiorum vitae christianae. 

Motivum novae resolutionis fuit: in matrimonio, praeter finem prima¬ 
rium, est alius secundarius. Quando primarius est exclusus, non sequitur 
secundarium esse excludendum. Tamen graviter admonuit: « Christum expe¬ 
tere heroismum; ad quem, ex illius virtute, servitores eius possunt pervenire ». 

Episcopi lutherani in Suecia a. 1931: a) Matrimonium repetit significa¬ 
tionem imprimis ex communitate stabili et profunda inter virum et femi¬ 
nam; b) expressio felicissima talis communitatis potest haberi in relationibus 
coniugalibus; c) consequenter, « usus anticonceptionalium mediorum potest 
in certis casibus locum habere ». 

Igitur brevi concludendo: Primum sustinetur firmiter finis procreativus 
matrimonii sancte servandus in omni actu coniugali. Deinde aliis valoribus 

agnoscitur vis ad legitimanda media artificialia pro impedienda generatione. 
Tertio extollitur communitas vitae, in actu coniugali expressa, tanquam signi¬ 
ficatio principalis matrimonii. Inde anticonceptionalibus patet via in coniugio. 

II. Enc. Casti connubii, intendendo declarationem iuris naturalis et pro¬ 
vocando ad doctrinam christianam « iam inde ab initio traditam neque unquam 
intermissam », gravissimis verbis declaravit « quemlibet matrimonii usum 
(ergo non ipsam copulam, dumtaxat) in quo exercendo, actus, de industria 
hominum, naturali sua vitae procreandae vi destituatur, Dei et naturae legem 
infringere » {A.A.S., 1930, p. 560). Et paraphrasis Pii XII. Sic referebat 
« la legge fondamentale dell’atto e dei rapporti coniugali\ Ogni attentato 
nel compimento dell’atto o nello sviluppo delle conseguenze, avente per 
scopo di privarlo della forza ad esso inerente o di impedire la procreazione 
di una nuova vita, e immorale » {A.A.S., 1951, p. 843). 

Agnoscuntur, praeter procreationem et educationem, alii secundarii fines 
« ut sunt mutuum adiutorium, mutuusque fovendus amor (notetur amorem 
expresse nominari subordinatum), et sedatio concupiscentiae; quos intendere 
coniuges minime vetantur, dummodo salva semper sit intrinseca illius actus 
natura, ideoque eius ad finem primarium ordinatio » (A.A.S., 1930, p. 561). 
Qui fines, quocumque nomine eos designemus, ut iterum declaravit Pius XII, 
sunt « essentialiter subordinati », ratione ergo inaequali; ideoque nunquam 
possunt solvi « ab essentiali subordinatione » ad procreationem et educatio¬ 
nem (A.A.S., 1941, p. 423). 

Agnoscitur amor coniugalis, et ei assignatur in christiano coniugio qui¬ 
dam principatus nobilitatis (A.A.S., 1930, pp. 547-548). Sed hic amor a 
Pio XII expresse declaratus est subordinatus procreationi et educationi, in 
hoc quod spectat manifestationes eiusdem in vita sexuali (A.A.S., 1930, 
p. 561; 1951, pp. 848-849). 

Agnoscitur difficultas in exercitio rationabili vitae coniugalis (non con¬ 
flictus inter vim amoris et tenerum amoris cultum et regulamentationem pro¬ 
lis, sicut in schemate). Sed cavendum omnino ne funestae exterarum rerum 
conditiones funestiori errori occasionem praebeant. Nullae enim exurgere 
possunt difficultates quae mandatorum Dei actus, ex natura sua malos, vetan¬ 
tium obligationi derogare queant. In omnibus rerum adiunctis possunt con¬ 
iuges gratia Dei roborati castitatem a turpi macula illibatam in coniugio ser¬ 
vare (A.A.S., 1930, p. 561). Et Pius XII, rememorata doctrina catholica 
Tridentini: « E fare un torto agli uomini e alie donne dei nostro tempo lo 
stimarli incapaci di un continuato eroismo » {A.A.S., 1951, p. 847). 

Interventus in usu vel ad usum coniugii (etiam « ad usum », bene note¬ 
tur) « qui sibi proponit tamquam finem vel tamquam medium reddere im¬ 
possibilem generationem » (A.A.S., 1958, pp. 734-735), sive sensu morali 
sterilizatio sit, sive biologice suspensio ovulationis — hoc est accidentale — 
continet «gravem violationem legis moralis et consequenter illicitam, in 
qua neque Ecclesia habet potestatem dispensandi » (A.A.S., 1951, p. 844). 
Et talis interventus habetur « si ovulatio detinetur (temporaliter) ad prae- 

servandum uterum et organismum a sequelis praegnationis quas sustinere 
non valet » {A.A.S., 1958, p. 735). 

Doctrina Ecclesiae proclamans « legem fundamentalem actus et relatio¬ 
num coniugalium », utpote ex iure naturali derivata, « hodie plene viget, 
sicuti antea, eademque et in posterum semper vigebit » (A.A.S., 1951, p. 843). 

III. Schema Concilio propositum : 1. videtur aequiparare, ponere in 
eodem ordine, procreationem-educationem et mutuum adiutorium (ad quod 
hoc loco pertineret amor). Nam, praeter hos fines coordinate consignatos, 
etiam (quasi in alio ordine) mutuam sanctificationem vult designatam. 

2. Verus amor coniugalis : a) non describitur per relationem ullam ad 
procreationem in linn. 24-26; b) immo, videtur non habere relationem ne¬ 
cessariam ad eam, quia matrimonium concretum aliquod sine prole « suo 
fundamentali valore suaque indissolubilitate non privatur » propter defec¬ 
tum illius (linn. 38-39), quasi amor independenter a procreatione, habeat 
rationem indissolubilitatis; c) attamen matrimonium natura sua ordinatur 
ad prolem (linn. 40-41); sed ordinatio, ut illud « attamen » et verba sequen¬ 
tia indicare videntur, non tam habetur ex ipso instituto matrimoniali, inde¬ 
pendenter vel abstractive ab amore coniugali, sed ex eo quod « attamen 
talis est amoris coniugalis indoles »; d) ut patet ex c ), amor est fundamen¬ 
talis valor in matrimonio; et quidem saltem tam fundamentalis quam proles; 
potius aliquid magis fundamentale, ex redactione textus; e) amor coniugalis, 
« indissolubiliter fidelis » (lin. 28) — ut videtur ex sua indole, cum tamen 
totus sit ab actu humano determinatus, ideoque revocabilis —, significatur 
tamquam ratio indissolubilitatis matrimonii in lin. 39; etenim matrimonium 
concretum sine prole, cum habeat valorem fundamentalem amoris (ideo?) 
indissolubilitate non privatur. 

3. Actus sexualis necessarius, saltem lato sensu, affirmatur pro coniugi- 
bus nondum « magnis dotibus personalibus » ornatis, tum ad servandam 
intimam vim amoris coniugalis, tum ad tenerum amoris cultum (pag. 24, 
linn. 15-20). In hoc latet, non solum exaltatio impropria talis actus, verum 
etiam depressio verae caritatis. Quoties coniuges vere christiani, mulieres 
praesertim, amore longe maiore feruntur ad invicem, quando vident consor¬ 
tem fideliter contineri ne profanationem faciat tori coniugalis per onanismum, 
trahendo alterum ad mortem animae! 

4. Munus procreandi cum plena conscientia et responsabilitate, praesen¬ 
tatur quidem secundum conceptum verum in se ipso; sed videtur continere 
impulsum ad limitandam prolem. Desideratur saltem ut, secundum traditio¬ 
nem Ecclesiae, aliquid diceretur magis aperte de fiducia in Providentia di¬ 
vina et de generosa cooperatione prudenti cum illa (non videtur esse satis 
quod dicitur, quasi furtive, in pag. 23, lin. 15; pag. 24, lin. 2), non reticita 
obligatione procreandi prius quam peccato se maculent coniuges. Qua obli¬ 
gatione admissa, difficile admittetur sententia pag. 24, linn. 18-19 in tali 
generalitate: responsabilitatem, dico, expressam « vi cuius proles saltem ad 
tempus augeri nequeat ». 

5. Possibilitas castitatis fideliter observandae exponitur (pag. 24, linn. 
13-17) modo parum congruenti cum traditione et cum manifestationibus 
Pontificum (c£. A.A.S., 1930, p. 561; 1951, p. 847). Et ex Adnexo maior 
obscuritas obtinetur. 

6. Ascesis christiana, etiam heroica, ad quam possunt esse obligati, cum 
capacitate mediata vel immediata, omnes coniuges, pallidissime insinuatur in 
pag. 24, linn. 35-36. Iam vero summi momenti pastoralis est compellere 
coniuges ad eam exercendam, ut praeparentur pro sacrificiis quae fidelitas 
veri amoris coniugalis frequenter potest ab eis exigere. Sic fecerunt Pius XI 
(A.A.S., 1930, pp. 547-548, 561-562, 583) et Pius XII {A.A.S., 1951, 
pp. 846-847), sicut olim faciebat etiam Conferentia Lambeth. 

Posset quis ex Adnexo II exspectare complementum vel claritatem in 
his punctis. Sed in Adnexo hae animadversiones novum et multo maius 
fundamentum inveniunt ut denuo nova vi proponantur et ulterius ducantur. 
Sed de Adnexo hic non agitur. 

Breviter concludendo: a) Ecclesia, usque ad Concilium, proclamabat finem 
principalem matrimonii esse procreationem et educationem prolis, b) Agno¬ 
scebat alios fines et valores personales institutionis matrimonialis, in con¬ 
creto amorem; sed eos (etiam amorem) declarabat minus principales, essentia¬ 
liter subordinatos procreationi; unde nunquam possint executioni mandari 
violata ordinatione relationum sexualium de industria hominum (in ipso 
momento unionis, vel ante, vel post), ut effectus naturalis unionis carnalis 
impediatur, c) Agnoscendo difficultates in quibus saepe inveniuntur coniuges 
ad servandam castitatem coniugalem (non « conflictum » regulationis prolis 
cum « vi amoris » vel cum « tenero cultu amoris »), admittebat et promo¬ 
vebat studia quae possint iuvare eos etiam in ordine naturali; sed semper 
servata reverentia et intangibilitate ipsius activitatis sexualis, nullo momento 
artificialiter a naturalibus effectibus devianda, d) Urgentia castitatis in omni 
eventu et in quibuslibet circumstantiis affirmabatur, simul cum possibilitate 
omnibus data ad eam plene adimplendam. 

In schemate, autem, conceptio classica matrimonii non retinetur; ea 
scilicet in qua coniugii obiectum, fines operis, proprietates a Deo ipso in 
ipsa natura, determinata sunt; unde hominibus optio datur ad non nuben¬ 
dum, sed non ad mutanda ea quae natura ipsa determinantur. Nova orienta¬ 
tio — infelix quidem et periculosissima quoad possibiles consequentias, ma¬ 
xime nostro hoc tempore — proponitur sub signo veri amoris coniugalis. Et 
super fundamento labili, structura matrimonii labiliter sustentatur. Signi¬ 
ficatio prolis in hac institutione notabiliter deprimitur. E contra partes amoris 
ita exaltantur, ut iam multi extra Concilium consequentias eruant pro morali 
coniugali, quas in ecclesiis protestantibus eadem via procedentibus, iam ple- 
rique eruunt. Consequentiae quae apud Pium XII adhuc declarabantur con¬ 
trariae iuri naturali; quae tamen sub analysi profundiore schematis, et prae¬ 
sertim Adnexi II difficulter poterimus effugere. 

Unde schema videtur collocari in linea evolutionis doctrinalis quam ha- 

buit institutio matrimonialis apud protestantes ultimis decenniis. Retinet pro¬ 
lem ut finem maxime specificum (cf. Adnexum II); sed certo non maxime 
principalem matrimonii. Reticendo de ea principalitate, ideoque et de conse¬ 
quentiis moralibus inde derivatis in traditione catholica, extollit amorem 
coniugalem tamquam valorem fundamentalem institutionis, propter quem su¬ 
stineantur etiam matrimonia sterilia. Puto ex eius lectione logice concludi 
amorem non esse mere coordinatum cum servitio erga prolem, sed huic sup¬ 
poni superiorem. Anglicani, quin pervenerint ad talem primatiam tribuendam 
amori ex sola nimia exaltatione aliorum valorum a prole diversorum, conse¬ 
quentias eruebant pro liceitate anticonceptionalium. Si ulterius non proclamat 
schema virtutem integram, etiam heroicam si casus ferat, non esse retinen¬ 
dam, sed potius agit de difficultatibus, immo conflictibus, coniugum inter 
amorem illum principalem per usum coniugii fovendum et responsabilitatem 
regulandi prolem, considerare oportet num non simus proximi illis funestis¬ 
simis consequentiis in quas incidit iam protestantismus, a quibus nos gravi 
admonitione avertere voluerunt Pius XI et Pius XII. 

[Subscripserunt etiam\ G. Layek, arch. Alep. arm.; A. Trujillo Arango, ep. 
Jerico; J. de Jesus Pimiento, ep. Garzon-Neiva; B. Arango, ep. Baranca Birmeja; 
A. M. Ocampo Berrio, arch. Tunja; H. Rueda, ep. Bucaramanga; A. Rubio Diaz, 
ep. Sonson; J. Laschi Gonzalez, adm, ap. Concepcion in Parag.; M. A. Medina, 
ep. Monterfa; J. Martinez Vargas, ep. Armenia. 


76 

Exc.mus P. D. THOMAS BERNARDUS PEARSON 
Episcopus tit. Sindensis, aux. Laneastrensis 

Cum munere fungar Assistentis Ecclesiastici ab Hierarchia Angliae et 
Cambriae pro omnibus associationibus mulierum illius regionis deputati, ex 
mea experientia anticipare possum quomodo n. 21 huius schematis, prout 
nunc stat, ab eiusmodi mulieribus accepturus sit. 

Hisce ipsis diebus, dum haec schema a nobis agitatur et variae opiniones 
coniecturales interim in ephemeridibus sparguntur, en excerpta quaedam ex 
litteris quae ipsae mulieres mihi scribuntur. 

« Nihil peius esse posset quam declaratio conciliaris verbis quovis modo 
ambiguis prolata. Post tantum animi angorem mentisque confusionem iam in 
hac re suscitatam, nihil nunc quaerimus nisi normas simplices et perspicuas 
verbis cuilibet personae ordinariae patentibus expressas. 

« Ecclesiae est nos docere quomodo principia moralia christiana in situa- 
tionibus difficilibus humanis sint applicanda. De hisce moralitatis principiis 
fundamentalibus Ecclesia sane mentem suam non mutat; potest tamen et 
debet deliberare quomodo haec principia applicari debeant, tempore nostro, 
quando nova fere quotidie a scientia revelantur. 

« Sententiam Concilii definitivam expectamus. Quum Concilium locutum 
fuerit eiusque sententiam Summus Pontifex approbaverit, tunc tandem et 
non antea doctrinam Ecclesiae certam habebimus, eique constantes nos ge¬ 
remus ». 

En sincera populi Dei fidelitas; quidquid in ordine speculativo pro suo 
munere excogitent theologi, vox quam populus anxie cupit audire nihil est 
nisi vox authentica ipsius Christi, suis per magisterium Ecclesiae loquentis. 

Cur, in citatis litteris, mentio fit de « animi angore » et de « mentis con¬ 
fusione »? Quia hucusque, principia iuxta quae ferventes catholici matrimo¬ 
nio iuncti, vitam suam coniugalem ordinare satagerunt, ea semper fuerunt, et 
sunt, quae in Litt. Enc. Casti connubii sunt tradita. 

Sane apud nos, ubi catholici parvam minoritatem constituunt fortemque 
et constantem doctrinae contrariae propagationem subeunt, nunquam fa¬ 
cile fuit, nec est, ista principia catholica fideliter servare. Attamen, catholici 
nostri, pro notabili parte, assidua sacramentorum, imprimis Eucharistiae, 
frequentatione roborati, et mutua collaboratione in associationibus confirmati, 
istis principiis Casti connubii fideles permanserunt. 

Quae cum ita sint facile quis potest sibi fingere confusionem inter mulie¬ 
res nostrarum associationum, et praesertim inter eas quae alias ducunt, 
quando pervulgabantur opiniones in libris, in ephemeridibus nostris, etiam 
a catholicis scriptis quae in trutinam revocabant principia tam sancta, tam 
intima Casti connubii. 

Mense iulii huius anni, Directrices Consilii Nationalis Mulierum Catho¬ 
licarum quasdam normas membris suis, ipsis instantibus, communicaverunt. 

Omnia notatu sunt digna, sed brevitatis causa, en duo. Nostrarum as¬ 
sociationum duces saepe debent Auctoritates civiles adire de rebus quae po¬ 
puli moribus, speciatim iuvenum, praeiudicium afferunt. Quum apud illos 
ministros civiles nihil valet nisi argumenta in ipsa natura hominis fundata, 
dictae directrices magni ponderis faciunt solidam, cognitionem principiorum 
iuris naturalis. Etsi hodie de vero conceptu illius multum disputetur, nihilomi¬ 
nus, si schema nostrum de eo prorsus taceret, ipsum fundamentum moralitatis 
reiicere videretur. 

2. Solutio difficultatum hodiernarum ponitur, ab iisdem mulieribus, in 
ampliori conceptu responsabilitatis parentum, prae mente simul habentibus 
omnibus vitae coniugalis aspectibus. 

Sed spectata confusione in hac re orta, satis certe non est solummodo di¬ 
cere pagina vicesima tertia, linea trigesima nona, « talis est amoris coniugalis 
indoles ut matrimonium, natura sua ordinetur ad prolis procreationem et 
educationem », praetermissis illis principiis fundamentalibus, unde deducitur 
norma recte agendi secundum Casti connubii. Haec principia bene a nostris 
mulieribus intellecta sunt, neque in votis est ut doctrina Ecclesiae mutetur, 
sed potius reaffirmetur, sed verbis quae simul patefaciunt quam plena sit vita 
matrimonialis coniugum, qui eam in sua totalitate generose plenaque cum 

responsabilitate amplectuntur, ideoque abundante Dei gratia in omni vicissi¬ 
tudine adiuvantur. 

Concludo, iterum citando ab ipsis mulieribus in mundo hodierno mili¬ 
tantibus hic et nunc... « Nihil nunc quaerimus nisi normas simplices et per¬ 
spicuis verbis cuilibet personae ordinariae patentibus expressas... Cum Con¬ 
cilium locutum fuerit eiusque sententiam Summus Pontifex approbaverit, 
tunc tandem et non antea doctrinam Ecclesiae certam habebimus, eique con¬ 
stantes nos geremus ». 

Illarum petitioni responsum dare negligere non possumus, nos quorum 
est magisterium Ecclesiae declarare. Omni qua par est misericordia et sym¬ 
pathia, documentum nostrum ita exarare debemus ut locus non detur cuiusve 
dubio. 

Exc.mus P. D. ANDREAS PERRAUDIN 
Archiepiscopus Kabgayensis 

Loquor nomine conferendae episcopalis de Rwanda-Burundi et etiam 
aliquorum aliorum episcoporum qui huic interventui subscripserunt. 

Ad n. 23, 4° et 24: Schema XIII, licet condiciones potius occidentales 
respiciat, generatim nobis placet. Optamus tamen ut in quibusdam ad con¬ 
diciones africanas aptius accommodetur et speciatim ut, sive in textu, sive 
in quaestionibus adnexis aliquantulum longius tractentur tam quaestio de 
proprietate quam praesertim quaestio de evolutione nationum quae in rebus 
oeconomicis sunt minus auctae. 

I. Ius privatim possidendi , quod obtinet in occidente, regredi nobis 
videtur infra nostras dominii formas africanas magis communitarias. Domi¬ 
nium altum communitatis (in sua forma africana) meliori modo in tuto ponit 
familias et faciliorem reddit adaptationem ad varias familiae necessitates 
quam systemata occidentalia. Haec quaestio, quae iam in rerum rusticarum 
regione oritur, eo vel magis solutionem poscit, quod, urbibus praerapide sese 
extendentibus, loca aedificanda et aedes aedificatae lucrosae paucorum divi- 
tum speculationi saepe inserviunt. Idcirco magni interest, ut Concilium talem 
speculationem amplissime in nationibus egentioribus grassantem firmiter 
reprobet. 

Huc accedit ut, si systema proprietatis occidentale introducatur, populi 
africani, cupiditate privati lucri pellecti, a consuetudinibus mutui adiutorii 
antiquitus traditis recedant. Provideatur ergo, ne conatus incepta oecono¬ 
mica consociandi seu systema cooperativum ordinem communitarium tradi- 
tionalem evertat, sed ut illum prudenter ad novas necessitates accommodet 
et gradatim provehat. 

II. Altera quaestio capitalis agitur quomodo nationes Africanae recen- 
tiores ex inopia et penuria ad sufficientem rerum copiam proficere possint. 

Ex una enim parte populi nostri insufficienter vel male plerumque nu¬ 
triuntur et in miseris habitaculis commorantur incertumque victus experiun¬ 
tur. Ex altera parte hi populi tam rapide augescunt, ut numerus incolarum 
intra viginti quinque vel ad summum triginta quinque annos duplex futu¬ 
rus sit. Praeterea maior incolarum pars sunt iuvenes, minus viginti annos 
nati, quibus non solum victus suppeditandus est, sed etiam institutio et oc¬ 
cupatio. 

Propterea coram nostri temporis societate: 1. Firmiter iterum affirmetur 
ius ad bona terrae, ubicumque inveniuntur, ad totum genus humanum, om¬ 
nibus divisionibus posthabitis, pertinere. 

2. Una cum avaritia privata etiam avaritia collectiva nationum opulen¬ 
tiorum damnanda est. « Quis avarus est? » interrogat Sanctus Basilius in 
celebri homilia in illud dictum Evangelii secundum Lucam: « Destruam hor¬ 
rea mea, et maiora aedificabo » et respondet « (Avarus est) qui rebus, quae 
satis sunt, contentus non est » (MG 31, 275 C). Etenim qui bonis abun¬ 
dant, ministri effecti sunt Dei et administratores conservorum (cf. ibid. 
263 C). Periculum est, ne pauperes dilectionis, pauperes fidei in Deum, 
existiment ventri suo praeparata esse omnia (cf. ibid. 263 C; 275 A). 

3. Ab omnibus et singulis nationibus superflua (ea scilicet quae necessi¬ 
tatis metam excedunt) impendenda sunt usui eorum, qui necessariis carent; 
omnes enim omnino populi mutuo inter se coniuncti sunt et alii ex aliis 
pendent. Proinde ex hac nova iustitiae socialis intelligentia populi egentio- 
res auxilia poscunt non tamquam eleemosynas sed tamquam debita ex 
aequitate. 

In praesenti non tam ordo oeconomicus universalis, qui non existit, 
servandus est, quam novus ordo constituendus est, qui superatis erroribus 
hodiernis, statum meliorem inducat, in quo universa familia humana non 
tantum pacifice coexistat, sed constanter et sincere, solidis mutuae coniunc- 
tionis et cooperationis vinculis et institutis consociata, ad bonum humani 
generis commune conspiret. In locum igitur oeconomiae, in qua incepta 
oeconomica quasi solo quaestu et lucro reguntur, substituatur oeconomia vere 
humana in bonis producendis et distribuendis adhibenda, quae eo tendit, ut 
veris humani generis necessitatibus gradatim satisfaciat. Ad explendas gra- 
datim et quam optime necessitates totius generis humani requiritur, ut 
populi opulentiores sincere conversi aliter cogitent de evolutione nationum 
egentiorum promovenda, aliter se gerant tum in subsidiis technicis atque 
pecuniariis praebendis, tum in coetibus ac consiliis internationalibus consti¬ 
tuendis et novas inveniant vias ad instaurandam et coordinandam oeconomiam 
universalem. 

Ecclesia praecepta socialia declarans, non se immiscet rebus politicis, 
sed doctrinam memorat perennem, quam iam Sanctus Basilius in homilia 
dicta tempore famis et siccitatis plane exposuit: « Qui corpus huiusmodi 
(fame consumptum) praeterit, quantis suppliciis dignus est? Quid ei deerit 
ad crudelitatis cumulum? Quomodo aut non annumerabitur iure ac merito 

inter immanissimas belluas, aut non habebitur pro scelesto et homicida? 
Nam qui potest malo mederi, sed sponte et ob avaritiam differt, non iniuria 
velut homicida condemnari poterit» (MG 31, 322 C-D). 

Conclusio. Optamus ergo, ut sive in ipso textu schematis XIII sive in 
quaestionibus annexis declaratio distincta de obligatione evolutionis pro¬ 
movendae fiat ita ut omnes christifideles, praesertim ii qui in doctrinas et 
litteras vel in res politicas et oeconomicas vim exserunt, intelligant hoc gra¬ 
vissimum conscientiae officium praeteriri non posse. Ius enim ad evolutionem 
frustrandum non est. Contra praecepta christiana facimus, ei indifferenter fe¬ 
rimus, quod impensae pro re militari factae vicies superant subsidia ad 
adiuvandas illas nationes, tres scilicet partes generis humani, quae tenuitate 
victus et rei oeconomicae penuria laborant. 

Africa gravissime laborat inopia et penuria. Rogamus ergo ut Concilium 
plane exponat officium universale evolutionis promovendae. Nationes opu¬ 
lentiores officio tenentur providendi communi omnium utilitati et auxilia 
necessaria nationibus egentioribus largiendi. Nationes vero egentiores officio 
tenentur planius intelligendi vias ac rationes evolutionis oeconomicae et pro 
viribus promovendi communiter cum nationibus opulentioribus novum rerum 
oeconomicarum et socialium ordinem universalem. 

[Subsignaverunt etiam~\ A. Fragoso, ep. Crateus; J. Lamartine Soares, ep. tit. 
Fussala; V. de Araujo Matos, ep. Crato; Raimundo, ep. tit. Uzali; J. B. Tavora, 
arch. Aracaju; D. Picao, ep. tit. Tois; W. L. Schmidt, ep. Chapeco; Severinus 
Marianus, ep. Pesqueira; Aeacius, ep. Palmares; Gregorio, ep. Joinville; J. Hoff- 
mann, ep. Frederico Westphalen; Emmanuel, ep. Caico. 

Exc.mus P. D. RENATUS IOSEPH PIERARD 
Episcopus Catalaunensis 

Ad n. 21. Ante et per decursum huius tertiae sessionis, multi Patres testi¬ 
monia plurima et animum vehementer commoventia a nostris caris laicis 
susceperunt de ingenti momento, pro ipsis laicis, schematis De Ecclesia in 
mundo huius temporis, speciatim partis illius in qua agitur de matrimonio 
et familia: plerique adulti, sicut etiam iuvenes, ex omni ambitu sociali, 
sciunt hoc schema ad seipsos spectare in intimo corde suo, in intima 
vita sua. 

Manifestum nobis videtur ut, si christiani a nobis postulant doctrinam 
quae exprimit propositum et voluntatem Dei, simul a nobis exspectant signa 
nostrae fervidae comprehensionis circa magnitudinem certe et difficultates, 
sed etiam circa pulchritudinem vocationis ad matrimonium. Schema nititur, 
non vano quidem, superare formulas mere iuridicas, quae insufficientes sunt 
ad dialogum verum et profundius efficiendum. Ne timeamus agnoscere amo- 

rem coniugalem locum primum tenere in vita coniugum, etsi non est finis 
primarius: hic mutuus amor pro ipsis est bonum magis pretiosum inter bona 
matrimonii, bonum quod potenter eos adiuvat ad implenda alia officia. Si 
nexus indissolubilis, a sacramento, consecratus, servat amorem, verus amor 
tuetur indissolubilitatem et perficit animam coniugum, insimul et filiorum 
totiusque familiae. 

Itaque post art. 20, « Dignitas personae fovenda », optima transitione 
art. 21 sic inciperet: « Ad imaginem Dei qui caritas est (Io. 4, 8. 16) creata, 
persona humana feliciter non maturescit nisi diligatur et diligat ». 

Pag. 23, linn. 34 sq. Circa foecunditatem amoris coniugalis optatur ut 
verbum quoddam luminis et comprehensionis dicatur pro his sponsis quibus 
invitis proles deficit. Quare hanc additionem proponimus, lin. 38: « et si 
proles deficit, matrimonium non solum fundamentali valore suaque indisso- 
lubilitate non privatur», (addatur:) sed etiam in isto doloroso discrimine 
sponsos invitat ad alias foecunditatis formas, scii, ad multimoda servitia pro¬ 
ximorum vel societatis vel Ecclesiae. 

In eadem par., pag. 24, lin. 3, recta dicuntur de foecunditate amoris 
coniugalis, sed ad insinuandum characterem eschatologicum illius amoris Chri¬ 
stiani, simul ac statum viatorum sponsorum de imperfectione ad perfectionem 
et de tempore ad aeternitatem peregrinantium, addi optamus haec verba 
Apocalypsis B. Ioannis: « ... “ donec compleatur numerus fratrum ” {Apoc. 
6, 11) in aeterna communione Sanctorum et in Sanctae Trinitatis vita congre¬ 
gandorum ». 

Pag. 24, linn. 15 sq. Denique oportet augeri conclusionem pastoralem. 
Promoveamus, Fratres, conatus in virtutes potius quam interrogationes ca- 
suisticas. Commendamus, e. g., mutuum vere caritativum amorem, iustitiae 
observantiam erga prolem procreandam vel, quibusdam in casibus, vitandam, 
et etiam erga prolem iam natam educandam, caritativam temperantiae con¬ 
iugalis praxim, generosam in communi sequelam Christi crucifixi, etc. 

Item ministros Ecclesiae exhortari valde convenit ut, ad castitatem at¬ 
tendentes sed non exclusive, memores sint quod sponsi persaepe debent in 
vita coniugali tenere et componere bonum castitatis cum bono mutuae fidei 
bonoque prolis iam natae et etiam cum salute tum temporali tum spirituali 
totius familiae. In his enim intersunt etiam valores morales firmiter ser¬ 
vandi. 

Pag. 24, linn. 13-25: lin. 16, loco « aegre servari possit » praeponatur: 
« difficile servari potest » quia « aegre » peiorative sonat. 

A lin. 24: Agnoscit haec omnia Mater Ecclesia et hortatur sponsos ne 
animo deficiant. Deus enim cor uniuscuiusque hominis noscit. Testi illi Divino 
coniuges certi sint placere imprimis per suum mutuum vere caritativum amo¬ 
rem; per iustitiae observantiam quam sinceri et concordi animo habent erga 
filios et filias procreandas vel etiam, in quibusdam rerum adiunctis, non pro¬ 
creandas; per generosam certe sed non anxiam, caritativam sed non servilem 
praxim temperantiae specifice coniugalis, non omisso ad tempus et mutuo 

consensu evangelico consilio (Mt. 19, 12) ab apostolo Paulo iterato ( 1 Cor. 
7,5); per usum etiam cognitionum de die in diem proficientium honestarum 
medicinarum et corporalis vitae tam viri quam mulieris legum, Sacra Syno¬ 
dus, firmiter tenens quod praxis illa personalis virtutum caritatis, iustitiae, 
prudentiae, temperantiae in illa generosa et laeta sequela Christi Crucifixi 
quae necessaria est in hoc sicut in aliis campis vitae christianae (cf. Mt. 
16, 24), sunt prima et efficaciora media salutis coniugalis amoris et fami¬ 
lialis vitae. Hortatur etiam omnes in scientiis... (cf. pag. 24, linn. 30-35). 

In fine: Ministros vero Ecclesiae exhortatur Sacra Synodus ut, dum exi¬ 
gentias tam legis divinae quam libertatis filiorum Dei, cuius leges positivae 
paedagogus tantum sunt in consilio divino {Gal. 3, 24-25) et quae decidere non 
debet in falsam libertatem carnis (cf. Gal. 5, 13-34), in memoriam fidelium 
ministerio praedicationis vel sacramenti poenitentiae revocant, attenti sint 
fraterne tam difficultatibus persaepe ortis ex gravibus defectibus praesentis 
vitae socialis quam fragilitate vel malitia morali vitae fratrum suorum. 

Memores sint etiam quod sponsi persaepe debent in vita coniugali tenere 
et componere bonum castitatis cum bono mutuae fidei bonoque prolis iam 
natae et etiam cum salute tum temporali tum spirituali totius familiae. 

Christianos tandem omnes, et praesertim sponsos, invitat Sacra Synodus 
ad consentiendum quod ministri Ecclesiae, dum evangelicam temperantiam, 
coniugalem amorem et fidelitatem, nuptiarum divinarum mysterium, homines 
edocent, simul familiam atque verum coniugum amorem et felicitatem defen¬ 
dunt et promovent. 

Exc.mus P. D. ANTONIUS PILDAIN Y ZAPIAIN 

Episcopus Canariensis 

Par. 21. N. 3 (pag. 24, linn. 5-10). Qua in re non sine precibus etc. 
Schema proponit formulam quae aliquantum sapit obligationem ex parte 
coniugum efformandi iudicium prudentiae circa numerum prolis. Quod quidem 
omnino vitandum videtur. Et quidem propter tres praecipuas rationes: 

a) Talis obligatio, uti patet, magis urgeret pauperibus quam quoslibet 
alios, cum saepe saepius rationes in schemate adductae — conditiones paeda- 
gogicas et oeconomicas, salutem mentis et corporis, ... bonum ipsius fami¬ 
liae — solummodo pauperibus valorem habent, qui in magno discrimine re¬ 
spectu ceterorum versarentur; 

b ) formula in schemate adhibita quamdam condemnationem involvit 
eorum qui, exhortationes continuas S. Scripturae et traditionalis magisterii 
Ecclesiae sequentes, numerosam prolem habere non dubitarunt; 

c) Coniuges timorati in continuo angore conscientiae versarentur, ne 
forte non sufficienter attenderint ad praedictas conditiones, de quibus ad iudi¬ 
cium sibi efformandum saepe saepius mediis idoneis carent, nec debitam 
informationem praesto habebunt... 

Quibus omnibus, et aliis multis bene perpensis, optandum videtur ut 
formula obligatoria omnino vitetur, et doctrina tali modo enuntietur ut 
coniuges, si in determinatis conditionibus, et praedictis causis adstantibus, 
iudicium sibi efformaverint circa numerum prolis, mediis adbibitis tantum¬ 
modo qui cum lege divina componi possint, certiores fiant se ab Ecclesia non 
condemnari, quin contra, laudari. 

Votum: Textus ita plus minusve proponatur: « Qua in re si coniuges 
christiani non sine precibus et communi conatu... et praeter bonum ipsius 
familiae et Ecclesiae etiam necessitudines societatis, aperte sciant se ab Ec¬ 
clesia nullatenus improbari, quin contra, laudari ». 

Exc.mus P. D. EDUARDUS PIRONIO 
Episcopus tit. Caeciritanus, aux. Platensis 

Schema fere unice loquitur de pace externa seu de ordinata concordia 
populorum. Perscrutantes autem « signa temporum» invenimus homines 
hodiernos praesertim angustia et desperatione laborari. Nonne et litteratura 
et systemata philosophica hanc exprimunt penosam situationem hominis ho¬ 
dierni quaerentis veram pacem internam atque profundiorem et firmissimam 
spem? Homo nostri temporis versatur in continua intranquillitate, in perma¬ 
nenti insecuritate, quae proveniunt ex eo quod non perfecte aquietantur 
eius legitimi appetitus. Tum ex insufficienti condicione sociali et oeconomica, 
tum ex instabili situatione politica (quae essent causae extrinsecae), tum 
praesertim ex amissa supernaturali ordinatione ipsius hominis in Deum. 

Responsio Ecclesiae invenitur in genuina notione « spei christianae » 
atque « verae et integrae pacis ». Spes theologica — virtus essentialiter dyna- 
mica et activa, quae tendit ad caelestia aedificando christiane civitatem ter¬ 
restrem — deberet esse velut centrum totius expositionis in schemate de Ec¬ 
clesia in mundo hodierno. Et deinde « pax vera », quae exsuperat omnem 
sensum, et quae est actus internus caritatis, effectus gratiae sanctificantis 
et fructus inhabitantis Spiritus Sancti in nobis. 

De hac pace interna hominis — quae consistit in perfecta quietatione 
propriorum appetituum — loqui deberet praeprimis schema. 

Quapropter ad integrum conceptum verae pacis haec essent addenda: 

1. Christus Princeps pacis (Is. 9, 5) et Pax nostra ( Eph . 2, 14). In eius 
persona, opere et doctrina. In eius persona: Christus nempe ut perfecta in¬ 
carnatio pacis, seu ordinis, seu harmoniae et aequilibrii. In Christo datur 
plena revelatio seu epiphania amoris Patris qui mundum reconciliavit sibi 
per Christum. 

In eius opere: Mysterium Paschale Christi — mortis et resurrectionis — 
est consummatio unionis totius humanitatis, immo et totius creationis, cum 
Deo. « In Ipso complacuit omnem plenitudinem inhabitare et per Eum 

reconciliare omnia in Ipsum... pacificans per sanguinem crucis eius » {Coi. 
1, 19-20). Restituitur ordo, harmonia, tranquillitas, per peccatum amissa. 

In eius doctrina: Evangelium Christi est essentialiter evangelium pacis, 
quia est essentialiter nuntium amoris. Ipse enim venit annuntiare pacem ho¬ 
minibus, iis qui erant longe et iis qui erant prope: quia per Ipsum omnes 
nos habemus accessum ad Patrem in unitate Spiritus ( Eph. 2, 17-18). Non 
illa pax quae passive concipitur ut absentia conflictuum, dolorum et crucis; 
sed pax quae in superatione horum omnium consistit. « Non veni pacem mit¬ 
tere, sed gladium ». « Pacem meam do vobis; non quomodo mundus dat, 
ego do vobis ». Scilicet non solum pax quae est ordinata concordia volun¬ 
tatum, sed pax interior quae in ipso homine generatur per tranquillam ordi¬ 
nationem propriorum appetituum in caritate. 

2. Totus populus Dei in pace consolidatus. In illa scilicet pace quae est 
fructus internus caritatis, gratiae supernaturalis et inhabitantis Spiritus Sancti 
in nobis. Pax enim vera — quae consistit in quietatione et unione appetitus 
et in perfecta fruitione summi boni — est directe opus caritatis. Indirecte 
tantum est opus iustitiae, utpote removentis prohibens (II, II, q. 29 a. 3). Se¬ 
cundum propriam rationem caritas pacem causat, utpote causans duplicem 
illam unionem necessariam ad rationem pacis: alia quae est secundum ordi¬ 
nationem propriorum appetituum in unum, altera vero quae est secundum 
unionem appetitus proprii cum appetitu alterius. Pax igitur causatur « ex cari¬ 
tate secundum ipsam rationem dilectionis Dei et proximi » (II, II, q. 29 a. 4). 

Haec pax non datur nisi in habentibus gratiam supernaturalem. « Sine 
gratia gratum faciente non potest esse vera pax, sed solum apparens » iibid. 
ad 1). Recte denique haec pax enumeratur a S. Paulo inter fructus Spiritus 
Sancti (Gal. 5, 22). 

3. Totus P'opulus Dei ut artifex pacis. Pax inter beatitudines annume¬ 
ratur ut actus virtutis caritatis perfectae: « Reati pacifici... ». Artifex seu 
constructor pacis non solum suum finem consequitur exhortando homines ut 
arma deponant conflictus bellicos evitando, nec solum stabiliendo iustitiam, 
sed praesertim practicando, stabiliendo et praedicando supernaturalem carita¬ 
tem. Alioquin haberemus simplicem concordiam (aliquando etiam meram 
coexistentiam in timore), non autem veram pacem. Ad veram pacem firman¬ 
dam totus populus Dei adlaborare debet creando conditiones sociales, oecono¬ 
micas et politicas, tales ut omnis homo habeat possibilitatem acquietandi le¬ 
gitimas aspirationes et fruendi bono perfecto. Et quidem non solum in pos¬ 
sessione bonorum materialium, sed et principaliter in tranquilla possessione 
bonorum spiritualium in quorum fruitione totaliter acquietentur appetitus et 
perfectum aequilibrium stabiliatur. 

Conclusio : a) Loquatur de pace interna hominis, seu de interiori aequili¬ 
brio in quietatione proprii appetitus, b ) Exponatur haec pax ut fructus di¬ 
rectus caritatis, gratiae sanctificantis et actionis Spiritus Sancti, c) Describatur 
munus artificis pacis in creanda possibilitate acquietandi legitimas aspiratio¬ 
nes hominis. 

Exc.mus P. D. VILLELMUS PLUTA 
Episcopus tit. Leptismagnensis 

1. Par. nostra 22 certo se praestat eximiam declarationem Ecclesiae de 
cultura. Et quidem terminus « cultura », uti de textu patet, hic utitur non 
stricte scientifice sed permiscue et significat omnem progressum, etiam scien- 
tificum et technicum. Declaratione hac Ecclesia manifestat nullam rem sibi 
esse alienam, quae apud hodiernos homines in maxima est aestimatione, atque 
se velle esse in mundo, quamvis non est de hoc mundo. Verbo incarnato 
et opere salvifico peracto omnia esse redempta et sanctificata, omnes nos 
scimus. Est tamen Ecclesiae hoc opus salvificans in spatium et in tempus 
portare et — sit venia verbo — renovare iterum atque iterum; Ecclesiae 
ergo est etiam culturam sanctificare. Agitur de cultura rite promovenda — 
et homo est qui eam promovet et ea utitur et gaudet. Culturae forma et 
culturae beneficium dependet a qualitate spirituali hominis. 

Ergo textus nostrae paragraphi debet breviter sed pressius loqui de cul¬ 
tura spirituali hominis, de cultura animi et cordis hominis in sensu sequenti: 
« Cultura animae - est anima culturae ». 

II. Rationes huius animadversationis sequentes sunt: 1. Historico-socio- 
logica. Textus noster in pag. 25, nn. 1-4, laudat multimodos valores operis 
culturae v. g. educativum, quod nempe homo addictus operi culturae et 
progressus et non solum labori utilitari, a servitute se liberat. 

Attamen testes fuimus et sumus — homines hodiernos progressui et exter¬ 
nae culturae seu civilisationi addictos incedere in aliam modernam servitu¬ 
tem —, omni progressu fere fascinari et sicut novi promethei Deum agno¬ 
scentes immo ei oppugnantes, culturam spiritualem negligentes, soli vitae 
terrestri addicti, sibi in terra paradisum creare velle. Sed qua tales homines 
hodierni cultura sua nec felicitatem suam nec aliorum fovent. 

Insuper ultimorum bellorum nationes, humanae familiae civilisatione 
et omni progressu maxime excultae, quam horribilia patrarunt mala! Denique 
illi promethei hodierni taedio vitae tenenter, quod litteris sic dictis pulchris 
et philosophia pessimistica existentialismi probatur. 

Et iam inveniuntur viri sapientes, philosophi culturae et rerum natura¬ 
lium, viri artium scientificarum, qui loquuntur de perdita anima, de homine 
inaequalibiter evoluti, cuius caput est permagnum, cor tamen nimis parvum, 
quod non est aptum ad portandum sanguinem et vim vitalem in illud per¬ 
magnum caput. Isti viri hominem talem monstrum appellant, cui necesse 
est animum excolere, « plus d’ame » dixit Bergson, et illi sapientes homines 
sanctos censent solos, qui una cum gratia illam in qualibet inaequabilitatem 
structuralem homini hodierni exaequere possint. 

2. Ratio theologica: Textus noster est declaratio Ecclesiae Dei et lesu 
Christi Salvatoris et non e. g. 1’Unesco. Declaratio scienter se vertit ad omnes 

homines, tum ad non credentes tum ad christifideles, quapropter sane aliter 
loquatur de ista cultura animae ad non credentes et aliter ad credentes et 
christifideles — sed loqui debet. 

Attamen relate ad primos textus laborat, ut ita dicam, aliquo minimali- 
smo religionis, relate ad christifideles aliquo laicismo. Quod textu probo. 

a) Relate ad omnes homines. In pag. 25, in linn. 39-41. Sermo est 
hic de essentia religionis. Textus vertit se potius ad omnes homines. Meo 
iudicio textus videtur religioni minimum valorem attribuere relate ad vitam 
spiritualem hominis in hac vita terrestri, quasi timide loquens de religione, 
valorem religionis ponit in regiones futuri saeculi; quod est verum et notum 
per se sed non est totum de valore religionis praesertim in hoc contextu. Re¬ 
ligio christiana est vita totius hominis, et si est plena et vera et perfecta, 
hominem perficit. Homo christianus religione educatus est imago, tenuis 
quidem, sed vera imago illius perfectionis hominis Iesu Christi. Tales homi¬ 
nes perfecti in summo gradu vitae christianae et sancti, semper erant et 
erunt optimi fautores culturae. Et hodiernos homines, uti maxime pragmati¬ 
cos, tales valores religionis, uti aiunt practici, et vitales, de religione persua¬ 
dent, Denique etiam hoc modo ostendatur omnibus illa religionis et culturae 
cohaesio, quae desideratur in pag. 25 lin. 5. 

Conclusio I. Pag. 25 post ultima verba textus amplificandus est, nempe 
brevis sed clara mentio facienda est de valore religionis in sua perfecta forma 
relate ad opus culturae animae promovendum et ita ad promovendum totum 
opus culturae. 

b) Relate ad christifideles. Non fidelibus sufficit in textu nostro sim¬ 
pliciter valorem culturae spiritualis relate ad opus culturae sublineare, quam 
Ecclesia opera sua laeto animo hodierno mundo afferre et offerre valde desi¬ 
derat. Christifideles tamen ad hanc culturam spiritualem scienter exhortandi 
sunt — et nempe in pag. 26, linn. 1-12. In quibus iam vero christifideles 
exhortantur tum laici tum operi evangelizationis addicti, sed exhortantur 
potius ad studium intellectuale quam ad cor excolendum. Attamen ut supra 
dictum est, homines pure intellectualiter exculti non semper erant optimi 
fautores beneficiorum humanae familiae. Haec cultura spiritualis cordis chri- 
stifidelibus eo magis necessaria est, ne et ipsi seducti et fascinati in illo 
progressu hodierno pereant: immo quis alius — si non christianus sua cul¬ 
tura spirituali praeditus — ostendere debet modum se regendi in mundo tam 
faciliter seducente et fascinante? Et quo maior erit progressus culturae, eo 
magis necessaria erit illa cultura spiritualis! Tale est fatum hodierni homi¬ 
nis, et christiani. De evolutione in perfectionem omnium rerum, homo ut 
creatura spiritualis non potest excludi! 

Conclusio II. Talis exhortatio pro christifidelibus inserenda est pag. 26, 
linn. 1-14, quae faciliter potest inseri. Ecclesia promovens culturam spiritua¬ 
lem uti animam culturae, ostendet se fautricem efficacissimam operum cul¬ 
turae totius familiae humanae; et ita etiam illum desideratum dialogum cum 
mundo hodierno facilius incipiet, uti optima mater et magistra! 

82 

Exc.mus P. D. VILLELMUS EDUARDUS POWER 
Episcopus Antigonicensis 

De peccato et eius effectu in vita oeconomica et sociali nostri temporis, 
atque de munere Ecclesiae hac in re aliquid dicere cupio, quia hoc mihi 
didetur magni momenti esse. In textu schematis non sufficienter indicatur: 
1) Necessitas pro Ecclesia, quando in oeconomico plano operatur, in memo¬ 
ria servandi factum realisticum existentiae peccati cum suis socialibus con¬ 
sectariis. 2) Munus Ecclesiae relate ad peccatum illud et eius effectus in 
ordine sociali et oeconomico. 

1. Ab experientia nostra quotidiana bene scimus quod opus optimum 
hominis germina egoismi et secretae dominandi cupidinis secumfert. Hoc ne¬ 
gare oblivisci esset ipsius peccati existentiam, in toto suo realismo. Saepe 
conamina, quae in suis principiis bonum commune humanitatis optime pro¬ 
sequebantur, gradatim a suo originali fine abducuntur, et ultimatim fons 
personalis beneficii aut dominii, potius quam completa, generosa, integra 
dona fiunt. Etenim peccatum in corde hominis latet, quaerens occasionem 
propriam se insinuandi omnibus operibus, frequenter homine non clare 
hoc percipiendo. Haec situatio quotidiana pro christianis ut drami nostri 
mundi, a peccati labe corrupti, apparet. Et est praecise materia in qua germen 
redemptionis, a Christo peractae, efflorescere vult, sub influxu omnium Chri¬ 
stianorum qui, vi vocationis illorum baptismatis, in huius mundi structuris, 
ad rectum progressum universi, secundum divinum propositum se incar¬ 
nare debent. 

Hodie nationes divitiores in suo desiderio pauperioribus subveniendi 
uniuntur. Haec collaboratio unum ex maximis signis actionis Dei in nostro 
tempore et unum ex maximis spei fontibus pro futuro totius humanitatis 
versus ad statum iustitiae et aequalitatis progressu constituit. Iam hodie 
effectus boni percipi possunt. Attamen, periculum adest, ob labem quam 
in corde hominis peccatum causavit, ne ille pulcher et necessarius conatus 
deformetur. Labor in tanto plano incoeptus nova potestatis et populorum op¬ 
pressionis fons fieri potest. 

De facto confiteri debemus quod iam aliqua signa istius inversionis ap¬ 
parent. Dona peracta saepe ad influxum nationum possidentium augendum 
magis quam ad pauperum felicitatem promovendam uti possunt. Etiam, vi 
suae materialis potentiae, una pars mundi semper tentationem hodie habere 
potest, cum sua dona offert, considerandi culturas et traditiones proprias 
aliarum partium universi tanquam inferiores. In actione sua civilizante et 
auxiliante, ad hoc tendere potest ut paulatim modos proprios se ducendi, se 
educandi aliorum populorum exstinguat. Haec omnia nova expressio et peior 
dominationis fieri possunt. 

2. Quid facere debet Ecclesia coram illa realitate? Perspicue scit Ec¬ 
clesia totum progressum humanum a Deo esse et partem constituere divini 
propositi amoris erga homines. Non potest, ullo modo, progressui obsistere, 
quia esset peccatum contra suam propriam erga Deum et homines vocatio¬ 
nem. E contra, debet totis viribus suis in progressu mundi se immiscere. 

Ecclesiae autem munus dedit Christus ut mundum elevet, sed insimul 
illum salvando, peccatum ab illo eradicando; sicut in mysterio suae Paschae 
Christus mundum glorificavit sed insimul peccatum conterendo. Ergo, vi 
missionis suae propriae, Ecclesia conscientiam humanitatis attentam reddere 
debet facto peccati, et omnibus revocare periculum perpetuum, quo in ope¬ 
ribus etiam maxime sublimibus remanet, ne propter peccatum hominis nocua 
fiant. Ab illa praesertim pendet quo clare et fortiter semper homines monean¬ 
tur ne oeconomicus progressus, etiam in ambitu solidaritatis et auxiliaritatis, 
a fine et via sua declinet, neque in pessimis formis alienationis, despectus 
vel destructionis valorum sublimium versetur. Omnibus dicere debet quod 
caritas in associationiubs mutui auxilii primatum suum perdere nequit quin 
istae associationes instrumenta fiant potentiae et dominationis. In campo isto, 
permagni momenti hodie, quodcumque compromissum inter caritatem et ap¬ 
petitus potentiae propriae est reficiendum, nam est prima apparitio peccati. 

Christifideles in istis organizationibus laborantibus munus suum non 
ut mere administrativum sed etiam ut redemptivum considerare debent, ita 
ut Dei propositum per eos adimpleatur modo optimo, ad bonum et felicita¬ 
tem totius humanitatis, praesertim illius partis in qua homines pauperiores 
inveniuntur. 

Haec est una ex formis incarnationis redemptivae Ecclesiae in mundo 
hodierno de qua pluries in hac aula audivimus. 


83 

Exg.mus P. D. CAROLUS QUINTERO ARCE 
Episcopus Vallipolitanus 

1. Ad n. 21. In pag. 23, 1. Agitur de finibus matrimonii et dicitur in 
schema :«Deus... voluit coniugium non solum ad prolis procreationem et 
educationem etc. ... ». 

Videtur formula nimis unilateralis etenim agitur de finibus matrimonii 
ex Dei institutione (finis operis) et scimus in Ecclesia duo fines proponi: 
1) Procreatio et educatio prolis; 2) mutuum viri et mulieris adiutorium. 
Mutuus amor exprimendus variis signis etiam teneris (cf. Pius XII). 

Illi duo fines non separantur, unus non intelligitur sine altero. Ex his 
duobus finibus: procreatio et educatio prolis dicitur finis primarius, quae 
vox in documentis Ecclesiae saltem hoc significat a) ille finis non est postpo¬ 
nendus aliis; b) ille finis est attendendus in actu matrimoniali, cuius struc¬ 
tura praecise est ad hoc. 



ANIMADVERSIONES SCRIPTAE - DE ECCLESIA IN MUNDO HUIUS TEMP. C. IV 343 


Amor mutuus dicitur finis « secundarius » non quia minus attendatur 
sed quia non anteponitur fini procreativo. 

Si terminologia finis primarii et secundarii non placet, certe in schemate 
minime seponatur finis procreativus. 

2. De amore coniugali (fine sic dicto personali) (pag. 23, 2 et 3). Placet 
exaltatio amoris coniugalis, amoris inquam spiritualis interpersonalis, bene¬ 
volentiae; qui amor, si informatur gratia, vera caritas est. Hic amor vivitur 
et debet vivi in matrimonio; optime schema dicit amorem debere coli, cum 
dignitate utique personali, per diversa signa. Amor ille est fons omnium 
bonorum in matrimonio. 

Sed minus placet in hoc schemate separari, seu quasi per transennam velle 
exprimere bonum procreationis prolis, dicitur enim in n. 3, lin. 36 « Matri¬ 
monium non est merum procreationis instrumentum... ». 

3. De responsabilitate in procreando (pag. 24, linn. 4 ss.). Laudo schema 
agentem de responsabilitate circa numerum prolis. Ideale christianum ibi 
expressum est « Admittere gaudenter numerum filiorum adaptatum tali ma¬ 
trimonio ». Qualis vero numerus sit conveniens tali matrimonio hoc pendet 
■a prudentia christiana quae dignoscit ex « condicionibus paedagogicis, et 
oeconomicis, ex salute mentis et corporis, et etiam ex necessitudine societa¬ 
tis » (consideratio demografica). Sed praeterea mihi videtur addendum: « Ut 
sponsi prudenter agant, simul de doctrina Ecclesiae notitiam sibi comparent 
et consulant etiam peritos ». 

4. Modi regulandi prolem (pag. 24, n. 4). In re tam gravi, cautelis qui¬ 
dem bonis procedit schema, bona quidem adhortatio datur: « omnes in 
scientiis periti ipsi sponsi et theologi collaborent ut complexus ordo a Pro¬ 
videntia naturae inditus altius in dies exploretur ». 

Bonum quidem esset cum in lin. 35 dicitur « solutiones adhuc sperari 
possunt » addere aliqua verba clare indicantia solutionem minime esse media 
sterilizantia: quia clare documenta etiam Pii XII haec media ut illicita pro¬ 
ponunt. Nam ponere libere actum qui structura sua est apertus et tendens 
ad generationem et simul libere ponere aliquid ne ille actus fiat generativus 
est vera contradictio in actione. 


84 

Exc.mus P. D. ALEXANDER RENARD 
Episcopus Versaliensis 

En face du monde, 1’Eglise cherche des moyens toujours plus efficaces 
pour transmettre le message evangelique. Pour cela, elle doit connaitre le 
monde et se faire connaitre de lui. 

En effet, il importe de voir les realites humaines — ideologies, situations 
sociales, mentalites, prejuges, centres dfinteret — qui constituent le champ 

d’apostolat devolu a 1’Eglise en une epoque donnee. Ce travail de « recon- 
naissance » precede logiquement Pactualisation du message. 

D’autre part, en effectuant ce travail, PEglise peut etre amenee a de- 
couvrir les lacunes de sa pedagogie et 1’image d’elle-meme que les hommes 
se sont peu a peu fabriquee. Elie aura alors a considerer comment mettre 
au service de son enseignement tous les relais capables d’atteindre les hom¬ 
mes; elle devra aussi retablir une image de sa nature et de sa mission entie- 
rement conforme a la verite. C’est Vaction sur Vopinion publique. 

Les techniques de diffusion ou moyens de communication sociale sont 
aujourd’hui exploites sur une echelle gigantesque par toutes les institutions 
temporelles. Les chretiens ne les laissent certes pas inemployes en vue de la 
mission spirituelle qui leur incombe. Mais il s’agit de leur faire rendre de 
mieux en mieux leurs effets bienfaisants. 

La presse catholique est une de ces techniques. Elle garde encore aujour- 
d’hui un tres grand pouvoir sur les esprits; il faut non seulement sauve- 
garder ce pouvoir, mais le perfectionner, parce que la presse, en s’adressant 
directement a 1’intelligence et au cceur par la lecture, a une fonction cultu- 
relle privilegiee. La pensee de PEglise se diffuse par la predication, par la 
catechese, par la direction spirituelle; elle se diffuse par le livre et par Pim- 
prime en general. Que serait, dans le monde moderne, une foi qui negligerait 
ces voies de contact alors que tant de connaissances et d’opinions se repandent 
grace a elles? 

L’Eglise doit etre presente, par les chretiens specialises, dans le monde 
professionnel de la presse, comme elle doit etre presente a tous les milieux 
humains. De ce seul point de vue, une presse catholique a deja une raison 
d’etre. Elle affirme que 1’inspiration chretienne a sa place a cote d’autres 
visions du monde; elle exerce une influence sur le milieu: on peut dire que 
Pinformation sur le Concile n’aurait pas ete aussi suivie par certains jour- 
naux non confessionnels si les journaux catholiques n’avaient pas existe. 

L’Eglise doit etre presente au monde par la presse. L’information du 
chretien, comme de tout homme, embrasse Phistoire sous tous ses aspects des 
lors qu’elle permet de mieux comprendre le contexte ou vivent les ames: 
Pinformation sur Phomme prepare la formation religieuse. Il y a une valeur 
morale de l’Information profane. 

Presente au monde, PEglise le sera encore dans un autre sens: elle 
use, en effet, pour se faire connaitre d’un instrument qui est adapte au 
monde. Le journal reproduit les documents du magistere; il prolonge ainsi 
Vceuvre doctrinale-, il replace les evenements dans un eclairage chretien; il 
commente 1’actualite avec une rapidite a laquelle ne peut pretendre Pensei- 
gnement de la predication ou de la catechese; il etablit entre les faits une hie- 
rarchie qui n’est pas celle de la presse dite « neutre » et qui accoutume 
Pesprit du lecteur a une certaine echelle de valeurs; il defend au besoin 
PEglise attaquee. 

Avec de telles motivations qui peuvent encore etre explicitees, la presse 

catholique tient un role specifique dans Pensemble des instruments d’apos- 
tolat moderne. 

Mais on ira encore plus loin dans 1’analyse si on examine comment ins¬ 
taurer une veritable pastorale de Popinion publique. 

La presse chretienne s’adressant aux chretiens les entretient dans leur foi, 
les eclaire, leur fournit un aliment quotidien. Cette mission n’est nullement 
negligeable. 

II faut penser cependant que ce n’est pas suffisant. L’Eglise veut parier 
a tous les hommes; le message au monde lance par les Peres du Concile 
en donne Pexemple le plus eloquent. Elie veut dire ce qu’elle est, ce qu’elle 
represente, la verite qu’elle a le devoir de precher. 

La pastorale de Popinion publique consisterait d’abord a se demander 
comment 1’Eglise congoit ses rapports avec les detenteurs des moyens d’in- 
formation. De ce point de vue, il ne serait pas inutile d’examiner la maniere 
de faire passer les informations concernant la vie religieuse et de les faire 
passer conformement a certaines lois de la profession. 

Ensuite, cette pastorale ne pourrait-elle s’inspirer des faits concrets qui 
emeuvent Popinion publique, a un moment donne, dans un pays donne? Ce 
serait partir de la vie reelle des hommes pour enoncer le point de vue chre- 
tien et non proceder abstraitement sans tenir compte des centres d’interet. 

Enfiin, on souhaiterait une attitude concertee du clerge et des militants 
quant a la presse catholique. Celle-ci ne peut certes faire son office sans une 
suffisante autonomie, mais le soutien unanime de 1’Eglise lui est necessaire 
et lui assurera, en meme temps qu’une solidarite toujours plus grande 
avec les vraies orientations d’Eglise, une plus grande efficacite. II faut pouvoir 
compter sur sa docilite tout en lui assurant l’initiative indispensable. 

La presence au monde par l’opinion publique est une consequence du 
devoir d’evangelisation. 


•k * * 


Les orientations pastorales pastorales evoquees dans le schema XIII 
— toutes souhaitables et opportunes qu’elles soient — risquent de demeu- 
rer des vceux steriles. Le premier obstacle a notre pastorale n’est pas le 
marxisme ni 1’atheisme, mais la pesanteur de Popinion publique. Nous 
croyons precher des hommes alors que nous crions sur une multitude. Nous 
croyons etre en prise directe avec dix mille ou dix millions de personnes, 
peres de familles, ouvriers, agriculteurs, ingenieurs... Illusion! Une opinion 
publique bruyante, distillee par la radio, la presse et la television, s’est in- 
terposee entre les hommes et nous, et forme une sorte de brouillage; voila 
pourquoi « Iis ont des oreilles et n’entendent pas » (psaume 115). C’est au 
travers de ces parasites sonores que s’etablira, dorenavant, le contact avec 
les hommes. Le « social » et le « personnel » sont maintenant trop pro- 
fondement imbriques pour pretendre agir sur le second sans tenir compte 
du premier. 

Nous n’aurons rien fait tant que 1’opinion publique ne refractera pas 
la Parole de Dieu. Mais 1’opinion publique peut devenir un atout pour VEglise 
et servir d’amplificateur de VEvangile. Pourtant, les methodes d’action sur 
1’opinion sont encore tenues pour suspectes sans qu’il soit fait une juste 
distinction entre le bien et le mal qu’elles peuvent engendrer. Elles peuvent 
etre un moyen de favoriser et non pas, c’est evident, de remplacer les effets 
naturels et surnaturels de la grace. Bien utilisees, elles peuvent eduquer, 
au sens profond du terme ou servir simplement de tuteur, un tuteur qui soit 
favorable ou meme modestement conciliable avec un eveil religieux individuel. 
Comme Jean Baptiste nous preparons ainsi la Voie du Seigneur. 

Pour christianiser 1’opinion, quatre conditions sont a remplir: 

1. Repondre aux besoins de notre temps et non pas d ceux du siecle 
dernier. Partir des besoins, c’est partir des hommes tels qu’ils sont et, helas, 
quels qu’ils soient. Savoir nous adapter aux besoins du public, puis pro- 
gressivement susciter d’autres besoins plus riches spirituellement, voila le 
fondement de notre action. 

Jean XXIII nous a ouvert la voie en traitant admirablement de la Jus- 
tice sociale et de la Paix. Les autres moteurs de 1’homme moderne, vous 
les connaissez: ce sont les besoins de nourriture, de logement et de travail; 
les besoins de consideration, de verite, d’amitie et de bonheur, enfin le 
besoin tout Occidental de confort. Nous entrons dans une ere de surconsom- 
mation, gardons-nous d’y entrer a reculons. 

2. Disposer de moyens audio-visueis nombreux, varies, en prise effective 
avec les masses. Une opinion publique ne peut etre eduquee, dans sa tota- 
lite, que si le message educatif est emis simultanement par une majorite de 
journaux, de postes de radio et de television. Sans la presse catholique qui 
donne la note juste au bon moment, il est totalement illusoire d’esperer 
une christianisation rapide ou meme lointaine de Fopinion. Mais nos moyens 
audio-visueis sont encore trop peu nombreux. 

3. Batir une pastorale d’ensemble qui soit vraiment destinee a des 
hommes qui vivent ensemble. Il faut une pastorale coordonnee, planifi.ee et 
non plus impulsive. Il faut batir, pour chaque pays, un plan de christia¬ 
nisation de 1’opinion, commun a tous les militants, tous les Mouvements 
d’Action Catholique, toutes les publications dfinspiration chretienne, tous 
les cures, tous les eveques. Une lettre d’un episcopat, par exemple, a plus 
de chances de devenir un evenement que cent lettres pastorales necessaire- 
ment de faible portee. 

4. Former une nouvelle gener ation de militants qui sache et qui puis se 
agir sur 1’opinion. Nouvelle, oui! car le militantisme individuel ne viendra 
plus jamais a bout, tout seul, d’une opinion publique qui nait a son insu, se 
developpe dans 1’intimite des familles, des cours dfimmeubles et des usines 
et prend brusquement possession de tout. La presence active du militant au 
milieu de ses freres est pourtant une necessite fondamentale, mais elle n’est 
plus la cause premiere de 1’opinion. Le militant ne fait plus ou ne defait 

plus 1’opinion comme au siecle dernier, il se contente de la justifier ou de 
la fustiger, de la repandre ou de 1’endiguer. Sans lui, 1’opinion est comme 
un arbre sans racines. II est la preuve concrete, vivante, palpable de la Foi, 
de 1’Esperance, et de la Charite. Les moyens audio-visuels Pont en partie 
relaye dans sa fonction initiale de Porte-parole de Dieu. Iis ne le remplace- 
ront jamais dans sa mission de temoin du Christ: « Vous aussi, vous serez 
mes temoins » {Io. 4). 


85 

Exc.mus P. D. THOMAS ROBERTS 
Archiepiscopus tit. Sugdaeus 

N. 21. En tres quaestiones quibus ius est omnibus hominibus ponere, 
nobis episcopis officium respondendi: 

1. Omnibus non-christianis quibus declaramus eos teneri sicut nos 
tenemur lege naturali damnare contraceptionem. Cum sit manifestum non 
solum multos individuos sed etiam totas nationes haberi conscientiam hac 
in re prorsus diversam a nostra, nonne necessitas est quaestionis de praesen¬ 
tatione doctrinae nostrae? Pro nobis catholicis sicut pro omnibus aliis, lux 
quae fulget in omnem hominem venientem in hunc mundum reffecta est et 
refracta per varia media humana. Sit ergo in Ecclesia plena libertas de talibus 
impedimentis humanis loquendi, et cum aliis et inter nos. Si non-christiani 
notant absentiam veri dialogi inter christianos, immo inter ipsos catholicos 
propter timorem, parva erit, parva merebitur confidentia erga nos. 

2. Ius etiam omnibus christianis separatis eandem quaestionem ponere 
de lege naturali. Alias quaestiones addere de damnatione contraceptionis 
in Sacra Scriptura et Traditione. Quot episcopi, quot sacerdotes nostri lege¬ 
runt debita cum diligentia, studia super hoc facta a fratribus separatis et 
doctis et sanctis? 

3. Nostri fideles catholici saepius describunt suas angustias in reconci¬ 
liando praecepta Ecclesiae et vitam familiarem. Quam diu poterunt exercere 
oboedientiam heroicam erga Ecclesiam, intellectu non consentiente cum vo¬ 
luntate? Patiuntur, ut nos omnes propter dilemmam. Haec dilemma prove¬ 
nit ex magna parte timoris locutionis liberae, timoris quae non raro facit 
presbyteros immo episcopos timidos nimis; non est aedificatio ubi lingua est 
una publica, altera privata. 

Demus ergo, venerabiles Patres, plenam auctoritatem huius Sancti Synodi 
inquisitioni universali, liberae, apertae: sit nostra declaratio charta libertatis 
dialogi, praesertim coniunctis in matrimonio, medicis, confessariis. Talis 
charta libertatis digna sit regni non timoris sed amoris. 

* * * 

N. 25. Multum est in hoc schemate de bello atomico, quod nos admonet 
ut hoc sit plus quam inurbanum, sed damnatio multo ulterius ad solutionem 
nos non perducit in re viarum pragmaticarum. Nonne defectio laborum Chri¬ 
stianorum tantis annis prioribus abhinc posset esse debita partim aestima¬ 
tioni nimiae in armis potius quam in personis? Reapse (profecto) dictum est 
publice a praefecto militum (nautarum) in tribunali Brittano eum non dubi¬ 
taturum esse premere fibulam « button » quae ferret mortem peiusque in 
decies centena millia populorum. 

Pervenimus ad locum in quo acquievimus in aequanda fibula (button) 
ad digitum humanum. Obliti sumus digitum esse instrumentum mentis hu¬ 
manae, cordis humani, conscientiae humanae, responsabile actis aeternis in 
eorum consequentiis. Cogitatio est summa religione imbuta ac perturbans 
nos episcopos catholicos rarissime accepisse in usu aut etiam (quidem) in 
theoria ius abstentionis in conscientia a bello iniusto in origine vel modis. 
E contra quinquaginta annis abhinc per Primum Bellum Mundi, cum Anglia 
conscriptionem primum imposuit, lege etiam constitutum est conscientiam 
non cogendam esse, obiectionem bona fide ratione consideratam accipiendam 
esse. Ex eo tempore fere omnes nationes participes sunt in traditione An- 
gliae, secutae idem exemplum. Nonne omnes ex fratribus separatis, nostri 
hospites acceptissimi, confirmarent talia iura conscientiae, etiamsi usitata ra¬ 
rissime? Saevitia (curatio), autem, omnino nimia typica rationis catholicae 
mentis, data (metitia) martyribus conscientiae — utor illis verbis consulto — 
ut agricola Australis (Germanus), Franciscus Jugerstatter, ei qui nec reci¬ 
piunt nec receperunt ullam sustentationem moralem ab electis Christi. 

Schema facit nullam mentionem huius eventus crucialis, quamquam iudi- 
cia Nurembergensia et alia posthac acta sunt de eventu ipso. Mentio fit, 
autem, in adnexis et ego nunc propono eius translationem ad schemam in 
verbis clarioribus, firmioribus. 

Actionis iunctae gratia (causa) una cum fratribus separatis at multo ma¬ 
gis in compensatione Christo, Principi Pacis, quem tam graviter defecimus 
per saecula saeculorum (historiam) oromet Concilium ostendere (demon¬ 
strare) orbi terrarum nostram curam libertatis conscientiae non esse rem theo¬ 
riae solum aut utilitatis sed dedicationis verae ad illam libertatem qua Chri¬ 
stus nos liberavit. 

Exc.mus p. d. ioseph calasanctius rosenhammer 

Episcopus tit. Amporensis, vic. ap. Chiquitosensis 

Ad conclusionem linn. 32 ss. In istis lineis homines qui Ecclesiam non¬ 
dum diligant i. e. eam ignorant aut persequuntur, monentur, ut serio per¬ 
pendant qua via ad plenitudinem suae vocationis accedant, et orationibus 
instent. Quod revera optimum est. 

Sed mihi videtur, quod Ecclesia aberrantibus a veritate, iustitia et amore 
etiam aliam viam ostendere debeat quae expedite ad eum ducit qui est 
Vita, Veritas et Vita — nempe Mariam semper Virginem. 

Revera apostasia a veritate, iustitia et amore signa sunt huius temporis, 
sed signum est etiam huius temporis mulier amicta stolis albis quae aber¬ 
rantibus compatitur. 

Mysterium iniquitatis in mundo operatur, sed mulier iam in protoevan- 
gelio ut mulier fortis conculcans caput serpentis describitur. 

Per crucem inimicus Dei et hominum vincitur, sed iuxta crucem stat 
mulier et Filius eam alloquitur ut mater Ecclesiae, i. e. corporis sui mystici 
constituatur. Sed Christus pro omnibus mortuus est ita ut in hac hora mulier 
iuxta crucem « mulier omnium gentium » efficiatur. 

Ad hanc mulierem Ecclesia omnes gentes dirigere debet, nam historia 
docet quod verbum hoc indicat: Mundus Christo - Matre duce; et aliud: 
Per Maria ad Iesum. 

Hoc revera non devotionalismum sapit sed providentiam et voluntatem 
divinam describit. Nam qui per eam venit ad mundum, vult etiam ut per eam 
mundus ad eum ducatur. 

Qua de causa optime mihi videtur insertio post lin. 32 his aut similibus 
verbis: « ... et serio perpendant qua via homines ad plenitudinem suae vo¬ 
cationis accedant. Orare non desinemus et ad eam accedamus quae uti mulier 
omnium gentium ad crucem Domini astitit et semper homines ad id dirigit, 
ut sincera et assidua suae vocationis meditatione perducantur ad lucem Evan- 
gelii et personam Christi. 

Exc.mus P. D. HENRICUS ROUTHIER 
Episcopus tit. N ais sit anus, vic. ap. Grouardensis 

Ad n. 22. Saepe in hac paragrapho dicitur quod Ecclesia ad hoc quod 
cultura hominum de die in diem augeatur adlaborare tenetur. Omnia quae hic 
dicuntur mihi videntur bona esse. Attamen unus aspectus valde momento¬ 
sus istius problematis non sufficienter consideratur: quaestio est de plurali¬ 
tate culturarum. 

Hodie in mundo aliqua situatio valde perniciosa circa hoc existit quae 
etiam in ipsa Ecclesia influentiam pessimam habuit et adhuc habet. Nam 
pars occidentalis mundi semper tentationem considerandi culturas proprias 
aliarum partium universi tanquam inferiores habet. Non raro in actione sua, 
quam civilizatricem vocat, ad hoc tendit quod cultura sua paulatim modos 
proprios se exprimendi et se realizandi aliorum populorum exstinguat. Bene 
hodie omnes christiani admittunt quod diversae ecclesiae in actione sua mis- 
sionaria saepe in hoc peccato ceciderunt, imponentes populis quos evangeliza- 
verunt traditiones, mores, culturas regionum ex unde missionarii provenie¬ 
bant. Amplius, hodie non raro invenitur quod etiam in ambitu mundi occi- 

dentalis aliqua segregatio inveniatur erga sic dictas minoritates. Coetus qui 
politicam potentiam tenet totis viribus suis alios coetus privare modo spon¬ 
taneo et proprio loquendi, educationem iuvenum faciendi, Deum colendi in¬ 
tendit. Non raro iniustitiae maximae ex hoc oriuntur, et damnum pessimum 
fit pro pace et bono communi populorum. Quaestio illa magis ampla est 
quam sic dicti racismi, et forsitan etiam magis acuta. Confiteri debemus quod 
in Ecclesia Dei regiones adhuc existunt ubi situatio illa magnum detrimentum 
causat in ipsa vita fidelium. 

Hoc factum est aliquod peccatum sociale mundi hodierni, quod Eccle¬ 
sia, vi, missionis suae evangelicae, denuntiare et destruere totis suis viribus 
debet. Nam hoc peccatum aliquam maximam iniuriam contra divinum pro¬ 
positum constituit. 

1. Ipsa cultura humana non est pro hominibus aliqua valor minoris mo¬ 
menti nec superficialis tantum et de facili mutabilis. E contra in ipso san¬ 
guine, in tota historia stirpis vel familiae, in situatione geographica nationis 
radicatur, et ab omnibus ut aliquod elementum personalitatis humanae con¬ 
siderari debet. Unde, ille qui hominem aliquem ad hoc quod culturam suam 
propriam obtineat impedit, de facto personam ipsam mutilat. Elie processus 
tanquam formam captiosam sed realem et (proh dolor) non raram oppres¬ 
sionis videri oportet. 

2. Sed pro christiano peccatum illud gravissimum adhuc apparet si con¬ 
sideratur in tota luce Revelationis et praesertim mysterii Resurrectionis Chri¬ 
sti Domini. Etenim, diversitas culturarum, linguarum, expressionum, civili- 
zationum, a natura humana sicut a Deo creata exoritur. Humana natura, quia 
in mundo nostro perfectissima ipsius Dei imago est, in se fert potentialitates 
et virtualitates quarum unaquaeque ut aliquod divinum donum et aliqua 
plenitudinis divini entis epiphania existit. Deus in divitiis humanae naturae 
magis quam in totius universi splendoribus seipsum revelat. Et ideo in Chri¬ 
sto lesu qui salvare et transfigurare venit non tantum homines individuos 
sed amplius totam et integram naturam cum divitiis suis intimis, omnes 
humanae valores assumptae fuerunt. In morte et resurrectione sua Christus 
totam humanitatem et numerice et qualitative consideratam glorificavit: haec 
est vera fons catholicitatis mysterii christiani. A Christo Capite Ecclesia istam 
catholicitatem accepit et ut notam sibi propriam et signum distinctivum inter 
societates humanas, et etiam ut missionem ad adimplendum. A. v., Ecclesia 
de die in diem debet ipsam plenitudinem humanitatis Christi Capitis in 
mundo diffundere. Vi naturae suae insimul ad salutem omnium individuum 
et ad perfectam explicitationem omnium possibilitatum naturae humanae or¬ 
dinatur. Catholicitas in illa non consistit tantum in aliqua proprietate sta- 
tica, sed in aliquo dynamismo ad semper magis et magis realizandum per¬ 
fectam evolutionem humanitatis unde ad eschatologicam transfigurationem. 
Ideo, quia Christus humanitatem recapitulavit, omnia quae ad uniuscuiusque 
humanae valoris detrimentum aguntur contra ipsum Christum exercentur. 

Haec est ratio theologica profunda quare Ecclesia non tantum racismum 

sed omnem formam oppressionis valorum hominis, sive in campo culturali, 
sive in campo oeconomico, sive in campo religioso, etiam apud homines non 
christianos denuntiare debet. Hoc munus in sua vocatione erga catholicitatem 
radicatur. Attitudo concreta multorum populorum, praesertim occidentalium, 
qui alienas culturas contemnunt et opprimunt, aliqua pessima forma est su¬ 
perbiae quae saepe aliquod sociale peccatum gravissimum constituit et sem- 
per divino proposito amoris opponitur. Hoc in textu schematis clarius dica¬ 
tur, ita ut evidens sit actionem Ecclesiae in campo culturae humanae non 
provenire ab aliquo humanismo sed ab ista natura catholica sua. 

Attamen Ecclesia non debet actionem suam ad aliquas denuntiationes li¬ 
mitare. Debet in vita sua propria illas deviationes vitare. Ergo propono 
quod in n. 22 schematis modo magis dynamico indicetur quod christiani (cle¬ 
rici et laici) vocationem habent — inquantum christiani — adlaborare ad 
hoc quod progressus culturae humanae semper fiat in respectu et amore 
valorum omnium populorum et etiam illorum qui non sunt inter potentiores 
huius mundi. 

Exc.mus P. D. IOANNES RUPP 
Episcopus Monoecensis 

1. Pag. 28, lin. 14, post verbum « christifideles », addatur: « qui iuxta 
Christi legem mutui amoris exemplum praebere debent ». 

2. Pag. 29, lin. 18, post verba « impendenda sunt », hae adiungantur: 
« Urgendum est ius quod omnibus competit praesertim in regionibus fre- 
quentissimis Asiae viventibus emigrandi et immigrandi ». 

Exc.mus P. D. PAULUS RUSCH 
Episcopus Oenipontanus 

Pag. 30, n. 25: de pace firmanda. Finis ultimus ad pacem firmandam 
est universalis proscriptio belli, finis autem proximus est proscriptio armo¬ 
rum atomicorum, hinc diminutio et annihilatio horum armorum reciproca, 
et proscriptio belli atomici. Maximum autem fere periculum est libido domi¬ 
nandi orbem totum et medium ad hoc: bellum subversivum. Medium pacis 
nondum adhibitum est consilium pacis. Hisce positis, nonnulla in textu aliter 
disponenda sunt: 

1. Pag. 31, linn. 33-35, post verbum « promovendum » clarius dicatur: 
«ita ut condiciones praeparentur, in quibus bellum quodcumque pacto 
internationali proscribatur, pactum laedenti auctoritas universalis obsistat », 
et addatur: « libido autem dominandi totum orbem, ex quibuscumque etiam 
ideologicis causis iustae libertati gentium adversatur, quare illicita est. Idem 



352 


ACTA CONC. VATICANI II 


PERIODUS III 


valet de bello subversivo, quod nonnumquam ad talem finem obtinendum 
tamquam medium adhibetur ». 

« Ad omnia haec melius obtinenda apud S. Sedem consilium pacis in re 
morali, politica et militari peritorum constituatur, quo progressive per media 
apta opinionem publicam non negligendo ad finem pervenitur. Hoc autem 
consilium adiuvetur per motum catholicum pro pace, cui nomen est « Pax 
Christi ». 

2. De fine autem proximo iam agitur pag. 31, linn. 1-12. 

3. Pag. 32, linn. 31-35: proponitur novus textus, post verbum « benedi¬ 
cunt »: « Sed et exhortamur omnes, qui religioni christianae adversantur, 
ne libertatem, religiosam laedant. Sciant, conscientiam totius humanitatis 
hoc iam non tolerare. Omnis enim, qui tali modo agit, est inimicus progressus 
humani. Simul autem orare non desinemus, ut ii omnes tandem inveniant 
plenitudinem veritatis, in qua sola felicitas humana fundatur ». Ratio: Com- 
munistae primi volunt esse in progressu. Inde venit, ut nihil eos magis mo¬ 
veat, nisi id, quod eis revera dici potest, se tali modo agendi contra pro¬ 
gressum humanitatis agere. 

Exc.mus P. D. ALEXANDER SCANDAR 
Episcopus Lycopolitanus 

Ce chapitre IV est tres vaste, il touche plusieurs questions et les ebauche 
a peine. Sans doute, il donne quelques principes, mais il manque de pre- 
cision et de clarte. Il gagnerait a etre refondu et developpe. En tous cas, ce 
qu’il traite non seulement est digne du Saint Concile, mais pour les temps 
actuels ces questions devaient etre debattues en premier lieu, car le monde 
devant tous les bouleversements de nos jours, doit savoir quelle est ropinion 
de la Sainte Eglise et les fideles doivent connaitre les regles a suivre. L’Eglise 
de notre temps doit etre a jour. 

N. 20. Devant le racisme, 1’etatisme, le bolchevisme auxquels nous assis- 
tons aujourd’hui, on doit pouvoir donner une idee de la dignite humaine. 
Cree par Dieu a son image et a sa ressemblance, seul etre libre, doue de 
raison parmi les creatures terrestres ayant attire le Verbe de Dieu qui s’est 
incarne par amour pour le sauver et le destiner a la jouissance eternelle, 
chef et roi de la terre, il a une dignite et merite le respect et les egards. 
Seul etre libre, il doit jouir de cette liberte tout en comprenant en quoi 
elle consiste et cela independemment de son sexe, de sa race, de sa couleur 
et de sa croyance. 

Faisant partie de la societe humaine, fut-il le plus faible, il doit avoir 
sa place dans 1’acti vi te sociale, tel le plus petit membre dans un corps. Il 
ne saurait donc etre 1’instrument du fort ou du puissant rabaisse au degre 
de 1’esclave ou d’une machine inerte. Personne n’a droit de vie ou de mort 
sur lui si ce n’est son Createur. 

Sa dignite et sa grandeur venant de sa destinee, de sa nature meme et 
de son alliance a la societe dans laquelle ii fait partie, il convient qu’il 
ne soit pas la proie de 1’injustice, des vexations et du mepris, mais jouissant 
de la solidari te qui se trouve dans le meme corps, il doit beneficier de Pevo- 
lution morale, intellectuelle, sociale, culturelle et meme materielle. Sa di¬ 
gnite exige a ce qu’il sente la securite tant pour lui, sa famille et sa descen- 
dance contre la maladie, les revers de la fortune et la vieillesse. Cela Paidera 
a donner tout ce qu’il pourra a la societe et a developper les moyens natu- 
rels et surnaturels a sa disposition et ainsi a faire profiter la famille sociale 
dont il fait partie et a etre digne de Dieu qui l’a cree, aime et rachete. 

N. 21. Le salut et le bien-etre de la personne sont bases sur la famille. 
C’est d’elle que depend Pavenir de Phumanite. Detruisez la famille et vous 
detruisez donc la societe. Elie est la cellule vitale de toute nation et de 
tout peuple, c’est pourquoi, elle merite protection, respect et liberte dans 
ce qui la compose et aide a son developpement. 

La famille est 1’effet du mariage qui est une trinite dans une unite es- 
sentielle: homme, femme et enfant. L’enfant est Pimage, le fruit et le bien 
essentiel de son indissolubilite. Il renferme en lui 1’amour unifie du pere 
et de la mere et constitue leur prolongement dans Phumanite... C’est pour¬ 
quoi il fait partie de ses parents, il est a eux seuls, iis ont des droits inalie- 
nables sur lui. Nulle autorite ne peut leur soustraire ou leur arracher ce 
droit qui leur est donne par Dieu. A eux d’eduquer leur enfant, car il est 
leur image, leur corps, leur sang, le fruit de leur amour mutuel qui ne se par- 
tage pas, mais qui s’unifie en eux. En conscience, iis ont des obligations a 
son egard. La mere est sa premiere ecole qui le forme tout en Palabant et 
le pere est sa premiere force et son premier formateur par le caractere 
social. Eux seuls ont le droit de choisir selon leur conviction Pecole qui 
doit le former et en faire 1’etre social qui les represente. D’ou on ne peut 
admettre 1’etatisme qui soustrait les enfants a leurs parents et se proclame 
seul maitre et seul responsable. Ce n’est pas PEtat qui a forme la famille, 
mais c’est la famille qui a forme PEtat. Toute doctrine contraire a cela 
violente les droits de Phomme et la dignite de la famille et doit etre rejetee. 

Le mariage qui est une institution divine ne peut pas dependre de 
PEtat, ce n’est pas lui qui unit, mais Dieu, c’est pourquoi, il outre-passe ses 
droits quand il legifere sur son indissolubilite. Seule 1’autorite ecclesiastique 
et religieuse est competente. 

En tous cas, vu la dignite et la grandeur de Phomme, le mariage humain 
depasse ce que Pon voit parmi les animaux, il ne vise pas seulement la pro- 
creation, Peducation et Paide mutuel entre Phomme et la femme pour tout 
ce qui est bien terrestre, il est plus que cela, car sa fin reelle est la sanctifi- 
cation mutuelle, la rivalite dans le bien spirituel et la glorification de Dieu, 
qui leur a communique le depot de la vie et sa paternite avec tout ce qu’elle 
contient de grandeur et d’amour desinteresse. « L’acquisition de la Saintete 
a laquelle pousse le mariage, s’etend sur les enfants et tous les membres, 

soit les familiers qui composent la famille ». La revelation a mis sous la plume 
de Saint Paul cette belle image du mariage chretien (voir Epitre aux Ephe- 
siens). « L’union du Christ avec son Eglise ». D’ou cette fecondite de 
Pamour qui a peuple 1’univers des membres du Christ, fruit de Pamour, du 
sacrifice de la Croix et de Punite cimente par la mort. C’est pourquoi on 
doit avouer que Pamour chretien dans la famille est regi par Pheroisme que 
Pon observe tant dans 1’homme que dans la femme. Cet amour ne calcule 
pas avec les difficultes, il ne connait pas Pegoisme, mais vit dans Pabnega- 
tion et le sacrifice. Chacun donne sa vie pour 1’autre. C’est Pamour defini 
par le Christ lui-meme. J’avoue que c’est par de telles familles que la so- 
ciete peut attendre la felicite et le bonheur. 

La grande dignite du mariage qui releve les epoux ne consiste pas a 
faire d’eux, selon Pesprit materiei et du monde, des instruments de procrea- 
tion ou a accorder un assoupissement d’une passion qui ne differe guere 
de celle des animaux mais elle est dans cette alliance libre entre deux person- 
nes qui se donnent pour avoir la responsabilite grave d’eduquer les enfants 
pour Dieu et pour la societe; sans que cette alliance puisse etre interrompue 
un jour malgre les epreuves qui peuvent surgir. Sa beaute, comme son essence 
comme sacrement se trouve dans son indissolubilite: « Ce que Dieu a uni, 
Phomme ne peut pas le separer ». 

Le mariage ne peut pas consister dans le remede pur et simple a la con- 
cupiscence soit de la passion. Non, Phomme est plus spirituel que materiei 
et pour le chretien le mariage est sacrement cimente par le sang du Christ. 
C’est pourquoi dans le mariage les vertus doivent presider: pudeur, tempe- 
rance, sobriete, esprit de penitence et de priere. Ainsi donc Pacte matrimo- 
nial est preside par la raison, aussi bien que par Pamour et le desir de faire 
la sainte volonte de Dieu. Il contient le respect mutuel qui rend Pamour 
spirituel, confiant et abandonne a Dieu. 

Conclusion. L’Eglise doit 1) proclamer et anerer dans les pensees de ceux 
qui vivent en notre temps: La dignite de Phomme exaltant sa juste gran- 
deur et 1’estime de Dieu pour elle par la fin ultime qui lui est proposee. 

2) Montrer la grandeur, la saintete et la verite du mariage auquel la 
raison eclairee par la foi preside. 

3) Rappeler le grave devoir de Peducation catholique des enfants. 

4) Manifester sa beaute en proposant ce qui est ecrit au Livre de Tobie 
et donner comme modele a 1’humanite ce que Dieu lui-meme a propose: 
la Sainte Famille. 

Exc.mus P. D. FRANCISCUS SEPER 
Archiepiscopus Zagrabiensis 

Ad n. 24. Inter bona, immo excellentia, quae in hoc textu de solidarie- 
tate familiae populorum promovenda leguntur, lacuna gravis subrepsit, quae 
omnino complenda est: nihil habetur de problemate migrationum hominum 
ex terra in terram, quod hodie vulgo quaestio emigrantium vocari, solet. De 
solidarietate inter populos sermo sincerus esse nequit praescindendo a quae¬ 
stione de emigratione et immigratione, immo haec quaestio emigrantium di¬ 
cenda est verus lapis probationis istius solidarietatis. Problema emigrantium 
reapse multiplex est: sunt emigrantes politici, quorum sors miserabilis con¬ 
scientiam solidarietatis inter homines et populos etiam tangere debet, cum 
ius ad libertatem politicam in mundo hodierno communiter computetur inter 
iura, quae personae innocenti negari nequeunt. Qui hoc iure, igitur, in pro¬ 
pria patria privatus fit, merito in aliis terris expectat humanam solidarieta- 
tem, tamquam testimonium veri illius sensus dignitatis personae humanae, 
quem inter acquisita maiora nostra civilizationis adnumeramus. Sed ego 
nunc, quaestionem emigrantium politicorum paucis tantum memorans, ad 
quaestionem migrationum ex ratione oeconomica attentionem vestram con¬ 
vertere cupio. 

Schema loquitur de populis, nationibus, quod passim in mente identificari 
videtur cum statibus seu civitatibus. Schema non loquitur de hominibus. Et 
tamen homines sunt per se priores quam status et nationes. Non sunt homi¬ 
nes propter nationes et status, sed status sunt propter homines, ex natura 
rei. Genus humanum qua tale praevalet super populos et status. Terram et 
omnia bona terrae Deus dedit primarie generi humano, seu communitati ho¬ 
minum quatenus sunt personae libertate praeditae ; secundarie tantum po¬ 
pulis et statibus. Hi eo inservire debent, ut personae melius et liberius et 
efficacius crescant atque evolvantur. Quapropter problemata, quae hic in textu 
enumerantur, minime in sola linea nationum et statuum solvi possunt, proinde 
ac si status et populi qua tales primarii proprietarii omnium bonorum ter¬ 
rae essent. 

Quaestiones sociales et oeconomicae saepe intra fines unius nationis mi¬ 
nime possunt veram et dignam solutionem invenire, sicuti valor et dignitas 
personae humanae requirit. Id etiam adiutoriis et subsidiis aliarum nationum 
obtineri nequit. Superpopulatio, terra minus fertilis, industria non evoluta, 
haec et alia sunt problemata, quae situationem vitae singulorum hominum 
multum aggravare possunt et quae solutionem urgentem quaerunt, procra¬ 
stinationem non permittunt. Dum in aliis regionibus vasta territoria nondum 
exculta adsunt, aut aliae possibilitates vitae melioris et decentioris dantur, 
nullae rationes sive politicae sive nationales, nullae rationes stirpis et cultu- 

rae praevalere debent, quin tales quaestiones etiam ope migrationum ex una 
natione in aliam solvantur. Gloria nationis, puritas stirpis, autonomia cul- 
turalis, et similia, non sunt summum bonum, quod in detrimentum solida- 
rietatis generis humani qua talis conservari deberet! 

Ut homo se vere liberum sentiat, non sufficit generalis proclamatio li¬ 
bertatis politicae, sed requiritur proportionata conditio oeconomica, quae 
personae humanae procurat iustae independentiae facultatem realem. Pro¬ 
motio igitur personarum implicat talem independentiam oeconomicam. Mi¬ 
grationes hominum cum intentione et fine, ut sibi et familiae suae dignam 
conditionem oeconomicam acquirant, per longum adhuc tempus necessariae 
praevidentur. Contactus autem et commixtiones populorum, stirpium et 
coetuum culturalium, quae inde provenire poterunt, nullatenus inter mala 
computanda sunt, sed econtra repraesentant unam ex viis, ut quamprimum 
assequatur maior generis humani unitas et desiderata communio culturalis 
totius generis humani. 

In antiquis temporibus migrationes populorum repetite exoriebantur; 
expansiones et occupationes territoriorum igni et ferro exsequebantur. Ne¬ 
cessarium iam est, ut tales violentae proprii « spatii vitalis » (quem dicunt) 
allargationes in posterum penitus evanescant, et ut bella quae inde exarde¬ 
scebant, nullum iam locum habeant. Oportet igitur, ut aequilibrium oeco¬ 
nomicum et spatiale inter nationes nunc ope pacificae emigrationis et immi- 
grationis hominum et familiarum eveniat, quae competentias politicas et na- 
tionales minime implicarent. 

Papa Ioannes XXIII in enc. litt. Vacem in terris ius emigrandi ponit 
inter iura uniuscuiusque hominis. De hac quaestione Pius XII iterato locutus 
est. Nec schema nostrum igitur de hac re tacere potest. Mentio illa, quasi 
per transennam in Adnexis posita, non sufficit. Requiritur accuratior istius 
problematis determinatio in ipso textu stricte conciliari, quae sub puncto 
speciali immediate post punctum 6 inseratur. Novum punctum componatur 
ita, ut sequentia enuntiata sint: Homo habet ius ex iustis causis emigrandi e 
confinibus propriae patriae. Ideo nationes, quae difficultatibus eiusdem ge¬ 
neris minime premuntur, ius immigrandi nulli denegent. Reditus in propriam 
patriam emigratis fiat facilis, possibilitas autem ut cum propria familia aut 
consanguineis relationes teneant efficiatur expeditior. In nova patria, ad sa¬ 
laria variasque laboris rationes, civibus natis prorsus aequales haberi debeant, 
nec ullae discriminationi quacumque ex causa expositi. 

Per se patet, quod Concilium modos et rationes, quibus haec in concreto 
in actum deducentur, praescribere nequeat, nec id ad Ecclesiam pertinet. 
Utrum id fiat ita, ut status inter se contractus de transmigrationibus civium 
stabiliant, an ita ut instrumentum internationale constituatur, quod arbi¬ 
tratum de problemate migrationum faciat, cuique singulae nationes ultro se 
submittere decidant, aut aliis idoneis viis et mediis, id a nobis minime de¬ 
pendet, et iuxta conditiones et situationes concretas ordinandum erit. Prin¬ 
cipia tamen illa fundamentalia hic proclamare possumus et debemus, cum 

manifeste agatur de re essentiali in solidarietate generis humani promovenda. 

Ecclesia, quae ex definitione peregrinatis in hoc mundo existit, i. e. ali- 
quomodo ex natura sua sortem emigrantium vivit et suffert, quomodo posset 
de quaestione emigrantium non esse sollicita? 


92 

Exc.mus P. D. FRANCISCUS SIMONS 
Episcopus Indor ensis 

De moralitate usus adiumentorum anti-conceptionalium. In diiudicanda 
moralitate usus talium mediorum in impeditione conceptionis inter alia ad se¬ 
quentia attendendum esse videtur. 

In diiudicanda vel determinanda moralitate actus hominis primo atten¬ 
dendum est ad relationes quae existunt inter hominem et Deum, hominem 
et seipsum aliasque creaturas, quae relationes ex eorum natura dependent et 
cognoscuntur. Sic propter absolutam dependentiam hominis a Deo omnis 
actus liber hominis contra Deum, ut blasphemia, negatio et odium Dei, est 
intrinsece et semper actus moraliter malus (utique si homo credit in Deum). 

Cum autem agitur de relationibus inter hominem et seipsum aliosque ho¬ 
mines, leges naturales morales de facto determinari videntur et ut tales 
(independenter a S. Scriptura) de facto cognoscuntur solummodo ex bono vel 
damno quod natura sua ex actibus profluit seu ex nexu qui existit inter 
actum et effectum bonum vel malum. 

Sic mandata Decalogi a quarto ad decimum ut leges naturales praecise 
cognoscuntur et probantur ex bono quod legibus efficitur et ex malo quod 
ex eorum violatione homini vel societati infligitur. Hoc etiam valere vide¬ 
tur de mendacio, cuius immoralitas non ex verbis solis sine referentia ad 
effectus cognoscitur — nam enuntiationes falsae, quas homo tantummodo 
sibi ipsi diceret, non essent moraliter malae — sed praecise ex effectibus 
malis, in quibus non tantum attenditur ad id quod aliquis homo in errorem 
inducitur — quod aliquando evitatur, ut cum auditor iam cognoscit verita¬ 
tem — sed etiam et praesertim ad id quod mendacio relatio fiducialis inter 
homines destruitur, sine qua vera societas inter homines haberi nequit, ita 
ut, non consideratis variis conditionibus possibilibus, in genere vere dici de¬ 
beat: « libere mentiri est moraliter malum ». Et sic de ceteris legibus quae 
spectant ad relationes inter hominem et seipsum aliosque homines, quae 
omnes probantur ex bono quod promovent vel ex malo seu damno quod 
arcent. 

Cum damnum seu malum libere et scienter ab homine efficitur, habetur 
generatim peccatum seu malum morale. Sed hoc malum seu damnum etiam 
in se seu « abstractum » ab actione peccaminosa humana considerari potest, 
et tunc habetur malum non morale, sed, ut ita dicam, « physicum ». V. g. 
habetur differentia inter occisionem, quae est peccatum, et occisionem non 

peccaminosam (ut cum fit actione non libera, vel ut cum malefactor iuste a 
republica occiditur). 

Actiones hominis, quae tantum sunt contra sensum seu insensati, quae 
damnum natura sua non infligunt, non sunt moraliter malae, ut v. g. actio¬ 
nes alicuius « clown » et multae aliae. 

Cum agitur de bono vel malo hominis generatim aliqua optio facienda 
est. In seligendo unum bonum sacrificandum est aliud bonum, vel, ut evi¬ 
tetur unum malum eligendum est aliud malum. 

Xmmo, tum per deductionem tum per inductionem, aliquod principium 
generale morale statui posse videtur quod sic sonat: Si datur optio talis 
quae evitari nequit inter plura bona, semper licet eligere maius bonum sa¬ 
crificando minus bonum; vel, si datur optio quae evitari nequit inter duo 
vel plura mala, semper licet — immo saepius oportet — seligere minus 
malum. Bene attendendum est ad conditionem appositam « quae evitari ne¬ 
quit », quae est de essentia principii. Si optio non est necessaria, i. e. si e. g. 
omnia mala seu damna evitari possunt, dilemma iam non habetur et omnia 
mala evitanda sunt. Si optio vitari potest, principium iam non operatur. 

In diiudicando quid bonum vel malum sit maius, attendendum est tum 
ad hierarchiam rectam, quam dicunt, valorum (cuius criterium obiectivum 
est maior gloria Dei, subiectivum autem perfectior et profundior felicitas 
hominis), tum ad naturam socialem actus hominis, i. e. ad effectus in so¬ 
cietatem qui ex tali vel tali modo agendi consequerentur. 

Quaestio est utrum talis optio necessaria haberi potest, an estne quaestio 
omnino irrealis seu illusoria? 

Saepe optiones tales habentur. V. g. homo debet seligere aut divulga¬ 
tionem alicuius secreti magni momenti, aut enuntiare verba quae sonant con¬ 
tra veritatem. Vel, v. g., societas quandoque debet aut magnam iniuriam pati 
aut se defendere bello quo multi occiduntur et alia damna causantur. In 
talibus casibus habetur vera optio quae evitari nequit; unum vel alterum bo¬ 
num sacrificandum est, unum vel alterum malum eligendum est. 

Ad tale principium generale sensus communis hominum provocat in solu¬ 
tione multorum problematum quae saepe perperam solvi videntur per appli¬ 
cationem « principii duplicis effectus ». luvabit exempla afferre: a) Propter 
bonum commune respublica occidere potest malefactores vel committere bel¬ 
lum iustum. Immo in bello multi innocentes occidunt sine peccato alios 
innocentes, quidquid sit de culpa rectorum rerum publicarum. Ergo etiam 
extensionem dominii hominis in alias personas tantum cognoscere possumus 
ex recta ratione, quae patefacit voluntatem Dei et sic dominium hominis in 
aliam personam subiectum retinet sub voluntate Dei, qui, ut recta ratio 
docet, vult ut ex duobus malis necessariis minus malum seligamus. 

b) Ad protegendum seipsum vel bona pretiosa licet mutilare vel occi¬ 
dere (iniustum) aggressorem. Nec obiici potest bona temporalia etiam pre¬ 
tiosa esse minus malum in comparatione cum vita aggressoris, nam societas 
maius damnum pateretur, si non esset licitum defendere etiam bona tempo- 

ralia cum inflictione mortis, quia aggressores et aggressiones supra modum 
multiplicarentur. Non licet attendere tantum ad damnum in casu aliquo indi- 
viduali, sed attendendum etiam est ad omnia damna quae ex aliquo modo 
agendi profluerent. 

c ) Licet arte chirurgica mutilare corpus ad salvandam vitam, et licet 
incurrere periculum mortis — periculum mortis est aliquod vere malum — 
ad consequendam maiorem valetudinem vel magnum bonum sui ipsius vel 
rei publicae. Utique pars corporis refertur ad totum personae: hic est unus 
modus quo minus malum cognoscitur et probatur. 

d) Ut salvetur secretum magni momenti licet homini dicere talia qui¬ 
bus alii decipiantur. Saepius talia verba adhiberi debent quae, in significa¬ 
tione accepta ab omnibus hominibus, exprimunt quae sunt veritati contraria 
et quae adhibentur expresse et deliberate ut alii homines efficaciter deci¬ 
piantur. Talia verba, quae utique in casu non adhibentur ut aliquid commu¬ 
nicetur sed ut aliquid veletur, communiter ab hominibus ut « falsa » seu 
« mendacia » quamvis licita habentur. Et quaeri potest ab iis, qui in tali 
casu renuunt verba « falsa » seu « mendacia »: cum agitur de determinando 
sensu communi et vero usu talium verborum, quis sit iudex, populus an 
moralistae qui vim inferunt verbis — sit venia — ut defendant aliquod 
systema? 

e) Ad salvandam vitam vel evitandum magnum damnum mulieri licet 
non resistere viro aggressori. Immo, si attendamus ad exemplum non repro¬ 
batum Abrahae et Sarae, cum perrexerunt in Aegyptum, si non sufficeret ad 
evitandum mortem vel magnum damnum tantummodo non resistere, licet ei 
libere se submittere. 

Non iuvat dicere in casibus allatis et aliis similibus quod malum « non 
Intenditur », vel « tantum permittitur », quia vere intendunt occidere, mu¬ 
tilare, enuntiare verba contraria veritati, etc., sed utique intentio debet esse 
honesta, i. e. non licet intendere malum per se, sed tantum in quantum et 
quia necessarium est ut evitetur maius damnum. In tali casu optionis neces¬ 
sariae inter duo mala, optio minoris mali iam non est moraliter mala, immo 
saepius necessarium bonum, quamquam tantummodo bonum secundum quid. 
Ergo non licet dicere, e. g. « occidere hominem est intrinsece et per se malum, 
et ideo semper malum vitandum », sed tantummodo dicere « occidere homi¬ 
nem est intrinsece seu per se malum, et ideo semper vitandum, nisi sit ne¬ 
cessarium ad evitandum maius malum, cum fit bonum secundum quid ». 

In quaestione de moralitate impeditionis conceptionis optio habetur inter 
tria haec: 

1) Incrementum prolis, in casu supposito quo rationes honestae suadent 
contra incrementum. 

2) Impeditio prolis per continentiam totalem vel periodicam. In tali con¬ 
tinentia generatim gravia damna oriuntur pro bono mutui amoris, fidelitatis, 
familiae, valetudinis mentalis et physicae coniugum. 

3) Vel impeditio prolis per adiumenta efficaciora, ut anti-conceptionalia, 
pillulas, figuram aliquam « plasticam » vel metallicam in uterum introduc¬ 
tam, etc. Etiam cum eorum usu aliquod malum generatim coniunctum est. 
In unoquoque casu consequentiae malae ex magna parte dependent a natura 
vel charactere coniugum, de quo alii vix unquam sufficienter iudicare pos¬ 
sunt, ergo imprimis ipsorum coniugum erit honeste omnia elementa, et bona 
et mala, ponderare vel aestimare et illud ex tribus optionibus seligere quod 
iis ut minus malum appareat. Cum propter rationes honestas illud seligunt 
quod iis apparebit minus malum, vel, ut positive loquamur, maius bonum, 
actio eorum erit honesta et laudabilis. 

Nec argui potest contra (3) ex usu aliquo « non-naturali » partis phy¬ 
sicae hominis, quia: 

a) inter coniuges unio intima corporum non tantum permittitur prop¬ 
ter prolem, sed etiam suadetur ad exprimendum et fovendum mutuum amo¬ 
rem, qui si etiam ad Deum refertur est valor summus hominis; 

b) nec in casu, ubi adsunt rationes honestae contra incrementum pro¬ 
lis, voluntas debita prolis a coniugibus excluditur; 

c) nec damnum seu malum aliquod physicum vitandum habetur ex 
effusione infructuosa seminis quae, ut scientia docet, habetur in longe maiori 
numero actuum usus matrimonii. 

Ad Adnexa pag. 39, lin. 5, et ad pag. 40, par. 1, linn. 8-9: « immode¬ 
ratus appetitus possidendi... »; « ut habeatur ratio... totius generis humani ». 

1. Nationes divites non eo divites sunt quia bona externa ab aliis ra¬ 
piunt, sed quia plus aliis student, mediis technicis efficacioribus producendi 
utuntur, strenue laborant et efficaciter organizant. Nec aliis populis auxilium 
et progressum praebere possunt simpliciter donando bona externa « super¬ 
flua », sed adiuvando eos ut et ipsi studeant, magis laborent et organizent, 
mediis efficacioribus producendi utantur. Immo ad hoc obtinendum quam 
maxime tribuunt eo ipso quod sunt divites et fiunt ditiores, quia tunc in 
aliis etiam desiderium oritur studendi et laborandi et possidendi bona ube¬ 
riora, sic dicta “ revolution of rising expectations”. 

Inutile est eos reprobare propter inordinatum appetitum possidendi, qui 
probari nequit. Num semper adest minor appetitus in pauperibus quam in iis 
qui recte et efficaciter operando multas divitias producunt? 

2. Nec improbandi sunt quia plura sic dicta « superflua » producunt, 
quia in praesenti adhuc necesse est, ut omnes opportunitatem operandi vel 
laborandi obtinere possint, ut plura bona producantur quae « superflua » 
dici possunt. Nec, nisi alius methodus efficacior demonstretur efficiendi vel 
providendi opportunitates laborandi pro omnibus, improbandi sunt propter 
«immoderatam propagandam commercialem », nam industria officinarum 
vere evoluta, quae omnibus occasionem laborandi praestare possit, non potest 
haberi sine tali propaganda commerciali, qua bona praeparata et praeparanda 
hominibus nota fiant et desiderium possidendi ea excitetur. Galbraith, in libro 

The Affluent Society , conatus est meliorem distributionem laboris et bono¬ 
rum ostendere. 

Ad pag. 40, par. 1: Verum est opificum esse ius fundandi associationes, 
« quae capaces sint eorum iura et iusta desideria mediis aptis promovendi ». 
Immo necessarium est. 

Sed nonne etiam admonendi sunt de obligatione non abutendi sua pote¬ 
state associata? Plura in textu habentur de iuribus opificum, ne verbum 
quidem de eorum obligationibus. Tamen ubi magna potestas habetur, pericu¬ 
lum magnum adest « abusionis ». 

Abusus quandoque magnus habetur. In aliquibus regionibus, v. g. in Neer- 
landia, plures sunt viduae et senes qui in praeterito pecuniam suam in aedi¬ 
ficandis domibus expenderunt ut ex mercede victum recipere possint. Sed, 
maxime sub influxu opificum, cum pretium omnium bonorum factum est 
quadruplex vel quintuplex, habitationis mercedes domorum veterum nec per 
dimidium crescere potuit, ita ut ex mercedibus domorum illarum domus nec 
reparari possint et illae viduae et senes aliique practice omni fructu depriven- 
tur. Quandoque etiam propter nimiam inertiam, quae ab associationibus opi¬ 
ficum compellitur vel ex aliis methodis (featherbedding) pretium domorum 
aliarumque necessitudinum nimis adcrescunt. 

93 

Exc.mus P. D. IOSEPH SOUTO VIZOSO 
Episcopus Palentinus 

Liceat mihi quasdam suggestiones proferre circa tria themata quae in 
n. 21 schematis nostri tractantur, quaeque magni momenti habentur et fere 
universalem suscitant expectationem, nempe: sacralitatem et vim sanctifica- 
tricem vitae matrimonialis necnon pericula hodie honestatem coniugalem 
undequaque minantia. 

1. Sacram conditionem status et vitae coniugalis christifidelium quamplu- 
res sponsi ignorant vel non agnoscunt vel praetermittunt. 

Agitur scilicet de statu a Creatore certissime instituto, a Christo mira¬ 
biliter instaurato et per specialem sacramentum sublimato, quo mysticae 
unioni Salvatoris cum sponsa sua Ecclesia configuratur, unde coniugium 
exemplar, robur etiamque peculiarem vim suscipit sanctificatricem. 

Merito igitur S. Paulus gratiam sacramentalem matrimonii (1 Cor. 7, 7) 
charisma appellat, quod donum vertitur in Vulgata, ut explicant Theodoretus, 
S. Hieronymus et S. Augustinus. Ideo ipse Apostolus (1 Tim. 4, 3) contra 
« prohibentes nubere » excellentiam connubii extollit dicens: « Volo iuniores 
nubere, filios procreare matresque familias esse » (5, 3). 

Coniuges igitur christiani, per quos quidam modus praesentiae Ecclesiae 
in mundo exercetur, debent assimulare et exprimere in vita sua sacram con¬ 
ditionem talis status, sese agnoscendo et proclamando ministros et adiutores 

Dei in propagatione et educatione familiae humanae, utpote ex quibus oriun¬ 
tur « tamquam novellae olivarum » nova membra Corporis Christi humanae- 
que societatis sive terrestris sive caelestis. 

Ob hoc excellens servitium Deo et communitati, tam religiosae quam ci¬ 
vili praestitum, amplissimum contrahunt coram Deo meritum et humanae 
societatis providi benefactores immo et structores efficiuntur. Ideo S. Paulus 
de matribus scripsit: « Mulier salvabitur per generationem filiorum » (1 Tim. 
2, 15) et nostris temporibus plures Status civiles, marxismo addictis non 
exceptis, laudes, honores publicos, privilegia atque valida iuvamina confe¬ 
runt familiis numero filiorum praestantibus, matribus praesertim. 

In hoc puncto desiderantur in schemate nostro aliqua verba quibus 
S. Synodus laudes et gratum animum exprimat Ecclesiae erga patres matres¬ 
que familiae numerosae eosque efficaciter alliciat ad munera sua fideliter et 
generosa alacritate adimplenda. Sic fovebitur spiritus fidei, spei et servitii 
divini simulque occurretur pestiferae mentalitati iam fere ubique grassanti, 
iuxta quam parentes prolis numerosae veluti minus docti seu retardati aesti¬ 
mantur et non raro etiam irridentur. 

2. Efficacitas sanctificatrix matrimonii christiani in triplici ordine exer¬ 
cetur, scii.: a) inter ipsos coniuges; b) erga filios; c) in proximos familiam 
ambientes. 

Quantum ad primum ordinem, memorari iuvat utrumque coniugem sibi 
et consorti vere esse causam gratiae sanctificantis, in ministerio sacramenti, 
simulque vinculi perpetui perenniter exigitivi auxiliorum Dei. Ceterum ad 
invicem sanctificantur oratione communi, intima conversatione, sincero amore 
mutuoque servitio. 

Ideo S. Paulus scribere potuit ad Corinthios (1, 7, 14): « Sanctificatus 
est vir infidelis per mulierem fidelem et sanctificata est mulier infidelis per 
virum fidelem ». 

Quantum ad secundum ordinem, non minor est influxus parentum in 
filiorum sanctificationem. Prosequitur Apostolus (ibi): alioquin filii vestri 
immundi essent, nunc autem sancti sunt ». 

Eosque namque sollicite ducunt ad regenerationis lavacrum, quo Christi 
gratia ditantur Eique vitaliter, ut membra Capiti, inseruntur; ipsos verbo 
et exemplo instituunt in Dei cognitione, amore et servitio; eosque tempe¬ 
stive ad alia sacramenta et ad cultus divini participationem perferunt, immo 
saepissime in eisdem sacram vocationem scrutantur, fovent et ad plenum 
effectum, Deo opitulante, deducunt. 

Quantum denique ad tertium ordinem, prout Historia et cotidiana ex¬ 
perientia testantur, christifideles, sancte vivendo, omnibus circa ipsos de¬ 
gentibus testimonium Evangelii Christi et exemplum vitae honestae pan¬ 
dunt, quo ceteros alliciunt ad authenticam vitam christianam sectandam, sive 
in fideli perpetuaque dilectione servanda sive in filiis suscipiendis riteque 
educandis. Aliunde saepe saepius argumentum validum praebent atque in¬ 
citamentum ostendendo mirabilem coniunctionem fidelitatis et foecunditatis 

coniugalis cum possibili his in terris felicitate sub liberorum tenero amore 
obsequio ac servitio, immo et sub caelestium atque terrestrium bonorum co¬ 
pia, quibus affluere solent familiae numerosae iuxta notas Domini promis¬ 
siones, v. g.: « Beatus vir qui timet Dominum... gloria et divitiae in domo 
eius » {Ps. 111, 3); « quaerite primum regnum Dei et iustitiam eius et haec 
omnia adiicientur vobis » ( Lc. 12, 31). 

Porro ad faciliorem reddendam honestatem vitae coniugalis, etiam « in 
medio nationis pravae et perversae » et efficaciorem educationem filiorum, 
maxime expedit ut in textu enixe commendentur associationes matrimonio¬ 
rum, quibus familiae mutuo adiuvantur tam colloquiis certis diebus commu¬ 
niter habitis quam spiritualibus exercitiis pro coniugatis. Pariter expedit ut 
promoveantur coetus atque foederationes patrumfamilias in eundem finem 
iam multis in regionibus constitutae. 

3. Aliquid dicere restat circa tertium ultimumque thema, de periculis 
scii, honestatem matrimonialem minantibus, ex diversis quidem fontibus 
exortis, inter quos eminet immoderatum studium commoditatis et oblecta¬ 
mentorum cum diversi generis consectariis. 

Unum tantum notare velim, illud nempe quod cum scientifico ac technico 
progressu connectitur et ad restrictionem foecunditatis, seu « control nati¬ 
vitatis » applicatur, quodque, proh dolor!, in dies per civitates et oppida 
expanditur, sive usu et abusu inventorum quorumdam sive ope medicamen¬ 
torum recentium, adhuc sub examine peritorum et de quibus inquirunt atque 
discutiunt moralistae theologi, quorum non una est in re adeo gravi sen¬ 
tentia. 

Neque silere possumus dictum « control » in quibusdam mundi plagis 
exerceri criminosis interventibus a publica legislatione et auctoritate civili 
promotis vel decretis coactivis, vel persuasione et pravis exemplis vel sal¬ 
tem nimia indulgentia in casibus notis. 

Quapropter maximi momenti et valde opportuna videtur concreta, quan¬ 
tum fas sit, declaratio doctrinalis, collatis consiliis Peritorum in re biologica 
et sociali cum doctissimis Magistris Theologiae Moralis accuratissime elabo¬ 
rata, quam certo certius mundus a Concilio nostro expectat, in qua scilicet 
memorata crimina vehementer exprobrentur et aptae normae tradantur qui¬ 
bus plurimorum coniugum anxietates et haesitationes subleventur et Morali- 
starum atque confessariorum opiniones diversae sententiae ad securam tra¬ 
hantur unitatem. Ita complebitur et, ut dicitur, « aggiornabitur » doctrina 
sapientissime a Pio XII in memorabilibus allocutionibus exposita, de hac 
complexa atque difficili materia. 

Ex quibus omnibus sequentes infero atque propono conclusiones: 

1. Commendetur sedula nupturientium praeparatio et laudes pro fa¬ 
miliis numerosis inserantur in textu. 

2. Promoveantur matrimoniorum associationes necnon et coetus atque 
foederationes patrumfamilias. 

3. Conficiatur authentica, sive publica sive privata, declaratio doctri¬ 
nalis, concreta et adaequata quantum fieri possit atque expedire videatur, 
circa usum et abusum diversorum mediorum atque medicamentorum quibus 
« control » foecunditatis et nativitatis in pluribus regionibus iam exercetur 
et in aliis mundi plagis propagari coepit, ingenti cum damno vitae religiosae, 
moralitatis privatae et publicae etiamque boni communis populorum in ordine 
civili et politico. 


94 

Exc.mus P. D. IOANNES TAYLOR 
Episcopus Holmiae 

Thomas Merton, ex theologorum nostrae aetatis maxime mysticus, scrip¬ 
sit bellum totale nucleare et viribus atomorum funestis esse generis hu¬ 
mani pravum malum, secundum tantum morti Christi per crucem. Instru¬ 
menta bellica nostris temporibus existentiam ipsam humani generis miniten¬ 
tur. Cui minationi, praeterea, haec Sancta Synodus auctoritate morali quanto 
pollet, respondere debet. 

Mundus nos observat ut tandem definiretur postulata et societatis con¬ 
creta magis peculiaria maximi imperii divini; non necaris. Quia nunc bellum, 
quod homines et nationes paraturi sunt armis novis, quam maxime funestis, 
non tantum milites interficiet, sed etiam quam plurimos fratres innocentes 
morte damnabit. 

Duo postulata quae maxime a lege naturali ad concretum veniunt et 
quidem in lucem Christi revelationis sunt vero: primum, illustrare omnibus 
parare et facere hodie bellum totale maximum peccatum contra Deum esse; 
secundum, conclamare omni creaturae humanae adesse grave officium morale 
repellendi omne contributum quod sit bello totali et quidem agere contra 
omnes hunc bellum parantes. Igitur, textum de quo agimus firmare et ex¬ 
plicare debemus. 

1. Obiicitur contra enuntiationem schematis; «... usus tamen armorum, 
praesertim nuclearium, quorum effectus maiores sunt quam qui aestimari pos¬ 
sint, ac proinde ab hominibus rationabiliter temperari nequeunt ». 

Textus apparet aequivocus et qua talis non est omnino rectus. Nam si 
asserta impossibilitas aestimationis armorum in sensu technico sumitur, a 
peritis technicis negari posset; etenim, etiamsi effectus sit maximus et maxime 
exitiosus, eiusmodi arma tamen certis mensuris technicis subsunt et ideo 
technice aestimari posse videntur. 

Argumentum in textu requisitum et exhibitum terminis moralibus pro¬ 
cedere deberet distinguendo inter arma quae bello iusto conveniant, quod 
quidem nonnisi inter et contra milites ex utraque parte geritur, et arma quae 
talia sunt ut bellum totale efficiant et consequenter iniustum et criminale 
— quia indiscriminatim milites et « civiles » afficerent. 

Reiicienda igitur et damnanda sunt arma quae bello totali inserviunt, et 
inquantum bella moderna eiusmodi armis utuntur, et ipsa damnanda sunt, 
praeprimis sane quae bella aggressiva essent. 

2. Consequenter, bellum quod ita indiscriminatim, propter ipsam vim 
et rationem armorum nuclearium, contra milites et non-milites gereretur, dam¬ 
nandum est non tantum « in executione », sed etiam « in praeparatione ». 

Ubi sane considerandum manet, praeparationem, etsi criminalem, belli 
totalis ex una parte, necessariam reddere posse praeparationes congruentes ex 
alia parte — non quidem ut tandem ad bellum exitiosum perveniatur, sed 
ut bellum actu praecaveatur, scilicet ex « aequilibrio timoris et terroris ». 
Nam si altera pars arma non pararet, etsi non actu adhibenda, altera quae 
armata et fortis exsisteret, eo ipso omnimodam facultatem et « libertatem » 
adipisceretur ad cuiusvis generis iniuria et crimina perpetranda, quae nulla 
vi adversa frenari aut repelli possent. 

In dubio quidem magis christiano congruit iniuriam pati quam com¬ 
mittere. 

3. His positis, optabilis sane apparet mutatio textus in pag. 31, 16 sq.: 
« ... semper magis alienum fit a ratione bellum instrumentum aptum esse ad 
violata iura sarcienda ». 

Iniustitia belli moderni totalis, tam actu gesti quam mala intentione 
praeparati, ius et officium inducit pro civibus recusandi propriam operam 
seu cooperationem cum et in bello eius generis. 

4. Praeterea, quo magis arma quae moraliter adhiberi non debent un¬ 
dique divulgari non cessant, eo magis oportet in lucem reducere testimonium 
pacis quo laici huiusmodi malis, modo personali et evangelico, obstare pos¬ 
sint. Id quo maxime deficitur moralis theologia traditionalis de bello est 
conscientiae individualis tractatio. In nostris temporibus, cum collective 
commissa sunt scelera foedissima, conscientiam individualem iamdudum re¬ 
lictam oblivione exsolvere oportet, id quod melius, fit in evangelicis fontibus 
recurrendis unde exhauritur testimonium personale ad pacem perhibendum. 

Si hae emendationes, uti propono in documento annexo, in textu feren¬ 
tur, theologia nostra de bello theologiam de pace demum amplectabitur. 
Christiani, in hac aetate degentes, ad summam machinationem bellicam hu¬ 
mani generis spectant, quod homines potestate potiuntur ad se ipsos destruen¬ 
dos; propterea, christiani non possunt nisi pacis verba in ore habere et Evan- 
gelium caritatis in vita praebere. Pax Christi est lumen mundi. Si nos Patres 
conciliares lumen splendesci recusamus in hoc opere pacificante hodie neces¬ 
sario, tunc culpa magna nobis erit si mundus per Christum factus (Io. 1, 10), 
ad instrumentos proprios relictus, christianis sine directione assistentibus, 
in cineres fumantes reducatur. 

[Adhaeserunt etiam ] G. Flahiff, arch. Winnipeg; G. Wheeler, eoad. Mid- 
dlesbrough; G. Grant, aux. Northampton. 

Emendationes additae: 

2. Controversiae quae forte inter populos oriantur, non vi et armis sed pactis 
et conventionibus dirimendae sunt. Etenim, licet ius cuidam nationi competere 
ad iniustam repellendam aggressionem sustinuisset Ecclesia, non minus de iure 
universali innocentium ad vitam tum bello tum pace, pariter asseverat. 1 Vita hu¬ 
mana inviolabilis est, non incaute destruenda, quia ad imaginem quippe Dei 
factus est homo. 2 Cum vero usus armorum scelestissimorum minitetur, omnino 
considerandum est ordinem moralem naturae tota sua vi ut mala in se condemnare 
media belli totalis, id est, usus armorum potentia ingentium, praesertim nuclea* 
rium, quae sine discrimine tum belligerantes tum non-belligerantes, tum milites 
tum cives privatos caedunt. 3 Nullus enim finis potest iustificare illa media quibus 
vita innocentium directe perditur. Numquam ante hoc tempus adeo necesse fuit 
ut proclamentur et vindicentur vitae domusque etiam in tempore belli iura illorum 
qui, maior pars populi in civitate belligeranti, non directe participant in actione 
belli destructiva. Praeterea, non solum belli totalis executio sed etiam ipsa mi¬ 
natio publica quam civitas instructionibus et statu promptitudinis patefacit, simul 
damnanda est, quia illi cives quorum subsidium ad praeparationem in antecessum 
belli petitur, operibus manifestis ut indiciis innixi, hoc bellum non possint iudi- 
care nisi immorale in intentionem esse. Omnes proinde conatus honesti faciendi 
sunt, ut non solum bellum nucleare ab omnibus nationibus et coetibus solemniter 
proscribatur tamquam immane crimen sed etiam ut arma nuclearia vel alia simi¬ 
lis roboris perniciosi omnino extirpentur et supprimantur. 

3. Cum omnis civis secundum suam conscientiam pondus propriorum in bello 
gestorum in se recipere coram Deo teneatur, civitas ipsa pariter obligatur ad 
agnoscendum ius quo cives ad conscientiae suae normam participationem belli¬ 
cam recusarent, imprimis in bello iniusto vel sine discrimine gesto. Quod faci¬ 
nora foeda saepe ab utraque parte patrabantur et quod christifideles ob servilem 
auctoritati submissionem his in sceleribus participabant, omnino patet: propterea 
christiani hodierni, qui prae manibus potestatem ad etiam atrociora perpetranda 
habent, iudicium moralem de bello gerendo auctoritati civili soli neutiquam relin¬ 
quere possunt. E contra, ipsi subsunt obligationi ex iustitia et caritate ortae, ut 
mandata auctoritatis perscrutantur ac testimonium secundum conscientiae dicta- 
mina perhibeant de Christi pace et vitae humanae inviolabilitate. 

Quibus ita clarificatis, vi maiore pollent duo iura omnium civium illa quae 
nuntio radiophonico in nativitatem D.N.I.C. anno 1944 habito Pius Papa XII 
descripsit: «Opinionem propriam de officiis sacrificiisque sibi impositis expri¬ 
mere; ad obedientiam nisi proprio consilio petito non esse cogendus ». 4 

Uti nunc liquet, omnis homo revera est custos fratris sui: immo, Creatore 
ipso donum mysteriosissimum libertatis largienti, homines potestatem habent vitae 
necisque in toto genere humano. 

Cum hisce temporibus bellum totale economiae Dei et humano generi ipso 
obstet, oportet ut spiritus Christi Domini urgens sentiatur magis quam non um- 


1 Cf. Pius XII, Alloc. d. 29 oct. 1951: A.A.S., 43 (1951), p. 838. 

2 Cf. Gn. 9, 6. 

3 Cf. Pius XII, Alloc. d. 30 sept. 1954: A.A.S., 46 (1954), p. 589. 

4 Pius XII, Alloc. d. 24 dec. 1944: A.A.S., 37 (1945), p. 13. 

quam antea: Spiritus mitis et humilis 5 qui gladium renuntiat, 6 qui vi etiam iuste 
allatae natura sua adversatur, 7 qui diligens inimicos, 8 in bono malum vincere co¬ 
natur. 9 Christiani igitur, ut necessaribus nostrorum temporum melius respon¬ 
deant, se profundius conscios reddant violentiam naturaliter ex odio profluere; 
et inquisitioni in dies augenti studeant de caritate et doctrina Christi quae vio¬ 
lentiae adversantur. 


95 

Exc.mus P. D. FRANCISCUS TOMASEK 
Episcopus tit. Butiensis 

Liceat mihi nomine episcoporum Reipublicae Cechoslovacae aliquod di¬ 
cere ad cap. IV, par. 23. 

Plura abierunt decennia, ex quo Summi Pontifices ad renovandum or¬ 
dinem socialem vehementer adlaborare coeperunt. 

Primis magnis encyelicis socialibus publicatis, non est edita sat practica 
instructio proponens, quo modo encyclicae in vitam introducerentur. Neque 
examini subiciebatur, num ad effectum possint perduci. Multis in locis fere 
in oblivionem venerunt. 

Concludi potest: vocem Summorum Pontificum quamvis potentem et in 
toto orbe terrarum auditam sine fructu visibili remansuram, nisi per insti¬ 
tutionem rite ordinatam adiuvetur. 

Ad actionem tanti momenti accedere debent imprimis omnes catholici. 
Etiam homines bonae voluntatis toto orbe terrarum, sive acatholici sive non 
christiani invitari debent. 

Ad hunc finem, videtur nobis, multum proderit, si secretariatus vel si¬ 
mile officium centrale instituatur ad universa opera socialia in Ecclesia di¬ 
rigenda. 

A. Ad quid secretariatus vel simile officium centrale? 1. Ante mundum 
universum manifeste apparebit, quod Ecclesia pro re sociali laborat. 

2. Providebitur unitati in labore et methodo. 

3. Adunabitur immensus fons experientiarum et sententiarum in re so¬ 
ciali. 

4. Facilior erit contactus nec non et cognitio operum insignium in re 
sociali. 

5. Facile erit conspicere, quae in singulis dioecesibus exeeuta sint. 

6. Summo Pontifici aderit officium rite constitutum, cui exequenda erunt 
omnia quae in litteris encyclicis vel in praeceptis characteris socialis a Sancta 
Sede editis continentur. 


s Cf. Mt. 11, 29. 

6 Cf. Mt. 26, 52; Lc. 9, 54-6. 

7 Cf. Mt. 5, 38-42. 
s Cf. Mt. 5, 43-48. 

9 Cf. Rom. 12, 17-21. 

B. Munus secretariatus. In praxim ducere doctrinam socialem christianam 
hoc modo: 1. Encyclicas sociales Summorum Pontificum in praxim adducere. 

2. Statuere doctrinam, quae dirigat novum ordinem oeconomicum re¬ 
spectu habito ad eas, quas officinas vocant, et ad alia instituta, quae quid¬ 
quid producunt, necnon ad instituta financiaria (mensae nummulariae). 

3. Adiuvare oppressos ubicumque terrarum, sive agatur de oppressione 
religiosa, vel sic dicta rassica, oeconomica, sive de discriminatione cuiuscum¬ 
que generis. 

4. Opem ferre nationibus minus evolutis, praecipue iis, qui fame, qui 
sub suppressione sunt constituti, analphabetismo, calamitatibus, vel aliis 
diversis plagis terruntur. 

5. Cum moderatoribus civitatum vehementer adlaborare contra effrenum 
cursum ad arma apparanda. Arma nuclearia omnino excludantur. Multifariam 
multisque modis iterum et iterum inculcetur: controversias non vi et armis 
sed pactis et conventionibus dirimendas esse et tales conditiones praeparentur 
in quibus bellum quodcumque iam ne possit amplius instrumentum legiti¬ 
mum computari. 

Omnibus nationibus opem ferre ad progrediendum in veritate, iustitia, 
libertate, solidarietate, fraternitate, caritate et pace. 

6. Maximi momenti est, ut sanctitas matrimonii tueatur. Valde urget, 
ut statuantur normae, quae cum exigentiis divini iuris plene consonantes, 
aptae sint ad solvendas difficultates e magno incremento populationis huma¬ 
nae ortas. 

7. Promovere divisionem bonorum ecclesiasticorum, ubi immodica sunt 
aut ubi id circumstantiae postulant. 

C. Quomodo operetur secretariatus? 1. Curet, ut eruditio socialis sacer¬ 
dotum profundior sit et studium in re sociali laborandi excitet. 

2. Ad hoc tendat, ut studio rerum socialium in scholis mediis, speciali¬ 
bus et in universitatibus magis incumbatur. 

3. Membra comitiorum legislativorum de doctrina sociali christiana in¬ 
struat. 

4. Singularum nationum repraesentantes ad consilia invitet. 

5. Sui laboris notitiam in mundo diffundat. 

Concludo. Humiliter proponere audeo, ut in fine paragraphi 23, cap. IV, 
de vita oeconomica et sociali haec vel aliquid simile addatur: 

1. Opportunum videtur, ut instituatur secretariatus vel officium simile 
pro rebus socialibus, quod sedem Romae habebit et Summo Pontifici subiec- 
tum erit. 

2. In omni dioecesi Ordinarius habeat officium pro rebus socialibus, quod 
ipsi directe subiectum sit. 

3. In omni paroecia sit officium sociale, a parocho directum, cui, adiu- 

torio diaconorum et laicorum, cura incumbet reformas sociales in vitam pa¬ 
roeciae adducere et omnes iniurias sociales amovere. 

Agitur de re maximi momenti in hoc saeculo, nam, uti sat notum est, 
toto orbe terrarum permagnam motionem socialem progredi. 

Si Ecclesia hoc historiae humanae tempore summa cum audacia ad sol¬ 
vendas quaestiones sociales accesserit, ingentem gratitudinem generis hu¬ 
mani recipiet, terraque a periculis minantibus salvari poterit. 


96 

Rev.mus P. D. PETRUS MALACHIAS VAN DIEPEN 
Praefectus Apostolicus Manokwariensis 

Ad n. 21. Hoc schema tunc tandem sufficientem unitatem et claritatem 
obtinebit, cum omnia in eo exposita ex uno principio lucem acceperint. Tale 
principium consistit in descriptione existentiae christianae iuxta mentem Sa¬ 
crae Scripturae. Postquam in cap. I schematis stabilitum fuerit, principium 
hoc generale in singulis quaestionibus enodandis vim suam singularem lucide 
demonstrare poterit. 

Quoad hanc de homine doctrinam elucidandam in Relatione super hoc 
schema, VII, cap. I, effata quaedam occurrunt valde laudanda, praesertim ubi 
quaestio de mundo huius temporis aequiparatur quaestioni de homine (n. 47), 
et ubi aspectus vitae humanae, condicio scilicet terrestris qua homo ad 
munera terrestria obeunda destinatur atque vocatio divina qua ad participan¬ 
dam vitam divinam elevatur, profunda harmonia et unitate in ipsa unitate 
humanae personae et dignitatis connecti dicuntur (n. 45). 

Applicatio horum principiorum in cap. I ipsius schematis, quamvis lau¬ 
dabiliter elaborata sit, non tamen pertingit ad eam maturitatem qua ad 
instar principii generalis illustrare posset quidquid de diversis muneribus 
terrestribus adimplendis in sequentibus dictum fuerit. 

Ad dignitatem matrimonii et familiae quod attinet, in n. 21 schematis 
vix reperitur effatum quo nexus cum cap. I schematis apparet. Quaestiones 
autem quae ad matrimonium et familiam spectant, eodem principio generali 
solvendae sunt quo et cetera munera terrestria illustrantur. Multa ex iis quae 
in cap. I schematis inculcantur, retinenda erunt, sed simul perstringantur 
oportet ad expositionem succinctam doctrinae vere christianae de homine. 

Doctrina christiana de homine. In Relatione, VI, sub a), ubi agitur de 
significatione vocabuli « mundus », valde laudanda sunt quae n. 31 asse¬ 
runtur. « Mundus » universum et hominum familiam amplecti dicitur atque 
sub triplici aspectu considerari posse; deinde prosequitur textus hoc modo: 
« Atqui hi aspectus certe inter se distinguuntur, sed de facto, existentialiter, 
ut ita dicamus, intermixti sunt ». Cap. I schematis in hoc deficit quod in 
applicandis his affirmationibus non perseverat loquens de existentia humana, 


24 

sed. huic loquelae sermonem de essentia hominis immiscet, quatenus affir¬ 
mat Verbum Patris, assumendo sua incarnatione naturam humanam, totum 
hominem, corpus et animam omneque creationis opus, ipsam quoque mate¬ 
riam ad altiorem evexisse dignitatem. 

Sed qui naturam humanam describit per notiones corporis et animae, 
nihil dicit de eo quod in definitione christiana de homine omnes considera¬ 
tiones deberet antecedere, silet scilicet de ordinatione hominis in Deum, 
iuxta illud S. Augustini: « Fecisti nos ad te » ( Conf. I, 1). Cui consonat 
S. Thomas docendo homini naturale inesse desiderium videndi Deum. Totus 
homo hac relatione signatur, adeo ut ea sublata nihil humani remaneret. 

Definitio philosophico-analytica, quae notionibus corporis et animae (seu 
materiae et formae) utitur, relationem tantummodo internam transcenden- 
talem considerat, tacita ea relatione qua homo ordinatus est in Deum et 
proximum; quapropter a definitione christiana de homine valde deficit. Qui 
loquitur de corpore et anima, designat naturam, non autem personam. In 
definitione analytica corpus non habet relationem nisi ad animam; in defini¬ 
tione quam existentialem dicunt persona per corpus communicat cum Deo 
et proximo. In hac consideratione corpus collocatur in relatione in qua per¬ 
sona existit relate ad Deum et proximum. Hoc spectat quae supra ex Rela¬ 
tione super schema retulimus (n. 45): condicio terrestris et vocatio divina 
conveniunt in unitatem humanae personae. Condicio terrestris determinata 
est per corpus terrestre et periturum; porro corpus, secundum consideratio¬ 
nem existentialem, assumitur ad personam quae in ipso se exprimit. 

In communione personarum, sive hominis cum Deo, sive hominis cum 
homine, non solum corpus, sed res quoquo materiales assumuntur et dignitate 
personae nobilitantur. Qui vero cupidine ductus ab amore Dei et proximi de¬ 
flectit et mundum diligit, non solum dotes suas naturales, sed totum quoque 
mundum adspectabilem in malum vertit et sibi dominari permittit. 

Revera Sacra Scriptura nusquam loquitur de corpore humano et de 
mundo universo in se consideratis, sed de eis iudicat quatenus homini facul¬ 
tatem praebent agnoscendi Deum et serviendi proximo. Anthropologia chri¬ 
stiana, quam Novum Testamentum docet, constat duobus elementis, quae de 
cetero in capite I schematis passim recurrunt: homo est subiectum vocationis 
ad vitam incorruptibilem quam prosequi debet in corpore corruptibili. Te¬ 
stimonia abundant, v. g. 2 Cor. 4, 16-18: « Propter quod non deficimus; 
sed licet is, qui foris est, noster homo corrumpatur, tamen is, qui intus est, 
renovatur de die in diem. Id enim, quod in praesenti est momentaneum et 
leve tribulationis nostrae, supra modum in sublimitate aeternum gloriae 
pondus operatur in nobis, non contemplantibus nobis quae videntur, sed 
quae non videntur. Quae enim videntur, temporalia sunt; quae autem non 
videntur, aeterna sunt ». 

Hae praemissae elucidant doctrinam biblicam de mundo. Doctrina haec 
valde perspicua est, si animum advertamus ad locum quem mundus obtinet in 
relatione hominis ad Deum et proximum. Sicut corpus humanum, ita et 



ANIMADVERSIONES SCRIPTAE - DE ECCLESIA IN MUNDO HUIUS TEMP. C. IV 371 


mundus universus, si in se considerentur, non est bonus neque malus; de 
bonitate metaphysica non loquitur Scriptura. Malitia et bonitas, quatenus 
sunt notiones morales, non sunt nisi in persona quae corpus et res assumit 
in malum aut in bonum. Ex parte Dei creatura bona est, quia ipse per eam se 
revelat homini ( Rom. 1, 20 s.), « de caelo dans pluvias et tempora fructifera, 
implens cibo et laetitia corda nostra » (Act. 14, 16). Ex parte hominis crea¬ 
tura bona est, si homo in ea Deum agnoscat et aestimet « nihil reiiciendum 
quod cum gratiarum actione percipitur » (1 Tim. 4, 4). Eadem bonitas, quae 
creaturarum propria est cum per eas Deus et homines amore coniunguntur, 
eminet quoque in mutuo commercio quo homines bonis temporalibus in mu¬ 
tuum adiutorium utuntur. 

Hoc modo id quod est corruptibile inservit caritati incorruptibili et per 
caritatem liberari incipit a servitute corruptionis. Hac via christiani premunt 
vestigia Salvatoris, qui per oboedientiam erga Patrem et per caritatem erga 
genus humanum formam servi traduxit ad consortium divinae gloriae, ipse 
universorum Dominus qui ascendit super omnes caelos ut impleret omnia 
(Eph. 4, 10). Christus qui est caput super omnia a Deo datus est Ecclesiae 
(Eph . 1, 22 text. gr.), ut membra corporis eius una cum ipso capite toti 
creationi dominarentur. Non solum homo toto corde agnoscat Dei dominium 
super omnes res, sicut in schemate n. 9 dicitur, sed in Christo participat hoc 
dominium. 

In tempore peregrinantis Ecclesiae homo christianus aeternam vocationem 
persequitur in corpore corruptibili, per « hominem exteriorem », quo con- 
iunctus est cum mundo corruptibili. In Sacra Scriptura notio corruptibilitatis 
designat creaturarum caducitatem simul ac earum incapacitatem implendi cor 
hominis. Is qui finem suum in mundo collocat, est idolorum servus, et am¬ 
bulat post vanitatem, factus et ipse vanus (cf. Ier. 2, 5), quia finem suum 
ponit in eo quod est corruptibile. Qui diligit mundum, habitat in mundo 
malo; qui vero habet caritatem Patris, mundum ad bonitatem revocat et fide 
sua vincit mundum (1 Io. 2, 15-17; 5, 4 s.). Homo qui non ducitur Spiritu 
Dei, serviet creaturis transeuntibus et peribit; qui vero consortium divinae 
naturae quaerit, fugiet corruptionem quae per concupiscentiam in mundo 
est et non audiet eos qui « libertatem promittunt, cum ipsi servi sint cor¬ 
ruptionis; a quo enim quis superatus est, huius et servus est » (2 Petr. 1, 4; 
2, 19). 

En duo principia fundamentalia doctrinae christianae de homine: 1. Fi¬ 
des in Deum per Christum nos salvantem homini christiano largitur vitam 
quae cum Christo abscondita est in Deo, donec Christus apparuerit, vita 
nostra (cf. Coi. 3, 1-4). Haec autem vita in tempore praesenti non habet 
qua se exprimat nisi carnem mortalem. « Vivo autem iam non ego, vivit vero 
in me Christus. Quod autem nunc vivo in carne, in fide vivo Filii Dei » 
{Gal. 2, 20). Omnis operositas christianorum oritur ex hac vita abscondita 
quae alitur Spiritu Christi, sed simul et necessario induit formam carnalem. 
In tota operositate hominis christiani, sive credentis in Deum, sive proximum 

diligentis, nihil eximitur ab hoc principio; si ita non esset, homo iam transiis- 
set ad visionem futurae vitae. Cognitio Dei praecise fides vocatur, quia exer¬ 
cetur in corpore terrestri, scimus enim « quoniam dum sumus in corpore, pe¬ 
regrinamur a Domino; per fidem enim ambulamus et non per speciem » 
(2 Cor. 5, 6 s.). Similiter et permanens caritas exercetur utendo transitura 
necessitate. Nec fides nec caritas operosae sunt nisi assumant formam ter¬ 
restrem; quia homo per corpus communicat cum hoc mundo qui est tamquam 
prolungatio existentiae corporalis, res quoque mundanae in servitium suum 
adsciscit, ut cultu religioso Deo obsequatur et communione rerum inserviat 
proximo. 

Dimensiones formae transitoriae in qua se exprimit caritas, nobis pate¬ 
fecit philosophia, quam existentialem dicunt, una cum scientia et artis tech- 
nicae progressione atque aliis scientiis quae existentiam humanam utcumque 
respiciunt. Omnibus his perpensis sequitur quod non sit omnino verum id 
quod Relatio habet sub n. 33: « Adhuc notandum est quod in mundo ele¬ 
menta et momenta inveniuntur, quae, quamquam ordinentur in ordinem su- 
pernaturalem, indolem tamen et leges proprias habent ». Non solum elementa 
et momenta, sed simpliciter omnia quae in mundo sunt, ordinentur in ordi¬ 
nem supernaturalem. Totus ordo mundanus, ad quem corpus humanum per¬ 
tinet et cum quo omnino cohaeret, propriis legibus regitur, sive iis quae 
phaenomena naturalia regunt, sive iis quae societatem hominum ordinant. 
Omnia haec simul sumpta constituunt mundum seu ordinem naturalem, in 
quo homo necessario degit donec exeat de corpore mortali. 

2. Mundus autem tunc solum dirigitur in finem quem Creator ei prae¬ 
fixit, cum homo eo legitime utitur. Atqui homo mundo legitime uti non 
potest nisi per caritatem. Summa ergo emphasi inculcanda est suprema lex 
caritatis quae dirigit cor hominis ad Deum et proximum. Ex caritate salus 
mundi hodierni et futuri dependet. Scientia et artis technicae progressiones, 
ut habet schema n. 7, per se sunt fructus et signa dominii super materiam. 
Clare exponenda est distinctio inter hoc dominium et dominium caritatis, 
quod homo in Christo, universorum Rege, possidet. Dominium Christianorum 
super res terrenas in hoc consistit quod ea libertate gaudent qua omnia cum 
proximis suis communia habere possint (cf. Act. 2, 44). Sub imperio huius 
caritatis dominium, quod est per scientiam et artes technicas, generi humano 
vere proderit. 

De matrimonio christiano. Doctrina christiana de homine, e Sacra Scrip¬ 
tura deprompta, de matrimonio quoque doctrinam amplectitur. Mutuus enim 
amor coniugum, sacramento nobilitatus, est unus ex modis quibus perma¬ 
nens christianorum caritas exercetur; in matrimonio quoque caritas induit for¬ 
mam carnalem et transitoriam. Haec forma carnalis nihil aliud est quam or¬ 
dinatio naturalis sexuum ad perpetuandum genus humanum; in foedere nup¬ 
tiali caritas hac forma carnali induta vocatur amor coniugalis. 

Quaestiones quae hodie moventur et inter se conflictantur quod attinet 
ad prolem procreandam et numero coarctandam, videntur originem ducere 

ex duabus anthropologiis ab invicem discrepantibus. Hanc discrepantiam 
breviter enucleare intendit praesens interventio. Anthropologia doctrinae bi- 
blicae conformis secumfert consequentias quarum praecipuas indicare iuva- 
bit. Omittuntur ea quae ad matrimonium spectant quatenus circumstantiis 
historicis determinatur; adnotationes sequentes ea tantum in luce ponunt 
quae unionis coniugalis permanenter propria sunt, licet aetas nostra plus 
quam tempora praeterita veram indolem vitae coniugalis patefecerit. 

Quamvis quae sequuntur nobis videantur esse consideratione digna, eum 
tamen in modum ea intellecta optaremus ut nullum dubium inferant de 
promptitudine animi, qua adhaerebimus doctrinae quam Concilium, appro¬ 
bante Summo Pontifice, proponere censuerit. 

Consueta doctrina moralis de vita matrimoniali, quatenus adiumento phi¬ 
losophiae utitur, fundatur in anthropologia analytica, quae hominem in se- 
ipso contemplatur, non attendens ad eas relationes per quas persona ad per¬ 
sonam ordinatur. Corpus humanum non collocatur in istis relationibus, sed 
ipsum corpus habetur tamquam terminum relationis qua procedit ab anima. 
Hac via in ipso homine distinguitur inter subiectum agens, personam scilicet 
prout agit per animam gratia et virtutibus instructam, et obiectum actionis 
quod est corpus. Per consequens corpus consideratur ut res; porro ius in 
rem contractu matrimoniali dicitur transferri in coniugem, qui ex sua parte 
obligatur ad reddendum debitum iustitiae. Terminologia iuridica satis de¬ 
monstrat corpus revera haberi velut res, cum persona sit subiectum iuris, 
nam obiectum dominii iuridici nullo modo esse potest persona. 

In hac theoria dignoscuntur duae ordinationes in uno matrimonio: vincu¬ 
lum amoris quod unit animas et mutuum ius in corpus in ordine ad procrea¬ 
tionem. Ordinatio sexuum ad propagationem generis humani habetur ut 
obiectum relate ad personas agentes quae unione animarum coniunguntur. 
Porro haec ordinatio obiectiva per ipsas structuras corporales manifestat con- 
iugibus quomodo se gerere debeant in exsequendo actu sexuali. Lex naturalis 
cognoscitur ex naturali ordinatione sexuum; eam violare nemini licebit un¬ 
quam, cum oriatur ex dispositione ipsius Creatoris. Amoris coniugalis est 
legem naturalem adamussim observare. 

Comparata cum doctrina christiana de homine, quae toti schemati de Ec¬ 
clesia in mundo huius temporis fulcimentum et vigorem praestare deberet, 
theoria modo exposita ordinationem divinam potius invertit quam salvat, 
quia amor coniugalis, qui summa caritatis lege animatur, postponitur legi 
naturali, adeo ut, quandocumque hae leges inter se conflictantur, amor coniu¬ 
galis legi naturali locum cedat. Revera non raro accidit ut permanens caritas 
periclitetur propter legem quae fundamentum habet in corpore corruptibili. 

Haec doctrinae moralis deficientia debetur theoriae de homine quae dua- 
lismum sapit et fundamento biblico caret. Quare theologia moralis de vita 
matrimoniali revocanda erit ad normam anthropologicam vere christianam, 
quod eo facilius fieri poterit quo magis nitetur eis effatis quae et in encyclica 
Casti connubii, et in Adnexis ad praesens schema, praeclare enuntiantur de 

coniugum mutua donatione personarum. In sermone de matrimonio Ecclesia 
abhinc non loquatur de traditione corporis, sed de traditione personae, non 
iam de contractu matrimoniali, sed de foedere nuptiali. Invasit nempe in doc¬ 
trinam de matrimonio ius romanum et pactum iniit cum dualismo anthro- 
pologica. 

Huic animadversioni generali alias quasdam maioris momenti annotatio¬ 
nes subiungimus. 

1. Lex naturalis quae sub imperio caritatis vitam sexualem coniugum 
regit, non est aequiparanda naturali sexuum ordinationi, quia id quod homo 
cum animalibus commune habet, si in se consideretur, est moraliter indiffe- 
rens. Lex naturalis vere est lex moralis, eo quod sit in subiecto morali, seu 
in persona. Ordinatio sexuum ad procreationem fit fundamentum legis mo¬ 
ralis propter suam assumptionem ad personam. Quare coniuges lege natu¬ 
rali se gerere tenentur secundum naturalem structuram sexuum. 

Dignoscuntur etiam hic duae leges, lex scilicet caritatis quae fundatur in 
homine ut persona, et lex naturalis quae fundatur in homine ut est facultate 
sexuali praeditus. Sed nunc tandem clare apparet quomodo hae duae leges in 
unum subicctum agens uniuntur et se invicem compenetrant. In exercendo 
actu coniugali persona unitur cum persona, nulla re obiectiva interposita, 
neque iustitia exigente, sed caritate donante. Amor enim non novit ius, sed 
tantum debitum (cf. 1 Cor. 7, 3), iuxta verbum Apostoli: « Nemini quid¬ 
quam debeatis, nisi ut invicem diligatis » ( Rom . 13, 8). 

Actus unionis coniugalis est omnino indivisibilis quamvis duabus legibus 
regatur. Integritas huius actus requirit ut utraque lex observetur, sed neces¬ 
sitate cogente, lex quae in perituro corpore fundatur locum cedit legi amoris 
quae personas unit. Hoc principium non differt ab illo quo theologia moralis 
utitur quando mutilationem corporis permittit ut personam adiuvet, quamvis 
huiusmodi mutilatio sit contra legem naturalem qua homo incolumitati sui 
corporis providere tenetur. 

2. Quando circumstantiae postulant ut conceptio prolis evitetur, non 
excludantur media technica, immo haec media moraliter praeferenda sunt 
abstinentiae totali et fortasse abstinentiae quoque periodicae. Quod demon¬ 
stratur ex indole ipsius legis naturalis. 

In consueta doctrina morali lex naturalis restringitur ad integritatem 
actus sexualis; attamen, ordinatio naturalis multo latius se extendit quam 
ad hanc solam integritatem actus. 

a ) Ad ipsam pertinet ordinatio effectiva in conceptionem prolis; actus 
enim sexualis est naturaliter actus generationis. Quare coniuges, qui iis tem¬ 
poribus sexualiter uniuntur quibus sciunt potentiam generatricem finem na¬ 
turalem attingere non posse, hanc ordinationem, fine naturali neglecto, in 
alienum finem, v. g. amoris incrementum, dirigunt. Theologia moralis iam- 
dudum agnovit legem naturalem legi amoris postponi posse. 

b) Ad ordinationem naturalem sexuum pertinet non solum processus 
biologicus terminans in conceptione prolis, sed valores quoque sexuales ordi- 

nis sensitivi et psychologici, qui iam in animalibus observari possunt. Haec 
omnia assumuntur ad personam in unitate subiecti; et praecise propter hanc 
assumptionem caritas christiana, quam coniuges cum toto populo Dei com¬ 
munem habent, in ipsis fit amor coniugalis, quia induitur illo affectu qui 
ordinationi sexuum in alterutrum naturaliter competit. Pastor animarum, qui 
ad salvandam integritatem biologicam actus sexualis coniuges ab eo arcet, eis 
commendando continentiam totalem, tollit totam ordinationem sexualem, 
amorem coniugalem ad communem caritatem reducit, et vinculum nuptiale 
periclitari facit. Qui vero usum instrumenti commendat, salvat quod in amore 
coniugali ut tali praecipuum est, affectum scilicet sexualem. Continentia pe¬ 
riodica, quae de cetero saepius fallit, forsitan vinculo amoris gravius damnum 
infert quam usus instrumenti, quia subtrahit vinculo coniugali affectum na¬ 
turalem ordinis sexualis pro temporibus scientia determinatis; eadem autem 
scientia procuravit media technica quae salvant affectum actu coniugali ex¬ 
pressum. Aspectus autem affectivus sexualitatis profundius inhaeret per¬ 
sonae quam aspectus biologicus. 

3. Praecavetur periculum ethicae situationis, quia lex naturalis minime 
tollitur. Caritas autem damnum quod naturalis ordo patitur virtute sua com¬ 
plet. Deficiente caritate hoc damnum innocuum non erit, sed magis magisque 
coniuges ab invicem alienabit. Lex naturalis non impune neglegitur. Solius 
caritatis est propter sufficiens motivum ordinem naturalem infringere, quia 
lex naturalis data est propter caritatem et non caritas propter legem natu¬ 
ralem: « finis autem praecepti est caritas de corde puro et conscientia bona 
et fide non ficta » (1 Tim. 1, 5). Qui autem non habet caritatem, manet sub 
dominio legis, sicut ibidem habet Apostolus dicens « quia lex iusto non est 
posita, sed iniustis » (1 Tim. 1, 9), et alio loco: « Quod si Spiritu ducimini, 
non estis sub lege » ( Gal. 5, 8). Ne christiani seipsos deciperent, eos prae¬ 
munit his verbis: «Vos enim in libertatem vocati estis fratres, tantum ne 
libertatem in occasionem detis carnis, sed per caritatem Spiritus servite 
invicem. (Omnis enim lex in uno sermone impletur: Diliges proximum tuum 
sicut teipsum » {Gal. 5, 13 s.). 

4. Normae quae in tempore praeterito a Magisterio fidelibus propositae 
sunt, non sunt abolendae, sed perficiendae. Istae normae collocandae sunt 
sub primatu amoris. Lex naturalis, quae respicit naturalem ordinem sexuum 
ad procreationem, immutata manet, et eo perfectius observabitur quo magis 
coniuges per christianum dominium super res terrenas, desiderium prolis, 
quod ipsis naturaliter inest, libera generositate implebunt. Hoc modo patebit 
doctrinam hodiernam normas veteres continuare et perficere. 

[Subscripsit etiam ] G. Van den Elzen, praef. ap. Doruma. 

Exc.mus p. d. leontius albertus van peteghem 

Episcopus Gandavensis 

Liceat milii attentionem vestram ad lacunam particularem in redactione 
schematis de Ecclesia in mundo huius temporis advocare. 

Frustra enim quaeritur in hoc schemate mentio de cura et promotione 
iuventutis in mundo hodierno. Quare, rogante amplissimo Domino Ioseph 
Cardijn proponere audeo ut in hoc schemate locum ipsi conveniens — v. g. 
post n. 21 ad p. 24 — problemati assistendae praesertim moralis et spiri¬ 
tualis iuventutis in mundo huius temporis concedatur. 

Problema iuventutis hodie novos, quos saeculis praeteritis non habuit, 
aspectus prae se fert. Ratio huius potissimum est quod iuniores nostris die¬ 
bus magna pro parte extra familiam vivunt et non iam sicut antea conditio¬ 
nibus traditionalibus existentiae proteguntur. 

Plus quam tertia pars populationis mundialis aetatem viginti annorum 
nondum explevit. Magis quam quingenti milliones iuniorum extra domum 
familialem operantur. Educatio et institutio eorum saepe saepius fiunt extra 
ambitum tutelae parentum: in scholis, viis, fabricis, itinere, recreatione et 
feriis. Iuventus sibimetipsi derelicta incapax est resistendi influxui artium 
technicorum et culturae industrialis quem subeunt in emissionibus radiopho- 
nicis, in televisione, in tabernis et in locis ad tempus liberum terendum. Ma¬ 
nifestationes et dolendae sequelae huius situationis sunt: insufficiens effor- 
matio ad vitam et saepe criminalitas individualis et collectiva. 

His non obstantibus necessitate ineluctabili mundus futurus in omnibus 
suis elementis: familialibus, professionalibus, socialibus, culturalibus, reli¬ 
giosis, nationalibus et internationalibus a iunioribus construetur. Ingens inde 
problema de praeparanda iuventute ad sua ulteriora munera ponitur. 

Huius complexi problematis solutio magna pro parte ab associationibus 
iuventutis, a iuvenibus et pro iuvenibus creandis expectanda est. Illis enim 
iuniores e solitudine et debilitate sublevantur. Illis ad vitam et missionem 
adultorum efformantur per actionem personalem, per assumendam respon- 
sabilitatem, per omnimoda initiativa, per influxum repraesentativum apud 
auctoritates. Illis denique servitia utilia et necessaria ad eorum evolutionem 
conduntur, uti sunt orientatio vitae, praeparatio ad servitium militare et ad 
matrimonium, organisatio temporis liberi, et similia. 

Valde opportunum est Ecclesiam et auctoritates civiles publicas et pri¬ 
vatas illas associationes iuventutis recognoscere, commendare et adiuvare. 
Ecclesia potissimum competens et expers est ad instruendam iuventutem de 
momento vocationis apostolicae, de responsabilitate in communitate religiosa 
et in mundo huius temporis, de obligatione assistentiae mutuae iuniorum, 
praesertim magis derelictorum, inter se, de munere constructivo in omnibus 
campis vitae exsequendo. 

Exc.mus P. D. VILLELMUS GORDON WHEELER 

Episcopus tit. Theudalensis, eoad, c.i.s. Medioburgensis 

In sectione 23 huius schematis, i. e. in illa sectione quae de vita oeco¬ 
nomica et sociali agit, affirmatur obligatio moralis curam impendendi ut bona 
terrestria inter membra familiae humanae secundum regulas iustitiae socialis 
et aequitatis naturalis distribuantur. In paragrapho vero 5 eiusdem sectionis 
(quae paragraphus in pag. 27 invenitur) dicitur differentias oeconomicas et 
sociales quae in mundo hodierno existunt in multis rebus graviter contra¬ 
dicere iustitiae sociali et unitati essentiali generis humani. Hae affirmationes 
tanti momenti sunt pro omnibus christianis aliisque hominibus ut cavere 
debeamus ne per aliquam ambiguitatem in textum schematis forte irreptam 
sensus earum genuinus destruatur. 

Talis ambiguitas (secundum opinionem meam) irrepsit in pagraphum 5, 
in pag. 27. Ibi enim legimus: « omnes sane conatus suscipiendi sunt, ut, 
iuribus personae humanae servatis et ratione habita propriae indolis unius¬ 
cuiusque populi, eiusmodi discrimina quam citissime minuantur, et tan¬ 
dem aliquando removeantur ». Certe, respectus erga iura personae et popu¬ 
lorum est virtus christiana et verba schematis optimo sensu intelligi pos¬ 
sunt, eadem tamen verba sine ulteriori explicatione dicta pro multis ambigua 
manere et quibusdam praetextu et occasione esse possunt ut illam proprie¬ 
tatem privatam quae est contra iustitiam socialem cum verbis Concilii 
oecumenici defendant. Sunt enim regiones ubi existunt dominia immensa 
quae bono unius personae tantum vel familiae inserviunt, et eodem tempore 
bonum communitatis laedunt. Ex tali situatione oeconomica sequitur ut pauci 
sint divites et multi sint pauperes. Quid mirum, si illi qui in latifundiis per¬ 
magnis vitam servorum agunt, et media ad vitam digniorem acquirere non 
possunt, facile fallaciis « communistarum » succumbant? 

Ut nemini praetextum praebeamus ad proprietatem privatam quae bono 
communi non inservit defendendam, oportet ut doctrina catholica sine ambi¬ 
guitate ulla declaretur. Quae doctrina haec est: 

Bona terrestria a Deo toto generi humano data sunt eo fine ut omnes et 
singuli homines illis bonis utantur et fruantur, non autem ut bona illa ad 
beneficium particulare alicuius personae, familiae, vel nationis exclusive re¬ 
serventur. Distributio bonorum, eorum usus et ususfructus secundum iusti¬ 
tiam socialem sunt ordinanda, ita, ut omnes et singuli in fructibus perci¬ 
piendis partem habeant et nullus sibi intemperate appropriet id quod multis 
inservire deberet. 

Doctrina christiana de legitimitate proprietatis privatae semper intelli- 

genda est in contextu iustitiae cum amore et caritate christiana. Dominium et 
possessio rerum ordinari debet non tantum ad bonum personae individualis, 
sed etiam ad bonum totius communitatis. Aspectui personali aspectus socia¬ 
lis iungi debet. Ut persona humana libera esse possit, ut securitatem habeat 
materialem, indiget capacitate iuridica bona acquirendi eaque possidendi. 
Ius autem obligationem generat gravem rebus propriis ita uti et frui ut iura 
et officia aliorum ne laedantur, immo, quantum fieri potest promoveantur. 
Caritas Christi urget nos ut hanc doctrinam in theoria defendamus, in praxi 
demonstremus. 

Iustitia socialis exigit ut latifundia ultra mensuram debitam extensa se¬ 
cundum regulas prudentiae dividantur; non tamen per modum confiscationis 
et de hac re curet civilis auctoritas, cui etiam persolvere oportet optimam so¬ 
lutionem oeconomicam in omnibus. Similiter eadem iustitia postulat ut na¬ 
tiones divitiores populis pauperioribus succurrant et eis in rebus oeconomi¬ 
cis adiutorio sint. Recte de hac obligatione agit schema in sectione 24 ubi 
sermo est de solidarietate familiae populorum promovenda. Ad paragraphum 
tertiam vero utiliter addi poterit talem obligationem assumendam esse ex 
caritate et humanitate et non ex aliquo fine commerciali vel politico. Modus 
practicus alias nationes adiuvandi est portas pro mercibus aliarum nationum, 
praesertim pauperiorum, aperiendi. Caveant nationes sic dictae « industria- 
les et magis evolutae » ne damnum humanae familiae inferant liberam com¬ 
municationem bonorum prohibendo sub praetextu protectionis industriarum 
propriarum. 

In sectione 25, in par. 8 (quae in pag. 30 invenitur) Concilium omnes 
vocat ad adlaborandum ut gentes in dies magis fraternitate mutuoque re¬ 
gantur auxilio. Gratias agamus ad eos qui voluntarie servitium et ministerium 
personaliter dare possint. Pro nonnullis christianis talis adlaboratio directa 
est impossibilis. Indirecte tamen etiam illi multa possunt. Illos ergo exhor- 
temur ut obligationi communi adiuvandi omnes nationes satisfaciant adiu- 
vando labore personali et contributione pecuniaria Associationes internatio- 
nales et personas morales quae pro bono communi omnium nationum et pro 
bono particulari nationum pauperiorum magna cum humanitate adlaborant. 
Fructus laboris talium associationum multum pendet ab adiutorio morali et 
materiali quod a singulis individuis recipiunt. 

In Epistola catholica beati Iacobi Apostoli legimus: « Quid, proderit, 
fratres mei, si fidem quis dicat se habere, opera autem non habeat » et « Fi¬ 
des, si non habeat opera, mortua est in semetipsa ». 

Essentia communicationis cum mundo nostri temporis et deinde eiusque 
fidei receptio, a laboribus iustitiae et caritatis ante omnia facta erit. 

Exc.mus P. D. WENCESLAUS WICISK 
Episcopus tit. Caesariensis in Numidia, aux. Gnesnensts 

Qualis est episcoporum obligatio in firmanda pace? Par. 25 schematis 
de Ecclesia in mundo huius temporis ad hanc quaestionem nullam dat ex- 
plicitam responsionem. Ecclesia semper fuit et est conscia suae obligatoriae 
sollicitudinis pacis, est enim ancilla pacis Christi, ex qua vera pax terrena 
emanat; est etiam mater non solum fidelium, sed etiam omnium gentium. 
Conscii suae missionis pacis Romani Pontifices/Benedictus XV, Pius XI, 
Pius XII, Ioannes XXIII cum omni cura agebant circa restaurationem pacis 
eiusque conservationem. 

Haec obligatio sollicitae curae pacis inhaeret etiam officio episcopali, con¬ 
venit ergo, ut de illa, i. e. episcoporum obligatione fiat in schemate sermo 
magis explicitus. Episcopi in communione cum Romano Pontifice, et sub 
eo, participes sunt responsabilitatis boni totius Ecclesiae, boni totius mundi, 
et consequenter etiam defensionis pacis eiusque conservationis; sunt insuper 
modo speciali responsabiles portionis, quae eis a Romano Pontifice concredita 
est et in qua positi sunt pastores a Spiritu Sancto; ergo etiam responsabiles 
promotionis pacis in sua dioecesi; eorum est praedicare suis ovibus pacem 
Christi, ex qua demum vera pax terrena emanat. Episcopi sunt apostoli pa¬ 
cis, haeredes doctrinae Christi, evangelii pacis. De hac missione pacis inde 
a principio eorum episcopatus sermo fit, scii, in ipsa eorum episcopali con¬ 
secratione. Primum verbum episcopi ad fideles in S. Missae sacrificio sunt 
verba pacis: Pax vobis\ pax Christi, qui in sua carne odium occidit, pax 
Christi, cuius pax terrena est fructus. 

Verba exhortationis schematis diriguntur potissimum ad moderatores na¬ 
tionum et ad eos, qui influxum in publicam opinionem exercent, eisque gra¬ 
vissimam responsabilitatem pro pace firmanda inculcant. Hic iterum conve¬ 
nit intexere sermonem de episcoporum obligatoria praedicatione et sollicitudine 
pacis. Episcopi enim praedicando doctrinam Ecclesiae efformare debent pu¬ 
blicam opinionem circa valorem pacis, sive agendo de praeambulis pacis: 
denuntiando scii, vitia, quae destruunt pacem, ut odium, superbia, extollen¬ 
tia animi, egoismus, quae causa sunt, cur tam saepe classes, gentes et homines 
diversae stirpis se opponuntur, sive etiam positive educando fideles in sin¬ 
cera aestimatione aliarum gentium, in caritate universali christiana et mutua 
benignitate. 

Episcoporum necnon conferendarum episcopalium est etiam obligatio 
saepe directe loquendi de pace, de eius conservatione et modo speciali, quando 
illa in fundamentis precariis posita periclitari incipit. Eorum est inculcare 
fidelibus bellum nunc temporis ineptum factum esse ad lites componendas, 
ad libertatem nationalem recuperandam et vim armorum non esse medium 

honestum ad diffusionem idearum inter populos. Et huic obligationi satisfa¬ 
cere debent, etsi aliquando talis praedicatio fiet eis opus ingratum, cum eos 
impopulares facere ac facili accusationi de defectu amoris patriae exponere 
queat. Sine adlaboratione episcoporum in suis dioecesibus et nationibus verba 
Romanorum Pontificum magna ex parte vox in deserto remanent. Timiditas 
debet eis extranea esse et meminisse debent ad eos dirigi verba Dei dicta 
Ezechieli prophetae (33, 6 s): «Si speculator viderit glaudium venientem 
et non insonuerit buccina et populus se non custodierit, veneritque gladius 
et tulerit de eis animam, ... sanguinem... eius de manu speculatoris requi¬ 
ram » et illud S. Pauli ad Galatas (1, 10): «Si adhuc hominibus placerem, 
Christi servus non essem ». 

Pax fundari debet quidem in iustitia et caritate et non in aequilibrio pe¬ 
riculi et terroris, tamen ex altera parte non debet esse debilis et homini 
apathico propria; non debet esse talis sollicitudo pacis, qua mali ad haben¬ 
dam securitatem in perverse agendo abutantur et pervertant verbum Chri¬ 
sti ( Mt. 5, 39); « Ego autem dico vobis non resistere malo », obliviscendo 
Christum non venisse portare pacem vitio et peccato; dicit enim de se 
{Mt. 10, 34): « non veni pacem mittere, sed gladium ». Christus affert 
mundo pacem suam, pacem fundatam in respectu personae, eiusque iurium 
tam personalium quam socialium. 

Pax, ut recte affirmatur in schemate, est donum Dei et ut donum Dei non 
obtinetur sola sollertia humana, debet peti humili et constanti supplica¬ 
tione. Hinc episcopi debent saepe cum suis fidelibus exorare pacem ora¬ 
tione coniuncta cum poenitentia, memores bellum esse in manu Dei etiam 
instrumentum castigationis pro peccato. At, quando Pater iratus verberat, 
est felix ad Matrem qui properat. Tunc Regina apostolorum monstrat se esse 
Matrem fidelium et Reginam pacis. 


100 

Exc.mus P. D. CAROLUS WOJTYLA 
Archiepiscopus Cracoviensis 

P. 21: lin. 18, loco: «... excitatum ab Illo quia omnia per Verbum creavit 
ac suo vivificat Spiritu ». Non placet haec expressio, quia: 1) est nimis 
difficilis et potest non-theologum in errorem ducere, 2) de quali « vivifica¬ 
tione » agitur — naturali an supernaturali? Potius sit ita: «... excitatum a 
Spiritu Sancto » (cf. pag. 6, linn. 9-15). 

Lin. 20: est: « Cui (i. e. germini a Deo excitato) certe debentur iam 
plura signa progressus... ». Pro nobis hoc est evidens, pro non-christianis 
minime evidens; immo haec progressus mundani « appropriatio » eorum iam 
provocare potest et in oculis eorum contradicere cum declaratione pag. 6, 
linn. 27-30. 

Pag. 22, lin. 5: loco: « verum incrementum personae humanae promo- 

veant, ut potius dira etiam impedimenta obstruant ». Proponitur: « vere 
crescentem personae humanae observantiam promoveant; immo, potius dira 
etiam impedimenta obstruant ». 

Lin. 9: loco: « verbo et amore », proponitur: « veritate et amore aedi¬ 
ficata ». 

Pag. 23, lin. 4: loco: « et nova temporibus apta paranda », proponitur: 
« et ad condiciones novas, temporibus aptas, parandas ». 

Linn. 10-11: loco: «... Dei glorificationem, unde per ipsos filii... », pro¬ 
ponitur: «...Dei glorificationem; unde per parentes filii... ». 

Lin. 13: est: « Sed cum familia christiana sit imago et participatio foe¬ 
deris amoris Christi et Ecclesiae fidelitate mundo... ». Tota haec phrasis ita 
mutanda videtur: « Sed cum familia christiana sit imago et participatio foe¬ 
deris amoris Christi et Ecclesiae, coniugum fidelitate mundo innotescat viva 
Salvatoris praesentia in mundo; coniugum autem amore et generosa foecun- 
ditate mundo innotescat unitas Ecclesiae eiusque sincera natura (cf. Eph. 
5, 32) ». 

Lin. 32: loco: « efficiendo propitiam», proponitur: «propitiam effi¬ 
ciendo ». 

Lin. 35: loco: « et ipsius Ecclesiae, Christi corporis », proponitur: « et 
ipsius Ecclesiae, quae est Christi corpus mysticum ». 

Lin. 38: est: « prolis exigit », sit: « prolis, exigit ». 

Pag. 24, lin. 20: loco. « unde bonum fidei », proponitur: « unde eorum 
fidelitas ». 

Pag. 25, linn. 23-24: loco: « tamen promovendae culturae vere huma¬ 
nae id agunt », proponitur: « tamen promovendae culturae vere humanae ille 
labor productivus suscipitur, ut... ». 

Lin. 34: loco: «... pendet e spiritu dialogi », proponitur: «... pendet a 
bona voluntate dialogandi... ». 

Pag. 27, lin. 11: loco: « Cum Deus bona terrae commune totius generis 
humani patrimonium constituerit », proponitur: « Cum Deus bona terrae 
ad usum communem totius generis humani tamquam eius patrimonium con¬ 
stituerit, modum vero ea dividendi inter proprietarios... ». 

In lin. 12 agitur de divisione bonorum per appropriationem, iamvero in 
lin. 14 agitur de distributione fructuum in productionis processu editorum. 

Linn. 14-15: est: « Ecclesia proinde nulli particulari systemati oecono¬ 
mico obligatur ». Distinguendum est: essentialis adest differentia inter haec 
tria: 1) Postulata a lege naturali possibilitas practica pro omnibus homini¬ 
bus relate ad acquisitionem bonorum etiam productivorum in proprietatem 
privatam. 2) Actualis structura divisionis proprietatis privatae hic et nunc. 
3) Concretum systema oeconomicum in processu productionis et distributio¬ 
nis bonorum. 

Ergo linn. 14 et 15 ita mutetur: « Ecclesia proinde nulli particulari sy¬ 
stemati oeconomico nec ulli historica vel actuali structurae divisionis bono¬ 
rum in proprietatem privatam obligatur; attamen Ecclesia affirmat ius natu- 

rale omnium hominum ad proprietatem aliquam bonorum etiam productivo¬ 
rum acquirendam ». 

Linn. 15-16 ita supplendi sunt: « Ipsae autem formae et institutiones, 
determinantes sive structuram divisionis bonorum appropriatorum, sive sy¬ 
stema oeconomicum, novis condicionibus continuo prudenter... ». 

Lin. 19: ita supplendus est: « ... destinantur; hoc autem obtineri nequit 
sine effectiva realisatione iuris non-possidentium ad moderatam proprietatem 
bonorum etiam productivorum acquirendam ». 

Lin. 29: est: «...et redigendo eos quodammodo in servitutem sub iugo 
propriorum operum ». Haec thesis, quae a marxista theoria de operariorum 
alienatione in capitalismo inspirata esse videtur, prima vice, nisi fallor, in¬ 
troducitur in doctrinam socialem Ecclesiae. Omittatur haec thesis, quia im¬ 
plicite ducit ad oppugnationem salariatus atque proprietatis privatae bonorum' 
productivorum. 

Lin. 40; addendum est: « Insuper naturale hominis ius ad laborem in 
automatisationis praecipue progressu attendendum est ». 

Pag. 28, lin. 8: loco: « vere addicti, imbuti Beatitudinum spiritu, qui 
totam vitam eorum pervadat et inflammet. Qui Christum... », proponitur: 
« vere addicti. Ad hoc, ut christiani tales evadant in tota eorum vita, ne- 
cesse est, ut per paupertatem materialem in spiritu sese in aequilibrio te¬ 
neant respectu bonorum temporalium, donec ut media ad finem ultimum 
pro eis appareant. Qui Christum... ». 

Pag. 29, lin. 5: loco: «...gravissima iustitiae et caritatis...», proponi¬ 
tur: «...gravissima socialis iustitiae et caritatis...». 

Lin. 17: loco: «... bona terrae necessario in totum hominum genus 
impendenda sunt... », proponitur: «... bona terrae necessario in usum omnium 
hominum, appropriatione facta, impendenda sunt ». 

Pag. 30, lin. 30: loco: « quam germano spiritu cooperationis... », pro¬ 
ponitur: « quam sincera cooperationis voluntate et concordiae. 

Pag. 31, lin. 30: loco: « habentur cohaerens progressus... », proponitur: 
«habentur: 1) cohaerens progressus...». 

Linn. 31-32: loco: « sint liberae et auctoritas... », proponitur: « sint 
liberae; 2) auctoritas universalis internationalis, qua gaudeat instrumentis 
necessariis ad bonum familiae humanae universum promovendum, praesertim 
autem ad bellum vitandum et pacem tuendam... ». 

Pag. 32, lin. 6: loco: « respondendo signis Spiritus Dei... », proponitur: 
« respondendo hominum desideriis a Deo excitatis in cordibus non solum 
christianorum, sed etiam aliorum hominum ». 

Lin. 17: loco: « et Christi eius », proponitur: « et Christi ». 

[Nomine episcoporum Poloniae ]. 

Exc.mus p. d. paulus yoshigoro taguchi 

Episcopus Osakensis 

In cap. IV, n. 24, 5 (pag. 29) agitur de problemate demographico quod 
grave et complexum dicitur. De facto hoc problema non tangit solum populos 
qua tales, sed etiam vitam personalem multorum fidelium, qui doctrinam' 
Ecclesiae sequi desiderant sed, in gravibus difficultatibus concretis positi, non 
vident viam exitus ex cruciali dilemmate. EIoc speciali modo valet in terris, 
in quibus catholici sunt parva minoritas ideoque matrimonia mixta inter 
catholicos et non-christianos sunt frequentia. Cura materna Ecclesiae hac in 
re est omnino necessaria. 

Ut breviter sed fortiter exposuit exc.mus J. Rupp cui libenter adhaereo, 
inter varias solutiones pro hoc problemate habetur illa emigrationis. Liceat 
mihi fusius rem tractare, data ipsius gravitate praesertim in nostris tempo¬ 
ribus. Ob varias quidem difficultates concretas connexas, emigratio non est 
solutio principalis; potest tamen afferre validum auxilium, 'specialiter illis 
Nationibus, quae magnam populationem in relative parvo vel minimo terri¬ 
torio nutrire debent. 

Est lacuna in nostro schemate quod agendo de solidarietate familiae 
populorum non loquitur de emigratione. Debet statui momentum emigra¬ 
tionis pro solidarietate populorum servanda et fovenda simulque declarari 
debet explicite ius aequale omnium hominum sub hoc respectu, exclusa qua¬ 
vis discriminatione ratione gentis, stirpis, coloris aut religionis. 

In priori schemate decreti de cura animarum, Append. VI, pag. 100, 
haec scripta erant: « Deus rerum universarum Creator in totius generis hu¬ 
mani utilitatem bona omnia condidit, unde hominibus pateant oportet emi¬ 
grandi viae; id enim haud minus in humanum genus pietas quam naturae 
ius ipsum suadet; itemque ius familiarum ad servandam unitatem, ad fo¬ 
vendum congruum incrementum et honestam sustentationem exercetur ». 

Similis declaratio inserenda est in nostro schemate. Et quae alibi dicun¬ 
tur de dignitate et de iuribus personae humanae atque de exclusione omnis 
discriminationis propter stirpem, colorem aut religionem, hic applicanda sunt 
ad ius emigrandi. Est factum omnibus notum quod conscientia populorum, 
etiam christianorum, hac in re nondum sufficienter efformata est: ita ut vi¬ 
geant in multis terris limitationes, restrictiones et practice etiam exclusiones 
ob rationem originis aut stirpis, coloris aut religionis, quae contrariae sunt 
et legi naturali et multo magis legi Evangelii. Neque componi possunt tales 
limitationes et exclusiones cum solidarietate familiae populorum. 

Ordinata migrantium conversatio foveri debet, qua inter advenas et in¬ 
colas fraterna vigeat caritas et sana in novam communitatem aggregatio 
melius praeparetur. Pius XII, sanctae memoriae, edidit normas pro cura 

migrantium praesertim fidelium gerenda, in Constitutione Apostolica Exui 
familia, anno 1952 promulgata. 

Minime tamen oblivioni dandum est momentum emigrationis non-chri- 
stianorum in catholicas regiones, cum ipsa magnopere conferre valeat ad 
beneficia tum materialia tum spiritualia, vel ex sola cum fidelibus catholicis 
consuetudine. 

Ut enim familiare exemplum afferamus, iuxta recentes indubiasque com¬ 
putationes, numerus iaponensium qui per plurimas Americae Latinae regio¬ 
nes dispersi commorantur, sexcenta circiter millia emigratorum nunc attin¬ 
gere creditur, ex quibus amplius tercenta millia baptismatis receptione Ec¬ 
clesiae catholicae adscripti sunt. 

Nunc vero, planum est, ex ipsa rerum natura, immigratis omnibus plus 
minusve concedendum esse novis condicionibus temporum et locorum ubi 
degunt, firma adhuc religionis libertate manente. Moribus et vita catholicae 
societatis circumfusi, emigrati non christiani facilius, ut patet, quam in pro¬ 
pria Patria, influxum catholicae religionis experiuntur, eorum filii, catholicas 
scholas frequentantes, instructione catechetica imbuuntur; hocce pacto facile 
fit ut tandem aliquando, divina moti gratia, baptismatis beneficio donentur. 

Concludo. Quare omnino necessarium videtur ut Concilium Oecumenicum 
hac in re clara principia statuat et sic efficaciter iuvet ad efformandam rectam 
conscientiam omnium hominum bonae voluntatis, imprimis catholicorum et 
cunctorum Christianorum. 

Exc.mus P. D. ADEODATUS YOUGBARE 
Episcopus Kupelaensis 

Optime schema loquitur in n. 24 de solidarietate inter populos promo¬ 
venda. Haec autem solidarietas iam multum progressa est; attamen duae 
animadversiones mihi videntur utiles, ut dynamismus christianus vere animet 
futuros progressus, prima de cognitione et amore ut conditiones auxilii fe¬ 
rendi, secunda de socialisatione. 

1. Qui vult auxilium ferre regionibus minus evolutis eas cognoscere et 
amare debet. Schema, saepius dictum est, confectum esse ab occidentalibus 
viris et in conceptis occidentis. Cum autem loquitur de paupertate, de evo¬ 
lutione, de morbo aut de cultura, haec verba dicunt res omnino diversas 
sive agatur de occidente, sive de tertio mundo. Legitur in quibusdam foliis 
haec inserta: « Avec les poubelles de Paris, on pourrait nourrir une ville 
de plusieurs milliers d’habitants en Afrique ». « Cum superfluo Lutetiae 
Parisiorum in via relicto, in africana civitate, millia hominum nutriri pos¬ 
sint ». Haec asserta non ad rem pertinent... De alia re agitur. 

Quod de paupertate dictum est, idem dicendum est de ceteris conceptis 
quia tertius mundus est alter mundus. 

Itaque dare pecuniam ad curanda deficientia vel etiam ad homines adiu- 
vandos ut ipsi laborent et seipsos evolvant, hoc non sufficit. Primum oportet 
homines cognoscere, homines cognoscere, inquam, non tantum in superficie, 
sed usque ad intima cordis tali modo ut deinde possibile sit eos vere amare, 
progrediendo, si opus sit, usque ad extrema caritatis, ut fecit bonus Samari¬ 
tanus, Jesus, dominus noster. 

Si igitur christiani tertium mundum, ut oportet, adiuvare volunt, primum 
debent eum cognoscere, cognitione vera, quae ducit ad amorem, id est 
ad participationem, ad colloquium, ad associationem, ad compromissionem. 
Quapropter multum interest regionum minus evolutarum si christiani ex 
occidente veniunt. Ex eis, vero, alii non manebunt; sed, quando in patriam 
suam reversi fuerint, concivibus suis vere dabunt sensum quem nunc exigit 
conscientia christiana in dies latior; insuper cum maiore generositate et 
intelligentia auxilium ferre poterunt iis qui operantur in loco ipso tertii 
mundi; influxum habere poterunt in diversos coetus quorum membra sunt. 
Alii tamen, quos optamur ut multi sint, audientes invitationem a Summo 
Pontifice Paulo VI, die 18 octobris factam, in Africa manebunt, sive ut tech¬ 
nici consiliarii in negotiis rerum publicarum, sive ut missionis Ecclesiae 
auxiliarii, sive ut agentes commerciales... Omnimodo autem semper in spi¬ 
ritu servitii et amicalis collaborationis. In his adiunctis, christianus vere 
competens, sapiens et devotus efficacior erit quam ingens pecunia ut Africa 
sese evolvat. 

Cognitio et amor conditiones sunt necessariae efficacis auxilii. 

2. Socialisatio bene intellecta principiis christianis contraria non est. In 
cognitione et amore de quo diximus, tunc apparent quaedam valores quas 
superficialis conspectus non videt. Hae valores, plerique, ab occidente igno¬ 
rantur vel negantur a viris occidentalibus de propria cultura tam securis. Sed 
ipsae reverentiam et zelum afferent ei qui eas cognoscit; sic colloquium inter 
homines possibile fiet, colloquium autem quod est necessaria conditio verae 
amicitiae quia non est amicitia nisi quae pares invenit aut facit. 

Concilium maiorem instantiam faciens in agnitionem tertii mundi valo- 
rum sublineare etiam deberet quantae spirituales valores apud africanos sint. 
Ex hoc enim fluunt operae maxime concretae. Exempli gratia si loquimur de 
socialismo, evidens est verbum eadem significatione non frui in regionibus 
novis ac in Europa. Aliam rem significat ac omnes socialismi occidentales 
formas. Socialem iustitiam quaerit, personalisticus et spiritualis esse intendit. 
Africanarum communitatum bona in campo oeconomico evolvere vult. Dixit 
autem Papa loannes XXIII in encyclica Mater et Magistra : « quodsi ratio¬ 
nes sociales ad huiusmodi normas (i. e. ad normas boni communis) et ad 
morum disciplinam reapse efficiantur, earum incrementum nullo pacto in 
causa suapte natura erit, cur in singulares cives gravia discrimina vel nimia 
onera proficiscantur; quin etiam est in spe ponendum fore ut, id non solum 
ad homini insitas dotes excolendas perficiendasque, sed etiam ad congruen¬ 
tem humani convictus compaginem feliciter conducat ». 

Cumam africanae valores et communitariae maiorum nostrorum mores, 
a christianismo assumptae, non possent ad rem deducere quod occidentales 
viri, de socialismo in capitalisticis structuris saepe cogitantes, periculosum 
putant. Itaque oportet christiani responsabilitates suas in hoc campo sciant, 
aptationi socialium structurarum faveant, sed festinanter operentur quoniam, 
cum saepius christiani nimis tardi sunt, moderatores rerum publicarum non 
in. evangelio sed alibi inspirationem quaerunt. 

Concilium deberet christianos invitare ut funditus studeant haec pro¬ 
blemata aeque ac probare conatus iam factos a christianis pro socialisatione 
in Africa, ubi saltem incepta est. 

Conclusiones. Sentimus necessitatem evolutionis non solum materialis 
sed vere et plene humanae regionum pauperum. Insuper solidarietas natio¬ 
num et mutuae responsabilitates melius prospiciuntur. Prima responsabilitas 
est responsabilitas pacis, omnis evolutionis conditionis. 

Sed nos, christiani, meliorem locum habemus quovis homine in labore 
collectivae evolutionis. Etenim e doctrina vitaque Ecclesiae haurimus prin¬ 
cipia et experientiam evolutionis quae dignitatem personae et bonum com¬ 
mune simul reveretur. Nos enim scimus quemlibet hominem et quamlibet 
nationem propriam valorem habere et simul universalem valorem, quae am¬ 
bae evolvendae sunt. Christiani, ergo, debemus promovere et animare uni¬ 
versalem evolutionem, quae sit integra, in cultura solidaria harmonisata. 

Utinam Concilium hoc dicat urgentiore sermone. 

Exc.mus P. D. IOSEPH ZAFFONATO 
Archiepiscopus Utinensis 

I. Quoad verborum rectam significationem, a) In n. 21, pag. 23, ad 
linn. 15-16, desideratur clarior et intelligibilior, sive facilior, forma illorum 
verborum « unitate atque sincera Ecclesiae natura ». Forsan non omnes ap¬ 
prime intelligent de qua unitate hic agatur, neque utrum ipsa stricte iun- 
genda sit cum « Ecclesiae sincera natura », neque quid reapse illa « sincera 
Ecclesiae natura» intendatur in ordine ad matrimonium christianum. Si 
mens est eloquio perspicuo utendi, hic perspicuitas deficere videtur. 

b) In n. 23, pag. 26 ad lin. 20, non amandum videtur illud adiec- 
tivum « caecas », cum locutio « vires caecae » sit nimis anthropomorphica et 
humano pragmatismo contaminata. Nil enim caecum si omnia a Lumine di¬ 
vino exorta sunt divinaque providentia reguntur. Aliud felicius attributum 
optatur. 

c) Gravior est confusio elocutionis in ipsa pag. 31, sub 2°, linn. 4-8, 
ubi subiectum « usus tamen armorum, praesertim nuclearium » regit haec 
verba: « Excedit omnem iustam proportionem, ac propterea scelestissimus 

coram E)eo et hominibus iudicandus est ». Ubi clare patet illud « praesertim 
nuclearium » tantum ad illa verba devenire, non autem « usus armorum ». 
Corrigenda ergo est omnino expressio, ne errorem ideologicum videatur illa 
continere. Fortasse autem etiam usus nuclearium armorum non est dicendus 
« absolute », omni scilicet forma et in omni casu, « iustam omnem propor¬ 
tionem excedere ac propterea scelestissimum esse ». Possibile enim est ut 
nuclearia arma ita in posterum efiormentur et adhibeantur, ut peiora non 
fiant armis conventionalibus, sed sua efficacia aptiora evadant ad summam 
iniuriam cohibendam. De futuro nescimus. Sapientius est in ipsa locutione non 
excedere. 

II. Quoad stylum totius schematis. Cum in pag. 42, duobus ultimis lineis, 
dicatur subcommissionem hanc constitutionem confecisse tamquam docu¬ 
mentum stricte pastorale, quo Concilium catholicos alloquatur, « tali tamen 
modo ut per ipsos etiam acatholici, immo et non christiani attingi possint », 
non videtur pressius instandum in stylistica forma quae magis redoleat vel 
pietatem vel sensum ecclesiasticum. Ceterum ipsa materia, de qua agitur, 
postulat ut Constitutionis stylum opportunum respectum habeat ad instan¬ 
tias, immo et ad exigentias verbales humanae realitati et scientiis humanis 
proprias, sive respiciatur psychologia, sive oeconomia, sive sociologia, sive 
alia huiusmodi. Est enim in ipso munere pastorali inditum graece cum graecis 
agere, et barbare cum barbaris. Dummodo, utique, in omnibus Christus 
praedicetur et « salvetur ». Atque dubium non est in constitutione late et 
profunde christianum spiritum spirare; qui spiritus, uti consonum est, in 
Adnexis seu in commentario fulgidius apparet. Non congrua, ergo, videtur 
obiectio quae aliqualem « mundanam » formam improbat stylumque magis 
« religiosum » optat. 

III. Quoad veritatem ipsam aliquarum affirmationum, a) In pag. 24, in 
n. 21, sub 4°, verum et iustum non videtur, vel saltem infeliciter expressum, 
quod « amoris coniugalis intima vis, fidei servatrix et personarum perfectrix, 
aegre servari possit, nisi ab iis, qui iam magnis dotibus personalibus ornati 
sunt ». Quae sint istae « magnae dotes personales » clarum non est. Inde 
autem videtur affirmari quaedam excessive ardua catholica vivendi ratio. No¬ 
tum vero est, in ipsa practica pastorali, « simplices » vel minus affici illa gravi 
asserta difficultate, vel eam neque persentire. Hic Constitutionis textus 
videtur nimis attendere quibusdam coetibus vel quibusdam regionibus. For¬ 
san rectius adhibenda est forma alia, verbi gratia: « nisi ab iis qui chri- 
stianam simplicitatem et magnanimitatem vivere persentiunt atque profi¬ 
tentur ». 

b) In ipsa pag. 24, sub 4°, nimia concessio fieri videtur sponsis prolis 
onus advertentibus, ac excessive in ultimum locum poni breviusque dici 
« quae tamen numquam sequelam Christi crucifixi evacuare poterunt». 
Nonne altius et largius haec Christi crucifixi sequela a Concilio proponenda 
est, quin minuatur difficultatum benigna consideratio et in quorundam spon- 

sorum humanam anxietatem misericordiosa inclinatio? Aliquo modo, sermo 
est ex opposito cursu ducendus: nempe principia et catholicae austeritatis 
ratio, in Christi crucifixi nomine et exemplo, praemittenda, postea vero illam 
benignitatem et persuasibilem misericordiam illustrando. 

c ) In pag. 28, sub n. 23 et sub 7, melius optandum ut sub 8, ad hoc 
conficiendum, latius « spiritus evangelicus » Beatitudinum et fiduciae in di¬ 
vinam providentiam et in quaerendo primum Dei regnum proponatur et il¬ 
lustretur. Nulla oeconomica doctrina adaequate catholica dici potest quae 
illum spiritum non respiret, in faciles vero errores declinaret si semper ad 
illum spiritum non revertat. Est in illo « sensus limitis » cui attentio per¬ 
manens haberi debet ne in idolatriam cuiusdam sociologici mythi decidamus. 

d) Utique saepe socialia mala indicantur et civitatum moderatores ad¬ 
monentur (pag. 31, lin. 25). Tamen optandum est ut alicubi clarius et pres¬ 
sius « culpae sociales » conclamentur illae privatae situationes — e. g. mi¬ 
seria, disoccupatio, insecuritas, etc. — vel publicae — quales quarundam 
gentium depressio et barbaries —; « culpae sociales » conclamentur, sive 
quod sunt contra dignitatem personae humanae sive quod sunt contra bonum 
commune sociale vel universale. Simulque dicatur oportet illas culpas in 
primis « civitatum moderatoribus » imputari eorumque conscientiam afficere, 
cum ipsi in primis teneantur illis situationibus mederi. Ubi non est ordo, 
ibi est culpa. Ubi non est ordo, ibi auctoritas quod suum est non operatur. 
Neque auctoritas peccat tantum actione, verbo et opere: sed etiam omissione, 
sive omissio ex negligentia sive ex ignorantia vel inadvertentia derivet. Uti¬ 
que sanctis verbis haec dicantur, attamen totus mundus a Sacra Synodo 
verba fortiter sancta super duobus his exspectat. 

Exc.mus p. d. vincentius faustinus zazpe 

Episcopus Raphaeliensis 

Ad n. 25. Optime schema loquitur de pace externa seu de ordinata con¬ 
cordia populorum. Attamen nimis « sociologice» exponitur notio verae 
pacis, quin ullum verbum dicatur de « pace interna » hominum seu de per¬ 
fecta quietatione propriorum appetituum in caritate. Cum tamen videamus, 
inter praecipua « signa huius temporis », hominem hodiernum angustia et 
desperatione laborari. Deest in toto schemate notio magis biblica et theo¬ 
logica spei christianae et verae pacis. 

Spes theologica, quae essentialiter tendit ad caelestia, aedificando chri- 
stiane civitatem terrestrem, deberet esse velut centrum totius expositionis. 
Ita haberetur ordo logicus et magis theologicus. 

Ad integrum conceptum verae pacis haec essent addenda: 

1. Christus Princeps pacis et Pax nostra. In eius persona, opere et doc- 

trina. Ipse enim venit pacem annuntiare hominibus (Eph. 2). Signum distinc- 
tivum temporis messianici. Exponatur sensus « pacis » in S. Scriptura. 

2. Pax ut actus internus cantatis (cf. S. Thomam, II, II, q. 29). Solum 
indirecte pax est opus iustitiae utpote removentis prohibens. Essentialiter 
pax « causatur ex caritate secundum ipsam rationem dilectionis Dei et pro¬ 
ximi » (S. Thomas). Exponatur ergo pax ut fructus internus caritatis, gra¬ 
tiae supernaturalis et inhabitantis Spiritus Sancti in nobis. 

3. Opus artificis pacis. Inter beatitudines annumeratur: « Beati paci¬ 
fici... », idest artifices pacis. Constructor pacis suum finem consequitur non 
solum exhortando homines ut arma deponant nec solum stabiliendo iustitiam, 
sed praesertim creando, in caritate, conditiones sociales, oeconomicas et po¬ 
liticas quibus homo habeat possibilitatem acquietandi legitimas aspirationes et 
fruendi bono perfecto. 

Haec postulamus, substantialiter adhaerentes interventioni scripto tradi¬ 
tae ab exc.mo D. Eduardo Pironio, ep. aux. Platensi (in Argentina). 

\Subscripserunt etiani\ Albertus Devoto, ep. Goyanensis; S. Mendez Arceo, 
ep. Cuernavacensis; J. M. Medina, ob. aux. de Mendoza; A. M. Aguirre, ep. 
S. Isidoro in Argentina. 

Exc.mus P. D. ELIAS ZOGHBY 
Archiepiscopus tit. Nubiensis, vic. patr. Antiochenus Melchitarum 

Habeatis me excusatum eo quod adhuc licentiam loquendi petierim. Ne¬ 
cessarium enim mihi videbatur unum punctum momentosum vobis breviter 
indicare digito, relate ad paragraphum vigesimam primam capitis quarti huius 
schematis. 

Locutus est Papa Ioannes XXIII, felicis memoriae, in sua encyclica Pa¬ 
cem in terris de aequalitate viri et mulieris in fundandam familiam. In quo 
textu non agebatur, ut videtis, de iuribus sponsorum in familia iam fundata, 
in qua, iuxta adagium paulinum, vir est caput mulieris; sed in familiam fun¬ 
dandam. Illud mulieris ius, per se primo, in electione futuri sponsi exer¬ 
cendum est. Id quod vobis occidentalibus ut evidens apparet, quia in regio¬ 
nibus magis evolutis vere ita est, ullo modo verificari in multis mundi par¬ 
tibus, vobis affirmare valeo. In regionibus nempe ubi religiones non Chri¬ 
stianae grassantur, etiam in communitatibus christianis privatur mulier hoc 
iure, sicut in Asia, in Africa et aliis locis, in quibus matrimonia ab auctoritate 
parentum, quoad mulieres decreta sunt, et hae uniones, nullo modo sicut 
in Hollywood fit, contrahuntur. 

Si registra matrimonialia quae ab Ecclesia conservantur, aliquis attendere 
velit, tot et tot matrimonia nulla declarari propter hanc rationem videbit. In 
multis casibus enim pressio super puellam exercita fuit ut ad nuptias con¬ 
volet et sponsum a parentibus designatum accipiat. 

Saepissime, in his regionibus, puella passiva est in elaboratione matrimo¬ 
nii et obiectum est negotiationum dignitati humanae offensivarum. Nec de 
eius aspirationibus, nec de gustibus, nec de aetatis differentia consideratio 
habetur. Ex quo discordiae exoriuntur frequentes, vita miserrima et sine 
exitu, circumstantiae nullo modo educationi et bonae evolutioni prolis fa¬ 
ventes. Schema nostrum ergo hanc libertatem essentialem puellae in elec¬ 
tione coniugis affirmare debet. 

Denique velim animadvertat congregatio venerabilis quam necessarium sit 
pastoralem theologiam huius sacramenti retractare. Unio enim coniugum tam 
profunda tamque mystica est ut S. Paulus cum unione Christi cum Ecclesia 
comparaverit. Aspectus corporalis non est principalis, tamen in illum prae 
aliis, quod doleo, attentionem fingimus ad regulas normasque statuendas; 
quo fit ut nimis nos, ex mea sententia, in vita intima coniugum immiscea¬ 
mus, ideoque cum fideles conturbemus tum sacerdotes qui initio sui ministerii 
de aliis rebus solliciti esse debent. Activitas sensuum non regitur modo 
casuistico, immo potius augmentatione vitae spiritualis ac mysticae. 

Nonnulli e Patribus, hac in aula, petiverunt ut modus quo theologia mo- 
ralitatis christianae exponenda est retractetur. Ego equidem urgeo necessi¬ 
tatem pastoralis theologiae matrimonii christiani retractandae, ceterorum- 
que sacramentorum, ubi periculum est ne vires humanae pro actione Spiritus 
Sancti substituantur. 

Sit mihi venia aliquid breve, sed oecumenice maximi momenti dicere 
adhuc de termino « indissolubilitate », de quo agitur pag. 23, lin. 39, in 
relationem cum matrimonio. Verum est traditionem communem Patrum et 
magisterii ordinarii, necnon Concilii Tridentini, fundatam nempe super Evan- 
gelium, semper tenuisse hanc doctrinam, quae de fide est. Sed uti scitis, usus 
contrarius, scilicet divortii, in quantum fundatur super dictum in Matthaeo 
saepe citatum de adulterio, et qui a legislatione imperatorum christianorum, 
ut Iustiniani, a iure romano tolli non potuit, remansit in praxi Ecclesiarum 
Orthodoxarum. 

De illo usu numquam locuta sunt antiquiora Concilia Oecumenica, et 
Florentinum hanc rem ita positam dirimere noluit. lamvero ut cum per plus 
quam duodecim saecula ita fuit interpretatio Matthaei in utraque Ecclesia, 
proponerem, ne offendiculum novum introducatur in dialogo oecumenico, ut 
terminus « indissolubilitate » supprimatur. 

Exc.mus P. D. PAULUS ZOUNGRANA 

Archiepiscopus Uagaduguensis 

N. 24. L’un des problemes les plus graves qui se pose au monde d’au- 
jourd’hui est celui des pays en voie de developpement. L’Eglise se doit 
d’alerter tous les hommes de bonne volonte sur ces questions et de donner 
a ses fils des directives. 

Notre schema en parle au n. 24 mais d’une fagon t.rop restreinte et trop 
generale. L’importance de ce probleme pour la paix du monde merite que le 
Concile expose plus en detail la situation economique et sociale des pays 
du Tiers Monde, montre la necessite d’un nouvel ordre economique et social 
base sur une nouvelle ethique internationale. 

I. Les pays en voie de developpement sont actuellement en « perte 
de vitesse » en egard au developpement gigantesque des nations favorisees: le 
desequilibre entre les uns et les autres s’accroit. 

a) Par le fait de l’accroissement de la population: dans les annees 
a venir, les estimations scientifiques serieuses prevoient un accroissement 
de la population bien plus grand dans les pays actuellement en voie de de¬ 
veloppement que dans les pays riches. D’ici Pan 2.000 la population va dou- 
bler dans les pays pauvres alors que dans les pays riches de population 
deja plus faible Paccroissement ne sera que d’un tiers. 

b) Autre facteur de desequilibre: les possibilites de developpement 
sont dans les pays pauvres sans comparaison aucune avec celles des pays 
riches: cela est du entre autres faeteurs a Pusure des sols et leur utilisa- 
tion irrationnelle, aux faibles capacites d’investissement, a Pinsufiisance des 
cadres, au peu de disponibilites energetiques, au retard de fait de Penseigne- 
ment, etc. ... 

Ces realites sont en general assez connues de tous ceux qui abordent les 
problemes du developpement. 

c) Mais recemment la conference de Geneve sur le commerce a mis en 
relief un facteur important de desequilibre: la deterioration des termes de 
Pechange: les produits industriels importes augmentent de prix tandis que 
les produits exportes par les pays pauvres perdent de leur valeur sur le 
marche mondial. Or meme si Paide financiere apportee aux pays sous-de- 
veloppes continuait, elle ne pourrait empecher dans Petat actuel des echanges 
commerciaux la diminution constante du re venu national des pays pauvres 
et donc Paccroissement du desequilibre. 

d) II ressort de ces faits que les pays en voie de developpement sont 
en realite enfermes dans des cercles vicieux. Prenons un exemple: dans 
plusieurs regions d’Afrique, on a mis en place une animation rurale: des 
paysans jeunes, sur les conseils de techniciens courageux et competents, et 



392 


ACTA CONC. VATICANI II - PERIODUS III 


grace a des aides financiers exterieurs, ont mis en place de fagon satisfai- 
sante une production agricole meilleure et plus variee. Mais tres souvent ces 
efforts ont ete reduits a neant parce qu’il a manque des cadres moyens for¬ 
mes ou 1’argent necessaire pour des investissements nouveaux (la vente des 
produits agricoles se falsant mal ou a des prix insuffisants) ou simplement 
la perseverance de l’effort financier et de 1’aide technique des nations riches. 
Et cela n’est pas du tellement a la deficience des interesses qu’au systeme 
actuellement en vigueur qui mene a de telles impasses. 

II. Et il faut helas reconnaitre que ce systeme economique, les pays ri¬ 
ches ne veulent pas le changer car cela les derange dans leur plan de develop- 
pement a eux. Aussi est-il necessaire d’affirmer qu’il faut instaurer et pro- 
mouvoir un nouvel ordre economique et social a 1’echelle du monde, basee 
sur une nouvelle ethique internationale. 

Pour les pays riches. a) II faut d’abord rappeler sans cesse que le superflu 
appartient en justice (et non de par le devoir de 1’aumone) au pauvre. De 
meme que la non assistance aux personnes en danger de mort est puni par la 
loi civile, ainsi nous rappelle saint Basile « quiconque ayant en son pouvoir 
le remede au mal et qui volontairement par avarice, refuse de le donner 
recevrait a bon droit le meme chatiment que celui qui tue de sa propre 
main ». 

L’aide financiere des pays riches en faveur des pays pauvres doit donc 
en justice s’accroitre. 

b) II est necessaire aussi de rappeler que les perspectives interessees 
des donateurs (interets economiques, militaires ou ideologiques) doivent 
faire place a une amitie vraie et desinteressee. C’est uniquement sur ce plan 
de 1’amitie que pourra se construire un developpement. universel et integral 
dans une civilisation solidaire ou chaque partenaire sera partie prenante 
sur un pied d’egalite. Ainsi les cercles vicieux pourront etre brises car 1’amour 
est plus fort que la mort. 

c) II faudrait en outre, dans les relations economiques entre pays, as- 
surer 1’equite des echanges. Les pays capitalistes ne sont guere prets a ce 
sacrifice pourtant necessaire. 

Pour les pays pauvres. a) Iis doivent prendre conscience de la necessite 
de ne pas gaspiller leurs faibles ressources et d’utiliser au mieux les aides 
regus pour le bien commun et non pour des interets particuliers. 

b ) Iis doivent aussi, dans un souci de realisme qui conditionne leur 
avenir, prendre conscience que leurs economies sont complementaires; iis 
doivent donc d’eux-memes — selon le principe de subsidiarite — se grouper 
pour former entre eux des espaces economiques viables. 

Conclusions. Ces quelques apergus tres brefs de la realite economique 
actuelle devraient etre mis en lumiere dans notre schema ou dans les anne- 
xes. Sans donner de Solutions d’ordre technique, le Concile doit ouvrir les 
yeux des chretiens sur les realites telles qu’elles se presentent aujourd’hui; 

car c’est a partir de cette realite que doit se faire le developpement: rim- 
precision dans 1’analyse de la situation porte en soi le germe d’un echec. 

Les experts doivent donc etre entendus pour completer ce n. 24 de notre 
schema et repondre ainsi au role maternel de 1’Eglise, aux exigences de la 
justice, a 1’attente des pays en voie de developpement. 

QUIDAM exc.mi PATRES CONCILIARES 

Observationes sequentes pertinent ad doctrinam de matrimonio et fa¬ 
milia, prout nunc in schemate et in Adnexis continetur. 

1. Haec doctrina laudatur propter eius evidentem spiritum humanum. 
De spe, amore et de difficultatibus hominum realistice et humaniter loquitur. 

2. Etiam laudatur haec doctrina inquantum monstrat Ecclesiam curam 
habere de problematibus matrimonialibus christifidelium, et desiderium reti¬ 
nere has difficultates sublevandi, inquantum fieri potest secundum leges di¬ 
vinas. 

3. Serio autem deficit haec doctrina in eo quod nullibi in schemate sta¬ 
tuitur legem Dei semper validam esse, contraceptionem intrinsece immoralem 
et semper peccatum esse, et finem primarium matrimonii esse procreationem 
et educationem prolis. Adest apud populos nostros nunc confusio generalis 
de immutabilitate legis contra contraceptionem; quae confusio nequit dissi¬ 
pari usquedum omnia haec clare in schemate exprimantur — et non tantum 
in Adnexis. Propterea, paragraphus 1 in pag. 22 in Adnexis in ipso schemate 
ponenda est. 

4. Doctrina de responsabilitate sponsorum (in schemate, p. 24, linn. 4-12) 
omittit punctum fundamentale et maximi momenti pro populis nostris: ne- 
cesse est sponsos legi Dei semper oboedire et numquam in matrimonio pec¬ 
catum committere. 

5. Ea quae pluries dicuntur de incompetentia Ecclesiae vel Pastorum in 
difficultatibus solvendis, et de competentia sponsorum solum (schema n. 14, 
pag. 15, linn. 25-36; n. 21, pag. 24, linn. 24-28; Adnexa, pag. 22, linn. 29-43) 
quoad decisionem limitandi prolem, videntur portare nullum valorem vel 
spiritualem vel pastoralem. Certo certius hae notiones auctoritatem magiste- 
rialem Ecclesiae, necnon auctoritatem spiritualem Pastorum diminuent, et 
sponsos sine ducibus in tenebris relinquent. 

6. Illa paragraphus in Adnexis (pag. 22, linn. 12-24), quae de sponsis 
peccantibus loquitur, possibiliter populos ad complacentiam in peccatis con¬ 
ducet. Videtur haec paragraphus modo nebuloso ad onanismum continuum 
referre. Oportet autem peccatum semper uti malum pessimum describi, et 
non sine referentia ad Gn. 38, 9-10 adque eius interpretationem obviam et 
traditionalem. Omnino impossibile est reconciliare doctrinam hac in para- 

grapho cum eo proposito emendationis firmo qui ad validam confessionem re¬ 
quiritur. Haec paragraphus videtur recidivismum confirmare. 

7. Nos infrascripti petimus ut haec doctrina de matrimonio et familia 
penitus reformetur et secundum litt. enc. Casti connubii repraesentetur, ita 
ut nullum remaneat dubium de eius vera significatione, vel de eius rectitu¬ 
dine morali, vel de eius effectibus in vita nostrorum populorum. 

YSuhscripserunt~\ J. Whealon, ep. tit. Andrapa; H. Soenneken, ep. Owens- 
boro; P. Bantigue, ep. tit. Catula; G. Speltz, ep. tit. Clanei; A. Wildermuth, 
ep. Patna; J. Malone, ep. tit. Alabanda; M. J. Green, ep. tit. Trisipa; Cl. Issen- 
mann, ep. Columbus; R. Ackerman, ep. Covington; G. 0’Keefe, ep. tit. Candiba; 
W. Boudreaux, ep. tit. Calinda; G. Okeye, ep. Port Plarcourt; H. Clinch, ep. 
tit. Badie; St. Kocisko, ep. Passaic; J. Grellinger, ep. tit. Siene; J. Pohlschneider, 
ep. Aachen; I. Strecker, ep. Spingfield; O. McCoy, ep. Oyo; J. Moynagh, ep. 
Calabar; A. Nwedo, ep. Umuahia; J. Hagan, ep. Makurdi; A. Delisle; E. Lawton; 
P. Etoga; D. Ekandem, ep. Ikot Ekpene; M. Del Rosario. 

QUIDAM exc.mi PATRES CONCILIARES GALLIAE 

N. 21: Dignitas matrimonii et familiae. Projet de texte remanie. 

Plan\ Prooemium: qua methodo procedendum sit: 1) Signa temporum: 
amor coniugalis et familia in praesenti; 2) Nuptiarum divinum mysterium; 
3) Amoris coniugalis indoles et foecunditas; 4) Familia christiana in hu¬ 
mana societate et in Ecclesia; 5) Conclusio pastoralis. 

Trois regles ont preside a la redaction de ce texte remanie: 

1) Conformement a Vintention principalement pastorale du Decret en- 
visage, on a cherche a mieux 1’adapter, fond et forme, a la mentalite et a 
la sensibilite des hommes de ce temps, chretiens ou non. Cest pourquoi, 
notamment, on y est constamment passe de 1’amour conjugal a la famille, 
et non 1’inverse comme dans le texte du schema (ex. gr. dans le prooemium; 
dans le report en § 4 de ce qui forme le § 1 du schema). Pour la meme 
raison, on a developpe le § 4 et, dans la conclusion pastorale, une morale 
des vertus de la vie conjugale, substituee a une morale se referant essen- 
tiellement aux preceptes et a la casuistique. 

2) Conformement a la volonte de ressourcement biblique exprimee par 
Jean XXIII, de « theologie concrete et historique » centree sur 1’« histoire 
du salut » pronee par S. S. Paul VI, conformement aussi a 1’aequis anterieur 
du Concile (De Ecclesia, De Revelatione, etc.), on a cherche a mettre plus 
de seve biblique que n’en comporte assurement le schema (cf. entre autres 
le § 2, entierement nouveau). II serait de mauvaise pedagogie que le Concile, 
apres avoir tant insiste sur Purgence de ce ressourcement biblique, ne com- 
mence pas par en donner 1’exempie dans ses propres textes. 

3) Conformement aux requetes d ' opportunite conciliaire formulees par 
ceux qui ont pris part a 1’elaboration du schema XIII, on a cependant garde 
la quasi-totalite de son texte. On a veille notamment a respecter les passages 
qui marquent un si heureux progres par rapport aux documents anterieurs 
du magistere en matiere de morale conjugale, de regulation des naissances, etc. 

II semble souhaitable qu’un remaniement semblable de... genre litteraire 
soit fait pour les autres parties du schema XIII, vraiment tres moralisant et... 
ennuyeux. On y collaborem volontiers si les responsables estiment qu’un 
tel travail doive etre entrepris. 

Textus propositus, 

(Prooemium). Ad imaginem Dei qui caritas est ( 1 Io. 4, 8. 16) creata, persona 
humana feliciter non maturescit nisi diligatur et diligat. Quam dilectionem pri¬ 
mum experitur puer cum parentibus ac etiam cum fratribus et sororibus. Sed 
inter diversa dilectionis genera insignem locum in hominum corde tenet amor 
coniugalis, quo perfici solent iuvenes ac virgines ab alio amore, parentum scilicet, 
orti, Sacra Scriptura dicente: « Relinquet homo patrem et matrem, et adhaerebit 
uxori suae, et erunt duo in carne una » (Gn. 2, 24; Mt. 19, 5). 

Coniugum amori familialique instituto altiores radices maioremque firmitatem 
ac divinam nobilitatem ope matrimonii sacramenti tribuentes, Christus et eius 
Ecclesia ad humanae personae profectum indeque ad cultiorem vitam humanam 
maxime contulerunt. Nunc autem in omni gente familiales coniugalesque mores 
et affectus propter evolutionem civilizationis plus minusve mutantur ac etiam in 
diversa pericula et problemata nova incidunt. Unde de his interrogata Ecclesia 
respondere intendit, missionem a Christo acceptam exsequens perennemque Chri¬ 
sti lucem in novos campos fundens. 

1. (Signa temporum-, amor coniugalis et familia in praesenti ). Connubium, 
quemadmodum diversae societates, sub duplici respectu considerari solet, scilicet 
ut coniunctarum personarum relatio et ut institutum ad determinatos fines sub 
certis legibus conditum. 

Hominum quidem alii sub priori respectu, alii sub altero connubium per prius 
considerant, sive propter diversas traditiones, sive propter personales rationes. 
Sunt quorum oculis proles et familia postulationesque vel exigentiae in sponsa¬ 
libus contrahendis maioris ponderis sunt ac mutuus sponsorum amor et consen¬ 
sus. Sunt etiam qui magis attendunt ad mutuum coniugum amorem, non propter 
hoc renuentes vel oblivioni dantes amoris foecunditatem familialeque institutum, 
quo proles foveri debet. 1 

Utraque autem cogitandi ratio quaedam beneficia praebet, ac etiam quibusdam 
periculis subest, quibus invigilandum est. Institutum enim familiale corrumpitur 
quando deest inter sponsos verus amor, et e converso amor depravatur quando 
foecundam stabilemque familialem vitam excludit. 


1 In Theologia principaliter analyticia et obiectiva, sicut et in Iure, auctores procedunt 
priori modo, ab instituto familiali ad amoris vitam progredientes, non sine iustis validisque 
rationibus. Theologia autem concreta, praesertim pastoralis, quae hodie rerum genesim seu 
evolutionem libentius considerat, et propter hoc hodiernis hominum mentibus melius accom¬ 
modatur, a mutuo sponsorum amore eiusque in natura et in gratia propria indole ad familiae 
indolem perennesque exigentias recte procedit. 

A. - Ubi quidem stabili et foecundae familiae ut instituto praeprimis at¬ 
tenditur: 

1) Amor coniugum valida in societate fulcimenta invenit, quae non semper 
praebet fragilis affectus cordis et sensuum, praesertim inter iuniores ortus, et 
parentum sapientia saepe confert ad coniuges recte eligendos, quibus bene provi¬ 
detur bono fidei. 

2) Inde etiam providetur bono prolis, quod securitatem indissolubilis fa¬ 
miliae requirit. 

3) Quibus accedit beneficium personale coniugum qui, familiae sic addicti, 
responsabilitatem suam in societate et coram Deo tamquam plene adulti assumunt 
veraeque libertatis viam ingrediuntur. 

Illa tamen beneficia non omnia obtinentur, vel amplioribus damnis compen¬ 
santur quando hic fere solus matrimonii aspectus in praxi consideratur. Etenim: 

1) Coniugium ab extrinseco fultum ab intrinseco debilitatur et tabescit, 
cum coniuges illud magis patiantur quam velint; si praeterea familia e rure migrat 
in civitatem, eo magis periclitatur quo longius a traditionalibus fulcimentis re¬ 
cesserit. 

2) Si familia stat sine coniugali amore, nec viri nec mulieris cor satiat, et 
bonum fidei in magno periculo versatur, praesertim ex parte viri, cuius adulteriis 
non pauci populi nimis indulgent. 

3) Bonum etiam prolis (eius praesertim educatio) in tali familia, ubi deest 
coniugalis amor, reapse non satis procuratur quoniam, ut scientifica observatione 
constat, profectui psychologico et morali filiorum valde necessarius est tener af¬ 
fectus parentum non tantum erga filios ipsos, sed etiam inter se. 

4) Ipsorum tandem coniugum, etiam virorum, personali evolutioni et ac¬ 
cessui ad veram libertatem ac responsabilitatem institutum familiae amoris expers 
et plus minusve coactum potius obstat quam favet, imprimis quando familialis 
vita non tantum traditionum, sed etiam patrimonii servandi et augendi pondere 
premitur. Saepissime in talibus adiunctis conditio uxoris plus minusve deprimitur, 
nec ratio in turpem servitutem degenerat, muliere ab omni fere iuribus personae 
privata, immo ut mancipium empta. Quae mala quandoque polygamia aggra¬ 
vantur, quae humanae dignitati tam virorum quam mulierum gravissime infensa est. 

B. - Alibi econtra, praesertim inter illos qui moderna evolutione maxime 
fruuntur, in matrimonio praeprimis intenditur mutuus tenerque coniugum amor. 
Talis amor per fas et nefas in cantibus et carminibus, in libris et ephemeridibus, 
in radiophonia, cinematographia et televisione ceterisque instrumentis socialis com¬ 
municationis quotidie extollitur. Cuius crescentis studii et favoris causae viden¬ 
tur esse culturales et structurales hodiernae civitatis mutationes, necnon incom¬ 
moda quae patiuntur homines catervatim et sub ductu technicarum artium con¬ 
tinuo viventes. 

Ubi autem matrimonium et familia in amore vere humano, sensibili quidem, 
sed insimul spirituali fundantur, maxima beneficia accipiuntur. Etenim: 

1) Connubii soliditas, gratia Dei adiuvante, ab intrinseco provenit, mu- 
tatisque vitae adiunctis, secura permanet familia se circumstantiis adaptans, cum 
utriusque personae vires omnes commune bonum appetant. Unde tutius servatur 
bonum fidei. 

2) Quod in bonum prolis tantum vergit, quantum profectui psychologico 
et morali filiorum prodest tener parentum inter se affectus. 

3) Ipsarum etiam coniugatarum personarum dignitas et felicitas firmatur 
cum liberum et vere mutuum sui donum faciant, uxore nullatenus depressa. 

Unde viris et mulieribus hac in mente viventibus summe formidandum est, 
non quidem ne amorem nimio momento aestiment, sed potius ne in amando 
facilioribus, vilioribus fragilioribusque contenti sint. Nam variae causae hodie 
ad amorem summe ambiguum, mere affectivum et instabilem vel etiam mere 
sensualem, ad voluptuosam communionem, quavis adultorum responsabilitate 
reiecta, quaerendam, quinimmo ad immoralem erotismum et turpem pansexuali- 
smum incitant. Quibus omnibus non tantum bonum prolis excluditur vel saltem 
laeditur, sed etiam personalis dignitas et libertas tum viri tum mulieris graviter 
deprimitur. Inter quorum causas potissimae reperiuntur: motus materialisticae vel 
amoralisticae philosophiae; cupiditas maioris lucri, qua instrumenta socialis com¬ 
municationis latissime diffundunt vilioris amoris imagines, utpote turbas magis 
allicientes; spectacula saltationes que plus minusve pudori ac personarum digni¬ 
tati infensa. 

Vitae familiali ac etiam personali obstant insuper adiuncta crescentis indu- 
strialis oeconomiae et hominum in urbibus conglobationis, scilicet: opificium cui 
nuptae incumbunt; crebriores sponsorum migrationes, laboris causa evenientes; 
domiciliorum exiguitas variique defectus, immo carentia; praetermissis populo¬ 
rum translationibus propter bella evenientibus. 

C. - Tum propter familiae fautores amori non satis tribuentes, tum propter 
amoris fautores familiae non satis tribuentes, Sacra Synodus in mentem revocare 
debet et vult familiae et amoris veram naturam et arctam necessitudinem mutuam, 
quam Dei verbum docet et de quo magis magisque consentiunt humanarum scien¬ 
tiarum periti. Ac imprimis monet ne amor coniugalis et stabilis foecundaque fa¬ 
milia ad utriusque gravissimum detrimentum seiungantur. 

Familia enim, sicut quaevis alia societas, est propter personam, nec missio¬ 
nem suam vere impleret si ad quamdam stirpis propagandae servitutem inviti 
redigerentur sponsi, praesertim uxor. Similiter autem persona humana perfectio¬ 
nem suam attingere non potest si societati non se devoveat, maiore in dies liber¬ 
tate et dilectione. Filiorum ergo sicut et parentum bonum et dignitas requirit ut 
vita propagetur a sponsis se totius personae dono libero et vere mutuo in coniu- 
gali societate seu familia tradentibus, quae donatio non debet esse nisi perpetua 
inter virum unum et mulierem unam, nec omnes optandos fructus praebere potest 
nisi in vero amore fiat. 

Verus quippe amor coniugalis, tener affectu et opere probatus, plane exsuperat 
labilem inclinationem mere affectivam, quae si egoistice excolitur citius et misere 
evanescit. Communi ad meliora conatu e contra formatur, ac proinde supponit 
fines communes communemque valorum hierarchiam necnon in his finibus asse¬ 
quendis veram communionem amoris mutuumque adiutorium. 

In qua communis profectus mutuaeque provectionis voluntate sponte ac 
necessario implicantur desiderium et intentio filios procreandi et educandi. Cui 
enim pulchriori communi operi vir et mulier amore iuncti possent incumbere, 
quam vitae communicandae novis personis mox parentum dilectioni mutuam red¬ 
dituris vicem genusque in futurum propagaturis? Quo meliori modo possent 

amorem suum ad hanc nobilitatem erigere, ut communis omnium boni causa fiat 
et censeatur ab omnibus? Quid pretiosius sibi invicem donarent, nisi prosperos 
laetosque filios? Quo firmiore vinculo, quando praesertim in discrimine ponitur 
eorum unio, quam prole adhuc communi responsabilitate instituenda, iunge- 
rentur? 

Vicissim autem foecunditas non perficitur, nisi filiis pacate feliciterque tam 
corpore quam animo crescentibus, quod fieri nequit nisi mutuus parentum amor 
simul lucidus, fervidus et indefectibilis appareat. 

Amore coniugali recte radicitusque sic intellecto, omnino superanda est re¬ 
pugnantia quam hodie nonnulli se videre putant inter foecunditatem et coniugalis 
amoris requisita. Vera humanus coniugum amor prolem cupit ac in ipsa firmatur 
et perficitur, Deo in parentibus propriam similitudinem augente cum per illos 
vitam humanam, optimum scilicet creationis opus, suscitat. 

Quibus perspectis et recte intellectis (quod cuiusvis est hominis), claritatem 
ac firmitatem addit divina Ecclesiae concredita revelatio. 

2. ( Nuptiarum divinum mysterium). Pro bono enim ipsius Ecclesiae omnium- 
que hominum, discipuli Christi Domini in illa Sancta Ecclesia, quae est Corpus 
eius, divinarum nuptiarum mysterium et redemptionem amoris viri et mulieris 
in virtute sanguinis eius omni quem possunt modo illustrare debent. lam plures 
poetae christiani hodierna die mysterium illud divinum magnifice cantaverunt. 
Iam pastores theologique in lumine fidei clarius quam eorum antecessores illud 
posuerunt. Iam innumeri coniuges, quorum plures ad doctrinam illam christiani 
matrimonii ferventius colendam in piis associationibus conveniunt, mundo per¬ 
pulchrum et alliciens dant testimonium de coniugalis amoris humana et divina 
honestate. Iam tandem tota Ecclesia sic progreditur in illa magnifica biblicae 
revelationis traditione et gratia quae ab Abraham et Sarah, Isaac et Rebecca, Iacob 
et Rachel in promissione incipiens, per mysterium sponsalium Domini Dei cum 
populo suo in deserto et nuptiarum eius cum virgine filia Sion in prophetis et 
in Cantico Canticorum prophetice celebratum, magnifice ascendit ad nuptias Verbi 
incarnati, Filii Mariae sponsae iusti Ioseph, cum Sancta Ecclesia. Illarum divi¬ 
narum nuptiarum, in annuntiatione inceptarum (Lc. 1, 38), in Cana Galilaeae 
significatarum et in cruce consummatarum (Io. 2, 1-11; 19, 25-27; 19, 34), nos 
credimus, testante apostolo Paulo ( Eph. 5, 32), quod christiani sponsi gratia 
sacramentali matrimonii sui sunt participes. Fuerunt certe, in nuptiis divinis Do¬ 
mini Dei cum populo suo, teste Osea propheta, sicut evenire potest nunc in hu¬ 
manis nuptiis graves infidelitates non Dei quidem, cuius firma est fidelitas, sed 
fragilium hominum qui thesaurum istum in vasis fictilibus portant (cf. 2 Cor. 
4,1). Redemptor autem noster Christus seipsum tradidit pro sponsa sua Ecclesia, 
ut illam sanctificaret, mundans lavacro aquae in verbo vitae, ut exhiberet eam 
ipse sibi gloriosam, non habentem maculam, et ut sit sancta et immaculata (Eph. 
5, 25-28). Ita et viri debent diligere uxores suas (ibid.) in virtute et gratia illius 
divini mysterii amoris Christi pro Ecclesia sua, nihilominus ac mulieres debent 
in eodem mysterio eademque gratia viros suos diligere sicut Ecclesia in Spiritu 
Sancto diligit sponsum suum Christum (cf. Eph. 5, 22-24; Apoc. 22, 17). Sic 
tandem, omnes christifideles vocantur ad beatitudinem nuptiarum Agni (Apoc. 
19, 9), quando sancta civitas lerusalem nova descendet de caelo a Deo parata 
sicut sponsa ornata viro suo (Apoc. 20, 2). Huius eschatologici mysterii divina- 

rum necnon humanarum nuptiarum, cuius ad consummationem iam ab initio 
tendebat creatio hominis in virum et mulierem (Gn. 2), christiani sponsi, sacra¬ 
mento matrimonii consecrati, nunc inter nos et in mundo sunt et esse debent testes 
efficacesque monstratores. 2 

3. {Amoris coniugalis christiani indoles et foecunditas). Cum enim 3 homi¬ 
nes nostrae aetatis libenter exaltent amorem inter virum et mulierem, coniugum 
christianorum est mundum sic 4 illuminare de vera natura amoris coniugalis, quo 
viget non solum communitas maritalis sed tota familia, libenter agnoscentes 
etiam 5 exempla veri amoris eorum qui fidem christianam nondum profitentur. 
Communione enim perfecta veri amoris coniugalis christiani, cum sit imago et 
participatio foederis amoris Christi et Ecclesiae [Eph. 5, 32), necnon fidelitate 
splendoreque istius coniugalis amoris omnibus hominibus 6 innotescant viva Salva¬ 
toris praesentia in mundo eiusque permagnus, foecundus et purificans amor in 
suam sponsam Ecclesiam. In illo divini amoris mysterio sic assumptus, coniugalis 
amor est necessario indissolubilis, 7 inter prosperas et adversas vitae vicissitudines. 
Ut autem huiusmodi amor in mundo aestimetur et colatur, adlaborent christifide- 
les tum exemplo tum educatione iuventutis tum necessaria renovatione culturali 
et sociali, praesertim efficiendo propitiam opinionem publicam. Ita, efficacia con¬ 
iugalis amoris plane christiani, a radicibus providebitur bono, saluti et felicitati 
tam familiarum quam etiam nationum. 8 

Nil enim 9 foecundius amore coniugali fideli atque puro, ad profectum ipso¬ 
rum coniugum, atque ideo societatis et ipsius Ecclesiae, Christi sponsae. 10 Ma¬ 
trimonium non est merum procreationis instrumentum, sed ipsa natura foederis 
indissolubilis inter personas, et maxime bonum prolis exigit, ut coniuges eo modo 
quem antea diximus 11 se vere ament; et si proles deficit, matrimonium non solum 
suo fundamentali valore suaque indissolubilitate non privatur, sed etiam in isto 
saepe doloroso discrimine, sponsos invitat ad alias foecunditatis formas, ad multi¬ 
moda scilicet servitia proximorum, vel societatis, vel Ecclesiae. 12 Etenim, sicut 
omnes sciunt, 13 talis est amoris coniugalis indoles ut matrimonium natura sua 


2 Toute cette page de seve biblique est destinee: 1) a juxtaposer, comme le second volet 
(contrastant) d’un dyptique, la conception du mariage dans 1’anthropologie de la Revelation 
biblique et la conception de Pamour dans 1’anthropologie moderne decrite dans le paragraphe 
precedent; 2) a deja exercer ainsi sur les hommes de ce temps a qui s’adresse ce texte l’atti- 
rance de cette anthropologie biblique, tellement plus belle et plus riche que ne peut pretendre 
1’etre l’autre; 3) a leur faire pressentir que tout ce qu’il y a de bon dans celle-ci vient en fait 
de celle-la. 

3 Adverbe ou conjonction de raccord litteraire. 

4 Adverbe ou conjonction de raccord litteraire. 

5 Etiam pour mieux marquer qu’il s’agit la d’une autre source de lumiere. 

6 Plus concret; et evite la repetition de mundo dans la meme ligne. 

7 L’indissolubilite, a parier formellement, vient de la consecration sacramentelle. 

8 Les lignes 15-17 remplacent la derniere ligne du texte du schema (p. 23, ligne 33). 

9 Clausule de raccord. 

10 L’image de VEpouse, dans ce contexte, est plus indiquee que celle du Corps mystique. 

11 Clausule continuant d’appuyer le dialogue sur le consensus universel, et evitant que 
l’on se donne inutilement l’air de vouloir enoncer et imposer des principes. 

12 Cette addition est necessaire, semble-t-il, en raison des foyers prives d’enfants, que 
le schema ne doit pas donner 1’impression de negliger. 

13 Voir note 11. 

ordinetur ad prolis procreationem et educationem. Unde verus amoris coniugalis 
cultus totaque vitae familialis ratio inde oriens eo proditur, ut coniuges generose 
dispositi sint ad cooperandum amori Creatoris et Salvatoris, qui per eos suam 
familiam dilatat et ditat, donec compleatur numerus fratrum in aeterna commu¬ 
nione Sanctorum congregandorum (cf. Apoc. 6, 11 ). 14 Iam autem nunc, familialis 
instituti vis ex hoc apparet quod repentinae immutationes culturae hodiernae id 
non solum avertere non potuerint sed potius inter varios eventus momentum 
eius 15 multorum conscientiis magis manifestaverint. 16 

Quod vero ad numerum prolis attinet, sponsi christiani sciunt se non caeco 
instinctui mancipatos esse, sed vere Deum creatorem glorificare et seipsos in 
Christo perficere, si munus procreandi implere satagunt cum plena et conscia 
responsabilitate secundum Dei dona verique amoris normam. Qua in re non sine 
precibus et communi conatu iudicium prudentiae sibi efformabunt non semel pro 
semper, sed suo quoque tempore, dignoscentes conditiones paedagogicas et oeco¬ 
nomicas, salutem quoque mentis et corporis, et praeter bonum ipsius familiae 
et Ecclesiae etiam necessitudines temporalis societatis. 

4. (Familia christiana in humana societate et in Ecclesia ). Sic, 17 sacra fami¬ 
liae natura, quam homines pii nunquam ignoraverunt, omnibus plene illucescere 
debet 18 in fide Christi. Deus enim caritatis suae consilio voluit coniugium non 
solum ad prolis procreationem et educationem ac mutuum viri et mulieris adiuto- 
rium in rebus terrestribus sed etiam ad mutuam filiorumque suorum in divina 
caritate 19 sanctificationem et communem Dei glorificationem, unde per ipsos 
filii, immo et proximi et totus ambitus in quo degit familia, invenient sanctitatis 
et salutis viam. 20 Familia enim, et praecipue familia christiana cuius fides luce 
traditionis biblicae illustratur, in seipsam verti non potest nec debet. Ab initio 
Creator familiam instituit ad implendam terram et subiciendam eam (cf. Gn. 
1, 28). In unaquaque familia et in familiarum multiplicatione (cf. Gn. 2, 24), 
vires totius familiae humanae ad universam creationem in finem suum deducendam 
renovantur et augentur. Societati civili eiusque multiplicibus laboribus et in me¬ 
lius mutationibus tota familia concurrendi studium imprimis habere debet non 
neglectis, e. g. familiarum consociationibus. Civilis autem societas, quae tunc 
floret cum floret familia, sanctuarium familiae, omni quo possit modo, revereatur 
atque inviolatum servet, omnino in tuto ponendo parentum ius procreandi et 


14 Addition destinee a entretenir 1’atmosphere biblique et la perspective eschatologique 
en laquelle le mariage, comme toute la vie chretienne, doit etre vecu, perspective selon 
laquelle a la fois on s’adonne a un effort constant vers la perfection et on accepte humblement 
de ne pouvoir atteindre qu’au terme cette perfection. 

15 La « vraie et immuable nature » de la famille, sur laquelle les hommes d’aujourd’hui 
seraient d’ailleurs loin de s’entendre, leur apparait a coup sur moins unanimement que son 
«importance ». Cette correction est donc preferable pour le ton du dialogue que le texte doit 
le plus possible conserver. 

16 Supprimer les lignes 39-40 du schema, qui risquent de compromettre inutilement et 
trop tot 1’accord de base necessaire au dialogue. 

17 Raccord litteraire. 

18 Inflechissement vers la conclusion pastorale. 

19 La sanctification des enfants est essentielle a la famille, comme celle des parents. 

20 Les lignes 12-16 du schema ont ete utilisees plus haut (cf. p. 6, lignes 5 ss.), et on 

a place ici un texte plus developpe sur Fouverture necessaire de la famille aux taches de 

1’Eglise et du monde. 

educandi prolem secundum legitima propriae conscientiae praecepta. 21 Ordo enim 
a Conditore naturae inditus postulat ut omnium viribus promoveatur 22 ius homi¬ 
nis ut non solum possit nasci in sana familia, sed etiam ibi educari et ut persona 
proficere atque suo tempore familiam in vero coniugali amore 23 condere sub 
conditionibus oeconomicis, socialibus et spiritualibus 24 ipsi familiae eiusque mem¬ 
bris propitiis. 

Similiter autem, in familia christiana tam parentes quam filii et filiae, salva 
tamen semper vita familiali, se devovere debent missioni operibusque Ecclesiae 
Christi in mundo, et Pastores ipsi curam semper habere debent ut tam coniugum 
inter se quam puerorum et parentum relationes indesinenter crescant in praxi 
doctrinae evangelicae de coniugali amore et de familia. 

5. (Conclusio pastoralis). Ad sponsos ergo se convertens Sacra Synodus sin¬ 
cere agnoscit multis et gravibus ipsos praepediri difficultatibus oeconomicis, so- 
ciopsychologicis, civilibus, quibus perdurantibus amoris coniugalis intima vis, fidei 
servatrix et personarum perfectrix, difficile servari potest, 25 nisi ab eis qui iam 
magnis dotibus personalibus ornati sunt. Praesertim agnoscit crebram difficul¬ 
tatem componendi responsabilitatem, vi cuius proles saltem ad tempus augeri 
nequeat, et tenerum amoris cultum, quo cessante coniuges saepe sibi velut extranei 
fiunt, unde bonum fidei in discrimen vocatur et ipsum bonum prolis pessumdatur, 
sive quoad educationem prolis iam habitae, sive quoad animum vivum et apertum 
servandum ad prolem in posterum, rebus minus adversis, procreandum. 

Agnoscit haec omnia Mater Ecclesia et hortatur sponsos ne animo deficiant. 
Deus enim cor uniuscuiusque hominis noscit. Testi illi divino coniuges certi sint 
placere imprimis per suum mutuum vere caritativum amorem; per iustitiae obser¬ 
vantiam quam sincero et concordi animo habent erga filios et filias procreandos 
vel etiam, quibusdam in rerum adiunctis, non procreandos; per generosam certe 
sed non anxiam, caritativam et non servilem praxim temperantiae specifice con¬ 
iugalis, non omisso ad tempus et mutuo consensu evangelico consilio (Mt. 19, 12) 
ab apostolo Paulo iterato (1 Cor. 7, 5); per usum etiam cognitionum de die in 
diem proficientium legum et honestarum medicinarum corporalis vitae tam viri 26 


21 On a ajoute le droit de procreation (contre les pretentions de certains Etats a limiter 
les naissances par voie d’autorite). D’autre part, on a supprime la limitation des droits 
(et devoirs) des parents a 1’education religieuse de leurs enfants, limitation qui, par surcroit, 
donnait au texte, bien inutilement, une nuance revendicatrice. 

22 La protectiori de ces droits ne suffit pas: il y faut une promotion en progres constant. 

23 Necessaire mention de 1’amour conjugal pour equilibrer, en droit et en opportunite 
pastorale, la mention de la famille. 

24 Interversion de l’ordre des trois adjectifs justement mis par le schema. Cette inter- 
version est plus conforme a 1’esprit des hommes de ce temps qui pensent plus volontiers 
en schemes de genese concrete qu’en schemes de hierarchie abstraite des valeurs. 

25 Aegre, qui est de 1’excellent latin au sens voulu par le schema, introduit neanmoins 
pour plus d’un lecteur une nuance deplaisante dans ce contexte, nuance qu’evite le difficile 
propose en remplacement. Potest est preferable a possit pour tenir la pensee au plan des faits. 

26 La mention des hommes (viri) est tres importante. En tous les travaux sur la limita¬ 
tion des naissances, on se limite vraiment trop a la consideration des donnees biologiques 
feminines, et on oublie que l’homme aussi doit, dans sa morale, acquerir une meilleure con- 
naissance des conditions physico-psychologiques de sa propre vie sexuelle. A lire certains 
ouvrages memes chretiens, il semble que l’homme n’ait aucun effort a faire, et que l’on doive 
chercher seulement du cote feminin les moyens de limiter les naissances, au risque souvent 
de compromettre gravement 1’equilibre psychique des malheureuses que l’on traite ainsi! 


26 

quam mulieris. Sacra Synodus, firmiter tenens quod praxis illa personalis virtutum 
caritatis, iustitiae, prudentiae, temperantiae in illa generosa et beata sequela Chri¬ 
sti crucifixi quae necessaria est in hoc sicut in aliis campis vitae christianae 
(cf. Mt. 16, 24), sunt prima et efficaciora media salutis coniugalis amoris et fami¬ 
liaris vitae, hortatur etiam omnes in scientiis anthropologicis, psychologicis, me¬ 
dicis, sociologicis, peritos et ipsos sponsos sua experientia et virtute edoctos ut 
cum theologis adlaborent, ut complexus ordo a Providentia naturae inditus altius 
in dies exploretur. Solutiones practicae multorum conflictuum partim iam appa¬ 
rent, partim adhuc sperari possunt. 

Ministros vero Ecclesiae hortatur Sacra Synodus ut, dum exigentias tam legis 
divinae quam illius libertatis filiorum Dei cuius leges positivae paedagogus tantum 
sunt in consilio divino ( Gal. 3, 24-25) et quae decidere non debet in falsam li¬ 
bertatem carnis {Gal. 5, 13-24) in memoriam fidelium ministerio praedicationis 
vel sacramenti poenitentiae revocant, attenti sint fraterne tam difficultatibus per¬ 
saepe ortis ex gravibus praesentis vitae socialis defectibus, quam ex fragilitate 
vel etiam malitia morali fratrum suorum. Memores sint etiam quod sponsi per¬ 
saepe debent in vita coniugali tenere et componere bonum castitatis cum bono 
mutuae fidei bonoque prolis, et etiam cum salute tum corporali tum spirituali 
totius familiae. Christianos tandem omnes, et praesertim sponsos invitat Sacra 
Synodus ad consentiendum quod ministri Ecclesiae, dum evangelicam temperan¬ 
tiam, coniugalem amorem et fidelitatem, nuptiarum divinarum mysterium nuptias 
humanas consecrans omnes homines edocent, simul familiam atque verum coniu- 
gum amorem et felicitatem defendunt et promovent. 

[ Subscripserunt ] J. Urtasun, arch. Avenion.; R. J. Pierard, ep. Catalaun.; 
A. Caillot, ep. Ebroicen.; St. Desmazieres, ep. tit. Byblien.; J. Hermil, ep. aux. 
Autun; M. Riopel, ep. aux. Rennes; M. Maziers, ep. aux. Lyon; P. Boillon, ep. 
Verdun; L. M. de Bazelaire, arch. Chambery. 

Exc.mi PATRES CONCILIARES IUGOSLAVIAE 

Infrascripti episcopi petunt, ut in schemate de Ecclesia in mundo huius 
temporis in c. IV, n. 24, post lin. 36, addatur sequens vel similis incisa 
de minoritatibus nationalibus: « Ex eadem ratione tuenda sunt iura minorita- 
tum nationalium, quae ob varias rationes intra fines nationis alius stirpis 
continentur. Hac in re aperte profitendum est, quidquid contra has gentes 
agatur ad coercendum stirpis vigorem atque incrementum, iustitiae officiis 
graviter adversari; multo magis, si prava huiusmodi molimina ad ipsam gentis 
internectionem spectent. 

Immo vero iustitiae praeceptis apprime respondet, a reipublicae modera¬ 
toribus efficacem dari operam provehendis humanis conditionibus civium 
stirpis numero inferioris, nominatim quod attinet ad eorum linguam, ingenii 
cultum, avitas consuetudines, opera et incepta in re oeconomica. 

Minoritates vero nationales meminerint, ne ea quae suae gentis sunt pro- 

pria, plus aequo efferant, sed commoda quoque agnoscant, sibi ex peculia¬ 
ribus istis adiunctis orta: ad ingenii nempe sui atque animi perfectionem 
non parum conferre cotidianam cum civibus alio civili cultu imbuto consue¬ 
tudinem » (Litt. Enc. Ioannis XXIII, Vacem in terris : A.A.S., 1963, p. 283). 

[ Subscripserunt ] G. Bukatko, arch. Beograd; M. Alaupovic, arch. Vrhbosna; 
F. Seper, arch. Zagreb; M. Oblak, ep. tit. Flaviade; D. Nezic, ep. Porec i Pula; 
C. Zazinovic, ep. Krk; P. Cule, ep. Mostar; A. Tokic, arch. Bar; St. Bauerlein, 
ep. Djakovo; G. Pogacnik, arch. Ljubljana; J. Jenko, ep. tit. Acufida; M. Drze- 
cnik, ep. Maribor; M. Garkovic, arch. Zadar; V. Buric, ep. Senj; J. Armeric, ep. 
Sibenik; M. Zvekanovic, adm. ap. Jug. Backa; G. Lach, ep. tit. Dodona; A. Pichler, 
ep. Banjaluka; F. Kuharic, ep. tit. Meta; J. Segedi, ep. tit. Gissaria; C. Bezmali- 
novic; J. Pavlisic, ep. tit. Bruzo; F. Franic, ep. Split; S. Cekada, ep. Skoplje. 

Exc.mi PATRES CONFERENTIAE EPISCOPORUM INDONESIAE 


Ad n. 20. Dignitas personae fovenda, pag. 21, linn. 16-21: «Ecclesia 
agnoscit etc. »: Per haec verba nimis impressio datur ac si Ecclesia iudicat 
de aliqua re extra se facta. Dicatur: « Desideria et studia ista sub luce fidei 
ut germen bonum salutanda sunt, quia omnino conveniunt cum iis quae de 
dignitate omnis hominis in revelatione apparent. Credit etiam Ecclesia hoc 
germen esse excitatum ab illo qui omnia per Verbum creavit ac suo vivificat 
Spiritu, et maturos eius fructus esse sperandos, si plena Evangelii luce evol¬ 
vatur. Hanc ob rem cum gaudio et gratiarum actione animadvertuntur iam 
plura signa progressus, ex hoc germine provenientis: in dies intentius stu¬ 
dent multi etc. ». 

Pag. 21, lin. 31 - pag. 22, lin. 3: « explicari possunt iura et officia»: 
per haec verba non satis elucet difficultas in inveniendo, quae iura et officia 
homini, consideratis signis temporum, conveniant. Etiam melius vox « quo¬ 
que » omittitur, quia haec consideratio signorum temporum non est aliquid 
adveniens sed conditio essentialis; quare dicatur: « Quae omnia conveniunt 
cum dignitate personae humanae ad imaginem Dei creatae et in Christo mira¬ 
bilius instauratae, ex qua dignitate, consideratis signis temporum, magis 
ac magis explicari debent iura et officia, quae homini aut absolute conveniunt 
aut saltem pro rerum statu sunt congrua ». 

Pag. 22, lin. 4: dicatur: « Attamen progressus in multis adhuc est lentior 
in re quam in cognitione communi (ex pag. 21, linn. 20-21), et tantum adhuc 
abest etc. ». 

Pag. 22, linn. 23-29: ut magis appareat agi de opere cum omnibus homi¬ 
nibus bonae voluntatis faciendo dicatur: « Quia haec dignitas personae hu¬ 
manae fovenda est exigentia ipsius Evangelii, christifideles tenentur ad liber¬ 
tatem et responsabilitatem personae humanae vindicandam, maxime reno- 

vando condiciones vitae, omnibus suis viribus cooperari, et in bac re, omni¬ 
bus mentis angustiis et pessimismo abdicatis, incepta omnium hominum 
bonae voluntatis promovere ». 

Ad n. 21: dignitas matrimonii et familiae, pag. 22, lin. 31: «Ordo a 
Conditore naturae inditus »: ad hoc animadvertendum est vox « natura » 
ab hodiernis saepe in alio sensu intelligi quam hic, quo agitur de persona 
humana, intenditur. 

Pag. 22, linn. 35-39: « repentinae immutationes culturae hodiernae... 
inter varios eventus veram immutabilemque eius naturam multorum conscien¬ 
tiis magis manifestaverint »: Conscientiae hodiernae potius manifestum est 
familiae realisationem in cursu historiae uniformem non esse nec esse debere, 
ut in pag. 23, lin. 2 clare et bene dicitur. Et ideo ut terminologia hominibus 
huius temporis sit adaptata, textus loqui non debet de « immutabilitate » 
naturae familiae. Dicatur « veram profundioremque (vel intimioremque) eius 
indolem ». 

Pag. 32, lin. 2: « promoveant valores familiae »; ut indicetur etiam hic 
agi de munere cum et pro omnibus praestando, dicatur: « cooperent ad pro¬ 
movendos valores fami l iae ». 

Pag. 23, linn. 8-12: « non solum... sed etiam ad mutuam sanctificatio¬ 
nem »; adiutorium in rebus terrestribus nimis separatur a mutua sanctifica¬ 
tione; res ita exprimenda est ut appareat quod coniuges pro invicem coope¬ 
ratores gratiae esse debent specialiter per ea quae pro matrimonio sunt spe¬ 
cifica i. e. per ea quae mutuus amor in terrenis exigit. 

Pag. 23, lin. 6: « Sacra familiae natura »; dicatur: « sacra familiae in¬ 
doles ». 

Pag. 23, lin. 18: omittantur verba « in sacra religione », quia dictum 
valet pro tota educatione. 

Pag. 24, lin. 24: loco « Mater Ecclesia » dicatur « S. Synodus ». 

Pag. 24, lin. 28: loco « Ecclesia » dicatur « Magisterium Ecclesiae ». 

Ad totum n. 24: hic textus de matrimonio et de familia valde laudandus 
est propter modum quo momentum personalisticum matrimonii extollit, 
propter realismum in describendis difficultatibus coniugum, propter accen¬ 
tum vere humanum et christianum omnes considerationes pervadentem. Sed 
rogandum est num in hoc tempore, novis opinionibus apud theologos, con¬ 
iuges et in cura animarum operantes consideratis, in hac materia tractanda 
omitti possit reflexio super normas morales matrimonii in praeterito iterum 
iterumque a Pastoribus Ecclesiae inculcatas. Si non egent nova elaboratione 
quoad contentum vel interpretatione, saltem tamen egent renovatione in modo 
loquendi et in argumentatione. 

Salvo casu quo Supremus Pontifex hanc materiam sibi vult reservari, pro¬ 
ponendum iudicamus de hac materia in aula Concilii non esse disceptandum 
antequam Commissio competens textum de normis supradictis sedulo paravit. 

Ad n. 22: De cultura rite promovenda, pag. 25, lin. 6: ut indicetur nexus 
cum tribus capitibus prioribus, dicatur: « His omnibus sub luce fidei consi- 

deratis, nemo non videt, quantopere christifideles teneantur ut istas foveant 
relationes etc. ». 

Pag. 25, linn. 19-20: « itaque et ipsa religio a culturae progressu incre¬ 
mentum non parvum accipit ». Non omnino liquet quomodo hoc ex dictis 
sequatur. Itaque explicatio ne omittatur et forsan loco « accipit » dicendum 
est « accipere potest ». 

Pag. 25, lin. 36: addatur ad textum « iam eo ipso, uti e supradictis 
(in cap. I, II, III) patet, ... »; haec verba addantur ut nexus cum illis capiti¬ 
bus indicetur. 

Pag. 25, linn. 38-39: loco « Omnes fere artes » dicatur « Persaepe ar¬ 
tes... », ut omnis exaggeratio vitetur. 

Pag. 25, lin. 41: loco « etiam cultura humana dilabitur », dicatur: «etiam 
cultura humana detrimentum patitur et fit manca ». 

Pag. 26, linn. 1-26: textus valde bonus. 

Ad n. 23: De vita oeconomica et sociali. Etiam quae in hoc numero 
dicuntur in genere valde sunt laudanda. Proponuntur enim directivae quae 
immediate cum conceptionibus christianis de dignitate humana et de destina¬ 
tione rerum terrenarum cohaerent. Praesertim est laudandum quod imprimis 
sub n. 4 clare dicitur fidem non requirere conservatismum in hac materia et 
Ecclesiam nulli particulari systemati oeconomico obligari. 

Sed rogandum est num hac in re opportunum sit loqui de « fundamenta¬ 
libus principiis ». In praeterito nimis facile in hac materia de « principiis 
catholicis » locuti sumus quo de facto imperativae enuntiabantur, quae cum 
determinatis adiunctis historicis, nondum in sua variabilitate cognitis, cohae¬ 
rebant. Haec animadversio praesertim valet de iis qua dicuntur sub 1 et sub 6. 

Pag. 26, linn. 32-36: certissime averti debet, quod pauci... evolutionem 
oeconomicam in proprium commodum et in aliorum detrimentum vertere pos¬ 
sint. Verum est etiam ad hoc avertendum iuvare, quod quam plurimi... ad¬ 
mittantur ad partes actuosas in hoc ordinationis munere suscipiendas. Sed dici 
potest hoc tantum hoc modo bene fieri posse? Potest dici hoc « requiri » ut 
principium fundamentale? Melius videtur hic prudentius loqui et non oblivi¬ 
sci quod peritia profana requiritur ad determinandum meliorem modum ope¬ 
randi in concretis circumstantiis et ad cognoscendas et promovendas conditio¬ 
nes requisitas in eis qui partes actuosas in hoc ordinationis munere suscipiunt. 

Pag. 27, linn. 35-37: ad has lineas idem animadverti potest quam ad 
linn. 32-36 in pag. 26. 

Pag. 27, lin. 41 - pag. 28, lin. 12: textus valde laudandus, sed modus 
loquendi minus opportunus est quoad « bonam instructionem » requisitam 
(lin. 4). Dicatur: « A christianis praecipue exspectatur, ut inter ipsas ter¬ 
renas activitates sint testes fideles Christi... inflammet. Sed ad hoc requiritur 
etiam ut ad sua munera obeunda bene instructi sint progredientibus scientiis 
et artibus technicis ad ista pertinentibus ». 

Ad n. 24: De solidaritate familiae populorum promovenda, pag. 28, 
linn. 13-16: « Christifideles... hac in re vigiles atque solertes sunto, ne scan- 

dalo sint hominibus... ». Addatur, quod hoc mutuum auxilium tam perspicue 
ad exigentias Evangelii pertinet, quod christifideles omnino in eo excellant 
oportet. 

Ad n. 25: De pace firmanda. Etiam in hoc numero optima dicuntur de 
bellis vitandis et de pace firmanda. Iudicium de usu armorum, quorum 
effectus maiores sunt quam qui aestimari possint ac proinde ab hominibus 
rationabiliter temperari nequeunt, videtur cautis verbis enuntiatum. Iudicium 
autem de armis nuclearibus, ut praesertim ad hoc genus armorum pertinenti¬ 
bus, alius ordinis est. Hoc iudicio enim iudicatur de dato concreto quod evo¬ 
lutionis adhuc incognitae est capax; iudicat enim de armis nuclearibus uti 
nunc sunt. Propterea in textu aliquo verbo apparere debet, quod iudicium 
valet de armis nuclearibus in nostris concretis circumstantiis. Quod fieri 
potest per separatam enuntiationem post iudicium generale e. g.: ... Haec sine 
dubio valent de armis nuclearibus, quae in nostris diebus sunt facta. 

Quando dicitur, quod omnes conatus honesti sunt faciendi, ut arma 
nuclearia vel alia similia roboris perniciosi omnino extirpentur et suppri¬ 
mantur, quaeri potest num haec conclusio inevitabiliter ex praecedentibus 
consequatur, ita ut animadversiones sint superflua de determinatis conditio¬ 
nibus. A. v. quaeri potest num adsit obligatio hoc etiam facere unilateraliter. 


111 

QUIDAM exc.mi PATRES CONCILIARES EX MADAGASCAR 

Pag. 26, lin. 22: Vita oeconomica et socialis hodierna valde tendit ad 
unionem in societatem (socialisatio); hic motus homines inducit ad domi¬ 
nium acquirendum motuum inconsultorum (instincts) in utilitatem et cae¬ 
cum amorem sui. Necessarium autem est monere quod oportet ut homines 
in istos motus dominentur ut serviant plenae adeptioni perfectionis personae 
humanae. Ita faciendo Concilium clariorem reddet hanc ideam hodie vigen¬ 
tem, ex quo fiet ut homines arceantur a periculo sese committendi caece motui 
« socialisationis ». 

In vita oeconomica et sociali exsistit motus illam submittendi personae 
humanae; hic alter motus complet motum socialisationis. Hic motus quem 
« personalisationis » appellare possumus, manifestatur plus minus clare in 
aspiratione ut ordinatio rerum sit homine digna; necessarium est illum expli- 
citius exprimere. Unde haec additio proponitur: Post verbum « aspirant » 
addere: « quae aspiratio non tantum ad abundantiam bonorum est, sed 
etiam ad “ personalisationem ” vitae oeconomicae et socialis ». 

Pag. 27, linn. 17-18: Ecclesia non ligatur alicui definito systemati oeco¬ 
nomico; proprium est autem uniuscuiusque populi ut sibi det ordinem cer¬ 
tum pro producendis et distribuendis bonis temporalibus. Utile tamen est 
ut Concilium in mentem revocet generaliora principia quorum in systemati¬ 
bus oeconomicis ratio haberi debet. Ad hoc faciendum non sufficit in men- 

tem revocare naturam et finem illorum bonorum, quae est ut inserviant 
utilitati et unitati hominum; necessarium quoque est in memoriam revocare 
naturam simul personalem et socialem hominum. Unde haec modificatio 
proponitur: Post verbum « adaptandae sunt » scribatur ut sequitur: « ita 
tamen ut semper conformes sint naturae personali et sociali hominis, simul 
ac naturae et finibus illorum bonorum ... ». 

[ Subscripserunt ] J. Wolff, arch. Diego-Suarez; A. Messmer, ep. Ambanja; 
M. Canonne, ep. Tulear; R. Claude, ep. Antsirabe; J. Rakotomalala, arch. Tanana- 
rive; J. David, ep. Majunga; J. Puset, ep. Tamatave; A. Martinez, ep. Tsiroano- 
mandidy; G. Romanantoanina, arch. Fianarantsoa; F. Vollaro, ep. Ambatondra- 
zaka; A. Tsiahoana, ep. tit. Abtugni; F. Rajaonarivo, ep. Miarinarivo. 

Exc.mus P. D. Pericles Felici, arcli. tit. Samosatensis, Ss. Con¬ 
cilii secretarius generalis-. 

Congregationem generalem 120 moderabitur em.mus ac. rev.mus 
D. card. Leo Ioseph Suenens, arcli. Mechliniensis-Bruxellensis. 

Audite, Patres ornatissimi! Penes Archivum Secretum Vaticanum 
parata est expositio documentorum quae respiciunt Concilia Oecume- 
nica. Omnes Patres, et Periti et alii, possunt hanc expositionem visitare 
cunctis diebus, excepta Dominica forsan, horis pomeridianis, ab hora 
scii. 16 ad horam 19. Ingressus est in « Cortile dei Belvedere » in Va¬ 
ticano. Omnibus diebus praeter festivos, ab hora 16 ad horam 19. 

En, Patres, nomina eorum qui verbo uti postulaverunt circa schema 
de accommodata renovatione vitae religiosae : Em.mi ac rev.mi DD. 
cardd. Iacobus de Barros Camara, arch. S. Sebastiani Fluminis lanuarii; 
Ernestus Ruffini, arch. Panormitanus in Italia; Paulus Richaud, arch. 
Burdigalensis in Gallia; Iulius Dopfner, arch. Monacensis et Frisingensis 
in Germania; Ioannes Landazuri, arch. Limanus in Peruvia; Leo Ioseph 
Suenens, arch. Mechliniensis-Bruxellensis in Belgio; Augustinus Bea; 
deinde, nomine plurium, exc.mi DD. Andreas Charue, ep. Namurcensis 
in Belgio; rev.mus P. Anicetus Fernandez, sup. gen. O.P.; exc.mus 
D. Petrus Moors, ep. Ruremondensis in Neerlandia; rev.mus P. Anasta- 
sius a Ss.mo Rosario, sup. gen. Ordinis Fratrum Discalceatorum Bea¬ 
tae Mariae de Monte Carmelo; exc.mi DD. Andreas Sol, ep. eoad. Am- 
boinaensis in Indonesia; Pacificus Perantoni, arch. Lancianensis in Ita¬ 
lia; Victor Sartre, arch. tit. Beroensis; Richardus Guilly, ep. Georgiopo- 
litanus in Guyana Britannica; rev.mus P. Iosephus Buckley, sup. gen. 
Societatis Mariae (Maristi); exc.mi DD. Dominicus Athaide, arch. Agraen- 
sis in India; Gerardus Huyghe, ep. Atrebatensis in Gallia; rev.mi PP. 
Hofier, sup. gen. Societatis Mariae (Marianisti); Germanus Lalande, 
sup. gen. Congregationis a Sancta Cruce; exc.mus D. Iacobus Carroll, 
ep. aux. Sydneyensis in Australia. 

Deinde, nomine tantum proprio: exc.mi DD. Franciscus Simons, 

ep. Indorensis in India; Petrus Canisius van Lierde, vic. gen. Summi 
Pontificis pro Civitate Vaticana; Ioseph DIAvack, arch. tit. Leontopoli- 
tanus in Pamphylia; Adam Kozlowiecki, arch. Lusakensis in Rhodesia 
Septemtrionali; Antonius Baraniak, arch. Posnaniensis in Polonia. 


MODI * 

a Patribus conciliaribus propositi 

A SECRETARIATU AD UNITATEM CHRISTIANORUM FOVENDAM EXAMINATI 

Caput II 

De Oecumenismi exercitio 
1 - RELATIO 

Die 6 octobris anni 1964 factae sunt suffragationes de partibus ca¬ 
pitis II De Oecumenismo, cum sequenti exitu. 


Trima suffragatio, de numeris 5-6 

Praesentes votantes ..2166 

Placet.. . 2120 

Non placet. 46 

Vota nulla. 0 

Secunda suffragatio, de numero 7 

Praesentes votantes.2168 

Placet. 2076 

Non placet. 92 

Vota nulla. 0 

Tertia suffragatio, de numero 8 

Praesentes votantes.2166 

Placet.1872 

Non placet.292 

Vota nulla. 2 

Quarta suffragatio, de numeris 9-12 

Praesentes votantes.2161 

Placet. 2099 


* Huiusmodi fasciculus Patribus distributus fuit in congregatione generali 
CXIX die 10 novembris 1964. 

Non placet. 62 [3] 

Vota nulla. 0 

De integro capite II facta est suffragatio, die 7 octobris anni 1964: 

Praesentes votantes.2174 

Placet. 1513 

Non placet. 32 

Vota nulla. 5 

Placet iuxta modum.364 


Integrum ergo caput, cum omnibus suis partibus, est igitur a Con¬ 
cilio approbatum. 

Omnes modi, nullo excepto, a subcommissione, praeside exc. Helm- [4] 
sing, a Patribus Secretariatus delegato, examinati sunt, et deinde relatio 
huius subcommissionis in sessione plenaria Secretariatus disceptata et 
approbata est. 

Magna pars modorum numerum 8 respicit: rogatur praesertim ut 
determinetur auctoritas episcopalis, cui competat decernere de commu¬ 
nicatione in sacris. Serio studio solutionem invenimus, quae omnibus 
Patribus satisfaciat. Notandum insuper est incisum de communicatione 
in sacris solummodo principia generalia determinare intendere, quae 
principia ceteroquin in « modis » a nemine Patrum sunt negata. De ulte¬ 
riore explicatione et applicatione horum principiorum in Directorio 
oecumenico a Secretariatu praeparando agendum erit. 

2 - MODI [5] 

a Patribus Conciliaribus propositi 
circa Caput II 
Decreti de Oecumenismo 

AD NUMERUM 3 

1 — Proponitur ut titulus: « De Oecumenismi Catholici Exercitio ».* 

R. — Titulus concordare debet titulo capitis primi. 

2 — Pag. 14, linn. 1-6: Duo Patres rogant ut explicitius dicatur oecu¬ 

menismi exercitium imprimis ad episcopos spectare, subordi- 
nate ad fideles. 


* Ubi non indicatur numerus Patrum qui modum proposuerunt, intelligitur 
modum illum ab uno tantum Patre propositum esse. 

[5] R. — Iam dictum est in capite primo, pag. 9, linn. 3-4 et pag. 10, 

linn. 14-16, munus episcoporum esse promovere et dirigere oecu- 
menismi exercitium. 

3 — Pag. 14, lin. 3: Addatur «sive in incoeptis apostolicis et cari- 

tativis » post « afficit ». 

R. — Hoc iam aliquo modo innuitur in eadem linea per verba «in 
vita christiana quotidiana» et explicite in numero 12 eiusdem 
capitis tractatur. 

4 — Pag. 14, lin. 4: Minus placet expressio «fraterna coniunctio », 

cum sermo est de fratribus seiunctis. 

R. — Separatione non obstante, omnes in Christum credentes remanent 
fratres. 

AD NUMERUM 6 

5 — Pag. 14, lin. 9: Post «versus unitatem» addatur «Christiano¬ 

rum ». 

R. — Ex contextu apparet hic agi de motu oecumenico ad unitatem 
omnium christianorum. 

[6] 6 — Pag. 14, lin. 10: loco « reformationem » dicatur « renovationem » 

(4 Patres). 

R. — Expressio « reformatio » in documentis ecclesiasticis saepius in¬ 
venitur (cf. Cdnciliorum Oecumenicorum Decreta [Herder 1962], 
ad vocem « reformatio Ecclesiae ». 

7 — Pag. 14, linn. 12-15: Phrasis «si ... minus accurate servata fue¬ 

rint» non sufficienter veritatem Ecclesiae servare videtur (113 
Patres ). 

R. — Textus est valde prudens, etenim dicitur: si minus accurate 
servata fuerint. 

8 — Pag. 14, linn. 13-14: Periculosa videtur distinctio inter depo¬ 

situm fidei et fidei enuntiandae modum sine ulla ulteriore expli¬ 
catione (111 Patres). 

R. — Necessaria est distinctio, quia fides ipsa semper accurate ser¬ 
vata est. 

9 — Pag. 14, linn. 16-22: Phrasis sonat ac si in praeterito nulla ad¬ 

fuerint in Ecclesia incoepta renovationis (92 Patres). 

R. — Ex contextu sufficienter apparet hic agi de hodiernis modis 
renovandae Ecclesiae. 

10 — Pag. 14, lin. 20: Addatur « profundior penetratio fidelium de 
necessitate caritatis evangelicae erga omnes fratres seiunctos ». 
R. — De illo spiritu oecumenico agit totum decretum. 

AD NUMERUM 7 


[ 6 ] 


11 — Pag. 14, lin. 24: Non placet vox «conversio» (2 Patres). 

R. — Agitur de interna conversione, quae est expressio traditionalis 
theologiae spiritualis christianae. 

12 — Pag. 14, lin. 27: Post «mansuetudinis» addatur «alacritatis in 

serviendo ». 

R. — Hoc superfluum videtur. 

13 — Pag. 14, linn. 28-32: Deleatur citatio ex Ep. a.d Ephesios, quae 

de concordia inter fideles agit. 

R. — In hoc numero agitur de catholicis. 

14 — Pag. 15, linn. 4-8: 133 Patres rogant ut simpliciter deleatur con- [7] 

fessio culparum. 

R. — Expunctio illius incisi esset mutatio essentialis in textu iam 
approbato. 

15 — Pag. 15, linn. 4-8: 25 Patres postulant ut confessio culparum 

modo cautiori exprimatur. 

R. — Confessio iam caute exprimitur in textu; ceteroquin aperte de¬ 
clarata est a S.S. Paulo VI in oratione ad Observatores, die 
17 oct. 1963 habita ( UOsservatore Romano, 19 oct. 1963). 
Confer etiam responsum ad animadversiones circa pag. 7, lin. 17. 

16 — Pag. 15, linn. 4-6: Testimonium 8. Ioannis in Evangelio non 

ad peccata adversus unitatem applicatur {11 Patres). 

R. — Allusio S. Ioannis generalis est et universalis, et apte applicatur 
culpis contra caritatem et unitatem. 

17 — Pag. 15, lin. 9: Post « christifideles» addatur «et instituta ec¬ 

clesiastica ». 

R. — Hoc iam in numero 6 provisum est. 

18 — Pag. 15, lin. 12: Post «fraternitatem» addantur verba «et uni¬ 

tatem in Trinitate ». 

R. — Videtur non esse necessarium. 


AD NUMERUM 8 

19 — Pag. 15, lin. 19: Loco «Ecclesiae unitate» dicatur «Christia¬ 

norum unitate ». 

R. — Expressio in textu est adaequata; de cetero reperitur in Missali 
Romano. 

20 — Pag. 15, lin. 20: Deleatur citatio S. Ioannis, quia unitas fidei 

iam in Ecclesia datur. 

[ 7 ] 


[ 8 ] 


R. — Citatio illa universaliter adhibetur in oratione pro unitate Chri¬ 
stianorum. 

21 — Pag. 15, lin. 17: Displicet expressio «oecumenismus spiritua¬ 

lis » (11 Patres). 

R. — Etiamsi non ubique adhibetur expressio illa, omnino apta est 
et in textu bene explicatur. 

22 — Pag. 15, linn. 21-28; 4 Patres postulant ut textus deleatur. 

R. — Hoc esset expunctio essentialis in textu iam approbato. 

23 — Pag. 15, linn. 21-27: 7 Patres rogant ut textus cautiori et stric¬ 

tiori modo reficiatur. 

R. — Omnino caute proceditur in textu, dicitur enim: «in quibus¬ 
dam peculiaribus rerum adiunctis ». 

24 — Pag. 15, linn. 21-27: 3 Patres postulant ut de legitima auctori¬ 

tate explicite mentio fiat. 

R. — Alibi iam provisum est: pag. 9, linn. 3-4; pag. 10, linn. 14-16. 

25 — Pag. 15, lin. 23: Non placet «immo et optandum» (5 Patres). 
R. — In illis determinatis circumstantiis, de quibus agit textus, ex¬ 
pressio illa videtur opportuna. 

26 — Pag. 15, linn. 29-36: Textus supprimendus est {18 Patres). 

R. — Expunctio totius incisi esset substantialis mutatio textus iam 
approbati. 

27 — Pag. 15, linn. 29-36: Clarius definiatur quid sit communicatio 

in sacris (7 Patres). 

R. — In libris theologicis communicatio in sacris communiter non est 
notio univoca: se refert directe ad participationem in sacramen¬ 
tis, in obliquo autem ad participationem in quolibet cultu. Non 
alio modo de communicatione in sacris loqui intendit decretum 
de Oecumenismo. 

28 — Pag. 15, linn. 29-36: 8 Patres postulant ut textus modo valde 

strictiori formuletur; 1 Pater, econtra, rogat ut textus largio¬ 
rem communicationem in sacris commendet. 

R. — Videtur exinde servandum esse textum approbatum. 

29 — Pag. 15, linn. 29-36: Detur in textu longior explicatio princi¬ 

piorum generalium necnon casuum in quibus communicatio in 
sacris legitima est (2 Patres). 

R. — Ulteriores explicationes potius dabuntur in directorio generali 
a Secretariatu ad Christianorum unitatem fovendam exarando. 

30 — Pag. 15, linn. 34-35: Multi modi praecisionem de auctoritate 

episcopali postulant. 212 Patres, diversis viis, petunt ut appli- 

catio principiorum Conferentiis Episcopalibus reservetur; 76 [ 9 1 

Patres eorumdem applicationem reservare volunt iudicio Sanctae 
Sedis; 3 Patres desiderant ut tam auctoritas Sanctae Sedis quam 
auctoritas Conferentiae Episcopalis in principiorum applicatione 
partem habeant; 2 Patres idem de Sancta Sede et de Ordinario 
loci volunt; 5 Patres maiorem claritatem de competente aucto¬ 
ritate desiderant; 2 Patres petunt ut simpliciter dicatur commu¬ 
nicationem in sacris reservari «competenti auctoritati ecclesia¬ 
sticae », vel etiam «Ordinario loci»; 1 Pater insistit ut nihil 
in textu mutetur, et specifice ut applicatio principiorum non 
dicatur reservari Conferentiae Episcopali; tandem 1 Pater pro¬ 
ponit ut post verba « auctoritas episcopalis » addatur « consilio 
inito cum aliis episcopis eiusdem regionis ». 

R. — Ut omnibus generatim animadversionibus satisfiat, sequens pro¬ 
ponitur textus mutatio in linn. 34-36: «De modo concreto agen¬ 
di, attentis omnibus circumstantiis temporum, locorum, et per¬ 
sonarum, prudenter decernat auctoritas episcopalis localis, nisi 
aliter a Conferentia Episcopali, ad normam propriorum statu¬ 
torum, vel a Sancta Sede statuatur ». 

31 — Pag. 15, lin. 36: Addatur nova phrasis: «Participare tamen 

cibum eucharisticum cum fratribus seiunctis non licet, salvis 
praescriptis in capite tertio, de Orientalibus » {24 Patres). 

1 Pater huic additioni haec verba adiungere vult: « et ex¬ 
cepto matrimonio in facie Ecclesiae Catholicae celebrato cum 
dispensatione ab impedimento mixtae religionis ». 

R. — Modus 24 Patrum videtur non esse accipiendus rationibus se¬ 
quentibus: 

1) Agitur in capite secundo et speciatim in numero 8 de 
principiis generalibus ad universalem Ecclesiam applicandis; 

2) Modus suggerere posset, et quidem periculose, licitum 
esse, eucharistia excepta, in aliis sacramentis et ritibus par¬ 
ticipare; 

3) Directorium generale ulteriores explicationes continere 
debet. 

32 — Pag. 15, linn. 34-36: Plures Patres rogant addere textui cautio¬ 

nes et monitiones, ne ex praxi alicuius communicationis in sa¬ 
cris fideles in scandalum, indifferentismum vel relativismum ca¬ 
dant ( 112 Patres). 

R. — Ad hoc praecise in linn. 35-36 dicitur: attentis omnibus cir¬ 
cumstantiis temporum, locorum et personarum ». 


27 

[ 10 ] AD NUMERUM 9 

33 — 2 Patres rogant totalem suppressionem numeri. 

R. — Talis expunctio esset mutatio substantialis in textu approbato. 

34 — Pag. 16, lin. 2: loco «cultualis » dicatur «liturgicae ». 

R. — Potius servatur «cultualis » propter extensionem ampliorem 
conceptus. 

35 — Pag. 16, lin. 5 «Par cum pari» vel deleatur ( 4 Patres) vel alio 

modo exprimatur, v. gr. « modeste et sincere », « fraternaliter » 
(2 Patres). 

R. — Expressio illa retinenda est, quia est conditio essentialis omnis 
dialogi, et ceteroquin sumitur ex Instructione S. Officii «Eccle¬ 
sia catholica », ut in notis indicatur. 

36 — Pag. 16, lin. 6: Post «vere periti sint» addatur «et obedien- 

tes principiis et normis... » (3 Patres), « et virtute et doctrina ex¬ 
cellant » (1 Pater), «cum licentia Ordinarii loci» (1 Pater), 
«non sine expressa episcopi auctorizatione» (1 Pater), «et Sanc¬ 
tae Sedis vigilantia» (1 Pater). 

R. — Illis omnibus modis videtur sufficienter provisum in textu, scii. 
« sub praesulum vigilantia, vere periti sint». 

37 — Pag. 16, lin. 7: Loco «Commissionis» ponatur «Ecclesiae». 
R. — Mutatio accipitur. 


AD NUMERUM 10 

38 — Pag. 16, linn. 11-12: Verba « sensu oecumenico » deleantur, quia 

non sunt satis determinata et possent male intelligi (113 Patres), 
vel dicatur «impartialiter» (1 Pater), aut «etiam sub aspectu 
oecumenico» (1 Pater). 

R. — Accipitur ultimus modus: «etiam sub aspectu oecumenico». 

39 — Pag. 16, lin. 21: Loco «ut usque accuratius» dicatur «ut ac¬ 

curate ». 

R. — Mutatio non videtur necessaria. 

[ 11 ] 40 — Pag. 16, lin. 14: Verba «non polemica» deleantur ne male 
intelligantur {113 Patres) vel dicatur alio modo, v. gr. «non 
polemice » (3 Patres). 

R. — Accipitur mutatio sequens: «non polemice». 

41 — Pag. 16, lin, 16: Deleatur «formatio», ut vitetur repetitio 
(2 Patres). 

R. — Visum est melius esse servare textum. 

42 — Pag. 16, linn. 18-20: Deleatur textus, quia omnia iam subaudiun- [1*3 

tur in praecedentibus (2 Patres). 

R- — Videtur tamen necessaria allusio ad activitatem missionalem 
Ecclesiae, propter peculiares conditiones in quibus versatur in 
re oecumenismi. 

43 — Pag. 16, linn. 19-20: Post «fructus » addatur «necnon difficulta¬ 

tes et pericula» (3 Patres). 

R. — In textu vox « quaestiones » difficultates et pericula includit. 

AD NUMERUM 11 

Pag. 16, linn. 21-23: Rogatur ut adhuc clarius loquatur de in¬ 
tegritate et veritate doctrinae (3 Patres). 

De hoc argumento agitur sufficienter et omnino clare in lin. 23-26. 

Pag. 16, lin. 22: Loco «nullatenus obstaculum...» ponatur 
«talis sit ut faveat dialogo». 

Textus servatur quia expositio veritatis non potest constituere 
obstaculum pro dialogo. 

Pag. 16, lin. 24: Dicatur «oecumenismo catholico». 

Textus videtur esse servandus. 

Pag. 16, lin. 29: Post «theologi catholici» addatur «virtute 
et sanctitate praediti» (1 Pater), vel «ab auctoritate approbati» 

(3 Patres). 

In ipso textu dicitur «doctrinae Ecclesiae inhaerentes»; cae- 
teroquin de his alibi sufficienter provisum est. 

Pag. 16, lin. 32: Post «debent.» addatur nova phrasis: «In [12] 
comparandis doctrinis meminerint existere ordinem seu “ hie- 
rarchiam ” veritatum doctrinae catholicae, cum diversus sit ea¬ 
rum nexus cum fundamento fidei christianae ». Maximi momen¬ 
ti enim esse videtur pro dialogo oecumenico, ut tum veritates 
in quibus christiani conveniunt, tum illae, in quibus differunt, 
potius ponderentur quam numerentur. Quamvis procul dubio 
omnes veritates revelatae eadem fide divina tenendae sint, mo¬ 
mentum et « pondus » earum differt pro nexu earum cum histo¬ 
ria salutis et mysterio Christi. 

Accipitur modus. 

AD NUMERUM 12 

50 — Pag. 17, lin. 1: Proponitur additio alicuius textus, in quo agitur 
de difficultatibus suscitatis a sectis, praesertim apud minus ex¬ 
cultos (3 Patres). 


44 — 

R. — 

45 — 

R. — 

46 — 
R. — 

48 —- 

R. — 

49 — 

[ 12 ] R. 

51 


R. 

52 

R. 


53 
R. 

54 

[ 13 ] R. 

55 

R. 

56 

R. 

57 

R. 

58 

R. 

59 

R. 


— Hoc videtur potius pertinere ad Conferendas Episcopales diver¬ 
sarum regionum. Etiam in Directorio Generali, a Secretariatu 
exarando, sermo erit de proselytismo. 

— Pag. 17, lin. 6: Loco expressionis «Christi Servi vultum» 
aliae proponuntur: «Christi Servi Patris sui vultum» {12 Pa¬ 
tres), « Christi, qui non ministrari sed ministrare venit, vul¬ 
tum» ( 1 Pater), «Christi generis humani Salvatoris» (1 Pater), 
« Christi Servi Jahve vultum » (2 Patres). 

— Omnibus perpensis videtur melius esse servare textum. 

— Pag. 17, linn. 8-9: Deleantur verba «in regionibus praesertim ubi 
evolutio... peragitur», quia aliquantulum iniuriosa videntur 
(3 Patres). 

— Textus non videtur afferre iniuriam illis nationibus, sed in me¬ 
moriam revocare peculiarem responsabilitatem Christianorum er¬ 
ga illas. 

— Pag. 17, lin. 10: Addatur « sive in principiis iuris nationalis... ». 

— Numerosae determinationes in textu iam allatae sufficere vi¬ 
dentur. 

— Pag. 17, lin. 11: Addatur «scholas confessionales non impe¬ 
dire verum oecumenismum ». 

— Hoc pertinet potius ad Decretum De Scholis Catholicis. 

— Pag. 17, lin. 14: Addatur allusio ad «persecutiones religiosas» 
(1 Pater) vel ad «atheismum militantem» (2 Patres). 

— Hoc pertinet potius ad Declarationem De Libertate Religiosa. 

— Pag. 17, linn. 14-17: Proponitur additio novi textus de eodem 
argumento. 

— Propositio nil novi addit, nec videtur necessaria. 

— Pag. 17, lin. 17: Addatur aliquid de periculo proselytismi vel 
indifferentismi. 

— Supra sufficienter provisum est. De proselytismo Directorium 
generale loquetur. 

— Pag. 17, lin. 17: Addatur «Ecclesiae filii ad indicationes hie- 
rarchiae attendant...». 

— Iam sufficienter provisum est in praecedentibus. 

— Pag. 17, ad calcem: Proponitur additio de directoriis a Confe¬ 
rentia Episcopali uniuscuiusque nationis exarandis {36 Patres). 

— De Directorio generali a Secretariatu exarando mentio facta est 
pluries in relationibus a card. Bea praelectis; haud facile est 
de directoriis specialibus in Decreto iam agere. 



CONGREGATIO GENERALIS CXX 


421 


3 - EMENDATIONES ADMISSAE 
secundum Modos Patrum conciliarium 

1 — Pag. 15, linn. 34-36: Phrasis sic sonat: «De modo concreto agen¬ 

di, attentis omnibus circumstantiis temporum, locorum, et per¬ 
sonarum, prudenter decernat auctoritas episcopalis localis, nisi 
aliter a Conferentia Episcopali, ad normam propriorum statu¬ 
torum, vel a Sancta Sede statuatur ». 

2 — Pag. 16, lin. 7: « revera Ecclesiae catholicae condicio ». 

3 — Pag. 16, linn. 11-12: «oportet etiam sub aspectu oecumenico, 

ut...». 

4 — Pag. 16, lin. 14: «elaborata, non polemice, ...». 

5 — Pag. 16, lin. 32: Post vocem «debent.» habetur nova phrasis: 

«In comparandis doctrinis meminerint existere ordinem seu 
“ hierarchiam ” veritatum doctrinae catholicae, cum diversus sit 
earum nexus cum fundamento fidei christianae ». 


QUAESITUM 

An placeat expensio facta a Secretariatu circa modos caput secun¬ 
dum schematis Decreti de Oecumenismo respicientes. 

Secretarius generalis : Nunc, Patres, transeamus ad suffragandos mo¬ 
dos, a Patribus conciliaribus propositos, a secretariatu ad unitatem Chri¬ 
stianorum fovendam examinatos, circa cap. II schematis de oecumenismo, 
quod inscribitur de Oecumenismi exercitio (est error in involucro fa¬ 
sciculi). Videatis pag. 14: [cf. supra\. 

Responsio duplex tantum esse potest: placet vel non placet. Tertia 
non datur. Gratias. 

PATRUM ORATIONES 
(De accommodata renovatione vitae religiosae) 

1 

Em.mus P. D. IACOBUS card. DE BARROS CAMARA 
Archiepiscopus S. Sebastiani fluminis lanuarii 

Venerabiles Patres, 

In nomine 103 episcoporum Brasiliae, qui subsignaverunt hanc in¬ 
terventionem, loquar. 1 Schema in genere placet. Rationes intrinsecae: 
in se habet, ut videbimus, unde placeat; rationes extrinsecae: religiosis 
placet, saltem iuxta modum! 

A) Animadversiones quoad materiam : 1 . Hoc schema propositionum 
certe in melius emendatum est! Notabiles partes, fere ex novo confectae, 
respiciunt praesertim oboedientiam et castitatem, quae Consilia eamdem, 
immo maiorem amplitudinem obtinuerunt ac religiosa paupertas. 

2. Hoc schema nostrum supponit: Cap. IV schematis de Eccle¬ 
sia, ubi de fundamentis dogmaticis et theologicis vitae religiosae agitur; 
et cap. II schematis de pastorali episcoporum munere, ubi de religio¬ 
sorum apostolatu externo loquitur. 

3. Hoc schema est tractatio generalis ... 2 ; ad quaestiones particu¬ 
lares, alicui commissioni post-conciliari reservandas, non descendit; sed 
principia secundum quae haec post-conciliaris commissio agere debet, 
certe tradet! 

4. Elementa potiora quae possent textum ditiorem reddere, haec 
sunt: a) melius determinare auctoritatem competentem pro reforma¬ 
tione, ne anarchismum habeamus!... 3 b) aliquid dicere de necessitate 
vitae religiosae in Ecclesia ne episcopi appareant oppugnatores religio¬ 
sorum sed praesertim ut appareat momentum vitae religiosae in Eccle¬ 
sia! c) de reditu ad pristinum fervorem deque notione praeteriti et prae¬ 
sentis ut habeatur accommodata renovatio; d) de religiosorum varie¬ 
tate tuenda ut manifestatione charismatum in Ecclesia; e) de necessi¬ 
tate ut haec auspicata renovatio non modo Regulas et Constitutiones 
attingat, sed etiam preces, sororum praesertim; quae preces debent ad 
liturgicum et renovatum spiritum adaptari; /) clare aliquid dicere: de 
religionibus non clericalibus, praesertim de fratribus docentibus; de 
Institutis Saecularibus quae sunt manifestatio Spiritus nostri temporis 

propria, licet omnis religio quadam perennitate gaudeat in Ecclesia! 
g) quaedam practice suggerere ad reintegrationem conversorum fratrum 
in vita communitatis, ita v. g.: de loco eis assignando in communi¬ 
tate ... 4 ; de officiis eis assignando cum responsabilitate plena coram fra¬ 
tribus ... 5 ; de participatione, ut membra perfecta, in vita communitatis, 
praesertim in capitulis conventualibus; de instructione illis necessario 
tradenda. Hoc modo, vel similibus modis, hodie languescentes « con¬ 
versi » iterum florerent et non tantum possent ad pristinam laicorum 
redire figuram, sed officia multa explere tum intra septa monasterii, 
tum extra, praesertim ut catechistae et diaconi, h) de necessitate, de¬ 
mum, excitandi conferentias Superiorum Maiorum in omni natione 
deque ipsius necessaria coniunctione cum episcopali conferentia ut te¬ 
stimonium unitatis Ecclesiae clarius appareat etiam in unitate cleri! 

Alia de animadversionibus quoad formam scripto tradam , 6 Dixi. 


In textu scripto tradito-. 1 deest. 2 (alicui videtur forsan nimis genera¬ 
lis!). 3 (cf. n. 3). 4 (non ultimi, sed post S. Ordine insignitos!...). 

5 (et non exerceantur tantummodo circa viliora ministeria!). 

6 B) Animadversiones quoad formam. 

1. Titulus-, non amplius «De Religiosis» inscribitur sed «De accommodata 
renovatione vitae religiosae ». Tamen prior titulus est praeferendus quia in sche¬ 
mate non loquitur tantummodo de renovatione et terminus « religiosus » expostu¬ 
latur a termino « laicus » alio in schemate, iam consecrato (cf. De apostolatu lai¬ 
corum). 

Nota denique: «de accommodata»: cui accommodatur?... de accommodata 
vel de accommodanda?... conclusio: auferatur! 

2. « generaliora » (pag. 9, lin. 12) dicatur: « generalia » quia postea dicitur 
« particularia », quae voces realiter opponuntur, non vero uti prostant in schemate. 

3. « a competente auctoritate » (pag. 9, lin. 16): competens auctoritas estne 
aliqua Commissio post-conciliaris? Dicatur quaenam sit haec competens auctoritas 
et dicatur, si possibile, quod non sit aeterna!... 

4. «Sancta Matre Ecclesia duce » pag.. 10, linn. 5-6): propositio haec est 
sonora sed parum dicit; auferatur! 

5. Christi sequelam » (pag. 10, lin. 7): quid est haec sequela Christi?... Estne 
Evangelium?... est Traditio?... 

6. « secundum Evangelium et Christi sequelam, attentis propositis... et spi¬ 
ritu Fundatorum » (pag. 10, linn. 6-9): forsan haec elementa non facile compo¬ 
nuntur, non in re, sed in oratione; nam proposita Fundatorum semper fuerunt 
« secundum Evangelium »! 

7. «natura». Natura vitae religiosae est unica: deleatur hoc verbum ne 
nimiae differentiae appareant inter Religiosos, sufficienter declaratae per verba quae 
sequuntur: « finis, spiritus ». 

8. « operandi et orandi »: memores illius « ora et labora » bene in theolo¬ 
gia dogmatica fundatum, dicatur: « orandi et operandi ». 

9. « requisitis et circumstantiis culturalibus, socialibus etc. » (pag. 10, n. 2). 
Semel at pro semper notare vellem saltem decem vicibus asseritur quod renovatio 
debet esse « condicionibus locorum et temporum accommodanda », hisce vel aequi- 
valentibus verbis, quod quidem exaggeratum videtur, praesertim cum de causis 
extrinsecis agatur. 

10. « Quapropter » (pag. 10, lin. 21): non inveniuntur aliqua nomina iam 
consecrata, v. g. Regula; vita et oratio ponuntur in eodem plano, tamen...; oratio 
accommodetur constitutioni de Liturgia. 

11. «Efficax... » (pag. 10, linn. 28-31): Auctoritas competens, qualis est? 
Auctoritas tantummodo moderatur activitatem singulorum? Numquam auctoritas 
sit post singulos sed ante singulos. 

12. N. 4 ponatur vel post n. 1 quia regula fundamentalis est, vel post n. 13, 
scii., memorando inutilis esse renovatio si ad exteriora restringitur. 

13. « sua vocatione » (pag. 11, lin. 5). Sua vocatione tantum uberrimos fruc¬ 
tus afferunt? Parum videtur! 

14. N. 6 inutilis videtur quia nihil novi dicit; aliqua repetit iam dicta in n. 4; 
non est repetendus parallelismus cum n. 5, nam de vita contemplativa necessario erat 
loquendum, quia exteriorismus apostolatus hodierni posset monachos praesentare 
ut obsoletos; si retinetur deleantur novissima verba « inde fit » et dicatur « Apo¬ 
stolatus et opera » et non « opera et apostolatus ». Ratio: actio operam praecedit. 

15. « Christum... virginem » (pag. 11, n. 7): Christum castum videtur me¬ 
lius! Virginitas est mulieris propria et virtus non est sed physica praerogativa! 
Postea de renovatione in castitate loquitur! 

16. «quamvis»... (pag. 11, n. 7). Non dicatur «quamvis» sed «utpote... 
degentes ». Ratio: haec degentia est motivum renovationis quod non bene apparet 
usu particulae «quamvis ». 

Religiosi, utpote in variis et in dies difficilioribus circumstantiis degentes, sese 
renovent in oboedientia, castitate et paupertate, ut speciali modo testificent prae¬ 
sentiam Christi oboedientis, casti et pauperis in hoc mundo: haec est modificatio 
quam suggerimus. 

17. « quam profitetur » (pag. 11, n. 8): inutilis videtur et iam dictum est 
(n. 7); dicatur de oboedientia aliquid positivum ex parte subditorum uti factum 
est ex parte superiorum. 

18. « castitas » (pag. 12, n. 9): « ab omnibus tamquam donum aestimanda 
est»: a quibus?... religiosis?... Christianis?... Omnibus hominibus?... castitas 
est revera « donum »?... ex iis quae sequentur a lin. 15 non videtur! 

19. « Cor... singulariter liberat » (pag. 12, n. 9): habemus in textu: « sin¬ 
gulariter... peculiare »: videtur nimis; potius quam liberare cor, dicatur cor dispo¬ 
nere ad... 

20. Ad n. 9. Connexiones istius n. 9 sunt potius in voce quam in re. 

21. « verbis Domini credant ». Quibus?... Non citantur! Nec bonum nec op¬ 
portunum videtur Religiosos exhortare ac si verbis Domini non crederent; ipsi qui 
Christi vestigia prementes a saeculo fugerunt! 

22. « ita fit » (pag. 12, lin. 20): haec propositio quam grammatici consecu- 
tivam appellant non bene aptatur textui. Dicatur potius quod castitas religiosorum 
erit responsio pseudo-scientiae impossibilitatem castitatis affirmanti, et ultimo loco 
ponatur, ne videatur ut finis religiosae castitatis. 

23. «et omnia quae... » (pag. 12, lin. 23-25). Ponantur haec verba post 
lin. 19 quia sensum citationis paulinae optime complent. 

24. « connubium a Deo conditum » (pag. 12, lin. 26). Nescio an sit theolo¬ 
gice certum hoc affirmare; forsan rectius esset dicere « a Deo volitum » vel, 
melius nihil dicere. Notare tandem debemus quod initur et non conditur connu¬ 
bium, salvo meliori iudicio! 

25. «cum naturam humanam radicitus afficiat» (pag. 12, lin. 30). Forsan 
melius esset declarare quo in sensu castitas « radicitus afficit humanam naturam », 
secus haec verba possent distrahi ad probationem theseos condemnatae in lin. 20 
istius paginae! 

26. De castitate (pag. 12, lin. 6-33) loquitur per integrum n. 9; tamen modo 
sat incompleto et negativo, nam de ipsa dicitur esse donum (?), corda liberare 
(effectus), esse signum bonorum caelestium, esse signum unionis Christi et Ec¬ 
clesiae, radicitus afficere naturam humanam (quomodo?... in quo?...); et adduntur 
duae exhortationes: corpus in servitutem redigant; pericula respuant! Parum vide¬ 
tur et... modo fere negativo! Exponantur potius elementa positiva! 

27. « haud sufficit superioribus subiici... » (pag. 12, lin. 37). Bene intelligo 
quid commissio dicere voluit per haec verba, sed: a) si principio attenditur in 
pag. 11 sub n. 8 exposito (« superior, vices Dei gerens »); b) si distinctio neces¬ 
sario facienda consideratur, forsan ad aliam formam est recurrendum, ita v. g. 
«ad paupertatem quod attinet, sodales non tantum licentiam a superioribus obti¬ 
nere queant, sed potius spiritu et re sint pauperes », vel alio simili modo. 

28. « in utilitatem... » (pag. 13, linn. 3-7). Forsan melius esset incipere a 
cooperatione inter diversas domus eiusdem provinciae, postea transire ad coope¬ 
rationem diversarum provinciarum eiusdem Instituti, ac tandem, per vocem 
« immo », ad cooperationem etiam extra ipsum Institutum, pro bono Ecclesiae 
et indigentium necessitatibus. 

29. « Ecclesiae » (pag. 13, lin. 4). De qua Ecclesia hic fit sermo? De Eccle¬ 
sia universali?... de aliqua Ecclesia particulari?... 

30. « immoderati lucri » (pag. 13, lin. 6). Nescio quomodo « pauperes spiritu 
et re » (cf. pag. 12, lin. 38) possint lucrum habere et ceteris de sua substantia 
dare. Oportet haec omnia bene ordinare ne appareat contradictio ne in terminis 
quidem! 

31. « si autem rerum adiuncta » (lin. 20, pag. 13). Haec restrictio non videtur 
bona, nam si « vita in communi » et « vinculum fraternitatis » unitatem sodalium 
expostulant, rationes extrinsecae (ideo accidentales) sunt tantummodo « impulsi- 
vae », numquam « motivae »: textus prior, sine restrictione et cum generica ex¬ 
pressione « curandum est » praeferendus esse videtur! 

32. « accommodata » (pag. 13, lin. 31). Accommodata, vel accommodanda?... 
Si accommodanda, a quo est accommodanda?... Non, evidenter, a solis causis extrin- 
secis (condiciones loci et temporis!). Si accommodata, citetur documentum! 

33. Forma latina n. 12 non videtur canonibus grammaticae conformis et 
quamvis idea sit clara, propositiones tamen sunt aliquo modo incertae et in¬ 
volutae. 

34. « tenentur (ad) vitam Ecclesiae participare » (pag. 15, lin. 10). Si reli¬ 
giosi sunt portio electa gregis Christi, evidenter ad vitam Ecclesiae participant; 

forsan dicendum esset « Omnia Instituta, ut potiora membra mystici Corporis 
Christi, incepta et proposita Ecclesiae, v. g. in re biblica, liturgica, sociali et oecu- 
menica, pro viribus fovere tenentur ». 

35. « Spiritus missionalis omnino servetur » (pag. 15, lin. 15). Servetur tan¬ 
tummodo?... Parum videtur! Dicatur « magis ac magis augeatur » quod erit religio¬ 
sae vocationi et voluntati Summi Pontificis magis consentaneum. 

36. Ad n. 17 (pag. 15, linn. 21-26). Non videtur opportuna nec pulchra haec 
mors languescentium Institutorum per aliquam veluti leucemiam, seu per defectus 
novitiorum: dicatur statim: «uniantur alii Instituto vel monasterio vegetiori 
quod fine et spiritu haud multum differat! ». Nihil proinde de prohibitione acci¬ 
piendi novitios (absoluta, in schemate) nihilque de causis excusantibus ab unione 
facienda (« si fieri possit ») sed non a morte subeunda! 


2 

Em.mus P. D. ERNESTUS card. RUFFINI 
Archiepiscopus Panormitanus 

Venerabiles Patres, 

Necessitas non habet legem. Competentes commissiones conciliares 
de religiosis in tribus schematibus egerunt necessitate quadam com¬ 
pulsi; sed dolendum est duo exinde incommoda consecuta esse, qui¬ 
bus, utinam, in schematum retractatione remedium afferatur! 

Primum incommodum. Propositiones ipsae, nunc disceptationi sub- 
iectae, speciem praeseferunt fragmentorum quae oportuit colligere quia 
locum aptum sive in schemate de Ecclesia sive in schemate de pastorali 
episcoporum munere non invenerunt. Quod quidem vitari potuisset 
si confectum esset peculiare schema quod omnia ad religiosos spectan¬ 
tia, etiam respectu Ecclesiae ac pastoralis episcoporum muneris, ordina¬ 
rim atque concinne comprehenderet. 

Secundum incommodum. Aliqua praetermissa sunt quae memo¬ 
randa erant. E. g.: nihil dicitur, quamquam ea nominantur, de Insti¬ 
tutis Saecularibus seu societatibus quarum sodales — etsi religiosi pro¬ 
prie non sint — christianae perfectionis adquirendae atque apostolatum 
plene exercendi causa in saeculo consilia evangelica profitentur... 1 

Profecto ea maximi sunt momenti et mirae efficacitatis pro aposto-. 
latu christiano nostris temporibus accommodato. 

Nolo sane conqueri sicut hesternis diebus plures Patres conque¬ 
sti sunt de propositionibus « ad activitatem missionalem Ecclesiae 
spectantibus »; attamen tacere non possum, ab iis qui secundum evan¬ 
gelica consilia vitam suam Deo consecrarunt iure exspectari saltem de- 

cretum sibi proprium, ne coram Ecclesia et coram ipso mundo ho¬ 
dierno inferiores appareant laicis, qui etsi caput integrum impleant 
in schemate de Ecclesia , peculiari decreto donati sunt. 

Qua universa animadversione praemissa, venio ad ea quae nobis 
in schemate proponuntur. 

1. Inscriptio De accommodata renovatione vitae religiosae hausta 
est ex decreto, de eadem re, a S. Congregatione Religiosis praeposita, 
obtenta venia et approbatione Summi Pontificis Pii XII, die 26 martii 
1956 edita... 2 

Ast in illo decreto dum celebratur « salutaris atque foecundus reno¬ 
vationis accommodatae statuum perfectionis motus, qui a maximo Con¬ 
gressu, anno sancto 1950 Romae habito, feliciter sumpsit initium », 
statim ita subiciuntur: «ut autem haec benefica renovatio et accom¬ 
modatio consulte ac ordinate procedat, in dies progrediatur, intentior 
fiat tutiusque diffundatur... » peculiares normae servandae sunt. Quae 
in unam facile constringi possunt, scii.: «Nihil decerni posse de reli¬ 
giosorum vita interna, de eorum condicione iuridica, de educatione 
atque formatione, inconsulta Sancta Sede », ad quam accommodatas 
renovationes referri ut adprobentur semper utile est, ne dicam neces¬ 
sarium. ludicium enim supremae in Ecclesia auctoritatis tantum abest 
ut incepta quaeque ad renovationem statuum perfectionis impediat vel 
cohibeat, ut etiam ad uberiores fructus in dies afferendos quam maxime 
iuvet; ita securius caveretur ne sub renovationis praetextu in vitam re¬ 
ligiosam cuiusvis Ordinis vel Congregationis unquam introducantur 
mutationes quae iter perfectionis acquirendae, secundum ipsorum vo¬ 
cationem difficilius efficerent. 

2. Praeceptum quod bis absolute in pag. 11 ponitur quodam tem¬ 
peramento — ut opinor — indiget. 

Etenim sub n. 5, linn. 7 s., legimus: « Instituta vitae contempla¬ 
tivae ... ipsa in ratione formaque vitae suae se se renovent ». Similiter 
sub n. 7, linn. 27 s.: « Religiosi sese renovent in oboedientia, castitate 
et paupertate quam professi sunt ». 

Mandatum tam firmum, dum supervacaneum est pro Ordinibus et 
Congregationibus religiosis quae a legitimis Moderatoribus opportune 
iam renovata sunt, inter sodales et alumnos provocare posset immo¬ 
derata renovationis postulata vel saltem effusa desideria. 

Prudentissima est de hac re hortatio Ss.mi D. nostri Pauli VI ad 
supremos Moderatores quarumdam familiarum religiosarum earumque 
sodales qui nuper Romam convenerant ad sui cuiusque Instituti Ca¬ 
pitulum Generale ... 3 . « Maximi momenti opus — inquit — in quo 
Capitula Generalia curas praecipuas ponere debent hoc est: ut Insti- 

tuti sui leges ad mutatas temporum condiciones assidue accommodent. 
Id tamen ita est procurandum, ut propria Instituti natura et disciplina 
indemnis servetur. Religiosa enim quaelibet familia suum peculiare 
munus habet, eidemque omnino necesse est ut fidelis permaneat... Nulla 
ergo disciplinae renovatio inducenda est, quae cum Ordinis vel Con¬ 
gregationis natura non congruat, aut a mente Conditoris quoquo modo 
discedat... » ... 4 

Haec sane gravissima verba suppleri nequeunt paucissimis quae in 
pag. 10, linn. 8 s., inveniuntur. 

Porro renovatio quae pag. 11, sub n. 5, Institutis vitae contem¬ 
plativae commendatur, non intelligo quorsum spectet. Pro certo ha¬ 
bendum est vitam contemplativam non parum differre a vita activa, 
quamvis vita religiosa essentialiter una sit. Proinde vehementer errare¬ 
tur si a religiosis vitae contemplativae exigerentur opera apostolatus 
quae cum eorum peculiarissima vocatione non congruunt. Ipsi enim ad 
gloriam Dei augendam et salutem animarum procurandam valde coope¬ 
rantur cum participent munus Ecclesiae orantis et adimpleant in carne 
sua quae desunt passioni Christi pro corpore Eius quod est Ecclesia... 5 

3. Ad consilia evangelica quod attinet, praeferendus mihi videtur 
ordo quem sequi solent religiosi utriusque sexus et S. Ignatius a Loyola 
in suis Exercitiis illustrat; nempe primum est votum paupertatis, secun¬ 
dum castitatis, tertium oboedientiae. De iis, quibus professio perfec¬ 
tionis christianae, praesertim religiosae, continetur, sapienter dixit Sum¬ 
mus Pontifex, feliciter regnans, in Allocutione supra laudata, quae in 
schema existimo inserenda esse, ut a Concilio Oecumenico solemniter 
confirmentur. 

E. g.: dum in textu, pag. 12, sub n. 10, agitur tantum de pauper¬ 
tate singulorum religiosorum propria, Sanctus Pater admonet non licere 
neglegere paupertatem, qua familia ipsa religiosa, seu totum corpus 
sodalium eniteat oportet: in aedificiis suis et quibusvis operibus, devi¬ 
tando cultum et ornatum nimis exquisitum et quidquid luxum redolet. 

Ad castitatem autem perfectam sincere profitendam non sufficit 
quod legitur in pag. 12, linn. 15-19, nimirum ut religiosi promissionem 
suam fideliter servare studentes, verbis Domini credant, Dei auxilio 
confisi, de propriis viribus ne praesumant atque corpus suum in servi¬ 
tutem redigant. 

Necesse est insuper, et quam maxime, ipsi ab omnium donorum 
datore, Beatissima Virgine intercedente, instanter effusis precibus im¬ 
plorent gratiam praestantissimam servandi, inter tot tantaque pericula, 
cordis et corporis munditiem, atque simul — ut iterum verbis utar 
Papae Pauli VI — diligentiore cura sensus custodientes nullum omnino 

locum dent, ne specie quidem cuiusdam desiderii cognoscendi scitu 
utilia vel amplificandi cultus humani, ... ». 

Demum vocatio religiosa, de qua est sermo in pag. 16, n. 20, fo¬ 
venda quidem est ut augeatur numerus sodalium religiosorum, sed ma¬ 
xima quoque cura adhiberi debet ut professi, qui dicuntur, vocationi 
suae sanctae fideles permaneant. 

Proh dolor! quot nostris diebus a statu religioso defecerunt! Mode¬ 
ratores igitur religiosorum omni ope adnitantur ut Instituta sua appa¬ 
reant et sint intus et foris non merae actionis apostolicae associationes, 
sed in primis verae et authenticae « scholae sanctitatis » ... 6 . Dixi. 


In textu scripto tradito : 1 cf. Pius XII, Const. Ap. 'Provida Mater, die 2 febr. 
1947: A.A.S., 39 (1974), pp. 114-124. 2 S. Congr. de Rei.: Normae dan¬ 

tur quoad conventus qui accommodatam statuum perfectionis respiciunt, 25 mart. 
1956: A.A.S., 18 (1956), pp. 295 s. 3 A.A.S., 56 (1964), pp. 568 ss. 

4 Paulus VI, ibid., pp. 569-570. 5 S. Paulus, Coi. 1, 24. 6 Cf. 

Pius XII, Epist. « Iis religiosis e Lusitania, qui interfuerunt Congressui, Oly- 
pane habito, de religiosae perfectionis statibus, 3 apr. 1958: A.A.S., 50 (1958), 
p. 315. 

3 

Em.mus P. D. PAULUS M. card. RICHAUD 
Archiepiscopus Burdigdensis 

Patres venerabiles, 

Hoc schema de religiosis, feliciter emendatum, praebet ... 1 disposi¬ 
tiones optimas, quae bene promittunt ad futurum, scii.: 

In n. 10, de paupertate collectiva et externa institutorum; item in 
n. 10, quoad possibilitatem pro sodalibus Congregationum religiosarum 
renuntiandi post professionem bonis patrimonialibus deinde acquisitis 
vel acquirendis, et sic habendi plenam facultatem colendi paupertatem 
quam profiteantur; in n. 11, de consilio dato ad unicam classem redu¬ 
cendi instituta mulierum; in n. 14, quoad institutionem doctrinalem et 
technicam religiosarum, necnon quoad earum instructionem in mores 
sociales hodiernas; tandem in n. 16, circa institutorum participatione bi- 
blica, sociali et oecumenica. 

Attamen, textus etiam emendatus vocat a me quasdam observationes: 

1. Quoad terminologiam, circa duo puncta: a) Novus titulus sche¬ 
matis sane melior apparet, sed, sicut prior, non caret aliqua ambiguitate. 
Oportet enim scire de quibus nunc volumus tractare. Vocabulum « reli¬ 
giosus », ut in anteriori textu, et etiam in formula nova « de renovatione 

vitae religiosae » non convenit pro omnibus quos hoc schema reapse in¬ 
tendit. Nam membra societatum cum vita communi et sine votis publi¬ 
cis non sunt religiosi in acceptione authentice tradita et multi in Insti¬ 
tutis saecularibus merito non volunt sese accipi ut religiosi. 

Ergo propono alium titulum, nempe « De christianis speciali modo 
ad Deum et ad animas deditis », et saltem rogo instanter ut tandem detur 
definitio bene accurata de religiosis. 

b) Distinctio allata in nn. 5 et 6 inter instituta vitae contempla¬ 
tivae et instituta vitae activae se praebet, libenter fateor, ut practica in 
ordine canonico et vera quoad statum, sed certo certius, ... 2 non respon¬ 
det exacte ad realitatem concretam , 3 nam omnes sciunt quod, ex una 
parte, religiosi contemplativi exercent etiam quamdam activitatem, etiam 
quandoque ab Ecclesia commendatam, et quod, ex alia parte, nullam ope¬ 
rationem apostolicam religiosi activi possunt producere sine aliqua an¬ 
tecedenti contemplatione vel oratione. Non possumus ignorare pericu¬ 
lum grave istius distinctionis, si schema de hoc puncto non addat expla¬ 
nationem, nam necesse est in nostris diebus favere vitam orationis atque 
etiam alicuius contemplationis inter laicos ipsos. 

2. Inspiratio huius schematis remanet adhuc nimis iuridica, etsi 
in schematibus de Ecclesia et de vocatione ad sanctitatem fuerunt me¬ 
rito enuntiata principia de consecratione religiosorum et aliorum in di¬ 
versis institutis ad Deum et ad salutem animarum. 

Quis potest legere nostrum textum sine aliquo stupore quando non 
invenit, etiam in prooemio et in n. 1, ullam minimam referendam ad Spi¬ 
ritum Sanctum qui a Christo missus fuit ad suggerenda omnia Evan- 
gelii praecepta ac consilia et qui manet, ut Amor, tanquam ipsum prin¬ 
cipium totius vitae religiosae, non solum in prima incitatione ad talem 
vitam amplectandam et in emissione votorum, sed etiam in omnibus 
activitatibus consecratorum, sive contemplativis, sive apostolicis, sive 
magni momenti exterioris, sive per infimas functiones? 

3. Clausura monialium, de quo agitur in n. 12, revera favet silen¬ 
tium et solitudinem vitae contemplativae, non debet tamen considerari 
ut separatio a mundo, sed potius ut praeservatio. 

Ergo quando necesse est quod moniales extra claustra adeant, non 
solum pro rationibus valetudinis, sed pro aliqua gestione vel informa¬ 
tione, sufficeret ut superiorissae ipsae, sine recursu ad Ordinarios, iam 
satis oneratos, sapienter possint permittere egressum temporalem mo¬ 
nialium extra clausuram. 

4 et ultimo. Unicam observationem addo, et pastoralem, ad regulas 
bene probatas in schemate de munere pastorali episcoporum. Absit a me 
aliqua recusatio contra exemptionem! 

Sed ad rectam ordinationem apostolatus in dioecesi per episcopum 
qui est successor apostolorum, videtur necessarium quod Instituta, prQ 
operibus suis propriis, non possint exercitium istius iuris agere extra 
illorum domus, nisi licentia expressa episcopi. 

Attamen puto valde exoptandam quamdam repraesentationem reli¬ 
giosorum in coetibus dioecesanis vel regionalibus circa evangelizationem. 

Exinde, schema sic emendatum mihi placet, sed iuxta modum. Dixi. 


In textu scripto tradito : 1 quasdam. 2 in concreto. 3 deest. 


4 

Em.mus P. D. IULIUS card. DOPFNER 
Archiepiscopus Monacensis et Frisingensis 

Venerabiles Patres, carissimi Fratres, 

Schema examinandum est in luce internae renovationis quam 1 Ec¬ 
clesia in hoc Concilio instituit. Etiam religiones quaerant oportet, quo¬ 
modo in hodierna mundi situatione ... 2 vocationi suae melius respondere 
possint. Non raro enim renovatio Ecclesiae a religionibus exordium 
sumpsit. Etiam hodie Ecclesia opus habet impulsu et vigore religiosorum 
vere charismaticorum . 3 Quaerimus ergo: Convenitne schema huic mo¬ 
mento religionum et exspectationibus, quae a multis, praesertim a 4 reli¬ 
giosis, iure cum illo coniunguntur? Debemus aperte confiteri: non! 

Certe, propositiones continent non pauca perutilia ... 5 . Textus revera 
inde a labore commissionis praeparatoriae semel atque iterum emendaba¬ 
tur. Sed relate ad momentum religionum in Ecclesia et relate ad gravia 
problemata, quae religionibus hodie incumbunt, schema est pauper, non 
tangit sufficienter nervum, ut ita dicam, difficultatum... 6 

Ne dicatur paupertatem schematis unice provenire ex mandato re¬ 
ducendi materiam ad puncta essentialia; schemata priora utpote ampliora 
necessitatibus melius correspondisse. Pro una alterave re hoc verum esse 
potest. Sed in summa etiam illa schemata laboraverunt ex iisdem defec¬ 
tibus. Non est ergo regrediendum ad ea... 7 

Maximus defectus huius schematis mihi in eo esse videtur, quod 
desunt puncta cardinalia (germanice: Schwerpunkte), puncta cardinalia, 
dico? renovationis et accommodationis desideratae. Res maioris et mi¬ 
noris momenti promiscue iuxtaponuntur, ita ut difficulter tantum aliquis 
ordo logicus extricari possit, ut ipse exc.mus relator iam adnotavit... 9 

Puncta cardinalia autem, quae profundius et praecisius evolvenda 

sunt, videntur mihi sequentia. Diversa brevitatis causa omitto et in 
scriptis trado. 10 

1. Ante omnia agendum est de renovatione spirituali. Sane in reli¬ 
gionibus hodiernis vera et seria cura de vita spirituali habetur! Sed 11 
hic agitur potius de illis formis vitae spiritualis, quae hucusque saepe 
— certe non semper 12 — in religionibus, praesertim mulierum, inve¬ 
niuntur. Redeant religiones oportet iterum ad fontes: diversimode 13 ad 
Sacram Scripturam et ad Liturgiam, ad eximios vitae spiritualis magi¬ 
stros, qui inde a tempore Patrum in traditione ecclesiastica inveniuntur, 
ad veram 14 theologiam spiritualem ,.. 15 . 

Etenim pietas et devotiones multorum institutorum adhuc nimis 
spiritu et mentalitate saeculi anteacti signantur, id quod facile illustrari 
posset. 16 Ideo de his omnibus, de hac quaestione , 17 in schemate ... 18 
agendum est, et quidem non tantum modo generali, sed sat concreto et 

• * 19 

convincenti. 

2. Post renovationem spiritualem agatur de accommodatione vitae 
religiosae ad necessitates nostri temporis. Priusquam vero in schemate 20 
ad singula proceditur, dicenda erunt aliqua principaliora de habitudine 
religiosorum ad mundum instaurandum . 21 

Non obstante necessario manente regressu religiosorum ex mundo, 
tamen 22 religiosi debent sentire se ad hunc mundum eiusque homines 
vere 23 pertinere et mundum etiam positive videre. Nam quomodo signa 
temporis cognosci et accommodationes necessariae inveniri possunt nisi 
ex libera et aperta habitudine ad mundum modernum? Enumerare velim 
aliqua, de quibus silet, vel non satis loquitur, 24 schema. 

Quaerendum est, e. g ., quomodo hodie ... 25 paupertas religiosa ita 
in effectum deducatur ... 26 , ut ... 27 sit testimonium coram mundo. Multae 
formae traditionales paupertatis religiosae — et etiam fundatores hodie 
aliquas res alias instituissent 28 — non iam movent homines modernos, 
immo non iam ab illis intelliguntur... 29 

Simile quid valet quoad oboedientiam ... 30 . Nemo est, qui non sciat 
crisim, quae hodie habetur extra et intra Ecclesiam circa auctoritatem. 
Quae crisis certe 31 spectat ad subditos, in spiritu Christi oboedientis / 2 
sed etiam ... 33 ad regentes. Problema est grave et complexum. Ad illud sol¬ 
vendum non sufficit doctrinam traditionalem repetere, sicut magna ex 
parte fit in schemate. Quin aliquid desumatur de radicalitate oboedientiae 
religiosae, quaerenda est forma, species oboedientiae, quae homini adulto 
et maturo nostrae aetatis conveniat. 

... 34 Subditi hodie multo magis — praesertim in operibus aposto- 
licis 35 — quam temporibus prioribus debent participare responsationem 
pro tota communitate et societate... 36 

3. Maximi momenti pro optata renovatione est institutio seu in¬ 
structio sodalium. Quae hodie profundior et latior esse debet quam tem¬ 
pore praeterito. De hac re inveniuntur in schemate bonae annotatio¬ 
nes ... 37 . quae vero adhuc augendae et magis concretizandae sunt. 

En aliqua, de quibus agendum est: Institutio theologica religioso¬ 
rum clericorum saepe est nimis exigua. Scholae theologicae parvae et 
saepius minimae abolendae et cum aliis uniendae sunt. Pro sacerdotibus 
religiosis, praesertim iunioribus, similiter ac pro clero dioecesano, ubi 
etiam multum faciendum est? % secundum necessitates temporis et regio¬ 
nis cursus theologici et pastorales instituantur... 39 

In institutis laicalibus generatim nemo ad munus superioris vel ali¬ 
cuius magisterii promoveatur, nisi prius aliquam specialem praeparatio¬ 
nem persolverit. 

... 40 Religiosi, ut hoc etiam dicam, 41 non solum theoretice et practice 
ad suum munus sedulo praeparentur, sed necessarium est ut mores vi¬ 
vendi, etiam in conventibus claustralibus , 42 in religione ipsa magis mo¬ 
ribus communibus mundi hodierni adaptentur. 

4. Punctum renovationis religiosae cardinale ultimum mihi videtur 
problema typologiae religionum. Numerus religionum inde a saeculo 
praeterito ingens factus est, signum certe foecunditatis spiritualis Eccle¬ 
siae, sed et ansa gravis problematis. Multae 43 religiones magis magisque 
ex institutionibus et ex laboribus suis eandem vel similem speciem prae 
se ferunt, ita ut sermo sit de « livellatione » religionum.** 

Non pauca monasteria parum tantum differunt a religionibus cleri¬ 
calibus apostolicis, dum plurimae congregationes activae mulierum du¬ 
plici quasi tramite progrediuntur, una ex parte peragentes vitam quasi- 
monasticam, altera ex parte incumbentes in nimium laborem, ita ut so¬ 
rores inter duos fines distrahantur. 

Etiam instituta vitae mere contemplativae, quae omnibus nobis sunt 
carae et vere suas partes in Ecclesia habent, in multis debent novas vias 
inire. ... 45 Angustia institutionalis, quae aliquando 46 in conventibus con¬ 
templativis invenitur, a plurimis psychologice hodie non iam sustinetur, 
et sustineri potest.* 1 Hic revera mutationes institutionales et structurales 
necessariae sunt. 

Concludo'. Schema de religiosis certe continet ... 48 bonas propositio¬ 
nes, sed ut totum est disproportionatum, non exponit puncta hodie es¬ 
sentialia... 49 

Ideo schema, uti nunc praeiacet, ... 50 bonis quae in illo inveniuntur 
non obstantibus, neque respondet eximio momento religionum in Ec¬ 
clesia neque necessitatibus earum hodie urgentibus. 


28 

Non dicam ut fiat schema vaste elaboratum, sed fiant propositiones 
meliores. 51 Dixi. 


In textu scripto tradito-. 1 examinis conscientiae, quod. 2 quae magna 

ex parte est nova. 3 deest. 4 deest. 5 quod iam saepius dictum 

est. 6 ex quibus multa instituta religiosa hodie laborant, neque satis reli¬ 

giosorum animum confirmat, ut ipsi has difficultates libere et fortiter aggredian¬ 
tur. 7 Certe, postulata brevitas Propositionum quodammodo impedit quo¬ 

minus dicantur omnia, quae nostro tempore ad accommodatam renovationem pro¬ 
ferenda sunt. Sed saltem magnae et decisivae lineae talis renovationis apparere 
debent. 8 deest. 9 dicens: « Corpus harum Propositionum, licet ordo 

logicus non semper servetur, plus minusve ita dividitur... » (pag. 6 penult. par.). 
Sic schemati deest pondus. Ab illo non exient impulsus ad illam accommodatam 
religionum renovationem, quam tempus nostrum tam enixe postulat. 10 deest. 
11 Optimae accommodationes institutionales ad necessitates nostri temporis peractae 
manebunt mere extraneae ideoque erunt inefficaces, nisi coniungantur cum vera 
renovatione spirituali et ex ea procedant. Non quia in religionibus hodiernis vera 
cura de vita spirituali non haberetur! 12 deest. 13 deest. 14 deest. 

15 Ex his fontibus modus orandi, spiritus paenitentiae et ipsae paenitentiae, ob¬ 
servatio votorum et labor apostolicus mensurandi sunt; ex his quoque profluunt 
illae virtutes, quibus innititur tota vita religiosa: imitatio Christi pauperis et cru¬ 
cifixi, necnon traditio suiipsius pro fratribus. 16 Superetur ergo aspectus 

vitae spiritualis fere exclusive moralis; loco multorum et quoad eorum momentum 
valde disparium exercitiorum pietatis et devotionum particularium redeatur ad 
simplicitatem Evangelii et ad spiritum Liturgiae! Et porro: Quam arida sub 
aspectu theologico et spirituali sunt illa, quae saepe in regulis et constitutionibus 
de consiliis evangelicis et de votis leguntur vel in instructionibus audiuntur! Num 
iam satis in effectum deduxerunt religiones, quae ultimis decenniis in Ecclesia ex 
fontibus spiritualibus effloruerunt? Hoc certe affirmari non potest; in quo facto 
quoque ratio decrescentis numeri vocationum quaerenda est. 17 deest. 18 pri¬ 
marie. 19 deest. 20 deest. 21 instauranda. 22 Relate ad hanc 

habitudinem enim in non paucis institutis profunda mutatio mentalitatis et praxeos 
necessaria esse videtur. Non obstante separatione reali a mundo — secundum in¬ 
dolem cuiusvis instituti quidem diversa — quam spiritus consiliorum evangelicorum 
postulat, etiam. 23 deest. 24 deest. 25 in adiunctis technicis et 

oeconomicis tam mutatis. 26 (cf. Prop, 10). 27 non solum sit singulis 

sodalibus adiumento perfectionis evangelicae adquirendae, sed etiam. 28 deest. 
29 Quae in schemate de hac re leguntur, nullatenus exhauriunt essentiam proble¬ 
matis hodierni. 30 (cf. Prop. 8). 31 non solum. 32 deest. 33 et 

adhuc magis. 34 Indicare hic volo tantum unum punctum, quod mihi magni 

momenti esse videtur. 35 deest. 36 Superiores ergo, iuribus suis prae¬ 

cipiendi plene manentibus, subditos in rebus vitae communis, observationis regularis 
vel operum apostolatus consulant, cum eis communiter deliberent, quomodo proce¬ 
datur, ut institutum muneri suo respondeat. Praesertim illi, qui ad labores apo- 
stolicos destinantur et quibus hodie ex natura rei maior facultas ex proprio iudicio 
agendi et decidendi convenit, ad maiorem responsabilitatem individualem et rectum 
libertatis usum educantur oportet. 37 (cf. Prop. 14). 38 deest. 39 ut 

addiscant quae in diversis disciplinis investigantur, et sic muneri suo obeundo 

se in dies magis idoneos faciant. 40 Denique: vita claustralis, praesertim mu¬ 
lierum, persaepe a vigentibus vitae socialis moribus et hominis moderni mentali- 
tate valde est diversa. Quare multi religiosi, apostolatui vel aliis operibus dediti, 
consuetudini cum hominibus in mundo degentibus impares inveniuntur, immo in 
suo labore detrimentum spirituale capiunt et non raro vocationem, suam amittunt. 
Ideo. 41 deest. 42 deest. 43 Una ex parte multa instituta, praesertim 
moderna, secundum iudicium peritorum nimis sibi vivunt. Habent suas devotio¬ 
nes, quae interdum iam per nomen societatis indicantur, suos labores particulares, 
v. g. proprias scholas, associationes etc., prosequuntur suum interesse; spiritus 
eorum est nimis angustus, finis non satis clarus et circumscriptus. Instituta cleri¬ 
calia occupantur quidem multis rebus (occupatio, germanice: Beschaftigung), sed 
egent saepe vero et efficaci labore (labor, germanice: Arbeit). Omnes enim hae. 
44 Sermo est de « livellatione » religionum, non plane sine culpa legislationis, 
quae quam multa normis uniformibus sancire intendit. 45 Animum vestrum 

tantum ad duo problemata advertam: 1. Etiam haec instituta ex lege divina victum 
suum proprio labore merere tenentur; unde, si necessitas adest, possibilitates et 
methodi laboris modernae introducendae sunt. Hoc non solum respondet multis 
effatis S. Scripturae, sed etiam exemplo Domini et mentalitati hodiernae. Forma 
contemplationis, quacum aliquis labor coniungitur, qui hodie non iam ut verus 
labor aestimatur, non est christiana. 2. 46 saepe. 47 Habentur hodie 

relative multae vocationes ad vitam contemplativam, sed paucae tantum servantur, 
plurimum ex motivis psychicis. 48 aliquas. 49 divisio logica non clare 

apparet. Conati sumus puncta essentialia enumerare et quidem ordine logico, sub 
his verbis capitalibus: Renovatio spiritualis, accommodatio ad necessitates nostri 
temporis, instructio sodalium et typologia religionum. 50 secundum nostram 

modestam sententiam. 51 Quare in praesenti sua forma acceptari non potest. 
Ideo funditus renovetur. Quae renovatio tamen quaerenda est non in schemate 
nimis prolongando vel ad integrum decretum restituendo, sed in pertractandis 
quaestionibus hodie maxime urgentibus, manente tamen forma propositionum. 

Animadversiones additae-. 

Ad prooemium. Lin. 10 addatur: «... prout sequela Christi semper renovanda 
et tempora nostra... », ut inde ab initio clare appareat non agi in propositionibus 
solum de quaestionibus indolis iuridicae, sed etiam indolis spiritualis. 

Ad divisionem corporis propositionum. Propositiones sic ordinentur, ut ordo 
logicus statim appareat, et quidem secundum puncta cardinalia (Schwerpunkte), 
incipiendo a punctis primariis, uti in interventu expositum est. Punctum quartum 
fortasse sonet: De religionum typologia et cooperatione. 

Ad n. 1. De renovatione spirituali, in qua etiam omnis accommodatio inni¬ 
titur, multo fusius et praecisius agendum est, secundum eas rationes, de quibus 
in animadversionibus supra sermo est. 

Ad n. 2. Quae in hoc numero dicuntur, sunt principia mere formalia ideoque 
interpretationem valde diversam admittunt — iuxta intelligentiam nempe cuiusque 
aprioristicam — et nihil efficiunt. Opus est maiore concretizatione, saltem in uno 
alterove puncto tamquam exemplo. 

Ad n. 4. Monitio huius numeri superflua est, quia valet pro omni vita chri¬ 
stiana ideoque per se patet. Ceteroquin linn. 37-38 loco phrasis « consequi ni¬ 
tantur perfectum Dei amorem, ex quo proximi dilectio profluit », quae abstracte 

sumpta omnino est vera, melius diceretur : «consequi nitantur mandatum ma¬ 
gnum ( Mt. 22, 36) et praeceptum Domini (Io. 15, 12), Dei sc. et proximi dilec¬ 
tionem », quod melius respondet unitati intimae dilectionis erga Deum et pro¬ 
ximum in ordine christiano, ut docent exemplum et verba Christi necnon 1 Epi¬ 
stola Ioannis Apostoli. 

Ad nn. 5 et 6. Nisi profundius quid de diversis formis et typis religionum 
exponitur, tunc — controversia circa distinctionem exolusivam inter instituta vitae 
contemplativae et vitae activae prae oculis habita — hi numeri melius omittuntur. 

Ad n. 8. Pro mentalitate nostrae aetatis omnino necessarium esse videtur, agere 
in quaestione de oboedientia etiam de responsatione superioris cum subditis suis 
ita communicanda, ut omnes sodales vitam, res et sortes propriae religionis ut 
suas agnoscant et tamquam in bona familia de omnibus rebus quasi communiter 
curent. 

Ad n. 9. Castitas religiosa in linn. 15-25 coarctatur fere unice ad conti¬ 
nentiam corporalem (pro qua servanda ceteroquin 1 Cor. 9, 27 citari non potest); 
virtus vero castitatis primarie ad animam spectat. Sodales ergo melius instruantur, 
quomodo corpus eiusque vires magis magisque in totam personalitatem integrent, 
ut corpus suum vere possideant. De hac instructione in hoc numero sermo esse 
debet. 

Ad n. 10. Addatur aliquid de obligatione quaerendi formas paupertatis in 
diversis adiunctis sane diversis, quae missionem Ecclesiae et Regnum Dei melius 
testificantur coram mundo. 

Ad n. 11. Hic locus esset aliquid dicendi de responsatione unius pro altero 
et omnium sodalium pro spiritu religioso et fidelitate erga vocationem totius com¬ 
munitatis, fere hoc modo: « Quo magis fidelitas multorum religiosorum erga 
vocationem religiosam et erga disciplinam regularem nostra aetate ob varias rationes 
periclitetur, eo magis urget obligatio responsationis omnium pro fratribus (sorori¬ 
bus) suis et pro spiritu religioso domus, in qua vivunt. Huius responsationis ergo 
memores sint, ut et ipsi a fratribus (sororibus) suis in fidelitate erga vocationem 
suam roborentur ». 

Ad n. 16. Linn. 3-9 omittantur, quia (ut in n. 2) principium mere formale 
enuntiant, quod nullius utilitatis practicae est. Unusquisque enim illud secundum 
suam sententiam aprioristicam interpretabitur. 

Post propositiones convenienter brevis epilogus indolis spiritualis addatur, 
qui indicet momentum religionum ad renovationem Ecclesiae quam Concilium 
tam enixe exoptat consequendam. 


4 

Em.mus P. D. IOANNES card. LANDAZURI RICKETTS 
Archiepiscopus Limanus 

Em.mi Praesides et Moderatores, venerabiles Patres, 

Attento Institutorum religiosorum maximo momento eorumque in 
Ecclesia munere hisce temporibus plane necessario, uti Summus Pontifex 
in sua pretiosissima allocutione ad Religiosos Capitulares die 23 maii 
huius anni dixit, amplior textus conciliaris de iisdem exspectari poterat. 

Audivimus tamen ab exc.mo relatore huius schematis rationes propter 
quas ad huiusmodi brevitatem reductum sit ...\ Ex altera quoque parte, 
in constitutione de Ecclesia proprium caput religiosis fuit reservatum, in 
quo aspectus theologicus status religiosi exponitur; insuper in schemate 
de pastorali episcoporum munere, necnon in illo de activitate missionali 
Ecclesiae, apostolicum religiosorum exercitium sub Ordinarii loci mode¬ 
ramine considerationi subiicitur. Quae si omnia simul colligerentur, pro¬ 
cul dubio sufficiens haberetur schema, momento materiae adaequatum... 2 

Nn. 2 et 3 huius schematis' 3 maximi sunt momenti pro renovanda 
simul et accommodanda vita et disciplina religiosa hodiernis circumstan¬ 
tiis, quod inter praecipuos huius Concilii pastoralis fines adnumeran- 
dum est. 

Nos confidimus disceptationes atque emendationes in aula propositas 
novam lucem ad schema perficiendum esse allaturas. 

Ex parte mea, quatuor vellem breves animadversiones proferre. 

1. In n. 5 schematis, summatim 4 tantum verbum fit de partibus 
quas Instituta vitae contemplativae in Corpore Christi mystico agunt. 
Hoc, puto, clarius esset declarandum. Religiosi enim religiosaeque, qui 
vitae contemplativae vacant, non solum Ecclesiam orantem repraesen¬ 
tant, non solum Ecclesiae apostolatui fecunditatem concedunt, sed etiam 
Ecclesiae praesentiam in mundo patefaciunt. 

Proinde distinctio inter vitam contemplativam et activam, etiamsi 
vita religiosa in se una sit, omnino conservanda est. Unitas enim substan¬ 
tialis vitae religiosae non excludit multiplicitatem formarum Instituto¬ 
rum religiosorum. Ad contemplationem theologicam seu internam 
« omnes homines in qualibet religione, immo et in saeculo viventes invi¬ 
tantur », ut dixit Pius XII in Constitutione Sponsa Christi ; sed hic agitur 
de Institutis, de « vita contemplativa canonica .», sine — dici potest 5 — 
qua Ecclesia aliquomodo integra non est E 

2. Ad n. 16: Cum animarum necessitas et clericorum penuria magis 
magisque ingravescant, episcopi hac praesertim nostra aetate ad religio¬ 
sos, pro opportunis auxiliis in suo pastorali munere explendo, sese con¬ 
vertunt. Quod legitime quidem fit. Gravis tamen esset error omne genus 
apostolatus a Religiosis indiscriminatim requirere. Sicut in exercitu 
bene ordinato singuli propriis armis mediisque utuntur atque varias in 
pugna communi partes agunt, ita et sodales religiosi adiutricem suam 
operam iuxta proprii Instituti finem et indolem necnon personalem ido¬ 
neitatem praestare debent, quin omnes ad eandem apostolatus formam 
trahantur. Hoc quidem in propositione 16 innuitur; sed clarius forsitan 
exprimendum esset... 7 

3. Ad n. 20: Ultima propositio de vocatione religiosa fovenda, non 

est minoris momenti. Vocatio autem religiosa non solum ubi agitur de 
candidatis Instituto inscribendis fovenda est, sed etiam, ut nuper dixit 
em.mus card. Ruffini / professi in sua vocatione fideliter permaneant 
maxime curandum est. Schema valde perficeretur, si etiam de hac perse¬ 
verantia ageret. 

Defectiones enim 9 e statu religioso nostris diebus nimiae apparent, 
inter quas ii adnumerandi sunt qui ad clerum saecularem transeunt, cum 
benevolos episcopos, quos tamen receptionis non raro paenitet, non in- 
frequenter 10 inveniant. 

Una ex huiusmodi defectionum causis forte in eo est, quod candidati 
ad Instituta religiosa ingredienda aliquando cupidine apostolatus exer¬ 
cendi alliciuntur potius quam desiderio sanctificationis austera consilio¬ 
rum evangelicorum disciplina prosequendae. Sensus religiosus non satis 
eorum animis a primo tyrocinio inditur neque dein sufficienter roboratur. 
Propterea statum perfectionis facilius deserunt, quem nonnisi superfi- 
cialiter cognoverunt quemque forte numquam sincero animo appetive¬ 
runt. Quare oportet ut Instituta religiosa sese candidatis offerant non 
tamquam meras associationes actionis apostolicae, sed tanquam authen¬ 
ticas « scholas sanctitatis », iuxta verba Pii XII ad religiosos lusitanos... 11 

4. Tandem liceat mihi, e religiosorum utique gremio at nunc qua 
archiepiscopo residentiali, super aliquo argumento loqui quod in prae¬ 
senti schemate desideratur, scii, verbum plausus, quo haec Sacrosancta 
Synodus ingentia servitia agnoscat quae religiosi et religiosae in Ecclesia 
universa praestant. 

In Ecclesia enim religiosae et religiosi insimul numerantur duo mil¬ 
lia millium (italice: due milioni), nempe duodecim centena millium re¬ 
ligiosarum (italice: un milione e duecentomila suore), quae vel oratio¬ 
nibus et poenitentiis suis apostolatum episcoporum et sacerdotum fe¬ 
cundant vel suo proprio apostolatu, a scholis usque ad humillima ser¬ 
vitia, Ecclesias secundant, et octingenta millium religiosorum (italice: 
ottocentomila religiosi), sacerdotum et fratrum laicorum, qui omnes 
uno aliove modo Ecclesiae et animabus inserviunt. Immensa est eorum 
opera in missionibus, miranda eorum earumque abnegatio in servitio 
pauperum, derelictorum, aegrotantium, ... 12 infantium et senum. Quid 
essent nostrae dioeceses si religiosi et religiosae deessent? Merito ergo 
Concilium nostrum eorum earumque servitia explicite agnosceret. 

Conclusio. Nos pastores animarum sperare et confidere possumus ut 
ingens illa acies uni Domino consecrata, in necessitatibus apostolatus, 
in propagatione Evangelii, in instructione eatechetica, in operibus socia¬ 
libus, in exercitio caritatis, post hoc Concilium pastorale, renovata et 
hodiernis conditionibus accommodata vita religiosa, validum sit ac ma- 

neat nostrum adiutorium; et nos omnes, ducti caritate Christi, spiritu 
comprehensionis et mutuae collaborationis prosequemur strenue adla- 
borantes in bonum Ecclesiae et servitium animarum. Dixi. Gratias. 


In textu scripto tradito : 1 videlicet ob instructiones ab auctoritatibus Con¬ 
cilii distincte datas. 2 Theologicis enim fundamentis status religiosi qua talis, 
et religiosorum apostolatus normis ad alia schemata remissis, propositiones prae¬ 
sentis schematis essentialia ad accommodatam vitae religiosae renovationem in se 
continere videntur, quae debite enucleata riteque applicata, beneficum emolumen¬ 
tum religiosis institutis et per ipsa toti Ecclesia certe afferre valent. Ita e. g. 
3 deest. 4 breve. 5 deest. 6 esset. 7 post primum incisum 

scii. « Instituta iam condita, opera propria » his vel similibus verbis additis: 
« quibus iam utilitati Ecclesiae et dioecesium inserviunt », et deinde: «fideli¬ 
ter retineant et adimpleant atque temporum necessitatibus » etc. 8 deest. 

9 deest. 10 facile. 11 (A.A.S., 1958, p. 315). Quem in finem propono 
ut novum comma addatur propositioni 20, nempe: « Ne illi qui statum perfec¬ 
tionis vocatione divina certo probata amplexi sunt, illum deinde leviter deserere 
exponantur, de sensu evangelicorum consiliorum ob perfectum Dei amorem su¬ 
sceptorum, non minus quam ad apostolatum proprium Instituti exercendum, a 
primo tyrocinio sedulo instituantur ac altius in dies roborentur ». 12 immo 

leprosorum. 


6 

Em.mus P. D, LEO IOSEPH card. SUENENS 
Archiepiscopus Mechliniensis-Bruxellensis 

Venerabiles Patres, 

Schema non placet, quia non videtur satisfacere ... 1 renovationi ... 2 
« vitae religiosae »... 3 

Inter multos alios, illum defectum sublineare vellem qui respicit 
vitam congregationum sororum, ut dicunt, « activarum ». 

Ut enim hae congregationes maiori cum efficacia propriae vocationi 
respondere valeant, videtur necessarium 1. quod membra earum in¬ 
tegram promotionem suarum qualitatum humanarum obtineant et tan- 
quam feminae vere adultae habeantur, et 2. quod gaudeant vera liber¬ 
tate requisita ad actionem apostolicam. 

Ad illam duplicem promotionem fovendam, scii, humanam et apo¬ 
stolicam quae inter se intime connectuntur, multa essent ... 4 disponenda. 
Aliquas suggestiones tantum nunc proponere possum. 

A. Suggestiones ordinis doctrinalis. Ut vita apostolica nostrarum re¬ 
ligiosarum ... 5 fructificet, maximi momenti est quod nutriatur ... 6 forma¬ 
tione spirituali adaptata. 

Hoc porro non sufficienter evenit. Certo certius contemplatio suas 
partes habet in omni vita christiana, et a fortiori religiosa. Sed saepe 7 
saepius spiritualitas sororibus activis oblata elaboratur ex traditionibus 
et mentalitate congregationum specifice contemplativarum, immo mo- 
nialium... 8 

Prima nostra suggestio erit ergo: pastores et theologi spiritualita- 
tem vitae activae ... 9 elaborent magis ... 10 adaptatam necessitatibus harum 
congregationum. 

Pariter 11 optandum est ut theologia votorum et ipsa perficiatur in 
sua dimensione apostolica. Ad hunc finem ... 12 evolvi deberet arcta re¬ 
latio inter officia derivata ex ipso baptismo et incorporatione Corpori 
mystico et exigentias votorum. 

Baptismus enim iam unicuique christiano cooperationem activam 
imponit ad opus evangelizationis. Quid amplius vota significarent, si 
gratiam baptismi non dilatarent et illud officium fundamentale non ur¬ 
gerent? 

Ne quis dicat vitam religiosam natura sua esse apostolicam utpote 
Deo consecratam. Hoc verum est, sed valet etiam de singulis baptizatis. 
Et ipsi Deo consecrantur. Sed consecratio ista ontologica suam foecun- 
ditatem in actibus manifestare debet, pro posse individuorum. A fortiori 
ergo pro animabus quae, speciali modo Deo consecratae, ad apostolatum 
se dedicare volunt. 

Nonne iam haec probavimus in constitutione de Ecclesia, ubi legitur: 

«Ad Ecclesiam pertinet consilia evangelica interpretari, eorum praxim 
moderari et etiam stabiles inde vivendi formas constituere ». Consilia 
ergo in toto suo valore dynamico et apostolico interpretantur... 13 

In specie: quoad interpretationem consiliorum, a) Qui virginitatem 
amplectuntur, id faciunt propter regnum caelorum in signum amoris ex- 
clusivi propter Deum et homines et ut liberiores evadant in manifesta¬ 
tione illius caritatis. 

b) Qui Christum pauperem sequuntur meminisse debent Do¬ 
minum pauperem factum esse propter homines, et missum esse ad evan- 
gelizandum pauperibus. 

c) Imitari Christum ohedientem significat facere voluntatem Pa¬ 
tris quae in eo est ut omnes homines Patrem agnoscant et edoceantur 
adimplere omnia quae mandavit nobis. 

Tandem, optandum est ut theologi clare definiant quid sit apostola- 
tus in sensu pleno « evangelizationis », ne omnes activitates tali titulo 
decorentur ita ut in vita sororum adsit hierarchia valorum et unicuique 
sorori, modo determinando, tempus aliquot tribuatur pro tali apostolatu; 

ita ut pariter plene conscia sit de requisita sua collaboratione cum laicatu 
tamquam animatrix apostolatus laicorum sub variis formis. 

B. Suggestiones ordinis practici. 1. Quoad regimen in communita¬ 
tibus. Magna cum cura examini subiicienda est organisatio structuralis 
vitae communitatum et sedulo adaptanda ita ut singulae sorores, modo 
suo quidem sed semper vere activo ac adulto, cooperentur ad bonum 
totius communitatis. 

Duplex periculum vitandum est: ex una parte, ne superiores mater- 
nalismo indulgeant ... 14 ; ex alia vero parte, ne inferiores nimis facile 
confundant obedientiam religiosam ... l2 cum abdicatione passiva propriae 
personalitatis ac responsabilitatis. Ex quo facile devenitur ad aliquem in- 
fantilismum... 16 

Canonistae elaborare debebunt, cooperantibus sororibus qualifica- 
tis, structuras magis aequilibratas quae collaborationem activam omnium 
quam maxime foveant, ad incrementum vitae communitariae non contra 
sensum responsabilitatis personalis sed per concordiam voluntatum. 

Ad hunc finem regulae vel praxis nominationis superiorum essent 
etiam retractandae. Ne eaedem semper in loco remaneant, etiam si quoad 
domum vel officium mutantur. 

Ad hoc etiam regulae capitulorum generalium recognoscantur, ut 
haec plenius et verius totam congregationem repraesentent et facilius in¬ 
strumenta fiant renovationis. 

2. Quoad consuetudines antiquatas, omnes scimus anachrpnismos 
existere in consuetudinibus multarum Congregationum. 

a) Separatio a mundo pro congregationibus activis nimis radica¬ 
liter intelligitur et consequenter ipsa clausura. Interpretatio illa iam sae¬ 
pius obstaculum constituit ut cum debita efficacitate adimpleantur in 
hoc tempore munera apostolica educationis vel auxilii socialis. Ad haec, 
religiosa extra muros requiritur ut fermentum possit esse in mundo. 

Cogito, v. g., de sororibus ad educationem dedicatis: ut munus suum 
plene adimpleant, deberent etiam post vel extra scholas apud alumnas 
et parentes earum partes habere animatricis spiritualis. 

Cogito quoque de illis miseriis socialibus et de servitio apostolico 
praestando apud ipsos deficientes: ubi viget malum sanandum ibi re¬ 
quiritur praesentia caritatis. 

b) Derelinquantur omnia quae in moribus religiosis mulierem in 
statu inferioritatis retinent et quae proveniunt non ex principiis religio¬ 
sis sed ex conditionibus sociologicis temporis praeteriti, quando mulier 
suam maioritatem nondum adepta erat; ut v. g. regula sororis semper 17 
comitis. 

c) Tandem vestis perantiquata tot sororum adaptetur. 18 Certe ne¬ 
cessaria est vestis distinctiva pro religiosis. Sed ne fides irrideatur ... 19 sup¬ 
primantur illae ridiculae complicationes, hereditas temporis elapsi, quae 
potius Ecclesiam senescentem ostendunt quam sese renovantem. 

Concludo duobus verbis 20 : haec sunt desiderata aliqua quibus schema 
satisfacere deberet ut respondeat tacitae sed ardenti exspectationi religio¬ 
sarum, quae tam mirabiliter Ecclesiae 21 inserviunt. Dixi. 


In textu scripto tradito-. 1 adaptationi et. 2 (aggiornamento). 3 in 

Ecclesia quam omnes exoptant. 4 facienda et. 5 iustum incrementum 

capiat et. 6 et animetur. 7 deest. 8 quae ad alios fines immedia¬ 

tos intendunt. 9 et apostolatus. 10 praecisam et, 11 In eadem per¬ 
spectiva. 12 signanter. 13 et constituantur vivendi formae quae effica¬ 
cius apostolatui inservire valeant. 14 Iste enim facile exoritur ex concentra¬ 

tione de facto auctoritatis (etsi non de iure) apud ipsas etiam quando consilio ad- 
sistuntur. 15 — quae de se est energica et generosa tensio personae ad vo¬ 
luntatem Dei adimplendam. 16 quem omnes deploramus apud numerosiores 

sorores. 17 deest. 18 deest. 19 in mundo. 20 Conclusio. 

21 Christo et Ecclesiae suae. 


7 

Em. mus P. D. AUGUSTINUS card. BEA 
Venerabiles Fratres, 

Schema de religiosis certe thema maximi momenti tractat. Circa 
trecenta millia virorum et plus quam decies centena millia (un milione) 
et duo centum millia virginum Deo consecratarum in opus Concilii de 
hac re respiciunt. Fideles, in quorum bonum hi operarii et operariae in 
vinea Domini laborant, parentes qui ipsis propriam prolem in scholis 
et in omne genus institutis educationis, immo etiam ad vitam Deo conse¬ 
cratam agendam, concrediderunt vel in dies concredunt, hoc momento 
in Concilium intendunt, ut audiant quid Ecclesia per suam supremam 
auctoritatem de his viris et virginibus sentiat quidque ab illis exspectat. 

In plerisque regionibus pastores et Ecclesiae filii lamentantur voca¬ 
tiones iuvenum et puellarum pro religiosis familiis valde imminutas esse, 
ita ut fere de aliqua crisi sermo esse possit et relate ad permulta opera 
illud Domini verbum repeti debeat: «Messis quidem multa, operarii 
autem pauci » ..}. Omnino ergo necessarium est, ut e Concilio novi 
iique efficaces impulsus procedant pro his institutis quae procul dubio, 
sicut Christo, Ecclesiae Capiti, ita etiam Ecclesiae ipsi carissima sunt. 

Quare Ecclesiae renovatio quae a Concilio procedit, etiam in religiosas 
familias influere debet. 

Schema nobis propositum ipsum quoque in necessitate renovationis 
insistit ... 2 eamque ... 3 normis iuridicis promovere studet, at non satis, 
immo nullo fere modo principia et fundamenta religiosa eius et media 
interna et spiritualia proponit et inculcat. Sunt ... 4 haec quae primario ne¬ 
cessaria sunt, quamvis normae iuridicae etiam 5 requirantur. 

Inter media autem a Concilio adhibenda, sine dubio primum locum 
obtinet, ut ipsum vitae religiosae naturam et scopum christifidelibus et 
ipsis religiosis e puris fidei fontibus modo ad hodierni hominis mentem 
accommodato proponat, praesertim autem ex Novo Testamento et scrip¬ 
tis Apostolorum, et ita porro. 6 Verum est ... 7 constitutionem de Ecclesia 
de hac re egisse, sed non proprie sub aspectu magis practico huic sche¬ 
mati proprio. Insuper etiam in decretis pastoralibus, immo iuridicis, in 
Ecclesia breve aliquod praeambulum vel prooemium praemitti consue¬ 
vit, quod decreti spiritum exprimat. Ergo etiam hoc loco faciendum est. 8 

Schema igitur naturam et scopum Institutorum religiosorum in 
Ecclesia breviter, si ita placet, sed nervose proponere debet, modo qui 
vere hodie efficax est. Liceat paucis verbis, praecipua elementa indicare. 

Religiosorum ad Christum consecratio ut talis eo ipso non tantum 
Christum physicum et individualem, sed Christum totalem respicit, i. e. 
Ecclesiam eiusque finem, cum Corpus Christi mysticum a Christo se¬ 
parari nequeat. Ergo consecratio respicit opus Redemptionis in genere 
humano continuandum, ac proinde totum genus humanum. 

... 9 Haec relatio ad Christum totalem duplicem habet aspectum. 
Prior respicit spiritum et scopum proprium uniuscuiusque Instituti. 
Huc spectant illa verba quae S. Paulus, Ecclesiam sui temporis intuens, 
dicebat: « Alii quidem per spiritum datur sermo sapientiae, alii autem 
sermo scientiae, etc. w ». Nonne videmus in historia Ecclesiae 11 usque ad 
statum rerum hodiernum hanc gratiarum diversitatem — diversitatem , 
dico 12 — in Ecclesia maxime effloruisse? Ordinum vel congregationum 
religiosarum fundatores propria sua dona charismatica habuerunt et , 13 
asseclis et filiis suis quodammodo transmittentes, ea perpetua in Ecclesia 
reddiderunt. Unde nata est illa admirabilis varietas et multiplicitas Ordi¬ 
num vel religionum 14 earumque activitatum, quae maxime his ultimis 
saeculis effloruit et pro qua numquam satis Deo gratias agere possumus. 
Singulorum autem Ordinum et Congregationum est ea dona quae a 
Fundatoribus acceperunt, fideliter servare et activitate sua in vitam Ec¬ 
clesiae transmittere, prout temporis condiciones permittunt et expostu¬ 
lant, non aspirantes ad alia, quae ab ipsorum proprio spiritu aliena sunt, 
neque eis qui aliam viam sequuntur invidentes aut detrahentes, sed 

cum omnibus aliis religionibus 15 fraterne collaborantes. Secus 16 discor¬ 
diae oriuntur quae Ecclesiae, ut historia testatur, maximo damno sunt... 17 

Dum vitam unicuique Instituto propriam vivunt et activitatem sibi 
propriam exercent, simul et magis se membra Christi totalis sentiant, ut 
talia vivant, ut talia 18 operentur et cum ipso se servitio totius familiae 
humanae mancipatos esse sciant™ 

Praeterea cavendum est ne religiosi 20 spiritum et activitatem sibi 
propriam ita colant et observare studeant, ut ... 21 spiritum et activitatem 
Instituto propriam modo fere mechanico prosequantur et ita conservare 
studeant, in rebus internis et externis , 22 ut evolutionis et mutationis cir¬ 
cumstantiarum tum in Ecclesia tum in mundo , 23 qui dicitur, nullam vel 
insufficientem habeant rationem. Optimus modus his periculis occurrendi 
est, intense fovere conscientiam se esse membra Ecclesiae, et nihil aliud 
nisi membra Ecclesiae , 24 ac propriam consecrationem et tendentiam ad 
perfectionem respicere etiam perfectionem relationum ad totam Ecclesiam, 
ut unusquisque religiosus vivat et sentiat cum ipsa, sese eius missioni 
totaliter devoveat, cum ipsa se renovare de die in diem ... 25 studeat, ut 
semper perfectius in seipso imaginem Christi Domini ipsius exprimat. 

Concludo. Puto ergo hodie novum impulsum pro Institutorum reli¬ 
giosorum renovatione maxime ex eo procedere posse et debere, ut ipsi 
omnes se sentiant ut membra Ecclesiae, eiusdem vitam et totum quod 
in ea fit participent, ergo v. g. renovationem biblico-liturgicam, spiri¬ 
tum apostolatus, spiritum missionarium et oecumenicum, quibus scii, 
omnes, christianos et non christianos, credentes et non credentes amplec¬ 
tantur. 

Quare propono, ut hae ideae breviter in introductione decreti po¬ 
nantur. Ad hunc finem etiam brevem textum paravi, quem non est opus 
nunc legere. Hae ideae — ut videtur — bene exprimunt spiritum ex quo 
renovatio desiderata procedere potest, et efficaciter procedere potest, 26 
et qui etiam a normis iuridicis in decretis propositis de facto supponitur 
et in illis continetur. Dixi. 


In textu scripto tradito : 1 (Mt. 9, 37). 2 (n. 1). 3 multis. 

4 autem. 5 non vero normae iuridicae, quamvis hae quoque, 6 Doc¬ 

trina enim S. Scripturae, praesertim Novi Testamenti, modo quem hodierni ho¬ 
mines intelligere possunt proposita, merito fons primus etiam pro religiosis ha¬ 
beri debet. 7 quidem. 8 deest. 9 Iamvero. 10 secundum 

eundem spiritum, alteri fides in eodem spiritu, alii gratia sanitatum in uno spi¬ 
ritu, alii operatio virtutum, alii prophetia, alii discretio spirituum... » (1 Cor. 
12, 8-10). 11 historiam Ecclesiae respicientes. 12 deest. 13 dona. 

14 Congregationum. 15 deest. 16 Solummodo, si res ita spiritualiter 

considerantur, normae externae et iuridicae, quae nn. 17 et 18 dantur, funda¬ 
mentum solidum habent. Quodsi deest illa persuasio, esse, sicut S. Paulus dicit, 
« eundem Spiritum » qui omnia Instituta religiosa ab Ecclesia approbata regit, 
fidelitas erga proprium Institutum et fraterna collaboratio cum aliis Institutis, 
spirituali fundamento carent et. 17 Nam perfectio ad quam religiosi et reli¬ 

giosae vi proprii status tendunt, respicit non solum id quod unicuique Instituto 
relate ad eiusdem spiritum et ad eiusdem activitatem est proprium, sed etiam, 
immo et magis has eorum relationes quae omnibus communes sunt, ad Christum 
Mysticum, i. e. Ecclesiam, ac proinde ad omnia membra Ecclesiae. 18 et. 

19 sciant, secundum illud dictum Christi: « Filius hominis non venit ministrari 
sed ministrare et dare animam suam redemptionem pro multis » (Mt. 20, 28). 
Unde totam Ecclesiam, immo totum genus humanum ardenti caritate amplectantur 
cum ipsis compatientes et congaudentes (cf. 1 Cor. 12, 25). 20 Secus pericu¬ 
lum est ne. 21 eorum quae sibi cum omnibus Ecclesiae membris communia 

sunt, saltem in praxi obliviscantur, mentem et viscera ab aliis Ecclesiae membris 
claudentes. Unde facile evenit, ut. 22 deest. 23 medio ambiente. 

24 deest. 25 (cf. 2 Cor. 4, 16). 26 deest. 

Animadversiones additae : 

Sacrosancta Synodus mirabilem varietatem Institutorum religiosorum in Ec¬ 
clesia vigentem conspiciens horumque multiplices activitates, quae maxime his 
ultimis saeculis Spiritu Sancto afflante effloruerunt Patri luminum, a quo omne 
datum optimum et omne donum perfectum descendit (cf. lac. 1, 17), summas re¬ 
pendit gratias atque Ecclesiae filios vehementer hortatur, ut post odorem un¬ 
guentorum (cf. Cant. 1, 3) Divini Ecclesiae Sponsi currentes, Christi bonus odor 
Deo (cf. 2 Cor. 2, 15) effici studeant. Per gratias enim speciales Fundatoribus 
variorum Institutorum collatas atque ab eis suis asseclis et filiis sollicite trans¬ 
missas factum est, ut varietas illa donorum quam S. Paulus, Ecclesiam sui tem¬ 
poris contuens, depingebat, hodie, in Ecclesia in immensum succreverit. Conspi¬ 
ciuntur enim in Ecclesia centena millia Deo dicata sive virorum sive mulierum de 
quibus vere cum S. Paulo dici potest: « Alii quidem per spiritum datur sermo 
sapientiae, alii autem sermo scientiae secundum eundem spiritum, alteri fides in 
eodem spiritu, alii gratia sanitatum in uno spiritu, alii operatio virtutum, alii pro¬ 
phetia, alii discretio spirituum... » ( 1 Cor. 12, 8-10). 

Singulorum proinde Institutorum est ea dona, quae a Fundatoribus acceperunt, 
fideliter servare et activitate sua in vitam Ecclesiae transmittere, prout temporis 
condiciones permittunt et expostulant. Simul tamen iidem prae oculis habeant 
aliorum quoque Institutorum religiosorum dona ab eodem illo Spiritu Christi 
procedere, qui eis donum ipsis proprium contulit. Omnia enim haec dona « ope¬ 
ratur unus atque idem Spiritus dividens singulis prout vult » (1 Cor. 12, 11). 
Proinde dum vitam unicuique Instituto propriam vivunt et activitatem sibi pro¬ 
priam exercent, simul, immo magis, sese membra quoque totius Christi mystici 
sentiant, ut talia vivant et operentur. Unde non solum alia Instituta, sed totam 
Ecclesiam ardenti caritate amplectantur, cum ipsa omnibusque eius membris com¬ 
patientes et congaudentes (cf. 1 Cor. 12, 25). Immo se cum Christo servitio totius 
familiae humanae mancipatos sciant, secundum illud Christi Domini: « Filius ho¬ 
minis non venit ministrari sed ministrare, et dare animam suam redemptionem pro 
multis » (Mt. 20, 28). Quo fiet ut Ecclesia, Christi sponsa, non solum ad omne 

opus bonum instructa (cf. 2 Tim. 3, 17) et ad opus ministerii in aedificationem 
Corporis Christi (cf. Eph. 4, 12) parata sit, sed etiam amictu variegato membro¬ 
rum suorum, quae variis donis ornantur induta (cf. Ps. 44, 15) apparebit, sicut 
sponsa ornata viro suo (cf. Apoc. 21, 3), ita ut vere per eam innotescat principa¬ 
tibus et potestatibus in caelestibus multiformis sapientia Dei {Eph. 3, 10). 

Quo autem melius haec obtineantur Sacrosancta Synodus, postquam (sequitur 
textus schematis!). 

8 

Exc.mus P. D. ANDREAS M. CHARUE 
Episcopus Namur censis 

Venerabiles Patres, 

Membrum fui sub commissionis mixtae cui munus incumbebat prae¬ 
parare textum cap. V constitutionis de Ecclesia. De felici laboris exitu 
omnes gavisi sumus, sicuti pluries dixerunt ipsi religiosi commissionis 
adhuc nuper post modorum enodationem. Infeliciter autem, ita gaudere 
non possum de propositionibus quae nostro examini nunc subiiciuntur. 

Unde simpliciter dicam me adhaerere conclusioni em.mi card. Dopf- 
ner, vel saltem considerare plura in propositionibus esse corrigenda et 
profunde rescribenda} 

1. Quoad prooemium, modus loquendi est aequivocus. Utique pa¬ 
tet dicta consilia evangelica cum modo loquendi ac vivendi Christi con¬ 
venire atque ad evangelicam caritatis perfectionem adipiscendam mul¬ 
tum conferre. Sed hoc generatim valet pro omni praxi illorum consiliorum 
et, de cetero, multa sunt consilia in Evangelio quae ad sanctitatem adiu- 
vant. Tandem et praesertim, hiatus remanet quando fit transitus ad per¬ 
fectionis prosecutionem in societatibus religiosis. Cautius loquitur schema 
de Ecclesia, et praecise ne impressio detur quod sermo fieri possit de 
aliqua divina institutione sicuti pro episcopatu et pro sacerdotio. 

Rescribatur ergo prooemium secundum textum constitutionis de Ec¬ 
clesia. 

2. Dolendum est quod in propositione prima, quaestio de renova¬ 
tione (aggiornamento) nimis generaliter tractetur ... 2 Patet felicem exitum 
non habuisse directivas a commissione coordinatrici prolatas pro nova 
schematis redactione. 

Sed de hoc sufficienter locuti sunt iam plures em.mi cardinalesf 

3. 4 Mirum est quod in n. 19, nihil dicatur de relationibus cum epi¬ 
scopis ubi tractatur de superiorum maiorum conferentiis. Hac occasione, 

sermo fit de fine singulorum Institutorum atque de efficaciori omnium 
conspiratione in bonum Ecclesiae fovenda. Verbum fit in particulari de 
« communibus religiosorum negotiis pertractandis ». Bene, sed cur non 
considerantur etiam negotia cum clero dioecesano et cum paroeciis? Et 
quid de episcopo, qui primam coordinationis responsabilitatem habet in 
sua particulari Ecclesia? Utique de hoc diffuse tractatur in schemate 
de pastorali episcoporum munere in Ecclesia, sed saltem quaedam men¬ 
tio in n. 19 harum propositionum non superesset, cum praecisa referentia 
ad documentum quod nunc revocamus. 

4 . 5 Venio nunc ad n. 20 « De vocatione religiosa fovenda », pro 
quo numero loquor in nomine episcoporum Belgii. 

Esto quod institutis formaliter agnoscatur ius quaerendi candidatos 
et in illum finem favorabiles notitias divulgandi. Opportune additur hoc 
fieri debere « cum debita prudentia et servatis normis a Sancta Sede 
et Ordinario loci traditis ». Hoc non est superfluum, quia abusus quan¬ 
doque extiterunt. 

Longe abest ut omnes vel plerosque religiosos reprehendamus, sed 
accidit ut quidam non recte procedant sive in modo alumnos conque¬ 
rendi pro scholis sic dictis apud nos « alumnats, juvenats, etc. ... », sive 
in modo loquendi iuvenibus de vita religiosa quasi practice ad evangeli- 
cam perfectionem pervenire non possent extra claustra. Quod fit in de¬ 
trimentum iuvenum eorumque familiarum, necnon vocationum in ge¬ 
nere. Revocare iuvat quae dixit Pius XII die 3 iulii anni 1952: «I ve- 
scovi fanno uso d un loro diritto se si oppongono ad una propaganda 
di reclutamento di societa religiose che abbia fondamenti teoretici ine- 
satti e suscettibili dfindurre in errore, che in pratica sia per lo meno poco 
leale, e se a tal propaganda pongono limiti giusti e netti con decisioni 
amministrative »... 6 

Hac de causa, assentio iis quae dixit, ni fallor, exc.mus archiepisco- 
pus Mexicanus die 22 septembris elapsi: formaliter agnoscatur episcopo 
munus et ius coordinandi vigilanterque moderandi in sua dioecesi omnia 
quae ad vocationes pertinent. 

Unde propono ut, pag. 16, ... 7 textus sic mutetur: «dummodo hoc 
fiat cum debita prudentia et servatis normis a Sancta Sede traditis, vel 
etiam ab Ordinario loci, cuius est omnia quae ad vocationes pertinent 
coordinare et moderari ». 

5. 8 Tandem, optandum est ut in n. 8 servetur ordo citandi qui est 
magis traditionalis et magis in historia fundatus, i. e.: «in castitate, in 
paupertate et in oboedientia ». 

Ergo, iuxta me / remittantur Propositiones et aliter proponantur. 
Dixi. 


In textu scripto tradito : 1 Placet quod per methodum propositionum pro¬ 
cedatur, sed propositiones ut iacent non in omnibus placent. Ex una parte, non 
requiritur in casu ut denuo doctrina per longum exponatur cum bis in subcom- 
missione mixta dictum sit textum cap. VI schematis de Ecclesia satisfacere reli¬ 
giosis: hoc post redactionem actualis textus et nuper post emendationem modorum. 
Ex altera parte, plura sunt in Propositionibus quibus nunc studemus quae corri¬ 
genda vel rescribenda essent, 2 quod ratio pastoralis Concilii non sufficien¬ 

ter in redactionem influxerit. Quomodo ne verbum quidem dicitur de motu biblico, 
de motu liturgico, de motu oecumenico etc.? 3 Quare? iterum dico: dolen- 

dum est. 3. In n. 6 abusive extenditur ad quaecumque opera vitae activae sic 
dictum «sanctum ministerium ». Illa expressio significare consuevit sacerdotale 
servitium. Adhibeatur ergo alia expressio. 4 4. 5 5. 6 (Textus 

citatur in meo libro II Clero diocesano, Romae 1962, pp. 413-414). 7 linn. 

22-24. 8 6. 9 deest. 


9 

Rev.mus P. D. ANICETUS FERNANDEZ 
Superior generalis Ordinis Praedicatorum 

Venerabiles Patres, 

Nomine plurium generalium et episcoporum, quasdam observationes 
humiliter proponere velim. 

1. Nobis schema placet quoad substantiam atque valde commen¬ 
datur. 

2. Placet mutatio tituli ut in praesenti schema habetur. 

3. Placet ratio materiam proponendi per summa capita, deposita 
forma concreta et fere casuistica antea 1 adhibita, praesertim in primo 
schemate. 

4. Specialiter placent quae in n. 4 de alumnorum institutione dicun¬ 
tur, in quo, inter alia, urgetur officium superiorum curandi ut magistri 
spiritus sedulo praeparentur. Sed magis adhuc placeret, si aliquid magis 
practicum adderetur. Revera Ecclesia exigit specificam praeparationem, 
imm o et titulos specialisationis pro omnibus iam fere disciplinis traden¬ 
dis, sive sacris sive profanis. At Ecclesia scholam et curriculum systema- 
ticum adhuc non possidet ad efformandos magistros novitiorum, spiri¬ 
tus..., cum tamen agatur de re difficillima et tanti momenti. Quapropter 
textus ita esset complendus: 

« Officium quoque est superiorum curare ut magistri novitiorum... 
per specialia studia ad hoc instituenda praeparentur, vel per speciale 
curriculum paedagogicum pastorale praeparentur ». 

Immo auderem dicere quod utilissimum esset, si ipsa Congregatio 
Religiosorum, vel Unio Romana Superiorum Generalium sub directione 
Congregationis Religiosorum, aliquam Scholam Internationalem institue¬ 
ret ad tam magni momenti munus implendum. 

5. Insuper in eodem numero vel alibi utilissimum esset si aliquid 
de religiosarum formatione spirituali, theologica et professionali dicatur 
in ordine ad earumdem apostolatum in mundo actuali exercendum. Opti¬ 
mum esset pro Ecclesia si Concilium Vaticanum II faceret pro Institutis 
Religiosarum quod Concilium Tridentinum fecit pro clericis, ipsorum 
formationem et instructionem promovendo, specialiter apta Centra seu 
Seminaria studiorum et educationis instituendo. Certo, in hoc ordine, 
plurima et optima et magno cum fructu iam facta sunt, ab ipsa Congre¬ 
gatione Religiosorum directe vel indirecte promota, in quo magnam lau¬ 
dem et gratitudinem meretur. Sed valde oporteret ut Concilium novum 
impulsum istae tam necessariae et urgenti operi daret. 

6. Laudanda sunt etiam, ex una parte, omissio illius exhortationis 
n. 31 praecedentis schematis, ut religiosi ad externa apostolatus opera 
impensius accedant, et, ex alia parte, quae in nn. 5 et 6 docentur de 
excellentia vitae contemplativae et de uberrimis fructibus quos Ecclesiae 
affert atque de necessitate ut actio apostolica ex intima cum Deo unione 
procedat. Omnia haec sunt valde commendanda. Et illa generica exhor¬ 
tatio non videtur necessaria, cum religiosi in genere semper et ubique 
generosi fuerint in apostolatu exercendo: ad quem, simul cum contem¬ 
platione, totam vitam suam sub oboedientia, ... 2 consecrant. Immo vero 
exhortatio poterat esse periculosa, quatenus favens activismo, ad quem 
praesens generatio adeo proclivis est. De hac proclivitate frenanda et de 
periculo cavendo, saepe religiosos admonuerunt ultimi Romani Pontifices 
Pius XI, Pius XII, Ioannes XXIII, Paulus VI, et S. Congregatio de 
Religiosis. 

Optimae mihi videntur sapientes observationes in hoc puncto ab 
em.mo card. Spellman heri factae. 

7. Valde etiam placent, quae in n. 19 de fovendis conferentiis seu 
Consiliis Superiorum Maiorum a Sancta Sede erectis, docentur. 

Hae conferendae erunt valde utiles, non solum ad fovendam unio¬ 
nem inter religiosos et ipsorum actionem apostolicam efficaciorem red¬ 
dendam, sed etiam ad fovendam unionem inter religiosos et episcopos ac 
sacerdotes saeculares, ita ut totus apostolatus in Ecclesia maiorem et 

novum vigorem acquirat. Fovere hanc unionem esset una ex principa¬ 
lioribus renovationibus et accommodationibus in hodiernis temporibus. 

Concordia inter episcopos, sacerdotes saeculares et religiosos in exer¬ 
citio apostolatus valde optanda est et omnibus modis procuranda. Et 
abs dubio exstat ex utraque parte voluntas optima media aptiora inve¬ 
niendi et adhibendi ad talem finem consequendum. 

Nunc autem difficultates, quae quandoque oriuntur, quasi semper 
ex mutua incommunicatione originem ducunt. 

Dialogus qui hodie tantum praedicatur et commendatur esset etiam 
optimum medium ad talia incommoda et obstacula tollenda. I deoque 
talem dialogum etiam maxime fovere oportet inter episcopos et supe¬ 
riores religiosos et inter religiosos et sacerdotes saeculares; et inter con¬ 
ferendas episcoporum et conferendas religiosorum; et sine dubio fructus 
optimos afferret pacis, comprehensionis, amoris et efficacioris aposto¬ 
latus... 3 

Quare valde optamus et humiliter proponimus ac petimus, ut resti¬ 
tuatur art. 45 schematis De cura animarum, qui sic se habebat: « Ad 
fovendas concorditer et fructuose mutuas relationes inter episcopos 
et religiosos, quoties id opportunum videbitur, conveniant episcopi et 
superiores religiosi, per se vel per suos delegatos, ad negotia tractanda, 
quae universim ad apostolatum in Provincia, aut in natione, aut in tota 
Ecclesia pertinent ». 

8. Notare iuvat quod in commissionibus inter episcopos et religiosos 
non agitur de quadam paritate, cum negotia dioeceseos tractantur, in 
qua semper auctoritas suprema est episcopus. Unde etiam hoc in casu 
S. Ignatii sententia « Nihil in Ecclesia sine episcopo » adimplenda est; 
intellecta tamen modo iam in aula explicato, nempe ita ut nihil fiat in 
dioecesi contra episcopum et sine cognitione et generaliter etiam sine 
explicita vel implicita approbatione episcopi, ad quem apostolatus di¬ 
rectio in sua dioecesi pertinet. 

9. Sed etiam animadvertere oportet quod, quin contradicatur doc¬ 
trinae priori, dantur plura in ipso ordine externo quae propter ipsam 
naturam et finem Congregationis vel Ordinis auctoritati episcopi... 

Moderator : Rev.me Pater, faveas concludere! 

Orator-. ... non subiiciuntur et in quibus religiosi libere agere pos¬ 
sunt; e. g., translatio religiosorum ex uno conventu in alium, vel ex 
una dioecesi ad aliam, etcd Dixi. 


In textu scripto tradito : 1 antehac. 2 sine cura familiae etc. 3 Qua¬ 
propter valde commendandum videtur ut conferentiis episcoporum admittatur ali- 

quis religiosus vel, si hoc non sit possibile vel conveniens, instituantur commissio¬ 
nes mixtae inter conferentias episcoporum et religiosorum, et aliquid analogum 
in ipsis dioecesibus fiat. Hae commissiones vel alia similia media valde communi¬ 
cationem, collaborationem et concordiam et amorem inter sacerdotes et religio¬ 
sos foverent et ita illa incommunicatio et seiunctio ex quibus tot et tanta mala 
procedunt e medio discederent vel saltem multo minuerent. 4 nisi religio¬ 

sus aliquod officium in dioecesi habeat, quia tunc etiam cum episcopo est collo¬ 
quendum: similiter episcopus disponere nequit libere de religiosis ad apostolatum 
exercendum; et alia similia. Haec omnia mihi videntur conformari his quae dixit 
em.mus card. Richaud de hac re. 10. Notandum est etiam quod exemptio non est 
quoddam proprie dictum privilegium, seu lex per se favorabilis; nam ut explicat 
Leo XIII: « Huius rei non ea fuit causa quod placuerit religiosas sodalitates po- 
tiore conditione frui quam clerum saecularem... » (Const. Romanos Pontifices , 
20 aug. 1880, par. 7; Pontes Codicis luris Canonici , vol. III, 173); exemptio eum 
in finem constituitur ut religiones in suo esse conserventur et augeantur, recte 
gubernentur et efficaces reddantur ad apostolatus, praesertim specificos, exercendos. 
Finis igitur exemptionis non est favorem religiosis praestare, sed bonum religionis 
et bonum sive totius Ecclesiae sive singularum Ecclesiarum particularium in qui¬ 
bus apostolatum exercent, promovere. Hoc autem sensu intellecta exemptio non 
est privilegium sed potius institutum et elementum pertinens ad organizationem 
ipsius Ecclesiae, a Summo Pontifice sancitum. Sicut enim dioecesium divisio et 
limitatio iurisdictionis episcopalis intra definitos terminos territoriales, instituta 
sunt in bonum totius Ecclesiae simul ac singularum dioecesium, eodem modo limi¬ 
tatio potestatis episcoporum respectu religiosorum per reservationem quorundam 
negotiorum Romano Pontifici eiusque vicariis superioribus religiosis, est elemen¬ 
tum organisationis Ecclesiae, per se nullam habens rationem favoris seu privilegii. 
Quod ergo exprimitur per vocem « exemptio religiosorum » non est proprie et 
vera exemptio. Unde dolendum est quod talis vox adhibeatur, quae ansam prae¬ 
bet aequivocationi, immo et errori. Theologia exemptionis ita rite intellecta, licet 
per se ordinem externum potius quam internum respiciat, nullam difficultatem 
nec timorem afferre potest. 

Secretarius generalis-. Communico, Patres, exitum suffragationis per¬ 


actae: 

Praesentes votantes.2.109 

Dixerunt placet .2.021 

non placet . 85 

Suffragia nulla. 3 


Ergo expensio Modorum est probata a congregatione generali. 

Exc.mus P. D. PETRUS IOANNES ANTONIUS MOORS 
Episcopus Ruremondensis 

Venerabiles Patres, adstantes omnes carissimi, 

Nomine conferentiae episcoporum neerlandicae relate ad schema 
de accommodata renovatione vitae religiosae sequentia animadvertere 
velim. 

Merito quidem hoc schema duobus magnis principiis nititur: primo, 
principio vitae evangelicae secundum praxim consiliorum evangelicorum, 
et secundo, principio adaptationis huius status vitae conditionibus ho¬ 
diernis. Haec sunt revera duo principia quibus totum schema inniti de¬ 
bet. Attamen, vix aliquid amplius schema affirmat. 

Oportet notetur quod in hac adaptatione vitae religiosae primarie non 
agitur de mutatione externa aliquorum usuum, qui sapiunt antiquiorem, 
obsoletam culturam, et non modernam. Licet haec quoque adaptatio sit 
valde necessaria, agitur tamen praeprimis de adaptatione secundum Evan- 
gelium et Christi sequelam tamquam supremam regulam. Agitur de re- 
evangelizatione vitae religiosae secundum condiciones vitae modernae. 
Secus, renovatio esset potius et unice culturalis indolis, quae, licet sit 
necessaria, non est tam fundamentalis. 

Quam ob rem quaeritur, quomodo haec renovatio possibilis evadat, 
si schema, in n. 2 / dicit: « fideliter serventur natura, finis, spiritus pro¬ 
prius, necnon sanae traditiones ». ... 2 Traditiones, quae in praeterito fue¬ 
runt sanae, hodie ratione evolutionis habitudinis mentis et spiritualitatis 
evangelicae de facto possunt fieri « insanae », i. e. inadaptatae. Spiritua- 
litas quoque saeculorum praeteritorum non semper respondet spiritua- 
litati saeculi vigesimi. Ita v. g. vita secundum consilium paupertatis 
hodie ponit quaestiones de adinveniendis novis paupertatis formis, qui¬ 
bus vita religiosa de novo fieri possit testimonium Christi pauperis in 
hoc mundo. 

Melius etiam esset explanandum, quod communitas fraterna reli¬ 
giosa debet esse centrum caritatis, quod ex altera parte est quid Eccle¬ 
siae, non occludendum in seipso aut secludendum ab aliis, sed centrum 
caritatis quod apertum est ad extra et disponibilitatem « ad extra » 
auget. Quam ob rem opportunum esset, quod Concilium dicat, quod, 
non obstante fine particulari proprio, omnia instituta religiosa tenentur 
vitam Ecclesiae universalis participare eiusque proposita, praesertim etiam 

huius Concilii, e. g. in -re biblica, liturgica et oecumenica, pro viribus 
fovere. 

Peropportunum etiam esset, ut ne unumquodque Institutum religio¬ 
sum proprio marte consilium apostolatus exerceat; sed quod ut elemen¬ 
tum intret in toto consilio apostolico, v. g. alicuius provinciae ecclesia¬ 
sticae, ita ut, ducente episcopatu, varia munera apostolica, concertata 
voce, efficacius ad finem possent protrahi. 

Demum, loco nn. 5 et 6, ubi sermo est de institutis vitae contem¬ 
plativae fovendis et renovandis ac de institutis vitae activae fovendis 
eorumque actione rite ordinanda, loco horum numerorum 3 potius sermo 
fieri debet, prius de iis, quae omnibus institutis religiosis communia 
sunt, nempe « contemplatio cum amore apostolico », quo opus redemp¬ 
tionis consummare Regnumque Dei dilatare nituntur, secundum cuius¬ 
que missionem propriam. Deinde sermo fieri debet de diversis formis 
vitae religiosae earumque accommodata renovatione. Dixi. Gratias. 


In textu scripto tradito-. 1 deest. 2 (n. 2). 3 deest. 


11 

Rev.mus P. D. ANASTASIUS A SANCTISSIMO ROSARIO 

Praepositus generalis Ord. Fr. Discalc. B.M.V. de Monte Carmelo 

Venerabiles Patres, 

Loquor nomine 185 Patrum. Schema nostro examini subiectum, etsi 
— ob rationes quas libenter religiosa acceptamus oboedientia — ad 
breves redactum propositiones, dignum videtur nostra consideratione 
nostroque placet saltem iuxta modum. Quae in propositionibus conti¬ 
nentur enim, satis ditiora sunt quam quae primo adspectu apparent; 
quaedam etiam iuridica in dicendo ratio, ad concisam potius pertinet pro¬ 
positionum formam quam ad pertractatae materiae substantiam. 

Patet tamen textum in melius redigi posse, atque ad hoc assequen¬ 
dum quae sequuntur animadversiones humiliter proponere audeo: 

1. Opportunum esset ut propositiones praecederentur a doctrinali 
prooemio ex cap. VI schematis de Ecclesia inspirato. Eodem in prooemio, 
praeterea, ad mentem Allocutionis Magno gaudio diei 23 maii .V a 
Summo Pontifice Paulo VI, feliciter regnante, habitae, sermo faciendus 
esset de momento, utilitate ac necessitate in Ecclesia nostri temporis 
vitae religiosae authentice renovatae atque magno fervore flagrantis. 

2. Accommodata renovatio de qua schema ex professo et principa¬ 
liter — ne dicam exclusive — loquitur, summe abs dubio urgenda est. 
Attamen opus est notio accommodatae renovationis magna liberetur 
idearum confusione, quae non sine damno longe lateque hodie serpit. 
A schemate nostro propterea maiorem in lucem ponenda essent duo 
essentialia renovationis elementa, quae sunt: 1) reditus sodalium et 
institutorum ad primaevum originum fervorem; 2) adaptatio ad mun¬ 
dum atque ad tempora hodierna. 

Eiusmodi duorum elementorum distincta mentio valde necessaria 
videtur ut renovationi, variis suis in momentis, solida praebeantur cri- 
teria supernaturalia, atque ut vitentur sive ex una parte « immobili- 
smus », qui adhaesionem vitae ac Providentiae recusat, sive ex alia parte 
inquieta novitatum prurigo, quae omnia evertere vult. 

Fervor originum adiumento religiosis erit ut in Ecclesia veri sint 
sanctitatis testes sicut eorum exigit consecratio, et ita accommodata re¬ 
novatio synonymum non fiet mitigationis. 

Ceterum ipse fervor, spiritus erit qui accommodationem vivificabit: 
ipsa tunc accommodatio idem non significabit ac — sit venia verbo — 
« mundanisatio », sed professioni consiliorum evangelicorum plenam 
continuo dabit adhaesionem nostri temporis circumstantiis atque exi¬ 
gentiis, opere et facto annuntiando crucem et gloriam Domini, ipsosque 
religiosos vitae aeternae testes reddet. 

3. In propositione 2 schematis asseritur necessarium esse ut familiae 
religiosae Fundatorum spiritum servent et renovent, in iis etiam quae ad 
apostolatus exercitium spectant. 

Dixerim tale principium fortius etiam affirmandum esset; nam spi¬ 
ritualis et apostolica religiosarum familiarum ad unam eademque ex¬ 
pressionem et formam reductio, seu — ut dicam 2 — « standardisatio », 
unum ex maioribus hodie periculis constituit quod eorumdem Instituto¬ 
rum religiosorum vitae intimae insidiatur, et inde illorum sanctitatem 
et apostolicam fecunditatem laedit et imminuit. 

Hodie vel maxime, dum reverentia et obsequium erga fidelium cha¬ 
rismata in honorem iterum revocari videntur, eiusmodi honorem, obse¬ 
quium et reverentiam propria commerentur diversarum vocationum re¬ 
ligiosarum charismata quae a Fundatorum sanctitate et ab iteratis Ec¬ 
clesiae sanctionibus authentice comprobantur. 

Ceterum hodierni homines magis ac magis cultum habent et exhibent 
specialisationum — ut aiunt —, ad scientiae ac technicae hodiernae ra¬ 
tionem, quod et in ipsa vita christiana manifestatur. Tenendum ergo 
est magis specificam connotationem sive spiritualem sive apostolicam 
diversarum vitae religiosae formarum profundiorem influxum et vivi- 

diorem allectationem ad animas iuvenum proposita seu idealia perspicua 
et definita inquirentium allaturam esse, vocationum incremento tali modo 
favendo. 

4. Tertia schematis propositio quae indicat a quibus accommodata 
renovatio sit perficienda, nimium generica videtur; utile ergo esset ut 
in ea accuratior substituatur textus qui convenienter a supra laudata 
desumi posset Pauli Papae VI, feliciter regnantis, Allocutione Magno 
gaudio, cuius textus iam em.mus card. Rujfini citavit; ideoque omitto , 3 

Quod autem Summus Pontifex affirmat, « a competenti auctoritate 
tantummodo » accommodatam renovationem procedere debere, non si¬ 
gnificat subditos velut extraneos ac passivos quoad eam habituros; quin 
immo eorum generosa ac sincera cooperatio ad renovationem vividam 
fecundamque reddendam admodum necessaria exstat. 

Ceterum fortis et audax animus qui religiosos abs dubio movere de¬ 
bet ut suam ad serviendum Ecclesiae iuventutem continue renovent ac 
integre servent, non potius ab exterioribus ordinationibus et composi¬ 
tionibus exprimetur quam a magis authentica ac pleniore fidelitate 
erga religiosam consecrationem, spiritualis novitatis atque indefatiga¬ 
bilis apostolicae deditionis unicum et inexhaustum fontem. 

Quasdam propositiones concretas ad textum perpoliendum scripto 
secretariae tradam. Dixi. Gratias. 


In textu scripto tradito-. 1 1964. 2 sit venia verbo. 3 in qua se¬ 

quentia habentur: « Denique maximi momenti opus, in quo capitula generalia 
curas praecipuas ponere debent, hoc est, ut Instituti sui leges ad mutatas tem¬ 
porum condiciones assidue accommodent. Id tamen ita est procurandum, ut pro¬ 
pria Instituti natura et disciplina indemnis servetur. Religiosa enim quaelibet fa¬ 
milia suum peculiare munus habet eidemque omnino necesse est ut fidelis perma¬ 
neat; hinc vitae ubertas Instituti sita est atque hinc etiam caelestium gratiarum 
copia nunquam defutura. Nulla ergo disciplinae renovatio inducenda est, quae 
cum Ordinis vel Congregationis natura non congruat aut a mente Conditoris quo¬ 
quo modo discedat. Quae quidem disciplinae renovatio hoc etiam postulat, ut a 
competenti auctoritate tantummodo procedat» (A.A.S., 56 [1964], p. 569). 

Animadversiones additae-. 

A. In introductione post verba « Sacra Synodus » (lin. 1) inserantur verba: 
« sibi aperte conscia Institutorum religiosorum munus plane necessarium esse 
Ecclesiae hisce quoque temporibus, postquam in... ». 

B. In n. 1 (pag. 10) praemittantur haec vel similia verba: « Accommodata 
renovatio duplicem aspectum complectitur nempe: et reditum Institutorum ac 
sodalium ad primaevum originum fervorem, et eorundem ad mutuas temporum 
condiciones adaptationem. Hae autem cuiusvis Instituti spiritualis ac religiosa... ». 

C. N. 2 (pag. 10) ita incipiat: « Ipsum Ecclesia commune bonum expostulat 

ut unaquaeque religiosa familia peculiarem suam indolem custodiat ac proprium 
suum munus sedulo adimpleat. Itaque fideliter serventur... ». 

D. N. 3 (pag. 10) ita redigatur: « Efficax autem renovatio et recta accom¬ 
modatio postulant ut a competenti tantummodo auctoritate procedant, etsi plene 
obtineri nequeunt nisi cooperantibus omnibus Instituti sodalibus » (vel simpliciter 
reassumatur textus schematis anni 1963, pag. 17, n. 14). 


12 

Exc.mus P. D. ANDREAS PETRUS CORNELIUS SOL 
Episcopus tit. Regianensis, eoad, c.i.s. Amboinaensis 

Venerabiles Patres, Religiosae Matres, omnes adstantes carissimi, 

Nomine conferentiae episcoporum Indonesiae relate ad. schema Pro¬ 
positionum de religiosis sequentia proferre velim. Dolentes quod ad re¬ 
novationem vitae religiosae schema vere bonum et aptum et in hac aula 
discutiendum proponi non potuit, schema propositionum adhuc tanti 
valoris esse putamus, ut, quibusdam autem emendatis, ... 1 acceptabimus. 
Continet enim plures admonitiones et normas, quae revera exigentiis 
temporum nostrorum correspondent. Nihilominus schema manifestat 
quasdam deficientias, quae nostro iudicio omnino sunt auferendae. 

1. In quibusdam propositionibus inculcantur principia traditiona- 
lia, sed sine ulla explicatione ex qua appareat, quomodo sint interpre¬ 
tanda in luce aliorum ex hoc Concilio procedentium et reflexionis ho¬ 
diernae theologicae. Omnes qui concretam realitatem vitae religiosae 
cognoscunt, scire debent, quod inter difficultates quas religiosi et reli¬ 
giosae ad eorum vocationem vere vivendam experiuntur, non paucae nec 
minimae ex hoc proveniunt, quod illa principia traditionalia parum ac¬ 
curate et minus recte interpretantur. Quod e. g. valet de iis quae dici 
solent de relatione actionis apostolicae ad unionem cum Deo. Et ideo 
talia principia denuo inculcata sine explicatione ex renovata reflexione 
theologica proveniente et dictas difficultates respiciente, non tantum 
omni vi verae renovationis carent sed etiam ad augendas difficultates 
conferre possent. 

Haec etiam valent de propositione qua dicitur: « Religiosi se reno¬ 
vent in oboedientia... ». Hic omnino necesse est explicari quid renova¬ 
tio oboedientiae hodie requirat, quid in subditis, quid in regimine su¬ 
periorum. Dici debet agi de oboedientia adultorum et non infantium, 
de oboedientia quae sodales minime absolvit a propria responsabilitate, 
de oboedientia quae pro superioribus officium secumfert fovendi respon- 
sabilitati et initiati vis propriis subditorum. 

2. In genere textus parum manifestat se veram renovatam reflexio¬ 
nem theologicam de vita religiosa ut fundamentum habere. Speciali 
modo hoc apparet in modo quo loquitur de institutis vitae contempla¬ 
tivae et vitae activae. Hac in re nimis facile terminologia tardius intro¬ 
ducta assumitur et de facto nec unae nec alteri formae vitae religiosae 
datur quod suum est. Non manifestatur persuasio christiana secundum 
quam omnis sanctitas in Ecclesia in ipsis suis visceribus etiam in ser¬ 
vitium fratrum est directa; non concluditur omnis vita religiosa ex 
sese esse apostolica ita ut sanctum ministerium et opus caritatis pro¬ 
prium instituti determinati non ut elementum ipsi vitae religiosae extra¬ 
neum advenit sed in ipsam rationem vitae religiosae sodalium talis in¬ 
stituti intret. 

Idem defectus se manifestat in hoc, quod inter ea quibus ratio vi¬ 
vendi, operandi et orandi est adaptanda, id quod est potissimum, non 
enumeratur, nempe conceptiones de vita vere christiana quae in aliis 
documentis huius Sacrosanctae Synodi proponuntur et in sana theologia 
proprii temporis elaborantur. Adaptatio in hac re maximi est momenti, 
ut ratio vivendi, operandi et orandi religiosorum non sit aliena ab eis 
quae in tota communitate contemporanea Ecclesiae ut magis conformia 
cum exigentiis verae vitae christianae iudicantur. 

3. In quibusdam propositionibus tali, modo incipitur cum eis, quae 
quoad naturam, finem, spiritum proprium et opera propria sunt retinenda, 
ut, praesertim quando nimis materialiter interpretantur, sanae evolutioni 
bbstare possit. In genere in textu non satis apparet veram renovationem 
non tantum adaptationem sed etiam evolutionem requirere posse. Textus 
saepe loquitur de relatione ad Sacram Hierarchiam, sed miro modo nul¬ 
libi loquitur de elemento charismatico, a quo instituta religiosa origi¬ 
nem ducunt et quod omni adaptationi et evolutioni praeesse debet. 

4 et ultimo. Quod proprio nomine proferre velim: aliquae quae 
in schemate valde opportune proponuntur, in nostris diebus impen¬ 
siori modo sunt urgenda. Intendimus illa quae dicuntur relate ad pau¬ 
pertatem et spiritum vere missionarium. 

Quoad paupertatem desideratur ut sodales re et spiritu sint pau¬ 
peres..., re pauperes . 2 Nostrae opinionis hac in re valde commendandum 
est examen conscientiae. Concedendum enim est religiosos in nostris 
diebus saepe nimis difficulter ut re pauperes esse recognoscendos, quare 
etiam vis testimonii religiosae paupertatis ad fere nihil reducitur. Hoc 
secumfert quod non tantum alii fideles sed speciali modo etiam reli¬ 
giosi iuvenes in sua prima generositate non intelligunt, quomodo de 
vera paupertate et de eius vi testimonii sermo esse possit. Et ideo non 
tantum sodalium sed etiam ipsorum institutorum et illorum praeposito- 

rum est sibi instanter quaestionem ponere quid faciendum sit ut in vita 
religiosa testimonium realis paupertatis effulgeat. 

Et etiam quoad spiritum vere missionarium ab omnibus religiosis 
examen conscientiae est instituendum, non tantum quod zelum attinet 
in apostolatu cui de facto incumbunt, sed praesertim quoad electionem 
operum et distributionem operariorum in vinea Domini. Spiritus enim 
vere missionarius religiosos inspirare debet ad quaerendas omnes vias 
possibiles ut cooperent ad sublevandam tam dolorosam penuriam opera¬ 
riorum in pluribus partibus Ecclesiae. Dixi. 


In textu scripto tradito-. 1 libenter. 2 deest. 


13 

Exc.mus p. d. pacificus m. aloisius perantoni 

Archiepiscopus Lancianensis et Ortonensis 
Venerabiles Patres , 

Loquor nomine 370 Patrum ex variis nationibus quorum nomina 
secretariae generali trado. 

Schema de accommodata renovatione vitae religiosae placet et reti¬ 
nendum est. Et hoc affirmamus contra ea quae his diebus ab aliquibus 
dicta sunt ac si religiosi iudicarent schema non esse retinendum. 

Utique in hoc schemate non omnes quaestiones quae ad vitam reli¬ 
giosam spectant, tractantur et ne quidem omnes et singuli aspectus 
variorum problematum fuse exponuntur et illustrantur. Sed hoc optima 
ratione factum est. 

Nam quaestiones dogmaticae et theologicae de vita religiosa iam 
elaborata sunt in cap. VI schematis de Ecclesia, dum de externo aposto¬ 
latu religiosorum iam tractavit schema de pastorali episcoporum mu¬ 
nere in Ecclesia. 

In hoc schemate ergo — sicut et ipse ipsius 1 titulus clare innuit — 
de sola accommodata renovatione vitae religiosae agitur, et pressius de 
solis principiis fundamentalibus et generalibus accommodatae renovatio¬ 
nis. Haud enim convenit ut Concilium ad omnes quaestiones particu¬ 
lares descendat. Sicut ergo in aliis materiis iam fecimus, ita etiam in 
praesenti materia principia tantum statuere debemus, reliqua vero relin¬ 
quere commissioni post-conciliari, quae mentem Concilii in omnibus 
fideliter interpretabitur. 

Scopus huius schematis est ergo limitibus praecisis circumscriptus, 
ast simul actuale schema omnino necessarium est. Accommodata enim 
renovatio vitae religiosae, ob rationes pastorales, maximi momenti est, 
sed tractari nequit in alio schemate et multo minus in quodam ap¬ 
pendice. 

Placet ergo schema, etsi in sequentibus punctis opportune complen¬ 
dum esse videtur: 

1. Sic schema nihil dicit de actualitate et necessitate vitae religio¬ 
sae in Ecclesia nostri temporis, dum tamen necessarium esset saltem 
breviter et substantialiter hac de re loqui, sicut nuperrime adhuc facere 
voluit Summus Pontifex Paulus VI in Allocutione solemni Magno 
gaudio. 

A. v., recolendum est, vim et efficaciam cuiusvis apostolatus ulti- 
matim derivare non ex activismo et ne quidem ex bene ordinata activi¬ 
tate externa, sed, e contra, e vita interiore, ex oratione, ex sacrificio, 
unde iam ob hanc solam rationem Instituta Religiosa praeclarum munus 
in Ecclesia explent et eius apostolatum maximopere promovent. 

2. Clariore etiam modo in schemate protegenda est varietas vocatio¬ 
num religiosarum. Huiusmodi varietas nequaquam reduci potest ad 
ordinem phaenomenorum externorum et sociologicorum, sed concipia¬ 
tur oportet tamquam manifestatio charismatum diversorum in Ecclesia. 
Etiamsi ergo varii Ordines vel Congregationes eundem laborem speci¬ 
ficum in apostolatu exteriore perficiant, minime tamen ex hoc sequitur 
illos sine gravi ratione cum invicem uniri debere ad efformandum unum 
idemque Institutum Religiosum. 

3. Sed praesertim exoptandum est ut in hoc schemate clarius sermo 
fiat de vocationibus religiosis in omni libertate fovendis. Augmentum 
enim vocationum religiosarum in Ecclesia non est tantum aliquod 
bonum particulare huius vel illius Instituti, sed est bonum totius Eccle¬ 
siae. Idcirco deplorandae sunt diffidentia et oppositiones quae hodie 
jnterdum contra vitam religiosam proferuntur et quae augmentum voca¬ 
tionum in serium discrimen non tam raro adducunt. Quod in tantum 
gravius adhuc est, inquantum iam nunc scimus numerum sacerdotum 
missionariorum notabiliter diminutum esse. Iamvero, si vocationes re¬ 
ligiosae ulterius diminuentur, quomodo in posterum providendum erit 
semper crescentibus necessitatibus missionum et tot aliorum operum 
Ecclesiae? 

4. In hoc contextu aliqua etiam dicere liceat de tot millibus viro¬ 
rum et mulierum qui Ecclesiae serviunt in Institutis religiosis non-cle- 
ricalibus. Sufficit hic recolere splendida opera Fratrum qui apostolatum 

scholarum exercent, infirmis sese dedicant et hierarchiam tot aliis mo¬ 
dis adiuvant. Eorum labores sunt ardui et abnegatione pleni et tamen, 
quoties eorum sacrificia oblivioni dantur et quasi parvi fiunt. Et nonne 
idem etiam dicendum de activitate silentiosa sed tam pretiosa tot fide¬ 
lissimarum Sororum quae in nosocomiis, in scholis, in paroeciis, in mis¬ 
sionibus Ecclesiam fulciunt oratione et mortificatione in pr imi s sed etiam 
infatigabili apostolatu exteriore? 

Propono ergo ut de religiosis non-clericalibus, Fratribus et Soro¬ 
ribus ampliore quodam modo in hoc schemate sit sermo et non tantum 
sub aspectu reformationis sed etiam sub aspectu gratitudinis quam tota 
Ecclesia ipsis debet. Post tot ampla et iusta encomia laicorum nostro- 
him mirum profecto esset, si hoc Concilium, quod totam Ecclesiam 
repraesentat, de tot servis Domini fidelibus et prudentibus nihil vel 
fere nihil haberet dicendum. 

Hoc autem eo vel magis necessarium esse reputo, quia praecise vo¬ 
cationes ad hanc formam vitae hodie fere ubique in Ecclesia decrescunt. 
Iamvero, factae sunt hac de re in variis nationibus investigationes accu¬ 
ratae et satis extensae, et vere dolendum est quod unanimiter omnes 
investigatores dicere debuerunt talem diminutionem pro bona parte ex 
eo derivare quod nonnulli etiam sacerdotes hodie valorem harum voca¬ 
tionum non amplius intelligunt et immo, interdum etiam satis publico 
modo, minus faciunt. Pro bono Ecclesiae, venerabiles Patres , 2 ergo omnino 
necessarium est, ut Concilium, ex professo agens de « religiosis », clare 
statuat tales vocationes ab omnibus pro quantum fieri potest, esse fo¬ 
vendas. Dixi. 


In textu scripto tradito-. 1 eius. 2 deest. 


14 

Exc.mus P. D. VICTOR SARTRE 
Archiepiscopus tit. Beroensis 

Venerabiles Patres, dmnes adstantes carissimi, 

Loquor nomine proprio, sed etiam nomine 265 aliorum Patrum 
conciliarium. Insuper hoc interventu pando mentem 250 Superiorissa- 
rum Generalium Institutorum Religiosarum. 

Schema de religiosis plura bona continet, ita ut speremus illud a Con¬ 
cilio approbatum iri. In aliquibus autem punctis, indiget 1 additionibus 
vel emendationibus, quarum paucas hic indicare velim. 

Sermo est in schemate de renovatione vitae et apostolatus ipsorum 
Institutorum Religiosorum. Omnino certum est, religiosos et religiosas, 
qui temporibus anteactis tantopere contribuerunt ad vitam Ecclesiae 
fovendam et promovendam, etiam hodie ardenter desiderare ut eorum 
vita et activitas Ecclesiae modo magis apto inserviat. Desiderant ergo 
renovationem et adaptationem, ubi renovatio et adaptatio revera op¬ 
portunae sunt. Simul autem ipsis curae esse debet ut haec adaptatio et 
haec renovatio fiant ita ut exigentiae vitae religiosae plene observentur, 
lamvero, in hoc contextu sequentia nobis praesertim dicenda videntur: 

1. Quod in schemate, ubi de vita apostolica Institutorum Religio¬ 
sorum est sermo, clarius atque firmius dicatur, quod primus semper 
locus tribuendus est vitae interiori et spirituali sodalium, sicut Sum¬ 
mus Pontifex Paulus VI nuperrime adhuc verbis utut fortibus inculca¬ 
vit, in Allocutione solemni habita ad Religiosos die 23 maii huius anni. 
Haec sunt verba Summi Pontificis 2 : « In huiusmodi autem Institutorum 
renovatione procuranda semper cura habenda est, ut spirituali sodalium 
vitae praecipuae semper partes tribuantur. Quare apud religiosos omnes, 
quorum munus est sacri apostolatus operibus vacare, omnino nolumus, 
falsa illa quicquam valeat opinio, operibus externis primas dandas esse 
curas, intimae vero perfectionis studio secundas, quasi id aetatis huius 
ingenio et Ecclesiae necessitatibus postuletur ». 

2. Secundo autem, in schemate maior emphasis ponenda est 3 in prin¬ 
cipio quod Summus Pontifex in eadem hac allocutione sequentibus verbis 
enuntiavit: « Maximi momenti opus hoc est, ut (Religiosi) Instituti sui 
leges ad mutatas temporum condiciones assidue accommodent. Id ita 
tamen est procurandum, ut propria Instituti natura et disciplina indem¬ 
nis servetur. Religiosa enim quaelibet Familia suum peculiare munus 
habet, eidemque omnino necesse est ut fidelis permaneat; hic vitae uber¬ 
tas Instituti sita est, atque hinc etiam caelestium gratiarum copia num- 
quam defutura. Nulla ergo disciplinae renovatio inducenda est, quae 
cum Ordinis vel Congregationis natura non congruat, aut a mente Con¬ 
ditoris quoquo modo discedat. Quae quidem disciplinae renovatio hoc 
etiam postulat, ut a competenti auctoritate tantummodo procedat ». 

3. Peropportunum, immo necessarium est, ut Concilium aperte ... 4 
reficiat methodos a quibusdam 5 sacerdotibus non semel 6 adhibitas, 
quando iuvenes, puellae praesertim, de vocatione religiosa ipsis consu¬ 
lant. Constat enim, ex satis universali experientia, quod tales sacerdo¬ 
tes, ob inadaequatas conceptiones — ut videtur 1 — de vita religiosa, 
puellas systematice dissuadent a statu religioso amplectendo: dum enim 
valorem vitae religiosae deprimunt, valorem matrimonii, maternitatis, 
familiae, apostolatus laicalis ultra omnem mensuram extollunt; immo non 

desunt qui affirment / in praesenti mundi constellatione, sanctitatem 
modo magis pleno, magis efficaci et apostolico attingi posse in statu lai- 
cali quam in statu religioso. Iamvero, ut vera doctrina proponatur, ut 9 
sano modo provideatur incremento vitae religiosae in Ecclesia, cui tot 
magna beneficia debentur, etiam et praesertim in missionibus, in hoc 
schemate verbis prorsus inambiguis dicendum esse videtur boc, quod 
Summus Pontifex in ... 10 memorata allocutione clare enuntiavit: « Ca¬ 
vendum est, ne (ob doctrinam de universali ad sanctitatem vocatione fide¬ 
lium) germana notio vitae religiosae, ut semper in Ecclesia viguit, obscu¬ 
retur, atque iuvenes, cum de deligendo vivendi genere cogitant, praepe¬ 
diantur, propterea quod peculiare munus et momentum immutabile 
status religiosi in Ecclesia non amplius et dilucide perspiciunt ». Gra¬ 
tias. Dixi. 


In textu scripto tradito-. 1 schema videtur indigere. 2 1964. Dixit autem 
Summus Pontifex. 3 esse videtur. 4 deploret et. 5 non tam pau¬ 
cis. 6 deest. 7 deest. 8 satis publice affirmare audent. 9 ut 

talium idearum diffusioni opportune finis imponatur et, e contra. 10 iam. 


15 

Exc.mus P. D. RICHARDUS LESTER GUILLY 
Episcopus G e orgiopolit anus 

Venerabiles Patres, carissimi adstantes, 

Loquor etiam nomine 263 aliorum Patrum conciliarium. Etsi prima 
facie schema nostrum in actuali sua forma ... 1 nimis ieiunum apparere 
possit, attamen si finis eius practicus perpenditur et si consideratur quod 
principia doctrinalia de natura et momento vitae religiosae in constitu¬ 
tione de Ecclesia recte suum locum iam invenerint, censemus actuale 
schema substantialiter esse retinendum. 

Putamus tamen ipsum perfici posse et debere secundum sequentes 
observationes. Schema modo fere exclusivo agit de renovatione et adap¬ 
tatione vitae religiosae ad tempora hodierna et ad exigentias- apostolatus 
moderni. In hoc autem contextu vox « apostolatus » adhuc modo ni¬ 
mium restricto intelligitur de apostolatu exteriore. Quod certissime rec¬ 
tum non est. 

Nam in terminologia theologica et technica Ecclesiae, vox « aposto¬ 
latus » designat quasvis activitates christifidelium quae Regnum Dei in 
hac terra promovent. Ad has autem primario omnino loco pertinent vita 
interna, oratio, sacrificia, mortificationes et alia huiusmodi. 

Si ergo de renovatione religionum et de earundem adaptatione ad 
modernum apostolatum loqui intendimus, in primis insistere debemus 
in hoc quod religiosi et religiosae integraliter vivant effectivam et tota¬ 
lem consecrationem sui Deo factam in votis paupertatis, virginitatis et 
oboedientiae, aut si nulla vota proferunt, in fideli consiliorum evange- 
licorum observantia. Reliqua autem omnia quae ad activitatem exter¬ 
nam spectant, exhinc normam et mensuram invenire debent: ideo dum 
recte dicimus « regulas et constitutiones esse adaptandas exigentiis mo¬ 
derni apostolatus », eodem tempore asserere debemus « apostolatum 
exteriorem religiosorum adaptari debere regulis et constitutionibus 2 
religiosorum quae vitam internam fovent et protegunt ». 

Si hac in luce res consideramus, revera mirum est quod in hoc 
schemate tam pauca inveniantur de Ordinibus et Congregationibus quae 
vitae contemplativae stricte sese dedicant. Et tamen praecise hi viri et 
mulieres orationibus et austeritatibus, silentio et sacrificiis suis plus 
ceteris omnibus contribuunt ad apostolatum Ecclesiae promovendum. 
Haec quidem oculis carnis non videntur, sed qui ex fide vivit scit inae¬ 
stimabile pretium huius vitae plene absconditae in Deo. Experientia 
teste, scimus quantum conferant ad incrementum vitae christianae, etiam 
in locis missionum, claustra illa contemplativorum et contemplativarum 
quae totam vitam suam, in hac forma vitae, Deo offerunt pro extensione 
eius Regni super terram. 

Propter has rationes Pius XI S. Theresiam a Iesu Infante caelestem 
Patronam Missionum declaravit, quamvis ipsa numquam apostolatui ex¬ 
teriori vacaverit. 

Necessarium ergo est ut praecise in hoc nostro tempore magni fa¬ 
ciamus Ordines et Congregationes vitae contemplativae. Ideo propono 
ut in schemate ... 3 specialis et distincta addatur propositio in qua se¬ 
quentia clare statuantur: 1) Ecclesiam haec Instituta maximi facere 
ob ingens bonum quod toti Corpori Christi afferunt; 2) vocationes ad 
hanc formam vitae ab omnibus esse protegendas et fovendas; 3) contem¬ 
plativos munus suum essentiale hodie — sicut semper antea — conspi¬ 
cere debere in fideli observatione vocationis suae; 4) hanc vitam esse 
eminenter apostolicam, qua de re cavendum ipsis sit a quavis activitate 
externa apostolica quae primarium suae vocationis finem quoquo modo 
in discrimen adducere possit. 

Postquam Concilium tam multa de episcopis et dein de laicis dixit, 
verba quaedam facere deberet de istis absconditis viris 4 et mulieribus 
qui in silentio et immolatione sui Deo serviunt et tantopere contribuunt 
ad fertilitatem apostolatus nostri. 

Ipsi, uti patet, huiusmodi verbum nec exspectant, nec petunt; at- 

tamen officium nostrum est non modo sensus gratitudinis et agnitionis 
erga eos manifestare, sed etiam Instituta eorum pro bono totius Ec¬ 
clesiae revera promovere. 

Insuper autem hoc faciendo, clarum testimonium toti mundo prae¬ 
bebimus Ecclesiam etiam hodie firmiter credere et docere opus suum 
— et in primis opus missionale — ultimatim non fundari in mediis 
humanis, sed e contra in associatione ad Christum qui mundum redemit 
per crucem. 

Concludo. Sicut Summus Pontifex Paulus VI, feliciter regnansf 
nuperrime adhuc dixit in Abbatia Montis Cassini, Ecclesia et mundus 
hodie maximopere indigent viris et mulieribus qui, mundum relinquen¬ 
tes, in solitudine et in silentio pro nobis orant atque simul nobis prae¬ 
bent testimonium societatis christianae vere idealis, in qua regnant amor, 
oboedientia, innocentia, libertas a rebus creatis et ars bene illis utendi, 
in qua praevalet spiritus et pax, seu uno verbo: ubi Evangelium Christi 
perfecte vivitur. Dixi. Gratias. 


In textu scripto tradito-. 1 aliquibus forsan. 2 ad Regulas et Constitu¬ 
tiones. 3 de religiosis. 4 hominibus. 5 deest. 

16 

Rev.mus P. D. IOSEPH BUCKLEY 
Praepositus generalis Societatis Mariae 

Patres venerabiles, adstantes carissimi omnes, 

Primo, gratias agere volo omnibus 130 Patribus qui meam loquendi 
petitionem subscribere voluerunt. Novissimum schema de religiosis mihi 
aliquantulum placet in quantum urget illam accommodatam renovatio¬ 
nem quae est finis centralis huius Concilii Vaticaniet quia video in 
ipso expressam prosecutionem illius operis renovationis quam S. Con¬ 
gregatio de Religiosis iam ab anno 1950 feliciter incoepit et continuo 
usque ad praesens tempus promovit. In schemate tamen multae lacunae 
adsunt. 

1. Una ex his lacunis in eo est quod schema nullum amicitiae ge¬ 
stum habeat erga clerum dioecesanum. Dici potest hunc gestum non 
pertinere ad schema de vita religiosa renovanda; tamen difficultatem 
notabilem in Ecclesia faciunt divergentiae existentes inter religiosos et 
episcopos ac sacerdotes dioecesanos. 

Desideria episcoporum maiorem exercendi auctoritatem in religiosos 
in sua quisque dioecesi, quamdam anxietatem in religiosis generant. 
Sed nobis religiosis convenit recognoscere antipathiam quam in clero 
dioecesano gignunt quaedam nostrae tendentiae, e. g. loquendi ac si nos 
soli simus in quodam statu perfectionis. 

Fateri debemus sacerdotes dioecesanos etiam suam possidere soli¬ 
dam spiritualitatem, atque multa elementa communia habere cum reli¬ 
giosis. Sic, pluribus in locis vitam communem ducunt. Eamdem ac nos 
castitatem observant. Omnes oboedire debent episcopis, et vicarii coope¬ 
ratores parocho. Quoad paupertatem, frequenter non multum a nobis 
differunt. Eadem ministeria apostolica eodemque modo exercent. Ita 
ut dici possit quod sacerdotes religiosi vitae activae propinquiores sunt 
sacerdotibus dioecesanis, quam religiosis vitae contemplativae. 

Ideoque, quamvis in ordine canonico distinctio facienda est, 2 in or¬ 
dine practico non est urgenda, iuxta illam bonam philosophiam: « Quod 
nos unit maioris momenti est quam quod nos separat ». 

Has ideas exposui in. quadam audientia cum loanne XXIII, felicis 
recordationis, et ipse statim, sua illa spontaneitate, mihi dixit: « Adesso 
c’intendiamo », « In hoc omnino convenimus ». 

2. Iuxta idem principium, de amovendis differentiis non necessariis, 
videtur ad nostram accommodatam renovationem pertinere remotio 
differentiarum inter Ordines et Congregationes. 

Congregationes iam probarunt suum magnum momentum in Eccle¬ 
sia. Tempus est igitur ut earum membra non amplius considerentur ut 
religiosi secundae classis, « second class citizens », 3 « dei parenti po- 
veri ». Gratissimi sumus Summis Pontificibus loanni XXIII et Paulo VI, 
feliciter regnanti / quod membra huius Concilii sunt superiores genera¬ 
les Congregationum sub conditione quod habeant in sua quisque Con¬ 
gregatione mille sacerdotes. Sed, ex alia parte, sunt etiam membra 
— Concilii Oecumenici 3 — superiores generales Ordinum qui non ha¬ 
bent nec centum sacerdotes..., ne mentionem faciam episcoporum in 
quorum dioecesibus inveniuntur minus quam decem sacerdotes dioe- 
cesani. 

Videtur ad accommodatam renovationem Congregationum, saltem 
virorum, pertinere concessionem potestatis iurisdictionis et facultatum 
pro exercitio ministeriorum sacrorum, quando haec exercentur in pro¬ 
priis domibus solum 6 et in favorem propriorum subditorum — non 
in apostolica generali —> sed 7 sine obligatione nimis recurrendi ad in- 
dulta. 

3. In n. 8 novi schematis, ubi agitur de oboedientia religiosa, vi¬ 
detur applicari omnibus religiosis conceptus oboedientiae qui forsan 

convenit monachis, sed non bene respondet necessitatibus hodiernis 
religiosorum vitae activo-apostolicae. 

Aliqui superiores multum loquuntur de crisi oboedientiae. Mihi 
videtur quod sit crisis potius superiorum quam subditorum. Verum est 
quod iuvenes hodie non facile accipiunt quasdam archaicas formulas, 
e. g. quod vox superioris est pure et simpliciter vox Dei. 

In schemate nihil dicitur de obligatione quam superiores habent con¬ 
sultandi ipsorum consilium, locale, provinciale, generale. Multi supe¬ 
riores, imprimis religiosarum sed etiam et religiosorum, ne cognoscunt 
quidem modum conveniens et efficax consilium ducendi. In formatione 
et efficacia superiorum, potius quam in maiori oboedientia subditorum 
consistere videtur renovatio religiosae oboedientiae. 

Propter has animadversiones aliasque quas tempus prohibet facien¬ 
das, mihi videtur praesens schema non plene respondere problematibus 
hodiernis vitae religiosae. 

Nova redactio magis adhuc « aggiornamento » favens desideratur, 
a praesenti commissione quidem praeparanda, sed cum additione ali¬ 
quorum peritorum novorum, mentis magis modernae et amplioris ex¬ 
perientiae. 

Ideoque schema simpliciter non placet . 8 Dixi. 


In textu scripto tradito-. 1 II. 2 sit. 3 deest. 4 deest. 

5 deest. 6 deest. 7 deest. 8 deest. 


17 

Exc.mus p. d. dominicus romualdus basilius athaide 

Archiepiscopus Agraensis 

Patres Patresque carissimi atque Matres Superiores admirandae! 

Loquor nomine Conferentiae Nationalis Indiae... 1 
1. In nn. 2 et 3 schematis, collato n. 15, merito decernitur quod in 
Religionibus et Institutis, fideliter servatis natura, fine, spiritu proprio, 
necnon sanis traditionibus, congruenter recognoscendae sunt, prout ne¬ 
cessarium fuerit, Constitutiones, Directoria, Consuetudinaria, alia id ge¬ 
nus codices, « ut ratio vivendi, operandi et orandi aptetur hodiernis so¬ 
dalium condicionibus physicis et psychicis necnon apostolatus necessi¬ 
tatibus, etc. ... ». 

Efficax autem renovatio et recta accommodatio, iuxta explicitum 

n. 3 statutum, « obtineri nequit, nisi cooperantibus instituti sodalibus, 
moderante vero competenti auctoritate ». 

Vehementer desideratur ut breviter, sed auctoritati ve in schemate 
indicetur: tum modus practicus quo in recognitionem constitutionum etc., 
de facto cooperari debent omnes instituti sodales, tum praesertim aucto¬ 
ritatis competentis organa quibus competat moderamen supradictum. 

Auctoritas ista intelligiturne sola auctoritas religiosa interna, et haec 
quidem sola auctoritas suprema, vel auctoritas omnium superiorum re¬ 
ligiosorum maiorum, in speciali commissione simul cooperantium, an 
praeterea auctoritas ecclesiastica, extra religiosa, videlicet Commissio 
Pontificia ad hunc finem specialiter constituta, et coniunctim laborans 
cum superioribus religiosis supremis, quinimmo postquam forsan audita 
sunt conferendarum nationalium episcoporum consilia? 

Pauci, ni fallor, exspectandi sunt effectus, nisi reapse interveniat 
Commissio Pontificia speciatim ad hoc constituta. 

2. Non videtur dubium, quominus plurimi individui religiosi et in¬ 
dividuae religiosae reapse parentur ad impensius collaborandum in ope¬ 
ribus apostolatus, praesertim in missionibus. 

Non raro autem, tali cooperationi et collaborationi obstat quaedam 
apathia aut indocilitas ipsius regiminis religiosi, propter timorem abusuum 
ex tali collaboratione, vitae stricte religiosae sodalium forsitan immi¬ 
nentium. 

Quapropter enixe insistere audemus, ut obligatio collaborationis de¬ 
sideratae ad apostolatus opera, praeprimis obvia fiat superioribus, atque 
iis specialiter imponatur officium eam non impediendi, sed, e contra, 
active promovendi. 

Quod maxime valet pro locis missionum, ubi, propter penuriam 
religiosarum ex una parte, et magnam aestimationem qua generaliter 
gaudent apud indigenas ex altera parte, omnino necessarium est, ut 
religiosae ex officio instructioni puerorum et puellarum in scholis ad¬ 
dictae, extra horas scholasticas quoque sese devoveant certis apostola¬ 
tus religiosi et socialis operibus, in favorem incolarum, auxilio earum 
vere egentium. 

3. In quibusdam Congregationibus religiosis femineis, ritus vesti- 
tionis adeo solemnis est, et ex parte parentum adeo dispendiosus, ut 
quaedam novitiae, durante novitiatus anno defectum verae vocationis 
religiosae expertae, post talem et tantam pompam publicam in die ve- 
stitionis factam, erubescant derelinquere vitam religiosam. 

Ad quod praecavendum, atque insimul ad demonstrandum vestitio- 
nem ex ipsissima sua natura non constituere veram et definitivam con- 

secrationem religiosam, sed meri experimenti initium, enixe insistitur 
ut ritus vestitionis valde sobrius sit et a qualibet pompa publica alienus. 

Quod attinet vero ad ritum professionis, solemnitas sobria, de qua 
in constitutione de sacra Liturgia, n. 80, vehementer optatur ut reserve¬ 
tur soli professioni perpetuae, et ut induat characterem gaudiosum po- 
tiusquam severum ac plus minusve exsequiis aequiparatum. Dixi. 


In textu scripto tradito-. 1 Liceat mihi aliqua notare relate ad schema de reli¬ 
giosis. 

Secretarius generalis-. Patres venerabiles, crastina, post exactam di¬ 
scussionem circa hoc schema, quod nunc discussioni subicitur, proponetur 
suffragatio praeliminaris, quam vos scitis et uti factum est pro schemate 
de sacerdotibus et de Ecclesiis Orientalibus. Post exactam discussionem, 
crastina. 

Moderator-. Congregatio proxima erit crastina, hora nona. 

Em.mus P. D. Eugenius card. Tis serant: Reponatur Sacrosanc¬ 
tum Evangelium. 

Exc.mus P. D. Ioannes Villot, arch. tit. Bosporanus, subsecre- 
tarius : Hodie, Sacrum Missae Sacrificium celebrabit exc.mus D. Ioseph 
Rancans, ep. tit. Marcopolitanus, aux. Rigensis (de Lettonia). 

Proprium Missae pro unitate Ecclesiae offertur Patribus ab Associa¬ 
tione cui nomen Unitas necnon ab Unione Apostolica Cleri Dioecesani. 

Ideo rogantur Patres, ut non tantum preces vel responsiones dicant, 
sicut fit omni die, sed etiam, incipiente celebrante, una voce dicant In¬ 
troitum, Graduale, Offertorium et Communionem. 

Exc.mus P. D. Pericles Felici, arch. tit. Samosatensis, Ss. Con¬ 
cilii secretarius generalis : Hodiernam congregationem generalem 121 
moderabitur em.mus ac rev.mus D. card. Leo Ioseph Suenens, arch. 
Mechliniensis-Bruxellensis. Crastina, Patres amplissimi, in hac sacro¬ 
sancta Basilica, hora 9.30, habebitur Cappella Papalis, in qua Sanctis¬ 
simus Dominus noster Paulus VI assistet Pontificali Missae, ritu by- 
zantino decantandae a Sua Beat. Maximo IV, patriarcha Antiochiae Mel- 
chitarum, episcopis et archimandritis concelebrantibus. 

Omnes Patres ardentissime invitantur. Induent super rochetum man- 
telletam sine mozzetta, et sedebunt suis locis, non tamen ordine singulis 
determinato, sed prout dicent Magistri Caeremoniarum Pontificalium. 
Omnes sint in suis locis saltem hora nona cum quadrante. 

Aliam communicationem facio. Episcopi exc.mi Cecoslovachiae, qui 
adsunt in Concilio, petierunt a Summo Pontifice ut dignaretur benedicere 
ipse imagines SS. Cyrilli e Methodii, quae sunt depictae opere musivo 
ad latus altaris S. Wenceslai in hac Basilica (altare S. Wenceslai est 
in ala dextera huius Basilicae, in ala quae dicitur communiter « a SS. Pro¬ 
cesso et Martiniano »). Hae imagines ibidem collocatae sunt in memoriam 
millesimi et centesimi anniversarii Sanctorum adventus in Moraviam. 

Summus Pontifex hanc petitionem accepit, et crastina, post sollem¬ 
nem Cappellam Papalem, procedet ad benedictionem. 

In hodierna congregatione generali vobis, Patres, distribuentur Modi 
respicientes cap. 3 schematis de oecumenismo (est ultimum caput huius 

schematis). Et suffragatio fiet sabbato proximo, more consueto, nempe 
per placet et non placet. 

Et en nomina eorum qui verbo uti petierunt circa schema de ac¬ 
commodata renovatione vitae religiosae-. Nomine plurium exc.mus D. Ge- 
rardus Huyghe, ep. Atrebatensis in Gallia; rev.mi DD. Paulus Eloffer, 
sup. gen. Societatis Mariae (Marianisti); Germanus Lalande, sup. gen. 
Congreg. a Sancta Cruce; exc.mi DD. Iacobus Carroll, ep. aux. Sydneyen- 
sis in Australia; Antonius Baraniak, arch. Posnaniensis in Polonia; 
rev.mus P. Ioseph van Kerckhoven, sup. gen. Missionariorum a Sacro 
Corde Iesu; et exc.mus D. Petrus Fiordelli, ep. Pratensis in Italia. 

Deinde, nomine tantum proprio : exc.mi DD. Petrus Canisius van 
Lierde, vic. gen. Summi Pontificis pro Civitate Vaticana; Ioseph D’Avack, 
arch. tit. Leontopolitanus in Pamphylia; Adam Kozlowiecki, arch. Lu- 
sakensis in Rhodesia Septem.; Marianus Oscoz, sup. gen. Eremitarum 
Camaldulensium Montis Coronae. 

Exacta discussione, ut heri dixi, fiet suffragatio, more solito, suf¬ 
fragatio quam enuntiabo tempore opportuno. Gratias. 


1 

Exc.mus P. D. GERARDUS HUYGHE 
Episcopus Atrebatensis 

Venerabiles Patres, 

Toto corde as sentio omnibus his quae dicta sunt heri a multis Pa¬ 
tribus, ex quibus em.mis cardd. Ddpfner, Suenens, Bea, exc.mo D. Cha- 
rue, rev.mo P. Buckley} 

Schema de religiosis insufficiens est multis rationibus: caret anima 
vivificatrice, est nimis iuridicum, nimis exclusive occidentale, perpauca 
continens de vera et accommodata renovatione vitae religiosae... et, 
praesertim, ecclesiologia huius schematis est ante-conciliaria. 

Atqui schemata de Ecclesia et de Ecclesia in mundo huius temporis, 
quae — ut a Summo Pontifice Paulo VI saepe in lucem positum est — 
centrum sunt et focus Concilii Vaticani, ecclesiologiam renovatam attu¬ 
lerunt. 

Ut si duobus his schematibus accommodatum, novum igitur schema 
de religiosis conficiatur, quod vitam religiosam debito modo in vitam 
totius Ecclesiae collocet. 

Ut notum est, Ecclesia, ex una parte coadunat christianos, ex altera 
parte convocat non-christianos. 

Eodem modo, vitae religiosae munus in novo schemate sub hac du¬ 
plici luce debet considerari: 1) munus vitae religiosae intra Ecclesiam; 
2) munus vitae religiosae ad extra, i. e. in vita missionaria Ecclesiae. 

Prima pars: Munus vitae religiosae intra Ecclesiam. ... 2 In Ecclesia 
quae nobis, clarius quam antea, apparet ut communio, ut congregatio 
hominum in unitate populi Dei, religiosi, qui sunt christifideles modo 
speciali ad perfectionem caritatis ordinati, debent esse exempla et pro- 
motores unitatis in Ecclesia tam universali quam locali. 

Quae vocatio ad communionem semper magis promovendam in Ec¬ 
clesia magnas habet consequentias pro vita religiosa. 

1. Clarum est religiosos non debere, in intimo vitae suae religio¬ 
sae / se segregare et separare ab aliis membris Ecclesiae, cum quibus 
Ecclesiam constituunt. Nam Ecclesia non perficitur nisi per unionem in 
caritate et per collaborationem in apostolatu inter sacerdotes, religiosos, 
religiosas et laicos sub responsabilitate episcopi. Et sic etiam 4 pertinet 
ad officium proprium religiosorum ligamina creare inter diversa mem¬ 
bra Ecclesiae localis. Et hodie hoc maioris est momenti quam notio, etsi 
legitima, exemptionis. 

Schema autem nostrum religiosos considerat quasi solummodo ut 
membra Ecclesiae ab aliis diversa, habentes statum proprium, leges 
proprias... Sane 5 oportebat haec dicere, sed illa non omittere. 

2. Vocatio unificativa religiosorum iterum postulat ut, inter diversa 
Instituta, habeatur fraterna collaboratio ac concordia, quae, magnam 
varietatem vocationum debito cum respectu observans, tamen non de¬ 
spicit alios et rivalitates vitat... 6 

3. Ex eadem vocatione unificativa intra Ecclesiam, profluit etiam 
munus oecumenicum vitae religiosae, quod non pendet a quodam « fine 
specifico » a quibusdam Institutis libere electo, sed ab ipsa natura vitae 
Deo plenius consecratae, quae necessario comprehendit constructionem 
unitatis in Ecclesia. 

Secunda pars: Munus vitae religiosae ad extra, id est in activitate 
missionaria Ecclesiae. Ecclesia, natura sua, est missionaria. Debet esse 
missionaria in regionibus ubi Christus nondum sufficienter praedicatus 
est. Debet esse missionaria in regionibus olim christianis, et iam plus 
minusve in paganismum saltem practicum reductis. 

Religiosi sunt quodammodo milites Ecclesiae. Ut probat tota hi¬ 
storia, a Spiritu Sancto diversis temporibus suscitantur religiosi 7 ut 
sint acumen missionarium Ecclesiae. Nonne igitur hodie religiosi de¬ 
berent esse primi missionarii Ecclesiae, unusquisque secundum propriam 

indolem familiae suae & ? Et hic loquor de omnibus religiosis et non 
tantum de his qui pertinent ad Institutum sic dictum missionarium... 9 

1. In regionibus veteris christianitatis, Instituta religiosa, ut in¬ 
fluxum missionarium possint exercere, reflexionem debent instituere de 
modis praesentiae suae in hoc mundo. Novae formae instituantur, ma¬ 
gis humiles, magis pauperes, magis flexibiles. Consequentiae multae 
sunt quarum aliquas solummodo indico: consequentiae quoad clausu¬ 
ram, quoad locum habitationis, quoad habitum, quoad modum praesen¬ 
tiae in nosocomiis, etc. ... 

Vitae religiosae usus qui essentiales non sunt et plerumque veniunt 
a Medio Aevo, debent accurate recognosci iuxta necessitates evangeli- 
zationis mundi hodierni. Et hoc valet etiam pro Monialibus quae extra 
mundum non sunt et quae vivunt non iam in Medio Aevo, sed in vice¬ 
simo saeculo. 

2. A fortiori, in regionibus ubi Christus nondum sufficienter prae¬ 
dicatus est, novae formae debent institui vitae religiosae. Saepe Con¬ 
gregationes vel Monasteria quae fundationes faciunt in his regionibus 
Africae et Asiae, simpliciter transferunt regulas et usus in Occidente 
et pro Occidente constitutos. Talis methodus opponitur toto caelo spi¬ 
ritui missionario. Vita religiosa pertinet ad habitudinem Ecclesiae loca¬ 
lis: unde oportet formas huius vitae adaptari conditionibus et necessi¬ 
tatibus Ecclesiarum localium. 

Cdnclusio. Vita religiosa magis ac magis considerari debet in Ec¬ 
clesia. Nos igitur, Ecclesiae pastores, responsabilitatem habemus in adap¬ 
tatione vel innovatione 10 vitae religiosae. 

Hoc valet pro unoquoque nostrum in sua dioecesi considerato. Hoc 
valet praesertim pro conferentiis episcopalibus. Quod singuli non possu¬ 
mus facere in nostris dioecesibus pro renovatione vitae religiosae, illae 
conferentiae possunt et debent efficere. 

Ut superiorissa quaedam generalis nuper episcopis alicuius nationis 
dixit, vita religiosa in futuro florescere poterit solummodo si episcopi 
hac in re semper memores erunt propriae responsabilitatis. 

Novum schema efficiatur, quia vetus schema insanabile est n Et, ut 
vere novum sit, novis modis conficiatur. Oportet praesertim ut superio- 
rissae generales quae a Summo Pontifice Paulo VI designatae sunt ut 
auditrices, specialiter consulantur. Quemadmodum auditores laici ad¬ 
missi fuerunt, magno cum fructu, ad elaborationem schematis quod ad 
eos pertinet, ita illae superiorissae admittantur ad collaborationem ha¬ 
bitualem cum commissione conciliari de religiosis. Sic feliciter incipiet 
nova periodus in qua mulieres, non solum laicae, sed etiam religiosae, 
ut vere adultae considerabuntur ab omnibus in Ecclesia. Admitti non 

potest legislationem quoad religiosas a viris unice constitui, ut, proh 
dolor!, mos est. 

Sic schema respondere poterit iustis aspirationibus religiosorum et 
religiosarum. 

Sic respondere poterit aspirationibus totius Ecclesiae et etiam mundi 
qui suam exspectat evangelizationem. Dixi. Gratias. 


In textu scripto tradito : 1 deest. 2 Tota vita religiosa est in servitium 

Ecclesiae, et hoc valet pro omnibus religiosis, etiam contemplativis. Oportet igitur 
ut munus vitae religiosae in Ecclesia in lucem ponatur in definitione status reli¬ 
giosi, quae, proh dolor, non invenitur in propositionibus nunc discutiendis. In 
hac definitione deberet clare affirmari unicum finem omnis vitae religiosae esse 
perfectionem in caritate Dei simul et proximi. In hac unica caritate latet princi¬ 
pium unificationis vitae spiritualis et apostolicae cuiusque religiosi. Exinde faci¬ 
liter deduci potest munus praecipuum vitae religiosae intra Ecclesiam esse in linea 
caritatis. 3 deest. 4 deest. 5 deest. 6 Quae dicuntur in n. 17 
schematis nostri « de unione inter instituta fovenda», non videntur sufficere. 
Nam agitur solummodo de unione iuridica inter Instituta ad eamdem familiam 
religiosam pertinentia aut fere pares Constitutiones et pares usus habentia. 
7 deest. 8 deest. 9 Hic aspectus missionarius vitae religiosae deberet 

esse incitamentum pro renovatione et accommodatione huius vitae. Laetandum 
est permagnum esse numerum religiosorum et religiosarum qui huius etiam aspec¬ 
tus vitae religiosae plene conscii sunt et qui valde decepti essent, si de hoc spiritu 
missionario nihil in propositionibus diceretur. 10 deest. 11 deest. 


2 

Rev.mus P. D. PAULUS IOSEPH HOFFER 
Superior generalis Societatis Mariae 

V enerabiles Patres , 

In nn. 5 et 6 schematis, duo genera religiosorum distinguuntur: 
contemplativi nempe et activi. Activi vero seipsos apostolatui et operi¬ 
bus caritatis dedicant. Quod tamen ..- 1 vim et naturam ordinum activo¬ 
rum penitus non exprimit. Nam sunt religiosi, praesertim religiosae et 
fratres docentes — in quorum nomine loquor 2 —, quorum activitas la¬ 
tius patet in eo quod suo labore scholastico influxum in ipsam trans¬ 
formationem et perfectionem mundi summopere exercent. 

Ergo valde optandum est ut Concilium talem aspectum activitatis 
religiosorum docentium in lucem ponat, exponendo quomodo testes sint 
illius 3 dialogi cum mundo quem ipsum Concilium promovet? et arti¬ 
fices eminentes syntheseos inter humanum et divinum, sive 3 in vita 
personali sive 6 in educatione iuvenum. 

1. In vita personali. Status Fratrum docentium rationem comple¬ 
tam habet, quin sacerdotio egeatd Obsequendo vocationi suae, esse suum 
et activitatem Deo consecraverunt et emissione trium votorum renun¬ 
tiaverunt tribus bonis essentialibus istius vitae, ... 8 ut hoc sacrificio 
amorem suum erga Deum testificarent. Sic faciendo, omnibus ceteris re¬ 
ligiosis, qui in servitio exclusivo Christi sunt, assimilantur. 

Sed ex altera parte, fratres docentes, missione sua ab Ecclesia re¬ 
cepta, muneri aut professioni terrestri se dedicant, nempe institu¬ 
tioni iuventutis. Ab illis Ecclesia postulat, praesertim voce recentiorum 
Summorum Pontificum, ut artem suam, quamquam terrestrem, magni 
faciant, eamque totis viribus excolant, intelligentiam augeant, initia- 
tivas alacriter sumant et in progressu paedagogico se duces praebeant. 
Ab eis Ecclesia petit ne simulent se esse in boc mundo, sed ut sese huic 
activitati humanae fidenter committant, dilatando in seipsis omnes po¬ 
tentias naturae acquisitione omnium disciplinarum quae ad functionem 
professionis suae 9 exiguntur... 10 

Haec duplex fidelitas, Deo scii, et creationi, quae synthesim inter 
divinum et humanum constituit, in unitate unius personae resolvitur. 
Etiam si in concreto difficillime realisatur,.. 11 , tamen verum dialogum 
cum mundo et collaborationem efficacem cum Deo in opere creationis 
constituit. Hoc modo testificant fidem in Deum et in caelum, nullum 
contemptum terrae implicare et consecrationem totalem regno caelorum 
in vita religiosa hominem in sua humanitate et activitate nullo modo 
diminuere. Ostendunt etiam quod vota religiosorum humanae perfec¬ 
tioni non nocent; quinimmo aptiores faciunt religiosos ad intelligendum 
mundum et influxum in eius evolutione exercendum, eo profundius quo 
fidelius vota sua observant. 

At nemo est qui non videat quod religiosi docentes, cum in evolutione 
huius mundi committantur, quin in eo absorbeantur et a Deo avertan¬ 
tur, ad continuam purificationem recurrere ... 12 debeant. Hoc modo emi¬ 
nenter attingunt ultimam finalitatem bonorum creatorum quae est con¬ 
versio ad Deum. Non enim in ipso progressu technico mundus Deo con¬ 
secratur, sed in oblatione quam homo sciens Deo facit. Itaque tota vita 
sua fratres docentes laicis in mundo degentibus 13 testificant possibili¬ 
tatem se committendi activitati terrestri, nulla corruptione ab ipsa 
terra accepta, quia eorum conversatio in caelis, quae 14 eos a terrenis 
bonis avertit et ad Deum conducit. 

2. In institutione alumnorum. Spiritualitas qua vivunt fratres do¬ 
centes est spiritus sacerdotii universalis, quod consistit, apostolo do¬ 
cente, in sacrificio spirituali suiipsius et bonorum huius mundi... 15 

Atqui haec spiritualis actitudo fratrem docentem praecipue aptum 

reddit ut alumnos suos inducat ad perficiendam propriam personalitatem 
et assumendum opus completionis mundi secundum Dei vocationem. 
Activitate sua testificat Ecclesiam intelligentiam et culturam magni fa¬ 
cere nec quidquam antiquius habere quam ut omnis homo, vel pauper¬ 
rimus, perfectionem suam integram consequatur. Haec sollicitudo Ec¬ 
clesiae potentias vel pauperrimum valorizandi, in mente Fundatorum or¬ 
dinum fratrum docentium verum charisma constituebat, praecipue illo 16 
tempore quo intelligentes et potentes huius saeculi 17 homines in igno¬ 
rantia retinebant, ne promotio eorum desiderium eis instillaret sese 
emancipandi a dominatione et paternalismo ipsorum. 

Ex altera parte illi religiosi suos discipulos verbo et exemplo do¬ 
cent finem ultimum laboris eorum ad transformandum mundum non in 
seipso sistere sed ad Deum referri debere. Christianus laicus labori ter¬ 
restri sese committit, quo fit ut tota creatio ad Deum redeat, ac liber¬ 
tatis partem habeat quam filiis suis communicat Deus... 18 

Praeterea , w religiosus docens 20 suos discipulos docet quomodo in 
labore et bonorum creatorum versari possunt quin periculo succum¬ 
bant se absorbendi in materialibus et collocandi in commoditatibus quae 
vim vitae intellectualis et spiritualis impediant. Postremo 21 docent quo¬ 
modo homines sublimia mirari debent et dominium acquirere subiiciendo 
se variis renuntiationibus, quia istis bonis terrenis propter peccatum 
abuti possint. Talis institutio eo maioris ponderis est quod vita fratris 
docentis vivum exemplum praebet istius fecundae renuntiationis quae 
per mortem ad vitam conducit... 22 

Concludo , 23 Fulgida est ac operum laeta fratrum docentium vita, 
quae ex caritate erga Deum prorumpit. Labor eorum verus apostolatus 
est, etiamsi non immediatus sit. Huius apostolatus vero, non omnes 
conatus a successu coronantur, quod mirum non est quia semper 24 res 
ipsae religiosos alliciunt et trahunt, ut illa quae Deo dederunt singillatim 
repetant, ut eruditionem et doctrinam in terrestres fines circumscribant et 
puerorum institutionem in humanis finibus retineant. 

Propterea, valde optandum est ut Concilium propriam spiritualita- 
tem fratrum et sororum docentium in lucem ponat. 25 Laeto et grato 
animo eius praecepta illi et illae 26 accipient et toto corde in singulis 
regionibus et variis 27 temporibus Ecclesiae necessitatibus obviam 28 oc¬ 
current. Dixi. 


In textu scripto tradito-. 1 mea humili opinione. 2 deest. 3 deest. 

4 deest. 5 seu. 6 seu. 7 Interventione quam audivimus ab ill.mo 

D. Sauvage, fratres docentes, rationem completam habere, quin sacerdotio egeant, 
clarissime constat. 8 nempe famliae, libertati et divitiis. 9 eorum. 

10 Professio enim educatoris non tantum scientiam, sed etiam personalitatem hu¬ 
manam attrahentem desiderat. 11 et si omnes conatus successu non coronan¬ 
tur. 12 et suam activitatem constanter ad Deum referre. 13 deest. 

14 est et. 15 Talis consecratio spiritualem oblationem creationis transforma¬ 
tae et dominatae implicat. 16 eo. 17 mundi. 18 « Replete... terram 

et subiieite eam », ait Deus primo homini (Gn. 1, 28). Sed adiunxit apostolus: 
« Omnia vobis sunt; sed vos Christi estis... Omnia subiecta sunt Christo... Cum 
autem ei subiecta fuerint omnia, tunc et ipse Filius subiectus erit ei qui sibi 
subiecit omnia, ut sit Deus omnia in omnibus » (1 Cor. 15, 27-28). 19 Po¬ 
stremo. 20 deest. 21 Praeterea 22 Amor quidem authenticus sine 

abnegatione nasci non potest, libertas sine oboedientia non crescit, gaudium sine 
sacrificio ex corde non prorumpit. 23 deest. 24 Mirum non est omnes 

conatus a victoria non coronatos esse. Semper enim. 25 Concilii oecumenici 

est eos ad propriam spiritualitatem excitare. 26 deest. 27 deest. 

28 deest. 


3 

Rev.mus P. D. GERMANUS LALANDE 
Superior generalis Congregationis a S. Cruce 

Venerabiles Patres, Observatores, Auditores et Auditrices caris¬ 
simi, necnon et Periti, 

Loquor nomine plus quam 140 Patrum, quorum 43 sunt superiores 
generales. His omnibus pro sua caritativa confidentia erga me gratias ago. 
Ut tempus salvetur, ad propositum meum sine introductione venio. 

Quod in schemate de religiosis continetur nobis videtur utilis, sed 
valde insufficiens, ut a multis Patribus dictum est. 

Etiamsi textus emendatus quasdam lacunas corriget, schema uti 
propositum, ad ea quae religiosi et religiosae exspectant ab hoc sacro 
Synodo, minime respondet. 

In hoc Concilio, Ecclesia — ergo etiam vita religiosa — sibi pro¬ 
posuit sese de sua propria natura interrogare, ac ita se reformare ut 
intentionibus sui Fundatoris atque exspectationibus mundi nostri tem¬ 
poris magis cor responderet, unde ut signum Christi in gentibus ap¬ 
pareret... 1 

Indicia quae continentur in schemate circa vitae religiosae reno¬ 
vationem insufficienter iustificantur; itaque exclusive iuridica videntur 
et non possunt generare nisi exteriorem accommodationem vitae reli¬ 
giosae. Carent ut dicitur gallice « de seve pastorale », et non habent 
radices in praeoccupationibus concretis Ecclesiae, vitae religiosae et 
mundi hodierni. 

Omnes religiosi experiuntur penuriam vocationum, quae profecto 

est phaenomenum valde complexum et a pluribus causis pendens. Sed 
fortasse etiam, ex eo aliquatenus procedit, quod iuvenes hodierni iudi- 
cant Instituta religiosa suis aspirationibus iam non correspondere: sive 
quia illa instituta vident nimis traditionalistica et non incarnata, sive 
quia ea iudicant non respondere ideis valde laudabilibus vitae religiosae 
quae sibimetipsis faciunt circa characterem vitae religiosae, charactere?n 2 
evangelicum — ergo propheticum, charismaticum et eschatologicum —, 
sed, eodem tempore, valde actualem. 

Nostro itaque iudicio, praesens schema, ut suo titulo et necessita¬ 
tibus hodiernis vitae religiosae respondeat, accuratius et expliciter osten¬ 
dere deberet nexum inter renovationem generalem a Concilio promotam 
et renovationem vitae religiosae propriam. Deberet amplius ostendere, 
ex una parte, necessitatem vitae religiosae in Ecclesia omni tempore 
et omni loco, et, ex altera parte, testimonium singulare quod vita reli¬ 
giosa praestare debet mundo hodierno. Hoc apparebit sicut fundamentum 
pro profunda instauratione interiore vitae religiosae et iustificaret ac¬ 
commodationem exteriorem et iuridicam in schemate actuali expositam. 

Evidenter impossibile est hic dicere extensive id quod nobis vide¬ 
retur necessarium invenire in schemate renovato. Itaque breviter pro¬ 
pono aliqua puncta ex multis quae, meo iudicio, necessaria sunt ad 
schema reficiendum. Mihi apparet ista puncta non esse purae repetitio¬ 
nes in relatione ad excellentissimas propositiones iam factas in aula... 3 

1. Oportet illustrare fundamentum biblicum et theologicum vitae 
religiosae per argumenta deducta ex cap. VI schematis de Ecclesia, sed 
exposita modo magis explicito et concreto et etiam per nova argumenta 
pastoralia et sociologica. 

Eodem tempore, oportet firmare necessitatem vitae supernaturalis 
aut spiritualis valde profundae specialiter in religionibus vitae magis 
activae, ubi vita spiritualis difficilior videtur et debet correspondere orien¬ 
tationibus liturgicis et pastoralibus Concilii. 

2. Oportet ostendere quomodo praxis vera et authentica, in fide 
fundata, votorum paupertatis, castitatis et oboedientiae necnon vitae 
communis, possit et debeat praestare in mundo hodierno testimonium 
quod omnino indiget ad vincendum materialismum, cupiditatem divitia¬ 
rum, corporis voluptatem et quandam deificationem libertatis seu indi- 
vidualismi effrenati. 

3. Praeterea oportet ostendere quomodo vita religiosa potest prae¬ 
bere testimonium caritatis universalis. Quae caritas generabit ante omnia 
sensum missionarium in vita religiosa, sed eodem tempore inspirabit 
respectum legitimae libertatis necnon dignitatis essentialis personae hu- 

manae. Respectus quidem libertatis et dignitatis personae humanae in¬ 
veniatur in omnibus relationibus religiosorum et inter se et cum supe¬ 
rioribus necnon et cum omnibus hominibus... 4 

4. et ultimo. Oportet ostendere quod instituta religiosa et ipsi 
religiosi debent sentire cum Ecclesia universali et locali. Ille sensus 
Ecclesiae generabit in primis profundiorem vitam interiorem. Spiritua- 
litas scii, uniuscuiusque religionis ita theologice fundanda est ut cha¬ 
racteres proprii illarum familiarum appareant ut aspectus universalio¬ 
ris spiritualitatis christianae et Ecclesiae, 5 vitando id quod dicitur par- 
ticularismus angustus qui homines dividit. 

Sensus autem Ecclesiae ad hoc etiam perducere debet ut activitas 
uniuscuiusque Instituti religiosi cum tota vita Ecclesiae universalis 
et localis coordinetur, salva fine propria servitii uniuscuiusque religio¬ 
nis secundum mentem Fundatoris et voluntatem Ecclesiae hodiernae. 

Concludo. Venerabiles Patres, omnes et singuli oratores qui locuti 
sunt in aula per hos duos dies proposuerunt emendationes numerosas et 
maximi momenti circa materiam et spiritum nostri schematis. 

Consequenter, omnibus videbitur logicum ut schema remittatur ad 
commissionem competentem ut nova redactio conficiatur iuxta propo¬ 
sitiones factas et spiritum pastoralem Concilii. 

Ut ille labor sit vere efficax, adhaereo desideriis ab aliquibus Patri¬ 
bus expressis circa necessitatem addendi commissioni aliquos peritos et 
peritas religiosas mentis magis modernae et amplioris experientiae, spe¬ 
cialiter relative 6 ad iuventutem. Dixi. Gratias. 


In textu scripto tradito-. 1 Quod si traditio Ecclesiae ut vitalitati suae originis 
fidelis sit, sensu dynamico et progressivo intelligi debet, id eo magis de traditio- 
nibus singulorum Institutorum dicendum est. 2 deest. 3 et quibus adhae¬ 
remus. 4 Quoad habitudinem inter auctoritatem et libertatem, ut plures 

Patres in hac aula animadverterunt, laici hodierni adulti facti sunt, et ut tales sunt 
tractandi. Rebus sic stantibus, cavendum est ne, dum laici adulti fiunt, religiosi 
infantes maneant. Profecto, ad essentiam vitae religiosae spectat, ut sit unio cum 
holocausto Christi oboedientis usque ad mortem. Quae autem oblatio eo ditior 
erit, quo a maturiori personalitate dimanabit. Praeterea, actio communitaria et 
tot crescentibus difficultatibus obnoxia, quae a religiosis vitae activae exercetur, eo 
efficacius bonum commune prosequeretur, quo magis in illa omnes et singuli sodales 
sua responsabili initiativa et pro sua quisque competentia, ab ipsa auctoritate pro¬ 
motis, collaborabunt. Porro, ut religiosi talem maturitatem attingant, eorum for¬ 
matio ad hoc tendat, ut sensui responsabilitatis personali, plus quam extrinsecis 
regulationibus, fiducia praestetur. Sensus oboedientiae potius filialis quam servilis 
inculcetur, et auctoritas modo paterno exerceatur: ita tamen ut filii adulti ut 

adulti tractentur, ne paternitas in paternalismum labatur. Possibilitas praebeatur 
omnibus sodalibus de activitate Instituti sincere et efficaciter suam mentem ape¬ 
riendi, ita ut apud religiosos, sicut in universa Ecclesia, munus constructivum 
« opinioni publicae » tribuatur, competenti auctoritate moderante. 5 eccle- 

sialis. 6 in relatione. 


4 

Exc.mus P. D. IACOBUS CARROLL 
Episcopus tit. Ateniensis, aux. Sydneyensis 

Venerabiles Patres, 

Loquor etiam nomine 440 Patrum conciliarium, inter quos 2 sex 
em.mi cardinales. Schema placet ut aptum fundamentum ulterioris di¬ 
sceptationis d 

Propono ut huic schemati ... 4 addatur paragraphus quae, data opera, 
de vocatione religiosa laicali ... 5 loquatur, praesertim vero de Fratribus 
Docentibus et de Sororibus Docentibus. 

Ratio prima pro hac paragrapho desumitur ex partibus maximis quas 
in opere apostolatus hodierni exercent religiosi docentes, saltem pluri¬ 
bus in nationibus. 

Ratio altera, valida equidem, ut videtur, est ut status Fratrum Do¬ 
centium magis stabiliatur et roboretur. 

Itaque in paragrapho brevi agnoscatur ex una parte valor proprius 
et completus vitae religiosae, etiamsi, in casu virorum, sacerdotio haud 
aucta sit; ex altera parte eluceat opus apostolicum omnino praestantissi- 
mum Docentium Religiosorum tempore praesenti. 

Coniicere liceat talem paragraphum documenti e Concilio ipso pro¬ 
venientis Fratres Docentes multum adiuvare posse, etiam ad vocationes 
quaerendas . 6 Etenim, data aestimatione maxima sacerdotii, quae in men¬ 
tibus fidelium recte fovetur, facilius evenit ut apud fideles, sive clericos 
sive laicos, in minore quo decet honore status religiosus non-clericalis 
haberi possit. 7 

Ex alia parte non est dubium quin, his temporibus, munus docendi 
secumferat opera apostolatus prorsus singularia; ita ut munus Docen¬ 
tium Religiosorum in mundo hodierno apostolicum modo omnino pe¬ 
culiari aestimari debeat... 8 

Alio ex capite, attenta regula fundamentali huius schematis de ac¬ 
commodata renovatione, auditis vero, votis septem fratrum generalium 
qui plus quam quadraginta millia religiosorum repraesentant, tria ob¬ 
servanda propono: 


31 

1. Sunt qui suadent ut in his Institutis quidem ad sacerdotium 
et ad diaconatum eligantur. Attamen structura plene laicalis ex expe¬ 
rientia comprobata est, nec facile mutari debet, saltem nonnisi post stu¬ 
dium profundum una cum superioribus ipsis 9 exaratum. 

2. Cum congressus de vita religiosa in genere sub auctoritate 
ecclesiastica habentur, decet ut superiores ex Institutis etiam non-cleri¬ 
calibus^ invitentur et in rebus quae ad eorum competentiam pertinent 
mentem aperiant. 

3. Fratres Docentes (aequo modo Sorores) in arte docendi mate¬ 
rias saeculares omnino periti esse debent. Instructio autem catechetica 
et liturgica, secundum methodos optimas tradita, sub ductu Ordinarii 
loci, debet esse et opus primarium Instituti et ars princeps uniuscuiusque 
docentis; quod quidem et ipsi Ordinarii efficere conentur, sive subsidia 
efficacius praebendo ut religiosi bene instructi sint tum in theologia 
tum in arte paedagogica, sive hos religiosos libere invitando et exhor¬ 
tando ad materiam catecheticam semper fusius explicandam, imprimis 
in scholis hisce commissis, deinde in aliis scholis secundum iudicium Or¬ 
dinarii loci. 

Venerabiles Patres, ad modum conclusionis , n humiliter propono: 

1. Ordinariis locorum, ut sacerdotes idonei nominentur sive ad 
Fratrum formationem spiritualem et theologicam adiuvandam sive ad 
munus cappellani et praedicatoris explendum; 

2. Superioribus propono , n ut sub ductu Ordinarii loci quaerant 
tum cooperationem utilem aliis cum Institutis, tum coordinationem ra¬ 
tionalem operum harum diversarum 13 Institutionum. Dixi. Gratias. 


In textu scripto tradito : 1 aliorum. 2 quorum. 3 substantialiter. 

4 de religiosis. 5 (vel non-clericali). 6 praesertim cum plura de epi¬ 

scopis, de sacerdotio, de populo Dei, de laicorum apostolatu, de religiosis in genere, 
iam a Concilio enucleata sint. 7 habeatur. Quod revera quandoque fieri vi¬ 
detur. 8 Quod quidem evidens est, dato incremento stupendo habitantium 

per totum orbem terrarum, attentis maioribus partibus educationi pro unaquaque 
aetate assignatis, perpenso etiam magno influxu saecularistico qui per scholas 
in mentes iuvenum facili omnino modo exerceri potest. Ad Docentes Religio¬ 
sos quod attinet, tota vita eorum profecto consumitur, sive in vita religiosa 
exercenda sive in iuvenum educatione summopere religiosa, morali, totaliter chri- 
stiana. Ex experientia plurium nationum liquet quantum isti efficere possunt ut 
fides iuvenum salva fiat, ut sanctitas eorum augeatur, ut sensus vere apostolicus 
foveatur; ita ut pluribus in nationibus labores Docentium religiosorum spem ma¬ 
ximam ad populum Dei in fide et moribus conservandum praeseferant. 9 deest. 
10 non-clericalibus etiam. 11 Denique, ut hoc opus apostolicum magis cre¬ 
scat. 12 autem. 13 diversorum harum. 

5 

Exc.mus P. D. ANTONIUS BARANIAK 
Archiepiscopus Posnaniensis 

Em.mi Praesides et Moderatores, Patres et Auditores Concilii, 

Nomine omnium episcoporum Poloniae — tam eorum qui in aula 
Concilii congregati sunt, quam eorum qui in Patria remanere debue¬ 
runt 1 — liceat mihi breviter loqui de brevissimo schemate religioso¬ 
rum vitae in Ecclesia dedicato. 

Familiae religiosorum nostris temporibus numerosissimae evaserunt 
et magnam partem cleri constituunt, ita ut iuste ipsis articuli in schema¬ 
tibus constitutionalibus Concilii Oecumenici dedicentur, quinimmo etiam 
unum schema propositionum ex integro de religiosis inscribatur. 

Sed hoc, post impositas et peractas amputationes — de quibus in 
relatione adnexa tam abundantes informationes inveniuntur — valde 
tenue et fere mancum effectum est. 

Proinde non schema, sed potius residuum schematis dicendum est. 

Perlegenti has quattuor paginas videbatur quod auctores schematis 
parvi penderent hanc ingentem turmam hominum utriusque sexus, qui 
in Ecclesia orante et docente, tam in Oriente quam in Occidente, in 
omnibus partibus terrae, in missionibus praesertim / innumerabiles su¬ 
scipiunt labores et quorum vita indefatigata provocat quaestiones gra¬ 
ves in mundo... 3 

Attentionem longe maiorem navitati religiosorum in Ecclesia prae¬ 
stare videntur omne genus adversariorum religionis. Ipsi enim ante 
omnia destruere conantur familias regulares, quas uti antemurale con¬ 
siderant totius vitae christianae et ecclesiasticae. 

Hinc — ut nemo est qui non sciat 4 — obstacula ponunt ne religiosi 
in cura animarum occupentur, religiosos et sorores excludunt ab in¬ 
structione catechetica infantibus impertienda, domus educationis ipsis 
auferunt, ad laborem Samaritanum in nosocomiis et valetudinariis eos 
non admittunt, quaecumque bona ipsis tollunt, habitationibus propriis 
eos privant; nec desunt loca, ubi integrae familiae religiosorum disper¬ 
sae vagantur / et sodales vitam misere degunt nec ullo modo fines, de 
quibus in art. 31 schematis de pastdrali episcoporum munere in Ecclesia 
sermo fit, prosequi valent. 

Hostili incursioni atheisticae apparent familiae religiosae uti acies 
bene ordinata pro Christi iuribus dimicans, proinde ante omnia eas 

destruere contendunt. Religiosos furoris fanatici accusant et tamquam 
« tolerantiae » hostes et cuiuscumque concordiae incapaces quampri¬ 
mum de medio tollere volunt. 

De his omnibus altum silentium servatur in schemate — iuxta ca¬ 
tegorias vitae ordinariae composito. 

Quod ceterum bonum est et valde utile et intensive nostro tempori 
satis aptatum, sed extensive vix plusquam dimidiam partem mundi am- 
plectens. 

Cavendum est, Patres , 6 ne iis, qui per odium et per contemptum ex 
parte huius mundi materialistici atque per iniquas legislationes ad mor¬ 
tem condemnantur, per solemne silentium conciliaris consessus sepultura 
praeparetur. Et nunc paucis verbis aliquae conclusiones de iis rebus, 
quae schemate perfectius tangi deberent... 7 

1. Religiosi gaudent privilegiis et exemptionibus. De exemptione 
religiosorum partim sermo fit in schemate de pastorali episcoporum mu¬ 
nere in Ecclesia, quoad curam animarum. Num satis clare et sufficienter? 
Spectat ad Concilium rem multoties expetitam aliquatenus pro exigen¬ 
tiis nostri temporis stabilire et definire. 

Observare velim ad hunc punctum 8 : Cum religiosi in persecutione 
positi ad episcopos recurrunt et apud eos adiutorium et defensionem 
implorant... tunc non fit sermo de eorum exemptione ab auctoritate epi¬ 
scopali. Cur autem in favorabilioribus sibi adiunctis tam saepe provo¬ 
cant ad omnimodam independentiam ab hac normali auctoritate in 
Ecclesia?! 

2. Valde placent ea, quae succincte dicuntur de alumnorum regula¬ 
rium institutione, quae ceterum iam dudum a S. Congregatione de Reli¬ 
giosis vario modo proponuntur et exiguntur. Attamen saepe — ut vide¬ 
mus — praescripta Sacri Dicasterii non observantur. Proinde apparet, 
quod debilis et modesta cohortatio quae in n. 14 schematis invenitur, 
haud sufficiens erit ad praecavendas graves omissiones in hac materia. 
Non semel enim regnat mos inter regulares, ut contracta studia sic dicta 
« domestica » et valde abbreviata sufficere opinentur ad universam for¬ 
mationem theologicam et pastoralem. 

Quapropter necesse est, ut iura Ordinarii loci clare indicentur et 
obligationes eius enumerentur in studiis perficiendis et examinibus in¬ 
stituendis num religiosi sacerdotes pro ministerio pastorali satis apti 
sint... 9 

3. Aliis praetermissis, animos Patrum convertere volo ad quosdam 
articulos schematis, qui videntur simpliciter deprompti ex antiquis libris 
asceticis religiosis, nec ullam relationem habere cum iis, quae scripta et 

dicta fuerunt de Ecclesia huius temporis: v. g. articulum sub n. 10 in 
pag. 12-13, ubi verba textus inveniuntur 10 : « Ad paupertatem religiosam 
quod attinet, haud sufficit superioribus subiici in usu bonorum, sed 
oportet etiam ut sodales re et spiritu sint pauperes ». Haec 11 videntur 
quasi desumpta ex foliis periodicis eorum, qui Ecclesiam debellando, 
realiter religiosos iacturam bonorum subire constringunt, verbis ipsis 
innixi quae in praesenti schemate sanciunt} 1 

E contra germana notio « paupertatis » rite tradenda est nostrae- 
que aetati congruens. Pro Ecclesia nostri temporis, in quo vivimus, opus 
est ut articulus de quo est sermo sonet totaliter aliter, nempe e. g. 13 
quod paupertas evangelica religiosorum, quae diversimode in vitae usum 
deduci potest, minime impedit quominus familiae religiosae possideant 
bona huius mundi, domos, scholas, et etiam fundos, dummodo haec cum 
spiritu paupertatis administrentur... 14 

Propter defectum temporis 15 : Conclusio. Ex his quae nunc expo¬ 
sita sunt, nemo est qui non videat quod revera schema Patribus Conci¬ 
lii propositum est nimis breve, et aliud desideratur magis completum, 
in quo inducenda videntur haec quae diximus} 6 ut hi perutile ac vali¬ 
dum auxilium praebere possint Sacrae Hierarchiae et Ecclesiae univer¬ 
sae. Dixi. 


In textu scripto tradito-. 1 deest. 2 deest. 3 Quae animadvertenda 

hic dico, non in modum advocati religiosorum proferre audeo — cum nemo me 
ad tale munus asciverit — sed potius qua observator attentus et in materia satis 
superque versatus. 4 videat. 5 sunt. 6 deest. 7 licet breviter 

et per compendium. 8 deest, 9 Persaepe enim quae in Codice luris 

Canonici iam inveniuntur, uti iniusta a religiosis reputantur. Non semel praescripta 
tirocinia pastoralia aegre acceptantur vel omnino non observantur. 10 deest. 

11 deest. 12 inveniuntur. 13 deest. 14 et pro finibus ab approbata 

institutione indicatis, neque religiosi aspectum paupertatis amittant et vitam ducant 
quae revera vitam modestam et pauperem exprimat. Profecto, bona multa et in¬ 
gentia requiruntur uti media pro plurimis et permagnis operibus educationis et cari- 
tativis, quae a religiosis exercentur. In hac re potius applicetur lex caritatis et 
amoris fraterni, quae dum ex una parte reprobat abusum bonorum temporalium 
in una provincia religiosorum, ex altera parte suadet mutuum adiutorium alius 
provinciae, in qua miseria et inopia mediorum impedit quominus religiosi vitam 
humanam degant. 4. Alia res quae schemate tangi deberet, licet breviter et per 
compendium, est illa de « oboedientia » religiosorum, de qua si velimus instrui, 
quaerendum est in schemate de vita et ministerio sacerdotali, sub n. 2, pag. 9, 
ubi ceterum specimen definitionis potius negativae per accidens praebetur, dum 
in textu asseritur « oboedientiam sacerdotalem natura sua differre ab ea quae 
religiosis vel laicis convenit... ». Profecto, si quis cognitionem quandam status 
religiosorum sibi comparare voluerit, non parvum laborem subire deberet. Res 

enim de religiosis valde dispersae sunt v. g. a) in schemate de episcoporum mu¬ 
nere in Ecclesia, pag. 45-48, sunt quaedam de relationibus inter episcopos et reli¬ 
giosos quoad curam animarum; b ) in schemate de apostolatu laicorum , pag. 17, 
lin, 6, sermo est de religiosis in operibus apostolatus. Et similia. Et alibi alia. 
15 deest. 16 supra dixi de religiosis. 


6 

Re v. mus P. D. IOSEPH VAN KERCKHOVEN 
Superior generalis Missionariorum Ss.mi Cordis Iesu 

Venerabiles Vatres, 

Brevem liceat mihi sermonem facere de vita religiosa activa de qua 
tractatur in n. 6. 1 

1. In Congregationibus Religiosis vitae activae actio apostolica es¬ 
sentialiter pertinet ad vitam religiosam, ut vita est religiosa. 

In hac forma vitae religiosae, a Spiritu in Ecclesia suscitata et ab 
auctoritate Ecclesiae publice agnita ut modus authenticus vivendi secun¬ 
dum consilia evangelica, actio apostolica non est aliquid superadditum, 
secundarium vel accessorium, sed ad ipsam intimam naturam huius for¬ 
mae vitae pertinet. 

Consecratio peculiaris, quae vitae religiosae propria est, eo tendit 
secundum verba Summi Pontificis Pauli VI, « ut caritas augescat et 
ad absolutionem perducatur » ... 2 . Haec autem caritas ita Deo adhaeret, 
ut simul proximus in Deo diligatur. Et ideo haec consecratio non solum 
relationem ad Deum dicit et creat, sed etiam servitium proximi impor¬ 
tat iuxta vocationem, quam quisque a Deo accepit. Pro sodalibus Con¬ 
gregationum vitae activae hoc significat, quod ipsa caritas, in quam con¬ 
secratio eorum vitae religiosae dirigitur, eos secundum eorum vocationem 
propriam impellit ad contemplata aliis tradenda et ad vitam suam iuven- 
tuti, infirmis, missionibus, aliisque operibus caritativis impendendam. 
Ex quo sequitur, quod ipse eorum labor apostolicus, sancte peractus, ad 
caritatem pertinet, in qua Deo uniuntur et finem vitae suae religiosae 
attingunt. 

Proinde actio apostolica ad intimam huius vitae religiosae constitu¬ 
tionem pertinet. 

2. In his ergo Institutis vitae activae, tota vita religiosa spiritu 
apostolico imbuatur, totaque actio apostolica spiritu religioso informe¬ 
tur oportet. 

Hanc ob rem ordinatio talis vitae ita construenda est, ut « Regula » 
et regulae religiosae 3 actioni apostolicae accommodentur 4 , et, nedum 

huic impedimentum sint, eius potius virtutem sanctificatricem et sal- 
vatricem in Ecclesia foveant . 5 

Per Regulae enim eiusque ordinationum observantiam ipse finis 
vitae religiosae attingitur atque in praxim deducitur. Consequenter Re¬ 
gula religiosa Instituti vitae activae tali modo componenda est, ut opera 
quae ad naturam talis Instituti pertinent, illa adiuventur atque fulcian¬ 
tur, utque ad maiorem efficientiam ac meliorem frugem adducantur. 
Utique, pericula sic dicti « activismi » novimus, sed nefas esset actionem 
apostolicam ut merum periculum habere, vel ut impedimentum sancti¬ 
ficationis propriae, cum e contra non tantum huius instrumentum po- 
tentissimum esse possit ac debeat, quia apostolatus apostolum sancti¬ 
ficat, sed etiam ad ipsam formam sanctitatis in his Institutis pertineat. 

3. Quia theologia de vita religiosa hanc specialem formam in eius 
elementis specificis non satis prae oculis habere solet, desideratur adhuc 
elaboratio theologiae vitae activae, eiusque spiritualitatis. Ex carentia ta¬ 
lis theologiae provenit, quod plerumque Constitutiones Congregationum 
tam virorum quam mulierum, quae saeculo praesertim xix in Ecclesia 
ortae sunt, postquam in initio, in primo vel secundo capite / de activi¬ 
tate apostolica ut de fine specifico loquuntur, generatim parum vel 
nihil habent de apostolatu in Regulis, quae praxim votorum, vitam com¬ 
munem, formam regiminis ordinant. 

Tamen, paupertas religiosa, e. c., non solum consideranda est ut 
impedimenta propriae sanctificationis removens, sed etiam proponenda 
in suis exigentiis et in suo valore quoad vitam apostolicam ... 7 . Qui 
« evangelizare pauperibus » missus est, pauperem vitam ducat oportet, 
atque instrumentis apostolatus utatur cum evangelica simplicitate con¬ 
gruentibus. Ut aliud exemplum afferamus: neminem fugit, missiona- 
riis qui saepe soli et a consodalibus remoti ministerium suum explent, 
« vitam communem » non eodem modo imponendam esse ac religiosis 
qui magnis conventibus inhabitant. Optimi tamen sunt religiosi, atque 
consilia evangelica paupertatis, castitatis, oboedientiae saepe modo he¬ 
roico observant. « Vita communis » missionariorum consistere nequit 
in materiali cohabitatione sub uno tectu, sed est potius cohaesio cum 
Congregatione et cum Fratribus suis, qua, ut membra eiusdem Socie¬ 
tatis et simili modo vivendo, opus apostolicum sibi commissum colle- 
gialiter 8 exsequuntur. 

Liquet autem haec omnia nullo modo contraria esse orationis studio, 
vel pietatis exercitiis, quae in huiusmodi vita peculiari ratione etiam 
apostolica, maxime necessaria sunt! 

4. Textus Constitutionum harum Congregationum, secundum nor¬ 
mas anno 1901 editas confectus, gener atim incipit loquendo de sancti- 

ficatione propria membrorum sive de fine generali; dum finis apostolicus 
specificus, qui totam sodalium vitam inspirat — non exclusa praxi vo¬ 
torum —, quique ratio est, cur iuvenes haec Instituta ingrediantur, 
solummodo « secundo loco » ponitur. Theologice et praesertim psycho¬ 
logice talis praesentatio rerum non est recta, atque causa videtur disiunc- 
tionis ac disharmoniae inter vitam spiritualem et actionem apostolicam. 
Religiosi vitae activae sanctificationem propriam nullo modo parvipen¬ 
dunt, sed momentum ponderosum et verus stimulus eorum vitae est 
in Regno Dei dilatando atque in proximo inserviendo . 10 Id quod eos 
movet, ut se Deo consacrent in vita religiosa est praeprimis Regnum 
Christi, sublevamen pauperum ac servitium fratrum. 

Concludo , u a) In votis est ut schema 12 clarius in lucem ponat indo¬ 
lem propriam vitae religiosae activae, cuius elementum essentiale est 
apostolatus, ita ut theologia vitae religiosae activae inde evolvi atque ela¬ 
borari 13 queat, et, ut in revisione Constitutionum Congregationum vitae 
activae apostolatus appareat ut inspiratio vitae religiosae, b) Tandem 
in textu ... 14 ponatur: « In Institutis tam virorum quam mulierum 
vitae activae vera vita religiosa ita coniungitur cum eorum actione apo- 
stolica, ut formam propriam vitae religiosae constituat ». Et: « Tota 
haec vita religiosa spiritu apostolico imbuatur, tota vero actio apostolica 
spiritu religioso informetur ». Gratias. 


In textu scripto tradito: 1 deest. 2 ( UOsservatore Romano, 24 maii 

1964). 3 religiosa. 4 accommodetur. 5 foveat. 6 In cap. I. 

7 determinatae Congregationi propriam. 8 deest. 9 deest. 10 opem 
ferendo. 11 Votum. 12 ut n. 6 schematis. 13 deest. 14 n. 6. 

Moderator : Velint Patres in sedibus remanere, quia infra quibusdam 
minutis interrogatio fiet. 


7 

Exc.mus P. D. PETRUS FIORDELLI 
Episcopus Pratensis 

Venerabiles Patres, dilecti Fratres et Sorores, 

Schema nostrum, si ad mentem commissionis de laboribus coordi- 
nandis breve omnino esse debebat / substantialiter mihi probandum vi¬ 
detur. Ego unam tantum animadversionem facere velim, hanc autem no¬ 
mine 82 episcoporum. 2 

Tituli sive « De Religiosis », sive « De accommodata renovatione 
vitae religiosae », omnino non placent. Et praecise quia non includunt 3 

illam novam consecrationis formam, quam Ecclesia in persona Summi 
Pontificis Pii XII ... 4 sollemniter adprobavit, scii. Instituta Saecularia. 

Ego intelligo difficultatem inveniendi titulum, qui simul complec¬ 
tatur tum religiosos tum sodales Institutorum Saecularium. 

Etenim Instituta Saecularia, ex una parte, nempe quod spectat apo- 
stolatum, potius ponenda essent ubi « de apostolatu laicorum »; ex al¬ 
tera parte, nempe quod spectat statum suae consecrationis, ponenda 
essent ubi de religiosis. Sed, proh dolor!, Instituta Saecularia in utroque 
schemate neglecta sunt. 

In schemate de apostolatu laicorum, nullum de eis verbum; in sche¬ 
mate de religiosis, tantummodo nomen citatur in prooemio cum verbis 
« indole propria servata », et postea in toto schemate nihil amplius di¬ 
citur. Etiam in cap. VI de Ecclesia, ubi agitur de animis Deo consecra¬ 
tis per consilia evangelica, de eis nulla mentio fit. Quod probandum non 
videtur. 

Puto quod nostrum Concilium, quod finem sibi praestitit essentiali¬ 
ter pastoralem, et quod manifestatio esse vult perennis iuventutis Eccle¬ 
siae, quae sese accommodat novis semper conditionibus et exigentiis 
mundi ut mundum Christo lucrifaciat, aliquid amplius de Institutis 
Saecularibus dicere debuisset. 

Revera Instituta Saecularia, quae tantummodo ante paucos annos, 
scii, die 2 februarii anno 1947 a Summo Pontifice Pio XII adprobata 
sunt, per Constitutionem Apostolicam Provida Mater Ecclesia, statim 
in universa Ecclesia floruerunt et, ni fallor, tum a Sacra Hierarchia, tum 
a populo christiano bene visa sunt. 

Placet recolere verba Summi Pontificis Pii XII, qui solemniter pro¬ 
clamavit 5 : « Instituta Saecularia non sine speciali Divinae providen¬ 
tiae afflatu condi coeperunt »... 6 

Revera statim ac Instituta Saecularia a Sancta Sede adprobata sunt, 
multae floruerunt vocationes, quae magnum bonum in Ecclesia procura¬ 
verunt, 7 tum collaborantes proprio ipsorum modo apostolatui sive lai- 
cali sive sacerdotali, tum complentes, semper suo ipsorum modo, pretio¬ 
sum apostolatum religiosorum et religiosarum. 

Ergo cum multum locuti simus, et merito, de laicis, et sufficienter 
hic de religiosis loquamur, non bene videtur quod fere nihil de Institu¬ 
tis Saecularibus dicatur. 

Ego quidem intelligo difficultatem componendi sodales Instituto¬ 
rum Saecularium sive cum laicis in genere sive cum religiosis. 

Ipsi enim non sunt communes laici. Ipsi desiderio ducti consecrandi 
Christo totum mundum et animas fratrum salvandi, totaliter se Christo 
in mysterio Ecclesiae devoverunt. Consilia Evangelica in saeculo exse- 

quenda susceperunt, et quidem cum officiali recognitione Ecclesiae. Per 
votum vel iuramentum castitatis formaliter sacri facti sunt, scii. Christo 
« consecrati », et eorum anima Christi sponsa facta est. Secundum ver¬ 
bum Pauli, ubi de sacra virginitate ad Corinthios prima, cap. 7, etsi 
« in saeculo vivant, et veluti ex saeculo » apostolatum exerceant, tamen 
cogitant solummodo quae Domini sunt, et quomodo placeant Deo, sancti 
corpore et spiritu. 

Ergo cum communibus laicis, etsi tantae dignitatis laici in Ecclesia 
sint, poni non possunt. 

Sed neque cum religiosis, cum natura Institutorum Saecularium 
profunde differat a natura status religiosi , 8 qui utique sub omni respectu 
venerandus est et pro Ecclesia sicut heri sic hodie maxime pretiosus. 

Instituta Saecularia, ut dicit Pius XII, ,.. 9 « in saeculo et veluti ex 
saeculo » apostolatum catholicum maxime varium exercent, valde diver¬ 
sum tum in obiecto, tum in methodo, tum in modo ab apostolatu re¬ 
ligiosorum. 

Ad mentem documentorum Sanctae Sedis, nota peculiarissima In¬ 
stitutorum saecularium est « saecularii as », quae non tantummodo ha¬ 
bitum saecularem attingit, sed totam mentalitatem, scii, totum habitum 
cogitandi, et loquendi et conveniendi tum homines tum humana omnia. 
Unde ad modum conclusionis haec dicere velim: 

1. In schemate saltem una paragraphus ponatur expresse Institutis 
Saecularibus dicata. Schema in n. 5 agit de Institutis vitae contempla¬ 
tivae, in n. 6 de Institutis vitae activae. Addatur numerus de Institutis 
Saecularibus. 

2. Titulus «De accommodata renovatione vitae religiosae » vel 
« De Religiosis » omnino immutetur ... 10 . Documentum Conciliare decet 
maximam proprietatem verborum. Studeat commissio qualis esse possit 
novus aptus titulus. Numquid, e. g. « De fidelibus totaliter Deo conse¬ 
cratis », vel simpliciter « De Consecratis », vel verbo sumpto a S. Paulo 
« De Sacra Virginitate »? Videat commissio . u Sed quicumque sit titu¬ 
lus, talis esse debet, qui comprehendat tum consecratos religiosos tum 
consecratos qui uti tales ab Ecclesia recognoscuntur et tamen religiosi 
non sunt. Dixi. Gratias. 


In textu scripto tradito : 1 debet. 2 Patrum. 3 Schema, quod antea 
vocabatur « de statibus perfectionis acquirendae » postea titulum « de religiosis » 
assumpsit, et nunc « de accommodata renovatione vitae religiosae ». Duo ultimi 
tituli non placent. Et non tantum quia quis dicere posset quod terminus « vita 
religiosa » omnibus baptizatis convenit, sed specialiter quia non includit. 4 die 
2 februarii 1947. 5 in Constitutione Provida Mater Ecclesia et in Motu Pro- 

prio Primo feliciter. 6 (Provida Mater Ecclesia, n. 9). « Primo feliciter 

elapso anno a promulgata Apostolica nostra Constitutione Provida Mater Ecclesia, 
cum ob oculos multitudinem habeamus tot animarum absconditarum “ cum Christo 
in Deo ” quae in saeculo ad sanctitatem adspirant, totamque vitam “ corde magno 
et animo volenti ” in novis Institutibus Saecularibus, laetanter Deo consecrant, 
facere non possumus quin Divinae Bonitati gratias referamus, de novo hoc agmine, 
quod exercitum consilia evangelica profitentium in saeculo adauxit; itemque de 
valido subsidio quo nostris hisce perturbatis luctuosisque temporibus catholicus 
apostolatus providentissime roboratus est » (Primo feliciter). 7 provocave¬ 

runt. 8 vitae religiosae. 9 in Motu Proprio Primo feliciter. 10 etiam 
ne videatur Concilium comprobare falsam ideam, quae quandoque apud fideles 
recurrit, quod scii, sodales Institutorum Saecularium sint veluti crypto-religiosi 
et crypto-religiosae. Certo. 11 deest. 


8 

Exc.mus P. D. AEMILIANUS CEKADA 
Episcopus Scopiensis 

Venerabiles Fratres, 

Deliciae mihi non sunt loqui de hoc schemate. Non ideo quia ... 1 
parvi aestimem statum religiosum. At contra: ob id ipsum, quia maximi 
facio homines Dei, qui ad perfectionem christianam totis viribus tendunt 
quorumque partes in Ecclesia Christi ab omnibus agnoscuntur. Sunt 
enim religiosi phalanx Ecclesiae militantis, terribiles ut acies bene ordi¬ 
nata veritatis evangelicae inimicis. Attamen, hoc non significat religiosos 
eo ipso, quod pertinent ad statum perfectionis, esse undequaque perfec¬ 
tos. Homines enim sunt, non angeli, ideo et pro ipsis valet vox Sapien¬ 
tis: « Homo sum, nihil humani a me alienum puto! ». 

Hisce per modum introductionis dictis, meam intentionem tandem 
patefaciam: -vellem loqui de exemptione religiosorum. De exemptione 
quidem, cuius mentionem in hoc schemate non invenio... 2 

Antiqui dixerunt: Amicus Plato, amicus Cato, magis amica veritas! 
Accedamus ergo audacter ad hanc quaestionem spinosam. 

Non est opus exemptionem religiosam hic definire. Omnes enim 
scimus, religiosos qua tales subductos esse ab episcoporum iurisdictione 
suisque superioribus vel Sedi Apostolicae immediate subiectos. Quam¬ 
vis in Ecclesiis Orientalibus haec institutio ignoratur, in Ecclesia catho¬ 
lica ea iam a saeculis viget, non sane sine rationibus condignis. De his 
discordes non sumus. 

Res evadit controversa, cum haec exemptio in cura animarum ad 
praxim deducatur. Bonus episcopus, optimi religiosi — tamen persaepe 

in hac materia altercantur. Ex utraque parte vindicantur iura, citantur 
privilegia, in medium adducuntur argumenta theologica. Causam huius- 
modi iurgii haud difficile invenies: est enim dualismus iurisdictionis 
canonicae seu duplex iurisdictio super uno eodemque subiecto exer¬ 
cenda. Ex utraque parte — superioris religiosi et episcopi — exigitur 
oboedientia canonica, ex utraque parte urgetur disciplina ecclesiastica, 
ex utraque parte exposcuntur tributa pro seminario. Estne mirum, has 
duas iurisdictiones interdum in alterutrum congredi, alteram alteri ad¬ 
versari? Est lex physica, duo corpora non posse in uno eodemque loco 
simul stare. Haec lex valet etiam pro campo iuridico. Compenetratio 
potestatum iurisdictionis, quarum utraque ad totalitatem tendit, in eo¬ 
dem subiecto est moraliter impossibilis. 

Hic conflictus iurium et potestatum in praxi diversissime manife¬ 
statur, ita ut semper non sit facile obtemperare mandato apostoli de 
servanda « unitate spiritus in vinculo pacis »... 3 

Peius omnium est hunc spiritum divisionis de vertice descendere 
ad animas seu personas simplices, quae cum regimine ecclesiastico nihil 
commune habent. Ut exemplum quoddam adducam: Berta, soror piis- 
sima, suadens matri catholicae ut filium suum mitteret in seminarium 
cuiusdam congregationis, velut rationem maxime evincentem adduxit 
hoc: episcopus eum ne digito quidem tangere poterit!... 4 

Haec non dixi, ut querelam de exemptionis religiosae incommodis 
ad tribunal Concilii deferam. Haec attuli, ut medicinam huic malo 
communi unitis viribus inveniremus. Quam medicinam, quaeritis? Sche¬ 
ma de pastorali episcoporum munere medicamina quaedam iam com¬ 
mendavit. Inter alia, ut « statis temporibus et quoties id opportunum 
videbitur, episcopi et superiores religiosi conveniant ad negotia trac¬ 
tanda, quae universim ad apostolatum in territorio pertinent » ... 5 . Sane 
pulchre sunt illa dicta, sed nimis generaliter. Sicut et alia pulcherrima, 
quae commendantur circa relationem episcopi et religiosorum in mutua 
caritate et concordia. 

Hoc non obstante, conveniant episcopi et superiores religiosi. Non 
tamen, ut discussiones longas et morosas inter se texant, sed ut modos 
concretos proponant et inveniant pacificae, ut ita dicam, coexistentiae 
inter elementum hierarchicum et elementum monasticum in cura anima¬ 
rum. Determinentur iura, constituantur obligationes cleri religiosi, san¬ 
ciantur competentiae superiorum Ordinis eorumque privilegia taxative 
nominentur. Omnino concrete, non modo vago, sine ambiguitate. Cum 
res ita composita fuerit, mittantur propositiones ad Sanctam Sedem, 
quae pacta conventa vel rata faciet vel reformabit iuxta suam experien¬ 
tiam et sapientiam a Deo sibi datam. Ita hae stipulationes et regulae mox 

obtinebunt vim legis pro utraque parte. Vacuum iuris in hac materia 
non est de bono nec bono servire potest. 

Tunc nec uni quidem episcopo obveniet istud, quod una vice obve¬ 
nit mihi interroganti quemdam religiosum, quo iure fecisset aliquam 
rem. « Ex privilegio nostrae Societatis », respondit. « Potesne mihi 
dare elenchum privilegiorum, quibus tua Societas fruitur? » — interro¬ 
gavi ulterius. « Hoc est nostrum secretum », erat ultimum dictum boni, 
immo optimi sacerdotis. 

Mihi persuasum est, cum omnia ita determinata fuerint, fore ut inter 
hierarchiam et clerum religiosum tollantur dissidia, cessent iurgia. Estne, 
quaeso, quidquam magis humanum in vita Ecclesiae quam ius praece¬ 
dentiae inter praelatos Curiae? Et tamen, nullae dissensiones inter nos 
umquam oriuntur, cum gradus praecedentiae iure canonico sint san¬ 
citi. Ita e. g. nos episcopi vel archiepiscopi sine invidia omni die inspi¬ 
cimus Primates distinctissima loca in aula conciliari occupare, etsi eorum 
tituli primatiales iam dudum mere honorifici facti sunt. 

Fertur saeculo elapso in quadam Provincia ecclesiastica hodiernae 
Jugoslaviae commota esse dissensio inter episcopum, vicarium aposto- 
licum, et eius missionarios. Et cum dissensio culmen attigerit, patres 
missionarii, qui ad eundem ordinem ac eorum episcopus pertinebant, 
sic potestatem sui episcopi definire conati sunt: « Tuum est benedicere 
et consecrare, nostrum est regere et gubernare! ». 

Sane, mea opinio non est, ut competentia... 

Moderator. Velis concludere, Pater! 

Orator : Sic! ... ut competentia canonica episcopi, etiam in paroeciis 
religiosis concreditis, tantum ad benedicenda et consecranda limitetur. 
In cura animarum auctoritas episcopi principales partes occupet opor¬ 
tet. Doctrina autem, quae ex eventu enarrato nobis eruenda est, in hoc 
consistit: lura ac officia in paroeciis religiosis concreditis bene determi¬ 
nentur. Unice hoc modo exemptio religiosa suum verum locum suum¬ 
que effectum ab Ecclesia intentum obtinere poterit. Et licet nobis epi¬ 
scopis solum ius benedicendi et consecrandi relictum fuerit, fiat... tan¬ 
tum, ut hoc iure pacifice et tuta conscientia uti possimus. Dixi. 


In textu scripto tradito-. 1 schema mihi non placeat. In genere placet. Neque 
ob eam causam, quia. 2 Qua de causa, nescio. Forte propterea, quod iam 

in schemate de pastorali episcoporum munere in Ecclesia quaedam dicta sunt de 
hac re. Tamen omnia ista mihi videntur nimis generaliter et incomplete dicta, 
prolata quoque eleganti quadam arte evitandi ea quae in hac materia odiosa esse 
possent. 3 (Eph. 4, 3). 4 Est hoc, sine dubio, tantum elementum hu- 

manum in Ecclesia, sed cum omnes homines simus, hoc elementum inter nos 
abundat. In bonum Ecclesiae et animarum? Certe non. 5 (cf. schema de pa¬ 
storali munere episcoporum in Ecclesia, pag. 21, n. 6). 

Moderator. Patres velint audire! Moderatores existimant quaestio¬ 
nem esse ponendam: utrum placeat Patribus finem imponere discepta¬ 
tionibus de accommodata renovatione vitae religiosae? Qui finem vult 
imponere, surgat; secus remaneat in sede sua. 

[ Intervallum . Patres surgunt]. 

Gratias. Loquatur secretarius generalis. 

Secretarius generalis: Nunc proponitur vobis, Patres venerabiles, 
suffragatio quae iam initio huius congregationis nuntiata est. Suffragatio 
fiet per schedas. Quaesitum est hoc: « An placeat Patribus ut, post di¬ 
sceptationem schematis de accommodata renovatione vitae religiosae, 
transeatur ad suffragationem faciendam? ». 

Lego ad claritatem etiam explicationem, quae est in folio initio huius 
Concilii vobis Patribus distributo « Si responsio Patrum... [cf. vol. III, 
pars I, p. 58]: 

Hic est sensus nostrae hodiernae suffragationis. Responsio, uti pa¬ 
tet, potest esse tantummodo placet vel non placet. Gratias. 

Moderator: Interim transitus fit ad disceptationem de institutione 
sacerdotali. Et audiamus relatorem, exc.mum D. loseph Carraro, ep. 
Veronensem. [ Intervallum ]. 

Secretarius generalis: Antequam Patres dent schedam, expectent 
relationem exc.mi D. relatoris, qui est nuper nuntiatus ab em.mo mo¬ 
deratore. 

Replicationem faciet circa schema de accommodata renovatione vitae 
religiosae exc.mus D. McShea. 

Exc.mus P. D. IOSEPH McSHEA 
Episcopus Alanopolitanus 

Relatio conclusiva 
Venerabiles Patres, 

Observationes vestras circa schema propositionum de accommodata 
renovatidne vitae religiosae decursu huius disceptationis prolatas, in¬ 
tento animo, magnaque cum aestimatione, Patres commissionis de reli- 

giosis audierunt et, pro iisdem quae de vestra pastorali sollicitudine 
erga religiosos et religiosas auctissime testantur, sensus suae gratitudinis 
voce mea libenter pandunt, cum proposito iis utendi ad schema perfi¬ 
ciendum. 

Aliqui e Patribus schema reficiendum esse dixerunt. Liceat tantum 
dicere quod rationes allatae plerumque a commissione accurate perpen¬ 
sae fuerunt. De cetero, munus vitae religiosae in Ecclesia Christi iam 
habetur in constitutione de Ecclesia, cuius cap. VI ab ipsa commissione 
praeparatoria de religiosis expostulatum est et communi consilio ela¬ 
boratum fuit. Munus autem apostolatus religiosorum, sub regimine epi¬ 
scoporum et quidem de exemptione religiosorum, saltem in lineis gene¬ 
ralibus, tractatur in decreto de pastorali episcoporum munere in Ecclesia, 
et pariter communi consilio confectum est. 

Ceteri qui suas observationes protulerunt ad illud emendandum, 
complendum vel perficiendum implicite illud substantialiter acceperunt 
seu ut dicitur, iuxta modum. Absque dubio observationes iam factae in 
aula, vel in scriptis vel adhuc faciendae in suffragationibus iuxta mo¬ 
dum, attente examinabuntur a commissione et ad textum praesentem 
locupletandum adhibebuntur. 

Recolendum est quod facta distinctione inter aspectum theologi¬ 
cum et iuridicum status perfectionis acquirendae, tractatione sub aspectu 
theologico ad constitutionem de Ecclesia remissa, cuique clare apparet 
aspectus praevalenter iuridicus nostri schematis. 

Schema, ut patet, complectitur cum Societatibus vitae communis et 
Institutis Saecularibus Religiones sive votorum solemnium sive votorum 
simplicium, sine distinctione inter cives religiosos primae vel secundae 
classis. 

Non pauci queruntur de nimia schematis brevitate, quasi ponderoso 
momento status perfectionis et institutorum religiosorum in mundo non 
esset proportionatum neque communi, hac in re, exspectationi adaequate 
responderet. Iam plures explicationes huius rei in aula datae sunt. 
Plura, quae causa brevitatis omissae fuerunt, poterunt restitui in textu. 
Et si de Institutis Saecularibus non habetur distincta propositio, est 
praecise quia non sunt religiosi in sensu stricto, et insuper explicite in 
prooemio recensentur inter omnes illos qui perfectionem prosequuntur 
per professionem votorum. De cetero nemo ex materiali brevitate sche¬ 
matis propositionum decipiatur. Nam propositiones, etsi concise redactae, 
sunt praegnantes abundantioris materiae, quod eas attente legenti et 
perscrutanti faciliter patebit. 

Quaedam observationes directe respiciunt textum priorem pro qui¬ 
bus textus emendatus iam providet ex toto vel ex parte: de facto, qui 

has observationes scripserunt, prae manibus habebant solum et priorem 
textum. 

Multae observationes indolis potius theologicae factae sunt, quae 
ad schema constitutionis de Ecclesia spectant. 

Pariter dicendum de aliis quae relationes religiosorum c um epi¬ 
scopis et cum clero dioecesano necnon apostolatum sub moderamine 
episcoporum respiciunt, de qua materia tractat schema de pastorali 
episcoporum munere in Ecclesia. 

Aliae observationes ad particularia nimis descendunt, quae sunt 
reservanda futuris instructionibus vel maxime Codici recognoscendo; 
e. g., cum Concilium iam statueret de habitu religioso, quod « sit 
simplex ac modestus, pauper simul ac decens, insuper valetudinis re¬ 
quisitis consentaneus et temporum locorumque adiunctis necnon mi¬ 
nisterii necessitatibus accommodatus », nimium esset exspectare ut 
ulterius loquatur de colore et de forma! 

Multi exoptant, merito quidem, ut in schemate explicitis verbis 
extollatur status religiosus seu perfectionis adquirendae et opera Insti¬ 
tutorum in universo mundo. 

Quibusdam schema videtur renovationem in Institutis religiosis 
haud sufficienter vel efficaciter promovere, dum alii queruntur quod 
nimis ponat pondus in renovatione cum periculo abusivae interpre¬ 
tationis ex qua derivari posset detrimentum authenticae vitae religio¬ 
sae. lamvero satis apparet schema exigentiis utriusque rei, nempe re¬ 
staurationis pristinorum et accommodationis hodiernis temporibus, per¬ 
fecto aequilibrio respondere, normis quidem concisis prout iussum est, 
sed praegnantibus ditioris materiae. 

Circa propositiones 5 et 6, de Institutis vitae contemplativae et 
activae, plures factae sunt observationes. Pernotum est quod agitur de 
doctrina antiquissima, in ipsa rerum natura solide fundata, diuturna 
praxi in Ecclesia probata, atque a Supremo Magisterio indubie sancita 
et luculenter inculcata. 

Non pauca dicta sunt de paupertate religiosa, speciatim de testimo¬ 
nio paupertatis a religiosis exspectato. Forte hac in re, sicut quando 
sermo est de Ecclesiae paupertate, non semper debita servatur mensura. 
Etenim quoad spiritum paupertatis merito omnibus animis christianis, 
et a fortiori religiosis, proponitur ut ad perfectissimam alienationem a 
bonis temporalibus sese porrigant. Quando autem sermo est de statu 
paupertatis, mensura possessionis et usus bonorum nequit omnibus 
aequalis esse, sed peculiari cuiusque conditione vitae et operae neces¬ 
sario est commensuranda. 

Nonnulli Patres timorem manifestaverunt quod propositio 16, quae 

praecipit Institutis propria opera servare, impediat debitam religioso¬ 
rum applicationem operibus apostolatus, prout hodie exigitur. Hoc 
tamen non est intentio neque sensus huius propositionis, ut patet ex aliis 
verbis ipsius propositionis, scii.: « atque temporum locorumque necessi¬ 
tatibus accommodent, opportunis ac etiam novis mediis adhibitis ». 

Planum est tamen quod Sorores quae toto die adlaborant in scholis 
vel in aegrotis ministrandis, expleto munere quotidiano, non possunt ad 
familias visitandas horis serotinis sese conferre. 

Hoc commentum ad observationes Patrum concludendo, liceat ani¬ 
madvertere quod, si de accommodata renovatione vitae et operae reli¬ 
giosae loquamur, non est quia Instituta religiosa universali quadam 
indigeant reformatione, quasi a propria vocatione ad sanctitatem et apo- 
stolatum defecissent. Est potius ad illam duplicem vocationem eorum 
consolidandam et perficiendam, conditionibusque temporum nostrorum 
melius aptandam: ut Instituta hucusque adeo merita sibi semper aequa¬ 
lia sint atque pro sua missione in Ecclesia fructus sanctitatis et aposto¬ 
latus in dies uberiores afferre pergant. Dixi. 

Secretarius generalis : Proceditur ergo ad suffragationem. Repeto 
formulam: « An placeat Patribus ut, post disceptationem schematis de 
accommodata renovatione vitae religiosae, transeatur ad suffragationem 
faciendam? ». Responsio est: placet, vel non placet. 

Audite, Patres! Summus Pontifex, feria VI proxima, nempe cra¬ 
stina, coram se admittet episcopatus Asiae, sive linguae gallicae sive 
linguae anglicae. Episcopatus linguae gallicae ex Asia coram admitten¬ 
tur hora 18 cum dimidio. 

Lego nationes ex Asia linguae gallicae. Attamen animadvertatis, Pa¬ 
tres: si quae natio omittitur, iam comprehensa habetur, et velint reprae¬ 
sentantes harum nationum se conferre, ut iam moris est, ad officium Prae¬ 
fecti Cubiculi Apostolici, tempore opportuno, nempe mane posterae diei. 

Ex Asia linguae gallicae sunt: Cambogia, Iraq, Laos, Libano, Siria, 
Vietnam. 

Ex Asia linguae anglicae sunt: Hong-Kong, India, Indonesia, Iran, 
Malacca, Pakistan, Palestina, Thailandia, Arabia, Birmania, Borneo, Cey- 
lon, Cina, Formosa, Corea, Filippine, Giappone, Giordania. Dixi. 


32 



498 


ACTA CONC. VATICANI II - PERIODUS III 


[5] SCHEMA PROPOSITIONUM 

DE INSTITUTIONE SACERDOTALI * 

DISCEPTATIO 

1 - SCHEMA PROPOSITIONUM 

[Prooemium]. Sancta Synodus, probe noscens omnium Decretorum 
exsecutionem atque optatam Ecclesiae renovationem a sacerdotum mi¬ 
nisterio magna ex parte pendere, gravissimum institutionis sacerdotalis 
momentum proclamat, eiusque primaria quaedam principia declarat, 
5 quibus confirmentur leges iam saeculorum experientia probatae in eas- 
que nova inducantur, quae mutatis temporum rationibus aptius respon¬ 
deant. Quae sacerdotalis institutio ob ipsam catholici sacerdotii unita¬ 
tem, omnibus sacerdotibus cuiusvis ritus necessaria est; ideoque haec 
praescripta, congrua congruis referendo, omnibus applicanda sunt. 

I. ( De sacerdotalis institutionis ratione in singulis nationibus ineunda) 

io 1. Cum in tanta gentium regionumque diversitate nonnisi generales 

leges ferri possint, in singulis nationibus vel ritibus peculiaris « sacerdo¬ 
talis institutionis ratio » ineatur, ab Episcoporum coetibus statuenda, 
certis temporibus recognoscenda atque ab Apostolica Sede approbanda, 
qua leges universales ad peculiaria locorum temporumque adiuncta ac¬ 
is commodentur, ut sacerdotalis institutio semper respondeat pastoralibus 
necessitatibus illarum regionum in quibus ministerium exercendum est. 


* In initio huiusmodi fasciculi legitur. Ss.mus Dominus Noster Paulus Pp. VI, 
in Audientia hac die infrascripto impertita, statuere dignatus est ut hoc schema, 
de quo in Concilio Oecumenico Vaticano Secundo deliberabitur, ad eiusdem Con¬ 
cilii Patres transmitteretur. 

Ex Aedibus Vaticanis, die xxvii mensis Aprilis, anno mcmlxiv. 

Hamletus Ioannes Card. Cicognani 
a publicis Ecclesiae negotiis 

Verba, initio singulorum numerorum litteris inclinatis inter uncos [ ] posita, 
in redactione definitiva tollentur. 

II. {De vocationibus sacerdotalibus instantius fovendis et seligendis) 

2 . Quamquam fovendarum vocationum opus ad totam christianam 
communitatem pertineat, tamen maxime in id conferant oportet tum 
familiae christianae, quae veluti primum seminarium constituunt, tum 
sacerdotum exemplum atque apostolicus zelus. Omnia pariter media 20 
adhibenda sunt, imprimis precationes christianaeque paenitentiae opera, 
congrua christifidelium instructio, puerorum iuvenumque christiana in¬ 
stitutio ut, qui supernum vocationis donum etiam maturiore aetate acce¬ 
perint, magno animo eidem respondere valeant. 

3 . Vigilanti cura inquiratur de candidatorum recta intentione ac 25 
idoneitate, de congrua valetudine physica et psychica, de capacitate sa¬ 
cerdotalia onera ferendi, necessaria adhibita severitate, etiamsi lugenda 

sit sacerdotum penuria, cum Deus Ecclesiam suam ministris carere non 
sinat, si digni promoveantur, non idonei vero arceantur. 

III. (Seminariorum moderatores melius seligendi et efficacius praeparandi) [6] 

4 . Cum alumnorum institutio, in seminariis maioribus et minoribus, 
ab idoneis educatoribus magis quam a sapientibus legibus pendeat, se¬ 
minariorum moderatores et magistri ex optimis viris seligantur atque 
congrua experientia pastorali et peculiari institutione spirituali et pae- 
dagogica diligenter praeparentur. Instituta ergo ad hunc finem asse- 5 
quendum vel saltem Superiorum seminariorum conventus statis tempo¬ 
ribus celebrandi promoveantur. 

5 . Ubi singulae dioeceses seminario rite instruendo impares sint, 
erigantur ac foveantur seminaria pluribus dioecesibus vel universae re¬ 
gioni vel nationi communia ut solidae alumnorum institutioni, quae in 10 
hac re suprema lex est habenda, efficaciore ratione consulatur. Haec vero 
seminaria, si regionalia sint vel nationalia, regantur iuxta statuta ab Epi¬ 
scopis, quorum interest, condita et ab Apostolica Sede probata. 

IV. (Integra institutio fini pastorali cohaerenter aptanda) 

6 . Integra clericorum institutio eo tendere debet, ut ad Divini Pa¬ 
storis exemplar, alumni veri animarum pastores formentur. Quare om- 15 
nes institutionis rationes, spiritualis, intellectualis, disciplinaris, conso¬ 
ciata actione ad hunc pastoralem finem ordinentur, eique assequendo 
sedulam concordemque dent operam omnes moderatores et magistri, 

sub Rectoris ductu, Episcopi auctoritati fideliter obsequentes. 

[6] V. {De Institutione Spirituali impensius excolenda) 

20 7 . Institutio spiritualis cum doctrinali et pastorali arcte conne- 

ctenda ita impertiatur, ut alumni qui per sacram ordinationem Christo 
Sacerdoti configurandi erunt, amicorum more intima totius vitae con¬ 
sortione Ei adhaerere assuescant; divinam Eius lucem ac vitam ex verbo 
Dei fideliter considerato et actuosa cum sacrosanctis Ecclesiae Myste- 
25 riis communicatione haurire eos doceat; in fide, spe et caritate potissi¬ 
mum ita eos firmet ut, in earum exercitio spiritum orationis sibi acqui¬ 
rant, vocationis suae robur et munimen consequantur, ceterarum virtu¬ 
tum vigorem obtineant et zelo omnes homines Christo lucrifaciendi cre¬ 
scant. 

30 8 . Mysterio Ecclesiae clerici ita imbuantur ut sacerdotio aucti pro¬ 

prio Episcopo, tamquam fidi cooperatores laeta oboedientia adhaeren- 

[ 7 ] tes et sociam cum fratribus operam praestantes, testimonium exhibeant 
illius unitatis, qua homines ad Christum attrahuntur. Insuper clarissime 
intelligant alumni se non imperio vel honoribus destinari, sed totos ser¬ 
vitio Dei et fidelium ministerio mancipari, in sacerdotali oboedientia et 

5 castitate atque in pauperis vitae ratione, qua sua obliviscentes, omnia om¬ 
nibus fieri satagant. Huius futurae missionis luce tota seminarii ratio 
perfundatur oportet, ac praesertim discendi ardor, silentii custodia et 
amor, suique abnegandi exercitium. 

9 . Christianae educationis normae sancte serventur, et recentioribus 
io sanae psychologiae et paedagogiae inventis rite compleantur. Firma rectae 

disciplinae principia iuxta alumnorum aetatem ita applicentur ut gra- 
datim sibimetipsis moderari, libertate sapienter uti, sponte naviterque 
agere et cum aliis sociam praestare operam addiscant. Necessaria a 
mundo separatio congruam cum familia consuetudinem ac prudentem 
15 rerum humanarum experientiam ne excludat, ita ut homines, ad quos 
mittendi sunt, convenienter cognoscant. Illae quoque virtutes sedulo 
curentur quae in civili societate magni aestimantur, cuiusmodi sunt ani¬ 
mi sinceritas, in agendo urbanitas, assidua iustitiae cura. 

10 . Ut alumni vocationem imprimis optione mature deliberata am- 
20 plectantur, Episcoporum erit congruum instaurare temporis intervallum 

pro impensiore tirocinio spirituali necnon opportunitatem perpendere 
quandam studiorum interruptionem statuendi ut sacerdotii candidatorum 
probationi satius consulatur. 

VI. (De studiis praeviis apte ordinandis) [7] 

11. Antequam sacrorum alumni studia proprie ecclesiastica aggre¬ 
diantur, ea humanistica ac scientifica institutione augeantur, qua iuve- 25 
nes in sua cuiusque natione ad superiora studia peragenda praeparari 
solent ac praeterea eam linguae latinae cognitionem acquirant, maxime 

si de latini ritus alumnis agatur, qua tot scientiarum sacrarum fontes, li- 
turgicos libros et ecclesiastica documenta intellegere et adhibere possint. 

VII. (De studiis ecclesiasticis recognoscendis) 

12. Studia vero ecclesiastica inchoentur generali introductione in 30 
mysterium Christi, quod totam generis humani historiam afficit, in Ec¬ 
clesiam iugiter influit et in ministerio sacerdotali imprimis operatur; ad 
idem mysterium alumnorum mentibus magis magisque aperiendum om- [8] 
nes disciplinae apte componantur et concordi ratione conspirent. 

13. Philosophicae disciplinae ita tradantur ut alumni perennis philo¬ 
sophiae principia clare per spiciant eiusque cohaerentem synthesim acqui¬ 
rant; alia quoque systemata philosophica, praesertim moderna, quae in 5 
propria natione maiorem influxum exercent, necnon recentiores scien¬ 
tiarum progressus cognoscant, ut suae aetatis mentem melius percipiant 
eiusque quaestionibus apte respondere valeant. 

14. Universae theologiae Sacra Scriptura veluti anima sit oportet; 

ex eius accurato studio necnon SS. Patrum totiusque traditionis — spe- io 
ctata etiam eius relatione ad generalem Ecclesiae historiam — mysteria 
salutis alumni conspiciant, intime penetrent Angelico Doctore magistro; 
eademque in cultu et vita Ecclesiae praesentia et operantia agnoscere 
edoceantur, propriae vitae spiritualis reddant alimentum, atque in sacer¬ 
dotalis ministerii exercitio ad mutabiles rerum condiciones applicare 15 
et modo coaevis hominibus aptato communicare discant. 

15. Ii vero, qui Episcopi iudicio in superiora studia incumbere 
debent, ad ecclesiasticas Facultates vel Universitates mittantur, ubi se¬ 
cundum rationem studiorum apte recognitam, methodo scientifica, cre¬ 
bris imprimis exercitationibus sub professorum personali ductu accu- 20 
rate formentur. 

VIII. (De institutione stricte pastorali promovenda) 

16. Pastoralis illa sollicitudo quae integram prorsus clericorum in¬ 
stitutionem informare debet, postulat etiam ut alumni diligenter in¬ 
struantur in iis quae peculiari ratione ad sacrum ministerium spectant, 

[8] 25 praesertim in catechesi et praedicatione, in cultu liturgico et sacramento¬ 

rum administratione, in animarum -moderandarum arte, in officio occur¬ 
rendi errantibus et incredulis, et in ceteris pastoralibus muneribus. 

17. Subsidiis quoque uti edoceantur quae disciplinae sive paeda- 
gogicae, sive psychologicae, sive sociologicae afferre valent, iuxta rectas 
30 methodos et Auctoritatis Ecclesiasticae normas. Item ad apostolicam 
laicorum actionem excitandam ac fovendam accurate instruantur, nec- 
non ad varias efficacioresque apostolatus formas promovendas; atque eo 
spiritu vere catholico imbuantur, quo propriae dioecesis, nationis, vel ritus 
fines transcendere et totius Ecclesiae necessitates respicere assuescant. 

[9] 18. Cum vero opus sit ut alumni apostolatus exercendi artem non 
tantum theoretice, sed etiam practice addiscant, iam inde a studiorum 
tempore iidem praxi pastorali initientur per opportunas exercitationes, 
quae pro alumnorum aetate ac locorum temporumque condicione, pru- 

5 denti Episcoporum iudicio, methodice et sub peritorum magistrorum 
ductu fieri debent. 

IX. (De institutione post seminarium perficienda) 

19. Cum sacerdotalis institutio, ob recentioris potissimum societatis 
adiuncta, etiam post seminarium prosequenda atque perficienda sit, 
Coetuum Episcoporum erit in singulis nationibus aptiora media adhi- 
io bere, cuiusmodi sunt periodici conventus et accommodatae exercitatio¬ 
nes, quarum ope iunior clerus sub aspectu spirituali, intellectuali et pa¬ 
storali in sacerdotalem vitam atque apostolicam operositatem gradatim 
introducatur easque in dies magis renovare ac fovere valeat. 

[13] APPENDIX 

RELATIO 

CIRCA RATIONEM QUA SCHEMA ELABORATUM EST 

DE ORIGINE ET INDOLE HUIUS DOCUMENTI 

Ex schemate Constitutionis De Sacrorum alumnis formandis a Commis¬ 
sione Praeparatoria prius exarato, a Commissione Conciliari vero mense fe¬ 
bruarii 1963 funditus recognito et iussu Ioannis PP. XXIII mense maii 1963 
Patribus Conciliaribus transmisso, in praesenti documento quaedam principa¬ 
liores « propositiones » exhibentur, secundum mandatum a Commissione de 
Concilii laboribus coordinandis impertitum litteris die 23 ianuarii 1964 datis: 

« Lo schema De Sacrorum alumnis formandis sia ridotto ai soli punti essen- [13] 
ziali, da presentare in forma di proposizioni, suile quali i Padri Conciliari espri- 
meranno il proprio voto; il resto sia destinato alia prossima revisione dei 
Codice o a particolari istruzioni da parte della Santa Sede ». 

Cui mandatum additum erat sequens monitum: 

« Codesta Commissione avra cura di redigere una relazione esauriente 
— da stampare in appendice ai nuovi testi — sui lavoro compiuto e sulPesame 
delle proposte avanzate dai Padri conciliari ». 

Commissio igitur de Seminariis, de Studiis et de Educatione Catholica, his 
normis obsecuta, Vobis paucis exponere intendit, curnam censeat quaestionem 
de institutione sacerdotali a Concilio Oecumenico tractandam esse; quanam 
ratione hoc argumentum elaboratum sit in Commissione Praeparatoria et im¬ 
primis in ipsa Commissione Conciliari; quaenam fuerit mens Commissionis in 
redigendis istis paucis, sed momentosis propositionibus quas prae manibus 
habetis. 

A) DE OPPORTUNITATE TRACTANDI 

DE INSTITUTIONE SACERDOTALI IN CONCILIO OECUMENICO 

De Institutione sacerdotali in Concilio opportune, immo necessario tractan¬ 
dum esse videtur. En praecipuae rationes: 

1) Concilii centrale thema videtur esse ipsa Ecclesia: eius constitutio, 
vita intima, operositas in mundo hodierno. In hoc themate centrali formatio 
futurorum sacerdotum omnino recolenda est, cum ab eorum ministerio Ec¬ 
clesiae vita et operositas quam maxime pendeant. 

2 ) In votis pro Concilio parando missis plurimi Praesules ardenter peti¬ 
verunt ut Concilium tractaret de clericorum formatione tuenda, promovenda 

et hodiernis adiunctis accommodanda, considerato etiam munere evigilandi, [ 14 ] 
aptius dirigendi et coordinandi laicorum apostolatum. 

Quaedam ex multis afferuntur dicta Episcoporum: 

« Disciplina et institutio quam perfectissima tam scientifica quam asce- 
tico-apostolica clericorum habenda est inter potiores, ne quidem forte potissima 
quaestio ex iis quae in S. Concilio examinanda venient » (Ep. Huelvensis). 

« Puto ... necessarium Concilium hanc praestantissimam quaestionem trac¬ 
tare omni spatio et studio adhibitis, illa remedia praebendo, quibus nullo 
semoto authentico progressu, vitae Seminariorum dispositio reguletur iuxta 
Evangelium et traditionalem spiritum constantissime a Pontificibus Romanis 
edoctum » (Ep. Illerdensis). 

« A Seminario incipiam a quo bonum totius Ecclesiae pendet » (Mau- 
ritius Card. Fossati). 

3) Quibus Episcoporum optatis correspondet etiam instantissima ex¬ 
spectatio fidelium, qui Concilium eas normas laturum esse sperant, quibus 
corrigatur quidam defectus formationis sacerdotalis a multis egregiis laicis 
deplorati. 

[ 14 ] 4) Secundum mentem Patrum in prima et secunda Concilii sessione 
manifestatam, in omnibus decretis aspectus pastoralis prae oculis habendus 
est. Summopere igitur interest ut Concilium ea decernat quibus sacerdotes for¬ 
mentur veri pastores ad imaginem Divini Pastoris, 

5) Ratio non spernenda invenitur in eo quod quattuor iam expleta sunt 
saecula ex quo Concilium Tridentinum primum de Seminariis promulgavit 
decretum, quod tanti momenti factum est pro historia Ecclesiae subsequenti. 
Quattuor saeculis iam elapsis congruum immo necessarium videtur ut Con¬ 
cilium II novam magnam chartam sacerdotalis institutionis promulget. 

Contra ea quae modo perstricta sunt, a quibusdam movetur haec obiectio 
principalis-. De formatione sacerdotali habentur iam tot documenta ipsorum 
Summorum Pontificum vel Dicasteriorum Romanorum. Sufficit ut observentur 
decreta iam lata. 

Respondendum videtur: Habentur quidem iam plura et optima, sed in 
documentis seiunctis in quibus insuper peculiaria adiuncta et munera a vita 
Ecclesiae hodiernae et ab ipso Concilio manifestata, nondum plene respici 
potuerunt. 

1) Dum fere ubique laudabilia fervent studia renovandi clericorum insti¬ 
tutionem, opportuna videtur enuntiatio compendiosa principiorum vere gene¬ 
ralium, quae ab omnibus servari debent. Concilium Oecumenicum vero illas 
normas generales facilius dare potest ob duas rationes: 

a) In Concilio repraesentantur Praesules totius mundi ita ut effica¬ 
cius determinari possit id quod sit vere universale. 

b) Concilium gaudet auctoritate in universam Ecclesiam, dum decreta 
SS. CC. de Seminariis et Studiorum Universitatibus vel De Propaganda Fide 
vel pro Ecclesia Orientali nonnisi aliquam partem Seminariorum respicere 
possunt. 

[ 15 ] 2) Ex altera parte haec eadem generalia principia ita enuntianda sunt, 
ut necessitates a conditionibus mundi hodierni invectae in formandis sacerdo¬ 
tibus efficaciore ratione respiciantur. In Concilio autem hae necessitates plenius 
manifestari possunt. 

3) Denique, secundum mentem generalem Concilii Vaticani II, documen¬ 
tum de institutione sacerdotali huiusmodi sit oportet, ut unitatem in necessariis 
et respectum ad condiciones quam maxime varias melius contemperet; com¬ 
petenti igitur auctoritati ecclesiasticae territoriali committatur munus principia 
generalia locorum circumstantiis accommodandi, ut sacerdotalis institutio 
efficacius respondeat necessitatibus pastoralibus illarum regionum in quibus 
ministerium exercendum erit. 

B) QUA RATIONE SCHEMA ELABORATUM SIT [ 15 ] 

I. In Pontificia Commissione Praeparatoria 

Pontificia Commissio Centralis, cum explicita Summi Pontificis Ioan- 
nis XXIII approbatione, Commissioni Praeparatoriae « de Studiis et Semi¬ 
nariis » concredidit munus tractandi de vocationibus ecclesiasticis promovendis 
necnon de institutione spirituali, de disciplina, de ratione studiorum, secundum 
recentioris vitae sacerdotalis et operositatis pastoralis necessitates, prae oculis 
quoque habitis erroribus et periculis quae hodie iuniori clero insidiantur. 

Hisce normis obtemperans Commissio patienti labore exaravit Schema Decreti 
« de Vocationibus ecclesiasticis fovendis » et schema Constitutionis « De Sa¬ 
crorum alumnis formandis ». 

1. In priore schemate, urgente vocationum sacerdotalium necessitate ac 
penuria presse evocatis ac instanti praemisso monito ut ipsi vocati libere et 
generose Dei vocem sequantur, Ecclesiae universae impensissima exquiritur 
adiutrix opera in fovendis, tuendis et provehendis vocationibus sacerdotalibus. 
Indicatis praecipuis huius communis operae subsidiis, arcta omnium virium 
consortio atque iuvamen regionibus maxime sacerdotum expertibus praestan¬ 
dum expetuntur. 

Commissio Praeparatoria, accurato instituto examine, nihil voluit decer¬ 
nere de duabus quaestionibus quae praesertim in aliquibus locis agitantur. 

a) De habitudine elementi divini et elementi ecclesiastici in notione voca¬ 
tionis sacerdotalis determinanda. Nam etiam post Constitutionem Apostolicam 
Pii PP. XII « Sedes Sapientiae » (31 maii 1946, A.A.S., 48 [1956], p. 357) 
auctores recentiores minime conveniunt in definienda necessitudine inter 
utrumque elementum. In ipsa Commissione Episcopi generaliter elementum 
ecclesiasticum premebant, ceteri vero totalem primatum actionis divinae magis 
efferre satagebant. Omnibus perpensis, Commissio abstinere voluit ab omni 
determinatione qua species alicuius veluti definitionis ingeri potuisset. Quare 
in schemate decreti mense ianuarii 1962 typis edito essentialia vocationis sacer¬ 
dotalis elementa quidem proferuntur, sed modo descriptivo et in contextu 
paraenetico. Ceterum patebat, rem potius ad Commissionem Theologicam [ 16 ] 
deferendam fuisse, si determinatio vere doctrinalis danda esset. 

b) Etiam altera quaestio disputata de obligatione sequendi vocationem 
divinam certe cognitam attente considerata est a Commissione Praeparatoria; 
sed fere unanimis sententia fuit, Patribus proponendum non esse, ut hanc 
quaestionem hucusque libere disputatam dirimerent. Schema igitur et liber¬ 
tatem a qualibet coactione vel indebita interpositione externa premit et ipsos 
vocatos hortatur, ut animo volenti vocationem divinam sequantur. 

Ipsi quoque Commissioni Conciliari opportunum visum est utramque 
quaestionem a Concilio dirimi non debere. 

[ 16 ] 2. Alterum schema « De sacrorum alumnis formandis », brevi praemisso 
Prooemio, hoc modo erat dispositum: 

Cap. I. De Seminariorum ordinatione generali. 

Gap. II. De Institutione Spirituali. 

Cap. III. De Disciplina in Seminariis. 

Cap. IV. De Studiorum Ratione in Seminariis. 

Cap. V. De Institutione Pastorali in Seminariis. 

Cap. VI. De Formatione post Seminarium perficienda. 

De indole horum schematum haec notare iuvabit: 

a) Commissio Praeparatoria id studuit ut pro universa Ecclesia gene¬ 
rales statueret normas quae — attentis recentioris temporis adiunctis, necessi¬ 
tatibus, periculis — regere debent candidatorum, ad sacerdotium institutionem 
ita ut haec institutio Ecclesiae principiis saeculorum experientia probatis et 
optimorum fructuum fecundis respondeat, simul vero ad peculiares locorum et 
temporum rationes, quantum opus sit, accommodetur. 

b) Commissio De Studiis et Seminariis non egit de admissione ad or¬ 
dines, de interstitiis secundum multorum Praesulum vota prorogandis, de 
ordinatione sacerdotali ad aetatem aliquatenus maiorem differenda neque de 
quaestione, utrum obligatio castitatis perfectae nonnisi una cum presbyteratu 
definitiva seu perpetua contrahi deberet. De his omnibus egerat Pontificia 
Commissio de Sacramentis in schemate decreti « De Sacramento Ordinis ». 
Cum vero Pontificia Commissio Centralis de his quaestionibus in Concilio 
tractare opportunum non iudicavisset, de eisdem non amplius sermo fuit. 

c ) Ut schema, etsi pressum, completum tamen et concinnum sit, plura 
in eodem commemorantur quae iam in usu Ecclesiae habentur; imprimis vero 
proponuntur ea quae magni momenti sunt in clericorum institutione perficienda 
et hodiernis necessitatibus accommodanda. Huiusmodi sunt praescripta de 
Seminariorum moderatoribus peculiari institutione suo muneri efformandis 
necnon commendatio particularis tirocinii spiritualis cuius ope alumni ad voca¬ 
tionem matura decisione amplectendam ducantur; requiritur in schemate talis 
institutio spiritualis quae ex ipsis fontibus alumnorum vitam spiritualem alere 
studeat; atque futura pastorali operositate semper prae oculis habita, clericos 
ad virtutum theologicarum et sui abnegandi exercitium formet eosque consi¬ 
liorum evangelicorum spiritui et praxi initiet. 

[ 17 ] De disciplina in proprio capite (III) agebatur non solum quia inter quae¬ 
stiones a Pontificia Commissione Centrali determinatas expresse « De Disci¬ 
plina » sermo fuerat; verum etiam ob intrinsecum recte intellectae disciplinae 
momentum, necnon quia interventus Concilii opportunus omnino videbatur 
propter errores, impugnationes, dubia, quibus recentioribus temporibus sanae 
disciplinae sensus et vis in Seminariis haud ita raro extenuantur. 

Ad studia in Seminariis peragenda quod attinet, norma magni momenti 
expostulat ut « in singulis nationibus Ratio studiorum habeatur, ab Episcopo¬ 
rum coetu redacta et a Sancta Sede approbata, qua ... leges generales evolvuntur 
et particularibus locorum temporumque adiunctis accommodantur ». De cur- 

riculo philosophico postulatur ut alumni solide edoceantur in eis quae sunt [17] 
essentialia; in quaestionibus socialibus diligentius initientur; suae aetatis erro¬ 
res cognoscant. Una cum institutione philosophica impensior Sacrae Scripturae 
lectio promoveatur ut alumni etiam perlabente biennio philosophico halitu 
spirituali a Verbo Dei dimanante imbuantur. Quoad curriculum theologicum 
urgetur ut disciplinae sacrae perfectiore ratione coordinentur eaeque ita tra¬ 
dantur ut alumnorum vitam spiritualem alant. Plenior sit oportet institutio 
in Sacris Litteris, in Sacra Liturgia necnon in quaestionibus Oecumenismum 
respicientibus. 

In capite V « De Institutione Pastorali », non tantum melior pro singulis 
pastoralibus muneribus praeparatio praescribitur, sed disponitur integram 
alumnorum institutionem eo praecipue tendere debere ut pastoralis animus 
ad Divini Pastoris imaginem in futuro Christi ministro effingatur. 

In capite VI « De Formatione post Seminarium perficienda » respicitur 
quaestio nostris praesertim temporibus gravissima difficultatum nempe quas 
alumni patiuntur, quando a vita Seminarii transeunt ad plenam pastoralem 
navitatem medio in mundo explendam. 

II. In Pontificia Commissione Centrali 

1. Pontificia Commissio Centralis schema « De Vocationibus ecclesiasticis 
fovendis » examini subiecit die 24 februarii 1962. Schema in genere placuit. 
Quidam Patres autem petiverunt ut una tantum conficeretur Constitutio de 
vocatione ubi sapienter componerentur ea quae de vocatione christiana, reli¬ 
giosa, sacerdotali in diversis documentis parata erant. Commissio autem 
respondit schema de vocationibus ecclesiasticis vel potius sacerdotalibus aptius 
inserendum esse in schema « De Sacrorum alumnis formandis », tamquam 
primum huius Constitutionis caput. Aliae animadversiones vertebant circa 
evitatam vocationis sacerdotalis definitionem, de qua iam supra actum est; 
necnon circa signa vocationis enucleanda, circa vocationes corroborandas et 
excolendas, circa sollicitudinem de eis qui tardiore aetate ad sacerdotium ten¬ 
dunt: De his et similibus autem in schemate « De Vocationibus » non expli- 
citius agendum erat, quia haec omnia in schemate « De Sacrorum alumnis for¬ 
mandis » satis considerantur. Quaedam denique animadversiones de se pro¬ 
bandae a Commissione Praeparatoria receptae non sunt, cum conciliare schema 

ad valde particularia descendere nequeat (e. g. de pueris cantoribus, de prae- [ 18 ] 
seminariis, de formis concretis auxilii ab Actione Catholica in vocationibus 
fovendis praestandi). 

2. Schema « De Sacrorum alumnis formandis » a Pontificia Commissione 
Centrali examinatum est die 24 februarii 1962 (caput IV: De ratione Stu¬ 
diorum in Seminariis) et die 12 iunii 1962 (cetera capita Constitutionis). 

a) A non paucis Patribus agnitum est momentum vere primarium institu¬ 
tionis sacerdotalis et opportunitas tractandi de ipsa in Concilio Oecumenico; 
item schemata de Seminariis continere « optima consilia et accuratissimas 
observationes ». Sed animadvertebatur quoque, genus dicendi recognoscendum 

[ 18 ] esse ita ut normae potius darentur concinnae atque congruae exhortationes, ce¬ 
tera vero Instructionibus vel Directorio cuidam committerentur. 

Commissio Praeparatoria tunc respondit, breviorem schematum redac- 
tionem optabilem esse, sed officium eam exarandi melius ad Commissionem 
Conciliarem remittendum esse, quae secundum ipsorum Patrum Concilii placita 
conficeret definitivam scriptionem. Nam dubium manebat, num nova brevior 
redactio quae in Commissione Centrali ab aliquibus desiderabatur, aliis quoque 
placeret. Patres insuper generale tantum desiderium brevioris schematis pro¬ 
tulerunt; si quid in concreto tollendum indicasset, vix in eadem re aufe¬ 
renda consensissent. Praeterea plures Commissionis Centralis Patres non 
pauca additamenta proposuerant in singula capita inserenda. 

b) Quidam petiverunt ut in schematibus separatim ageretur de Seminariis 
maioribus et de Seminariis minoribus et de Institutis quadam ratione aequi- 
pollentibus. Haec quaestio iam in conventibus Commissionis Praeparatoriae 
attente ponderata, iterum atque iterum mota est, decursu elaborationis et reco¬ 
gnitionis schematum. 

Commissioni Praeparatoriae placuit principia generalia pro sacerdote ho¬ 
diernis in adiunctis rite formando statuere; quae quidem imprimis in. Semi¬ 
nariis maioribus applicanda sunt. Ipsa enim ubique terrarum habentur; in 
ipsis impertitur institutio proprie sacerdotalis. Seminaria Minora non ubique 
exstant. Quia autem in plurimis regionibus utillima, immo necessaria sunt, 
data occasione, ratio habita est etiam condicionum peculiarium, in Seminariis 
minoribus vigentium. Insuper Commissio Praeparatoria post disceptationem 
a Commissione Centrali institutam, in fine capitis I (De Seminariorum ordina¬ 
tione generali) adiecit praescriptum, ut Seminariorum Statuta rationem habe¬ 
rent variorum institutorum indolis et alumnorum aetatis. 

c) Postulatum quoque est ut auferretur totum Caput V (De Institutione 
Pastorali) eiusque praescripta et monita apte insererentur in cetera schematis 
capita; eo quidem consilio ut tali modo indoles pastoralis integrae institutionis 
sacrorum alumnorum clarius eluceret. 

Commissio Praeparatoria admisit finem pastoralem debere penetrare omnia 
in Seminario et quaedam addidit ut id fortius in schemate affirmaretur; utile 
autem iudicavit in proprio capite agere de iis quae peculiari et veluti imme¬ 
diata ratione ad ministerium pastorale exercendum spectant. 

[ 19 ] d) Ex animadversionibus a Membris Commissionis Centralis factis circa 
singulos numeros, non paucae receptae sunt a Commissione Praeparatoria. 
Subcommissio vero Centralis « De Schematibus emendandis » responsiones et 
emendationes a Commissione competenti datas ratas habuit. Textus Constitu¬ 
tionis hac ratione emendatus et typis impressus invenitur in Collectione cui 
titulus « Schemata Constitutionum et Decretorum ex quibus argumenta in 
Concilio disceptanda seliguntur », series IV, Typis Polyglottis Vaticanis 1963, 
pagg. 211-273. Notetur, ibidem schema « De vocationibus ecclesiasticis fo¬ 
vendis » iam insertum esse in ipsam Constitutionem « De Sacrorum alumnis 
formandis », tamquam primum eiusdem Caput. 

III. In Commissione Conciliari «De Seminariis, de Studiis [ 19 ] 
et de Educatione Catholica » 

1. Elaboratio schematis Constitutionis « De Sacrorum alumnis formandis » 
mense maii 1963 Vatribus transmissi 

Prima Concilii sessione exeunte schema « De Sacrorum alumnis forman¬ 
dis » insertum est « elencho 17 schematum, constitutionum et decretorum de 
quibus disceptabitur in Concilii sessionibus ». Eodem fere tempore (die 5 de¬ 
cembris 1962) pro labore a Commissionibus Conciliaribus praestando hae 
praecipuae normae datae sunt: 

« Schemata hac ratione conficienda sunt, ut potissimum pertractent gene¬ 
ralia principia ... 

Quae autem pertinere videntur ad futuram luris Canonici recognitionem, 
remittantur ad competentem Commissionem. Pariter oportet ut Commissio¬ 
nibus, quae post Concilium constituendae erunt, nonnulla specialia argumenta 
demandentur ». 

Quae normae, ad schema de formatione sacerdotali quod attinet, ulterius 
determinatae sunt a « Commissione de Concilii laboribus coordinandis », lit¬ 
teris datis die 30 ianuarii 1963: 

« a) Schema ita redigatur, ut post doctrinam de vocatione, enuntientur 
principia generalia de formatione spirituali, disciplinari, intellectuali et pasto¬ 
rali candidatorum sacerdotii; peculiari modo in luce ponantur momentum 
virtutum tum supernaturalium tum humanarum, disciplinae necessitas, stu¬ 
diorum dignitas et praeparatio ad vitam pastoralem. Nihil obstat quominus 
doctrina de vocatione proponatur ad modum Nuntii a Concilio Oecumenico 
dandi; 

b) cetera remittantur ad Instructiones auctoritate Concilii promulgan¬ 
das, cum parandum sit Directorium; 

c ) seligantur atque in ordinem redigantur normae quae ad recogni¬ 
tionem Codicis I. C. pertinere videntur ». 

In luce harum normarum Commissio de Seminariis, de Studiis et de Edu¬ 
catione Catholica, conventu habito a die 21 februarii ad diem 2 martii 1963 
funditus recognovit schema a Commissione Praeparatoria exaratum. Schema [ 20 ] 
recognitum die 25 martii 1963 submissum est iudicio Commissionis « De 
Concilii laboribus coordinandis ». Relator, E.mus Cardinalis Carolus Con- 
falonieri hanc de novo textu sententiam tulit: 

« Considerando la opportunita e vorrei dire la necessita che il Concilio 
tratti di questo argomento e riconoscendo che il nuovo Schema e contenuto 
in giuste proporzioni, e corrisponde alie linee che la Commissione di Coor- 
dinamento aveva tracciato, sono dei sommesso parere che — per quanto si 
riferisce al giudizio esterno di nostra competenza — lo Schema stesso, cosl 
come e presentato, possa essere sottoposto alia discussione dei Concilio, nella 

[20] sicurezza di rendere con cio un buon servizio alia causa della conveniente pre- 
parazione dei Leviti dei Santuario alPopera di santificazione e di apostolato 
che li attende ». 

Schema hac ratione refectum iterum typis impressum et mense maii 1963 
iussu loannis PP. XXIII omnibus Patribus Conciliaribus transmissum est. 

Notae huius schematis propriae hoc fere compendio exhiberi possunt: 

a) Secundum normas pro recognoscendis schematibus datas, principia 
tantum generalia servata sunt, pluribus omissis, quae in instructiones aucto¬ 
ritate Concilii conficiendas opportune inseri poterunt. Attamen, etsi principia 
tantum generalia servata sunt, puncta quaedam determinate et concrete defi¬ 
niuntur ne Constitutio nimis generica et fere vacua remaneat ac, propter 
suam indeterminationem, inefficax fiat. Etsi forma brevior facta est, servata 
sunt, quantum fieri poterat, conceptus et verba schematum a Commissionibus 
Praeparatoriis approbatorum. 

b) Clare enuntiatur finis totius formationis in Seminariis communi¬ 
candae: praeparatio ad sacerdotalia et pastoralia ministeria; quem finem sin¬ 
guli institutionis aspectus (institutio spiritualis, studia, vita communis et disci¬ 
plina, exercitationes practicae) concordi ratione prosequantur oportet (n. 7). 

c) Schema institutionem futurorum sacerdotum, venerandis Ecclesiae in 
re principiis religiose servatis, ad temporum et locorum necessitates accom¬ 
modare contendit: 

(1) formatio accommodanda ad diversas locorum et gentium condiciones: 

Schema primarias tantum statuere intendit normas sacerdotalis institutio¬ 
nis; quae normae autem fundamentum securum praebeant pro Statutis Semi¬ 
nariorum a singulis Episcopis conficiendis et pro Rationibus Studiorum ab 
Episcoporum Conferendis redigendis, in quibus particulares conditiones na¬ 
tionum pressius respiciantur. Schema proinde saepius explicite remittit ad 
ulteriores determinationes ab Episcopis vel Episcoporum Conferendis fa¬ 
ciendas: e. g. 

— circa instaurationem alicuius temporis intervalli pro impensiore tiro¬ 
cinio spirituali ante initium studiorum proprie ecclesiasticorum vel ante sacer¬ 
dotii susceptionem (n. 17); 

— circa Rationem Studiorum conficiendam in singulis nationibus (n. 18) 

[ 21 ] ne alumni in Seminariis fiant extranei propriis concivibus, sed eorum mentem, 
traditiones culturales, ideas religiosas, vitam quotidianam cognoscant et recte 
aestiment; 

— circa institutionem in disciplinis paedagogicis, sociologicis pressius 
determinandam (n. 23); 

— circa mensuram et modum exercitationum pastoralium iam perlabente 
curriculo studiorum instituendarum « ut alumni apostolatus artem non tantum 
theoretice, sed etiam practice addiscant » (n. 24); 

— circa modos prosequendi et perficiendi formationem iuvenum sacer¬ 
dotum absoluto Seminario (n. 26). 

Exemplum ulterioris determinationis Rationis Studiorum ab auctoritate [ 21 ] 
loci faciendae sit imprimis curriculum studiorum praeviorum; de eo duo 
principia in schemate statuuntur (n. 19): 

— adeptio illius culturae generalis, quae requiri solet a iuvenibus laicis 
propriae nationis qui Universitates vel superiorum studiorum sedes ingredi 
volunt; 

— acquisitio illius praeparationis particularis, quae ad studia ecclesiastica 
est necessaria (sicut congrua linguae latinae cognitio). 

Componere utrumque principium in multis regionibus est res perardua; 
melior solutio a competenti auctoritate ecclesiastica territoriali plane quae¬ 
renda et proponenda est. 

(2) formatio accommodanda iis quae communiter postulantur a vita ec¬ 
clesiastica hodierna: 

Proinde in conficiendo schemate prae oculis habebantur ea quae Episcopi 
et Commissiones Praeparatoriae vel Conciliares in sacrorum alumnis forman¬ 
dis emendanda vel promovenda esse edixerunt. Ita e. g. satisfit iis quae postu¬ 
lata sunt: 

— a Commissione « De Sacra Liturgia » circa institutionem et vitam 
liturgicam in Seminariis ita curandas ut futuri sacerdotes actuosam fidelium 
in Divino Cultu participationem, internam et externam, promovere sciant 
(cf. nn. 14, 22, 23). 

— a Commissione « De Missionibus » circa respiciendas condiciones di¬ 
versarum regionum, ubi ministerium exercendum erit (cf. nn. 18, 21, 22). 

— a Commissione « De Apostolatu laicorum » circa rectam institutionem 
ad cooperationem cum laicis fovendam (cf. n. 23). 

— a Secretariatu « Ad unitatem Christianorum fovendam » circa melio¬ 
rem cognitionem Communitatum Christianarum a S. Sede seiunctarum pro¬ 
movendam (cf. n. 22). 

Pro optatis a plurimis Episcopis expressis, Schema: 

— expostulat peculiarem praeparationem non tantum eorum qui in Semi¬ 
nariis docent, sed praecipue etiam Rectorum et Moderatorum spiritus (n. 9); 

— commendat eam disciplinam moderandi rationem qua in alumnis una 
cum abnegationis ac oboedientiae spiritu excolatur etiam actionum officiorum- [22] 
que conscientia et opera sponte incipiendi facultas (n. 11); 

— providet ut, pietate sacerdotali et pastorali secundum Christi spiritum 
et Ecclesiae sensum imprimis exculta, vires quoque naturales, humanis etiam 
subsidiis adhibitis, promoveantur (nn. 7 et 16); 

— mandat ut curriculum philosophicum melius coordinetur cum curriculo 
studiorum theologicorum et adaequata ratio habeatur studii hodiernae phi¬ 
losophiae (nn. 20 et 21); 

—■ praecipit ut singulis disciplinis (imprimis sacris) intendatur non mera 
instructio, sed vera formatio; ut, evitato modo institutionis fragmentario, cu¬ 
retur dsciplinarum cohaerens connexio, ita ut alumni exinde hauriant ipsam 



512 


ACTA CONC. VATICANI II - PERIODUS III 


[22] substantiam sacrae praedicationis, catecheseos, directionis animarum; ut in 
singulis tractatibus theologicis omnes aspectus considerentur: theologia bi- 
blica, doctrina Patrum, investigatio speculativa duce S. Thoma, mysterii ex¬ 
pressio in Ecclesiae hodiernae cultu et vita (n. 22); 

— praecipit ut pastoralis aspectus in omnibus disciplinis attendatur 
(n. 23) et iam durante studiorum curriculo opportunis exercitationibus ini¬ 
tiatio ad praxim pastoralem inchoetur (n. 24). 

2. Recognitio schematis iuxta animadversiones a Ratrihus missas 

Secunda Concilii sessione, mensibus octobri et novembri 1963, Commissio 
Conciliare schema novo accurato examini subiecit, habita ratione animadver¬ 
sionum quae a pluribus Coetibus Episcoporum et a permultis Concilii Patribus 
circa schema « de Sacrorum alumnis formandis » ad Secretariam missae sunt. 
Postquam singulae animadversiones a tribus Subcommissionibus mature per¬ 
pensae erant, integra Commissio textum schematis recognovit. 

Commissio, hac oblata occasione, gratissimam se profitetur erga Coetus 
Episcoporum et singulos Patres, qui suis observationibus Commissionis labo¬ 
rem non parum adiuverunt. 

Omnium animadversionum mentionem facere limites huius Relationis 
omnino excederet. Quaedam vero ex praecipuis Vobis utiliter proponenda 
esse censeo. 

I - Animadversiones quadam ratione totum schema respicientes. 

a) Quidam schema in universum vel fere reiecerunt, his praesertim ratio¬ 
nibus adductis: 

1) schema nihil novi affert, sed tantummodo effata generalissima ab 
omnibus Manualibus proclamata. Imprimis schema funditus non mutat prae¬ 
sentem Seminariorum structuram; sed Concilii Vaticani II esse — quidam 
dicunt — hoc ipsum efficere, immo etiam de formatione clericali iam extra 
Seminaria peragenda deliberare; 

2) schema nullam curam gerit de facto quod Seminaria et rationes 
studiorum non possunt esse eadem ubique terrarum; 

3) schema nihil dicit de sensu « personalis responsabilitatis » promo¬ 
vendo in vita alumnorum spirituali, intellectuali, apostolica; 

[23] 4) schema habet indolem aridam, iuridicam, « individualisticam »; non 
redolet spiritum spei et hilaris fiduciae qua Ecclesia prosequitur clericalem 
iuventutem. 

Commissio attento harum obiectionum examine instituto, ea quae se¬ 
quuntur respondenda esse censuit: 

Ad (1) Multo plures Patres probaverunt schema eo « quod non tantum 
principia traditionalia repetit, sed omnino fundamenta ponit pro formatione 
alumnorum praesentibus necessitatibus adaptanda ». Id ex iis confirmari pu¬ 
tamus, quae supra de schematis recogniti indole perstricta sunt. Admisit autem 
Commissio, haec elementa nova, simul cum antiquis proposita, non statim 

omnibus apparere nec satis in luce poni. Quaerebat igitur Commissio schema [23] 
ita retractare ut elementa nova, antiquis non neglictis, clarius eniterent. 
Multa in clericis ad sacerdotium instituendis esse renovanda et in meliorem 
statum redigenda, ipsis schematis positivis praeceptis et monitis satis decla¬ 
ratur. Sed omnino abs re visum est Commissioni integrum fere Seminariorum 
institutum demittere, quod optimos tulit Ecclesiae fructus et — defectibus 
minime negatis — ferre pergit. Schema de cetero nullatenus excludit, e con¬ 
trario aperte disponit ut Episcopi pro locorum adiunctis subsidiis quoque 
novis clericorum probationi provideant. Quod ut clarius eluceret, Commissio 
in schematis recogniti numero 12 (schematis typis impresso numero 17) hoc 
monitum addidit: «... Episcoporum erit... opportunitatem perpendere quan- 
dam studiorum interruptionem statuere ut sacerdotii candidatorum probationi 
satius consulatur » (cf. idem monitum in n. 10 « Propositionum »). Talis 
interruptio nullatenus imponitur, quia in multis regionibus parum utilis esse 
posset, alibi autem existimatur necessaria. Omnes autem Praesules sedulo 
examinent an praeter probationes quae in consueto tirocinio Seminarii haben¬ 
tur, aliae statuendae sint, sive post expletum cursum philosophicum sive post 
cursum theologicum ante sacerdotium, quibus per congruum temporis spa¬ 
tium candidati ad sacerdotium contendentes auxilio impenduntur in paroeciis 
vel missionibus praestando, sub periti sacerdotis moderamine, ut eorum vo¬ 
catio melius agnoscatur, comprobetur et confirmetur. 

Ad (2) Secunda gravissima obiectio reapse sustineri nequit, cum condi¬ 
ciones variae, imprimis ad Rationem Studiorum quod attinet, aperte omnino 
in schemate respiciantur (cf. nn. 6, 18, 21, 26). Commissio autem, cum mense 
martii 1964 paucas tantum propositiones Concilio subiciendas ex schemate 
excerpere debuit, primo loco de peculiari ratione institutionis sacerdotalis in 
singulis nationibus ineunda agere voluit, ut in re tanti momenti omnem illius 
obiectionis possibilitatem auferret. 

Ad (3) Neque recte asseritur schema non exquirere ut alumni ad « per¬ 
sonalem responsabilitatem et actuositatem » formentur; in fine numeri 11 
(de disciplina), in numero 20 (de studiis), in numero 24 (de exercitationibus 
pastoralibus) huiusmodi institutio clare et nervose praecipitur. 

Ad (4) Similiter Commissio non favebat animadversionibus de indole de¬ 
creti nimis arida, iuridica, parum laeta. E contra Commissio censuit, validiore 
fundamento inniti obiectionem secundum quam schema « magis stylum litte- [24] 
rarium encyclicarum exhibet quam Constitutionis conciliaris »; curandum 
igitur esse, ut quaedam brevius ac pressius dicantur. Schema recognitum, in 
huius Relationis textu infra positum, hac ratione iam emendatum est; plenius 
autem ipsas « Propositiones » ex schemate excerptas et Vestro iudicio subi¬ 
ciendas, huic normae respondere putamus. 

b) De titulo. Non videbatur opportunum recipere titulum ab aliquibus 
propositum: « De sacrorum alumnis seligendis et formandis », cum de selec¬ 
tione alumnorum nonnisi pauca in schemate dicantur; placuit vero uti verbo 
« instituendis » loco verbi « formandis »; atque ad difficultates praecavendas, 

[24] quae ex hypothetica stabilis diaconatus restauratione oriri possent, Commissio 
sequentem titulum praetulit: « De alumnis ad sacerdotium instituendis »; 
schema enim de solis futuris sacerdotibus instituendis agere intendit. 

Qua de re visum est mutare etiam titulum I capitis sequenti modo: « De 
vocationibus sacerdotalibus ». 

Praeterea ad quaestionem solvendam utrum decretum valeat tantum pro 
Ecclesia latina an etiam pro Ecclesia orientali, pro clero saeculari an etiam 
pro clero regulari, Commissio opportunum censuit addere in fine prooemii 
verba sequentia: 

« Quae institutio, ex intrinseca catholici sacerdotii unitate, omnibus sacer¬ 
dotibus cuiuscumque ritus, etiam religiosis, necessaria est; ideoque huius 
Decreti praescripta, congrua congruis referendo, omnibus applicanda sunt ». 

e) De structura. Commissio censuit in structuram decreti maiores mutatio¬ 
nes introducendas non esse. Ut autem clarius eluceret, schema, excepto numero 
quinto, agere de sola institutione in Seminariis Maioribus impertienda, Ca¬ 
put II inscriptum est « De Formationis fine et de Seminariorum Maiorum 
ordinatione ». 

d) De adnotationibus. Plures Patres conquesti sunt, schema mense maii 
1963 typis impressum, adnotationibus non fuisse instructum, quibus illustra¬ 
retur et roboraretur. Commissio quoque censuit, ex amplissimis notis, quae 
schematibus a Commissione Praeparatoria exaratis additae erant, et ex ipsis 
Patrum Conciliarium animadversionibus quaedam saltem in adnotationibus 
schematis recogniti apponenda esse. 

II - Animadversiones peculiares maioris momenti. 

Multa utillima proposita sunt a Patribus circa singulos schematis numeros. 
De his aliqua pauca saltem perstringam: 

a) Quaedam optata de se legitima considerari non potuerunt quia expe¬ 
tebant ea quae iam in aliis documentis conciliaribus proponuntur et hic repeti 
non debent; id imprimis dicendum est de ampliore episcopatus et presbytera¬ 
tus notione quam quidam universo schemati praemittendam esse censebant; 
de iis enim iam agitur in Constitutione dogmatica « De Ecclesia ». 

b) Permultae observationes Patrum de se optimae et a Commissione 
probatae, recipi non potuerunt in ipsum schematis textum, quia respiciebant 
aut res omnino regionales-particulares aut nimis determinatas quae ad De- 

[25] cretum Conciliare non pertinent, sed ad Instructiones, Directoria, legislationem 
particularem, Seminariorum Statuta nec non ad ipsam Decreti executionem. 
Quaedam afferuntur exempla: de reditu alumnorum in propria dioecesim 
tempore vacationum; de determinando numero minimo, absolute necessario 
magistrorum et alumnorum; descriptio vitae communis quam Moderatores cum 
alumnis agant; qualitates singularum classium Moderatorum Seminarii; colla¬ 
tiones mutuae de opere educationis inter Superiores instituendae; dimissio 
Superiorum inter se dissidentium; recognitio studiorum in Seminariis peracto¬ 
rum a gubernio civili procuranda; particulares normae de vocationum selectio- 

ne et probatione ad mentem Litt. Encyclic. Pii XI « Ad Catholici Sacerdotii »; [ 25 ] 
maior explicatio errorum circa disciplinam; Encyclica « Mediator Dei » expli¬ 
canda alumnis in curriculo theologico et plurima alia huiusmodi. 

c ) Ad vocationes fovendas et excolendas quod attinet, secundum plu¬ 
rium vota momentum familiae christianae, quae « constituit primum velut 
seminarium », in clariore luce positum est (cf. n. 3 schematis recogniti, quod 
infra ponitur). 

d) Multi Patres observationes criticas protulerunt relate ad numerum 6, 
schematis: De Seminariis Minoribus. Quidam autumaverunt aestimationem 
Seminarii Minoris in hoc numero aliquatenus deprimi, quia Seminarium Minus 
qualicumque Collegio Catholico assimilaretur, et insuper formatio sacerdotalis 
ad Seminaria Maiora indebite restringeretur. Alii e contra animadverterunt, 
institutionem in Seminariis Minoribus talem esse debere ut alumni inferiores 
non sint iis qui in aliis scholis studia prosequuntur, atque quovis tempore 
studia in aliis institutis continuare possint. Insuper Seminaria Minora non 
esse imponenda ubique et omnibus. Commissio, ut his placitis aequa ratione 
satisfaceret, integrum numerum retractavit, iis etiam additis, quae in sche¬ 
mate typis impresso de studiis mediis dicta erant (cf. infra pag. 28 n. 5). 

e) Propter non paucas obiectiones circa numerum 11 , pars schematis 
de disciplina agens retractata est (cf. nn. 10 et 11 schematis recogniti infra), 
momento ipsius positivo apertius indicato, erroribus magis enucleatis, forma¬ 
tione ad personalem « responsabilitatem » fortius commendata. 

/) In Studiis ecclesiasticis recognoscendis additum est monitum ut 
etiam quaestiones modernae e progressu scientiarum naturalium ortae tracta¬ 
rentur, « ne alumni imaginem mundi iam obsoletam prae oculis habeant » 

(cf. n. 20). Ad studia theologica quod attinet, in textu schematis recogniti 
(cf. n. 22) clarius patet, innui ibidem meliorem structuram magnorum tracta¬ 
tuum dogmaticorum, non singulas disciplinas theologicas; agi scilicet non de 
theologia biblica vel Patrologia vel Liturgia separatim, sed de doctrina Scrip¬ 
turae, Patrum, Liturgiae in singulis tractatibus dogmaticis cohaerenti modo 
consideranda. 

g) Tota pars de institutione stricte pastorali agens (nn. 23-25; antea 
nn. 23-24), consiliis etiam cum Commissione de Apostolatu Laicorum initis, 
meliore modo disposita et hodiernis adiunctis magis accommodata est; ita 
quidem, ut pro regionum temporumque adiunctis plurima ulteriori dispositioni [ 26 ] 
auctoritatis ecclesiasticae territorialis committerentur. 

Ut plurimis Patribus satisfiat qui de institutione sacerdotali suas animad¬ 
versiones protulerunt, schema a Commissione secundum easdem animadver¬ 
siones recognitum, in hanc Relationem inseritur. 

3. Schema Constitutionis « De Alumnis ad sacerdotium instituendis » 
iuxta animadversiones P'atrum mensibus octobris et novembri 1963 
a Commissione Conciliari recognitum 1 

Prooemium. 

1. Summi Sacerdotis, Magistri ac Pastoris munera in Se Ipso coniungens, 
Christus Dominus, cum potestatem suam Ecclesiae contulit eique mandatum 
dedit redemptionis opus ad saeculorum usque occasum perpetuandi, aliquot 
homines voluit sui Sacerdotii participes qui triplex illud munus adimplerent, 
eo ministrandi spiritu animati, quem Ipse verbo et exemplo docuit. 

Quare Ecclesia, nihil antiquius habet quam ut homines, ad tam necessa¬ 
rium et sublime officium a Deo electi ac vocati, debitam recipiant institutionem 
ac propria munera rite exerceant « ad consummationem sanctorum in opus 
ministerii, in aedificationem corporis Christi » (Eph. 4, 12). 

Quae institutio, ob intimam catholici sacerdotii unitatem, omnibus sacer¬ 
dotibus cuiuscumque ritus, etiam religiosis, necessaria est; ideoque huius De¬ 
creti praescripta, congrua congruis referendo, omnibus sunt accommodanda. 


I. De vocationibus sacerdotalibus. 

2. [V ocationis momentum et notio\. Cum igitur Ecclesiae vita ex Ipsius 
Christi voluntate a sacerdotum ministerio praecipue pendeat, haec Sancta Sy¬ 
nodus sacerdotales vocationes imprimis fovere cupit, quod quidem Divinae 
Providentiae actioni respondet, quae aliquot homines ad Christi Sacerdotium 
participandum eligit, eis congruas tribuit dotes simulque Ecclesiae committit 
ut, vocationis signis agnitis, candidatos qui tantum munus recta intentione et 
libere petierint, comprobatos vocet et Sancti Spiritus sigillo in aeternum con¬ 
secret. 

3. [ Condiciones vocationum fovendarum curandae~\. In opera vocatio¬ 
num fovendarum imprimis familia vere christiana curanda est. Ipsa enim con¬ 
stituit primum velut seminarium in quo pueri ab infantia spiritum fidei, cari¬ 
tatis et pietatis haurire valent. 

Parentes vero apprime sentiant quantum in se ipsos recidat vocationum 
adiumentum vel impedimentum, et sacerdotalem vocationem tamquam exi¬ 
miam gratiam aestimantes prompto atque hilari animo filios Deo offerre parati 
sint, eorum tamen libertate religiose servata. 

Omnes sacerdotes, praesertim parochi et confessarii, zelum apostolicum 
in fovendis vocationibus quam maxime ostendant; bonae spei pueros ad pie- 


1 Pauca mutata sunt, quando mense martii 1964 a Commissione competenti ex schemate 
excerptae sunt « Propositiones » quaedam principaliores; tunc etiam electus est titulus brevior 
« De Institutione sacerdotali ». 

tatem et castitatem informent, saeculi contagia superare doceant et Deo ser- [27] 
viendi studio inflamment. 

Potissimum autem propria ipsorum vita humili, operosa, laeto animo 
peracta, necnon mutua sacerdotali caritate ac fraterna operae consortione ado¬ 
lescentium animos ad pastoris animarum munus amplectendum trahant. Om¬ 
nibus denique, cuiusvis dignitatis, ministris Christi enixe commendatur ut 
etiam generoso animo pauperiores iuvenes Seminaria ingressuros adiuvando, 
pro sua ipsorum vocatione sacerdotali grates referant Deo. 

Magistri pariter atque omnes qui puerorum iuvenumque institutionem 
quovis modo curant, imprimis Associationes Catholicae, adolescentes sibi con¬ 
creditos ita excolere studeant ut vocationem divinam percipere et libenter 
sequi valeant. 

Praesertim vero illi qui supernum vocationis donum acceperunt et in 
quibus spem suam collocat Ecclesia, monentur ut singulari Dei gratiae libere 
et magno animo respondeant, sibi persuasum habentes rem Deo gratissimam 
ac proprio totiusque Ecclesiae. bono utilissimam se facturos esse. 

4. [ Cooperationis subsidia praecipua]. Inter praecipua communis coope¬ 
rationis subsidia Sancta Synodus una cum christianae paenitentiae operibus 
imprimis orationem commendat ad vocationes a Deo impetrandas iuxta prae¬ 
ceptum Domini: « Rogate Dominum messis ut mittat operarios in messem 
suam » (. Mt . 9, 38), necnon congruam christifidelium institutionem, sive prae¬ 
dicatione et catechesi sive etiam periodicis commentariis impertiendam, qua 
quidem necessitas, natura et praestantia vocationis sacerdotalis aperte decla¬ 
rentur; praeter enim generalem vocationem qua homines per baptisma ad 
vitam christianam vocantur, inter peculiares vocationes eminet illa ad sacer¬ 
dotium quae mysteriorum Dei dispensationem secumfert. 

Ut haec aliaque vocationum subsidia plenam assequantur efficacitatem, 
arcta inter parentes, parochos, religiosas familias, magistros et consociationes, 
Episcopo patre et duce, virium laborumque ineunda est coniunctio; ideoque 
in singulis dioecesibus vel regionibus « Opus Vocationum Sacerdotalium » 
erigatur atque foveatur, eiusque promotores causas quoque sacerdotum penu¬ 
riae accurate inquirere ne praetermittant, eo quidem consilio ducti ut aptius 
huic inopiae mederi et efficaciora ad vocationes augendas subsidia compa¬ 
rare queant. 

Cum vero in aliquibus praecipue regionibus sacerdotum numerus populi 
christiani necessitatibus et muneri Ecclesiae missionario impar existat, actuosa 
ad vocationes fovendas conspiratio fines singularum dioecesium, nationum 
atque rituum dilatato corde transcendat oportet atque ad universalis Ecclesiae 
necessitates respiciar, ita quidem ut illis regionibus auxilium afferri possit, ubi [28] 
Domini vinea instantius advocat operarios. 

5. [De Seminanis Minoribus rite ordinandis]. Praeterea, ut germina 
vocationis in adolescentibus praecipua cura excolantur, Seminaria Minora, 
secundum proprias ordinata leges, sedulo foveantur; necnon peculiaria illa 

[28] Collegia vel scholae, quae pro locorum et gentium adiunctis eidem fini inser¬ 
viunt, et specialia quaedam Instituta pro iis qui maturiore aetate divinam 
sequuntur vocationem. 

In Seminariis vero Minoribus alumni, particulari religiosa conformatione, 
imprimis apta moderatione spirituali, ad Christum Redemptorem generoso 
animo sequendum componantur. Vitam aliunde ducant quae adolescentium 
aetati, spiritui et evolutioni conveniat et sanae psychologiae normis plene 
respondeat. Congrua rerum humanarum experientia et consuetudine cum 
propria familia non praetermissis, ita instituantur ut vocationem sacerdotalem 
maturo iudicio et plena libertate amplecti valeant. 

Item studiorum mediorum curriculum rite absolvant, quo tum hominis 
efformatio intendatur, completa et cohaerenti omnium facultatum educatione, 
tum instructio impertiatur eorum quae homines culti propriae aetatis et re¬ 
gionis scire debent; quae quidem studia ita ordinentur ut Seminariorum 
alumni ea sine incommodo alibi prosequi valeant si ad vota saecularia trans¬ 
eunt. Discant praeterea quae futuris sacerdotibus propria sunt, imprimis eam 
linguae latinae cognitionem acquirant, maxime si de latini ritus alumnis 
agatur, qua tot scientiarum sacrarum fontes, liturgicos libros et ecclesiastica 
documenta intellegere et adhibere possint. 

Etsi ea quae de -alumnis ad sacerdotium instituendis ulterius in hoc De¬ 
creto statuuntur, nonnisi ad Seminaria Maiora referuntur, tamen plura ibidem 
de Seminarii regimine, disciplina, vita spirituali commendata, congrua con¬ 
gruis referendo, Seminariis quoque Minoribus accommodanda erunt. 


II. De institutionis sacerdotalis fine et Seminariorum Maiorum ordinatione. 

6. [De institutionis fine pastorali et unitate cohaerenti ]. Sacrorum alum¬ 
norum formatio nullum aliud exemplar prosequatur oportet quam ipsum Do¬ 
minum, qui Bonus Pastor « proprias oves vocat... et animam suam dat pro 
ovibus suis » (Io. 10, 3 et 11); qui etiam de seipso affirmat: « Et alias oves 
habeo, quae non sunt ex hoc ovili; et illas oportet me adducere... » (Io. 10, 16). 
Quare ad sacerdotalia ministeria animo vere pastorali obeunda sacrorum 
alumni praecipue formandi sunt: quae quidem eo spectant ut Evangelium 
Christi ministerio verbi proclametur; actionibus liturgicis integer cultus pu¬ 
blicus exhibeatur Deo et Christi vita hominibus tribuatur; fideles ad sectanda 
Christi vestigia pastorali zelo atque prudentia ducantur. Ad tanta vero mu¬ 
nera rite adimplenda formari nequeunt alumni, nisi ipsis in hac impertienda 
institutione, genuina foveatur sacerdotalis et pastoralis pietas, atque simul 
vires naturales, humanis quoque subsidiis opportune adhibitis, rite excolantur. 

[29] Quae omnia institutionis elementa ita concordi actione in unicam pro¬ 
fundam alumnorum formationem conspirent oportet, ut in luce, quae a Verbo 
Dei procedit atque per profectum spiritualem formationemque liturgicam et 
pastoralem in vitam et actionem profluit, fideles Dei ministri effingantur, per 
quos Christus homines a se redemptos attrahere, illuminare ac vivificare valeat. 



CONGREGATIO GENERALIS CXXI 


519 


7. [Varia Seminariorum genera secundum alumnorum necessitates con- [29] 
stituenda ]. Ad hanc sacrorum alumnis formationem apte impertiendam, quae 

iam salubriter statuta sunt de Seminariis Maioribus erigendis et promovendis, 
Sancta Synodus materna sollicitudine confirmat et complet eademque aposto- 
licae Episcoporum sollicitudini enixe commendat. Ubi vero congruus deest 
alumnorum numerus vel singulae dioeceses aliunde Seminario rite instruendo 
impares sint, erigantur ac foveantur Seminaria pluribus dioecesibus vel uni¬ 
versae regioni vel nationi communia ut solidae alumnorum institutioni, quae 
in hac re suprema lex est habenda, efficaciore usque ratione consuli possit. 

Haec vero Seminaria, si regionalia sint vel nationalia, regantur iuxta statuta 
ab Episcopis, quorum interes t condita et ab Apostolica Sede probata. 

8. [De moderatoribus melius seligendis ac praeparandis']. Cum vero alum¬ 
norum institutionis exitus ab idoneis educatoribus magis quam a sapientibus 
legibus pendeat, Seminariorum moderatores et magistri ex optimis viris seli¬ 
gantur, numero sufficientes, ab incompatibilibus officiis liberi, naturae et potis¬ 
simum gratiae donis praediti, quae ad diversa munera exercenda requiruntur; 
quibus accedat oportet peculiaris quoque formatio communiter in peculiaribus 
Institutis comparanda, qua ornari debent tum ii qui ad docendum destinantur, 
tum ii qui ad superiorum vel moderatorum spiritus munera deputantur; ita 
quidem ut hi omnes virtute et scientia, prudentia et experientia pastorali 
quoque, psychologica et paedagogica arte polleant. Omnes vero moderatores 
et magistri, Episcopi auctoritati fideliter obsequentes, sub Rectoris ductu, in 
quo regiminis unitas innititur, servata officiorum distinctione, at arctissima 
simul operae consortione, alumnis instituendis sedulam concordemque dent 
operam. 


9. [De alumnorum selectione et probatione]. Apta alumnorum institutio 
vigilantem eorum selectionem et probationem a Seminariorum moderatoribus 
postulat. Quare sedula cura, fideliter servatis normis ab Ecclesia statutis, inqui¬ 
ratur oportet de alumnorum idoneitate, de eorum recta intentione ac firma 
voluntate, de sano iudicio et idoneo ingenio, de congrua valetudine physica 
et psychica, de capacitate sacerdotalia onera ferendi; eos vero qui idonei non 
sint, superiores tempestive dimittant cum caritate, nullo autem habito humano 
respectu, neque aliis rationibus moti — cuiusmodi est lugenda sacerdotum 
penuria — cum Deus Ecclesiam suam ministris carere non sinat, si digni pro¬ 
moveantur, non idonei vero arceantur. 

10. [De disciplinae spiritu et momento]. Moderatores Seminariorum, me- [30] 
mores amorem plus valere quam timorem, et persuasionem plus quam coactio¬ 
nem, fiduciam et caritatem ita inspirare curent ut tota Seminarii familia Rec¬ 
tori sicut patri aequo animo oboediat et cuncti inter se fraterna concordia 
coniungantur. 

Recta Seminarii familiae ordinatio disciplinam custodiendam postulat quae, 
ex naturalis sapientiae principiis atque ex supernaturalibus rationibus, neces- 

[ 30 ] saria apparet. Non solum enim fundamentum et incitamentum externum est 
ipsius formationis personalis et socialis alumnorum in familia seminarii vi¬ 
ventium, neque tantummodo ad infirmitatem naturae humanae et sequelas 
peccati originalis medendas confert, sed alumnos adiuvat in virili formando 
animo eosque sensu boni communis et cooperationis imbutos ad apostolatum 
sacerdotalem in hierarchico ministerio exercendum praeparat; illam denique 
maxime fovet humilitatem et oboedientiam quibus sacerdos oboedientiae 
Christi configuratus redemptionis communicandae redditur efficacius instru¬ 
mentum. 

11. [Errores vitandi et apta disciplinae temperatio curanda]. Maxime 
igitur verae alumnorum formationi obstaret illa effrenata libertas quae ex 
false intellecta integritate naturae humanae, omnibus motibus internis indul- 
get et omnes hominum mundi externos agendi modos, in seminario quoque 
vivendos esse praetendit, quinimmo disciplinam ipsam tamquam iniuriam sanae 
evolutionis hominis respuit; non minus noceret illa multorum sententia, qua 
auctoritatem non ex toto quidem renuunt, sed eius exercitium propriae opi¬ 
nationi committunt aut mutuae conventioni inter superiores alumnosque 
subiiciunt; fortitudini et spiritui abnegationis denique, futuro apostolo omnino 
necessariis, graviter praeiudicaret illa disciplinae moderatio, qua omnia ardua 
et molesta repelluntur, delectabilia autem et commoda sine modo foventur. 

Huiusmodi errores, quibus sanae disciplinae sensus et vis extenuantur aut 
prorsus destruuntur, a Seminariis arceantur. Firma vero disciplinae principia 
iuxta diversam alumnorum condicionem et aetatem apte et prudenter execu- 
tioni mandanda sunt ita ut alumni gradatim sibimetipsis moderari ac libertate 
sapienter uti addiscant, in eis actionum officiorumque suorum conscientia 
crescat, opera ultro sponteque incipiendi congrua eis concedatur facultas; ita 
ergo formandi sunt alumni ut e Seminario egressi vitam vere pastoralem 
suscipientes, internis viribus suffulti, mundi condicionibus occurrere valeant 
easque, per sacerdotale ministerium oboedientia erga superiores sociaque 
opera cum cooperatoribus exercitum, spiritu Christi consecrent. 

III. De institutione spirituali. 

12. [Sanctitas in candidato ad sacerdotium imprimis requisita]. Etsi in¬ 
tegra doctrinalis et pastoralis institutio eo tendere debet ut sacrorum alumnus, 
non tantum sacrae ordinationis charactere, sed intima totius vitae consortione 
alter fiat Christus et ad plenum effectum adducatur illud Apostoli: « Vivo 

[ 31 ] autem iam non ego, vivit vero in me Christus » ( Gal. 2, 20), peculiaris tamen 
institutio spiritualis necessaria est ut, per sedulam virtutum exercitationem, 
totus eius animus spiritu Christi imbuatur, et « mortis Dominicae myste¬ 
rium » celebraturus, vere agnoscat quod agit, imitetur quod tractat. 

Praecipua igitur Rectoris cura sit ut in Seminario vita spiritualis potissimas 
partes habeat et cetera ita ordinentur ut in eius fastigium componantur. Haec 
vero institutio assiduam moderatoris spiritus operam postulat qui, sive unus 

sit in seminario, sive plures adsint, servata semper spiritualis directionis uni- [31] 
tate, singulos alumnos cognoscere et efficaciter curare debet. 

Ut alumni vocationem imprimis optione mature deliberata amplectantur, 
Episcoporum erit congruum instaurare temporis intervallum pro impensiore 
tirocinio spirituali necnon opportunitatem perpendere quandam studiorum in¬ 
terruptionem statuendi ut sacerdotii candidatorum probationi satius consulatur. 

13. [Virtutes praecipue theologicae excolendae~\. Praecipue ita in fide 
firmandi sunt alumni ut « Christum Dei virtutem et Dei sapientiam » ( 1 Cor. 

1, 24) cognoscere addiscant sicut Apostolus exoptat, precans ut Christus 
habitet « per fidem in cordibus » (Eph. 3, 12). Ad christianam quoque exco¬ 
lendam spem sollicite componantur ut non sibi suisque viribus, sed potius Eius 
auxilio confidant qui vicit mundum suisque promisit: « Ego vobiscum sum » 

(Mt. 28, 20). Praecipue vero doctrina tradatur de caritatis primatu et ser¬ 
mones Domini in ultima Coena prolati (Io. 13-17) tamquam Seminariorum 
codex habeantur, quem assidue sacrorum alumni perlegant ac pertractent, ut 
discant cum Patre et Filio Iesu Christo et Spiritu Sancto familiari et assidua 
caritate vivere (cf. 1 Io. 1, 3); ex qua caritate, per Spiritum Sanctum in cor¬ 
dibus effusa, alitur animarum zelus in futuris pastoribus, non solum erga 
fideles ipsis concreditos, sed erga omnia Mystici Corporis Christi membra, 
quinimmo erga eos qui nondum sunt de ovili Boni Pastoris. 

14. [Vita sacramentalis et oratio~\. Supernaturalem hanc vitam sacrorum 
alumni hauriant potissimum ex ipso eoque necessario fonte, hoc est ex actuosa 
cum sacrosanctis mysteriis publicis sollemnibusque Ecclesiae communicatione. 
Quare sacer cultus universus, praecipue autem eius centrum et fons, quod est 
ipsum eucharisticum sacrificium, in Seminariis sic explicetur et sic celebretur 
ut clerici ex sacro altaris mysterio, una cum Christo sese hostias Deo gratas 
offerendo et uno eucharistico pane refecti, in unitate mystici Corporis vivere 
addiscant; atque sacro Ecclesiae vertente anno, ad mysteria Christi participanda 
ducantur ut, aliquando sacerdotio aucti, populum sibi commissum, ex intima 
cultus imprimis sacrificalis participatione, in communitatem vere christianam 
coadunare valeant. 

Ad spiritum orationis alumni formentur ut futuri sacerdotes viri orationis 
fiant, qui scilicet libenter orent et orandi necessitatem persentiant et ad debi¬ 
tum Trinitati beatae obsequium solvendum et ad ipsorum vitam interiorem 
alendam et ad quemcumque apostolatum fructuose exercendum. Quare pia 
exercitia Seminarii lege sancita vel usu probata, imprimis quotidianam medi¬ 
tationem fideliter peragant, et varias pietatis formas, praesertim in honorem [32] 
Sacratissimi Cordis Iesu et Deiparae Virginis, assidue colant. Ut autem ora¬ 
tionem, quam ipsa Ecclesia peculiariter eis committet, amare discant, institu¬ 
tione sapienter progrediente initientur in Psalterium totumque Officium Di¬ 
vinum intellegendum et colendum. 

15. [Consiliorum euangelicorum spiritus ]. Ad evangelicam perfectionem 
contendentes, vivendi modum vere simplicem et modestum iam a Seminario 

[32] suscipiant qui pauperibus evangelizare atque vitae futuri saeculi validum testi¬ 
monium mundo praebere debebunt. Sicut homines mundo crucifixi et quibus 
mundus ipse est crucifixus (cf. Gal. 6, 14), ad humilitatem quoque et morti¬ 
ficationis spiritum formentur, quo sacerdotio aucti et in mundo viventes, 
etiam ea quae licita sunt sed non expediunt, prompte abdicare valeant. 

Vigili diligentique cura educentur ad sacerdotalem castitatem, vi cuius 
sacerdotes, secundum proprias diversorum rituum Ecclesiae leges, integra animi 
et corporis deditione Domino inserviunt atque aptissimum impetrant auxilium 
ad perfectam caritatem in ministerio continuo exercendam. De periculis quae 
eorum castitati in huius temporis societate occurrunt, alumni moneantur et 
aptis praesidiis instruantur; ita conformentur ut bonis quoque matrimonii 
christiani eiusque in Ecclesia dignitate clare cognitis, optione mature deliberata 
ac magnanimi, digniorem ac beatiorem Domini praeferant amorem eiusque 
Regno dilatando semetipsos oderant hostiam viventem, sanctam, Deo pla¬ 
centem (cf. Rom. 12, 1). 

Discant imprimis alumni per oboedientiam semetipsos Ei coniungere qui 
factus est « oboediens usque ad mortem, mortem autem crucis » {Rhii. 2, 8); 
Mysterio Ecclesiae ita imbuantur ut in sacerdotali ministerio obeundo, proprio 
Episcopo tanquam fidi cooperatores laeta oboedientia adhaerentes et sociam 
cum fratribus operam praestantes, testimonium exhibeant illius unitatis, qua 
homines ad Christum attrahuntur. 

16. [ Formatio etiam humana perfecte comparanda ]. Cum formatio chri- 
stiana et sacerdotalis etiam formationem humanam complectatur oporteat, illae 
quoque virtutes sedulo curentur, quae omnibus hominibus necessariae sunt et 
in civili societate magni aestimantur cuiusmodi sunt vitae integritas animique 
sinceritas, a fallacia et a cuiusvis generis simulatione abhorrens, assidua iusti- 
tiae cura, promissis servata fides, in agendo urbanitas, in conversando comitas 
cum modestia et caritate coniunctae, quae omnia sacerdotem valde decent et 
apostolatum multum iuvant. 


IV. De institutione intellectuali. 

17. [ Ratio Studiorum particularis in singulis nationibus condenda']. Cum 
scientia praesertim sacra sacerdos excellere debeat, studiorum curriculum 
sacrorum alumnorum secundum venerandas Ecclesiae consuetudines omni ope 
curandum est. Cum vero in tanta gentium regionumque diversitate nonnisi 
[33] generales de studiis leges ferri possint, in singulis nationibus peculiaris Ratio 
Studiorum habeatur, a competenti Auctoritate Ecclesiastica illius territorii 
statuta et a Sancta Sede approbata, qua leges universales evolvantur et pecu¬ 
liaribus locorum temporumque adiunctis accommodentur, ut sacerdotalis insti¬ 
tutio pastoralibus necessitatibus semper respondeat illarum regionum in qui¬ 
bus ministerium exercendum erit. 

Ii vero qui ad ipsas disciplinas docendas vel promovendas destinantur 
vel ad peculiaria munera obeunda vel ad specialia ministeria exercenda, oppor- 

tuno tempore ad studiorum ecclesiasticorum Facultates vel Instituta mittantur [33] 
ut superiorem scientificam institutionem obtineant et gradus academicos con¬ 
sequantur. 

18. [ Curriculum studiorum praeviorum opportune complendum ]. Ante¬ 
quam sacrorum alumni studia proprie ecclesiastica aggrediantur, necesse est ut 
studiorum mediorum curriculum secundum praescripta in numero 5 rite absol¬ 
verint. Quodsi adolescentes vocationem sacerdotalem amplectuntur solummodo 
post peracta studia media quae non plene respondent iis quae futuris viris 
ecclesiasticis praescribuntur, necesse est, ut compleant ea quae desunt ante¬ 
quam ad curriculum studiorum proprie ecclesiasticorum accedant. De disci¬ 
plinis supplendis et de temporis spatio quo huic studio incumbere debent, 
decernat competens auctoritas ecclesiastica ad mentem Rationis Studiorum 
quae in singulis regionibus pro studiis ante ingressum in Seminarium Maius 
absolvendis viget. 

19. 'iStudia philosophica melius coordinanda cum studiis theologicis']. 
Studiorum ecclesiasticorum curriculum cursum philosophicum et theologicum 
complectitur. Cum vero philosophicus cursus theologico sit propaedeuticus, 
utriusque disciplinae cursus arcte et harmonice coordinentur, atque curetur ut 
sacerdotalis et pastoralis visio iam ab initio alumnis late aperiatur; Sacrae 
Scripturae praesertim lectione, qua generalis biblica intelligentia declaratur 
illius Christi mysterii, quod totam humani generis historiam pervadit. 

In universum praeterea, collatis inter magistros consiliis, enitendum est ut 
disciplinarum et tractatuum ordo et nexus alumnorum mentibus clare pateat. 

Omni ope quoque magistri discipulos adiuvent ad audita et lecta proprio nisu 
peragranda et assimilanda, illosque, sapienter accommodata docendi ratione, 
institutis quoque colloquiis aptisque exercitationibus et praecipue suo ipsorum 
exemplo ad studiorum sacrorum amorem ita conforment, ut ex ipso, etiam 
sacerdotio aucti, lumen et robur pro suis aliorumque necessitatibus haurire 
pergant. 

20. \_Studia philosophica apte recognoscenda]. In cursu philosophico 
Philosophia perennis, secundum S. Thomae rationem, doctrinam et principia, 
accurate distinctis iis, quae ab omnibus propter fidei doctrinam servandam 
retineri debent, ab opinionibus, quae libere inter catholicos controvertuntur, 

ita tradatur ut eius absolutam cohaerentemque synthesim alumni acquirant, [34] 
omnium praecipuorum argumentorum solido atque accurato studio, omissis 
quaestionibus tum illis, quae vix ullum momentum retinent, tum eis, quae ad 
altiora academica studia remittenda sunt. 

Introducantur alumni ad cognoscenda et critico iudicio subiicienda syste¬ 
mata philosophica praesertim suae ipsorum aetatis, quae in propria natione 
maiorem influxum exercent ita ut, quae bona probantur teneant, errores ad 
religionem praesertim spectantes refellere discant et hominum, quos evange- 
lizare debent, mentem cognoscant quo aptius propriae aetatis quaestionibus 
respondere valeant. Etiam recentiores quaestiones e progressu scientiarum 

[34] naturalium ortae tractandae sunt, ne alumni imaginem mundi iam obsoletam 
prae oculis habeant. 

21. [Institutio theologica communicanda integra, harmonica et vitalis ]. 
In cursu theologico theologia sacra, duce Ecclesiae Magisterio, ita tradatur ut 
alumni doctrinam catholicam ex divina revelatione accurate haustam profunde 
penetrent, propriae vitae spiritualis reddant alimentum atque in ministerio 
sacerdotali annuntiare, exponere atque tueri valeant. Omnes vero disciplinae 
theologicae, in Ratione Studiorum determinatae, ita doceantur ut cohaerenter 
in hunc finem conspirent, quippe quae singulae, ex intrinsecis proprii obiecti 
rationibus, mysterium Christi in historia salutis a Divinis Scripturis annun¬ 
tiatum et in Ecclesia semper in actu clara in luce ponere debeant. 

22. [Peculiaria monita de studiis scripturisticis et dogmaticis\. Quare 
Sacrae Scripturae studio, quae universae theologiae prope anima esse debet, 
peculiari diligentia alumni instituantur; congrua introductione praemissa, in 
exegeseos methodum accurate initientur, maxima divinae Revelationis themata 
perspiciant et in Sacris Scripturis quotidie legendis et meditandis incitamentum 
et adiumentum recipiant. 

Singuli etiam tractatus dogmatici ita disponantur ut ante omnia ipsa 
themata biblica proponantur; quid Patres ad singulas Revelationis veritates 
fideliter transmittendas et enucleandas contulerint necnon ulterior dogmatis 
historia — considerata quoque ipsius relatione ad generalem Ecclesiae histo¬ 
riam — alumnis aperiatur; deinde ad mysteria salutis integre quantum fieri 
potest illustranda, ea ope speculationis, S. Thoma magistro sicut de philo- 
phia dictum est, intimius penetrare eorumque nexum perspicere alumni di¬ 
scant; eademque semper in cultu et vita Ecclesiae praesentia et operantia 
agnoscere edoceantur; atque humanorum problematum solutionem sub reve¬ 
lationis luce quaerere, eius aeternas veritates mutabili rerum humanarum 
condicioni applicare easque modo coaevis hominibus aptato communicare 
discant. 

Manuducantur alumni ad plenius cognoscendas eas communitates quae 
christiano nomine decorantur, sed ab Apostolica Sede sunt seiunctae, ut 
fratres iuvare possint ad unitatem a Domino Nostro expostulatam. 

[35] Introducantur etiam ad alias religiones cognoscendas in singulis regio¬ 
nibus magis vulgatas, quo melius id quod boni, Deo disponente, habent, agno¬ 
scant, errores refellere discant et plenum veritatis lumen non habentibus 
communicare valeant. 


V. De institutione stricte pastorali. 

23. [Studiorum ecclesiasticorum indoles pastoralis particulari cura exco¬ 
lenda ]. Pastoralis sollicitudo, quemadmodum totam alumnorum formationem 
pervadere et imbuere debet, sic quasi vitalis halitus in disciplinis praesertim 
sacris tradendis a magistris diffundatur oportet, ut doctrinalis quoque insti- 

tutio vere pastoralis evadat. Praeterea in Seminariis alumni diligenter instruan- [35] 
tur in iis quae sacro ministerio ab ipsis exercendo peculiari ratione inserviunt. 

a) Accurate praeparentur ad sacram praedicationem et ad catecheticam 
institutionem tum pueris tum adultis apta impertiendam methodo. 

b) Item sacram liturgiam ita celebrare addiscant, ut eius virtutem et mo¬ 
mentum persentientes, secundum normas ab hac Sancta Synodo stabilitas, 
populum sibi committendum ad consciam et actuosam participationem manu- 
ducere valeant. 

c ) Insuper alumni diligenter instituantur ut principia in primariis disci¬ 
plinis theologicis acquisita apte adhibere valeant in vita christiana tum com¬ 
munitatis tum singulorum fovenda; in fidelibus scilicet ad sacramenta susci¬ 
pienda parandis, in officio pastoris praesertim in paroeciis obeundo, in anima¬ 
rum dirigendarum arte, in munere occurrendi errantibus et incredulis. 

d) Peculiari cura alumni reddantur idonei ad apostolicam laicorum actio¬ 
nem excitandam et fovendam; cum efficacioribus formationis laicorum me¬ 
thodis necnon cum potioribus ipsorum associationibus atque apostolicis in¬ 
ceptis reddantur familiares. Laicorum cooperationem magni facere discant 
eosque humiliter et aperta mente audire assuescant, ut rei familiaris, vitae pro¬ 
fessionalis et socialis necessitates rectius cognoscant et in difficultatibus vitae 
christianae et apostolicae ab ipsis laicis gerendae consilium et auxilium prae¬ 
stare valeant. 

e) Ad christianum sensum socialem alumni sedulo informentur; de iis 
quaestionibus quae coaevam societatem exagitant, doctrinam socialem Eccle¬ 
siae bene cognoscant eamque rite proponere valeant; secundum rerum adiuncta 
potiorum eius applicationum aliquod experimentum capiant, simul vero ab 
iis quae ad sacerdotem non pertinent abstinere sciant. Cetera etiam subsidia 
assumant quae disciplinae tum paedagogicae, tum psychologicae, tum socio- 
logicae actioni pastorali utiliter afferre valent, iuxta rectas methodos, consilia 
et monita Auctoritatis ecclesiasticae. 

/) De recentioribus quoque communicationis socialis instrumentis necnon 
de inceptis ad animi relaxationem spectantibus alumni, per graduales cognitio¬ 
nes et moderatos usus, congrue edoceantur ut eorum pro integra educatione 
humana momentum recte aestiment, eadem regno Dei utilia reddere, pericula 
autem cum iis saepe connexa praecavere sciant. 

24. [Pastoralis praxis aptis exercitationibus inchoanda ]. Cum opus sit [36] 
ut alumni apostolatus artem non tantum theoretice, sed etiam practice addi¬ 
scant, iam durante studiorum curriculo tempore quoque feriarum, ad praxim 
pastoralem initientur opportunis exercitationibus, quae pro alumnorum aetate 
ac locorum temporumque condicione, prudenti Episcoporum iudicio, tali qui¬ 
dem modo ne formationi spirituali et intellectuali damnum afferatur, sed 
methodice et sub peritorum magistrorum ductu fiant. Peculiari cura alumni 
exerceantur in actuosa una cum aliis socia praestanda opera, et cum apostolica 
incepta non solum paroeciae, sed ipsius dioecesis fines saepe transcendant, 
etiam ad proprium apostolatum in ampliore campo coordinandum praeparentur. 

[36] 25. [Disciplinarum nexus et alumnorum tentamina promovenda ]. Etsi 

alumni sub variis istis aspectibus ministerio pastorali diligenter parandi sunt, 
nimia disciplinarum et lectionum multiplicatio sedulo vitetur. In Ratione 
igitur studiorum (de qua in numero 17) determinetur quaenam in traditis 
disciplinis philosophicis et theologicis opportune sint consideranda, quaenam 
particularibus studiorum vel exercitationum cursibus sint committenda. In 
singulis autem disciplinis vera et profunda formatio potius quaeratur quam 
mera notionum communicatio. Itidem Magistri cum ad proprios alumnorum 
conatus stimulandos attendant tum maxime illos edoceant ad fructuosam 
actionem pastoralem, divinam gratiam praeprimis esse necessariam et proinde 
orationis atque sacrificiorum auxilium omnibus aliis subsidiis semper et ubique 
anteponendum. 


VI. De institutione post Seminarium perjicienda. 

26. Sacerdotalis institutio ob recentioris potissimum vitae adiuncta post 
Seminarium prosequenda et perficienda est, primis annis vitae sacerdotalis, sub 
aspectu spirituali, intellectuali et praesertim pastorali, ut neosacerdotes a 
quodammodo tecta et collecta Seminarii vitae consuetudine ad actuosam et non 
paucis periculis obnoxiam pastoralem navitatem sine incommodo transeant. 

Quare Episcopi sollicitam eis paternamque curam continenter praestent, 
atque opportunitatem eis praebeant aptum spiritus directorem habendi, recol- 
lectiones menstruas et exercitia spiritualia ipsis aptata frequentandi ac pias 
consociationes sacerdotales participandi. 

Parochi vero novensiles sacerdotes caritate vere fraterna suscipiant, in mi¬ 
nisterio exercendo paterne adiuvent et moneant; ad quod maxime iuvabit vitae 
communis inter clericos consuetudo, summopere laudanda atque suadenda, uti 
in Directorio generali Parochorum huius Sanctae Synodus iussu edendo ulte¬ 
rius statuitur. 

27. Ad pastoralis actionis primos gressus tutius dirigendos valde iuvabit 
pastoralem institutionem in Seminariis receptam per aliquot annos peculiari 
cura complere, diversis illis modis qui secundum Episcoporum experientiam 
in singulis regionibus videantur aptiores. 

[37] 28. Illud tandem meminerint quotquot maximo sacerdotum formandorum 

operi se dedicaverint, quod « cum apparuerit Princeps Pastorum, immarce¬ 
scibilem gloriae coronam» (1 Pt. 5, 5) ipsi percipient et eo pretiosiorem, 
quo Christo acceptiores ministros eosque in ministerio fecundiores recta para¬ 
verint institutione. 

IV. Explicantur « Propositiones » desumptae ex schemate [ 37 ] 
« De Institutione Sacerdotali » 

Commissio mense decembris 1963 animadversiones expetivit ab eis coeti¬ 
bus Episcoporum qui propriam de schemate mentem nondum aperuerant. 
Quorum responsa dum pervenirent, Commissio de Concilii laboribus coordi- 
nandis die 23 ianuarii 1964 dedit mandatum, ut schema ad propositiones prin¬ 
cipaliores Concilio submittendas reduceretur. Commissio de Seminariis, de 
Studiis et de Educatione Catholica igitur, in conventu a die 3 ad diem 11 martii 
1964 celebrato, omnium Patrum animadversionibus perpensis, conata est 
ex schemate praecedenti ab ipsa emendato eas desumere Propositiones quae: 

a) quoad formam brevitatem cum claritate ita coniungunt ut facile et 
cito a Patribus perpendi atque approbari possint; 

b ) quoad substantiam puncta vere essentialia continent atque, dum 
antiquas sapientesque normas quae quovis tempore validae probantur, confir¬ 
mant, novas inducunt, quarum ope sacerdotalis institutio praesentibus neces¬ 
sitatibus efficacius accommodari valeat; 

c) quae denique, principiis ab omnibus servandis clare enunciatis, quam 
maxime eo tendunt ut sacerdotalis institutio a competenti auctoritate eccle¬ 
siastica territoriali locorum et gentium adiunctis melius possit aptari. Exinde 
iam patet permulta utilia, immo utillima in his propositionibus praecipienda 
non fuisse, quia determinatis tantum circumstantiis regionalibus vel cultura- 
libus conveniebant. 

Cum ipsum schema, e quo hae « Propositiones » excerptae sunt, in prae¬ 
cedentibus iam luculenter illustratum sit, pauca sufficere possunt ad singulas 
propositiones ulterius explicandas. 

Prooemium gravissimum proclamat momentum institutionis sacerdotalis 
rationemque arctissimam qua huius institutionis accommodata renovatio cum 
finibus a Concilio Vaticano II intentis connectitur. 

Dum ad ea remitto, quae in huius Relationis exordio hac de re perstricta 
sunt, duorum Praesulum maxime peritorum optata recentissime Commissioni 
transmissa allego: 

« Questo terna gravissimo, se non sbaglio dovrebbe stare al primo posto 
nel Concilio perche risolto il problema della santita dei Clero, tutto il resto 
procedera bene; non risolto questo problema, tutti gli altri problemi rimar- 
ranno lettera morta ». 

« If the great work of the Council and the spirit of renewal it has gene- 
rated is to permeate the world, it is the Seminaries that must become the real [ 38 ] 
bridge to the future of the Church ». 

Ad n. 1 : Nova maximi momenti ibi statuitur norma: in singulis scilicet 
nationibus vel ritibus peculiaris « institutionis sacerdotalis Ratio » ineatur. 

Quod necessarium omnino videtur, nam tanta est nationum, culturarum, con¬ 
dicionum socialium, venerabilium traditionum ecclesiasticarum varietas, ut 

[38] totalis uniformitas in clericis ad sacerdotium instituendis neque possibilis neque 
optabilis appareat. Imprimis Ratio studiorum, sicut in variis ipsius schematis 
editionibus iam praescriptum erat, sed etiam universa institutio sacerdotalis, 
id est Seminarii ordinatio, clericorum vita communis, disciplina, institutio 
spiritualis, exercitia pastoralia variis locorum adiunctis accommodanda sunt. 
Quod quidem maxime respondet iis quae praecipue a novellarum Ecclesiarum 
Praesulibus expostulata sunt. 

« ... ab Episcoporum coetibus statuenda »: Necessaria accommodatio se¬ 
cundum normas communes facienda est, pro clero saeculari ab Episcoporum 
coetibus, et congrua ratione a Moderatoribus Maioribus pro clero regulari 
(cf. Statuta Generalia Constitutioni Apostolicae « Sedes Sapientiae » adnexa, 
art. 19). Mens Commissionis nullatenus fuit singulorum Episcoporum officium 
et potestatem circa propria Seminaria coarctare; ipsius enim Episcopi est 
omnia et singula quae ad rectam Seminarii dioecesani administrationem, regi¬ 
men, profectum necessaria et opportuna videantur, decernere. Sed praecipua 
accommodationis principia collatis in coetibus Episcoporum consiliis melius 
determinanda videntur in communem omnium utilitatem. Praesertim ad Ra¬ 
tionem Studiorum quod attinet, quaedam uniformitas in eadem natione om¬ 
nino optanda est, nisi adiuncta vere diversa in regionibus eiusdem nationis 
adsint. Confidendum omnino est Coetus Episcoporum, principio subsidiarie- 
tatis alte perspecto, singularum dioeceseon Pastoribus adiutorium eatenus 
praestare, quatenus in aliquibus institutionis sacerdotalis rationibus requiritur 
(cf. numeros 4, 5, 19). 

« certis temporibus recognoscenda »: ratio enim institutionis etsi quadam 
stabilitate pollere debet, labente tempore, novis exsurgentibus necessitatibus 
adaptanda erit. 

ab Apostolica Sede approbata : ita ut in ipsa varietate necessaria unitas 
servetur et fructus quoque multorum experientia collecti ad invicem facilius 
communicentur. 

Ad nn. 2 et 3 : Media ad vocationes sacerdotales fovendas commendantur 
ac simul earum accurata selectio, tantopere desiderata, inculcatur. Vocatio 
sacerdotalis, etsi tota sit Dei donum, sicut universa humani generis salus 
ministerio hominum est ex divina dispositione adimplenda. Omnia igitur Ec¬ 
clesiae Membra evigilentur oportet ut propriam in vocationibus fovendis, 
tuendis et provehendis operam alacriore navent animo. Praecipue autem una 
cum familiarum christianarum momento urgetur sacerdotum exemplum; nam 
experientia millennaria constat, in iuvenum animis vocationi divinae viam sae¬ 
pissime parari exemplis vitae vere sacerdotalis, speciatim fraternae inter sacer- 

[39] dotes caritatis, quippe quae quam maxime incitet ad vocationem sequendam; 
quae cum desit, ceteri nisus fere frustrantur. 

Ad n. 4: Condiciones essentiales indicantur ad bonam Seminariorum 
ordinationem requisitae, quarum prima est accurata moderatorum et magi¬ 
strorum selectio eorumque congrua ad haec officia praeparatio. Meritum quod 
Concilium Tridentinum, aptiore institutione clericorum inducta, de vita Ec- 

clesiae renovanda sibi comparavit, ab hac Sacrosancta Synodo completur, si [39] 
perfectiori praeparationi spirituali et paedagogicae consulat eorum quorum 
curae iuvenes levitae committuntur. 

Hic quoque afferri iuvabit testimonium Excellentissimi Praesulis qui per 
plus quam triginta annos clericorum ad sacerdotium instituendorum officio 
functus, causam praecipuam malorum quae hodie Seminariorum vitam per¬ 
turbant indicat hanc: « V impr e paratione dei Superiori dei Seminari, imprepa- 
razione tecnica, 1’ignoranza dei Documenti della Chiesa, la faciloneria nel 
crearsi sistemi personali di educazione, di selezione, di ammissione agli Ordini. 

Per questa causa avvengono tanti disastri. Sarebbe tempo di affrontare questo 
problema radicalmente. 

11 Concilio di Trento e rimasto immortale specialmente per la creazione 
dei Seminari. Rimarrebbe immortale anche il Vaticano II, oltre che per gli 
altri importantissimi terni, se creasse “ istituzioni ” o “ corsi obbligatori ” o 
“ iniziative di qualsiasi nome ” per la formazione, 1’educazione professionale 
e l’aggiornamento dei “ Formatori ” dei Clero ». 

Ad n. 5: Abunde quoque constat quanta damna alumnorum institutio 
de facili patiatur in studiorum sedibus quibus desunt magistri vere conspicui, 
congruus alumnorum numerus, opes vel facultates sufficientes. Urgetur prop- 
terea erectio seminariorum pluribus dioecesibus communium, « ubi singulae 
dioeceses Seminario rite instruendo impares sint ». 

Statuitur autem ut in determinandis Seminariorum regionalium vel natio- 
nalium Statutis, omnes Episcopi quorum interest, partem habeant. Secundum 
multorum Praesulum vota derogatur igitur praescripto canonis 1357, para- 
graphi 4: « Seminarii interdioecesani vel regionalis regimen universum et ad¬ 
ministratio regitur normis a Sancta Sede statutis ». 

Ad n. 6: Statuitur principium summi momenti pro cohaerenti totius insti¬ 
tutionis unitate tuenda: « Seminarium inservire debet ad veros animarum Pa¬ 
stores formandos ». 

Ad nn. 7-10 : Institutio spiritualis alumnos ad ipsos vitae spiritualis fontes 
imprimis conducat oportet eosque ita conformet ut in virtutum theologicarum 
potissimum exercitio amicorum more Christo adhaerere discant. In numero 
octavo paucis insinuantur notae spiritualitatis sacerdotis, qui intima commu¬ 
nione cum Episcopo, in quo inest sacerdotii plenitudo, et socia cum confra- 
tribus opera in ministerio et ex ministerio sanctificari debet; quae futura 
pastoralis navitas in alumnis instituendis iam in Seminario continuo prae oculis 
habenda est. In nono numero ea disciplinae moderandae ratio praescribitur qua 
alumni tum ad oboedientiae sensum ac praxim tum ad spiritum responsabili- 
tatis personalis ac ad opera ultro sponteque incipienda conformentur. In [40] 
numero decimo duo subsidia suggeruntur, quibus secundum plurimorum Epi¬ 
scoporum sententiam et experientiam pleniori spirituali alumnorum institu¬ 
tioni eorumque securiori probationi hodiernis in adiunctis consuli potest; quae 
subsidia autem liberae Episcoporum determinationi relinquuntur. 

Ad n. 11: Studia praevia indicantur, tum ea quae, sicut iuvenes exculti 

[ 40 ] propriae nationis, etiam clerici perficere debent, tum ea quae futuris sacerdo¬ 
tibus sunt propria, sicut congrua latini sermonis cognitio cuius ratio apte et 
moderate determinatur. 

Ad nn. 12-15 : Insinuatur apta studiorum ecclesiasticorum recognitio ita 
ut alumni ab initio integrum conspectum acquirant mysterii Christi cui totos 
se devovere percupiunt; melius curetur studiorum philosophicorum et theo¬ 
logicorum coordinatio necnon singularum disciplinarum cohaerens connexio; 
solida institutione scientifica plene servata, intendatur non mera instructio, 
sed testium fidei formatio, qui — necessitatibus populorum et temporum ap¬ 
prime consideratis — suae aetatis hominibus laetum salutis nuntium com¬ 
municare valeant. 

Quae quidem in schemate a Commissione secundum Patrum animadversio¬ 
nes recognito apertius et plenius declarata erant; quae vero in Propositione 14 
concinne perstringuntur, quoad substantiam saltem respondent optatis quae 
una cum plurimis aliis Patribus Secretarius generalis cuiusdam magnae Con¬ 
ferendae Episcopalis protulit: « ... it seems imperative that the presentation 
of Theology, Scripture, etc., should be more living and dynamic, co-ordinated 
and unified, integrated with the life of the student, slanted towards the 
apostolate and correlated with the world of today and the country in which 
the students are to operate ». 

Ad nn. 16-18: Ad formationem pastoralem melius promovendam quae¬ 
dam particularia commendantur, nostris temporibus maxime necessaria, sicut 
est laicorum ad apostolatum promotio. In numero autem duodevicesimo prin¬ 
cipium magni momenti statuitur, nempe de necessitate formationis non tantum 
theoreticae, sed etiam practicae, quae propterea apta ratione et mensura iam 
studiorum tempore est inchoanda ut e Seminario exeant sacerdotes ad mini¬ 
sterium exercendum vere instructi. 

Ad n. 19: Tangitur quaestio transitus a quodammodo tecta Seminarii 
vitae consuetudine ad actuosam et non paucis periculis obnoxiam pastoralem 
navitatem. Qui transitus praebet novellis sacerdotibus quaestiones gravissimas 
(« problemi immensi, nuovi e spiritualmente drammatici », Paulus PP. VI f. r. 
in Allocutione habita die 11 martii 1964 coram sacerdotibus Instituti « Gian 
Matteo Giberti » ex dioecesi Veronensi). Profecto formatio post seminarium 
prosequenda et perficienda est, primis sacerdotii annis, qui tanti momenti 
sunt pro tota vita sacerdotali. Summus Pontifex feliciter regnans in Allocu¬ 
tione laudata de huiusmodi continuata iunioris cleri formatione edixit: « E 
davvero cotesta unfistituzione cosi provvida e saggia, cosl reclamata dalle con- 

[ 41 ] dizioni della vita pastorale moderna, da doversi ormai dire necessaria; il Con¬ 
cilio Ecumenico ne far a probabilmente oggetto di studio ». 

Commissioni igitur cordi fuit hanc curam Episcoporum coetibus enixe 
commendare ut sicut Concilium Tridentinum primas leges de Seminariis sa¬ 
pientissime promulgavit, ita Concilium Vaticanum II primas normas de Post- 
Seminariis opportune tradat. 

Eo tandem hae Propositiones spectant ut principia generalia de sacerdotali 

institutione, quae tanti momenti est pro Ecclesia, a Sancta Synodo suprema [41] 
sua auctoritate declarentur; quaedam iam antea praescripta renovantur; quae¬ 
dam nova statuuntur, quaedam vero commendantur, eo consilio ut Semina¬ 
riorum Institutum a Tridentina Synodo salubriter conditum, secundum tem¬ 
porum et locorum adiuncta, efficaciter recognoscatur. 


C) DOCUMENTA SANCTAE SEDIS 

Documenta Sanctae Sedis recentiora quaedam et principaliora: 

S. Pius X, Exhortatio ad Clerum Catholicum Haerent animo, 4 aug. 1908: 

S. Pii X Acta, IV, pp. 242-244. 

Pius XI, S. C. de Sacramentis, Instructio Quam ingens Ecclesiae, ad lo¬ 
corum Ordinarios, 27 dec. 1930: A.A.S., 23, pp. 120-129; 

Litt. Encycl. Ad Catholici Sacerdotii, 20 dec. 1935: A.A.S., 28 (1936), 
pp. 37-52. 

Pius XII, Allocutio ad universos Clericos Studentes eorumque Modera¬ 
tores, 24 iun. 1939: A.A.S., 31 (1939), pp. 245-247; 

Adhortatio Apost. Menti Nostrae, 23 sept. 1950: A.A.S., 42 (1950); 

Litt. Encycl. Sacra Virginitas, 25 martii 1954: A.A.S., 46 (1954), 
pp. 161-191; 

S. C. de Sacramentis, Instructio Magna equidem, 27 dec. 1955, ad 
locorum Ordinarios. 

Io annes XXIII, Litt. Encycl. Sacerdotii Nostri primordia, 1 aug. 1959: 
A.A.S., 51 (1959), pp. 545-579. 

Allocutiones in tribus Sessionibus Synodi Romanae: A.A.S., 52 (1960), 
pp, 201-211; 221-230, 240-251; 

Allocutio ad Sacrorum Alumnos, 28 ian. 1960: A.A.S., 52 (1960), 
pp. 262-270; 

S. C. de Seminariis et Stud. Univ. Epist. circul. De aliquibus forma¬ 
tionis ecclesiasticae quaestionibus, 5 iun. 1959, centum devolutis annis ex 
S. Ioannis B. Vianney morte, ad locorum Ordinarios; 

Epist. circul. De aliquibus gravibus formationis ecclesiasticae quae¬ 
stionibus, 27 sept. 1960, trecentum ex S. Vincentii de Paoli morte revolu¬ 
tis annis, ad locorum Ordinarios. 

Paulus VI, Epist. Apost. Summi Dei Verbum. Quarto exacto saeculo post 
constituta a Concilio Oecumenico Tridentino sacra Seminaria, 4 nov. 1963: 
A.A.S., 55 (1963), pp. 979-995; ibidem haec quoque continentur: « ... ad [42] 
Oecumenicum Concilium Vaticanum II lata est Constitutio De Sacrorum alum¬ 
nis formandis, quae, cum probata erit, opportuna Concilii Tridentini de¬ 
creta, aliaque subsequenda Apostolicae Sedis praescripta perficiet, et sine 
ulla dubitatione id dabit, ut valde procedat opus ad sacerdotii tirones con¬ 
quirendos spectans, atque, quod sane maioris momenti est, ad eosdem sive 
ad sacerdotalium virtutum amorem et exercitationem, sive ad sacrorum 

[42] rituum, sive ad ingenii culturam, sive ad pastoralem, quam vocant, discipli¬ 
nam informandos. 

Dum igitur praeclaras normas, quae de Seminariis a Concilio Oecume- 
nico edentur, exspectamus, supremi muneris Nostri partes esse putamus, 
omnes hortari, qui sacrorum alumnis erudiendis dant operam, ut pariter 
pericula acri animo perpendant, quae artem educandi, in Seminariorum 
usum nunc receptam, eiusque efficacitatem extenuare possunt, atque pari¬ 
ter ea prospiciant, quae in eorumdem institutione alumnorum impensiore 
studio sunt accuranda » (p. 989); 

Allocutio in eadem occasione habita: A.A.S., 55 (1963), pp. 1030-1035; 

Allocutiones: in Pontificio Collegio Pio Latino Americano (30 nov. 
1963); in Pontificio Seminario Romano Maiore (8 febr. 1964); in Pontifi¬ 
cio Collegio Pio Brasiliano (28 aprilis 1964); 

Nuntius Radiophonicus pro die Vocationum (11 aprilis 1964). 


W 2 - Exc.mi P. D. IOSEPH CARRARO 

Episcopi Veronensis 

RELATIO * 


Venerabiles Patres, 

In fasciculo 1 « De Institutione sacerdotali » qui iam mense Maii Vobis 
transmissus est, a pagina 13 ad paginam 41, laboriosum describitur 
huius argumenti iter. Huius itineris historiam igitur hic ne perstringere 
quidem debeo. 

Hoc unum autem liceat mihi notare. Labor ille perarduus, etsi non 
omnes eius fructus iam nunc maturitatem consecuti sint, inutilis nulla¬ 
tenus habendus est. Ea quae a Commissione Praeparatoria et ab ipsa 
Commissione Conciliari parata sunt, summam quandam constituunt plu¬ 
rimorum votorum ab Episcopis atque a peritissimis ecclesiasticis viris 
undequaque receptorum et accuratis disceptationibus iterum atque ite¬ 
rum ponderatorum. Quae omnia perutilia fore sperare fas est Sanctae 
Sedi et Episcoporum Conferendis, quando ulteriores parabuntur Instruc¬ 
tiones et Directoria nec non in Iure Canonico recognoscendo. 

Nec silere vellem fructum quendam immediatum ac periucundum, 
mutuam scilicet in Commissione Praeparatoria et Conciliari consiliorum 
et operae consortionem, fraterno semper spiritu animatam, in ipsis quoque 
opinionum differentiis. 


* Huiusmodi fasciculus Patribus distributus est in congregatione generali 101, 
die 14 octobris 1964. 



CONGREGATIO GENERALIS CXXI 


533 


1. Ad ipsas Propositiones vero quod attinet, notandum est impri- DI 
mis, eas — secundum mandatum receptum a Commissione de laboribus 
Concilii coordinandis — excerptas esse ex schemate Constitutionis « De 
sacrorum alumnis formandis » mense Maii anni 1963 Vobis, Venera¬ 
biles Patres, transmisso. Circa illud schema plurimae animadversiones 
Conferendarum Episcopalium et singulorum Patrum pervenerunt, quae 

in schemate recognoscendo non parum nos adiuvarunt; harum animadver¬ 
sionum auctoribus, totius Commissionis gratissimos sensus, hac mihi 
oblata occasione, pandere gaudeo. 

Etiam circa Propositiones recepta sunt quaedam documenta magni 
ponderis atque plures animadversiones, quae de singulis punctis utiles 
suggerebant mutationes. Secundum facultatem ab Auctoritatibus Conci¬ 
lio praesidentibus communi deliberatione concessam, Commissioni vi¬ 
sum est peropportunum, quaedam in Propositionibus iam statim corri¬ 
gere, quaedam alia addere, ita ut hoc documentum vel magis satisfacere 
posset Vestris exoptatis. En ratio textus emendati in huius Relationis 
Appendice positi, qui nunc Vestro suffragio submittitur. 

2. Ex comparatione utriusque textus facile Vobis innotescunt emen¬ 
dationes ... 2 a Commissione introductae. De emendatarum Propositionum 
ordine et materia singillatim disserere necessarium non videtur. Notare [6] 
tantum velitis quaedam additamenta maioris momenti a pluribus Patri¬ 
bus expostulata: veluti succinctam descriptionem elementorum et si¬ 
gnorum vocationis sacerdotalis (cf. paragraphum secundam Propositio¬ 
nis secundae), novas propositiones de Seminariis Minoribus (Prop. 3), 

... 3 de diligenti praeparatione ad castitatem sacerdotalem (Prop. 10), de 
disciplinis ecclesiasticis aptiore ratione tradendis (Prop. 17), necnon 
textus accuratius de totius formationis fine pastorali (Prop. 4) et de insti¬ 
tutione theologica agentes (Prop. 14 et 16). Schema Propositionum 
emendatum absque dubio effectum est magis amplum. Sed fere omnes 
Conferendae Episcopales et Patres, qui de Propositionibus suas animad¬ 
versiones miserunt, censuerant plura esse dicenda; immo non deerant qui 
ad integrum schema redeundum esse fortiter dictitaverint. Ergo potius 
Vestram veniam petere debemus, quod ob limites nobis impositos non 
omnia additamentorum desideria explere potuimus. 

3. Imprimis autem invitare Vos desidero, Venerabiles Patres, ut 
vel brevissime mecum perpendatis nexum organicum et vividum, quo 
hae « Propositiones de Institutione sacerdotali » cohaerent cum ceteris 
huius Concilii documentis, praecipue cum Constitutione Dogmatica « De 
Ecclesia », quae veluti cardo censendus est omnium quae in hac Aula 
communi nisu investigantur et disputantur, statuuntur et proclamantur. 

Qui nexus valet non tantum in ordine constitutivo Ecclesiae, ita ut de 

[6] mysterio Ecclesiae ne cogitare quidem possimus nisi cum sacerdotio 
Christi, sed etiam in ordine, ut ita dicam, operativo seu practico. 

Reapse ea quae in illius Constitutionis capite III asseruntur de Epi¬ 
scopi muneribus eiusque dotibus requisitis in munere docendi (cf. n. 25), 
sanctificandi (cf. n. 26) et regendi (cf. n. 27), supponunt Episcopum 
qui sit perfectus « Homo Dei », vere « Pastor Bonus » et « Magister 
sapiens », « ad omne opus bonum instructus » (2 Tim. 3, 17). Sed 
Episcopi « non nascuntur ( sicut poetae 4 ), sed fiunt »; ex « gremio pre¬ 
sbyterorum » assumi solent; opus illis fuit optima praeparatione intel¬ 
lectuali, spirituali et pastorali. Media in operositate ministerii sacerdo¬ 
talis haec praeparatio accrescere quidem potuit ac debuit; eius autem 
initia et solida fundamenta illis ponuntur annis quando futuri Pastores 
in Seminariis formantur. 

Ea deinde quae in n. 28 Constitutionis de Ecclesia proclamantur de 
sacerdotum dignitate et potestate sacramentali, de eorundem vicissitu¬ 
dine 5 cum Christo, cum Episcopo, cum confratribus et cum populo chri- 
stiano, — ea quoque quae ibidem postulantur ut eorum ministerium 
pastorale evadat vere efficax / — omnia haec non quasi fortuitu obti¬ 
nentur, sed nonnisi adaequata formatione parantur. 

Quare Propositiones istae de institutione sacerdotali quaedam quasi 
corollaria sunt quae necessario ex huius Concilii Constitutione princi¬ 
pali derivantur. Analogo modo illustrari posset intima ratio qua nostrae 
[5] Propositiones ad Constitutionem De Sacra Liturgia, ad Decretum « de 
pastorali Episcoporum munere », ad Propositiones de Sacerdotibus et 
ad cetera documenta a Concilio parata referuntur. Neque oblivisci quis 
potest, omnium Decretorum conciliarium executionem magna ex parte 
pendere a spiritu atque universa ratione quibus sacrorum alumni ad 
ministerium sacerdotale praeparantur... 7 

4. Hae autem Propositiones, tum ad res in eis perstrictas tum ad 
proponendi modum quod attinet, respondentne reapse isti vicissitudini 8 
cum universa Concilii opera? Congruuntne ipsis finibus ab hoc Conci¬ 
lio intentis eiusque notis characteristicis? Responsum posse dari affirma¬ 
tivum, mihi videtur. In propositionibus enim has notas inveniri puto: 

a) notam pastoralem 

b) accommodationem ad nostra tempora 

c) accommodationem ad locorum et gentium necessitates 

d) synthesim aequilibratam 

e) opportunam renovationem. 

a) Nota pastoralis. 

Sollicitudo pastoralis omnes propositiones informat (cf. imprimis 
nn. 4, 9, 12, 19-22). Vocationum sacerdotalium selectio et promotio in 

diversis institutionis gradibus, studiorum ordinatio et finis, eorundem 17 ] 
si opus sit opportuna interruptio, — confirmatio 9 personalis, humana et 
supernaturalis, operositatis apostolicae experimenta, — omnia haec con¬ 
tinuo considerantur sub luce ... 10 futuri muneris pastoralis. 

b) Accommodatio ad nostra tempora. 

Institutio sacerdotalis sic impertienda est ut ad vitam praeparet sa¬ 
cerdotalem pro necessitatibus et condicionibus progredientis temporis. 

Sine dubio existunt principia et normae quae pro vita sacerdotali semper 
et ubique valent. Nostrae Propositiones innixae in praeclaris documentis 
Pontificum, praesertim recentiorum et ipsius Papae Pauli VI ( Summi 
Dei Verbum ), dum illa principia (vel explicite vel implicite) iterum con¬ 
firmant, normas et methodos ab hodiernis adiunctis expostulata in luce 
ponunt, etiam iuxta doctrinam et normas pastorales a Summo Pontifice 
Paulo VI in Suis Litt. Enc. Ecclesiam Suam datas. Institutionem sacer¬ 
dotalem ad progredientis aetatis necessitates opportune adaptandam 
esse, alte declaratur in ipsa prima Propositione veluti quaedam totius 
documenti norma directiva, et in aliis quoque Propositionibus iteratim 
urgetur, imprimis ad formationem philosophicam, theologicam et stricte 
pastoralem quod attinet (cf. nn. 14, 15, 16 et nn. 19, 20). 

c) Accommodatio ad locorum et gentium necessitates. 

Propositiones ad tantam nationum, culturarum, condicionum socia¬ 
lium, traditionum varietatem continuo respiciunt et rigidam quandam 
in clericis instituendis uniformitatem omnino devitant. Propterea eadem 
Propositio prima mandat, ut in singulis nationibus peculiaris totius insti¬ 
tutionis sacerdotalis Ratio condatur, a competente auctoritate ecclesia¬ 
stica territoriali. Ipsius erit Seminariorum ordinationem, alumnorum [8] 
vitam communem, studia ab ipsis peragenda, institutionem spiritualem 
et varia operositatis pastoralis initia locorum et gentium adiunctis sa¬ 
pienter et efficaciter accommodare. 

d) Synthesis aequilibrata. 

Ut institutio sacerdotalis melius hodiernis adiunctis aptetur, propo¬ 
sitiones evitare intendunt apparentem sic dictam « antinomiam » 11 quae 
sive durante periodo formationis, sive in ipsa vita sacerdotali percipi 
potest ; 12 « antinomiam » scilicet inter passivismum qui personalitatem 
deformet, et « autonomiam » quae 13 neget vel minuat valorem oboedien¬ 
tiae et disciplinae (cf. nn. 8, 9, 11, 21); antinomiam inter rectam evolu¬ 
tionem virium humanarum (n. 11) et spiritum mortificationis atque abne- 
gationis suiipsius (n. 9); antinomiam inter quandam a mundo eiusque 
periculis separationem et necessitatem adaequati contactus cum realitati- 

t 8 ] bus socialibus et humanis (nn. 15, 16, 19, 20, 21); antinomiam inter 
orationis et recollectionis spiritum et activitatem apostolicam, generosam 
et ferventem (cf. nn. 11, 19, 20, 21). 

Has apparentes antinomias, Propositiones superare intendunt non 
eligendo viam quandam mediam, sic dictum « compromissum », sed po¬ 
tius promovendo organicam et vitalem synthesim inter diversas tenden¬ 
das, immo inspirando in tota educatione actionem unitariam, et devitan¬ 
do quamcumque «vivisectionem » in universa activitate formativa 
(cf. nn. 4, 16) ... 14 

e) Opportuna renovatio. 

Secundum finem a Concilio intentum, nostrae Propositiones totam 
institutionem sacerdotalem vigorosae renovationis halitu instaurare vo¬ 
lunt. Quod patefit: 

1) in actuosa ad vocationes fovendas conspiratione quae dilatato 
corde transcendat oportet fines singularum dioecesium, et necessitates 
totius Ecclesiae respicere debet (cf. n. 2); 

2) in primatu valorum spiritualium et virtutum supernatura- 
lium, ... l5 spiritus et exercitii orationis, solidae formationis christocentri- 
cae in doctrina theologica fundatae et a S. Scriptura et S. Liturgia 
animatae (cf. n. 18 et alibi); 

3) in intimiore et magis ,.. 16 operosa communione inter Episcopum 
et sacerdotes, ad quam formandi sunt sacrorum alumni, qui vividiore 
cognitione et amore mysterii Ecclesiae ita imbuendi sunt « ut sacerdotio 
aucti proprio Episcopo adhaerentes et sociam cum confratribus operam 
praestantes, testimonium exhibeant illius unitatis, qua homines ad Chri¬ 
stum attrahuntur » ... 17 ; 

4) in formatione apostolica, quae lucem recipiat oportet sive a di¬ 
sciplinis sacris quae magis magisque Mysterium Christi alumnorum men¬ 
tibus aperiant, ita ut huius Mysterii visio integra et harmonica ipsis 
semper in propria vita sacerdotali praeluceat (cf. nn. 14 et 16), — sive 

[ 9 ] ex humanarum rerum profundiore studio et adaequata experientia 
(cf. nn. 19, 20, 22); 

5) in accentu, quo efferuntur quaedam postulata actualis forma¬ 
tionis sacerdotalis e. g. cura eorum qui maiore aetate vocationem se¬ 
quuntur; adaequata ordinatio Seminariorum Minorum et Institutorum 
analogorum (cf. n. 3); singulorum conformatio personalis, sensus pro¬ 
priae responsabilitatis (nn. 7, 21); selectio et formatio Moderatorum 
(cf. n. 5); recognitio studiorum ecclesiasticorum (nn. 14-17); institutio 
post Seminarium perficienda (cf. n. 22). 

His rationibus breviter indicatis sperare licet, opus a Concilio Tri- [®1 
dentino quattuor abhinc saecula feliciter coeptum, a Concilio Vaticano 
Secundo vere posse compleri, perfici novisque Ecclesiae condicionibus 
aptari, si prima instaurandae institutionis sacerdotalis lineamenta hic 
proposita, a Vobis probata, a Conferentiis Episcopalibus opportune ap¬ 
plicabuntur et efficaciter in effectum ducentur. 

Vener abites ~Patres, 

Commissio nostra, plene agnoscit: 

a) Operam a nobis praestitam perfici posse immo debere Vestris 
animadversionibus et emendationibus, de quibus iam nunc gratias Vobis 
anteferimus. 

b) « Propositiones » aliis nimis breves, aliis longiores, aliis valde 
generales, aliis nimis particulares apparere posse. Vos, venerabiles Patres, 
rogare velimus ut attente consideretis ex una parte limites nobis impo¬ 
sitos, ... 18 et ex altera ... 19 nisus peractos ad componenda in unitate, vota 
et desideria quae ad nos pervenerunt et quae necessitates et realitates 
sat diversas in mundo respiciebant. Permulta utilia, immo utillima in 
his Propositionibus praecipienda non erant, immo ne commemoranda 
quidem, quia determinatis tantum circumstantiis regionalibus vel cultu- 
ralibus conveniebant... 20 

c) « Propositiones » non exhaurire omnia quae Concilium Vatica¬ 
num II vult proferre de argumento tam momentoso pro vita Ecclesiae; 
ipsas potius constituere quasi initium itineris non brevis quod explen¬ 
dum erit a Commissionibus post Conciliaribus, a Commissione iuris ca¬ 
nonici recognoscendi et imprimis a Conferentiis Episcopalibus in singu¬ 
lis nationibus. 

« Haec autem (ut dicit Paulus VI in Litt. Enc. Ecclesiam Suam ) 
est quaedam quasi lex nostrae terrestris peregrinationis, temporis cursu 
circumscriptae, quoniam opus quod nunc inchoatur, numquam finem esse 
capturum videtur »; sed clamat fidenter Summus Pontifex: « Ecclesia 
in praesentia vivacior est quam antea numquam ». 

Hac spe ducti, Venerandi Patres, Vestrum « placet » petere audemus 
et in quantum fieri potest non nimis condicionibus onustum, dum Vobis, [ 10 ] 
Vestrae patientiae Vestroque auxilio gratias agimus et a Deo humiliter 
imploramus ut sua opitulante gratia ex nostro labore Sanctae Christi 
Ecclesiae fructum qui semper maneat afferamus. 


In oratione : 1 Brevitatis causa omittam — et confido ut hoc a vobis obtineat 
« placet » — ea quae continentur in pag. 1 meae relationis et referuntur ad histo- 

[ 10 ] riam textus, et veniam statim ad n. 2 in fine eiusdem paginae. Duo textus sunt 

prae oculis vestris. Prior textus legebatur in fasciculo coloris viridis iam mense 
maio huius anni vobis transmisso. Alter est textus emendatus iuxta animadversiones 
et vota post editionem priorem recepta. 2 nuperrime, secundum facultatem 

concessam ab auctoritatibus Concilio praesidentibus. 3 et de aliis similibus 

institutis. 4 (sicut olim dicebatur de poetis, et nunc etiam de diurnariis scrip¬ 
toribus — « giornalisti » dicitur). 5 necessitudine (est mendum typographi- 

cum). 6 deest. 7 Pro Concilio quoque valet illud effatum: « spes messis 

in semine ». 8 necessitudini. 9 conformatio. 10 et graduali et 

concreta initiatione. 11 apparentes sic dictas « antinomias ». 12 possent. 

13 vel « autonomismum » qui. 14 ita ut, v. g. doctrina, praesertim theologica, in 
vitam vere traducatur. Vita autem nunquam seiungitur a luce doctrinae. Operositas 
apostolica ex intentione amoris in oratione et vitae spiritualis vere accensae im¬ 
pulsum et vigorem trahat, et vicissim operositas ipsa vitam interiorem et foveat 
et nutriat. 15 paupertatis et abnegationis. 16 conscia et. 17 ut di¬ 
citur in propositione 9. 18 quia de campo spatioso ubi laeti et impigri mora¬ 

bamur in commissione praeparatoria ad hortulum conclusum reducti sumus, et 
tamen humiliter censemus quod necessaria limitatio quantitatis profecerit perfec¬ 
tioni qualitatis. 19 parte consideretis. 20 Neque fusius repetere voluimus 

ea quae de clericis et de seminariis dicuntur in aliis schematibus, quia persuasum 
habemus opus Concilii ad modum unius considerandum esse; ita, e. g. deest ih 
nostris propositionibus satis ampla descriptio formationis liturgicae, quia iam in 
constitutione de sacra Liturgia, et nuper in Instructione sapienter et luculenter de 
ea dicitur. 


L 11 ] 3 - Textus prior — Textus emendatus 


Textus prior 

[Prooemium]. Sancta Synodus, probe no¬ 
scens omnium Decretorum exsecutionem atque 
optatam Ecclesiae renovationem a sacerdotum 
ministerio magna ex parte pendere, gravissi¬ 
mum institutionis sacerdotalis momentum pro- 5 
clamat, eiusque primaria quaedam principia de¬ 
clarat, quibus confirmentur leges iam saeculo¬ 
rum experientia probatae in easque nova in¬ 
ducantur, quae mutatis temporum rationibus 
aptius respondeant. Quae sacerdotalis institu- io 
tio ob ipsam catholici sacerdotii unitatem, om¬ 
nibus sacerdotibus cuiusvis ritus necessaria est; 
ideoque haec praescripta, congrua congruis re¬ 
ferendo, omnibus applicanda sunt. 


Textus emendatus 

[Prooemium]. Sancta Synodus, probe no¬ 
scens optatam totius Ecclesiae renovationem a 
sacerdotum ministerio magna ex parte pendere, 
gravissimum institutionis sacerdotalis momen¬ 
tum proclamat, eiusque primaria quaedam 
principia declarat, quibus confirmentur leges 
iam saeculorum experientia probatae in easque 
nova inducantur, quae mutatis temporum ratio¬ 
nibus aptius respondeant. Quae sacerdotalis 
institutio ob ipsam catholici sacerdotii unita¬ 
tem, omnibus sacerdotibus cuiusvis ritus neces¬ 
saria est; ideoque haec praescripta, congrua 
congruis referendo, omnibus applicanda sunt. 

Textus prior Textus emendatus [11] 

I - De sacerdotalis institutionis ratione 
in singulis Nationibus ineunda 

1. Cum in tanta gentium regionumque di- 15 1. Cum in tanta gentium regionumque di¬ 
versitate nonnisi generales leges ferri possint, in versitate nonnisi generales leges ferri pos- 

singulis nationibus vel ritibus peculiaris « Sa- sint, in singulis nationibus vel ritibus peculia- 

cerdotalis Institutionis Ratio » ineatur, ab Epi- ris « Sacerdotalis Institutionis Ratio » inea- 

scoporum coetibus statuenda, certis temporibus tur, ab Episcoporum coetibus statuenda, certis 

recognoscenda atque ab Apostolica Sede appro- 20 temporibus recognoscenda atque ab Apostoli- 
banda, qua leges universales ad peculiaria loco- ca Sede approbanda, qua leges universales ad 

rum temporumque adiuncta accommodentur, ut peculiaria locorum temporumque adiuncta ac- 

sacerdotalis institutio, semper respondeat pasto- commodentur, ut sacerdotalis institutio sem- 

ralibus necessitatibus illarum regionum in qui- per respondeat pastoralibus necessitatibus illa- 

bus ministerium exercendum est. 25 rum regionum in quibus ministerium exercen¬ 

dum est. 1 

II - De vocationibus sacerdotalibus instantius fovendis [12] 

2. Quamquam fovendarum vocationum opus 2. Fovendarum vocationum opus ad totam 

ad totam christianam communitatem pertineat, quidem cbristianam communitatem pertinet 

tamen maxime in id conferant oportet tum fa- quae vita plene christiana, precationibus, pae- 

miliae christianae, quae veluti primum semina- nitentiae operibus aliisque subsidiis id promo- 

rium constituunt, tum sacerdotum exemplum at- 5 vere debef, tamen maxime in id conferant 
que apostolicus zelus. Omnia pariter media ad- oportet tum familiae, quae suae dignitatis et 

hibenda sunt, imprimis precationes christianae- missionis plene consciae veluti primum semi- 

que paenitentiae opera, congrua christifidelium narium constituant, tum sacerdotum exem- 

instructio, puerorum iuvenumque christiana in- pium atque apostolicus zelus. 

stitutio ut, qui supernum vocationis donum 10 Haec actuosa ad vocationes fovendas con- 
etiam maturiore aetate acceperint, magno animo spiratio Divinae Providentiae actioni respon- 
eidem respondere valeant. det, quae quosdam homines ad Christi Sacer¬ 

dotium hierarchicum participandum eligit, eis 
congruas tribuit dotes simulque Ecclesiae 
15 committit ut, vocationis signis agnitis, candi¬ 
datos qui tantum munus recta intentione et 
plena libertate petierint, comprobatos vocet 
et Sancti Spiritus sigillo in aeternum consecret. 

Textus prior Textus emendatus 

Opus vero fovendarum vocationum fines 
20 singularum dioecesium, nationum atque rituum 
dilatato corde transcendat oportet atque ad 
universalis Ecclesiae necessitates respiciat, ut 
illis regionibus auxilium afferri possit, ubi 
E)omini vinea instantius advocat operarios. 2 


25 3. [Nova Propositio]. - In Seminariis Minoribus ad germina vo¬ 

cationis colenda erectis atque in peculiaribus Institutis quae pro loco¬ 
rum gentiumque adiunctis eundem finem prosequuntur, alumni parti¬ 
culari religiosa conformatione, imprimis apta moderatione spirituali, ad 
Christum Redemptorem generoso animo sequendum componantur. Viam 
30 aliunde ducant quae adolescentium aetati, spiritui et evolutioni conve¬ 
niat et sanae psychologiae normis plene respondeat, congrua rerum hu¬ 
manarum experientia et consuetudine cum propria familia non praeter¬ 
missis. Studia ab ipsis peragenda sic ordinentur oportet, ut ea sine in¬ 
commodo alibi prosequi possint si ad vota saecularia transeunt. Pecu- 
35 liari cura foveantur Instituta aliaque incepta pro eis qui maiore aetate 
divinam sequuntur vocationem. 3 


[13] III - De Seminariorum Maiorum ordinatione 


6. Integra clericorum institutio eo tendere 
debet, ut ad Divini Pastoris exemplar, alumni 
veri animarum pastores formentur. Quare om¬ 
nes institutionis rationes, spiritualis, intellectua¬ 
lis, disciplinaris, consociata actione ad hunc pa¬ 
storalem finem ordinentur, eique assequendo 
sedulam concordemque dent operam omnes mo¬ 
deratores et magistri, sub Rectoris ductu, Epi¬ 
scopi auctoritati fideliter obsequentes. 


4. (Olim Propositio 6). [Integra institutio 
fni pastorali cohaerenter aptanda ]. 

In Seminariis praesertim Maioribus inte¬ 
gra clericorum formatio exemplum prosequa- 
5 tur oportet ipsum Dominum Nostrum lesum 
Christum, Magistrum, Sacerdotem, Vastor em. 
Quare ad sacerdotalia ministeria spiritu Christi 
obeunda sacrorum alumni formandi sunt; ad 
ministerium Verbi: ut Verbum Dei revelatum 
io semper melius intelligant, meditantes possi¬ 
deant, lingua et moribus exprimant; ad mini¬ 
sterium cultus et sancti fcationis: ut orantes 
et sacras liturgicas celebrationes peragentes 
opus salutis per Sacrifcium et Sacramenta 
15 exerceant; ad ministerium Vas toris: ut sciant 
repraesentare hominibus Christum, qui « non 

4. Cum alumnorum institutio, in seminariis 
maioribus et minoribus, ab idoneis educatoribus 
magis quam a sapientibus legibus pendeat, se¬ 
minariorum moderatores et magistri ex optimis 
viris seligantur atque congrua experientia pasto¬ 
rali et peculiari institutione spirituali et paeda- 
gogica diligenter praeparentur. Instituta ergo ad 
hunc finem assequendum vel saltem Superiorum 
seminariorum conventus statis temporibus ce¬ 
lebrandi promoveantur. 


3. Vigilanti cura inquiratur de candidato¬ 
rum recta intentione ac idoneitate, de congrua 
valetudine physica et psychica, de capacitate sa¬ 
cerdotalia onera ferendi, necessaria adhibita se¬ 
veritate, etiamsi lugenda sit sacerdotum penuria, 
cum Deus Ecclesiam suam ministris carere non 
sinat, si digni promoveantur, non idonei vero 
arceantur. 


venit, ut ministraretur ei, sed ut ministraret 
et daret animam suam redemptionem pro mul¬ 
tis» ( Mc . 10, 45; cf. Io. 13, 12-17) et ut 
20 sciant omnium fieri servi, ut plures lucrifa¬ 
ciant (cf. 1 Cor. 9, 19). 

Quare omnes institutionis rationes, spiri¬ 
tualis, intellectualis, disciplinaris, consociata 
actione ad hunc finem ordinentur, eique asse- 
25 quendo sedulam concordemque dent operam 
omnes moderatores et magistri, Episcopi aucto¬ 
ritati fideliter obsequentes. 4 

5. (Olim Propositio 4). [Seminariorum 
Moderatores melius seligendi et efficacius prae- 

30 parandi ]. 

Cum alumnorum institutio ab idoneis edu¬ 
catoribus magis quam a sapientibus legibus 
pendeat, Seminariorum moderatores et magi¬ 
stri ex optimis viris seligantur atque solida 
35 doctrina, congrua experientia pastorali et pe¬ 
culiari institutione spirituali et paedagogica 
diligenter praeparentur. Instituta ergo ad hunc 
finem assequendum vel saltem Superiorum Se¬ 
minariorum conventus statis temporibus cele- [14] 
brandi promoveantur. 5 

6. (Olim Propositio 3). [De alumnorum 
selectione et probatione ]. 

5 Vigilanti cura inquiratur de candidatorum 
recta intentione ac libera voluntate, de idonei¬ 
tate morali et intellectuali, de congrua vale¬ 
tudine physica et psychica, de capacitate sa¬ 
cerdotalia onera ferendi et officia pastoralia 
io exercendi, necessaria adhibita severitate etiam¬ 
si lugenda sit sacerdotum penuria, cum Deus 
Ecclesiam suam ministris carere non sinat, si 
digni promoveantur, non idonei vero tempe¬ 
stive ad alia munera obeunda paterne diri- 
15 ganturf 

5. Ubi singulae dioeceses seminario rite in¬ 
struendo impares sint, erigantur ac foveantur 
seminaria pluribus dioecesibus vel universae re¬ 
gioni vel nationi communia ut solidae alumno¬ 
rum institutioni, quae in hac re suprema lex est 20 
habenda, efficaciore ratione consulatur. 

Haec vero seminaria, si regionalia sint vel 
nationalia, regantur iuxta statuta ab Episcopis, 
quorum interest, condita et ab Apostolica Sede 
probata. 25 


Textus emendatus 

7. (Olim Propositio 5). [Seminaria secun¬ 
dum alumnorum necessitates disponenda ]. 

Ubi singulae dioeceses seminario rite in¬ 
struendo impares sint, erigantur ac foveantur 
Seminaria pluribus dioecesibus vel universae 
regioni vel nationi communia, ut solidae alum¬ 
norum institutioni, quae in hac re suprema lex 
est habenda, efficaciore ratione consulatur. 
Haec vero seminaria, si regionalia sint vel 
nationalia, regantur iuxta statuta ab Episco¬ 
pis, quorum interest, condita et ab Apostolica 
Sede probata. 

In Seminariis autem ubi multi sunt alum¬ 
ni, retenta institutione scientifca communi, 
alumni apta ratione distribuantur in commu¬ 
nitates parviores, ut singulorum conformationi 
personali melius provideatur . 7 


IV - De institutione spirituali impensius excolenda 


7. Institutio spiritualis cum doctrinali et 
pastorali arcte connectenda ita impertiatur, ut 
alumni qui per sacram ordinationem Christo 
Sacerdoti configurandi erunt, amicorum more 
intima totius vitae consortione Ei adhaerere as- 
[15] suescant; divinam Eius lucem ac vitam ex ver¬ 
bo Dei fideliter considerato et actuosa cum sa¬ 
crosanctis Ecclesiae Mysteriis communicatione 
haurire eos doceat; in fide, spe et caritate po¬ 
tissimum ita eos firmet ut, in earum exercitio 
spiritum orationis sibi acquirant, vocationis suae 
robur et munimen consequantur, ceterarum vir¬ 
tutum vigorem obtineant et zelo omnes homines 
Christo lucrifaciendi crescant. 


8. (Olim Propositio 7). - Institutio spi¬ 
ritualis cum doctrinali et pastorali arcte con- 
35 nectenda ita impertiatur, ut alumni qui per 
sacram ordinationem Christo Sacerdoti con¬ 
figurandi erunt, amicorum more intima totius 
vitae consortione Ei adhaerere assuescant; 
Christum quaerere discant in Verbi Dei fideli 
meditatione, in actuosa cum sacrosanctis Ec¬ 
clesiae Mysteriis communicatione, imprimis 
5 in Eucharistia; in Episcopo, qui eos mittit, et 
in membris Christi, praesertim pauperibus, 
peccatoribus, incredulis, ad quos mittuntur. 
Dum enixe colantur pietatis exercitia veneran¬ 
do Ecclesiae usu commendata, cavendum est 
10 ne formatio spiritualis in iis solis consistat et 
solum affectum religiosum excolat. Sed discant 
alumni secundum formam Evangelii vivere, 
in fide, spe et caritate firmari, ut in earum 
exercitio spiritum orationis sibi acquirant, vo- 

Textus prior Textus emendatus [15] 

15 cationis suae robur et munimen consequantur, 
ceterarum virtutum vigorem obtineant et zelo 
omnes homines Christo lucrifaciendi crescant. 8 

8. Mysterio Ecclesiae clerici ita imbuantur 9. (Olim Propositio 8). - Mysterio Eccle- 

ut sacerdotio aucti proprio Episcopo, tamquam siae ab hac Sancta Synodo prae ceteris illu- 
fidi cooperatores laeta oboedientia adhaerentes 20 minato clerici ita imbuantur ut sacerdotio 
et sociam cum fratribus operam praestantes, te- aucti proprio Episcopo tamquam fidi coopera- 
stimonium exhibeant illius unitatis, qua horni- tores adhaerentes et sociam cum fratribus ope- 
nes ad Christum attrahuntur. Insuper clarissime ram praestantes, testimonium exhibeant illius 
intelligant alumni se non imperio vel honoribus unitatis qua homines ad Christum attrahun- 
destinari, sed totos servitio Dei et fidelium mi- 25 tur. Clarissime intelligant alumni, se non im- 
nisterio mancipari, in sacerdotali oboedientia et perio vel honoribus destinari, sed totos servi- 
castitate atque in pauperis vitae ratione, qua tio Dei et pastorali ministerio mancipari. Pe- 
sua obliviscentes, omnia omnibus fieri satagant. culiari sollicitudine in sacerdotali oboedien- 
Huius futurae missionis luce tota seminarii ra- tia, in pauperis vitae ratione et in sui abne- 
tio perfundatur oportet, ac praesertim discendi 30 gandi spiritu ita excolantur, ut etiam ea quae 
ardor, silentii custodia et amor, suique abne- licita sunt, sed non expediunt prompte abdi- 
gandi exercitium. care et Christo crucifixo se conformare assue¬ 

scamt. 9 

10. [Nova Propositio]. - Diligenti cura alumni educentur ad sa¬ 
cerdotalem castitatem, vi cuius sacerdotes, secundum proprias vario- 35 
rum rituum leges, integra animi et corporis deditione Domino inser¬ 
viunt atque aptissimum impetrant auxilium ad perfectam caritatem in 
ministerio continuo exercendam. De periculis quae eorum castitati in 
huius temporis societate occurrunt, alumni moneantur et aptis praesi¬ 
diis instruantur; ita conformentur ut matrimonii quoque christiani di- 40 
gnitate et momento clare cognitis, optione mature deliberata ac magna- [16] 

nimi indivisum Domini praeferant amorem eiusque Regno dilatando 
semetipsos offerant hostiam viventem, sanctam, Deo placentem (cf. Rom. 

12, l). 10 

9. Christianae educationis normae sancte 5 11. (Olim Propositio 9). - Christianae 

serventur, et recentioribus sanae psychologiae et educationis normae sancte serventur, et recen- 
paedagogiae inventis rite compleantur. Firma tioribus sanae psychologiae et paedagogiae in- 
rectae disciplinae principia iuxta alumnorum ae- ventis rite compleantur. Firma rectae discipli- 

tatem ita applicentur ut gradatim sibimetipsis nae principia iuxta alumnorum aetatem ita ap- 

[ 16 ] Textus prior 

moderari, libertate sapienter uti, sponte navi- 
terque agere et cum aliis sociam praestare ope¬ 
ram addiscant. Necessaria a mundo separatio 
congruam cum familia consuetudinem ac pru¬ 
dentem rerum humanarum experientiam ne ex¬ 
cludat, ita ut homines, ad quos mittendi sunt, 
convenienter cognoscant. Illae quoque virtutes 
sedulo curentur quae in civili societate magni 
aestimantur, cuiusmodi sunt animi sinceritas, in 
agendo urbanitas, assidua iustitiae cura. 

10. Ut alumni vocationem imprimis optio¬ 
ne mature deliberata amplectantur, Episcopo¬ 
rum erit congruum instaurare temporis inter¬ 
vallum pro impensiore tirocinio spirituali nec- 
non opportunitatem perpendere quandam stu¬ 
diorum interruptionem statuendi ut sacerdotii 
candidatorum probationi satius consulatur. 


Textus emendatus 

io plicentur ut gradatim sibimetipsis moderari, 
libertate sapienter uti, sponte naviterque agere 
et cum confratribus et laicis sociam praestare 
operam addiscant. Illae quoque virtutes se¬ 
dulo curentur quae in civili societate magni 
15 aestimantur, cuiusmodi sunt animi sinceritas, 
in agendo urbanitas, assidua iustitiae cura, 
modestia ctim caritate coniuncta. Tota semi¬ 
narii ratio pietatis et silentii studio perfusa, 
ita ordinetur oportet ut iam quaedam initiatio 
20 sit futurae vitae a sacerdote ducendae . n 

12. (Olim Propositio 10). — Ut formatio 
spiritualis solidiore ratione fundetur et alum¬ 
ni vocationem optione mature deliberata am¬ 
plectantur, Episcoporum erit congruum instau- 
25 rare temporis intervallum pro impensiore ti¬ 
rocinio spirituali. Eorundem quoque erit op¬ 
portunitatem perpendere quandam studiorum 
interruptionem statuendi vel adaequatum ti¬ 
rocinium pastorale disponendi ut sacerdotii 
30 candidatorum probationi satius consulatur. Pro 
singularum regionum condicionibus Coetuum 
Episcoporum erit deliberare de augenda aeta¬ 
te a iure communi pro sacris Ordinibus expo¬ 
stulata} 2 


V - De studiis ecclesiasticis recognoscendis 


11. Antequam sacrorum alumni studia pro¬ 
prie ecclesiastica aggrediantur, ea humanistica 
ac scientifica institutione augeantur, qua iuve- 
[ 17 ] nes in sua cuiusque natione ad superiora studia 
peragenda praeparari solent; ac praeterea eam 
linguae latinae cognitionem acquirant, maxime si 
de latini ritus alumnis agatur, qua tot scientia¬ 
rum sacrarum fontes, liturgicos libros et eccle¬ 
siastica documenta intellegere et adbibere pos¬ 
sint. 


35 13. (Olim Propositio 11). [De studiis 

praeviis apte disponendis ]. 

Antequam sacrorum alumni studia proprie 
ecclesiastica aggrediantur, ea humanistica et 
scientifica institutione augeantur, qua iuvenes 
in sua cuiusque natione ad superiora studia 
peragenda praeparari solent; ac praeterea eam 
5 linguae latinae cognitionem acquirant, qua tot 
scientiarum sacrarum fontes et ecclesiastica 
documenta intellegere atque, si de latini ritus 

12. Studia vero ecclesiastica inchoentur 10 
generali introductione in mysterium Christi, 
quod totam generis humani historiam afficit, in 
Ecclesiam iugiter influit et in ministerio sacer¬ 
dotali imprimis operatur; ad idem mysterium 
alumnorum mentibus magis magisque aperien- 15 
dum omnes disciplinae apte componantur et 
concordi ratione conspirent. 


13. Philosophicae disciplinae ita tradantur 30 
ut alumni perennis philosophiae principia cla¬ 
re perspiciant eiusque cohaerentem synthesim 
acquirant; alia quoque systemata philosophica, 
praesertim moderna, quae in propria natione 
maiorem influxum exercent, necnon recentio- 35 
res scientiarum progressus cognoscant, ut suae 
aetatis mentem melius percipiant eiusque quae¬ 
stionibus apte respondere valeant. 


14. Universae theologiae Sacra Scriptura 
veluti anima sit oportet; ex eius accurato stu¬ 
dio necnon SS. Patrum totiusque traditionis 


Textus emendatus [17] 

alumnis agatur, libros liturgicos profundiore 
intellectu adhibere possintT 

14. (Olim Propositio 12). [ Studia eccle¬ 
siastica melius codrdinanda et apta introdu¬ 
ctione inchoanda ]. 

In studiis ecclesiasticis recognoscendis im¬ 
primis id intendatur ut singulae disciplinae 
philosophicae et theologicae aptius componan¬ 
tur et concordi ratione conspirent ad alum¬ 
norum mentibus magis magisque aperiendum 
Mysterium Christi quod totam generis humani 
historiam afficit, in Ecclesiam iugiter influit et 
in ministerio sacerdotali imprimis operatur. 

Ut haec visio ab ipso initio alumnis commu¬ 
nicetur, studia ecclesiastica inchoentur cursu 
introductorio per congruum tempus protra¬ 
hendo. In hac studiorum initiatione Mysterium 
salutis ita proponatur ut alumni ad vocatio¬ 
nem laeto promptOque animo amplectendam 
iuventur et studiorum ecclesiasticorum sen¬ 
sum, ordinem eorumque finem pastoralem con- 
spiciantT 

15. (Olim Propositio 13). [De studiis phi¬ 
losophicis recognoscendis ]. 

Philosophicae disciplinae ita tradantur, ut 
alumni perennis philosophiae principia clare 
perspiciant eiusque cohaerentem synthesim 
acquirant; alia quoque systemata philosophi¬ 
ca, praesertim moderna, quae in propria na¬ 
tione maiorem influxum exercent, necnon re- 
centiores scientiarum progressus cognoscant, 
ut suae aetatis mentem melius percipiant eius¬ 
que quaestionibus apte respondere valeant. 15 

16. (Olim Propositio 14). [Institutio theo- [18] 
logica communicanda integra, harmonica et vi¬ 
talis ]. 


35 

— spectata etiam eius relatione ad generalem 
Ecclesiae historiam — mysteria salutis alumni 
conspiciant, intime penetrent Angelico Docto- 
re magistro; eademque in cultu et vita Eccle¬ 
siae praesentia et operantia agnoscere edo¬ 
ceantur, propriae vitae spiritualis reddant ali¬ 
mentum, atque in sacerdotalis ministerii exer¬ 
citio ad mutabiles rerum condiciones applicare 
et modo coaevis hominibus aptato communi¬ 
care discant. 


Textus emendatus 

In cursu theologico scientia sacra, duce Ec¬ 
clesiae Magisterio, ita tradatur ut alumni doc¬ 
trinam catholicam ex divina revelatione accu¬ 
rate haustam profunde penetrent, propriae vitae 
spiritualis reddant alimentum atque in ministe¬ 
rio sacerdotali annuntiare, exponere atque tueri 
valeant. — Sacrae Scripturae studio, quae uni¬ 
versae theologiae veluti anima esse debet, pecu¬ 
liari diligentia alumni instituantur; congrua in¬ 
troductione praemissa, in exegeseos methodum 
accurate initientur, maxima divinae Revelatio¬ 
nis themata perspiciam et in Sacris Scripturis 
quotidie legendis et meditandis incitamentum et 
alimentum recipiant. Singuli tractatus dogma¬ 
tici ita disponantur ut ante omnia ipsa themata 
bihlica proponantur; quid Patres ad singulas 
20 Revelationis veritates fideliter transmittendas et 
enucleandas contulerint necnon ulterior dogma¬ 
tis historia — considerata quoque ipsius rela¬ 
tione ad generalem Ecclesiae historiam — 
alumnis aperiatur; deinde ad mysteria salutis 
25 integre quantum fieri potest illustranda, ea ope 
speculationis, S. Thorna magistro, intimius pe¬ 
netrare eorumque nexum perspicere alumni di¬ 
scant; eademque semper in cultu et vita Eccle¬ 
siae praesentia et operantia agnoscere docean- 
30 tur, atque humanorum problematum solutiones 
sub revelationis luce quaerere, eius aeternas ve¬ 
ritates mutabili rerum humanarum condicioni 
applicare easque modo coaevis hominibus apta¬ 
to communicare discant. Ceterae quoque theo- 
35 logicae disciplinae ex vividiore cum Revelatione 
divina contactu instaurentur. 

Manuducantur alumni ad plenius cogno¬ 
scendas eas communitates quae christiano no¬ 
mine decorantur, sed ab Apostolica Sede sunt 
40 seiunctae, ut fratres iuvare possint ad unitatem 
a Domino Nostro expostulatam. 

Introducantur etiam ad alias religiones co- 

gnoscendas in singulis regionibus magis vul¬ 
gatas, quo melius id quod boni, Deo disponen¬ 
te, habent, agnoscant, errores refellere discant 
et plenum veritatis lumen non habentibus 
5 communicare valeant™ 

17. [Nova Propositio]. [De universis disciplinis apta ratione tra¬ 
dendis ]. 

Cum vero doctrinalis institutio non ad meram notionum communi¬ 
cationem, sed potius ad veram et profundam alumnorum formationem 
tendere debeat, methodi didacticae recognoscantur tum ad praelectio- io 
nes, colloquia et exercitationes quod attinet, tum quoad alumnorum 
studium sive privatum sive in parvis coetibus incitandum. Totius insti¬ 
tutionis unitas ac soliditas sedulo curetur, vitata nimia disciplinarum 
et lectionum multiplicatione atque iis quaestionibus omissis, quae vix 
ullum momentum retinent vel quae ad altiora academica studia remit- 15 
tenda sunt. 17 


15. Ii vero, qui Episcopi iudicio in supe¬ 
riora studia incumbere debent, ad ecclesia¬ 
sticas Facultates vel Universitates mittantur, 
ubi, secundum rationem studiorum apte re- 20 
cognitam, methodo scientifica, crebris impri¬ 
mis exercitationibus sub professorum perso¬ 
nali ductu accurate formentur. 


18. (Olim Propositio 15). — Episcoporum 
erit curare ut iuvenes melioris indolis et ingenii 
ad peculiaria Instituta, Facultates vel Univer¬ 
sitates mittantur ut in scientiis sacris, necnon 
in aliis quae opportunae videantur, Sacerdotes 
praeparentur altiore ratione scientifica instructi, 
qui variis apostolatus necessitatibus satisfacere 
valeant r 


VI - De institutione st: 

16. Pastoralis illa sollicitudo quae inte¬ 
gram prorsus clericorum institutionem infor¬ 
mare debet, postulat etiam ut alumni diligen¬ 
ter instruantur in iis quae peculiari ratione ad 
sacrum ministerium spectant, praesertim in 
catechesi et praedicatione, in cultu liturgico et 
sacramentorum administratione, in animarum 
moderandarum arte, in officio occurrendi er- 


E PASTORALI PROMOVENDA 

19. (Olim Propositio 16). - Pastoralis illa 
sollicitudo quae integram prorsus clericorum 
institutionem informare debet, postulat etiam 
ut alumni diligenter instruantur in iis quae pe¬ 
culiari ratione ad sacrum ministerium spectant, 
praesertim in catechesi et praedicatione, in 
cultu liturgico et sacramentorum administra¬ 
tione, in animarum moderandarum arte, in 


[ 19 ] 

[19] Textus prior 

rantibus et incredulis, et in ceteris pastoralibus 
muneribus. 


17. Subsidiis quoque uti edoceantur quae 
disciplinae sive paedagogicae, sive psycholo¬ 
gicae, sive sociologicae afferre valent, iuxta 

[20] rectas methodos et Auctoritatis Ecclesiasticae 
normas. Item ad apostolicam laicorum actionem 
excitandam ac fovendam accurate instruantur, 
necnon ad varias efficacioresque apostolatus for¬ 
mas promovendas; atque eo spiritu vere catho¬ 
lico imbuantur, quo propriae dioecesis, natio¬ 
nis, vel ritus fines transcendere et totius Eccle¬ 
siae necessitates respicere assuescant. 

18. Cum vero opus sit ut alumni apostola¬ 
tus exercendi artem non tantum theoretice, 
sed etiam practice addiscant, iam inde a stu¬ 
diorum tempore iidem praxi pastorali initien¬ 
tur per opportunas exercitationes, quae pro 
alumnorum aetate ac locorum temporumque 
condicione, prudenti Episcoporum iudicio, me¬ 
thodice et sub peritorum magistrorum ductu 
fieri debent. 


Textus emendatus 

operibus caritatis, in officio occurrendi erranti¬ 
bus et incredulis, et in ceteris pastoralibus 
35 muneribus. 19 

20. (Olim Propositio 17 ). - Subsidiis quo¬ 
que uti edoceantur quae disciplinae sive pae¬ 
dagogicae, sive psychologicae, sive sociologi¬ 
cae afferre valent, iuxta rectas methodos et 
Auctoritatis Ecclesiasticae normas. Item ad 
apostolicam laicorum actionem excitandam ac 
fovendam accurate instruantur, necnon ad va- 
5 rias efficacioresque apostolatus formas promo¬ 
vendas; atque eo spiritu vere catholico imbuan¬ 
tur, quo propriae dioecesis, nationis, vel ritus 
fines transcendere et totius Ecclesiae necessi¬ 
tates respicere assuescant. 20 

io 21. (Olim Propositio 18 ). - Cum vero opus 
sit ut alumni apostolatus exercendi artem non 
tantum theoretice, sed etiam practice addiscant 
et propria responsabilitate agere valeant, iam 
inde a studiorum tempore iidem praxi pasto- 
15 rali initientur per opportunas exercitationes, 
quae pro alumnorum aetate ac locorum tempo¬ 
rumque condicione, prudenti Episcoporum iu¬ 
dicio, methodice et sub peritorum magistrorum 
ductu fieri debent, praepdllente supernatura- 
20 lium mediorum vi semper memorataT 


VII - De institutione post 

19. Cum sacerdotalis institutio, ob recen- 
tioris potissimum societatis adiuncta, etiam post 
seminarium prosequenda atque perficienda sit, 
Coetuum Episcoporum erit in singulis nationi¬ 
bus aptiora media adhibere, cuiusmodi sunt 25 
periodici conventus et accommodatae exerci¬ 
tationes, quarum ope iunior clerus sub aspectu 


SEMINARIUM PERFICIENDA 

22. (Olim Propositio 19 ). - Cum sacerdo¬ 
talis institutio, ob recentioris potissimum so¬ 
cietatis adiuncta, etiam post seminarium pro¬ 
sequenda atque perficienda sit, Coetuum Epi¬ 
scoporum erit in singulis nationibus aptiora 
media adhibere, cuiusmodi sunt periodici con¬ 
ventus et accommodatae exercitationes, qua- 

Textus prior 

spirituali, intellectuali et pastorali in sacerdo¬ 
talem vitam atque apostolicam operositatem 
gradatim introducatur easque in dies magis re¬ 
novare ac fovere valeat. 


Textus emendatus 

rum ope iunior clerus sub aspectu spirituali, 
intellectuali et pastorali in sacerdotalem vitam 
30 atque apostolicam operositatem gradatim in¬ 
troducatur easque in dies magis renovare ac 
fovere valeat. 22 


NOTAE 

Abbreviatio : I. S. = Schema Propositionum De Institutione Sacerdotali, Patribus 

mense maii 1964 transmissum. 

De Propositionum origine, ordine, momento conferantur ea quae in I. S. 
pp. 22-26, 37-41 exposita sunt. Notae sequentes rationem tantum indicant muta¬ 
tionum in textu emendato inductarum. 

1 Propositio prima, cuius primordiale momentum (cf. I. S. p. 38) a fere 
omnibus agnitum est, remansit intacta. Commissio non censuit opportunum eam 
unire cum Prooemio, sicut quidam proposuerunt, quia tali modo eius vis minuta 
esset. 

2 In Propositione secunda, iuxta votum a pluribus Patribus exhibitum, expli- 
citius asseritur totius Communitatis vitam plene christianam esse primum et ma¬ 
xime necessarium fundamentum operis fovendarum vocationum sacerdotalium; 
item fortius effertur momentum familiae. Praeterea, sicut plures Patres petierunt, 
ex schemate integro restituebantur notio descriptiva vocationis (I. S. p. 26 n. 2) 
atque monitum generosi ultra fines dioeceseon et nationum adiutorii (I. S. p. 27 n. 4). 

3 A pluribus Patribus postulatum est, ut ex praecedente schemate integro 
(I. S. p. 28 n. 5) quaedam pauca restituerentur de Seminariis minoribus et Insti¬ 
tutis analogis. Secundum eorumdem et multorum aliorum Patrum sententiam in¬ 
culcatur studia in huiusmodi Institutis ita debere ordinari, ut ii qui se non vocatos 
esse cognoverint sine difficultate ad aliam vitae rationem transire possint. 

Cf. Pius XII, Adhortatio Apostolica Menti Nostrae, 23 sept. 1950: A.A.S., 
42 (1950), p. 685. 

Etsi reliquae Propositiones Seminaria Maiora respiciunt, tamen, congrua con¬ 
gruis referendo, Seminariis quoque Minoribus plura accommodanda erunt eorum 
quae in sequentibus statuuntur; id ut innuatur, in initio Propositionis quartae 
dicitur: « In Seminariis praesertim Maioribus... ». Secundum votum expressum 
a duabus Conferendis Episcopalibus, in fine Propositionis commendatur peculiaris 
cura habenda circa eos qui maiore aetate vocationem sequuntur. 

4 A Commissione recepta est sententia plurium Conferendarum Episcopalium 
quae propositionem de Seminarii fine agentem anteponendam esse censuerunt pro¬ 
positionibus circa Moderatores, alumnos, varias Seminariorum species. Item placuit 
propositio ut iste finis clarius enuntietur, ministeriis specifice sacerdotalibus in 
communitate populi Dei breviter delineatis. 

5 Contra hanc propositionem obiectiones non motae sunt; unus tantum Pater 
vel fortiorem monitionem praetulisset, cum maiora in Seminariis deploranda damna 

[21] proveniant ex Moderatorum inepta selectione et neglecta praeparatione. Additum 
est « solida doctrina » inter ea quae requiruntur in Seminariorum moderatoribus. 

De momento totius monitionis cf. I. S. p. 39 et imprimis Pius XI, Litt. Encycl. 
Ad Catholici Sacerdotii, 20 dec. 1935: A.A.S., 27 (1936), p. 37. 

6 Ut Patrum animadversionibus satisfieret, quaedam sunt addita (« ac libera 
voluntate »), quaedam magis explicite proposita (« de idoneitate morali et intel¬ 
lectuali »); memoratur etiam capacitas « oficia pastoralia exercendi » ut indicetur 
in futuro pastore non sufficere qualitates passivas, sed requiri etiam eas activas, 
capacitatem ducendi alios (« leadership »),. opera ultra incipiendi (« spirito di ini- 

[22] ziativa »), alios alloquendi, audiendi, comprehendendi (« Kontaktfahigkeit »). De¬ 
nique modo magis positivo indicatur quomodo agendum sit cum eis qui cogno¬ 
scuntur non idonei. 

7 Prima paragraphus huius Propositionis remansit, quia fere ab omnibus plausu 
accepta est. Additum est autem alterum monitum, a pluribus expostulatum, circa 
Seminaria in quibus multi alumni versantur. Cavendum est ne isti veluti militum 
more educati et conformationis vere personalis expertes « psychologiae massae » 
aliquatenus succumbant. Commissioni igitur videbatur opportunum ut Concilium 
etiam de hoc periculo vitando moneret; noluit autem Commissio determinata in 
re subsidia (sicut « team », « equipe ») explicite commendare quia Episcoporum 
est ea disponere quae pro locorum adiunctis efficaciora probantur. 

8 Plures Patres petiverunt, ut primatu institutionis spiritualis fortiter enun¬ 
tiato, etiam caveretur ne eadem ad sola exercitia pia et affectum religiosum exco¬ 
lendum reduceretur; potius alumni ita conformandos esse ut secundum Euangelium 
vivere assuescant. 

9 Fortius quam in textu priore urgetur alumnos ad oboedientiam et sui abne¬ 
gandi spiritum conformandos esse. Ultima sententia prioris propositionis octavae 
coniuncta est cum propositione undecima textus emendati. 

10 Cum caelibatus momentum hodie apud opinionem publicam quae dicitur 
et etiam apud quosdam catholicos perperam intelligatur, a pluribus postulatum 
est ut ea in textum restituerentur quae in priore schemate integro de formatione 
ad castitatem sacerdotalem asserta erant (cf. I. S. p. 32). 

11 Commissio qualitatibus humanis in Seminario excolendis libenter addidit 
« modestia cum cantate coniuncta », sicut, a pluribus Patribus exoptatum est. 

12 Introductio alicuius impensioris tirocinii spiritualis a fere omnibus pro¬ 
bata est. Quidam vero Patres optaverunt ut de hoc tirocinio, sicut de studiorum 
interruptione atque de tirocinio pastorali (in textum emendatum noviter intro¬ 
ducto) normae magis particulares statuerentur, v. g. de eorum duratione, repeti¬ 
tione, de habitudine ad diaconatum et ad ordinationem sacerdotalem etc. Com¬ 
missioni autem visum est opportunum, ut Concilium huiusmodi incepta commen¬ 
dans Episcopis committeret, ut ipsi pro locorum et gentium adiunctis normas 
ferrent magis particulares, consideratis etiam experimentis alibi bono cum exitu 
factis (cf. I. S. pp. 23, 40). 

13 Altera pars huius propositionis leviter mutata est: nam, sicut duo coetus 
Episcoporum animadverterunt, tantummodo pro alumnis ritus latini valet ratio 
ex libris liturgicis desumpta. 

14 Quae in hac Propositione praescribuntur, omnibus placuerunt. Sed opta¬ 
tum est ut explicitius commendaretur aptior studiorum philosophicorum et theo- 

logicorum coordinatio; item ut finis cursus introductorii, qui apte cum impensiore [22] 
tirocinio spirituali componendus est, pressius indicaretur. 

15 Haec Propositio mutata non est. Quidam voluerunt, ut in eadem assere¬ 
retur, philosophicas disciplinas in Seminario tradendas semper ad studia theolo¬ 
gica ordinari debere; sed huiusmodi legitimo desiderio iam provisum est in prae¬ 
cedente propositione 14. 

16 Notatum est a pluribus dispositiones de institutione theologica, propter 
brevitatem factas esse minus claras. Commissio propterea restituit textum con¬ 
gruentem ex schemate priore integro (I. S. pp. 34-35) qui a multis magno cum 
favore receptus erat. Sicut plures Patres iure postulaverunt, additum est monitum 
ut, una cum Theologia Dogmatica, ceterae quoque theologicae disciplinae ex 
vividiore cum Revelatione divina contactu instaurentur, Secundum plurium Epi¬ 
scoporum coetuum votum, reassumpta sunt etiam quae in priore schemate integro 

de cognoscendis communitatibus acatholicis et religionibus non-christianis habe- [23] 
bantur (cf. I. S. pp. 34-35). 

17 Plures Episcoporum coetus et etiam singuli Patres animadverterunt, saltem 
brevissime mentionem fieri debere de recognoscendis methodis didacticis. Quare 
addita est haec propositio nova, ex numeris 19 et 25 prioris schematis integri con¬ 
tracta (cf. E S. pp. 33, 36). 

18 Commendatio de iuvenibus altioribus in studiis excolendis redacta est eo 
modo ut variis condicionibus melius satisfacere posset. 

19 Plures Patres petiverunt, ut adderetur « in operibus caritatis ». 

20 Circa hanc propositionem nihil notandum est. 

21 Additum est « et propria responsabilitate agere valeant », atque monitum 
de evitando activismo naturalistico. 

22 De momento huius propositionis et de ratione cur in contextu institutionis 
sacerdotalis conservanda sit, cf. I. S. pp. 40-41. 

Moderator : Gratias agimus relatori et membris commissionis. Nunc 
loquatur secretarius generalis. 

Secretarius generalis : Lego nomina eorum qui verbo uti petierunt 
circa schema de institutione sacerdotali : Em.mi ac rev.mi DD. cardd. 
Xoseph M. Bueno y Monreal, arch. Hispalensis in Hispania; Albertus 
Meyer, arch. Chicagiensis in Stat. Foed. Amer. Sept. Deinde, nomine 
plurium, exc.mi DD. Iosepb Drzazga, ep. tit. Siniandenus in Polonia; 
Ioannes Colombo, arch. Mediolanensis in Italia; Paulus Sani, ep. Den- 
pasarensis in Indonesia; Benedictus Zorzi, ep. Caxiensis in Brasilia; 
Antonius Pawlowski, ep. Vladislaviensis in Polonia; Arcturus Rivera, 
ep. aux. S. Salvatoris in EI Salvador; Andreas Charue, ep. Namurcensis 
in Belgio. 



552 


ACTA CONC. VATICANI II - PERIODUS III 


9 

Em. mus P. D. IOSEPH M. card. BUENO Y MONREAL 
Archiepiscopus Hispalensis 

Venerabiles Patres, 

Schema de institutione sacerdotali non pauca quidem laude digna 
exhibet. Generaliora principia de hac materia concinne et nervose expo¬ 
nit. « Perfici tamen potest et debet », ut audivimus a clarissimo relatore. 
Liceat mihi lapillum afferre ex iis quae experientia viginti annorum me 
docuit circa propositiones 2 et 3 « De vocationibus sacerdotalibus instan¬ 
tius fovendis ». 

Si « optata totius Ecclesiae renovatio a sacerdotum ministerio ma¬ 
gna ex parte pendet » (ait Prooemium), unde gravissimum momentum 
institutionis sacerdotalis, per prius momentum gravissimum attendendum 
est operis fovendarum vocationum, quum prius sit « esse » quam « in¬ 
stitui », nec institutioni sacerdotali locus erit si candidati desint; quod 
quidem hodie non raro evenit, ita ut problema seu « crisis », quam 
aiunt, vocationum gravem praeoccupationem inducat, atque adeo ut 
alicubi seminaria quaedam clausa fuerint ob defectum candidatorum... 1 

Tria ad rem consideranda occurrunt: 1) vera doctrina, sub aspectu 
pastorali, exponenda de vocatione sacerdotali; 2) media seu subsidia 
ad vocationes fovendas; 3) de natura et scopo Seminarii Minoris. 

1. Necessitas clare ... 2 describendi sacerdotalem vocationem eo vel 
magis urget quod in dies verbum « vocatio » passim promiscue usur¬ 
patur diversis omnino significationibus; puta in ordine naturali dicitur de 
vocatione ad artes, ad militiam, etc.; in ordine supernaturali loquimur de 
« integra hominis vocatione » ad Deum (schema de Ecclesia in mundo), 
de « universali vocatione ad sanctitatem » (schema de Ecclesia, cap. IV), 
de « laicorum vocatione apostolica » etcd\ quae omnia diversa procul 
sunt ab illa specifica et libera vocatione aliquorum ad sacerdotium hie- 
rarchicum. Dum enim certo constat omnes vocari ad Deum, et ad sancti¬ 
tatem, omnes laicos vocari ad apostolatum, nullatenus de via ordinaria 
constat aut saltem certo innotescit Deum aliquem elegisse et vocare 
determinatum iuvenem ad sacerdotium. 

Schema descriptionem vocationis theologice correctam exhibet, nem¬ 
pe: Dei Providentia quosdam eligit eisque congruas tribuit dotes; 
Ecclesia vero, si recta intentione et plena libertate ducantur eos vocat. 
Ast omnino videntur expungenda verba illa « vocationis signis agnitis », 
quae omnino vaga et incerta sunt et ansam praebent plurimis cavillatio- 

nibus adhuc et damnosis sequelis. Sunt enim iuvenes, bene dispositi, qui 
de sacerdotio optando neque cogitare audent, quia non se sensibiliter 
sentiunt vocari a Deo, aut inclinationem seu propensionem ... 4 non expe¬ 
riuntur; sunt e contra moderatores spirituum qui nimis leviter decernunt 
aliquem iuvenem vocari a Deo, eumque usque minantur amissionem gra¬ 
tiarum ad salvationem aeternam si illa « signa vocationis » ab eis inventa 
non obsequantur; quod maximas anxietates non raro parit. 

Electio quae in aeterno Dei decreto est, signis certis, de via ordi¬ 
naria, nullatenus nobis innotescit. Melius esset simpliciter dicere quod 
vocatio est gratia Dei qua quis, debitis qualitatibus praeditus, recta 
intentione et plena libertate se offert ad sacerdotium si ab Ecclesia vo¬ 
cetur. Excludatur quaelibet cavillatio an quis vocatus sit a Deo vel non. 
Immo iuvenibus potius significandum est Christum Dominum omnes 
suaviter invitare qui recto animo libere decernant sese Ecclesiae offerre 
ad tantum munus si digni inveniantur; quae oblatio, ut patet, est ef¬ 
fectus divinae gratiae. 

2. Schema nimis insufficiens videtur quoad media seu subsidia ad 
vocationes fovendas. Tantummodo memorat precationes, poenitentiae 
opera et ambitum familiae christianae; quae quidem magni momenti 
sunt, ast insufficientia, quia silent de arduo labore humano adhibendo 
ad illas « vocationes » quaerendas et promovendas. 

Reapse experientia docet quod si adhibeatur specifica et veluti tech- 
nica pastoralis opera erga iuvenes, vocationes abundanter exsurgunt 
veluti flores in agro bene exculto. 

Non debemus exspectare ut vocatio Dei sensibiliter et veluti gene¬ 
ratione spontanea in corde iuvenum germinet; nec sufficit exspectare ut 
inclinatio ad sacerdotium sponte oriatur in sinu familiae christianae, aut 
animi adulescentium trahantur exemplo aut apostolico zelo parochi alio¬ 
rumque sacerdotum. Sunt et alia pastoralia subsidia quibus iuvenes 
suam vocationem adinvenire valent. 

Talis est motus pastoralis vocationalis, qui in aliquibus Hispaniae 
dioecesibus magno cum fructu exercetur ... 5 . Intendit valorem seu bonum 
propriae vitae iuvenibus suggerere, ut Dei donum quod excolendum 
est; vocationem Dei ad Christum sequendum iuxta diversas vias quae eis 
in hoc mundo honeste offeruntur ... 6 ; expositionem etiam muneris et 
dignitatis sacerdotalis, tamquam ideale ipsis 7 possibile; invitationem 
quam Christus peramanter ad eos dirigit ad participandum sui sacerdotii; 
considerationem responsionis quam quisque paratus est Christo red¬ 
dere, ratione habita qualitatum, etiam technica investigatione, indolis, 
problematis sexualis, vigoris psychologici, stabilitatis voluntatis, etc. Mi¬ 
rum reapse est quot iuvenes qui studia civilia peragunt, nec unquam 

forsan de sacerdotio cogitaverant, enthusiasmo ducuntur quando primo 
hoc panorama sacerdotale inveniunt et Christo offeruntur generoso ar¬ 
dore suae iuventutis. 

Valde aestimamus quod bonum esset si schema nostrum aliquas 
saltem suggestiones referret circa subsidia adhibenda, iuxta hodiernam 
mentem, ad vocationes hoc specifico modo promovendas. 

3. Evidens est quod pueri, adhuc et adolescentes, ignorant prorsus 
an vocationem habeant vel non; quid vero sit illud « germen vocationis » 
de quo schema, non satis calleo; ipsis deest sufficiens maturitas et hu¬ 
mana et christiana ut conscio modo sacerdotium appetere queant. 

Ubi sint Seminaria Minora, opus erit alumnorum maturitatem pro¬ 
movere, ad sensum responsabilitatis et propriam personalitatem effor- 
mandam eos ducere, vocationem ad sanctitatem et ad apostolatum, 
amorem Christi et Ecclesiae sentiendum ratione consecrationis baptisma- 
lis. Ast non expedit, ni fallor, eos expresse ad sacerdotium inclinare; 
carent enim capacitate libertatis ut ipsi proprio et personali marte elec¬ 
tionem facere possint; secus non raro in animicos complexus incidunt 
qui veram moralem coactionem pariunt; aut veluti ex inertia progre¬ 
diuntur ignari problematum vitae et mundi, aut non audent a via in¬ 
coepta declinare, timentes mirationem aliorum, aut offensionem paren¬ 
tum, aut propriam vitam incassum cedere. 

Adhuc dicerem quod adolescentes qui familiarem ambitum vere 
christianum et honestum habent, et studia litterarum humanarum per¬ 
agere possunt in lycaeis, sive civilibus sive religiosis, seminarium magis 
naturale et perfectum habent in suo ambitu familiari quam in quolibet 
alio centro alieno a familia; cauto quidem quod sub moderamine spiri¬ 
tuali prudentis sacerdotis positi crisis et pericula aetatis propria supe¬ 
rare valeant. Quod certe si hoc ambitu familiari aut iis cautelis gaudere 
non possint, melius erit ut seminarium ingrediantur et sic illud vocatio¬ 
nis germen colant. 

Petimus ergo ut commissio rationem habeat horum defectuum in 
reficiendo schemate. Dixi. 


In textu scripto tradito: 1 Non quidem in Hispania. 2 definiendi aut 

saltem. 3 (schema de apostolatu laicorum). 4 veluti spontaneam. 

5 Opus pastorale vocationale inde a 18 annis Hispali exsistit. A piissimo et com¬ 
petenti sacerdote, in arte medica doctore, rev. Francisco Garcia Madueno, funda¬ 
tum fuit ad inveniendas et promovendas vocationes iuvenum, praesertim studen¬ 
tium qui 16 annos excesserunt. Huic labori pastorali addicti sunt quinque sacerdo¬ 
tes, qui vitam communem agunt in domo ad hoc disposita. Quotannis plures 
centenas iuvenum domum frequentant ut problema suae vocationis accurato exa¬ 
mine perpendant, et per plures menses suas dispositiones, qualitates, indolem, in- 

clinationes etc. sub ductu horum sacerdotum discutiunt. Qui tandem conscie et 
deliberate eligunt sese ofEerre ad sacerdotium, recipiuntur in speciali collegio maiori, 
ubi per unum aut plures annos vitam spiritualem colunt, in ministerio Ecclesiae et 
sacerdotii ministerialis Christi formantur, et linguam latinam et graecam plenius 
addiscunt. Dein iam ad seminarium maius transeunt et cursus philosophicos et 
theologicos agunt communiter cum aliis seminaristis. Fructus huius operis quod 

« Obviam Christo » audit, hi sunt: plus quam 100 sacerdotes sunt qui ita suam 

vocationem invenerunt, quotannis 50 et amplius iuvenes, aetatis 18 inter et 25 
annos, seminarium ingrediuntur; ita ut nunc in Seminario Hispalensi adsint 177 
alumni (50%) qui ab hoc opere procedunt. Aliae etiam dioeceses partem habent 
in hoc opere. Numerus vocationum quotidie in augmentum est. Interesse et 
aestimatio populi christiani erga seminarium et sacerdotium maius in dies est. 

Perseverantia fere totalis est; quod aliunde expensas minores reddit. Exstat prae¬ 

terea seminarium minus, in quo ingrediuntur 100 circiter adolescentes singulis 
annis, qui potius ex rurali ambitu procedunt. 

Qui motus, alicui coetui sacerdotum commissus qui ex integro ad tantum opus 
dedicantur in propria ad hoc adaequata domo, duplici via incedit: a) indirecta : 
labor aptationis opinionis publicae; divulgatio, omnibus instrumentis communica¬ 
tionis socialis adhibitis, argumentorum de sacerdotio ac de sacerdotali vocatione; 
cursus pastoralis vocationalis; precationes continuae sive privatae sive communi- 
tariae; Missae pro iuvenibus cum liturgica participatione et praedicatione ordinata 
ad examen vocationis. Directe vero: cursus specialis orientationis professionalis 
et vocationalis ad iuvenes; assiduus et quotidianus labor cum iuvenibus, sive sin- 
gillatim sive parvis coetibus collectis, circuli studiorum, conferentiae, conviventiae, 
dies sic dicti iuventutis (giornate giovanili), coetus amicitiae ad propriam forma¬ 
tionem excolendam, exercitia spiritualia, directio spiritualis etc. His vel similibus 
subsidiis pastoralis opera quaerit vocationes promovere, eas analysi submittere, 
easque conscio modo et firma voluntate disponere ut ii iuvenes sese tandem Eccle¬ 
siae offerant. 6 cum studio qualitatum,, indolis, et possibilitatum uniuscuius¬ 
que. 7 deest. 

Secretarius generalis : Communico exitum suffragationis peractae: 


Votum dederunt.2.042 

Dixerunt placet .1.155 

non placet . 882 

placet iuxta modum . 3 

Suffragia nulla. 2 


Ergo, cum habita sit maioritas absoluta requisita, transitus fit ad 
suffragationes faciendas super singulis punctis. 

Et suffragatio initium habebit sabbato proximo, hoc quidem ordine 
(vobis dabitur, Patres, folium typis impressum; pro nunc audite or¬ 
dinem): 

l a suffragatio fiet circa prooemium, nn. 1, 2 et 3 schematis; 

2 a suffragatio fiet de n. 4; 

3 a suffragatio fiet de nn. 5 et 6; 

4 a suffragatio fiet de nn. 7, 8, 9, 10; 

T suffragatio, de nn. 11, 12, 13; 

6 a suffragatio erit de n. 14; 

7 a suffragatio de nn. 15, 16, 17; 

8 a suffragatio de nn. 18 et 19; 

9 a et ultima suffragatio erit de n. 20. 

Hae suffragationes, Patres, fient per placet, non placet et placet iuxta 
modum. Quapropter, si quis vult suffragium dare placet iuxta modum, 
iam nunc praeparet modos exhibendos una cum schedula. Gratias. 


10 

Em.mus P. D. ALBERTUS GREGORIUS card. MEYER 
Archiepiscopus Chicagiensis 

Venerabiles Patres, 

Hoc Schema de Institutione sacerdotali sine dubio multa utilia de 
efficaci formatione seminaristica continet. Placet praesertim principium 
generale in n. 1 enuntiatum, iuxta quod « in singulis nationibus vel riti¬ 
bus peculiaris “ sacerdotalis institutionis Ratio ” ineatur, ab episcopo¬ 
rum coetibus statuenda, certis temporibus recognoscenda atque ab Apo- 
stolica Sede approbanda, qua leges universales ad peculiaria locorum 
temporumque adiuncta accommodentur ». Hoc principio vera datur pos¬ 
sibilitas « ut sacerdotalis institutio semper respondeat pastoralibus ne¬ 
cessitatibus illarum regionum in quibus ministerium exercendum est ». 
Hoc principium igitur, ut mihi videtur, vere correspondet scopo pasto¬ 
rali huius Concilii. 

Attamen dubitari potest num sufficienter enucleantur principia quae 
omnibus regionibus omnibusque sacerdotibus certo communia sunt, nec- 
non quae legitime diversa esse possunt. 

Momentum huius schematis tale est ut vix exaggerari possit. Inde 
mihi videtur quod multa quae tam praeclare a multis Patribus de 
schemate super « Vita et ministerio sacerdotali » in aula dicta erant 
etiam huic schemati applicari possunt. Formatio enim seminaristica eo 
praecise tendit ut sit praeparatio vitae et ministerii sacerdotalis. Inde 
forsitan dubitari licet, sicut de illo schemate, num revera praesens no¬ 
strum schema his paucis propositionibus thema tam praecellens suffi¬ 
cienter tractaverit, ratione habita praesertim eorum quae a recentibus 
Pontificibus in litteris encyelicis prolata sunt. Quaestio etiam oriri potest 

num forsitan ex his duobus schematibus unum fieri deberet, vel saltem 
quod in confectione distinctorum schematum collaboratio quam ma¬ 
xima inter duas commissiones haberi non deberet. 

His praemissis, dicere vellem quod non sit mea intentio ut omnia 
puncta tangam, cum multa alia eaque optima in aliis interventionibus ab 
aliis Patribus aut iam dicta aut dictura sunt. Duas tantum generales ani¬ 
madversiones notare vellem quae, ut mihi videtur, subsunt multis pro¬ 
positionibus in schemate iam contentis, quaeque forsitan suggerent 
schema magis evolvendum et elaborandum esse. 

l a animadversio generalis. Qualitates essentiales sacerdotii optime 
compendiantur in celebri illa definitione Paulina: « Omnis pontifex ex 
hominibus assumptus constituitur in iis quae sunt ad Deum ut offerat 
dona et sacrificia » ...\ Hic textus duo praesertim asserit: primum, 
omnes sacerdotes natura sua esse homines; et secundum, opus eorum 
esse mediatores agere inter Deum et homines. Haec duo igitur funda¬ 
mentum constituunt omnis formationis seminaristicae. 

Schema optime dicit: « sacerdotalis institutio ob ipsam catholici 
unitatem, omnibus sacerdotibus cuiusvis ritus necessaria est ». Quaeri 
tamen licet: quid sit haec unitas catholici sacerdotii? Secundum tradi- 
tionalem doctrinam haec unitas consistit in mediatione quam sacerdos 
sacrificio Missae et vitae oratione operatur ... 2 . Unitas inde sacerdotii 
indicat etiam unitatem apostolatus cuiuscumque sacerdotis, sive sacer¬ 
dos sit regularis sive saecularis, sive in activo ministerio sive in vita 
contemplativa, sive in ministerio ordinario sive in ministerio extraordi¬ 
nario versatur. Omnis enim sacerdos etiam apostolus esse debet, nam 
ut dicit S. Ioannes Eudes, « sacerdos propter animas ». Fons huius 
apostolatus pro unoquoque sacerdote vita interior esse debet, promanans 
praesertim ex actu principali omnis sacerdotis, nempe ex Sacrificio Mis¬ 
sae, secundum dictum alicuius sacerdotis sancti: « Qualis Missa talis 
sacerdos et apostolus ». Finis igitur omnis formationis seminaristicae 
est apostolatus, quocumque modo hic apostolatus exercendus est. 

Sed ex hac identitate et unitate apostolatus non sequitur identifi- 
catio formationis seminaristicae omni ex parte. Et haec distinctio non 
clare elucet in nostro textu. Dicitur utique quod haec diversitas in sa¬ 
cerdotali vivendi ratione agnoscatur, dicendo « congrua congruis refe¬ 
rendo », sed non videtur rem his tribus vocabulis sufficienter absolvi 
posse. Normae enim in schemate statutae videntur imponere universae 
Ecclesiae id quod spectat solam formationem cleri in Ecclesia Latina 
et in activo ministerio sub ductu episcoporum occupati. Si schema hoc 
intendit, id clare statuere oporteat. Sin autem sermo est de institutione 
omnibus omnino sacerdotibus necessaria, schema aut restringendum est 

ad vere essentialia aut rationem habeat de principalibus ex variis modis 
exercendi sacerdotium. Hoc autem alterum, nempe ut schema rationem 
habeat de diversis formis apostolatus, mihi praeferendum esse videtur, 
ita ut habeamus schema undequaque elaboratum, sicuti in voto erat 
plurimorum Patrum pro schemate de vita et ministerio sacerdotali. 

2 a animadversio generalis. Schema in n. 11 optime indicat normas 
christianae educationis sancte servandas esse in formatione seminaristica. 
Attamen, ut mihi videtur, non sufficienter insistit quod sacerdos iam 
ut homo christianus obligatur ad eamdem perfectionem ad quam omnes 
ad populum Dei pertinentes vocati sunt. Sacerdotium, quamvis sacra¬ 
mento collatum, est imprimis gratia individuo gratis data in bonum 
Ecclesiae. Utrum quis digne an indigne hac gratia utatur pendet a coope¬ 
ratione eius humana, quam, gratia adiuvante, praestare debet. Nemo 
prudenter in se suscipere potest obligationes vitae sacerdotalis nisi 
praevie humanam capacitatem praebuerit has obligationes suscipiendi 
atque in eis adimplendis perseverandi. Paucis verbis, sacerdos in mini¬ 
sterio suo non erit vere efficax, nisi in se excoluerit veracitatem, sinceri¬ 
tatem, fortitudinem, iustitiam. Uno verbo, priusquam aliquis bonus 
sacerdos evadere potest, oportet eum esse bonum hominem et bonum 
christianum, secundum dictum illud Pii XII, felicis recordationis: « Ut 
quis sit sacerdos perfectus, debet prius esse aliquo modo perfectus 
homo ». 

Haec forsitan obvia esse videri possunt. Sed timendum est ne non 
omnibus candidatis ad sacerdotium sint obvia. Experientia teste, sunt 
alumni qui prospectant sacerdotium non tam ut gratiam gratis datam 
cum qua omni vi cooperanda est quam ut gratiam medicinalem vi cuius 
exigentiis vitae christianae se commodius satisfacturos esse sperant. Ideo 
omnino necessarium esse videtur ut normae formationis spiritualis non 
exclusive futurum sacerdotem spectent, ut simpliciter in fine n. 11 
dicitur... 

Moderator: Em.me Pater, faveas concludere! 

Orator: ... ubi dicitur: « tota seminarii ratio pietatis et silentii studio 
perfusa, ita ordinetur oportet ut iam quaedam initiatio sit futurae vitae 
a sacerdote ducendae » ... 3 

Conclusio. Haec, inter alia certo ab aliis Patribus dicenda, offeruntur 
ad schema nostrum magis elaborandum et magis expoliendum, ut habea¬ 
mus novum impulsum in spiritu renovationis Concilii Tridentini ad for- 

mandos illos qui vere magna ex parte in se continent spem illorum fruc¬ 
tuum quos omnes nos ex hoc Concilio exspectamus. Et dixi. 


In textu scripto tradito-. 1 ( Hebr . 5, 1). 2 ( Hebr. 5, 1). 3 Prin¬ 

cipium quidem optimum, sed omnino magis evolvendum, nam sufficienter non in¬ 
dicat quod alumni iam ad perfectionem christianam obligantur in virtute morali- 
tatis christianae. Ex principio n. 4 enuntiato modo tam generali, periculum haberi 
potest ne oriatur in alumnis idea futurae vitae sacerdotalis quae omnino diversa sit 
a vita christiana simpliciter. Sine dubio sacerdotium prospectatum determinare 
debet formationem seminaristicam non aliter ac futura professio medici determinat 
formationem eius. Sed aliquando in schemate efferatur necesse est ea quae ab 
alumnis in campo ethico exiguntur, eaque exigi quidem non tantum in praepara¬ 
tione ad sacerdotium, sed pertinere ad formationem veri nominis christiani. Hoc 
tantum modo evitatur ne alumni vane sperent indolem suam naturalem per ordina¬ 
tionem quasi magice transformatum iri et simul inculcatur necessitas enitendi 
omnibus viribus, gratia Dei adiuvante, in formanda illa personalitate quae naturale 
fundamentum constituit sanctitatis et efficaciae sacerdotalis, 


11 

Exc.mus P. D. IOSEPH DRZAZGA 
Episcopus tit. Siniandenus, aux. Gnesnensis 

Venerabiles Patres, 

Loquor nomine episcoporum Poloniae. In Epistola Apostolica Summi 
Dei Verbum, Sanctus Pater Paulus VI spem suam expressit, Concilium 
nostrum talem de alumnorum formatione constitutionem promulgatu¬ 
rum, « quae — ut ipse dicit — cum probata erit, opportuna Concilii 
Tridentini decreta, aliaque subsequentia Apostolicae Sedis praescripta 
perficiet et sine ulla dubitatione id dabit, ut valde procedat opus ad 
sacerdotii tirones conquirendos spectans... » ..} 

1. Absque dubio textus emandatus schematis de institutione sacer¬ 
dotali, comparatione facta cum praecedente eius redactione, notabilem 
progressum ostendit, maxime quia hanc centralem ideam manifestat, 
quod « In seminariis, praesertim maioribus, integra clericorum formatio 
exemplum prosequatur oportet ipsum Dominum Nostrum Iesum Chri¬ 
stum, Magistrum, Sacerdotem, Pastorem » ... 2 . Utrum tamen schema 
hoc, etsi in quibusdam emendatum sit, exspectationem Epistolae Apo¬ 
stolicae, supra allatae, vere adimpleat, dubitare licet. Praescripta enim 
Romanorum Pontificum non perficere, sed potius ab earum perfecta 
elucidatione recedere videtur. 

Schema enim nostrum continet principia nimis universalia quae 

propter suam indeterminationem pro formatione sacerdotum huius tem¬ 
poris insufficientia videntur. Iam Doctor Angelicus animadvertit quod 
« sermones morales universales sunt minus utiles, eo quod actiones in 
particularibus sunt » ... 3 Seminariorum moderatores ac professores a 
Concilio exspectant indicationes huic tempori magis adaptatas, ut pateat, 
quomodo educare oporteat eos qui seminarium ingrediuntur spiritu 
materialismi, saltem practici, et nimio cultu progressus technici imbuti. 

Nec valet ratio, quod « sacerdotalis institutio a competenti auctori¬ 
tate territoriali locorum et gentium adiunctis melius possit aptari ». Illae 
enim auctoritates a Concilio id praecise exspectant, ut tales ab eo normae 
proponantur, quibus « tirones ad sacerdotalium virtutum exercitationem 
informentur » in toto quidem orbe terrarum. Nunc enim ubique terrarum 
fundamentales difficultates in formatione alumnorum similes sunt. Auc¬ 
toritates territoriales non possunt nisi quasdam particulares determina¬ 
tiones statuere, quibus scii, principalia lineamenta a Concilio statuta, ad 
concretam vitam applicentur, prout conditiones regionis postulant. 

2. Omnes quaestiones, quae in schemate tanguntur, profundiore et 
latiore elaboratione indigent. 

Sic e. g. praeter ea, quae recte dicta sunt in schemate, magis expresse 
in lucem ponere oportet, quod non solis, etiam optimis, educationis 
principiis alumni formantur, sed personalitate, cogitandi agendique 
ratione moderatorum et professorum, quorum errores atque defectus 
nullo modo supplentur. Professores non solum se viros doctos aestiment, 
sed magis adhuc paedagogos futuri cleri una cum moderatoribus pro eius 
formatione responsabiles. 

Opportuna quoque videtur fusior explicatio naturae necnon signo¬ 
rum vocationis sacerdotalis, propter multitudinem opinionum hucusque 
in hac re vigentium. Doctrina de vocatione divina debet esse fundamen¬ 
tum formationis futuri sacerdotis. Magis enucleare oportet opera voca¬ 
tionum fovendarum et simul magis in memoriam sacerdotum revocare, 
quod ipsi coram Deo et Ecclesia responsabiles sunt, utrum scii, vocatio¬ 
nes sacerdotales excitare et educare curaverint. 

Quaestio de seminariis minoribus, utpote maximi momenti pro for¬ 
matione clericorum, non sufficienter exponitur sub uno numero, sed 
indiget speciali capite. 

In quaestione de formatione ascetica necesse est indicare, institu¬ 
tionem sacerdotalem super solidum fundamentum virtutum naturalium 
et verae humanae culturae fundatam esse. Homines enim huius temporis 
multo facilius rectam et securam viam ad Christum invenient, si in per¬ 
sona sacerdotis imaginem bonitatis et humanitatis Salvatoris nostri 
videbunt. 

Hic etiam sublineare opus est, quod in formatione alumnorum pars 
omnino integralis et essentialis est vera devotio erga B.mam Mariam 
Virginem ad mentem cap. VIII constitutionis de Ecclesia. 

Oportet etiam ut schema nostrum altiorem gradum institutionis tum 
scientificae tum moralis in seminariis et in institutis studiorum religio¬ 
sorum, postulet. Unde in initio institutionis philosophicae necessarium 
videtur, saltem in pluribus regionibus, instaurare « Tirocinium » in 
forma cursus praeparatorii, maxime propter defectum spiritualis et in¬ 
tellectualis dispositionis adspirantium ad statum clericalem et propter 
eorum fidei et morum ignorantiam. 

Maiore attentione in schemate digna videtur educatio liturgica in 
seminariis, quam quidem doctrinalem, spiritualem et practicam Encydi¬ 
cae Litterae Papae Pii XII Mediator Dei et constitutio de sacra Liturgia 
postulant... 4 

Conclusio. Schema nostrum 5 non plene correspondet exigentiis, quae 
a decreto conciliari de institutidne sacerdotali exspectantur. Propterea 
videtur ut iterum ad commissionem remittatur, ut perficiatur et ita 
digna sit Sacrosancti Concilii Oecumenici. 

Sicut enim Tridentina Synodus immortalem sibi comparavit gloriam 
decreto suo de Seminariis condendis, ita omnino expedit, ut praesens 
II Vaticanum Concilium hoc opus in Ecclesia praestantissimum feliciter 
ac funditus perficiat. Dixi. Gratias. 


In textu scripto tradito-. 1 (pag. 27). 2 (n. 4, pag. 13, linn. 2-6). 

3 (II-II, proh). 4 Quos enim alios promotores renovationis liturgicae requi¬ 

rere oporteat nisi sacerdotes, imprimis iuvenes? Ideoque eadem constitutio statuit 
«ut clerici, in seminariis... formationem vitae spiritualis liturgicam acquirant cum 
apta manuductione qua sacros ritus intelligere et toto animo participare queant » 
(n. 17). Liturgia ergo magistra vitae censeri debet, sacrorum alumnos in arctissimo 
nexu et communione cum Christo Sacerdote educatura totamque formationem se- 
minaristicam vivificatura. Totum schema constitutionis in auctoritate Sacrae Scrip¬ 
turae fundari oportet. Haec enim constitutio, tanti momenti pro Ecclesia, non 
solum est actus iuridicus, sed integra pars expositionis doctrinae Ecclesiae. Ani¬ 
madversiones magis particulares in scriptis secretariatui tradam. 5 praesens. 

Animadversiones particulares : 

1. In structura et compositione schema in nonnullis propositionibus defec¬ 
tu organicae unitatis laborat, quasi constructus esset ex variis propositionibus di¬ 
versorum auctorum et in diversis temporibus allatis, et non raro logico ordine 
carentibus. E. g. in prop. 2 pag. 12 primo est sermo de opere vocationum, postea 
generalis notio vocationis ponitur, et tunc de novo ad opus vocationis rever¬ 
titur. 

2. In schemate indicare oportet, quod praeter familiam christianam, etiam 
paroecia optimus est ager in quo sacerdotalis vocationis germen accrescit. 

3. In propositione de seminariorum ordinatione opportunum erit sublineare 
ut moderatores et sacrorum alumni invicem sinceram confidentiam et amicitiam 
foveant, sine quibus optata personarum formatio impossibilis est. 

4. In formatione sacrorum alumnorum ad apostolatum, praeter doctrinam 
pastoralem, quae traditur, praeter habitus operativos pastorales, qui exercentur, 
etiam Ecclesiae eiusque missionis amor, vocationis apostolicae zelus, pro Regni 
Dei in terra dilatatione animarumque immortalium salute responsabilitas attenda¬ 
tur, ut futuri pastores dynamicam, victricem, missionariam et oecumenicam agendi 
rationem addiscant. 

5. Oportet perficere propositionem de institutione post seminarium perficien¬ 
da, sublineando quidem: a) necessitatem et commoditatem vitae communis neo- 
sacerdotum sub directione vere virtuosi et periti parochi; b) opportunitatem insti¬ 
tutionis directoris spiritualis pro sacerdotibus; c) praxim exercitiorum spiritua¬ 
lium singulis annis habendis. 


12 

Exc.mus P. D. IOANNES COLOMBO 
Archiepiscopus Mediolanensis 

Em.mi et exc.mi Patres, 

Anno elapso, decurrente IV centenario Decreti Tridentinae Synodi 
de Seminariis, multa dicta et scripta sunt in laudem huius Instituti, et 
quidem iure meritoque. 

Attamen fere ubique terrarum urgens quoque necessitas manifesta¬ 
tur non pauca mutandi vel melius adaptandi necessitatibus progredien¬ 
tis aetatis: plures enim lacunae vel etiam defectus in seminaristica insti¬ 
tutione sine dubio notantur. 

Duo defectus potissimum sunt memorandi quippe qui maximi mo¬ 
menti videantur et latiori deploratione denuntientur: carentia unitatis 
organicae et carentia formationis humanae. 

Primus defectus in hodierna formatione seminaristica est carentia 
unitatis organicae : spiritualis scii, formatio, et intellectualis, pastoralis, 
disciplinaris, mutuo ignorantur, ita ut unaquaeque per viam suam pro¬ 
cedat sine communi convergentia, sine ulla idea unitaria et dynamica. 

Secundus defectus in hodierna institutione seminaristica est ca¬ 
rentia formationis humanae et in eo revelatur quod alumni non perve¬ 
niant ad sufficientem maturitatem humanam, imprimis ii qui ab aetate 
puerili in seminariis educantur. Hodierna enim institutio sacerdotalis 
a pluribus accusatur quod sit nimis passiva, nimis prophylactica seu 
fere unice intenta ad mundi contagia praecavenda, nimis avulsa a socie¬ 
tate... 1 

Interdum licet suspicari quod deficiat plena et intima libertas in de¬ 
cernendo de propria vocatione. 

Quibus omnibus in mentem revocatis, venerabiles Patres, exsurgit 
quaestio utrum supradictis defectibus remedium praebeant necne, prae¬ 
sentes Propositiones de institutione sacerdotali. 

Meo iudicio necessitatibus illis respondent et quidem efficaciter et 
laudabiliter, etiamsi redactio concisa in forma propositionum argumen¬ 
tum quodammodo coarctet. 

1. Contra periculum formationis disgregatae, unitate organica et dy- 
namica destitutae, hoc schema praebet ut centrum convergendae et to¬ 
tum opus formationis spiritualis, intellectualis et pastoralis ad unitatem 
perducens, ipsum Dominum Iesum Christum. In ipsum, Magistrum, 
Sacerdotem et Pastorem, converti debent incessanter alumnorum oculi. 

Nam amor erga Christum, ... 2 non solum educationem asceticam et 
pastoralem in unitatem redigit, sed intellectualem quoque formationem 
in unum componit. Optime enim praescribitur (in propositione 14) ut 
singulae disciplinae philosophicae et theologicae concordi ratione con¬ 
spirent in Mysterium Christi; et inculcatur ut ab ipso ecclesiasticorum 
studiorum initio — quod est novum et felicissimum consilium — Myste¬ 
rium Christi refulgeat mentibus alumnorum in visione synthetica quae 
sua clara simplicitate animos allidat et inflammet ad vocationem amplec¬ 
tendam corde magno, laeto et volenti. 

Immo, meo iudicio, studia quoque praevia, si humanistica et scien- 
tifica institutio traditur in seminariis vel in nostris scholis, evolvenda 
sunt in lumine mysterii Christi, qui est cordium rex et humanae historiae 
centrum, per quem omnia facta sunt. Quod schema non dicit, sed necesse 
est ut suggerat. 

Numquam est obliviscendum in formatione seminaristica nullum dari 
validum progressum, nisi coniungatur cum progressu in amore personali, 
sincero, virili, indiviso erga Christum: quem si quis assecutus fuerit, re¬ 
liqua omnia adiicientur illi. 

2. Ad secundum defectum quod attinet, maturitatis scii, humanae 
et psychologicae, hoc schema remedium aflert praeceptis variis et consi¬ 
liis valde opportunis, quibus institutum seminariorum vere iuvenescit 
et renovatur. Quorum pauca tantum refero. 

Sapienter hoc schema praescribit ut alumni eo genere vivendi ducan¬ 
tur quod normis sanae psychologiae plene respondeat... 3 

Providet ut formatio sit personalis, praecavendo ne alumni tracten¬ 
tur ut massa iners et anonyma... 4 

Facultatem episcopis facit — quod quidem novum et providum 
est — curriculum studiorum interrumpendi sive pro impensiore tiro- 

cinio spirituali sive pro vocatione probanda, anticipato quodam tiroci¬ 
nio pastorali... 5 

Haec postrema connectuntur cum quaestione summi momenti de li¬ 
bertate electionis status clericalis, quam mihi liceat parum evolvere. Se¬ 
minarii alumnus, quovis momento curriculi, ante irrevocabilem spon¬ 
sionem suam / oportet ut sentiat se esse plene et vere 7 liberum sive 
prosequendi sive derelinquendi viam ad sacerdotium. Quae libertas ne 
coarctetur timore servili punitionum divinarum, neque affectibus fami¬ 
liae vinculetur, neque difficultate retineatur se denuo inserendi in vitam 
saecularem coram hominibus honoratam. 

Quicumque igitur seminarium relinquit, ne existimetur ingratus et 
transfuga, sed paterne prosequatur ut locum suum honestum in vita 
saeculari inveniat, quod facilius eveniet, si studia sic ordinentur in semi¬ 
nariis « ut ea sine incommodo alibi prosequi possint »... 8 

Libertas electionis res est adeo delicata et momentosa ut a nobis 
episcopis omnibus modis et viribus defendi et protegi debeat. Fortasse 
bonum erit si textus definitivus hanc libertatem clarius extollat, innixus 
authentico spiritu evangelico. 

Ad conclusiones venio? Schema ergo valde placet ... 10 . Et quia optime 
in his propositionibus affirmatur renovationem seminariorum magis ab 
idoneis hominibus dependere quam a bonis praeceptis, nulla interpona¬ 
tur mora neque sacrificiis parcatur ut illi homines parentur qui sint 
vere periti et spiritu huius Concilii animati. Quapropter nihil carius se¬ 
minario esse debet episcopo qui homines idoneos personaliter detegere 
et eligere valebit et ad suam imaginem efformare. 

Sed simul cum magistris et moderatoribus, necesse est parare novos 
libros, textus scii, ad scholam inservientes, qui alumnos veluti manu- 
ducant in lumine principiorum quae in schemate... 11 innuuntur circa stu¬ 
dia ecclesiastica recognoscenda. Officium erit commissionis post-conci- 
liaris invitare et incitare doctos homines et bene cordatos ut in ambitu 
internationali quam citius talia necessaria subsidia producant. 

Sine hominibus et libris idoneis, periculum adest ut sapientissimae 
huius sanctae Synodi... 

Moderator', Exc.me Pater, tempus est! 

Orator-. ... praescriptiones litterae mortuae maneant... 12 Dixi. Gratias. 


In textu scripto tradito-. 1 in quam mittentur et cui evangelizare futuri pasto¬ 
res debebunt. 2 secundum schema nostrum. 3 « congrua rerum humana¬ 
rum experientia et consuetudine cum propria familia non praetermissis » (ut legi- 

tur in propositione 3). 4 (in propositione 7). 5 (in propositione 12). 

6 deest. 7 deest. 8 (ut monet propositio 3). 9 Conclusio. 

10 propterea quod supradictis desideratis et exspectationibus in tota Ecclesia ex¬ 
surgentibus apprime respondeat. 11 (nn. 14, 15, 16). 12 Postremum, 

fortasse in schema magis explicitum et pleniorem sermonem merebatur illa quae 
dicitur spiritualitas propria cleri dioecesani secundum quam sacrorum alumni in¬ 
stituendi sunt et cuius elementa constitutiva a doctrina de episcopatu, quam pro¬ 
fundius haec sancta Synodus protulit, oriuntur. Quod humillime commissioni 
propono. 

Moderator. Congregatio proxima erit sabbato, hora nona. 

Em.mus P. D. Eugenius card. Tis serant: Reponatur Sacrosanc¬ 
tum Evangelium. 




ANIMADVERSIONES SCRIPTO EXHIBITAE 

Quoad schema propositionum 

DE ACCOMMODATA RENOVATIONE VITAE RELIGIOSAE 




ANIMADVERSIONES SCRIPTO EXHIBITAE 
Quoad schema propositionum 

DE ACCOMMODATA RENOVATIONE VITAE RELIGIOSAE * 

1 

Em.mus P. D. BENIAMIN card. DE ARRIBA Y CASTRO 
Archiepiscopus Tarraconensis 

Bona multa fecerunt et faciunt in Ecclesia; quis dubitat? unde gratias 
agamus. Sed autonomia, quasi totalis, certo non favet caritati nec unitati 
laboris apostolici. In meis humillimis animadversionibus, initio Concilii mis¬ 
sis, hoc scripsi quod nunc repeto: « unum ovile et unus Pastor; etiam in 
dioecesi ». 

Puto utillimum fore si in nova redactione C.I.C. statueretur ut Visi¬ 
tatio Canonica Ordinarii loci ad omnes Communitates et Instituta Religiosa 
cuiusvis generis extenderetur, audiens singulos, non ut Visitator aliquid novi 
disponat per seipsum, sed, ut quod opportunum iudicaverit Superioribus, 
vel etiam S. Sedi, exponat. 


2 

Em.mus P. D. MORMANNUS THOMAS card. GILROY 
Archiepiscopus Sydneyensis 

In par. 2 propositionis 19 schematis de Religiosis dicitur: « Institutis 
autem fas est sui notitiam, ad vocationes fovendas, divulgare atque candidatos 
quaerere, dummodo hoc fiat cum debita prudentia et servatis normis a 
S. Sede traditis ». 

Attamen, ad servandam unitatem et concordiam in dioecesi necesse est 
ut opus ad vocationes religiosas fovendas promoveatur non tantum « cum 
debita prudentia et servatis normis a S. Sede traditis » sed etiam iuxta normas 
ab Ordinario loci datas. Quapropter proponimus ut in pag. 8, lin. 27, inter 
verba « Sancta Sede » et verbum « traditis » inserantur verba « et Ordi¬ 
nario loci », ita ut textus legatur: «... servatis normis a S. Sede et Ordinario 
loci traditis ». 


* Huiusmodi textus lecti non fuerunt vel quia Patres, scripto exhibito, 
loqui non petierunt, vel iuri loquendi renuntiaverunt, vel disceptatio interrupta est. 

[Subscripserunt etiam ] P. Lyons, ep. Sale; J. Gleeson, arch. tit. Aurusu- 
liana; E. Klein, ep. tit. Echino; L. Goody, ep. Bunbury; B. Gallagher, ep. Port 
Pirie; B. Stewart, ep. Sandhurst; F. Henschke, ep. Wagga Wagga; J. 0’Collins, 
ep. Ballarat; H. Ryan, ep. Townsville; M. Beovich, arch. Adelaide; A. McCabe, 
ep. Wollongong; P. 0’Donnell, arch. tit. Pelusio; Th. Cahill, ep. Cairns; H. Ryan, 
ep. Townsville; W. Brennan, ep. Toowoomba; A. Thomas, ep. Bathurst; F. Rusch, 
ep. Rockhampton; M. McKeon, ep. tit. Antipirgo; L. Arkfeld, vic. ap. Wewak; 
A. Noser, vic. ap. Alexishafen; E. 0’Brien, arch. Canberra and Goulburn; P. Far- 
relly, ep. Lismore. 


3 

Em.mus P. D. RADULFUS card. SILVA HENRIQUEZ 
Archiepiscopus S. lacobi in Chile 

Animadversiones generales. 

Momentum schematis. Indispensabile est in hoc Concilio agere de reno¬ 
vatione in vita religiosorum et religiosarum. « Status religiosus licet ad Eccle¬ 
siae structuram hierarchicam non spectet ad Eius tamen vitam et sanctitatem 
inconcusse pertinet » (sch. de Ecclesia, c. VI, n. 44). 

Nunc autem si tota Ecclesia iterum et iterum quaerit de suiipsius natura 
et missione ita quidem ut ad profundam renovationem impellatur, sine ullo 
dubio omnes religiosi et religiosae (et quidem sine exceptione) ad speciale 
examen conscientiae tenentur de suo proprio statu et missione ut sese ad 
Ecclesiae renovationem celeriter accommodent. 

Defectus schematis. Novissimus textus emendatus schematis melior eva¬ 
dit quam textus priores, sed adhuc valde insufficiens apparet, unde melius 
esset eum totaliter reficere. Eius, tamen, novus titulus, aptus videtur. 

Schema est vagum et genericum; procedit cum timore et sine vigore, 
modo incompleto et abstracto, cum visione potius iuridica quam pastorali. 
Non sufficit de voluntate renovationis in genere, promulganda sunt princi¬ 
pia directiva practica ad eam in concreto perficiendam. 

Finalitas practica schematis indicanda est sive sub luce renovationis Ec¬ 
clesiae ad intra, sive sub luce renovationis missionis Ecclesiae ad extra. 
Schema, e contra, ita redactum est ac si non adesset renovatio in ipsa Ecclesia 
ad intra; argumenta quae tractat magis conveniunt congressui religiosorum 
Romae habito a. 1950 sub Pio XII p.m. quam schematibus Concilii Vati¬ 
cani II. Post istas tres sessiones conciliares schema revera anachronicon 
evadit. 

Ecclesia insuper in sua missione ad extra maximam invenit mutationem 
in actuali modo vivendi hominum et sic cogitare debet de suo novo modo 
praesentiae in mundo huius temporis. Schema redactum est ac si nihil de hac 
quaestione dictum sit quod specialiter ad vitam religiosam attineat. 

In schemate non invenitur, saltem modo explicito et concreto, vera meta- 
noia cum sensu necessitatis verae reformationis. 

In hoc Concilio Ecclesiae hierarchia metanoiam totius Ecclesiae non 
semel clare manifestavit ac defectuum vel culparum veniam petiit. Cur reli¬ 
giosi et religiosae exceptionem facerent in ista materia? 

Fidelitas erga Fundatorem magis ecclesiologice et magis historice mani¬ 
festanda esset. Charisma Fundatoris est vis dynamica ad promovendam vitam 
Ecclesiae peregrinantis secundum determinatas situationes historicas. In tali 
charismate duplex distingui debet elementum: a) dynamismus vitalis, qui 
est donum speciale Spiritus Sancti in favorem totius communitatis christianae 
(iste dynamismus potest vel solet vocari « spiritus Fundatoris »), et b) forma 
externa incarnationis illius dynamismi, quae morphologice induit structuras 
temporum secundum mores uniuscuiusque culturae vel organizationis hu¬ 
manae. 

Nunc autem clare et perspicue dicendum est in schemate quod nostra 
aetas implicat vere maximam novitatem in conditionibus ac structuris huma¬ 
nis ita ut revera pro omnibus religiosis (immo pro omnibus institutionibus) 
necessarium evadat profunde reconsiderare charisma sui Fundatoris ad clare 
percipiendum eius « spiritum », qui per vivam traditionem servari debet, sed 
simul ad vere innovandas eius formas externas secundum exigentias historiae. 
Quo magis structurae vel opera ad « situationes » humanas pertineant eo 
amplius renovabuntur. 

Ecclesia in omnibus suis structuris, et proinde etiam in Institutis Reli¬ 
giosorum, non est alligata neque definitive vinculata cum culturis et situa- 
tionibus humanis, sed ita eas transcendit ut facile ab ipsis, quando vete¬ 
rascunt, praescindere possit ad homines melius serviendos. Schema debet 
clare proclamare quod hodie est hora renovationis pro omnibus, quia signa 
temporum hoc exigunt. 

« Cum omnis renovatio Ecclesiae essentialiter in aucta fidelitate erga voca¬ 
tionem eius consistat » (sch. de Oecumenismo, c. II, n. 6), fidelitas, procul 
dubio, vera ratio est innovationis ita ut religiosi et religiosae qui sese non 
renovent, in dies infideles practice evadant charismati sui Fundatoris et 
proinde suae vocationis in Ecclesia. 

Explicitis ergo verbis indicandum esset quod unumquodque Institutum 
Religiosum, post perfectum Concilium, quam primum et maxima cum cura 
convocare deberet Capitulum Generale ad studendum renovationi secundum 
sensum concretum schematum a Concilio promulgatorum. 

Uti aiebat Pius XII « Legiferi Patres ... religiosorum Institutorum cum 
suo tempore sua exaequabant incepta... Quodsi vultis patriis insistere 
exemplis, ita et vos agite » (Alloc. Annus sacer : A.A.S., 1951, pp. 33-34). 

Indicandum est primatum caritatis in vita religiosa, amor scilicet Dei et 
proximi. Ex hoc principio facile etiam deducitur necessitas aptationis ad 
conditiones hodiernas hominum: « proximus » sunt homines qui vivunt in 
mundo huius temporis. 

Hoc bene explicandum esset. 

Denique indicandum esset crescens impulsus ad unitatem in omnibus 
activitatibus vitae Ecclesiae, ex quo speciales conclusiones deducendae essent, 
e. g., quoad actionem pastoralem pro vocationibus. Talis actio debet cordi 
esse totius communitatis christianae et debet perfici in spiritu unitatis orga¬ 
nicae, simul nempe pro clero saeculari et pro religiosis utriusque sexus. Vi¬ 
tanda est mutua insinceritas et quasi lucta primatus, ac si non omnes adla- 
borarent in aedificationem Corporis Christi. Actio ista organizanda esset 
secundum normas a Conferentia Episcopali una cum coetu superiorum reli¬ 
giosorum statutas. Omnis coactio, cuiuscumque generis, vitanda est. Ad hoc 
plene consequendum planificanda est tota actio pastoralis vocationum secun¬ 
dum unitatem organicam ipsius Ecclesiae, seu secundum suam intrinsecam 
unitatem et vitalem pluralitatem. Hic revera datur locus magnae renovationis. 

Sensus unitatis organicae Ecclesiae clare in toto schemate proponen¬ 
dus est. 

Ecclesia, uti vidimus in schemate proprio, non est imprimis societas iuri- 
dica sed mysterium vivum: est Corpus Christi; est organon vivum qui agit 
in unitate; est veluti persona mystica, cuius sunt omnes operationes super- 
naturales fidelium: operationes enim sunt suppositorum. 

Ex his considerationibus duo sequuntur quae in schemate explicite tractari 
deberent: 

a) ex una parte spiritualis pluralitas vocationum quae a Spiritu Sancto 
pendet et inservit toti Corpori Mystico: initiativa vitalis in Ecclesia non 
est propria hierarchiae sed propria divini Spiritus, qui est anima Corporis et 
ubi vult spirat. Hierarchia perspicue et amanter perscrutare debet plura 
dona Spiritus et plures « spiritualitates » ex eis ortas ita ut non solum eas 
agnoscat sed etiam ut eas adiuvet ad fideliter vivendum secundum initia- 
tivas Spiritus Sancti. Dicatur ergo in schemate quod etiam ex parte hierar¬ 
chiae debet adesse maior sensibilitas pluralitatis vocationum et charismatum 
in Ecclesia; 

b) ex altera parte adest « caput » in organismo ecclesiali; per volun¬ 
tatem Christi invenitur in Ecclesia institutionalis « capitalitas » in collegio 
episcopali una cum Romano Pontifice. Omnia dona activitatis in Ecclesia 
organizari debentur sub ductu episcoporum. Dicatur ergo in schemate aliquid 
magis concretum de collaboratione in activitate pastorali (« de coniunto » 
seu « d’ensemble ») cum omnibus christianis sub ductu hierarchiae, de con¬ 
cretis relationibus cum Clero dioecesano et cum laicis. Ad hoc bene facien¬ 
dum non esset timendum reconsiderare, methodo theologica et pastorali 
potius quam iuridica, totam difficilem quaestionem de exemptione, prae oculis 
habendo quod exemptio est propter Ecclesiam in bonum commune. 

Adnotationes particulares. 

Ad n. 1. Dicatur quod haec renovatio « a Spiritu Sancto inspiratur et ab 
Ecclesia ardenter desideratur ». 

Ad n. 2. Magis prematur necessitas sese adaptandi « ad spiritum, non 

vero ad litteram » constitutionum uniuscuiusque instituti religiosi. Dicatur 
quod in constitutionibus multa esse conditionata peculiaribus circumstantiis 
temporis et loci in quibus fundatores vixerunt. Oportet igitur ut illa nostris 
temporibus accommodentur. Dicatur explicite quod etiam « regimen debet 
aptari et renovari ». 

Ad n. 3. Dicatur quod « post Concilium omnia instituta religiosa debent 
habere Capitulum Generale ut secundum spiritum ac normas Concilii Oecu- 
menici sese renovent ». Addatur: « In supradicto Capitulo Generali debent 
habere repraesentationem mediante suffragiis omnia membra Instituti et 
non solum superiores ». Hoc videtur esse magni momenti, praesertim pro 
religiosis feminis. 

Ad n. 6. Vitentur expressiones « finis proprius » et « finis specificus ». 
Ratio: Hae expressiones ansam praebent multis controversiis et iure meri¬ 
toque licet dubitari de earum exacto valore. 

Ad n. 10. P. 12, linn. 40 ss. Dicatur: « Congregationes religiosae suis 
Constitutionibus permittere debent ut ... ». Introducatur hic paragraphus, 
quae « mysticam paupertatis » exaltet. Loquendum esset de necessitate de¬ 
gendi vitam vere pauperem, habendi amorem praedilectionis erga pauperes, 
compartiendi aliquomodo sortem pauperum. 

Hic dicendum est quomodo sit contra spiritum paupertatis, proindeque 
contra missionem religiosis ab Ecclesia assignatam, omnis luxus vel species 
eius; omnis ostentatio potentiae mundanae quoad domus, quoad influxus 
sociales, quoad media apostolatus, quoad « Standard vitae », etc. Idem dicen¬ 
dum est de lucro, de commercio, de inversionibus anti-socialibus, de accumu¬ 
latione pecuniae vel proprietatum inamobilium. 

Ad n. 11. Dicatur quod actio Eucharistica deberet esse veluti centrum 
christianae fraternitatis, quae in omni communitate religiosa vigere debet. 
Dicatur quod haec vita communis natura sua — quod etiam valet, servatis 
servandis, de contemplativis — debet tendere ad apostolatum. In Institutis 
vero vitae activae vita communis non debet esse obstaculum sed magnum 
adiutorium pro actione apostolica membrorum. Hoc dicendum esse videtur, 
quia nonnumquam inveniuntur casus, ubi inverso modo religiosi agunt: vita 
communis ita extollitur ut cura animarum magnum detrimentum patiatur. 

Ad n. 14. Haec propositio potest et debet compleri quia, prout iacet, 
valde ieiuna est. Magno cum fructu possunt hic inseri ea quae in schemate 
« De Institutione sacerdotali » dicuntur circa « formationem moderatorum » 
(n. 5), circa « probationem alumnorum » (n. 6), circa « dispositionem Se¬ 
minariorum » (n. 7), circa « institutionem spiritualem » (nn. 8 et 9), circa 
« studia » (nn. 13-18) et circa « institutionem pastoralem» (nn. 19-21). 
Patet quod haec inserenda sunt modo aptato pro religiosis utriusque sexus, 
qui non necessario ad sacerdotium destinantur. Tamen, cum multa etiam 
pro iis valeant, videtur necessarium ut haec completio n. 14 fiat. 

Ad n. 16. Hic esset locus opportunus ad insistendum in sensu ecclesiali 
omnium operum, quae a religiosis fiunt. Pariter aliquid dicendum esset de 
dependentia religiosorum ab episcopis localibus quoad activitatem aposto- 
licam. Similiter inculcanda esset necessitas ut religiosi activitatem suam 
apostolicam modo coordinato cum actione episcopi navent. 

* * * 

Problema in hoc schemate examinatum nobis magni momenti videtur, 
ex his praesertim rationibus: 

1. In hoc Concilio Ecclesia sibi proposuit sese de sua propria natura 
interrogare, ac ita se reformare, ut intentionibus sui Fundatoris atque exspec¬ 
tationibus mundi nostri temporis magis corresponderet, unde ut signum 
Christi in gentibus clarius appareret. 1 Iamvero in Ecclesia religiosi illi sunt, 
qui vestigia Christi magis presse sequi contendunt, et qui ex peculiari voca¬ 
tione eius signum esse debent. Unde problema renovationis Ecclesiae eos 
specialiter tangit, secundum duplicem directionem, maioris fidelitatis suo 
Divino Exemplari suoque Fundatori 2 atque maioris adhaerendae exigentiis 
nostri temporis. 3 Quod si traditio Ecclesiae, ut vitalitati suae originis fidelis 
sit, sensu dynamico et progressivo intelligi debet, id eo magis de traditionibus 
singulorum Institutorum dicendum est ... 4 

2. Crisim vocationum omnes religiosi experiuntur, quae profecto est 
phaenomenon valde complexum, et a pluribus causis pendens. Sed fortasse 
etiam ex eo aliquatenus procedit, quod iuvenes hodierni iudicant Instituta 
religiosa suis aspirationibus iam non correspondere: dum enim spiritualitas 


1 « ... nunc cum maxime Ecclesiae opus est testimonium publicum et sociale quod vita 
religiosa impertitur » (Paulus VI, Alloc. Magno gaudio ad Supremos Moderatores, 23-5-1964: 
A.A.S., 1964, p. 567). 

2 « Generalium Capitulorum praecipuum munus esto, Religiosae Familiae normas a Legifero 
Patre suo statutas, labente tempore, sartas tectas servare. Quod attinet autem ad nova 
ineunda incepta et opera, ab iis abstinete, quae praecipuo Instituti vestri muneri, vel menti 
Conditoris non omnino respondeant. Religiosa enim Instituta tamdiu vigent et florent, quamdiu 
in eorum disciplina et operibus, et in sodalium moribus ac vita, integer Conditoris animus 
perstat ac spirat... Quod si contigerit, regularum vestrarum littera quidem immutabitur, non 
autem spiritus, qui integer perstabit» (Paulus VI, Alloc. citata: A.A.S., 1964, pp. 568-569). 

3 «... breviter attingere de studio religiosorum Institutorum mutatis temporibus sese 
accomodanti et pulchro foedere simul nova et vetera iungendi... Plerumque enim contigit, ut 
legiferi patres religiosorum Institutorum novum suum excogitarent opus, quo emergentibus 
neque moram patientibus Ecclesiae necessitatibus vel muneribus occurrerent; itaque cum suo 
tempore sua exaequabant incepta. Quodsi vultis patriis insistere exemplis, eo modo quo ipsi 
se gesserunt, ita et vos agite. Aequalium vestrorum, inter quos vivitis, scrutamini opiniones, 
iudicia, mores et, si ibi particulae boni et iusti inveniantur, pretiosis hisce elementis potimini; 
aliter eos collustrare, iuvare, sublevare, ducere non valetis » (Pius XII, Alloc. Annus sacer, 
8-12-1950: A.A.S., 1951, pp. 33-34). 

4 « ... legiferi patres religiosorum Institutorum... cum suo tempore sua exaequabant 
incepta. Quodsi vultis patriis insistere exemplis ..., ita et vos agite » (Pius XII, Alloc. Annus 
sacer. A.A.S., 1951, pp. 33-34). 

laicorum suo renovato vigore eos allicit, spiritualitas religiosorum ipsis ali¬ 
quando obsoleta videtur. 5 

Nostro itaque iudicio, praesens schema, ut suo titulo respondeat, accu¬ 
ratius ostendere deberet nexum inter renovationem generalem a Concilio 
promotam, et renovationem religiosorum propriam. 

Inter principia autem quae huic renovationi praeesse debent, nobis adnu- 
merandi videntur sensus personae, sensus Ecclesiae et sensus temporis. 

I - Sensus personae. Sensus dignitatis personae ad praecipua signa nostri 
temporis spectat. Quapropter in ideali religioso proponendo et prosequendo, 
ita exigentiae abnegationis et subiectionis affirmentur, ut dignitas personae 
non laedatur, ut scilicet religiosi nunquam sese homines diminutos sentiant, 
vel ut tales appareant. 6 

Hoc autem generale principium nonnulla problemata excitat, nonnullas 
« tensiones » manifestat, quas recolere velimus: nempe tensionem inter liber¬ 
tatem et auctoritatem, inter valores profanos et religiosos, inter laicatum et 
clerum. 

a) Quod spectat habitudinem inter auctoritatem et libertatem, ut 
plures Patres in hac aula animadverterunt, laici hodierni adulti facti sunt, 
et ut tales sunt tractandi. Rebus sic stantibus, cavendum est ne, dum laici 
adulti fiunt, religiosi infantes maneant. Profecto, ad essentiam vitae religiosae 
spectat, ut sit unio cum holocausto Christi oboedientis usque ad mortem. 
Quae autem oblatio eo ditior erit, quo a maturiori personalitate dimanabit. 
Praeterea, actio communitaria et tot crescentibus difficultatibus obnoxia, quae 
a religiosis vitae activae exercetur, eo efficacius bonum commune proseque- 
tur, quo magis in illa omnes et singuli sodales, sua responsabili initiativa 7 


5 « Imprimis vos animadvertere volumus Institutorum religiosorum momentum maximum 
et eorum munus plane necessarium esse Ecclesiae hisce temporibus. Est quidem fatendum doctri¬ 
nam de universali ad sanctitatem vocatione fidelium cuiusvis ordinis et condicionis multum 
in praesenti, ac merito quidem, commendari; quae eo innititur, quod primaria ratione in 
Baptismo Deo consecrantur. Praeterea horum temporum necessitates postulant, ut ardor vitae 
christianae in ipso mundo ferveat et animos accendat, scilicet « consecrationem mundi» requi¬ 
runt, cuius rei officium praesertim ad laicos pertinet. Haec omnia e providentis consilio 
contingunt, estque cur de tam salutaribus inceptis gaudeamus. 

Cavendum tamen est, ne ea de causa germana notio vitae religiosae, ut semper in Ecclesia 
viguit, obscuretur, atque iuvenes cum de deligendo vivendi genere cogitant, aliquo modo prae¬ 
pediantur, propterea quod peculiare munus et momentum immutabile status religiosi in Ecclesia 
non amplius distincte et dilucide perspiciunt» (Paulus VI, Alloc. Magno gaudio, 23-5-1964 
ad Summos Moderatores ...:A.A.S., 1964, p. 566). 

6 «... nunc cum maxime Ecclesiae opus est testimonium publicum et sociale, quod vita 
religiosa impertitur. Nam quo imprensius officium laicorum expetitur vitam christianam in 
ipso mundo agendi et propagandi, eo magis postulatur, ut exempla praefulgeant eorum qui 
mundo revera renuntiant, atque adeo aperte demonstretur Regnum Christi non esse de hoc 
mundo » {Io. 18, 36) (Paulus VI, Alloc. Magno gaudio: A.A.S., 1964, p. 567). « ... auctoritas 
exercenda ... cum respectu personae humanae...» [Ibidem). Cf. etiam Pius XII, Const. Apost. 
Sedes Sapientiae-. A.A.S., 1956, pp. 358-359; atque infra n. 14. 

7 « Quam ob causam ii qui sacris Seminariis praesunt modum prudenter animadversio¬ 
nibus imponent, ac crescentibus iuvenum annis ab strictiore eorum custodia vel cuiusvis 
generis refrenationibus sensim temperent; id prorsus consecuturi ut sibimet ipsis adulescentes 

et pro sua quisque competentia, ab ipsa auctoritate promotis, collaborabunt. 
Porro, ut religiosi talem maturitatem attingant, eorum formatio ad hoc ten¬ 
dat, ut sensui responsabilitatis personalis, plusquam extrinsecis regulatio¬ 
nibus, fiducia praestetur. Sensus oboedientiae potius filialis quam servilis 
inculcetur, et auctoritas modo paterno exerceatur: ita tamen ut filii adulti 
ut adulti tractentur, ne paternitas in paternalismum labatur. 8 Possibilitas 
praebeatur omnibus sodalibus de activitate Instituti sincere et efficaciter 
suam mentem aperiendi, ita ut apud religiosos, sicut in universa Ecclesia, 
munus constructivum « opinioni publicae » tribuatur, competenti auctoritate 
moderante. 9 In rebus denique magni momenti, a constitutionibus bene de¬ 
terminandis, Superiores collegialiter deliberent, sive in singulis domibus et 
provinciis, sive in universa societate. 

b ) Quod spectat habitudinem inter valores religiosos et profanos, mens 
religiosorum mentem ipsius Ecclesiae clare reflectere debet. Haec autem ex 
uno capite ordinem profanum transcendit, et primatum valorum spiritua¬ 
lium affirmat; qui primatus a religiosis sua renuntiatione etiam valoribus de 
se positivis exprimitur. 10 Inter has autem renuntiationes, specialiter extollen- 


moderentur, seseque suorum esse operum auctores sentiant...» (Pius XII, Adhortat. Menti 
nostrae 23-9-1950: A.A.S., 1950, p. 686). 

Summopere igitur in vitae actione religiosam oboedientiam excolite. Ea est et manere 
debet holocaustum, uti appellant, propriae voluntatis, quod Deo offertur. Quod sacrificium sui 
eo fit, quod submisse legitimis Moderatoribus paretur, quamvis auctoritas exercenda sit infra 
fines caritatis et cum respectu personae humanae, et licet haec nostra aetas religiosos vocet 
ad plura gravioraque munera obeunda et ad incepta alacrius et expeditius suscipienda» 
(Paulus VI, Alloc. Magno gaudio-. A.A.S., 1964, p. 567). 

8 Hoc vero in gravissimo munere explendo educatoribus prima regula sit, quam Dominus 
enuntiavit in Evangelio dicens: « Ego sum pastor bonus, bonus pastor animam suam dat pro 
ovibus suis ... Ego sum pastor bonus et cognosco meas et cognoscunt me meae » {Io. 10, 11-12, 14), 
quamque divus Bernardus hisce verbis expressit: « discite, subditorum matres vos esse debere, 
non dominos; studete magis amari, quam metui»; atque ipsum Tridentinum Concilium Eccle¬ 
siasticos Moderatores saepissime adhortans, « illud primum eos admonendos censet, ut se 
pastores non percussores esse meminerint, atque ita praeesse sibi subditis ut non eis dominentur 
sed illos tamquam Filios et Fratres natu minores diligant... » (Pius XII, Const. Sedes Sapientiae-. 
A.A.S., 1956, pp. 358-359). 

9 « L’opinion publique est, en effet, 1’apanage de toute societe normale composee d’hommes 
qui, conscients de leur conduite personnelle et sociale, sont intimement engages dans la com- 
munaute dont iis sont les membres. Elie, est partout, en fin de compte, l’echo naturel, la 
resonance commune, plus ou rnoins spontanee, des evenements et de la situation actuelle dans 
leurs esprits et dans leurs jugements. 

La ou n’apparaitrait aucune manifestation de 1’opinion publique, la surtout ou il en faudrait 
consta ter la reelle inexistence: par quelque raison que s’explique son mutisme ou son absence, 
on devrait y voir un vice, una infirmite, une maladie de la vie sociale. 

... Finalement, Nous voudrions encore ajouter un mot relatif a 1’opinion publique au sein 
merne de 1’Eglise (naturellement, dans les matieres laissees a la libre discussions). 

... Car elle est un corps vivant et il manquerait quelque chose a sa vie si Popinion 
publique lui faisait defaut, defaut dont le blame retomberait sur les Pasteurs et sur les fideles » 
(Pius XII, Alloc. Uimportance de la Presse catholique, 18-2-1950, in Discorsi e Radiomessaggi 
di S. S. Pio XII, Tip. Poliglotta Vaticana, vol. XI, pp. 365, 371). 

10 « ... hic enim status (religiosus), qui e votorum evangelicorum professione indolem 
propriam accipit, est, secundum exemplum ac doctrinam Iesu Christi, perfecta vivendi ratio, 
quippe quae eo spectat, ut caritas augescat et ad absolutionem perducatur; aliis autem vitae 

dum est hodie, in Ecclesia pauperum, testimonium paupertatis tam a singulis 
quam a communitatibus reddendum. 11 

Ex alio vero capite, Ecclesia est valoribus profanis aperta eosque promo¬ 
vet, quatenus in vocatione hominis integrali partem habet. Rebus sic stan¬ 
tibus, hodierna spiritualitas religiosorum, praesertim vitae activae, relate 
ad valores profanos, nequit in sola « fuga saeculi » resolvi. Debet e contra 
in eorum personalitate harmonice componi cultus valorum temporalium, seu, 
ut aiunt, formatio humanistica, 12 cum exigentiis valorum religiosorum, firma 
manente diversitate inter munera religiosorum et munera laicorum in ordine 
profano. 13 In hoc contextu, evolvenda videtur sectio quaedam theologiae apo- 
stolatus, quae sensum apostolatus religiosorum, etiam sacerdotum, declaret, 
ubi hic in ordine profano exercetur (v. g. in scholis, in officinis, in noso¬ 
comiis). 

c ) In religionibus clericalibus, sicut in universa Ecclesia, aggrediendum 
videtur problema de relationibus inter clericos et laicos , ne accusationi cleri- 
calismi ansa praebeatur. Etiam laici religiosi ut adulti haberi exoptant; etiam 
in religionibus urget promotio laicorum, quibus accuratior formatio cultu- 
ralis sive professionalis sive religiosa impertienda est; et quibus in Instituto 
accessus ad omnes illas mansiones patere debet, ad quas caracter sacerdo¬ 
talis non requiratur. 14 


generibus fines, utilitates, officia temporalia, quamquam per se legitima, sunt proposita» 
(Paulus VI, Alloc. Magno gaudio : A.A.S., 1964, pp. 566-567; cf. supra n. 6). 

11 Ne desieritis studium paupertatis inculcare; de qua hodie multus est sermo in Ecclesia. 
Religiosi enim exemplo verae paupertatis evangelicae omnibus debent praelucere. Quapropter 
paupertatem, qua se sponte astrinxerunt, ament oportet; neque satis est, circa usum bonorum, 
e Superiorum arbitrio pendere, sed religiosi ipsi contenti sint rebus necessariis, quibus vitae 
rationibus consulitur, et fugiant commoditates et lautitias, quibus vita religiosa enervatur. Sed 
praeter paupertatem, quae singulorum propria esse debet, non licet neglegere paupertatem, 
qua familia ipsa seu totum corpus sodalium eniteat oportet. Itaque Instituta religiosa in aedifi¬ 
ciis suis et quibusvis operibus cultum et ornatum nimis exquisitum, et quidquid luxum redolet, 
devitent atque rationem habeant condicionis socialis hominum qui circa habitant. Abstineant 
quoque a nimio studio quaestus faciendi, immo subsidiis temporalibus, quae divina Provi¬ 
dentia iis est largita, veris necessitatibus fratrum indigentium subveniant, sive hi sint conter¬ 
ranei sive aliis in orbis terrarum partibus degant» (Paulus VI, Alloc. Magno gaudio : A.A.S., 
1964, pp. 567-568). 

12 Quo tamen rationum atque operum ordine servato (supernaturalis ordinis instrumenta 
primum obtinent locum), nihil prorsus neglegetur, quod ad corpus animumque perficiendum 
ad omnes naturales virtutes excolendas et ad integram humanitatem viriliter conformandam 
quolibet modo conferat, ita ut supernaturalis deinde sive religiosa sive sacerdotalis institutio 
huic solidissimo inhaereat naturalis honestatis excultaeque humanitatis fundamento, siquidem 
hominibus eo facilior securiorque ad Christum via patet, quo in sacerdotis persona evidentior 
ipsis appareat « benignitas et humanitas Salvatoris nostri Dei » (Tit . 3, 4) (Pius XII, Const. 
Apost. Sedes Sapientiae : A.A.S., 1956, pp. 359-360; cf. infra n. 14). 

13 Cf. supra notam 10. 

14 La formation de vos Sceurs au travail et a la tache qui leur incombe. Ici pas de mes- 
quinerie, mais soyez larges de vues. Qu’il s’agisse d’education, de pedagogie, de soin de malades, 
d’activites artistiques ou autres, la Soeur doit avoir ce sentiment: la Superieure me rend possible 
une formation qui me met sur un pied d’egalite avec mes collegues dans le monde. Donnez-leur 
aussi la possibilite et les moyens de tenir a jour leurs connaissances professionelles. Cela aussi, 
Nous 1’avons developpe Pannee passee. Nous le repetons afin de souligner Pimportance de 


37 

II - Sensus Ecclesiale. Sensus Ecclesiae prae ceteris spiritualitatem affi¬ 
cere debet. Renovatio enim vitae religiosae in primis sibi vult profundiorem 
vitam interiorem. 15 Spiritualitas scilicet uniuscuiusque religionis ita theolo¬ 
gice fundanda est, ut caracteres proprii illarum familiarum appareant ut 
aspectus universalioris spiritualitatis christianae et ecclesialis. Praeterea, ad 
normam constitutionis de sacra Liturgia, tota vita Instituti « liturgico spiritu 
penitus informetur ». 16 

Sensus autem Ecclesiae ad hoc etiam perducere debet, ut activitas unius¬ 
cuiusque Instituti cum tota vita Ecclesiae coordinetur. 17 Porro, ad hoc obti¬ 
nendum, non sufficit ut habeantur conferentiae Superiorum Maiorum, sed re¬ 
quiritur ut inter has conferendas et conferendas episcopales periodici habean¬ 
tur conventus; 18 immo, ut aliqui saltem Superiores Maiores in territorio degen¬ 
tes in conferendis episcopalibus partem habeant. Praeterea, cum exigentiae 
collaborationis nequeant ad ambitum nationalem restringi, sed universum 
mundum prae oculis habere debeant, proponere velim ut etiam in Consilio 
Centrali episcoporum (de quo in schemate de pastorali munere episcoporum) 


cette exigence pour la paix intime et 1’activite de vos Sceurs » (Pius XII, Alloc. Nous vous 
adressons, 15-9-1952: A.A.S., 1952, p. 826). 

« Religiosi enim viri (qua religiosi), quibus hoc praecipuum officium incumbit, ut nempe 
Deum unice requirentes eique adhaerentes divina contemplentur, aliisque tradant, meminerint 
se nullatenus hoc sanctissimo munere rite ac fructuose fungi posse et ad sublimem cum 
Christo coniunctionem efferri, si copiosa illa destituantur, quae e sacris doctrinis hauritur, 
Dei eiusque mysteriorum profunda et indesinenter perficienda cognitione» (Pius XII, Const. 
Apost. Sedes Sapientiae-. A.A.S., 1956, p. 361; cf. etiam Statuta generalia adnexa Const. Ap. 
Sedes Sapientiae, art. 16, par. 3, 2). 

15 « In huiusmodi autem vestrorum Institutorum renovatione procuranda, vobis semper 
cura habenda est, ut spirituali sodalium vestrorum vitae praecipuae semper partes tribuantur... 
Alacris operositas et spiritualis vitae cura, nedum altera alteri noceat, artissimam requirunt 
coniunctionem, ita ut ambo pari gradu et gressu semper procedant. Ferventibus igitur operibus, 
congruenter ferveat precandi studium... » (Paulus VI, Alloc. Magno gaudio: A.A.S., 1964, 
pp. 569-570; cf. supra n. 14). 

16 « Liturgia est culmen ad quod actio Ecclesiae tendit et simul fons unde omnis eius 
virtus emanat» (art. 10). 

«... est enim primus, isque necessarius fons, a quo spiritum vere christianum fideles 
hauriant» (art. 14). 

«Clerici, in seminariis domibusque religiosis, formationem vitae spiritualis liturgicam 
acquirant, cum apta manuductione qua sacros ritus intelligere et toto animo participare queant, 
tum ipsa sacrorum mysteriorum celebratione, necnon aliis pietatis exercitiis spiritu sacrae litur- 
giae imbutis; pariter observantiam legum liturgicarum addiscant, ita ut vita in seminariis et 
religiosorum institutis liturgico spiritu penitus informetur» (art. 17) {Const. de Sacra Liturgia: 
A.A.S., 1964, pp. 102, 104, 105). 

17 Ad apostolatum quod attinet... haec addere velimus. Instituta religiosa ad hodiernas 
rerum condiciones et adiuncta apostolicum munus ipsorum proprium seduto conformare debet. 
Sodales iuniores praesertim ad id recte instituendi atque educandi sunt; ita tamen, ut aposto¬ 
licum studium, quo incensi esse debent, non intra fines sui ordinis circumscribatur, sed pateat 
ad ingentes spirituales necessitates horum temporum ... Magnopere etiam nobis cordi est, ut 
religiosorum sodalium navitas cum sacrae Hierarchiae normis concordi ratione procedat. .. 
patet, quantopere conferat ad Ecclesiae bonum socia atque adiutrix religiosorum opera dioece- 
sano clero praestita, cum vires unitae fortiores validioresque evadant» (Paulus VI, Alloc. 
Magno gaudio: A.A.S., 1964, pp. 570-571). 

18 Cf. Schema De munere pastorali Episcoporum, n. 35, 6. 

Superiores generales religiosorum repraesententur, et etiam Antistites religio¬ 
sarum audiantur. Oportet scilicet ut, ad occurrendum urgentibus necessita¬ 
tibus Ecclesiae, rationes (italice « piani ») ad dimensiones mundi accurate 
elaborentur, omnibus viribus Ecclesiae cooperantibus, clericis nempe, reli¬ 
giosis et laicis, viris et mulieribus, orientalibus et occidentalibus, firma ma¬ 
nente necessitate adaptationis singulis situationibus. 

III - Sensus temporis. Attenta celeritate evolutionis in nostra aetate, in¬ 
stituta religiosa illa media adhibere debent, quae ipsis permittant constanter 
signa temporum perspicere, atque sese ipsis accommodare salva semper fideli¬ 
tate spiritui Fundatoris. Ad quod, ut in schemate dicitur, omnes sodales 
cooperare debent. Sed praeterea, requiruntur institutiones peritorum, quae 
situationum et problematum tam complexorum studio scientifico incumbant, 
ita ut Superiores de eorum conclusionibus in suis deliberationibus rationem 
habere possint. Collaboratio inter moderatores et technicos essentialis est 
cuilibet modernae institutioni. 

Quinimmo, cum evolutio mundi hodierni in omni ordine viros peritos 
exigat, curent instituta religiosa ut sua membra quam maxime periti sint: 
studia itaque classica, scientifica, philosophica, theologica, summa serietate 
perficiantur; et in activitate sociorum determinanda hoc pro posse intenda¬ 
tur, ut unusquisque in sua sphaera vere peritus fiat. 19 

Fundatores Institutorum religiosorum, ut spiritum Christi in suam aeta¬ 
tem infunderent, geniales novatores, immo creatores fuerunt, quia caritas 
Christi eos urgebat. Si nos, eadem caritate compulsi, mundo hodierno occur¬ 
ramus, Christus in nos Spiritum suum Creatorem mittet, qui renovabit faciem 

on 

terrae. 


4 

Exc.mus P. D. REMIGIUS AUGUSTIN 
Episcopus tit. Turuzitanus, aux. et adm. ap. s. p. Portus Principis 

Utile immo necessarium videtur in schema de accommodata renovatione 
vitae religiosae, fundamentum proponere ipsius renovationis ac disciplinae 
vitae religiosae. Scilicet: 


19 «... praeter sanctitatem et scientiam congruentem ... omnino postulari... accuratissimam 
et ex omni parte perfectam pastoralem praeparationem ... suae cuiusque arti exercendae diligens 
praehaberi solet sive theoretica ... sive technica, sive practica... praeparatio » (Pius XII, Const, 
Apost. Sedes Sapientiae : A.A.S., 1956, p. 363). « Praeter generalia studia, iis omnibus commu¬ 
niter praescripta qui ad sacerdotium contendunt, alia specialia a singulis institutis, non tantum 
in genere possunt, sed etiam, si pro variis adiunctis necessarium aestimetur, institui debent, 
ac triplici ratione: 1) ad communia studia complenda et sic humanam culturam et doctrinam 
Instituto congruentem ad apicem conducendam; 2) ad eas peculiares res addiscendas, quas 
singulor um Institutorum natura postulat; 3) ad eos rite praeparandos alumnos qui ministeria 
educationis et institutionis vel alia pecularia v.g. missiones ad exteras gentes, exsequi debent» 
(Statuta gen. adnexa Const. Ap. Sedes Sapientiae, art. 46, pag. 1-3). 

20 Cf. supra n. 4. 

A) Oportet periculum vitare falsae interpretationis quae obedientiam 
difficilem redderet. Religiosi seniores difficultatem habent ad renovationem 
sese accommodare et tentationi subiacere: « Ad quid mutationes istae, res 
optime habent ». Iuniores vero proclivitatem habent interpretandi renovatio¬ 
nem idem esse revolutionem. 

Ut senioribus iunioribusque religiosis obedientia facilior reddatur, oportet 
statuere uti fundamentum quod renovatio vitae religiosae oritur a caritate 
et ad caritatem tendit sine qua nulla perfectio haberi potest. 

B) Tranquillitatem conscientiae oportet fovere, praecipue in Institutis 
vitae activae. Scrupula oriuntur ex oppositis inclinationibus: scilicet ex ipsa 
cura adaptationis et ex desiderio legitimo ac sincero fidelitatis servandae 
spiritui traditionibusque propriae Congregationis. Conflictus haberi potest 
inter amorem Dei fidelitatem profitentem regulae antiquae, et amorem pro¬ 
ximi qui totum pro apostolatu se devovet in hodiernis conditionibus. Nunc 
autem conflictus iste nequit; nam apostolatus oritur a caritate et ad carita¬ 
tem ducit. Oportet instaurare influxum permanentem vitae interioris in 
apostolatum et apostolatus in vitam interiorem. Idem amor Dei fovere debet 
orationes et actiones religiosorum ac religiosarum. Consequitur ergo quod 
ordinatio vitae religiosae omnia praedisponere debet ut pax conscientiarum 
servetur. 

Conclusione, a) Ponere n. 4, pag. 10, ut n. 1, pag. 10; b) Ad n. 4, pag. 10, 
addere verba ista vel similia: « Fundamentum totius verae renovationis 
semper remanet amor Dei et proximi; ordinatio vitae religiosae per oratio¬ 
nem et actionem exigentiis hodiernae conditionis necnon apostolatus respon¬ 
dere potest et debet ». 


5 

Exc.mus P. D. FLOYD LAURENTIUS BEGIN 
Episcopus Quercopolitanus 

1. In revisione Caeremoniarum, vota professionis, cum sint publica et 
ab ipsa Ecclesia accepta, debent accipi etiam « Caeremonialiter » ab Epi¬ 
scopo, vel Ordinario Religioso Eorumve delegatis, non vero a Superiorissa, 
vel Superiore laico (cf. pag. 1, lin. 20). 

2. In revisione Caeremoniarum eliminantur in caeremonia « Receptionis 
et Professionis » omnia elementa profana, et theatrica. Fiant Receptio et 
Professio intra Missam et imitent Sacram Ordinationem. 

3. Indultum Saecularizationis pro Professis a Votis temporariis pro 
omnibus Institutis religiosis sit sub potestate Ordinarii, quin recurrendum 
ad Sanctam Sedem requiratur. 

Exc.mus P. D. EUGENIUS BEITIA ALDAZABAL 

Episcopus Santanderiensis 

Schema emendatum propositionum de religiosis, quod nunc inscribitur 
de accommodata renovatione vitae religiosae nimiam forte brevitatem prae 
se fert. Faxit Deus ut revera « haec pauca principia a Concilio Oecumenico 
summa auctoritate edicta conferant ut vita religiosa ampla accipiat incre¬ 
menta » quin nostrum laborem tangat Horatiana sententia: « brevis esse 
laboro, obscurus fio ». 

In disceptatione uberrima, scripto facta, praelati et primi textus huius 
schematis, propositum est ut explicite innueretur criterium de excellentia 
vitae religiosae in se, etiam cum sacerdotio vel exercitio externo apostolatus 
non sit coniuncta. Et quamvis tali observationi apposite responsum sit, 
sufficere tenorem schematis, tamen ipsa Commissio fatetur: « Non est autem 
negandum adesse specialem necessitatem inculcandi vitam religiosam sine 
sacerdotio aliquid completum et per se stans constituere, praesertim contra 
illos qui asserunt Fratres docentes ad sacerdotium accedere debere » (Ap¬ 
pendix, pag. 15). 

Liceat mihi, nomine tantum proprio loquenti, sed votis annuenti supe¬ 
riorum generalium septem Institutorum religiosorum a scholis, educatione 
et instructione christiana, circiter 40 millia religiosorum complexive nume¬ 
rantium, enixe rogare ut brevissimus et generalis tenor conciliaris n. 6, « de 
institutis vitae activae fovendis eorumque actione rite ordinanda » paucissimis 
sed expressivis lineis, hac in re, amplificetur. Quod quidem fieri posset etiam 
in schemate de scholis catholicis ubi Ecclesia aciem ordinatam suae gentis, 
in re de educatione praesentat, ubi fratres religiosi educatores, sine dubio 
inter praecipuos, forsitan et primi sunt. 

Merito quidem Ecclesia se profitetur gratissimam erga omnes —• reli¬ 
giosos et laicos — utriusque sexus, qui sanctissimo et omnino necessario 
operi de christiana iuventute educanda se tradunt. Merito utique eos adhor¬ 
tatur ad laborem in dies progredientem in scholis catholicis magis magisque 
conferendum. 

Non est cur hic extollamus sublimitatem tanti ministerii, quod iam egit 
Sanctitas Pii XI in Enc. Divini Illius, abhinc 30 annis (31 dec. 1929, A.A r S., 
vol. 22, pp. 49-86). 

At ob peculiaria adiuncta nostri temporis — recolantur verba Commis¬ 
sionis ante dicta — iudicarem oportere ut Oecumenicum Concilium Vati¬ 
canum II specialem attentionem praestet iis Institutis religiosis virorum 
laicalium, qui tamquam proprium, imo unicum ministerium, hoc de chri¬ 
stiana educatione iuventutis amplexi sunt. 

Sancti eorum Fundatores, sacerdotes forte ipsi, tamen non sacerdotium, 
non officia sacerdotalia filiis suis quaesierunt, sed praetulerunt ut in statu 

laicali semper manentes, se totos ac totum tempus huic sanctissimo ac summe 
necessario operi dicarent. Ad rem apposite Pius Pp. XII f.r.: « Religiosa 
sodalitas quamvis fere unice ex iis constet, qui peculiari Dei vocatione sacer¬ 
dotii dignitati, iisque solatiis, quae ex eo oriuntur renuntient, magno tamen 
apud Ecclesiam in honore est, ac sacros ministros in christiana iuventutis 
conformatione summopere adiuvat » (Epist. ad card. Valeri, 31 mart. 1954, 
A.AS ., 46, pp. 202-205). 

Et quidem quis recensere valeat horum Institutionum merita, his prae¬ 
sertim temporibus quibus iuniorum multitudo, institutione indigentium 
— et humana et supernaturali — in dies crescit et quos aliunde atheismus 
a recto ordine avertere conatur. 

Quis poterit numerare quot S. R. Ecclesiae cardinales, episcopi, sacer¬ 
dotes et religiosi ex illorum scholis prodierunt? Quot viri laici qui summa 
officia in societate civili et in operibus pietatis et caritatis ubique sunt adepti? 

Innumeri sunt utique animarum pastores qui ab istis Institutis laicalibus 
virorum, optimos efflagitant educatores; at forte non desunt qui talia Insti¬ 
tuta minus aequo aestiment; immo iisdem obicem in eorum munere exer¬ 
cendo quandoque ponant; quod quidem supremi illarum Congregationum 
moderatores deplorant; quo etiam fit ut quidam ex his religiosis dubium 
concipiant de vero valore suae functionis educatricis, immo et suae vocationis. 

His adde quod occasione Concilii nostri, quidam accesserunt, scripto et 
ore, ad ipsos sodales, propugnantes accessum ad ordines sacros — ad presby¬ 
teratum vel saltem ad diaconatum — istorum religiosorum. Quod quidem 
in detrimentum pacis et concordiae, intra domestica saepta, et fidelitatis ad 
spiritum primaevum fundationis ipsius, sine dubio vergeret. Hoc ipsi supremi 
harum religionum moderatores formidant. 

Quapropter auderem proponere ut in n. 6, ubi de institutis vitae activae 
fovendis post primam paragraphum haec vel similia verba interficerentur: 
« Speciatim tenendum est fratres laicales, qui operi christianae educationis 
incumbunt, summam conferre opem et statui perfectionis ut veri religiosi, 
et evangelii diffusioni ut fidelium conformatores ». 

Sic, ut puto, vacillantes confirmabuntur in sua vocatione, fideles allicien¬ 
tur ad hanc perfectionis viam aggrediendam, animarum Pastores operam 
dabunt ut prospera cuncta sint in his Institutis, et auctoritate Concilii com¬ 
plebitur quod disertis verbis f.r. Pius Pp. XII scripsit, nempe: « Religiosa 
sodalitas, quamvis fere unice ex his constet qui peculiari Dei vocatione sacer¬ 
dotii dignitati iisque solatiis quae ex eo oriuntur renuntient, magno tamen 
apud ecclesiam in honore est, ac sacros Ministros in christiana iuventutis 
conformatione summopere adiuvat ». 

Haec licet brevissima « relatio » in textu Concilii summus foret honor. 
Puto quod tot Episcopi qui, ut hic minimus qui haec verba facit, primam 
institutionem christianam ho-rum ex ore Fratrum laicalium in scholis acce¬ 
perunt, mecum consentient in hoc voto. 

Exc.mus P. D. MICHAEL BLECHARCZYK 
Episcopus tit. lotanus, aux. Tarnoviensis 

N. 5, pag. 6, post lin. 6 opportunum esset — censeo — addere sequen¬ 
tia: « Doceantur fideles de dignitate vocationis ad vitam in Ordinibus et 
Congregationibus Christo Sponso offerenda nec non de uberrimis fructi¬ 
bus, quas talis vita toti Ecclesiae affert; speciatim instruendi sunt de ratione 
Ordinum contemplativorum. Maxime conveniens esset, ut in omni dioecesi, 
saltem numero maiori, monasterium vitae contemplativae, quod gratias 
divinas imploret, satisfactiones pro peccatis offerat atque vitae communis 
exemplar sit, existat ». 

Cum laicismus in dies diesque invalescat et cum viva fides, quae olim 
vigebat, debilitetur, etiam vocatio ad. statum religiosum non secundum spi¬ 
ritum evangelicum recognitur. Multi verum finem vitae religiosae ignorant, 
alii Congregationes inutiles esse putant, certo multi religiosos non conve¬ 
nienti aestimatione persequuntur. Quo magis fides languescit, eo minus vita 
religiosa aestimatur, unde et vocationum numerus minuitur. Fideles proinde 
saepius edoceantur de religiosa vocatione, de dignitate vocationis ad hunc 
statum, de fructibus, quos Congregationes afferunt, de historia Congregatio¬ 
num, statuentur eximia exempla religiosorum, vitae hodiernis temporibus 
accommodata. Possumus in genere dicere, numerum vocationum aliquo modo 
manifestare paroeciae vel dioecesis fidem. 

In meridionalibus regionibus dantur multa monasteria contemplativae vitae 
cum papali clausura, attamen sunt aliae regiones, in quibus talia desiderantur; 
conveniens esset, ut in dioecesibus maioribus numero talia erigantur. Spiritus 
orationis e talibus monasteriis mire dilatatur. Silentium, quod adest, ineffa¬ 
bilem influxum exercet, desiderium eorum, quae supra sunt, talia monasteria 
excitant, peroptima exempla christianae vitae proponunt satisfactiones pro 
hodierno mundo offerunt et pro hodierno mundo aliquo modo tamquam 
remorsus conscientiae exhibentur. 


8 

Exc.mus P. D. PETRUS BOILLON 
Episcopus Virodunensis 

De religiosis loqui non audeo nisi cum timore et tremore. Schema enim 
legens iterum atque iterum, semel tantum nominari Ordinarium inveni, ac 
in ultimo fine, ubi agitur de vocatione, scilicet de iis qui religiosi adhuc non 
sunt. Quod mihi mirandum visum est in hac ipsa sessione dum episcopalem 
doctrinam statuimus ac conferentiae episcopales ubique in Ecclesia latina 
instituuntur tanquam structura Ecclesiae. Forsan ad id respondeatur episco- 

pum in vitam activam religiosorum auctoritatem exercere. Sed quid de ipsa 
vita religiosa? Nonne ex experientia patet, Venerabiles Patres, episcopis de 
ea curam incumbere, praesertim quando adsunt difficultates? Nonne ex ipso 
Codice luris Canonici? Cur in schemate istud silentium? Nonnullis certe 
non placet. 

De n. 5 aliquas animadversiones addere intendo, scii, de « Vita Contem¬ 
plativa ». 

Certe certius ex Ecclesiae historia, ex vocationum experientia et ex ipso 
Evangelio, necessaria et perutilia sunt Instituta vitae contemplativae. Atta¬ 
men quae dicuntur de eorum renovatione, scii. « in ratione formaque vitae » 
mihi non sufficere videntur. Etenim opus essentiale vitae contemplativae est 
Officium Divinum, seu Sacra Liturgia. Mementote autem quid Summus 
Pontifex Paulus VI in Monte Cassino recenter dixerit, de « renovatione 
liturgica secundum recentissimam Constitutionem quae requirit a monachis 
perfectam adhaesionem ac apostolicum auxilium ». Itaque opto ut mentio 
formaliter fiat in hoc articulo sub illo textu: 

« At etiam ipsa in ratione formaque vitae et liturgiae secundum Consti¬ 
tutionem de Sacra Liturgia sese renovent ». 

Pauca addere debeo secundum ea quae a me postulaverunt nonnulli mo¬ 
nachi et quidem piissimi prudentesque. 

Certe, non obstante constitutione de sacra Liturgia, multum laudabile 
est monachos « nobilem servare linguam latinam » secundum verba eiusdem 
Summi Pontificis, et quidem in ineffabili cantu gregoriano. Quae illam servare 
possunt monasteria, ut Ordinis Sancti Benedicti monasteria, in quibus vitam 
degunt doctissimi viri ad litteras praediti, diligentissime servent. Attamen 
sunt monasteria et virorum et monialium, ad quae aggrediuntur hodie multi 
viri ac mulieres qui numquam linguae latinae studuerunt nec ad studia dicta 
classica, scilicet ad linguas latinas apti sunt, etsi nonnulli scientia aut arte 
aut technica valde praediti sunt. Pro illis ad orandum, quod est praecipuum 
officium, magnum affert obstaculum lingua. Atqui nemo affirmare audet 
linguam latinam esse de essentia vitae contemplativae, et eos qui ad illam 
linguam apti non sunt, a vita contemplativa arcendos esse. 

Ad id addendum quod egregie dicitur in n. 11 ubi legitur: « Qui con¬ 
versi vocantur, vitae et communitatis operibus arctius coniungantur ». Sed 
conversi linguam latinam ignorant. Ergo debent a principali communitatis 
opere arceri ac Rosarium absolvere dum fratres latine orant et cantant. Num 
opportunum videtur saltem ea quae communia sunt orationes et cantus lin¬ 
gua absolvere vernacula, ad immensum conversorum gaudium et profundio¬ 
rem in oratione monasterii unitatem. 

9 

Exc.mus P. D. ADOLFUS BOLTE 
Episcopus Fuldensis 

Schema nostrum de renovatione vitae religiosae exigentiis huius tem¬ 
poris adaptatae, bene tractat, quamvis restrictio huius schematis « de reli¬ 
giosis » a relatoribus fusius descripta minus placere potest. Existentia etenim 
vitae et apostolatus Religiosorum pro ecclesia huius et futuri temporis gra¬ 
vissimi est momenti. 

Si autem propter temporis angustiam rerum dispositio non est mutanda, 
tamen proponere audeo, ut n. 14, qui alumnorum institutionem tractat, 
adimpleatur reflexione et decisione habita de superioribus studiis alumnorum 
fovendis et coordinandis. Agitur enim — mea humili sententia — de materia 
gravissimi momenti tum pro religiosis, ipsis eorumque institutis, tum pro 
eorum apostolatu in ecclesia et mundo. 

1. In omnibus regionibus terrae numerus eorum, qui studiis superioribus 
incumbunt, de die in diem crescit. Vita enim professionalis hodierna in campo 
technico et oeconomico profundiorem institutionem humanam exigit quam 
culturae agrariae temporibus. Quo fit, ut studia superiora pro quam plurimis 
iuvenibus ab omnibus fere guberniis necnon in omnibus nationibus a partibus 
politicis, patronis in campo oeconomico, ab associationibus operariorum ma¬ 
xima cum expectatione postulantur et foventur, ita ut numerus scholarum 
superiorum, institutorum, universitatum et facultatum quotannis respectabili 
modo crescit. 

Res cum ita sint, indiscutibile mihi esse videtur, ut in familiis religio¬ 
sorum utriusque sexus et cuiuslibet indolis — hic agitur praesertim de insti¬ 
tutis laicalibus — sodales idonei ad studia superiora deputentur. Primum 
locum certe studia theologica obtinere debent, aliis autem disciplinis scien- 
tificis minime neglectis. Ista institutione scientifica aliquorum sodalium aesti¬ 
mationem publicam totius instituti necnon formationem totius familiae reli¬ 
giosae, sed imprimis apostolatum in mundo hodierno fovere potest. Omnino 
evitandum est, ut Sorores et Fratres nostri religiosi propter mancam institu¬ 
tionem culturalem, professionalem, scientificam a coaevis vituperentur et 
despiciantur. 

2. Quod autem studia superiora omnium religiosorum et laicorum et 
clericalium attinet serie perpendendum est, utrum exigentiis nostri tem¬ 
poris adhuc correspondet, quod quidque fere institutum religiosum et saepe 
saepius etiam quaeque provincia proprias institutiones pro studiis philoso¬ 
phicis sustinet, quod non solum magnum numerum professorum — forsan 
pro paucis alumnis — sed etiam sat pecuniae et denique dona et subsidia 
a dioecesanibus nostris offerenda expostulat. 

Ideo exortandum mihi esse videtur, ut commissiones mixtae — ex episco¬ 
pis et superioribus religiosorum compositae — in quacumque natione vel 

regione instituantur, ut situationem recognoscant et auctoritatibus compe¬ 
tentibus remedia idonea proponant. Propter varias in variis nationibus con¬ 
ditiones impossibile esse videtur, quaestionem tractatam pro universa ecclesia 
hac in Aula conciliari deliberare et resolvere. 

Proponere ergo mihi liceat, ut in n. 14 momentum studiorum superio¬ 
rum, coordinatio sive unio Seminariorum maiorum sive facultatum ecclesia¬ 
sticarum, necnon institutio commissionis specialis mixtae suggeratur et com¬ 
mendetur. 


10 

Re v .mus P. D. NORBERTUS CARMELS 
Abbas generalis Ord. Vraemonstrat ensis 

Membrum cum sim Ordinis Canonicalis qui iam a saec. xii operam dat 
ut sodales in presbyteratus ordinem assumpti, Dei servitio plene mancipen¬ 
tur et simul episcopis satisfaciant, in quantum, animarum curam suscipientes, 
praxes vitae monasticae cum activitate apostolica in felicem synthesim coniun- 
gunt, proponere audeo quod « de accommodata vitae religiosae renovatione » 
tractantes, a renovatione in ipso textu schematis incipere deberemus. Textus 
ipse progressui doctrinali de vita religiosa sit accommodatus! 

I. Approbatis Institutis saecularibus aliisque associationibus vitae Deo 
consecratae, titulus schematis essentialia status perfectionis adquirendae me¬ 
lius exprimat, nempe consecrationem vitae et plenam Deo et animabus dedi¬ 
tionem in professione religiosa vel in donatione membrorum peractam. Rec¬ 
tius, ut in schemate « de Ecclesia », de « vita Deo dicata » vel melius de 
vita Deo animabusque consecrata » loquamur. 

Distinctio autem inter religiosos sensu stricto et sensu lato audiendos 
confusionem fovet; essentialia non exprimit, atque novis formis vitae con¬ 
secratae non correspondet. Difficulter sine confusione loqui possumus de 
religiosis Institutorum saecularium! 

II. Insuper, attentis hisce recentioribus formis vitae Deo et hominibus 
dicatae, melius fiat Charismatum in Ecclesia distinctio. Loquamur non iam 
de vita contemplativa et activa sed de vita monastica et apostolica. 

Monastica vita est illa quae in silentio et solitudine orationi, poenitentiae 
et considerationi mysteriorum divinorum devoventur. In ea facilior et habi¬ 
tualis sit oratio contemplativa, quae tamen in aliis institutis vitae consecratae 
habetur et foveri debet. 

Vita apostolica est illorum qui sacerdotali ministerio fungentes, homines 
adiuvant vel variis operibus misericordiae spiritualis et temporalis sese Deo 
in Ecclesia toti mancipantur. Ipsi omnes « in actione apostolica contempla¬ 
tivi » sint oportet. Eos « activos tantum » vocando eorum vitae norma sae¬ 
pius falso describitur atque valor apostolicus eorum laboris minuitur. 

III. Neque tantum per accommodatam terminologiam fiat renovatio; fiat 
profundior reformatio! 

Monachis , qui vere monachi esse volunt, ab ipso Concilio inculcetur valor 
silentii et necessitas completae solitudinis, amor evangelicae paupertatis 
et poenitentiae redemptivae, simplicitatis vitae et cultus liturgici, laboris mo¬ 
nastici et vis maxime « apostolica » i. e. redemptiva eorum sacrificii personalis. 

Apostolicis institutis proprium finem melius assequendum proponamus: 
qui paupertatem in Regula extollunt illam hodie aptius observent; qui 
pueris praesertim pauperibus sese devovere debent, ne latiora studia quae¬ 
rant; qui sacerdotali ministerio et fidei propagationi primario destinantur, 
alia opera, magis profana, culturalia vel scientifica laicis paulatim tradant. 

IV. De renovatione vitae Deo animabusque consecratae loquentes, verba 
facere debemus de novis his associationibus vitae Deo dicatae. Meliores ali¬ 
quando apostoli, etiam laici, frustra essent, et merito quidem, si Concilium, 
qui de renovatione agit, illos ignoraret. Non sufficit mentio de possibilitate 
alicuius conferentiae pro Superioribus Institutorum saecularium, uti nunc 
habetur in hoc schemate, ut votis plurimorum Institutorum modernorum 
respondeatur. 

Essentialia eorum in schemate saltem innuenda sunt. Vita eorum est 
« fermentum in massa »; apostolatus eorum est apostolatus praesentiae in 
mundo et veluti ex mundo; forma vitae exterior sociologice quam maxime 
accommodetur vitae consuetudini eorum quibuscum vivunt et quibuscum 
in munere obeundo collaborant. Finis eorum est vitae humanae et totius 
mundi plenior consecratio. 

V. Concludendo dicendum videtur. Textus qui de renovatione vitae Deo 
consecratae agit, ipse nova terminologia charismata propria Ordinum alio¬ 
rumque Institutorum melius exprimat; de novis in Ecclesia fermentis apte 
loquatur, monachorum vocationem in pristinam lucem extollat, apostolico- 
rum Institutorum finem et opera clarius proponat; apostolatum penetrationis 
et praesentiae in mundo collaudet; vetera expurgentur, uti est distinctio 
inter activos et contemplativos; neque sub una voce « Religiosorum » omnes 
huius status vitae formae in Ecclesiae compendio designet. 


11 

Exc.mus P. D. BERNARDINUS COLLIN 
Episocpus Diniensis 

luxta huius Concilii Vaticani II finalitatem, quae Ecclesiae renovationem 
attigit, praesens schema ita ordinatum est ut vitam religiosam ad hodiernum 
mundum adaptet. Ideoque sub hoc respectu, quatenus scii. Concilii finalita- 
tibus consonans est, ipsum laude dignum dico. 

Nihilominus, prout mihi videtur, nihil novi circa oboedientiam religio- 

sam ibi proponitur. Et inde, ne hac carentia laboret, duo animadvertenda 
nobis esse videntur. Scii.: 1) Circa renovationem sensus servitii universalis in 
Ecclesia. 2) Circa modernam notionem personae humanae. 

1. Renovatio sensus servitu universalis in Ecclesia. Favet Concilium ut 
universalis servitii in Ecclesia sensus authenticus detegatur, ad exemplarita- 
tem Christi qui « non venit ministrari sed ministrare ». Equidem tota Ecclesia 
ad serviendum populum Dei tenetur, sive directe sive indirecte, sive de 
personis physicis agatur, prout nos episcopi sumus, sive moralibus prout 
sunt Instituta religiosa. Quodlibet enim religiosum Institutum non sibi vivere 
potest, sed seipsum ad Ecclesiae et Regni Dei serviendum vovere debet. Hoc 
idem pro unoquoque suorum membrorum, sive de superioribus sive de sub¬ 
ditis agatur, eadem ratione valet. Auctoritas enim in Ecclesia nihil aliud 
quam servitium est, ipiusque auctoritatis exercitium eo tendit ut subditos 
ad hoc servitium societ. 

Participatio haec, velitis directa quam indirecta, qua quis ad apostolatum 
admittitur, per oboedientiam principaliter actuatur. Et hoc ad imitationem 
Christi, qui « factus est oboediens usque ad mortem » ut mundum redime¬ 
ret. Neque quis potest suam perfectionem attingere unice propter semetipsum, 
sed omnino propter Ecclesiam quae Corpus Mysticum Christi est. Propterea 
tota vita religiosa ita concipi potest immo et debet ut servitus Ecclesiae. 

2, Notio moderna personae humanae. His diebus persona humana mi¬ 
nime concipitur prout saeculo decimo quinto concipiebatur. Hodie enim 
theologia, philosophiam assecuta, divitias personae humanae excellentiam 
ontologicam constituentes iterum detexit. Consequenter, honor ipsi debitus 
denuo inventus est. Homo igitur, quisque ipse sit, omnisque humana ve] 
religiosa institutio, personam humanam debito honore prosequi absolute 
tenetur. Deus ipse enim, qui omnium Dominus est suarum creaturarum et 
libertatem et dignitatem respectat. In ipsa vocatione, qua unusquisque no¬ 
strum vocatus est ut eius vestigia sequamur, suaviter agit, dicens: « Si vis ». 

Hinc persona humana in omnibus circumstantiis dignitate sua inspicienda 
est. Quod quidem de ipsa oboedientia religiosa verum esse debet. Humana 
persona enim est praesertim anima libera, duplici facultate pollens: videli¬ 
cet, voluntate et intelligentia. Oboedientia ideo quae unam voluntatem 
attingat, personam humanam angustia coarctat, saltem per eius intelligentiae 
praeteritionem. Dominus autem, amore suo coactus, aliquas inter humanas 
personas, quae iam filii et filiae Dei exstabant, libere vocavit ut libere ad 
amoris perfectionem tenderent: « Diliges Dominum, Deum tuum, ex toto 
corde tuo, ex tota anima tua et ex toto spiritu tuo » ( Mt. 22, 37). In ipso sche¬ 
mate de Ecclesia (p. 155, lin. 2 ss.) loquitur de libertate per oboedientiam 
amplificata et de iis qui « in caritatis via spiritu gaudentes progrediuntur ». 

Nec dicatur: alibi quam hic quaerenda est traditionalis notio oboedien¬ 
tiae. Si enim historia religiosorum Ordinum generatim, sicut et speciatim 
familiarum tanta varietate distinctarum religiosorum attente perscrutatur, 
facile deprehenditur quod notio oboedientiae decursu temporis pluries per- 

mutata atque evoluta est. Primaevis temporibus nec quaestio aderat. Saec. xm 
Pater S. Franciscus in sua Regula, cap. X, iam declarat: « Fratres ... ad suos 
ministros debent ac possint recurrere. Ministri vero caritative et benigne 
eos recipiant, et tantam familiaritatem habeant circa ipsos ut dicere possint 
eis et facere sicut domini servis suis; nam ita debet esse ut ministri sint servi 
omnium fratrum ». 

Hic vero iam dialogus habetur quam Paulus VI in sua encyclica Ecclesiam 
suam requirit ut instituatur cum iis quoque qui extra Ecclesiam versantur. 
Subsequentibus saeculis evanuit huiusmodi sensus tam humilis et tam pa¬ 
ternae auctoritatis. Atque ii Superiores tamquam exemplum proferebantur 
qui subditos suos ita coarctabant ut plantulas radicibus in coelum evectis in 
horto sererent. Prostant adhuc casus frequentiores atque recentiores, immo 
et actuales, maxime inter religiosas, quas superiorissa cogit sese « humiliare », 
sub praetextu humilitatem exercendi. Agitur tamquam virtus haec, essentia 
sua, non esset libera amoris dispositio erga Deum, ut coarctari possit. (Quin 
aliquid dicam de epistolis ad ipsam familiam vel ex familia provenientibus, 
quae toto vitae decursu religiosae feminae a superiorissa aperiuntur ac legun¬ 
tur; necnon de confessionibus religiosarum personarum, adultarum immo 
et superadultarum, ad instar puellarum in domo educationis). Hoc nihil aliud 
est quam ad infantilismum coactio. 

In discussione de laicis assertum est eos, laicos videlicet, clericalismum 
pavere eo quod seipsos aequo titulo adultos considerent. Tunc vero ex his 
adultis vocationes, tam iuvenum quam puellarum, oriuntur. Qui cum libere 
apostolatum antea exercissent, eveni potest dum ipsis vitam religiosam am¬ 
plectere consulitur, ut toto cursu vitae ad infantilismum practicandum ipsi 
damnentur, et hoc sub specie Creatorem glorificandi. Tamen S. Irenaeus 
suo tempore iam dicere potuit « Gloria Dei, homo vivens ». Auctoritarismus 
in vita religiosa abusivus est, qui humanam personam destruit, et consequen¬ 
ter servitium Ecclesiae impedit. Dum illi, sive homines sive feminae, qui 
vocati sunt, aptius Domino vel Ecclesiae inservirent si agere possent ex tota 
anima sua: intelligentia videlicet et voluntate. 

Paragraphus inculcat quidem auctoritatem superiorum, sed sine ulla contri¬ 
butione ad solutionem novi problematis oboedientiae hodiernae. Unde pro¬ 
pono ut huic paragrapho substituatur sequens textus: « Ecclesia tota vult 
se in servitium et Domini et Populi Dei. Unde omnia membra sua, tam 
personae morales quam singuli fideles ad hunc finem destinantur. Praesertim 
instituti religiosi, eorumque membra, ad hunc servitium per medium oboe¬ 
dientiae tendere debent. Aliunde hodierna die melius agnoscitur pretium 
inaestimabile personae humanae et reverentia eidem debita. Ideo superiores 
necnon superiorissae, hoc semper prae oculis habentes, in exercitio auctori¬ 
tatis ad intelligentiam aeque ac voluntatem subiectorum provocent, ad me¬ 
liorem atque magis perspicuum servitium obtinendum. Oboedientia enim 
cordialis et filialis requirit a superioribus ut praecepta sua cum intelligentia 
necnon paterna vel materna caritate formulent ». 

12 

Exc.mus P. D. ALFREDUS COUDERC 
Episcopus Vivariensis 

In schemate de Ecclesia nuper admisso (cap. VI, de Religiosis) mentio 
fit de « variis formis vitae solitariae vel communis » quas religiosi amplecti 
possunt. 

Nec sine ratione revocatur vitae solitariae memoria, nam praeter varias 
societates religiosas canonice erectas, inveniuntur hodie eremitae, seu ana¬ 
choretae, qui totaliter a mundo separari intendunt. Ideo, nullam cum homi¬ 
nibus relationem servantes, in solitudine, remotiores ab hominibus et curis 
saeculi, propinquiores facti Deo, poenitentem et contemplativam vitam agunt. 

Haec quidem conditio, olim non adeo infrequens, saeculis proxime elapsis 
in Ecclesia occidentali minus viguisse videtur, semper tamen hic aut illic 
animas generosas attrahens. Hodie multo plures surgunt eremitae, etiam 
in regionibus ubi illud genus vitae obsoletum erat: in mea dioecesi, quatuor 
sunt, viri tres et mulier una, qui cum permissu Superiorum de religione 
egressi, ad solitudinem perfectam anhelant, vel iam in ea vivere coeperunt. 

Porro nec in Codice luris Canonici nec in constitutionibus societatum 
religiosarum, inveniri possunt regulae huic conversationis generi convenien¬ 
tes. Anachoreta ideo propriam voluntatem sequi et sibi ipsi facere suam pro¬ 
priam regulam aliquomodo cogitur, et ad id quasi necessario adducitur. 
A nullo superiore pendet, et a nullo licentiam petit eundi et redeundi. Unus¬ 
quisque est sibi ipsi superior et lex. 

Multi tamen conscii sunt istam libertatem nimiam non esse secundum 
Dei voluntatem. Communiter sentiunt quod vita religiosa et perfecta debet 
sub oboedientia instaurari, et ardenter optant sibi exhiberi principia aliqua 
generalia, quibus erudirentur de sensu et de natura istius vocationis, et 
adiuvari possent ad perseverandum in ea. In votis habent ut Ecclesia Matrem 
se exhibeat, adiutricem operam praebens de sua sapientia et experientia, 
necnon sacerdotes praeparans qui directores spirituales fiant prudentes in 
hac materia. Ideo desiderant, sive ipsi anachoretae, sive sacerdotes de illis 
curam agentes, — nec excluduntur episcopi — quod Concilium de hac quae¬ 
stione studeat, nec rem relinquat sine aliqua solutione. 

Rogo ergo: 1) ut in schemate de religiosis fiat mentio de vita eremitica, 
sicut iam factum est in schemate de Ecclesia. 

2) ut in revisione luris Canonici et in futuro C.I.C. aliqua enuntientur 
principia de eadem materia pro Ecclesia Latina. 

3) ut instituatur commissio competens, quae, sive ex documentis tem¬ 
poris praeteriti, sive ex documentis vigentibus in Ecclesia Orientis, aliquas 
regulas colligens, aliquod « directorium » conscribat de praecipuis rebus in 

hac causa, v. g. de ista vita suscipienda vel dimittenda, de obligationibus ex 
ea ortis, de relationibus cum superiore, etc. ... 

4) ut illud « Directorium » omnibus episcopis mandetur, qui illud notum 
faciant omnibus qui vitam eremiticam ingredi desiderant, priusquam ad 
illam canonice admittantur, et qui, sive per se, sive per sacerdotes delegatos, 
de illius observatione curare satagant. 

13 

Exc.mus P. D. BRONISLAUS DABROWSKI 
Episcopus tit. Hadrianotheraeus , aux. Varsaviensis 

Schema propositionum de accommodata renovatione vitae religiosae ut in 
prooemio schematis dictum est, intendit vita et disciplina agere eorumque 
necessitatibus, prout tempora nostra suadent, providere. 

Huius declarationis delibata proposita schema omnino obliviscitur; de 
se incompletum atque efficacitate carere videtur. Etenim de Religiosis, prae¬ 
ter schema supra commemoratum, tractat cap. VI schematis de Ecclesia ac 
schema de pastorali episcoporum munere in Ecclesia, at nullo loco ostenditur 
actualitas vitae religiosae his nostris temporibus, unde dubium oriri possit 
an ipsa ut adhuc necessaria consideranda sit. 

Summus Pontifex, Paulus VI, in allocutione de die 23-V-1964 declarat: 
« Ecclesiae valde necessarium est publicum et universale testimonium, quod 
ipsius status religiosus praestat » (A.A.S., 56 [1964], p. 567). 

Curnam schema religiosae vitae socialem characterem haud ostendit? 
Paucis saltem verbis, sed patenter, Concilium exhibere fas est quanti pon¬ 
deris revera sit vita religiosa in ipsa Ecclesia et in universa familia humana. 
Claris verbis indicet civilibus hominibus, sacerdotibusque atque religiosis 
ipsis quod ipsa non solum tamquam inutilis non est derelinquenda, sed contra 
ut ipsa quocumque alio tempore hodie utilior consideranda atque fovenda 
sit. Homini quippe hodierno verbis fidem deneganti, exemplo tantummodo 
ostendetur et veritas et pulchritudo supernaturalis vitae. Schema prorsus 
videtur capacitatem istius temporis hominis qualem esse oblivisci suaque 
asserta valde generalis et traditionalis apparent. Sicut v. g. propositiones huius 
schematis nemini certe vitam religiosam suadebunt. 

Testimonium vitae religiosae tamen pro hominibus, in praesenti viven¬ 
tibus, intelligibile esse debet, quapropter obsoletae iam atque hodie vix 
intelligibiles formae removendae sunt. 

Singuli Fundatores, ut patet, sibi statuebant, ut Christi testimonium da¬ 
rent captui hominum suorum cuique temporum accomodatum. 

Singuli igitur religiosi digne ambulant in vocatione qua vocati sunt si 
spiritu Fundatorum necessitudines suorum cuique temporum clare perci¬ 
piunt. In mundo viventes, quamvis de hoc mundo non sint, homines proxi¬ 
mos sicuti sunt, considerare debent. 

Hodiernorum autem mentis habitus formalismum, qui dicitur, et ficta 
saepta quae succedentibus saeculis imprimis in ordinibus Monialium magno¬ 
pere accreverunt sollerter fugit atque abhorret. 

« Quodsi vultis patriis insistere exemplis, eo modo quo ipsi se gesserunt 
ita et vos agite. Aequalium vestrorum, inter quos vivitis, scrutamini opinio¬ 
nes, iudicia, mores et si sibi particulae boni et iusti inveniantur, pretiosis 
hisce elementis potimini, aliter collustrare, iuvare, sublevare, ducere non 
valetis » (Pius XII, 8-XII-1950). Ita Pius XII St. memoriae et PP. Paulus VI. 

Schema tamen pauca de hac magni momenti accommodata renovatione 
dicit. 

In formatione religiosa supradictae necessitudines prae oculis habendae 
sunt. Formatio religiosa totum hominem concretum, non vero nimis idealem, 
complectatur necesse est. Veri nominis vir religiosus est is qui non solum 
de intimo affectu circa fundamentales rationes traditionesque Familiae reli¬ 
giosae propriae, sed prae primis de necessario ac vitali nexu cum aliis mem¬ 
bris Mystici Corporis Christi, quod est Ecclesia, sollicitus est. 

In nostra sic dicta realitate communista Poloniae probatum est perfec¬ 
tiorem ducere vitam religiosam illum, qui magis magisque Ecclesiae hodier¬ 
nae vitae quam traditione atque emolumentis suae familiae religiosae se 
praebet. Quapropter opportunum erit si hucusque vigentia venerabilia qui¬ 
dem, sed saepe saepius iam obsoleta praescripta modum et rationem vitae 
religiosae regulantia quamprimum revisioni subicientur. Vitae religiosae prae¬ 
scripta vitam ducendam iuxta consilia evangelica ac obligationes proficiendi 
perfectionis via homini hic et nunc viventi aptiorem reddant oportet. 

Omnes asserunt hodiernum hominem alium atque olim esse alias igitur 
methodos aliasque formas quam hucusque adhibendas esse, ne liberi arbitrii 
secreta in contactu cum gratia conculcentur. 

Gratia, etenim, naturam supponit, S. Augustinus adfirmat. Propositiones 
ergo schematis, quae fundamentum futurae renovationis accommodatae vitae 
religiosae esse debent, defectu hoc laborant, quod in iis indoles hodierni 
hominis et quidem tales quales nunc sunt, non vero tales quales olim fuerant 
et numquam reversurae, parvipenduntur, immo neglectae sunt. 

Ut efficaciter valor apostolicus perfectae Deo suiipsius consecrationis 
ostendatur ita potius esset ratiocinandum: Salvator noster proclamat: « Hoc 
genus daemoniorum non eicitur nisi ieiunio et oratione ». Testes sumus 
quomodo revera hoc genus daemoniorum pervagetur in mundo! Taliter enim 
mentes quorumdam hominum invasit Satana et in peius finxit, ut gratis Deum 
et oderint et per sequentur. Rebus sic stantibus, nullus praeclarus sermo, 
ut videtur, tales homines convertire posse: tantummodo orationibus et sacri¬ 
ficiis, favente Deo, fiet ut tenebrae a luce dissipentur. Propterea ergo actualis 
necessitas vitae religiosae illiusque contemplativae et proclamanda et extol¬ 
lenda est ante Ecclesiae et totius mundi faciem. Suadente ipso Summo Pon¬ 
tifice, Paulo VI (adhortatio 23-V-1964) oportet nostri temporis hominibus 
ostendere perpetuam castitatem, paupertatem, et oboedientiam religiosorum 

necessarias esse ut mundus veniat ad lucem. Nemo non videt bonorum inor¬ 
dinatum appetitum, immoderatam divitiarum cupiditatem causam subver¬ 
sionis socialis et miseriae esse. At contra mundum pacifice et obtinere et 
regere pauperes spiritu. 

Impudicitiam et incontinentiam exhibere immediate viam ad servitutem 
et sui ipsius causam perditionem: at contra castimoniam quae acris mortifi¬ 
cationibus obtineatur homini veram libertatem praebere ipsique et sui ipsius 
et mundi imperium conferre certum est. At sic dicta anarchia atque refu¬ 
gium ob imperium auctoritatis universam societatem subvertere eamque ad 
abyssi fines ducere; at contra oboedientia religiosa, quae sit voluntaria, ge¬ 
nerosa, hilarisque, hominibus suadere bonae voluntatis quidem, sed desi¬ 
derio vano sese extollendi imbutos, veritatem illam: « servire Deo regnare 
est... » (de Imitatione Christi - Thomas de Kempis). 

In congregationibus generalibus de paupertate perplures oratores fovenda 
in Ecclesia disceptabantur. Attamen ubinam efficacius et abundantius diffun¬ 
detur gratia paupertati evangelicae iuncta, nisi in hominibus, qui divinitus 
tracti, paupertatem liberrime amplexati sunt, quorum igitur vota sacra necnon 
sua cuiusque dicatio spem afferunt et expostulant, ut inter mundanas varie¬ 
tates ipsi sint quasi ardescens fax candidissimum lumen eradians aliosque 
inflammans? Non est dubium, quin homines nostrae aetatis trahentibus 
indigeant exemplis pauperum, pauperum nempe qui beati praedicantur, pau¬ 
perum spiritu, quibus paupertatis status in extrema necessitate non est pro¬ 
priae sustentationis occasio aut refugium, sed status verae sui ipsius abne- 
gationis et firmae voluntatis soli Deo adhaerentis atque a bonorum huius 
mundi cupidine liberae. In disceptatione super schema de accommodata reno¬ 
vatione vitae religiosae plures patres conciliares cum approbatione de activi¬ 
tate externa religiosarum loquebantur. 

Sancta Sedes etiam in documentis nuper editis valorem ac necessitatem 
benefice et « active » participationis religiosarum in vastissimis apostolatus 
catholici regionibus expressis verbis agnoscit. 

Pius Papa XII, cum internationalem Religiosarum conventum puellis 
educandis addictarum clauderet, coram omnibus die 13 mensis septembris 
anno 1951 aperte professus est missionem ab Ecclesia nostris temporibus 
plene adimpleri non posse, nisi centenarum millium religiosarum admittatur 
auxilium, quae cum magno zelo caritatis opera exequuntur ac puerorum 
et iuventutis educationi serio incumbunt (cf. A.A.S., 1951, p. 739). 

Cum autem adstantes in conventu moderatrices supremas die 15 sep¬ 
tembris anno 1952 alloqueretur, Summus Pontifex in haec prorupit verba: 
« Dicite sororibus vestris nos gratias eis agere pro orationibus, quibus valde 
egemus, pro dato bono exemplo quod plurimos catholicos valide in fide con¬ 
fortat aliosque permultos ad Ecclesiam conducit, ad quam nondum perti¬ 
nent; pro laboribus exantlatis in inserviendis puellis, aegrotis, pauperibus, 
necnon in regionibus missionum in praestandis multis aliis adiutorii modis 
tam pretiosis ad augendum et dilatandum Christi regnum in animis hominum. 

Dicite porro sororibus vestris nos erga eas benevolentiae affectu duci: earum 
sollicitudines declaramus esse nostras, earum laetitias quoque ducimus no¬ 
stras; omnibus autem sororibus impense duplicem exoptamus fortitudinem, 
quae consistat tum in promptitudine, tum in patientia in acquirenda per¬ 
fectione cuique propria et in explicando apostolatu a divino Magistro et 
Sponso concredito » (cf. A.A.S., 1952, p. 826). 

Simili modo Ioannes Papa XXIII in epistola encyclica quae « ad Petri 
Cathedram » inscribitur, sororum merita extollit, dum inter alia haec adiicit: 
« Sacrae Virgines nempe procul dubio non modo optime de catholica Eccle¬ 
sia, de christiana educatione et de operibus, quae a misericordia appellantur, 
sed de civili etiam societate merentur; atque incorruptibilem aliquando 
in caelis adipiscendam sibi comparant coronam » (cf. A.A.S., 1959, p. 522). 

Episcopi omnes magna aestimatione congregationes religiosarum prose¬ 
quuntur atque gaudent quod in dioecesibus et paroeciis adsunt ibique ope¬ 
ram navant; quoddam quasi brachium prolongatum esse conspiciuntur in 
variis caritatis operibus praestandis. Eo vel magis quod Ecclesiae condicio 
nostris temporibus similis esse videtur condicioni christianismi primorum 
saeculorum. Apostoli et Episcopi scilicet tot tantisque obruti erant labori¬ 
bus, qui eorum vires, facultatesque plus aequo superaverint. Quapropter 
diaconorum ordinem vicaria Christi potestate creaverunt; simulque cum 
diaconorum institutione feminarum coetus exorti sunt, qui quasi quoddam 
diaconorum sunt genus, viduis, virginibusque constantes, qui pauperum 
mensae inservirent, ne primum maximumque Christi praeceptum vanum 
redderetur. 

Quod nostris quoque temporibus fere adamussim contingit. Singuli Epi¬ 
scopi et Sacerdotes plurimum supra vires occupantur; dioeceses enim amplis¬ 
simae sunt, homines materialismo, qui dicitur, supra modum saginati, ab eo 
abhorrentes, desideriorum suorum finem in Deo reponere satagunt, quo fit, 
ut innumerae quaestiones solutu difficiles exoriantur. Quibus in angustiis 
religiosae episcopos et sacerdotes libentissime adiuvant, christianum nomen 
salvantes et Christi regnum propagantes. Ideoque nihil mirum Episcopos 
gratissimos esse virginibus sacris, quod vitam sacrificiis plenam in proximos 
impendunt, in asylis pro infantibus et nosocomiis, quod tenerrima caritate 
prosequuntur matres, debiles, imbecilles, qui communitatis scoriae passim 
reputari videntur. 

Dona animi ab Ecclesia accepta religiosae sorores in domos christiano 
nomine destitutas deferunt ac distribuunt inter familias, quae nostris tem¬ 
poribus multis miseriis afficiuntur, quae vix superari possunt. Parochi et 
sacerdotes has domos semel in anno, aut cum ad assistendum moribundum 
vocantur, adeunt, semel aut bis in anno diem qui dicitur aegrotorum insti¬ 
tuunt. Religiosae vero continuum iter faciunt distributum panem non qui¬ 
dem sub specie eucharistica latentem, sed mystice appropinquantem. Cari¬ 
tate Christi motae, indigentibus subministrant victum eosque tali medicina 
curant, quae corpori et animae sanitatem confert. Opera a misericordia dicta, 

recentissima forma vestita, ab eis administrantur. Quo modo agendi reli¬ 
giosae sorores non solum Ecclesiae compatiuntur, sed ab ea missae in mun¬ 
dum, Christi efficiuntur testes. 

Nostrorum temporum homines iudicia de Ecclesia proferunt ratione 
habita eius utilitatis in sublevandis egenorum indigentiis, eamque habita 
ratione caritatis proximi aestimant. 

Em.mus card. Suenens, in praestantissimo opere suo cui inscribitur 
« de Ecclesia in statu missionum » iam anno 1956 haec scribebat: « Inter 
homines Deo consecratos, Religiosae Sodales tralatitiarum congregationum 
« activarum » uti dicitur, quae vocationis suae vi ac natura immediatam cum 
mundo habitudinem habent, speciali dignae sunt mentione; primum ideo quod 
in hoc coadiutorum genere numerosissimae sunt, deinde quod internae indolis 
Instituti gratia ad succurrendas Ecclesiae necessitudines facillime aptantur ». 

Idem em.mus cardinalis, cum de quaestione evolvendi laicatum femina¬ 
rum in Ecclesia disceptaret, asserit precise hanc partem Christi gregis a con¬ 
gregationibus religiosarum attendendam esse. 

Ecclesia a religiosis, plusquam ab aliis suis membris, expectat id quod 
ad sustentandam aequilibritatem ipsius Ecclesiae attinet. Oboedientia nempe 
et castitas plurimorum credentium ab intima observantia oboedientiae et 
castitatis animarum Deum sacratarum tendet. 

Episcopatus Poloniae maximam vim tribuere videtur operae, quam reli- 
giosae-adiutrices paroeciales quae dicuntur, praestare tenentur, dum de 
eis earumque officiis in statutis pro eis latis fusius loquitur. Singulae adiu- 
trices paroeciales omnia omnibus egentibus fieri debent. Ad eas spectant quae 
sequuntur: egentibus obviam ire afferendo eis non tantum bona ordinis 
materialis, sed ordinis imprimis moralis; invisendo frequentare aegrotos et 
pauperes; egentes inquirere et indicare; neglectos ad recipienda Sacramenta 
parare; aegrotantibus in domibus assistere; medicamentis ad medicorum 
ope munire; bonos libros subministrare; ad necessitudines paroeciae totius- 
que Ecclesiae attentos esse reddere etc. Cum autem praecipuus earum laboris 
campus in mulierum cura consistat, explicabunt eam erga mulieres neglectas 
aut derelictas, erga matres innuptas aut infames, erga familias rixa pertur¬ 
batas, aut multa prole gravatas. Sicque huiusmodi soror religiosa adiutrix 
quasi alter angelus paroeciae erit. 

Iam vero adiutricis sororis facultates cum sint limitibus obductae, haec, 
adiuvante parocho, laicatum feminarum efformandum curabit, quae in 
omnibus operibus valido praesidio ei erunt. Insuper adiutrix et modo suo 
agendi quasi parochi oculus et auris erit. Per eam quoque animarum pastor 
ad singulas in paroecia familias penetrabit et sui muneris influxum salutare 
exercebit. 

Sorores Congregationum vitae activae ut suam missionem adimplere va¬ 
leant, vitam internam, imprimis autem humilitatem et caritatem summo¬ 
pere colant. 

Vita interna enim, profundius explicanda, basis est firmissima earum 

fructuosae actionis, secum modo nimis naturali agitabuntur et tandem 
munus eis aliquando potietur. Cotidianus etenim modus agendi, quo medio¬ 
criter honestus vir aut mulier etiam ad quaedam sacrificia sustinenda parata 
vitam ducit, religiosae iam non sufficit. Haec enim ad superiorem animi per¬ 
fectionem ascendere et sub influxu gratiae supernaturalis quandam sancti¬ 
tatis suae equilibritatem consequi tenetur, secus inevitabiliter a religiosa 
vocatione deficiet et fiet mulier vix mediocris aut etiam suspectae honestatis, 
in omnibus quaerens quae sua sunt ac pedetentim confusionem rerum in 
paroecia parans. 

Rem nostram bene illustrant omnibus notae difficultates cum sacerdoti¬ 
bus operariis in Gallia, qui, ut notum est, oleum operamque perdiderunt 
atque in naufragium incurrerunt. Qui enim submergentem in undis eripere 
conatur, cum ipse natandi artem ignoret nec se cinctorio a securitate dicto 
muniat, nedum periclitantem salvabit, sed et ipse peribit. Sic et illi sacer¬ 
dotes, maximo fervore rapti, hominum miseriae succurrere conabantur, at 
improvidi et incauti eorum miseriae ipsi succubuere. Vitam communem non 
ducebant, persuasum non erat se eis quos succurrerent virtute animi excel¬ 
lere debere; illi autem se eis uti pares coaequabant. Quomodo autem ad 
altiora traham eum, cui par in omnibus efficiar? 

Concilium Oecumenicum Vaticanum II quod bene ordinatam activitatem 
vitae religiosae propugnat, ut suo praecaveat officio, normas practicas et taxa- 
tivas huius activitatis proponere debet, ut religiosae praesertim sic dictae 
activae suae vocationi ad adipiscendam perfectionem solide et digne possint 
attendere. Verbi gratia: ad vitam religiosam tutandam necesse est ut omnis 
parochus tempus exercitiis pietatis destinatum intactum curent, ut vitae 
communi religiosarum prorsus non obstaret; ut statui religiosae perfectionis 
necnon superioribus religiosarum congruum honorem exhiberet, vitae reli¬ 
giosae praescriptis et consuetudinibus quae inter alia ad clausuram et pauper¬ 
tatem servandam aut epistolarum commercium spectant, debitam reveren¬ 
tiam profiteretur. 

Poenitendi fructus oriuntur, si in domibus religiosarum pro paroeciis 
addictarum prudentes et docti confessarii, moderatores et magistri spiritus 
desiderantur. Ad hoc munus debito modo praestandum deficiunt parati ani¬ 
marum pastores, qui laborem in dirigendis animis sororum utpote parum 
utilem ac fructuosum aliquando conqueruntur. At luce clarius est eos qui 
ita loquantur, ignorantia crassa laborare. Numquid enim vim suam exseret 
Ecclesia Apostolica, posthabita renovatione spiritus in iis Mystici Corporis 
Christi membris, quae spectatissimam constituunt portionem gregis Christi? 

Necesse videatur alumnos seminariorum praxim atque asceseos vitae reli¬ 
giosae studere debere. 

Unde in Ecclesia maiorem invenies sacrificii spiritum, nisi in illis millibus 
feminarum Deo sacratarum, quae propter amorem Dei omnia reliquerunt? 
Verum quidem est eas quoque a defectibus et miseriis vitae humanae com¬ 
munibus liberas non esse, immo eas in quadam mediocritate et in campo 

suae actionis cum invidia custodito aliquando languescere. Attamen nonne 
huius rei auctores sumus nos, quibus Ecclesia Lumen commisit ferendum ac 
praesidium, quo religiosae maxime indigent quodque a nobis iure merito 
expectant? 

Atque domibus religiosarum ad auxilium paroeciis praestandum desti¬ 
natis summum est opus ordinata pastoralis cura; ibi enim sorores permultis 
laboribus, operibus occupatae, in medio diversorum maximorumque pericu¬ 
lorum versantur, quibus plurimae magnanimiter obsistunt. Hae autem reli¬ 
giosae partem Ecclesiae vividissimam, prosperrimam, maximam ei spem 
allaturam constituere videntur. Quae autem spes in eis collocata fructibus 
salutiferis parebit, nisi eis auxilium validum feramus. 

In accommodata renovatione vitae religiosae fovenda, caute et omnibus 
mature perpensis et tutandis quae ad essentiam et naturam vitae religiosae 
pertinent procedendum est. 


14 

Exc.mus P. D. IOSEPH D’AVACK 
Archiepiscopus tit. Leontopolitanus in Pamphylia 

I. De institutis religiosis Pratrum Docentium. Praemittenda quaedam: 

1) Consideranda est peculiaris efficientia qua in vita supernaturali Ecclesiae 
pollent animae — omnes, sacerdotes vel non sacerdotes — Deo consecratae in 
« statu perfectionis », quippe quae in perfectione Caritatis nituntur prosequi 
oboedientiam redemptricem Christi, complere ea quae desunt eius passionum, 
pro Ecclesia (verum immensum beneficium vitae religiosae in Ecclesia!); 

2) Considerandum est ingens momentum educationis puerorum et 
iuvenum: opera vere ecclesialis, licet non stricte sacerdotalis; 

3) Considerandum est momentum supremum operum stricte sacerdo¬ 
talium; unde expedit quod Sacerdotes tantummodo iis operibus incumbant, 
relictis ceteris — licet pergravibus — ad Laicos praesertim « consecratos ». 
(Non necesse est Ordinatione sacerdotali ad docendum mathesim vel litteras 
profanas vel ad perscrutandum motum stellarum!) 

His bene attentis, videtur necessarium quod schema nostrum: 

1) extollat et promoveat Instituta religiosorum Fratrum Docentium; 
enixe commendet ut foveantur tales vocationes; quae certo Ecclesiae magis 
proderunt quam si iuvenes sic vocati, praesumant accedere ad Sacerdotium 
permoti quadam ambitione spirituali; 

2) Commendet docilem cooperationem talium Institutorum cum epi¬ 
scopis et sacerdotibus; et ut episcopi cum omni cura per selectos sacerdotes 
praebeant auxilium spirituale talibus religiosis, eorumque operibus et alumnis; 

3) Commendet ut religiosi docentes prudenti discretione fungantur 
munere suo educativo, quasi imitati S. Ioannem Baptistam, scii, remittendo 
suos alumnos ad sacerdotes pro vera directione spirituali; 

4) Commendet ut Instituta, in plena fidelitate erga suos Fundatores et 



598 


ACTA CONC. VATICANI II - PERIODUS III 


sua Statuta, praesertim incumbant in educatione pauperum, firmiter confisi 
quod Deus superabunde — valde magis quam per quamvis humanam indu¬ 
striam — providebit iis qui paupertatem amplectuntur ut evangelizentur 
pauperes. 

II. Circa « Instituta saecularia ». Immutato titulo et circumscripto argu¬ 
mento huius schematis, loco prioris « de statibus perfectionis acquirendae », 
factum est ut Concilium vix aut fere ne vix quidem verbum dicat de Insti¬ 
tutis saecularibus. Ea sunt nova forma vitae consecratae, non iuridice reli¬ 
giosae, sed in iuridico statuto perfectionis, iuxta disposita per Constitutio¬ 
nem Apostolicam Provida Mater anno 1947. Minime intendunt se substi¬ 
tuere Institutis Religiosis; sed mirabiliter respondent quibusdam necessita¬ 
tibus nostri temporis. 

Sunt saeculares, qui — suffulti in Communione Sanctorum supernaturali 
auxilio animarum degentium in secreto claustro — vivent totaliter in mundo 
profitentes Consilia Evangelica, plene, immo quasi ratione quadam magis 
profunda personali responsabili; aut ut incumbant operibus apostolatus qui¬ 
bus minus convenit « habitus » et ordo « vitae religiosae »; aut ut, imitati 
vitam nazarethanam Christi Domini, ex professo operentur circa res terrenas, 
iuxta divinum originale praeceptum: «... subiicite terram », eas diligendo 
amore quo Deus Creator et Providens eas diligit, scii, in perfectione Caritatis 
cui se pandunt per Consilia evangelica. 

Curnam de istis Institutis fere ne verbum quidem cum ageretur de Ec¬ 
clesia, de Laicis, immo de accommodata renovatione vitae religiosae, si tandem 
aliquando vitam religiosam intendimus sensu non stricte iuridico sed plene 
theologico ? 

Haec est amarissima et perdamnosa deceptio plurimis animabus summe 
generosis; est praeiudicium et periculum pro nova forma vitae consecratae 
quam Spiritus Sanctus providissime suscitaverat in Ecclesia in nostro tempore. 

Utique talis forma « status perfectionis » est adhuc melius polienda et 
definienda; et hoc non poterit facere Concilium; sed tam generosa incepta, 
tam provida, iam Auctoritate Summi Pontificis probata, laudare eisque ani¬ 
mum conferre, Concilio conveniens est et dignum et iustum. 

Formula inserenda in Schemate (vel similis): SS. Synodus, agens de vita 
religiosa accommodate renovanda, animum benevolum et gratum intendit etiam 
ad'« Instituta Saecularia»; quae iuxta Const. Apostolicam Provida Mater 
anni 1957, inter « Religiosos » iuridice non adnumerantur, sed item consti¬ 
tuunt « statum perfectionis ». Eorum sodales sunt « saeculares » qui totaliter 
vivunt in mundo profitentes plene Consilia evangelica: aut ut incumbant 
operibus apostolatus quibus minus convenit « habitus » et ordo «vitae 
religiosae »; aut ut, imitati vitam nazarethanam Christi, ex professo operen¬ 
tur circa res terrenas. 

Talia Instituta, ditando mirabilem varietatem in vita Deo consecrata, 
qua Ecclesia ditatur et munitur, provide respondent necessitatibus et adiunctis 
huius temporis. 

Rev.mus P. D. GODEFRIDUS DAYEZ 
Praeses Congregationis ab Annuntiatione B. M. V. O.S.B. 

Nemo hoc factum negari potest: Etsi, nostro saeculo, abrenuntiatio et 
desiderium Christum sequendi non raro apud iuvenes invenitur, multi ordi¬ 
nes et Congregationes crisim plus minus ve gravem subeunt. 

Memores etiam simus tot religiosorum et religiosarum quae ab hoc Con¬ 
cilio magna cum humilitate et quandoque dolorosa patientia, omnibus votis 
sperant. Et quidem sperant non verba generalia sed vere ad rem pertinentia 
et revera remedia ferentes. 

Quidquid sit de futura conditione huius schematis, haec verba quamquam 
audacia proferre cupio. 

Hoc venerabile Concilium, ad Ecclesiam renovandam et adaptandam a 
Ioanne Papa Vigesimo tertio vehementer optabatur. Mirandum est quod 
in titulis schematibus praepositis, illa verba « renovatio » vel « adaptatio » 
nunquam adhibentur nisi tamen in novissimo titulo ad hoc schema religiosis 
attributo. 

Quidquid sit, illa reformatio tam optata a Sancto Papa Ioanne in reno¬ 
vatione et adaptatione consistit. 

Quapropter et antequam ad positivam conclusionem veniam, duas ani¬ 
madversiones, diligentiae vestrae, Reverendissimi Patres Conciliares, propo¬ 
nere velim, alteram quoad renovationem, alteram quoad adaptationem. 

Primo quoad renovationem: Haec renovatio facienda secundum funda¬ 
toris mentem et probatas traditiones sane et merito ab omnibus videtur. Atqui 
illam renovationem secundum fundatoris mentem talis vel talis interpretatio 
luris Canonici saepe prohibet. Quod fit imprimis quando de antiquis ordi¬ 
nibus agitur quorum renovatio eo difficilior est quod saepe in Codice luris 
Canonici sub eisdem legibus ac ordines recentiores subduntur. 

Exemplum affero: In ultimis lineis n. 11 huius schematis, propositiones 
leguntur, quae ad ordines antiquos maxime conveniunt, scilicet de vita cle¬ 
ricorum et non-clericorum omnino communi in eadem domo. Atqui, in vita 
monastica qui, de se, non est clericalis, sed de facto in Iure canonico regimini 
omnium aliorum religionum clericalium subditur, haec vita communis, vera 
et non tantum externa prohibetur. Nam a iure ipso, vel potius ab aliqua inter¬ 
pretatione iuris, vita monastica plena et vera denegatur, cum non-clerici 
privilegiis et iuribus aliorum gaudere non possunt, quod, de facto, est ne¬ 
gatio vitae plene communis in familia monastica. 

Itaque per multos annos, dispositiones ad adaptationem, vel potius ad 
reditum ad antiquas et sanas traditiones humillime petitae sunt. Nam in 
religione monastica, caracter sacerdotale, etsi sublime et pro multis optabile 
non est tamen essentiale et hoc secundum mentem fundatoris clare expres- 

sam. Sed cum hae petitiones, quamquam Regulae et menti fundatoris om¬ 
nino conformes, aliquam interpretationem luris Canonici obstabant, per 
plures annos (feliciter elapsos) acceperunt responsionem negativam et quidem 
una vice cum commentario verbali parum amabili: « Petitio nimis extraordi¬ 
naria abbatis talis monasterii ». 

De archeologismo tamen non agebatur, sed de vocationibus hodiernis et 
non paucis. Quot vocationum vere religiosarum et monasticarum, haec deli¬ 
beratio nimis morosa perditionis causa fuit. 

Secundo: quoad adaptationem. Non pauci, heu, Ordines antiquos utpote 
museorum custodes saepissime vident: custodes murorum, custodes habitu¬ 
dinum etc. et ita ab adaptatione pro omnibus desiderata Ordines antiquos 
excludunt, ut thesauri medioevales asservari possint. Volunt aliqui ut in pro¬ 
ximo decennio archeolisti in monasteriis adire possint ut videant quomodo 
liturgia in saeculo undevigesimo celebrabatur. 

Quis non videt Ordinem monasticum ad hanc vocationem restrictum et 
a tempore contemporaneo extraneam, mox ab omnibus deesse vocationibus? 
Qui haec volunt, inconscii, ad destructionem vitae monasticae laborant, quia, 
monachi, sicut alii religiosi de tempore suo esse debent. 

In multis regionibus, monasteria multos iuvenes et hospites recipiunt et 
Ecclesia aperta multis fidelibus adimpletur. Sed quia ad thesauros antiquos 
custodiendos ab aliquibus videntur monasteria, hospites et fideles tam nu¬ 
merosi a participatione vera et in sua lingua ad precem monachorum sine 
iusta causa arcentur. 

Haec deplorandae sunt maxime in regionibus missionum ubi nulla ar- 
cheologica curiositas adest. Adest monasterium, quem vidi, ubi aliquandiu 
vixi. Saepe, circa quingenti fideles qui antea, in paraliturgia catechumenorum 
psalmos in sua lingua canebant, nunc, post receptionem baptismi ad fores 
Ecclesiae permanent usque ad finem officii vesperarum ut in benedictione 
Sanctissimi Sacramenti in sua lingua cantari possint. 

Non est secernendus modus precandi a modo vivendi. 

Adaptatio vitae religiosae esset pure ens rationis et sine veritate si leges 
vigentes longius pertraherentur. 

Sed non tantum quaerimonias de rebus elapsis exprimere velim, sed im¬ 
primis aliqua futura positiva et speranda proponere cupiam. 

Omnes ordinum antiquorum fundatores, de reformatione vel adapta¬ 
tione Ordinum non praeviderunt. Attamen, iam saeculo decimo tertio, Sanc¬ 
tus Dominicus de his rebus cogitabat et in Regula sua providebat ut Ordo, 
a suo proprio Capitulo generali seipsum reformare posset. 

Quod principium adhuc laudabile permanet. 

Sic, Capitula Generalia, ad adaptationem necessariam iuribus extensis et 
efficacibus nimis indigent. Quare hoc votum exprimere velim: Scilicet capi¬ 
tula generalia de propositionibus concretis renovationis et adaptationis sta¬ 
tuere valeant et post experimentum alicuius temporis ad approbationem 
Sanctae Sedis proponere. 

Nonne mirandum est dispensationem in favore religiosi flebilis facillime 
obtineri, sed adaptationem vel etiam reditum ad veram mentem Regulae ma¬ 
gna cum difficultate obtineri? Et hoc, quia Ius Canonicum omnes Ordines, 
omnes Congregationes, sed prorsus omnes, sive monachos, sive religiosos 
ordinum recentiorum sine ulla acceptione indolis propriae Ordinis sub uno 
eodemque capitulo redegit. 

Laici ut adulti, in nostro concilio considerati sunt. Nonne oporteret 
tot religiosos et religiosas etiam ut adulti et adultae considerari? 

Etsi potest adesse periculum alicuius abusus, melius est ipsis capitulis 
generalibus propositiones renovationum et adaptationum relinquere. Ipsi 
enim cognoscunt mentem fundatoris. 

Textum propositum pro linn. 21-25, pag. 10. Quapropter, illis ad quos 
spectant (scii, capitulis generalibus) ea omnia quae ad proprii instituti reno¬ 
vationem et reformationem necessaria appareant, legitime statuere valeant 
atque provideant, approbante Sancta Sede post experimentum, necnon Con¬ 
stitutiones, « Directoria », « Consuetudinaria », libri precum et Caeremo¬ 
niarum. 

Ratio emendationis: Superiores et sodales talis ordinis vel Congrega¬ 
tionis, quamquam in actuosis difficultatibus implicati, melius scopum ordinis 
et mentem fundatoris cognoscunt quam membra Congregationis de Religiosis. 

Animadversiones additae : In pag. 5, n. 2. Ut accuratius et citius accom¬ 
modata renovatio fieri possit proponimus mutationes sequentes a lin. 18: 
« Quapropter illi, ad quos spectat, ea omnia quae ad proprii instituti reno¬ 
vationem et reformationem necessaria appareant, legitime statuere valeant 
atque provideant, necnon Constitutiones, “ Directoria ”, “ Consuetudina¬ 
ria ”, libros precum et caerimoniarum aliosque id genus codices congruenter 
recognoscere ». 

In nn. 5 et 6. 5. (De iis, quae omnibus institutis religiosis communia 
sunt). Omnia instituta religiosa contemplationem, qua Deum prae omnibus 
et unice quaerunt, cum amore apostolico, quo opus redemptionis consum¬ 
mare Regnumque Christi dilatare nituntur, secundum cuiusque missionem 
propriam consocient oportet. 

Non obstante fine particulari operibusque propriis omnia instituta tenen¬ 
tur vitam Ecclesiae universalis participare eiusque proposita, v.g. in re bi- 
blica, liturgica, sociali et oeconomica, pro viribus fovere. 

6. (De diversis formis vitae religiosae earumque accommodata renova¬ 
tione). Monachi, quorum primum sane officium est, Divinae Maiestati intra 
ambitum monasterii humile simul ac nobile servitium praestare, apostolico 
fervore impulsi rationem vitae suae ita instaurent, ut hominibus melius exem¬ 
plo et adiutorio esse possint. In re oeconomica et sociali prodant exemplum 
doctrinae Ecclesiae, foveant in sanctuariis suis actuosam fidelium participa¬ 
tionem operis Dei, praebeant omnibus qui ipso adeunt Verbum Evangelii 
et vitae spiritualis divitias, quo fit ut eorum monasteria sint centra et semi¬ 
naria instaurationis christianae. Instituta vitae stricte contemplativae, quae 

suas partes in Corpore mystico Christi habent et missioni salvificae Ecclesiae 
eximie inserviunt, in ratione formaque vitae congruenter moribus et necessi¬ 
tatibus hodiernis sese renovent. 

Ratio et ordo institutorum, quae ex fine suo proprio ministerio aposto- 
lico vel operibus caritatis dedita sunt, ita componantur, ut neque exercitia 
pietatis apostolatui neque opera apostolatus orationi officiant, sed potius 
sese mutuo perpenetrent, inspirent atque incitent, quo unitas vitae religiosae 
obtineatur. In his autem institutis, in quibus labor apostolicus et beneficus 
constituit finem vere specificum, omnes bene considerent illum tantum labo¬ 
rem fovere caritatem erga Deum et proximum, qui ex intima unione cum 
Deo procedit. 

Ratio. Nn. 5 et 6 penitus non satisfaciunt ideoque ex integro mutentur 
oportet. In Schemate agi quidem debet de diversis vitae religiosae formis 
sed tunc praecise dicendum est, quaenam puncta singulis relate ad accom¬ 
modatam renovationem nostro tempore sint maxime urgentia. In respectivis 
numeris schematis impressi fere nihil nisi veritates per se evidentes afferuntur. 

In n. 7, pag. 6 , linn. 15-19. Non sufficienter in his lineis evocatio fit 
difficultatum hodiernae psychologiae. Proponimus ut addatur aliquid de his 
difficultatibus, ex. gratia: In educatione religiosorum et religiosarum ma¬ 
gistri vel magistrae bene noscant (et ideo ipsi formantur) leges psychologicas 
castitatis et oboedientiae. 

In particulari, bene sciant sodales virtutem oboedientiae non minuere 
responsabilitatem indi vidualem. 

In n. 9. Addere oporteret aliqua verba de laboribus, quibus vere pau¬ 
pertas manifestatur, necnon de adoptione novarum technicarum quae — sal¬ 
tem in regionibus magis evolutis — paupertatem non contradicunt. 

In n. 10. Opportunum esset referri ad textum Pii Papae XII: « Ad mi¬ 
nisterium clericale neminem promoveant (Superiores) qui se religiosam solum¬ 
modo vocationem divinitus recepisse demonstret » ( Sedes Sapientiae, Intr. II: 
A.A.S., 48 [1956], p. 357). 

Ista animadversio compleri potest pro monachis per notam sequentem: 

« Ad ministerium clericale neminem promoveant (Superiores), qui se 
religiosam solummodo vocationem divinitus recepisse demonstret » (Pius XII, 
Sedes Sapientiae , Intr. 11). 

Admonet nos haec sententia Pii XII, quantum oporteat duas vocationes 
diversas non confundere, quamvis frequenter ambae in eadem persona con¬ 
veniant. 

Atqui, iuxta vigentem hodie legem et disciplinam, exstat quaedam species 
vitae religiosae, antiquissima utique et authentica, vita scilicet monastica, 
quae plene vivi non potest, cum omnibus iuribus et officiis ad eam pertinen¬ 
tibus, nisi a religiosis qui presbyteri sint. 

Etenim, ut plene vivatur vita monastica, requiritur ut conventuali capi¬ 
tulo participet monachus. Quod ius numquam ab obligatione chori seiunctum 
est, sed semper eam comitabatur. Nostris diebus tamen, in Congregationibus 

benedictinis non licet monachum fieri chori, nisi insimul ad sacerdotium 
tendatur. 

Quaedam indulta sunt utique his ultimis annis concessa. Sed haec ipsa 
indulta satis demonstrant ipsas leges sacerdotium imponere monachis chori. 
Immo, addendum est ultima indulta non esse concessa nisi adiecta clausula 
restrictiva: « sine voce activa vel passiva in capitulo ». 

Vix opus est profiteri nullam intercedere repugnantiam inter sacerdotium 
et vitam monasticam. Attamen, iuvat asserere nullam utriusque necessariam 
esse coniunctionem. 

Monachi, aeque ut ceteri christiani, indigent sacerdote. Iuxta naturam 
rerum est, ut sacerdotes, quibus indigent monachi, inter ipsos monachos eli¬ 
gantur. Insuper, inde ab exordiis monasteria exercuerunt quaedam ministe¬ 
ria sacerdotium flagitantia, verbi gratia scholas vel curam peregrinorum; mi¬ 
nisteria hospitalitatis, non exclusa auditione sacramentali confessionum, adhi¬ 
bentur etiam ab ipsis monasteriis, quae nullum apostolatum sensu proprio 
dictum suis monachis desiderant. De cetero, sententia Pii XII, quam huic 
nostrae Notae praescripsimus, ita pergebat: « neminemque tandem a sacer¬ 
dotali statu avertant, qui divinitus ad illum vocari certis signis dignoscatur ». 
Nullo ergo modo suggerere volumus, ut is a sacerdotio avertatur, qui ad 
illam sacram functionem a Deo revera vocetur. 

Sed vehementer optandum est, ut monasticae vocationi restituatur no¬ 
vitas sua, sinendo scilicet ut plene vivi possit, cum omnibus iuribus officiis¬ 
que suis, absque sacerdotio. 

Enixe ergo membra commissionis de religiosis rogamus, ut de aliquot 
lineis schemati inscribendis cogitare dignentur, quibus superioribus maioribus 
Ordinum Monasticorum liceat, congruenter cum Regula S. Patris Benedicti, 
monachos chori suscipere qui ad sacerdotium non destinentur. 

Patet talium formationem in religione sacrisque disciplinis studiose esse 
excolendam, sicut iis iam evenit, quibus indulta hucusque concessa erant. 

In n. 19. Opportunum esset referri ad textum Pii Papae XII: « Neminem 
proinde umquam quovis modo ad statum sacerdotalem vel religiosum cogant, 
neve ullum afficiant vel admittant, qui vera divinae vocationis signa reapse 
non praebeat; item ad ministerium clericale neminem promoveant, qui se 
religiosam solummodo vocationem divinitus recepisse demonstret; neve eos 
qui hoc quoque donum a Deo habuerint, ad saecularem clerum coarctent aut 
distrahant» (Sedes Sapientiae, Intr. 11: A.A.S., 48 [1956], pp. 357-358). 

Exc.mus P. D. EUGENIUS DE ARAUJO SALES 
Episcopus tit. Thibicensis, adm. ap. Natalensis et S. Salvatoris in Brasilia 

Schema de accommodata renovatione vitae religiosae quoad ea quae in 
eo dicuntur est quidem sat bonum; sed omittuntur multa quae meo sensu 
omitti non deberent. 

Praesertim autem in eo invenio defectum, quod de religiosis utriusque 
sexus indiscriminatim tractatur, dum multae et summi momenti quaestiones 
essent tangendae, quae peculiari ratione ad vitam et actionem religiosarum 
referuntur. Ex istis paucas tantum hic indicabo: 

Imprimis nos oportet vitam religiosam femininam respicere ut realita- 
tem praesentis temporis eamque cum exigentiis nostrae aetatis conferre. 
Promotio enim mulieris est unum ex praecipuis signis hodierni temporis 
— quod ceterum Synodus nostra aperte et laudabiliter admittit eo quod 
auditrices ad congregationes generales convocat. Itaque, cum de religiosis 
agitur, speciatim de religiosis mulieribus agendum est. Religiosae enim, eo 
quod Deo consecrantur, non eo ipso mutantur natura, sed retinent personae 
femininae notas distinctivas, quibus physiologice, psychologice et dynamice 
a viris distinguuntur et servant propterea valorem suum proprium ac modum 
suum agendi peculiarem inter homines et propter homines. Urget igitur reli¬ 
giosarum promotio et actualizatio, quod si omiserimus, rationes Deo red¬ 
demus ob detrimentum quod inde capiet regnum Dei. 

Efficax haec religiosarum promotio atque actualizatio tanti mihi videtur 
esse momenti ut eam non possimus totam relinquere commissionibus post- 
conciliaribus vel Commissioni Codicis recognoscendi, sed nobis ipsis, Vene¬ 
rabiles Patres, saltem principia quaedam statuere incumbit. 

Inter plura, quae a Concilio ipso mihi videntur esse decernenda, sequen¬ 
tia commemoro: 

a) Instituantur cursus verae actualizationis pro religiosis sexus femi¬ 
nini, quae vota perpetua iam emiserint, eo fine ut mentes earum aperiantur 
ad problemata religiosa et pastoralia diversarum regionum perspicienda et 
deinde superiorissae vel visitatrices factae domos suas vel congregationem 
regere possint vel visitare cum genuino fructu apostolico. 

b ) Tempus iuvenatus satis sit diuturnum, ut in rebus theologicis, litur- 
gicis, sociologicis, pastoralibus et practicis institutio tam solida sit quam ea 
quae in Seminariis religiosorum praebetur vel praebere deberetur. 

c) Formatio humana, nempe physica, psychica, affectiva, socialis, sit 
accurata et totalis, intellectum attingens et voluntatem, sicut exigunt tem¬ 
pora nostra. 

d) Spiritualis efformatio fiat secundum principia spiritualitatis Eccle¬ 
siae universae, quod non excludit normas peculiares cuique scholae asce- 
ticae proprias. 

e) Formatio autem apostolica sit praetica et technica. Actio apostolica 
non subor clinari sed coordinari debet cum ceteris officiis, studiorum nempe 
et exercitiorum spiritualium. Quae formatio apostolica, Venerabiles Patres, 
interdum fortasse traditiones quasdam venerabiles offendet, immo mutatio¬ 
nes in ipsis quorumdam institutorum structuris exiget sed opus salutis ani¬ 
marum nostris temporibus audaces tales interventus a nobis exigit. 

Ea quae hucusque exposui, ad omnes fere nationes possunt applicari. 
Nunc vero rogo vos, venerabiles Patres, ut mentes vestras ad eas orbis partes 
vertatis, quae « tertius mundus » solet appellari, et cum sollicitudine illa 
omnium ecclesiarum, quae cum apostolo Paulo communem habetis, proble¬ 
mata pastoralia consideretis, quae Americae Latinae, in specie patriae meae 
sunt peculiaria. 

Videte quibus in conditionibus versamur qui laboribus pastoralibus ibi 
in Brasilia sumus addicti. In praesenti incolarum numerantur octoginta mil- 
liones et sacerdotum tantum duodecim milia, dum religiosas habemus cir¬ 
citer 40 milia. Versus finem huius saeculi, id est, elapsis annis triginta sex, 
incolas Brasiliae, numerum 200 millionum superaturos esse aestimatur. Quis 
non videt quam nefasta esset omissio, si has magnificas religiosarum cohortes 
praeparare non curaremus, et praeparatas non vocaremus ut nobiscum coope- 
rentur in omni opera apostolica quae sacerdotibus stricte reservata non sit? 

Huius apostolicae actionis religiosarum nos ipsi experimentum fecimus 
in Archidioecesi Natalensi, primo loco quidem in paroecia « Nisia Floresta », 
deinde in paroecia « Taipu », quod experimentum interea in aliis dioecesi¬ 
bus imitatores invenit. 

Ubique exitus fuit optimus et communitates fidelium, quae antea greges 
sine pastore videbantur, nunc speciem prae se ferunt illarum Ecclesiae pri¬ 
mitivae communitatum, in quibus Spiritus Sanctus mirabilia operabatur. 

Rogo vos, igitur, Venerabiles Patres, et obsecro, ut in schemate « De 
Religiosis » principia quaedam enuntientur, quibus structura Congregatio¬ 
num ita reformetur et apostolica efformatio religiosarum ita instituatur, ut 
in posterum non habeamus tantum piissimas moniales vel docta magistras 
linguarum et scientiarum vel heroicas infirmorum curatrices, sed etiam, et 
praecipue quidem, religiosas ad apostolatum perfecte instructas, quae « ut 
castrorum acies ordinata» compleant actionem sacerdotum numero adeo 
deficientes, et, ut tempora exigunt, etiam extra terras Missionum imbuantur 
genuino spiritu missionario, qui spiritus est totius Ecclesiae. 

Re v .mus P. D. ODEMARUS DEGRIJSE 
Superior generalis Congr. Immaculati Cordis Mariae 

Peto ut n. 6 sic mutetur: « In Institutis, tam virorum quam mulierum, 
vitae activae, vera vita religiosa coniungitur cum vita apostolica, ideoque 
e duobus elementis aeque essentialibus constat et formam propriam ac 
specificam vitae religiosae constituit. Opera et apostolatus, utpote sanctum 
ministerium et opus caritatis proprium, ab Ecclesia commissum eiusque 
nomine exercendum, finem constituunt vere specificum, quem sodales ardenti 
studio aptisque mediis prosequi debent. Tota vita religiosa spiritu aposto- 
lico imbuatur. Actio autem apostolica ex intima cum Deo unione procedat; 
inde fit ut caritas ipsa erga Deum et proximum foveatur » (vel loco ultimae 
paragraphi dicatur: « Tota autem actio apostolica spiritu religioso infor¬ 
metur »). 

Hic infra quaedam rationes huius supplementi dantur: 

1. De die in diem evidentius apparet doctrinam, theologiam et spiritua- 
litatem vitae religiosae fere exclusive considerari sub respectu vitae mona- 
stico-contemplativae, quae fere sola tamquam vita vere religiosa habetur. 

E quo sequitur membra vitae religiosae activae, praesertim in Congre¬ 
gationibus, insatisfactionem ( malaise ) manifestare. 

Vita religiosa, historice considerata, primo formam vitae monastico-con- 
templativae habuit, prout nunc in antiquis Ordinibus observatur. Vita reli¬ 
giosa activa tantum ultimis his saeculis apparuit, praesertim saeculo decimo 
nono plurimae Congregationes, praesertim mulierum, fundatae sunt. Qua¬ 
propter mirum non est praedictam vitam religiosam nondum ad perfectam 
suam evolutionem pervenisse ac forsan nondum plenum ius civitatis obti¬ 
nuisse. 

2. Erroneum est vitam religiosam unice sub respectu historico velle 
definire. Spiritus Sanctus in omnibus epochis historiae Ecclesiae operatur. 
Vita religiosa activa circumstantiis ac necessitatibus Ecclesiae nostri temporis 
respondet. Exinde vita religiosa activa non est minus perfecta forma vitae 
religiosae quam vita religiosa contemplativa. 

3. Vita religiosa essentialiter consistit in totali consecratione suiipsius 
Deo (Christo et Ecclesiae) facta per professionem consiliorum evangelico- 
rum. Quae consecratio duplici modo in actum deduci potest, nempe secun¬ 
dum regulas sive vitae contemplativae sive vitae activo-apostolicae. Earum 
fines specifici, ac proin etiam earum natura, sunt diversi. Duo illa genera 
vitae religiosae propriam suam theologiam, propriam spiritualitatem, pro¬ 
priumque modum consilia evangelica observandi, vitam communitariam du¬ 
cendi ac orationem et mortificationem peragendi habent. Saepius in docu¬ 
mentis de vita religiosa agentibus ratio non habetur praedictae distinctionis, 

atque vita religiosa fere exclusive consideratur sub respectu vitae contem¬ 
plativae. 

4. E praedicta situatione plurimae sequelae nocivae pro institutis 
vitae religiosae activae, praesertim vero pro sororibus, habentur. 

Constitutiones elaboratae sunt ad modum et exemplar vitae religiosae 
contemplativae, atque pauca vel nihil proferunt de proprio fine apostolico 
Congregationis: apostolatus videtur esse secundarius, « en marge des Con- 
stitutions ». Constitutiones saepius non sunt accommodatae proprio aposto- 
latui Congregationis atque plura impedimenta continent. Congregatio tamen 
a fundatore vel fundatrice erecta est intuitu talis definiti apostolatus: est 
ratio eius exsistentiae eiusque essentiae, atque candidati intuitu huius finis 
Congregationem ingrediuntur. 

Quo fit ut institutio durante novitiatu et annis sequentibus unice pro 
vita religiosa datur, minime vero pro vita apostolica, si excipias eius aspec¬ 
tum professionalem. E quo sequitur multos religiosos, praesertim sorores, 
exiguo tantum spiritu apostolico imbutos esse, parum de animabus curare, 
sensum ecclesialem fere non habere, minorem influxum apostolicum exercere, 
methodos technicas apostolatus directi fere ignorare, se limitare ad vitam 
religiosam clausam et individualisticam domus suae, ac vires tantum impen¬ 
dere ut sint boni religiosi. 

E quo sequitur multos religiosos valorem pastoralem-apostolicum om¬ 
nium elementorum vitae religiosae numquam perspicere: valorem nempe 
paupertatis, castitatis, obedientiae, vitae communitariae, orationis, mortifi¬ 
cationis, etc.: quae omnia habent aspectum apostolicum. 

Integra vita religiosa cum omnibus suis elementis in apostolatum specifi¬ 
cum Congregationis dirigi debet, ac imbui debet spiritu apostolico, sicut et 
tota activitas apostolica inspirari et fundari debet vita religiosa. 

Multi religiosi non valent synthesim inter vitam religiosam et apostola¬ 
tum efficere nec primam per alterum compenetrare. Non satis sibi conscii 
sunt quod activitas apostolica quae maiorem partem diei occupat, aeque ac 
oratio forma est caritatis et proinde medium est propriae sanctificationis. 

5. Supra relata insatisfactio ( malaise ) orta est e facto quod vita reli¬ 
giosa hucusque nimis exclusive sub respectu vitae contemplativae conside¬ 
rata est. Vita religiosa activa duobus elementis essentialibus constat: vita 
religiosa (elementum commune utriusque formae vitae religiosae, activae 
nempe et contemplativae) et apostolatus specificus Instituti. Hic aspectus 
apostolicus nondum ad plenum suum valorem evolutus est. Theologia et 
spiritualitas apostolatus religiosorum adhuc in statu initiali versantur. Theo¬ 
logia vitae religiosae activae, quae synthesim inter vitam religiosam et apo¬ 
stolatum elaborat, vix opus incepit. Quamdiu hoc non efficitur, vita reli¬ 
giosa activa ad completam suam evolutionem et aequilibrium non pertinget. 

6. Quo autem hic finis citius attingatur, maxime interest ut textus 
conciliaris modo omnino claro indicet distinctionem inter vitam contempla¬ 
tivam et vitam religiosam activam, atque in huius formam specificam atten- 

tionem vertat ac affirmet eam e duobus elementis essentialibus constare. Haec 
erit solutio liberativa problematum decies millium religiosorum activorum, 
praesertim in Congregationibus Sororum. Concilium intendit omnes bapti- 
zatos ad apostolatum vocare et totam Ecclesiam spiritu apostolico et missio- 
nario animare, propter angustiantes necessitates Ecclesiae in mundo hodierno. 

Quapropter Concilium religiosis occasionem et possibilitatem praebere 
debet, ut hi invitationi Ecclesiae respondere et munere suo in Ecclesia huius 
temporis plene fungi possint. 


18 

Exc.mus P. D. REMIGIUS IOSEPH DE ROO 
Episcopus Victoriensis in Ins. Vancouver 

Not a word is said about Hermits in the Code of Canon Law. One is 
left with the impression that they are excluded from the category of Christ- 
ians recognized by the Code as Religious. For Canon 487 defines the religious 
state as a “ stabilis in communi vivendi modus, quo fideles, praeter communia 
praecepta, evangelica quoque consilia servanda per vota obedientiae, casti¬ 
tatis et paupertatis suscipiunt ”. 

This Canon treats religious life as essentially lead in common, since it 
supposes as a minimum requirement association with a canonically erected 
society. It requires no less essentially what are known as the public votos 
of religion. 

Hermits therefore, if not already religious by a previous profession, cannot 
under present conditions be considered as such. On the other hand, if 
they are already religious, their new condition as hermits creates a problem 
solved until now only by the granting of an induit of exclaustration “ ad 
nutum S. Sedis ” (Cf. Canon 639). 

The Latin Church however, is experiencing an ever-growing renewal of 
the life of hermits. It is urgent therefore that the Western Church officially 
recognize the life of hermits as a state of perfection. And Vatican Council II 
should make a point of this. 

A declaration by the Council would destroy many prejudices and misun- 
derstandings. It would reassure the Hermits that the Church stili considers 
their life as both legitimate and sanctifying. 

And the normal consequence of this approval in principle should be the 
establishment of appropriate canonical legislation. Monks and other religious, 
members of societies without vows and of Secular Institutes, would thus 
be enabled to respond to a vocation as hermits by a simple and easily 
followed procedure. 

Such legislation would protect the vocation of Hermits from arbitrary 
interference by religious superiors. It should remain simple and flexible, for 
the life of the hermit is something very personal by its very nature. To 

impose numerous precise and rigid norms on every hermit without distinction 
would cause great harm. 

The abnormal situation whereby a prospective Hermit cannot leave his 
community except by secularisation should also be corrected. (Cf. Canons 
640-643). 

Here are some of the arguments in favor of the official recognition of 
Hermits: 

1. The fact of the growing renewal of this type of life. This indicates 
a special influence of the Holy Spirit who inspires initiatives beneficial to 
the Church and the modern world. The influence of the work of Father de 
Foucauld illustrates this point well. 

2. The sanctifying value of the hermit’s life. This has been proven by 
the countless Christians who have followed it in the course of history. 

3. Its contribution to the life of the Church. The Hermit filis a 
prophetic role. He lives by anticipation in heaven. He reminds the world 
and the Church that the building of an earthly city is not the final end of ali 
things. Fleeing the noisy whirlwind of worldly acti vities ; he opens his heart 
to the Holy Spirit in an atmosphere of calm and interior recollection. Thus 
he pursues an essential calling of the Church, the direct contemplation of 
God. 

His life, like that of Christ in the desert, is essentially a combat with the 
devii. If he triumphs, the Hermit does so by his total submission to God. 
And this victory necessarily influences the entire life of the Church. 

4. The ecumenical value of the hermit’s life. The solitary Hfe of the 
hermit seems to have known no decline in the East. Its restoration would 
enhance the vitafity and inner integrity of the Western Church. 

5. Finally, recognition of the Hermits would correct the impression 
stili prevalent in the Western Church that the practice of the evangelical 
counsels is limited to that form of institutionalized community life commonly 
known as the religious life. 

As the Bishop of a Diocese where a colony of some ten Hermits is in 
the process of development, I earnestly request of this Second Vatican 
Council the official recognition of the life of the Hermits as a state of per- 
fection in the Church. 


19 

Exc.mus P. D. ALBERTUS CONRADUS DE VITO 
Episcopus Lucknovensis 


I - The teaching Brother: his specijic mission. 

1. In Catholic Countries surely the specific mission of the Teaching 
Brothers is well defined. 

2. In Mission Countries however this mission must take into consi- 

deration the fact that their apostolate of teaching must be fulfilled in a 
Mission. 

The Teaching Brothers are free to accept the invitation of Ordinaries or 
not, but, if they accept it, they must adapt themselves to the needs of a 
Mission. One of the greatest difficulties we are experiencing in the Missions 
is actually the practical difficulty of securing Teaching Brothers for our 
schools, so much so that in many places we are compelled to run the schools 
through priests and secular teachers. This fact compells us to use many 
priests in administrative and teaching ofHces, while they are badly needed in 
the direct apostolate. 

When Teaching Brothers accept to open schools in a Mission, as a rule, 
they do not accept to open them for poor children and orphans in mission 
stations, but only in big towns, where there will be well-to-do people who 
will offer to pay high fees. This is a fact which can be verified in the Catholic 
Directories of the Missions. 

3. Teaching cathechism and, in general, Religion. I believe that in 
some places there may be misunderstandings, but are they caused by the 
Ecclesiastical Superiors or by the Brothers themselves? 

According to Canon Law the Ordinary of the place has the right and 
duty to make the Syllabus for Religious instruction, to choose the text books, 
and decide about method, classes, etc. Many Brothers refuse to accept the 
Ordinaries directions in the matter. Their Provincial Superiors, who reside 
out of the diocese concerned, assume the right to fix syllabus, text books, 
method, classes, examinations, etc., and impose them in all the schools 
conducted by the Brothers in all the dioceses where they are. 

No wonder then if the Ordinaries and priests concerned are at times 
dissatisfied and even reach the point to claim as their exclusive right to 
appoint teachers, syllabus, etc. 

4. Exemption of Teaching Brothers. As Religious they enjoy a certain 
amount of canonical exemption. The limit of this exemption should be made 
very ciear by both sides: the Ecclesiastical Superiors and by the Teaching 
Brothers. 

The canonical prescriptions in this matter do not seem to be very ciear 
since, in practice, usually they are not ciear enough to prevent misunder¬ 
standings and quarrels. 

Some Brothers claim a total exemption from the Ecclesiastical Superiors 
in spite of Canon Law. They appeal to privileges received before the codifi- 
cation of Canon Law. Does such an exemption exist? How far does it go? 

Bishops must appoint Chaplains, confessors, and other priests to deal 
with the Brothers and their charges. How can they do so without the right 
to visit the Brothers? 

The Bishops must know how the Brothers teach catechism, morals, 
Religion, whether they keep to the Syllabus, text books, method, etc. ... 

prescribed in the Diocese. How can they do so if the Brothers extend their 
exemption even to such matters? 

Even if the Brothers are exempt, surely the secular staff, the students, 
the servants, and the people, like Sisters in charge of Services, etc. are subject 
to the pastoral visitation of the Ecclesiastical Superiors. Yet many Brothers 
make this almost impossible, even when they admit the right of the Eccle¬ 
siastical Superior. 

The Ordinary of the place has the right to visit chapels, oratories, 
sacristies, sacred vestiments and vessels, and see at it how the time-table for 
religious Services, confessions, etc. is made and kept. Yet either he is 
prevented from doing his duty or it is made almost impossible for him to 
perform it. 

Superiors General, Provincial, and special Visitors, while visiting the 
house and schools of the Brothers, as a rule, just ignore the Ecclesiastical 
Superiors, Chaplains, Confessors, etc. 

I can prove whatever I have stated. Now if the Brothers behave in this 
way, do you expect Bishops and priests to praise them, recommend thern, 
help them? May be that, in order not to waist time or quarrel uselessly, 
they just ignore them. 

5. Lack of coordination. The schools of the same Region or at least 
those of the same Diocese should be coordinated and help each other, consuit 
each other with regard to teaching, disciplinary rules, fees, etc. Instead each 
of them carries on independently. Bishops and priests at times are compelled 
to request the Brothers to admit either some Catholic children or some non 
Catholic children, at times children of very influential parents, of very high 
ofEcers in the State, etc. Usually no notice is taken of his recommendations! 

The Brothers usually ignore rules and directions of the Ecclesiastical 
Superiors, and their Superiors Provincial give orders even about prayers, 
Services, non Catholic children, teachers, etc. 

Brothers often make collections, hold concerts, etc. to help Institutions 
out of the Diocese without any reference to the Ecclesiastical Superiors, and 
ignore directions given to help diocesan institutions. 

Brothers go so far as to start Associations of their own choice among 
the students, and either hinder or even suppress those which are established 
by the Ecclesiastical Superiors. 

Do you expect that, if the Brothers behave in this way, there will be 
much understanding, and advantage to the Church? There should be coor¬ 
dination and cooperation in the apostolate. The students should often go to 
the Parish church, know the parish work, become parish minded, etc. As a 
rule there is not S uch a cooperation, rather there is a tendency to prevent it. 
The children of some Brothers’ schools for years, if ever, are not taken to 
the parish church, or made to meet the parish priest, the Vicar General of 
the Diocese, and even the Bishop! ... 

As a rule the Brothers isolate themselves and refuse any cooperation 
with the diocesan Clergy and authorities. Work on their own as independent 
and isolated agencies. 

Surely such a state of things should come to an end and a new spirit 
should guide the Congregations of Teaching Brothers and their members. 

II - Religious Status of Teaching Brothers. 

1. I admit the canonical status of the Brothers; and feel that ali the 
Bishops and priests would do the same, if the Brothers themselves would 
make a better use of priests, and ask their spiritual help. 

2. Some Brothers refuse even to help in their own Chapel at the altar 
and serve Mass or at benediction. At times the priest has to remain alone 
at the altar, and cannot have a Brother to be Master of ceremonies, direct 
the altar boys, and have a Brother as an Announcer or Commentator. The 
Services of the Holy Week, for instance, would be much more impressive 
and fruitful, if one or more Brothers would help. 

3. Many Brothers never ask the priests of the place to preach to them, 
explain the liturgy, etc. ..., and for the annual retreat invite always priests 
from outside the diocese. Some of them show very clearly to have no respect 
for the priest, may be, because he does not know their mother tongue as 
well as they know it. 

4. Some Brothers refuse to show their Constitutions, directories, 
books on spiritual life, etc. How can Bishops, and priests know their religious 
status, spirit, special aim of the Society, etc.? 

5. Some Brothers, when invited to meetings either for the schools, 
or the coordination of the apostolate, refuse to do so stating they have no 
permission from the Provincial or the General! ... 

6. Some of the Brothers state clearly that their Congregation was 
erected for Catholic children in Catholic Countries, and state plainly that 
they became Religious for this aim, and are not in favour of staying in a 
Mission, or having schools for non Catholic or non Christian children or in 
which the majority are non Catholics. Some of them for this very reason 
refuse to learn the local language, and are unable to teach catechism to 
Catholic servants, and help in teaching catechism out of the classrooms! ... 
If they accept to open schools in a Mission, they should also accept elementary 
cooperation. 

III - Non-Clerical Status of Teaching Brothers. 

I fully agree with you about the non-Clerical status of Teaching Brothers. 

Besides the reasons given by you there are many more why Brothers 
should have the lay-status in the Church. But it is out of place to mention 
them. 

Yet they should help the priest as much as possible at the altar, especially 
now that the Constitution on Liturgy allows even lay people to have liturgical 

offices like lectors, commentators, etc. ... A few Brothers who know liturgy 
well can help the Priest and make Services much more impressive. They can 
teach children, lead them, read lessons, read comments during Services, and 
make the children more community minded. 


20 

Exc.mus P. D. FRANCISCUS ODO DE WILDE 
Episcopus Niangaraensis 

Ad n. 1. Loquens de accommodata renovatione vitae religiosae, quis debe¬ 
ret facere necessarias distinctiones. Sunt quaedam quae sunt essentialia in 
genere pro quacumque vita religiosa; alia quae sunt essentialia in specie pro 
determinato genere vitae religiosae. Ab initio clare distinguendum esset ita ut 
nullo periculo exponantur illa sine quibus non amplius haberetur vita reli¬ 
giosa aut forma eius determinata. Renovatio enim intendit ipsam vitam reli¬ 
giosam ferventiorem et efficaciorem reddere. 

Ad n. 2. Illud quod est imprimis conservandum est spiritus originalis 
instituti, charisma quo moti sancti viri et feminae processerunt ad funda¬ 
tionem institutorum permanentium in Ecclesia, qua fundatione, acceptante 
ipsa Ecclesia, quasi institutionalisatum est charisma Ecclesiae perutile. Ille 
spiritus si servatur, illud charisma si vivens permanet, facilius ipsa Instituta 
transitoria a permanentibus separabunt, facilius activitates charismate illae 
imbutae pro diversorum temporum necessitatibus adinvenient. Constitutio¬ 
nes etc. igitur tali modo sunt conformandae ut vivum, efficax, iuvenis rema¬ 
neat charisma. 

Ad n. 3. Omnes religiosi debent spiritu proprii Instituti magis ac magis 
penetrari. Ita moderatoribus facilius erit munus debitam accommodationem 
perficiendi. Sed munus moderatorum ab ipsis est exercendum. 

Ad n. 4. Cum vita religiosa sit conamen ad realizandum totaliter ideale 
evangelicum manifestum est illam praeprimis esse debere vitam intimae 
unionis cum Deo in caritate et plenae caritatis fraternae in Christo. Mo¬ 
nitum huius numeri deberet non sic simpliciter enuntiari, sed fundari in 
ipsa vitae religiosae natura notando forsan quod caritatis praeceptum est 
omnibus commune. 

Ad n. 5. Clare omnino esset exprimendum Instituta contemplativa habere 
momentum eximium in Ecclesia, eo praecise quod contemplativa sunt: prop¬ 
ter unionem cum Deo et cultum, ut ita dicam, fere exdusivum virtutum 
theologicarum. Dum alii aliis occupantur, contemplativi litteraliter Deum ut 
portionem, ut partem haereditatis elegerunt, vel melius Deus hos elegit ut 
Ipse eis sit portio, haereditas praeclara. Nec haec exclusiva occupatio impedit 
characterem apostolicum harum religionum: fundatur in ipsa vita contem¬ 
plativa qua procuratur invisibile gratiae augmentum in Corpore mystico Chri- 

sti, qua datur testimonium totalis dedicationis illi quod est « unum neces¬ 
sarium », « optimam partem » et testimonium communitatis fraternae. 

Inde non videntur aptae voces « et etiam ipsa in ratione formaque vitae 
se renovent »: relate enim ad ipsam rationem propriam vitae religiosae con¬ 
templativae non est mutatio! 

Ad n. 6. Ipsa nota addita refert ad triplicem speciem vitae religiosae 
cum in numero opponantur simpliciter contemplativa et activa. Inde aliqualis 
superficialitas asserti. 

Insuper notandum videtur quod sub alio respectu possunt considerari 
religiones, nempe quatenus habentur instituta clericalia, instituta laicalia 
virorum, instituta laicalia feminarum. Instituta laicalia virorum videntur ali¬ 
qualiter oblivioni mandari licet et ipsa munus excellens habent, v. g. munus 
iuventutem educandi. Optandum esset verbum in uno aliove numero addi 
quo talis institutis cor additur et eorum existentia iuvenibus aptis et chri- 
stianis generatim in memoriam revocetur. 

Ad n. 7. « Religiosi... quamvis ... »: non quamvis, sed quia! 

Ad n. 8. « Quod sacrificium ... quamvis »: et heic quamvis male sonat. 

Ad n. 10. Hoc assertum est nimis generale. Quaestio paupertatis et modi 
eam nunc perfecte realizandi est quaestio gravis quae ipsos religiosos quan¬ 
doque vere torquet. Nihil iuvat assertum ut idea paupertatis iuxta sanas 
exigentias vitae religiosae in praxim deducatur, nullam viam indicat. 

Ad n. 11. Significatio vitae communis ut testimonium possit modo prae- 
gnantiori exprimi. 

Ad n. 12. Ipsa clausura posset laudari et commendari. Debetque cavere 
ne clausurae nimis derogetur ut ipsa vita contemplativa quam maxime fo¬ 
veatur quia ipsa est summi momenti. 

Ne sit conamen ut omnia Instituta religiosa directo apostolatui subor- 
dinentur. 

Ad n. 15. Elementum supernaturale, inspiratio Dei, deberet praeprimis 
prae oculis haberi. 

Ad n. 16. Cf. animadversiones in n. 2. « Omnia instituta tenentur vitam 
Ecclesiae participare ». Intentum forse esset clarius exprimendum: omnes 
religiosi debent praeprimis vitam Ecclesiae participare in propriae vitae 
intentione et institutione. Quomodo vero ad extra vitam Ecclesiae partici¬ 
pare possunt et debent dependet a propria indole Instituti. Idem esset dicen¬ 
dum de activitate missionali. 

Ad n. 18. Ubi agitur de Instituto vere originali et accommodato, non citius 
gressus fiat ad suppressionem. Quaeratur prius quomodo salvari possit si ut 
« signum » vel ut apostolatus formam agens hoc est pro bono Ecclesiae 
optabile. 

Ad n. 20. Illud quod est recommendandum est propositio omnibus fide¬ 
libus idealis evangelicae ut expressio normalis plenitudinis gratiae baptismalis 

et filiationis divinae. Aestimatione huius vitae fervor apud fideles excitari 
potest et vocationes enasci possunt. Hoc evidenter non impedit quominus 
non omittatur explicita propositio vitae religiosae secundum suas formas 
differentes ad vocationes fovendas. 

Exc.mus P. D. DIONYSIUS VINCENTIUS DURNING 
Episcopus Arushaensis 

Submittimus. 1. Quod adaptatio ostendi debet non mere ut bona praxis 
vel concessio propter influxus externos haud favorabiles necessaria, sed potius 
ut pertinens ad ipsam vitae religiosae naturam. 

2. Quod conceptus vocationis in eius sensu vere biblico incorporare debet. 

3. Quod relatio essentialis inter opus particulare alicuius institutus et 
perfectionem distinctivam eius membrorum, quae solum ex impletione voca¬ 
tionis ad illud opus evenire potest, clare manifestari debet. 

4. Quod differentiam specificam inter formam contemplativam et formam 
activam Vitae Religiosae declarari debet, ideoque etiam differentiam specifi¬ 
cam perfectionis attingendae in his duobus formis. 

5. Quod, essentiam Vitae Religiosae in Communitate consistere, decla¬ 
rari (vel definire) debet. 

1. Adaptatio. Adaptatio ex ipsa natura vitae religiosae jluit quia societas 
religiosa est Corporis Mystici membrum vivens, et ideo subiecta est omnium 
(organismorum) viventium legibus inter quas fundamentales sunt motus, 
mutatio necnon augmentatio. Exemplum adaptationis vidimus in ipsa Eccle¬ 
sia, quia etsi divina in sua doctrina et omnino immutabilis manet, tamen in 
eius forma et expressione est semper humana et adaptabilis. 

2. Vocatio. Analysis notionis biblicae vocationis ostendit eam esse sem¬ 
per appellatio alicuius personae ab ipso Deo ad aliquod servitium, missionem 
vel opus implendum (Eccl. 33, 10-14). 

Communis vocatio totius creationis est ad gloriam Dei manifestandam 
(Prov. 16, 4). 

Vocatio generalis omnis hominis in ordine supernaturali est ad Sanctissi¬ 
mam Trinitatem cognoscendam et amandam ( 1 Cor. 1, 26; Eph. 4, 1; Phil. 
3, 14; Thess. 1, 11; Hebr. 3, 1). 

Vocationes specificae non sunt extra hanc generalem vocationem, sed 
mere viae individuales huius vocationis generalis implendae secundum volun¬ 
tatem Dei {Eph. 4, 11-13). 

Hoc clare ostenditur in variis appellationibus divinis ad quaedam opera 
agenda secundum voluntatem Dei. 

Vocatio Abrahae (Gn. 12, 1-3). 

Vocatio Moysis ( Exod. 3, 1-4, 7). 

Vocatio David (1 Reg. 16, 13). 

Annuntiatio (Lc . 1 , 26-38). 

Vocatio Apostolorum (ad Apostolatum). 

In Sacra Scriptura nullum exemplum habetur vocationis ad perfectionem 
in se, sed solummodo ad opus, cuius impletio in perfectionem duceret. 

Ergo verus conceptus scripturisticus vocationis, ut appellatio potius ad 
opus quam ad perfectionem, in ulla definitione vel tractatu vitae religiosae 
est includenda. 

3. A) Ratio ipsa cur aliqua societas fundatur est opus specificum propter 
quod societas instituitur. 

B ) Quod opus specificum distinguit societates inter se e. g. societas ad 
docendum, ad evangelisandum, ad praedicandum. 

Solum operis est specifice distinguere societates inter se, et ita consti¬ 
tuuntur illae duae formae vitae religiosae, nempe, contemplativa et activa; 
etiam opus facit solam differentiam veram inter societates illarum formarum. 

Exempli gratia. Missionarii est habere suam spiritualitatem ad quam 
pertinet aliquod proprium. Ex ipsa natura vitae missionariae emanat haec 
proprietas. 

4. Contemplatio et Actio sunt operationes specifice distinctae. 

Ergo, vita contemplativa et vita activa sunt formae vitae specifice di¬ 
stinctae. 

Sequitur quod utraque forma sua principia (specifice distincta) habere 
debet. 

Sed vita activa non est consideranda ut monasticismus dimidiatus. 

Vita religiosa activa est vita actionis. Quae actio ad essentiam eius spiri- 
tualitatis pertinere debet. 

5. Communitas adest ubicumque aliqui homines, vocati ad quamdam 
vocationem specificam, istam implent simul cum invicem, in communi. 

Nonne vocatio specifica ad aliquod opus in communi est quae ponit fun¬ 
damentalem communitatem in instituto, scilicet, communitatem essentialem? 

Actualis impletio huius vocationis in opere concreto determinat varias 
expressiones communitatis fundamentalis, ut vitam communem, preces in 
communi, vota, regulas etc. 

Physicae regulae in communitate ut vita in communi, mensa communis 
et exercitia pietatis communia non sunt in seipsis ipsa vita religiosa; sunt 
merae expressiones huius vitae — communitas essentialis vocationis com¬ 
munis — ea validae sunt tantummodo quando huius vocationis communis 
impletionem colunt atque nutriunt. 

Conclusiones practicae. 1. Finis generalis institutorum in regulis constitu¬ 
tionibusque contentus non declarari debet ut procurationem gloriae Dei et 
sanctificationem membrorum ex observantia votorum Religionis et praxi Re¬ 
gularum et Constitutionem (Cf. Can. 487) sed ut procurationem gloriae di¬ 
vinae ex ipsa impletione membrorum vocatione ad finem specificam distine- 

tamque institutis secundum consilia evangelica, ut exercentur in instituto, 
atque eius regulas et constitutiones. 

2. Finis specificus societatis in aliquo modo mutari vel ampliari possit sed 
hoc solummodo cum eadem approbatione ecclesiastica ac in initiali funda¬ 
tione recepit. 

3. Regulae constitutionesque societatis activae necessitatibus operis spe¬ 
cifici determinentur. 

Exc.mus p. d. bernardinus echeverria ruiz 

Episcopus Ambatensis 

Textus schematis, prout proponitur, quamvis magnum laborem exhibeat, 
non placet. Non praecise quia nimis brevis est, sed quoniam expectationi tam 
ipsorum religiosorum quam etiam totius ecclesiae non respondet. Non est 
responsio Concilii ad grave problema de renovatione profunda vitae religiosae 
in nostro tempore. Etenim: 

a) Schema non incipit cum quadam declaratione circa valorem, neces¬ 
sitatem et momentum ipsius vitae religiosae quae non solum centena mil¬ 
lium fidelium qui hanc vitam aggressi sunt attingit, sed totam vitam eccle¬ 
siae. Religiosi enim splendorem et fermentum authenticae vitae christianae 
sunt, de illorum renovatione in sanctitate dependet non solum personalis 
sanctitas sed sanctitas ipsius ecclesiae. Hac de causa desiderandum esset quod 
istud schema incipiat cum quadam declaratione de momento vitae religioso¬ 
rum in ecclesia et de necessitate sanctitatis adipiscendae ad exhibendam ec¬ 
clesiam in perfecta praxi perfectionis evangelicae. 

b) In schemate dantur quidem quaedam optimae regulae pro renova¬ 
tione, sed tales regulae apparent simpliciter ut bona consilia, vel ad sum¬ 
mum ut optima desideria ut sanctitas augeatur. Exigentia perfectionis deberet 
esse logica consequentia ipsius conceptionis vitae religiosae et non conamen 
exstirpandi particulares defectus mediantibus quibusdam exhortationibus. 
Sicut tradita est optima et quidem completa doctrina circa naturam ecclesiae, 
circa naturam Episcoporum, sic etiam desiderandum erat ut tradatur quaedam 
quasi philosophia de vita religiosa. 

c ) Schema nihil dicitur de problemate fundamentali, scilicet, de rela¬ 
tione quam habere debet tam ad intra, quam ad extra. Ad intra, in quantum 
vita perfectionis religiosorum non est phoenomenon distinctum ab ecclesia, 
sed pars eiusdem ecclesiae, hac de causa definienda esset clariori modo relatio 
referentiae communitatum religiosarum relate ad fundamentales structuram 
et organizationem ecclesiae. Vita religiosa non est quasi quaedam ecclesia in 
ecclesia, sed solummodo pars principalis eiusdem ecclesiae. Hac de causa 
clariori modo loquendum esset de relationibus religiosorum relate ad struc¬ 
turam hierarchicam et ad functionem propriam quae si ex una parte indepen- 

dens esse debet, ex alia parte nonnisi in intima unione cum ecclesia totali 
concipi debet. 

In relatione ad extra, nempe ad societatem et humanitatem totam, etiam 
clarificanda esset et complenda doctrina. Non sufficit dicere quod necessarium 
est religiosos etiam ad exigentias nostri temporis accommodari debere, sed tra¬ 
denda est quaedam doctrina profundior ita ut renovatio non simplex praecep¬ 
tum sit, sed quoddam consectarium logicum ipsius conceptus vitae religiosae. 

d) Schema videtur confectum esse sub quodam praeiudicio. Nempe 
defendendi exemptionem religiosorum. Secundum nostram opinionem, quae¬ 
stio de exemptione non pertinet ad rem, exemptio potest esse maior vel 
minor prout opus sanctificationis id exigat. Quod desiderabatur non est recor¬ 
datio iurium et privilegiorum, sed generosa responsio ad exigentias moder¬ 
nas. Talis responsio esset possibilis solum mediante quodam humili examine 
vitae religiosae in relatione ad propriam sanctificationem et ad mundum qui 
sanctificari debet. Estne, in praesens, vita religiosa verum testimonium sanc¬ 
titatis coram Deo et hominibus? Tunc renovatio necessaria non est; si autem 
aliqua desunt, si vita sanctitatis, vita testimonii Christi perfecta non est, 
quaerendum est quid agere debeamus ad talem finem obtinendum. Omnes 
ceterae quaestiones quae ad vitam religiosam esse referunt, in hoc schemate 
considerandae non sunt. 

e) Quaestio etiam de formatione iuvenum profundius tractanda est, 
non in eo sensu ut aliquae regulae pro meliori observantia tradantur, sed in 
revisione quorumdam methodorum. Examini subiiciendus est status actualis 
humanitatis et revisendae sunt constitutiones. Regulae et normae quae pro 
efformanda anima religiosa perfecta aliquando bonae erant, forsitan hodie 
non sunt nisi senescentes structurae sub quibus vita languida sanctitatis 
immo et tepiditas sese abscondent. 

/) Praesertim insistendum esset, ad studium profundiorem spiritus fun¬ 
datorum, revertendum ad studium fontium sanctitatis quae pro religioso 
praeter evangelium sunt spiritus fundatoris et primaevae traditiones. Gene¬ 
rarim hodie quaedam realis differentia specifica inter diversas congregationes 
vel ordines non datur, omnes quasi eodem modo sese gerunt, easdem habent 
structuras externas, fere eadem statuta ita ut praecipua differentia iam solum 
in forma vel colore habitus sit forsitan quaerenda. 

g ) Ut melius effici queat insertio vitae religiosorum in vitam totius 
ecclesiae contactus profundiores et sinceriores inter superiores religiosos et 
hierarchiam ecclesiae quaeri debent. Nec Episcopis nec Superioribus Religio¬ 
sorum relaxationem vitae religiosae volunt, Superiores quando exemptionem 
defendunt ante omnia salvare sanctitatem vitae religiosae praetendunt, sed 
indubium est quod Episcopi quando aliquid a religiosis petunt, nihil aliud 
petunt nisi ut sanctiores sint, quoniam non forma externa collaborationis 
nec quaedam obligatoria immissio in apostolatum, sed authentica sanctitas, 
imitatio generosa Christi et spiritus Fundatoris constituunt fermentum reno- 
vativum et adaptationis in mundo hodierno. 

h) Iis omnibus consideratis, quamvis in schemate multa et quidem 
optima sint, quamvis magnum laborem ex parte Commissionis exhibeatur 
omnino et penitus refundi debent res. Non necesse est ut Schema amplius 
sit, etiam retentis solummodo paucis illius decretis ea omnia dici possunt quae 
mundus et ecclesia de vita religiosa exigunt. Particularia ad scriptores asce- 
ticos vel etiam ad Commissionem postconciliarem sunt remittenda. Ideo con¬ 
cludimus: remittatur Schema ut penitus denuo conficiatur. 

Exc.mus P. D. IOSEPH FADY 
Episcopus Lilongwensis 

Le schema manque totalement de precisions; il appartiendra donc a la 
Commission de Droit Canon de donner les precisions necessaires. Et la il y 
aurait une question a poser: On parle toujours en ce moment de la « Pro- 
motion de la Religieuse » et de la democratisation des institutions ecclesiales, 
mais on fait toutes les lois de PEglise qui interessent les religieuses et tres 
specialement les moniales sans demander leur avis. Pourquoi pas poser quel- 
ques questions precises sur lesquelles les Sup. Generales devraient repondre 
apres consultation des Religieuses (car la aussi il faudrait de 1’esprit evange- 
lique: « Le Seigneur eclaire souvent les plus petits »). 

En ce qui concerne les moniales p. ex. on leur impose des lois (sur la 
reception des novices, sur Pelection des superieures etc. en ayant consulte 
tout au plus les Superieurs masculins! du 1° Ordre correspondant qui pour 
la plupart ne menent pas la vie contemplative. Inde dfinnombrables postu- 
lations, derogations et parfois des drames. 

Il faudrait donc que les Religieuses elles-memes aient voix au chapitre 
surtout sur les points ou elles seules ont 1’experience. 

Democratisation aussi en donnant possibilite aux simples Religieuses, 
particulierement les jeunes, de s’exprimer, de dire leurs desirs — quitte a 
obeir apres. 

Ad n. 3. Attentioni II est facile aux Superieures dfimposer leurs point 
de vue en pretendant que 1’unanimite est faitel 

Ad nn. 5 et 11. Esperons que tout le monde comprendra que le silence 
et la solitude sont essentiels a la vie contemplative et que par consequent 
la cloture garde sa raison d’etre. Mais il est bon et necessaire que 1’eveque 
puisse donner les permissions raisonnables. Nn. 5 et 11 sont bien. 

Ad n. 10. Tres bien! Oui, qu’il n’y ait plus de convers qui soient seule- 
ment des domestiques. 

Ad n. 16. Il y a des Religieuses qui etouffent dans des petites Congre- 
gations et surtout de monasteres « languescentes ». C’est pitoyable. Mais la 
aussi 1’essentiel est la question d’autorite. Rien ne sera fait pour que l’on 
ferme un monastere s’il n’y a pas une loi fixe a ce sujet. La question du 

noviciat est essentielle. II ne faut pas permettre de noviciat la ou les cadres 
sont insuffisants. Mais il ne faudrait pas pour autant generaliser les « novi- 
ciats communs » qui sont contraires a 1’esprit meme de Pinstitution mo- 
nastique. 

Conclusion: Pour qu’il y ait renovation il faut des lois nouvelles. Qu’on 
ne les impose pas aux Religieuses (a un million et plus) sans les consulter. 
Ce serait du paternalisme de la part de Pautorite et de P infantilisme de la 
part des gouvernees. 

L’esprit d’enfance est une vertu, Pinfantilisme en est la caricature. 

Devant Dieu un enfant, entendu, mais devant les hommes un homme! 


24 

Beat.mus P. D. ALRERTUS GORI 
Patriarcha Hierosolymitanus Latinorum 

De superioribus ad vitam. Optime, schema nostrum, uberioris vitae reli¬ 
giosae sollicitus, exoptat renovationem, seu aggiornamento formarum insti¬ 
tutionis religiosae, melioremque earum adaptationem conditionibus vitae 
hodiernae. 

Vellem ultro ut in rebus duabus magni momenti, adaptatio illa extendatur 
etiam antiquioribus ordinibus, in quibus, formae religiosae, redeuntes ad 
tempus feodalitatis, non amplius respondent mentalitati hodiernae, ita ut 
impedimentum sint potiusquam adiutorium, fructuosae vitae religiosae. 

1. Institutio superiorum ad vitam. De se, iam difficile est tale regimen 
mentalitati nostri temporis tam mutabili, etiam si agitur de auctoritate non 
immediata. Sed difficilius est certo, si agitur de auctoritate immediata, sicut 
est in monasteriis quorum clausura molestiam talis institutionis graviorem 
reddit. 

Si enim superior ad vitam aspera indole sit, facile intelligitur quantum 
onerosa evadere potest vita illorum subditorum qui nullum alleviamentum 
in futuro prospicere possunt. 

In Ordinibus praesertim in quibus observantiae religiosae iam valde 
austerae sunt, institutio illa feodalis obsoleta superioris absoluti ad vitam, 
in magnum discrimen ponit aequilibrium, quietem, profectumque animarum, 
simul ac perseverantiam vocationum. 

Postulo ergo ut, etiam his paucissimis antiquioribus Ordinibus ad quos 
non pervenit renovatio illa canonica, imponatur etiam sine mora sana forma 
regiminis cum superioribus ad tempus. 

2. In iisdem Ordinibus doletur quod in Capitulis generalibus generaliter 
habeatur unice repraesentatio superiorum, et revera istorum superiorum ad 
vitam. 

Postulo ergo instanter ut iis Ordinibus extendatur hodierna institutio 

iuridica secundum quam ab inferioribus eliguntur delegati inferiores ita ut 
isti inferiores vocem suam votaque sua efficaciter manifestare valeant. 

Duas has petitiones facio, duplici ratione motus. Primo, ob propriam 
pastoralem experientiam , quam comparavi, gravium incommodorum quae 
in Monasteriis ex his institutionibus superiorum ad vitam et non repraesen¬ 
tationis inferiorum originem habent. Secundo ex multiplicibus instantiis ad 
me transmissis ab inferioribus talium monasteriorum; quibus vita religiosa, 
iam ex se sat austera, intolerabilis redditur regimine illo obsoleto, praeser¬ 
tim ubi clausura tale incommodum quam maxime aggravat. 

Ius canonicum hodiernum, ipsa causa vitae religiosae, bonum, quies pro¬ 
fectusque spiritualis animarum, tranquillitas etiam episcoporum vere postu¬ 
lant ut hodierna renovatio canonica extendatur etiam quam primum paucis¬ 
simis his Ordinibus quos adhuc non tetigit. Hoc instanter petens, volui ani¬ 
mam meam simul ac optimas animas religiosas liberare. 

Rev.mus P. D. IUCUNDUS M. GROTTI 
. Praelatus nullius Acrensis et Puruensis 

1) Perraro istae propositiones exulunt a modo generico res tractandi; 
ideo non video quomodo vel quantum conferre possit ad sacram renovatio¬ 
nem tam exoptatam Institutorum Religiosorum. 

2) Expositio non est bene ordinata et in ea pene ignorantur constitu¬ 
tiones conciliares iam approbatae (De Sacra Liturgia et De Ecclesia). 

3) Relate ad schema in anno elapso distributum, certo certius, expositio 
paupera facta est misera! 

4) Ad singulos numeros: Nn. 1-3: Cum de « accommodata renovatione » 
sermo fit, opportunum esset declarare quod renovatio non modo Constitu¬ 
tiones et Regulas attingit sed et preces, Sororum praesertim, quae preces 
debent ad liturgicum et renovatum spiritum aptari! Insuper regula, bene in 
luce ponenda, ut habeamus veram renovationem, duo amplecti debet: a) no¬ 
tionem praeteriti; b) notionem praesentis. 

Nn. 4-6: Sunt veluti umbra nn. 17-22 praecedentis schematis! 

Parum dicitur de vita contemplativa, et bene scimus omnis crisis in eius 
despectione radices habere! 

« Testimonium christianae vitae », obligatio prima religiosorum, e suo 
loco decessit (habebat numerum proprium, 19 scii., nunc habet locum sat 
angustum in n. 7)! 

De apostolatu Religiosorum vitae activae (n. 6) parum dicitur et plura 
bona elementa in priori schemate contenta hic non apparent, ita v. g. a) ut 
religiosi apostolatum exerceant fere specificum secundum spiritum et regu¬ 
lam Instituti; b) ut activitas religiosorum sit magis directe ecclesialis et non 
vix ecclesialis uti semper accidere solet; c) ut religiosi ad exteras nationes 

missi, ad hoc praeparentur ut possint penetrare animum fidelium sibi com¬ 
missorum (cf. quae ad art. 22 dicebantur, in priori schemate, de religiosis 
ritus latini apud Orientales!). 

Nn. 7-9. Oportet clarius loqui non tantum de paupertate sed et de casti¬ 
tate et de oboedientia (cf. nn. 25-26 prioris schematis). Expositio debet esse 
clara et positiva. 

Ad oboedientiam quod attinet clare dicatur de eius natura filiali, deque 
necessitate subditorum, debitis in modis, mentem aperiendi: hoc modo ditior 
evadit ipsa vita religiosa et augetur sensus vitae communis. 

N. 10. Ad reintegrationem conversorum fratrum in vita communitatis, 
verba non sufficiunt; oportet quaedam practice suggerere, ita v. g.: a) de loco 
eis assignando in communitate (cito, post religiosos sacro Ordine insignitos, 
secundum professionem!); b) de officiis eis assignando cum responsabilitate 
plena coram fratribus (et non circa viliora tantum exerceantur!); c) de parti¬ 
cipatione, ut membra perfecta, in vita communitatis, praesertim in capitulis 
conventualibus; d) de instructione, necessario, illis praebenda. Hoc modo, 
vel similibus modis, vocationes florescerent et laici redirent ad pristinam 
figuram laicorum. 

N. 12. Consideratum est casus « clergyman » Religiosorum proprium? ... 
Distinctiones sunt odiosae, sed utile esset scitu si datur possibilitas conficiendi 
« clergyman » paupertati Religiosorum magis accommodatum! 

N. 13. Ad unitatem fovendam, in expositione, bonum esset omnia quae 
de formatione alumnorum dicuntur, in competenti schemate ponere. Hic 
tandem notare valet: a) ad Religiosos quod attinet, provide et opportune 
praeparare iuvenes ad futurum ministerium etiam secundum indolem ipsius 
iuvenis, in quantum possibile; b) ad Religiosas quod attinet bonum esset 
tempus determinare protractae formationis « in domibus aptis » post trans¬ 
actum novitiatum, secus, ratione prementis necessitatis, omnia manebunt 
uti prostant! 

N. 18. Istae conferentiae, meo iudicio, deberent: a) excitari in omnibus 
nationibus; b) cum episcopalibus conferentiis semper coniungi ut testimo¬ 
nium unitatis Ecclesiae clarius appareat etiam in unitate cleri. 

Exc.mus P. D. HENRICUS GUFFLET 
Episcopus tit. Calamensis, eoad, c.i.s. Lemovicensis 

De titulo schematis. Modificetur titulum quia non correspondet materiae 
schematis. 

Etenim, in isto schemate non agitur tantum de vita religiosa, sed etiam 
de Institutis saecularibus. 

Atqui termini « saecularis » et « religiosae » in Ecclesia a multis saeculis, 
ut contrarii opponuntur. 

Quaestio de « institutis saecularibus » usque modo non in Ecclesia decisa 
fuit, an « religiosi » aut « laici » sint. 

Propono ergo titulum sic sonans: De Professione vitae perfectae aut: 
De accommodata renovatione Professionis vitae perfectae . 

Ad n. 7. Cum de votis religiosorum agitur, magna differentia facienda 
esset inter obedientiam et, ex altera parte, paupertatem et castitatem. 

Etenim, in Evangelio, sine dubio, agitur de « Consiliis » paupertatis 
et castitatis. 

Consilium, ut ab ipso verbo significatur, non obligat in conscientia omnes 
fideles, non est praeceptum. Est propositio a Domino facta ad quosdam ut ad 
perfectionem perveniant. 

Hoc consilium ut status vitae stabilis proponitur. 

Sic de paupertate et castitate; sed, in Evangelio, quando Iesus loquitur 
de oboedientia, eam semper ut praeceptum ostendit pro omnibus valiturum; 
immo ut summum praeceptum ad amorem erga Patrem et Filium osten¬ 
dendum. 

Ergo oboedientia non potest Consilium evangelicum dici. 

Consequens est vota religiosa non posse aequiparari Consiliis Evangelicis. 

Votum religiosum (melius dicerem, in religione aliqua) quando agitur 
de oboedientia, in eo consistit ut aliquis sese obligare velit ad oboediendum 
alicui superiori secundum Constitutiones unius aliusve Religionis. 

Sed de hoc non video ne unquam allusionem in Evangelio. 

Hoc mihi summi momenti videtur ad bene intelligendum quid sit oboe¬ 
dientia in vita religiosa, et consequenter quaenam sint limites et discretio 
(sensu Sancti Benedicti) auctoritatis superiorum in coetibus religiosis. 


27 

Rev.mus P. D. BENNO GUT 
Abbas Primas O.S.B. 

Pag. 10, n. 3, linn. 28: placet iuxta modum. Modus autem est sequens. 
Loco: « Efficax autem renovatio et recta accommodatio obtineri nequit nisi 
cooperantibus omnibus Instituti sodalibus, moderante vero competenti aucto¬ 
ritate »; dicatur: « efficax autem renovatio obtineri nequit nisi cooperantibus 
omnibus instituti sodalibus qui quidem ipsius instituti spiritu imbuti ac voca¬ 
tionis suae memores sese renovare debent quotidie. Novae autem accommo¬ 
dationes a competenti auctoritate tantummodo procedant ». 

Ratio modi: Ut clare appareant et distinctio inter renovationem et accom¬ 
modationem et partes quae in unaquaque sodalibus et Superioribus compe¬ 
tant. Ita confusiones vitantur atque omnis abusivae interpretationis occa¬ 
sio; ita, praeterea, quaevis etiam apparens contradictio tollitur inter hunc 
numerum, in quo pro accommodatione videtur omnium sodalium cooperatio 

exigi, et Allocutionem Summi Pontificis Pauli VI, in qua expresse dicitur 
a « competenti auctoritate tantummodo ipsa procedat ». 

Pag. 11, n. 5, linn. 3-9: placet iuxta modum. Modus autem est sequens. 
Loco: « Instituta vitae contemplativae ... sese renovent »; dicatur : « Instituta 
vitae contemplativae, quae potiores partes (c£. Lc. 10, 42) in Corpore Mystico 
Christi semper habuerunt, etiam hodie sua vivendi ratione ac forma, quae 
plene totaque apostolica est, uberrimos sanctitatis fructus Ecclesiae allerunt, 
at etiam in ipsa ratione formaque vitae suae sese renovent ». 

Ratio modi: a) Distinctio inter vitam contemplativam et activam, ac 
illius super hanc praelatio sunt in textu litterali Lc. vere implicatae atque in 
traditione patristica et in doctrina S. Thomae saepissime inculcatae et demon¬ 
stratae (cf. ex. g.: Origin. in Lc. frag. 39 [Rauer, 251, 34] in Lc. Hom. 1 
[ibid. 9, 26]; S. Ambros. Exposit. in Ps. 118, 11, 11 [ CSEL ., LXII, 1913, 

р. 239]; S. August. Serm. 103-104 [ PL 38, 613-618]; Cassian. Collat. I, 

с. 8 [PL 49, 490-492]; Pomer. De vita contempl. lib. I, c. 8, 12 [PL 59, 
423-428]; S. Gregor. Moral. lib. VL, c. 37, n. 57 [PL 75, 761]; S. Th. 
2, 2, qq. 81, a. 1 ad 5; 179, a. 1; 188, a. 3 etc.); 

b) ut affirmetur contra nonnullorum placita « absolutissimum vitae con¬ 
templativae quam vocant institutum ..., quod per tot saecula incolumen in 
coenobiis exstiterat », etiam hodie « multo plus ad Ecclesiae incrementum 
et humani generis salutem conferre ... quam qui dominicum agrum laborando 
excolunt » (Pius XI, Const. Umbratilem: A.A.S. [1924], p. 389; cf. S. Pii X, 
Litt. Communis vobiscum: A.A.S. [1910], pp. 10-11; Pii XII, Sponsa 
Christi: A.A.S. [1951], pp. 15-16; Litt. Quemadmodum Decessor: A.A.S. 
[1941], p. 490; Ali. radioph. ad Moniales: A.A.S. [1958], pp. 563 sq., 
572 sq., 581 sq.; Ioannis XXIII, Litt. Apost. Causa praeclara: A.A.S. 
[1962], p. 566). 

Pag. 11, n. 6, linn. 11-12: placet iuxta modum. Modus autem est sequens. 
Loco: « In Institutis vitae activae tam laicalibus quam clericalibus, ope¬ 
ra ... »; dicatur: « In Institutis vitae activae tam clericalibus quam laicalibus 
in quibus fratres et sorores vel chrisdanam iuventutis eruditionem vel alia 
ministeria fortiter navant, opera ... ». 

Ratio modi: Magni interest operae Fratrum docentium, quos vocant, pre¬ 
tium facere in Schemate etsi brevissima formula: a) ut omnes clare digno¬ 
scant eos educationis apostolatu, ad quem fortiter et naviter exercendum etiam 
sacerdotii gaudiis valedicunt, in curis Ecclesiae pastoralibus propriam partem 
habere; b) ut eorum ministerium, quod Instituti finem constituit vere spe¬ 
cificum, ab omnibus retineatur « sanctum ministerium ab Ecclesia ipsis com¬ 
missum eius que nomine exercendum ». 

Haec Fratrum docentium mentio habebatur iam in primis Schematibus, 
sed in actuali, quod dolendum est, huiusmodi mentio non apparet; verba 
autem proposita brevitatis legi minime videntur officere et ad difficultates 
peculiares tollendas, quas haec Instituta experiuntur in praesentibus, multum 
conferrent. 

Pag. 13, n. 11, linn. 18-19: placet iuxta modum. Modus autem est se¬ 
quens. Post verba: « illi qui conversi vel alio nomine ... arctius coniungan- 
tur »; dicatur: « Illi qui conversi vel alio nomine appellantur et quorum 
authentica vocatio religiosa ab omnibus magni facienda et promovenda est, 
vitae et communitatis operibus arctius coniungantur ». 

Ratio modi: quia authenticus valor supernaturalis huius vitae humilis et 
absconditae hodie a multis iam non intelligitur et iam in hoc campo exsistit 
seria crisis vocationum. 

Pag. 13, n. 11, lin. 21: placet iuxta modum. Modus autem est sequeris. 
Post verba: « ... in institutis mulierum ... », haec addantur vel similia: « Si 
vero diversi ordines personarum aliquando necessarii videantur, illa tantum 
personarum retineatur diversitas, quam diversarum operum distinctio exigat 
ad quae sorores vel speciali Dei vocatione vel speciali aptitudine destinentur, 
semper tamen omnium sororum eadem vitae ratione servata ». 

Ratio modi: Quia si ex una parte rerum natura et ordo in ministeriis 
exercendis aliquando postulare videantur diversos personarum ordines in 
Institutis, ex altera vero condiciones sociologicae horum temporum et caritas 
fraterna postulant ut haec diversitas intra debitos limites contineatur et 
eadem sit forma et vitae ratio omnium sororum quae eamdem professionem 
sectantur et eamdem matrem habent Religionem. 


28 

Re v .mus P. D. BASILIUS HEISER 
Minister generalis O.F.M. Conv. 

Observationes generales. Optimo consilio schema ad res essentiales con¬ 
tractum est, quia Constitutiones Ordinum et Congregationum a Sede Apo- 
stolica his ultimis annis adprobatae generatim accommodatam renovationem 
secundum documenta pontificia iam continent. 

Alia ex parte, accommodata renovatio inducenda, debet fovere perfectio¬ 
nem evangelicam religiosorum, ideoque disciplinam regularem, observantiam 
Constitutionum, exercitium virtutum religiosarum, unionem cum Deo, etc. 

E contra, omnino aliena a mente Concilii est accommodata renovatio quae 
disciplinam regularem relaxaret, exercitium virtutum impediret, auctorita¬ 
tem Superiorum internorum minueret, vitam interiorem excluderet, etc. 

Observationes particulares. Ad n. 1, lin. 9: loco « Sancta Matre Eccle¬ 
sia », dicatur: « Apostolica Sede », quia prima formula est nimis generica; 
potest quidem significare « Sacram Hierarchiam », sed iudicium dare in con¬ 
creto de natura accommodationis in singulis casibus pertinet ad Congregatio¬ 
nem de Religiosis. 

Ad n. 1, lin. 10. Dicatur: « secundum Christi sequelam et Evangelii con¬ 
silia votis firmata ». Equidem regula suprema imprimis est imitatio Christi 

Domini; Evangelium autem continet praecepta et consilia; illa ab omnibus 
servanda, haec vero omnibus proponuntur, sed tamquam regula suprema 
accommodationis habentur solummodo consilia fundamentalia quae votis fir¬ 
mantur. 

Ad n. 1, lin. 11. Dicatur: « Fundatorum praeceptis (monitis) », loco 
« propositis », quia Fundatores plura poterant habere proposita, quae nec 
ipsi ad actum adduxerunt, nec filiis mandarunt ut exsecutioni traderent, utpote 
non necessaria pro omnibus ad finem assequendum; e contra in accommoda¬ 
tione prae oculis haberi debent Fundatorum praecepta vel monita. 

Ad n. 2, lin. 16. Non intelligitur quo sensu ratio vivendi, operandi et 
orandi aptari debeat hodiernis sodalium conditionibus « psychicis ». Huius- 
modi enim conditiones non mutantur secundum loca et tempora, sed vel sunt 
normales, vel aliquo defectu laborant; e contra, saepe mutatur mentis habi¬ 
tus, animi inclinatio, et quidem vel in bonum vel in malum. 

Ad n. 4. Hic numerus ponatur vel post n. 1, cum quo nexum habet, vel 
post n. 9, uti finis ad quem assequendum tota accommodata renovatio ten¬ 
dere debet. 

Ad n. 5. Rubrica loquitur de « fovendis » institutis vitae contemplativae; 
in textu autem verbum omittitur, et indicatur solummodo momentum vitae 
contemplativae. Ideo dicatur: « Voveantur instituta vitae unice contempla¬ 
tivae, quae suas partes ... ». Additur « unice », quia etiam alia instituta vitam 
contemplativam colere debent. 

Ad n. 6. Proponitur novus textus: « Etiam instituta vitae activae, tam 
clericalia quam laicalia, vitam contemplativam colere debent; ideo opera 
caritatis et apostolatus, quae finem vere specificum ab Ecclesia adprobatum 
constituunt, a sodalibus ita adimpleantur, ut caritatem ipsam erga Deum et 
proximum fovere et augere possint ». Ratio est: textus, ut iacet, indirecte 
saltem negat Instituta vitae activae de vita contemplativa cogitare debere; 
alia ex parte non constat de incompatibilitate inter vitam contemplativam 
et opera caritatis vel apostolatus, dummodo omnia rite ordinentur et exser- 
citium operum non impediat vitam interiorem. 

Ad n. 7. Non intelligitur quomodo religiosi debeant sese renovare in obe- 
dientia, castitate et paupertate. Nonnulli quidem putant quod modo religiosi 
debeant obedire solummodo quando superior praecipit ea quae ipsis ratio¬ 
nabilia videntur; quod castitatem servare quidem debeant, sed eodem tem¬ 
pore eis liceat omnia videre, audire, inspicere; quod etiam vitam pauperem 
ducere debeant, sed tamen nihil quoad victum, vestitum et commoditates 
deficiat. Aliis verbis, accommodata renovatio hic in virtutibus seu votis consi¬ 
steret in quadam emancipatione ab humilitate, mortificatione, asperitate vitae 
religiosae, etc. 

Ad n. 10. Desideratur conceptus canonicus vitae communis, quae videtur 
exigere cohabitationem plurium sub eodem tectu, sub immediata auctoritate 
eiusdem Superioris, qui eadem mensa utantur, exercitia pietatis principa¬ 
liora simul peragant... 

Ad n. 11. Novus proponitur textus: « Clausura papalis maior pro omni¬ 
bus monialibus vitae unice contemplativae firma maneat; clausura vero pa¬ 
palis minor pro monialibus quae operibus externis apostolatus ex instituto 
deditae sunt, accommodetur iuxta temporum locorumque conditiones, prae 
oculis tamen habitis Apostolicae Sedis praescriptis. Etiam Regularium virorum 
clausura papalis firma maneat. In omnibus denique domibus religiosis, sive 
virorum sive mulierum, clausura episcopalis religiose servetur ». Ratio est: 
Moniales votorum solemnium non intelliguntur seu non admittuntur absque 
clausura papali; si unicae vitae contemplativae, clausura debet afficere totum 
monasterium; si etiam operibus externis incumbunt, tunc clausura minor 
accommodari poterit secundum naturam operum; in utroque casu Sedes 
Apostolica sat consulit exigentiis monialium, sive quoad egressum, sive quoad 
extraneorum ingressum. Item proponitur ut in aliis domibus religiosis clau¬ 
sura episcopalis servetur, ideo ut excludatur ingressus mulierum in domos 
religiosorum, et virorum laicorum in domos religiosarum. Clausura enim 
omnino necessaria videtur, sive ut suspiciones removeantur, sive ut pericula 
vitentur, sive ut moniales vitam pacificam seu quietam ducere possint, etc. 
Nonnulli non possunt videre crates in monasteriis monialium; sed crates 
etiam sensum religiosum habent, sunt signum separationis a mundo, et multa 
in Ecclesia deberent deleri si ratio « signi » non haberetur. 

Ad n. 16. Aliud est « languescere » et aliud « spem incrementi » non 
dare. Languescunt instituta quae vix vitam ducere possunt, quae opera propria 
vel alia opera apostolatus adimplere nequeunt, quae decrescunt quoad nume¬ 
rum, etc. E contra etiam instituta et monasteria sat solida possunt « spem 
incrementi » non dare, quia non possunt numerum sodalium augere, v. g. 
monasteria, vel non possunt alia opera assumere. Ideo textus mutari debet, 
v. g. dicatur: « Instituta vero et monasteria languescentia, quae iudicio Apo¬ 
stolicae Sedis nullam amplius praebent fundatam spem incrementi et reno¬ 
vationis ... ». 

Ad n. 19. lin. 24. Addatur quod parentes nullo modo filios inducere pos¬ 
sunt ad statum religiosum amplectendum si divina vocatione carent, vel ob 
rationes temporales. 

De pastorali episcoporum munere in Ecclesia. 

Ad n. 31, linn. 15-16. Exhortatio ut religiosi « ad externa quoque apo¬ 
stolatus opera impensius accedant », non videtur necessaria. Equidem, noto¬ 
rium est quod Religiosi Ecclesiam Dei etiam effuso sanguine plantaverunt in 
Asia, Japonia, Africa, America et etiam in Europa; quod etiam hodie ope¬ 
ribus apostolatus forse nimis incumbunt, etiam cum detrimento vitae spiri¬ 
tualis; nec potest exigi ut religiosi valedicant operibus propriis, quae semper 
in bonum animarum cedunt, et assumant opera dioecesana. 

Ad n. 32. Admitti potest quod religiosi sacerdotes « quadam ratione ad 
clerum dioecesanum pertinere dicendi sunt » (lin. 20), et etiam alii religiosi 
« peculiari ratione ad familiam dioecesanam pertinent » (lin. 23-24); salvo 



628 


ACTA CONC. VATICANI II - PERIODUS III 


tamen iure Superiorum eos mutandi ab una ad aliam domum, ab una ad aliam 
provinciam vel regionem, quia religiosi stricte pertinent ad Institutum, ad 
provinciam vel ad domum religiosam, et in omnibus subiacent proprio Supe¬ 
riori, educantur et formantur ab ipso Instituto ut operibus propriis incum¬ 
bant, etc. Consectaria quae deducuntur ex pertinentia religiosorum ad clerum 
dioecesanum vel ad familiam dioecesanam haud componi possunt cum tota 
vita et organizatione iuridica status religiosi. 

Ad n. 33, lin. 3. Exemptio pontificia non respicit « potissimum » « ordi¬ 
nem internum » Institutorum, sed ordinem externum. Equidem, quoad regi¬ 
men internum, quoad ordinem internum, quoad vitam internam, disciplinam, 
formationem, etc. omnia Instituta religiosa, sicut omnes personae morales in 
quolibet iure, plena gaudent autonomia ab auctoritate episcoporum, exceptis 
institutis iuris dioecesani. Exemptio respicit ordinem externum, idest exer¬ 
citium operum quae nexum habent cum cura animarum, necnon ea quae ad 
ordinem publicum pertinent. At etiam quoad huiusmodi opera, praesertim si 
non propria Instituti, Episcopi non possunt libere disponere de religiosis, 
« prout horum pastorale munus perfungendum et animarum rite ordinanda 
curatio requiritur », quia religiosi stricte sunt membra Instituti, subditi Su¬ 
periorum internorum, et non possunt acceptare opera absque consensu Su¬ 
perioris, nec adimplere independenter a vigilantia Superioris. 

Ad n. 33, lin. 4: « varia apostolatus opera » intelligi debent stricto 
sensu, idest opera quae per se iure proprio et exclusivo Episcopo reservantur. 
Consequenter opera quae vel a Statu vel a laicis legitime exerceri possunt, 
non recensentur inter opera apostolatus ob solam rationem quia a Religiosis 
eriguntur et exercentur, uti officinae librariae, scholae, etc., excepto iure 
Episcopi quoad « imprimatur » et quoad catecheticam institutionem. 


29 

Exc.mus P. D. ADAM KOZLOWIECKI 
Archiepiscopus Lusakensis 

Toto animo adhaerens eis, quae heri ab em.mis et exc.mis Patribus, et 
praesertim a cardd. Camara, Ruffini, Dopfner et Bea super hoc schema dicta 
sunt, liceat mihi desiderium exprimere, ut in hoc schemate clare exprimatur 
munus episcopi tamquam pastoris — immo melius patris pro omnibus in 
sua dioecesi, — cum omnibus ex hoc sublimi munere profluentibus tam 
iuribus quam et obligationibus. 

Loquor nomine meo tantum, scio tamen me exprimere affectus multo¬ 
rum episcoporum qui simul membra familiarum religiosarum sunt, et permul¬ 
torum religiosorum, qui non parvo dolore affecti sunt, cum audierunt non 
tantum in hoc schemate, sed et in aliis, praesertim vero in schemate de pasto¬ 
rali episcoporum munere in Ecclesia — hanc imaginem episcopi utpote patris 

familiarum religiosarum, quae in eius dioecesi vivunt, orant et laborant, non 
satis clare apparere. 

Peto itaque, ut in praesenti schemate haec, vel similia verba appareant: 
« Episcopus religiosas familias et alia instituta perfectionis acquirendae in 
sua dioecesi domos habentes, paterno amore et sollicitudine amplectatur, 
eas in eorum necessitatibus adiuvando, et — si necesse sit — etiam paterne 
corrigendo. Religiosi vero et religiosae episcopum non tantum honore prose¬ 
quantur, sed et ut patrem ament, pareant et totis viribus adiuvent ». 

Cum homines sumus — clare declarentur iura et obligationes mutuae tum 
Episcoporum erga suos filios et filias in familiis religiosis, tum religiosorum 
et religiosarum erga eorum patrem-episcopum. 

Inter iura religiosorum et religiosarum uni tantum, quod tamen nullo 
modo unicum est, in praesenti schemate providetur, sci. iuri vivendi et vitam 
sui Instituti conservandi per acquisitionem vocationum (vide art. 20 « De 
vocatione religiosa fovenda »). 

Valde gaudeo hoc ius ad vocationes religiosas fovendas a Concilio Oecu- 
menico tam clare declaratum esse in art. 20 « etiam in praedicatione ordi¬ 
naria, saepius agatur de Consiliis Evangelicis et de statu religioso amplecten¬ 
do » ... ac: « Institutis autem fas est sui notitiam, ad vocationes fovendas, 
divulgare atque candidatos quaerere, dummodo hoc fiat cum debita prudentia 
et servatis normis a Sancta Sede et Ordinario loci traditis ». 

Heri audivimus in hac aula de abusibus religiosorum in vocationibus 
quaerendis, qui — ut dictum est — viam Consiliorum Evangelicorum, tam¬ 
quam unicam viam perfectionis evangelicae alicubi praesentabantur. Tales 
abusus deploro. Recriminationes tamen tamquam inutiles, immo nocivas 
censeo, quia recriminationes tantum ad reciprocas recriminationes ducunt, 
et ego ipse nosco casus in quibus aliqui Religiosi abusus, eorum, immo 
etiam Spiritus Sancti libertatem, in vocationibus religiosis excitandis restrin¬ 
gentes passi sunt. 

Nos, episcopi, in servitium Populi Dei constituti sumus, et Religiosi 
— vocante Spirito Sancto — in servitium Ecclesiae Dei vocati sunt, insuper 
et partem gregis nobis a Domino commissi constituuntur. 

Tam multa in hac aula audivimus de collegiati charactere muneris episco¬ 
palis. Huic aspectui muneris episcopalis — si Summo Pontifici eum vi Sui 
muneris Summi Pastoris, sine quo nullum adest Collegium, confirmare pla¬ 
cebit — toto animo adhaerebo, cum omnibus consectariis. Unum ex his con¬ 
sectariis est, quod unusquisque nostrum primario in servitium totius Eccle¬ 
siae Dei costitutum esse, — et secundarie tantum, et ex voluntate Summi 
Pastoris , nobis Ecclesias particulares commissas esse. Ideoque religiosos et 
Instituta religiosa ad bonum Ecclesiae Universalis Spiritu Sancto inspirante 
et Ecclesia approbante vocatos, tamquam adiutores in obligatione nostra erga 
Ecclesiam Universalem, et non tantum uti competitores in sollicitudine nostra 
erga Ecclesias particulares nobis commissas aspicere debemus. Aliqua Insti¬ 
tuta iuniora timent, ne eis difficilius evadat suscitatio vocationum pro eorum 

labore pro Ecclesia Universali, si Dioecesibus particularibus ex constitutione 
sua non inserviunt. Sed ubi esset hodie Africa sine e. g. Missionariis Africae 
(vulgo « White Fathers »), qui praesertim in Europa et Canada iuvenes col¬ 
ligunt, eosque mittunt non in dioeceses suas nativas, sed in dioeceses Africae? 

Certe, cavendum nobis est ne sub specie libertatis — etiam in vocatio¬ 
nibus promovendis — anarchia irrepat. Ideoque huic periculo Commissio 
ad Codicem luris Canonici recognoscendum sapientibus legibus provideat. 
Ex altera tamen parte cavendum nobis etiam est ne bono Ecclesiarum parti¬ 
cularium bonum Ecclesiae Universalis subiiciatur. Spiritus ubi vult flat, 
Spiritus Sanctus est auctor uniuscuiusque vocationis tam sacerdotalis, quam 
et religiosae, — et etiam missionariae. Tam multa de libertate religiosa pro 
non-Catholicis diximus. Ad periculum anarchiae praecavendum ne introdu¬ 
camus restrictivas leges quasi dictaturae, sed relinquamus aliquantulum saltem 
libertatis ovibus Ecclesiae — immo etiam Spiritui Sancto. Spiret sibi, ubi 
vult, et nos — Episcopi — patres amantes simus toti gregi Dei, Familiis 
Religiosis et Membris Institutorum a Spiritu Sancto in servitium Dei et Fra¬ 
trum vocatorum non exclusis. 

Aliae animadversiones additae: 

In primis placet quod in additione ad caput speciale « de religiosis » in 
schemate de Ecclesia, insuper habetur schema speciale de religiosis: sicut 
enim episcopi et laici specialia capita in schemate de Ecclesia habent, et dein¬ 
ceps quaestiones quae non sunt doctrinales sed practicae et disciplinares 
tractantur in propriis schematibus ita etiam optimo iure quaestiones doctri¬ 
nales de religiosis speciali capite in schemate de Ecclesia erant tractandae, 
quaestiones vero practicae et disciplinares in proprio schemate de religiosis. 

Hoc autem speciale schema practicum et disciplinare de religiosis in ge¬ 
nere placet et retinendum est. Aliqua autem videntur emendanda: 

1. Ita optimo quidem iure est sermo de necessitate adaptationis et 
reformationis; tamen evitanda est impressio ac si fere omnia hodiedum essent 
adaptanda et reformanda. Omnia enim elementa substantialia vitae religiosae 
immutata conservanda sunt et etiam multa elementa practica quae per se 
mutabilia sunt, nulla profecto reformatione indigent. Optimum fructum enim 
hucusque dederunt nec ergo est cur nunc immutentur. 

Providendum ergo est, ut post generalem confirmationem et laudem con¬ 
cretae vitae religiosae hodiernae clare dicatur aliqua tantum seu pauca puncta 
necessario vel utiliter vel opportune hodie esse reformanda. 

2. Secundo clarius dicatur quod cura externa apostolatus numquam 
diminuere debet ipsorum religiosorum et religiosarum vitam internam et 
spiritualem. Semper in Ecclesia erunt, qui sortem Marthae habebunt, sed 
simul etiam semper et necessario in Ecclesia erunt quos Dominus ad sortes 
Mariae vocat. Sed bene retineamus oportet quod secundum verbum ipsius 
Domini nostri « Maria optimam partem elegit ». Datur ergo bonum et melius 

et optimum in Ecclesia et nihil omnino faciendum est quod meliorem .et 
optimam partem Mariae ex Ecclesia auferret. 

Ut autem omnes erroneos conceptus a limine arceantur, propono ut in 
schemate introducantur clarissima verba Pauli Papae VI, quae hoc anno in 
solemni allocutione protulit et quae directe ad hanc materiam spectant: 
« In Institutorum (Religiosorum) renovatione procuranda, semper cura ha¬ 
benda est, ut spirituali sodalium vitae praecipuae semper partes tribuantur. 
Quare apud religiosos omnes, quorum munus est sacri apostolatus muneribus 
vacare, omnino nolumus, falsa illa quicquam valeat opinio, operibus externis 
primas dandas esse curas, intimae vero perfectionis studio secundas, quasi 
id aetatis huius ingenio et Ecclesiae necessitatibus postularetur ». (Ex Allo¬ 
cutione solemni Pauli Pp. VI, die 23 maii 1963 ad religiosos habita.) 

3. Tandem propono ut disertis verbis statuatur, quod in opere adap¬ 
tationis et reformationis larga libertas ipsis Institutis relinquatur. 

Multa hisce diebus audivimus de libertate religiosa. Absurdum ergo esset 
si in hac nostra materia legislationem nimis restrictam et angustam propo¬ 
neremus et libertatem Religiosorum et Religiosarum coarctaremus. Amplum, 
e contra, locum praebeamus fiduciae et libertati filiorum Dei, qui Spiritu 
caritatis adiuti in multis rebus sanctitati et efficaciae propriorum Instituto¬ 
rum melius providere poterunt quam littera iuridica quasi ab extrinseco coacti. 

Schema nostrum hunc defectum in genere evitat, sed cum ad futuram 
legislationem praeparandam in primis proponitur, non abs re erit, ut princi¬ 
pium de libertate relinquenda modo valde claro et explicito in schemate 
nostro statuatur. 


30 

Exc.mus P. D. ALOISIUS LORSCHEIDER 

Episcopus Angelopolitanus . 

Scopus schematis videtur esse renovatio et accommodatio religiosorum ad 
praesentes, vitae condiciones. Hoc sensu verumtamen inspecto, doctrinaliter 
loquendo, valde debilis apparet. Desunt rationes, theologicae, desunt funda¬ 
menta dogmatica. 

Integrum caput nimis iuridicum et disciplinare est et nihil aliud facit 
quam repetere aspectus asceseos traditionalis. 

Schema igitur cum praemissis a Concilio positis non concordat. Concilium 
nostrum tot dixit de mysterio Christi, de mysterio Ecclesiae, de loco Episco¬ 
porum in Ecclesia, de loco populi Dei, laicorum ... Maxime igitur deceret 
ut huic Schemati « de Religiosis » praeluceret mysterium Christi et myste¬ 
rium Ecclesiae necnon dicta de Episcopis, de populo Dei, de laicis. A. v. opor¬ 
teret schema tali modo conficere ut pateret fundamentum eius christologi- 
cum et ecclesiologicum, nam vita religiosa tantum bene potest intelligi in 
sua habitudine ad mysterium Christi et Ecclesiae. Verum est perplura haberi 
in constitutione de Ecclesia, sed hic opportunum esset ea breviter meminisse 

et ut fundamentum totius schematis ponere. Nam istis praemissis, deduci 
potest obligatio 'ad sanctitatem personalem, cum religiosi munus assumant 
repraesentandi vividius sanctitatem Christi et Ecclesiae; possent quoque 
deduci obligationes religiosorum erga Ecclesiam, cum religiosi totaliter in 
servitium Ecclesiae propter Dei et proximi amorem stare debent. 

Praeterea mihi videtur deesse in hoc schemate fundamentum biblicum 
quod in aliis schematibus tam explicitum semper est. 

Uno verbo, schema hoc propositionum de religiosis ut publicatio quae¬ 
dam pia apparet, cui desunt elementa concreta et fundamentalia. 

Magis nunc in specie. N. 4, pag. 5: melius staret in initio. Oportet pro¬ 
ficisci ex argumentis principalibus et descendere postea ad secundaria. 

N. 9, pag. 6: videtur supponere bona pertinere ad Religiosos et non ad 
Ecclesiam. Immo videtur supponere Religiosos ipsos non pertinere ad Ec¬ 
clesiam. Quid in hoc numero seu articulo intelligitur per « Ecclesiam » 
(lin. 28)? De cetero, deest sensus positivus pro paupertate. 

Praeterea plura desiderarentur quoad oboedientiam. Sine quidem ullo 
dubio si agitur de renovatione vitae religiosorum, oportet offerre verum sen¬ 
sum oboedientiae. Thema est valde actuale, immo urgens. Oboedientia quo¬ 
que deberet habere sensum christologicum (ut insinuatur sub n. 7, lin. 17) 
et ecclesialem. 

Credo, uno verbo, maxime conveniens esse si paragraphus quaedam spe¬ 
cialis conficeretur de unoquoque voto. 

N. 2, pag. 5: sermo fit de renovatione spirituali. Dicendum tamen videtur 
renovationem religiosorum sub plano quoque humano valde necessariam esse. 
Oporteret indicare modo positivo omnia quae necessaria sunt pro renova¬ 
tione in isto plano humano. 

N. 18, pag. 8: inter religiosos opera apostolica deceret melius coordinari. 
Si hoc non fit, tunc evenit ut duo Ordines vel Instituta, in eodem loco, idem 
opus perficiant. Collaboratio cum Episcopis etiam valde necessaria apparet. 
Quamobrem in conventibus Episcoporum aliqua Commissio Religiosorum 
praesens esse deberet. 

Demum ad generalia redeundo quaero utrum in hoc schemate proposi¬ 
tionum « de Religiosis » revera problemata moderna, actualia tangantur? 


31 

Exc.mus P. D. CORNELIUS LUCEY 
Episcopus Corcagiensis et Ros sensis 

I. Impossibile est nimis aestimare quantum religiosi his temporibus con¬ 
tribuant et ad aedificationem totius Corporis Christi et in bonum Ecclesia¬ 
rum particularium. Contributio eorum non mere in orationibus et in propriae 
vitae exemplo consistit, sed etiam in multiplicibus apostolatus operibus, qui¬ 
bus tot religiosi sese tam generose dedicant. Quando inter Episcopos de Reli- 

giosis mentio fit, in mente fere semper veniunt soli Religiosi clericales. Qui 
tamen non sunt nisi minima pars eorum qui nomine Religiosorum decorantur. 
Habemus enim et varias congregationes fratrum non-clericalium. Habemus 
etiam praesertim varias congregationes et ordines mulierum religiosarum. 
Mulieres religiosae non tantum sunt numero plures quam viri religiosi, sed 
earum opera apostolica sunt multo magis diversa, extensiva et laboriosa quam 
opera virorum religiosorum, tam in ecclesiis diu conditis quam in locis mis¬ 
sionum. Propono igitur ut hae moniales et sorores, quae revera diaconissae 
Ecclesiae huius temporis sunt, mentionem specialem et commendationem 
specialem ab hoc Concilio recipiant. « Procul et de ultimis finibus pretium 
earum » (De Parabolis, XXXI). 

II. Hoc Concilium finem primario pastoralem habet. Inter opera pasto¬ 
ralia sunt plura quae soli sacerdotes perficere possunt. Sed eheu, gravissima 
adest penuria sacerdotum nostris temporibus pro opere pastorali in multis 
orbis partibus, dum e contra in aliis partibus sunt domus sacerdotum religio¬ 
sorum qui vitae contemplativae non sunt addicti, quique tamen, utpote sine 
cura animarum, vel parvam vel nullam opportunitatem habent opus pastorale 
faciendi. Quantum lucrum animarum cessans et quam omnino indebite! Sa¬ 
cerdotes omnes, etiam sacerdotes religiosi, vi sacrae ordinationis sunt et ipsi 
cooperatores providi ordinis episcopalis. Quare in illis praesertim locis locari 
debent in quibus eorum cooperatio maxime requiritur pro cura animarum 
et pro operibus apostoktus. Ubi populo Dei magis necessarius, ibi sacerdos 
providus esse debet. 

Propono igitur ut Concilium sacerdotibus religiosis idem statuat quod 
pro sacerdotibus statuitur in Schemate « De Vita et Ministerio Sacerdotali », 
id est, ut, quandocumque in aliqua domo vel regione plures dentur sacerdotes 
quam qui ibi fructuose in apostolatu laborare possint, a Superiore mittantur 
in locos in quibus eorum servitium magis requiratur. Si hoc fiat, ille pheno- 
menon triste, et quidem scandalosum, cessabit quo una urbs vel regio ita 
copia gaudet sacerdotum ut unus adsit sacerdos pro sex vel septem centum 
fidelium, dum in aliis dioecesibus vel regionibus non est nisi unus sacerdos 
pro quinque vel etiam quindecim millibus animarum. Distributio huiusmodi 
religiosorum, secundum necessitates apostolatus pastoralis Ecclesiae Dei, 
indubitanter exiget deminutionem numeri et sodalium et fortasse etiam 
domuum quae in aliquibus regionibus sive ab Ordinibus sive a Congregatio¬ 
nibus iam fundatae sunt. Sed pro hac deminutione quanta compensatio tam 
Ordini vel Congregationi quam Ecclesiae Dei in expansione quae alibi oritura 
est. Quare valde urgeo paragraphum ad hunc effectum in hoc Schemate inse¬ 
rendam esse, cui titulus: Cleri religiosi aptior distributio. Textum autem 
huius paragraphi ad Secretariam transmitto. 

Textus est: « Ad apostolatus hodierni necessitatibus melius consulen¬ 
dum, aptior cleri religiosi distributio desideratur et, firmis semper manenti¬ 
bus vitae religiosae fundamentis, quamprimum effici debet. Sacerdotes reli¬ 
giosi domuum quae maiori sodalium copia ditantur, libenter se praebeant 

paratos, Superiore hortante et disponente, ad suum ministerium exercendum 
in domibus vel regionibus vel missionibus quae penuria sacerdotum laborant. 
Ius et officium est Superioris Maioris una cum Ordinariis locorum ad quos 
pertinet, discernendi ubi et quousque in aliqua domo adsit sacerdotum super¬ 
fluitas relate ad necessitates loci pastorales, itemque discernendi ubi et quo¬ 
modo hi sacerdotes superflui disponi possint meliori cum commodo aposto- 
latus Ecclesiae universae ». 

Quis vero iudicabit utrum in aliqua regione adsit superfluitas sacerdotum 
vel domuum? Mea opinione, responsio debet esse: Superior Religiosus 
una cum loci Ordinario. Ius et officium Superioris in re per se patet. Ius et 
officium Ordinarii loci ex eo demonstratur quod ipse est in lege moderator 
et coordinator omnium operum apostolatus in dioecesi sua, et ideo munus 
habet et inquirendi et aestimandi tum necessitates pastorales fidelium, tum 
auxilia quibus sacerdotes dioecesani egeant a religiosis in dioecesi eo ut his 
necessitatibus efficaciter et fructuose satisfieri possit. Praeterea cum consensus 
Ordinarii loci iam requiritur antequam domus religiosa fundetur, nullum 
novum principium introducitur in iure si Ordinarius constituatur co-iudex 
in discernendo quantum in aliquo loco, decursu temporis, religiosi eorumque 
activitates contribuant ad. apostolatum dioecesanum. 

Haec dicendo, non urgetur querela quasi sacerdotes religiosi partem ma¬ 
ximi momenti iam non agant in operibus evangelisationis et in regionibus 
diu catholicis et in terris missionum. Sed forsitan adhuc maiorem partem 
agere possint! Quaestio est fundamentaliter quaestio facti, i. e. utrum in 
aliquibus locis plures dentur sacerdotes religiosi qui nullam animarum curam 
exercent dum in aliis locis detur inopia operariorum pro messe. Scimus 
omnes pro certo res ita se habere. Cur cunctamur, ergo, requirere a clero 
religioso quod a clero dioecesano requirimus alibi in constitutionibus nostris, 
i. e. aptiorem distributionem? In re tam magni momenti pro Ecclesiis no¬ 
vellis vel languescentibus oportet ut nos omnes, Superiores Maiores aeque ac 
Ordinarii locorum, examen conscientiae sincerum ac profundum faciamus. 

32 

Exc.mus P. D. FREDERICUS MELENDRO 
Archiepiscopus Nganchimensis 

Schema puncta essentialia sub brevissima forma proponit. Continet 
decem et novem articulos vel numeros, ex quibus decem tribus vel quatuor 
lineis tantum constant. Plura omittit quae ad Codicem luris Canonici vel ad 
instructiones Sanctae Sedis remittuntur. 

Ut notum est Schemata huiusmodi generatim exponere debent principia 
fundamentalia , necnon generales normas indolis practicae. 

Schema nostrum de Religionum ... vita et disciplina agere intendit (pag. 5, 
linn. 4-5): de facto vero agit de Religiosorum accommodata renovatione, 
prout declaratur numeris 1. 2. 3. 5. 6. 7. 8. 9. 11. 12. 13. 15. 

His notatis, quaedam ad Schema perficiendum indicare placet. 

N. 2, pag. 10, lin. 15, post verbum constituunt additio proponitur haec: 
« ... constituunt: ideoque nulla disciplinae renovatio inducenda est, quae 
cum Instituti natura non congruat aut a mente Conditoris quoquo modo di¬ 
scedat »: Paulus VI, Alloc. ad Cap. Gen. Relig., 23-V-64. 

N. 2, pag. 10, linn. 15-18 legitur: « At ratio vivendi, operandi et orandi 
hodiernis sodalium conditionibus physicis et psychicis, necnon apostolatus 
necessitatibus, animi culturae requisitis et circumstantiis socialibus et oeco¬ 
nomicis, praesertim in locis missionum aptanda est ». 

Renovationis normae, hac paragrapho contentae, complexae, obscurae, 
periculosae plane apparent. 

Complexae, nam sodalium conditiones physicae et psychicae multae dan¬ 
tur et quidem valde inter sese discrepantes: animi culturae requisita, multi¬ 
plicia et variabilia sunt: circumstantiae sociales et oeconomicae etiam valde 
diversae de facto dantur. 

Obscurae, utpote quae valde genericae et abstractae sunt. 

Periculosae, quia sodalibus facilem materiam praebebunt quaerelarum 
contra disciplinam religiosam, quae iuxta eorum mentem, postulatis hodierni 
temporis minime erit aptata; et quia fundantur magis in exigentiis naturae 
lapsae, quam in principiis asceticae et spiritualitatis christianae, quae sunt 
perennia. 

N. 2, pag. 10, linn. 18-21, legitur: « Quapropter, prout necessarium 
fuerit, Constitutiones, “ Directoria ”, “ Consuetudinaria ”, libri precum et 
caerimoniarum, aliique id genus codices congruenter recognoscantur ». 

Haec supprimenda videntur: nam in renovatione agenda haec omnia, ut 
patet, subintelliguntur. 

N. 3, pag. 10 linn. 26-31, legitur: « (A quibus accommodata renovatio sit 
perficienda). Efficax autem renovatio et recta accommodatio obtineri nequeunt 
nisi cooperantibus omnibus Instituti sodalibus, moderante vero competenti 
auctoritate ». 

Ad haec observare oportet: Ut renovatio in quacumque religione vel 
communitate reapse detur, maxima religiosorum pars eam absque dubio 
acceptare eique sese accommodare debet. Attamen renovatio et normarum 
Religionis ad eam accommodatio a legislatione pendent: haec autem recte 
ordinare et fideli executioni accommodare, competentis auctoritatis pro¬ 
prium est. 

Ideo hic art. vel n. 3 melius mutari poterat hoc modo: « Disciplinae 
renovatio postulat, ut a competenti auctoritate tantummodo procedat. Reli¬ 
giosi autem sodales ne quidquam proprio marte inducant, neve disciplinae 
habenas laxent, vel censuris indulgeant: sed ita se gerant ut, fidelitate et obe- 
dientia, renovata cum gaudio acceptent et exsequantur »: Paulus VI, Alloc. 
superius citata. 

N. 4, pag. 10, linn. 32-39, legitur: « Perfectio amoris Dei et proximi 
ante omnia quaerenda). Omnes qui evangelica consilia profitentur, credentes 

“ caritati quam habet Deus in nobis ” ( 1 Io. 4, 16), ante omnia assiduo 
studio fortique animo consequi nitantur perfectum Dei amorem, ex quo pro¬ 
ximi dilectio profluit in salutem mundi Ecclesiaeque aedificationem ». 

Hoc principium pro omnibus et singulis valet: quippe qui omnes, per 
exercitium perfectae dilectionis Dei et proximi, ad sanctitatem acquirendam 
tenentur. 

Proponitur ergo ut hic N. hac vel simili ratione mutetur: « Omnes, qui 
Evangelica Consilia profitentur, per fidelem ac quotidianam proprii Instituti 
Constitutionum et Regularum observantiam, illam Dei et proximi dilectionem 
assiduo fortique animo consequi nitantur, cui se votis et totali sui consecra¬ 
tione devoverunt: memores se teneri semper sollicitos esse illorum quae 
Domini sunt, quomodo placeant Deo ( 1 Cor. 7, 32) ». 

N. 5, pag. 11, lin. 3, legitur, suas partes. Optatur ut potius dicatur: 
praeclaras partes. 

Ibid. lin. 6, post vocem sanctitatis, addatur, et apostolatus. 

Ibid. lin. 7, legitur: « At etiam ipsa in ratione formaque vitae suae sese 
renovent ». Haec non placent, exprimunt enim ideas aliquantulum vagas. 
Forte melius est ea supprimere et in eorum locum addere quae sequuntur: 
« In renovatione, firmis omnibus potissimis Instituti elementis, quoad ea 
quae externa et adventitia censentur, illae caute prudenterque ad hodierna 
adiuncta accommodationes inducendae erunt, quae cuique Instituto plenio¬ 
rem sanctitatis et apostolatus efficacitatem tribuere poterunt »: Pius XII, 
Const. Apost. Sponsa Christi, n. 25. 

N. 11, pag. 13, lin. 12 sqq. In hoc numero putamus necessarium princi¬ 
pium clare exponendum esse. Scilicet, essentialis necessitas, quae datur in 
multis Institutis, tum mulierum tum virorum, conservandi classium diversi¬ 
tatem. Aliter, permultae vocationes amitterentur. Dantur enim viri et mu¬ 
lieres, qui necessariis dotibus ad unam tantum classem carentes, libentissime 
tamen amplecti volunt inferiorem classem, ut in humilioribus operibus, In¬ 
stituto necessariis, Deo serviant. 

N. 12, pag. 13, linn. 28-33. Quae hic indicantur, de clausura monialium, 
magis propria Codicis luris Canonici esse videntur. 

N. 15, pag. 14, linn. 31-40. Quae in hoc numero, de novis Institutis con¬ 
dendis, innuuntur, videntur relinquenda iudicio ac prudentiae Ordinarii loci. 
Ideoque hic numerus vel articulus supprimi poterat. 

N. 17, pag. 15, lin. 19 sqq. Quae in hoc numero, de Institutis et Mo¬ 
nasteriis languescentibus praecipiuntur, potius Sanctae Sedi plene relinquan¬ 
tur. Proinde hic articulus etiam omittendus videtur. 

Exc.mus P. D. BERNARDUS MELS 
Archiepiscopus Luluaburgensis 

In propositionibus omnino abest aspectus missionalis, qui tamen semper 
et ubique fuit una ex praecipuis notis Institutorum religiosorum. Hic spiritus 
missionalis, hisce ultimis saeculis, originem dedit Evangelizationi in omnibus 
terrae regionibus, qui, ut fructum pulcherrimum, aedificationem novellarum 
Ecclesiarum in omnibus terrae regionibus habuit. 

Hic spiritus missionarius in Institutis religiosis in lucem poni et omnino 
servari debet, praesertim in declarationibus nostri Concilii Oecumenici, qui 
se vult pastoralis et missionalis. Unde, sequentes modificationes proponimus: 

1. Post art. 14 addatur: « Eclosio vitae religiosae in novellis Eccle¬ 
siis, aptata indoli populorum et usibus localibus foveatur ». Ratio : Praeter 
vitam religiosam typi occidentalis, quae ab Institutis religiosis missionalibus 
introducta fuit, omnino necessaria est eclosio vitae religiosae aptata usibus 
et indoli populorum non occidentalium. Non imponentur ipsis constitutiones 
typi occidentalis ut usque nunc semper fit. 

2. Post art. 15 addatur: « Spiritus missionalis in Institutis religiosis 
omnino servetur et aptetur conditionibus actualibus, ita ut praedicatio Evan- 
gelii omnibus populis et gentibus intensificetur ». Ratio: Actio missionalis 
et eclosio tam multarum novellarum Ecclesiarum quasi tota, his ultimis 
saeculis, sub influxu Institutorum religiosorum realisata fuit. 

Haec actio, ratione erectionis Hierarchiae et multiplicationis cleri localis 
in multis regionibus missionalibus, non potest minui, sed aptari debet novis 
conditionibus. 

[Subscripserunt etiarn\ G. Romantoanina, arch. Fianarantsoa; J. Rakotoma- 
lala, arch. Tananarive; J. Wolff, arch. Diego Suarez; A. Messmer, ep. Ambanja; 
X. Thoyer, arch. tit. Odesso; C. Chilouet, ep. Farafangana; A. Martinez, ep. Tsi- 
roanomandidy; F. X. Rajaonarivo, ep. Miarinarivo; A. Tsiahoana, ep. tit. Abtugni; 
J. Bretault; P.Zoungrana; R. Dosseh, arch. Lome; E. Kwaku; J. Amissah; A. Ko- 
nings; G. Champagne; J. Strebler; J. Lesourd; F. Lehaen, ep. Sakania; G. Bouve, 
ep. Kongolo; A. Jacques, ep. Boma; U. Morlion, ep. Baudouinville; X. Geeraerts; 
V. Keuppens; J. Weigl; J. Cornelis, arch. Elisabethville; A. Creemers, ep. Bondo; 
M. van Rengen, praef. ap. Mweka; A. Leroy, ep. Kilwa; R. Ndudi, aux. Boma; 
J. Van Cauwelaert; F. Bouckaert, ep. Popokabaka; G. Van den Elzen, praef. ap. 
Doruma. 

34 

Exc.mus P. D. IACOBUS MENDON^A 
Episcopus Eiruchirapolitanus 

Pag. 6, in regula 9, post verba « sacrum habeant », subsequens immu¬ 
tatio substituenda est: « congruamque partem bonorum, onerata conscien¬ 
tia, in utilitatem dioecesis, praesertim in locis missionum, ubi domus reli¬ 
giosa sita est, consentiente Ordinario loci, insumant », vitata omni specie etc. 
Secus haec regula nona utpote nimis indeterminata nunquam in praxim 
deducetur. 

35 

Rev.mus P. D. MARIANUS OSCOZ 
Superior maior Congr. Erem. Camald. Montis Coronae 

Indulgete mihi, cuncti in hac augustissima aula praesentes, quod sicut 
plures ex vobis, pluries loquuti estis, et quidem iure ac sapienter, indulgete, 
inquam, quod ego semel tantum loquendo, aliquantulum longior et prolixior 
evadam, non tamen nimis ... 

Mea propositio et meum optatum, ad quod propugnandum, ex officio quo 
licet indignissime fungor, me existimo teneri, huiusmodi est: Salvemus vitam 
eremiticam. Audite quaeso: 

Ecclesia Christi, quam pulchra, quam varia et speciosa! Nonne talem 
oculis eam in tuentium se exhibet? Vere « circumamicta varietatibus » prout 
in ps. 44, iuxta versionem vulgatam, figurate depingitur. Nos hic eam dum¬ 
taxat miram et uberrimam varietatem spectamus quae ex innumeris religiosis 
Institutis illi obvenit, quibus, fere ab incunabulis incipiendo et dehinc pede- 
temptim progrediendo, undequaque scatet ac floret. Praetermissis virginibus 
et ascetis qui velut praecursores fuere vitae sensu proprio religiosae, primum 
locum sibi vindicat vita monastica in duplici forma eremitarum et coenobi¬ 
tarum, dispertita. Veniunt subinde, quin in describendis canonicis regularibus 
et ordinibus militaribus immoremur, religiosi sic dicti mendicantes; quot 
familiae diversae! Deinceps, clerici regulares , item multiplices, quibuscum 
aurea clauditur aetas religionum quae Ordinum titulo decorantur. Succedit 
postmodum recentior, haud minus gloriosa, aetas Congregationum religiosa¬ 
rum quae, et numero et strenuitate, veris militum agminibus accenseri me¬ 
rentur. Nec silentio praetereundae piae societates veris religionibus affines, 
quamquam votis publicis orbae; ac postremo, Instituta saecularia quae, no¬ 
vissimis temporibus, in certamen descenderunt. 

Hae sunt, ut verbis utar Pii IX in Enc. 17 iunii 1874, « lectissimae illae 
auxiliares Christi militum turmae, quae ad maiorem omnipotentis Dei glo¬ 
riam et salutem animarum procurandam a sanctissimis viris divino afflante 
spiritu institutae, tum christianae tum civili reipublicae usui, ornamento 

atque praesidio fuerunt et sunt ». Hi sunt religiosi, viri et mulieres, quos 
Pius XI in suo nuntio radiophonico ad universum orbem die 12 febr. anni 1931 
transmisso, postquam eos appellavit « filios et filias praedilectionis », ita 
solemniter et eloquenter allocutus est: Vos omnes, « charismata meliora 
aemulantes atque in fide sanctissimorum votorum et in religiosa disciplina 
totius vitae nedum praeceptis sed et desideriis consiliisque divini Regis et 
Sponsi obsecundantes, Ecclesiam Dei virgineo odore fragrantem facitis, con¬ 
templationibus illustratis, orationibus fulcitis, scientia et doctrina ditatis, 
ministerio verbi et apostolatus operibus in dies percolitis et augetis » ... 

En breviter adumbrata et origo divina et finis tam generalis omnium reli¬ 
gionum quam particularis uniuscuiusque. Omnes viam perfectionis, per ob¬ 
servantiam consiliorum evangelicorum, sectantur; omnes opem 'adiutricem 
pro animarum salute Ecclesiae porrigunt; sed non omnes aequo modo vel 
eadem mensura in his quae commune habent. Laudantur ibi qui vitae con¬ 
templativae dediti, sunt decus Ecclesiae, et orationibus (ac paenitentia) eam 
fulciunt; qui scientia et doctrina ipsam ditant; qui ministerio verbi et aliis 
apostolatus operibus eamdem percolunt et augent. Haec, ut patet, prolata 
sunt summatim per modum exempli, quia non erat ille locus nec opportunitas 
omnia singillatim enucleandi. 

Et quaenam sunt, licet hic quaerere, arma praecipua quibus religiosorum 
exercitus consulit efficaciter animarum bono spirituali? Sunt, absque dubio, 
media sanctificationis supernaturalia quibus, dum sic dictam vitam interiorem 
fovendo, propriae perfectionis aedificium construere nituntur, pluviam pro¬ 
vocant copiosam caelestium gratiarum, qua animarum ager fertilis redditur. 
Nemo est qui neget, huiusmodi vitae interioris culturam, assiduas preces et 
quidquid sub nomine paenitentiae comprehenditur, esse velut fundamentum 
et conditionem sine qua non, ut sacra ministeria « fructum plurimum affe¬ 
rant ». Idcirco, praeterquam quod talis conditio praerequiritur in omnibus 
qui saluti animarum quoquo modo dant operam, et tamen non omnes de facto 
id adimplent saltem quantum satis est, sive quia nimis occupationibus prae¬ 
pediuntur sive alia de causa; semper exstiterunt et semper exsistant oportet, 
qui hoc unum intenderent; qui huic parti fundamentali ex toto inhaererent; 
et hi sunt qui vitam, quam contemplativam nuncupant, sibi exercendam susci¬ 
piunt, altera aliis relicta quae activa sive mixta nominatur. Exstiterunt, inqui- 
mus, semper, et semper exsistant oportet. At: ubinam sunt hi? Ad quos hoc 
munus et onus spectat? Responderi potest non alios hodie remanere pro 
tali necessario munere obeundo, praeter eremitas, qui pauci sunt, chartu- 
sianos, non multo plures, et cistercienses strictioris observantiae, quibus for¬ 
sitan adiungenda erit aliqua ignota communitas, et magna ex parte, ut puto, 
Ordo Carmelitarum discalceatorum in quorum regula haec clausula legitur: 
« pars potior contemplativa ». 

lam inde profluit illico spontanea et ineluctabilis conclusio quam, huius 
capitis initio, verbis queribundis enuntiabamus: salvemus vitam eremiticam 
cuius sensus est: retineamus mordicus id quod vitae eremiticae essentiale 

est, praeservemus eam ab omni extraneo elemento ipsius naturae non con¬ 
sono, custodiamus sedulo illam ab ambitu, qui non noster sed aliorum est, 
segregatam. 

Hoc quod iam per se manifestum est, clarius adhuc apparebit, si dispo¬ 
sita tota religiosorum congerie in duplicem velut aciem, hinc milites vitae 
activae (inclusa vita mixta), illinc cultores vitae contemplativae, recenseamus 
globatim quot et quinam ad primam pertineant, quot et qui pro altera rema¬ 
neant et remanere debent. 

Pertinent ad aciem vitae activae: 1) Ingens turma mendicantium, PP. nem¬ 
pe Praedicatores seu Dominicam; Franciscani sub triplici sobole Observan¬ 
tium, Conventualium et Cappucinorum; Carmelitani; Augustiniani; Servitae; 
Minimi a S. Francisco de Paula; Trinitarii et Mercedarii; 2) non minus 
longa series Clericorum Regularium i. e. Theatini a S. Caietano; Somaschae 
a S. Hieronymo Aemiliano; Barnabitae a S. Antonio Zaccaria; Societas Iesu; 
Fratres misericordiae a S. loanne de Deo; Ministri Infirmorum a S. Ca¬ 
millo de Lellis; Clerici Scholarum Piarum a S. Iosepho Calasanctio; Clerici 
a Matre Dei a B. loanne Leonardi; Clerici Regulares minores a S. Francisco 
Caracciolo, etc.; 3) agmen peramplum recentiorum Congregationum, vide¬ 
licet Passionistae, Redemptoristae, Assumptionistae, Fratres Scholarum Chri¬ 
stianarum, Claretiani aliique, quibus adiicienda veniunt quamplures piae 
societates in communi sine publicis votis viventium, ut Oratoriani a S. Phi¬ 
lippo Neri; Lazaristae a S. Vincentio a Paulo; Eudistae, Salesiani, Sulpi¬ 
ciani, Palottini, Patres Albi multique alii praesertim missionarii; 4) magna 
pars monachorum seu coenobitarum (paucis exceptis) qui primitus quidem 
vitae contemplativae inhaeserunt; nunc vero, diversis ex causis, et quia 
minus distabant a consortio cum civili societate, vitae activae plus minusve 
dant operam; 5. nuperrime, tandem, advenerunt, tamquam copiae auxiliares, 
Instituta saecularia ad eandem aciem augendam et roborandam ... 

Iam ex hoc conspectu generali et ex hoc indice qui valde incompletus est 
(qui vellet illum complere, deberet consulere « Annuario Pontificio ») velut 
in propatulo positum est quam sit copiosus quamque varius exercitus reli¬ 
giosorum qui vitae activae et apostolatui externo sunt addicti, et constat 
aliunde quomodo eorum numerus et vis in dies crescat et multiplicetur. 

Quot et qui remanent pro vita contemplativa? Illi sunt tamquam milites 
qui cum hostibus praeliantur in fronte, et indigent qui retro sint ut ipsis 
provideant et opitulentur; ubi et quinam sunt hi? ... 

En iterum conclusio plana et evidens: cum, ut supra referebamus, hodie, 
pauci admodum huiusmodi sint, quis audebit etiam eremitas, qui inter hos 
paucos, vi ipsius nomine et rei sub nomine latentis, remotiores sunt et 
debent esse ab omni humano consortio, quis, inquam, audebit etiam eos, 
extra saepta solitudinis trahere ad conversandum cum hominibus adque 
externa cum eis ministeria obeunda? Nihil magis absonum cogitari licet. 

Necesse ergo omnino est salvare vitam eremiticam et eam caute servare 

immunem ac expertam ab omnibus his muneribus et oneribus quae ad eius¬ 
dem natura et fine aliena, vitae activae vel mixtae pensum constituunt. 

Obiiciet forsitan aliquis: Et quomodo vos saluti animarum mundi con¬ 
sulitis? Quomodo estis adiutorio Episcopis in quorum dioecesibus commo¬ 
ramini? et missionibus, et tot tantisque orbis terrarum necessitatibus spiri¬ 
tualibus? Puto quod ex hucusque summatim dictis, satis superque patet adae¬ 
quata responsio; adiungo tamen hic tamquam aurea corona, illa aere peren- 
nior sententia Sancti Petri Damiani, testimonium perhibentis de nostro pri¬ 
migeno Fundatore Sancto Romualdo: Quid agit et quomodo laborat Romual- 
dus pro salute mundi? « tacente lingua et praedicante vita ». 

Si nos simus quod esse debemus — faxit Deus — ipsa nostra vita tota¬ 
liter Deo dicata et sacrum silentium quod sermo est eloquentior ad loquen¬ 
dum cum Deo, est praedicatio non interrupta et opus frugiferum. 


36 

Exc.mus P. D. CAROLUS OVIEDO CAVADA 
Episcopus tit. Beneventensis, aux. Ss. Conceptionis 

Hodie iam exploratissimum est omnibus Patribus quod methodus pro¬ 
positionum suffragandarum pro rebus tanti momenti huic Concilio Oecume- 
nico proposita non placet. Quod satis etiam nuperrime comprobatur in casu 
schematis de activitate missionali Ecclesiae. 

Schema hodie in discussione propositum non placet, nam levi modo agit 
de religiosis et de eius hodierna problematica. Recte dico agere de religiosis, 
nam praesens schema quod nunc inscribitur « de accommodata renovatione 
vitae religiosae » idem est ac prior quod inscribebatur de religiosis, simpli¬ 
citer, additis nonnullis verbis et duobus numeris, scii. 8 et 9 in pag. 11 et 12. 
Ad hoc enim reducitur textus emendatus. Censeo quod schema est reficien¬ 
dum et aliud parandum amplius et profundius sicut desiderabatur in Concilio 
pro vita et ministerio sacerdotali et nuperrime pro activitate missionali 
Ecclesiae. 

Obiectum huius schematis respicit reformationem Ecclesiae, in votis Sum¬ 
mi Pontificis in allocutione inaugurali Secundae Sessionis Concilii. Nemo non 
videt quod renovatio vitae Ecclesiae et in praxim deductio decretorum conci- 
liarium maxima ex parte pendet praecise ex religiosis, ob numerum illorum 
et ob munera vel officia quae adimplent in Ecclesia, praesertim in educatione 
christiana et in aliis operibus misericordiae. Quapropter schema istud ma¬ 
ximi est momenti non solum pro ipsis religiosis sed etiam pro toto Concilio, 
pro tota Ecclesia. 

Schema agit tantummodo de religiosis, quamvis aliter dicat textus in 
introductione (pag. 9, linn. 6-7) et exc.mus relator in pag. 6, scii, valere 
etiam pro sodalibus societatum in communi viventium et pro membris insti¬ 
tutorum saecularium. Instituta saecularia praesertim indigent alia tractatione, 

nam membra illorum non habent eadem problemata quae habent religiosi, 
et si alia sunt problemata alia erunt quoque solutiones et dispositiones pro 
accommodatione vitae. Potestne hodie, post Pii XII Constitutionem Provida 
Mater, Concilium nostrum hoc ignorare vel prorsus praetermittere? Ad hoc 
non satisfacit responsum in Appendice propositum, in pag. 15. Haec nova 
vocatio in Ecclesia, maxime fovenda ac laudanda, a nobis ex praesenti sche¬ 
mate nihil recipiet praeter nominationem semel factam in pag. 9, lin. 8 
huius schematis. Hoc idem potest dici de societatibus in communi sine votis 
viventium. 

Duplex erit solutio. Aut materiam institutorum saecularium et societa¬ 
tum in communi sine votis viventium includere in novo schemate, mutato 
titulo, aut aliud parare schema pro laicis institutorum saecularium et pro 
aliis sodalibus de quibus supra aiebamus. 

Quasdam animadversiones particulares facere mihi liceat pro novo sche¬ 
mate. 

1. Ad obtinendam auspicatam accommodationem in statu religioso ho¬ 
dierno necessarium prorsus est de ratione institutionis et studiorum loqui 
speciali modo pro religiosis non clericis et pro monialibus et sororibus, quia 
hucusque religiosae mulieres carebant ratione huiusmodi a Sancta Sede con¬ 
fecta. Haec est causa potissima defectus adaptationis qui tam acriter ali¬ 
quando iudicatur in monialibus et sororibus. 

2. Cum agatur de renovatione in paupertate religiosa oportet loqui 
de hodierna problematica paupertatis religiosae, quae exoritur ex exigentia 
apostolatus et vitae modernae componenda cum illa paupertate qua laborant 
veri pauperes in mundo hodierno. Alia ex parte vita religiosa, modus scilicet 
publicus ac stabilis vivendi consilia evangelica, palam ostendere debet testi¬ 
monium paupertatis. Hodie notorium est, in genere statum religiosum non 
esse testimonium nec manifestationem verae paupertatis, quamvis non desint 
praeclara exempla in toto orbe scilicet religiosorum qui vivunt tamquam 
veri pauperes. Testimonium istud nos exigimus in hoc Concilio. 

3. et ultimo. In fine schematis habeatur exhortatio ad religiosos vitae 
activae ut opera assumant vel prosequantur, iuxta spiritum propriae fami¬ 
liae religiosae, magis consonantia cum pastorali episcopi loci, praesertim in 
evangelizatione et in adsistentia erga pauperes et egenos. 

Aliae animadversiones scripto tradam secretariae generali. 


37 

Rev.mus P. D. BENEDICTUS REETZ 
Praeses Congr. Beuronensis O.S.B. 

Relator nostri schematis optime exposuit schema de religiosis longius 
exaratum, de mandato commissionis coordinatricis Concilii ad 20 proposi¬ 
tiones reductum fuisse. Iuxta S. Benedictum « primus humilitatis gradus est 

oboedientia sine mora » et « mox aliquid imperatum a maiore fuerit, ac si 
divinitus imperetur, moram pati nesciant in faciendo ». Ideo commissio con¬ 
ciliaris de religiosis « vicino oboedientiae pede » et « in velocitate timoris 
Dei», «iubentis vocem» commissionis superioris factis implevit. Nunc 
autem hoc schema brevissimum auctoritati superiori i. e. Patribus concilia- 
ribus submittitur et commissio de religiosis eodem modo oboediet, si hoc 
schema ampliandum et perficiendum erit, iuxta animadversiones in aula pro¬ 
latas ac proferendas. 

Animos vestros, venerabiles Patres, iterum attentos volo ad propositio¬ 
nes quintam et sextam, ubi de vita activa et contemplativa est sermo. Sunt 
enim, qui distinctionem institutorum vitae contemplativae et activae de me¬ 
dio tollere velint, quod tamen contradiceret toti traditioni et historiae, quae 
de monachismo semper loquuntur tamquam de vita contemplativa et mo¬ 
nastica; 

contradiceret etiam doctrinae fratrum nostrorum orientalium, quae notio¬ 
nem et conceptum vitae contemplativae separare numquam possunt de mo¬ 
nachismo; 

contradiceret etiam doctrinae Summorum Pontificum S. Pii X, Pii XI, 
Pii XII, Ioannis XXIII et Pauli VI, fautoris eximii vitae monachalis. Videatis 
pag. 16 schematis, notam secundam ex qua perplura in textum schematis 
amplioris assumi possent. 

1) Distinguamus oportet instituta vitae mere contemplativae, quae 
adhuc in vigore est apud Carthusianos et Trappistas et in quibusdam mona¬ 
steriis monialium O.S.B. et aliorum. 

2) Sunt instituta vitae activae, quorum finis consistit in traditione 
eorum quae in contemplatione et studio divinorum didicerunt et a Domino 
acceperunt. Quod ex Deo hauserunt, hominibus tradunt. 

3) Sunt et instituta vitae mixtae, ad quae pertinent etiam multa mo¬ 
nasteria et abbatiae quae iuxta mentem fundatorum potius ad vitam contem¬ 
plativam ordinata sunt. Decursu saeculorum monachi in his monasteriis facti 
sunt clerici regulares, in detrimentum monachismi puri. 

Haec paucis verbis dicta per aliquam imaginem vel comparationem vel 
similitudinem optime possunt illustrari. Nostis omnes, venerabiles Patres, 
figuram geometricam, cui nomen ellipsis. Cum circulus unicum tantum habet 
centrum, in ellipsi duo centra inveniuntur. Comparemus ergo vitam religio¬ 
sam cum ellipsi, in quo duo sunt centra: unum vita contemplativa, alterum 
vita activa. 

Religiones et ordines, qui a fundatoribus suis ut finem primarium habent 
vitam contemplativam in claustris monasterii peragendam, plus vel minus 
ad unum centrum ellipseos accedunt, quod est vita contemplativa. 

Illae autem religiones et ordines, qui a fundatoribus suis ut finem habent 
vitam activam, directe apostolicam vel missionariam, plus vel minus ad 
alterum centrum ellipseos accedunt, quod vitam activam significat. 

Utraque vita est apostolica, sed in sensu diverso et in diverso gradu. 

Hanc vitam aliter et aliter vivunt instituta vitae contemplativae et activae. 
Hi duo conceptus scii, vitae activae et contemplativae numquam sunt exclu- 
sive intellegendi, quia se invicem compenetrant, gradu tantum inter se dif¬ 
ferunt, vel potius accentus diversimode ponitur. Ideo oritur vita religiosa 
pluralistica, immo et monachismus pluralisticus, in quo unusquisque in suo 
sensu abundat, vel inclinans plus vel minus ad apostolatum internum ora¬ 
tionis, poenitentiae et sacrificii in occulto, vel ad apostolatum externum: 
et tali modo revelatur foecunditas vitae religiosae et simul libertas filio¬ 
rum Dei. 

Nunc autem tangere mihi liceat unum ex multis problematibus mona- 
chismi et vitae religiosae, quod exortum est in monasteriis monachorum. 
In exercitiis spiritualibus in Collegio S. Anselmi ab abbate Generali O. Cist. 
Quattember piae memoriae praedicatis, ipse dixit sacerdotium ideam et 
praxim primaevam vitae monasticae destruxisse. Hic mihi in memoriam 
venit dictum alicuius patris deserti, qui monachos alloquens, dixit duas classes 
hominum esse a monachis fugiendas, mulieres scii, et — parcatis mihi, Patres 
venerabiles, non ego hoc dico, sed ille sanctus vir — mulieres et episcopos. 
De mulieribus non est cur loquar. Sed quid de episcopis? Videbant episcopi 
monachos in solitudine viventes omnino aptos esse ad sacerdotium et curam 
animarum ideoque e solitudine voluerunt illos extrahere. Hoc etiam hodie 
experimur, cum saepe saepius episcopi ad nos accedunt, ut curam animarum 
suscipiamus. Hoc libenter facimus, ea sub conditione, ne cogamur domici¬ 
lium nostrum, claustra monasterii ad longius tempus derelinquere. Cura ani¬ 
marum in monasteriis est, ut ita dicam, extraordinaria, cum ordinaria clero 
dioecesano committitur. 

Sunt tamen iuniores monachi, qui parati non sint ad sacerdotium susci¬ 
piendum, ut revera monachi esse possint. Vocatio enim religiosa alia est ac 
vocatio sacerdotalis, uti clare dicitur in Constitutione apostolica Pii Pp. XII 
« Sedes sapientiae », ubi legimus: « Ad ministerium clericale neminem pro¬ 
moveant, qui se religiosam solummodo vocationem divinitus recepisse de¬ 
monstrat » (Editio a S. C. de Religiosis facta, Romae 1957, pag. 13, 
linn. 21-22). In futurum non amplius necessario sacerdotium et monachatum 
coniungantur, sicut in praeterito praescriptum erat. Sufficiant haec pauca de 
hoc gravi problemate. 

De votis religiosorum hodie tot ac tanta scribuntur, optime quidem et 
pulcherrime. Nescio utrum novae theoriae multum conferant ad renovationem 
votorum. Praxis enim votorum semper erit quid difficile, cum iuxta verba 
S. Thomae vita religiosa sit « praecipuos poenitentiae locos ». 

38 

Exc.mus P. D. IOSEPH M. REUSS 
Episcopus tit. Sinopenus, aux. Moguntinus 

In schemate propositionum de religiosis propono contra textum pag. 6, 
n. 7, cc. 16 et 18, ubi textus propositus sic sonat: « ... in oboedientia 
(cf. n. 26), castitate (cf. n. 25) et paupertate (cf. nn. 23, 24) quam professi 
sunt, Christum oboedientem, virginem et pauperem ...» sequentem emen¬ 
dationem: Textus mutetur sequenti modo: « ... in oboedientia (cf. n. 26), 
caelibatu propter regnum caelorum (cf. n. 25) et paupertate (cf. nn. 23, 24) 
quam professi sunt, Christum oboedientem, caelibem et pauperem ... ». Rado 
emendationis: 1. Dominus noster Iesus Christus nullibi de castitate tam¬ 
quam consilio evangelico loquitur. Si loquendum est de respectivo consilio 
evangelico a Christo dato (Mt 19, 12) loco verbi « castitate » terminus « cae¬ 
libatus propter regnum caelorum » ut textui evangelii magis correspondens 
praeferendus est. 2. Designatio « Christus virgo » minime placet, quia 
talis modus loquendi facillime — quamvis fortasse iniuria — cuidam femi- 
nismo religioso favere videtur, qui iam in quibusdam formis devotionis necnon 
artis — melius pseudo-artis — satis viget et omnino repudiandus est. 


39 

Exc.mus P. D. IOANNES SAUVAGE 
Episcopus Anneciensis 

In schemate emendato de accommodata renovatione vitae religiosae plura 
inveniuntur quae minus placent, e quibus quaedam proveniunt ex antiqua 
consuetudine categorias canonicas vitae religiosae ita adhaerendi ut difficile 
evadat in spiritum renovationis Concilii plene introire. Quae dicam ex intima 
affectione erga religiosos inspirantur et voluntate eis praebendi in nostro sche¬ 
mate occasionem instituta sua ad formam aptare magis cum evangelio cum¬ 
que spiritu constitutionis de Ecclesia consentaneam. 

Duas notationes de hoc themate afferre vellem, quae respiciunt propo¬ 
sitionem, et tangunt dignitatem in Ecclesia et significationem vitae religiosae 
laicalis. 

1. De dignitate in Ecclesia et unitate vitae religiosae laicalis. Textus 
emendatus progressum manifestat quoad actualem praxim cum dicit in viro¬ 
rum monasteriis et institutis clericos et laicos pari ratione admitti posse. Et 
hoc nobis placet propter rationes sequentes: a) quia sic restauratur antiquio¬ 
ris monachismi traditio. Denuo licebit monachis ad hanc pristinam inspira¬ 
tionem redire quin indigeant speciali induito; b) quia haec restauratio non 
quaerit suam inspirationem in sensu quodam archaeologismi, sed in inspira- 

tione Spiritus Sancti qui in Ecclesia circumdata varietate valorem specificum 
consecrationis religiosae in se, vult manifestare sine ullo addito nec vitae 
clericalis, nec decoris super adiuncti. 

In se enim, et simpliciter, vita religiosa laicalis est plenum exercitium 
sacerdotii universalis baptizatorum et Confirmatorum. Actus essentialis huius 
sacerdotii universalis consistit in oblatione sacrificii spiritualis qua christianus 
sese offert hostiam viventem et placabilem Deo ( Rom. 12, 1). Et consecratio 
religiosa nihil est aliud quam plena realisatio huius sacrificii spiritualis, holo¬ 
caustum Deo ut ait S. Thornas (II-II, q. 186, art. 1). 

Infeliciter, ob quamdam indebitam exaltationem in categoriis canonicis 
sacerdotii ministerialis pro vita religiosa virorum, in minorem aestimationem 
venit consecratio religiosa in seipsa, et sua vis ex sacerdotio universali et sacri¬ 
ficio spirituali deprompta. Hinc probabilis ratio, cum adiunctis ex cultura et 
civilisatione medioevali depromptis, cur in religionibus clericalibus situatio 
conversorum et in monialibus situatio conversarum ad formam inferioris gra¬ 
dus socialis redacta fuit. 

Spiritus renovationis evangelicae postulat ut ea quae dicta sunt sine re¬ 
strictione de admissione laicorum pari ratione ac clericorum in monasteriis 
et institutis virorum, sine restrictione dicantur de supprimenda in monaste¬ 
riis et institutis mulierum distinctione inter conversas et religiosas superioris 
classis. Dolenda vehementer mihi videtur incisa reintroducta in textu emen¬ 
dato pag. 13, linn. 20 et seq.: « si rerum adiuncta id suadeant ». Textum con¬ 
ciliare firmius debet insistere ut omnia mulierum instituta ad hunc scopum 
tendant ut unitatem et aequalem dignitatem consecrationis religiosae in 
factis affirment. Nihil dicamus, venerabiles Fratres, de rerum adiunctis quae 
obicem praebere possent, quia sufficiens providebit de facto inertia quaedam 
et satis firma adhaesio formis traditionalibus etsi non nimis evangelicis, dum 
e contra, incisa illa, auctoritate conciliari praedita, ansam praebebit ad retar¬ 
dationes nimis longas reformationi huius temporis necessariae obnoxias. 

2. De significatione vitae religiosae laicalis apostolatui dedicatae. Alia 
ex parte, spiritus et doctrina de Ecclesia ab hac Sancta Synodo approbata, 
praesertim quae dicta sunt de laicis ac de apostolatu laicorum redderent infe¬ 
liciter mancum schema nostrum si non recognosceretur plena dignitas apo- 
stolatus laicorum consecratorum in institutis exclusive laicalibus. Loqui spe- 
ciatim vellem de institutis fratrum docentium. 

Revera, omnia quae supra diximus de valore consecrationis religiosae 
laicalis in se, prout est plena realisatio sacerdotii universalis, de vita religiosa 
huiusmodi Fratrum iam plene valent. Attamen, hic agitur de vita religiosa 
laicali apostolica et plures sunt christiani et etiam sacerdotes qui hanc vitam 
non intelligunt nec admittunt ut inspirationem Spiritus Sancti validam quod 
homines possint sese totos Deo mancipari ad apostolatum et, aptitudinibus 
dotati ad Sacerdotium, laicos remanere desiderare. Nonne haec incompre- 
hensio signum esset illius clericalismi qui saepe saepius denuntiatum est ut 
error corrigendus in nostris ecclesialibus institutis? 

Si decernit Sancta haec Synodus apostolatum laicorum esse in Ecclesia 
omnimode necessarium, necessitudinis non tantum moralis sed vitalis, ab 
ipsa eadem Synodo explicite recognoscendum est maximum praestare Eccle¬ 
siae servitium haec instituta religiosa laicalia. Hoc autem servitium praestant 
hi religiosi non solum quia functionem Ecclesiae valde utilem et etiam Civi¬ 
tati tenent, sed etiam quia specificum reddant testimonium. In factis enim 
monstraverunt et monstrant possibilitatem, viris in laicatu sistentibus, sese 
totaliter Deo mancipandi et apostolatui officiali Ecclesiae plene participandi, 
quia munus in fide viva iuventutem per catechesim educandi et christiane 
erudiendi ab Ecclesia receperunt. Et sic manifestant sacerdotium universale, 
sicut Sacerdotium Christi, homines etiam respicere ut Evangelium accipientes 
« fiat oblatio eorum accepta et sanctificata in Spiritu Sancto » ( Rom. 15, 16). 
Hoc praeclare servitium est omnimode consonans necessitati Ecclesiae ho¬ 
diernae dimensionem expendentis apostolatus laicalis. 

Ecclesiae opus est Sacerdotum, Ecclesiae opus est diaconorum. Sed hae 
Ecclesiae necessitates non minuunt alias Corporis Christi penurias, inter quas 
praesentia et actio laicorum in mundo degentium et praesentia et actio laico¬ 
rum Deo mancipatorum in vita religiosa. Ex his diversis ordinibus Ecclesia 
constat et crescit; in his manifestatur in diversitate vocationum libertas ac 
gratuitas donorum Spiritus Sancti. Ne impediamus, omissione dolenda in 
nostro schemate, hanc libertatem, hanc gratuitatem sese manifestare. 

Emendationes his animadversionibus consentaneas trado secretario ge¬ 
nerali. 

Emendationes additae: 

Ad n. 6: De institutis vitae activae. Linn. 11 et 12 deleatur incisa « tam 
laicalibus quam clericalibus » et in fine addatur nova paragraphus deprompta 
a schemate De statibus perfectionis adquirendae (De institutis laicalibus foven¬ 
dis). Vita religiosa laicalis, tam pro viris quam pro mulieribus, variis aposto¬ 
latus operibus mirum in modo aptata et nunc ubique vegetior efflorescens, 
constituit evangelicae perfectionis et Deo consecrationis statum completum 
ab Ecclesia recognitum; eam igitur Sacra Synodus magni faciens libenti animo 
omnium aestimationi ac speciali Sacrorum Praesulum sollicitudini commendat. 

Ad n. 11: De Vita in communi ducenda. Linn. 20-22 mutentur in prio¬ 
rem textum. In fine addatur nova par. Inter religiosos peculiari mentione 
digni sunt sodales institutorum laicalium, speciatim Fratres docentes, qui laici 
manentes, receperunt ab Ecclesia per approbationem eorum constitutionum, 
finem specialem in fide viva per catechesim erudiendi et christiane educandi 
iuventutem. 

Ad n. 20: De Vocatione religiosa fovenda. Lin. 12, post « vocationibus 
religiosis » addatur: tum clericalibus tum laicalibus, et in hoc ultimo casu 
tam pro viris quam pro mulieribus. 

40 

Re v .mus P. D. AUGUSTINUS SEPINSKI 

Minister generalis O.F.M. 


Brevissimum sermonem facere intendo circa schema nobis recenter exhi¬ 
bitum « de accommodata renovatione vitae religiosae ». 

Duo tantum puncta exponere velim, quae sunt: I. Rationes quae militant 
in favorem schematis; II. Quaedam mutationes quae opportune introduci 
poterunt ad perficiendum schema. 

I - Quae sunt rationes quae militant in favorem schematis? 

a) Ipsum iter schematis. Anno 1962, mensibus quidem februario, maio 
et iunio, commissioni centrali pro studio et disceptatione exhibitum est 
« schema de statibus perfectionis adquirendae », quod exaratum fuit in cen¬ 
tum et octo paginis. Patres commissionis centralis fere omnes tunc votum 
suum sic concludebant: Ne proponatur Concilio tractatus, etsi optime con¬ 
fectus, de vita religiosa, sed exarentur tantum normae vel principia generalia 
ad vitam religiosam spectantia. Cetera vero exponantur post Concilium in 
documento, a S. Congregatione pro religiosis curando, vel in novo Codice 
iuris canonici conficiendo. 

Exc.mus D. relator nobis prima die disceptationis explanavit quomodo 
commissio conciliaris pro religiosis hoc primum schema pluries reduxerit 
ita ut, instante commissione moderatorum a Summo Pontifice instituta, sche¬ 
ma, quod ante oculos habemus e 4 paginis et viginti generalioribus sed densis 
normis constet. 

Venerabiles Patres, post immanem laborem a commissione factum, accep¬ 
temus, tamquam homines cordati, has normas generales, ne ve redeamus ad 
« statum quo ante », ne Concilium sine gravi causa adhuc magis protrahatur. 

b) Harmonia exsistens inter titulum et textum: In priore schemate, 
titulus sic sonabat: « De Religiosis ». Hic titulus Commissioni nimis amplus 
esse videbatur, respectu doctrinae, quae in normis generalibus tractabatur. 
Nunc vero nostrum schema sequentem titulum profert: « De accommodata 
renovatione vitae religiosae », quia revera in 20 paragraphis fere unice agitur 
de ipsa renovatione et accommodatione ipsius vitae religiosae: ita plena con¬ 
cordia et cohaerentia elucet inter titulum et textum actualis schematis. 

c) Sententiae vel principia in se considerata: revera unaquaeque sen¬ 
tentia luculenter aliquid novi praesefert in campo renovationis et adaptationis. 

Forsitan quis putat schema nimis breve, tenue et exile esse; sed respon¬ 
deri potest quod iam actum est de religiosis in aliis schematibus, quamvis 
sub diversis aspectibus (i. e. in schematibus de Ecclesia, de pastorali episco¬ 
porum munere in Ecclesia, de activitate missionali Ecclesiae ). 

Ex altera parte, nemo est qui non videat principia in schemate enuntiata 

sanam, profundam et durabilem renovationem et adaptationem in Institutis 
religiosis operari posse: quod est in votis Sacrosancti Concilii. 

II - Mutationes quae opportune introduci poterunt ad perficiendum 
schema necnon aliae animadversiones. Intendens tradere in scriptis tempore 
opportuno, i. e. quando habebitur suffragatio super totum schema aliquas 
propositiones quoad mutationes in schema introducendas, nunc brevitatis 
causa tantum per summa capita loquar. 

1. In pag. 10, n. 3, linn. 26-31: melius provideatur ut principium legi¬ 
timae auctoritatis salvetur, ratione habita praeprimis Capituli Generalis, 
quod, post Congregationes Romanas, est suprema auctoritas. 

2. In pag. 11, n. 5, linn. 1-8, ubi agitur de Institutis vitae contemplati¬ 
vae fovendis, ne infirmetur textus, quia verbum Domini: « Porro unum est 
necessarium: Maria optimam partem elegit, quae non auferetur ab ea » 
( Lc . 10, 42), semper manet. 

3. In textum schematis inseratur paragraphus, qua clare et nitide dicatur 
opus benemeritarum sororum vel fratrum laicorum, qui se dedunt erudiendae 
et effotmandae iuventuti, vere apostolatum esse. 

4. In fine schematis luculenter dicatur quod in efficienda renovatione et 
adaptatione Institutorum religiosorum, omnia fideliter serventur quae an- 
teacta aetate bona et sana inveniuntur. 

5. Animadversio indolis generalis: sicut alii Patres iam dixerunt, textus 
nervosior et vigorosior reddatur. 

Conclusio: Omnibus, quae supra dicta sunt, bene perpensis, et non ob¬ 
stantibus obiectionibus in aula vel extra aulam prolatis, non haesito affir¬ 
mare: schema, quod nunc Concilio praesentatur, probari posse tamquam 
basim ulterioris disceptationis; ratio equidem habeatur apud commissionem 
conciliarem animadversionum, quae a Patribus in aula vel in scripto sapienter 
prolata sunt vel proferentur. 


41 

Exc.mus P. D. SEBASTIANUS SOARES DE RESENDE 
Episcopus Beirensis 

Textus de religiosis prout nunc habetur et prae oculis tenens quod de his 
iam dictum est in Constitutione de Ecclesia fundamentalia elementa continere 
videtur licet incompleta et inadaptata. Interim, in hac aula, Appendix huic 
textui distributum est cuius valor utrum sit an non conciliaris nescitur. Mul¬ 
tis a Patribus dictis in secunda sessione huius concilii relate ad anteriorem 
textum respondere conatur Appendix ille sed tales responsiones praesertim 
circa statum perfectionis quas unice nunc referre intendo nihil dicunt ad 
rem et doctrinam interventionum patrum adprobata remanere debet. Attamen 
in aliquo documento recentissimo edito, magnae responsabilitatis, entitatis 

religiosorum sodales statuum perfectionis vocantur quando titulus primitivus 
huius textus « De statibus perfectionis acquirendae » a competente aucto¬ 
ritate substitutus est titulo actuali « De Religiosis ». Sed vos videbitis. Redeo 
tamen ad textum nostrum de quo aliquas animadversiones facere intendo 
proponens numerum novum et distinctum addendum. 

1. Multi ordines religiosi, congregationes etiam religiosae et societates 
item religiosae quae ab hominibus constituuntur semper consonant cum cor- 
relativis ordinibus, congregationibus et societatibus religiosis femininis quae 
ab illis aut fundatae sunt aut inspiratae. Hoc autem verificatur non solum 
in multis antiquis ordinibus religiosis sed etiam in pluribus modernis formis 
vitae religiosae. Etenim Benedictini sunt et Benedictinae, Carmeliti et Car- 
melitae, et ita porro. 

2. Multoties entitates illae religiosae quae mulieribus constant subordi- 
natae illis aliis entitatibus religiosis hominum remanserunt, in aliqua re: 
scii, in directione spirituali, in confessionibus, in exercitiis spiritualibus ha¬ 
bendis et, tandem aliquando, in aliqua administratione rerum materialium. 
Itaque ipsae constitutiones et regulae illarum entitatum religiosarum mulie¬ 
rum saepe dicunt vel explicite insinuant quod confessores, directores spiri¬ 
tuales et praedicatores exercitiorum spiritualium religiosarum esse debent 
sacerdotes illi religiosi talium entitatum correlativarum. 

3. Omnia haec multa habent inconvenientia quorum aliqua sunt se¬ 
quentia: 

a) Quia expressiones illae vel modus dicendi constitutionum et regu¬ 
larum religiosarum circa confessores, etc. vel cum exaggeratione vel rigide 
iuxta litteram aliquoties interpretantur, necessaria deficit libertas confessores 
sive ordinarios sive extraordinarios eligendi, cum detrimento vitae spiritualis 
et etiam pacis internae domus et communitatis. 

b) In talibus circumstantiis et praesertim in regionibus ubi illi religiosi 
sacerdotes multi non sunt certissime et inevitabile succedet quod illi confes¬ 
sores, directores et praedicatores exercitiorum spiritualium electi semper non 
sint meliores neque revera magis parati ad tale officium exercendum; unde 
consequenter deficientia vitae spiritualis et impulsus actionis apostolicae ma¬ 
nifestabitur. Ex alia parte sacerdotes alii vel ex alia congregatione et ordine 
vel diocesani esse possunt vere apti et etiam ab ipsis religiosis desiderati sed 
non invitantur quia sanctae regulae hoc non permittunt. Tandem aliquando 
etiam dicitur quod talis exigentia tenetur ut religiosae verum spiritum ordinis, 
congregationis vel societatis non perdant sed quantoties dispositio haec rigide 
observata ad perditionem spiritus Ecclesiae et vocationis portat. 

c ) Saepe saepius in administratione rerum materialium religiosae maio¬ 
rem aptitudinem et sagacitatem demonstrant habere quam religiosi praeser¬ 
tim si de negotiis domesticis vitae internae et externae domuum et commu¬ 
nitatum agitur. 

d) Subordinatio haec religiosarum et consequentes interventiones ab 
exteriori habitae apud eas etiam in quaestiones spiritualis naturae frequenter 

tranquillitatem communitatum rumpunt et multoties progressum et dynami- 
smum illarum entitatum religiosarum impediunt quia stimulus non habetur 
et libertas circumscribitur. 

e) Status talis subiectionis etiam minimae religiosarum hodie omnino 
contrarius censetur intentioni Sanctae Sedis quae ultimatim publice et solem- 
niter religiosas invitavit ut in Concilio adsisterent tamquam auditrices et hoc 
evidenter ab omnibus nobis significare putatur quod religiosae illae et omnes 
aliae religiosae ab Ecclesia adprobatae quas nostrae ornatissimae auditrices 
repraesentant considerari debent autonomae et liberae quia iam aetatem ha¬ 
bent et ipsae interrogari possunt. 

4. Ergo prae oculis tenens omnia haec et alia fortasse supponenda audeo 
respiciens tantum bonum Ecclesiae proponere: 

a) Auferentur omnino ab omnibus constitutionibus et regulis entita¬ 
tum religiosarum mulierum omnes illae determinationes quae vel in forma 
praecepti vel in forma commendationis dicunt praeferri tales sacerdotes de¬ 
terminati instituti religiosi tamquam confessores, directores et praedicato¬ 
res, etc. Si autem constitutiones illae aut regulae aliquos sacerdotes commen¬ 
dare debent hoc faciant forma generica scilicet proponendo tantum eos qui 
sapientes sunt et sancti. 

b) Electio confessorum, directorum et praedicatorum relinquatur unice 
Ordinario loci et Superiorissae locali vel provinciali. 

d) In his omnibus considerationibus evidenter loqui non intendo 
neque de illo sancto fundatore qui donum charismaticum habet fundatoris; 
neque de expressa aliqua prohibitione quae illos religiosos correlativos nomi- 
natim impediant ministerio fungi confessorum, directorum et praedicatorum 
in institutis mulierum eiusdem vel determinati ordinis, congregationis et 
societatis; neque de illa sancta amicitia sicut ea quae fuit inter S. Benedictum 
et S. Scholasticam, inter S. Franciscum et S. Claram; affirmare tantum volo 
autonomiam religiosarum erga omnia instituta religiosorum ut liberae sint 
et in libertate hac magis ac magis progrediantur in conscientia earum possi¬ 
bilitatum cum gratia Christi, in laetitia, in caritate et apostolatu pro Eccle¬ 
sia Dei. 

5. Hucusque, autem, egimus de autonomia religiosarum et censeo quod 
in hac materia pervenire debeo usque in finem ad bonum Ecclesiae et illorum 
ei inservientium. Haec etenim quae nunc sequuntur a me dicentur maxima 
cum reverentia (et repeto) a me dicentur maxima cum reverentia et in mente 
unice teneo renovationem illam Ecclesiae quae est dominator communis En- 
cyclicae « Ecclesiam suam ». Agitur de illa autonomia nunc religiosorum et 
religiosarum quam fortasse illi habere nolunt sed tamen mihi videtur valde 
necessaria propter opinionem publicam erga Ecclesiam et aliquos membros 
suae hierarchiae. Est autonomia ab illo protectoratu Eminentissimorum Car¬ 
dinalium praesertim illorum qui in urbe sunt et saepe protectores religioso¬ 
rum et religiosarum et aliorum institutorum facti sunt. Nam homo in via pu¬ 
blica, vel ut in lingua vulgari dicitur « 1’uomo della strada », vel « o homem 

da rua », homo in via publica dicit quod talis protectoratus Emminentissi- 
morum Cardinalium normaliter petitur pro omnibus institutis, quia traditio 
est, sed fundamentaliter vera ratio practica est facilius iustitiam obtinere in 
aliqua causa in Curiam Romanam adventura. Praeterea in via publica publice 
proclamatur quod laicus vel sacerdos vel episcopus si aliquam causam habet 
pendentem et in favorem talis causae unum aut duos Eminentissimos Car¬ 
dinales non inveniet difficillime exitum pro causa propria consequetur. Ergo 
ut plena iustitia fiat erga Curiam Romanam quae in dicasteriis suis omnes 
causas accipit et sollerter ea solvit; ut iustitia plena fiat erga Eminentissimos 
Cardinales qui diligentissime et maximo cum sacrificio Ecclesiae inserviunt 
in suis verticibus; ut etiam removeatur omnino umbra paternalismi qui etiam 
in Ecclesia conscientiae universali repugnare videtur ego postulo tantum hoc 
quod ab omnibus bene intelligitur post illa quae dicta sunt, scilicet quod 
restituatur omnibus institutis vel religiosorum vel religiosarum vel aliorum 
autonomia illa quam a iure etiam naturali et positivo possidere debent. 

Et tunc in omnibus locis, in via publica et ab omnibus erga omnes iustitia 
fiet et ita maiore cum amplitudine, fide et amore profitemur unum tantum 
mediatorem esse Dominum Nostrum Iesum Christum et post Illum et cum 
Illo et sub Illo Mediatricem Nostram Beatam Mariam Virginem, Matrem 
Ecclesiae. 

42 

Exc.mus P. D. PETRUS CANISIUS VAN LIERDE 
Episcopus tit. Porphyriensis 

Omnis dicendi ratio duas complectitur partes: prima Pars versatur circa 
accommodatam renovationem vitae religiosae, altera vero circa quasdam ani¬ 
madversiones peculiares. 

Pars I: Vitae religiosae accommodata renovatio. Haec renovatio reapse 
dicenda totius schematis cardo vitae religiosae elementa constitutiva colligens 
sustinens ac impellens. Qua sentiendi ratione vita religiosa non solum intro¬ 
ducitur in ipsis S. Concilii praecordiis verum etiam ad sublimiores eius fines 
dirigitur. 

1. In titulo verba « vitae religiosae » substituantur voce status perfec¬ 
tionis speciatim ob Instituta Saecularia quae non sunt vocanda Instituta reli¬ 
giosa propter rationes in posterum adsignandas. 

Schema praeprimis sermonem instituit de renovationis fundamentis. 

2. In prima propositione tres adsignantur regulae principales ad renova¬ 
tionem accommodatam instaurandam: Evangelium Christique sequela, Ec¬ 
clesiae ductus et genuinus Fundatorum spiritus. 

Hisce regulis tres aliae videntur autem addendae, videlicet: causa finalis 
perfectionis status, sanctitas nempe prosequenda, testificanda ac promovenda; 
Ecclesiae servitium ad quod omnia sunt ordinanda; lex naturalis observanda, 
restauranda et elevanda. Quid significant hae voces? 

Sanctitas ceu regula fundamentalis accommodatae renovationis significat 
praedictam renovationem in omnibus suis criteriis et formis ad sanctitatem 
reapse aptius et facilius ducere eique numquam obstare, simulque esse in 
conspectu Ecclesiae signum Sanctitatis genuinum. 

Ecclesiae servitium intendit religiosorum mentes, voluntates, verba et 
opera constanter amovere a semetipsis Ecclesiam vero aspicere usque in finem. 

Lex naturalis ceu eiusdem renovationis regula exprimit necessitatem 
perfectionis statum exstruere etiam super hominis natura in omne quod 
huius naturae edicit veritatem, virtutem, educationem, urbanitatem necnon 
humanitatem et valetudinis curandae artem. 

3. Propositio altera, enumeratis nonnullis practicis accommodatae reno¬ 
vationis criteriis, sic concludit: « Quapropter, prout necessarium fuerit, Con¬ 
stitutiones, Directoria, Consuetudinaria, libri precum et caeremoniarum alii¬ 
que huius generis codices congruenter recognoscantur». Quae conclusio 
suggerere possit opportunae aptationi satis provideri per recognitionem co¬ 
dicum iuris proprii Institutorum et omnes difficultates per simplicem bonam 
voluntatem religiosorum solvi posse. Verumtamen considerandum Constitu¬ 
tiones maxima ex parte a iure communi, et iurisprudentia de eo vigente de¬ 
pendere ita ut multis in casibus ab ipsis religiosis legitime mutari nequeant 
etsi mutatio ceteroquin utilis forte appareat. Inde fit ut alii recognitionem 
Constitutionum ad tempus post revisionem Codicis luris Canonici differre 
conentur, alii vero, recognitionem Constitutionum alacri animo aggredientes, 
a renovationibus serii ponderis introducendis ipso iure cohibeantur. 

Ut hic duplex evitetur scopulus, propositio altera sub finem sic mutetur: 
« Quapropter, prout necessarium fuerit, Codex luris Canonici, Instructiones 
S. Sedis, Constitutiones etc. congruenter recognoscantur. 

4. Optimum principium in propositione tertia enunciatum, quo edicitur 
efficacem renovationem et rectam accommodationem minime dari nisi coope- 
rantibus omnibus Instituti sodalibus, a singulis Institutis extendendum est 
ad rectam perfectionis status in universali Ecclesia accommodationem. 

Antequam proinde novae normae pro religiosis in Ecclesia statuantur, 
perutile erit investigare quomodo praedictae normae variis in Institutis 
reapse in praxim deduci possint ne ab omnibus requisita cooperatio a priori 
iam frustretur. Alioquin de facili augetur ea dissonantia inter legum prae¬ 
scripta et praxim vigentem, qua oboedientia aliis indebite aggravetur, aliis 
paulatim vilescit. Audiantur igitur Superiores aliique Institutorum regentes, 
qui de sodalium hodiernis condicionibus physicis et psychicis competenter 
iudicare possint cum relate ad totum Institutum tum relate ad singulas pro¬ 
vincias diversis in regionibus existentes. Solum enim profunde cognita causa, 
sperare licet principia statui posse quae vitalia utique sint. 

Iuvat insuper in hoc contextu verba Summi Pontificis Pauli VI in me¬ 
moriam revocare: « Legum multiplicitas non semper religiosae vitae profec¬ 
tum comitem habet; saepe enim fit ut quo plures normae condantur, eo minus 
ad illas animus intendatur ». 

Quae hucusque enunciata sunt, fundamenta et criteria practica accommo¬ 
datae renovationis tangunt. Nunc ipsa contemplemur Instituta in quibus 
renovationi sternenda est via. 

5. Praeter optima quintae propositionis verba vitae contemplativae Insti¬ 
tuta respicientia, in textu etiam principia circa media huius renovationis ab 
huiuscemodi Institutis adhibenda, videlicet, vitae contemplativae constans 
insertio in ipsam Ecclesiae vitam hodiernam ac vicissitudines, disciplinarum 
sacrarum aptum spiritum ac studium, apostolicum spiritum ex contemplatione 
profluentem populoque christiano aliquomodo visibilem necnon animum ne¬ 
cessitatibus mundi hodierni sensibilem, 

6. Propositio sexta de Institutis vitae activae esset explenda insertione 
explicita principiorum vitam mixtam, vitam Institutorum mere laicalium et 
vitam Institutorum Saecularium promoventium. 

Exstat etenim peculiaris distinctio inter Instituta vitae activae simpli¬ 
citer talis et vitae mixtae, quae ultima in aequilibrium ponere tendit formas 
cum contemplativae tum activae operositatis. Numquam obliviscantur S. An¬ 
gelici Doctoris verba: « maius est contemplatio aliis tradere quam contem¬ 
plare » neque haec alia: « religiones sic inter se ordinantur quod summum 
gradum tenent quae ordinantur ad docendum et praedicandum; secundum 
illae quae ordinantur ad contemplationem; tertium denique est earum quae 
occupantur circa exteriores activitates »} Unde in Institutis vitae mixtae soda¬ 
les non delabantur ad vitam activam simpliciter dictam sed accommodata re¬ 
novatione apud eosdem uberius reviviscant lectio, studium, contemplatio, actio 
sacra liturgica et subsequens apostolatus liturgicus, contactus cum mundo 
hodierno eiusque problematibus et consultatio cum variis Ecclesiae membris 
aliisque hominibus. Quorum omnium fructus exstet praedicatio illuminans, 
penetrans et efficax, mentes et corda ad Salvatorem Iesum generis humani 
Sponsum convertens sicut concrete praestiterunt Sancti Franciscus Assisiensis 
et Dominicus, Vincentius Ferrerius et Bernardinus Senensis aliique plurimi. 

Textus schematis similiter edicat Institutorum mere laicalium munus in 
Ecclesia. Horum Institutorum sodales seu Fratres (Fratelli, Brothers) saepe 
conqueruntur de parva aestimatione in qua tenetur eorum apostolatus, de 
legislatione Matris Ecclesiae quae de eis fere silet, de diuturna temptatione 
ad ministerium sacerdotale transeundum cum magno detrimento charisma- 
tici muneris in eorum Institutis non absque Dei providentia exstantis. Unde 
submisse peto ut pro istis Institutis resumatur n. 10 schematis anno 1963 
editi. 

Schematis textus, quaeso, nequidem sileat de Institutis Saecularibus. Cum 
sincera subiectione Supremo Pastori et tamquam Venerabilium Patrum ulti¬ 
mus edicere audeo Instituta Saecularia significare permagnam Spiritus Sancti 
gratiam in Ecclesia nostri temporis equidemque exstare peculiare Dei donum 
pro mundo hodierno. 


1 Summa Theologica II-II, q. 188, a. 5, in c. 

Ad caracterem horum Institutorum sobrie et nervose adsignandum duo 
essentialia sunt perpendenda ex doctrina utriusque Summi Pontificis Pii XI 
et Pii XII circa genesim et nativitatem horum Institutorum magnopere sol¬ 
liciti: a) perfectionis christianae professio quoad substantiam est vere reli¬ 
giosa, sed in saeculo exercenda; 2 b) iure, ex regula, haec Instituta, nec sunt 
nec proprie loquendo dici queunt Religiones vel Societates vitae communis. 2 3 

Ex his habetur Institutorum Saecularium sodales non esse religiosos, sed 
magnopere laicos Deo utique sacratos ad apostolatum exercendum non tan¬ 
tum in saeculo, sed veluti ex saeculo, ac proinde professionibus, exercitiis, 
formis, locis, rerum adiunctis saeculari huic conditioni respondentibus, exer¬ 
cendum fideliter. 4 5 

Si ergo Summus Pontifex Pius XII horum Institutorum curam S. Con¬ 
gregationi de Religiosis commisit id evenit propter rei novitatem canonicam 
simul et absentiam alicuius peculiaris Dicasterii pro Laicis consacratis necnon 
propter desiderium eiusdem Pontificis eum ipsum posse invigilare super 
sorte huius virgulti vernantis. 

Submisso animo dignum esse censeo huius praeclari Concilii hanc rem in 
orationibus ac studiis undequaque perpendere ad gloriam gratiae Dei et ad 
hodiernam apostolatus Catholicae Ecclesiae efficaciam. 

Spiritus Sanctus non subiaceat legi sed lex inserviat Spiritui Sancto. 

7. Propositio undecima sermonem de vita communi instituens, utilia uti¬ 
que promit ast nil edicit de aspectu educativo et formativo vitae communis, 
individuam impellens et augens personam, ad bonum commune magis quam ad 
bonum privatum omnem vitam ac operositatem dirigens. Spirantia sunt Doc- 
toris S. Ecclesiae cuius nomen est Augustinus verba: « Omnia opera vestra 
in commune fiant maiore studio frequentiori alacritate, quam si vobis propria 
faceretis. Caritas enim de qua scriptum est quod non quaerit quae sua sunt, 
sic intellegitur, quia communia propriis, non propria communibus anteponit. 
Et ideo quanto amplius rem communem quam propriam curaveritis, tanto 
amplius vos profecisse noveritis ». s 

Pars II: Quaedam animadversiones. 8. In propositione septima post vo¬ 
cem « Religiosi » addantur verba: « superiores aeque ac subditi ». 

9. Propositioni octavae valde pulchrae ac utili addatur periodus ex n. duo- 
detrigesimo Schematis 1963 ubi tam apte verbum instituitur de duratione 
Superiorum in munere « praesertim in mulierum Institutis ». Hoc addita¬ 
mentum multum conferre potest ad accommodatam renovationem a Concilio 
Vaticano II invocatam. 

10. Propositioni undevigesimae sub finem addatur votum quod prostat 
numero quinquagesimo secundo schematis 1963 editi. Hoc votum sic sonat: 


2 Motu proprio Primo Feliciter, 12 martii 1948: A.A.S., 40 (1948), p. 284. 

3 Lex peculiaris Instit. Saecul. art, II, 1 ns. 1 et 2. 

4 Motu proprio Primo Feliciter, 12 martii 1948: A.A.S., 40 (1948), p. 285. 

5 Epistola 211, n. 12: PL 33, 963. 

« Opportunum censetur ut in Institutorum status perfectionis utilitatem, 
conferantur Moderatoribus Supremis facultates ad quaedam negotia expe¬ 
dienda, ne frequentiores ad S. Sedem recursus habeantur ». 

Conclusio. In praesenti propositionum schemate, meo humili sensu, omit¬ 
tuntur res magni utique ponderis, dum alia problemata nimis generice trac¬ 
tantur. Unde duas propositiones velim proferre: 

1. Accommodata renovatio perfectionis status in Ecclesia uberius ac 
perfectius est perpendenda, enucleanda et proponenda. 

2. Ex dictis summa elucet opportunitas, ut instituatur Consilium com¬ 
petenti auctoritate ornatum, et ex variarum nationum personis constans, 
non solum iurisprudentiae asseclis sed etiam vitae spiritualis et apostolatus 
valde peritis. Huius Consilii est — usquedum novum ius definitive conda¬ 
tur — sub ductu Summi Pontificis ea interim permittere et statuere quae ad 
accommodatam vitae religiosae renovationem vere conferant. 

Sic enim aptatio, sicut renovatio Liturgiae, gradatim procedere potest 
modo non statim irrevocabili, nec necessario ubique eadem prorsus ratione 
sed consentanea potius variarum regionum condicionibus. Inde fiet, ut reno¬ 
vata vita promptius et facilius a religiosis accipiatur et forma eius definitiva 
securius paretur. 6 

43 

Re v .mus P. D. RENATUS ZIGGIOTTI 
Rector maior Societatis S. Francisci Salesii 

[C/. supra, pag. 574-579]. 

[Subscripsit etiam ] C. Rada S., ep. Guaranda. 

44 

CONFERENTIA EPISCOPORUM INDONESIAE 

Tum ad necessariam ipsam renovationem vitae religiosae tum ad revisio¬ 
nem Codicis intuitu huius renovationis fovendae his propositionibus nobis 
praeferendum videtur schema magis elaboratum, quod non tantum principia 
traditionalia inculcat sed ea imprimis in luce aliorum ex hoc Concilio proce¬ 
dentium necnon reflexionis hodiernae theologicae secundum eorum genuinum 
sensum explicat. In quantum autem hoc propter penuriam temporis possi¬ 
bile non est, has propositiones tanti valoris esse putamus, ut, quibusdam 
emendatis, eas libenter acceptabimus. 

Ad 1. In prima propositione verba « Sancta Matre Ecclesia duce » aut 


6 Cf. Instructionem ad executionem Constitutionis de S. Liturgia recte ordinandam, 
28 sept. 1964, n. 4. 

supprimantur, quia res est nimis evidens, aut mutentur, quia intentum minus 
recte exprimunt. Intenditur enim auctoritas Pastorum Ecclesiae, qui cum 
Sancta Matre Ecclesia non sunt identificandi; insuper vox « duce » minus 
apta videtur ad evocandam primam partem responsabilitatis ipsorum Insti¬ 
tutorum de quibus agitur. Si haec verba non omittuntur, dicatur: Pastoribus 
Ecclesiae moderantibus. 

Insuper clare enuntietur « proposita Fundatorum », de quibus textus 
loquitur, non materialiter intelligi debere sed secundum Fundatorum sensum 
charismaticum de exigentiis evangelicis et de urgentioribus Ecclesiae neces¬ 
sitatibus, ne sana evolutio Institutorum impediatur. 

Ad 2. In secunda propositione prima sententia omittatur, a) quia tantum 
repetit quae in fine primae propositionis sunt dicta; b) quia ansam praebere 
potest interpretationis, quae sanae adaptationi et evolutioni obstaret. 

Inter ea quibus ratio vivendi, operandi et orandi est adaptanda, imprimis 
enumerentur: conceptiones de vita vere christiana quae in aliis documentis 
huius Sacrosanctae Synodi proponuntur et in sana theologia proprii temporis 
elaborantur. In his enim potissima ratio necessitatis adaptationis invenitur 
et insuper maximi est momenti ut ratio vivendi, operandi et orandi religio¬ 
sorum non sit aliena ab eis quae in tota communitate contemporanea Eccle¬ 
siae ut magis conformia cum exigentiis verae vitae christianae iudicantur. 

Ad 3. In tertia propositione aliquomodo elaboretur, quae cooperatio 
intendatur, ne propter voces «moderante vero competenti auctoritate» 
restringatur ad oboedientem executionem eorum quae ab auctoritatibus 
sunt excogitata. Loquatur textus expresse de responsabilitate omnium soda¬ 
lium in quaerendis efficaci renovatione et recta accommodatione, ut charisma 
Spiritus Sancti a quo institutum originem ducit, etiam novae evolutioni 
praesit. 

Ad 4. In quarta propositione quidem recta dicuntur, sed tali modo ut 
valeant de omnibus christifidelibus; insuper non satis elucet unitas amoris 
Dei et proximi, et studium ipsius hominis sic premitur ut aequilibratio per 
mentionem divinae gratiae desideretur. Quare haec- mutatio proponenda 
videtur: « Omnes qui Evangelica Consilia profitentur, credentes “ caritati 
quam habet Deus in nobis ” (2 Io. 4, 16), fideliter respondentes gratiae sibi 
datae, cum omnibus fidelibus assiduo studio fortique animo consequi nitan¬ 
tur perfectum Dei amorem, cum quo proximi dilectio in salutem mundi Ec¬ 
clesiaeque aedificationem indissolubiliter connectitur ». 

Ad 5. Propositio quinta de institutis vitae contemplativae nimis defec- 
tuosa videtur propter rationes sequentes: a) quia propter terminologiam 
tardius introductam haec instituta nimis in unum typum rediguntur; sunt 
etiam instituta cum accentu valde contemplativo quae sine praeiudicio eorum 
spiritus genuini et iuxta consuetudinem saepe saecularem aliquod opus apo- 
stolicum assumere soleant; hanc ob rem dicatur: Instituta quae se modo spe¬ 
ciali vitae contemplativae dedunt ... aut loquatur de iis qui ...; b) quia tentum 
ut factum enuntiatur haec instituta semper suas partes in Corpore Mystico 


42 

Christi habere atque uberrimos fructus Ecclesiae afferre; propter momen¬ 
tum rei haec aliquibus verbis elaboranda sunt cum indicatione rationum; 
etiam aliquatenus indicandum est in quibus renovatio eorum praecipue quae¬ 
renda sit; inter haec maximi momenti videtur ut vivatur relatio cum vita 
totius Ecclesiae in eius inceptis et necessitatibus. 

Ad 6. In propositione sexta dicatur propter attenuationem terminolo- 
giae: « In institutis sic dictae vitae activae ». 

Verba « ab Ecclesia ipsis commissum eiusque nomine exercendum » non 
omnino recte relationem cum auctoritate Ecclesiae indicare videntur, quando 
in genere sermo est de ministerio et opere quae finem specificum constituunt. 
Tunc enim agitur de ministerio et opere quae Fundatores charismate Spiritus 
Sancti ducti, arripuerunt; per approbationem Constitutionum ab auctoritate 
Ecclesiae factam, hoc ministerium et opus nondum ab auctoritate Ecclesiae 
committitur nec eiusdem nomine exercetur, sed tantum agnoscitur et appro¬ 
batur ut ministerium et opus commendandum. Propterea dicatur: « suscep¬ 
tum secundum charisma Fundatorum ab auctoritate Ecclesiae ut genuinum 
agnitum ». 

Quae in fine huius propositionis dicuntur, sunt quidem vera, sed intuitu 
renovationis necessariae, omnino explicanda sunt ut evitetur interpretatio 
minus recta, quae his temporibus tum apostolatui tum vitae spirituali et 
aequilibrio personali sodalium valde nocere potest. Expresse dicatur execu- 
tionem huius ministerii et horum operum pertinere ad ipsam sanctitatem 
sodalium; sanctificatio sui ipsius dici potest obiectum primum responsabili- 
tatis uniuscuiusque sed nequaquam ipsi ministerio sancte exercito est oppo¬ 
nenda; in specie sic dicta exercitia pietatis magni sunt momenti pro unione 
cum Deo ex qua actio apostolica procedere debet, sed non sunt identificanda 
cum primatu unionis cum Deo et sanctitatis; admonere praesertim iuvat in 
his institutis in tota ordinatione rationis vivendi et orandi rationem haben¬ 
dam esse propriarum exigentiarum huius ministerii et operum. 

Ad 7. Propositio octava principium rectum enuntiat, sed propter suum 
contentum nimis genericum realem vim renovationis non habet. Omnino 
necesse est ulterius explicari quid renovatio oboedientiae hodie requirat, 
sicut in sequentibus aliquomodo fit quoad paupertatem. Introducenda ergo 
videtur propositio de renovatione oboedientiae, in qua e. g. dici debet agi de 
oboedientia adultorum et non infantium, oboedientia sodales non absolvi a 
propria responsabilitate et superiorum esse responsabilitati propriae et ini- 
tiativis subditorum fovere etc. 

Ad 9. Loco « patrimonium sacrum » dicatur « patrimonium pauperum », 
quia vox « sacrum » praesertim sororibus religiosis horrorem incutere posset, 
quo hoc patrimonium ob indolem sacrosanctam tangere ad distribuendum 
non auderent. 

Insuper addatur: Praxis colligendi eleemosynas, de qua canon 621, abro¬ 
getur ut hodiernis temporibus non conveniens; aut saltem secundum tem¬ 
porum locorumque circumstantias ita immutetur ut ab una parte cum spiritu 

paupertatis ipsorum regularium omnino concordet et ab altera parte pro 
aliis non sit scandalum vel causa mirationis aut iustae exprobationis. 

Ad 10. In propositione decima addatur: « et praescriptis Constitutionum 
opportune adaptatis », ne Constitutiones uti nunc de facto sunt hic intenta 
impedirentur. 

Insuper post verba « immo curandum est ut in institutis mulierum ad 
unam classem perveniatur » addendum videtur: « in institutis autem virorum 
conversi non sunt excludendi a moderamine operum sibi convenientium nec 
a iure activo suffragationis in electionibus faciendis nec ab omni participa¬ 
tione in capitulis et in consiliis Superiorum. 

Tandem abrogentur omnes tituli honorifici et praecedentiae, qui non fun¬ 
dantur in officiis, quibus religiosi actu funguntur, qua tales. 

Ad 11. In hac re vera adaptatio, quae nostra tempora suadent, requirere 
videtur ut clausura monialium non alia sit ac clausura valens pro viris ordi¬ 
num monasticorum; nominarim abrogentur consuetudines quoad cancellos, 
velamina et alia huiusmodi. 

Ad 12. Verba in fine « Habitus autem qui iis normis, iudicio Sanctae 
Sedis, non congruit, immutandus est» minus practica videntur et ideo 
superflua. 

Ad 13. Loco « ab institutione alumnorum » dicatur: « a sodalium insti¬ 
tutione » ut praecaveatur ne quae in prima sententia dicuntur intelligantur 
ut de solis iuvenioribus valentia. 

Ad 15. Verba quibus propositio quintodecima incipitur « opera propria 
fideliter retineant », veram renovationem operum impedire posset. Dicatur: 
« Instituta iam condita opera propria secundum principia in prima proposi¬ 
tione indicata temporum locorumque necessitatibus accommodent, ita ut quae 
adhuc secundum inspirationem Fundatorum bono Ecclesiae inserviunt, op¬ 
portunis ac etiam novis mediis adhibitis, fideliter retineant et adimpleant; 
illa autem quae cum instituti spiritu et germana indole hodie minus sunt con¬ 
sentanea relinquantur et eorum loco alia suscipiantur, quae propositis Funda¬ 
torum et necessitatibus hodiernis Ecclesiae magis conveniant ». 

Ad 18. In propositione duodevicesima omittantur verba « a Sancta Sede 
erectis » ne excludantur conferentiae seu consilia a Superioribus Maioribus 
sua sponte erecta in determinatis regionibus. 

Ad 19. Quoad opera ad fovendas vocationes, expresse dicendum esse 
videtur omnem zelotypiam esse excludendam et in omnibus bonum totius 
Ecclesiae prae oculis habendum esse. 

QUIDAM EXC.MI PATRES EX MADAGASCAR 

N. 2, pag. 5, linn. 17-18. Exoptatur ut de adaptatione Institutorum Reli¬ 
giosorum ad ingenium et conditiones vitae populorum in quibus Novellae 
Ecclesiae conditae sunt vel adhuc perdurat status missionis non agatur per 
transennam, ut fit in lineis citatis, sed agatur in numero speciali in quo com¬ 
mendetur ipsa adaptatio et institutio per organa competentia normarum iuri- 
dicarum ad illam faciliorem reddendam. 

N. 11, pag. 7, linn. 5-6. Verba « sed iuxta temporum locorumque condi¬ 
tiones accommodata » mutentur in sequentia vel similia: « sed secundum 
normas pro viris regularibus statutas ». 

Clausura papalis maior hucusque vigens pro Monialibus vitae unice con¬ 
templativae nec necessaria est ad vitam contemplativam tutandam et non 
congruit cum moribus modernis, quae maiore aestimatione et fiducia in mu¬ 
lieres imbuuntur, 

[ Subsignaverunt ] C. Rolland, ep. Antsirabe; F. Rajaonarivo, ep, Miarinarivo; 
A. Martinez, ep. Tsiroanomandidy; C. Chilouet, ep. Farafangana; J. Rakotomalala, 
arch. Tananarive; A. Tsiahoana, ep. tit. Abtugni; M. Canonne, ep. Tulear; J. Wolff, 
arch. Diego Suarez; G. Ramanantoanina, arch. Fianarantsoa; A. Fresnel; F. Vollaro, 
ep. Ambanja; J. David, ep. Majunga; J. Puset, ep. Tamatave. 


46 

QUIDAM REV.MI PP. SUPERIORES GENERALES 

Opportunum videtur indicare in schemate quod vita religiosa essentia¬ 
liter consistit in totali, immediata et indivisa consecratione suiipsius Deo 
facta per professionem praeter mandatorum etiam consiliorum evangelico- 
rum. Ex hoc apparebit quod ratione sui ipsius vita religiosa non est nec mo¬ 
nastico-contemplativa nec apostolico-activa, sensu quo haec duo canonice 
intelliguntur, sed varias formas assumere valet prout vocatio et missio reli¬ 
giosorum in Ecclesia, Christi Mysterio, exigunt. 

Formae ad duo genera reducuntur quae vita monastico-contemplativa et 
vita apostolico-activa vocari possunt. 

Historice vita religiosa monastico-contemplativa prior est in Ecclesia, vita 
apostolico-activa posteriore tempore apparuit. 

Duo genera inter se magis vel minus differunt prout propositum mona- 
stico-contemplativum vel apostolico-activum in variis eius formis praevalet. 

Licet duo genera in ratione consecrationis seu perfectionis caritatis om¬ 
nino conveniant et communes exigentias praebeant, valde differunt, propter 
diversum finem specificum, ratione vivendi et in praxim deducendi consecra¬ 
tionem sub respectu exercitiorum pietatis, asceseos, virtutum, necnon sub 

respectu disciplinae, vitae communitariae, ordinationis vitae, regiminis, et 
praesertim propter opera quibus dedicantur. Praeterea, haec duo genera 
propriam habent vitae religiosae conceptionem theologicam et spiritualem, 
qua consecratio religiosa specificatur et cui respondere debet propria et adae¬ 
quata formatio. 

Vita religiosa apostolico-activa, ratione finis specifici, essentialiter ordi¬ 
natur ad apostolatum et in apostolatum converti debet, salvis semper exigen¬ 
tiis vitae spiritualis et consecrationis, quae tamen semper et ipsae charactere 
apostolico connotantur. 

In hac forma vitae religiosae apostolatus, qui ad ipsam pertinet tanquam 
elementum substantiale, fons et norma extat formae et ordinationis vitae 
sive pro communitate sive pro singulis sodalibus. 

Evidenter, praeoccupatio vitae spiritualis in vita quoque religiosa apo¬ 
stolico-activa praevalens remanet, sed haec praeoccupatio praeparat ad apo¬ 
stolatum et apostolatus, sua vice, illam fovet: scilicet vita spiritualis ab apo- 
stolatu formam specificam seu characterem assumit. 

Vita religiosa apostolico-activa coarctari nequit in forma et in ordinatione 
vitae religiosae quae ratione et intuitu vitae monastico-contemplativae vel 
eius occasione elaboratae sunt. Vita religiosa apostolico-activa, praesertim 
pro mulieribus, est potius quid novum in Ecclesia et certe nullum Concilium 
hucusque prae oculis habere poterat tantam multitudinem Religiosarum di¬ 
versis operibus apostolatus deditarum. Videtur tamen quod haec providen- 
tialis novitas nondum sufficienter propria et adaequata ordinatione definita 
et determinata usque adhuc sit. 

Praeterea tantae et tam momentosae sunt formae quibus vita religiosa 
apostolico-activa exprimi potest quod via ulteriori evolutioni patere semper 
debet. Quapropter optandum esset quod Concilium clare indicet vitam reli¬ 
giosam apostolico-activam propria definitione et ordinatione indigere, quibus 
etiam distincta formatio respondere oportet. In hoc potissimum consistit 
renovatio et adaptatio huiusmodi formae vitae. 

Ideo duo proponuntur: 

Primum. - Indicetur in quonam elemento essentialiter consistit quaevis 
forma vitae religiosae, seu quaenam sit substantia cuiusvis vitae religiosae. 

Hunc in finem ad num. 4, pag. 5, lin. 28, post verba: « Deus in nobis » 
(Io. 4, 16) addatur: « sese habeant plene, immediate et indivise Deo con¬ 
secratos, et... », 

Totus numerus ita legatur: « Omnes qui Evangelica Consilia profitentur, 
credentes “ caritati quam habet Deus in nobis ” (1 Io. 4, 16), sese habeant 
plene, immediate et indivise Deo consecratos et assiduo studio fortique animo 
consequi nitantur perfectum Dei amorem, ex quo proximi dilectio profluit 
in salutem mundi Ecclesiaeque aedificationem (cf. n. 17) ». 

Secundum. - Commemorata in num. 5, pag. 6, vita contemplativa, quae 
vocari posset « monastico-contemplativa », magni interest indicare momen¬ 
tum et naturam vitae religiosae apostolico-activae et in mentem recolere 

locum et influxum apostolatus in hac peculiari forma vitae religiosae, quae 
ab apostolatu characterem specificum desumit. 

Hunc in finem: In num. 6, pag. 6, lin. 8, loco « vitae activae » dicatur: 

« vitae apostolico-activae ». 

In eodem num. 6, pag. 6, lin. 14, post finem sententiae verba sequentia 
vel similia addantur: « In istis Institutis quae ab apostolatus operibus spe¬ 
cificum characterem recipiunt integra vita religiosa in apostolatum converti' 
debet qui est perpetuo sancteque exercendus ut non minus interiorem spiri¬ 
tum prodat, quo informatur, quam ipsum alat et renovet. Quapropter fidelis 
et constans vita consecrationis religiosae eiusque ordinatio exigentiis aposto¬ 
latus eiusque Instituti proprii respondere debent ». 

In fine schematis « De statibus perfectionis adquirendae » a. 1963 appa¬ 
rati, pag. 38, n. 52, votum exprimebatur circa facultates moderatoribus Su¬ 
premis tribuendas; in fine praesentis schematis « de Religiosis » propositio¬ 
nem vel saltem votum exprimere convenit circa concessionem Superioribus 
Maioribus Congregationum religiosarum clericalium potestatis iurisdictionis 
et facultatum quibus fruuntur Superiores Maiores Ordinum pro regimine et 
disciplina interna religionum quaeque naturam non ferunt privilegiorum. 

Saeculo elapso, et definitive per Codicem I. C., Congregationes religiosae 
conditionem iuridicam assecutae sunt quae sub respectu religioso illas in 
eodem gradu et statu ponit ac Ordines et ideo Congregationes formaliter 
habitae sunt tamquam « Religiones » et pro propriis sodalibus quoad incor¬ 
porationem et internam disciplinam locum tenent dioeceseos (cf. Const. 
Apost. Provida Mater, diei 2 febr. 1947). 

Assimilatio inter Ordines et Congregationes sub descripto respectu non¬ 
dum tamen necessarias et connaturales consequentias produxit quoad pote¬ 
statem iurisdictionis et facultates necessarias quibus regendae sunt Congre¬ 
gationes. 

Status iuridicus Congregationum evectus est quin eodem tempore potestas 
illarum moderatorum evehatur ut novo statui iuridico respondeat. 

Congregationes desiderant potestatem iurisdictionis, nullo modo tamen 
petunt privilegium exemptionis. Potestas iurisdictionis non secumfert privi¬ 
legium exemptionis. 

Quapropter, sequens votum vel propositio in fine schematis pag. 8 inseri 
posset: 

« Opportunum censetur ut Superioribus Maioribus Congregationum reli¬ 
giosarum clericalium conferantur potestas iurisdictionis et facultates pro regi¬ 
mine interno seu disciplina Congregationum earumque sodalium quibus 
fruuntur Superiores Maiores Ordinum pro propria Religione eiusque soda¬ 
libus, quin tamen ex hoc privilegium exemptionis vindicetur ». 

[, Subsignaverunt ] C. M. Heiligers, SMM; J. Van Kerckhoven, MSC; O. De- 
grijse, CICM; R. Ziggiotti, Sales.; R. Zilianti, abb. null. Monte Oliveto Mag- 
giore; Clementinus van Vlissingen, ofmcap.; H. Bliestle, MSF; G. Marinucci, 
OEDSA; G. Dayez, OSB; L. Deschatelets, OMI; Anastasio dei Ss.mo Rosario, 

OCD; S. Kleiner, O. Cist.; I. Gillet, O. Cist. Ref.; G. Bernasconi, Barnab.; 
K. Healy, O. Carm.; P. Magnone, O.S.L; C. Blanchet, miss. Salette; C. Mans- 
feld, Min. Inf.; J. Soetemans, SS. Salv. Lat.; J. Gaddo, Inst. Car.; G. Lalande, 
CSC; V. Tomek, Ord. Sch. P.; H. Systermans, SSCC; R. Huot, S.S.S.; P. Schwei- 
ger, CMF; B. Schweizer, SDS; L. De Santis O.M.D.; H. De Cocq, ep. tit. Aeque 
di Bizacena; P. Ramirez Taboada, ep. Huacho; D. Desperben, praef. ap. Hainan; 
J. Tielbeek, ep. tit. Tipasa in Numidia; Th. Eugenin, ep. tit. Gerisso; N. Van 
der Westen, ep. Pangkal-Pinang; V. Van Beurden, praef. ap. Kole; N. Verhoeven, 
ep. Manado; J. 0’Loughlin, ep. Darwin; H. Vermeiren, arch. tit. Pedactoe; 
A. Stemper, vic. ap. Kavieng; O. Terrienne; O. Koop, ep. Lins; L. Morel, arch. 
tit. Eno; W. Brasseur, vic. ap.; J. Scalais, arch. tit.; B. Meis, arch. Luluabourg; 
A. Jacques, ep. Boma; F. Van den Bergh, ep. Lisola; G. Bouve, ep. Kongolo; 
P. Lehaen, ep. Sakania; M. Van Rengen, praef. ap. Mweka; J. Frijns, ep. Kindu; 
J. Van Cauwelaert, ep. Inongo; N. Schneiders, arch. Makassar; A. Barbisotti, ep. 
tit. Cauno; J. Dalvit, ep. Sao Mateus; D. Parodi, ep. tit. Centenaria; D. Fer- 
rara, praef. ap. Mopoi; G. Briani, sup. gen. F.S.C.; J. Giordani, praef. ap. La Paz 
CalifD. Fiorina, sup. gen. I.M.C.; Carlo Van Melckebeke. 

Exc.mus P. D. Pericles Felici, Ss. Concilii secretarius generalis : 

Patres venerabiles, moderabitur congregationem generalem 122 
em.mus ac rev.mus D. card. Petrus Gregorius Agagianian. 

Notum facio vobis, Patres, supremum diem piissime obiisse exc.mos 
D. Franciscum Barda, ep. Premisliensem Latinorum in Polonia, et Ioseph 
Moreira Pinto, ep. Visensem in Lusitania. Oremus pro anima eorum. 

Em.mus P. D. Eugenius card. Tis serant: De profundis... 

Secretarius generalis : Patres venerabiles, cursus in fine velocior, et 
propter hoc etiam durior. Vestram patientiam enixe rogamus, ut nobis 
obsecundare velitis in nostro labore, etiam duro. Proxima hebdomada, 
probabiliter, erunt etiam sessiones pomeridianae — probabiliter —, 
sed Calendarium harum sessionum, si aderunt, dabitur feria II pro¬ 
xima. Labor, ceterum non erit inanis, neque apud Dominum, neque 
apud homines et apud Ecclesiam. 

Hodie distribuentur fasciculi continentes Modos qui respiciunt 
capp. III, IV, V, VI, VII, VIII schematis de Ecclesia [ plausus \. Sed 
Modi erunt suffragandi et suffragatio fiet, sic disponentibus modera¬ 
toribus, feria III et feria IV proximae hebdomadae, hoc ordine: feria III 
fiunt suffragationes Modorum capp. III, IV, V; feria IV, suffragationes 
Modorum capp. VI, VII, VIII et sic, Deo favente atque Deipara, 
finem habebunt suffragationes congregationum generalium circa schema 
de Ecclesia. Interea prosequentur etiam aliae suffragationes; hodie, post 
suffragationem circa Modos cap. III de Oecumenismo , habebuntur pri¬ 
mae 6 suffragationes quoad schema de accommodata renovatione vitae 
religiosae. Aliae 3 suffragationes circa hoc schema habebuntur feria II 
proxima. Et post ultimam suffragationem, iam schema remittitur, si 
Modi aderunt, ad commissionem. Modi qui forte dabuntur circa schema 
de religiosis possunt exhiberi etiam feria II vel etiam feria III proximae 
hebdomadae. Habeo aliquas alias communicationes faciendas sed fa¬ 
ciam durante hac congregatione. 

En igitur nomina eorum qui verbum facere postulaverunt circa 
schema de institutione sacerdotali. Sunt em.mi ac rev.mi DD. cardd. 

Iacobus De Barros, arch. S. Sebastiani Flum. Ianuarii in Brasilia; Er- 
nestus Ruffini, arch. Panormitan. in Italia; Paulus Leger, arch. Maria- 
nopolitan. in Canada; Iulius Dopfner, arch. Monacen. et Frisigen. in 
Germania; Leo I. Suenens, arch. Mechlinien. et Bruxellen. in Belgio. 

Deinde, nomine plurium: exc.mi DD. Dinus Stafla, arch. tit. Cae¬ 
sariem in Palaestina; Emmanuel Fernandez-Conde, ep. Corduben. in 
Hispania; Paulus Sani, ep. Denpasaren. in Indonesia; Ioseph Gopu, 
arch. Hyderabaden. in India; Laurentius Jager, arch. Paderbornen. in 
Germania; Tullius Botero, arch. Medellinen. in Columbia; Iacobus 
Flores, ep. Barbastren. in Hispania; Ioannes Sauvage, ep. Annecien. in 
Gallia; Dionysius Hurley, arch. Durbanian. in Africa Merid.; Benedic¬ 
tus Zorzi, ep. Caxien. in Brasilia; Paulus Schmitt, ep. Meten. in Gallia; 
Antonius Anoveros, ep. Gadicen. et Seten. in Hispania; Antonius 
Pawlowski, ep. Vladislavien. in Polonia; Arcturus Rivera, ep. aux. 
S. Salvatoris in EI Salvador; Andreas Charue, ep. Namurcen. in Bel¬ 
gio; Ioannes Weber, ep. Argentinen. in Gallia; Aemilius Benavent, 
ep. eoad. Malacitan. in Hispania; Ludovicus Rodriguez, ep. S. Crucis 
in Bolivia; Raimundus Bogarin, ep. S. Ioan. B. a Missionibus in Para- 
guay; Ioannes Klooster, ep. Surabaien. in Indonesia; Victor Reed, ep. 
Oklahomen. et Tulsen. in Stat. Foed. Am. Sept.; Ioseph Cserhati, ep. 
adm. ap. Quinque Ecclesiar. in Hungaria; Sergius Mendez, ep. Cuer- 
navacen. in Mexico. 

SCHEMA DECRETI DE OECUMENISMO 
MODI * 

a Patribus conciliaribus propositi 
a Secretariatu ad Unitatem Christianorum fovendam 

EXAMINATI 

III 

Caput III 
De Ecclesiis 

ET DE COMMUNITATIBUS ECCLESIALIBUS 

a Sede Apostolica Romana seiunctis 
1 - RELATIO 

Die 7 octobris anni 1964 factae sunt suffragationes de partibus 
Capitis III Schematis Decreti De Oecumenismo, cum sequenti exitu. 


Prima suffragatio, de numero 13. 

Praesentes votantes.2.177 

Placet.2.154 

Non placet. 21 

Vota nulla. 2 

Secunda suffragatio, de numeris 14-18. 

Praesentes votantes.2.162 

Placet.2.119 

Non placet. 39 

Vota nulla. 4 

Tertia suffragatio, de numeris 19-24. 

Praesentes votantes.2.133 

Placet.2.088 


* Huiusmodi fasciculus Patribus distributus fuit in congregatione generali 
CXXI, die 12 novembris 1964. 

Non placet. 43 

Vota nulla. 2 

De integro Capite III facta est suffragatio die 8 octobris anni 1964. 

Praesentes votantes.2.169 

Placet.1.843 

Non placet. 24 

Vota nulla. 6 

Placet iuxta modum. 296 


Integrum ergo caput, cum omnibus suis partibus a Concilio in Con¬ 
gregatione generali est approbatum. 

Omnes et singuli modi a Patribus propositi omni qua par est diligen¬ 
tia examinati sunt a duabus subcommissionibus quae ad hoc a Patribus 
Secretariatus constitutae sunt. Prima subcommissio, cui praeses erat 
Exc.mus Hermaniuk, curam habuit numerorum 13 ad 18, nempe prooemii 
et primae partis; alteri vero, quae de parte secunda capitis se occupabat, 
praesidebat Exc.mus Heenan. Relatione scripta circa omnes modos Pa¬ 
tribus Secretariatus tradita et ab ipsis examinata, ampla praesertim de 
communicatione in sacris (n. 15) et de realitate Eucharistiae apud fratres 
seiunctos in Occidente (n. 22) nec non de aliis modis maioris mo¬ 
menti discussio in sessionibus plenariis Secretariatus facta est. 

Aliquae mutationes, breviores additiones, transpositiones propositae, 
quibus sensus textus clarius et melius exprimitur, admissae sunt. Quae 
emendationes in elencho infra posito recensentur. 

In sequenti relatione modi per ordinem recensentur et responsa pro¬ 
ponuntur. Explicationes fusiores inveniuntur in aliquibus locis ubi 
agitur: 

1) de communicatione in sacris (n. 15 ad 10 et 11); 

2) de realitate Eucharistiae apud fratres seiunctos in Occidente 
(n. 22 ad 11 et 12); 

3) de proselytismo (n. 19 ad 6 et n. 24 ad 4). 

Caput III 
AD NUMERUM 13 

1 — Loco « a Sede Apostolica Romana seiunctis » in titulo dicatur 
« a plena communione seiunctis » (10 Patres). 

R. — Modus propositus non accipitur talis qualis est, quia non expri¬ 
mit a cuius communione seiuncti aestimantur fratres. 

2 — Omittantur verba « seiuncti», « seiunctos » toties quoties.* 

R. — Videtur non expedire propter ambiguitatem. 

3 — Dubium habetur de opportunitate huius capitis. 

R. — Caput iam acceptum est suffragatione ingentis maioritatis Patrum; 
ideoque iam omitti non potest. 

4 — Hoc caput laborat quodam complexu inferioritatis: confusionem 

et scandalum (si vis «pusillorum») gignere potest. 

R. — Caput acceptum omitti non potest. 

5 — Pag. 19, lin. 1: «inconsutilis tunica Christi » est figura quae scindi 

non potest. Dicatur: «Ad duas praecipuas plurium christianorum 
seiunctidnes ab Ecclesia catholica apostolica romana oculos con¬ 
vertimus (2 Patres). 

R. — Nemo est qui non videat hic dici scindi non quidem figuram, sed 
quod figura designatur; quae figura saepius adhibetur et ab om¬ 
nibus facile intelligitur. 

6 — Pag. 19, lin. 5: post verba «per solutionem ecclesiasticae com¬ 

munionis » omittantur verba «inter Patriarchatus orientales et 
Sedem romanam». 

R. — Videtur necessarium indicari in quo consistit ista solutio eccle¬ 
siasticae communionis; de Orientalibus Ecclesiis etenim hic prae¬ 
cise agitur et hoc exprimi debet. 

7 — Pag. 19, lin. 7: Omittenda sunt verba «post amplius quattuor 

saecula » (2 Patres). 

R. — Accipere hunc modum non expedit quia de praecipuis scis¬ 
sionibus tantum agitur. 

8 — Pag. 19, lin. 9: Deleantur verba «a Sede Romana». 

R. — Non expedit quia praecise de separatione a Sede Romana agitur. 

9 — Pag. 19, lin. 9 et 11: loco «Communio» dicatur «Commu¬ 

nitas ». 

R. — Lin. 9: verbum «Communiones» intendit non distinguere inter 
Ecclesias et Communitates. 

Lin. 11: locutio « Communio anglicana » est communi usu 
recepta. 

10 — Pag. 19, lin. 10: loco «se seiunxerunt» dicatur «seiunctae 
sunt ». 

Ratio : a) ut abstrahatur a quaestione culpae; 


[ 5 ] 


[ 6 ] 


* Ubi non indicatur numerus Patrum qui modum proposuerunt, intelligitur 
modum illum ab uno tantum Patre propositum esse. 

[6] b) quia non respondet historicae veritati {43 Patres, ex qui¬ 
bus epp. Angliae). 

R. — Modus accipitur. 

11 — Pag. 19, linn. 10-11: loco «Inter eas, in quibus traditiones et 

structurae catholicae ex parte subsistere pergunt, praeeminet 
Communio anglicana» dicatur «In aliquibus (vel: quibus¬ 
dam) tamen earum traditiones et structurae catholicae ex parte 
subsistere pergunt» (2 Patres); vel: «...traditiones, structura 
hierarchica et ritus liturgici Ecclesiae catholicae ex parte subsi¬ 
stere pergunt (1 Pater); omittendo, in utroque casu, verba 
« praeeminet Communio anglicana ». 

R. — Videtur non expedire quia sic mentio explicita Communionis 
anglicanae tolleretur, quae tamen a multis Patribus exoptabatur. 

12 — Pag. 9, linn. 10-11: Expungatur sententia « Inter quas... » usque 

ad «Communio anglicana» (3 Patres). 

Rationes-. 1) est offensivum aliis sectis protestandum; 

2) secta quae, hic et nunc, magis laborat anxietate oecume- 
nica est secta lutherana praesertim in Germania. 

R. — Videtur non expedire expungere dictam sententiam quia men¬ 
tio explicita Communionis anglicanae a multis Patribus exopta¬ 
batur ut supra dictum est (n. 11). 

Verum tamen verbum «praeeminet», quodammodo «iudi- 
cium valoris » implicans, posset locum cedere alicui alteri locu¬ 
tioni magis accuratae, v. g. «specialem locum obtinet», qui 
modus ab uno Patre revera proponitur ut dicetur infra n. 14. 

[7] 13 — Pag. 9, linn. 10-11: Auferatur locutio «Communio anglicana» 

ut non accurata. 

Ratio: Quia in Anglia non habetur una Communio et Com¬ 
munio in quam quadrare possunt verba nostri schematis est 
tantum High Church (2 Patres). 

R. — Obiectio procedit ex ignorantia elenchi: in Anglia sunt quidem 
diversae communiones, sed hic agitur de sola Communione an¬ 
glicana. 

Praeterea « High Church » non est aliqua communio distincta 
a Communione anglicana, et quae hic dicuntur pro tota hac Com¬ 
munione valent. 

— Pag. 9, linn. 10-11: Auferatur locutio «Communio anglicana»: 
non est verum Communionem anglicanam habere, etiam ex par¬ 
te, structuras catholicas quum ordinationes anglicanae invalidae 
sint. 

R. — Non est verum dicere Communionem anglicanam, ratione in- 17] 
validitatis ordinationum, omnino carere structura catholica. In¬ 
cisa « ex parte » sufficit ad vitandum ambiguitatem. 

14 — Pag. 9, lin. 11: loco «praeeminet» dicatur «locum specialem 

tenet ». Non enim convenit iudicium ferre. Cur Communio an- 
glicana Veteribus catholicis praeeminet non videtur. 

R. — Accipitur modus. 

15 — Pag. 9, lin. 11: loco «Communio anglicana» dicatur «Eccle¬ 

sia anglicana». 

Ratio : Melius sonat; eligatur ad captationem benevolentiae. 

R. — Non videtur expedire ad captationem benevolentiae procedere; 
praeterea «Communio anglicana» est locutio communiter re¬ 
cepta et quasi technica. 

16 — Pag. 9, lin. 12: addatur « necnon aliae Ecclesiae in quibus sa¬ 

cerdotium et eucharistia habentur ». 

R. — Non videtur expedire quia in hac paragrapho agitur tantum de 
Communitatibus vel Ecclesiis a Reformatione protestantica pro- 
manantibus; insuper agitur non de omnibus schismatibus sed 
tantum de praecipuis. 

17 — Pag. 9, lin. 15: loco «ad fidem et structuram ecclesiasticam...» 

dicatur « ad fidem et constitutionem Ecclesiae ». 

Ratio : « Structura » exprimit tantummodo aspectum exter- [8] 
num socialem; « ecclesiastica », ex sese, dicit tantum quae ex iure 
positivo ecclesiastico profluunt; sed: differentiae existunt etiam 
relate ad constitutiva divina externa et interna. 

R. — Modum accipere non expedit, quia: 

a) non est verum quod structura exprimit tantummodo 
aspectum externum socialem; est enim sacramentalis; 

b) verbum « ecclesiasticus» indebito modo ab his Patribus 
ad ius positivum restringitur; 

c) constitutio Ecclesiae fidem implicat et ab ea distingui non 
debet, quod de structura dici non potest, quamvis ad fidem 
pertineat. 

18 — Pag. 9, lin. 15: loco «structuram» dicatur «disciplinam». 

Ratio : Si structura est essentialis, pertinet ad fidem. 

R. — Verum est quidem structuram essentialem ad fidem pertinere, 
sed ut obiectum fidei ab aliis distingui debet; patet enim struc¬ 
turam, ex sese, a doctrina fidei distingui. 

Praeterea «disciplina» non sufficienter exprimit hoc pecu¬ 
liare elementum constitutivum Ecclesiae. 


43 

AD NUMERUM 14 


1 — Modus propositus: Saltem una vice appareat etiam vox «pa- 
triarchalis ». Ratio non datur sed per se patet. 

R. — Modus accipitur ob sequentes rationes: 

1) Revera iam explicite in n. 13, pag. 19, linn. 3-6, mentio fit 
.. Patriarchatuum orientalium, attamen numquam in ipsa parte Ec¬ 
clesiis Orientalibus dicata, quamvis idea sub textu momenti est 
in ecclesiologia orientali, ut absentia explicitae mentionis vix ex¬ 
plicari possit. 

2) Facile inducitur in textum, cum idea iam subiacens ei sit et 
additio nullatenus sensum textus mutet. 

Ita proponitur: « Sacrosanctae Synodo gratum est, inter ce¬ 
tera gravis momenti, omnibus in mentem revocare exstare in 
Oriente plures particulares seu locales Ecclesias, inter quas pri¬ 
mum locum tenent Ecclesiae Patriarchales, et ex quibus non 
paucae ab ipsis Apostolis originem ducunt » (pag. 19, linn. 24-27). 

Haec additio fit ad mentem schematis de Ecclesia, n. 23, 
pag. 66, linn. 20-34 et notae 37, pag. 78. 

[9] 2 — Modus proponit: In nostro numero verba «Ecclesiae particula¬ 

res seu locales » ritum significant, dum in schematibus « De Ec¬ 
clesia », « De dioecesium regimine » et in aliis dioecesim signifi¬ 
cant. Ne confusio in significatione eiusdem verbi in variis sche¬ 
matibus oriatur verbum «particularis» alio substitui debet, v. 
g. « partialis » vel alio simili. 

R. — Modus non accipitur ob sequentes rationes: 

1) In modo praecedenti iam provisum est. 

2) Quaedam Ecclesiae Orientis particulares seu locales ab 
Apostolis certo originem ducunt, quae tamen non efformant « ri¬ 
tum » proprium; puta Ecclesiam Thessalonicensem, vel Ecclesiam 
Corinthi. 

3) In Const. De Ecclesia n. 23, p. 66, lin. 31 iam supra citato 
agitur de Ecclesiis localibus quae originem apostolicam ducunt. 

4) In nostro textu recte dicitur « particulares seu locales », ne 
haec confusio oriatur quae timetur. 

3 — Modus proponit: In tota hac sectione clare dicendum est quod 
diversitas liturgica et disciplinaris nullo modo ex peculiari iure 
divino promanat, et ideo relationes inter Ecclesias Orientis et 
Sedem Romanam ex iure divino esse omnino pares ac pro Ecclesiis 
localibus Occidentis. 

1) Quaestio magis intricata se habet quam Pater eam exponit. [9] 
Nam patet erga Primatum Romanum omnes Ecclesias et Orientis 
et Occidentis ex iure divino pares esse. 

2) Attamen ex diversa missione ab Apostolis divinitus ac¬ 
cepta clare elucet plures esse Ecclesias apostolicas Orientis, dum 
historice constat unam apostolicam esse in Occidente, nempe Ro¬ 
manam, ex qua omnes Ecclesiae locales Occidentis promanare 
videntur. 

3) Ergo melius est silentium servare de hac quaestione quae 
inter theologos catholicos disputatur, sc.: utrum sint Ecclesiae 
Orientales ex varia institutione apostolica iure divino in diversa 
conditione ab Ecclesiis occidentalibus (iure divino primatus Ro¬ 
mani salvo semper manente), an non. 

Pag. 19, lin. 23: loco «Sede Romana moderante» dicatur «Se¬ 
de Principis Apostolorum moderante ». 

Ratio adlata : Dicendo enim « Sede Principis Apostolorum » 
datur insimul ratio « potentioris principalitatis » Sedis Romanae, 
indeque intelligibilior pro Orientalibus fit Primatus, cum Orien¬ 
tales in corde habeant « principatus » sedium apostolicarum (An¬ 
tiochia, Alexandria, Hierusalem), de quibus postea expresse agitur 
(linn. 25-27), et quae « Ecclesiae matrices » a Patribus vocabantur. [10] 
Dicendo ergo « Sede Principis Apostolorum » affertur ratio prop¬ 
ter quam omnes Ecclesiae in communione cum Romano Pontifice 
esse debent {11 Patres). 

Ratio pro modo adlata non est ad rem. Immo Sede Romana ab 
omnibus orientalibus tenetur tamquam Prima Sedes. Insuper, 
historice loquendo, non agitur simpliciter de « Sede Principis Apo¬ 
stolorum », cum ex. gr. et Hierusalem et Antiochia aliquo modo 
sedes Principis Apostolorum fuerint ante Romam. Sed Roma ab 
omnibus agnoscitur ut sedes successoris Petri. Ergo multo melius 
sermo fit de Sede Romana, praecisius et accuratius. Nam omnes 
intelligunt quid sit Sedes Romana. 

Pag. 19, lin. 23: loco «Sede Romana moderante iuxta commu¬ 
nem consensum» dicatur «Sede Romana moderante communi 
consensu ». 

Ratio : Ne intelligatur « ad mensuram communis consensus » 

(9 Patres). 

Modus accipitur. 

Pag. 19, lin. 23: Deleantur verba «iuxta communem consensum ». 

Ratio adlata-. Perperam intellegi possunt ex illo Ecclesiarum 

consensu, non ex iure divino Primatus Ecclesiam Romanam mo¬ 
derari. Essent reviviscentia semi-gallicanismi! (2 Patres). 

R. — 1) Non agitur de moderamine Sedis Romanae propter consensum 
communem, sed de communi consensu illis temporibus existenti 
quo omnes primatum romanum agnoscebant et moderamen roma- 
num accipiebant de facto. 

2) Iam provisum est in acceptatione modi praecedentis qui 
clare dicit (absque ulla praepositione): «communi consensu». 
Inde patet agi de facto historico, non de ratione theologica ori¬ 
ginis moderaminis Sedis Romanae. 

7 — Pag. 19, lin. 29-30: loco «inter Ecclesias locales, ut inter so¬ 

rores, vigere debent», dicatur: «inter Ecclesias locales, ab ea¬ 
dem Ecclesia apostolica matrice provenientes, ut inter sorores, 
vigere debent». 

Ratio adlata : Ecclesiae matrices sunt Ecclesiae principales 
quae originem ducunt ab aliqua sede apostolica. Inter eas Ecclesia 
Romana gaudet « potentiori principalitate », quia sedes Principis 
Apostolorum (9 Patres ). 

[ 11 ] R. — Modus non accipitur ob sequentes rationes: 

1) Iam satis provisum in textu linn. 25-27 ubi dicitur: « om¬ 
nibus in mentem revocare non paucas in Oriente particulares seu 
locales Ecclesias ab ipsis Apostolis originem duxisse ». 

2) Modus non est ad rem, cum cura servandi fraternas neces¬ 
situdines non sit tantummodo de Ecclesiis quae ab una Ecclesia 
Apostolica Matrice proveniunt, sed de omnibus Ecclesiis locali¬ 
bus, quidquid sit de communi vel non communi origine apostolica. 

8 — Pag. 20, linn. 1, 3, 14-15, 17: loco «Ecclesiae Orientis» dicatur 

«Ecclesiae Orientales » et loco «Ecclesia Occidentis » dicatur 
«Ecclesia Occidentalis» (4 Patres). 

R. — Iustificatio terminologiae in Schemate adhibitae invenitur in 
Relatione circa Schema Decreti «De Oecumenismo», fasc. II 
(1964), pag. (23) 63, B, 2. 

9 — Pag. 20, linn. 1-3: loco «Ecclesias Orientis proprium habere the¬ 

saurum... Ecclesia Occidentis deprompsit» dicatur «Ecclesias 
Orientis pristinum Ecclesiae Catholicae thesaurum servasse in 
rebus liturgicis, in traditione spirituali et in ordine iuridico ». 

Ratio-, quia quae Ecclesiae Orientis habent, non proprius the¬ 
saurus est quo ut seiunctae a Catholica donantur. 

Vel loco «proprium ab origine habere thesaurum» dicatur 
«pretiosum ab origine servare thesaurum». 



CONGREGATIO GENERALIS CXXII 


677 


Ratio: Ille thesaurus liturgicus, doctrinalis non est proprius [ 11 ] 
Ecclesiarum Orientis quatenus sunt separatae, sed ab ipsis serva¬ 
tur ex tempore quo unitas Ecclesiae vigebat. 

R. — Neutra mutatio Patribus secretariatus placuit; tamen difficul¬ 
tas quaedam in textu revera perspicitur. Ita sequentem muta¬ 
tionem proponimus, nempe ut omittatur vox « prdprium ». Ita 
textus sic sonaret: «Praetermittendum pariter non est Ecclesias 
Orientis ab origine habere thesaurum ex quo plura in rebus litur- 
gicis...». 

Ita solveretur difficultas circa quaestionem utrum thesaurus 
earum proprius dici possit an non. 

10 — Pag. 20, lin. 3: loco «Ecclesia Occidentis» proponitur «aliae 

Ecclesiae particulares » ita ut textus fiat «ex quibus plura in 
rebus liturgicis, in traditione spirituali et in ordine iuridico aliae 
Ecclesiae particulares depromp serunt». 

Ratio adlata : terminologia textus obscura et infelix est. 

R. — 1) in n. 14 agitur de Ecclesiis Orientis quibus Ecclesia Occi¬ 
dentis contraponitur; non autem de quibuslibet aliis Ecclesiis. 

2) Ecclesia Occidentis bene indicat totum christianismum [ 12 ] 
Occidentalem qui substantialiter in omnibus multa ab Oriente 
deprompsit, et non vice versa. 

3) Ecclesia Occidentis fere ex toto ab una Sede Apostolica 
pendet, nempe Romana, cum e contra Sedes Apostolicae Orien¬ 
tales sunt plures. Ita locutio « aliae Ecclesiae particulares » nimis 
vaga apparet et contra mentem totius paragraphi. 

11 — Pag. 20, linn. 6-7: loco «Ad fidem servandam illae Ecclesiae 

multa et passae sunt et patiuntur » dicatur « Ad hanc fidem ser¬ 
vandam ... christiani seiuncti passi sunt». 

Ratio adlata: Non ecclesiae seiunctae, ut institutum huma¬ 
num, passae sunt, sed earum fideles. 

R. — 1) Non mere fideles, tamquam individui, passi sunt, sed et ipsae 
Ecclesiae, cum saepe persecutio egit directe contra ipsum insti¬ 
tutum ecclesiasticum; immo fere semper non sunt ipsi fideles 
qui qua tales patiuntur, sed qua membra alicuius Ecclesiae chri- 
stianae. 

2) Servatur «et patiuntur», cum revera usque ad hodiernos 
dies patiuntur. 

12 — Pag. 20, linn. 8-12: Deleantur istae lineae aut aliter, magis 

clare et complete conscribantur. 

Rationes adlatae: Causae verae separationis non sunt illae 

in textu indicatae, sed profundiores: pertinacitas in errore. 
Textus laborat complexu inferioritatis et non audet dicere totam 
veritatem. 

R. — 1) Non dicitur in textu omnes causas esse ex ordine indicato 
et non excluditur pertinacitas in errore. 

2) Causae externae et traditiones diverso modo acceptae ra¬ 
dicem separationum tangunt, historia dilucide testante. 

13 — Pag. 20, linn. 11-12: Deleantur verba «propter defectum mu¬ 

tuae comprehensionis et caritatis ». Rationes desunt. 

R. — Modus reiicitur quia rationes desunt et textus schematis veri¬ 
tati respondet. 

14 — Pag. 20, linn. 14-15: Loco «qui instaurationem plenae commu¬ 

nionis inter Ecclesias Orientales et Ecclesiam Catholicam... », 
dicatur «qui instaurationem ... Ecclesiarum Orientalium cum 
Ecclesia Catholica... ». 

Ratio adlata : Quia secus in eodem ordine, id est omnino 
aeque, considerantur ex una parte Ecclesiae schismaticae, et ex 
altera parte una et unica Ecclesia! 

[13] R. .— 1) Revera modus propositus non solvit difficultatem quam Pa¬ 
ter movet, quia «inter» vel «cum» ad eundem sensum ten¬ 
dunt. 

2) Ex tota paragrapho 14, clare elucet notio recompositio- 
nis unitatis quae oriri debet ex mutua comprehensione et mutuo 
amore. Ergo melius per praepositionem «inter» significatur. 

AD NUMERUM 15 

In genere : Unus Pater petit ut de Episcopis orthodoxis et de 
Patriarchis fusius disseratur et quando de eis loquitur, sicut de 
veris Episcopis et Patriarchis, ut decet, sermo fiat. 

Non videtur possibile textum modificare — sed voto iam am¬ 
plissimo positivoque modo Summus Pontifex Paulus VI satis¬ 
fecit eloquens praebens exemplum. 

Pag. 20, linn. 24-30: tollantur verba «qua fideles cum epi¬ 
scopo... » usque ad finem periodi. 

Ratio: Nimium asseri videtur; de fidelibus seiunctis ea 
quae dicuntur falsa sunt (2 Patres). 

Fructus eucharisticae communionis non minuitur eo ipso quod 
anima errat bona fide. 


1 — 

R. — 

2 — 

R. — 



CONGREGATIO GENERALIS CXXII 


679 


3 — Pag. 20, linn. 21-30: Tota haec paragraphus de novo apparetur, P^] 

addendo aliqua verba non tam taxativa «Procul dubio... etc.». 

Ratio: Fratres seiuncti cogitabunt nos illis nihil amplius 
offerre quam id quod iam per se habent. 

R. — Ratio allata non videtur iustificare mutationes in textu iam ap¬ 
probato. 

4 — Pag. 20, linn. 28-30: «Proinde per celebrationem Eucharistiae 

Domini etc.... ». Expungenda est conclusio haec quia falsa. 

Ratio: Haec vera non sunt nisi praesupponatur unitas fidei 
et communio hierarchicae disciplinae a Christo statutae,- quae 
plane Chrysostomus, qui citatur, praesupponebat. Hic docetur in 
una Eucharistiae celebratione Ecclesiam aedificari. 

R. — In textu non dicitur Ecclesiam una celebratione Eucharistiae 
aedificari, sed solum celebrationem verae Eucharistiae ad aedi¬ 
ficationem Ecclesiae revera contribuere. 

5 — Pag. 20, lin. 28: Verba «Proinde...» usque ad finem periodi 

tollantur. ;; ]> 

Rationes: 1) Verba haec non sunt opportuna: aequivoca- [ 14 ] 
tionem facile inducere queunt; videtur valde indiscriminatim, 
sensu fere protestantico, verbum « Ecclesia » adhiberi; 

2) Ecclesia Dei est Ecclesia catholica quae non ipsa crescit 
quando ecclesiae separatae utuntur suis bonis; 

3) quod de ipsis animis bona fide agentibus verum est non 
potest dici de ipsis ecclesiis separatis; 

4) Ecclesiae separatae Orientis nequeunt simpliciter vocari 
Ecclesia Dei; vera etenim Ecclesia Dei est catholica; 

5) quomodo Ecclesia Dei crescere potest etiam per incre¬ 
mentum gratiae in iis qui sunt extra Ecclesiam, ut de schismati¬ 
cis authentice docuit Pius PP. XII in Encycl. Mystici Corporis 
{18 Patres). 

R. — Obiectiones illae desumuntur ex doctrina ecclesiologica quae 
debitam rationem non habet de caractere sacramentali ipsius my¬ 
sterii Ecclesiae quale in Constitutione «De Ecclesia» Concilii 
Vaticani II declaratur. Cf. De Ecclesia, cap. III, p. 69, n. 26. 

6 -— Pag. 20, linn. 28-30: a) Phrasis peccare videtur contra sincerita¬ 

tem et puritatem doctrinae in pag. 16, lin. 24 et pag. 25, linn. 4-8. 
Verba « Proinde... » fere totum motivum Oecumenismi destruere 
videntur. Ut salvetur debita motivatio sine offensa, proponitur 
formula: 

«Proinde, sicut credimus Ecclesiam Dei aedificari et cre¬ 
scere per celebrationem Eucharistiae Domini in his singulis 

[14] Ecclesiis et communionem earum per concelebrationem mani¬ 
festari, ita maximopere ex fructibus divini huius sacrificii aug¬ 
mentum illius unitatis speramus et deprecamur, pro qua Do¬ 
minus Iesus apud Patrem oravit (Io. 17) ». 

b) Cum hic agatur de Ecclesiis Orientalibus separatis, Ec¬ 
clesia non eodem modo aedificatur et crescit per Eucharistiae 
celebrationem apud ipsos et in Catholica; unde proponitur: 

«...Ecclesia Dei vera quadam ratione aedificatur et cre¬ 
scit... etc.». 

R. — a) Non videtur «fere totum motivum Oecumenismi» destrui, 
cum agatur hic de authentico thesauro sacramentali Ecclesiarum 
orthodoxarum quem agnoscere proprium est Oecumenismi veri 
nominis; 

b) non clare perspicitur qua ratione differant aedificatio 
Ecclesiae in catholica et aedificatio Ecclesiae in ecclesiis ortho¬ 
doxis per ipsam celebrationem Eucharistiae; ratio differentiae 

[ 15 ] videtur in adiunctis exstare quae ad ordinem canonicum perti¬ 
nent magis quam ad ordinem sacramentalem ut talem; 

c ) praeterea primus modus introducit ideam novam non 
cohaerentem cum sensu generali paragraphi; 

secundus modus adiungit quamdam restrictionem, in se non 
ineptam, sed non sufficienter explicitam. 

7 — Pag. 20, lin. 29: loco «Ecclesia Dei» dicatur «Corpus Mysti¬ 

cum Christi». 

Ratio : Ecclesia Dei est unica, scii, catholica; quamvis seiunc- 
ti sint, Orthodoxi tamen ad Corpus Mysticum Christi pertinent. 

R. — Ratio non valet, cum Ecclesia Dei et Corpus Mysticum sint una 
et eadem res. 

8 — Pag. 20, lin. 37: a) Omittantur verba «vi successionis aposto- 

licae » (97 Patres ). 

Rationes: Successio apostolica magis implicat quam meram 
consecrationem episcopalem validam, et formaliter sumpta non 
habetur sine communione cum successore Petri. 

b) Loco «vi successionis apostolicae» dicatur «vi succes¬ 
sionis sacramentalis» vel «vi non interruptae successionis» 
vel «vi successionis episcopalis» vel quid simile (11 Patres). 

R. — Verum est successionem apostolicam implicare non tantum hi¬ 
storicam successionem in linea sacramentali, sed plenam fidelita¬ 
tem doctrinalem et debitam communionem cum successore Petri. 

Ea omnia specifice exprimere hoc in loco perdifficile est. 
Porro, ex contextu clare apparet hic agi de valida potestate 

sacramentali, quae potestas, ab Apostolis accepta, post divisio- [15] 
nem numquam amissa est. 

9 — Pag. 20, lin. 38: loco «arctissima necessitudine» dicatur «non 
parva necessitudine ». 

R. — Modus non accipitur; immerito enim minueretur sensus in¬ 
tentus. 

10 — Pag. 20, linn. 39-40 agitur iterum de communicatione in sacris. 

Duplex propositio fit: 

a) verbum « suadetur » omitti debet, vel 

b) manente verbo «suadetur», additio quarumdam condi¬ 
cionum optatur. 

R. — 49 Patres varias propositiones faciunt circa communicationem 
in sacris quae in nostro textu, datis opportunis circumstantiis, 
suadenda dicitur. 

Quapropter bonum visum est inserere sequens additamentum [16] 
quod rationem haberet difficultatum a Patribus perspectarum, 
scii. « et approbante auctoritate ecclesiastica » ita ut nova redactio 
sic sonaret: «datis opportunis circumstantiis et approbante 
auctoritate ecclesiastica, non solum possibilis est sed etiam sua¬ 
detur». Sub vocibus «auctoritas eclesiastica » venit illa aucto¬ 
ritas, de qua sermo est in Capite II, n. 8, secundum formulam 
emendatam. 

11 — Pag. 20, linn. 39-40: post verba «quaedam communicatio in 

sacris » addatur « non tamen activa » (3 Patres). 

R. — Modus non accipitur quia restringit sensum intentum. 

12 — Pag. 20, linn. 39-40: loco «non solum possibilis est sed etiam 

suadetur » dicatur « licita esse potest et in casibus urgentioribus 
suaderi» vel «in determinatis circumstantiis et sub opportunis 
condicionibus » (2 Patres) vel addatur « exclusa receptidne cuius¬ 
vis sacramenti, praeterquam in casu necessitatis ». 

R. — Provisum est supra in responsis ad 10 et 11. 

13 — Pag. 20, linn. 39-40: Pota paragraphus de communicatione in sa¬ 

cris deleatur. 

Rationes : — communicatio in sacris cum schismaticis nocet 
catholicis, impedit reconciliationem; 

— de communicatione hac sufficienter statutum est in cap. II; 

— non esse opportunum videtur; ceterum pauci Patres 
eam quaesiverant; 

— contrarium est praxi plurisaeculari Ecclesiae; 

— periculum confusionis et indifferentismi ( 8 Patres). 

[16] R. — 

14 — 


R. — 
[17] 15 — 

R. — 
16 — 

R. — 
17 — 


R. — 
18 — 


R. — 


19 — 


Modus non accipitur ; textus enim a maiore Patrum parte ac¬ 
ceptus est. 

Pag. 20, linn. 39-40: Communicatio in sacris simpliciter suaderi 
non potest: 

1) unica doctrina debet haberi de communicatione in sacris 
in Occidente et Oriente; 

2) communicatio in sacris non debet esse reciproca i. e. 
catholici nequeunt adire ad seiunctos nisi in necessitate vera et 
datis opportunis circumstantiis; 

3) adhibeatur formula negativa, v. g. «ex toto' excludenda 
non est » (5 Patres). 

Ad Directorium referendum est. 

Pag. 20, linn. 39-40: Excludatur communicatio in administratione 
Sacramentorum et in celebratione missae. 

Ratio non datur. 

Est praeter intentum textus recepti suffragatione maioris Patrum 
partis. 

Pag. 20, lin. 40: Addatur quod dicitur de communicatione in 
sacris in schemate de Ecclesiis orientalibus p. 10, sub nn. 26, 
27, 28, 29. 

Hic ponitur tantum generale principium. Ad Directorium per¬ 
tinet normas specificas dare. 

Pag. 21, linn. 2-3: Loco «inde a gloriosis SS. Patrum tempori¬ 
bus » dicatur « ibi enim in gloriosis... ». 

Ratio : Quod verum fuit in illis temporibus, hodie iam non 
est verum {3 Patres). 

Haec ipsa assertio vera non est; spiritualitas illa hodiernis tem¬ 
poribus viget et influxum habet etiam hodie apud nos. 

Pag. 21, linn. 5-6: «Deinceps novum vigorem accepit»: haec 
affirmatio non est omnino vera, quia ortae sunt in Occidente 
novae regulae religiosorum, quae omnino distinguuntur a mona- 
chismo orientali et etiam a primaevo monachismo occidentali. 
Textus noster non affirmat quod tota spiritualitas monastica 
occidentalis originem duxit e monachismo orientali; sufficit spi- 
ritualitatem monasticam occidentalem aliquando vigorem acce¬ 
pisse e monachismo orientali, quod semper verum fuit et hodie 
de novo verificatur. 

Pag. 21, linn. 6-7: Post « Catholici » addatur « qui bene instructi 
sunt ». Post « divitias » addatur « in libris eorum ». 

Ratio: Ut evitetur confusio fidelium. 

R- — Textus loquitur de magnis Patribus Orientalibus, inter quos UU 
permulti ut Patres et Doctores Ecclesiae universalis enumerantur. 

20 — Pag. 21, linn. 9-10: Loco «Ditissimum Orientalium patrimonium 

liturgicum et spirituale etc.» dicatur «Ditissimum Catholicae 
Ecclesiae patrimonium etc. quod in Ecclesiis orientalibus seiun- 
ctis servatur etc. ». 

Ratio : Patrimonium illud non est proprium ecclesiarum 
seiunctarum, sed est bonum Ecclesiae quod in illis adhuc exstat. 

R. — Patrimonium illud quod etiam in Ecclesiis seiunctis durante [18] 
saeculorum decursu actu vigebat, dicitur ad plenam catholici- 
tatem et apostolicitatem Ecclesiae pertinere in n. 17, p. 22, lin. 5. 

21 — Pag. 21, lin. 9sqq.: Adiiciatur oportet invitatio ad Orientales, 

ut ipsi quoque quaedam studia ad patrimonium Ecclesiae Occi¬ 
dentalis convertant. 

R. — Commendatio illa, in se valde opportuna, in praesenti decreto 
locum habere non videtur. 


AD NUMERUM 16 

1 — Pag. 21, lin. 17: Admittitur Ecclesiae Orientis disciplinas pro¬ 

prias unitati Ecclesiae minime obstare, sed non immo decorem 
eius augere. 

Ratio deest. 

R. — Omnes Summi Pontifices agnoverunt proprias disciplinas, quae 
unitati Ecclesiae non obstant, ad decorem eius conferre (cf. Leo¬ 
nem XIII, Pium XI, et alios); qui sententiam S.ti Augustini suam 
fecerunt de varietate in Ecclesia. 

2 — Pag. 21, lin. 17: loco «immo decorem eius augeat» dicatur 

« ampliorem vitam eius manifestet», vel «vitalitatem eius ma¬ 
nifestet ». 

Ratio : Non agitur tantum de aliqua « decoris vel pulchritu¬ 
dinis » augmentatione (quod est aliquid externum), sed de vera 
interna vitalitate, quae multis in modis manifestatur. 

R. — Verum est non agi de externo decore, sed: 

1) imago haec invenitur iam in S.to Augustino de Regina, 
Sponsa Regis, quae circumdatur varietate, ad pulchritudinem 
varietatis innuendam; 

2) amplior vita iam satis indicatur, quae oritur ex diversitate 
disciplinae, in sententia sequenti linn. 17-18: ad missionem eius 
implendam non parum conferat... 

[18] 3 — Pag. 21, linn. 20-21: Vox « officium » se regendi secundum pro¬ 

prias disciplinas, expungatur. 

Ratio: Ius agnoscitur, sed libertas etiam, ut possint disci¬ 
plinam mutare (3 Patres). 

R. — Modus non accipitur. Nam quidquid sit de libertate in disciplina 
mutanda, est officium singularum Ecclesiarum proprias traditio- 

[ 19 ] nes tenere, utpote magis congruas et aptiores, sicut statim postea 
asseverat textus. Etiam mutationes vel adaptationes ad vitae ho¬ 
diernae exigentias fiant secundum proprias traditiones. 

4 — Pag. 21 , lin. 22 : loco «...regendi, utpote indoli suorum fide¬ 

lium magis congruas atque bono animarum consulendo aptio¬ 
res » dicatur «...regendi quaeque sunt indoli suorum fidelium 
magis congruae atque bono animarum consulendo aptiores ». 

Ratio: Quod sint magis congruae et aptiores est iudicium 
de facto, non ratio declarationis Synodi, vel iuris declarati. 

R. — Declaratio principium enuntiare vult, et non merum iudicium 
de facto. 

5 — Pag. 21 , lin. 23: loco «bono animarum consulendo aptiores» 

dicatur « bono animarum consulendo ipsis aptiores ». 

Ratio non datur. 

R. — Sensus mutationis non clare apparet. Reduplicatio dativi non 
fieri potest, et sensus sententiae est: aptiores bono animarum, 
quod bonum consulendum est pro animis. Et per se patet. 

6 — Pag. 21 , linn. 19-26: loco: « S. Synodus sollemniter ad omne 

dubium tollendum, declarat Ecclesias Orientis memores neces¬ 
sariae unitatis totius Ecclesiae, ius et officium habere se secun¬ 
dum proprias disciplinas regendi utpote indoli suorum fidelium 
magis congruas atque bono animarum consulendo aptiores. Per¬ 
fecta... requiruntur» dicatur «Sancta Synodus sollemniter ad 
omne dubium tollendum declarat Ecclesias Orientis posse retinere 
proprias disciplinas regendi utpote indoli suorum fidelium magis 
congruas». (Caetera omittantur usque ad «requiruntur»). 

Ratio non datur. 

R. — Modus non accipitur propter defectum rationis in modo propo¬ 
sito. Insuper in textu est ut clare affirmet ius et officium necnon 
perfectam observantiam principii inter praevias conditiones 
Unionis. 

7 — Pag. 21 , lin. 24: Loco «principii observantia, non setnper...», 

dicatur «principii plena restauratio et observantia et quidem 
eodem ambitu uti viguit in millenario unione cum iisdem Eccle¬ 
siis, non semper...». 

Ratio: Ut tollatur omne dubium de iuribus harum Eccle- U^l 
siarum et ut Decretum respondeat novae emendationi n. 9 De¬ 
creti De Ecclesiis Orientalibus. 

R. — Verum est non agi tantum de observantia principii pro hodier- [20] 
na disciplina Orientalium, sed etiam de restauratione plena, quae 
est conditio praevia Unionis. Attamen, modus nimis restrictivus 
videtur in quantum exigentiae necnon progressus motus oecu- 
menici hodie et in futuro non satis considerantur. 

8 — Pag. 21 , lin. 24: Auferantur verba «non semper quidem ser¬ 

vata », quia sunt inutiliter polemica et autolesionistica, vel sunt 
non necessaria et redolent exaggeratam humilitatem. 

R. — Textus tantum exprimit veritatem historicam, quae vero modo 
nec polemico nec exaggerato praesentari videtur. 

9 — Pag. 21 , linn. 25-26: loco «tamquam praevia condicio omnino 

requiruntur» dicatur «tamquam praevia conditio practice re¬ 
quiruntur ». 

Ratio: Nulla est conditio de iure (5 Patres). 

R. — Modus non accipitur cum distinctio sit difficilis intellectu. 

AD NUMERUM 17 

1 — Articulus esset periculosus et indifferentismo faveret. 

R. — Modus non accipitur, cum agatur de articulo iam per suffraga¬ 
tionem Concilii accepto, ac cum Pater nullatenus indicet ubi et 
quo modo mutationes faciendae essent. 

2 — Omittatur paragraphus vel saltem curetur ne in ea Ecclesia videa¬ 

tur condonare errores Orientalium. 

R. — Modus reiicitur propter rationem in praecedenti adlatam; insu¬ 
per in textu expresse agitur de «traditionibus theologicis authen¬ 
ticis Orientalium » (lin. 35). Ergo iam satis innuitur Ecclesiam 
non condonare errores Orientalium. 

3 — Pag. 21 , lin. 31 et sqq.: Desideratur expressio magis specificata 

ad dubium tollendum utrum agatur de varietate formularum an 
etiam doctrinarum, ex. gr. Filioque. 

R. — Modus non accipitur ob rationes in praecedenti adlatas; agitur de 
traditionibus theologicis authenticis, uti iure dicitur in sententia 
quae statim sequitur. 

4 — Totus numerus 17 periculosam confusionem gignit, praesertim 

linn. 31-35. 

[21] R. — Revera formulae Orientalium et Occidentalium potius se com¬ 

plere quam opponi dicendae sunt, dummodo agatur de traditio¬ 
nibus theologicis authenticis sicut expresse scribitur in textu. 

5 — Pag. 21, linn. 31-35: «Unde mirum ... quam opponi» omit¬ 

tatur. 

Ratio : Phrasis non praecisa confusionem gignere potest et 
suggerere inter doctrinam catholicam et orthodoxam nullam esse 
differentiam, praesertim quia in capite nulla est mentio de diffe¬ 
rentiis doctrinalibus inter nos et orthodoxos. 

R. — Verum est nullam adesse mentionem explicitam differentiarum 
dogmaticarum, sed: 

1 ) non est locus proprius; 

2 ) de periculo confusionis satis provisum est per vocem 
« authenticas » in lin. 35. 

6 — Pag. 21, lin. 34: inseratur «saepe saepius» in sententiam «va¬ 

riae illae theologicae formulae... potius inter se compleri». 
Ratio deest. 

R. — Ex toto contextu patet « saepe saepius se compleri», cum etiam 
expresse dicatur «potius». «Potius», ergo: non semper et in 
omnibus. 

7 — Pag. 21, lin. 35: Addatur «... quam opponi, plurimae vero ex 

illis doctrinis ab optimis Patrum Orientalium fontibus deprom¬ 
ptae ad theologiae Occidentis corpus integrandum iam ex anti¬ 
quo assumptae sunt ». 

Ratio': Theologias Orientis et Occidentis se compleri est 
falsissimum. Nam quaedam in theologia Orientalium falsa et 
non fundata sunt; alia autem bona, sed iam optima a Latinis 
deprompta sunt et integrata, praesertim a S.to Thoma (3 Patres). 
R. — Modus non est ad rem. De doctrinis enim falsis Orientalium 
iam provisum est per vocem «authenticas» in lin. 35. Theolo¬ 
giam autem Orientis complere illam Occidentis est factum histo¬ 
ricum. Immo ex mutata explanatione et comprehensione, multa 
quae videbantur inter se opponi, revera se complent. Denique 
de illis quae iam theologia Occidentis sumpsit ex Oriente non 
est sermo. 

8 — Pag. 21, lin. 35 ad pag. 22, lin. 2: Incisum hoc est valde exag¬ 

geratum. Ergo vel deleantur ultima verba « ad rectam vitae insti¬ 
tutionem... tendere». Vel loco «ad christianam veritatem plene 

[22] contemplandam tendere » dicatur « ad christianam veritatem 
plenius contemplandam tendere». 

Ratio : Plene est aliquid absolutum; plenius est comparati- [ 22 ] 
vum, ideoque exprimit quod hic melius quam alibi veritas con¬ 
templari potest. 

R. — 1 ) Textus nil contra veritatem dicit. Est constatatio facti. 

2 ) Rlenius inutilis est mutatio, cum iam in usu verbi «ten¬ 
dere » satis provisum est ad notam comparativam indicandam. 

Nam non dicitur « veritatem plene contemplari», sed « ad veri¬ 
tatem plene contemplandam tendere », quod est obiectum cuius¬ 
vis theologiae, maxime autem orientalis. 

9 — Pag. 21 , lin. 37: Auferantur verba «viva apostolica traditione». 

Ratio : Apostolica traditio, cum fons sit divinae revelationis, 
non potest non esse communis Orienti et Occidenti; ergo non 
potest adnumerari inter causas differentiae inter Orientem et Oc¬ 
cidentem. 

R. — 1) Textus non dicit vivam apostolicam traditionem esse inter 
causas differentiae Orientis et Occidentis, sicut et cetera quae 
ante et post asseverantur: Sacra Scriptura, liturgia, scripta 
Patrum. 

2 ) Traditio apostolica est fons communis in tota Ecclesia 
sed alio modo et alio nutrit et Occidentales et Orientales, cum 
alii haec in meliorem lucem ponunt, alii vero illa. 

10 — Pag. 21 , lin. 37: «Viva apostolica traditione» estne verum? 

Ratio : Si verum esset, valeret etiam pro traditionibus theo¬ 
logicis occidentalibus, quia agitur de patrimonio communi totius 
Ecclesiae. Ergo diversae traditiones theologicae ab alio elemento 
pendent: a diversitate indolis gentium, a diversitate Patrum. 

R. — Cf. N. 9. 

11 — Pag. 22, lin. 9: In fine n. 17 addatur «Commendatur igitur ut 

in liturgiis, ubi commemorantur adstantes, expressiones quae 
exclusivismum sapiunt: «vos orthodoxi christiani», vel similia 
immutentur per voces quae faveant spiritum oecumenicum co¬ 
lendum, ut simpliciter « vos » vel « vos christiani ». 

R. — Modus in se sat bonus esset, sed non ad rem pertinet. Potius 
remittitur vel ad Directorium a Secretariatu parandum, vel ad 
Directoria peculiaria quae Episcopi pro propriis fidelibus con¬ 
ficere debent. 

AD NUMERUM 18 [23] 

1 — Veritas praesentatur ut onus; quod: 

a) non est verum — quia veritas liberat a iugo; 

b ) non est bonum — quia verum et bonum convertuntur; 

[23] 


R. 

2 


R. 


3 

R. 

4 

R. 


c) ad oecumenismum non inservit — quia praesentat catho¬ 
licos ut sub iugo iacentes. 

Rationes non valent; ideoque modus r elicitur. 

Pag. 22, lin. 13: Tollatur verbum «restaurandam». 

Ratio: «Nihil ultra imponere oneris quam necessaria» opus 
est non solum ad unitatem restaurandam sed etiam ad conser¬ 
vandam. Ideoque dicatur linn. 12-13 «...nempe ad communio¬ 
nem et unitatem opus esse nihil...» (9 Patres). 

« Restaurandam » veram significationem pro decreto habet. Quia 
tamen animadversio Patrum omnino recta est, textus mutatur 
ut legatur: « ...ad communionem et unitatem restaurandam vel 
servandam ». 

Pag. 22, lin. 16: Addantur verba « apostolatus operibus» ita ut 
legatur «praesertim oratione, apdstolatus operibus et fraterno 
dialogo...» (3 Patres). 

Non videtur expedire, quia haec additio ambiguitatem gignit, 
potest enim intelligi de proselytismo. De cetero iam provisum 
est in n. 4, p. 8, lin. 37 sqq. 

Pag. 22, lin. 17: Tollantur verba «et muneris pastoralis urgen- 
tiores aetatis nostrae necessitates ». 

Ratio: Non sunt intelligibilia. 

Intelliguntur de dialogo circa necessitates christianorum in mun¬ 
do hodierno. 


3 — Pag. 22, lin. 20: Addatur «in rebus temporalibus» ita ut lega¬ 
tur «fraterna in rebus temporalibus collaboratio... ». 

Ratio: Sin aliter aequivoca esset. 

R. — Non videtur expedire fraternam collaborationem ad solas res 
temporales restringere. E contrario, ut progressive restauretur 
communio ecclesialis, fraterna collaboratio etiam ad sollicitu¬ 
dines pastorales se extendat oportet. 

[24] 6 — Pag. 22, linn. 22-23: Loco «sublato pariete occidentalem orien- 

talemque Ecclesiam » dicatur « sublato pariete orientales Eccle¬ 
sias a plena Ecclesiae communione seiungente ». 

Ratio: Paries non dividit in duas Ecclesias, sed separat Eccle¬ 
sias orientales (et non Ecclesiam orientalem) ab Ecclesia 
(13 Patres). 

R. — Textus maneat quia e Decreto unionis Florentinae oecumenicae 
synodi depromptus est. 

7 — Pag. 22, linn. 21-24: Expungatur tota periodus «Quod si hoc 
opus... utraque unum» etsi ad Cone. Flor, alludatur. 

Ratio : Utraque Ecclesia, orientalis scii, et occidentalis, in [24] 
eadem linea ponitur, quod est falsum, cum una sit vera, altera 
vero erronea Ecclesia. 

R. — Modus loquendi oecumenicae synodi servari potest et debet. 
Ceterum ab ipso Summo Pontifice Paulo VI adhibetur. 

8 — Pag. 22, linn. 21-24: Quis est hic paries tollendus? Solae diffe¬ 
rentiae accidentales, diversae enunciationes theologicae quae po¬ 
tius inter se complentur quam opponuntur? 

R. — Patet ex decreto Florentino parietem esse illa omnia quae plenam 
communionem adhuc impediunt. 


AD NUMERUM 19 

1 — Pag. 22 , lin. 25: Deleantur verba « Ecclesiae et». Appellatio « Ec¬ 

clesiae » ad communitates orientales applicatur, non ad sectas. 

R. — Etiam in Occidente exsistunt Communitates quae communiter 
«Ecclesiae » vocantur, ex. gr. Veteris-Catholici. 

2 — Pag. 22 , lin. 25: Deleantur verba «Ecclesiae et». Una est Ec¬ 

clesia, i. e. Catholica. 

R. — De usu vocis Ecclesiae cf. Decretum De Oecumenismo, nota 20 , 
p. 11 , necnon Relationem super Schema emendatum, p. 15. 

3 — Pag. 22 , lin. 26: Auferantur verba «in gravissimo illo rerum 

discrimine». Sunt inutilia et ambigua. 

R. — Est expressio necessaria ad indicandam generatim situationem 
historicam complicatam, ex qua originem duxerunt separationes 
exeunte Medio Aevo. 

4 — Pag. 22, lin. 32 usque ad pag. 23, lin. 7: Possunt sine damno [25] 

omitti. 

R. — Non datur ratio. Omissio esset contra mentem Patrum, et secus 
non intelligitur textus sequens. 

5 — Pag. 22 , linn. 36-37: deleantur verba «et desiderium pacis cum 

Ecclesia catholica ». 

Ratio-. Apud multos non-catholicos motus oecumenicus non 
est idem ac desiderium pacis cum Ecclesia catholica. 

R. — Cf. dicta de motu oecumenico in genere. Propter difficultates a 
quibusdam non-catholicis suscitatas hic spes exprimitur de pace 
fraterna. 

6 — Pag. 22 , lin. 38: post verba «paulatim crescant» addantur 

haec: « seclusa omni forma proselytismi ubi Christus iam prae- 


44 

[25] dicatus est» vel: «Ad spiritum oecumenicum et pacem inter 
diversas confessiones religiosas admodum conferret, si “ prose- 
lytismus ” mediis pecuniis apud populum humilem aliisve mi¬ 
nus consonis, si alicubi accidit, maxime ubi Christus iam prae¬ 
dicatus est, prorsus deseratur. Haec enim et confusionem apud 
simpliciores parunt et indifferentismum religiosum fovent». 

Ratio: Patet, quia contradicit spiritui oecumenico. 

R. — 1) Motio oecumenica ipsa remedium praebet contra methodos 
ineptas «proselytismi». Patet ex eo quod Consilium mundiale 
Ecclesiarum in Congressu in New Delhi habito declarationem con¬ 
tra « Proselytismum » edidit, et insuper ex eo quod sectae quae 
maxime «Proselytismum» faciunt, motionem oecumenicam 
reiiciunt eiusque laboribus non participant. 

2 ) De «Proselytismo» in ipso Decreto «De Oecumenismo» 
tractari non potest, de ipso potius agitur in Declaratione De 
Libertate Religiosa, necnon in Directorio a Secretariato ad Chri¬ 
stianorum unitatem fovendam exarando. 

7 — Pag. 23, lin. 1: deleantur verba «Ecclesias et». 

R. — Cf. responsum datum sub 2. 

8 — Pag. 23, linn. 3-4: loco «sed imprimis interpretationis revelatae 

veritatis» dicatur «sed imprimis dogmata spectat» (1 Pater), 
vel « sed imprimis interpretationis revelatae veritatis et consti¬ 
tutionis Ecclesiae» (3 Patres). 

Ratio: Non agitur de interpretatione, sed de agnitione ac de 
fide, et etiam de constitutione intrinseca Ecclesiae. 

[26] R. — Veritas revelata latius patet quam dogma, Sacra Scriptura vel 

constitutio Ecclesiae. Locutio est generalis. 

9 — Pag. 23, lin. 3: addatur post verbum «indolis...» verbum «con- 

ceptualis » et dicatur « insuper » loco verbi «imprimis ». 

R. — Non datur ratio. Textus per has additiones minus clarus redde¬ 
retur. 

10 — Pag. 23, linn. 3-4: loco «sed imprimis interpretationis revelatae 
veritatis » dicatur « sed imprimis integritatis et interpretationis 
revelatae veritatis ». 

Ratio: Differentiae non solum existunt in S. Scripturae inter¬ 
pretatione, sed in existentia Traditionis et integritate Canonis 
(3 Patres). 

R. — 1) Textus generaliter loquitur. 

2 ) Non agitur de interpretatione Scripturae tantum, sed de 
interpretatione totius veritatis revelatae. 

11 — Pag. 23, lin. 4: tollatur vocabulum «interpretationis». [26] 

Ratio: In ipsa veritate revelata datur differentia (11 Patres ); 
differentia imprimis est in ipsa veritate revelata credenda, non 
tantum in re subiectiva, sed obiectiva (9 Patres ); 1 Pater non 
dat rationem. 

R. — Veritas revelata est unica, sed interpretationes possunt esse di¬ 
versae. 

12 — Pag. 23, linn. 4-5: loco «non obstantibus illis differentiis» dica¬ 

tur « aliter ac nos — diversi quidem diverse — sentiunt». 

R. — Textus propositus non dat sensum clariorem. 

13 — Pag. 23, lin. 7: addantur verba, quibus in opere oecumenico pro- 

selytismus excludatur: cf. sub 6 . 

R. — Cf. responsum ad 6 . 

AD NUMERUM 20 

1 — Pag. 23, lin. 8: loco «imprimis» dicatur «unice» (1 Pater) vel 

tollatur « eos » (9 Patres). 

Ratio: Qui enim non credunt in Christum ut Deum, chri- 
stiani dici non possunt. 

R. — Textus loquitur de iis cbristianis qui palam confitentur Christum. 

2 — Pag. 23, lin. 9: dicatur « Iesum Christum ut Deum ac Dominum [27] 

et unicum mediatorem ». 

Ratio: Quia tot christiani acatholici omnino negant Iesum 
Christum esse Deum. 

R. — Secretariatus opinatur christianos negantes Christi divinitatem 
non esse christianos nisi sensu valde analogico. Accipitur ergo 
modus, quia bonum est recognoscere in textu nostri decreti divi¬ 
nitatis Christi confessionem apud fratres nostros seiunctos adesse. 

3 — Pag. 23, lin. 11: loco «Non leves scimus... existere discrepan¬ 

tias » dicatur « fundamentales existere differentias » quia est mi- 
nimisatio periculosa. Theologi, sua quaque sententia discrepare 
possunt, tamen eandem fidem tenent. 

R. — Non omnes discrepantiae sunt fundamentales; «non leves» 
etiam fundamentales includit. 

4 — Pag. 23, lin. 13: post «Ecclesiae» addantur verba «et de doc¬ 

trina circa Romanum Pontificem tamquam successorem Petri». 

Ratio: Est revera aliquid grave; separatio cum orthodoxis so¬ 
lummodo in hoc puncto existit. 

[27] R. — 1 ) l aIn sufficienter patet ex capite I, ubi de hac re expositio fit. 

2 ) Diversitas cum orthodoxis certissime non solummodo exi- 
stit in quaestione de primatu Romani Pontificis. 

5 — Pag. 23, lin. 16: loco «tacti» dicatur «moti» vel «permoti» 

vel «incensi». 

R. — Non apparet ratio mutandi textum. 

6 — Pag. 23, linn. 17-18: Auferantur verba «atque etiam ad testi¬ 

monium fidei suae ubique apud gentes reddendum ». Non placet 
quod Concilium laudet simpliciter missiones in quibus haeresis 
contra veritatem catholicam diffunditur (17 Patres). 

R. — 1) Non agitur in textu de laude. 

2) Quod fratres seiuncti testimonium fidei pro Christo red¬ 
dant est factum quod non negari potest. Cf. in cap. I, n. 4.- 

AD NUMERUM 21 

1 — Pag. 23, lin. 20 : Deleantur verba «ac prope cultus». Verbum 

« cultus » apud protestantes ut offensivum et antibiblicum sonat. 

[28] R. — E contrario Protestantes saepissime utuntur verbo «cultus» 

(lingua gallica «le culte»). 

2 — Pag. 23, lin. 20 : Verbis «prope cultus fratres nostros» addatur 

« multos », secus nimis generale exprimitur, quia saepe studium 
illorum solummodo ad destructionem Scripturae confert (7 Pa¬ 
tres). 

R. — Textus non vult intrare in particularia. Quod intendunt fra¬ 
tres separati non est destructio Sacrae Scripturae, etiamsi huc 
vel illuc de facto eorum explicatio destructiva videri possit, 
saltem quoad consequentia. 

3 — Pag. 23, linn. 21 - 22 : Auferatur citatio ex Epist. ad Rom. 1 , 16 

(3 Patres) et addatur textus 2 Tim. 3, 16 ( 1 Pater). 

Non est ad rem. Nam « Evangelium » ibi non est « Evange- 
lium scriptum », sed « bonum nuntium praedicatum ». 

R. — Non agitur ibi de libris scriptis, sed de ipso Verbo Dei, quod in 
Sacris Scripturis invenitur, quod est Evangelium, sc. nuntium, 
uti clare dicitur in lineis sequentibus ipsius textus. 

4 — Pag. 23, linn. 23-27: hae lineae deleantur (1 Pater), verba 

« Spiritu Sancto movente » deleantur (4 Patres). 

Ratio: Quia approbari videtur Reformatorum doctrina quem¬ 
libet credentem lumen recipi ita ut magisterium superfluum 
videatur. Credunt enim se ipsos sic a lumine veritatis esse ductos. 

R. — De effectu actionis Spiritus Sancti in aliis iudicare non licet. [28] 
F'actum motus Spiritus Sancti in aliis negare non possumus. Quo 
facto necessitas magisterii non excluditur, sicut in sequentibus 
lineis explicite affirmatur. 

5 — Pag. 23, lin. 23: loco «inveniunt» dicatur «quaerunt». 

R. — Cum ratio mutationis non indicetur et fratres Deum revera 
inveniant, standum est textui. 

6 — Pag. 23, linn. 29-30: Loco «ac nos» dicatur «ac Ecclesia» et 

tollatur « secundum fidem catholicam ». 

Ratio: Alia fides quam catholica seu Ecclesiae non datur. 

R. — Ad modum primum non datur ratio; praeterea non tantum agi¬ 
tur ibi de doctrina Ecclesiae, sed etiam de habitudine spiri¬ 
tuali. Praecise additur « catholica » ad tollendam omnem ambi¬ 
guitatem. 

7 — Pag. 23, lin. 30: Post «de habitudine Scripturas inter et Eccle- [29] 

siam » addatur «et S. Traditionem». 

Ratio: Differentia est etiam circa S. Traditionem (3 Patres). 

R. — In textu agitur de studio S. Scripturae tantum. 

8 — Pag. 23, linn. 31-32: Loco «peculiarem obtinet locum in Verbo 

Dei scripto exponendo et praedicando» dicatur « ...necessarium 
obtinet locum, ut verus ac plenus sensus Sacr. Scripturarum 
attingatur ». 

Ratio non datur. 

R. — Hic tantum agitur de exemplo pro dialogo; textus intrare non 
vult in ipsam quaestionem relationis Scripturam inter et magi¬ 
sterium. 

9 — Pag. 13, linn. 31-32: Loco «peculiarem obtinet locum in Verbo 

Dei» etc. dicatur «exercet in Verbo Dei scripto exponendo 
et praedicando ». 

Ratio: Magisterium videretur contineri in Verbo Dei. 

R. — Textus clarus esse videtur. 

10 — Pag. 23, lin. 32: Dicatur «scripto interpretando». 

Ratio: Expositio includitur in praedicatione, sed interpre¬ 
tatio est alia res. 

R. — Expositio non necessario includitur in praedicatione. Verbis in 
« exponendo et praedicando » interpretatio satis includitur. 

11 — Pag. 23, lin. 33: Post «in ipso dialogo» addantur verba «apud 

peritos ». 

R. — Ratio non datur; ceteroquin cf. cap. II, n. 9, ubi sufficienter 
prudentia in dialogo requisita exprimuntur. 

[29] AD NUMERUM 22 

1 — Pag. 24, lin. 7: Loco «Itaque baptismus ordinatur ad integram 
fidei professionem » dicatur «Itaque baptismus ordinatur ad in¬ 
tegram fidem fideique professionem» (6 Patres). 

R. — Additio non videtur necessaria ad sensum textus clariorem red¬ 
dendum. 

[30] 2 — Pag. 24, linn. 8-9: Post «in salutis institutum, prout ipse Chri¬ 

stus illud voluit» addantur verba «in catholicam nempe Christi 
Ecclesiam ». 

Ratio: Ut clarum sit quodnam sit in concreto illud salutis 
institutum (2 Patres). 

R. — Esset repetitio, nam in capite I, nn. 2 et 3 clare exprimitur in 
concreto quod Ecclesia catholica est unicum salutis institutum. 

3 — Pag. 24, linn. 11-18: Paragraphus omittatur (3 Patres) aut se¬ 

dulo retractetur (2 Patres). Textus sic confici potest: « Commu¬ 
nitates ecclesiales a nobis seiunctae, quamvis deficiat earum plena 
nobiscum unitas etc. ... defectum, Eucharistiam secundum fidem 
catholicam (vel: sacramentum Eucharistiae prout adest in Ec¬ 
clesia catholica, vel: in sensu catholico) non servaverint, tamen 
dum intendunt facere quod Christus in ultima coena fecit mor¬ 
tem et resurrectionem Domini commemorantes, vitam in Chri¬ 
sti etc....» ( 1 Pater). 

Ratio: Grave scandalum pro populo propter dialogum intra 
catholicos et eos qui odio habent SS. Sacramentum. Fieret per¬ 
turbatio ( 1 Pater). Verba possunt etiam falso intelligi, ac si Pro- 
testantes haberent ipsum sacramentum, saltem partialiter (1 Pa¬ 
ter). Exaggerata et laudatoria sunt verba. Minus obiectiva re¬ 
praesentatio non iustificat hoc modo allicere fratres separatos 
qui continuo perturbationes excitant in regionibus catholicis 
(1 Pater). 

R. — Omissio textus contra intentionem totius paragraphi esset, 
quia dialogus de Eucharistiae Sacramento ad principaliora puncta 
pertinet. Neque negari potest fratres separatos in cultu Sacrae 
Coenae revera memoriam mortis et resurrectionis Domini facere. 

4 — Pag. 24, lin. 11: Loco «eorum» dicatur «earum». 

Ratio: Est defectus grammaticalis. 

R. — Modus accipitur. 

5 — Pag. 24, lin. 13: Loco «plenam realitatem» dicatur «tantum 

aliquam realitatem ». 

R. — Ratio non datur. Cf. responsum infra ad n. 11 . [30] 

6 — Pag. 24, lin. 12 : Auferatur verbum «praesertim» (2 Patres). 

Ratio: Fratrum Protestandum Eucharistia non est vera uni¬ 
ce ob defectum Sacerdotii. 

R. — Dicendum est «praesertim», quia possunt etiam aliae rationes 
afferri. 

7 -— Pag. 24, lin. 12 : Loco «plena» dicatur «cum Ecclesia ». [31] 

Ratio: Ut exprimatur quod non agitur tantummodo de sepa¬ 
ratione inter fratres, sed etiam de non plena communione et in¬ 
corporatione cum Ecclesia ipsa {14 Patres). 

R. — Ratio non explicat modum. Textus praecise vult ostendere adesse 
aliquam veram unitatem, quamvis non plenam. 

8 — Pag. 24, linn. 12-13: Deleantur verba «praesertim propter Sa¬ 

cramenti Ordinis defectum ». 

Ratio: Quia saltem pro sic dictis «Veteribus Catholicis » non 
respondent veritati. 

R. — Textus generatim loquitur. Vox « praesertim » exceptionem etiam 
admittit. 

9 — Pag. 24, linn. 12-14: Loco «quamvis... non servaverint» dica¬ 

tur « quamvis credamus illas ... non servare ». 

R. — Modus accipitur et textus emendatur secundum formulam quae 
infra sub n. 11 invenitur. 

10 — Pag. 24, lin. 13: Loco «plenam realitatem Eucharistiae» nova 

periodus conficiatur. 

R. — Non apparet ratio mutandi textum. 

11 — Pag. 24, lin. 13: Post verbum «defectum» deleatur verbum 

«plenam» (152 Patres). 

Rationes: Defectu ordinis nec plena nec dimidia realitas Eu¬ 
charistiae datur, sed tantum signum non efficax {13 Patres). 

Nullam realitatem Protestantes servaverunt in Eucharistia, 
quia non admittunt praesentiam realem Christi et reale sacrifi¬ 
cium. Ipsum schema loquitur de valore mere significativo « Sanc¬ 
tae Coenae». Schema admittit irenismum, quem aliter repro¬ 
bat {113 Patres). 

Admittunt tantum «logicam » seu « dynamicam » praesen¬ 
tiam {4 Patres). 

Non est verum defectum fundamentalem in Eucharistia prove¬ 
nire ex negatione Ordinis, sed ex defectu fidei {13 Patres). 

Magis exacta erit expressio sine « plena » et ipsis magis pla¬ 
cebit {1 Pater). 

[31] Realitas vel est vel non est nec scimus aliquam semirealem 
Eucharistiam. Si multi ex episcopis non intelligunt verbum istud, 
quomodo populus intelligere potest? Est fons confusionis. «Ple¬ 
na» valet tantum pro anglicanis (1 Pater). 

[32] R. — In genere responderi potest, maiorem partem Protestandum 

credere in aliquam praesentiam Christi in Eucharistia, quod patet 
tum ex doctrina Reformatorum et ex recentioribus theologis 
protestantibus, tum etiam ex eorum vita spirituali et liturgica. 
Alio modo tamen ac catholici theologi protestantes sese expri¬ 
munt. Mutua fratrum seiunctorum cognitio (cf. n. 9) de doctrina 
et de vita spirituali valde promovenda est. Quia autem textus 
difficultatem plurimis patribus praebet, proponitur ut legatur 
« plenam realitatem Mystem eucharistici». Sic tollitur omne pe¬ 
riculum ambiguitatis relate ad praesentiam realem Christi in Sa¬ 
cramento Eucharistiae. Textus integer sic legitur: « quamvis cre¬ 
damus illas, praesertim propter Sacramenti Ordinis defectum, 
plenam realitatem Mysterii eucharistici non servasse ». 

12 — Pag. 24, lin. 13: Loco «plenam» dicatur «veram» ( 4 Pa¬ 

tres) vel « sacramentalem » (2 Patres) vel «ineffabilem» (1 Pa¬ 
ter). 

Rationes: 1 Pater non dat rationem, alii dicunt sine potesta¬ 
te Ordinis Eucharistiam non habere veram realitatem. In verbo 
«plena» exprimitur vera realitas. «Minus plena» non datur, 
« sacramentaliter» Eucharistia non adest propter defectum or¬ 
dinis. 

«Ineffabilem » dicitur, quia in quantum est memoriale mor¬ 
tis et resurrectionis, non ingreditur in ipsam realitatem Mysterii 
sed illam comitatur. 

R. — Ubi plenitudo non adest, iam veritas plene non servatur. Dici 
tamen non potest nihil veritatis servari. Cf. Resp. ad num. 11 
et ad num. 3. Memoriale (Anamnesis) mortis et resurrectionis 
Domini secundum Cone. Trid. est ipsa repraesentatio Mysterii 
Eucharistici. 

13 — Pag. 24, lin. 14: Post verbum «tamen» inseratur verbum «ali¬ 

qua ». 

Ratio: Non omnes in Coena Domini memoriam mortis et 
resurrectionis eius faciunt. 

R. — Si aliquid in Coena Domini intenditur, tunc est praecise memoria 
mortis et resurrectionis Domini. 

14 — Pag. 24, linn. 14-16: Mutentur verba «dum in Sancta Coena... 

significare profitentur ». 

Ratio: Quamquam bonum sit, iuxta monita S. P. Ioan- [32] 
nis XXIII, magis attendere ad ea quae unionem favent, tamen 
quae in textu dicuntur in paucissimis confessionibus protestan- [33] 
tibus inveniuntur. 

R. — Cf. ad n. 11, ubi ad difficultatem respondetur. 

15 — Pag. 24, lin. 14: Deleatur post «dum in» verbum «Sancta». 

R. — 1) Pater non dat rationem. 

2 ) Expressio usitata in omnibus libris liturgicis invenitur apud 
fratres seiunctos nec licet nobis mutare eorum terminologiam. 

16 — Pag. 24, linn. 16-18: Ultima sententia sic sonet: «Quapropter, 

bis omnibus bene perpensis doctrina circa Coenam Domini et 
cultum et Ecclesiae ministeria obiectum dialogi constituat opor¬ 
tet: ita ut verus progressus erga unitatem in sacris vitaque litur- 
gica provideatur ». 

R. — Intentio totius schematis ad hunc finem spectat atque in aliis 
partibus specialiter in conclusione providetur. 

17 — Pag. 24, linn. 16-17: Loco «doctrina circa Coenam Domini et 

cultum et Ecclesiae ministeria » dicatur « doctrina circa Coenam 
Domini, cetera sacramenta et cultum ac Ecclesiae ministeria». 

Ratio: Vox cultus etymologice comprehendit tantum partem 
latreuticam liturgiae. 

R. — Modus accipitur. 

18 — Pag. 24, linn. 16-18: «Quapropter... oportet»: aliud obiectum 

dialogi quaeratur, secus induci possent credentes in confusionem 
circa realitatem Eucharistiae. Dialogus oecumenicus non funda¬ 
tur exclusive in factis enumeratis. 

R. — Textus alia obiecta dialogi non excludit. Essentialia tamen omitti 
non possunt, inter quae sine dubio est doctrina de Ss. Eucha¬ 
ristia. Dialogus, ut experientia docet, non inducit in confu¬ 
sionem, sed potius ad maiorem claritatem et firmiorem con¬ 
victionem. 

19 — Pag. 24, lin. 18: Post verba «obiectum dialogi constituat opor¬ 

tet » adiungatur « dummodo agatur de personis in scientia sacra, 
maxime biblica, vere edoctis » (2 Patres). 

R. — Iam in alio loco (vide cap. II, n. 9) provisum est. 

AD NUMERUM 23 [34] 

1 — Pag. 24, in genere. Si in Anglia protestantes sunt tam honesti 
et virtuosi sicut dicitur in schemate et in Relatione, e contra in 
Lusitania sunt iniusti et aggressivi contra Ecclesiam catholicam 

R. 

4 


R. 

[35] 5 

R. 


et contra clerum. Schema ansam praebere potest ad maiorem 
proselytismum pro conversionibus ad protestantismum. Nunc 
protestantes ipsum Concilium Oecumenicum Vaticanum II invo¬ 
care possunt. 

— In schemate non dicitur protestantes esse honestos et virtuosos, 
sicuti idem etiam non simpliciter dici posset de catholicis. Atta¬ 
men nemo malus nisi probetur. Sed ea quae bona sunt, propter 
malos homines taceri non debent; ipse dialogus in caritate factus 
multa inconvenientia auferre potest. 

— Pag. 24, lin. 22: Loco «in cultu communitatis» dicatur «in 
servitio communitatis» vel «in liturgia communitatis». Simi¬ 
liter pro «cultus» lin. 23. 

Ratio: Terminus «cultus» tantum complectitur aspectum 
latreuticum. Scholastici utuntur hoc termino sub aspectu theo¬ 
logico morali (exercitium virtutis religionis). Raro adhibetur 
saeculis recentibus in documentis Ecclesiae, A non paucis fra¬ 
tribus separatis terminus perhorrescitur. 

— Secundum sensum hodie usitatum in ipsis communitatibus seiun- 
ctis semper adhibetur terminus «cultus» et praecise non ter¬ 
minus «liturgia », qui ultimus praesertim apud orthodoxos in¬ 
venitur. 

— Pag. 24, lin. 25: Post «Fides qua Christo creditur» addatur 
«in multis », ad tollendam falsam generalitatem. Elogium nimis 
longum et generale est (12 Patres). 

— Verba proposita minuunt sensum textus accepti. Textus non 
est elogium, sed simpliciter numerat facta realia profluentia ex 
actu fidei ut fructus non in singulis personis, sed in genere. 

— Pag. 24, linn. 26-27: « accedit vivus iustitiae sensus et sincera ca¬ 
ritas in proximum»: deleantur omnino haec verba. Hoc verum 
est in paucis casibus, sed generatim odium habent erga ca¬ 
tholicos. 

— Textus deleri non potest, quia a patribus conciliaribus cum magna 
maioritate acceptus est. Dici non potest protestantes generatim 
nos odio habere. 

— Pag. 24, lin. 32: Loco «Catholici» dicatur «Catholica Eccle¬ 
sia ». Catholici tenent quod Ecclesia docet. Non agitur de iis 
quae privatim Catholici tenent. 

— Cum ibi non agatur de doctrina Ecclesiae tantum, sed etiam de 
ipsa vita christiana, nobis licet uti termino « catholici». 

— Pag. 24, lin. 34: «ut nos» tollatur. 


6 

Ratio : In ordine obiectivo non licet ita loqui, nisi suppona- P 5 1 
mus non adesse differentiam inter catholicos et fratres seiunctos. 

R. — Agitur ibi de voluntate adhaerendi verbo Christi, non de ipsa 
explicatione verbi Christi. 

7 — Pag. 24, linn. 35-37: Expungatur textus Coi. 3, 17, loco eius 

sumatur Mt. 28, 20 . 

Ratio: Ad rem non pertinet. 

R. — Citatio allata videtur textum bene illustrare, nam idea in hoc 
numero expressa est: vita cum Christo. 

8 — Pag. 24, lin. 37: Post «dialogus oecumenicus» addantur verba 

« dummodo agatur de personis in scientia sacra, maxime biblica, 
vere edoctis » (2 Patres). 

R. — Ratio non datur, cur praecise hoc loco apponenda sint haec 
verba. Ceteroquin alio loco in textu provisum est (vide cap. II, 
n. 9). 


AD NUMERUM 24 

1 — Pag. 24-25 in genere. Cavendum est ne zelus communitatum 

fratrum seiunctorum, qui omnibus mediis utens longe lateque 
in nostris regionibus saevit, damnum animabus fidelium afferat. 

R. — Nostrum decretum falso proselytismo non favet. 

2 — Pag. 25, linn. 2 ss.: «Haec Sacrosancta Synodus hortatur fide¬ 

les etc.». Deest adhortatio maximi momenti, nempe: actionem 
oecumenicam exercendam esse praesertim a sacerdotibus vere 
idoneis et semper sub peculiari Episcoporum vigilantia (2 Patres). 

R. — De hac prudentia iam provisum est sufficienter in capitibus ante¬ 
cedentibus (vide cap. I, n. 4 et cap. II, n. 9). 

3 — Pag. 25, lin. 3: Loco «quae» dicatur «quia haec» vel «quia [36] 

talia ». 

Ratio : Propter causalitatem. 

R. — Textus ut iacet clarum sensum habet. 

4 — Pag. 25, linn. 2 ss.: Dicatur «Haec Sacrosancta Synodus hortatur 

sacerdotes et fideles, ut a quavis levitate vel imprudenti zelo se 
abstineant, quae vero progressui unitatis nocere possint, prae¬ 
sertim in his regionibus ubi maxime necessaria est clara expositio 
doctrinae catholicae coram proselytismo (illo, sc., mediis impro¬ 
priis et inhonestis utenti) inter catholicos facto a quibusdam com¬ 
munitatibus fratrum separatorum» (I Pater, nomine CLAF). 

Rationes-, a) Quia fere 400.000 fidelium catholicorum adulto¬ 
rum transeunt per annum ad Protestantismum. 

b) Plurimae communitates acriter impugnant doctrinam, or- 
ganisationem et vitam Ecclesiae. 

c) Oritur confusio in Ecclesia Americae Latinae, nisi habi¬ 
tudo oecumenica Hierarchiae et fidelium erga supradictas « sec¬ 
tas » clare atque perspicue enucleatur. Iam confusio adest. 

d) Prostat problema practicum circa scholas confessionales 
protestantium, ubi multi alumni catholici cum permissione suo¬ 
rum parentum studia peragunt. Quomodo agendum? 

e) Episcopi agnoscunt motum oecumenicum, sed adsunt pro¬ 
blemata particularia. 

/) Exspectant de cetero episcopi Americae Latinae Directo¬ 
rium oecumenicum promissum a Secretariatu ad promovendam 
unitatem christianorum includere criteria et normas circa habi¬ 
tudinem pastoralem ad « sectas ». 

1) De necessitate clarae expositionis doctrinae catholicae schema 
loquitur explicite in cap. II, n. 11. In phrasi pag. 25, linn. 4-7 
iterum exprimitur necessitas clarae et integrae expositionis doc¬ 
trinalis. 

2) Motio oecumenica, in quantum etiam renovationem inte¬ 
riorem Ecclesiae promovet, maiora adiumenta ad « sectas » refu¬ 
tandas praebet. 

3) In schemate de Libertate religiosa fit exhortatio ad exclu¬ 
dendum « proselytismum ». 

4) « Directorium oecumenicum » a Secretariatu exarandum 
postea a Conferendis episcoporum condicionibus regionum adap¬ 
tandum erit. 

5) Cf. etiam responsum sub n. 19, ad 6. 

Pag. 25, lin. 4: Post verbum «possint» addantur «quibus 
verbis nihil intendit Sacra Synodus dicere contra strictam obli¬ 
gationem pro individuo in sua conscientia certefacto sese verae 
Ecclesiae personaliter iungendi (7 Patres). 

Ratio: 1) Cum in cap. I, n. 4, sermo sit de relatione inter 
oecumenismum et reconciliationem singulorum, nunc esset locus 
loquendi de obligatione individui in sua conscientia certefacti 
Ecclesiae verae se iungendi. 

2) Ne schema det occasionem dubitandi de hac obligatione. 

3) Propter libertatem religiosam. 

Quaestio de conversionibus individualibus non directe ad mo¬ 
tionem oecumenicam pertinet. Obligatio autem sequendi con¬ 
scientiam certam in schemate de Libertate Religiosa tractatur. 

Pag. 25, lin. 16: Post «penitus ponit» addatur «et in coopera- P?] 
tione nostra mediante actione apostolica ac testimonio vitae 
christianae » (2 Patres). 

Ratio: Obvia. 

Agitur hic de obiecto virtutis theologicae. Ceteroquin necessitas 
cooperationis humanae sufficienter patet ex eis quae in cap. II, 
nn. 6, 7 et n. 8 dicuntur. 

Pag. 25, lin. 18: Desideratur in fine huius Capitis quaedam 
invocatio ad beatissimam Mariam Virginem, Matrem Christi et 
Fautricem unitatis. 

Non datur ratio, et ab aliis patribus talis additio non desidera¬ 
tur. Schema non invocatione concludendum esse videtur. 

2 - EMENDATIONES ADMISSAE [38] 

secundum Modos a Patribus introductos 

N. 13 

1 — Pag. 19, linn. 9-10: Exinde a Sede Romana plures Communiones 

sive nationales sive confessionales seiunctae sunt. 

2 — Pag. 19, linn. 10-12: Inter eas, in quibus traditiones ... subsistere 

pergunt, Idcum specialem tenet Communio anglicana. 

N. 14 

3 — Pag. 19, lin. 23: ...Sede Romana moderante communi consensu, 

si dissensiones circa fidem vel disciplinam inter eas orirentur. 

4 — Pag. 19, linn. 24-27: Sacrosanctae Synodo gratum est, inter cetera 

gravis momenti, omnibus in mentem revocare exstare in Oriente 
plures particulares seu locales Ecclesias, inter quas primum locum 
tenent Ecclesiae Patriarchales, et ex quibus non paucae ab ipsis 
Apostolis originem ducunt. 

5 — Pag. 20, linn. 1-2: Praetermittendum pariter non est Ecclesias 

Orientis ( ) ab origine habere thesaurum ex quo plura in rebus 

liturgicis... 

N. 15 

6 — Pag. 20, linn. 39-40: ...quaedam communicatio in sacris, datis 

opportunis circumstantiis et approbante auctoritate ecclesiastica, 
non solum possibilis est sed etiam suadetur. 


6 — 

R. — 

7 — 

R. — 

N. 18 

7 — Pag. 22, linn. 12-14: ...nempe ad communionem et unitatem re¬ 

staurandam vel servandam opus esse « nihil ultra imponere oneris 
quam necessaria» ( Act . 15, 28). 

N. 20 

8 — Pag. 23, linn. 8-10: Mens nostra eos imprimis Christianos respi¬ 

cit, qui Iesum Christum ut Deum ac Dominum et unicum me¬ 
diatorem inter Deum et homines palam confitentur ... 

N. 22 

9 — Pag. 24, lin. 11: ...quamvis deficiat earum plena nobiscum unitas 

ex baptismate profluens... 

10 — Pag. 24, linn. 12-14: ...quamvis credamus illas, praesertim prop¬ 

ter Sacramenti Ordinis defectum, plenam realitatem Mysterii 
eucharistici non servasse... 

11 — Pag. 24, linn. 16-18: Quapropter doctrina circa Coenam Domini, 

cetera sacramenta et cultum ac Ecclesiae ministeria obiectum dia¬ 
logi constituat oportet.. 


QUAESITUM 

An placet expensio facta a Secretariatu circa modos cap. III de Oecu- 
menismo respicientes. 

Secretarius generalis-. Patres venerabiles, fasciculi continentes Modos 
quos dixi distribuentur post factas suffragationes omnes, ita ut omnia in 
ordine et ex ordine fiant. Nunc propono vobis suffragationem circa 
Modos respicientes cap. III schematis de Oecumenismo quod inscribitur 
« de Ecclesia et de communitatibus ecclesialibus a Sede Apostolica Ro¬ 
mana seiunctis ». En emendationes admissae [cf. pag. 701]. 

Ergo, Patres venerabiles, quaeritur: an placeat expensio facta a 
secretariatu circa modos cap. III de Oecumenismo respicientes. Respon¬ 
sio duplex tantum esse potest: placet vel non placet. Gratias. 

Moderator-. Continuatur nunc, disceptatio super schema proposi¬ 
tionum, de institutione sacerdotali et velit loqui em.mus D. eard. Iaco- 
bus De Barros Camara. 

PATRUM ORATIONES 
(De institutione sacerdtitali) 

1 

Em.mus P. D. IACOBUS card. DE BARROS CAMARA 
Archiepiscopus S. Sebastiani Fluminis lanuarii 

Venerabiles Patres, 

Imprimis adhaereo his quae nudiustertius dicta sunt ab exc.mo D. Co- 
lombo, arch. Mediolanensi. Et rationes affero: 

1. In propositionibus de institutione sacerdotali placet imprimis 
aequilibrium a relatore iure notatum. Censeo omnes Patres consentire, 
plura in formatione sacerdotali renovanda esse. Dissensio vero manife¬ 
statur, quando huius renovationis modus et mensura accuratius deter¬ 
minanda sunt. 

Non desunt qui integrum fere seminariorum institutum demittere 
et de formatione clericali iam extra seminaria peragenda deliberare vel¬ 
lent. Propositiones autem, meo quidem iudicio, optimo consilio provi¬ 
dent, ut praesens seminariorum structura atque universae institutionis 
rationes accurate recognoscantur in luce hodiernae renovationis theolo¬ 
gicae, liturgicae et oecumenicae, atque ut eaedem efficaciter adaptentur 
hodierni ministerii necessitatibus, sanae paedagogiae principiis ipsique 
indoli iuvenum clericorum nostrae aetatis. Hunc finem prosequitur sche¬ 
ma animo aperto, sed insimul eximio discretionis spiritu. 

2. Haec autem discretio non debilitas censenda est, sed potius huius 
documenti fortitudo et praestantia. 

In schemate enuntiantur quidem principia generalia, quod autem 
recte intelligendum est: generalia vocantur quia debent valere pro 
alumnis formandis in tota Ecclesia; quae principia simul sunt clare de¬ 
terminata et concreta, et per consequens nullatenus inefficacia iudicanda. 
Quaedam exempla sufficiant: 

Datur praeprimis principium concretum summi momenti de ratione 
institutionis sacerdotalis a singulis episcoporum coetibus condendae; 
dantur normae omnino clarae pro vita gerenda in seminariis minoribus, 
pro qualitate studiorum in ipsis peragendorum, pro libertate alumnorum 
sedulo tuenda; statuuntur clara principia quibus vitari poterunt et in¬ 
commoda seminariorum nimis parvorum et pericula quae insidiantur se¬ 
minariis, ubi plurimi sunt alumni. Dantur pretiosa lineamenta pro in- 

stauranda institutione spirituali... Verum est, ibi una cum aspectibus 
magis novis spiritualitatis cleri dioecesani, renuntiari etiam quaedam 
vetera. Sed quis non videt illa vetera esse simul quam maxime actualia? 
Sic omnino probandum est, quod in Propositione 10 ea reassumpta sunt, 
quae iam in schemate de sacrorum alumnis formandis habebantur de 
positiva educatione ad caelibatum. 

Dantur optimae normae pro recognoscendis studiis philosophicis et 
theologicis; praescribitur nova periodus initiationis in vitam spiritualem 
et in studia ecclesiastica. Structura tractatuum dogmaticorum in Proposi¬ 
tione 16 delineata nova est; ea apprime respondet progressui scientiae 
theologicae, in campo theologiae biblicae, Patrologiae, liturgiae et simul 
indicant nexum institutionis dogmaticae cum munere mysteria Verbi 
praedicandi hominibus determinati temporis et determinatae culturae. 

3. Haec omnia et multa alia in schemate enuntiantur cum exemplari 
discretione, inquantum ulteriores determinationes committuntur episco¬ 
pis et episcoporum coetibus. Et recto omnino. Concilii non est edere 
aliquam Rationem Studiorum; Concilium non debet ulterius determi¬ 
nare modum quo in magnis seminariis creandae sunt communitates pau¬ 
ciores, formationi vere personali magis consentaneae; non debet prae¬ 
scribere quot tirocinia pastoralia, qua successione et duratione peragenda 
sint; nec quomodo alumni vacantiarum tempore in apostolatu exercendi 
sint, neve quantum temporis alumni in diaconatu permaneant etc. 

Debemus habere fiduciam in prudentia pastorali episcoporum et coe¬ 
tuum episcoporum. Ab ipsis seminariorum moderatores ac professores 
iure expectant ut prima lineamenta in his Propositionibus posita op¬ 
portune evolvantur, illustrentur, determinentur pro singularum regio¬ 
num adiunctis. Non possum assentiri eis qui censent competentibus auc¬ 
toritatibus territorialibus nihil aliud committendum esse nisi « quasdam 
particulares determinationes statuere ». 

Mirum esset, si episcopi quibus in aliis documentis ab hac Sancta 
Synodo paratis tot munera concreduntur, in formandis propriis coadiu- 
toribus et plebis suae pastoribus fere omnia a determinatione centrali 
exspectare deberent. De cetero in ipsis regionibus, quibus ob peculiaria 
adiuncta difficilior est ratio commercii cum Sede Apostolica, compertum 
est, quanta possint committi ipsis auctoritatibus ecclesiasticis territo¬ 
rialibus. 

Timendum est potius ne essent vere inefficaces determinationes nimis 
particulares a Concilio datae, quippe quae veris locorum necessitatibus 
vix congruere possent. 

4 et ultimo. Si dicitur hoc documentum non correspondere exspecta¬ 
tioni Epistolae Apostolicae Summi Dei Verbum, dicendum est: in Epi- 

stola Apostolica sermo est de aliqua constitutione de sacrorum alumnis 
formandis, quae de facto tunc parata erat, in qua fusius omnino de voca¬ 
tionibus sacerdotalibus fovendis, de seminariis minoribus, de forma¬ 
tione liturgica et apostolica, et de multis aliis sermo fuit. Secundum 
mandatum sub auctoritatibus huic Concilio praesidentibus receptum, 
schema illius constitutionis postea restrictum est ad paucas Propositiones 
principaliores. Sic ortum est documentum certo magis modestum, quod 
autem essentialia efficaciter praebere dicendum est, imprimis si post 
hanc nostram disceptationem hic inde opportune complebitur. Dixi. 

Moderator-. Loquitur exc.mus D. secretarius generalis. 

Secretarius generalis-. Procedamus, Patres, ad suffragationes facien¬ 
das quoad propositiones schematis de religiosis. Videatis pag. 9. Lego 
per initium et finem textum l ae suffragationis, quae complectitur prooe¬ 
mium, numeros 1, 2, 3. Latere dextro: [ cf. pag. 143-144]. Placet, 
non placet an placet iuxta modum, Patres venerabiles? 


2 

Em.mus P. D. ERNESTUS card. RUFFINI 
Archiepiscopus Panormitanus 

Venerabiles Patres, 

Propositiones disceptationi nostrae nunc subiectae plurimi sane fa¬ 
cienda sunt, tum ob eorum momentum tum etiam quia a viris praecla¬ 
rissimis confectae. 

Ne miremini autem si competentis commissionis optatis satisfacere 
intendens, quidpiam animadvertere audeo cum triginta annos in semi¬ 
nariis duxerim et per annos septendecim secretarii munere in S. Congre¬ 
gatione de Seminariis et Studiorum Universitatibus, nullo meo merito, 
functus sim. 

I - Aliquae propositiones carent claritate. 1. E. g. pag. 14 in pro¬ 
positione 7, linn. 28-32 verba « alumni apta ratione distribuantur in 
communitates parviores », quid valeant minime patet. In omnibus enim 
seminariis et institutis formationis ecclesiasticae, alumni si multi sint, 
in varia contubernia, plane distincta, distribui solent; sed cavendum est 
ne plures constituantur communitates, quarum unaquaeque sit plane 
sui iuris, quia si id fieret, vix, immo ne vix quidem, seminarii vel insti- 


45 

tuti unitas, praeter scholam, servaretur cum gravi sanae disciplinae pe¬ 
riculo discrimineque. 

2. Porro pag. 16, propositio 11, linn. 8-13: Non intelligitur plene 
quomodo firma rectae disciplinae principia manerent integra, si semina¬ 
riorum alumni « sponte naviterque » agant et cum confratribus et laicis 
sociam praestent operam. 

In textu vigilans quidem verbum adhibetur « addiscant », sed evi¬ 
denter agitur de exercitio affectivo. Sine dubio huiusmodi consuetudo 
iuvenum in spem Ecclesiae succrescentium cum laicis, si opportunis cau¬ 
telis circumscribatur, utilis esse posset ut, postea, sacerdotio aucti, ad 
omne opus bonum in mundo exercendum instructi sint. Verum — ut 
experiendo cognovi — uberior fructus perciperetur si sacerdotii alumni 
antea studiorum curriculum conficiant et, postea, iidem per aliquod 
tempus, putate per biennium, sub ductu moderatorum et selectorum 
magistrorum quae mente plene didicerint ad usum sacerdotum pro¬ 
prium, sive cum confratribus sive cum laicis traducere feliciter incipiant. 

3. In pag. 17, propositio 15 «De studiis philosophicis recogno¬ 
scendis » nullam mentionem facit S. Thomae Aquinatis et in propo¬ 
sitione 16 (pag. 18), quae inscribitur: « institutio theologica communi¬ 
canda integra, harmonica et vitalis » caute, et quasi timide, in lin. 26 
S. Thornas nominatur. Non ita Doctorem Angelicum tractarunt octo¬ 
ginta ferme Summi Pontifices, a saec. xm ad aetatem nostram, qui eum 
laudibus quam plurimis extulerunt, et studiorum ducem habuerunt: 
« Soli comparatus — inquit Leo XIII — orbem terrarum... doctrinae 
splendore complevit » ... 2 . Propterea enixe episcopos hortabatur ut ad 
catholicae fidei tutelam et decus, ad societatis bonum, ad scientiarum 
omnium incrementum auream S. Thomae sapientiam restituerent et 
quam latissime propagarent, eiusque doctrinae prae ceteris soliditatem 
atque excellentiam in perspicuo ponerent... 3 

Numquid ... 4 Leonis XIII testimonium non est nostris temporibus 
accommodatum? En — ad omnem haesitationem fugandam — Pauli VI, 
fel. regnantis, solemnis admonitio in Epistula Apostolica Summi Dei 
Verbum , data anno praeterito in festo S. Caroli Borromei: « Praestan- 
tiores sacerdotalis, inquit 5 , animi divitiae in illa continentur humana 
atque christiana sapientia, quae in firma ac certa philosophiae et theo¬ 
logiae institutione constat, secundum S. Thomae rationem, doctrinam 
atque principia »... 6 

Instanter rogo ut verba haec pretiosissima in textum retractandum 
inserantur. 

Dum Thomam celebro, nullo modo reliquos Doctores qui nobis 
segetes doctrinae fecundas et uberes reliquerunt parvipendendos censeo, 

sed locus Aquinati vindicetur suus oportet, utpote scholarum catholi¬ 
carum omnium caelesti Patrono. Ergo iuvenes in sortem Domini vocati 
et Magistri eorum ne a vestigiis tanti viri in scholis philosophicis et 
theologicis facile discedant. Ipse enim adhuc plurimum inservit ad no¬ 
vos errores detegendos ac refutandos. 

II - Velim pauca suggerere spe fultus ea quidquam collatura ad 
schema perficiendum. 

1. In pag. 12, propositione 3: Seminaria minora et cetera eiusdem 
generis instituta bene illustrantur. Forsan utile esset commendatio ut 
ea, ubi desint, quam primum instituantur. Iam Concilium Tridentinum 
praeceperat ut iuvenes, qui germen vocationis sacerdotalis ostenderent, 
inde a teneris annis ob rationem, quae verior est hodie, excolerentur. 

Nam, ut legitur in can. 18 decreti de reformatione, « adolescentium 
aetas, nisi recte instituatur, prona est ad mundi voluptates sequendas ». 

2. In pag. 15, propositio 8: Sacerdotes non dixerim tantum epi¬ 
scopo adhaerentes, sed oboedientes secundum professionem quae in or¬ 
dinatione sacerdotali Ecclesia expostulat. 

3. In pag. 19, propositio 18: Ubi iuvenes melioris indolis et in¬ 
genii dicuntur ad Facultates vel Universitates ab episcopis opportune 
mittendos esse, adiciatur: « semper praeferantur — si fieri potest — 
Athenaea Pontificia et Universitates Catholicae ». 

Interventionem concludens, venerabiles Patres, dignamini me pa¬ 
rumper adhuc audire. Senex sum et Evangelium docet vinum novum 
non mitti in uteres veteres ... 7 ; sed pariter hortatur nos ut imitemur 
scribam doctum in regno caelorum qui profert de thesauro suo nova 
et vetera... 8 

Multa nova dicta sunt in aula conciliari; sed veritates antiquae obli¬ 
visci non possumus. In sacerdotali institutione certissime gravibus caren- 
tiis (sit venia verbo!) ab exc.mo Colombo, arch. Mediolanensi, lucidis¬ 
sime descriptis, sollerter prospici debet; pro explorato tamen habemus 
omnes, praecipue curandum esse ut seminaria — dioecesium cor —• 
quorum cum statu fortuna Ecclesiae coniungitur maxime ... 9 , sint cuncta¬ 
rum virtutum palaestrae, vera coenacula in quibus alumni, Spiritu Sancto 
operante, Beata Maria semper Virgine spe nostra Ecclesiae Matre auxi- 
liante, novi homines fiant... 10 

Innumerae animae exoptant et expectant, hodie plus quam heri, 
sacerdotes qui in primis sancti sint, qui multum die noctuque orent, qui 
Missam piissime celebrant, qui sint humiles, qui caritate erga miseros 
quoscumque fragrent, qui sciant moribus magis quam verbis praedicare 
Iesum Christum et hunc crucifixum... 11 

Tales instituendos esse sacerdotes in textu nostro breviter et simul 
fortiter asseratur. Ipsis enim ministeria nostra diem supremum obeun¬ 
tes, laeto animo, trademus. Dixi. 


In textu scripto tradito: 1 deest. 2 ( Ench. Semin., Romae 1938, 416). 
3 ( ibid. 429). 4 doctissimi. 5 deest. 6 (Paulus VI, Epist. Ap. 

IV exacto saeculo post Constituta a Concilio Oecumenico Tridentino sacra semi¬ 
naria: A.A.S., 56 [1963], p. 977). 7 (Mt. 9, 17; Mc. 2, 22; Lc. 5, 37). 

8 (Mt. 13, 52). 9 (Cf. Leo XIII, Epist. Paternae providaeque ad episcopos 

Brasiliae, 18 sept. 1899: Leonis XIII Acta, 19, p. 104). 10 (Litt. Circul. 

S. Congr. de Seminariis et Stud. Universitatibus I Romani Pontefci 25 iulii 1928: 
Ench. Semin. 1260). 11 (cf. S. Paulus, 1 Cor. 2, 2). 

Secretarius generalis : En textus, Patres venerabiles, II suffragatio¬ 
nis: De Religiosis. Pag. 10, n. 4: [cf. pag. 144]. Placetne, non placet 
an placet iuxta modum? 

3 

Em.mus P. D. PAULUS AEMILIUS card. LEGER 
Archiepiscopus Marianopolitanus 

V enerabiles Patres , 

Nemo est qui non videt peculiare momentum institutionis spiritua¬ 
lis, pastoralis et intellectualis clericorum. Sacerdotes enim complementa 
et organa sunt nostri episcopalis muneris, et ideo nostro Concilio summe 
interest ut ista 1 formatione in seminario recepta, apostoli fiant nostrae 
aetatis qui mundum secundum profundiora intenta nostrae Synodi evan- 
gelizare possint. 

Nova redactio schematis de institutione sacerdotali , in sua generali 
inspiratione, illae desideratae aptationi respondet atque pluria particu¬ 
laria proponit quae mihi videntur omnino apta ad formationem clerico¬ 
rum renovandam secundum veram traditionem Ecclesiae et hodierna 
requisita: diversitatem condicionum et necessitatum in singulis regio¬ 
nibus vigentium agnoscit; attendit ad ipsam personam alumni, ad eius 
mentalitatem ut, aptioribus mediis adhibitis, solidior sit eius formatio 
spiritualis et intellectualis; schema in formationem pastoralem immo¬ 
ratur et opportune proponit ut in ipso seminario clerus de mundi necessi¬ 
tatibus cognoscat et cogitet. 

Quaedam autem emendanda proponere vellem in campo formationis 
intellectualis: 1. quoad philosophicam institutionem; et 2. quoad theo¬ 
logicam institutionem. 

1. De institutione philosophica. Schema opportune non praetermit¬ 
tit momentum institutionis philosophicae quae tantum confert ad men¬ 
tem nostri temporis intelligendum. Regula autem quae primis lineis 
art. 15 proponitur de perenni philosophia in seminariis tradenda non 
mihi videtur retinenda in textu conciliari propter sequentes rationes: 

Primo, verbum « philosophia perennis » in se maxime ambiguum 
est. Dici posset hoc verbum « philosophiam scholasticam » significare. Si 
autem talis esset sensus vocabuli, non videtur quomodo adimpleri pos¬ 
sent ea quae in hoc articulo rogantur, nempe: ut alumni principia et 
cohaerentem synthesim huius philosophiae scholasticae acquirant. Et¬ 
enim, peritis in rebus philosophicis hodie, evidens est multas philoso¬ 
phias scholasticas inter se profundissime distinctas haberi. 

Praeterea regula ita formulata de philosophia perenni docenda, mihi 
videtur non esse consentanea cum ipsa natura philosophiae. Contraria 
enim est ipsius naturae inquisitionis philosophicae quae non procedit, 
ut ipse S. Thomas notavit, ex auctoritate sed ex rerum investigatione. 
Obiectum philosophiae non est inquirere quid dixerunt auctores sed 
quid res sint. 

Tandem omnibus patet philosophiam sic dictam scholasticam simpli¬ 
citer et indiscriminatim imponere alumnis regionum non-occidentalium 
gravia incommoda secumfert. 

Propono ergo ut alio modo loquatur Concilium de institutione philo¬ 
sophica sacerdotum. Munus Concilii non est aliquam philosophiam 
proponere sed regulas formulare quibus accurate attendatur et ad rec¬ 
tam validamque alumnorum institutionem philosophicam et ad Christia¬ 
nae fidei requisita in tuto ponenda. Textum qui huiusmodi regulas ex¬ 
ponere posset apud secretariatum tradam. 

2. De institutione theologica. De institutione tria proponere vellem: 

1) In genere mihi placent ea quae dicuntur in n. 16. Gaudeo 
textum non nimis ponderose immorari in doctrina S. Thomae. Non quia 
opera S. Thomae spernenda sint sed quia omnino vitari debet exclusi- 
vismus immoderatus. Vae hominis unius libri! Vae Ecclesiae unius doc- 
toris! 

Ut autem textus de hac quaestione auctoritatis S. Thomae meliore¬ 
tur, vellem proponere ut in pag. 18, lin. 26, deleantur verba « S. Tho- 
ma magistro ». Loco horum verborum, proponerem ut in fine eiusdem 
articuli sequentia verba potius dicantur: « Ecclesia catholica proponit 
S. Thomam ut magistrum et exemplar omnium eorum qui scientias theo¬ 
logicas colunt ». 

Sequens est sensus modificationis quam propono: nempe systema 

vel doctrina S. Thomae non imponatur, sed potius proponetur S. Tho- 
mas in sua habitudine scientifica et spirituali, ut praeclaris exemplar 
indagatoris et creatoris in materia theologica, qui sui temporis scientiam 
ad utilitatem Evangelii convertit. 

2) Optime rogat schema ut Sacra Scriptura anima sit theologiae. 

Tamen vellem ut fusius et efficacius loqueretur de necessario dialogo 

omnium cultorum scientiarum sacrarum cum mundo. Uti bene scimus 
periculum semper illis minatur ut suum mundum artificiale exstruant 
et in eo, sicuti in claustris, cogitent et vivant, vera problemata, cogita¬ 
tiones et ipsam linguam mundi realis ignorantes. Animadvertere etiam 
oportet, iam a multis decenniis, multos theologos nonnisi cum philo¬ 
sophia Medii Aevi dialogum instituisse, non autem sine magno detri¬ 
mento pro dialogo Ecclesiae cum mundo hodierno. 

Quaestionem illam aggrediens, schema nostrum media concreta pro¬ 
ponere deberet uti v. g. praesentia et constans consultatio aliquorum 
peritorum laicorum in seminariis, lectiones quibus componatur Ecclesiae 
doctrina cum profanis doctrinis contemporaneis, pastoralis experientia 
professorum et alumnorum. 

3) Iam in hac aula multi Patres rogaverunt ut Concilium problema 
renovationis scientiae moralis aggrediatur. Doctrina moralis enim quae 
in seminariis docetur pluribus defectibus laborat. 

Ut recte notavit Sua Beatitudo Maximos IV, plerumque manualia 
scientiae moralis non respondent menti hominis adulti nostri temporis. 
Scientia nostra moralis nimis casuistica est, in legalismo, iuridicismo et 
moralismo nimis indulget. Non apparet, si dicere liceat, ut primarie ple- 
neque christiana. 

Cum hi defectus radices profundas habent in historia et in mentibus 
nostris, nos eos eradicare non poterimus nisi in schemate ab illis prae¬ 
caveatur. Propono ergo ut in aliqua paragrapho explicite tractetur de 
institutione theologiae moralis. 

Affirmari oportet necessitas theologiam moralem intime ligandi cum 
theologia dogmatica, eam fundandi in Sacra Scriptura eamque integrandi 
in mysterio Christi et salutis. Rogetur etiam ut caritas sit centrum eius 
sicuti est centrum et recapitulatio legis Christi... 2 

Concludo. Schema mihi placet in genere et spero illud, postquam 
emendatum fuerit, optimum fundamentum futurum esse ut, sicuti eve¬ 
nit post Concilium Tridentinum, ita post Vaticanum II, novo evangelico 
dynamismo seminarii Ecclesiae transformentur. Dixi. 


In textu scripto tradito : 1 ipsa. 


2 Si tali modo schema loquitur de scien- 

tia morali, certe sperare poterimus renovationem desideratam in moribus Christia¬ 
nis, per sacerdotes, omnes christianos attingere. 

Secretarius generalis: Patres amplissimi, Summus Pontifex coram 
admittet feria II proxima, hora 18, episcopatus Statuum Foederatorum 
Americae Septem trionalis et Canadiae; episcopos Brasiliae hora 19,30. 

Communico, Patres, exitum suffragationis circa cap. III schematis 


de Oecumenismo. 

Suffragati sunt Patres.1.963 

Dixerunt placet .1.870 

non placet . 82 

placet iuxta modum — omnino extra 

chorum — voces. 6 

Suffragia nulla. 5 


Ergo expensio Modorum cap. III schematis de Oecumenismo in no¬ 
stra congregatione approbata est. Et nunc, Patres, audite! Summus Pon¬ 
tifex statuit habendam esse sessionem publicam sabbato proximo die 
21 novembris hora quae communicabitur. Uti scitis, sessio publica est 
ille coetus in quo praesente Summo Pontifice Patres cum Summo Pon¬ 
tifice votum proferunt de textibus approbatis in congregatione generali. 
Quodsi votum fuerit affirmativum et sic Sanctissimo placuerit, iidem 
textus tamquam conciliares promulgabuntur. Ergo intimantur iam hodie 
omnes Patres conciliares, omnes!, ut sabbato proximo die 21 mensis 
currentis conveniant in hanc Basilicam ad publicam sessionem cum 
Summo Pontifice celebrandam. 

Lego textum, Patres venerabiles, III suffragationis de religiosis. Vi¬ 
deatis pag. 11, nn. 5-6: \cf. pag. 145]. Placetne , non placet an placet 
iuxta mddum? 


4 

Em.mus P. D. IULIUS card. DOPFNER 
Archiepiscopus Monacensis et Frisingensis 

Patres venerabiles, Fratres carissimi, 

Schema emendatum, i. e. ex parte in pristinum statum reductum et 
completum, vere placet. In hac moderata amplificatione Propositionum 
commissio quasi id iam praesumpsit, quod diebus anteactis a multis Pa¬ 
tribus circa schema de activitate missionali Ecclesiae postulatum est. 

Attamen non necessarium videtur schema longum et vastum, sed vere 
opportunae sunt ideae directivae quoad particularia postea exsequenda} 

Propositiones in quaestione educationis et institutionis alumnorum 
hodie difficillima mihi videntur vere viam mediam ingredi. Una enim 
ex parte leges saeculorum experientia probatas retinent, et hoc vere dici 
debet / altera vero ex parte aperte et fortiter inducunt novas, quae mu¬ 
tatis temporum rationibus aptius respondent. 

I - Laudanda mihi videntur inter alia imprimis sequentia: 1. Quod 
leges institutionis alumnorum generales in hoc schemate datae, pecu¬ 
liari episcoporum conferendarum legislatione, diversis regionibus, gen¬ 
tibus et ritibus accommodandae proponuntur ... 3 , id quod correspondet 
lineae nostri 4 Concilii, quin propter has 5 debilitetur munus coordinati- 
vum 6 et alta directio dicasterii competentis S. Sedis. 

2. Quod finis pastoralis integrae institutionis sacerdotalis fusius et 
praecisius secundum exemplum Christi Iesu Magistri, Sacerdotis et Pa¬ 
storis enucleatur... 7 

3. Quod exactius exponitur, in quo consistat idoneitas candidati, 
qui sacerdotium intendit, et magis insistitur in momentum plenae ma¬ 
turitatis, liberae electionis et consciae responsationis candidati tamquam 
indispensabile fundamentum promotionis ad sacros ordines... 8 In hoc 
enim omnes nos convenimus, quod tempus nostrum et etiam nos epi¬ 
scopi desideremus sanctos sacerdotes, sed ut mihi videtur loquendum 
est etiam de fundamentd hodiernis temporibus istis indispensabili? 

4. ... 10 Quod postulatur melior coordinatio variarum disciplinarum, 
tum inter philosophiam et theologiam, tum inter diversas disciplinas 
theologicas, relate ad finem pastoralem studiorum ecclesiasticorum me¬ 
lius assequendum... 11 

J. 12 Quod sublineatur momentum maximum studii Sacrae Scriptu¬ 
rae, quae recte « universae theologiae veluti anima » nominatur, ut fit 
in Prop. 16 . 13 Et qudad hanc propositionem consentio omnino iis quae 
modo dicta sunt ab em.mo card. Leger. Momentum S. Thornae in sche¬ 
mate nostro modo sobrio et vere sufficienter commemoratur, quin nemo 
nostrum neget ea quae dicta sunt in diversis documentis Summorum Pon¬ 
tificum vel S. Sedis de momento S. T hornae. Vel remaneat uti est vel 
examinetur id quod dictum est ab exc.mo D. Leger A 

... 15 6. u Quod exercitationes practicae foventur, ut fit in prop. 21 17 
et prudenti iudicio episcoporum committitur, statuere quamdam studio¬ 
rum interruptionem vel quoddam tirocinium pastorale... 18 

In his omnibus apparet intenta opera Ecclesiae hodiernae, ut candi¬ 
dati sacerdotii in temporis nostri tam mutatis et aggravatis adiunctis ad 

munus suum adimplendum ita praeparentur, ut huic muneri humane, 
spiritualiter, paedagogice et doctrinaliter pares inveniantur. 

II - Aliqua tamen ... 19 desideranda manent: 1. In Propositione 2 
adhuc magis indicetur indoles gratiosa vocationis sacerdotalis, fere hoc 
modo: Videatis pag. 12 in lin. 12: Divina Providentia « quosdam homi¬ 
nes ad Christi Sacerdotium hierarchicum participandum eligit, congruas 
eis tribuens dotes eosque gratia sua alliciens... » etc. 

Notum est mihi quidem celeberrima illa controversia, quae circa 
indolem vocationis sacerdotalis inde a Lahitton habetur, nota sunt mihi 
quoque respectiva documenta ecclesiastica hac de re. Attamen praeter¬ 
mitti non possunt — stantibus his 20 —, quae in N. T. de elementis 
electionis ad peculiare munus in Ecclesia deferendum leguntur. Impri¬ 
mis apud synopticos conspicitur, quomodo Dominus ipse vocet discipu¬ 
los suos, alliciens eos gratia sua et verbis. Quae omnia in traditione spi¬ 
rituali Ecclesiae servantur. In memoriam reducam tantum, quae ultimis 
decenniis a viris peritis de criteriis discernendi spiritus a S. Ignatio de 
Loyola traditis scripta sunt. 

2. Bonum est, quod in Propositione 3 legitur de seminariis mino¬ 
ribus similibusque institutis, quae eundem finem prosequuntur. Sed 
non sunt unica via ad sacerdotium. In nostris regionibus et etiam alibi 
multi candidati, qui ad seminaria maiora admittuntur, non veniunt ex 
seminariis minoribus, sed absolventur 21 examen ad studium universi¬ 
tatis requisitum in scholis maioribus publicis vel etiam scholis catho¬ 
licis} 1 In his casibus educatio candidati in familia vere christiana per¬ 
agitur, quae educatio de se 23 naturae hominis est magis conformis, quod 
dico ut unus qui cum magna gratitudine fuit seminarista in seminario 
minori™ De hac re aliquid dici debet, ut familiae catholicae responsatio- 
nis suae circa vocationes sacerdotales fovendas magis consciae fiant. 

3. Vera sunt, quae in prop. 10 de educatione alumnorum ad casti¬ 
tatem leguntur. Sed nullatenus sufficit, alumnos tantum et primarie de 
periculis, quae eorum castitati hodie occurrunt, monere, sed etiam posi¬ 
tive, i. e. secundum leges psychologicas et anthropologicas instruantur, 
quomodo corpus eius que vires magis magisque in totam suam persona¬ 
litatem integrent et sic discant, corpus suum vere possidere. Immo de 
tali instructione agendum est, priusquam de periculis agatur. 

4. In schemate hinc inde quidem de praeparatione alumnorum ad 
consuetudinem et collaborationem cum laicis sermo est, sed semper bre¬ 
viter tantum et in obliquo ... 25 ita ut momentum huius quaestionis pro 
sacerdotibus hodiernis non satis eluceat™ Tum isolatio status clericalis 
in societate moderna, quae certe magni habenda est} 1 tum momentum 

apostolatus laicorum in Ecclesia nostri temporis postulant, ut haec prae¬ 
paratio in nostris seminariis vere intensivetur. Fusius et etiam profun¬ 
dius 28 de hac re agendum est. 

Concludo. Schema nostrum acceptetur et emendetur secundum dicta 
et secundum ab aliis opportune dicta vel dicenda™ Dixi. 


In textu scripto tradito-. 1 deest. 2 deest. 3 (prop. 2). 4 deest. 

5 deest. 6 coordinatio. 7 (prop. 4). 8 (prop. 6 et 21). 9 deest. 

10 Quod prospicitur, ne seminaria sint nimis parva (in parvis enim dioecesibus) 
aut magna, in primo casu ex ratione studiorum rite et scientifice persolvendorum, 
quibus in seminariis nimis parvis saepe non satis providetur, in altero casu ex ra¬ 
tione educationis vere personalis, quae secundum leges « psychologiae massae » in 
seminariis nimis magnis facile impossibilis redditur (prop. 7). 5. Quod insistitur 
in profundiorem formationem spiritualem alumnorum, tum durante toto curriculo 
studiorum (prop. 8), tum — ubi hoc opportunum videbitur — per speciale tiro¬ 
cinium spirituale inducendum (prop. 12). 6. 11 (prop. 14). 12 7. 

13 (prop. 16). 14 In eadem propositione momentum S. Thomae modo sobrio 

fini Concilii correspondente commemoratur. Consentio eis quae a card. Leger hac 
de re dicta sunt. 15 8. Quod insistitur in methodos didacticas recognoscendas 
« tum ad praelectiones, colloquia et exercitationes quod attinet, tum quoad stu¬ 
dium sive privatum sive in parvis coetibus incitandum » (prop. 17). 16 9. 

17 (prop. 21). 18 « ut sacerdotii candidatorum probationi satius consulatur » 

(prop. 12). 10. Quod episcopi monentur, ut pro hodiernis necessitatibus et pro 
posse alumnos vel sacerdotes iuniores melioris indolis et ingenii ad studia specia- 
lizata destinent ideoque ad peculiaria Instituta mittant (prop, 18). 19 etsi 

pauca, nobis. 20 deest. 21 absolverunt. 22 deest. 23 peracta, per¬ 
saepe est multo melior quam quae in seminario praeberi potest, quia. 24 deest. 
25 (v. g. prop. 11 et 20). 26 vix videantur. 27 deest. 28 ergo. 

29 Schema omnem operam navat, institutioni alumnorum humanae, spirituali, doc¬ 
trinali et pastorali providere et sacerdotes formare, qui dignitatis et gravitatis 
muneris sacerdotalis conscii, laete et apostolico ardore sacros ordines suscipiant 
et bene instructi in vinea Domini laborare intendant. Problemata talis institutio¬ 
nis hodierna non ignorat, sed aperte aggredi conatur. Si nostra desideria adhuc 
respiciuntur, commendamus valde ut schema a Patribus acceptetur. 

Secretarius generalis : Communico exitum suffragationis I de reli¬ 


giosis. 

Praesentes votantes.1.955 

Dixerunt placet . 871 

non placet . 77 

placet iuxta modum .1.005 

Suffragia nulla. 2 

Ergo textus debet iterum examinari iuxta Modos et reproponi in con¬ 
gregatione generali. 

Et nunc lego textum IV suffragationis, pag. 11, nn. 7-10: [cf. 
pag. 145-147]. Placet, non placet an placet iuxta modum? 


5 

Em.mus P. D. LEO IOSEPH card. SUENENS 
Archiepiscopus Mechliniensis-Bruxellensis 

Venerabiles Patres, 

Imprimis adhaereo iis quae dicta sunt a cardd. Leger et Ddpfner. 
Schema mihi in genere placet, sed 1 vellem ut elencho propositionum no¬ 
bis oblato addatur nova quaedam quae his vel similibus verbis enuntietur: 
« Instituatur specialis commissio studiorum de renovandis seminariis 
ut hae melius adaptentur necessitatibus pastoralibus Ecclesiae nostri tem¬ 
poris ». Et ecce rationes: 

... 2 Concilium Vaticanum II vult esse instrumentum renovationis pa¬ 
storalis. Ad hoc non sufficit conficere textus . 3 Fructus Concilii pendet 
denique tandem ab hominibus qui hos textus in praxim deducent. Et 
inter illos homines ... 4 sacerdotes hodierni et futuri partes maximas ha¬ 
bebunt. Arcte ergo connectuntur spes et fructus Concilii cum formatione 
cleri ita ut Concilium sua facere possit verba Pii XI ad seminaristas: 
« In manus vestras sortes meae ». 

Tempore Concilii Tridentini, hier archia idem sensuerat. Et scimus 
omnes quam proficua fuerit et remaneat pro Ecclesia institutio semina¬ 
riorum. Sed, post quattuor saecula, nonne tempus advenisse videtur ut 
et ipsa seminaria integrentur in isto ... 5 conatu renovationis Ecclesiae 
quem nunc vivimus? 

Honori erit nostro Concilio si fovet et decernit accommodationem 
seminariorum exigentiis pastoralibus nostri temporis. 

... 6 Certo nemo intendit in dubium ponere valores et principia peren¬ 
nia quae ex natura rei ad idoneam formationem sacerdotum praesuppo- 
nuntur. Agitur e contra de nova foecunditate istorum principiorum pro¬ 
movenda ... 7 Ad hunc vero obtinendum, prudens revisio et adaptatio struc¬ 
turae et methodorum in usu in seminariis classicis apparet pluribus ex 
rationibus necessaria. 

Ex inquisitionibus enim in multis regionibus et methodis stricte scien- 
tificis institutis, apparet quod sacerdos dioecesanus hodiernus: 

1. maiores in dies difficultates patitur vitam spiritualem propriam 
et actionem apostolicam congruenter integrandas; 

2. non accurate praeparatur ad opus suum praestandum in vera 
collaboratione ... 8 cum episcopo, cum confratribus, cum aliis servitio Dei 
consecratis, et cum laicis. Quod tamen in campo apostolico hodie pluri¬ 
mum urget; 

3. sacerdos denique saepe se sentit nimis separatum et quasi- 
extraneum mundo in quo suum ministerium exercere debet. Exinde quot 
infelices et inutiles errores et imperitiae! 

Ad renovationem promovendam, quasdam suggestiones proponere 
vellem: 

1. Pro formatione spirituali et ascetica. Sancta utique remaneant quae 
Traditio vera semper docuit de intima unione cum Deo promovenda per 
orationem, spiritum abnegationis, praxim virtutum ... 9 et consiliorum... 10 

Sed modalitas formationis ... n deberet strictius determinari ex finali- 
tate et theologia sacerdotii, praesertim pro clero dioecesano. 

Nemo enim negare potest quod structura et consuetudines seminarii 
typi 12 classici pro parte proveniunt ex praxi religiosorum et vitae conven- 
tualis, immo monachorum et vitae stricte contemplativae. Sed hoc non 
simpliciter convenit pro sacerdote dioecesano. Hic vocatur ex amore Dei 
ad servitium animarum in ipso mundo. Non independenter enim a suo 
ministerio sed ex exigentiis eius, i. e. ex servitio Evangelii apud homines, 
debet erui spiritualitas quae ipsi convenit et formatio adaequata. In et per 
apostolatum suum ad intimam cum Deo coniunctionem perducitur. Acce¬ 
dit quod condiciones sociologicae valde differunt apud religiosos et sa¬ 
cerdotes dioecesanos. Isti soli vivere debent, aut in minimis communitati¬ 
bus, medio in mundo hodie tam rapide evolventi. Missio eorum et condi¬ 
ciones adimpletionis supponunt modum proprium paupertatem, castita¬ 
tem et oboedientiam vivendi, et aptitudinem ad dialogum. Ad haec omnia 
accurate praeparari debet. 

2. Pro formatione intellectuali. Inter tanta dicenda unum tantum 
punctum hic exponere liceat. Immo tangere liceat. 13 Hodierna praxis quae 
cyclum philosophicum a cyclo theologico plene separat, videtur reexami- 
nanda. Quaestiones philosophicae nimis arduae, in initio formationis a 
iunioribus alumnis difficile capiuntur et aptius ulteriori eorum studio 
proponerentur. Nova reordinatio aliunde ipsi vitae spirituali faveret quia 
haec iam a primis annis seminarii indiget quod convenienter per initia¬ 
tionem theologicam, in specie scripturisticam et liturgicam, nutratur. Sane, 
methodus philosophica a methodo theologica plane distincta remaneat sed 

tota materia studiorum, proponatur et distribuatur modo magis psycho¬ 
logico , 14 synthetico, qui visioni supernaturali mundi melius respondet. 

3. Pro formatione pastorali. Sub hoc respectu graves patent defectus. 
Certe futurus sacerdos per prius praeparari debet ad praedicandum ver¬ 
bum Dei et ad administrationem sacramentorum. Sed hoc non sufficit. 
De die in diem magis apparet sacerdos ut laicatus animator. 

Sacerdotis est, ut aiebat Pius XII, cooperatores laicos suscitare, ef- 
formare, in eorum actione stimulare et ordinare. 

Iamvero ut officium hoc rite adimplere valeat, sacerdos indiget, inde 
ab annis seminarii, initiatione pastorali practica, progressiva et continua 
sub ductu magistrorum. Quod fieri nequit nisi per methodologiam pasto¬ 
ralem hac in re instaurandam. Ut seminarista fiat conductor hominum, 
initiatio requiritur systematica, ita ut actionem apostolicam propriam in- 
tensificare et apostolatum laicorum animare et coordinare valeat. 

Nec videtur sufficiens 15 ut addatur septimus annus sic dictus pasto¬ 
ralis. Totus cyclus ut sic efformationis et studiorum est, sit venia verbo, 
«pastoralizandus ». Annus superadditus non sufficit ad corrigendum 
formationem nimis theoreticam et abstractam. 

Quae pastoralis initiatio nec pietati nec studiis damnum vel detri¬ 
mentum afferet. E contrario! Pietas magis realistica et authentica eveniet 
siquidem fides in exercitio ministerii vivificatur. Similiter haec initiatio 
pastoralis promovebit studia scientifica siquidem non scholae sed vitae 
discimus. 

Sic intelligitur quod impossibile est simpliciter extra mundum sa¬ 
cerdotes formare qui in mundo suam missionem adimplere debent. 

Aequilibrium novum est inveniendum . 16 

Hae sunt, nostro iudicio, quaedam rationes ex quibus institutio com¬ 
missionis studiorum 17 de seminario ut maxime salutaris et opportuna 
nobis 18 apparet. Dixi. Gratias. 


In textu scripto tradito-. 1 deest. 2 Nostrum. 3 et promulgare 

textus, etiam pulcherrimos. 4 certe — omnes consentient —. 5 gene¬ 
roso. 6 Res est difficilis et. 7 pro tempore nostro. 8 (en equipe). 

9 Christianarum. 10 evangelicorum. 11 posset et. 12 deest. 13 deest. 
14 deest. 15 sufficere. 16 deest. 17 postconciliaris. 18 deest. 

Secretarius generalis : En, Patres, exitus suffragationis II de Reli¬ 
giosis. 


Suffragium tulerunt Patres . 
Dixerunt placet . . . . 


1.960 

1.049 

non placet . 64 

placet iuxta modum . 845 

Suffragia nulla. 2 


Ergo textus est examinandus quoad Modos et reproponendus Con¬ 
gregationi generali. Lego textum suffragationis V, nn. 11-13, pag. 13: 
[cf. pag. 147-148]. Placet , non placet an placet iuxta modum? 

6 

Exc.mus P. D. DINUS STAFFA 
Archiepiscopus tit. Caesariensis in Palaestina 

Venerabiles Patres, 

Loquor nomine plurium episcoporum, nedum ad ritum latinum, sed 
etiam, immo praesertim, ad ritus orientales pertinentium. 

Colloquium cum hominibus nostrae aetatis fructuosius instituendi cu¬ 
pidi, quidam autumaverunt divitiis per tot saecula cumulatis in veri¬ 
tate scientia ac sapientia pervestigandis valedicendum esse, imprimis in 
philosophia et theologia, scholastica quam vocant methodo, tradendis, 
duce S. Thoma, ita ut Ecclesia, inutili fastu ac simul impedimento libera, 
pauper sub omni aspectu, novo sermone, novis temporibus, novis mori¬ 
bus, novis philosophorum systematibus accommodato, verbum salutis 
valeat annuntiare. Non laudatores temporis acti, nec humanarum divitia¬ 
rum servatores, sed pauperes spiritu cum esse debeamus, scientiae nihil¬ 
ominus christianae, sapientiae divinae et humanae i. e. veritatis quae 
salus est mundi, omnes ecclesiasticos, ideo et religiosos, vigiles custodes, 
diligentissimos cultores, avidissimos cumulatores censeo esse debere: 
docet enim Scriptura 1 « divitiae salutis, sapientia et scientia » ... 2 

Propria rationis ac philosophiae adspiratio est veritas 3 : cum ve¬ 
rum, quod detegitur, erit etiam novum, progressus habebitur; at nullus 
datur progressus in cognitione veritatis, quando novum disiunctum sit 
a vero... 4 

Novum quod a vero disiungitur, ac tamen se ut verum exhibet, re¬ 
vera impedimentum progressui rationis constituit, immo fallaciam. Cum 
igitur hae novitates ipsa afficiunt principia quibus nititur fides, nemo 
potest Ecclesiae, depositi fidei custodi, ius negare illam defendendi... 5 

Cum Ecclesia sit Magistra infallibilis veritatis revelatae, cuius agnitio 
cognitioque supponunt certam et obiectivam vim fundamentalium ratio¬ 
nis ac philosophiae principiorum, cumque eius muneris sit homines ad 
supremum aeternumque finem assequendum dirigere ipsa potest, atque, 

interdum etiam reapse debet decernere quae philosophiae ratio aptius 
atque perfectius congruat cum divina Revelatione, haud aliter quam is, 
cui pars aut res aliqua unica fuerit commissa, ob id ipsum potest com¬ 
probare quae sit alia ratio 6 quae cum prima perfecte conveniat..7 

Ut novum quod dissentit a vero non est progressus, sic pariter pro¬ 
gressum non constituit labor qui veritatem iam detectam et probatam 
ignoret aut respuat, nam secus philosophia nihil aliud fieret quam ab¬ 
surda investigatio assidua et inutilis, quin posset, nunc vel in posterum, 
inquisitionis suae obiectum invenire ... 8 . Ita pariter concludendum esset 
quodvis magisterium et quamvis institutionem mentis, ac praesertim 
omnem philosophiae cathedram coercere et offendere liberum rationis 
volatum. 

Quare progressus in vero ex sua ipsius notione alius esse non potest, 
quam integratio veritatis antea detectae; atque hic unus progressus est, 
qui hominum vocationi et historiae respondeat, quia homo « non ascendit 
ad verum nisi decessorum humeris insidens » ... 9 , et quia iter, progres¬ 
sio et ascensus humanae rationis referunt vestigia eorum, qui accensam 
a se facem aliis praebent, ut longius et altius eam, nova splendentiorem 
luce, proferant. S. Thomas neque limes doctrinae est neque meta, at 
miliarium, indicium tutum, dux, lumen sublime quod iter ostendit... 10 

Haec habet Pius XII in Litt. Enc. Humani generis : « In hac philo¬ 
sophia plura sane exponuntur, quibus res fidei et morum neque directe 
nec indirecte attinguntur, quaeque propterea Ecclesia liberae peritorum 
disceptationi permittit; at quoad alia plura, praesertim quoad principia 
as sertaque praecipua, quae supra memoravimus, eadem libertas non 
viget... 11 

Ecclesia proinde suam fecit S. Thomae doctrinam, cum, ut ait loan- 
nes XXIII, « prae ceteris consentanea esset et veritatibus, Deo aperiente, 
cognitis, et Sanctorum Patrum documentis, et rectae rationis princi¬ 
piis » ... 12 

Non de doctrina agitur, quae suas conclusiones ex instrumentis expe¬ 
rimentisque scientificis, in dies perfectibilibus, deducat; at de doctrina 
quae sua mutuat principia a communi experientia, ex qua, recta praelu¬ 
cente ratione, ceteras metaphysicas veritates derivat, immutabiles ... 13 , 
quippe quae sint in ipsa innixae rerum natura... 14 

« Non absque ratione, docet Paulus VI f. r., S. Thomas salutatus 
fuit homo omnium horarum. Doctrina enim sua, quae in essentia inni¬ 
titur rerum, ideoque in earum certa et immutabili veritate, nec medii 
aevi est nec determinatae gentis propria, sed tempus et spatium trans¬ 
cendit, ita ut minus valida non sit pro nostrae aetatis hominibus » ... 15 

Ut vero Leo XIII in Litt. Enc. Aeterni Patris ... 16 , sic Pius X in 

Motu proprio Doctoris Angelici ,.. 17 , Pius XI in Enc. Studiorum du¬ 
cem ... 18 et Pius XII in sermone habito die 17 octobris 1953 ... 19 , in doc¬ 
trina S. Thomae partem perennem a caduca distinxerunt. Non enim vult 
Ecclesia praesenti aetati imponere quae pertinent omnino ad praeteritum 
tempus, at nobis et posteris servare quae vim habent perpetuam... 20 

Quaeritur: « Quomodo potest thomismum, quippe propria culturae 
occidentalis forma, a longinquis excepi gentibus, praesertim vero Medii 
et Extremi Orientis, qui propria fruuntur cultura, propria philosophia, 
proprio et antiquo vitae cultu? ». 

Negari imprimis potest ac debet philosophiam thomisticam esse oc¬ 
cidentalem. Ad soliditatem enim alicuius systematis aestimandam parum 
attinet ubi illud exortum sit atque initio vulgatum: quod unice refert 
illud est, utrum verum aut non verum dicat. Veritas enim, tempore non 
mutatur, cum sit ipsa aeterna; neque mutatur mutato loco, cum nitatur, 
definiatur ac mensuretur natura entis, atque ideo universalis ... 21 : veritas 
saepta non novit. 

Cum de veritate philosophica, et magis proprie de fundamentis sy¬ 
stematis philosophicis loquimur, quaerere etiam possumus ac debemus 
utrum systema thomisticum exigentiis humanae rationis respondeat; cum¬ 
que affirmative respondendum sit atque hoc comprobetur ex perfecta 
sua congruentia cum veritate a Deo revelata, non iam possumus distinc¬ 
tionem facere inter Occidentem et Orientem; ratio enim humana est 
propria et communis cuilibet homini ac pars essentialis naturae eius, 
ubicumque et quacumque aetate vivit... 22 

Ut recentiora philosophiae systemata probari non possunt ex eo tan¬ 
tum quod sint moderna, at modo ob eam partem veritatis quam forte 
contineant, sic etiam culturae orientales, vel cuiuscumque partis orbis 
terrarum, recipi non possunt tantum quia orientales vel non occidentales 
sunt, at solum ob illam earum partem, quae veritatis progressum pro¬ 
vehere potest vel quae saltem est illi conformis... 23 , 

Doctrina Doctoris communis non modo non est elementum divisionis 
Orientem inter et Occidentem, sed potius fundamentum constituit... 24 

Moderator. Venias ad conclusionem, exc.me Pater. 

Orator. Concludo: Iuxta sollemnia plurimorum 25 Summorum Pon¬ 
tificum documenta, nedum in S. Theologia sed et in philosophia tra¬ 
denda, ... 26 doctrinam S. Thomae, saltem in suis principiis, sancte esse 
servanda. Dixi. 


In textu scripto tradito : 1 « labia enim sacerdotis custodit scientiam » (Male. 
2, 7) et. 2 (Is. 33, 6). 3 verum (cf. S. Th. I, q. 16 a. 3). 4 Nihil 

tunc ratio consequitur, ac simplex imaginationis fructus habetur. 5 Huius- 

modi sunt notiones entis (S. Th., De verit., q. 1, a. 2; Summa Theol., I-II, q. 94, 

a. 2), veritatis (Sum. Theol., I, q. 16, a. 1; I, q. 21, a. 2; I-II, q. 94, a. 2), 

possibilitas cognitionis veritatis et rerum (De Verit., q. 1, a. 3; Sum. Theol., II, 
q. 85, aa. 3 et 5) et certitudinis (ibid., II-II, q. 9, a. 1, ad 1; II-II, q. 4, a. 8); 

res creatae sunt finitae (Sum. Theol., I, q. 7, aa. 2-3) et mutabiles (ibid., I, q. 9, 

a. 2; q. 10, a. 3); principium contradictionis (II-II, q. 46, a. 8, ad 2; IV Metaph., 
lect. 6, n. 605), totalitatis, h. e. totum esse maius sua parte (Sum. Theol., I, q. 94, 
a. 2; I-II, q. 51, a. 1; Contra Gentes, I, c. 10), tertii exclusi, h. e. duas res, 
quae sunt eaedem uni tertiae, esse easdem inter se (Sum. Theol., I-II, q. 94, a. 2), 
causalitatis (Sum. Theol., I, q. 2, a. 3; q. 44, a. 1), finalitatis (Sum. Theol., I, 
q. 2, a. 3; q. 22, a. 2; I-II, q. 1, a. 4), naturae hominis (ibid., I, q. 75, a. 2; 
I-II, q. 94, a. 2), eius sociabilitas (ibid., I-II, q. 94, a. 2) unionis substantialis ani¬ 
mae et corporis humani (ibid., I, q. 76), connexio intellectus cum sensibus (ibid., 
I, q. 84, a. 7), liberum arbitrium (ibid., I, q. 83; I-II, q. 9, aa. 1-4), spiritualitas 
et immortalitas animae (ibid., I, q. 75, a. 2), dignitas personae humanae (ibid., 
I, q. 29, a. 3) ordinatae immediate ad Deum (ibid., I-II, q. 3, a. 8; II-II, q. 2, a. 3; 
De Verit., q. 22, a. 2, ad 5), unicus idemque finis omnibus hominibus (Sum. Theol., 
I-II, q. 1, aa. 5 et 7), prima ethicae et iuris naturalis principia (De Verit., q. 16, 
a. 1; Sum. Theol., I, q. 79, a. 12; I-II, q. 93, a. 6, et praesertim I-II, q. 94), 
officium reverendi alios (Sum. Theol., I-II, q. 94, a. 2), facultas rationis demon¬ 
strandi Deum esse, esse bonum, verum, omniscientem, omnipotentem, infinitum, 
personalem, creatorem rerum omnium, finem ultimum hominum (Contra Gentes, 
I, c. 3; Sum. Theol., I, q. 2, a. 3; q. 4, a. 1; q. 11, a. 3; q. 103, a. 3; q. 6; 

q. 16, a. 5 et I-II, q. 3, a. 7; I, q. 14, a. 1 et aa. 5-7, 12-13; q. 25, aa. 1-2; 

q. 29, a. 3; q. 32, a. 1, ad 2; q. 44-45, 47, a. 1; I-II, q. 1, aa. 5-7; q. 5, a. 5; 

q. 91, a. 4 et q. 109, a. 5, ad 3; I-II, q. 1, a. 1, ad 2; q. 3, a. 4; II-II, q. 122, 

a. 2; q. 184, a. 1; I, q. 103, a. 2; I-II, q. 1, a. 8; q. 3, a. 8, ad 2), principium 
et finis universi (ibid., I, q. 103, a. 2; I-II, q. 1, a. 8; q. 3, a. 8, ad 2). 

Cum in Motu proprio Doctoris Angelici-. 29 iunii 1914 (A.A.S., 6 [1914], 
pp. 336 ss.) S. Pius X praescripsisset ut « in omnibus philosophiae scholis prin¬ 
cipia et maiora Aquinatis pronuntiata sancte teneantur », S. Congregatio Studiorum 
die 27 iulii 1914 mandatu eiusdem Pontificis respondit, tamquam « principia et 
pronuntiata maiora habendas esse XXIV Theses, metaphysicam praecipue spec¬ 
tantes » (A.A.S., 6 [1914], pp. 384-386). Index minime absolutus est, attamen 
quodlibet aliud systema excludit. 

XXIV Theses maxima parte debentur P. Guidoni Mattiussi S. I., qui, ut 
videtur, rem cum ipso Pontifice Pio X tractavit (cf. etiam: G. Mattiussi, Le 
XXIV te si della filosofia di S. Tommaso d’Aquino appronate dalla S. Congrega- 
zione degli Studi, Roma 1917). 

In Congregatione Plenaria diebus 22 et 24 februarii 1916 habita, cui, inter 
ceteros, interfuerunt cardinales Des. Mercier et A. Lepicier, positum est dubium: 
II utrum omnes XXIV theses philosophicae, a S. Studiorum Congregatione pro¬ 
batae, vere contineant germanam S. Thornae doctrinam, et, si afirmative, utrum 
praescribendae sint ut sequendae in scholis catholicis », et responsum est: omnes 
illas XXIV theses philosophicas referre germanam S. T hornae doctrinam et proponi 
ut certas normas sequendas. 

Die 25 eiusdem mensis et anni Benedictus XV sua suprema auctoritate ra- 

tam confirmatamque habuit deliberationem Patrum Eminentissimorum (A.A.S., 8 
[1916], p. 157). 

Quod attinet ad earum vim obligandi, cf. v. g. D. Mannaioli, De officio 
adhaerendi germanae Doctoris Angelici Philosophiae iuxta Motum Proprium Pii X, 
29 iunii 1914 et Responsum S. Congregationis Studiorum, 21 iunii eiusdem anni, 
Romae 1916. 6 pars. 7 « Si catholica veritas valido hoc praesidio semel 

destituta fuerit, frustra ad eam defendendam quis adminiculum petat ab ea philo¬ 
sophia, cuius principia cum Materialismi, Monismi, Pantheismi, Socialismi variisque 
Modernismi erroribus aut communia sunt aut certe non repugnant. Nam quae in 
philosophia S. Thomae sunt capita, non ea haberi debent in opinionum genere, de 
quibus in utramque partem disputare licet, sed velut fundamenta in quibus omnis 
naturalium divinarumque rerum scientia consistit; quibus submotis aut quoquo- 
modo depravatis, illud etiam necessario consequitur, ut sacrarum disciplinarum 
alumni ne ipsam quidem percipiant significationem verborum, quibus revelata 
divinitus dogmata ab Ecclesiae magisterio proponuntur » (Pius X, in Motu proprio 
Doctoris Angelici : A.A.S., 6 [1914], pp. 337-338). 8 Cf. J. Ramirez, 

S. Thomas studiorum dux, in Aquinas, III (1960) 26. 9 J. De Finance, in 

Aquinas, III (1960) 139. 10 Leo XIII in Litt. Encycl. Aeterni Patris dixe¬ 

rat: « Non eos profecto improbamus doctos homines atque solertes, qui industriam 
et eruditionem suam, ac novorum inventorum opes ad excolendam philosophiam 
afferunt » (Fontes C.I.C., III, p. 147). 

Pius XII, Seminariorum alumnos alloquens die 24 iunii 1939, idem confir¬ 
mavit: « Aemulatio enim in veritate quaerenda et propaganda per commendationem 
doctrinae S. Thomae non supprimitur, sed excitatur potius ac tuto dirigitur » 
(A.A.S., 31 [1939], p. 247). 

Et rursus die 22 septembris 1946 ad Capitulum generale Ordinis Fratrum 
Praedicatorum: « de hac re quaeritur, an videlicet quod Sanctus Thomas Aquinas 
aedificavit, ultra et supra quodlibet tempus una compositionis et compactis elemen¬ 
tis, quae omnium temporum christianae sapientiae cultores suppeditaverant, solida 
rupe innitatur, perpetuo vigeat et valeat, catholicae fidei depositum efficaci prae¬ 
sidio etiam nunc tueatur, novis quoque theologiae et philosophiae progressibus 
securo usui et moderamini sit. Id sane Ecclesia asserit, cum id sibi persuasum 
habeat hoc itinere ad veritatem cognoscendam et solidandam tuto procedi » (A.A.S., 
38 [1946], p, 387). 11 Etiam in huiusmodi essentialibus quaestionibus, 

philosophiam quidem aptiore ac ditiore veste induere licet, efficacioribus dictio¬ 
nibus communire, quibusdam scholarum adminiculis minus aptis exuere, sanis 
quoque quibusdam elementis progredientis humanae lucubrationis caute locu¬ 
pletare; numquam tamen eam subvertere fas est, vel falsis principiis contaminare, 
vel quasi magnum quidem, sed absolutum existimare monumentum. Non enim 
veritas omnisque eius philosophica declaratio in dies mutari possunt, cum potis¬ 
simum agatur de principiis humanae menti per se notis, vel de sententiis illis, 
quae tum saeculorum sapientia, tum etiam divinae « revelationis » consensu ac 
fulcimine innituntur. 12 A.A.S., 52 (1960), p. 821. 13 Cf. Decretum 

Sancti Officii die 3 iulii 1907 dati: Propositio proscripta 58: «Veritas non est 
immutabilis plusquam ipse homo, quippe quae cum ipso, in ipso et per ipsum 
evolvitur» ( A.A.S., 41 [1907], p. 477). 14 Pius XI, Discorsi, vol. I, 

p. 669 (8 ian. 1927). 15 Litteris 7 martii 1964: A.A.S., 56 (1964), p. 304. 

16 A.S.S., 12 (1879), p. 114. 17 A.A.S., 6 (1914), p. 338. 18 A.A.S., 

15 (1923, p. 324. 19 A.A.S., 45 (1953), pp. 695-6. 20 Pars perennis, 

immutabilis quod omnino certa, constituitur principiis, hoc est, doctrinae capitibus, 
elementis quae systema constituunt, ideoque conclusionibus ex illis principiis logica 
necessitate profluentibus, quae secus nullius rei principia essent. Sic indirecte 
reiciuntur proposita, principia et conclusiones necessario cum his connexae, cuius 
contrarii systematis. 21 S. Thomas, Sum. Theol., I, q. 16, a. 3. 22 Ce¬ 

terum, si ad eius originem et historiam attendere velimus, infitiari non possumus 
fundamentum systematis thomistici esse aristotelicum ac platonicum, nempe grae- 
cum, neque omnes ita esse animo dispositos ut ingenium cultum Graeciae cum 
occidentali confundat. Philosophiam autem aristotelicam habere ut proprie occi¬ 
dentalem adeo arbitrarium est, ut summi magistri philosophiae proprie orientalis, 
cuiusmodi est islamiea, illam ponerent fundamentum proprii systematis philoso¬ 
phici. Sic Avicenna, qui cum Aristotele primas partes habet in formatione philoso¬ 
phiae Sancti Thomae — ut praesertim ex primis eius operibus patet — iranianus 
erat ex Buchara, urbe in orientali parte Persiae sita. 23 Ioannes XXIII, qui 

merito vocari potest Pontifex unitatis fidei, quin etiam unionis populorum, est 
pariter Pontifex, qui Sancti Thomae doctrinam maxime, etiam inter laicos, vul¬ 
gandam exoptavit (A.A.S., 52 [1960], p. 823; L’Osservatore Romano, 7 martii 
1963). 24 universale et necessarium ad eos omnes inter se coniungendos, 

qui amant veritatem: « secundum numquam interitura Aquinatis principia — ait 
Ioannes XXIII — miro usui esse, ut studiosis veritatis et caritatis consensus et 
unitas sit: cum inde et Ecclesiae Catholicae, et universo terrarum orbi multiplex 
et opimus fructus pacis sit exspectandus » (A.A.S., 52 [1960], pp. 822-823). 

Si populorum Europae atque adeo omnium gentium coniunctio fieri nequit 
nisi supra quaedam communia principia, quae vitam et relationes individuorum 
populorumque moderentur, studia privatae utilitatis infrenent claustraque refrin¬ 
gant, si, ut credimus (cf. D. Staffa, Le thomisme est vivant , Rome 1964) huius- 
modi coniunctio fiet constabitque in animorum adhaesione unico Capiti divino, 
et ipsum iter ad sublimem metam signabitur illis praeambulis fidei, quae in omnibus 
orbi plagis pergent hominum generationes adducere obviam Filio Dei. 25 plus 

quam centum. 26 in omnibus scholis catholicis. 

Secretarius generalis'. Lego textum sextae et pro hoc mane ultimae 
suffragationis pag. 14 n. 14: [cf. pag. 148-149]. Placet, non placet, 
vel placet iuxta modum? 


7 

Exc.mus P. D. EMMANUEL FERNANDEZ-CONDE 
Episcopus Cordubensis 

Venerabiles Patres, 

Schema de institutione sacerdotali, quod omnes adspectus formatio¬ 
nis generatim complectitur, quamquam directionem Tridentinam sequi¬ 
tur, attente tamen respicit quaestiones hodiernas, ut quaerat — quem¬ 
admodum dixit exc.mus relator — opportunam renovationem et du- 

plicem accommodationem et ad nostra tempora et ad locorum et gentium 
necessitates. 

Quod ut consequatur, statuit in prima propositione — dignum ut 
notetur est — ut conferendae episcopales in singulis nationibus, leges 
schematis aptandae ad peculiaria locorum temporumque adiuncta, prin¬ 
cipium uber et omnibus possibilitatibus patens. 

« Verum quidem est optima voluntate varias methodos et doctrinas 
experiri ad alumnorum in seminariis rectius informandos, sed cum adhuc 
sunt sub ambitu probationis, et sint aut nondum maturi, aut effectus 
singulares videantur, non aptae sunt ut documento conciliari inse¬ 
rantur »/ 

Cum agitur de institutione spirituali impensius excolenda, schema 
in propositione 11 ... 2 cultum etiam virtutum humanarum commendat, 
quae in civili societate magni aestimantur, cuiusmodi sunt animi sin¬ 
ceritas, in agendo urbanitas, assidua iustitiae cura, modestia cum cari¬ 
tate coniuncta, alias omittendo quae in priore schemate de sacrorum 
alumnis formandis recensebantur. 

Nemo non videt quam recte schema procedat has virtutes suadendo 
tanti momenti in hominis totius institutione, ut fundamentum et par¬ 
tem essentialem educationis specificae sacerdotum. Rationes sunt variae: 

1. Origo socialis alumnorum, ubi minor cura adhibetur in evolutione 
institutionis iuvenum; 

2. convictus in seminario, qui, ex sua communitaria indole, a iuvene 
exigit quamdam normam agendi cum ceteris; 

3. ambitus ubi iam sacerdos acturus est, a quo etiam hae virtutes 
requiruntur, ut innuit schema de vita et ministerio sacerdotali ... 3 ; 

4. arcta connexio inter naturam et gratiam in processu educationis, 
nam ut scripsit Sacra Congregatio Seminariorum et Universitatum Stu¬ 
diorum, in litteris ad episcopatum, occasione III centenarii mortis S. Vin¬ 
cendi a Paulo ... 4 « quodam sensu natura gratiam temperat, quatenus 
eius actio facilis fit in naturis munerum copiosis, et adversantur in pau¬ 
peribus debilibusque » ... Quapropter « priusquam sacerdotes consti¬ 
tuere, nostrum 5 seminariorum moderatores homines integros instituere 
atque imbuere deberent ». 

5. Instructiones Romanorum Pontificum horum temporum, qui, 
ut Pius XII in exhortatione Menti nostrae, huic adspectui formationis 
humanae et integralis hominis instituerunt. 

Attamen, si effectus ex experientia deductos percensemus, fateri 
cogimur hanc humanam institutionem non satis cultam interdum fuisse 
in nostris seminariis. Fructus fortasse temporum, sed etiam sequela 



CONGREGATIO GENERALIS CXXII 


725 


cuiusdam spiritualismi angelici, idealis potius quam realis, cum effecti¬ 
bus nemini ignotis. Quanta in hoc sensu habemus lugenda! 

Quid in seminarista maneret — cum excitatio contraria fieri so¬ 
leat — si e seminario exierit omnis institutionis humanae expers? 

Huic malo nostrum schema subvenitur, quod progressum non par¬ 
vum signat quoad tempus praeteritum. 

Duo tamen notanda existimo quae non satis placent: distinctionem 
dico inter virtutes christianas et humanas, et harum insufficientem enu¬ 
merationem. 

1) Verba S. Pauli de sacerdote: « Ex hominibus assumptus, pro 
hominibus constituitur » ... 6 vere problema statuunt. Homo est sacer¬ 
dos et quidem homo quam maxime perfectus esse debet. Aliunde, ut 
in traditione ascetica invenitur, semper dictum est sacerdotem « alterum 
Christum » esse, et Christus homo perfectus fuit, homo exemplar. Sed 
ceterum sacerdos, Christi instrumentum est in hominum salutem, et 
virtutibus supernis ornatus esse debet. Relatio autem supernaturalem 
inter et humanam talis est conditionis in sacerdote ut haec illam susti¬ 
neat, hanc illa perficiat. Hac de causa dixit Pius XII Carmelitis Descal- 
ceatis, anno 1951: « aedificium perfectionis evangelicae super virtutes 
naturales stabiliendum est ». 

Hoc praecise innuere deberet schema, ut funditus eradicetur incon- 
grua institutio, qua saepe nostri seminarii alumni formantur. Neque 
haec verba sufficiunt: « illae quoque virtutes sedulo curentur, quae in 
civili societate magni aestimantur », quae videri possent naturalismus 
quidam vel « opportunismus apostolicus »; sed significari debet relatio 
inter has virtutes cum voluntate divina et vita supernaturali, quod mire 
invenitur apud S. Paulum cum scribit ad Philippenses ... 7 : « Quaecum¬ 
que sunt vera, quaecumque pudica, quaecumque sancta, quaecumque 
amabilia, quaecumque bonae famae, si qua virtus, si qua laus disciplinae, 
haec cogitate ». Ideo necesse est statuere integram formationem futuri 
sacerdotis consecutionem requirere, causis spiritualibus, huius habitus, 
quae virtutes humanae dici solent, quibus demptis nullatenus vel im¬ 
perfecte consequentur virtutes fundamentales vitae christianae, ut cari¬ 
tas, ut iustitia, ut prudentia. 

2) Variis gradibus institutio humana futuri sacerdotis perficitur. 
At tamen ea praetermittamus quae ad corpus attinent, et mentis insani¬ 
tates quibus medici medentur, itemque instructionem culturae tempore 
quo litteris humanioribus alumni vacant. Nostrum obiectum institutio 
in virtutibus est, quae tempore seminarii minoris et primis annis semi¬ 
narii maioris sunt colendae. 

Enumeratio in schemate proposita integra non est in summis lineis; 

quaedam praestantia desunt, v. g. sensus conscientiae responsabilitatis, 
gravitas indolis, spiritus sacrificii, immo docilitas, erga ceteros observatio, 
cordis bonitas, aequa prudentia. 

Essentialem relationem has virtutes inter et supernaturales, quis 
non videt? Studium gloriae Dei haberi potest sine sensu officii vel cari¬ 
tatis erga ceteros? 

Non petimus quidem plenam et absolutam enumerationem virtu¬ 
tum humanarum sed pleniorem et ditiorem indicationem quod attinet 
ad institutionem humanam sacerdotis. 

Hac de causa audeo aliquas emendationes textus proponere, quae 
trado Secretariae . 8 Dixi. 


In textu scripto tradito-. 1 deest. 2 (pag. 16, lin. 15). 3 (pag. 8, 

linn. 17-19. 4 die 27 septembris 1960. 5 nostrorum. 6 ( Hebr . 

5, 1). 7 (4, 8). 8 Hae de causa audeo sequentes emendationes propo¬ 

nere: In sensu n. 1, ita paragraphum secundam propositionis 4 redigerem: « Quae 
institutio tantum germana dici potest, si totum complectens hominem eumque affi¬ 
ciens, omnes eiusdem institutionis rationes, spiritualis, humanae, disciplinaris, con¬ 
sociata actione... ». In sensu n. 2, textus propositionis 11, a puncto lin. 13 inci¬ 
piendo ita dicerem: « Omnis praestantia tribuatur quam in institutione futurorum 
sacerdotum habent aliquae virtutes quae in societate civili magni aestimantur, 
quaeque etiam in personis parvae instructionis religiosae habentur, cuiusmodi sunt 
animi sinceritas, in agendo urbanitas, assidua iustitiae cura, modestia cum caritate 
coniuncta et aliae similes, quae quidem manifestationes primariae sunt illius insti¬ 
tutionis quae alumnorum in mundo novissimo alterum Christum efficere debent ». 

8 

Exc.mus P. D. PAULUS SANI 
Episcopus Denpasarensis 

Venerabiles Patres, 

..} relate ad nostrum schema 2 sequentia observare 3 velim: 

Schema nostrum de institutione sacerdotali nobis placet. Gaudium 
est nobis quod in nostro schemate ad n. 12 id invenire possimus, quod 
in nostris regionibus iam ab initio in praxim deductum sit scii, institu¬ 
tum quoddam pro candidatis sacerdotii dioecesani ad modum tirocinii 
seu Noviciatus Religiosorum. Huiusmodi institutum valde utile est, 
immo necessarium nobis esse videtur in terris missionum. 

Ratio est: candidati nostri ex familiis promanare solent sive non 
christianis sive cbristianis primae vel secundae generationis, ubi adhuc 
deest aliqua traditio christiana. Quare si tempore praeparationis ab 

initio usque in finem sese solummodo studio scientifico imbuunt, primo 
gymnasiali postea philosophico et theologico, numquam occasionem ha¬ 
bent quiete addiscendi vitam spiritualem suaeque propriae vitae hunc 
spiritum insufflandi. Si sacerdotes religiosi, qui vitam communem gerunt 
ideoque sibi invicem magnum ac multum auxilium in vita sacerdotali 
praestare possunt, tempore praeparationis unum vel duos integros an¬ 
nos solummodo vitae spirituali dedicant / nobis videtur huiusmodi insti¬ 
tutum multo magis pro candidatis clerus dioecesani valere, qui postea 
non in communi sed soli vivere solent. 

Immo annus sic dictus pastoralis, a Constitutione Apostolica Sedes 
Sapientiae pro religiosis praescriptus sicut apud nos in praxi est insti¬ 
tutus 5 ab Ordinariis locorum in nostris regionibus etiam pro suis dioe- 
cesanis sacerdotibus obligatorius factus est, et fructum suum affert, nec 
absque magna utilitate,.. 6 

B. Si nostrum schema, sicuti nobis prostat, inspiciamus, omnino 
clarum est educationem futurorum sacerdotum nullibi meliorem haberi 
posse quam in propria patria — omnino patet educationem in schemate 
requisitam solummodo in propria patria acquiri posse. Quare extra 
patriam illi tantum mittendi sunt, qui iam sunt sacerdotes pro amplio¬ 
ribus studiis sive ad obtinendum aliquem gradum academicum sive ut 
sese alicui speciali scientiae imbuant. Rationes: 

1. Praescripta seu desiderata schematis in paragrapho In. 1, in pa- 
ragrapho III nn. 4 et 5, in paragrapho V n. 13, in paragrapho VIII n. 19 
applicari et attingi nequeunt nisi in propria patria. 

2. Nunc tempore in omnibus regionibus seminaria habentur, tum 
minora tum maiora. Si tamen in propria dioecesi desunt, in una alterave 
vicina dioecesi eiusdem regionis vel nationis habentur, sicuti etiam no¬ 
stro schemate enixe in n. 7 commendatur. 

3. Extra patriam perdifficile est plena cum libertate ante ordinatio¬ 
nem decidere, quae decisio eo difficilior est quo longior est candidatus 
a sua patria suaque propria familia. Permultae sunt circumstantiae, 
quae in candidatum influxum moraliter quodammodo cogentem exercere 
possint. 

4. Plerumque non nisi post studia in seminario minore peracta can¬ 
didatus serio modo de sua vocatione, de sua aptitudine pro munere sacer¬ 
dotali cogitare incipit. En praecise his annis candidatus extra patriam 
mitti solet, ubi timor et pudor suam ultimam decisionem influere possint. 

5. Praecise post studia in seminario minore candidatus homo criti¬ 
cus evadit relate ad valores, qui eum circumdant. Sed his annis omnem 
realem contactum cum sua propria patria vitaeque in patria conditionibus 
amittit, quia extra patriam mittitur. Et si non nisi post 6, 7, 8 annos 

in patriam redeunt, tunc multoties non iam sunt sacerdotes indigenae 
illius regionis atque nationis, sed interea iam facti sunt peregrini seseque 
tamquam extranei gerunt. 

6. Extra patriam optimi candidati mitti solent. Nonne hoc modo 
qualitas seminarii illius regionis patitur, quia seminarium quasi suis 
optimis membris « decollatur » seu privatur? 

7. In instituto internationali difficillimum est aliquem Directorem 
spiritualem invenire, qui pro tot diversissimis nationibus satisfacere 
potest. 

Quare cap. V nostri schematis, ad n. 18 tantum pro iam sacerdoti¬ 
bus intelligatur. 

C. ... 7 Nos omnes optamus, utinam educatio futurorum nostrorum 
sacerdotum adhuc melior fiat i. e. magis practica, circumstantiis et 
conditionibus localibus atque temporum magis adaptata. Multoties 
defectus hodiernae educationis sacerdotum segregationi a mundo in 
seminario attribuitur. Certocertius segregatio haec non debet esse nimis 
severa et stricta acsi mundus tam perversus sit ut nihil de eo candidatus 
scire possit. Attamen etiam hac in re nobis non est exaggerandum. Aspec¬ 
tus practicus seu pastoralis educationi futurorum sacerdotum non prae¬ 
statur solummodo auferendo illam segregationem. Segregatio in semi¬ 
nario sicuti nobis notum est non solum illum effectum negativum sor¬ 
titur, qui ab adversariis segregationis afferri solet scii, inscientiam rerum 
mundanarum, vitae conditionum etc., verum etiam effectum illum posi¬ 
tivum scii, ut candidatus sine distractione mentisque extravagatione 
sese quiete ac tranquille scientiae necessariae imbuere possit seseque 
interne sacerdotio praeparare. Certocertius contactum cum vita habere 
debent alumni, quia postea duces evadunt hominum, qui his in circum¬ 
stantiis vivunt. Sed aspectus ille practicus seu pastoralis nobis videtur 
non durantibus studiis attingi debere i. e. currente anno scholari dum 
interea adhuc scholas frequentant, foras inter alios homines vivendo, 
sed diebus feriatis quando domi sunt et eo ipso inter homines versantur 
(V. g. s si diebus feriatis suis parochis auxilium praebent, de quo opere 
postea in seminario rationem reddunt) vel etiam ut ante ordinationem 
per annum in praxim mittuntur. Professores non nisi postquam per 
aliquot annos praxim habuerint nominandi sunt, ut alumnos docere 
possint quomodo sese postea in concretis circumstantiis gerere debeant 
quaeque sint revera necessaria pro futuro munere vitaque sacerdotali. 
Ut in seminario saepe conferendae habeantur tum a sacerdotibus tum 
a laicis peritis de thematibus et problematibus modernis, conventus cum 
aliis scholis eiusdem generis adunentur etc. 

Utique segregatio in seminario a mundo aliquam fugam mundi seu 

alienationem mundi (germanice « Weltentfremdung ») creare potest, sed 
hoc non est necessarium nec necessario significat quod tales homines 
homines in mundo viventes intelligere nequeant. Nonne hoc est aliquod 
symptomum generale, quod si quis in mundo sibimetipsi serio modo 
aliquem ducem spiritualem desideret, multoties non ad sacerdotem, qui 
saepissime sese inter homines movet et qui ut ita dicam, rerum munda¬ 
narum est peritus, sese contendat, sed aliquem monachum seu aliquem 
virum religiosum adeat, qui rarissime extra clausuram venit? Quodam 
sensu alii sumus ac alii homines, qui etiam a nobis exspectant ut nosmet- 
ipsos aliquo alio modo habeamus quam seipsi. Nobis videtur si alicubi, 
tunc hic bene applicari posse illa verba Sacrae Scripturae: « In mundo 
sumus, sed non sumus de mundo ». 

Denique aliqua disciplina debet adesse; ... 9 curent superiores ut 
alumni sese ad personam humanam evolvant sed curent etiam ne 10 sub 
hoc praetextu fovendi sic dictae evolutioni normali personalitatis huma¬ 
nae alumni nimiae libertati indulgeant 11 et solum id quod velint fa¬ 
ciant ... 12 Dixi. 


In textu scripto tradito : 1 Nomine conferentiae episcoporum Indonesiae. 
2 schema de sacerdotali institutione. 3 proponere. 4 attribuunt. 

5 deest. 6 Hoc est aliquod particulare, idque proponendo nullam intentionem 

habeo universalitatem horum institutorum a Patribus exigendi, sed solummodo an 
dignum sit vestrae considerationi. 7 Homine proprio. 8 vel etiam. 

9 Utique. 10 Periculum adest quod. 11 indulgeatur. 12 Nos omnes 

sinceritatem cordis et habitus amamus; attamen videant superiores ne sub hoc 
praetextu alumni sese evolvant et habeant figuram agricolae sine ulla cultura. Ni 
fallor, disciplinam et oboedientiam multum ad evolutionem completam personali¬ 
tatis afferre posse. 

9 

Exc.mus P. D. IOSEPH MARCUS GOPU 
Archiepiscopus Hyderabadensis 

Em.me Praeses, venerabiles Patres, 

Loquor nomine conferentiae episcoporum Indiae. Schema proposi¬ 
tionum de institutione sacerdotali nobis placet. 

Continet enim principia fundamentalia ac generalia quae totam per¬ 
vadent formationem sacerdotalem, sapienter que relinquit particularia 
commissioni de Iure Canonico recognoscendo, aptationes vero locales 
Ordinariis atque coetibus episcoporum regionalibus. Non expedit enim 
ut, v. g., seminaria in missionibus arcte vel quasi 1 serviliter imitentur 
seminaria Europae. 

Mihi liceat, nihilominus, aliquas observationes facere, quas spero 
non inutiles fore: 

1. In prooemio nostri textus dicitur: « ob ipsam catholici sacerdo¬ 
tii unitatem... haec praescripta... omnibus sacerdotibus cuiusvis ritus 
applicanda esse ». Sicut mentio fit de quovis ritu, mentio fiat etiam de 
clericis religiosis, ut melius ostendatur unitas fundamentalis formationis 
ac spiritus sacerdotalis. Forsitan haec omissio facta est errore lapsu ty- 
pographico, quia in appendice textus non emendati huius schematis, 
verba citata prooemii habentur in pagina 24, linn. 20-23, ibique ad¬ 
duntur verba: « etiam religiosis ». Melius est restituere haec verba in 
prooemio. 

2. Sub n. 8, pag. 15, post ultima verba: « Christo lucrifaciendi cre¬ 
scant », addantur sequentia verba: « hoc probe tenentes quod vita in¬ 
terior est anima apostolatus. Insuper doctrina bene et gradatim imper¬ 
tita de ordinibus minoribus et maioribus, atque digna participatio in 
sacra liturgia prout singulis ordinibus convenit considerari atque usur¬ 
pari debet ut fontes solidae pietatis et sanctitatis sacerdotalis ». 

3. Sub n. 12, pag. 16, proponitur instauratio temporis intervalli pro 
impensiore tirocinio spirituali necnon quaedam studiorum interruptio 
ad candidatorum probationem. Meo humili iudicio, talis interruptio stu¬ 
diorum non est necessaria, vel, saltem non est urgenda, si consequenter 
tempus formationis in seminario protrahendum esset. 

Cursus enim normalis seminarii iam satis longus est, saltem in per- 
pluribus regionibus: E. g.: in India, studia ecclesiastica sacrorum alum¬ 
norum generatim durant decem annos, nempe: cursus linguae latinae nec¬ 
non rhethoricae est trium annorum: cursus philosophiae trium annorum: 
cursus theologiae quatuor annorum. Toto hoc tempore alumni instruun¬ 
tur in scientia sanctorum et manuducuntur in praxi orationis et virtutum 
christianarum atque sacerdotalium. Praeterea, tam longum tempus, pe¬ 
riodis feriarum seu vacationis interiectum, sufficiens aestimandum est 
etiam ad probandam candidatorum vocationem, salvis sane casibus spe¬ 
cialibus in quibus ulterior probatio necessaria videatur. Quamobrem non 
urgenda videtur, ut norma generalis, studiorum interruptio, saltem pro 
clericis dioecesanis. 

4. Sub n. 21, pag. 20, momentum formationis pastoralis clericorum 
per opportunas exercitationes rectissime proponitur. Orientatio positiva 
pastoralis, missionaria et apostolica est nunc temporis maximi momenti 
ubique terrarum. Notandum quoque est, quod tempus feriarum seu vaca¬ 
tionis optimas alumnis affert occasiones catechizandi pueros atque cate¬ 
chumenos, docendi cantum liturgicum, instituendi ministrantes altaris, etc. 
alia. Humiliter ergo quaeso ut in hoc numero inserantur haec verba se- 

quentia vel similia: « praesertim tempore vacationis... sub peritorum 
magistrorum vel parochorum ductu... ». Sic sacrorum alumni intimius 
cognoscent populum et campum sui futuri laboris apostolici, et sacro¬ 
rum alumni 2 linguae vernaculae expedito usui assuefient. 

Crescant et floreant seminaria nostra in spiritu huius Concilii Oecu- 
menici, et multum fructum afferant pro mundi hodierni salute. Dixi. 
Gratias. 


In textu scripto tradito-. 1 deest. 2 deest. 


10 

Exc.mus P. D. LAURENTIUS JAGER 
Archiepiscopus Paderbornensis 

Venerabiles Patres et omnes carissimi adstantes! 

Textus emendatus in genere placet. Liceat mihi quasdam harum 
propositionum virtutes quae pro nostris temporibus magni momenti 
sunt in lucem ponere. 

1. Propositiones evitare nituntur institutionem nimis uniformem, 
quia agnoscunt magnam varietatem culturalium, socialium et spiritualium 
traditionum in diversis regionibus. Exinde singulis conferentiis episco¬ 
porum maior tribuitur libertas et eisdem mandatum datur exarandi 
« Rationem Institutionis Sacerdotalis », vi cuius non solummodo ipsa 
Ratio Studiorum, sed et integra futurorum sacerdotum institutio et se¬ 
minarii ordinatio ac vita communis et educatio liturgica accommodari 
possunt variis adiunctis locorum. Quae norma certo magni aestimanda 
est et speciale habet momentum pro variis catholicae Ecclesiae ritibus 
necnon pro novarum ecclesiarum territoriis. 

2. Speciali laude dignae sunt illae propositiones quae tendunt ad con¬ 
gruam maturitatem humanam, spiritualem et sacerdotalem ab alumnis 
acquirendam. Quod patet ex propositionibus circa seminaria minora et 
maiora, praesertim ad conformationem alumnorum vere personalem et 
non mere passivam, sed ad actionem sponte suscipiendam, ad sensum 
responsabilitatis evolvendam et ad rectum libertatis usum stimulandum. 
Optimae sunt etiam normae de profundiore spirituali formatione et de 
pastoralibus tirociniis instituendis, antequam alumni ad ordinem sacerdo¬ 
talem suscipiendum admittantur. 

3. Magnopere laudanda est unitas organica totius institutionis, quae 
in Propositionibus clare postulatur, tum pro vita spirituali et praepara- 

tione pastorali, tum ad ipsa studia ecclesiastica, quae ad mysterium Chri¬ 
sti tamquam ad totius salutis historiae centrum convergere debent, ut 
aperte dicitur. Commendatur insuper melior coordinatio inter studia 
philosophica et theologica: momentum primordiale Sacrae Scripturae 
in toto studiorum cursu et in omnibus disciplinis theologicis plenius 
agnoscatur; etiam fundamentalia lineamenta data pro tractatibus dogma¬ 
ticis integre tradendis et apte ordinandis laudanda sunt, necnon normae 
datae pro aspectu oecumenico sicut oportet respiciendo; suggestiones 
denique pro methodis didacticis recognoscendis et complendis, impri¬ 
mis ad colloquia, exercitationes, proprios alumnorum nisus stimulandos 
quod attinet, magnae utilitatis erunt. 

4. « Genus litterarium » propositionum huic schemati impositum 
non permisit, ut plura in re tanti momenti dicerentur. Sed etiam hac 
forma retenta quaedam complenda erunt, quae iam continebantur in 
schemate de alumnis ad sacerdotium instituendis, pag. 35-37} 

Ceteras animadversiones circa textum schematum tradam in scripto 
secretariatui tempore deficiente has hic plene exponendas7 

Concludo : Schema propositionum emendatum mihi videtur organi¬ 
cum et apertum pro necessitatibus nostri temporis. Censeo igitur illud 
constituere bonum fundamentum laboris. Per consequens, meo humili 
iudicio, schema deberet suffragationi congregationis generalis submitti 
ita ut commissio competens, cognitis modis a Patribus exhibitis, magis 
concrete sciat quomodo hoc documentum expoliendum sit. Forsitan 
longum est de singulis propositionibus suffragium Patrum expetere; pos¬ 
set proinde suffragatio institui de quinque principalibus argumentis 
quae numeris romanis in schemate indicata sunt. Dixi. 


In textu scripto tradito-. 1 (cf. fasciculus de institutione sacerdotali pp. 35-37). 
2 5. Propono ut n. 14 pag. 17 his verbis incipiat: « Cum his praesertim tempori¬ 
bus sacerdos scientia sacra excellere debeat, specialis cura adhibeatur, ut alumni 
diligentissime imbuantur a magistris in sua disciplina excellentibus et ab officiis 
incompatibilibus liberis ». Ratio: seminarii professores nequaquam in aliquo 
manuali ab alumnis addiscendo acquiescere possunt, sed illos ad veram e fontibus 
hauriendam doctrinam adducere volunt. Hac de causa ipsi in sua propria disciplina 
specialem scientificam habere debent excellentiam.. Generaliter provideatur ut 
studia ecclesiastica in seminariis dioecesanis vel interdioecesanis adaptentur cursui 
ordinario et fundamentali in facultatibus theologicis. 

Animadversiones additae : 

1. In Propos. 9, pag. 5, lin. 33 addatur: «De oneribus ab ipsis suscipiendis 
alumni clarissime reddantur certiores, nulla vitae sacerdotalis difficultate reticita. 
Ne tamen in futura operositate periculi rationem fere unice conspiciant, sed potius 

ad vitam spiritualem ex ipsa eorum actione pastorali quam maxime roborandum 
conformentur ». 

2. In Propos. 11, lin. 8 post verba « rite compleantur » addatur: « Insti¬ 
tutione sapienter ordinata in alumnis excolenda est congrua maturitas humana, com¬ 
probata in quadam animi stabilitate, in facultate ferendi ponderatas decisiones, 
necnon in capacitate semetipsos adaptandi ad varii commercii humani adiuncta 
atque in recta de eventibus et hominibus indicandi ratione. Firma igitur... ». 

3. Propos. 12, pag. 16, linn. 29 s. dicatur: « ...vel adaequata tirocinia pasto-, 
ralia disponendi...». Ratio: Forma pluralis «tirocinia» magis convenit, quia 
huiusmodi experimenta varii generis sunt et unum tantum tirocinium vix sufficiens 
censendum est. 

4. In Propos. 16, pag. 18, lin. 26 dicatur: «... praesertim S. Thoma ma¬ 
gistro ». Ratio: Tale monitum melius correspondet facto, quod S. Thomas inter 
ceteros quidem eminet et ab Ecclesia qua Doctor communis proponitur; minime 
vero excludendi sunt alii quoque Doctores ab Ecclesia probati. 

5. In Propos. 20, pag. 20, lin. 2 post verba « ... Auctoritatis Ecclesiasticae 
normas » addantur: « De iis quaestionibus quae coaevam societatem exagitant, 
doctrinam socialem Ecclesiae bene cognoscant eamque rite proponere valeant; 
secundum rerum adiuncta potiorum eius applicationum aliquod experimentum 
capiant, simulque vero ab iis quae ad sacerdotem non pertinent abstinere sciant » 
(cf. schema De alumnis ad sacerdotium instituendis n. 23 c). 

6. In eadem Propos. 20, pag. 20, linn. 2 ss. Recte urgetur, ut alumni ad 
apostolicam laicorum actionem excitandam ac fovendam formentur. Sed non- 
obstante brevitate necessaria quaedam adhuc dicenda sunt. Recolantur igitur ea 
quae in schemate « De alumnis ad sacerdotium instituendis » (n. 23 d) legeban¬ 
tur: « Laicorum cooperationem magni facere discant eosque humiliter et aperta 
mente audire assuescant, ut rei familiaris, vitae professionalis et socialis necessi¬ 
tates rectius cognoscant atque in difficultatibus vitae christianae et apostolicae 
ab ipsis laicis gerendae consilium et auxilium praestare valeant ». 

7. In Propos. 19, lin. 32 dicatur: « in actione sociali et in operibus cari¬ 
tatis ». 

8. In Propos. 21, lin. 13 post verbum « responsabilitate » addatur: « et so¬ 
cialiter » vel aliquid simile. 

k k k 

Pag. 10 n. 1 et pag. 13 n. 4: Magna affecti sumus reverentia erga omnia illa, 
quae in constitutione Veterum Sapientia dicuntur de promovenda lingua latina 
praesertim in studiis superioribus et de erigendo Instituto ad efformandas Lati- 
nistas. Hac de causa in Propositionibus De Institutione Sacerdotali aliquid de hac 
re dici debet, quod indigentiis et facultatibus nostris correspondet: 

1. Unanimi fere Patrum conciliarium votis propositio quarta accepta est, cui 
titulus « Integra institutio pastorali ter aptanda ». Conferentiis episcoporum ideo 
in propositione prima conceditur ius, ut normas generales Rationis Studiorum cir¬ 
cumstantiis singularum regionum et nationum et necessitatibus pastoralibus ac¬ 
commodent. Hoc in contextu insuper clare dicendum erit, ut conferendae episco¬ 
porum statuent, qua mensura et quali usu lingua latina in praelectionibus et 
magis adhuc in exercitationibus scientificis adhibeatur. Talis norma omnino neces¬ 
saria videtur, ut lingua latina secundum conditiones uniuscuiusque regionis cola¬ 
tur, ne hac in re mala maiora eveniant. Nam conferendae episcoporum optimo 

modo prudenter iudicare possunt, quomodo lingua latina fructuose colatur, quae 
lingua nobis omnibus carissima est. Qui enim nimis postulat, nihil proficit, sed 
linguae latinae potius damnum infert. 

2. In regionibus linguae germanicae praelectiones theologicae facultatum theo¬ 
logicarum a permagno numero laicorum frequentantur, qui postea in scholis me¬ 
diis et superioribus missione canonica muniti religionem catholicam docent. Tali 
modo apostolatus laicorum exercetur, qui impossibilis evaderet, si praelectiones 
illae theologicae in lingua latina proferrentur, quae lingua illis omnino inusitata 
et ut in plurimis non intelligibilis est. 

3. Insuper facultates theologicae fere omnes hisce in regionibus insertae sunt 
in publicas Universitates. Quo fit, ut irradiant in alias scientias, nam — Deo fa¬ 
vente — magna saepius est aestimatio sacrae doctrinae apud alias facultates. Et 
ita ille dialogus iam incoepit, quem Paulus Papa VI feliciter regnans in suis Enc. 
Litt. Ecclesiam suam tam ardenter desiderat. Hic dialogus lamentabiliter finiretur, 
si theologia catholica sola lingua latina utens quasi in quodam « ghetto » include¬ 
retur et muro quasi sinensi ab aliis arceretur. 

4. Accedit tandem ratio oecumenica. Nam dialogus cum theologis protestan- 
ticis omnino linguam vernaculam praesupponit. Optimi iam fructus provenerunt 
ex protestandum theologorum studio sacrae theologiae catholicae librorum et ex 
conventibus mixtis cum permissione auctoritatis ecclesiasticae peractis. Sed omnes 
illi conatus praesupponunt theologiam in lingua vernacula edoctam, quae sola ab 
illis accipitur et intellegitur. 

Hac in re consensus est omnium episcoporum linguae germanicae et etiam plu¬ 
rimorum episcoporum aliarum linguarum, ut ex multis colloquiis didici. 

11 

Exc.mus P. D. TULLIUS BOTERO SALAZAR 
Archiepiscopus Medellensis 

Patres venerabiles, Fratres carissimi, 

Loquor nomine plurium Patrum ex diversis nationibus. Propositio¬ 
nes de institutione sacerdotali, vestro examini propositae, etiamsi ex 
rationibus allatis ab exc.mo relatore, breves sint et valde generales, pro 
adaequata seminaristarum efformatione, principia fundamentalia con¬ 
tinent. Ideo, toto corde adhaereo voto, iam ab exc.mo arch. Mediola¬ 
nensi expresso et ab em.mis cardinalibus, ut schema tamquam funda¬ 
mentum laboris agnoscatur. 

Volo tamen, ad sensum talium propositionum explanandum, et ad 
ipsarum textum perficiendum, aliquas observationes vobis proponere. 

1. Aestimamus, talibus in propositionibus, duo obiecta maximi mo¬ 
menti contemplari: effornationis systematum praesens in tempus accom¬ 
modatio et principiorum immutabilium, ex Evangelio defluentium, con¬ 
servatio. 

Servare principia fundamentalia, maximas evangelicas quae sacer¬ 
dotalem paedagogiam informare debent, imprimis necesse est. Syste¬ 
matum efformationis accommodatio, significare non potest, quod haec 
criteria aeterna derelinquantur. Opus est quidem, extremum vitare 
eorum qui nimis traditionis amantes, nihil immutari vellent « tenete tra¬ 
ditiones », et extremum vitare eorum qui, nimis novitatis amantes, mu¬ 
tationem totalem, facile excedentem normas evangelicas, vellent. « Rece¬ 
dant vetera, nova sint omnia ». 

Tamen, certo revisenda et reexaminanda sunt efformationis systemata, 
ut apta reddantur ad principiorum transformationem in vitales realita- 
tes. Cum praesentem crisim sacerdotalium vocationum videmus, quae, 
non raro et absque ratione, minimae perseverantiae seminaristarum tri¬ 
buitur, et coram illa moerenda realitate innumerabilium qui suam di¬ 
vinam vocationem deserunt, recognoscere debemus quod in nostris effor¬ 
mationis et selectionis systematibus, aliquid quidem deficit. Revisio, igi¬ 
tur, imponitur, equidem certo, conscientia facta. 

Cum schemate de pastorali episcoporum munere in Ecclesia, Vati¬ 
canum II creare intendit quod recte vocare possemus: « novus typus 
episcoporum »; in novo schemate de sacerdotibus, a Concilio delineari 
debet novus typus sacerdotum et, proinde, in schemate de institutione 
sacerdotali etiam novus typus seminariorum. 

Modernum seminarium, vitalis institutio esse debet ; profluens ex ec- 
clesialibus experientiis in mundo moderno habitis, ex novis realitatibus 
quas Concilium Ecclesiam inducit: realitas pastoralis, realitas oecume- 
nica, realitas liturgica. Necessarium est igitur, ut in nostris seminaristis, 
amor profundus, sympathia erga Ecclesiam excitetur, nec non et inquie¬ 
tudo constantis renovationis, ut in Ecclesiae res, divino quasi afflatu, du¬ 
cantur. De sensu actualis Ecclesiae, quae in triplici dialogo studet', cum 
fidelibus, cum fratribus seiunctis, cum mundo moderno, enixe edo¬ 
ceantur. 

2. Credimus valde opportunum esse ut, in prooemio, aliquod ver¬ 
bum laudis et gratitudinis addatur, erga cleri, tum dioecesani tum reli¬ 
giosi, emeritos magistros, qui in silentio absconditae virtutis et studii, 
suam vitam, huic magno operi futuros sacerdotes efformandi, indesinen¬ 
ter consecrant. Memoria tenere debemus, quod illis debitores sumus 
nostrae propriae sacerdotalis efformationis et quod, suo magno operi, 
gratitudinis verbum, sanctus erit illis stimulus, atque in bonum totius 
Ecclesiae redundabit, cum ita hae ipsae propositiones, maiore cum 
amore in praxim reducentur. Innuimus igitur, ut haec verba vel simi¬ 
lia prooemio addantur: « Sacrosancta Synodus sincere agnoscit atque 

laudat cleri magistrorum, tum dioecesani tum religiosi, opus meritissi¬ 
mum, et ad hoc opus perficiendum, sequentia decernit ». 

3. Etiam opportunum nobis videtur commendare ut nostris semina¬ 
riis, tum maioribus tum minoribus, authenticum characterem vitae fami¬ 
liaris imprimatur, huius verbi sensu nobiliore. 

Familia Dei vera, in qua Rector et directores, propter fiduciam quam 
alumnis inspirent, et propter amicabilem cum illis conviventiam, patres 
sint et appellari mereantur. Patres veri, qui, iuxta apostoli verbum, illos, 
per Evangelium, Christo generent: « Si decem millia paedagogorum 
habeatis in Christo, sed non multos patres » ...\ Omnimode necessarium 
est, ut seminaria, quantum possibile est , 2 continuationem familiae chri- 
stianae constituant, ut transitus nimis fortis ex naturali ambitu familiae 
ad seminarii ambitum, tenerum vocationis semen, quod in corde puero¬ 
rum et iuvenum iacet, non marcitum reddat. Cum dolore confiteri de¬ 
bemus, hoc sub aspectu, aliqua nostra seminaria, magis universitati vel 
athenaeo assimilari, quam familiae. 

4. Quoad attinet ad formationem spiritualem, opportunum insi¬ 
stere videtur, in eo quod in sacerdotali efformatione, vere Christum cen¬ 
trum habeat. Et quidem, in 4 propositione, cum de formatione pasto¬ 
rali agitur, ut supremum exemplum, Christi exemplum proponitur. 
Tamen, necessarium esset clarius emphasim afflectere : in eo quod ca¬ 
tholicum sacerdotium suam consecrationem et dignitatem, unice a Chri¬ 
sti supremo sacerdotio accipit ; in eo quod, cum Christus sit unicus verus 
Mediator, ... 3 Deum inter et homines, nos, homines, tantum improprio 
sensu, sacerdotes et mediatores possumus esse, et ita, cum operatio 
nostra ad vitam divinam hominibus elargiendam, sit operatio instrumen- 
talis, sacerdotium, nobis et fidelibus, efficacius erit, cum non tantum 
nostra apostolica activitas, sed praecipue vita nostra intima, Christi 
Sacerdotis vitae assimiletur sacerdos alter Christus . 4 Sincere credimus, 
ante periculum, ita dictum: « h aer esis actionis » necessarium esse, iterum 
atque iterum vetus principium affirmare : primus apostolatus, animae 
propriae apostolatus est, et, praecipue pro sacerdotibus, vitae Christi 
imitatione, constanti, devota, fideli, talis apostolatus optime exercitari. 

Relate ad pietatis exercitia, sapientis sima nobis videtur dispositio, 
in propositione 8 contenta, iuxta quam efformatio spiritualis, non tantum 
illis exercitiis vel in sensus religiosi exaltatione, consistere debet. 

5. Relate ad pastoralem formationem, maiore cum emphasi detur 
praeceptum de inculcando seminaristis illud principium: quod in 
Ecclesia Dei, omne servitium, ita sit dignissimum, prompte, alacriter, 
generose praestandum est, et quod, in relationibus cum suis futuris 
fidelibus, sese conducere debent non tanquam heri et domini, sed 

tanquam humiles omnium servi, ut omnes Christo lucrifaciant. Proh 
dolor, agnoscere debemus, multoties fideles a vita christiana elongari, 
eo quod a nostris sacerdotibus non satis benigne excipiuntur, vel, quod 
adhuc magis deplorare debemus, aliquando absque caritate et lucri ter¬ 
reni cum animo... 5 

Pro conclusione harum considerationum placet nobis, Patres vene¬ 
rabiles et fratres carissimi, illam quam pro suis apostolis, actualibus 
et futuris, Christus Sacerdos orationem Patri detulit, devote, hac in aula 
conciliari, resumere: « Non rogo ut tollas eos de mundo, sed ut ser¬ 
ves eos a malo. De mundo non sunt, sicut et ego non sum de mundo. 
Sanctifica eos in veritate. Sermo tuus veritas est » ... 6 . 

Haec Christi sacerdotalis oratio, equidem certo, optimum program¬ 
ma, optimum systema pro nostris seminariis hodiernis, continet. Dixi. 
Gratias. 


In textu scripto tradito : 1 nam in Christo Iesu per Evangelium vos genui » 
(1 Cor. 4, 15). 2 sit. 3 proprie loquendo. 4 deest. 5 6. De¬ 

nique, opportunum esset ut schematis textus, futuros sacerdotes optime insti¬ 
tuendos in quaestionibus socialibus, necessitatem clarius affirmaret. Oportet qui¬ 
dem ut perfectissime socialem, Ecclesiae doctrinam agnoscant, sed etiam doctrinam 
adversariorum; ut sciant veram doctrinam falsae opponere, et opera christianae 
iustitiae socialis, operibus iniustitiae socialis marxistae. Ratio ob quam petimus 
quod, hac in materia, fortius institutio sacerdotalis commendetur, est obvia: in 
campo realitatum mere humanarum, problema communismi, pro christiana doc¬ 
trina et vita, nimis grave est. 6 (Io. 17, 15-18). 

Animadversiones additae : 

Schema propositionum de Institutione sacerdotali in genere multum placet; 
ipsum enim respondere videtur expostulatis nostri temporis circa problema for¬ 
mationis sacerdotalis. 

Immensum opus a Concilio Tridentino quattuor abhinc saecula coeptum et 
pluribus documentis pontificiis continuatum, in praesenti schemate completur ac 
perficitur. 

1. Servatis omnibus vere necessariis, in schemate providetur sanae decentra- 
tioni; nam in n. I disponitur ut singulae Conferentiae Episcopales in singulis natio¬ 
nibus peculiarem rationem institutionis sacerdotalis conficiant, certis temporibus 
recognoscendam. 

2. Simul vero maxime refert quod ipsae Conferentiae Episcopales in propo¬ 
sitionibus validum recipiunt auxilium in exaranda huiusmodi Ratione, et quidem 
in plano adaptationis ad progredientis aetatis necessitates, et etiam in non minus 
necessaria defensione valorum traditionalium, quae hodie omnino explicite vin¬ 
dicandi sunt, cum ab inconsultis innovatoribus perperam intelligantur aut prorsus 
despiciantur, summo cum detrimento sanae institutionis. Per consequens omnino 
falsum esset affirmare praesentes propositiones unice de novis incoeptis loqui 
debere, cetera vero ut iam tradita et acquisita tacite supponere. 


47 

Duo enim extrema sedulo devitanda sunt: positio eorum qui in traditis radi¬ 
cati, non perspiciunt Seminarium saeculi xx non posse simpliciter sequi easdem 
rationes et easdem structuras, quae vigebant etiam optimis cum fructibus saeculis 
elapsis. Ex altera parte quidam tantopere specie novarum formarum capti viden¬ 
tur ut quasi de ipsis necessariis ac primariis principiis institutionis sacerdotalis 
non amplius curent. 

Schema reapse haec duo extrema devitat, cum iam in prooemio confirmentur 
leges experientia saeculorum iam probatae, in eas autem inducantur quae mutati 
temporis rationibus respondent. 

3. Schema insuper laudandum videtur quia ad nimia particularia non de¬ 
scendit; Concilii enim esse non videtur hac in re, concreta praecipere, cum rerum 
adiuncta sat diversa existant variis in locis; statuendo vero ut in singulis nationi¬ 
bus ineatur peculiaris institutionis sacerdotalis Ratio, certis temporibus recogno¬ 
scenda, Conferendis Episcopalibus offertur possibilitas imprimendi formationi sa¬ 
cerdotali notam dynamicam. 

4. Propositiones respondere quoque videntur orientationi pastorali Concilii 
Oecumenici Vaticani II; nota enim pastoralis pervadit totum schema, immo ipsa 
actio pastoralis ut adiumentum pro vita spirituali magis evolvenda ostenditur. 
Forsitan — sicut expostulatum est — haec idea fortius declarari poterit. 

5. Quod castitatem sacerdotalem attinet, quae dicuntur in n. 10 evolvenda 
erunt a commissione post-conciliari. 

Neminem effugit caelibatum sacerdotalem hodie quam maxime in discrimen 
vocari. 

Ratio profunda caelibatus ecclesiastici est ipsum officium sacerdotale. Non 
quidem absoluta necessitate cum officio sacerdotali connectitur, sed ab eo exigitur 
et requiritur maxima cum convenientia. 

Matrimonium a virginitate propter regnum caelorum assumpta, distinguitur 
praecise quia in illo non potest dari amor erga Deum indivisum et exclusivum. 
Virginitas qua status ducit immediate ad Deum et exinde ad amorem magis gene¬ 
rosum erga homines Deo coniungendos. 

Ut Christus, etiam sacerdos suum ministerium perficere debet per sacrificium 
et quidem per sacrificium crucis. 

In sacrificio Missae sacerdos principalis est ipse Christus, sacerdos est re¬ 
praesentans Christi, summi sacerdotis, et Illum debet repraesentare totaliter, non 
tantum qua offerentem, sed etiam qua hostiam. 

Haec vero repraesentatio qua hostia peculiari ratione efficitur et ostenditur 
in virginitate, qua sacerdos quotidie se offert hostiam Deo placentem. 

Et caelibatus non est parvum sacrificium, cum sit sacrificium quotidianum et 
sacrificium alicuius rei magni valoris et violentiam supponit ex parte sacerdotis, 
quia ordinatus sentit tendentiam ad matrimonium; caritas enim, in cuius statu 
sacerdos per virginitatem constituitur, eum non liberat ab istis difficultatibus. 

Quamvis ergo caelibatus sit lex ecclesiastica, tamen ultimum eius fundamentum 
est theologicum, id est summa eius convenientia cum sacerdotio Christi participato. 

12 

Exc.mus P. D. IACOBUS FLORES MARTIN 
Episcopus Barbastrensis 

Venerabiles Patres f 

De institutione agimus sacerdotali, in praesenti momento renova¬ 
tionis Ecclesiae, quod pro omnibus patribus, pro tota Ecclesia summum 
est negotium agendum. A seminario enim, a sacerdotum formatione, 
omne bonum dependet quam maxime. 

Tridentinum Concilium brevi tractatione concludebat suam semina¬ 
riorum institutionem: « Hoc (Collegium) perpetuum Ministrorum Chri¬ 
sti Seminarium sit » (Sessio XXXII, can. 18). Ex quo decreto, labore, 
diligentia, industria episcoporum sub constanti S. Congregationis de 
Seminariis, Apostolicae Sedis, vigilantia et indefesso labore, personali 
Romanorum Pontificum incitamento et cura tot tantaque bona Ecclesiae 
Universae obvenerunt. 

In hac urgenti, clamante renovatione hodierna Ecclesiae seminaria 
esse debent fundamenta efficacis, intimae, plenae renovationis, autenti- 
cae, totius Ecclesiae. 

Sicut enim non est datum hominibus aliud nomen in quo oporteat 
nos salvos fieri nisi nomen Iesu Christi, ita oculos vertere non possumus 
ad mundi plenam renovationem nisi ad sacerdotem, qui est alter Christus. 

Et quidem non una sane potestatis participatione, sed etiam imi¬ 
tatione virtutum, qua expressam in se Christi imaginem praeseferat 
(S. Pius X). 

Attamen sacerdos non nascitur « Alter Christus » sed talis debet 
educatione fieri, nec 1 sola ordinatione. 

Ad hoc autem tria agere debemus: Vocationes suscitare, semina, 
seu germina a Deo per mundum sparsa colere, variis modis in puerulis, 
in iuvenibus, in hominibus, in studiosis, in ruricolis, ubicumque colli¬ 
gere et iuvare ut mature ad sacerdotium sanctum perveniant, possimus . 2 

Vocationes formare, adaequate, iuxta diversitatem aetatis, culturae, 
characteris, psychologiae. 

Sacerdotii curam post Sacram Ordinationem gerere ita ut in sua 
puritate et vigore spirituali conserventur. 

Circa haec tria schema nostrum quam maxime aptum apparet, pa¬ 
storale, accommodatum hodiernis temporibus, valdeque laudandus ... 3 . 
Optime meo iudicio laudes eius contexuit et celebravit exc.mus ... 4 arch. 
Mediolanensis. 

Aliqua tantum mihi liceat notare ad perficiendum schema: 

1. Cum tam magna sit necessitas vocationum et excelsa missio 
formationis in seminario et post seminarium, convenit eas Institutiones 
laudare et eis animum addere ut talem scopum et finem perdifficilem 
quidem 5 at tam essentialem pro vita Ecclesiae in effectum reducere 
satagant. 

Optime nn. 2 et 3 fomentum vocationum commendantur, quod 
iuxta observationes ab em.mo card. Bueno Monreal perfici deberet. 

2. In formatione sacerdotali iure meritoque exigitur et proponitur 
institutio specialis pro superioribus et professoribus seminariorum scien¬ 
tia paedagogica, didactica, psychologica, psychotechnica, sociologica ita 
ut habere possimus Centrum aliquod Internationale pro paedagogia et 
pastor alitate. 

3. Insistere debet ... 6 in exercitio omnium virtutum speciatim 
humanarum. Qualitates acquirere debet sacerdos, quae humanae dicun¬ 
tur, et quae hodie in humana societate civili tanti aestimantur, quibus 
homo ornatus fit vere homo plenus (todo un hombre\ ev ov). 

Homo qui est fidelis, verax, qui non fallit, qui peccatum non fecit 
nec invenitur dolus in ore eius, iustitia tenacissimus utpote minister Dei 
qui summam deligit aequitatem. Sensus iustitiae, veritatis et fidelitatis 
numquam a sacerdote abesse potest, sicut etiam absentia avaritiae, am¬ 
bitionis, debet ornari ut probet omnibus, non quaerere ea quae sua sunt 
sed quae Iesu Christi. 1 

4. N. 9 videtur parum omnino dici de auctoritate et de obe- 
dientia: « Peculiari sollicitudine in sacerdotali obedientia excolantur ». 
Dicerem instantius: « Spiritu docilitatis, humilitatis et obedientiae im¬ 
buantur, scientes se obedire et obsequium praestare Deo ». Hodie enim 
et quidem post aliqua quae etiam in hac aula audivimus necessarium 
duco principium auctoritatis et necessitatem obedientiae inculcare: 

1) quidem quia fundamentale est et continuo in Ecclesiae doc¬ 
trina docetur . 8 Est enim fundamentale S. Pauli sententia 9 : Hoc sentite 
in vobis quod et in Christo Iesu ... factus obediens usque ad mortem. 

2) Quia fundamentale est etiam 10 in Ecclesia: Secus non habetur 
ratio essendi, ratio docendi, ratio gubernandi. In Ecclesia enim « nec 
quisquam sumit sibi honorem, sed qui vocatur a Deo tamquam Aaron ». 
« Non multi sapientes secundum carnem, non multi potentes, non multi 
nobiles ... ». Leo XIII aiebat, 11 eam auctoritatem quae in sacerdotibus 
est proficisci a Deo tam est cognitum ut ii apud omnes populos ministri 
habeantur et appellentur Dei. Et iterum 12 Paulus « Non est potestas 
nisi a Deo ». Si quam habemus potestatem ab Eo habemus qui dixit 
« Sicut misit me Pater et Ego mitto vos ». In schemate de Ecclesia docet 

Sacra Synodus episcopos ex divina institutione in locum apostolorum suc¬ 
cessisse, tamquam Ecclesiae Pastores, quos qui audit, Christum audit, 
qui vero spernit, Christum spernit et Eum qui Christum misit ... 13 

3) Etiam hoc fit in societate humana necessaria: 14 « Praeesse ali¬ 
quos in omni consociatione hominum, ait Leo XIII, 15 et communitate 
cogit ipsa necessitas ne principio vel capite, a quo regatur destituta 
societas dilabatur et finem consequi prohibeatur cuius gratia nata et con¬ 
stituta est ». Organizatio laboris, Collegium aliquod, Schola, sine vera 
et ab omnibus recepta auctoritate consistere non potest. Quid si etiam 
heic in Concilio unusquisque dirigere vellet suo nutu et sua voluntate 
et cum moderatores dicant 16 « Tempus tuum exactum est » ... nollet 
oboedire. 11 

Quod non impedit ut auctoritas sit amabilis, in vera caritate fun¬ 
data 18 cum vero studio et cura de explicanda personalitate, sensu ini- 
tiativae, cum usu rationali libertatis, quin habeamus subditos in infan- 
tilismo perpetuo. Sed e contra ut ait Ipse Leo XIII. In Christi Domini 
praeceptis mira vis est ad continuandos 19 tam qui parent, quam qui im¬ 
perant officio ... unde gignitur tranquillus atque omni perturbatione 
carens, rerum publicarum cursus ... Alia quae dicenda haberem secre¬ 
taria tui tradam A Dixi. 


In textu scripto tradito : 1 non. 2 deest. 3 est. 4 Colombo. 

5 deest. 6 in pag. 15, lin. 15. 7 Discant alumni secundum formam 

Evangelii vivere, in fide, spe et caritate firmari, ut in earum aliarumque virtutum 
exercitio probentur ita ut spiritum orationis acquirant... scienter ut ait S. Ioan- 
nes a Cruce, Doctor Mysticus, se multo magis profecturos esse hoc exercitio 
per solum mensem, quam aliter per plures et integros annos. 8 continetur. 

9 deest. 10 deest. 11 deest. 12 deest. 13 Lc. 10. In episco¬ 

pis, quibus presbyteri assistunt, adest in medio credentium Dominus Iesus Christus, 
Pontifex Summus, docens, sanctificans, gubernans, per eorum eximium servi¬ 
tium, scii, per auctoritatem quae est certe ad servitium aliorum, attamen est aucto¬ 
ritas vera a Deo. Hoc autem non quadam propria velleitate edicimus, sed tanquam 
certam et aeternam veritatem. Secus enim unde docebimus? Unde et quomodo 
sanctificare poterimus? Unde gubernare? Si ex nostra potestate haec facimus, eva¬ 
cuavimus crucem Christi. Ecclesiam convertimus in societatem pure humanam. 
14 At etiam in societate humana necessaria est auctoritas: ait Leo XIII in Enc. 
Diuturnum illud. 15 deest. 16 nec obediremus moderatoribus dicen¬ 
tibus. 17 quid fiet?... Ideo S. Paulus ad Titum: Admone eos principibus et 

potestatibus subditos esse, dicto obedire, ad omne opus bonum paratos esse »... 
18 facta. 19 continendos. 20 Deus enim caritas est. Ideo potestas quae 

non est nisi a Deo ex caritate procedit et ipsa cantas est. Ne ergo caritas labefac¬ 
tetur stabiliatur clare in Ecclesia potestas, nec cedamus prurito nova eloquendi 
quae aures novitatum amatorum placeant, sed Deo displiceant. 

Animadversiones additae : 

Schema in genere placet. Momentum verbi in schemate apparet, sed non indi¬ 
cantur structurae efficaces ad usum eiusdem discendum. 

Ad ministerium verbi evangelici non sufficit fides credita nec theologia co¬ 
gnita. Sanctus Paulus efficientiam apostolicam specialem habet ex sua cognitione 
de cultura religiosa populi Iudaici — erat enim phariseus — eiusdemque ex 
sollertia culturae hellenisticae. Fides, veritates Christi, apud Sanctum Paulum 
ob eius cognitionem praeviam hellenicae aut iudaicae fiunt. 

Christus — Verbum Patris — revelationem Patris, mysteria caelestia poeticis 
verbis communicat. Misericordia,- exempli gratia, Dei non dicitur theologice, nec 
dogmatice exponitur sed poetice, modo humano, translationibus parabolis, ut in 
capite XV Evangelii Sancti Lucae, ovis, drachma, filius prodigus. 

Sacra Scriptura revelationem Dei exprimit verbis historiam, culturam, artem, 
mythos, animi sensus, bella, praeiudicia et alia humana significantibus. 

Ut seminarista praedicator veritatis revelatae efficiatur, primum artem dicendi 
cognoscere debet. Ad hoc autem nec studia praeuniversitaria nec praeparatio theo¬ 
logica sufficiunt. Oportet studia « media » quae dicuntur, habere, quibus praepa¬ 
rationem priorum annorum ad perfectionem tollant, et studia theologica funda¬ 
mentum adquirant. 

Disciplinae cursus philosophici inefficaces videntur egentque pertractatione 
novaque structuratione. Seminarista his studii annis institutionem proprie univer- 
sitariam circa quattuor adspectus cognitionis humanae habere debet: a) ampliora 
et profundiora studia de rebus litterariis ; b) callidiorem captationem omnium 
artium ; c) latiorem cognitionem scientiarum ; d) accuratiorem intellectionem et 
captatum diversorum systematum philosophiae. 

Talibus studiis privus, seminarista — futurus sacerdos et praedicator verita¬ 
tis — his defectibus laborabit: a) abstractismo seu usu verborum vacuorum, 
folia sine pondere, carentia dynamismi, inefficacia ad motionem; b) ascientifcismo 
seu paupertate in cognitione scientifica rerum aut personarum aut historiae; 
c) pragmatismo seu conversione sic dictarum theoriarum seu doctrinarum super¬ 
ficiali ter intellectarum in praxim pauci momenti, mere utilitariam; d) aphiloso- 
phismo seu incapacitate ultimas rerum causas investigandi. 

Cognitio litterarum classicarum similiter atque nationalium sive veterum sive 
hodiernarum serio studio et diuturno adquisita modus est discendi ministerium 
humanum verbi, sine quo ministerium sacrum fictum redditur et inutile. 

Cognitio omnium artium sensum acuit hominis praedicatoris ad verba seli¬ 
genda, ad ecclesias aedificandas, ad imagines pulchras venerandas et alia huius- 
modi. Sacerdos sensu artistico carens et inscius harum rerum aegre ab hominibus 
audietur. 

Cognitio scientifica hodie valde necessaria est, quamvis perdifficilis. Necessa¬ 
ria ad explicationem accuratam Sacrae Scripturae; necessaria ad apologeticam fa¬ 
ciendam coram scientificis atheis vel dubitantibus; necessaria ad captationem ma¬ 
gnae partis cognitionis philosophicae. Attamen est difficilis, et ideo studia diurna 
nocturnaque exigit. Valde utilis est quia specialem auctoritatem praebet ministro 
dicenti, et quia auxilium rebus ipsis dicendis et modo ea dicendi est. 

Cognitio philosophica nostrorum sacerdotum hodie valde superficialis est. 
Saepe enim est mera notitia seu eruditio externa, summa notitiarum biographica- 
rum, non penetratio systematum et ligatio historica illarum et captatio eorundem 

effectuum historicorum. Eruditio autem philosophica externa valde periculosa est 
quia despicit ea quae ignorat; est itaque ficta cognitio philosophiae, mera notitia 
ephemeridum. 

Ut seminarista theologus eveniat, primum philosophiam cognoscere debet, et 
philosophia nequit cognosci sine studio intenso litterarum, scientiarum et alio¬ 
rum. Theologus hodiernus nequit esse vere « modernus » si philosophiam et 
scientias modernas ignorat. Et theologus nequit fieri praedicator Evangelii, si 
omnibus oratoriis virtutibus non est imbutus. 

Haec ut consequantur fortasse quattuor vel saltem tres anni requirantur. 
Structura huius studii cum studio theologiae conflari debet ad institutionem vere 
universitariam adquirendam. 

Sacerdos nostris diebus formatione universitaria frequenter caret. Eius studia 
tantum praeuniversitaria sunt. Professores, bibliothecae, laboratoria, methodus 
docendi et alia huiusmodi non sunt certe universitaria. Ex quo multarum rerum 
ignorantia provenit, et quod maxime lugendum est, ignorantia huius ignorantiae, 
quae generatrix est dogmatismi ab anticlericalibus oppugnati multis argumentis, 
et impossibilitas etiam colloquendi. 

Quae mala ut vitentur, et ut futuri praedicatoris aptior institutio consequa¬ 
tur, protractionem studiorum cerno esse utilem, immo admodum necessariam. 


13 

Exc.mus P. D. IOANNES SAlIVAGE 
Episcopus Anneciensis 

Venerabiles Patres, carissimi adstantes omnes, 

Schema in suo textu emendato nobis placet ac post diuturnam con¬ 
siderationem miramur quod sub forma reducta propositionum multa 
contineat quae sunt plena promissionum pro spe renovationis tam desi¬ 
deratae institutionis seminariorum. 

Haec approbatio nobis videtur quattuor assertis fundamentalibus 
inniti posse ex ipso schemate excerptis: 

1. Primum assertum de fine seminarii, qui est ut pastores effor- 
met. Quae pastoralis finalitas seminarii nobis optime praebetur ut totam 
institutionem sacerdotalem pervadere debens. Si revera in factis assu¬ 
mitur ista finalitas et cum institutione spirituali et intellectuali intime 
connectitur, ut postulatur in schemate, n. 4, in fine, si tota ratio stu¬ 
diorum, ut dicitur in fine n. 14, hac finalitate imbuitur, tunc bona erit 
adaptatio seminariorum nostrorum. 

2. Secundum assertum, de adaptatione seminarii seminaristis 
prouti sunt de facto. Et hoc asseritur in n. 7. Fatendum certe titulum, 
qui non est de textu, generaliorem videri quam materia sub ipso con¬ 
tenta, quia in hoc numero, tantummodo sermo fit de adaptatione in 

minores vel maiores communitates, prout necessitas id postulat. Sed 
principium hic positum magnas secum trahit consequentias et largior 
campus illi tribuendus est in educatione, nam haec nostra iuventus no¬ 
bis a Deo concreditur ut de ipsa fiant sacerdotes annorum venturorum. 
Et illa iuventus a nobis cognoscenda, cum suis tendentiis, valoribus, et 
defectibus, ut institutio seminarii illi aptetur. Multum timendum esset, 
venerabiles Patres, si ex defectu istius adaptationis, melior pars iuve- 
num qui essent capaces vocationis sacerdotalis, ab ista se sentiret alienam. 

3. Tertium assertum, de evolvenda adaptatione secundum cir¬ 
cumstantias locorum ac temporum. Feliciter in nostro schemate dicitur 
institutio seminarii in n. 1 « certis temporibus recognoscenda ». Ex 
hoc iam non tantum praesentatur seminarium ut illa venerabilis ac 
saecularis institutio quae sua, una vice pro omnibus, fecit experimenta, 
et in qua iuvenes sacerdotio destinati nil aliud facere deberent quam 
intrare et accipere. Feliciter tribuitur illa periodica recognitio coetibus 
episcoporum, approbante Sancta Sede. Ipsis episcopis, ex munere suo 
pastorali, pertinebit de recta ordinatione suorum seminariorum tum 
ad suum finem pastoralem assequendum, tum ad iuvenibus prouti sunt 
adaptationem. Ad fontem redimus renovationis pastoralis seminariorum 
quem invenimus in decretis Sancti Concilii Tridentini, scii, intimam 
connexionem institutionis sacerdotalis cum tota cura pastorali Ecclesiae. 

4. Quartum assertum, de necessaria coadunatione moderatoris 
et professorum seminani deque eorum primaria responsabilitate in reno¬ 
vanda institutione seminarii, quae exprimuntur in n. 5. Recte affirmatur, 
experientia comprobante, illa educatorum adunata navitas magis facere 
quam sapientes leges. Hinc obligatio quae nobis incumbit competenti 
praeparationi invigilare nostrorum moderatorum ac professorum semina¬ 
riorum et non tantum intellectuali, sed et paedagogicae et spirituali, et 
non tantum labori personali, sed et labori consociato. 

Facta illa substantiali approbatione nostri schematis, aliqua dicenda 
essent quae in illo possent adhuc meliorem formam praebere. Quae 
omnia scripto tradam secretariae generali. Sed unum mihi videtur men¬ 
tione dignum in hac aula: scii, de seminario ut institutione educativa 
illius colloquii (dialogue) habitudinis, quod Paulus VI, feliciter regnans 
tam fortiter inculcat in sua Encyclica Ecclesiam suam, 3 parte. 

1) Seminarium seminaristas praeparare debet colloquio cum mundo 
hodierno. Hic memorari iuvabit ipsa verba Summi Pontificis: Collo¬ 
quium est « quasi ratio obeundi muneris apostolici atque animorum 
iungendorum veluti instrumentum ». Has partes ut possit tenere collo¬ 
quium in apostolatu, notas illas tenere debet quam exponit Encyclica: 
perspicuitatem scii., lenitatem, fiduciam, prudentiam. Necesse est ut 

profunda ac diuturna educatio seminaris tarum illos praeparet ad huius- 
modi colloquium. Et certe multa inveniuntur in schemate nostro} 

2) Sed ulterius videtur progrediendum, quia seminarium non potest 
seminaristas praeparare colloquio cum externo mundo si non instau¬ 
ratur colloquium intra ambitum seminarii ipsius. 

Necessarium videtur Cleri educatores sentiant se in primis esse inter¬ 
pellatos ex iis quae dicit Summus Pontifex. Nam sunt in illo statu pa¬ 
storali ab Encyclica descripto pastorum missionem pulcherrimam adep¬ 
torum, qui missionem suam adimplere non valent nisi secuti fuerint 
exemplar Divini consilii quod salutis colloquium iniit cum homine et 
illud fundatum voluit in amore, in libertate, in responsabilitate homi¬ 
nis vocati. 

Hoc valet et de personalibus magistros inter et discipulos relatio¬ 
nibus in seminario. Hoc valet etiam de relationibus inter duas commu¬ 
nitates ex quibus constat seminarium: magistrorum scii, ac discipulorum. 
Quae communitates distinctae esse debent, sed nec separatae et sibi 
ipsis externae vel indifferentes, nec timori, nec despectui mutuo obno¬ 
xiae. En magnum obiectum renovationis seminariorum: colloquii in- 
stitutionalis instauratio inter moderatores et seminaristas, colloquii exer¬ 
citium inter seminaristas ipsos. Certe, quoad colloquium cum moderato¬ 
ribus sedulo invigilandum erit ne laedatur auctoritas. Sed nemo est qui 
non videat hoc genus colloquii ad intimiorem assimilationem educatio¬ 
nis transmissae perducere, tam pro sensu disciplinae, quam pro educa¬ 
tione responsabilitatis, tam pro institutione intellectuali quam pro insti¬ 
tutione spirituali et pastorali. 

De his, relate ad textum nostri schematis duo afferre vellem nota¬ 
tiones: 

a) de philosophia tradenda ... 2 : Textus Synodi sollicitudinem ex¬ 
primit de colloquio cum systematorum auctoribus hodiernis: et optime! 
At, cur sollicitudini illi solum per illos auctores, saepe saepius areligio- 
sos, satisfieri posset? Nonne etiam, et in primis illa philosophia quae 
dicitur « perennis » tradi deberet in spiritu illo colloquii cum hominibus 
hodiernis et non tantum, ut ait infeliciter textus noster, tamquam syste- 
matizatio principiorum. 

b) de institutione pastorali n. 21 ... 3 : Quando sermo fit de prac- 
ticis exercitiis initiationis pastoralis memoria dignum iudicatur neces¬ 
saria insistentia in praeeminendam mediorum supernaturalium. Optime! 
Sed talis convictio, quam habent educatores, difficilius penetrabit in 
mentes et animas educatorum si tantum theoretice et apodictice incul¬ 
catur. Efficacius erit colloquium de praeterita apostolica activitate in 
quo, cum educatore et in parvis coetibus cum aliis seminaristis, confertur 

illa activitas cum lumine Evangelii et doctrina Ecclesiae. Non tantum 
efficacius dico efficacitate mere humana sed illa efficacitate qua Spiritus 
veritatem suam revelat concrete fidelibus inter se conferentibus de 
regno Dei. Dixi. 


In textu scripto tradito : 1 quae ad hunc finem ordinantur quin mentio fiat 
verbi seu conceptus. 2 n. 15 pag. 17-18. 3 pag. 20. 

[ Subscripserunt etiam ] M. Maziers, aux. Lyon; L. Ferrand, arch. Tours; 
P. Chevalier, ep. Le Mans; M. Dubois, arch. Besanpon; P. Thea, ep. Tarbes et 
Lourdes; P. Puech, ep. Carcassonne; J. Martin, arch. Rouen; A. Cazaux, ep. Lu- 
$on; P. Pierard, ep. Chalons; A. Pioger, ep. Sees; A. Caillot, ep. Evreux; D. Johan, 
ep. Agen; J. de Cambourg, aux. Bourges; G. Garrone, arch. Toulouse; P. Rouge, 
ep. Nimes; R. Boudon, ep. Mende; F. Kerveadou, ep. St. Brieuc; H. Donze, ep. 
Tulle; J. Urtasun, arch. Avignon; M. Riopel; E. Guerry, arch. Cambrai; R. Bezac; 
J. Guilhem, ep. Laval; St. Desmazieres, ep. tit. Biblo; L. Lebrun, ep. Autun; G. 
Barthe, ep. Frejus-Toulon; H. Jenny, aux. Cambrai; A. Fougerat, ep. Grenoble. 

Emendationes additae-. 

Ad n. 2, pag. 12, linn. 8-9: loco: « tum sacerdotum exemplar atque aposto- 
licus zelus » sic ponatur: « tum sacerdotum personalis vita exemplaris, tum com¬ 
mune testimonium vitae sacerdotalis in bonum evangelizationis ordinatae ». Ra¬ 
tio: ut melius exprimatur primus fons vocationum esse testimonium sacerdotii 
imaginem tradens sacerdotii animos iuvenum generosum attrahentem. 

Ad n. 5, pag. 13, lin. 36: post « paedagogica » et ante «diligenter» inse¬ 
ratur: « ac initiatione praxi colloquii cum propriis alumnis, manente firma aucto¬ 
ritate in educatione ». Ratio : ut melius praeparentur alumni concretae vitae pa¬ 
storali in Ecclesia quae in colloquio maxime innititur. 

Ad n. 6, pag. 14, lin. 8: post « physica et psychica » inseratur « de sana 
hereditate ». Ratio: quia haec notatio maxime importat in discernendis aptitu- 
dinibus. 

Ad n. 7, pag. 14: post ultimam paragraphum addatur: « Ad melius semina¬ 
rium secundum omnes necessitates alumnorum disponendum perutile erit intima 
magistrorum cum alumnis consuetudo, colloquiique inter eos habitudo ». Ratio: 
ut modo ampliore exponatur significatio fundamentalis huius principii nec restrin¬ 
gatur tantummodo dimensioni aedificiorum vel coadunationi communitatum ni¬ 
miarum. 

Ad n. 9, pag. 15, linn. 28-29: post « oboedientia » inseratur: « in sensu per¬ 
sonalis responsabilitatis et liberae initiativae ». 

Linn. 30 ac ss.: post «excolantur» sic mutetur: «ut ex una parte omnia 
impendant pro regno Dei et seipsos libere impendant et ex altera parte etiam 
ea quae sunt licita, etc. ... ». Ratio: ne ansam praebeatur sola passivitatis cultura 
in seminario et praeparentur sensui liberae ac propriae initiativae. 

Ad n. 8, pag. 15, lin. 1: post « assuescant » inseratur « suae profundae erga 
Patrem religioni, suoque Mysterio paschali participent ». Ratio: ut melius expri¬ 
matur momentum sensus Dei et sensus paschatis in educatione sacerdotali. 

Ad n. 15, pag. 17, lin. 35: post « acquirant » addatur « ac suam efficaciam 

pro cognitione mundi et colloquio cum hominibus hodiernis ». Ratio: ne cognitio 
ac capacitas colloquii soli cognitioni systematum modernorum tribuatur in textu 
ac exprimatur vis et efficacia ad hunc scopum ipsius philosophiae perennis. 

Ad n. 19, pag. 19, lin. 28: ante «diligenter instruantur» inseratur «Ut 
in primis apti fiant educatores vitae laicorum in lumine Evangelii ad mentem 
Christi et diligenter instruantur... ». Ratio: ne confundatur pastoralis sollicitudo 
cum sola actuum pastoralium sollicitudine cum pastoralis navitas sit in primis 
educationi fidei ordinata. 

Ad n. 21, pag. 20, linn. 18-19: post « sub peritorum magistrorum ductu 
fieri debent » sic mutetur « Collata cum sociis apostolatus reflexione in lumine 
fidei experientia navitatis ut, adiuvante consociato lumine sub ductu Spiritus 
Sancti, sentiant praepellentem praestantiam supernaturalium mediorum ». Ratio: 
ne educatio sensus supernaturalis in apostolatu affirmetur esse tantummodo quae¬ 
stionem affirmationis theoreticae frequenter per repetitionem magistrorum incul¬ 
catae, sed innuatur pars necessaria initiativae personalis et cooperationis com- 
munitariae. 

Ad n. 21 addatur novus numerus sic sonans: « ad hanc triplicem institutio¬ 
nem intimius tradendam optimum erit magna adunata navitas moderatorum, di¬ 
rectorum spiritualium, professorum seminarii ac spiritus communitatis in alum¬ 
nis, adiuvantibus sub ductu episcopi illis mediis hodiernis quae maiorem effi¬ 
caciam communitariam praebeant ad colloquium ac mutuam cooperationem, quin 
laedant sensum liberae ac personalis responsionis alumnorum ad institutionem 
ipsis inculcatum ». Ratio: ut exprimatur syntheticam ac dynamicam vim actionis 
communitariae in institutione sacerdotali. 

Ad n. 22, pag. 20, lin. 26: post « cuiusmodi sunt » inseratur « parochi experti 
in educatione iuvenum sacerdotum ». Ratio: ut exprimatur momentum huius co¬ 
operationis presbyterii in initiandis iuvenis sacerdotibus. 

[Subscripserunt etiani\. M. card. Feltin; G. Bannwarth, ep. Soissons; P. Brot, 
aux. Paris; H. Dupont, ep. tit. Dorileo; J. Villot; P. card. Gerlier; J. P. Vincent, 
ep. Bayonne; A. Gand, eoad. Lille; L. de Courreges, ep. Montauban; J. Le Cor- 
dier; J. Vilnet, ep. S. Die; F. Bougon, ep. Moulins; P. Veuillot, arch. eoad. Paris; 
P. Gouyon, arch. Rennes; M. Pourchet, ep. S. Flour; A. Hypolito, aux. Bahia; 

G. Huyghe, ep. Arras; A. Collini, eoad. Ajaccio; A. Fougerat, ep. Grenoble; 
J. Villepelet, ep. Nantes; E. Blanchet, rect. I. C. Paris; J. Lamartine Soares, aux. 
Olinde et Recife; A. Etges, ep. S. Cruz do Sui; B. Bueno Miele, ep. tit. Bararo; 
M. Vial, ep. Nevers; M, Rousseau, ep. tit. Ausafa; M. Rigaud, ep. Pamiers; 

H. Varin de la Bruneliere, ep. Fort-de-France; A. Marie, ep. Cayenne; G. Leuliet, 
ep. Amiens; P. Robert, ep. de Les Gonaives; G. Bejot, aux. Reims; I. Guyot, ep. 
Coutances; F. Poirier, arch. Port-au-Prince; Ch. de la Provencheres, arch. Aix; 
G. de Milleville, arch. tit. Gabala; R. Graffiin, arch. tit. Mistia; G. Louis, ep. 
Perigueux; A. de la Brousse, ep. Dijon; A. Malbois, aux. Versailles; J. Gay, ep. 
Basse-terre et Pointe-a-Pitre; A. Atton, ep. Langres; G. Jacquot, ep. Gap; C. Chi- 
louet, ep. Farafangana; A. Fresnel, ep. Fort-Dauphin; R. Kerautret, ep. tit. Areo- 
poli; A. Bontems, ep. S. Jean-de-Maurienne; L. de Bazelaire, arch. Chambery; 
A. Jauffres, ep. tit. Arsennaria; G. Jacquier, ep. tit. Sufasar; J. Bellec, ep. Perpi- 
gnan; A. Breheret, ep. Cahors; R. Fourrey, ep. Belley; P. Pinier, ep. Constantine; 
A. Fauvel, ep. Quimper; G. Mercier, ep. Laghouat; L. Duval, arch. Alger; A. Dous- 
sard, ep. Vannes; R. Boisguerin, ep. Suifu; V. Fave, aux. Quimper. 

Secretarius generalis: Venerabiles Patres, en exitus suffragationum 
peractarum quarum exitus nondum est communicatus: 


III suffragatio de religiosis: 

Praesentes votantes. 1.949 

Dixerunt placet . 883 

non placet . 77 

placet iuxta modum . 987 

Vota nulla ... . 2 


Ergo textus est examinandus secundum Modos et reproponendus con¬ 


gregationi. 

IV suffragatio: 

Praesentes votantes.1.950 

Dixerunt placet . 907 

non placet . 66 

placet iuxta modum . 975 

Suffragia nulla .. 2 

Etiam hic textus est reproponendus. 


V suffragatio: 

Praesentes votantes.1.946 

Dixerunt placet . 940 

non placet . 56 

placet iuxta modum . 947 

Suffragia nulla. 3 

Hic pariter textus est reproponendus. 

VI suffragatio: 

Praesentes votantes. 1.844 

Dixerunt placet .1.676 

non placet . 65 

placet iuxta modum . 103 


Hic textus placuit congregationi generali, sed Modi item examina¬ 
buntur. 

Nunc venerabiles Patres, lego textum Intimationis pro Sessione pu¬ 
blica attamen haec intimatio distribuetur cunctis Patris proxima heb¬ 
domada [cf. vol. III, pars I , pagg. 61-62]. 

Em.mus P. D. Eugenius card. Tis serant: Proxima congregatio 
feria II proximae hebdomadis. Reponatur SS. Evangelium. 

I 

SCHEMA CONSTITUTIONIS * 

DE STATIBUS PERFECTIONIS ADQUIRENDAE 1 

PROOEMIUM 

1. Omnis sanctitatis Divinus Magister et Exemplar Christus 

Dominus, datis spiritualis vitae praeceptis, quibus homines ad 
finem sibi praestitutum regerentur universi, indubie docuit prae¬ 
terea, qui Ipsius vestigiis propius insistere vellent, eos evange- 
lica consilia amplecti ac sequi oportere. 2 5 

Perfectionis asseclas Ecclesia, temporum progressione, num- 
quam fovere intermisit, sed, sibi constans atque Divino Magistro 
fidelis, perfectionis evangelicae disciplinae indesinenter consu¬ 
luit, sive respectu eorum qui singillatim illi sese tradebant, sive 
pro his qui plenam et publicam perfectionem in societatibus eius io 
auctoritate erectis profitebantur. 3 

2. Porro, institutorum perfectionis inde a Concilio Triden- 
tino renovata incrementa actuosaque sollertia, vitae et laboris 
condicionum mutatio ingens ubique praevalens necnon aposto- 
latus moderni multiplices exigentiae, postulant ut ecclesiastica 15 
ordinatio statuum perfectionis recognoscatur atque in pluribus, 
sive salutifera pristinorum restauratione, sive prudenti praesenti¬ 
bus adiunctis accommodatione, apte renovetur, quo vita institu- 

* In initio huiusmodi fasciculi legitur. « Ss.mus Dominus Noster 
Ioannes XXIII, in audientia hac die infrascripto impertita, statuere di¬ 
gnatus est ut hoc schema, in Concilio Oecumenico Vaticano Secundo 
discutiendum, ad eiusdem Concilii Patres transmitteretur. 

Ex Aedibus Vaticanis, die xxii mensis Aprilis, anno mcmlxiii. 

Hamletus Ioannes Card. Cicognani 
a publicis Ecclesiae negotiis 

Notae , quae singulis schematis capitibus adiciuntur, schematis par¬ 
tem non efficiunt, sed a Commissione Conciliari ideo exaratae sunt, ut 
Patribus schema pervestigantibus essent subsidio. Verba autem, initio 
singulorum numerorum litteris inclinatis inter uncos [ ] posita, in redac- 
tione definitiva tollentur ». 

[5] torum iugiter sodalium sanctitate fulgeat eorumque labores in 
20 dies fecundiores abundent. 

Quapropter, haec Sacrosancta Synodus, de universo Eccle¬ 
siae bono sollicita, munus suum merito aestimavit institutorum 
status perfectionis necessitatibus prout tempora nostra suadent 
providere. 4 

NOTAE 

1 Tamquam titulus totius schematis praesentis retinetur ille: « De 
Statibus perfectionis adquirendae », quia de se aptissimus atque venerabili 
traditione, communi usu et Summorum Pontificum auctoritate commen¬ 
datus. 

Etenim, huius locutionis significatio in doctrina inconcussa Doctoris 

[6] Angelici perspicue et solide fundatur, qui in Summa Theologica tam pro¬ 
funde ac sapienter disseruit, tum de statibus vitae humanae in genere, 
tum de singulis eorum in specie et, in modo particulari, de statu illorum 
fidelium qui, Christo Iesu invitante, christianam perfectionem observan¬ 
tia consiliorum evangelicorum prosequendam profitentur (cf. S. Thomas, 
Summa Theol., II a -II ae , qq. 179-189). « Hinc », ait Pius Papa XII, « in 
primis status publicus perfectionis inter tres praecipuos ecclesiasticos sta¬ 
tus recensitus fuit, atque ex ipso Ecclesia secundum personarum canonica¬ 
rum ordinem gradumque unice petivit (c. 107) » (Const. Apost. Provida 
Mater Ecclesia, 2 febr. 1947: A.A.S., 39 [1947], p. 116). 

Hac formula, ut patet, minime significatur religiosos esse perfectos, 
neque solos ad sanctitatem assequendam teneri. Dicitur enim status per¬ 
fectionis adquirendae, quo imprimis distinguitur ab illo Episcoporum qui 
essentialiter est de perfectione christiana sacro pastorali ministerio in 
alios exercenda; propterea ipsi tamquam «perfectores» (S. Thomas, 
Summa Theol., II a -II ae , q. 184, a. 7, c) habentur ab iisque « praeexigitur 
vitae perfectio » (S. Thomas, op. c., q. 185, a. 1, ad 2) ad hoc ut « alios 
ad perfectionem adducere » (S. Thomas, l. c.) possint. E contra religio¬ 
sus etsi progrediendo in via spirituali certum sanctitatis gradum attingere 
valeat ac debeat, ad maiorem perfectionem tamen semper tendit ut ad 
finem proprii status propter se indesinenter quaerendum, licet id procul- 
dubio in bonum Ecclesiae et animarum cedat atque ipse operibus aposto- 
latus explendis libentissime se impendat et superimpendatur (cf. 2 Cor. 
12, 15). Ad hoc illustrandum apte conferunt verba Pii Papae XII sequen¬ 
tia: « Nonne vos, clerici et laici (religiosi), profitemini vos evangelieae 
perfectionis statum amplecti? Si ita est, eiusdem status progignite fructus, 
ut mysticum corpus Christi, quod est Ecclesia, e robore et calore vestro 
efficientiores hauriat vires. Hac eadem causa fit, ut religiosi Ordinis con¬ 
templativae vitae addicti aliquo modo Ecclesiae necessarii sint, cui iidem 
perpetuum decus exstant et caelestium scatebra gratiarum ( Alloc. 8 dee. 
1950, IV: A.A.S., 43 [1951], p. 33). 

Praeterea, licet antiquissima, haec locutio perfecte convenit omnibus 
christianam perfectionem profitentibus, sive cum votis publicis in Reli¬ 
gionibus proprie dictis, sive absque votis tum in Societatibus vitae com- 

munis tum in Institutis etiam saecularibus. Ipsa enim « Instituta saecu- [6] 
laria, quorum membra, etsi in saeculo commorentur, ex plena tamen 
Deo et animabus consecratione quam probante Ecclesia, profitentur, et 
ex interna ordinatione hierarchica interdioecesana et universali, quam 
diversis gradibus habere valent, inter status perfectionis iuridice ab Eccle¬ 
sia ipsa ordinatos et recognitos, ex Apostolica Constitutione Provida Ma¬ 
ter Ecclesia iure meritoque numerantur » (Pius XII, Motu proprio Primo 
feliciter, 12 martii 1948: A.A.S., 40 [1948], pp. 285-286). 

Haec aptissima formula, insuper, venerabili traditione communique 
usu in Ecclesia maxime commendatur et auctoritate Summorum Pontifi¬ 
cum qui illam in suis documentis et allocutionibus frequenter adhibuerunt 
consecratur. Ultimatim vero, Concilium Praesidentiae Concilii Oecume- 
nici Vaticani II universam materiam Commissioni Conciliari « De Religio¬ 
sis » demandatam sub hoc titulo « De Statibus perfectionis adquirendae » 
complecti voluit (cf. Schemata Constitutionum et Decretorum, 1962: [7] 

p. 8, XI). Ideo, eius substitutio non tantum communem hodiernum usum 
magno cum detrimento perturbaret, sed ipsi Ecclesiae doctrinae eodem 
usu et auctoritate sancitae iniuriam inferret. 

De cetero, aliae formulae a diversis propositae etsi fundamento non 
careant, aptiores illa quae est in usu certo non demonstrantur. 

2 Pius XI, Epist. Apost. Unigenitus Dei Filius, 19 martii 1924: 

A.A.S., 16 (1924), p. 133. 

3 Pius XII, Const. Apost. Provida Mater, 2 febr. 1947: A.A.S., 39 
(1947), p. 115. 

4 Pernotum est statum perfectionis adquirendae duplicem praese- 
ferre aspectum, scilicet, Theologicum quo considerantur eius substantia 
et fundamenta biblico-theologica, et luridicum quo sodalium modus vi¬ 
vendi, operandi et sese hierarchice regendi aptis normis ab Ecclesia or¬ 
ganice praeformatur. 

Hac distinctione prae oculis habita, cuique clare apparet praesentis 
schematis aspectus praevalenter iuridicus, illo theologico ad Constitutionem 
dogmaticam « De Ecclesia » remisso, quae speciale caput habet sub titulo 
stricte theologico positum: « De iis qui consilia evangelica profitentur ». 

Magni enim refert ut perspicue ostendatur statum perfectionis adquiren¬ 
dae (seu religiosum sensu lato) non esse meram Ecclesiae iuridicam creatio¬ 
nem, sed ab ipso Evangelio profluere atque partem suam vere authenticam 
habere in Corpore Mystico Christi quod est Ecclesia. Id quidem apte fit 
in Constitutione dogmatica « De Ecclesia », cui tamen haud convenit ele¬ 
menta miscere iuridica quae in praesenti schemate, praesertim capite 
primo, ut in propria sede exponuntur. 

De cetero praesens schema, quod rigorose contractum est, ex aliis 
schematibus complementum accipit: ex schemate « De Cura animarum » 
quod habet caput speciale ab utraque Commissione « De Episcopis et de 
Religiosis » concordatum, scilicet, « De rationibus inter Episcopos et Re¬ 
ligiosos praesertim quoad apostolatus opera »; ex schemate « De Episco¬ 
pis ac de Dioeceseon Regimine » cuius Appendix plura continet de Facul¬ 
tatibus Episcoporum relate ad Religiosos; et ex schemate « De Regimine 
Missionum » quod in pluribus ad religiosos missionarios spectat. 

t 8 l Caput I 

DE STATUS PERFECTIONIS NATURA, 

SPECIEBUS ET FORMIS 

3. [Definitio status perfectionis adquirendae ]. Status per¬ 
fectionis evangelicae adquirendae est stabilis in aliqua societate 
vivendi modus, ab ecclesiastica auctoritate ad christianam per¬ 
fectionem per professionem consiliorum evangelicorum adipi- 

5 scendam constitutus . 1 

4. [Tres species status perfectionis ]. Iure vigenti tres re¬ 
censentur status perfectionis species in Ecclesia, nempe, religio¬ 
nes, societates vitae communis sine votis et instituta saecularia. 

Religiones sunt societates in quibus sodales, secundum pro- 
io prias leges et sub regimine vitae communis, vota publica, perpe¬ 
tua vel temporaria, elapso tempore renovanda, nuncupant. 2 

Societates vitae communis* sine votis sunt illae, quantum so¬ 
dales rationem vivendi religiosorum imitantes et in communi 
degentes, non quidem votis publicis sed certis vinculis ad consi- 
15 lia evangelica servanda sese obstringunt. 3 

Instituta saecularia illa dicuntur, quorum sodales consilia 
evangelica servanda suscipiunt plene et perpetuo, sed in saeculo, 
nec ulla ratione vitae communi canonicae sunt obnoxii. 4 

Conveniunt species istae in substantia status perfectionis; 
20 differunt autem tum ex natura vinculorum, tum ex diverso modo 
consilia in praxim deducendi necnon vivendi et operandi, quae 
unicuique earum propriam indolem et veluti specificum characte¬ 
rem conferunt. 5 

5. [ Vox religiosus stricto et lato sensu ]. Verbum religiosus 
25 propriam habet significationem, diuturno et etiam vigenti usu 

probatam, vi cuius, nisi aliud expresse vel aequipollenter dicatur, 
illos tantum status perfectionis sodales designat qui vota publica 
in aliqua Religione nuncupaverunt. 6 Verumtamen, attento ele¬ 
mento fundamentali tribus speciebus status perfectionis adquiren- 
30 dae communi, nempe plena christianae perfectionis professione 
[9] evangelicis consiliis solide fundata, 7 nihil impedit quominus 
quandoque, agendo etiam de aliis statibus perfectionis, idem ver¬ 
bum, praesertim sensu adiectivo, latiore modo adhiberi valeat. 8 

6. [De vita contemplativa fovenda ]. Non obstante gravi [9] 
hodierna necessitate intentioris apostolatus, retinendum est in- 5 
stituta vitae unice contemplativae sive virorum sive mulierum 
specialem omnino habere exsistendi rationem in Ecclesia, cui 
perpetuum decus exstant et caelestium scatebra gratiarum. 9 

Etenim, licet omnes asseclae status perfectionis ad quandam 
divinam internam contemplationem invitentur 10 et obligentur, io 
instituta tamen illa ad contemplationi vacandum secundum tra- 
ditionalem formam integre ordinantur, 11 et ideo in Corpore My¬ 
stico Christi proprias partes semper habent, atque uberrimos 
sanctitatis fructus Ecclesiae afferunt. 12 

In monasteriis in quibus ex instituto viget vita contempla- 15 
tiva canonica, moniales adstringuntur ad clausuram papalem se¬ 
cundum legitima statuta. Ordinarius loci necnon, si eidem mo¬ 
nasterium subditur, Superior regularis, pro eorum prudenti ar¬ 
bitrio et conscientia, clausuram ingredi possunt atque, in casibus 
a S. Sede determinandis, ingressum in clausuram et egressum 20 
ex eadem permittere. 13 

7. [De vita monastica fovenda ]. Haec Sancta Synodus in¬ 

stitutum perantiquum ac venerabile monachorum tum ritus la- 
tini tum rituum orientalium ut in pleno vigore servetur et pro¬ 
vehatur exoptat. 25 

Monachos autem hortatur ut, suae originis suarumque insti¬ 
tutionum memores, in claustris Divinae Maiestati humili ac fideli 
corde pensum servitutis suae reddant. 

8. [Instituta clericalia operibus apostolatus dedita ]. Per¬ 
multa exstant instituta clericalia quae in decursu temporum con- 30 
dita sunt, ut eminens illud sacerdotalis ministerii munus susci¬ 
perent pro diversis hominum necessitatibus et condicionibus. 

In his autem institutis, vita religiosa validissimum praebet 
adiumentum ad adipiscendam sanctitatem, quae sacerdotes Chri¬ 
sti omnino decet, lectissimas turmas operariorum, qui iuxta suam 35 
peculiarem vocationem apud fideles et infideles operibus saluta¬ 
ribus in bonum Ecclesiae universalis dedicantur, apte praeparat 
atque in eorum muneribus fructuose explendis multum adiuvat. 14 

9. [De institutis laicalibus]. Vita religiosa laicalis, tam pro [10] 
viris quam pro mulieribus, variis apostolatus operibus mirum 

in modum aptata et nunc ubique vegetior efflorescens, constituit 
evangelicae perfectionis et Deo consecrationis statum completum 
ab Ecclesia recognitum; eam igitur Sacra Synodus magni faciens 5 

[10] libenti animo omnium aestimationi ac speciali Sacrorum Prae¬ 
sulum sollicitudini commendat. 15 

Inter huius vitae religiosae sectatores viros, qui peculiari 
Dei vocatione sacerdotium non suscipiunt, placet recensere diver- 
10 sorum institutorum Fratres docentes, qui ab Ecclesia, eorum 
constitutiones approbante, utpote finem specialem praestabile 
munus christiane erudiendi iuventutem receperunt. 16 

10. [De institutis saecularibus ]. Instituta saecularia veram 
et essentialiter completam, etsi in saeculo consiliorum evangeli- 
15 eorum professionem, ab Ecclesia recognitam secumferunt; quam 
ob rem inter status perfectionis iure meritoque adnumerantur. 

Haec professio, quoad substantiam vere religiosa, 17 viris ac 
mulieribus, laicis et clericis in saeculo degentibus consecrationem 
confert similem illi, quae in aliis statibus perfectionis invenitur; 
20 proinde iidem totalem suipsius Deo dedicationem in caritate 
perfecta praecipue intendere debent. 

Illa ratio perfectionem profitendi in hoc consistit quod soda¬ 
les viam consiliorum in saeculo sequuntur. Quare caveatur ne 
propria ac peculiaris illorum institutorum indoles, saecularis sci- 
25 licet, 18 extraneis formis immutetur. Exordium enim ac propa¬ 
gatio illorum institutorum imprimis repetenda sunt a necessitati¬ 
bus efficacioris ac latioris apostolatus, in saeculo ac veluti ex 
saeculo exercendi, qui eo spectat ut omnes hominum activitates 
et vitae rationes a Christo Domino inspirentur ac in Ipso instau- 
30 rentur. 19 

Huius autem finis tam ardui consecutio exigit ut instituto¬ 
rum saecularium sodales, non solum immaculatos se custodiant 
ab hoc saeculo (cf. Ic. 1, 27), sed etiam ut in rebus huius trans¬ 
euntis mundi (cf. 1 Cor. 7, 31) sciant discernere quaenam Crucis 
35 Christi sint inimica, quaenam Regno Dei consonent et faveant. 

[ 11 ] NOTAE 

1 Cf. can. 487, 488, 1° et 593 C.I.C.; Pius XII, Const. Apost. Sedes 
Sapientiae, 31 maii 1956: Statuta Generalia adnexa, art. 5, § 1. 

Constitutio dogmatica « De Ecclesia», caput «De iis qui consilia 
evangelica profitentur », status perfectionis adquirendae fundamenta evan¬ 
gelica exponit agendo «De vocatione ad perfectionem christianam», 
necnon eiusdem aspectum theologicum evolvit, quo apparet statum per¬ 
fectionis, cuius notio iuridica hic in articulo 3 datur, non esse meram socie¬ 
tatem iuridicam, sed functionem habere quoque veluti mysticam in Eccle¬ 
sia, quatenus « Christi exinanitionem et Crucem pressius imitatur » atque 

« manifestius significat novam vitam redemptione Christi acquisitam et 
praeannuntiat resurrectionem et gloriam regni caelestis ». 

Super principiis fundamentalibus biblicis de consiliis evangelicis, 
opera Ecclesiae constitutus est authenticus status perfectionis adquiren- 
dae cuius elementa pedetentim assumpta fuerunt, ordinata et definita, 
quae in praesenti schemate summatim exponuntur. 

Inter alia vero notanda, est specialis positio status perfectionis adqui- 
rendae in universa ordinatione ecclesiastica, quae diversa est prout theolo¬ 
gice vel canonice consideratur. Etenim ex divina institutione sunt in 
Ecclesia Clerici a Laicis distincti, licet non omnes clerici sint divinae 
institutionis (can. 107, C.I.C.). Cum autem utrique possint esse religiosi 
(ibid.), factum est quod « Inter duos hos gradus, religiosae vitae status 
interficitur, qui ecclesiastica origine defluens, ideo est atque ideo valet, 
quia arcte proprio Ecclesiae fini cohaeret, qui eo spectat ut homines ad 
sanctitatem assequendam perducantur » (Pius XII, Alloc. 8 dec. 1950: 
A.A.S., 43 [1951], p. 27). Ita « status publicus perfectionis inter tres prae¬ 
cipuos ecclesiasticos status recensitus fuit » (Pius XII, Const. Apost. Pro¬ 
vida Mater, 2 febr. 1947: A.A.S., 39 [1947], p. 116) qui sunt status cleri¬ 
calis, religiosus (sensu lato) et laicalis (sensu stricto) (cf. can. 491, C.I.C.). 

Hac ratione Ecclesia principia a Christo Iesu iacta reassumens, sta¬ 
tum perfectionis adquirendae instituit, tuetur ac fovet, nedum ad bonum 
privatum eius sectatorum, verum etiam ad bonum universale totius Cor¬ 
poris Mystici Christi, in cuius aedificationem valide confert tum propria 
existentia in compagine ecclesiastica tum opera eius sodalium salutifera. 

2 Cf. can. 488, 1° C.I.C. 

3 Cf. Pius XII, Const. Apost. Provida Mater , 2 febr. 1947: A.A.S., 
39 (1947), p. 117. 

4 Cf. Const. Apost. cit., I. c. 

5 Cf. Const. Apost. cit., I. c. 

Species status perfectionis adquirendae desumuntur ex diversis modis 
emittendi Consiliorum evangelicorum professionem, quae elementum fun¬ 
damentale et omnibus statibus perfectionis commune constituit. Haec enim 
professio fit vel cum tribus consuetis votis publicis, in Religionibus; vel 
sine votis publicis sed cum vita communi ad instar Religiosorum, in Socie¬ 
tatibus vitae communis; vel sine votis publicis (saltem regulariter) sineque 
vita communi canonica, in Institutis saecularibus. Igitur, sunt tres spe¬ 
cies, et tantum tres, status perfectionis adquirendae ab Ecclesia iuridice 
recognitae: « Cet ideal (de la perfection chretienne) chaque chretien est 
invite a y tendre de toutes ses forces, mais il se realise d’une maniere 
complete et sure dans les trois etats de perfection selon le mode deerit 
par le Droit Canonique et les Constitutions Apostoliques deja citees... » 
(Pius XII, Alloc. 9 dec. 1957: A.A.S., 50 [1958], p. 36; cf. etiam, specia- 
tim pro Institutis saecularibus: Motu proprio Primo feliciter, 12 martii 
1958: A.A.S., 40 [1958], pp. 285-286). 

Formae autem institutorum status perfectionis ex eorumdem diversi¬ 
tate finis, operum, structurae, condicionum personarum et modi vivendi 
derivantur; sunt quidem multiplices ac variatissimae, sive agatur de insti¬ 
tutis vitae mere contemplativae, sive de aliis quae externis apostolatus 

[ 12 ] operibus incumbunt. Patet lias species non coincidere cum praedictis for¬ 
mis, ita ut intra unam speciem diversae haberi possint formae et de facto 
habeantur. In schemate pauciores formae tantum recensentur quae in prae¬ 
sentibus adiunctis practicum momentum videntur habere, quin intenda¬ 
tur aliquid excellentiae ceterarum detrahere. 

6 Cf. can. 488, 7°. 

7 Cf. Pius XII, Motu proprio Primo feliciter, 12 martii 1948: A.A.S., 
40 (1948), p. 284. 

8 Vocabuli « religiosus » usus duplici sensu, stricto nempe seu spe¬ 
cifico et lato seu communi, est frequentissimus et quidem omnino le¬ 
gitimus. 

Imprimis quod aptissimum sit ad sodalem status perfectionis adqui- 
rendae nuncupandum ex doctrina Divi Thomae eruitur: « Respondeo di¬ 
cendum », ait sanctus Doctor, « quod, sicut ex supra dictis patet (quaest. 
CXLI, art. 2), id quod communiter multis convenit, antonomastice attri¬ 
buitur ei cui per excellentiam convenit; ... Religio autem, ut supra habitum 
est (quaest. LXXXI, art. 2), est quaedam virtus, per quam aliquis ad Dei 
servitium et cultum aliquid exhibet. Et ideo antonomastice religiosi di¬ 
cuntur illi qui se totaliter mancipant divino servitio, quasi holocaustum 
Deo offerentes » (II a -II ae , q. 186, a. 1). 

Porro huius appellationis fundamentum, scilicet, totale servitium Deo, 
est commune «tribus speciebus status perfectionis, inclusis Institutis saecu¬ 
laribus, in quibus nihil detrahitur vel detrahendum est « ... ex plena chri- 
stianae perfectionis professione, evangelicis consiliis solide fundata et 
quoad substantiam vere religiosa » (Pius XII, Motu proprio Primo feli¬ 
citer, 12 martii 1948, II: A.A.S., 40 [1948], p. 284), et quorum sodalium 
vita habetur Deo vere consecrata (cf. Pius XII, Const. Apost. Provida 
Mater, 2 febr. 1947, Lex Peculiaris, art. III, § 2: A.A.S., 39 [1947], 

p. 121). 

Iuvat hic notare S. Thomam ut huius appellationis « religiosus » 
fundamentum considerasse merum Deo totale servitium, quin expressam 
mentionem faceret de votis quibus profitentes perfectionem christianam 
eius tempore sese ligabant. Quare, etsi ab initio et per multum tempus 
postea religiosi dicebantur votis obnoxii, attamen haec appellatio faciliter 
et communiter, progrediente tempore, extensa est ad alios quoque qui 
consiliorum evangelicorum susceptione etiam sine votis Dei servitio sese 

[ 13 ] consecrarunt. Hic usus extensivus vocabuli frequenter advertitur non 
tantum in scriptis auctorum sed etiam in documentis pontificiis, v. g. 
illo quo constituta est Commissio Praeparatoria conciliaris « De Religio¬ 
sis », cui deinde materia tractanda demandata est quae ad religiosos uni- 
versim seu ad sodales status perfectionis omnes spectat. 

Ita evenit absque dubio quia vocabulum de se aptissimum, usum 
quoque praestat commodissimum iis qui de sodalibus status perfectionis 
adquirendae loquuntur vel scribunt. Etenim, in personis vel rebus deno¬ 
minandis regula est unico vocabulo uti quod ratione etymologiae aliquam 
indicationem praebet personae vel rei nuncupandae. Hoc modo vocabulum 
«religiosus, religiosi» commodissimum habet usum ad instar aliorum 
quibus varii personarum coetus in Ecclesia designantur, scilicet: Episcopi, 



APPENDIX - DE RELIGIOSIS 


Clerici, laici. Aliud quoque commodum habet cum assumi possit tum ut 
substantivum ad personas nominandas, tum ut adiectivum ad personas et 
res status perfectionis qualificandas, quo praesertim ultimo sensu difficil¬ 
lime substituitur. 

Locutio autem complexa « sodalis status perfectionis adquirendae » 
habetur potius veluti definitio nominalis « religiosus » ita ut exinde per¬ 
fecta ordinatio logica modo sequenti obtineatur: 
nomen-. « religiosus » 

definitio nominalis-. « sodalis status perfectionis adquirendae » 
definitio realis-. status perfectionis est «... stabilis in aliqua socie¬ 
tate vivendi modus ab ecclesiastica auctoritate ad christianam perfectionem 
per professionem consiliorum evangelicorum adipiscendam constitutus » 
(Art. 3 schematis). 

Attamen, nonobstante significatione extensiva supra descripta, huic 
vocabulo «religiosus » competit etiam significatio restricta et specifica, 
iuxta principium a S. Thoma datum: « Respondeo dicendum, quod secun¬ 
dum consuetudinem humanae locutionis, aliqua nomina communia restrin¬ 
guntur ad ea quae sunt praecipua inter illa quae sub tali communitate 
continentur; sicut nomen urbis accipitur antonomastice pro Roma» 
(II a -II ae , q. 141, a. 2). Ita nihil impedit quominus vocabulum «religio¬ 
sus » duplici sensu adhibeatur, non aequivoce sed correlative: sensu lato, 
ut supra exponitur; et sensu stricto et specifico, ad illum tantum religiosum 
designandum qui votis est obnoxius, ut dicitur in praesenti articulo 5 
schematis. 

Patet autem quod sodales Societatum sine votis et Institutorum sae¬ 
cularium nequeunt dici « religiosi » sensu stricto, praesertim isti ultimi 
qui vota publica non emittunt neque « vivendi rationem religiosorum imi¬ 
tantur in communi degentes » (can. 673, § 1, C.I.C.), sed christianam per¬ 
fectionem profitentur in saecido ac apostolatum exercent « veluti ex 
saeculo » (cf. Pius XII, Motu proprio Primo feliciter, 12 martii 1948, 
II et III: A.A.S., 40 [1948], pp. 284-285). 

9 Pius XII, Alloc. 8 dec. 1950: A.A.S., 43 (1951), p. 33. 

10 Cf. Pius XII, Const. Apost. Sponsa Christi, 21 nov. 1950, Sta¬ 
tuta adnexa, 23 nov. 1950, art. II, § 2: A.A.S., 43 (1951), p. 15. 

11 Cf. Pius XII, Alloc. radioph. ad Moniales, I, 19 iulii 1958: A.A.S., 
50 (1958), pp. 565-567. 

12 Cf. Pius XII, Alloc. cit. II, ibid., p. 570; Alloc. Conventui stu¬ 
diorum de Monachatu, 11 apr. 1958: loc. cit., p. 285. 

In articulo 6 distinctio maximi momenti inducitur inter vitam con¬ 
templativam canonicam et contemplationem internam seu theologicam, a 
Papa Pio XII speciali vi et perspicuitate inculcata, praesertim in duobus 
fundamentalibus documentis sequentibus. 

Art. II, § 2 Constitutionis Apostolicae Sponsa Christi 21 novembris 
1950 legitur: « Vitae contemplativae canonicae nomine intelligitur non 
illa interna et theologica ad quam animae omnes in Religionibus immo et 
in saeculo viventes invitantur, quamque apud se singulae ducere ubique 
valent; sed exterior disciplinae religiosae professio quae, sive ex clau¬ 
sura, sive ex pietatis, orationis mortificationisque exercitiis, sive denique 

[ 14 ] ex laboribus quibus Moniales incumbere debent, in interiorem contempla¬ 
tionem ita ordinatur, ut eiusdem studio tota vita totaque actio et facile 
valeat et efficaciter debeat imbui » ( A.A.S., 43 [1951], pp. 15-16). 

Eamdem doctrinam idem Summus Pontifex more fere scholae enu¬ 
cleavit in tribus allocutionibus radiophonicis ad Moniales habitis diebus 
19 et 25 iulii necnon 2 augusti anno 1958 (cf. A.A.S., 50 [1958], 
pp. 563 sqq.; 572 sqq.; 581 sqq.). 

Ex his verbis vita contemplativa canonica dicenda est aliqua determi¬ 
nata forma externa vitae ad contemplationem internam seu theologicam 
vacandam peculiari exercitiorum disciplina directe apteque ordinata at¬ 
que ut talis ab Ecclesia recognita. Occupatur circa illa opera vitae con¬ 
templativae (cf. S. Thomas, Summa Theol. II a -II ae , q. 188, a. 3) 
intra monasterium et in propriam sodalium sanctificationem peracta, quae 
ab operibus externis vitae activae in utilitatem proximi impensis apprime 
distinguuntur. Attamen, licet quisque operibus internis vitae contempla¬ 
tivae propriam prosequatur sanctificationem, iisdem proximo quoque pro¬ 
desse valet ac debet ita ut authenticum apostolatum modo suo exerceat 
in Ecclesia, ut infra fusius dicetur (cf. infra pag. 22, nota 5). 

Vita activa autem, qua talis, aliquam praesefert determinatam for¬ 
mam externam seu disciplinam ad opera externa beneficientiae et aposto- 
latus exercenda ordinatam. Minime excluditur in hac vita contemplatio 
interna theologica, ut Papa Pius XII in textu supra citato meminit; immo, 
omnes religiosi vitae activae eam quaerere debent modo suae vitae consen¬ 
taneo, sicut vitam interiorem spiritualem imprimis colere tenentur, quae 
ad contemplationem theologicam suapte natura ultimatim conducit. 

13 In ultimo commate articuli 6 schematis, Ordinarii loci facultas 
relate ad ingressum in clausuram Monialium congruenter ampliatur. Quoad 
egressum Monialium et ingressum aliis personis permittendum, consulte 
restringitur ad casus a S. Sede determinandos, ne in hac re adeo gravi 
nimia inducatur discrepantia in praxi diversarum dioecesium non sine 
periculo damnosae relaxationis in observantia clausurae. 

14 Cf. Pius IX, Epist. Encycl. Ubi primum, 17 iun. 1847: Pii IX 
Pontificis Maximi Acta, ex typographia Bonarum Artium, P. I, Vol. I, 
pp. 46-54. 

Non est ambigendum Congregationes modernas et Ordines Clericales, 
immo plerosque Ordines Mendicantes ortos esse ad finem apostolatus exer- 

[ 15 ] cendi, ab antiqua institutione monastica indolis contemplativae variis gra¬ 
dibus sic recedentes. Attamen haec instituta externis apostolatus operibus 
dedita, elementa vitae religiosae constitutiva integre servaverunt et quae¬ 
dam eorum etiam nonnulla elementa vitae monasticae, exigentiis quidem 
finis specialis sibi praestituti rite accommodata. 

Ex hoc autem non sequitur vitam religiosam in institutis operibus 
externis deditis esse merum instrumentum apostolatus validius exercendi 
ab eoque fere commensurandum. Vita religiosa enim ubicumque suscepta 
proprium habet suum finem absque definita mensura incessanter prose¬ 
quendum, scilicet perfectam caritatem quae non solum eius sectatores 
sanctificat sed etiam tamquam exuberans fons amoris divini in beneficium 
proximi quoque redundat (cf. S. Thomas, Summa Theol., II a -II ae , q. 184, 

a. 7, ad 2) atque ad opera apostolatus strenue explenda religiosos inspirat, [ 15 ] 
excitat et sustinet (cf. infra cap. III, nota 5). 

15 Cf. Pius XII, Epist. ad Card. Valeri, 31 martii 1954: A.A.S., 46 
(1954), pp. 202-205. 

16 Cf. Pius XII, Epist. cit. 

17 Cf. Pius XII, Motu proprio Primo feliciter, 12 martii 1948: A.A.S., 

40 (1948), p. 284. 

18 Cf. Pius XII, Motu proprio cit. ibid. 

19 Cf. Pius XII, Motu proprio cit. ibid. 

Caput II t 16 l 

CRITERIA GENERALIA ACCOMMODATAE RENOVATIONIS 
STATUUM PERFECTIONIS 

11. [ Necessitas accommodatae renovationis ]. Omnes chri- 
stifideles ab Apostolo monentur, ut de die in diem spiritu men¬ 
tis suae renoventur et novum hominem induant (cf. Eph. 4, 23). 

Ad hoc tenentur peculiariter instituta statuum perfectionis eo- 
rumque sodales, qui vestigia Christi pressius sequentes, ad per- 5 
fectionem caritatis adquirendam se devoverunt. 

Quo igitur institutorum perfectionis sodales sanctitatem as¬ 
sequi et proprium munus in Ecclesia adimplere valeant, neces- 
se est ut, suo spiritu primaevo imbuti ac vocationis suae memo¬ 
res, ita sese in ea renovent, ut etiam eorum ratio vivendi et ope- io 
randi postulatis sanctitatis ac huius temporis apostolatus reapse 
accommodetur. 

Itaque renovatio et accommodatio, quae se invicem com¬ 
plent, simul prae oculis habendae et amico foedere componen¬ 
dae sunt. 1 15 

12 . [Criterium fundamentale accommodatae renovationis ]. 

Haec accommodata renovatio, qua vigor et fecunditas Ecclesiae 
exprimuntur, promovenda est iuxta Fundatorum propositum ac 
germanum spiritum, prout ab Ecclesia approbatum, necnon ve¬ 
nerabiles traditiones in singulis institutis receptas, 2 ducente ma- 20 
gisterio Sanctae Matris Ecclesiae religiosas familias adprobantis 

et sollicitis curis prosequentis. 

Quaerendum est igitur quid Deus pro temporis hodierni 
necessitatibus a nobis velit et quomodo religiosi exemplis insi¬ 
stere debeant Legiferorum Patrum qui emergentibus Ecclesiae 25 
necessitatibus occurrentes suum novum opus exaequare curarunt. 3 

[ 16 ] 

13. [Accommodata renovatio fidelitate erga institutum mo¬ 
deranda ]. Fideliter custodiantur natura, finis, spiritus proprius 
et media necessaria, uti sunt non paucae observantiae regulares, 

[ 17 ] quae cuiusque instituti patrimonium constituunt. At ratio vi¬ 
vendi et operandi ex illis determinata, quae modum accipere de¬ 
buit secundum adiuncta temporum, quibus instituta nata sunt, 
hodiernis quoque sodalium condicionibus physicis et psychicis, 
5 apostolatus necessitatibus, animi culturae postulatis, circumstan¬ 
tiis socialibus et oeconomicis exaequanda est. Id peculiariter 
valet pro accessoriis, uti sunt horarum indices, congruenter ap¬ 
tandis. 

Quidquid autem contingat innovari, nullatenus indebitam 
io inferat mutationem et mitigationem. 4 

In terris missionum, formae vitae religiosae excolantur quae 
indolis morumque incolarum necnon loci consuetudinum et con¬ 
dicionum rationem habeant. 

14. [A quibus accommodata renovatio sit perficienda ]. Vitae 
15 autem religiosae accommodata renovatio obtineri nequit, nisi 

concurrentibus omnibus instituti sodalibus. Novae autem ac¬ 
commodationes a singulis induci nequeunt, sed a Superioribus, 
quibus praesertim incumbit officium illam verbo et imprimis 
exemplo constanter promovendi. 5 

20 13. [Necessitas aptandi codices vitae religiosae ]. Ut vitae 

religiosae piaeque actionis renovatio pleniorem obtineat effectum, 
oportet omnino Constitutiones, « Directoria », « Consuetudina¬ 
ria » quae dicuntur, aliosque id genus codices, quibus instituto¬ 
rum leges continentur, explicantur et applicantur, congruenter 
25 aptare secundum doctrinam ac normas ab hac Sancta Synodo 
datas. 

Proinde in institutorum legislatione et disciplina illa suppri¬ 
mantur quae fini obstent vel nullo modo prosint; alia, si opus 
est, opportune compleantur vel corrigantur; alia tandem nova 
30 addantur, quae aptius ad proprium consequendum finem ducunt. 

16. [De privilegiis religiosorum recognoscendis ]. Privilegia 
particularia a Sancta Sede saeculorum decursu religiosis institutis 
aliisque aequiparatis concessa, eatenus in vigore servanda sunt, 
quatenus bonum spirituale et servitium animarum adhuc promo- 
35 veant. Ideo, intra congruum temporis spatium ab Apostolica 
Sede determinandum, ipsius Sanctae Sedis iudicio submittenda 
sunt. 

NOTAE 

* Renovatio in institutis religiosis non tantum eorum respicit adap¬ 
tationem hodiernis vitae et operae condicionibus. Ut rite fiat debet esse 
tum restauratio pristinorum, tum accommodatio rationibus temporum no¬ 
strorum. 

Restauratio pristinorum, ubi opus sit, promovenda erit resumendo 
ea quae vel ad genuinam religiosam vitam necessaria sunt vel Instituto a 
primordiis propria aut annorum decursu legitime inducta fuerunt, quo¬ 
rum amissio comperitur nunc damnosa. Accommodatione, autem, institu¬ 
tum in sua ratione vivendi et operandi exigentiis progredientis temporis 
ac locorum intra ambitum proprii finis et iuxta eius spiritum congruenter 
aptatur. 

Sane, adiuncta temporum nostrorum instituta religiosa ad congruam 
accommodationem perficiendam impellunt; non autem minus insistendum 
est ut in suis pristinis quoque sese restaurent, a quibus inspirationem et 
robur trahere semper valent. 

Norma fundamentalis accommodationis in hoc articulo 11 succincte et 
sufficienter exprimitur: « ... necessarium est ut, ... (instituta religiosa) ita 
sese in ea renovent, ut etiam modus eorum vivendi et operandi exigentiis 
sanctitatis ac hodierni apostolatus reapse accommodetur ». Munus erit 
Superiorum illam sapientibus consiliis promovere, ducente et, si necessa¬ 
rium fuerit, urgente Sancta Sede. 

2 Cf. Pius XII, Alloc., 11 febr. 1958: A.A.S., 50 (1958), pp. 154-155. 

3 Cf. Pius XII, Alloc., 8 dec. 1950: A.A.S., 43 (1951), pp. 33-34. 

4 Magni refert ut cuiusvis instituti religiosi patrimonium spirituale 
incolume permaneat, in quo praeeminet finis specialis a Fundatore inten¬ 
tus et ab Ecclesia approbatus. Quapropter non oportet generatim finem 
specialem a quo instituti structura, disciplina et complexus operum defluunt, 
mutare, licet in eodem prosequendo ad hodiernas exigentias attendendum 
sit. Quandoque tamen expedire potest ut, probante Sancta Sede, alicuius 
instituti specialis finis qui hodiernis rerum adiunctis nullam amplius vel 
parvam habeat utilitatem in novum indoli et spiritui instituti consenta¬ 
neum transmutetur vel alio compleatur. 

At ratio vivendi et operandi, ut dicitur in art. 13, hodiernis adiunctis 
congruenter aptanda est. « Plerumque enim contingit, ut legiferi patres 
religiosorum Institutorum novum suum excogitarent opus, quo emergen¬ 
tibus neque moram patientibus Ecclesiae necessitatibus vel muneribus 
occurrerent; itaque cum suo tempore sua exaequabant incepta. Quodsi vul¬ 
tis patriis insistere exemplis, eo modo quo ipsi se gesserunt, ita et vos 
agite. Aequalium vestrorum, inter quos vivitis, scrutamini opiniones, 
iudicia, mores et, si ibi particulae boni et iusti inveniantur, pretiosis hisce 
elementis potimini; aliter eos collustrare, iuvare, sublevare, ducere non 
valetis » (Pius XII, Alloc., 8 dec. 1950: A.A.S., 43 [1951], pp. 33-34). 

5 Cf. Pius XII, Alloc., 9 dec. 1957: A.A.S., 50 (1958), p. 37. 

[ 19 ] Caput III 

DE ACCOMMODATA RENOVATIONE STATUUM PERFECTIONIS 
CIRCA EORUM DUPLICEM FINEM 

17. [Unio cantatis cum Deo ante omnia quaerenda ]. Nul¬ 
lam renovationem statuum perfectionis exspectare licet, nisi 
eorum sodales, gratia Dei adiuvante, finem principalem assiduo 
studio fortique animo consequi intendant, perfectam scilicet 

5 cum Deo unionem ac proximi dilectionem, quin aliud intentum 
huic altis simo fini praeponant. 

Sodales eo magis proximum in Deo diligent atque pro suo 
statu et condicione ad servitium proximi propter Deum sese accin¬ 
gent quo magis Deo intime unientur. Quare vitandus est error, 
io qui activismus appellari consuevit, invalescens penes nonnullos 
qui, vitam interiorem negligentes et orationis efficacitatem par¬ 
vipendentes, inficiuntur febri illa inquieta et non raro sterili 
actionis quam vocant, speciosae magis quam efficacis. 1 

18 . [Oratio et exercitia pietatis excolantur ]. Exoptata igitur 
15 vitae religiosae renovatio, ab ipsa sodalium vita interiore procul- 

dubio exordiri debet. 

Qui vitam mere contemplativam profitentur, meminerint se 
Divinae Maiestatis obsequio integre et publice mancipari. Ideoque 
sollicite curent ut, dum impensius divino cultui vacant, mortifi- 
20 catione sensuum spiritualique ascesi ad intimam cum Deo unio¬ 
nem mentis et voluntatis in solitudine contendant, 2 atque pro 
eadem Ecclesia ac humano genere piacula prompto animo offerant 
et gratias enixe postulent/ 

Actio autem eorum, qui apostolatus operibus incumbunt, ex 
25 abundantia vitae interioris profluere debet, orationisque spiritu 
fulciri, ut plenam in salute animarum obtineat fecunditatem. Igi¬ 
tur tam subditi apostolatus operibus dediti quam Superiores ea 
instituti nomine acceptantes et suis sodalibus committentes, ma¬ 
xime studeant eadem cum exercitiis pietatis, quibus vita inte- 
30 rior alitur, ad normam Constitutionum congruenter componere, 4 

[20] ita ut, in omnibus vitae circumstantiis, intelligere quid sit volun¬ 
tas Dei (cf. Eph. 5, 18) ipsumque Deum invenire valeant. 

19. [Testimonium vitae christianae ]. Statuum perfectionis 
sodales, speciali titulo a mundo separati, cum in nomine Christi 



APPENDIX - DE RELIGIOSIS 

sint congregati (cf. Mt. 18, 20), coram hominibus novam fra¬ 
trum societatem constituunt, tamquam civitatem supra montem 
positam (cf. Mt. 5, 15), quae aeternae civitatis Dei viventis 
(cf. Hebr. 12, 22) hic in terris figuram refert. 

Proinde necesse est, ut in statum perfectionis domibus, cla¬ 
rum testimonium coram mundo fulgeat vitae christianae, quate¬ 
nus sodales manifestius abnegantes impietatem et saecularia de¬ 
sideria, sobrie et iuste et pie vivant in hoc saeculo, exspectantes 
beatam spem et adventum gloriae magni Dei et Salvatoris nostri 
Iesu Christi (cf. Tit. 2, 12-13). 

At familiae religiosae, fraterna inter suos unione solidatae, 
omnes populi Dei allectos et coetus caritate sua amplectantur, 
cum eisque veram communionem pro sua quaque vocatione quae¬ 
rant in oratione, in operibus apostolatus et caritatis, in hospita¬ 
litate, in diversis auxiliis praestandis. Curent insuper ut fratri¬ 
bus separatis et illis qui nomine christiano non signantur, non 
solum sint exemplo, sed etiam cum vero amore pro posse sub¬ 
veniant. 

20 . [De apostolatu religiosorum congruenter renovando ]. 
Cum permulta statuum perfectionis instituta condita et appro¬ 
bata fuerint ut Christum annuntient, ad Illum homines addu¬ 
cant, vel Christum in suis membris opere multiplici deserviant, 5 
prout maternum munus Ecclesiae postulat, oportet ut eorum so¬ 
dales actionem suam recte intelligant et efficaciter prosequantur 
quo vocationi suae ad gloriam Dei bonumque Ecclesiae fideliter 
respondeant. 6 

In his autem institutis, actio apostolica et benefica finis est 
specificus quem sodales, caritate Christi eos urgente (cf. 2 Cor. 
5 , 14), ardenti studio aptisque mediis suscipere debent tamquam 
sanctum ministerium et opus caritatis instituti proprium ab 
Ecclesia commissum eiusque nomine exercendum. Ideo ordinatio 
vitae regularis cum apostolatus necessitatibus, ab ipsis suscepti 
apte componenda est, quin tamen ullum detrimentum patiatur. 

Illis rationibus supernis ducta zeloque animarum promota, 
sodalium actio numquam cum studio et operositate mere natu¬ 
rali confundetur, neque intimam cum Deo unionem imprimis 
quaerendam et congruis exercitiis fovendam impediet. Nam, si 
operibus vitae activae et apostolicae intuitu Dei insistant, de vita 
internae contemplationis nil subtrahunt, sed ei potius servitium 
salutiferum addunt atque in caritate crescunt, quo fit ut eorum 
vita ad unitatem reducatur. 7 

[ 21 ] Qui autem operibus beneficis se dedicant, ne satis habeant 
ea fideliter perficere, sed, quaecumque sint munera eis adim¬ 
plenda, oportet eos vitae exemplo, et in quantum possibile est, 

10 etiam verbo hominibus « evangelizare investigabiles divitias 
Christi » ( Eph . 3, 8). 

21. [ Proprius institutorum fmis sedulo serventur ]. Ut Ec¬ 
clesiae bonum pro parte sua unumquodque institutum reapse 
promoveat, opus suum proprium, ad quod Dei Providentia na- 

15 tum est, fideliter compleat, atque hodiernis apostolatus necessita¬ 
tibus extendere curent, mediis opportunis adhibitis. Ne autem 
timeant Superiores illa opera derelinquere, quae forte pro adiun- 
ctis a sodalibus assumpta sunt, sed cum instituti spiritu et ger¬ 
mana indole minus consentanea sunt, ita ut animarum Pastori- 

20 bus validius adiutorium praestare atque proprium munus in Ec¬ 
clesia fructuosius exercere possit. 8 

22. [ Opera religiosorum ritus latini apud orientales ]. Reli¬ 
giosi ritus latini qui apud fideles orientales operam navant, ad 
eiusdem operae maiorem efficacitatem consequendam, in doctri- 

25 na, ritu et indole eorum populorum instructi sint, atque domos 
vel provincias ritus orientalis prout expediat formare curent.^ 

NOTAE 

1 Pius XII, AIIoc., 11 febr. 1958: A.A.S., 50 (1958), p. 158; cf. etiam 
Ioannes XXIII, Alloc., 25 sept. 1959: A.A.S., 51 (1959), p. 707 ss. 

2 Cf. Pius XII, Alloc. radioph. ad Moniales, II, 25 iulii 1958: A.A.S., 
50 (1958), p. 570. 

3 Cf. Pius XII, Alloc. cit., III, 2 aug., I. c., pp. 584-585. 

4 Cf. Pius XII, Alloc., 8 dee. 1950: A.A.S., 43 (1951), p. 32. 

Distinctione inter vitam contemplativam canonicam et contemplatio¬ 
nem internam theologicam de qua in articulo 6 praecedenti prae oculis 
habita, clare intelligitur quod etiam in institutis operibus externis aposto¬ 
latus deditis, sodales qui vitae interiori spirituali primatum dare debent, 
etiam ad contemplationem theologicam seu internam contendant oportet 

[22] et quidem non solis horis orationi dedicatis, sed in omnibus Deum et 
Christum semper quaerendo. 

5 Vita religiosa ut talis essentialiter ordinatur ad christianam perfec¬ 
tionem prosequendam, in perfecta caritate erga Deum et proximum repo¬ 
nendam; quare aliquem apostolatum quo proximi bonum propter Dei 
amorem quaeritur semper secumfert. Non autem ex hoc sequitur religio¬ 
sum operibus externis apostolatus necessario dedicari, cum verus et authen¬ 
ticus apostolatus effective haberi possit et habeatur in solis operibus inter¬ 
nis vitae contemplativae, quibus S. Theresia ab Infante Iesu declarari me- 

ruit Patrona omnium Missionariorum (cf. S. Congr. Rituum, Decr. 14 dec. [22] 
1927: A.A.S., 20 [1928], pp. 147-148; Pius XII, Alloc. 8 dec. 1950: 

A.A.S., 43 [1951], p. 32). 

Hunc conceptum apostolatus monastici evolvens scribebat Pius Pa¬ 
pa XII: « Moniales ergo omnes probe sciant ipsarum vocationem plene 
totamque apostolicam esse (Pius X, Epist. ad Praepositum Gen. et uni¬ 
versum Ordinem Fratrum Carmelitarum Excalc.: A.A.S., 16 [1924], 
pp. 139, 142; Pius XI, Const. Apost. Umbratilem-. A.A.S., 16 [1924], 
pp. 385-386-389; Pius XII, Litt. Litt. Encycl. Mystici Corporis : A.A.S., 

35 [1943], pp. 241, 245), nullis locorum, rerum, temporum limitibus cir¬ 
cumscriptam, sed ad omnia, semper et ubique sese porrigentem, quae aut 
ad Sponsi honorem aut ad animorum salutem quovis modo spectant. Haec 
vero universalis apostolica Monialium vocatio nulla re impedit quominus 
Monasteria suis precibus et totius Ecclesiae et singulorum hominum vel 
coetuum necessitates commendatas habeant. 

Communis omnium Monialium apostolatus, quo divini Sponsi sui 
honorem zelare (Off. S. Theresiae Virg., die 15 oct.) et universae Ecclesiae 
omniumque christifidelium bonum provehere debent, his tribus praecipue 
veluti instrumentis utitur: 

1. Exemplo christianae perfectionis; cum earum vita, licet sine ver¬ 
bis, alte tamen loquatur et continuo ad Christum atque ad christianam 
perfectionem fideles trahat, et bonos Christi milites (Vim. 2, 3) ad legi¬ 
timum certamen ut vexillum excitet alliciatque ad coronam (2 Vim. 4, 8). 

2. Precatione, tum publice Ecclesiae nomine, septies in die sollem¬ 
niter canonicis horis ad Deum fundenda, tum etiam privatim perenniter 
Deo omnibus formis offerenda. 

3. Devovendi se studio, ita ut afflictationibus, quae ex vita com¬ 
muni fidelique regulari observantia oriuntur, alia propriae abnegationis 
exercitia sive ex Regulis ac Constitutionibus praescripta sive prorsus vo¬ 
luntarie suscepta, addantur, quibus generose illa impleantur « ea quae 
desunt passionum Christi Iesu, pro corpore Eius, quod est Ecclesia» 

(Coi. 1 , 24; Const. Apost. Sponsa Christi, 21 nov. 1950: A.A.S., 43 
[1951], p. 14; cf. etiam Pius XII, Alloc. radioph. ad Moniales, III, 2 aug. 

1958: A.A.S., 50 [1958], pp. 584-586). 

6 Ecclesia Religiosos exhortando ut in apostolatu sese renovent non 
intendit illos improperio afficere quasi hac in re valde deficientes, cum 
eorum apostolica operositas in universo mundo omnibus perspecta sit. 

Eos tamen sollicite invitat ad hanc operositatem adhuc intentiorem red¬ 
dendam, prout expedit, efficacioremque faciendam sana hodiernis rationi¬ 
bus adaptatione atque congruenti coordinatione sive inter instituta, sive [23] 
cum Clero saeculari, sub generali moderamine Sacrorum Praesulum. Id 
inculcatur in Prooemio schematis concordati inter Commissiones de Epi¬ 
scopis et de Religiosis: « De rationibus inter Episcopos et Religiosos 
praesertim quoad apostolatus opera », sequentibus verbis: 

« Nihil mirum, proinde, si Sacrorum Antistites qui quovis tempore 
Religiosorum opera usi sunt, potiore ratione nostra aetate cum magis 
ingravescat necessitas magisque animarum periclitetur salus, etiam a Reli- 

[23] giosis omnibus qui perfectionem caritatis Salvatoris mundi prosequuntur, 
auxilium postulent. 

« Hi sane, moros fructus perpetuantes quos in Ecclesia decursu sae¬ 
culorum in regno Christi dilatando et animarum salute procuranda pro¬ 
tulerunt, apostolatus operibus maiore in dies studio ac mensura, pro sua 
quisque condicione incumbant, sub auctoritate Sacrorum Praesulum qui¬ 
bus secundum divinam ordinationem animarum salus est concredita, per¬ 
fecta concordia activitatisque coordinatione sive inter se sive cum Clero 
saeculari sedulo servata ». 

7 Ad fines institutorum status perfectionis quod attinet sequentia 
notare iuvabit. 

Ex una parte, propria sanctificatio est vitae religiosae non solum 
finis generalis seu omnibus institutis perfectionis communis, sed etiam 
altissimus, alteri, praeter gloriam Dei, non subordinatus. Etenim, « inter 
omnia bona hominis Deus maxime acceptat bonum humanae animae, ut 
hoc sibi in sacrificium offeratur. Offerre autem debet aliquis Deo, primo 
quidem animam suam, secundum illud: « Miserere animae tuae, placens 
Dei » ( Ecc. 30, 4); secundo autem animae aliorum » (S. Thomas, Summa 
Theol.j II a -II ae , q. 182, a. 2, ad 3; cf. etiam supra pag. 14 nota 14). 

Ex altera parte, proximo apostolatus operibus subvenire est, in insti¬ 
tutis vitae activae, authenticus quoque finis, qui propter determinatum 
operum genus assumptum peculiaremque rationem illa exercendi, cuique 
eorum fit finis specialis ac proprius a Conditore directe quaesitus. 

Opera vero misericordiae et caritatis, sicut et ipsa iuventutis erudi¬ 
tio christiana, non sunt mere subsidiaria sed propria ipsius Ecclesiae quae 
eorumdem assumptionem et exercitium legibus suis ordinat et promovet 
(cf. C.I.C.-. pro operibus caritatis, can. 1489; pro scholis catholicis, cann. 
1375, 1376 et 1379). Ideo, ab Institutis perfectionis tamquam finis spe¬ 
cialis rite assumi possunt et assumuntur. Ne timeant igitur religiosi, 
quisque pro sua peculiari vocatione, huiusmodi operibus apostolatus ex 
animo se dedicare et superimpendere, dummodo motivis vere supernatu- 
ralibus moti ac semper ducti, ut Deum scilicet in proximo inserviant et 
proximum ad Deum, serviendum adducant. « Est perfectae caritatis ut 
aliquis propter Dei amorem praetermittat dulcedinem contemplativae 
vitae, quam magis amaret, et accipiat activae vitae occupationes ad procu¬ 
randam proximorum salutem » (S. Thomas, Quodl. I, a. 14, ad 2; cf. 
etiam II a -II ae , q. 182, a. 1, ad 3; q. 188, a. 2 ad 1). Neque obliviscantur 
in operibus externis apostolatus vacandis validum praebere testimonium 
evangelicum tum conspicuo propriae vitae sanctificatae exemplo, tum 
etiam verbis ex sua interna contemplatione divina conceptis sapientique 

[ 24 ] consilio prolatis. Ita agendo, non solum perfectam in Deum caritatem 
fructuose exercebunt, sed ex ipsis caritatis externis effusionibus in pro¬ 
ximum propria eorum interna vita illuminationem fidei vivae ac robur 
accipiet. 

8 In quaestione tractanda de religiosorum apostolatu caute atten¬ 
denda est hierarchia operum secundum indolem cuiusque instituti eiusque 
finis specialis, ne omnes sodales ad omnia opera indiscriminatim vocen¬ 
tur et applicentur cum detrimento institutorum ipsiusque apostolatus in 

Ecclesia. Sane, omnes religiosi tenentur, ut iam dictum est, ad aliquem 
apostolatum ex ipsa lege perfectae caritatis quam professi sunt prosequen¬ 
dam, quae simul est Dei et proximi propter Deum amor. Sed apostola¬ 
tus exercetur sive operibus mere internis vitae contemplativae (cf. supra, 
'nota 5), sive operibus externis quibus instituta specialiter dedicantur. 
Propterea, etsi hodie exercitium operum externorum apostolatus sit au¬ 
gendum, vita contemplativa tamen, quae ad apostolatum modo suo coope¬ 
ratur, omnino praeservanda est, ut statuitur in articulo 6 praesentis sche¬ 
matis. 

Insuper, in institutis vitae activae, apostolatus est exercendus impri¬ 
mis istis operibus quae sunt cuique eorum propria, ut recte inculcatur 
in schemate concordato inter Commissiones de Episcopis et de Religio¬ 
sis; « De rationibus inter Episcopos et Religiosos praesertim quoad apo¬ 
stolatus opera », sequentibus verbis: 

« Opera cuiusque instituti propria, quae, scilicet, probante Aposto- 
lica Sede, sive ab ipsa fundatione, sive ob venerandas traditiones assumpta 
et inde Constitutionibus aliisque propriis instituti legibus definita et ordi¬ 
nata sunt, Religiosi sedulo promoveant, peculiari ratione spiritualium 
necessitatum dioecesium et servata cum Clero saeculari et cum aliis insti¬ 
tutis similia opera exercentibus fraterna concordia. 

« Etenim, instituta statuum perfectionis merito censentur, una cum 
ecclesiastica approbatione, munus accepisse opera propria in Ecclesia, ser¬ 
vatis servandis, promovendi. Quare, etiam Ordinarii locorum opera insti¬ 
tutorum propria utpote in bonum animarum tum Ecclesiae universae, tum 
ipsius dioeceseos ordinata, libenter foveant ac tueantur ». 

De Religiosorum operibus apostolatus coordinandis et sub modera¬ 
mine Sacrorum Praesulum exercendis copiose tractat schema concordatum 
supra citatum « De rationibus inter Episcopos et Religiosos praesertim 
quoad apostolatus opera ». 

9 De coordinatione apostolatus Religiosorum ritus Latini inter fide¬ 
les ritus orientalis agit etiam schema citatum « De rationibus inter Epi¬ 
scopos et Religiosos praesertim quoad apostolatus opera ». 


Caput IV 

DE ACCOMMODATA RENOVATIONE 
IN OBSERVANTIA VOTORUM 


23. [De paupertate individuali]. Sodales religiosi sese re¬ 
novent in observantia paupertatis quam professi sunt, ita ut, a 
sollicitudine bonorum et commoditatum temporalium expediti, 
Deo et animarum saluti totos se devoveant. Eorum enim abdi¬ 
catio rerum temporalium ad hoc tendat oportet, ut Patris caele¬ 
stis providentiae sese committant, Christi exinanitionem imiten¬ 
tur atque spe futurorum bonorum innixi, illam paupertatem in 

[ 25 ] 

spiritu a Christo exaltatam consequantur. Qui autem sine proprio 
vivunt, praeclaram referunt imaginem illius vitae fraternae Chri- 
10 stifidelium, qui in primordiis Ecclesiae « erant pariter et habe¬ 
bant omnia communia » {Aci. 2, 44) necnon redemptorum fra¬ 
ternitatem manifestant vitamque familiae Dei futuram annun¬ 
tiant, in qua filiis unius Patris omnia erunt communia. 

Quapropter, meminerint ad veram paupertatem religiosam 
15 non sufficere dependentiam a Superioribus in usu bonorum, sed 
ipsi religiosi cupidinem rerum temporalium excutientes a Supe¬ 
rioribus suis illa tantum petant, quibus ipsi vel apostolatus opera 
vere indigeant. Ideoque expensas temperent, instrumenta non 
necessaria, commoditates, oblectamenta, pro facultate arceant. 
20 Superiores autem, prudenti iudicio et ad normam Constitu¬ 
tionum, necessaria vel opportuna suis subditis libenter quidem 
concedant; illa tamen eis ne permittant quae paupertati adver¬ 
santur vel sunt minus congrua. Ipsi vero exemplum paupertatis 
subditis praebeant. 

25 24. [De paupertate collectiva ]. Instituta religiosa, salvis 

Regulis et Constitutionibus, in communi possidere valent. Illo¬ 
rum tamen bona temporalia habeantur etiam tamquam Ecclesiae 
patrimonium sacrum quo bono Ecclesiae et necessitatibus indi¬ 
gentium subveniatur. Exemplum Domini sectantes, religiosi sin- 
30 gulari caritate pauperes et humiles diligant atque, servatis iuris 
praescriptis, libenter ac liberaliter illis auxilium praestent. 

[ 26 ] Qua de causa Instituta luxum et immoderatam bonorum cu- 
mulationem devitent, et si quae ipsis institutis eorumque operi¬ 
bus necessaria non sint, aliis operibus in Ecclesia et pauperibus 
destinentur. 

5 Spiritus paupertatis in vita quoque ipsius communitatis elu¬ 
ceat. Ideo in domibus religiosis aedificandis et exornandis curan¬ 
dum est ut indolem religiosae paupertatis, speciatim ad habita¬ 
tionem ipsorum religiosorum quod attinet, praeseferant. 

25. [De castitate ]. Castitas perfecta, quae « propter regnum 
io caelorum » ( Mt . 19, 12) eligitur, ab omnibus tamquam magnum 
donum aestimanda est. Illi enim qui eam profitentur Christo 
configurantur, ad assequendum perfectum erga Deum amorem 
intimioremque cum eo conversationem disponuntur, aptiores- 
que fiunt ut fratribus liberius ministrent ac eos in regnum caelo- 
15 rum conducant. 

Qui ergo huius gratiae participes facti sunt, exemplo casti- 

tatis perfectae atque caritatis in dies abundantiore erga Deum [26] 
et proximum, in memoriam omnium fidelium mirabile illud evo¬ 
cant connubium a Deo conditum et in futuro saeculo plene 
manifestandum, quo Ecclesia unicum Sponsum Christum habet 20 
(cf. 2 Cor. 11, 2). 

Sed quia haec virtus arduam adversus carnem exigit pugnam 
atque permultis obnoxia est periculis, nemo de propriis viribus 
temere praesumat, sed unusquisque ad eam tuendam perfectius- 
que possidendam imprimis innitatur auxiliis Dei, quae praesertim 25 
per sacramentorum usum, pietatem erga Beatam Mariam Virgi¬ 
nem, humilem ac perseverantem orationem obtinentur. Illis ad- 
iungantur ascetica quoque adiumenta, quorum praecipua sunt: 
sedula sensuum et cordis custodia, vitaeque asperitas, qua morti¬ 
ficationem Christi Iesu in corpore nostro circumferimus (cf. 2 
Cor. 4, 10). Nec obliviscantur media etiam naturalia, quibus 
corporis et animae harmonia servatur. 

Nemo autem est qui non videat externas condiciones aetatis 
nostrae observantiam perfectae castitatis difficiliorem reddere. 

Qua de causa viri ac mulieres Deo consecrati mentem suam se- 35 
dulo praeservent ab effatis, ubique diffusis, illorum qui asserunt 
castitatem perfectam possibilem non esse vel plenae hominis ma¬ 
turitati capiendae officere. Ad quae omnia respuenda, ipsius Chri¬ 
sti Dei verba, per fidem accepta, in corde suo conservent. 

Sed etiam necesse est, ut quicumque evangelicam perfectio- 40 
nem prosequitur, sese ab hoc mundo retrahat et secernat: re qui- [ 27 ] 
dem secundum ea quae requirit propria vocatio vel apostolatus; 
affectu autem penitus, secundum verba Apostoli: « mihi mun¬ 
dus crucifixus est et ego mundo » (Gal. 6, 14). Hoc autem non 
impedit quominus religiosi qui externo apostolatui vacant, neces- 5 
sarium vel utile cum personis saecularibus commercium habeant, 
ne muneri suo implendo impares inveniantur. 1 

Caveant tamen religiosi sodales ne, formationis vel apostola¬ 
tus praetextu, illis mundanis indulgeant rebus quae castitatem 
in discrimen adducere possunt. 10 

26. [De oboedientia ]. Religiosa oboedientia in ea consistit 
subiectione, qua sodalis, holocausto suae voluntatis Deo libere 
oblato, Superioribus suis, vices Dei gerentibus, humile pro amore 
Christi praestat obsequium in omnibus quae ad normam Regu¬ 
lae et Constitutionum praecipiuntur. 15 

Voluntatem suam ita subiiciens, sodalis eam voluntati divi- 

[ 27 ] nae plus in dies conformat atque in virtute crescit oboedientiae, 
quae influxu suo totam religiosorum vitam pervadere debet. Ra¬ 
dix enim evangelica consilii oboedientiae invenitur in illa uni- 

20 versali amoreque plena subiectione Christi suo Patri caelesti, 
cuius voluntas fuit Ei cibus (cf .Io. 4, 34) et Cui factus est « oboe¬ 
diens usque ad mortem, mortem autem crucis » (Phil. 2, 8). 
Ita religiosus totam suam voluntatem Deo offert Illique per 
manus Superiorum reapse tradit. 

25 Quapropter omnia instituta spiritu oboedientiae evangelicae 
excellere oportet, ita ut revera sint scholae perfectionis, sodales 
suos bonos Christi milites reddant (cf. 2 Tim. 2, 3) humileque 
Ecclesiae servitium pro suo cuiusque munere praestent. 

Ideo, etiam si nostro tempore sodalibus institutorum operi- 
30 bus apostolatus et beneficientiae deditorum ob eorum difficiliora 
munera maior possibilitas sit decidendi et agendi, tamen admitti 
non potest illa oboedientiae ratio, secundum quam, simplici sub¬ 
missione erga Superiorem praecipientem posthabita, subdito li¬ 
ceret, cum eo de agendis quasi disceptare, donec uterque in idem 
35 placitum consentiat. 2 

Attamen si quid subdito forte occurrat a Superioris senten¬ 
tia discrepans, consulto suppliciter Domino, id superiori exponat, 
ita tamen ut paratus sit ad accipiendum quod ipse tandem sta¬ 
tuerit. 

40 Haec supernaturalis oboedientia minime habenda est tam- 

[ 28 ] quam mera et externa iussionum Superioris exsecutio, neque ani¬ 
mum puerilem servilem que gignere debet. E contra, vir recte 
oboediens, per ipsam oboedientiam vires suas in servitium Dei 
ordinat atque omnibus suis facultatibus convenienter evolutis 

5 utitur ut iussa cum iniuncti officii conscientia exsequatur. 

27. [De Superiorum auctoritatis exercitio ]. Superiorum auc¬ 
toritas uti servitium seu ministerium exerceatur in bonum Eccle¬ 
siae, instituti et singulorum sodalium, in spiritu humilis obse¬ 
quii erga Deum, a quo omnis potestas profluit, et erga Ecclesiam 
io a qua potestas participatur, atque submissionis erga ipsius reli¬ 
gionis leges et normas. 

Meminerint Superiores se officium habere, non tantum per 
exhortationes et consilia, sed etiam per iussiones communitatem 
et sodales singulos ad finem eisdem praestitutum efficaciter du- 
15 cendi. Subditos suos plurimi facientes, cum humilitate et vera di¬ 
lectione firmiter et paterne eos regere curent, ita ut ipsi ad oboe¬ 
diendum suaviter alliciantur, subditorum rationes ac proposita 

libenter audiant atque in praecipiendo attendant etiam ad perso¬ 
nales eorum dotes et indolem, ut ex actuosa oboedientia deriven¬ 
tur uberiores fructus ad maiorem Dei gloriam et proximi bonum. 

28. [De duratione Superiorum in munere\. Firmis peculia¬ 
ribus statutis a S. Sede probatis, Antistites, praesertim in mu¬ 
lierum institutis, ne diutius in officio confirmentur sive in eadem 
sive in alia domo vel provincia, sed absoluta periodo legibus 
statuta, in subditorum condicione saltem per triennium maneant. 
Mutationes enim opportune factae maxime Conferunt ad bonum 
totius instituti, ad suavitatem regiminis et ad spiritualem ipso¬ 
rum sodalium profectum. 

29. [De accessione ad vota sollemnia ]. Firmis manentibus 
normis, quae Moniales vitae contemplativae respiciunt, sodales 
Congregationum quae id petant vota sollemnia, iudicio Sanctae 
Sedis, emittere valent, quin eo ipso fiant exempti ac clausurae 
papali officioque chori adstringantur. Hoc quidem eo consilio fit, 
ut religiosi rebus temporalibus radicitus renuntient et perfectius 
Deo consecrentur, quin exinde impediantur quominus ad opera 
apostolatus expedite incumbant. 3 

NOTAE 

1 Segregatio a mundo professione perfectionis christianae imposita 
non est tantum a maligno quod est in mundo, sed etiam ab honesto, cuius 
usus etsi divinae caritati non contrarius, exercitium tamen perfectae cari¬ 
tatis impedire potest et sic ipsi perfectioni prosequendae obstare. En ratio 
qua religiosus ipsi mundo honesto, immo et propriae familiae carnali aliis¬ 
que saecularibus conversationibus, ut Deo liberius fruatur, generoso ani¬ 
mo valedicit (cf. S. Thomas, Summa Theol II a -II ae , q. 184, a. 5; q. 188, 
a. 2 ad 3). 

2 Cf. Pius XII, Alloc. ad PP. Iesuitas, 10 sept. 1957: A.A.S., 49 
(1957), pp. 807-808. 

3 Accessio ad vota sollemnia a multis Congregationibus, praesertim 
mulierum, expetitur a Sancta Sede, ad pleniorem authenticam sodalium 
consecrationem coram Deo et Ecclesia consequendam, quam tamen quis¬ 
que pro sua generositate ex animo intime iam perficere valet. Cum haec 
professio sollemnis necessario non secumferat clausuram papalem, soda¬ 
les illam emittentes operibus apostolatus externis secundum proprias Con¬ 
stitutiones sine impedimento vacare valebunt. 



ACTA CONC. VATICANI II - PERIODUS III 


Caput V 

DE VITA IN COMMUNI DUCENDA 


30. [De vita in communi caritatis spiritu imbuenda ]. Vita 
in communi ducenda testimonium caritatis primaevae Ecclesiae, 
qua omnes erant « unum et anima una » (Act. 4, 32), exprimere 
pergat. 

Moderatores et Antistitae tamquam patres vel matres erga 
sodales sese gerant; hi autem spiritu filiali erga Superiores ani¬ 
mentur atque fraterna unione et communi conspiratione inter 
se devinciantur. 

Fraternae caritatis sensus ne intermittantur, tunc etiam cum 
quis sodalis ab instituto discesserit. 

31. [De diversis condicionum sodalium in communitate ]. 
Spiritu familiae afHante, nonobstante condicionum dissimilitu¬ 
dine, intimius erit inter sodales vinculum fraternae unitatis, et 
religiosi qui conversi vel alio nomine vocantur vitae et commu¬ 
nitatis operibus facilius coniungentur; si autem rerum adiuncta 
id suadeant, in institutis mulierum, ad unitatem classium deve¬ 
niri poterit. 

32. [De clericis et laicis pari ratione instituto adscriptis]. 
Nihil impedit quominus, uti antiqua et hodierna exempla com¬ 
probant, monasteria et instituta habeantur quibus pari ratione 
clerici et laici adscribuntur, salvis iuribus ordinationis sacrae vel 
praescriptis Constitutionum. 


Caput VI 

DE HABITU RELIGIOSO 


33. [De honore habitui religioso debito ]. Habitus religiosus, 
sive virorum sive mulierum, cum personae consecrationem, sepa¬ 
rationem a mundo et vitae sanctitatem significet, ut quid sacrum 
fideliter et digne est deferendus atque ab omnibus in honore 
habendus. 

34. [Qualitates habitus religiosi ]. Sit autem simplex ac mo¬ 
destus, pauper simul et decens, valetudinis postulatis consenta- 

neus et temporum locorumque adiunctis necnon ministerii neces- [31] 
sitatibus accommodatus. 

Etiam habitus iam existentes, si his normis, iudicio Sanctae 10 
Sedis, non congruant, immutandi sunt. 

35. [Obligatio deferendi habitum religiosum ]. Religiosi ge¬ 
nerali obligatione tenentur sui instituti habitum tum intra tum 
extra domum deferendi, nisi salvo iure Ordinariorum locorum, 
Superiores Maiores gravi de causa de habitu extra domum ge- 15 
rendo aliter statuerint. 1 

NOTA 

1 Iure vigente, Ordinarius loci facultatem non habet Religiosis cle¬ 
ricis imponendi habitum Cleri saecularis, et multo minus aliis Religiosis 
prohibendi proprium habitum. Etenim, Religiosis omnibus specialis datur 
obligatio « proprium suae religionis habitum (deferendi) tum intra tum 
extra domum, nisi gravis causa excuset, iudicio Superioris maioris aut, 
urgente necessitate, etiam localis » (can. 596, C.I.C.; can. 139 C.I.C.O., 
de Religiosis). Haec specifica obligatio omnino independens est ab illa 
simili Clericis saecularibus vi canonis 136 Codicis luris Canonici imposita 
deferendi habitum ecclesiasticum, « secundum legitimas locorum consue¬ 
tudines et Ordinarii loci praescripta ». 

Dum ergo Ordinarius loci ex canone 136 facultatem habet habitum 
ecclesiasticum definiendi pro Clero saeculari, facultate caret mutandi ha¬ 
bitum religiosorum vel ipsis proprium habitum prohibendi extra domum. 

Ubi autem vestis talaris a Clero saeculari deponitur, id fieri potest ob 
duo motiva valde diversa: vel propter aliquam intolerantiam ex parte [32] 
Gubernii civilis vel morum populi, et tunc sine difficultate Religiosi uni¬ 
formitati sese conformare deberent, ne gravia incommoda ex praxi con¬ 
traria obveniant in dioecesi. E contra si depositio vestis talaris fiat solum¬ 
modo ob maiorem commoditatem rei, irrationabile esset, ratione unifor¬ 
mitatis servandae, ad hanc praxim Religiosos cogere illosque impedire quo¬ 
minus publicum praebeant testimonium terrestribus renuntiationis quam 
habitus religiosus significat. 

Caput VII [33] 

DE SODALIUM INSTITUTIONE 

36. [De alumnorum institutionis necessitate ]. Institutorum 
status perfectionis accommodata renovatio, quam vigilans Mater 
Ecclesia tantopere exoptat, maxime pendet ab illa integra apta- 
que alumnorum institutione, qua ipsi, a primis vocationis germi¬ 
nibus, assidua cura congruentique ratione instruuntur, educan- 5 



776 


ACTA CONC. VATICANI II - PERIODUS III 


[33] 

tur et exercentur, tum ad vitam religiosam flagranti perseveran- 
tique animo ducendam, tum ad. opera instituti, pro cuiusque con¬ 
dicione, supernaturali cum zelo rite ac fructuose explenda. 1 

Quapropter, Superiores institutorum status perfectionis, sive 
10 virorum sive mulierum, gravi officio conscientiae tenentur cu¬ 
randi ut candidati, novitii necnon professi, pro instituti indole 
aptam atque undequaque completam per praescriptum tempus 
recipiant institutionem, ad illam quidem excellentiam adducen¬ 
dam quam peculiaris statuum perfectionis dignitas eorumque in 
15 Mystico Christi Corpore munere exigunt. 2 

37. \lnstitutio novitiorum ]. Etiam noviciorum institutio ho¬ 
diernis tam internis quam externis necessitatibus accommodetur. 
Curent autem Magistri ut, non solum germina vitiorum et de¬ 
fectus gradatim exstirpentur, sed etiam alumnorum indoles atque 

20 naturales et supernaturales virtutes quam maxime in bonum 
efflorescant et perficiantur. 

38. [De sodalium institutione post noviciatum protrahenda ]. 

Institutio sodalium post noviciatum seu prima formalem 

probationem ulterius ita protrahenda est, ut eorum vocationis 
25 postulatis, quoad perfectionem adquirendam et apostolatum exer¬ 
cendum, plane respondeat. 

Diligenter curent Moderatores ut, quoad instructionem soda¬ 
lium clericorum in scientiis ecclesiasticis et eorum praeparatio¬ 
nem ad apostolatum, fideliter serventur normae a Sancta Sede 
30 datae. 

Cum munus religiosis laicis et mulieribus in Ecclesia concre¬ 
ditum magis in dies apostolatui clericorum iosos adsociet, urgenda 

[34] est plenior eorum institutio. Quapropter sodales non clerici et 
religiosae immediate post noviciatum, etiam duorum annorum, 
operibus apostolatus ne destinentur; sed eorum religiosa insti¬ 
tutio ad instar sodalium clericorum, congruis congrua referendo, 

5 in aptis domibus et convenienti disciplina ordinetur. 

Progrediatur autem illa institutio una cum formatione doctri¬ 
nali (etiam, quantum fieri potest, theologica) necnon apostolica et 
technica, titulis qui eorum peritiae sint documenta pro rei oppor¬ 
tunitate obtentis, ut apti ad futura munia rite explenda reddantur, 
io Per totam autem vitam hi sodales intendant hanc culturam 
spiritualem doctrinalem et technicam sedulo perficere et Modera¬ 
tores, pro viribus opportunitatem, adiumenta et tempus ad hoc 
eis procurent. 

39. [ Immediata praeparatio spiritualis ad definitivam coop- fi* 4 ] 
tationem ]. Ad perpetuam seu definitivam cooptationem sodales 15 
immediate parentur speciali recollectione, ad modum renovati 
noviciatus congruenti tempore protrahenda. 

40. [De ultima perfectione institutionis alumnorum ]. Ad 
personalis sanctitatis atque apostolatus uberiores fructus adipi¬ 
scendos sodales, sive viri sive mulieres, aliquam ultimam insti- 20 
tutionem recipiant, quae sit veluti totius formationis comple¬ 
mentum et confirmatio. 

NOTAE 

1 Cf. Pius X, Epist. Apost. ad Gen. Mag. O.P., 4 aug. 191.3: A.A.S., 

5 (1913), pp. 388-389. 

2 Pius XII, Const. Apost. Sedes Sapientiae, Statuta adnexa, art. 1°. 

Caput VIII t 35 ] 

DE COORDINATIONE INTER INSTITUTA 

41. [Coordinatio inter instituta affinia~\. Sacra Synodus, 
exempla institutorum quae foederibus fraternis iam sociari coe¬ 
perunt plene comprobans, cetera hortatur, ut pro eorum gradu 
affinitatis et rei opportunitate, arctiores inter se uniones sub 
ductu Sanctae Sedis promoveant, fine et spiritu cuique propriis 5 
fideliter servatis. 

42. [Coordinatio institutorum eiusdem generis operum ]. 

Instituta iisdem aut similibus operibus externis dedita, etsi in¬ 
dole diversa, opportune, servatis servandis et, si de apostolatu 
agitur, consultis pro negotiorum natura Sancta Sede vel locorum 10 
Ordinariis, consociari possunt, saltem intra regionis vel nationis 
limites, quo mutuum adiutorium idque valde proficuum, sibi 
praestare valeant, praesertim in sodalibus ad opera explenda 
rite instituendis ipsisque operibus maiore cum facilitate et fructu 
exercendis. 15 

43. [Foederatio et confoederatio monasteriorum sui iuris ]. 
Monasteriis sui iuris eiusdem familiae religiosae commendatur 
ut, ubi id profuturum praevidebitur, in foederationes et confoede¬ 
rationes coalescere studeant, non solum ad spiritum primaevum 
Ordinis servandum, verum etiam ad fraternum sibi mutuo prae- 20 
standum adiutorium, tam in regularis observantiae conservatione, 

tutela, incremento rebusque oeconomicis, quam in omnibus 
aliis. 

Hae confoederationes et foederationes regantur statutis a 
Sede Apostolica approbatis. 

44. [De Superiorum Maiorum conferent iis ]. Omnia vero 
instituta, etiamsi nullam peculiarem inter se affinitatem praese- 
ferant, per conferendas seu consilia Superiorum Maiorum utiliter 
sociantur ad finem singulorum institutorum plenius assequendum, 
ad efficaciorem conspirationem fovendam in bonum Ecclesiae, ad 
evangelii operarios in determinato territorio aequiore modo di¬ 
stribuendos necnon ad communia religiosorum negotia trac¬ 
tanda. 1 

Regantur autem Statutis a S. Sede approbatis, a qua directe 
dependent. 

45. [De unione institutorum similium ]. Sacra Synodus valde 
commendat ut familiae religiosae quae similes fere habent Con¬ 
stitutiones et usus eodemque spiritu animantur, praesertim si 
ex parvo membrorum numero constent, ad quamdam unitatem 
reducantur, quatenus iudicio Sanctae Sedis id expedire videatur. 

46. [De languescentibus institutis ]. Instituta languescentia 
quae, iudicio Sanctae Sedis, nullam amplius praebeant fundatam 
spem incrementi, prohibeantur ne in posterum novicios recipiant 
et, si fieri potest, alio instituto vegetiori, quod fine et spiritu haud 
multum differat, uniantur, ne detrimentum pati pergant animae 
Deo sacratae. 

Idem servetur pro monasteriis sui iuris, quorum deterior con¬ 
dicio nec per foederationem nec alio modo sublevari possit. 

47. [De novis institutis condendis ]. In novis institutis pro¬ 
movendis et erigendis, necessitas vel saltem magna utilitas nec¬ 
non incrementi possibilitas serio ponderandae sunt, ne incaute 
oriantur instituta inutilia aut sufficienti vigore destituta. 

48. [De institutis iuris dioecesani ad gradum iuris pontificii 
evehendis ]. Tempestive provideatur ut religiones, societates vi¬ 
tae communis sine votis necnon instituta saecularia iuris dioece¬ 
sani, cum primum condiciones ad pontificiam approbationem con¬ 
sequendam praescriptas obtinuerint, eam sollicita cura implorent. 

NOTA [36] 

1 In schemate concordato a Commissionibus de Episcopis et de Re¬ 
ligiosis: « De rationibus inter Episcopos et Religiosos praesertim quoad 
apostolatus opera », circa relationes inter Conferentias Episcoporum et 
Conferendas Superiorum Maiorum, haec habentur: « Conferendae Supe¬ 
riorum Maiorum in pluribus nationibus erectae hanc institutorum coordi¬ 
nationem in apostolatu pro sua parte promoveant, habita ratione eorum 
quae ab Episcopis circa apostolatum statuta fuerint ». 

Caput IX [37] 

DE VOCATIONIBUS RELIGIOSIS FOVENDIS 

49. [De vocatione religiosa quae est donum Dei fovenda ]. 

Vocatio ad statum perfectionis evangelicae, quae ex recta inten¬ 
tione simul cum idoneitate discernitur, habenda est tamquam 
excellens donum a Deo largiter collatum, quod Ecclesiae magnum 
fructum ac decorem affert. Variae sunt formae huius status ab 5 
Ecclesia recognitae, ita ut christifideles illum facilius, pro sua 
quisque indole, ingredi valeant. 

Quapropter a via consiliorum minime avertantur qui eam 
ingredi cupiunt. Sacerdotes educatoresque christiani curent, ut 
eam prudenter iudicent, immo seria conamina adhibeant ut vo- 10 
cationibus religiosis novum detur incrementum Ecclesiae neces¬ 
sitatibus plane respondens. Etiam in praedicatione ordinaria, qui 
curam animarum gerunt saepius de consiliis evangelicis et de 
statu religioso amplectendo agant. Valde autem commendatur 
parentibus ut christianis moribus educando suos filios vocatio- 15 
nem religiosam in cordibus eorum excolant et tueantur. 

50. [De religiosis vocationibus colligendis ]. Institutis fas 

esto sui notitiam, ut vocationes foveant, divulgare, atque candi¬ 
datos colligere, dummodo boc cum debita prudentia et iuxta 
normas a S. Sede traditas fiat. 20 

Candidati autem ad vitam religiosam ne admittantur, nisi 
accurate delecti sint. Cavendum est ne immoderatus conatus 
augendi sodalium numerum eorum qualitati detrimento sit, vel 
illi recipiantur qui divinae vocationis signa vel saltem seria indi¬ 
cia non praebeant. 25 

Finis et natura huius status, et simul indoles ac spiritus pro- 

prii instituti ipsis clare inde ab initio, modo tamen cuiusque 
captui accommodato, proponenda sunt. 

51. [De vocatione religiosa fideliter prosequenda ]. Monendi 
sunt illi, quorum vocatio ad statum perfectionis sufficienter com¬ 
perta est, ut eam generose sequantur atque, Dei adiutorio innixi, 
in ea fideliter perseverent. 

VOTUM 

52. [Facultates Moderatorum Supremorum ]. Opportunum 
censetur ut in institutorum status perfectionis utilitatem, confe¬ 
rantur Moderatoribus Supremis facultates ad quaedam negotia 
expedienda, ne frequentiores ad S. Sedem recursus habeantur. 1 


NOTA 

1 De aliquo directorio a Sancta Sede pro Religiosis conficiendo nihil 
dicitur in schemate, quia de eius utilitate valde dubitandum est dum 
maxima certo esset difficultas in illo conficiendo. 

Etenim, secus ac dioeceses, singula instituta religiosa proprias ac mul¬ 
tiplices habent leges et normas quibus praescripta generaliora et commu¬ 
nia sibi in particulari applicantur. Sic habent Constitutiones ab auctori¬ 
tate ecclesiastica approbatas quae leges communes Ecclesiae religiosos 
spectantes pro singulis institutis definiunt. Insuper habent sua directoria 
ad normam Constitutionum confecta quibus earumdem applicationi in 
variis adiunctis consulitur: sive directoria generalia, pro universo insti¬ 
tuto; sive particularia pro singulis provinciis vel regionibus; sive specia¬ 
lia pro diversis activitatibus et officiis, scilicet, directorium administrati¬ 
vum, directorium Capitulorum, domorum, speciatim formationis nempe, 
scholae apostolicae, noviciatus et seminarii, necnon directorium operum 
et praecipuorum officiorum. Haec omnia complementum accipiunt a sic 
dictis consuetudinariis. Quid vero plus afferre posset aliquod directorium 
universale omnibus institutis commune! 

Ex alia parte, maxima esset difficultas in huiusmodi directorio uni¬ 
versali conficiendo. Ipsum enim ad particularia descendere deberet, ne 
mera legum repetitio sit easque, e contra, concretis adiunctis singulorum 
institutorum effective applicet: secus omni utilitate careret, immo indolem 
directorii vix retineret. Sed tunc fere impossibile videtur ad huiusmodi 
legum concretas applicationes descendere quae simul omnibus institutis, 
inter se valde diversis, vere conveniant nulloque eorum contradicant! 

De cetero expectanda est nova luris Canonici codificatio ad cuius 
rationem omnes Constitutiones et directoria emendanda erunt. 

II 

ANIMADVERSIONES SCRIPTO EXHIBITAE 

Quoad schema Propositionum De Religiosis * 


1 

Em.mus P. D. PETRUS TATSUO card. DOI 
Archiepiscopus Tokiensis 

In pag. 6, lin. 5: post « afferunt » addatur: « simnlque secundum propriam 
rationem ad dilatationem Regni Dei conferunt ». Ratio : etiam Ordines contemplativi 
habent munus missionarium et debent manere conscii eiusdem. 

In pag. 7, lin. 13: post « Sanctae Sedis », addatur: « ratione habita voti Confe- 
rentiarum Episcopalium». Ratio: habitus religiosus diiudicandus est secundum 
diversas condiciones in variis gentibus. 

Nomine omnium episcoporum Iaponiae. 


2 

Em.mus P. D. PAULUS M. card. RICHAUD 
Archiepiscopus Burdigalensis 

Hoc schema, nimis contractum, non vitat quasdam confusiones quae, fateor, 
generaliter profitentur. 

1. Cur definitur status religiosus e practica triorum consiliorum, nempe ca¬ 
stitatis, paupertatis, obedientiae? Nam sunt alia quam ista consilia evangelica. 

2. Distinctio, modo iuridico et nimis fortiter allata, inter vitam contempla¬ 
tivam et vitam activam enervat conceptum vitae religiosae etiamque christianae. 
Haec systematizatio non in Evangelio neque in historia plene fundatur. Praeterea 
clausura monialium videtur modo strictiori quam clausura monachorum regi, 
et sine vera ac rationabili causa. Num ad episcopos alicuius regionis, ratione habita 
postulationis superiorum religiosorum, quoque pro feminis, debeat referri quaestio 
habitus? De hac accommodatione maiorem competentiam habent pastores locales. 

Quoad vocationem religiosam commendatio in n. 19 posset latius explanare 
condiciones morales, psychologicas et etiam physicas de quibus prudenter ratio 
habenda est. 


* Cf. pag. 85. 

3 

Rev.mus P. D. IACOBUS ALBERIONE 
Superior generalis S.S.P. 

Pag. 5, n. 2, lin. 4: « ...hodiernis sodalium condicionibus physicis et psychi¬ 
cis... ». Tollerem verbum « psychicis » quia videtur insinuare animam religioso¬ 
rum mutationibus obnoxiam iri ». 

N. 2, lin. 7. Tollerem totum comma: « Quapropter ... usque ad finem ». Haec 
enim recognitio certo certius facienda est post revisionem actualis Codicis, sicuti 
fecerunt fere omnes religiosi post promulgationem Codicis luris Canonici anno 1917. 

N. 3. Auferrem totam hanc periodum ad libertatem relinquendam sive Apo- 
stolicae Sedi, sive Institutis religiosis circa modum obtinendi hanc renovationem 
vel accommodationem. 

Pag. 6, n. 7: « Religiosi sese renovent in oboedientia, castitate et pauper¬ 
tate... ». Non intellego quomodo loqui possit de renovatione in virtutibus. 

N. 8, lin. 4: « Congregationes religiosae suis Constitutionibus permittere pos¬ 
sunt ut sodales bonis patrimonialibus acquisitis vel acquirendis renuntient ». 

Hoc mihi videtur pertinere ad novum Codicem luris Canonici. 

Pag. 7, n. 11. Tota periodus revidenda est quia non videtur congruere cum 
latina grammatica. 


4 

Exc.mus P. D. LEOPOLDUS BRELLINGER 
Episcopus Chimscienensis 

De exemptione nihil habetur in hoc schemate (nisi forte pag. 7, n. 15?); 
sed plura practica in schemate de pastorali episcoporum munere , pag. 19, prae¬ 
sertim pag. 20, lin. 10, ubi agitur de cooperatione religiosorum in cura animarum. 
Corrigenda. Pag. 7: nullus n. 13, n. autem 14 bis. 


5 

Exc.mus P. D. CAROLUS DE PROVENCHERES 
Archiepiscopus Aquensis in Gallia 

Hoc schema placet iuxta modum. 

Pag. 5, lin. 4. Multum officere potest instituta saecularia inter « Religiosos » 
adnumerare, cum ad minus tunc « status religiosus » aliter ac in I. C. can. 487 
definiri debeat. 

In Gallia enim, maior pars eorum qui institutis saecularibus adscripti sunt 
seipsos non ut religiosos in mundo degentes sed velut laicos qui Deo laicalem 
vitam consecraverint, existimant. Quibus inter religiosos adnumeratis, priori in- 
dulgetur sententiae cuius asseclae sunt instituta quaedam sicut et plures cano- 
nistae, cum altera ad hodiernas necessitates melius respondere videatur. « Laici- 
smo » insuper favetur qui saecularibus institutis exceptivas leges imponere cona- 

tur quae religiosos mulctant: v. g. repulsa a ministeriorum status officiis etc. qua 
de re non pauci iam pervulgati sunt articuli. Quam ob rem etiam horum mem¬ 
brorum praesentia et activitates impediuntur in regionibus quibusdam non chri- 
stianis et praesertim quae communistarum regimine subduntur. Si consensus de 
altero titulo obtineri nequiverit, nulla de institutis saecularibus fiat mentio. Pro¬ 
pono: « De iis consilia evangelica profitentibus ». 

N. 4. Haec propositio post primam vel cum ipsa intexta est ponenda. 

Nn. 5-6. Utrum religiosi inter « activos » et «contemplativos » secundum 
rerum veritatem dividantur? Instituta enim sunt « vitae mixtae » dedita. Quanam 
insuper categoria recentia velut « Les Petits Freres » vel « Les Petites Sceurs 
de Jesus » adscribas? 

N. 6, linn. 12-14. Lineae aliquantulum obscurae sic mutentur: « Actio autem 
apostolica ex intima cum Deo unione procedens, caritatem ipsam erga Deum et 
proximum fovet et auget ». 

N. 8, linn. 23-24. Omnino consentio quod insuper religiosi permulti po¬ 
stulant. 

N. 9. Magis mihi placebat prioris schematis articulus 24 ad quem propositio 
haec refertur. 

N. 11, linn. 4-6. Pro monialibus vitae unice contemplativae, clausurae lex 
penitus mutanda; convenit enim, saltem in Gallia, crates, vela, tornum (tour), 
« tertiam» in collocutorio (la tierce au parloir), tintinnabulum, artificibus in 
clausuram introeuntibus, pulsandum, etc. Omnia haec revisenda. 

Formula « iuxta temporum locorumque conditiones accommodata », post « clau¬ 
sura firma manente » posita, mutationem non inducit sufficientem. Dicatur potius: 
« Clausura papalis monialibus vitae unice contemplativae servatur; sed mutanda 
iuxta temporum locorumque conditiones erit ». 


6 

Exc.mus P. D. FRANCISCUS FRANIC 
Episcopus Spalatensis et Makarskensis 

Proposuerim ut ad pag. 7, lin. 8 adderetur: « Congruit quoque ut instituta 
vitae activae habeant speciales domus, praesertim instituta quae maiori numero 
membrorum pollent, in quibus quaedam membra sub ductu gratiae Spiritus 
Sancti possint vitam ducere contemplativam sive stabilem sive ad tempus, cum 
clausura papali et secundum regulas proprias, in spiritu Instituti proprii ». Ratio 
est: ita illa nimia divisio inter instituta contemplativa et activa minueretur et 
demonstraretur clarius magnum momentum vitae contemplativae prae activa. 
Insuper occasio daretur omnibus sodalibus religiosis ducendi, saltem ad tempus, 
vitam contemplativam. 

Mihi videntur ita fecisse magni illi monachi, utpote ipse s. Bruno et s. Fran- 
ciscus Assisiensis, qui vitam contemplativam cum activa temperabant. 

7 

Rev.mus P. D. IOANNES B. JANSSENS 

Praepositus generalis S.I. 

Quamvis improbo labore et abnegatione confectum, non placet hoc schema: 
« accentum » ponit ubi non est ponendum, non ponit ubi est ponendum. 

Conferatur quaeso allocutio habita a Paulo VI die 23 maii huius anni ad 
nonnulla Capitula generalia Religiosorum ( UOsservatore Romano, 24 maii 1964). 
Summus Pontifex perbene insistit in colendis virtutibus essentialibus Religioso¬ 
rum, nec tamen omittit allusiones ad « renovationem » opportunam. 

Quantum audivi a non paucis Superioribus virorum, et ipse in proprio Or¬ 
dine expertus sum, multi praesertim inter iuniores Religiosos prospectant « reno¬ 
vationem » quae imprimis consisteret in relaxata disciplina et austeritate, in « re¬ 
novanda » obedientia, quae nonnisi per modum conventionis inter subditum et 
Superiorem procederet, in renovanda paupertate, quae omnia commoda huius 
aetatis a saecularibus mutuaret; in relaxandis praesidiis castitatis, dum omnia 
videre, legere, audire liceret. 

Inde timeo ne, si pondus ponatur in « renovatione », res desinat in decaden- 
tiam vitae religiosae; eo vel magis quod statuitur, n. 3, ut de renovatione et 
accommodatione omnes Instituti sodales « cooperari» oporteat. Res certe eo 
sensu audietur quod omnes et sententiam dicere et statuere de hac re convenit. 

A non paucis appellabitur Concilium contra exhortationem Pauli VI de qua 
supra, cum haec insistat potius in austeritatem, humilem obedientiam, fidelitatem 
et disciplinam. 

Meo submisso iudicio convenit in decreto condendo insistere in obedientiam, 
disciplinam, paupertatem veram (consistentem non tantum in dependentia, cf. n. 8), 
caritatem. Haec omnia quidem in schemate dicuntur, sed videntur proponi ut 
res secundariae, cum prima res sit « aggiornamento », quod evidenter audietur 
de supprimendis rebus traditis, novisque quibusque introducendis. 

Particularia pauca. De n. 3 iam dixi; non intellegitur quo sensu acceptabili 
audiendus sit. 

N. 5: videant Monaci. Ego non capio quo sensu «ratio formaque vitae» 
monachorum sit « renovanda ». 

Pag. 6, n. 10, lin. 35: si sermo est de nomine, veste, similibusque rebus, 
bene; sed non video quomodo, etiam in Instituttis mulierum, vitari possit ne de 
facto duae sint classes, minore talento praeditarum, quae officiis domesticis vaca¬ 
bunt, et reliquarum quae docebunt, aegrotos curabunt et similia. 

Pag. 7, n. 16, lin. 35, minus apte sermo fit de spe « incrementi ». Nam et 
Instituta florentissima quaedam vix ac ne vix quidem « crescunt ». Dici possit: 
quae non praebeant fundatam spem ut ulterius «floreant »; vel spem « suffi¬ 
cientis roboris » vel simile. 

8 

Rev.mus P. D. GERMANUS LALANDE 
Superior generalis Congr. a S. Cruce 

Ad 1, lin. 9. « Sancta Matre Ecclesia duce »: haec locutio, ad sensum sequen¬ 
tium articulorum, significat Ecclesiam hierarchicam, et quidem apostolicam. Hac 
de causa, nonne esset melius scribere: « Apostolica Sede duce »? Haec ultima 
verba haberent significationem magis rigorosam, quod esset optandum in nostro 
textu et contextu in terminis potius iuridicis expressis. 

Ad 1, lin. 10. Mihi videtur verba: «Christi sequelam» habere significatio¬ 
nem ampliorem quam vocabulum: « Evangelium»: ideoque, oporteret ordinem 
invertere. Textum sic scriberetur: « secundum Christi sequelam et Evangelium... ». 

Ad 1, lin. 11. Propter eamdem rationem, oporteret invertere: « spiritu » et 
« propositis ». Praeterea, adderem vocabulum « essentialibus » in sententia, quae 
tunc sic scriberetur: « Fundatorum genuino spiritu ac essentialibus propositis... ». 
Etenim., fundatores statuerunt principia quidem secundaria quae, secundum di¬ 
versa tempora, deberent variare quin essentialis Instituti figura mutari posset. 

Ad 10, linn. 1-3. Hic textus videtur concedere ut omnia hominum instituta 
— aeque quidem fratrum —, possint in eorum coetu sacerdotes admittere. Quod 
esset optimum, nam Fratres possent, secundum interiores necessitates, aliquos ex 
eorum societate ad ordinationem sacram proponere, ut nunc fit apud Fratres 
Sancti Ioannis de Deo. Sed est-ne intentio Concilii de hoc re statuere? 

Ad 11, linn. 7-8. Hic articulus proponit sorores non unice contemplativas ab 
obligatione clausurae papalis eximere. Tunc ad quid ultima sententia: «propriis 
Constitutionibus regantur»?... Nonne haec obligatio omnibus institutis convenit, 
etiamsi a clausura papali dispensentur? 

Ad 12, lin. 13; ad 16, lin. 34; ad 17, lin. 4; ad 18, lin. 11; ad 19, lin. 27. 
Substituere Apostolicae pro Sanctae, ad maiorem cum aliis schematibus conve¬ 
nientiam obtinendam. 

Ad 18, lin. 10. Dicitur: « favendum... a Sancta Sede erectis »: vere, cum 
Apostolica Sedes erigat, non esset amplius locus loquendi de simplici favore, sed 
potius de obligatione decretum assumendi. Si Patres mallent loqui secundum 
textum allatum, non tunc esset locus addendi: « a Sancta Sede erectis », sed 
relinquendi Superioribus maioribus cuiusvis nationis curam conferentiae erigendae. 

9 

Beat.mus P. D. PAULUS PETRUS MEOUCHI 
'Patriarcha Antiochenus Maronitarum 

Considerations generales. Deux points sont a louer dans ce Schema: 1’insis- 
tance sur la renovation des Instituts religieux et leur adaptation aux circons- 
tances. 

Par ailleurs, 1’insistance sur la pauvrete, dans 1’esprit du Concile est bonne, 
surtout sur la pauvrete collective des Instituts religieux: ne pas accumuler les 
biens, mais les faire servir a soulager les pauvres (p. 6. nn. 8, 9) 


50 



786 


ACTA CONC. VATICANI II - PERIODUS III 


D’accord pour que les Instituts femininis n’aient qu’une seule classe de reli- 
gieuses, pour liberer du complexe d’inferiorite celles qui ne sont pas « professes » 
(p. 6, n. 10). 

D’accord aussi pour que les religieux prennent des titres de specialisation 
(p. 7, n. 14). 

D’accord pour ce qui est dit de la creation de nouveaux Instituts: ne pas 
les multiplier, a rnoins qu’ils n’aient un nouvel esprit adapte aux circonstances 
(p. 7, n. 15). 

Consideratioris particulieres. 1) Le n. 16 de la page 7 pourrait etre complete, 
en y declarant qu’on laisse aux Patriarches Orientaux le soin de decider de la vie 
d’un Institut agonisant ou qui ne se recrute plus. Leur presence sur les lieux 
leur permet de comprendre mieux les circonstances. 

2) Je redirai ici, a propos de la fusion des Instituts qui se ressemblent par 
leur but et leur esprit, ce que je disais deja dans mes « reflexions » envoyees au 
Secretariat, en aout 1963, concernant le Schema « de statibus perfectionis ad- 
quirendae »: « les trois Ordres libanais de Saint Antoine realisent parfaitement 
ce qui est dit a la page 36, par. 45 (dans le Schema present, p. 8, n. 17) memes 
Constitutions, memes usages, meme esprit (meme rite), nombre assez restreint 
de membres. L’unification de ces trois Ordres serait pour le bien religieux du 
Pays, et, certainement, pour le bien religieux des membres qui les composent ». 

Je voudrais ajouter ici qu’il reste tres dommageable a 1’Autorite patriarcale 
que ces Ordres aient ete soustraits a son Gouvernement. 

3) A propos du n. 18 de la page 8, je redirai ce que j’ai dit dans les memes 
«reflexions» du mois d’aout 1963: «Bien que les Conferences des Superieurs 
Majeurs soient a favoriser (p. 35, par. 44), il me semble que leurs decisions, 
concernant 1’apostolat dans les Dioceses, doivent etre soumises et non imposees 
a la Hierarchie, avant toute execution ». 

Je voudrais ici ajouter que ces Conferences, 1’experience en est temoin, ont 
deja' commence a agir, avec une mentalite « d’exemption » deplorable, mettant au 
courant de ce qu’elles avaient fait, ne soumettant pas leurs projets pour avis: 
comme si la Hierarchie locale n’existait pas, et cela en desaccord net avec Tesprit 
de Vatican II. Par ailleurs, leur rattachement direct a Rome leur donne comme 
une pretention a imposer leur point de vue. 

4) A propos du n. 19, p. 8, je redirai aussi ce que je disais au mois d’aout 
1963: « Que les Instituts religieux se fassent connaitre pour attirer des vocations 
(p. 37, lignes 17-20), cela est necessaire. Mais que cela ne soit pas fait maladroite- 
ment, aux depens du clerge paroissial. La paroisse demeure “ pars Dioecesis ac 
vivens veluti membrum, dioecesis velut cardo ” » (cf. Schema de episcopis ac de 
dioecesium regimine, p. 24, par. 33). 

J’ajouterai ici une incise, a introduire dans le texte, co mm e celle-ci: « quin 
laedatur vocatio cleri dioecesani ». 

5) Je regrette qu’on ait supprime le par. 28 de la page 28 de 1’ancien Schema, 
concernant la rentree dans le rang des Superieures, une fois leur periode de 
gouvernement terminee. 

10 

Exc.mus P. D. JOLANTHUS NUZZI 
Episcopus Campaniensis 

1. Desideratur sollemnis asseveratio principia theologica perfectionis acqui¬ 
rendae in qualibet Religione, Societate et Instituto Saeculari eadem esse. 

Proinde diversitates et differentiae quaelibet in statibus perfectionis suam 
originem ducunt ex principibus seu motivis secundariis. Hae principia secundaria 
praevalere et multo minus suffocare principia theologica essentialia non debent 
ullo modo. Collaboratio immo et unio inter diversos status perfectionis in hac 
debite observata hierarchia principiorum, sicut optatur, facilior eveniet. 

2. In n. 9, verbum « sacrum » auferendum esse: falsum conceptum cuius¬ 
dam privilegii ingenerare posset; nam hoc sensu bona baptizatorum et sacra sunt. 

3. In n. 10, circa abrogationem classium in institutis mulierum, loco ditionis 
optativae melius esset ditio praeceptiva. 

4. In n. 11, Institutum de clausura papali non videtur iam requiri a nostris 
temporum condicionibus; forsitan congruit totalis abrogatio. 

5. Mendicatio a sodalibus Statuum perfectionis esset valde coarctanda, for¬ 
sitan omnino abolenda. Nostris temporibus mendicatio iam non consideratur ut 
forma vel exercitium humilitatis, sed e contra manifestatio illius qui in labore esse 
non amat. 


11 

Re v .mus P. D. ALFONSUS SALVINI 
Abbas generalis Congr. Vallis Umbrosae O.S.B. 

Schema de Religiosis iterum iterumque ad puncta essentialia contractum, 
prudenti ratione ad Codicis luris Canonici recognitionem ac singulorum Institu¬ 
torum Constitutionum consequentem accommodationem quam plura remittit; at¬ 
tamen, ne in hac morosa recognitionis expectatione pedetentim relaxetur renovatio 
spiritus, quem Spiritu Sancto excitante Patres Concilii et in Religiosis suscitare 
satagunt, opportuna propositione conclusiva edicendum est hanc omnium Religio¬ 
sorum renovationem aliquatenus etiam a legum generalium vel particularium ac¬ 
commodatione pendere, quam potissimum vero ab indefessa singulorum in Consi¬ 
liis evangelicis renovatione, qua denique tandem et Statutorum revisio totius ob¬ 
tinebitur. 

Quae ratio nisi ut cuiusque renovationis fundamentum apertissimis ponitur 
verbis, vix formalismus ille iuridicus effugitur, qui exteriorem Religiosorum 
quodammodo tutatur apparatum, dum reapse in eisdem Evangelii spiritus, ad ipso¬ 
rum et Ecclesiae damnum, languescit. 

Peropportune proinde quae de paupertate individuali et collectiva dicta sunt, 
potiori ratione de obedientia edicentur, praesertim cum, considerata Ecclesiae con¬ 
stitutione, ad bonum commune a legitima auctoritate Institutorum sodalibus, 
cuiusque dignitatis et gradus, bono iure aliquid innuitur. Denique, si germanus 
spiritus ac propria uniuscuiusque Instituti indoles servetur oportet, in C.I.C. 
recognitione peculiari « De Monachis » habeatur caput: quod non incongrue a 
Patribus Concilii indicari potest. 

12 

Exc.mus P. D. IOANNES SAUVAGE 
Episcopus Anneciensis 

Introductio, loco textus allati ponatur sequens textus: linn. 1-3 immutatae, 
usque ad « ducere » inclusi ve, postea autem haec quae sequuntur: nunc, agere 
intendit, prout tempora suadent de vita, disciplina et necessitatibus, status reli¬ 
giosi qui est « vivendi modus ab Ecclesia recognitus quo fideles propriam vitam 
Deo speciali modo consecrant ad perfectionem caritatis prosequendam in servitio 
Ecclesiae ». 

N. 1. Regula fundamentalis accommodatae renovationis sic recognoscatur 
ordine magis logico ex materiis ex nn. 1, 2, 4, 7 depromptis: linn. 7-9 immutatae 
remaneant; linn. 10-11 sic mutentur: secundum Evangelium et Christi sequelam 
tamquam supremam regulam, unico mandato caritatis intendens, Dei scii., ex quo 
proximi dilectio profluit in salutem mundi Ecclesiaeque aedificationem; attentis 
Fundatorum propositis ac genuino spiritu ac semper firmis praeceptis legis na¬ 
turalis. 

N. 2. Deleatur prima sententia, linn. 13-15 et textus sic immediate incipiat: 
Ratio vivendi etc. ... Et consequenter titulus sic mutetur: Accommodata renovatio 
ut subveniatur necessitatibus hodiernis. - Ratio huius mutationis : lineae deletae, 
simplex repetitio rerum iam expositarum in numero praecedenti; lineae servatae 
optimae sed egent novo titulo. 

Postea, sub eadem ratione accommodationum et in eodem numero, materia 
ponatur n. 15, verbis his simillimis: Instituta iam condita opera propria fideliter 
retineant et adimpleant, salvis novis temporum locorumque exigentiis, oppor¬ 
tunis ac novis mediis adhibitis, attentis, sine nimia fixitate et rigiditate, operibus 
quae cum instituti spiritu et germana indole magis apparent consentanea. 

N. 3. Placet. N. 4. iam provisum n. 1. 

Nn. 5-6 penitus recognoscantur ut vitetur distinctio inadaequata in religio¬ 
sos activos et contemplativos et valor affirmetur omnium formarum religiosarum 
ab Ecclesia approbatae. Ratio : haec dichotomia caret solidis argumentis theologico, 
historico ac iuridico; theologico: pericopa Marthae et Mariae hic allata nullo- 
modo intendit tractationem diversarum formarum canonicarum vitae religiosae; 
historico: distinctio systematizata in vitam activam et contemplativam non re¬ 
spondet genuinis expressionibus monachismi in historia; iuridico: Pius XII in 
constitutione apostolica Sponsa Christi distinguit vitam contemplativam canonicam 
a vita contemplativa theologica, cui omnes christifideles vocantur. Et praxis Ec¬ 
clesiae in designatione Ordinum contemplativorum manifestat difficultatem strictae 
definitionis vitae contemplativae, seclusa omni forma activitatis apostolicae (vide 
Annuario Pontificio 1964, pp. 809-817). 

Maximo nocumento esset, et pro vita religiosa, tam activa quam contemplativa 
et pro vita fidelium si hoc documentum conciliare fundamentum praeberet opi¬ 
nioni, nimis, proh dolor, vulgatae contemplationis tamquam esoterismi cuiusdam 
et quasi extraneae vitae activae seu apostolicae: quod est omnino alienum a 
doctrina traditionali, speciatim a doctrina Sancti Thomae. 

N. 6, pag. 6, de vita apostolica speciatim, in revisione optata duo deside¬ 
rantur: 

1) ut mentio fiat de sacerdotio religiosorum, quo. constituuntur coopera¬ 
tores episcopi: quae cooperatio fons est obligationum, sicut et professio religiosa. 

2) Ultima sententia, pag. 6, linn. 12-14 sic mutari deberet: Actio autem 
apostolica ex intima cum Deo unione procedens, caritatem ipsam erga Deum et 
proximum fovet et auget. Ratio ut clarius appareat actionem apostolicam et fon¬ 
tem invenire in unione cum Deo et nutrimentum afferre eidem unioni. 

N. 7. Prima pars melius veniret in n. 1. Sed secunda pars de testimonio quod 
vita religiosa reddit praesentiae Cbristi hic esset optima. 

N. 8. Optima enuntiatio, linn. 23 s. de renuntiatione possibili bonis patrimo¬ 
nialibus, etiam pro professis votorum non sollemnium. Necesse est ut evolutio 
fiat in categoriis canonicis de disciplina votorum. 

N. 9. Placet. N. 10. Placet peroptime. 

N. 11. De clausura monialium. Formula proposita non placet quia nimis 
timida. Vehementer optandum videtur ut regulae de clausura monialium, regulis 
monachorum aequiparentur: quia in omnibus aliis rebus in societate mulieres ho¬ 
minibus aequiparantur; quia quaedam regulae clausurae feminarum orientem ara- 
bicum redolent. 

Supprimantur ea quae gallice vocantur : « grilles, voiles, tours ». 

Deleatur regula omnino odiosa pro iuvenibus religiosis eorumque parentibus 
de nunquam in locutor io eundo sine religiosa comite. In visitatione canonica 
monialium inveni religiosas quae abhinc decem annis sunt moniales et nunquam 
ausae sunt loqui parentibus de hoc usu, quia religiosa comes in umbra remanet! 

N. 12, de habitu religioso-, lin. 13, pag. 7, loco « iudicio Sanctae Sedis » 
ponatur instantia minor, quia hic Sancta Sedes implicatur in minimis, quod est 
indecens. 

Praevideatur dispositio de relinquendo habitu in quibusdam casibus neces¬ 
sariis. 

N. 13. Placet cum aliquo modo: mentio fiat de institutione continua omnium 
religiosorum, etiam peracto tempore primae formationis. 

N. 15. Delendum, quia iam supra provisum. Nn. 16-17-18. Placet. 

N. 19. Non accedit, tam pro forma quam pro contentu, ad dignitatem de¬ 
creti conciliaris. 

Deest, proh dolor, propositio de missionibus, et speciatim de necessitate, pro 
ordinibus fovendi vitam religiosam indigenam, per fundationes aptas. Desidera¬ 
tur de hac re nova paragraphus. 


13 

Exc.mi PP. CONCILIARES LINGUAE GERMANICAE ET SCANDIAE 

Schema, olim de statibus perfectionis adquirendae, nunc melius de Religiosis 
inscriptum, in genere placet. Qui id accuratius perpendit, facile intelliget multa 
ad accommodatam vitae religiosae renovationem perutilia ibi contineri. Tamen 
silentio praeteriri nequit, quod plura, quae a multis religiosis maxime desiderantur, 
in schemate adhuc non leguntur. Quapropter Patres conciliares linguae Germani¬ 
cae et Scandiae, quaedam corrigenda et supplenda proponunt, quae propositiones 
concinniores reddant vel ipsis in hodiernis adiunctis ad finem schematis melius 
obtinendum necessaria esse videbantur. 

Emendationes et supplementa, quae commendantur: 

Ad Prooemium. Pag. 5, lin. 1: Sacrosancta Synodus, postquam in constitu¬ 
tione de Ecclesia ostendit consiliorum evangelicorum professionem a Divini Sal¬ 
vatoris doctrina et exemplis originem ducere, studium perfectae caritatis adqui- 
rendae in Ecclesia fovere ac tanquam signum Regni caelestis apparere, nunc...; 
vel-. Sacrosancta Synodus, postquam in constitutione « de Ecclesia » professionis 
consiliorum evangelicorum rationem theologicam ostendit, nunc de Religionum... 
vita ac disciplina intendit agere... Ratio-. In cap. V, resp. VI, constitutionis 
de Ecclesia, uti nunc proponitur, non solum de origine christologica consilio¬ 
rum evangelicorum et de «prosecutione sanctitatis» (expressio non optima!), sed 
etiam de eorum relatione ad mysterium Ecclesiae et ad eschatologiam agitur, quae 
omnia ad rationem theologicam professionis religiosae pertinent. 

Ad n. 1: pag. 5, lin. 7: Cuiusvis instituti spiritualis ac religiosa renovatio 
atque eius ad praesentes vitae conditiones accommodatio secundum Evangelium 
et Christi sequelam tamquam supremam regulam, Sancta Matre Ecclesia duce, 
promovendae sunt, attentisque Fundatorum propositis ac genuino spiritu. Ratio-. 
ordo verborum aliquantulum invertatur, ut melius appareat regulam fundamen¬ 
talem accommodatae renovationis esse Evangelium et Christi sequelam. 

Ad n. 2: pag. 5, lin. 13: Natura et fine, quae cuiusque instituti patrimonium 
constituunt, fideliter servatis, ratio vivendi, operandi, orandi... Ratio-, cumula- 
tione verborum (« natura », « finis », « spiritus proprius », « sanae traditiones ») 
serio considerata vix videtur, quomodo genuina evolutio alicuius instituti, quam 
graves temporis circumstantiae forsan suadent et de qua in historia religionum non 
raro legitur, adhuc fieri possit. 

Ad n. 4: pag. 5, lin. 28: Loco « assiduo studio fortique animo... » dicatur 
«ante omnia assiduoque studio consequi nitantur quam maximam cum Deo 
unionem, quae est finis omnis vitae religiosae et ex qua profluit proximi dilectio 
in salutem mundi Ecclesiaeque aedificationem ». Ratio-, ut primatus Dei amoris 
et proximi dilectionis in vita religiosa clarius eluceat. 

Loco nn. 5 et 6: pag. 6, lin. 3: 

5. (De iis, quae omnibus institutis religiosis communia sunt). Omnia insti¬ 
tuta religiosa contemplationem, qua Deum prae omnibus et unice quaerunt, cum 
amore apostolico, quo opus redemptionis consummare Regnumque Christi dila¬ 
tare nituntur, secundum cuiusque missionem propriam consocient oportet. 

Non obstante fine particulari operibusque propriis omnia instituta tenentur 
vitam Ecclesiae universalis participare eiusque proposita, v. g. in re biblica, 
liturgica, sociali et oecumenica, pro viribus fovere. 

6. (De diversis formis vitae religiosae earumque accommodata renovatione). 
Monachi, quorum primum sane officium est, Divinae Maiestati intra ambitum 
monasterii humile simul ac nobile servitium praestare, apostolico fervore im¬ 
pulsi rationem vitae suae ita instaurent, ut hominibus melius exemplo et adiu- 
torio esse possint. In re oeconomica et sociali prodant exemplum doctrinae Eccle¬ 
siae, foveant in sanctuariis suis actuosam fidelium participationem operis Dei, 
praebeant omnibus, qui ipsos adeunt, Verbum Evangelii et vitae spiritualis divi¬ 
tias, quo fit, ut eorum monasteria sint centra et seminaria instaurationis chri- 
stianae. Instituta vitae stricte contemplativae, quae suas partes in Corpore my¬ 
stico Christi habent et missioni salvificae Ecclesiae eximie inserviunt, in ratione 
formaque vitae congruenter moribus et necessitatibus hodiernis sese renovent. 

Ratio et ordo institutorum, quae ex fine suo proprio ministerio apostolico 
vel operibus caritatis dedita sunt, ita componantur, ut neque exercitia pietatis 
apostolatui neque opera apostolatus orationi officiant, sed potius sese mutuo per- 
penetrent, inspirent ac incitent, quo unitas vitae religiosae obtineatur. In his 
autem institutis, in quibus labor apostolicus et beneficus constituit finem vere 
specificum, omnes bene considerent illum tantum laborem fovere caritatem erga 
Deum et proximum, qui ex intima unione cum Deo procedit. Ratio: nn. 5 et 6 
penitus non satisfaciunt ideoque ex integro mutentur oportet. In schemate agi 
quidem debet de diversis vitae religiosae formis, sed tunc praecise dicendum est, 
quaenam puncta singulis relate ad accommodatam renovationem nostro tempore 
sint maxime urgentia. In respecti vis numeris schematis impressi fere nihil nisi 
veritates per se evidentes afferuntur. 

Ad n. 7: pag. 6, lin. 15: Christum oboedientem, virginem et pauperem imi¬ 
tantes eiusque praesentiam in hoc mundo speciali modo testificantes, Religiosi, 
quamvis in variis vitae circumstantiis degant, sese renovent in eodem vigore 
evangelico oboedientiae, castitatis et paupertatis, quam professi sunt. Ratio : ordo 
verborum invertatur, ut primatus imitationis Christi in observatione votorum 
melius in lucem ponatur. Addatur, quod diversitas conditionum vitae non dimi¬ 
nuat vigorem evangelicum paupertatis etc. 

Inseratur inter n. 7 et n. 8: 

8. (De castitate et oboedientia in specie). In educatione sodalium ad casti¬ 
tatem et oboedientiam religiosam illi, ad quos spectat, bene noscant leges psycho¬ 
logicas harum virtutum, quarum legum observatio ad defectus psychicos arcendos 
hodie maximi est momenti. 

Quin diminuatur religiosa oboedientia, qua religiosus Superioribus suis hu¬ 
mile pro amore Christi praestat obsequium, sodales adducantur ad responsabili- 
tatem individualem et rectum libertatis usum. Ratio: aliqua saltem, quae hodie 
maioris momenti esse videntur, de castitate quoque et de oboedientia dicantur. 

N. 8 et n. 9 schematis impressi ad unum n. 9 contrahantur. 

9. (De paupertate in specie). Pag. 6, lin. 22: ...re et spiritu sint pauperes. 
Ut vero paupertas religiosorum mutatis adiunctis technicis et oeconomicis necnon 
menti sociali hominum vere respondeat, instituta ne vereantur etiam novas pau¬ 
pertatis formas quaerere. Ratio: non semper constat, qualem speciem paupertas 
religiosa in certis circumstantiis induere debeat, ut religiosis simul et apostolicis 
postulatis respondeat atque Christum testificet. 

Ad n. 10: pag. 6, lin. 32: «...anima una» (Act. 4, 32). Quapropter com¬ 
munis Eucharistia ut centrum fraternitatis christianae peculiari cura celebretur. 
Ut porro inter sodales... Ratio: hoc sequitur ex momento constitutionis de Li- 
turgia. 

Pag. 6, lin. 35: ...curandum est, ut in institutis mulierum distinctio ordi¬ 
num, in quantum potest, e medio tollatur. -Vel: ... curandum est, ut... ad unam 
formam (ad unum genus) sororum perveniatur, quod tamen fiat cum discretione. 
Ratio: verbum « classis » ob associationem ad doctrinam Marxismi vitetur. De 
cetero experientia docet in hac quaestione quadam discretione opus esse. 

Ad n. 11: Quamvis valde annuendum sit eis, quae hic de tollenda clausura 
papali monialium ex instituto operibus externis deditarum dicuntur, tamen magis 
urget reformatio generalis disciplinae clausurae. 

Ad n. 13: pag. 7, lin. 20: ...protrahatur. Ne vero vitae religiosae ad nostri 

temporis exigentias adaptatio sit mere externa neve apostolatus quoad fideles 
segnes religionisque neglegentes inefficax reddatur, sodales iuxta statum cuiusque 
intellectualem in vigentes hodiernae vitae socialis mores rationesque sentiendi et 
cogitandi bene introducantur. Ratio : hoc pertinet ad institutionem apostolicam, 
quae hodie in institutis vitae activae, praesertim mulierum, urgeri debet. 

Pag. 7, lin. 22: ... optime seligantur et per speciale studiorum curriculum 
praeparentur. Ratio : tale curriculum non solum pro professoribus sed etiam v. g. 
pro magistro noviciorum (magistra noviciarum) hodie necessarium esse videtur. 

Ad n. 19: pag. 8, lin. 26: ... dummodo hoc fiat evitata omni specie coac¬ 
tionis et servatis... Ratio: talis annotatio perutilis esse videtur, cum in puerili 
aetate periculum deficientis libertatis adsit. 

SCHEMA CONSTITUTIONIS 
DE SACRORUM ALUMNIS FORMANDIS * 

PROOEMIUM 

1. Summi Sacerdotis, Prophetae ac Regis munera in Se Ipso 
coniungens, Christus Dominus, cum potestatem suam Ecclesiae 
contulit eique mandatum dedit redemptionis opus ad saeculorum 
usque occasum perpetuandi, homines voluit sui Sacerdotii parti¬ 
cipes qui triplex illud munus adimplerent, eo ministrandi spiritu 
animati, quem Ipse verbo et exemplo docuit. 

Quare Ecclesia, cuius vita a sacerdotio tantopere pendet, 
nihil antiquius habet quam ut homines, ad tam necessarium et 
sublime officium a Deo electi, debitam recipiant institutionem 
ac propria munera rite exerceant « ad consummationem sancto¬ 
rum in opus ministerii, in aedificationem corporis Christi» 
(Eph. 4, 12). 

I - DE VOCATIONIBUS ECCLESIASTICIS 

2. Cum vero Sacerdotum numerus magis in dies christiani 
populi necessitatibus impar evadat, haec Sancta Synodus ecclesia¬ 
sticas vocationes imprimis fovere cupit, quod quidem Divinae 
Providentiae actioni respondet, quae aliquot homines ad Christi 
Sacerdotium participandum eligit, eis congruas tribuit dotes si- 
mulque Ecclesiae committit ut, vocationis signis agnitis, candi¬ 
datos qui tantum munus recta intentione et libere petierint, ad¬ 
mittat eosque Sancti Spiritus sigillo in aeternum consecret. 


* In initio fasciculi legitur : Ss.mus Dominus Noster Ioannes Pp. XXIII, 
in audientia hac die infrascripto impertita, statuere dignatus est ut hoc 
schema, in Concilio Oecumenico Vaticano Secundo discutiendum, ad eius¬ 
dem Concilii Patres transmitteretur. 

Ex Aedibus Vaticanis, die xxii mensis Aprilis, anno mcmlxiii. 

Hamletus Ioannes Card. Cicognani 
a publicis Ecclesiae negotiis 

[5] 3. Quare eadem Sancta Synodus, omnium in tanto opere 
impensam cooperationem exoptans, Ecclesiae Pastores atque om¬ 
nes sacerdotes monet, cuicumque ministerio addictos, praesertim 
vero parochos et animarum moderatores, ut vitae exemplo atque 

25 apostolico zelo, nullis parcentes curis atque laboribus, ecclesia¬ 
sticas vocationes foveant atque tueantur. Magistri pariter atque 
omnes qui puerorum iuvenumque institutionem quovis modo cu¬ 
rant, discipulos sibi concreditos ita erudire studeant ut voca- 

[6] tionem divinam percipere et sequi valeant. Familiae quoque 
christianae apprime sentiant quantum in se ipsas recidat vocatio¬ 
num adiumentum vel impedimentum, ac sacerdotalem vocatio¬ 
nem tamquam eximiam ipsi familiae caelestem gratiam collatam 

5 aestimantes, prompto atque hilari animo filios Deo offerre parati 
sint, eorum tamen libertate religiose servata. Praesertim, vero 
dilecti iuvenes, qui supernum vocationis donum acceperunt et 
in quibus spem futuri aevi collocat Ecclesia, instanter monentur 
ut vocem Dei libere ac magno sequantur animo, sibi persuasum 
io habentes rem Deo gratissimam ac proprio totiusque Ecclesiae 
bono utilissimam se facturos esse. 

4. Inter praecipua communis cooperationis subsidia Sancta 
Synodus imprimis orationem commendat ad vocationes a Deo 
impetrandas iuxta praeceptum Domini: « Rogate Dominum mes¬ 
is sis ut mittat operarios in messem suam » ( Mt . 9, 38), necnon 

congruam christifidelium institutionem sive praedicatione et ca¬ 
techesi, sive etiam periodicis commentariis impertiendam, qua 
quidem necessitas, natura et praestantia vocationis aperte decla¬ 
rarentur. Etenim praeter generalem vocationem qua homines per 
20 baptisma ad vitam christianam vocantur, inter peculiares voca¬ 
tiones eminet sacerdotalis vocatio, quae tum matrimonio chri- 
stiano tum laicorum apostolatui singulariter praestat. 

5. Haec aliaque vocationum subsidia eo pleniorem asse- 
quentur efficaciam quo arctior erit inter parochos, parentes, ma- 

25 gistros et consociationes, Episcopo patre et duce, virium labo¬ 
rumque coniunctio; ideoque in singulis dioecesibus vel regioni¬ 
bus « Opus Vocationum Sacerdotalium » erigere atque fovere 
iuvabit, eiusque promotores causas quoque sacerdotum penuriae 
accurate inquirere ne praetermittant, eo quidem consilio ducti 
30 ut aptius huic inopiae mederi et efficaciora ad vocationes augen¬ 
das subsidia comparare queant. 

Quae actuosa ad vocationes fovendas conspiratio, singula- 

rum dioecesium atque nationum fines dilatato corde transcendat [6] 
oportet atque ad universalis Ecclesiae necessitates respiciat, ita 
quidem ut illis regionibus auxilium afierri possit, ubi Domini vi- 35 
nea instantius advocat operarios. 

6. Vocationum sacerdotalium promotio id quoque postulat, 
ut adhibeatur assidua earum cura, statim ac prima apparuerint 
germina, a parentibus imprimis intra naturalem familiae ambitum 17] 
atque a parochis et ab animarum moderatoribus. 

Praeterea, ut iuxta veneranda Ecclesiae consuetudines iam 
adolescentes ad sacerdotalis vitae virtutes comparandas institui 
possint, Seminaria Minora, secundum proprias ordinata leges, 5 
sedulo foveantur, itemque peculiaria illa Collegia, quae pro lo¬ 
corum adiunctis eidem fini inserviunt, necnon specialia quaedam 
Instituta pro iis qui maturiore aetate divinam sequuntur voca¬ 
tionem. 

Alumni vero in Seminariis Minoribus vitam ducant quae io 
cum communi omnium adolescentium vita, quantum potest, con¬ 
gruat; simul vero virtutibus rectisque moribus solide pro eorum 
aetate instituantur, ac religionis studio et humanioribus litteris 
dent operam ceterisque disciplinis, quae praerequiruntur ut ipsi 
Seminaria Maiora ingredi ac formationem proprie sacerdotalem 15 
inchoare valeant. 

II - DE FORMATIONIS FINE ET SEMINARIORUM ORDINATIONE 

7. Sacrorum alumnorum formatio nullum aliud exemplar 
prosequatur oportet quam ipsum Dominum, qui « Bonus Pa¬ 
stor ... proprias oves vocat... et animam suam dat pro ovibus 
suis » (Io. 10, 3 et 11). Quibus verbis et munera Christi deseri- 20 
buntur et apte demonstrantur sacerdotalia et pastoralia mini¬ 
steria, ad quae obeunda sacrorum alumni praecipue formandi 
sunt: quae quidem eo spectant ut divina veritas ministerio 
verbi proclametur; celebrationibus liturgicis integer cultus pu¬ 
blicus exhibeatur Deo et Christi vita hominibus tribuatur; fideles 25 
ad sectanda Christi vestigia pastorali zelo atque prudentia du¬ 
cantur. Ad tanta vero munera rite adimplenda formari nequeunt 
alumni, nisi ipsis in hac impertienda institutione, genuina incul¬ 
cetur sacerdotalis et pastoralis pietas, atque simul vires natura¬ 
les, humanis quoque subsidiis opportune adhibitis, rite exeo- 30 
lantur. 

[7] Quae omnia institutionis elementa ita concordi actione in 
unicam profundam alumnorum formationem conspirent oportet, 
ut in luce, quae a Verbo Dei procedit atque pro profectum spiri- 

35 tualem formationemque liturgicam et pastoralem in vitam et 
actionem profluit, fideles Dei ministri effingantur, per quos Chri- 

[8] stus homines a se redemptos attrahere, illuminare ac vivificare 
valeat. 

8. Ad hanc sacrorum alumnis formationem apte impertien¬ 
dam, quae iam salubriter statuta sunt de Seminariis Maioribus 

5 erigendis et promovendis, Sancta Synodus actuosa ac materna 
sollicitudine confirmat et complet eademque apostolicae Episco¬ 
porum sollicitudini enixe commendat. Ubi vero congruus deest 
alumnorum numerus vel singularum dioecesium vires non suffi¬ 
ciunt, erigantur ac foveantur Seminaria Interdioecesana, Regio- 
io nalia, Nationalia vel Internationalia ut solidae alumnorum insti¬ 
tutioni, quae in hac re suprema lex est habenda, efficaciore us¬ 
que ratione consuli possit. 

9. Cum vero alumnorum institutionis exitus magis quam a 
sapientibus legibus, ab idoneis et expertis educatoribus pendeat, 

15 Seminariorum moderatores et magistri ex optimis ecclesiasticis 
viris seligantur, numero sufficientes, ab alienis officiis liberi, natu¬ 
rae et potissimum gratiae donis praediti, quae ad diversa munera 
exercenda requiruntur; quibus accedat oportet peculiaris quo¬ 
que institutio, qua ornari debent tum ii qui ad docendum desti- 
20 nantur, tum ii qui ad superiorum vel directorum spiritus munera 
deputantur; ita quidem ut hi omnes virtute et scientia, pru¬ 
dentia et experientia, psychologica et paedagogica arte praecel¬ 
lant. Omnes vero moderatores et magistri, Episcopi auctoritati 
fideliter obsequentes, sub Rectoris ductu, in quo regiminis uni- 
25 tas innititur, servata officiorum distinctione, at arctissima simul 
operae consortione, alumnis instituendis sedulam concordemque 
dent operam. 

10. Apta alumnorum institutio vigilantem eorum selectio¬ 
nem et probationem a vocationum promotoribus et a Semina- 

30 riorum moderatoribus postulat. Quare sedula cura inquiratur 
oportet de alumnorum idoneitate, de eorum recta intentione ac 
firma voluntate, de sano iudicio et sufficienti ingenio, de congrua 
valetudine physica et psychica, de capacitate sacerdotalia onera 
ferendi; eos vero qui idonei non sint, superiores tempestive di- 
35 mittant, nullo habito humano respectu, neque aliis rationibus 

moti, cuiusmodi est lugenda sacerdotum penuria, confidentes [8] 
Deum idoneos ministros Ecclesiae daturum esse, si digni tan¬ 
tum promoveantur. 

11 . Recta Seminariorum ordinatio disciplinam custodiendam [ 9 ] 
postulat quae, ex naturalis sapientiae principiis atque ex super- 
naturali Ecclesiae magisterio, necessaria apparet ad naturae infir¬ 
mitatem humanae et peccati originalis sequelas medendas atque 
ad virilem efficiendum animum eorum qui ad apostolatum sa- 5 
cerdotalem in hierarchico ministerio exercendum praeparantur. 

Quare recentiores speciosi errores, quibus sanae disciplinae 
sensus et vis extenuantur aut prorsus destruuntur, a Seminariis 
arceantur et rectae disciplinae doctrina inculcetur, quae non 
modo est mediorum externorum summa, quibus moderatores 10 
alumnorum educationem promovent, sed ipsa animi interna di¬ 
spositio qua auctoritas superiorum, suaviter et fortiter praeci¬ 
piens et prohibens, suadens et ducens, a sacrorum alumnis ex 
intima persuasione et humili caritate, propter conscientiam 
(cf. Rom. 13, 5) et propter supernaturales rationes suscipitur. 15 

Firma vero disciplinae principia iuxta diversam alumnorum 
condicionem et aetatem apte et prudenter applicanda sunt ita 
ut alumni gradatim sibimetipsis moderari ac libertate sapienter 
uti addiscant, crescat in eis actionum officiorumque suorum con¬ 
scientia, opera ultro sponteque incipiendi congrua eis concedatur 20 
facultas. 

Moderatores igitur memores amorem plus valere quam ti¬ 
morem, et persuasionem plus quam coactionem, fiduciam et ca¬ 
ritatem ita inspirare curent ut tota Seminarii familia Rectori 
sicut patri aequo animo oboediat et cuncti inter se fraterna con- 25 
cordia coniungantur. 


III - DE INSTITUTIONE SPIRITUALI 

12. Etsi integra doctrinalis et pastoralis institutio eo ten¬ 
dere debet ut sacrorum alumnus, non tantum sacrae ordinationis 
charactere, sed intima totius vitae consortione alter fiat Christus, 
secundum illud Apostoli: « Vivo autem iam non ego, vivit vero 30 
in me Christus » (Gal. 2, 20), peculiaris tamen institutio spiri¬ 
tualis necessaria est ut, per sedulam virtutum exercitationem, 
totus eius animus spiritu Christi imbuatur, et mortis Dominicae 
mysterium celebraturus, vere agnoscat quod agit, imitetur quod 
tractat. 35 

[9] 13. Quapropter ita in fide statuendi sunt alumni ut « Chri¬ 
stum Dei virtutem et Dei sapientiam » (1 Cor. 1, 24) cognoscere 

[ 10 ] addiscant sicut Apostolus exoptat, precans ut Christus habitet 
« per fidem in cordibus » (Eph. 3, 12). Ad christianam quoque 
excolendam spem sollicite componantur ut non sibi suisque viri¬ 
bus, sed potius Eius auxilio confidant qui vicit mundum suisque 

5 promisit: « Ego vobiscum sum » (Mt. 28, 20). Praecipue vero 
doctrina tradatur de caritatis primatu et sermones Domini in 
ultima Coena prolati (Io. 13-17) tamquam Seminariorum codex 
habeantur, quem assidue sacrorum alumni perlegant ac pertrac¬ 
tent, ut discant cum Patre et Filio Eius Iesu Christo et Spiritu 
io Sancto familiari et assidua caritate vivere (cf. 1 Io. 1, 3); ex qua 
caritate, per Spiritum Sanctum in cordibus effusa, alitur ani¬ 
marum zelus in futuris dominici gregis pastoribus. 

14. Supernaturalem hanc vitam sacrorum alumni hauriant 
potissimum ex ipso eoque necessario fonte, hoc est ex actuosa 

15 cum sacrosanctis mysteriis publicis sollemnibusque Ecclesiae 
communicatione. Quare sacer cultus universus, praecipue autem 
eius centrum et fons, quod est ipsum eucharisticum sacrificium, 
in Seminariis sic explicetur et sic celebretur ut clerici ex sacro 
altaris mysterio, una cum Christo sese hostias Deo gratas offe- 
20 rendo et uno eucharistico pane refecti, in unitate mystici Corpo¬ 
ris vivere discant; atque sacro Ecclesiae vertente anno, ad my¬ 
steria Christi participanda ducantur ut, aliquando sacerdotio 
aucti, populum sibi commissum, ex intima cultus imprimis sacri¬ 
ficalis participatione, in communitatem vere christianam coadu- 
25 nare valeant. 

Ad spiritum orationis alumni formentur ut futuri sacerdotes 
viri orationis fiant, qui scilicet libenter orent et orandi necessi¬ 
tatem persentiant et ad debitum Trinitati beatae obsequium sol¬ 
vendum et ad ipsorum vitam interiorem alendam et ad quem- 
30 cumque apostolatum fructuose exercendum. Quare pia exercitia 
Seminarii lege sancita vel usu probata fideliter peragant, et va¬ 
rias pietatis formas, praesertim in honorem Deiparae Virginis, 
assidue colant. Ut autem orationem, quam ipsa Ecclesia peculia¬ 
riter eis committet, amare discant, institutione sapienter progre- 
35 diente initientur in Psalterium totumque Officium Divinum in¬ 
tellegenda et degustanda. 

15. Ad evangelicam perfectionem contendentes, vivendi mo¬ 
dum vere simplicem et modestum iam a Seminario suscipiant qui 

pauperibus evangelizare atque vitae futuri saeculi validum te- [10] 
stimonium mundo praebere debebunt. Sicut homines mundo cru- [11] 
cifixi et quibus mundus ipse est crucifixus (cf. Gal. 6, 14), ad 
humilitatem quoque et mortificationis spiritum formentur, re¬ 
probata crescente in dies propensione methodos sequendi quae 
hedonismum sapiunt. 5 

Vigili diligentique cura educentur ad sacerdotalem castita¬ 
tem, vi cuius sacerdotes, secundum proprias diversorum rituum 
Ecclesiae leges, integra animi et corporis deditione Domino in¬ 
serviunt, vere spirituale cum Ipso connubium ineunt, atque 
aptissimum impetrant auxilium ad perfectam caritatem in mini- io 
sterio continuo exercendam. 

Memores sacerdotem eo efficacius redemptionis instrumen¬ 
tum evadere quo arctius per oboedientiam Ei coniungitur qui 
factus est pro nobis « oboediens usque ad mortem, mortem autem 
crucis » (Phil. 2, 8), praeparentur alumni ad promittendam et 15 
sancte servandam oboedientiam, qua in cura animarum consti¬ 
tuentur dociles sui Episcopi cooperatores. 

16. Illae quoque virtutes sedulo curandae sunt, quae ad 
integram formationem non solum christianam et sacerdotalem, 
sed etiam humanam perfecte comparandam necessariae, sunt et 20 
in civili societate magni aestimantur, cuiusmodi sunt vitae inte¬ 
gritas animique sinceritas, a fallacia et a cuiusvis generis simu¬ 
latione abhorrens, assidua iustitiae cura, promissis servata fides, 

in agendo urbanitas, in conversando comitas cum modestia et ca¬ 
ritate coniunctae, quae omnia sacerdotem valde decent et apo- 25 
stolatum multum iuvant. 

17. Praecipua Rectoris cura sit ut in Seminario vita spiri¬ 
tualis potissimas partes habeat et cetera omnia ita ordinentur 
ut ad vitae spiritualis fastigium componantur. Spiritualis vero 
institutio assiduam moderatoris pietatis operam postulat qui, 30 
sive unus est in Seminario, sive plures adsunt, servata semper 
spiritualis directionis unitate, singulos alumnos cognoscere et 
efficaciter curare debet. 

Ad formationem spiritualem roborandam Episcoporum erit 
opportunitatem perpendere congruam periodum instaurandi im- 35 
pensioris tirocinii spiritualis, sive ante curriculum theologicum 
ad vocationem sacerdotalem maturiore iudicio amplectendam, 
sive immediate ante sacerdotium ad convenientem praeparatio¬ 
nem perficiendam. 

[12] IV - DE STUDIORUM RATIONE 

18. Gum scientia praesertim sacra sacerdotes excellere de¬ 
beant, prout per Malachiam prophetam Spiritus Sanctus prae¬ 
monet: « Labia sacerdotis custodient scientiam » (Mal. 2, 7), 
studiorum curriculum sacrorum alumnorum secundum veneran- 
5 das Ecclesiae consuetudines omni ope curandum est. 

Cum vero in tanta gentium regionumque diversitate nonnisi 
generales de studiis leges ferri possint, in singulis nationibus 
peculiaris Ratio Studiorum habeatur, a competenti Auctoritate 
Ecclesiastica illius territorii statuta et a Sancta Sede approbata, 
io qua leges universales evolvantur et peculiaribus locorum tempo¬ 
rumque adiunctis accommodentur, ut sacerdotalis institutio pa¬ 
storalibus exigentiis respondeat illarum regionum in quibus mi¬ 
nisterium exercendum erit. 

Ii vero qui ad ipsas disciplinas docendas vel promovendas 
15 destinantur vel ad peculiaria munera obeunda vel ad specialia 
ministeria exercenda, opportuno tempore ad studiorum ecclesia¬ 
sticorum Facultates vel Instituta mittantur ut superiorem scien- 
tificam institutionem obtineant et gradus academicos conse¬ 
quantur. 

20 19. Antequam sacrorum alumni studia proprie ecclesiastica 

aggrediantur, necesse est ut studiorum humaniorum curriculum 
rite absolverint, quo tum hominis efformatio intenditur, com¬ 
pleta atque harmonica omnium facultatum educatione, tum in¬ 
structio impertitur eorum quae homines culti scire debent, cum 
25 magis in dies urgeat necessitas ut sacrorum alumni inferiores 
non sint ceteris iuvenibus qui in propria natione ad studia 
academica accedunt; ac praeterea didicerint quae futuris sacer¬ 
dotibus propria sunt, imprimis eam latinae linguae cognitionem 
qua sacrae traditionis et ecclesiastici magisterii documenta, cete- 
30 rosque libros, quorum assiduus usus erit in philosophico et 
theologico curriculo atque in tota sacerdotali vita, facile intel- 
ligere et adhibere possint. 

20. Studiorum ecclesiasticorum curriculum cursum philoso¬ 
phicum et theologicum complectitur. Cum vero philosophicus 
35 cursus theologico sit propaedeuticus, utriusque disciplinae cur¬ 
sus arcte et harmonice coordinentur, atque curetur ut sacerdo- 

[13] talis et pastoralis visio iam ab initio alumnis late aperiatur, Sa- 

erae Scripturae praesertim lectione, qua generalis biblica intelli- [13] 
gentia declaratur illius Christi mysterii, quod totam humani 
generis historiam pervadit. 

In universum praeterea, collatis inter magistros consiliis, eni- 5 
tendum est ut disciplinarum et tractatuum ordo et nexus alum¬ 
norum mentibus lucide fulgeat. Omni ope quoque magistri disci¬ 
pulos adiuvent ad audita et lecta proprio nisu peragranda et assi- 
milanda, illosque, sapienter accommodata docendi ratione, insti¬ 
tutis quoque colloquiis aptisque exercitationibus et praecipue suo 10 
ipsorum exemplo ad studiorum sacrorum amorem ita conforment, 
ut ex ipso, etiam sacerdotio aucti, lumen et robur pro suis alio¬ 
rumque necessitatibus haurire pergant. 

21. In cursu philosophico Philosophia perennis, secundum 

S. Thomae rationem, doctrinam et principia, accurate distinctis 15 
iis, quae ab omnibus retineri debent, ab opinionibus quae libere 
inter catholicos controvertuntur, ita tradatur ut eius completam 
cohaerentemque synthesim alumni acquirant, omnium praecipuo¬ 
rum argumentorum solido atque accurato studio, omissis quaestio¬ 
nibus tum obsoletis, quae vix ullum momentum retinent, tum 20 
subtilioribus, quae ad altiora academica studia remittenda sunt. 

Introducantur alumni ad cognoscenda et crisi subiicienda sy¬ 
stemata philosophica praesertim moderna, quae in propria na¬ 
tione maiorem influxum exercent ita ut, quae bona probantur 
teneant, errores ad religionem praesertim spectantes refellere di- 25 
scant et hominum, quos evangelizare debent, mentem cognoscant 
quo aptius propriae aetatis quaestionibus respondere valeant. 

22. In cursu theologico theologia sacra, duce Ecclesiae Ma¬ 
gisterio, ita tradatur ut alumni doctrinam catholicam ex divina 
revelatione accurate haustam profunde penetrent, propriae vitae 30 
spiritualis reddant alimentum atque in ministerio sacerdotali 
annuntiare, exponere atque tueri valeant. Omnes vero discipli¬ 
nae theologicae ita doceantur ut harmonice in hunc finem con¬ 
spirent, quippe quae singulae, ex intrinsecis proprii obiecti ra¬ 
tionibus, mysterium Christi in historia salutis a Divinis Scriptu- 35 
ris annuntiatum et in Ecclesia semper in actu clara in luce 
ponant. 

Quare Sacrae Scripturae studio, quae universae theologiae 
prope anima esse debet, peculiari diligentia alumni instituantur; 
congrua introductione praemissa, in exegeseos methodum accu- [14] 
rate initientur, maxima divinae Revelationis themata perspiciant 


51 

[14] et ea quae ad diversos theologiae tractatus pertinent, penitius 
investigent. Cum Patres tantopere ad revelationem fideliter trans- 
5 mittendam et enucleandam contulerint, eorum quoque studium 
in singulis tractatibus magni fiat, necnon historia praecipuorum 
dogmatum in sua quoque habitudine ad generalem Ecclesiae hi¬ 
storiam;' ad revelationem vero integre quantum fieri potest illu¬ 
strandam, eam ope speculationis, S. Thoma magistro sicut de 
io philosophia dictum est, intimius penetrare et in veritatum sy¬ 
stema ordinare alumni discant; eamque semper in cultu et vita 
Ecclesiae praesentem et operantem agnoscere doceantur; atque 
humanorum problematum solutionem sub revelationis luce quae¬ 
rere eiusque aeternas veritates mutabili rerum humanarum condi- 
15 cioni applicare noscant. 

Manuducantur alumni ad plenius cognoscendas eas com¬ 
munitates quae christiano nomine decorantur, sed ab Apostolica 
Sede sunt seiunctae, ut fratres iuvare possint ad unitatem a Do¬ 
mino Nostro expostulatam; introducantur etiam ad alias reli- 
20 giones cognoscendas in singulis regionibus magis vulgatas, quo 
melius id quod boni, Deo disponente, habent, agnoscant, errores 
refellere discant et plenum veritatis lumen non habentibus com¬ 
municare valeant. 

23. Studiorum ecclesiasticorum indoles pastoralis peculiari 
25 cura attendenda est. Quemadmodum pastoralis sollicitudo totam 
sacrorum alumnorum formationem pervadere et animare debet, 
sic pastoralis aspectus et ratio, quasi vitalis halitus in disciplinis 
praesertim sacris tradendis a magistris diffundatur oportet, ut 
doctrinalis quoque institutio vere pastoralis evadat. Praeterea in 
30 cursu theologico diligenter instruantur alumni in iis disciplinis 
quae ministerio exercendo peculiari ratione inserviunt; accurate 
praeparentur ad sacram praedicationem et ad catecheticam insti¬ 
tutionem tum pueris tum adultis apta impertiendam methodo; 
item diligenter instituantur in iis quae ad sacramenta digne mini- 
35 stranda conferunt, praesertim quoad poenitentiae sacramentum et 
animarum directionem; sacram liturgiam ita celebrare addiscant 
ut, eius virtutem et momentum persentientes, populum sibi com¬ 
mittendum ad consciam et actuosam participationem manuducere 
valeant. 

40 Ad christianum sensum socialem alumni sedulo informentur 
[15] et de sociali Ecclesiae doctrina eiusque potioribus applicationi¬ 
bus, secundum tradita Ecclesiae documenta accurate doceantur. 

Cetera etiam subsidia assumant quae disciplinae tum paeda- 

gogicae tum psychologicae tum sociologicae actioni pastorali uti- [15] 
liter afferre valent, iuxta rectas methodos, consilia et monita 5 
Auctoritatis Ecclesiasticae; de hodiernis quoque communicatio¬ 
nis socialis instrumentis necnon de activitatibus ad animi rela¬ 
xationem spectantibus alumni, per graduales cognitiones et mo¬ 
deratos usus, congrue edoceantur ut easdem Regno Dei utiles red¬ 
dere, pericula vero cum iis saepe connexa praecavere sciant. io 

Laicorum cooperationem magni facere discant et studiose 
reddantur idonei ad apostolicam eorum actionem excitandam, 
fovendam et dirigendam. Quare laicos humiliter et aperta mente 
audire assuescant ut rei familiaris, vitae professionalis et socialis 
necessitates rectius cognoscant et in difficultatibus vitae christia- 15 
nae et apostolicae ab ipsis laicis gerendae consilium et sacerdo¬ 
tale auxilium opportune praestare valeant. 

24. Cum opus sit ut alumni apostolatus artem non tantum 
theoretice, sed etiam practice addiscant, iam durante studiorum 
curriculo ad praxim pastoralem initientur opportunis exercita- 20 
tionibus, quae pro alumnorum aetate ac locorum temporumque 
condicione, prudenti Episcoporum iudicio, moderate quidem ne 
formationi spirituali et intellectuali damnum afferatur, sed me¬ 
thodice et sub peritorum magistrorum ductu fiant. Peculiari cura 
alumni exerceantur in actuosa una cum aliis socia praestanda 25 
actione, et cum apostolica opera non solum paroeciae, sed ipsius 
dioecesis fines saepe transcendant, etiam ad proprium apostola- 
tum in ampliore campo coordinandum praeparentur. 

V - DE FORMATIONE POST SEMINARIUM PERFICIENDA 

25. Sacerdotalis formatio accurate danda est in Seminario, 

at ob modernae vitae adiuncta post Seminarium perficienda est, 30 
primis annis vitae sacerdotalis, sub aspectu spirituali, intellec¬ 
tuali et praesertim pastorali, ut neosacerdotes a quodammodo 
tecta et collecta Seminarii vitae consuetudine ad actuosam et 
non paucis periculis obnoxiam operositatem pastoralem sine in¬ 
commodo transeant. - 35 

Quare Episcopi sollicitam eis paternamque curam continen¬ 
ter praestent, atque opportunitatem eis praebeant aptum spiri- [16] 
tus directorem habendi, recollectiones menstruas et exercitia spi¬ 
ritualia ipsis aptata frequentandi ac pias consociationes sacerdo¬ 
tales participandi. 

[16] 5 Parochi vero neosacerdotes caritate vere fraterna suscipiant, 

in ministerio exercendo paterne adiuvent et moneant; ad quod 
maxime iuvabit vitae communis inter clericos consuetudo, sum¬ 
mopere laudanda atque suadenda, uti in Directorio generali Pa¬ 
rochorum huius Sanctae Synodi iussu edendo ulterius statuitur. 

io 26. Ad pastoralis actionis primos gressus tutius dirigendos 
valde iuvabit pastoralem institutionem in Seminariis receptam 
per aliquot annos peculiari cura complere, diversis illis modis 
qui secundum Episcoporum experientiam in singulis regionibus 
videantur aptiores. 

15 27. Illud tandem meminerint quotquot maximo sacerdotum 

formandorum operi se dedicaverint, quod « cum apparuerit 
Princeps Pastorum, immarcescibilem gloriae coronam » (1 Petr. 
5, 4) ipsi percipient et eo pretiosiorem, quo Christo acceptiores 
ministros eosque in ministerio fecundiores recta paraverint in- 

20 stitutione. 

[ 17 ] APPENDIX I * 

Instructionis 

DE SACRORUM ALUMNIS FORMANDIS 

Auctoritate Concilii Oecumenici Vaticani II conficiendae 

prima lineamenta adumbrata a Commissione de Seminanis 
de Studiis et de Educatione catholica 

I - De vocationibus sacerdotalibus fovendis 

1 . De natura vocationis sacerdotalis eiusque signis. 

2 . De promovenda omnium Ecclesiae membrorum socia ope¬ 
ra ad vocationes sacerdotales fovendas. 


* De quaestionibus, quae in hisce Appendicibus proponuntur, nulla 
fiet disceptatio in Congregationibus Generalibus, sed unusquisque Pater 
Conciliaris libere poterit animadversiones suas scripto facere easque tra¬ 
dere Secretario Generali Concilii. 

Appendices autem, iussu ipsius Sacrosancti Concilii, remittentur una 
cum omnibus animadversionibus a Patribus prolatis ad Commissionem de 
reformando Codice I. C. vel ad alias Commissiones quae Directoria pasto¬ 
ralia redigenda curabunt. 

3. De mediis ad vocationes sacerdotales fovendas, v. g.: [17] 

De « Die pro vocationibus » in omni paroecia instituendo; de 5 
peculiari parentum instructione; de directione spirituali; de con¬ 
sociationibus catholicis; de parvo clero; de pueris cantoribus; de 
iuvenum exercitiis ad vitae statum eligendum etc. 

4. De Opere Vocationum Sacerdotalium fovendo, secundum 
universalis Ecclesiae necessitates, ad meliorem cleri distribu- io 
tionem. 

II - De Seminariorum speciebus et ordinatione 

1. De Seminariis Minoribus et de eorum peculiari ordina- . 
tione. 

2. De Seminariis pro vocationibus provectioris aetatis. 

3. De Seminariis Interdioecesanis et Regionalibus, necnon 15 

de Seminariis Nationalibus et Internationalibus. De Seminariis [18] 
specialibus v. g. pro Missionibus, pro America Latina etc. 

4. De Seminariorum Visitatione. 

5. De moderatorum et magistrorum praeparatione; de In¬ 
stitutis ad hunc finem erigendis vel frequentandis. 5 

6. De alumnorum selectione et probatione. De perito me¬ 
dico audiendo. De usu methodi quae vocatur « test » etc. 

7. De disciplina in Seminario: de erroribus vitandis, de 
aptis normis applicandis. 

8. De vacationibus sacrorum alumnorum. io 

III - De sacrorum alumnorum in Seminariis institutione 

1. De institutione spirituali et de eius notis: biblica, chri- 
stocentrica, ecclesiali. 

2. Monita et consilia circa peculiares periodos ad institutio¬ 
nem spiritualem profundius excolendam. 

3. De normis circa probandam castitatem recognoscendis 15 
et unico documento colligendis. 

4. De moderatore pietatis et de eius peculiari praeparatione. 

De confessariis et de normis ab ipsis servandis. 

5. De vita liturgica in Seminariis, de lectionibus sacris etc. 

6. De studiorum ratione et de eius accommodatione ad 20 
diversas nationes, missiones etc. 

7. Peculiaria de diversis formationis intellectualis gradibus 

[ 18 ] 

et temporibus; de curriculo studiorum humaniorum, philoso¬ 
phico, theologico. 

25 8. De institutione proprie pastorali sive theoretica sive prac- 

tica. Consilia pro exercitationibus pastoralibus durante Semi¬ 
nario. 

IV - De institutione post Seminarii curriculum com¬ 
plenda. 

De institutione post Seminarium perficienda consilia varia 
ab Episcoporum coetibus pro diversarum regionum adiunctis 
30 perpendenda: diaconatus per annum, convictus sacerdotales, pe¬ 
riodici conventus, mensis sacerdotalis etc. 


[ 19 ] APPENDIX II 

DE SACRORUM ALUMNIS FORMANDIS 

Normae quae ad Codicem luris Canonici spectare videntur 
iuxta proposita Commissionis de Seminariis, de Studiis 
et de Educatione catholica 

1. Can. 1353 ita augeatur, ut de opere vocationum in una¬ 
quaque dioecesi condendo sit sermo sive quoad finem sive 
quoad media. 

2. Quaedam ex integro constituantur de institutis vocatio- 

5 num provectioris aetatis. 

3. Quaedam fusius de qualitatibus et condicionibus requi¬ 
sitis ad receptionem in Seminarium concedendam statuantur de- 
que auctoritate competenti iudicium ultimum ferendi de hac 
admissione. 

io 4. Item quaedam enucleatius dicantur de Seminariis inter- 
dioecesanis (de facto vel de iure), regionalibus, internationalibus, 
ipsis notionibus clarius distinctis. 

5. Canon generalis de re oeconomica Seminarii condatur 
iuxta principia iuris patrimonialis Ecclesiae, quae in schemate 

15 Commissionis de disciplina Cleri et populi christiani continentur. 

6. Quaedam expresse statuantur de peculiari formatione eo- 

rum, qui in Seminariis munere aliquo moderandi et docendi 
funguntur. 

7. Principia accuratiora de selectione et probatione alumno¬ 
rum dentur, cum canon 1371 negativo tantum modo exara¬ 
tus sit. 

8. Distincti canones condantur de Disciplina, de Forma¬ 
tione spirituali, de Studiis, de Formatione pastorali, cum in 
Codice vigenti normae quae adsunt, aliquomodo confuse rem 
describant. Item canon vel paragraphus condatur de formatione 
praecipue pastorali post Seminarium perficienda. 

9. Sancte servatis principiis universalibus (cf. can. 1364), 
in singulis nationibus Ratio Studiorum habeatur, ab Episcopo¬ 
rum coetu redacta et a Sancta Sede approbata, qua leges gene¬ 
rales evolvuntur et particularibus locorum temporumque adiunc- 
tis accommodantur. 

10. Canones in Codice vigenti, qui nimis ad particularia 
descendunt, iuxta ea quae in schemate Constitutionis hac in 
re continentur, opportune recognoscantur (cf. e. gr. can. 1367). 

11. Commissio « De Seminariis, de Studiis et de Educatione 
Catholica » votum profert ut in novo Codice omnia quae admis¬ 
sionem ad ordines spectant, ei S. Congregationi deferantur, cui 
tota formatio cleri commissa est. 

12. Examinandum videtur utrum ea quae de sacrorum alum¬ 
nis formandis in Codice novo agent, ex libro « De rebus » ad 
librum « De personis » transferenda sint. 

IV 

ANIMADVERSIONES SCRIPTO EXHIBITAE 

Quoad schema constitutionis 

DE SACRORUM ALUMNIS FORMANDIS 

1 

Em. mus P. D. ANTONIUS M. card. BARBIERI 
Archiepiscopus Montisvidei 

Que el voto de castidad que se hace en el Subdiaconado no sea perpetuo, sino 
temporal y dispensable por el Ordinario, hasta la ordenacion sacerdotal en la que 
se hara el perpetuo. 

Que antes dei Presbiterado se ejercite, por lo menos por un ano, el Diaconado 
en las parroquias, y despues se vuelva al Seminario para otro ano de estudios espe- 
cialmente consagrados a la Ascetica y Mlstica, Teologia Pastoral, Liturgia y Socio- 
logia, ademas, de un cultivo especial de la oracion, y la realizacion dei mes de 
ejercicios espirituales, despues dei cual se recibiria la ordenacion. 

2 

Dl Em.mus P. D. JULIUS card. DOPFNER 

Archiepiscopus Monacensis et Frisingensis 

Commendatur, ut schema ad formam brevissimam reducatur, id est fere se¬ 
quentem: 

(Prooemium). Saepius nostris temporibus Sancta Sedes instructionibus et mo¬ 
nitionibus formationem sacrorum alumnorum curavit, quae a Concilio repetenda 
non sunt. Omissis iis, quae omnibus iam nota sunt, Concilium ea tantum statuere 
decrevit, quae una ex parte nostris temporibus specialis seu novi momenti sunt, 
altera ex parte quae necessaria sunt, ut fructus Concilii quam citius futuris sacer¬ 
dotibus et per eos populo christiano communicentur. 

I. De vocationibus et seminariis minoribus. 

1. (De vocationibus). Cum maxima hodiernis temporibus sit cura Ecclesiae, ut 
pueri iuvenesque a Deo vocati ad sacerdotium perveniant, ante omnia providendum 
est, ut in familiis, communitatibus paroecialibus et scholis illa vita plene atque 
profunde christiana oriatur et foveatur, ex qua vocationes provenire solent. Cum 
autem prima germina vocationum apparuerint, ii, ad quos pertinet, zelo prudenti 
et religioso easdem tueri et evolvere satagant. 

2. (De seminariis minoribus). Pro iis pueris vocatis, qui in familia propria et 
scholis catholicis ad ingrediendum seminarium maius apte perduci non possunt, 
seminaria minora pateant. Vita in seminariis minoribus ita instituatur, ut doctrinis 
psychologiae sanae plene respondeat. Pueri contactum cum familiis suis ne amittant, 

ad experientiam rerum mundanarum diligenter ducantur, spiritu sanae iuventutis 
vivant. Praesertim ad laetum et vivum Christi amorem ducantur et omnia ita dispo¬ 
nantur, ut in plena libertate ad spontaneam et profundam decisionem pro sacerdotio 
eligendo venire possint. 

Studia ita ordinentur, ut ii qui se non vocatos esse noverint, facile ad aliam 
professionem se praeparare possint, nisi omnino seminaria ita ordinata sint, ut in 
iis tum futuri sacerdotii candidati cum laici catholici ad apostolatum laicorum 
eximius dispositi educentur. 

II. De seminariis maioribus. 

3. (De unitate formationis interna). Formatio alumnorum ex visione totali seu 
integrali oriatur, ita ut studium theologiae, formatio personalitatis, institutio asce- 
tica, cultus liturgicus, educatio pastoralis necnon tota vita communis seminarii sit 
unica profunda alumnorum formatio. 

4. (De tirocinio spirituali). Perpendant Episcopi instaurare periodum congruam 
impensioris tirocinii spiritualis ante curriculum philosophico-theologicum, quo ad¬ 
discant alumni conversione facta vivere secundum Evangelium (cf. Mc. 1. 15). 

5. (De studio theologico). Studium theologiae sub quadruplici respectu ordi¬ 
natum esse debet: Vera scientia proponatur, necessitatibus et diversitatibus tem¬ 
porum et populorum correspondeat, vitam fidei et caritatis alumnorum nutriat et 
ita praxi pastorali correspondeat eique serviat, ut alumni testes credibiles esse 
possint. 

6. (De momento Sacrae Scripturae). In studio theologiae studium sacrae 
Scripturae, quae universae theologiae prope anima esse debet, positionem funda¬ 
mentalem et centralem habeat. 

7. (De momento S. Liturgiae). Liturgia, cum sit culmen vitae Ecclesiae, magni 
aestimetur in studio theologico, in vita religiosa alumnorum et pro futuro labore 
pastorali. Praesertim autem pia et digna eius celebratio et participatio manifestet 
glorificationem Dei summum esse Ecclesiae munus. 

8. (De educatione pastorali). Cum pastores educandi sint, pastoralis sollici¬ 
tudo totam sacrorum alumnorum formationem pervadere et animare debet. Iam 
durante studiorum curriculo iidem ad praxim pastoralem initientur opportunis 
exercitationibus et operibus. 

9. (De oboedientia et responsabilitate). Alumni non tantum ad spiritum oboe¬ 
dientiae sed et ad responsabilitatem et maturitatem educandi sunt ita ut gradatim 
praeparentur, in se stantes (aut: cum animi constantia) in mundo vivere, indoles 
hominum cognoscere, quae sunt bona agnoscere et christiana prudentia ac liber¬ 
tate homines ad Christum adducere. 

10. (De recta aestimatione culturae populorum). Curent Episcopi, ne menta- 
litas occidentalis alumnos aliarum regionum a mentalitate proprii populi abalienet, 
sed ut iidem divitias traditionum, et culturae proprii populi ita cognoscant, ut iis 
praedicando uti eademque fide christiana pervadere valeant. 

11. (De recta aestimatione Apostolatus Laicorum). Cognitio et sensus pro 
apostolatu laicorum iam in seminariis excitetur. Laicorum cooperationem magni 
aestimare discant et laicos humiliter et aperta mente audire assuescant. 

12. (De educatione sociali). Alumni introducantur ad cognoscendas condi¬ 
ciones sociales societatis modernae, imprimis vitae familiaris et professionalis, et 
doctrinam socialem Ecclesiae bene perspectam habeant. 

13. (De educatione oecumenica). Alumni ad quaestionem oecumenicam cogno¬ 
scendam et ad pleniorem cognitionem communitatum fratrum christianorum sepa¬ 
ratorum adducantur. 

14. (De sana naturae evolutione). Ne transmittatur cultus indolum naturalium 
corporis et animae, uti sunt v. gr. sanitas, urbanitas, familiaritas cum condicionibus 
vitae laicorum. 

Animadversiones ad supra dictum schema: 

Schema propositum placet. 

Animadvertenda autem videntur quae sequuntur: 

Ad n. 2. Primo inciso huius numeri anteponatur: « Curent Ordinarii, ut in 
quibusvis scholis publicis, praesertim superioribus, pueris per sacerdotes idoneos 
solida institutio religiosa impertiatur atque imprimis spiritus fidei, pietatis, casti¬ 
tatis colatur ac in dies augeatur, ita ut germen vocationis sacerdotalis, ubi inve¬ 
niatur, sancte servetur et foveatur ». Deinde prosequatur: « Pro iis autem pueris 
vocatis, qui in familia propria et scholis ad ingrediendum seminarium maius... » 
(deleto in linea 2 verbo « catholicis »). Ratio: Necesse videtur, ut aliquid dicatur 
de vocatione spirituali tutanda et nutrienda in iis qui, in suis familiis manentes, 
scholas publicas frequentant, cum experientia constet permultos iuvenes hac via 
ad sacerdotium pervenire. 

Ea de causa in linea 2 verbum « catholicis » delendum est, ne opinio oriri 
queat vocationem sacerdotalem in scholis, quae stricto sensu catholicae non sunt, 
servari non posse. 

Ad n. 12. Iste numerus melius post n. 8 poni videtur. 

\_Subscripserunt\ M. Wehr, ep. Trevirensis; B. Stein, aux. Trevirensis; 
C. Schmidt, aux. Trevirensis. 

3 

Em.mus P. D. CLEMENS card. MICARA 
Episcopus Veliternus 

Placet iuxta modum. Ad n. 6, pag. 7, linn. 10-16: de seminariis minoribus. 
Expediret ut studia proponerentur ita ordinanda quae sint apta et utilia non solum 
ad sacerdotium ascensuris sed etiam ad saecularia redituris. 

Periculum ita devitatur vel minuitur ne quis sentiat se ad capessenda clericalia 
munera coactum cum timeat se posse difficulter inter laicos collocare. Qui semi¬ 
naria deseruerint, si experientur nullum ex ibidem transacto tempore passos esse 
detrimentum, immo utilitatem assecutos, pro vita quoque in saeculo agenda, gra¬ 
tam memoriam servabunt et Ecclesiam, nedum acerbo animo prosequantur, saepe 
valide tamquam laici coadiuvabunt. 

Ad nn. 22-24, pagg. 13-15. Describitur ratio studiorum pro seminariis, lau¬ 
dabilis quidem, quae tamen difficulter vel minime ad effectum deduci possit. Pe¬ 
riculum inest ne, studiorum disciplinis cumulatis, doctrinae soliditati detrimentum 
afferatur. 

Appendices I-II (pagg. 17-20) nimis de rebus et normis parvi ponderis curant, 
opportunius seminariorum superioribus, episcopis moderantibus, remittendas. 

Em.mus P. D. PAULUS M. card. RICHAUD 
Archiepiscopus Burdigalensis 

Valde mihi placet quod enuntiatur principium, in n. 18, de varietate, secundum 
rationes particulares diversarum nationum, exigentiarum quoad efformationem 
cleri, adeo ut leges universales a Sancta Sede non sint tam multae, tam cogentes. 

Cuncta in hoc schemate sunt bene proposita, speciatim de recognitione oppor¬ 
tuna seminariorum minorum et seminariorum pro vocationibus provectioris aetatis. 

Optima est commendatio ad congruam periodum instaurandam (in n. 17) 
impensioris tirocinii spiritualis. 

Quoad Appendices, multo exoptandum est ut istae directivae vel normae non 
nimis ad particularia descendat. Attamen quaedam explanationes appetendae sunt: 
de natura vocationis sacerdotalis eiusque signis; de seminanis interdioecesanis, 
quae possent institui, sine recursu ad Sacram Congregationem, tantummodo per 
consensum et contractum inter episcopos harum dioecesium, servatis tamen legibus 
generalibus; de seminariorum Visitatione quae fit per visitatores, non solum a 
Sancta Sede approbatos, sed etiam accurate designatos a Conferendis Episcopalibus, 
ita ut sint vere competentes et adaptati; de vacationibus sacrorum alumnorum, 
quarum duratio vel conditiones a Conferendis Episcopalibus determinandae sunt, 
cum tamen aliquo monitu contra nimiam frequentiam ac diuturnitatem talium 
feriarum; tandem evidenter apparet quod ea quae de sacrorum alumnis formandis 
in codice novo agent in libro « De Personis », potiusquam in libro De rebus. 


5 

Em.mus P. D. IOSEPH card. RITTER 
Archiepiscopus S. Ludovici 

In many ways, this schemata is the most disappointing of those presented. 
The formation of candidates for the Priesthood is treated in an almost purely 
juridical manner. I regret particularly that nothing has been said about the 
personal development of the Seminarian and no indication given that he should 
be enabled to develop personal responsibility in his spiritual, intellectual and 
apostolic life. 

I also regret that there is no indication that Seminaries and Seminary curricula 
cannot be the same in every locale. The need of adapting Seminaries to the needs 
of the region should be adverted to in the text. 

Finally, I am convinced that greater stress should be placed on the develop¬ 
ment of the whole person in our Seminaries, where too much emphasis has been 
laid on the formation of the docile subject. 

EM.MUS P. D. LAUREANUS card. RUGAMBWA 
Episcopus Bukobaensis 

This Schema reflects the traditional teaching of the Church with perhaps more 
stress on the pastoral aspect as appears from n. 7 and 23. 

As to this pastoral aspect I could not find anything better than an extract 
from an article written by the Very Reverend Father Degrijse of the Congregation 
of the Immaculate Heart of Mary (Scheut) and published in “ Christ to the World ” 
Vol. VIII, No. 1, 1963. Many priests will welcome this article. The question 
treated therein is a practical one. No. 27 of the Schema deals with the theoretical 
formation. The practical apostolic training must of course vary in different 
countries according to the peculiar circumstances and cannot therefore be expressed 
in a Schema, which is of a more general nature. 

In the same way as future teachers practice under the control of their teachers 
or tuters, so also it should be quite normal that future priests who must be 
teachers of the Divine Word, be trained not only in the pastoral doctrine, but 
also in the practical work of the pastoral ministry. The main task of the apostolate 
is teaching, preaching and personal contacts with non christians. Now we cannot 
but feel a certain uneasiness when we see that many priests are not very capable of 
this task, because they have never learned it. The Seminary teaching in almost 
complete isolation and separation from the outside world is too often theoretical 
and looses sight of the needs of men. For that reason the young priest is in 
many cases not well prepared for his apostolate. He may be full of zeal, but he 
does not know hotv to bring Christ to the world. The resuit may be misguided zeal 
or inefficiency: many times possibilities rernain unexploited because of ignorance. 

While stressing the practical necessity of the Apostolate it is not said that 
the spiritual training is of less importance. The necessity and primacy of the 
spiritual training is beyond any doubt but it is not ali. One can stili hear a remark 
like this: “ Why refuse a candidate because of lack of intelligence? Could he not 
as a priest pray? Why then remove such a candidate from the seminary? ” With a 
growing circle of intellectual laymen in Africa more stress should be laid on a solid 
formation both theoretical and practical. Following is an extract from the article 
by Very Reverend Father Degrijse, Superior General of the Scheut Missionaries: 

“ The traditional formula for sacerdotal training consists of two principal 
parts: theological (intellectual) formation and spiritual formation which constitute 
the distant preparation for the future ministry. Immediate preparation for the 
apostolate is not envisaged. Many of them consider apostolate and action taboo 
during the years of training. An atmosphere of complete separation, of intense 
inwardness is judged indispensable both for intellectual and for spiritual formation. 
Apostolic activities would be incompatible with such an atmosphere. 

We get the illogical situation that, on the one hand, it is dinned into laymen, 
young people especially, that every baptized person must be an apostle, while, 
on the other hand, future priests are dispensed from the apostolate for six or 
seven years. This ban weighs all the more heavily on many of them in that they 
had apostolic activities before their entry to the seminary. 

The danger exists that the young priest may leave the seminary and begin his 

sacerdotal life without sufficient training for the apostolate , at the risk of suffering 
from this handicap all his life. Maybe he has only a weak apostolic spirit: it is 
only by engaging in the apostolate that one becomes an apostle. Maybe he has 
never grasped the meaning of the lay apostolate, never realized that one of his 
great tasks is the apostolic animation of the laity and their training in apostolic 
techniques. The little apostolate that he has exercised in the course of his studies 
was perhaps limited to one category of people, youth for example, so that, for 
the whole of his life, he will not dare to engage whole-heartedly in the apostolate 
among adults. He has not learned the psychology of contacts with people of all 
classes (which is learned only by practice). He runs the danger of limiting his 
whole apostolic vision to Catholic environments alone. Perhaps he will never 
throw himself into the apostolate vision to Catholic environments alone. Perhaps 
he will never throw himself into the apostolate of the dechristianized and of people 
of other beliefs, because he does not dare and does not know how to set about it, 
or because concern for those—outside—has never been awakened within him. 

The sacerdotal ministry must be exercised in terms of the community, if it is 
to respond to the spirit animating the Church community today. Moreover, the 
apostolate of the priest in our present day world is so heavy, so difficult, so 
demanding that it can be efficient only if it is exercised in a group. But sacerdotal 
team work must be based on a spiritual discipline that is learned only with long 
practice. 

The priest is 100% an apostle: the apostolate is the meaning of his life. There- 
fore, it seems logical that a third essential element should form part of his training: 
training for the apostolate. When he leaves the seminary, he must be able to 
cope with his task in our modern world, with his task in a Church that must be 
put in state of mission. This problem is felt everywhere. A first attempt at a 
solution was the introduction of the fifth year of pastoral work for religious. 
Some Bishops have already adopted this initiative for their seminarians. But this 
solution does not seem to be adequate. One does not acquire an apostolic spirit, 
knowledge of men, the technique for contacts, the methodology of the apostolate 
in a few months; it takes years to do so. Apostolic training should be given for 
the whole time spent at the seminary, and not only theoretically (pastoral theology) 
but also practically: it is practice that makes the apostle. Thus it becomes an 
integral part of the seminary curriculum and compulsory for everyone. It is no 
longer a—marginal—activity and just tolerated. The teaching staff must accept 
this formula and all its members put themselves at the Service of the apostolic 
training of the seminarians. Then one is not only a scholar or a teacher of dogma, 
for example, but also a trainer for the apostolate ”. 

End of quotation: The article stili continues giving some practical suggestions 
and it points also to the advantage which this practical training has for the spiritual 
life of the student. 

No. 8 of the Schema speaks of Interdiocesan Seminaries. This seems to be 
a great asset, since such seminaries will bring along more contacts and save money 
and personnel. The danger of a “ parochial ” spirit or narrow-mindedness may be 
more remote and the Standard of education can more easily be raised to a higher 
level. The question of re-distribution of priests for the various pastoral tasks 
is closely linked to the institute of Interdiocesan Seminaries. 

Very important seems to me that the seminarians have an open window on 

the world and become familiar with its main problems, such as for example 
Ecumenism. As one can read more and more in magazines, African intellectuals 
have great hopes that the time has come that the Church in Africa may assume her 
own responsibilities, but also be allowed to express her own “ physiognomy 
In this connection we often hear the word: “ adaptation This word, however, 
may be misunderstood. Adaptation may be regarded as a sort of concession granted 
to the Church in Asia or Africa. The Roman, Latin form and juridical organization 
is regarded as the universal one and deviations from that universal model are 
“ tolerated ” and granted in the form of indults, whereby implicitly finds its 
expression the concept of uniformity. What many people feel is that the Church 
in Asia or Africa is stili held as a minor, not capable yet of adopting the Roman 
forms, its legal structure and liturgy. 

The Church in Africa, however, can develop her own “ physiognomy ” from 
within and not imported from regions in the world with a different culture. One 
can find statements made by African intellectuals which indicate a state of malaise. 
So for example the Abbe Nioka (in Informations Catholiques Internationales, 
No. 187, mars, 1963 in an article entitled “ L’Esperance Africaine ”) asks himself 
what is christianity for the African? “ C’est la religion des Blancs, une religion 
etrangere, importee? ” One may even think if not some of his statements are too 
absolute. Bishop Kimbondo (in the same article) speaks of “ un visage africain ” 
for the liturgy. Christianity in Africa is stili too Occidental and as a resuit of it, it 
has no firm grip on the African mentality. The liturgy is for the common man 
in most cases the language in which the Church speaks to her children and besides 
the liturgy the common man finds little by which to enrich his christian life. 
Should, therefore, our seminaries in Africa not be open for such problems and not 
“ a priori ” accept all that is Western, because it is Western? Since the message of 
Christ is destined to reach all people it is not more than natural that this message 
should be brought to them in a language understood by the people, and that the 
external divine worship be brought in greater harmony with the inner feelings and 
character of the people, to that they may more spontaneously join in the cele- 
brations of the divine cult. The Episcopal Conferences, on the other hand, will 
enable these trends of renewal to be channelled and not to be allowed to grow 
out into too many branches. 

From the above one comes to the conclusion that it would be almost a necessity 
to establish Institutes in the future in Africa instead of sending our students to 
Europe. The Faculties of Philosophy and Theology in Africa could set themselves 
the task to search for a truly African form in which the unalterable truth of God 
can be expressed. Pope John XXIII has said that the eternal truth can be expressed 
in various forms and the variety of liturgies reveals the multi-coloured robe of 
Holy Mother Church. 


7 

Em.mus P. D. RADULFUS card. SILVA HENRIQUEZ 

Archiepiscopus S. lacobi in Chile 

A nationali episcoporum conventu in Chilia propositae. 

A) Observationes generales. Schema in genere placet. Sunt tamen aliqua quae 
adhuc desiderantur, ut sequentia: 

1. Titulus alter proponitur: De formatione clericorum. Rationes patebunt. 

2. Schema in mente habere videtur imaginem aliquatenus puerilem candi¬ 
datorum, fortasse in voce « alumni » contentam. Iamvero in aliquibus locis magna 
pars seminaristarum iuvenes, immo et adulti sunt. Desiderandum videtur hoc 
schema tantum ad Seminaria Maiora restringi, forte cum aliquo brevi paragrapho 
ubi de seminariis minoribus vel aliis collegiis ad vocationes fovendas agatur. 

3. Si fieri possit, cum iuxta novum titulum de « clericorum formatione » 
ageretur, includantur aliqua summa principia ad formationem diaconorum regendam. 

4. Desideratur etiam ut locus detur alicui tirocinio pastorali, seu ut sug¬ 
geratur exercitatio practica pastoralis per aliquod tempus protracta, ad nutum 
Episcopi. Sic forte inter philosophiam et theologiam, vel post diaconatus susceptio¬ 
nem. Vocationes sic possent melius experiri et praeparari. 

5. Aetas minima ad ordinem sacerdotalem suscipiendam 25 anni esse debet. 

B) Observationes particulares. Pag. 5, lin. 4: loco « Sacerdotii » proponitur 
«missionis». Ratio: lin. 1: «Sacerdos» contradistinguitur «Prophetae» ac 
« Regi »; hic « Sacerdotium » haec omnia includit. Ne ergo eadem fere vox duabus 
significationibus diversis adhibeatur, oportet alteram mutare. 

Pag. 5, lin. 17: post « Sacerdotium » addatur hierarchice. Ratio: omnes fideles 
Sacerdotium Christi aliquo modo participant. Distinguatur ergo modus hierarchicus 
seu ministerialis participationis. 

Pag. 5, lin. 21 - pag. 7, lin. 16: supprimatur. Ratio : problema de vocatione 
sacerdotali adhuc obscurum videtur. Nec locum hic habere debet tanta tractatio 
de hac re. Brevis ergo proponitur paragraphus ubi summatim de vocationibus 
fovendis, de unione inter dioeceses atque de ratione vitae et studiorum apud semi¬ 
naria minora vel alia collegia, generales proponuntur normae; uti exempli gratia: 
« Quare eadem Sancta Synodus Ecclesiae pastores atque omnes sacerdotes, immo 
ac fideles omnes monet ut oratione, exemplo, verbo zeloque vocationes ecclesiasticas 
quam maxime foveant. Quae actuosa ad vocationes fovendas conspiratio etiam 
dioecesium fines transcendat oportet, ita ut illis regionibus auxilium afferri possit, 
ubi Domini vinea instantius advocat operarios. 

Seminaria vero minora, ac peculiaria illa collegia, quae promotioni apostolicae 
sacerdotalisque vocationis apud adolescentes valde fructuose inserviunt, secundum 
peculiaria locorum adiuncta et episcoporum iudicium sedulo foveantur; ita tamen 
ut ratio vitae alumnorum quantum potest cum communi omnium adolescentium 
vita congruat, et titula vel gradus ab iis conferantur, sicut ab aliis collegiis catho¬ 
licis vel status; ne alumni coactionem moralem quam minimam ad statum cleri¬ 
calem amplectendum patiantur ». 

Pag. 7, lin. 17: specificandum videtur hic agi de seminariis maioribus. 

Pag. 7, lin. 23: post « divina » addatur et salutaris. Ratio: salutifera enim 
virtus est ratio cur Deus divinam nobis tradidit veritatem. 

Pag. 9, linn. 1-21: disciplina ad maturam et adultam personalitatem effor- 
mandam ordinari debet. Duo in hac re sunt pericula cavenda: alter, ut omnis disci¬ 
plina veri nominis elidatur, de quo in schemate contra aliquos recentiores errores 
sermo fit; alter, ut personalitas deformetur et omnis spiritus sic dictae « initia- 
tivae » exstinguatur. Proponitur ergo: linn. 16-21 transferatur post lin. 6, ita ut 
pars positiva veniat ante errorum enumerationem; loco «recentiores speciosi 
errores », dicatur « errores quosdam ». Ratio: ne recentior evolutio tota seu ex 

toto sub suspicione cadere videatur. Mentio forte facienda esset de secundo periculo 
supra memorato. 

Pag. 10, linn. 31-36: Cum constitutio conciliaris de sacra Liturgia valde com¬ 
mendet usum ampliorem ac —• consequenter —• pleniorem intellegentiam Sacrae 
Scripturae in tota educatione et celebratione liturgica (cf. nn. 24; 35; 51; 90), 
inter pia exercitia in seminario fideliter colenda, mentio peculiaris facienda esset 
de Lectione Sacrae Scripturae, praesertim Evangelii. 

Pag. 12, linn. 2-3: verba « prout... ( Malachias 2, 7) », omittantur; sacerdotes 
enim V. T. non sunt simpliciter praecursores sacerdotum N. T. In N. T. alius 
textus inveniri potest ut loco prioris ponatur; e. g., ad Tim. 1, 4. 6. 

Pag. 12, linn. 21-32: haec supprimantur, si schema ad postulantes in semi¬ 
nariis maioribus restringitur; vel doctrina, quae in se optima est, immo et ad 
religiosos extendenda, brevi memoretur in paragrapho ubi de requisitis ad semi¬ 
naria maiora ingredienda. 

Pag. 12, lin. 28: (si relinquitur) iuxta « latinae linguae » proponitur additio 
culturae humanisticae cognitionem. Ratio: textus destinatur etiam Orientalibus; 
praeterea conceptu « culturae humanisticae » et alia elementa, una cum lingua 
latina, utique primordiali, complectuntur. 

Pag. 12, lin. 33 - pag. 13, lin. 28: ubi dicitur (passim) «cursum philosophi¬ 
cum » et « cursum theologicum », dicat melius « studia philosophica » et « studia 
theologica ». Ratio: in dies enim crescit opinio quae tenet philosophiam non adeo 
separandam esse a theologia; ne ergo praecludatur praemature possibilitas studendi 
philosophiam simul cum theologia speculativa (uti fit, e. g., in ipsa D. Thomae 
Summa Theologica), proponitur supradicta mutatio. 

Pag. 13, lin. 27: mentio fieri potest etiam scientiarum naturalium. Post «va¬ 
leant » ergo inseratur: « etiam quaestiones modernae ex progressu scientiarum 
naturalium ortae in studiis philosophicis tractandae sunt, ne alumni imaginem 
mundi iam obsoletam prae oculis habeant ». 

Pag. 14, lin. 14: « veritates »: forma pluralis videtur non omnino libera a 
conceptualismo. Dicatur aeternam veritatem. 

Pag. 14, linn. 17-18: post « fratres » addatur: « cognoscere, diligere et... ». 
Ratio: fratres separati cognosci et diligi debent priusquam eis auxilium tribuatur. 
Vox « iuvare » nimis restricta videtur. 

Pag. 15, lin. 24: hic suggerentia alicuius « tyrocinii pastoralis » per aliquod 
tempus protracti (forte etiam per annum vel duos annos) introduci potest, uti fit 
inter aliquas congregationes religiosorum. 

Pag. 15, linn. 29-35: duo hic essent addenda: 1) formatio praesertim pasto¬ 
ralis debet continuari post Seminarium, ita tamen ut introductio in vitam activam 
gradualiter fiat non tantum ob eius pericula, sed etiam ut sacerdotes semper parati 
sint ad necessitates semper mutantes, et in dies celerius, mundi hodierni obeundas; 
praeterea haec formatio protracta inservit ad adunationem cleri; 2) praxis pasto¬ 
ralis continet etiam multas gratias et invitationes Domini, quae memorari debent 
ne visionem nimis negativam, periculorum plenam, praesentetur. 




APPENDIX - DE SACRORUM ALUMNIS FORMANDIS 


817 


8 

Em.mus P. D. FRANCISCUS card. SPELLMAN 
Archiepiscopus Neo-Eboracensis 

Schema, uti propositum, in genere mihi placet. Unam animadversionem fa¬ 
cere velim: in n. 26 dictum est: « Ad pastoralis actionis primos gressus tutius 
dirigendos valde iuvabit pastoralem institutionem in seminariis receptam per 
aliquot annos peculiari cura complere, diversis illis modis qui secundum episco¬ 
porum experientiam in singulis regionibus videantur aptiores». Certe certius 
nemo dubitat quin formatio sacerdotalis post seminarium perficienda sit. Perutile 
est statuere principium quod Ordinarii vel episcoporum coetus habebunt ius et 
munus diiudicandi modum huiusmodi institutionis aptiorem. Etiam, in instruc¬ 
tione auctoritate Concilii Oecumenici conficienda expresse statuendum est idem 
principium. Episcopi propter suam experientiam et meliorem adiunctorum regio¬ 
nis suae cognitionem poterunt providere illis tantum modis institutionis qui neo- 
sacerdotibus maxime proderunt et qui nullum detrimentum operi pastorali sine 
necessitate inferent. 

Rev.mus P. D. IACOBUS ALBERIONE 
Superior generalis Piae Societatis a 5. Paulo Ap. 

Ad n. 2 ss. Mihi videntur expungenda esse omnia quae dicuntur de vocatio¬ 
nibus ecclesiasticis et unienda cum analoga disceptatione in vocationes ad status 
perfectionis. Haec unio iam facta est a Suprema S. C. S. Officii, ope Decreti 
3 novembris 1916, relate ad indulgentias lucrandas a membris Sodalitatum ad 
provehendas religiosas vocationes: « Ss.mus D. N. Benedictus div. Prov. Pp. XV, 
in audientia Rev.mo P. Commissario Generali S. Officii, feria V, die 7 septembris 
1916, impertita, benigne concedere dignatus est ut omnes et singulae indulgen¬ 
tiae ac privilegium Missarum, quae per Decretum huius Supremae S. Congrega¬ 
tionis sub die 29 maii 1913, s. m. Pius Pp. X elargitus est Sodalitatibus promo¬ 
vendis iuvandisque ecclesiasticis vocationibus erectis vel erigendis, extendantur 
ad consimiles Sodalitates, provehendis iuvandisque, pro quolibet Ordine, Congre¬ 
gatione, Instituto, ex utroque sexu, religiosis vocationibus ». 

Insuper terminologia magis curanda est. Potiusquam de vocationibus eccle¬ 
siasticis, agi videtur de vocationibus ad statum clericalem. 

In genere. Promiscue adhibentur vocabula « institutio » et « formatio », cum. 
e contra, in Constitutione Apostolica Sedes Sapientiae, art. 2 Statutorum Genera^ 
lium adnexorum, clara fit distinctio inter institutionem et formationem. «In 
huiusmodi institutione, tria assidue concurrant oportet: instructio... educatio... 
formatio ». 


52 

Exc.mus P. D. IOSEPH ATTIPETTY 
Archiepiscopus Verapolitanus 

I. In schemate prout proponitur seminaria minora manent extra ambitum 
formationis proprie sacerdotalis. De eis enim verbum tantummodo fit in cap. I, 
n. 6, linn. 10-15 directe, et in n. 19, linn. 20-30 implicite. 

Praeterea expresse dicitur formationem proprie sacerdotalem inchoari in se¬ 
minario maiori « ... ut ipsi seminaria maiora ingredi et formationem proprie sacer¬ 
dotalem inchoare valeant » (linn. 14-15, pag. 7). 

Meo vero iudicio institutio alumnorum sacerdotalis debet inchoari in semi¬ 
nario minori, in quantum fieri potest. Momentum quaestionis haeic implicatae in 
eo est quod plura adsunt seminaria minora, specialiter in terris missionum, quae 
recipiunt alumnos qui iamiam studia media humanarum litterarum perfecerunt 
in sedibus civilibus. Nec desunt huiusmodi seminaria minora in dioecesibus iuris 
communis. 

De facto autem formatio sacerdotalis in pluribus seminariis minoribus in¬ 
choatur non tantum mediis adhibitis ad alumnos imbuendos aestimatione et spi¬ 
ritu vitae sacerdotalis, sed directe eos alliciendo ad sacerdotalem formationem 
acquirendam. Inde quaeri potest utrum huiusmodi praxis tanquam exceptio a iure 
aegre tantum ferenda consideretur. 

Imprimis absonum foret omnia seminaria minora, quorum utilitas et fructus 
patent, ad quoddam genus generale collegii saecularis reducere. 

Seminaria minora debent venire in schemate constitutionis expresse definita, 
et Sancta Synodus confirmare deberet et complere quae iam in pluribus dioecesi¬ 
bus fit. 

Procul dubio, praeteriri non possunt differentiae quae interesse inspiciuntur 
inter seminaria maiora et minora, inter disciplinam et exercitia propria seminario 
maiori et methodum agendi in seminario minori. 

Formatio sacerdotalis inchoata iuxta adaequatam methodum in seminario mi¬ 
nori, et continuata in curriculo philosophico optime praeparat alumnos ad reci¬ 
piendam formationem clericalem-pastoralem in curriculo theologico. Natura non 
facit saltus, nec gratia destruit naturae leges: transformatio vero illa hominis 
moderni in sacerdotem verum et perfectum, requirit tempus. 

Ergo concluderem: Inseratur in schemate formationem sacerdotalem inchoan¬ 
dam esse in seminario minori, in quantum fieri potest. 

II. In III. De institutione spirituali, n. 15, linn. 6 ss. optarem ut explicite 
diceretur alumnos seminariorum ab initio ad sacerdotalem castitatem educandos 
esse. Item optarem ut explicite S. Synodus condemnet recentiores speciosos er¬ 
rores iamiam damnatos a Pio XII in Sacra Virginitas, uti damnat errores quoad 
disciplinam in n. 11, linn. 7 ss.; errorum enim funestae consequentiae graviores 
esse possunt in hac materia. 

In n. 17, linn. 34 ss. quoad tirocinium ad formationem spiritualem roboran¬ 
dam in alumnis dicendum videtur ipsum posse instaurari etiam aliis temporibus 
praeter casus in schemate praevisos, e. g. ante subdiaconatum, vel diaconatum. 
Plures rectores suadent hoc tirocinium ante susceptionem subdiaconatus ita ut 

alumni post tirocinium peractum sive tertium sive quartum annum theologiae 
perficiant. 

In n. 18, linn. 6 ss., explicite oporteret dici rationem studiorum clericalium 
ex intrinseca catholici sacerdotii unitate, ad obiectum et finem quod attinet, com¬ 
munem debere esse, cui ratio studiorum peculiaris addenda esset in singulis na¬ 
tionibus. 

Ad Appendicem II. 1. Cum institutum alumnorum sacrorum formationis satis 
evolutum sit, si universa materia in unum redigatur, iuvat materiam systematice 
et logice ordinare. Vigens ius canonicum continet normas attinentes alumnos 
candidatos ad sacerdotium dispersas in pluribus locis. Oporteret omnes canones 
reduci ad titulum specialem «De alumnis sacrorum formandis ». Sic reducendi 
sunt ad dictum titulum specialem omnes canones qui agunt de vocationibus pro¬ 
movendis, de seminariis, de regimine seminariorum, de admissione, de qualita¬ 
tibus, de institutione tum spirituali tum intellectuali tum pastorali, de ordina¬ 
tione — relictis in proprio loco iis quae ad Ordinem ut sacramentum attinet — 
de obligatione et iuribus alumnorum, de egressu e seminario, de formatione 
complenda post seminarium. 

2. Optarem canonem specialem statuentem coetum rectorum seminariorum 
vel nationalem vel regionalem, immo et internationalem, qui, sub ductu sive epi¬ 
scoporum sive Apostolicae Sedis, seminariorum aptationem et renovationem fo¬ 
veret. Huiusmodi enim congressus vel coetus magnopere iuvabit ad creandam 
coordinationem regionalem, nationalem et internationalem in clero. Nec debemus 
oblivisci necessitatem huiusmodi spiritus cohaerentiae et cooperationis inter sa¬ 
cerdotes diversarum dioecesium et regionum nationumque. 

3. Materia canonica quoad moderatorum qualitates, rationem nominationis, 
stabilitatem in officio, potestatem, iuribus officiisque iuxta principia decreti de 
formandis sacrorum alumnis et plus minusve sequendo ordinem adhibitum in Co¬ 
dice quoad alia officia, in libro de Personis ordinetur. 

4. Ea quae habentur in canonibus de Ordine scii. cann. 972, 973, 974, 975, 
976, 984, 987, 992, 993, 996, 997, 1001, opportune ad illam partem Codicis 
ubi de formandis alumnis sacris agetur, transferentur. Agitur enim de qualita¬ 
tibus requisitis in alumnis sacris; possent poni tales conditiones inter conditiones 
ad admissionem. 


11 

Beat, mus P. D. IGNATIUS PETRUS XVI B AT ANI AN 
Patriarcha Ciliciae Armenorum 

Pag. 7, n. 6: legitur: « Alumni vero in seminariis minoribus vitam ducant 
quae cum communi omnium adulescentium vita, quantum potest, congruat... ». 

Optatur ut vita, de qua fit sermo, ampliori et meliori modo explicetur. Di¬ 
cendum est, praecise, in quo vita alumni in seminario minori debet congrui cum 
vita omnium adulescentium, et in quo ab illa differri. 

Pag. 8, n. 10: nonnulla dicuntur circa vocationum probationem et selec¬ 
tionem. 

Num opportunum non fuisset addere cetera signa vocationis, in Encyclica 

Pu XI De sacerdotio catholico, anni 1935, enumerata et indicata, tum positive 
tum negative? 

En eius verba: « Qui ad sacrum huiusmodi institutum ea una nobilique de 
causa contendat, ut divino famulatui animarumque saluti se dedat, simulque et 
solidam pietatem et probatam vitae castimoniam, et consentaneam, ut diximus, 
doctrinam assecutus sit vel assequi nitatur, is profecto, ut perspicuo patet, ad 
sacerdotale ministerium a Deo vocatur. At qui, contra, ab improvidis forsan paren¬ 
tibus compulsus, hoc idem eo consilio complecti velit, ut terrena, quae captanda 
prospexerit, emolumenta ac commoda potiatur — quod quidem elapso tempore 
crebrius contingere poterat —; qui ab disciplina obtemperationeque plerumque 
abhorreat, parum sit ad pietatem proclivis, nec satis laboris animarumque salutis 
studiosus; qui, peculiari modo, ad libidinis illecebras sese pronum impertiat, neque 
iam diu experiendo ostenderit illius dehonestamenta effugere posse; qui denique 
ad disciplinarum studia ita haud idoneus evadat, ut portendi liceat praescriptum 
eorum curriculum non posse eum, satis moderatoribus facientem, perficere; hi 
omnes ad sacrum hoc munus ineundum non nati aptique sunt » {A.A.S., 2 ian. 
1936, p. 40). 

Pag. 9, n. 11, lin. 7: necessaria et perutilis insistentia, qua optatur ut quae¬ 
dam methodus et manualia arceantur a seminariis. 


12 

Exc.mus P. D. MAURITIUS BAUDOUX 
Archiepiscopus S. Bonifacii 

In genere-. 1 . Inveniuntur in hoc schemate multa communia cum schemate 
de clericis. Sed inspiratio et mens generalis multo meliora sunt. Speciatim: 

a) Vocatio sacerdotalis bene introducitur perspecta ecclesiali complemen- 
tarietate cum ceteris vocationibus particularibus, sub vocatione communi ad vitam 
christianam. 

b ) Efformatio virtutum sacerdotalium aspectum positivum induit, v. g. 
per momentum assignatum virtutibus theologicis et per modum castitatis eluci¬ 
dandae, itemque per instantiam relate ad libertatem et eius educationem. 

c) Renovatio disciplinae pastoralis perspicue indicatur, simul atque li- 
turgiae. 

2. Heu! intra contextum et inter textus sane admirandi, sententiae et etiam 
paragraphi prorsus absonae apparent et indicare videntur puram repetitionem ad- 
notationum conscriptarum ante priorem sessionem. Mea animadvertenda tracta¬ 
bunt in specie de plerisque his defectibus. Sed ex illis assertis quaedam mihi 
videntur indolem induere principiorum quorum praestantia est generalis et pri¬ 
maria. Hic igitur de his tractandum esse videtur. Auctores enim oblivisci videntur 
hanc constitutionem Ecclesiam universalem afficere et consequenter omnia genera 
civilizationum attingi usque ad tempora futura longissima. 

a) Cognitio linguae latinae hic profertur tamquam res summi momenti et 
quidem praerequisita pro omnibus futuris sacerdotibus (pag. 12, n. 19, linn. 23-32). 
Id profecto Orientales non potest obstringere neque multitudinem aliorum quo¬ 
rum generalis cultura aut etiam civilizatio propria non est latina. Haec assertio 

igitur saltem minime reverentiae est relate ad has culturas et civilizationes. Prae¬ 
terea opus maxime oecumenismi necessarium, quia divinum, obice magno impe¬ 
dit. Et hic facere non possum quin recorder Act. 15, 5, sed etiam 15, 28-29. 
Insuper exceptis paucissimis qui ad fontes recursum debebunt, quique ergo etiam 
linguam graecam discere debebunt, sacerdotes hodierni impromptu habent inter¬ 
pretationes a peritis confectas, quae omnes in plerisque casibus adversus errorem 
securius protegunt quam ipsa lectio textus. Praeterea celebratio liturgiae non in 
futurum exiget cognitionem tantopere extentam latinae linguae. Neque necesse 
videtur cursus philosophiae et theologiae potius latine tradendos et edendos esse. 
Denique latina lingua est una ex intellectualis culturae fontibus sed non unica 
neque nostro tempore praecipua. 

b) Quae supra dicta sunt quoad cognitionem latinae linguae relate ad cul¬ 
turas et civilizationes varias, quoad oecumenismum, liturgiam, instructionem, 
iterum hic assero ut similiter pertinentia, mutatis mutandis, de obligatione pro 
omnibus sacerdotibus studendi «secundum S. Thomae rationem, doctrinam et 
principia (pag. 13, n. 21, linn. 9-18; pag. 14, n. 22, linn. 9-11), ratione abso- 
lutismi praescripti (cf. mea animadvertenda circa schema de scholis catholicis, 
pag. 14, n. 20, linn. 15-20). 

3. Optandum esset substituere ubique verbis « vocatio ecclesiastica » verba 
« vocatio sacerdotalis » (v. g. pag. 5, tit. I et n. 2, linn. 25-26). 

4. Perutile esset ubi tractatur de vocatione, de virtutibus et de muneribus 
sacerdotalibus uti saepius textibus aut locutionibus biblicis, quae textum divitio¬ 
rem reddant eumque vivificent simul atque eum reponant in contextu plenario, 
v. g. (pag. 5, n. 1, lin. 9) « a Deo ex hominibus assumpti » ( Hebr . 5, 1), loco « a 
Deo electi ». 

5. In genere, schema aggreditur tractationem materiae more individualistico: 
parum favet spiritui servitii et sensui recto apostolatus localis. Pastoralis ratio 
quam vult inculcare laborat mente individualistica tum ex parte pastorum tum 
fidelium. 

6. Nonne Concilium deberet in sese descendere de utilitate, ne dicam de 
necessitate reformationis structurae praesentis seminariorum et etiam possibili¬ 
tatis formationis clericalis extra seminarium. Adeo variae sunt conditiones loco¬ 
rum et mutari hodie solet. Non abest periculum formas retinendi inflexibiles atque 
immobiles (se figer dans) quae vigent in certis regionibus et circumstantiis. 

7. Sane utile esset schema distinctionem accuratam instituere inter ea quae 
ad minora seminaria et ad maiora pertinent, et clarius elucidare distinctionem 
debitam inter formationem generalem dandam in seminariis maioribus et illam, 
magis scientificam et peritam, quae locum obtinet in Facultatibus ecclesiasticis. 
Adest in schemate de scholis catholicis sectio tota appendicis secundi, pag. 22-25, 
quae aptiorem locum obtineret in appendice praesentis decreti, sed tamen magis 
explicite esset tractanda sectio illa. 

8. Videtur adesse aliqua contradictio inter ambas appendices (pag. 17-20) 
et id quod scriptum est pag. 20, n. 11: si conferendae episcopales debent curare 
ut constituant formationem sacerdotum secundum exigentias pastorales et neces¬ 
sitates cultus generalis regionis, num omnia sunt decernenda codice aut instruc¬ 
tione speciali. 

In specie. Pag. 5, n. 2, linn. 13-15. Sacerdotum inopia relate ad necessitates 
populi christiani non est, non debet esse causam unicam, neque primam, vocatio- 

nes sacerdotales fovendi. Causa vere principalis est responsio Dei vocationi-, haec 
ergo ipsa primo in lumine proferenda et elucidanda est. 

Pag. 6, n. 5, linn. 27-36. Exinde decet supprimere can. 969: neque sunt, 
neque umquam fuerunt, neque umquam erunt satis multi sacerdotes ut satisfa¬ 
ciant omnibus hominum necessitatibus, quippe qui vocentur omnes ad aggrega¬ 
tionem et simul ad crescendum in populo Dei. 

Pag. 8, n. 8, lin. 10. Deceret addere hic: « provinciae ecclesiasticae et confe¬ 
rendae episcopales, sive nationales sive internationales pollent auctoritate plena 
in his seminariis erigendis regendisque recursu ad Sedem Apostolicam habito 
tantum ad Statuta recognoscenda et ad appellationem in casu conflictus. Ex alia 
parte videbunt ne numerus alumnorum tantus evadat ut incompatibilis sit cum 
exigentiis eorum formationis ». 

Pag. 8, n. 9, lin. 16. « Ab alienis officiis liberi »: haec pars sententiae potest 
male interpretari, neque intellegenda est ut « ab aliis officiis liberi ». Siquidem 
sacerdos magister qui ministerium exercet consentaneum cum munere suo docendi 
adiuvabitur ad infundendum mentem pastoralem in suas lectiones et peritior fiet 
in solvendis practicis difficultatibus vitae christianae prout existit extra semina¬ 
rium. Itaque etiam aptior evadet ad seminaristas efformandos quoad munus 
eorum futurum. 

Pag. 8, n. 9, lin. 27. Addere hic conveniret: « sacerdotes, qui curant de 
formatione et instructione seminaristarum ducant cum eis quandam communem 
vitam ». Perutile enim est in quantum possibile videtur eos interesse iisdem acti¬ 
bus liturgicis, se miscere cum seminaristis cum in laborando (v. g. in symposiis) 
quam edendo et relaxando, semper in spiritu magnae caritatis fraternae et sim¬ 
plicitatis, sese exhibentes vere tamquam ministros eorum. Hic modus agendi 
profecto seminaristas officiet in bonum, eisque inculcabit rectum animum solida- 
ritatis sacerdotalis. 

Pag. 9, n. 11, linn. 3-15. Omnes hae lineae paragraphi sunt simpliciter refi¬ 
ciendae. Ex earum modo loquendi suboriuntur interrogationes sescentae, v. g. 
in prima alinea sane agitur de sapientia naturali et magisterio supernaturali Ec¬ 
clesiae, nullo autem modo de Verbo Dei et de infirmitate humana ex peccato 
orta, neque de reparatione abundantis sima per redemptionem allata, neque de 
viribus vitalibus et divitiis Ecclesiae. In altera paragrapho, adest condemnatio 
errorum aetatis nostrae, sed absque ulla determinatione eorum naturae, perinde 
ac si ex eo solo quod sunt coaetanei in suspicionem eos incidere oporteat, nulla 
iterum mentione facta virtutis actuosae et spei quae in praesenti tempore vigent; 
quod tempus ex Deo est, idque magnificentissime. Ceteroquin totum nebulosum 
et verbosum est. 

Pag. 9, n. 12, lin. 28. Sententia «sacrae ordinationis charactere, sed... alter 
fiat Christus » est theologice controversibilis. Iam enim in baptismate christianus 
Christo configuratur potestque igitur nominari « alter Christus ». Ex alia parte, 
relate ad complures ex nostris fratribus separatis, haec consociatio verborum 
insinuare videtur sacerdotem locum tenere Christi, cum potius hic indicandum 
esset sacerdotem Christi esse sacramentum, signum praesentiae eius salutaris, et 
medium quo et in quo Christus agit multiplicibus modis. 

Pag. 10, n. 14, lin. 26. Formatio ad vitam orationis debet profecto includere 
elementa hic memorata, v. g. voluntas reddendi Sanctae Trinitati cultum ei de¬ 
bitum, etc. Sed ille qui sacerdos futurus est debet etiam discere Christo obviam 

ire et cum eo colloqui ita ut enascatur profunda et vere, personalis intimitas cum 
Domino suo. Discat reperire et frequentare Christum praesentem plurimis modis: 
tum in augusto altaris sacrificio, sive in? ministro suo, sive in speciebus sacris, 
tum in sacramentis, tum in Sacra Scriptura, tum in laudibus divinis, tum denique 
in omnibus fratribus suis, praesertim minimis (cf. Mt. 25, 45) aut in nomine suo 
congregatis (cf. Pius XII, Mediator Dei-. A.A.S., 39 [1947], p. 528). 

Praeterea clare hic demonstrandum esset « pia exercitia » haurire iugiter su¬ 
cum et substantiam suam ex fontibus vivis Verbi et Liturgiae. Celebratio eucha¬ 
ristica et officium divinum iam oratio, sacrificium laudis et centrum vitae unionis 
cum Deo per Christum sunt. Decet seminaristas discere orationem diligere quam 
Ecclesia eis postea concredet, sed eis iam nunc inveniendus est in ea cibus idoneus 
ad vitam spiritualem. 

Denique non potest omitti « Lectio divina » et studium sacrarum scientiarum 
quae sunt elementa substantialia formationis firmae ad vitam orationis. 

Pag. 11, n. 15, lin. 13. Legere oportet «per obedientiam Ei libere coniun- 
gitur... ». 

Pag. 11, n. 15, lin. 15. Verba sequentia tamquam magis accurata inserenda 
videntur post « praeparentur alumni »: « ad suam intime faciendam mentem 
episcopi ut efficiant in omnibus voluntatem eius qui eum mittit » (cf. Io. 6, 38; 
20, 21; Hebr. 10, 9) et iuxta hunc spiritum « ad promittendam etc. ... ». Ratio: 
Cum sacerdotes sint dociles sui episcopi cooperatores, id includit obedientiam 
quae particeps fiat mentis ipsius episcopi. 

Pag. 12, n. 18. Ibi rememorari convenit Scripturam ubique et in omnibus 
valere. Etiam illud propositum optimum duco ut continuatio studiorum in Fa¬ 
cultate aut in Instituto Superiore non efficiatur nisi post certum tempus in mini¬ 
sterio peractum, ne magister ipse contactum amittat cum hominibus, siquidem 
« pro hominibus constituitur in his quae sunt ad Deum ». 

Pag. 12, n. 18, linn. 2-3. Citatio ex Malachia stuporem gignit et parum apte 
est selecta. Ad significandum « scientia praesertim sacra sacerdotes excellere de¬ 
bere », praeferendum mihi videretur uti textu Novi Testamenti, v. g. 2 Tim. 
3, 15-16, ubi Paulus docet cognitionem sacrarum litterarum a Deo inspiratarum 
ad salutem posse instruere, per fidem, quae est in Christo... ut perfectus sit 
homo Dei, ad omne opus bonum perfectum instructus. 

Pag. 12, n. 19, linn. 21-22. Haec assertio: « necesse est ut studiorum huma¬ 
niorum curriculum rite absolverit » nimis absoluta est. Patet eam conscriptam 
esse in contextu europeano, si non romano. Sed ratio habenda est circumstan¬ 
tiarum communiter obtinentium in Ecclesia. Porro, ubique aut fere ubique Civi¬ 
tas curam sibi reservat, absque tamen ullo animo nobis adverso, educationis pri¬ 
mariae, secundariae, academicae et superioris. Humanarum litterarum studia sub 
quadam forma traditionali vix locum retinent in ratione libelloque studiorum 
(programme). Num arcendi erunt « a studiis proprie ecclesiasticis » discipuli qui 
haec studia tantum peregerunt? Ideoque... num privabitur alumnis Ecclesia? 
Experientia docet discipulos qui studia « High School » nuncupata compleverint, 
sed non humaniora, etsi incipiunt latinae linguae studere simul atque philoso¬ 
phiae, optimos sacerdotes postea evadere, saepe nullo modo inferiores aliis in 
ministerio pastorali. 

Pag. 12, n. 19, linn. 26-27. Illud e contra accidet, si studiis humanioribus 
peragendis incubuerint quae in multis regionibus habentur obsoleta nisi eis 

aliae disciplinae hodiernae subiugantur, ut hi « sacrorum alumni inferiores vi¬ 
deantur iuvenibus qui in propria natione ad studia academica accesserint ». Exstat 
hic manifeste problema quod requirit curam intentam omnium et cui praestat in¬ 
venire solutionem quasi fundamentalem quae vi polleat relate ad omnes nationes. 
Meo iudicio haec sectio schematis et partes appendicum ei afferentes examinan¬ 
dae sunt simul atque omnia afferentia, in schemate de scholis catholicis. 

Pag. 13, n. 21. Thomismus semper stat et valet, sed non praetermittendum est 
studium penetrans systematum philosophiae coaeternae ne periculum oriatur lo¬ 
quendi et iudicandi de eis absque discrimine, et etiam omittendi quidquid in eis 
sit boni. Insuper adest periculum utendi loquela quae a coaetaneis vix intelligi 
possit. 

Pag. 14, n. 23, lin. 34. Non sufficit rogare ut seminaristae digne sacramenta 
conferant, sed potius ut spiritui et significationi . sacramentorum se conforment; 
et tum consequenter, digne et apte, cum fide et fructuose sacramenta celebrabunt. 

Pag. 15, n. 25, lin. 31. Quia linn. 31-32 praenuntiant « sub aspectu spiri¬ 
tuali, intellectuali... pastorali », deceret, ut mihi videtur, 1) addere adlineam post 
eam quae terminatur sub pag. 16, lin. 4, in qua breviter elucidaretur aspectus 
intellectualis; 2) immediate post hanc adlineam, collocare textum par. 26: « ad 
pastoralis... aptiores », quae definite tractat de aspectu pastorali; 3) referre ad 
n. 26, linn. 10-14 adlineam «parochi... statuitur», cuius textus alienus est 
par. 25. 

Pag. 18, n. 6, linn. 6-7. Illud ibi evidenter adest periculum ut alumnus in- 
dependentiam amittat, psychologo duce, qui pro eo decisiones efficit aut eas ei 
quasi imponit. Quoad « Tests » facilius quam par est ducimur compertis quasi 
mathematicis et per se prout exemplaria stantibus (standards), vix ulla ratione 
habita personae indolis propriae. 


13 

Exc.mus P. D. MICHAEL BERNARD 
Archiepiscopus Brazzapolitanus 

Pag. 6, n. 3, lin. 6: post verba « parati sint », addatur: « Eorum tamen liber¬ 
tate accurate servata, ne dubitent parentes christiani quin eis ostendant vocatio¬ 
nem sacerdotalem munus esse quod forsan exsequi in posterum possint ». 

Pag. 8, n. 9, in fine: addatur: « Necesse est ut Instituta paedagogica condantur 
in quibus peculiariter futuri magistri et rectores seminarii in difficilibus officiis 
erudiri possint. Inter eximios sacerdotes iam academicis iuribus praeditos illi ad 
Instituta potissime mittantur qui egregia indole et virtutibus eminere videntur ». 

Pag. 9, n. 11, post lin. 21: addatur: « Abhinc quinquaginta annis, si sacerdos 
in ministerio exercendo illam quae in seminario vigebat vivendi regulam servare 
poterat, constat hoc tempore in omnibus fere regionibus christianis munera pasto¬ 
ralia rationem vivendi sacerdoti imponere multo diversam ab illa quae in semi¬ 
nario observare solebat. Itaque institutio seminariorum ita nunc disponi debet ut, 
sub vigilanti cura rectoris et moderatorum, valeant alumni iam liberam voluntatem 
et proprium iudicium quam maxime usurpare. 

Propterea durante priori periodo alumnorum institutionis, per duos scilicet 
vel tres annos, eadem servetur disciplina quae hucusque in seminariis vigebat, ut 

principiis vitae sacerdotalis firmiter imbuantur. Ac deinceps per posteriorem 
periodum gradatim assuescant alumni eidem vitae conditioni in qua post ordina¬ 
tionem sacerdotalem receptam sese habebunt, liberam adhibentes auctoritatem et 
proprium ius, in quantum prudentia sinet. 

Denique per vocationes maiores, postquam a laboribus decenter conquieverunt 
et ad familiam visendi gratia adierunt, commorabuntur alumni apud communita¬ 
tem sacerdotum strenuam et piam, ubi custodiente parocho, iam pastorale ministe¬ 
rium navare incipiant ». 

Pag. 10, n. 14, post lin. 36 in fine addatur: « Doceantur oportet futuri sacer¬ 
dotes dioecesani de instituendis nexibus summae coniunctionis cum episcopo, de 
cuius enim plenitudine sacerdotali ipsorum dignitas, munus potestatesque emanare 
dicuntur. Habeant ergo alumni episcopum in patrem, et se ei praesto futuros esse 
comparent. Nihil vero episcopo praestantius sit quam ut singulos alumnos intime 
cognoscat, in seminario visitet et, salvo iure rectoris, admoneat ». 

Pag. 11, n. 17, in fine addatur: « Periodus tirocinii spiritualis et ascetici 
speciali modo interesse videtur ineunte primo anno; quae initiamenta vitae spiri¬ 
tualis per totum primum trimestre spatium intermitti non debeant ». 

Pag. 12, n. 18, post lin. 13 addatur: «Cum ratio studiorum decerni non 
debeat nisi omnibus perspectis conditionibus temporum vel locorum et habito 
respectu ad ea quae pastorale munus spectant, alumni curriculum studiorum om¬ 
nino peragent in proprio seminario. Quapropter illi qui ad ipsas disciplinas do¬ 
cendas vel promovendas destinantur, vel ad peculiaria munera obeunda vel ad 
specialia ministeria exercenda, ad studiorum ecclesiasticorum Facultates vel Insti¬ 
tuta ne mittantur nisi peracto curriculo studiorum communi in proprio seminario ». 

Pag. 13, n .20, in fine addatur: « Philosophiae tradendae ita per tres annos 
distribuentur cursus, ut iam durante primo anno alumnis tradi possint prima 
elementa vitae interioris, conspectus generalis de re sacerdotali et principia futuri 
muneris pastoralis ». 

Pag. 13, n. 22, lin. 32: post verba « atque tueri valeant » addatur: « Caveant 
magistri ne sacram doctrinam ducant ut puram scientiam, sed tanquam verum nutri¬ 
mentum vitae spiritualis et apostolicae illam tradere curent. Investigationes scien- 
tificae et peculiaria studia illis relinquentur qui apud Instituta et Universitates 
superiori scientiae ulterius se dederint », 


14 

Exc.mus P. D. IOSEPH GERALDUS BERRY 
Archiepiscopus Halifaxiensis 

[Misit folium typis impressum cui titulus Special Christopher Notes n. 17. 
Toward bringing out the Apostolic Votentialities of Theology in the training of 
Seminarians. Summary of conclusions reached during a Study Week held at 
Christopher Headquarters, New York, N. Y., July 8-13, 1963]. 

15 

Exc.mus P. D. VINCENTIUS BRIZGYS 
Episcopus tit. Bosanensis, dux. Kaunensis 

De omnibus schematibus loquendo non omnia inclusa venient in decretis, 
quae dicta fuerunt in disceptationibus. Et de hoc schemata multa dicenda sunt, quae 
iuvabunt aliquo modo etiamsi non inclusa in futuro decreto. 

Nostris temporibus saltem in aliquibus regionibus dantur nimis, multi apostatae 
a sacerdotio seu exsacerdotes. Sine dubio dantur et aliae secundariae causae huius 
mali, principalis tamen causa est formatio in familia et seminariis. 

Iam ab 19 annis non habeo directum contactum cum aliquo seminario. A di¬ 
stanti tamen habeo opportunitates observare alumnos in variis partibus mundi 
(ipse exui et in servitio profugum in regionibus ubicumque isti emigrant). Sunt 
personae competentes iudicare de spiritu in hodiernis seminariis. Ego dicam aliquas 
observationes, quae si superficiales iudicentur a peritis, non eis contradicam. 

Programmata in seminanis minoribus. Ultimis temporibus multa bona in hoc 
campo evenerunt, sunt tamen etiam nunc seminaria minora, in quibus iuvenes 
praeparantur solummodo ad studia in seminariis maioribus. Si post seminarium 
minorem iuvenis non est praeparatus ingredi aliquam aliam scholam (Universita¬ 
tem, Collegium vel aliquam scholam superiorem) nisi seminarium maiorem, talis 
coactus est, etiamsi sine vocatione et contra voluntatem, continuare studia in semi¬ 
nario maiori et ad ordines sacros accedere. Plurimi ex illis, qui non habebant suffi¬ 
cientem spiritum et vires perseverare in sacerdotio, sunt victimae huius circum¬ 
stantiae. Puto sine ulla misericordia adlaborandum esse, ut in omnibus seminariis 
minoribus. sine mora introducantur programmata communia omnibus scholis talis 
vel talis regionis plus necessaria ad formationem futuri alumni seminarii maioris. 

In seminariis maioribus et Universitatibus catholicis arcendi sunt a docendo 
omnes auctores et fautores theoriarum nondum definitarum in exegesi, theologia, 
historia etc. Haec omnia debent resolvi inter competentes viros scientiarum sine 
praematuro clangore et non spargi praemature inter iuvenes studiorum alumnos. 
Pauci anni in seminario maiori vix sufficiunt ad acquirendam doctrinam iam soli¬ 
dam et definitam. 

Quae dicta sunt in schematis pag. 15, versibus 29 etc. et in pag. 16 de forma¬ 
tione post seminarium perficienda, censeo transferenda esse ad schema de clericis. 

De disciplina, formatione etc. in seminanis minoribus. In seminariis minoribus 
etiam nomen clerici (chierichetto) est renuntiandum. Vocantur alumni scholae 
mediae vel superioris, secundum programmata scientiae, talis vel talis tituli: e. g. 
P. Pii XI, B. J. Neumann, B. Contardo Ferrini et alia. 

In seminariis minoribus abolenda est vestis talaris. Vestem talarem conser¬ 
vandam esse iudico uti privilegium in ordinibus constitutorum. In genere, refor¬ 
manda sunt omnia, quae in vestitu et tota externa apparitione nostris diebus 
populo si non risum movet, saltem inveterata sapiunt. Verum est multa horum 
antiqua esse. Suo tempore illa fuerunt assumpta ex populo illius temporis, quae 
non sunt nostri temporis, sunt inutilia, non paucis iuvenibus huius temporis repu¬ 
gnantia. Vestitus, formae exteriores, mentalitas de rebus quotidianis, quae redolent 
formas et mentalitatem feminarum xvii vel xvm saeculi, nostris diebus iam nec 
mulieribus, nec viris decent et placent, eo vel minus clericis et sacerdotibus. 

Censeo arcendos esse a seminariis praesertim spiritus et disciplinae moderato¬ 
res, qui suo charactere vel formis externis sunt potius simplices mulieres, quam 
viri destinati ad formandos viros-milites in certamine contra mundum et ini-, 
micos salutis. Iuvenes in seminariis minoribus et clerici in maioribus sunt masculi 
ex quibus debent efformari viri integri virilis characteris. Iuvenes sacerdotes sine 
virili charactere semper sunt victimae non solummodo periculorum sed etiam 
inevitabilium in vita et labore sacerdotis. 

16 

Exc.mus P. D. CONSTANTINUS CAMINADA 
Episcopus Ferentinus 

Ad 14. Videtur perutile, in scholis theologicis, studium Litt. Enc. Mediator 
Dei , quae nimis ignoratur a sacerdotibus. 

Ad 23, In seminario clerici memoriae mandare deberent catechismi formulas 
ut ad eas alumnis docendas vere apti fiant. Experientia docet prorsus necessarium 
esse formularum studium. Sine formulis clare et efficaciter explicatis nihil remanet 
in alumnorum mente et corde. 

Ad 24. Practicae pastoralis exercitationes, sub superiorum regimine et inspec¬ 
tione effectae, non tantum utiles sed prorsus necessariae videntur ad seminarii 
alumnorum modernam et integram formationem. Seminarii Beneventani mirabilis 
experientia — a rev. patre A. Grasso, S.I., in « Civilta Cattolica » descripta — 
est huius -affirmationis clara demonstratio. 

Ad 25. Iuvenis cleri institutio evangelicae paupertatis spiritu niti debet. 
Christiana paupertas necessaria est conditio ad apostolicam efficacitatem pastoralis 
ministerii. « Motorizatio » (ut vocant) — in multis paroeciis minime necessaria! — 
pro iuveni clero grave est periculum. Facile primum locum tenet in eius psycho- 
logia. Prima cura plurium iuvenum Sacerdotum est « automobilis » emptio etiam 
si, propter paupertatem familiae, in Seminario gratis degerunt. 

17 

Exc.mus P. D. IOANNES CANESTRI 
Episcopus tit. Tenediensis 

N. 6, pag. 7, lin. 10, legitur: « Alumni vero in seminariis minoribus vitam ... 
congruat ». Nemo est qui non videat verba esse inutilia; praesenti enim temperie 
hoc periculum, quod revera extitit pro sacrorum alumnis praeteritarum generatio¬ 
num, omnino desiit. 

18 

Exc.mus P. D. ANTONIUS CARDOSO CUNHA 
Episcopus tit. Barenus in Pisidia, aux. Beiensis 

a) In pag. 8, sub n. 8. Numerus minimus stabiliatur saltem quadraginta alum¬ 
norum seminariorum maiorum. Dioeceses quae non habeant indicatum numerum 
obligentur eos mittere ad seminaria interdioecesana. 

b) In pag. 11, sub n. 17. Ordinatis in sacro ordine diaconatus imponatur pe¬ 
riodum trium annorum ad experimentum. Diaconi enim iam pretiosum laborem 
praestare possunt in Ecclesia, praesertim in instructione fidelium. Hoc experimento, 
multos infelices casus infidelitatis sacerdotalis vitari possunt qui sunt magnae 
tristitiae Sanctae Matris Ecclesiae. 


19 

Exc.mus P. D. IOANNES COLOMBO 
Archiepiscopus Mediolanensis 

Propono sequentes mutationes: 

Pag. 5, n. 2, lin. 24: post verbum « acceperint » adiungenda mihi videntur 
haec verba « vel recognoverint »; et sic legatur: «... qui supernum vocationis 
donum etiam maturiore aetate acceperint vel recognoverint... ». Infatti nella piu 
parte dei casi, gli adulti riconoscono una vocazione gia avvertita in diversi modi 
da fanciulli (massime sugli 11 o 12 anni) e per diverse ragioni ritardata. Cosl 
mi conferma la mia lunga esperienza. 

Pag. 5, n. 2, lin. 26: post verbum: « idoneitate » et haec verba adiungenda 
mihi videntur: « morali et intellectuali », ut melius declaretur de quanam idonei¬ 
tate agatur; et sic legatur: « Vigilanti cura inquiratur de candidatorum recta in¬ 
tentione et idoneitate morali atque intellectuali ». 

N.B. La congiunzione « ac » nella lingua classica si usa solo davanti a conso¬ 
nante, quindi meno bene e premessa alia parola « idoneitate ». Mi si perdoni la 
pedanteria purista. 

Pag, 7, n. 11, linn. 27-29: ordo verborum mutandus, meo iudicio, hoc modo: 
« ac praeterea eam linguae latinae cognitionem acquirant, qua tot scientiarum 
sacrarum fontes et ecclesiastica documenta intellegere atque, si de latini ritus 
alumnis agatur, libros liturgicos intima peritia adhibere possint ». Cosl mi sembra 
sia rispettata maggiormente la progressione logica dei pensiero; mentre la prescri- 
zione dello studio dei latino conservi la sua forza anche per gli alunni che non 
sono di rito latino. 


20 

Exc.mus P. D. PHILIPPUS CONDURU PACHECO 
Epicopus tit. Decorianensis 

In schematis de sacrorum alumnis formandis scribantur, pag. 6, lin. 5, « pa¬ 
ratae » pro « parati »; pag. 7, lin. 11, « adolescentium vitae deceat », pro « cum 
communi omnium adolescentium vita, quantum potest, congruat »; lin. 16 « perfi¬ 
cere » pro « inchoare »; lin. 29 « vires spirituales » pro « vires naturales ». 

21 

Exc.mus P. D. VILLELMUS CONWAY 
Episcopus tit. Nevensis, vic. cap. Armachanus 


I - De vocationibus ecclesiasticis. Par. 4, pag. 6, lin. 19. Velim ut post verbum 
« declarentur », par. 4, pag. 6, lin. 19, inserantur sequentia vel similia verba: 
« Optandum ut in singulis nationibus specialis “ Dies Vocationum ” habeatur in 
qua, in omnibus ecclesiis, orationes speciales fierent ad vocationes sacerdotales a 
Deo implorandas et conciones speciales haberentur ad illustrandum inopiam Ec¬ 
clesiae et gloriam sacerdotii ». 

II - De formationis fine et seminariorum ordinatione. Par. 7, pag. 7, lin. 24. 
Post verba « celebrationibus liturgicis » inserantur verba « et imprimis sacrosancto 
Missae sacrificio ». 

III - De institutione spirituali. Par. 15, pag. 11, lin. 3. Velim ut, agendo de 
mortificatione, inculcetur momentum roborandi voluntatem per longum tempus 
ita ut alumni, sacerdotio aucti, ea quae sunt licita et tamen non expediunt renun¬ 
tiare valeant. Velim ergo ut post verba «mortificationis spiritum» addantur 
sequentia verba: «... necnon ad illam voluntatis fortitudinem qua, sacerdotio aucti 
et in media plebe viventes, ea quae licita sunt sed non expediunt prompte renun¬ 
tiare valeant ». 


22 

Exc.mus P. D. GERARDUS COUTURIER 
Episcopus Altaripensis 

Totum schema brevius conscribi deberet, omissis nonnullis paragraphis quae 
nonnisi generalia et alibi invenienda exprimunt (v. g. par. 11, de ordine ad disci¬ 
plinam custodiendam). 

Modo generali ea quae in cap. I De vocationibus ecclesiasticis fovendis affe¬ 
runtur multo brevius conscribi possent, servatis iis tantum quae ad praesentes 
necessitates respondent. 

Titulus mihi videtur non rectus, cum non sola vocatio ad sacerdotium mini- 
steriale sed et omnis vocatio « ecclesiastica » dici debet. Desideratur aliqua defi¬ 
nitio vocationis sacerdotalis per respectum ad totam Ecclesiam in cuius definitionis 
lumine ea omnia quae afferuntur proponi debent. Praeterea fortius affirmari debet 
sacerdotes e christianis seligi debere: etenim candidatum ad vitam sacerdotalem 
primo ad solidam vitam christianam, secundum characterem baptismi et confirma¬ 
tionis, per virtutes praesertim theologicas, sed et humanas, educari debet, cum 
clericum formare antequam christianum et adultum sit structuram aedificare absque 
fundamento. 1 


1 Le fondement de toute vocation speciale est la vocation a la vie chretienne. Ce n’est 
que la-dessus qu’on peut batir une vocation sacerdotale solide; c’est pourquoi, sans perdre de 
vue sa vocation sacerdotale, le jeune seminariste doit d’abord, comme tous les autres jeunes 

Fortius affirmari debent ea quae in par. 6 feliciter dicuntur, scii, ut alumni 
« vitam ducant quae cum communi omnium adolescentium vita quantum potest 
congruat». Etenim alumni, antequam ad seminarium maius accedant aliquam 
cognitionem hodierni mundi per studium, laborem, apostolatum et vitam com¬ 
munem cum aliis eiusdem aetatis possidere deberent, cum sit omnino difficile, 
in praesenti forma seminarii maioris, istum contactum modo valido pro alumno 
mundi inexperto durante cursu theologico efficere. Candidatus, antequam ad semi¬ 
narium maius accedat, deberet esse vir adultus fide et aetate psychologica maturus 
(cf. par. 10). 

De cap. II, modo generali eadem dicenda sunt ac ea quae de cap, I, scii, ser¬ 
vanda sunt ea quae ad necessitates praesentes et ad finem Concilii utilia sunt, aliis 
in aliqua instructione speciali vel etiam in piis libris inveniendis. 

Ea quae in par. 7 notantur feliciter exprimuntur, i. e. de sacerdotali et pasto¬ 
rali pietate. 

In par. 8 recte foventur seminaria regionalia ac nationalia, etc. Tamen notari 
debet seminaristas in istis institutionibus viventes contactum cum vita dioecesana 
servare debere et episcopos proprios eos frequenter visitare. 

In par. 9, bene notatur exitum institutionis alumnorum magis ab educatoribus 
quam a legibus pendere. Quoad leges, notari potest, n. 11, eas paucas immo paucis¬ 
simas sed omnino tenendas debere esse, ut alumnos libertatem et prudentiam suam 
simul cum oboedientia firma exerceant. 

De cap. III, de Institutione spirituali. Bene statuitur primatum caritatis. 
Forsan clarius et magis nervose dici potest fundamentum vitae spiritualis in virtu¬ 
tibus theologicis quaerendum esse. 

Optima dicuntur in par. 14 de Sacra Liturgia ut fonte vitae spiritualis. Expli- 
citari posset necessitas nutriendi orationem mentalem in vita liturgica Ecclesiae, 
in Sacra Scriptura et in contemplatione operationis Spiritus Sancti in animis, occa¬ 
sione ministerii. 

In par. 15, datur optima et positiva definitio castitatis sacerdotalis. In secunda 
parte eiusdem paragraphi, citatio textus Phil. 2, 8 extra sensum biblicum videtur. 
Melius ostendi deberet valor apostolicus et ecclesiasticus oboedientiae et arctioris 
coniunctionis sacerdotum cum episcopo, super unitatem sacerdotii fundatae. 

In par. 16, feliciter notatur necessitas virtutum humanarum. 

Ea quae de opportunitate tirocinii spiritualis dicuntur servari ac magis per¬ 
pendi debent. 

Cap. IV, de studiorum ratione. Circa par. 18, exegetae non concordant de 
sensu illius citationis Mal. 2, 7. 

Optime dicitur leges a Suprema Auctoritate Ecclesiae circa rationem studiorum 
nonnisi generales fieri posse, et rationem studiorum accommodandam esse ad loca 
et tempora. Etiam bene distingui debet duplex gradus in institutione clericorum, 
i. e. formatio ordinata ad munera pastoralia, in seminariis danda (cf. par. 23) 
quae suo modo debet esse scientifica; formatio ordinata ad scientiae pervestiga¬ 
tionem vel ad docendum in facultatibus universitatis et in seminario, quae post 
completum cursum seminaristicum incipienda est. 


chretiens et avec eux, se former a la vie chretienne telle que le requierent sa consecration 
baptismale et sa confirmation. C’est sur le chretien que se forme le pretre. II ne faudrait pas 
former des « petits clercs » avant de former de vrais chretiens et des adultes dans la foi. 

Par. 20. Cursus philosophicus non est tantum propaedeuticus theologico, sed 
et intendit formationem rationis et cognitionem mundi et ingenii humani (cf. par. 6). 
Seminaristae debent habere ingenii culturam aequalem et similem ac iuvenum eius¬ 
dem loci et aetatis. 

Par. 21. Commendatio philosophiae ac theologiae ad mentem S. Thomae per¬ 
tinet non ad Concilium oecumenicum ad totam Ecclesiam ordinatum sed ad pecu¬ 
liarem instructionem pro parte occidentali Ecclesiae. 

Par. 23 et 24 optima sunt inter omnia alia schematis. Tamen etiam doceri 
deberet valor laboris in coetu ducti (travail en equipes) secundum methodum 
actionis catholicae et multorum huius temporis humanarum negotiorum. 

Instructio a commissione de seminariis adumbrata videtur pertinere ad men¬ 
tem anterioris schematis, et omnino de novo redigi debet. 

Adnotatio generalis: totum schema de sacrorum alumnis formandis ut admis¬ 
sum supponit formam educationis per institutionem seminariorum servandam esse. 
Tamen prius Concilium, scii. Tridentinum, seminaria fundavit ut formationem 
sacerdotum necessitatibus huius temporis accommodaret, Concilium Vaticanum II 
eamdem potestatem habet reformandi istam institutionem seminariorum, immo 
proponendi aliquid novi et diversi, secundum experientias in aliquibus regionibus 
factas. Non dicimus formam praesentem seminariorum relinquendam esse sed 
Concilium saltem habere potestatem immo obligationem sibi quaestionem serio 
ponendi. 

23 

Exc.mus P. D. ANTONIUS CUNIAL 
Episcopus Lucerinus 

I - De vocationibus ecclesiasticis: n. 3: opportunum videtur magis in luce 

ponere momentum decisivum quod habet familia, in sua actione educativa et in 
suo exemplo, quantum ad initium et ad perseverantiam in vocatione; eo vel magis 
in situatione hodierna, in qua beneficus influxus familiae, sensu dicto, forte de¬ 
sideratur. - 

N. 6, lin. 15: forsan melius potest res exprimi, quia, ut in schema dato, 
aliqua ambiguitas videtur haberi scii.: quod actio educativa in seminario minori 
possit aliquo modo esse neutralis in relatione ad idealem sacerdotalem. Debitis 
cautelis, e contra, et pleno respectu habito libertatis selectionis vocationis quae 
tardius maturabitur, iam ideale sacerdotale fermentare debet actionem educativam 
seminarii minoris. 

II - De formationis fine ...: n. 9, lin. 20: optandum esset ut ii qui deputantur 
ad formandos pastores animarum, insuper, qualitatis experientiae pastoralis, directae 
et satis prolungatae, ornati sint. 

III - De institutione spirituali, n. 13: absque re videtur non esse requirere 
explicite in alumno constitutionem psychicam sufficienter robustam et aequilibratam. 

IV - De studiorum ratione, n. 19: optima est attentio circa institutionem cul- 
turalem alumnorum, in relatione ad studia aliorum alumnorum in respectiva na¬ 
tione; sed analoga attentio debet insistere in efformationem sensus practici, ita ut 
alumnus fiat capax intelligendi situationes concretas hominum omnium classium. 

Appendix I: optima videretur elaboratio alicuius « Directorii » pro pastorali 
vocationum, cum aliquibus explicitis directivis, in materia, relate ad actionem 
familiae, paroeciae, variarum institutionum (de vocatione in genere, de specificis 
vocationibus...; de qua re habeatur ratio etiam in compilatione textus catechismi). 

24 

Exc.mus P. D. JULIUS VICTOR DAEM 
Episcopus Antverpiensis 

Ad 5. 2 a pars primae al. sic formuletur: necnon foveantur collegia vel scholae 
quae in multis regionibus ita christiano spiritu imbuantur ut eidem fini interveniunt. 

Exstant nostris temporibus multae scholae mediae et etiam technicae in quibus 
vocationes oriuntur et evolvuntur. 

Specialia instituta condantur pro iis qui maturiore aetate divinam sequuntur 
vocationem. 

Ad 11. Insistatur in necessitate collaborandi cum fratribus sive in studiis sive 
in apostolatu iam a tempore studiorum (Le travail en equipe). 

Ad 20-21. Omnia quae hic declarantur optima sunt sed Commissio deberet 
episcopis commendare opportunam adaptationem rationis studiorum tempori ac 
nationi. 

Duo curricula studiorum nempe philosophiae et theologiae possent utiliter 
aliter disponi ita ut praesertim iuniores seminaristae maiorem fructum obtineant. 

Ad 28. Oportet agere in hoc numero etiam de aliis sacerdotibus: omnem sacer¬ 
dotem, non solummodo neosacerdotem, oportet studere variis disciplinis etiam 
post seminarium. 

25 

Exc.mus P. D. IOSEPH ANTONIUS DAMMERT BELLIDO 

Episcopus Cajamarcensis 

En general apruebo el esquema. En el n. 5 considero que debe agregarse una 
exhortacion a los movimientos juveniles de apostolado seglar, fuente uberrima 
de vocaciones sacerdotales (cf. Pii PP. XI Lit. Enc. Ad catholici sacerdotii, A.A.S., 
28 [1936], p. 46). 

En el n. 19 y sgs. me parece qui se legisla demasiado unilateralmente para la 
Iglesia latina, sin advertir que el Concilio es ecumenico. 

En cuanto a los apendices expreso: 1) para una materia tan amplia y tan 
delicada no queda tiempo suficiente, asi que para las « animadversiones » debe 
darse un plaze mas largo despues dei Concilio; 2) la forma actual seria solo la codi- 
ficacion de la praxis de la S. C. de Seminariis, que no es aplicable a la Iglesia 
universal ni siquiera a la Iglesia latina, pues las condiciones son muy diversas en 
los continentes y naciones; 3) eque comision conciliar prepararia el Directorio? 
4) Los obispos no conocemos « prima lineamenta adumbrata a Commissione de 
Seminariis de Studiis », asi que antes de publicarse la Instruccion « auctoritate 
Concilii Oecumenici Vaticani II » debe ser consultada y revisada por el episco- 
pado universal. 

La actual Comision conciliar redactaria el Directorio. 

26 

Rev.mus P. D. DOMINICUS DESPERBEN 
Praefectus apostolicus Hainanensis 

Je propose humblement aux Peres du Concile d’ajouter au n. 24 du chapitre IV 
De Studiorum Ratione 1’etude obligatoire des trois Sciences Auxiliaires suivantes: 
Diction, Comptabilite, Relations Publiques. 

1. Diction: Le pretre est par sa fonction un bomme « public »: il prie en 
public: il parle en public: il enseigne en public: il est le serviteur de la parole 
publique: il faut donc qu’il acquiere la science de la diction parfaite comme un 
avocat, comme un homme du theatre: cette science a ete trop negligee jusqu’a 
present: peu de pretres arrivent a avoir une diction qui rende 1’audition agreable: 
nous le constations tous les jours au Concile. 

Nous ne devons rien negliger pour rendre 1’action du pretre plus efficace: il 
faut que dans les seminaires on engage des professeurs experts dans l’art de la 
diction: au debut il faudra engager des professeurs laics et cela exigera des sacrifices 
pecuniers mais les resultats seront merveilleux: et il faut un acte du Concile pour 
entrainer les eveques et les superieurs des seminaires a faire les depenses necessaires. 

2. Comptabilite: Cette science du « chiffre » est necessaire et les eveques sem- 
blent 1’avoir compris puisqu’on y touche dans le De Cura Animarum mais sa 
place est dans ce schema-ci: tout pretre est appele a manipuler 1’argent soit de la 
paroisse, soit du diocese, soit du seminaire, soit des ceuvres diverses qu’il doit 
diriger et cela souvent des sa sortie du seminaire: la science de la Tenue Des 
Livres lui est tres utile et si on attend qu’il 1’acquiere par la pratique ce sera tres 
souvent pour ne pas dire toujours au detriment des interets qu’il doit sauvegarder. 

3. Relations Humaines: Il existe une branche de la psychologie pratique que 
les americains appellent « Public Relations Science » qui est d’une importance 
majeure pour tout pretre: le ministere du pretre s’exerce toujours avec le public 
plus ou moins elargi: paroissiens, eleves, penitents, personnes des oeuvres catho- 
liques: il doit apprendre a manipuler toutes sortes de caracteres: il doit presenter 
le message evangelique a des milieux tres differents: les conditions ou il exercera 
son ministere demande de lui un doigte psychologique extremement souple: la 
science psychologique des « Relations Humaines » sera d’un grand secours pour 
lui: cette science avec ses applications religieuses devrait etre la base de 1’enseigne- 
ment donne dans le cours de Pastorale. 

Dans la periode de formation des grands Seminaires qui court 1’espace de 
sept ans on trouvera aisement le temps pour intercaler 1’etude de ces trois 
Sciences auxiliaires. 

Les Peres du Concile seront benis par les generations futures des pretres 
pour 1’introduction de ces Sciences: leur acquisition rendra les jeunes pretres 
plus aptes a affronter leur terrible ministere et dans de nombreux cas ces Sciences 
supprimeront les complexes de timidite parmi les pretres. 

On dira peut-etre que 1’experience suffit pour acquerir ces Sciences: je reponds 
que cela est vrai pour la moyenne des pretres mais cette acquisition se fait au 

detriment d’experiences dommageables pour les ames et souvent quand le pretre 
a aequis 1’experience il n’a plus la force de la mettre en pratique. 

Dans le monde la culture generale est ou tend a devenir plus elevee: il faut 
que le pretre suive le mouvement et qu’il soit au meme niveau que celui des 
hommes avec lesquels son ministere sacre le met en rapport. 

Seul un acte du Concile peut engager les eveques et les superieurs des semi- 
naires, a cause des sacrifices financiers, a introduire dans les seminaires 1’etude 
de ces trois Sciences auxiliaires. 


27 

Exc.mus P. D. ALBERTUS CONRADUS DE VITO 
Episcopus Lucknovensis 

In cap. IV «De studiorum ratione ». Pro recta seminariorum ordinatione 
ardenter proponere velim ut a Sacrosancta Synodo vel in praesenti schemate vel in 
novis Statutis pro Missionibus condendis clare definiatur quod pro unaquaque 
Natione, etiam in Missionibus, unica habeatur Ratio studiorum, cum initio et 
fine anni scholastici eodem tempore, cum iisdem legibus seu normis disciplinaribus. 


28 

Exc.mus P. D. IOSEPH DRZAZGA 
Episcopus tit. Siniandenus, aux. Gnesnensis 

Animadversiones generales. 1, In dicto schemate traditionalia praesertim prin¬ 
cipia methodus sacrorum alumnorum formandi continentur, quae quidem in se 
recta omnino, tamen pro praeparatione sacerdotum hodiernae curae pastorali addic¬ 
torum insufficientia videntur. 

2. Propterea in schemate non omnia inveniri possunt, quae a viris educationi 
sacrorum alumnorum addictis exspectantur. Qui quidem viri in eo consentiunt, 
quod modum traditionalem educationis seminaristicae haud sufficere testantur, 
renovationem necnon « aggiornamento » uti dicitur postulant, tam quoad mode¬ 
ratorum professorumque paedagogicam praeparationem, formationis asceticae, intel¬ 
lectualis et apostolicae methodum, quam prorsus universam quoad auram in semi¬ 
nariis desideratam. 

Quam renovationem exigunt inter alia: a) hodierna figura mundi huius; b) in¬ 
doles alumnorum qui nunc recipiuntur; c) spiritualis et moralis habitudo neosacer- 
dotum; d) sacerdotum curae pastorali addictorum penuria. 

Ad a) Citra omne dubium, post ultimum bellum mundiale praesertim, immu¬ 
tatae sunt condiciones vitae humanae, forma orbis terrarum, fidelium mens, exi¬ 
gentiae et desideria. 

Ad b) Alii etiam intrant nunc seminaria alumni: mente laicisati, in mundum 
externum propensiores, supernaturalium irreceptivi, in agendi libertate effrenati, 
nec legem naturalem, nec ecclesiasticam, nec civilem agnoscentes. Quibus cum 
defectibus iunguntur: auctoritatis omnis parviponderatio, enorme omnia diiudi- 
candi condemnandique studium, temeritas quaedam et levitas, accuratioris mentis 

defectus, conscientiae moralis infirmitas, disciplinae et suiipsius spontaneae obla¬ 
tionis ignorantia, mentis re technica ludisque stadiorum maxima praeoccupatio, 
personalis denique culturae degradatio. 

Ad c) Saepius nunc, iam paucis post ordinationem sacerdotalem annis elapsis, 
apostasiae, crisim vitae supernaturalis sequentes, committuntur. 

Ad d) Accommodatam formationis seminaristicae renovationem expostulat, 
iugiter in fidelium societate accrescens, sacerdotis curae pastorali totaliter dediti 
desiderium, qui hodiernis temporibus maxime congruat. 

3. In schemate tandem introducenda desiderantur postulata et suggestiones 
in enuntiationibus Sanctissimi Domini Pauli PP. VI nuperrime editis contenta, 
videlicet Epistula Apostolica Summi Dei Verbum diei 4 novembris 1963 anni, et 
in constitutione de Sacra Liturgia diei 4 decembris eiusdem anni. 

1. De vocationibus ecclesiasticis. 1. Peropportuna videtur imprimis definitio 
naturae necnon signorum vocationis sacerdotalis, in prooemio huius capitis po¬ 
nenda, propter opinionum multitudinem hucusque vigentem et ad satisfaciendum 
exspectationi horum omnium, qui in seminarium alumnos admittunt et ad ordines 
praesentant, qui quidem viri in documentis Sedis Apostolicae « dotes naturae » 
haud ita clare quam « dotes gratiae » definitas invenire possunt. 

2. Praeter familiam christianam, etiam paroecia qua supernaturalis societas 
suae de catholicae Ecclesiae sorte responsabilitatis conscia, necnon puerorum altari 
inservientium coetus — dummodo a sacerdote recte ducantur, optimus est ager 
in quo sacerdotalis vocationis germen accrescit. 

3. In n. 4, ad lin. 15 addi possunt quae sequuntur: « Commendantur ideo 
communes christifidelium ad vocationes sacerdotales impetrandas preces in missis 
votivis D. N. I. Christi Summi ac Aeterni Sacerdotis feriis quintis aut sabbatis 
initio uniuscuiusque mensis celebratis, speciales porro supplicationes feriis quattuor 
temporum persolvendae, tandem singularis aegrotorum et languentium de dolo¬ 
ribus patienter toleratis oblatio ». 

4. Ad lin. 22, n. 4 addenda proponuntur: « Huic fini inservire debent: “ Dies ” 
vel “ Hebdomada vocationibus sacerdotalibus sacra ” annuatim in paroeciis instau¬ 
randae, dies ordinationis sacerdotalis in tota dioecesi, exercitia spiritualia adole¬ 
scentium, prima quoque Missa a neosacerdotibus sollemniter celebrata ». 

5. Ad n. 6, post lin. 16 addenda sunt sequentia: « Antequam sacerdos curam 
animarum gerens iuvenem quempiam in seminarium suscipiendum commendet, 
debet diligenter perpendere, qualis sit familia adolescentis, quae sint eiusdem 
vires physicae et morales, quibus motivis ingrediendo in seminarium, praesertim 
maius, ducatur. Hac in re adamussim sequatur oportet Sedis Apostolicae praescripta, 
ut non solo desiderio, sed debitis signis vocationis instructos, omni defectu inha- 
bilitante liberos, seligat sacerdotii adeptos ». 

II. De formationis fine et seminariorum ordinatione. 1. Introductionis instar 
in hoc capite asserendum videtur, finem educationis seminaristicae, minime per¬ 
fectum alumnum, sed sacerdotem — animarum pastorem — esse. 

2. In schemate perennes, necessariae et immutabiles presbyterorum dotes 
tractantur, potiusquam dispositiones, quae nunc postulantur. Et haec sunt trac¬ 
tanda, et illa non parvipendenda. 

3. Non solis, etiam optimis, educationis principiis alumni formantur, sed 

personalitate, cogitandi agendique ratione moderatorum, quorum defectus vel 
carentia nullo modo suppletur. 

4. Moderatores sedulam operam, non obstante temporis iactura, in recogno¬ 
scendis alumnis eorumque dispositionibus et necessitatibus, iis etiam quibuscum 
in seminarium ingressi sunt, navantes, personarum formationi incumbant. 

5. Professores non solum scientiae fautores et disciplinarum scientificarum 
lectores se esse aestiment, sed etiam paedagogos una cum moderatoribus simul 
pro recta alumnorum formatione responsabiles. Ne contententur ideo sola scien¬ 
tiarum traditione et examinatione, sed extra pericula acroasesque cum alumnis 
conversentur oportet. 

6. Ceterum addendus censetur sequens passus de sacerdotum curatorum erga 
seminarium relationibus: 

a) Seminarium dioecesanum non soli episcopo, sed omnibus etiam sacerdo¬ 
tibus dioecesanis in animo sit, qui non solum sustentationis media libenter suppe¬ 
ditent, sed etiam pro sacrorum alumnis, iis praesertim qui in paroeciis commissis 
orti sunt, responsabiles se esse iudicantes seminarii rectorem certiorem faciant de 
alumnorum agendi in vacationibus ratione, eosdem libenter sibi adsciscant et 
associentur. 

b) Quaestionibus in scrutiniis ante sacrorum alumnorum ordinationes iuxta 
Sedis Apostolicae praescripta propositis respondeant sincere, in conscientia, me¬ 
mores responsabilitatis suae. 

c ) In causis alumnorum, paroecianorum suorum, cum moderatoribus semi¬ 
narii iugiter communicentur, ad facilius maturiusque provehendos eosdem, sine 
tamen personarum acceptione, pro bono Ecclesiae potius, quam ad ambitioni pri¬ 
vatae satisfaciendum ». 

7. In animum revocentur etiam alia quaedam: 

a) Moderatores et sacrorum alumni invicem sinceram confidentiam et ami¬ 
citiam foveant, sine quibus optata personarum formatio impossibilis est. 

b) Maxime exoptanda vere familialis aura nullos inter moderatores et sacro¬ 
rum alumnos admittit abyssos, econtra unam communitatem congerere tam quoad 
mensam, quam in recreatione, iubet. 

c) In seminariis rectum uti dicunt « clima » paedagogicum desideratur, quod 
nimiam severitatem ex una, nimiamque libertatem ex altera parte evitet. 

d) Quam maxime excludendus ostenditur modus procedendi mere natura- 
listicus in sacrorum alumnis formandis. 

e) Magis attendantur in educandis clericis vacationes, tempus nempe pro¬ 
bationis et simul seipsum regendi custodiendique artis addiscendae. 

III. De institutione spirituali. 1. Principalis asceticae in seminariis dioecesa¬ 
nis formationis finis in spiritu sacerdotibus dioecesanis proprio, diverso a mente 
sacerdotum religiosorum, reponatur. Vitam spiritualem sacerdotis dioecesani nempe 
unitas cum Antistite proprio ac per eum Summo cum Pontifice totaque Ecclesia 
Universali regat, paupertas evangelica zelusque apostolicus, serviendi promptitudo, 
mundi christiana dilectio insignet. 

2. In sacrorum alumnis efformandus est perfectus homo, christianus, sacer¬ 
dos, animarum pastor. Propterea assidue exerceantur in naturali rectitudine animi, 
in mentis cultura, in omnibus virtutibus cardinalibus characterem moralem hominis 
constituentibus. Sacerdotii adeptus intellegere debet vitae humanae problemata 

spiritualem et materialem hominum indigentiam; sedulo etiam modum vivendi cum 
omnibus addiscat. 

3. Fundamentum formationis spiritualis futuri sacerdotis conscientia propriae 
sit vocationis divinae. 

4. In sacrorum alumnis maxima cum diligentia formetur spiritus orationis, 
abnegationis, fidei et crucis; omnis enim defectus praeparationis huiusmodi crisim 
vitae spiritualis, apostasiam ab ordine sacerdotali vel etiam totalem a fide aposta¬ 
siam causare nactus est. 

5. Sedulo attendendum est educationi conscientiae ad sensum responsabilitatis 
fovendum, quem sacrorum alumnus in vita seminaristica facilius amittere potest 
in omni momento directioni statutorum iussisque moderatorum mere passive 
obsecundans. 

6. N. 17 schematis « tirocinium spirituale » ad roborandam spiritualem for¬ 
mationem ante inceptum theologiae cursum et ante ordinationem spiritualem 
expostulatur. 

Opportunius autem primum « tirocinium » in forma cursus praeparatorii iam 
ante philosophicam alumnorum institutionem instauraretur, potissimum propter 
defectum spiritualis et intellectualis dispositionis et propter fidei et morum igno¬ 
rantiam, quibus in candidatis tempestive consulere oportet. 

Secundum autem « tirocinium » potius post ordinationem presbyterorum locum 
habeat necesse est, quae ordinatio aliquot mensibus cursus theologici absolutionem 
praecederet. Tunc etenim lectiones cum praxi pastorali facilius componeretur, 
ducentes ad finale octiduum exercitiorum spiritualium futuri apostolatus directi- 
vorum. 

Haec exercitia qua finem proprium habeant imprimis synthesim spiritualem 
neosacerdotis dioecesani, porro futuri operis periculorumque vitae pastoralis deli¬ 
neationem, tandem ad vividum spirituale cum seminario, moderatoribus et spiritus 
directore commercium ducendum invitamentum exhortationemque. 

IV. De studiorum ratione. Ad maiorem claritatem et perspicuitatem procu¬ 
randam, ad magis accentuandas singulas sacerdotalis praeparationis directivas, 
praesens caput in tria capitula dismembretur oportet, sub titulis: A. De forma¬ 
tione intellectuali, B. De fprmatione liturgica, C. De formatione apostolica. 

A. De formatione intellectuali, a) Exitiosa periculosaque dissociatio studiorum 
philosophico-theologicorum et asceseos, seu scientiae et pietatis dissociatio aufe¬ 
ratur, propter quam studium et educatio spiritualis hucusque independenter pro¬ 
gredientes, bifariam quandam personalitatem in alumnis efformabant. Opus est 
syntheseos: scientia in seminariis tradita sit viva et vivificans, ab auditoribus 
susceptibilis, animarum formativa, fidei pietatisque infusiva, quae omnia modum 
potius expositionis, quam veritatem ipsam respiciunt, ut theologia fiat non solum 
mentis sed etiam cordis. 

b) Veritates theologicae non mere scientificarum quaestionum instar, sed 
uti veritates divinae proponantur. 

c) Lectiones exercitia etiam in omnibus scientificis disciplinis comitentur 
oportet, alumnos in modum adaptandi veritatem variis circumstantiis et necessi¬ 
tatibus pastoralibus introductura. 

d) Curriculum studiorum philosophicorum et theologicorum maiori gradu 

connectatur cum hodiernis quaestionibus scientiarum philosophicarum, moralium, 
naturalium, technicarum et socialium. 

B. De formatione liturgica. Maiore attentione in schemate digna videtur edu¬ 
catio liturgica in seminariis, quam quidem doctrinalem, spiritualem et practicam 
Encyclicae Litterae Pii PP. XII Mediator Dei et Pauli PP. VI constitutio de sacra 
Liturgia postulant. 

Quos enim alios promotores renovationis liturgicae requirere oporteat, nisi 
sacerdotes, imprimis iuvenes? 

« Sed quia, ut hoc evenire possit — nulla spes effulget nisi prius ipsi anima¬ 
rum pastorales spiritu et virtute Liturgiae penitus imbuantur in eaque efficiantur 
magistri — ideo pernecesse est ut institutioni liturgicae cleri apprime consulatur » 
0 Const. de S. Liturgia , n. 14). 

Ideoque eadem constitutio statuit, ut 

a) magistri sacrae Liturgiae disciplinae tradendae probe instituantut, 

b) dicta disciplina necessaria et potior in seminariis habeatur, 

c) sub aspectu theologico et historico, spirituali, pastorali et iuridico tradatur, 

d) connexio inter hanc disciplinam et alias disciplinas excolatur, 

e) «ut clerici, in seminariis ... formationem vitae spiritualis liturgicam acqui¬ 
rant, cum apta manuductione qua sacros ritus intellegere et toto animo participare 
queant, tum ipsa sacrorum mysteriorum celebratione, necnon aliis pietatis exer¬ 
citiis spiritu sacrae Liturgiae imbutis ... ». Liturgia ergo magistra vitae censeri 
debet, sacrorum alumnos in arctissimo nexu et communione cum Christo Sacer¬ 
dote educatura totamque formationem seminaristicam vivificatura. 

'C. De formatione apostolica. 1. In formatione sacrorum alumnorum ad apo- 
stolatum, praeter doctrinam pastoralem, quae traditur, praeter habitus operati vos 
pastorales, qui exercentur, etiam Ecclesiae eiusque missionis amor, vocationis apo- 
stolicae zelus, pro Regni Dei in terra dilatatione animarumque immortalium salute 
responsabilitas attendatur, ut futuri pastores dynamicam, victricem, missionariam 
et oecumenicam agendi rationem addiscant. 

2. Educatione in seminario durante alumni practice in muneribus pastoralibus 
obeundis exerceantur: 

a) pedetemptim et gradu qui educationi receptae congruat, 

b) stricto in nexu cum formatione seminaristica, quam non infirmare sed 
complere fas est, 

c ) ductu peritorum professorum, moderatorum vel animarum pastorum. 

3. Tempore vacationum alumni edocta in seminario principia practice appli¬ 
care studeant. 

4. Eiusmodi praxi subiacere debent omnia munera pastoralia: homileticum, 
catecheticum, liturgicum, paedagogicum, caritativum, apostolatus laicorum direc- 
tivum, paroeciae administrativum et ceteri. 

5. Valde utilis ostenditur menstrua praxis pastoralis ante tertium cursus theo¬ 
logici annum inceptum, sic dicta « diaconia vacationum tempore », iuxta definitam 
regulam, apud parochos zelo apostolico usuque novissimae methodi pastoralis 
insignes peragenda. 

V. De formatione post seminarium perficienda. 1. Maior qua par est distinctio 
usque adhuc viget inter seminaristicam educationem et condiciones vitae pasto¬ 
ralis neosacerdotum. Iam ergo in seminario, praesertim ultimo studiorum anno, 



APPENDIX - DE SACRORUM ALUMNIS FORMANDIS 


839 


sacrorum alumni circumstantiis adaptentur, in quibus victuri acturique sunt, ne 
novi « climatis » asperitas bono animae sacerdotalis habituique sacerdoti proprio 
detrimentum faciat. 

2. Omnis neomysta conscius sit officii, primis post ordinationem annis for¬ 
mationem seminaristicam intellectualem, spiritualem et pastoralem perpolliendi, 
desideretque oportet verum augmentum spirituale, quia hic praesertim ‘« non pro¬ 
gredi - regredi est ». 

3. Iuvenes sacerdotes cursu seminaristico absoluto exercentur ordinarie apud 
parochos, quibus cooperaturi mittuntur. Parochus ergo, opus formationis semina- 
risticae continuans, optimae notae sit cum quoad ingenium voluntatisque dotes, 
tum quoad sapientiam pastoralem. Non omnibus itaque parochis neomystae con¬ 
credantur sed iis solum, qui supranominatis perfectionibus excellant, 

4. Ad servandam rectitudinem vitae neosacerdotum sequentia comportant: 

a) Communis habitatio, mensa, communiaque de re pastorali cum parocho 
consilia, qui paterna benignitate et dilectione confratrem suum prosequatur, in 
domo paroeciali iucunda, nitida, affabilique, periculum apostasiae apprime ex¬ 
cludente. 

b) Episcopus, verus sacerdotum pastor et pater existens, qui liberum ad 
se aditum iuvenibus sacerdotibus patefaciat, ut promptius difficultates suas exponere 
et solvere valeant; vicissim etiam sacerdotes suos per se vel per auxiliares visitet, 
curam animarum sacerdotalium exercens. 

c) Neosacerdotum cum professoribus, moderatoribus, directore spiritus se¬ 
minaristico praesertim, commercium. 

d) Directoris spiritus pro sacerdotibus totius dioecesis, vel minorum eius¬ 
dem regionum, constitutio. 

e) Recollectiones menstruae et specialia pro neosacerdotibus exercitia spi¬ 
ritualia singulis annis primi quinquennii peragenda. 

/) Consuetudo sacerdotalis seipsos invicem visitandi, ad praecavenda vitae 
solitariae pericula. 

g) Solidaritas vigens inter sacerdotes simul ordinatos, vel una in paroecia 
curae pastorali addictos, etc. 

5. Formationi sacerdotali post seminarium perficiendae, philosophicae nempe, 
theologicae et pastorali, inserviunt praeterea lectionum cursus cum exercitiis spi¬ 
ritualibus coniuncti, intra primum quinquennium annuatim instituendi, necnon 
specialiter accommodatae regulae circa examina a Codice luris Canonici prae¬ 
scripta. 

[ Subscripsit eiam~\ Latusek Paulus. 


29 

Exc.mus P. D. ARMANDUS FARES 
Archiepiscopus Catacensis et episcopus Squillacensis 

1. In responsione ad litteras em.mi card. Tardini diei 18-VI-1959, a me 
data die 6-IX eiusdem anni (cf. Acta et Documenta Concilio Oecumenico Vati¬ 
cano II apparando - Series I ( Antepraeparatoria ), vol. II, Consilia et vota Epi¬ 
scoporum et Eraelatorum, Pars III, Europa - Italia , pp. 177-187), inter negotia 

maiora quae praesertim hodie alte persentiuntur in ambitu ipsius Ecclesiae, primo 
loco hoc enumerabam: « formationem cleri in seminariis clericorum et in religio¬ 
nibus clericalibus; sanctificationem cleri in ministerio pastorali; culturam eccle¬ 
siasticam et civilem temporibus praesentibus idoneam; activitatem religiosam cleri, 
cum auxilio etiam fidelium laicorum » (/. c. s p. 183, n. 32). 

2. Attente examinando schema paratum circa formationem cleri, multa quam 
diligenter et acute exposita sunt a commissione: de quibus gratiae multae exhi¬ 
bendae sunt praesidi et commissioni; mihi tamen officium esse duco quaedam 
animadvertere vel adiicere, ad finem perficiendi vel textum vel materiam quae 
proponitur. 

Ergo ad singula. 

3. In prooemio, videtur inserendum: homines, quos Christus Dominus voluit 
sui sacerdotii participes, cum non, sicut in veteri lege, ex una electa tribu ratione 
carnali assumendi essent, per mirabile donum vocationis tantum, in ipsum sacer¬ 
dotium, assumi possunt: quos voluit, elegit: de qua voluntate et electione iudi- 
cium profert Ecclesia. 

4. In c. I: De vocationibus ecclesiasticis. In n. 2: videretur opportunum 
aliquid adiicere, licet breviter, si non ad solvendum, saltem ad rectius intelligen- 
dam rationem vocationis. In lin. 18 dicitur: « vocationis signis agnitis »: apertius, 
licet forsan tantum exemplificative, de istis signis dicendum, ut textus constitu¬ 
tionis sive a peritis, sive a fidelibus cognosci possint et aestimari. 

In n. 3: omnia bene sunt enumerata et dicta et feliciter inculcata. In ultima 
periodo (pag. 6, linn. 6-11) sermo fit ad iuvenes iam vocatos. Proponerem ali¬ 
quid: an ponderari seu pensari posset a commissione conciliari opportunitas ut 
Concilium edat — occasione discussionis conciliaris, vel approbationis huius con¬ 
stitutionis, vel quando consilio praesidendae placuerit, sed semper in Concilio — 
appellationem quandam universalem omnibus iuvenibus catholicis totius Eccle¬ 
siae, ut si qui vocem Domini invitantis ad sui sequelam audierint, ex animo re¬ 
spondeant, cum huic voci internae adiungatur vox Ecclesiae in Concilio, quae 
omnes filios suos vocat ad laborem pro regno Dei dilatando et conservando. 

Huiusmodi appellatio considerari deberet ut « Manifesto di mobilitazione 
universale » omnibus iuvenibus directus. 

5. Ioannes Bosco ait ex tribus iuvenibus saltem unum in se desiderium ser¬ 
viendi Domino vel veram vocationem habere. Num hodie manus Domini abbre- 
viata est in favorem Ecclesiae suae? « Rogate Dominum messis » et congruenter 
agite... 

In n. 4: iterum promo votum iam emissum (cf. I. c., pag. 184, n. 33) ut sta¬ 
tuatur Dies in quo in tota Ecclesia celebretur Dies vocationum. 

In n. 6: circa seminaria minora: Necessaria est distinctio inter adulescen¬ 
tes et eos qui maturiore aetate in seminariis institui debent. 

Sed circa ipsa seminaria minora, schema quoddam adiiciendum esset (uti 
iam in Appendice I, in pag. 17, lin. 12 dicitur) in quo positive edicantur illa 
quae in omni seminario facienda sunt ad rectam, licet initialem, formationem 
alumnorum, relinquendo episcopis facultatem ea ordinandi prae oculis habitis 
rationibus et consuetudinibus locorum, studiorum, etc.; et sic alumni qui e semi¬ 
nario egrediuntur (et possent multi esse, experientia teste) saltem in vita sua 
gaudere poterunt de solidioris institutionis christianae fructibus in seminario 
receptae. 

5. In c. II. De formationis fine et seminariorum ordinatione. Quaedam tan¬ 
tum notare desidero. In n. 7: quae in primo commate dicuntur (pag. 7, linn. 17-31) 
optime sunt delineata, sed in mentem revocetur illa omnia, non omnia simul fieri 
posse, et recte distinguendum esse tempus praeparationis in seminario ante sa¬ 
cerdotium, et tempus praeparationis proximae post susceptum sacerdotium (vel 
diaconatum) et demum actionem ipsam in campo pastorali iuxta episcoporum de¬ 
signationem. Ne eveniat ut a clericis exigatur quod minime possunt in seminario 
dare, vel exigatur, etiam in exercitio quodam praevio ministerio sacro, quod ipsi 
dare etiam possent at cum detrimento in formatione intellectuali et culturali, quae 
revera exigit tempus, magnum temporis spatium, quod non inutiliter transigit 
si cum pietate et disciplina animus alumnorum ad sacra studia omni ope contendit. 

Ad n. 9: de formandis superioribus seminariorum et magistris, imprimis in¬ 
sistendum est. Res sane ardua, cum nec possint esse vel dari instituta specialis 
praeparationis ad hunc finem. Sed quaedam fiant in hac re, saltem brevia curricula 
promoveantur in singulis Nationibus ad hos sacerdotes vere sub omni respectu 
efformandos, a quibus pendet formatio futurorum sacerdotum. 

Laudanda maxime sunt incepta in hac re a S. Congregatione de Seminariis 
in Italia iam promota; sed saltem multiplicanda et ita in actum deducenda ut, 
studiis collatis, quibus experientia singulorum participantium addi potest, vividio¬ 
rem singuli acquirant conscientiam sui muneris in actum deducendi. Ne tamen 
in oblivione ponatur, quod in lin. 24 (pag. 8, lin. 24) dicitur: « Episcopi aucto¬ 
ritate fideliter obsequentes ». 

Ad n. 10: quae in lin. 31 dicuntur: «... inquiratur... de eorum recta inten¬ 
tione » super omnia alia considerari debent; et huiusmodi recta intentio perpen¬ 
denda est etiam in iis quae ad temporalia vel ad usum temporalium spectant. 
Non semel enim, post sacerdotium initum, naufragium fit circa acquisitionem 
mediorum ad vitam honeste sustendandam, quasi haec sint unicum et supremum 
ad quod attingendum omnibus viribus adlaborandum sit: quo obtento, omnia 
alia vilescunt in mente et in re. Hodiernis temporibus evenit ut alumni seminario¬ 
rum clericalium, si non omnes, plerique tamen caritate Ecclesiae et benefactorum 
sustententur in seminariis. Hinc facillime istis deest opportunitas utendi mediis 
propriis seu familiaribus ad sibi providenda quaecumque necessaria vel utilia. 

Duo consequuntur ex hac positione: vel ignorantes ex experientia propria 
vel familiae quantum valeat sacrificium in acquirendis bonis temporalibus neces¬ 
sariis ad vitam, incapaces evadunt in recta aestimatione bonorum et ideo bona 
ecclesiastica dissipant vel oneribus sese supponunt, etiam in operibus bonis pro¬ 
movendis, quae nullo pacto sustinere valent; vel, quod est peius et communius, 
ita paulatim decidunt ex consideratione paupertatis familiae propriae, ex visione 
melioris conditionis aliorum sacerdotum aetatis provectioris, ex petulanti insi¬ 
stentia parentum, ex desiderio sese accommodandi exigentiis hodierni apostola- 
tus, in quo requiritur saltem autoraeda (automobile etc.), ut nil sine pecunia, nil 
nisi propter pecuniam agant. 

Verum quidem est dum sunt in seminario, alumnis non datur possibilitas ut 
sese exerceant in his rebus pecuniariis; sed superiores et seminariis praepositi 
prae oculis habeant, in recta aestimatione vocationis, etiam ea omnia quae ad 
hanc materiam spectant. 

6. In c. III. De institutione spirituali. Ad n. 14. Notare vellem: tota insti¬ 
tutio spiritualis fundetur oportet in dogmate. Alumni videant oportet quae in 

scholis — praesertim in theologia et in Sacra Scriptura quae est fundamentum 
theologiae — dicuntur, esse reapse illas veritates revelatas super quas totum aedi¬ 
ficium spirituale erigi debet. Hinc non solum vitatur illa communis persuasio qua 
« aliud est studere, aliud est pietatem fovere » etc. quasi hiatus insuperabilis sit 
inter utramque rem; sed insuper efficitur ut praesertim in curriculo theologico 
alumni ex ipso sacrarum rerum studio confirmationem fidei habeant, spiritu fidei 
vere imbuantur, sine quo nulla datur vita spiritualis et sacerdotalis. 

Cum autem summa mysteria fidei sint in Trinitate, Incarnatione, Eucharistia 
et Ecclesia, pietas alumnorum erit in perpetua adoratione et cultu SS. Trinitatis, 
per Christum Redemptorem, Sacerdotem aeternum, qui in Ecclesia suum munus 
adhuc exercet per mysterium eucharisticum, centrum omnium mysteriorum, quod 
constituit vim coagmentativam Corporis mystici Christi, cuius Mater est B. Virgo 
Maria. 

Multi, iam sacerdotes, in pietate paulatim deficiunt, ex carentia huius spiri¬ 
tus fidei, qui fundatus non est supra firmam petram veritatis divinae revelatae. 

Ex his omnia alia in ordine morali. 

Ad n. 17: in ultimo commate, linn. 34-39. Optima propositio! quae si san¬ 
ciretur a Concilio, et ideo non relinqueretur iudicio uniuscuiusque episcopi, multos 
fructus afferre posset. 

V. g. statui posset ut cursus philosophicus absolvatur addita praxi Exercitio¬ 
rum spiritualium ad mentem S. Ignatii per mensem producta. Erit opportunitas 
serio examinandi coram Domino vocationem clericalem eiusque vim etc., ita ut 
alumni qui cursum theologicum adibunt securiores et fidentiores in viam Domini 
procedere poterunt. 

Cursus longior exercitiorum, v. g. per saltem decem dies, subdiaconatui 
praemittendus; quod pariter statuendum ante ordinationem presbyteralem. 

7. In c. IV. De studiorum ratione. Ad n. 19: in linn. 25-26: « sacrorum 
alumni inferiores non sint ceteris iuvenibus... ». Principium hoc firmiter incul¬ 
cetur, etsi dari possit casus exceptus. 

Optarem ut dicatur etiam de studio linguarum, praeter classicas, quae hodie 
sunt communiores, vel quae in ministerio sacro exercendo necessariae sint: v. g. 
in cura emigrantium, etc. 

Ad n. 21: duo adnotare velim: 1) solemnis fiat declaratio a Concilio de tra¬ 
denda in scholis nostris philosophia perenni ad. vim et rationem S. Thomae 
Aquinatis. Derelinquere Thomam, praesertim in re metaphysica, est erroribus 
potius quam veritati mentem aperire, praesertim hodie, cum tot systemata erro¬ 
nea vel minus tuta serpant, cum consequenti veritate relativa etc., et consectariis 
pessimis in principiis ipsis moralibus. 2) Alumni, praeterea, philosophiam acci¬ 
piant non tantum methodo expositiva, sed etiam polemica seu disputativa. Non 
desunt sacerdotes hodie qui bene instituti inveniuntur in rebus philosophicis: sed 
rarissime invenitur qui disputationem quandam cum adversariis sustinere queat... 

Et tamen, oportet nos rationem dare de iis quae profitemur et credimus! 

Ad n. 22: omnia hic bene dicuntur; sed ne e mente excidat illud: non multa, 
sed multum! Ne alumni obruantur materiis, etiam specialibus, quae tamen pos¬ 
sunt distrahere animum a materiis essentialibus. Evidenter hic non loquor de 
cursu theologico academico, qui in Facultatibus seu Universitatibus perficitur; 
sed de cursu ordinario in seminariis clericalibus. Columnae aedificii theologici sunt 
quattuor: S. Scriptura, Theologia Dogmatica, Theologia moralis, Historia Eccle- 

siastica. Si alumni, per quattuor annos, per quattuor horas in singulis diebus heb¬ 
domadis, uno die excepto ad alias materias tractandas, serio incumbunt, sub 
ductu boni magistri, sacerdotes habebimus vere formatos, qui capaces erunt etiam, 
brevi tempore, addiscere et in actum deducere quae in nn. 23 et 24 dicuntur, 
quin tamen cogantur multa miscere quae ad aliud tempus opportunius remitti 
possunt. 

Ad totum hoc cap. IV de studiorum ratione, aliud addere vellem, quod iam 
innui in meo voto ad card. Tardini (/. c. } pag. 184, n. 35), videlicet: quicumque 
laicus, post studia humanitatis (liceo classico) ad universitatem studiorum acce¬ 
dit, transacto curriculo saltem quattuor annorum in facultate quam eligit, et 
periculis superatis, doctor seu diplomatus in illa ratione studiorum renuntiatur. 

Clericis, qui in nostris seminariis studiis sacris, post cursum licealem et phi¬ 
losophicum, per quattuor annos incumbunt, nulla datur agnitio officialis stu¬ 
diorum sacrorum in fine curriculi. 

Verum quidem est ipsos in Facultate qua tali erecta studia non confecisse; 
sed cur in aestimatione populi christiani, praesertim hodie, qui digni invenientur 
in fine curriculi theologici, quodam titulo non condecorari debent, ad hoc ut 
saltem paritas agnoscatur cum viris eiusdem culturae proprii temporis? 

Sicut enim dictum est in pag. 12, lin. 25: « sacrorum alumni inferiores non 
sint ceteris iuvenibus qui in propria natione ad studia academica accedunt », ita 
etiam in aestimatione communi auferatur ratio quaedam inferioritatis coram lai- 
cis, concedendo titulum quendam: qui si esse non potest titulus doctoris, sit sal¬ 
tem aliquis indigitans vim sacrae scientiae adquisitae. 

Verbi gratia, sensu supra exposito, alumnus qui bene superatis periculis in 
quadriennio theologico dignus habeatur qui speciali mentione donetur, renuntie¬ 
tur Lector Sacrae Theologiae = non sensu antiquorum religiosorum vel professo¬ 
rum, sed sensu obvio: qui legere possit et explicare, uti sacerdos, veritates 
divinas etc. 

Exc.mus P. D. ANGELUS FERNANDES 
Archiepiscopus tit. Neopatrensis , eoad, c.i.s. Delhiensis 

1. In genere. Ille spiritus accommodatae renovationis quo effata huius Sanc¬ 
tae Synodi imbui debent non satis elucet. 

II. In specie. 1 . Spiritus apostolicus et oecumenicus quem Sancta Synodus 
diligenter fovet in prooemio explicite exprimi debet. Idem spiritus integrum 
tractatum illuminare debet. 

2. Formatio spiritualis duplicem finem habere debet, scii., progressum per¬ 
sonalem alumnorum et ipsos fidelium directores satis peritos efficiendi. Id autem 
postulat formationem magis personalem in vita spirituali, et in quantum fieri 
potest, magis intensam, praesertim quoad theologicam asceticam et mysticam. 

3. In tractatu theologiae moralis primatus caritatis in lucem evadat potius 
quam spiritus nimis negativus aut casuisticus. Praeparatio ad ministerium sacra¬ 
menti reconciliationis sic melius haberetur et proinde animae fidelium in viam 
perfectionis tendentium magis feliciter ducerentur. 

4. Necessitas correlationis inter disciplinas seminarii et conditiones in mundo 
vigentes religiosas, philosophicas et sociales in schemate non sufficienter apparet. 

5. Cum ministri Ecclesiae Christi non sint omnes nisi missionarii Domini ad 
Evangelium praedicandum omni creaturae, magis insistendum videtur in forma¬ 
tione apostolica alumnorum. 

6. Quia fideles recte exspectant ut Verbum Domini saltem cum eodem vigore 
ac potestate exponatur ac fit in theatris et aulis mundi hodierni, omnino neces¬ 
sarium videtur insistere in meliore provisione pro disciplina sacrae eloquentiae. 
Quare usus instrumentorum technicorum quae in hac re adiumentum esse possint 
ne facilius omittatur et si opus sit, laici ad hanc disciplinam adhibeantur. 

7. Dum in necessitate disciplinae in schemate valde insistitur, ad integratio¬ 
nem huius cum vita spirituali et quidem in gratia Domini fundata non sufficien¬ 
ter attenditur. 

8. Utrum unus vel plures debent esse directores spirituales in seminario sit 
propositio in schemate consideranda. Eo vel magis quod res ut nunc geritur non 
omnibus satisfacere videtur. 

9. Professores theologiae dogmaticae curam habeant ut eruditio recentior 
de Sacra Scriptura producta in eorum cursum momentum latiorem gaudeat. 

10. Rectores et professores seminariorum, et religiosi et dioecesani saepe sae¬ 
pius inter se conferant ut problematibus mutuis consulant. 

Exc.mus P. D. SALOMON FERRAZ 
Episcopus tit. Eleuthemensis 

In hoc schemate magna prorsus apparet cura et fere praeoccupatio clerico¬ 
rum, in superioribus scholis efformandorum, minor vero pastorum humilium im¬ 
mediate populum inservientium praeparatio. 

Extollitur momentum methodus et doctrinae scholastico-thomistae, parum 
vel nihil dicitur de doctrinis traditionalibus, modernioribus idiomatibus exprimen¬ 
dis, et necessitatibus populorum applicandis, ut sic et ab alumnis melius intelligi 
possint et ab eisdem fidelibus efficacius temporibus nostris et culturae modernae 
aptari iuxta mentem et normam ab ipso Summo Pontifice sanctae memoriae 
Ioanne XXIII, ipsis patribus conciliaribus initio Concilii, apertissime, manifesta. 

Magis in schemate videtur urgenda clericorum formatio in quaestione sociali, 
qua in re eorum magna pars confusione ne dicam ignorantia laborant. Et quidem 
non solum edocendi sunt clerici, in artibus technicis et methodo, quibus oppu¬ 
gnandi sint doctrinae socialis Ecclesiae oppositores, sed plenius huius doctrinae 
et lineamenta praecisa et ipsius doctrinae fundamenta attingantur; cuius rei in¬ 
curia, nonnullorum sacerdotum, sine debita praeparatione huic sociali lavori addic¬ 
torum, deploranda defectio. 

Aliquid etiam desideratur de educatione sexuali rite impertienda, sive prae 
oculis habito statu caelibatus, quem amplexuri sunt, sive considerato apostolatu, 
quem inter puellas et iuvenes exercere debent; sive etiam ipsorum suae vitae 
sacerdotalis periculorum, quibus in mundo brevi exponentur, realitate non sper¬ 
nenda, prae oculis habita. 

Exc.mus P. D. PETRUS FIORDELLI 
Episcopus Pratensis 

Schema placet. Tres tantum observationes liceat submittere examini commis¬ 
sionis. 

1. Ad n. 6, pag. 7, lin. 4, ubi dicitur « adulescentes », diversa vox ponenda 
videtur. Nam vocabulum « adulescentes » quam aetatem significat? Potest signi¬ 
ficare aetatem tum 12, tum 15, tum 17 annorum. Sed constans Ecclesiae praxis 
et mens est, ut illi « qui indicia praebeant ecclesiasticae vocationis » (C.I.C., 
can. 1353) quam primum in seminario recipiantur. 

Ponenda ergo videtur vox « pueri » ( C.I.C. ); vel « adulescentuli » (Pau¬ 
lus VI in Litt. Ap. Summum Dei Verbum)-, vel dici potest « inde a prima adu¬ 
lescentia ». 

2. Item ad n. 6, pag. 7, lin. 6, ubi dicitur « itemque peculiaria illa colle¬ 
gia etc. ». Ista collegia vel sunt exclusive destinata ad seminaristas et tunc suffi¬ 
cit loqui de seminariis minoribus; vel sunt destinata tum iis qui spem habent 
vocationis ecclesiasticae tum iis qui quavis vocationis spe carent et tunc, iuxta 
meam mentem, bonum non videtur ut Concilium illa adprobet. Seminaristae 
enim necessitatem habent peculiaris educationis etiam in seminario minori. 

3. Semper ad n. 6, pag. 7, linn. 10-15. Humiliter mihi videtur absonum 
omnino esse statuere ut « alumni formationem vere sacerdotalem inchoare va¬ 
leant » tantummodo in seminariis maioribus. Inde a seminario minori — ordina¬ 
tione utique sapienti, prudenti, et graduali — tamen debent inchoare formatio¬ 
nem vere sacerdotalem pro modulo suo. Vel negatur utilitas seminarii minoris, 
vel concedendum est inde ab initio vitam seminaristicam forma sacerdotali ordi¬ 
nandam esse. Illa distinctio inter formationem mere civilem, humanisticam et 
moralem, quae propria esse deberet seminarii minoris, et formationem vere sa¬ 
cerdotalem, quae inchoari deberet tantum in seminario maiori, respondere non 
videtur neque principiis psychologiae et rectae paedagogiae, neque praesertim 
constanti menti Ecclesiae. Summus Pontifex Paulus VI in Litt. Ap. Summum 
Dei Verbum videtur aperte contradicere iis quae in schemate dicuntur. Cito tan¬ 
tum haec verba « Quo firmissimo principio posito, illud sequitur, quod in eccle¬ 
siasticae vitae usu magni est ponderis, humanam nempe educationem pari gradu 
procedere oportere cum educatione, quae christianum hominem et sacerdotem ad¬ 
deceat, ut naturae humanae vires evehantur ac roborentur, sive ope precationis, 
supernaeque gratiae, ... sive supernaturalium virtutum pulsu, quibus quidem exer¬ 
cendis naturales virtutes praesidio sint et auxilio ». Sed totum praeclarissimum 
documentum hanc mentem redolet. 

Ergo humiliter peto, ut quae in linn. 10-15 dicuntur penitus mutentur. 

Exc.mus p. d. eduardus aloisius fitzgerald 

Episcopus Vinonaensis 

I wish to briefly state my sincere conviction that we need a real up-dating 
of our statements on the above subjects. 

It is important that our curricula in the Catholic schools and particularly 
in the seminaries—minor and major—shall be reorganized in accordance with 
modern pedagogical methods rather than to follow the format set forth by the 
recommendations of the Council of Trent. Those were appropriate for the needs 
of those days; but today we need to prepare our seminarians to meet the problems 
of our modern age. 

I agree with Archbishop Hurley of Durban that “ seminary training should 
reinforce the essentially pastoral calling of the priest.” His spiritual as well as 
his intellectual life should be integrated to that end. Formal scholastic philo¬ 
sophica! and theological training should take place only after a more pastoral, 
scriptural and liturgical orientation has been given. 

I consider that if “ Verbum sapientiae ” is put into effect we will be placing 
strictures on a more complete development of Christian Philosophy and Theology. 
In the words of Reverend Charles Davis of Downside, England: “Latinization 
of the new pastoral presentation of Philosophy and Theology complicates pro- 
gress in thought. Language and culture are inseparable, and Creative thinking 
goes so deep and involves so much of the personality that a man thinks creatively 
only in his native language, with rare exceptions. Latin has ceased to be the 
language of philosophical and theological thinking; it can serve only as a secondary 
language into which is translated what is thought out in native languages.” 
There is a big difference between “ Cognitium Latinae ” and “ Usum Latinae 

May we hope that the members of the Conciliar Commission on these subjects 
will approach the problem with open minds rather than with ideas of other days 
when problems were different. Unity of Faith must be maintained, but I 
believe that methods of presentation can be adapted to the culture and intel¬ 
lectual life of widely divergent areas. 

I humbly submit these observations with a prayer and hope that we may 
truly meet the problems of our day. 

34 

Exc.mus P. D. HERMENEGILDUS FLORIT 
Archiepiscopus Florentinus 

Schemata De sacrorum alumnis formandis et De scholis catholicis, ut patet ex 
responsis episcoporum regionis conciliaris Etruscae, generatim placent, sive quoad 
textum, sive quoad structuram et stylum. In omnibus etiam responsis extollitur 
momentum quaestionum quae in schematibus pertractantur, sive in genere, sive 
quod attinet ad particulares nostrae nationis condiciones. 

In uno responso haec sententia exprimitur, nempe nimium esse apparare duas 

Conciliares constitutiones circa argumenta iamdudum in multis ecclesiasticis docu¬ 
mentis explanata et quae in omnibus nationibus aspectus diversos plerumque exhi¬ 
bent. Quare opportunum videtur includere aliqua generalia principia in schema 
de Ecclesia, circa eius evangelizandi munus et circa sacerdotium, quod attinet ad 
Seminaria, et in schema de Ecclesiae praesentia et actione in mundo hodierno, 
circa educationem, quod attinet ad scholas catholicas. Cetera omnia remitti pos¬ 
sunt ad commissiones de reformando Codice luris Canonici vel ad alias commis¬ 
siones. 

His praemissis, en animadversiones circa schema de sacrorum alumnis for¬ 
mandis. 

Pleraque responsa schema quoad textum, structuram et stylum approbant, 
interdum etiam laudibus, nec quidquam indicant addendum, supprimendum vel 
mutandum. In aliquibus autem responsis animadversiones proferuntur, quae ita 
brevi absolvi possunt. 

Animadversio generalis. Hoc schema ex integro recognoscendum est quia: 
a) nimia prolixitate laborat; h) ordine caret; c ) generice et descriptive loquitur, 
dum e contra textum conciliarem definite et auctoritati ve loqui decet; d) silet vel 
inadaequate loquitur de nonnullis quaestionibus magni momenti, v. g. de relatio¬ 
nibus inter auctoritatem et libertatem in Sacrorum alumnis educandis. 

Animadversiones particulares. 1) Prooemium. Quod nunc invenitur prooemium, 
reformandum est. Ratio est quia illud triplex munus (n. 1, linn. 5-12), sacerdotale 
scilicet regale et propheticum, super quod textus fundatur, non competit solis 
presbyteris, sed universo populo christiano eiusque singulis membris. Schema, 
igitur, incipere deberet a notione « populi Dei », deinde declarare quomodo ex 
isto populo, qui spirituali sacerdotio pollet, nonnulla membra eleventur — divinae 
electionis ope — ad ministeriale sacerdotium, quod constituit perfectam parteci- 
pationem cum Christi sacerdotio. 

Per novam prooemii formulationem melius eluceat oportet coniunctio sche¬ 
matis «de Sacrorum alumnis formandis » cum schemate «de Ecclesia», quod 
totius Concilii velut centrum est. 

fi 

2) De vocationibus ecclesiasticis (cap. I). Quae de inquisitione et detectione 
sacerdotalium vocationum hic inveniuntur, nervosius dicenda sunt, praetermissis 
his quae locum meliorem invenient in Directorio pastorali de Concilii mandato 
suo tempore apparando. 

Officium parentum, sacerdotum et magistrorum, in vocationibus ecclesiasticis 
curandis, videtur, ex textu schematis, esse solummodo detectivum; at omnes norunt 
Deum eligere homines, utpote causas secundas, ad vocationem ecclesiasticam in 
puerorum animum inducendam. Quare amplius loqui necesse est de parentibus, 
sacerdotibus et magistris quatenus sunt satores, non detectores tantum, ecclesia¬ 
sticarum vocationum. 

Operi pro sacerdotalibus vocationibus, in unaquaque dioecesi instituenda, 
praeficiatur presbyter in psychologia peritus et liber a quovis alio munere. 

3) De formationis fine et seminariorum ordinatione (cap. II). Titulus huius 
capitis ad simpliciorem formam reducendus est; nam disiunctive agendum est de 
formationis fine et de seminariorum ordinatione, minime vero copulative, alioquin 
confusio praecaveri non potest. Igitur, quae sub n. 7 huius capitis leguntur relate 



848 


ACTA CONC. VATICANI II - PERIODUS III 


ad Bonum Pastorem, transferenda sunt ad caput tertium in quo de sola spirituali 
formatione sermo fit. 

Quod ad seminaria minora attinet, opportunum videtur ita definire eorum 
ambitum, ut comprehendant alumnos scholae mediae et gymnasii, idque variis 
rationibus: a) ut ad seminarium maius post congruam vocationis probationem mit¬ 
tantur; b) ut unitas disciplinae servetur, quod haud facile fit, si in seminarium 
maius gymnasii alumni una cum alumnis superiorum classium recipiantur. 

Seminaria maiora sint tantum interdioeeesana et praedita facultate conferendi 
gradus academicos. 

Pro rectoribus ceterisque seminariorum moderatoribus, periodici cursus de 
psychologia et de educatione adspirantium ad sacerdotium instituantur. 

Maximi momenti est, in seminaristica institutione, quaestio de recto modo 
contemperandi moderatoris auctoritatem cum alumni libertate; sed haec quaestio 
indirecte tantum attingitur sub n. 11 huius secundi capitis, et resumitur postea, 
disiunctim et incomplete, sub n. 14 tertii capitis. Nonne conveniens est totam 
hanc quaestionem maiore cura et altius investigare? 

4) De institutione spirituali (cap. III). Ad hoc caput transferenda videntur 
quae in secundo, sub n. 7, dicta sunt de Iesu Bono Pastore, qui omnium sacer¬ 
dotum perhibetur typus et exemplar. Sed posita figura Boni Pastoris, ex ea derivare 
oportet omnia elementa quae ad efformandam sacerdotalem spiritualitatem con¬ 
ferunt. Et quoniam communis est theologorum sententia Bonum Pastorem esse 
typum Episcopi (cf. S. Th. II-II, q. 184 ad 5), si Bonus Pastor assumitur etiam ut 
exemplar sacerdotum, explicare oportet arctam coniunctionem inter episcopalem 
et sacerdotalem spiritualitatem, immo sacerdotalis perfectionis ab episcopali per¬ 
fectione dependentiam. 

Schema numquam de sacerdotali perfectione loquitur; si quandoque huius 
argumenti mentionem facit, genuinam rei notionem perturbat. Quod fit, v. g. sub 
n. 15 istius capitis, ubi legimus: « (sacerdotes) ad evangelicam perfectionem con¬ 
tendentes etc. ». At ista locutio: « evangelica perfectio » monachorum et religio¬ 
sorum vitam communiter designat, non vero cleri dioecesani. Item, sub eodem n. 15 
sacerdotes dicuntur « spirituale connubium inire cum Christo » per castitatis pro¬ 
positum. Sed iste loquendi modus convenit religiosis qui castitatis votum emittunt; 
castitas sacerdotalis magis pertinet ad connubium cum Ecclesia. Quare tota quaestio 
altius investiganda et clarius declaranda videtur, ita ut Concilium Vaticanum II, 
quod pastorali nota praefulget, animarum pastoribus principia quibus eorum pecu¬ 
liaris spiritualitas innititur praebeat. 

Locus aptus naturalibus virtutibus in schemate non assignatur; istae enim 
virtutes post supernaturales habitus ponuntur, ut apparet ex n. 14 et 16. At quo¬ 
niam gratia perficit naturam, natura ipsa primo et accurate excolenda est; quod 
fieri potest, immo et debet, quin perniciosi naturalismi opinionibus faveatur. 

5) De studiorum ratione (cap. IV). Ad perfectam intellectualem formationem, 
qua hodie sacerdotes ornati esse debent, utile fortasse erit, in nostra natione, redire 
ad studiorum rationem qua usi sumus usque ad saeculum decimum octavum, etiam 
nunc servatam apud Sodales S.I., quae amplectitur: post quinque annos inferiores, 
tres annos lycaei humanistico-scientifici, duos annos philosophiae scholasticae, quat¬ 
tuor annos sacrae theologiae. 

Necessitas linguae latinae magis excolendae, ad normam constitutionis Vete- 

rum sapientia , requirit ut nova studiorum ratio statuatur, minuendo sive numerum 
sive amplitudinem aliarum disciplinarum, si bene auspicatam linguae latinae pro¬ 
vectionem aliquando adeptam volumus. 

Magis magisque suadendum est momentum earum linguarum quibus homines 
huius aetatis utuntur; ideoque sacrorum alumni ad huiusmodi linguarum studium 
excitandi sunt. Etiam psychologiae et paedagogiae operam navent; admonendi 
tamen sunt ut psychologiam et paedagogiam caveant falsis innixas principiis positi- 
vismi et materialismi. 

Ut sacrorum alumni ad illam praxim pastoralem initientur de qua sub n. 24, 
utile praesertim erit tempus feriarum aestatis. 

6) De formatione post seminarium perficienda (cap. V). Optima est voluntas 
obligandi neosacerdotes ad formationem spiritualem et intellectualem perficiendam, 
sed ad hoc non sufficiunt adhortationes, etiamsi instantes. Oportet aliquid aperte 
decernere , saltem in directoriis pastoralibus, ut omnes sacerdotes, statutis tempo¬ 
ribus, adeant loca in quibus eorum institutio possit augeri et reparari. 

Hoc caput occasionem dat mentionem faciendi de gravi problemate sacerdo¬ 
tum qui ministerium suum deserunt paucis annis post diuturnam commorationem 
in seminario. In methodo formationis, optima ceteroquin, quae in schemate illu¬ 
stratur, nonne aliquid fortasse deest, cum post tot annos formationis non tam 
pauci sint sacerdotes qui mundo non resistant? Si statutis modis formatio post 
seminarium perficiatur, multi lapsus poterunt praecaveri. 

Exc.mus p. d. dominicus senyemon fukahori 

Episcopus Fukuokaensis 

Animadversio generalis. Fere nihil dicitur in schemate de selectione vocationum 
(n. 10 tantum). Selectio tamen praecedere debet formationem candidatorum ad 
sacerdotium. Quapropter, valde optandum est ut fusius scribatur de selectione 
vocationum. Titulus ipse schematis sic mutari potest: De sacrorum alumnis seli¬ 
gendis ac formandis. 

De selectione iuvenum multa dici possunt, hic tamen pauca tantum mentio¬ 
nem facio: 

1. Seminarium, sive minus sive maius, est institutum ad vocationum selec¬ 
tionem faciendam. Sub directione et cum auxilio directoris spiritus, iuvenes inve¬ 
stigant utrum veram vocationem habeant necne. 

2. Non omnes qui in seminario admittuntur, vocationem ad sacerdotium 
habent. Quapropter, ne dicatur iuvenes omnes qui e seminario egrediuntur, voca¬ 
tionem suam perdidisse vel vocationi suae infideles esse. Nimis numerosi sunt 
parentes qui errant. Non raro, parentes filios suos libere et sponte sua e seminario 
egredientes, vituperant; quod libertati nocere potest. 

3. Pariter, ne dicatur, in similibus casibus, seminaristas egredi propter 
culpam directorum seminarii. Affirmatio huiusmodi est fere semper gratuita et sine 
fundamento. De facto, provenit ex incomprehensione et nocere potest bonae admi- 
nistrationi seminarii. 


54 

Animadversiones particulares. I. De vocationibus ecclesiasticis. N. 4: In fine 
ultimae lineae (lin. 23) huius paragraphi, suadetur ut verba sequentia addantur: 
« et ad diffusionem necnon sanctificationem Ecclesiae magis iuvat», saltem 
« de se », seu « natura sua ». 

N. 5: Etsi numerus vocationum ad sacerdotium in quibusdam dioecesibus 
decrescit, evenit tamen in nonnullis dioecesibus ut auctoritas ecclesiastica non 
admittat in seminarium suum omnes iuvenes qui signa vocationis manifestant, quia 
redditus deficiunt sive ad multos seminaristas sustentandos, sive ad novas paroecias 
erigendas pro neo-sacerdotibus. Quae cum ita sint, forsan suaderi potest: 

a) ut dioeceses multos redditus habentes, pauperiores dioeceses pecunia sua 
magis adiuvent, 

b) ut dioeceses nimis numerosos candidatos ad sacerdotium habentes, non 
recusent illos admittere, vel saltem eos offerant dioecesibus ubi adest vera penuria 
sacerdotum et vocationum, 

c) ut dioeceses qui multos redditus non habent, Divinae Providentiae magis 
confidant, 

d) ut non solum « Opus vocationum sacerdotalium » pecuniam pro edu¬ 
catione iuvenum solvat, quia est institutum impersonale; sed etiam ut sacerdotes 
ipsi, praesertim parochi, pecunia sua propria et secundum vires suas, iuvenes vere 
adiuvent. 

N. 6: In dioecesibus ubi seminaristae pauci sunt, optandum est ut seminaria 
minora, vel collegia, vel instituta specialia, sive interdioecesana, sive regionalia 
condantur. Praesertim desiderandum est, in quantum fieri potest omnibus mature 
perpensis, ut seminaristae minores vel iuvenes in collegiis seu institutis specialibus 
degentes, in melioribus scholis educationem suam recipiant. Quapropter, suaden¬ 
dum est ut haec instituta vel haec collegia prope optimam scholam aedificentur. 

Pag. 10, lin. 14: Post verba: « ceterisque disciplinis », addatur: « elementis 
saltem linguae latinae non exceptis », vel verba similia. Nam, in aliquibus regio¬ 
nibus, iuvenes mittuntur in seminarium maius sine adaequata praeparatione. 

II. De formationis fine et seminariorum ordinatione. Ad omnem ambiguita¬ 
tem removendam, dicatur in titulo ipso utrum agatur de seminariis maioribus an 
potius de seminariis minoribus. Quae distinctio appareat etiam in textu. 

N. 8, lin. 9: Agiturne de seminariis minoribus an maioribus? 

N. 10, lin. 35: Scribitur: « superiores tempestive dimittant ». Optandum est 
ut addatur: « cum caritate tamen, benignisque verbis; et, in quantum fieri potest, 
eos adiuvent sive ad laborem inveniendum, sive ad studia superiora peragenda, 
ita ut non sint alieno animo in Ecclesiam ». In quibusdam locis, auctoritas com¬ 
petens non satis curat de seminaristis e seminario sive sponte sua egredientibus, 
sive de illis qui dimittantur. 

III. De institutione spirituali. Pag. 10, linn. 6 ss.: Satis non est ut doctrina 
de caritate seminaristis tradatur; praeterea, requiritur ut directores seminarii 
exemplum praebeant, necnon ut seminaristae ipsi caritatem practice exerceant in 
suis relationibus quotidianis cum confratribus. 

N. 14, 1 paragraphus: Optandum est ut mentio expresse fiat de virtute reli¬ 
gionis, quia est veluti centrum totius vitae sacerdotalis. 

N. 14, lin. 25: Post ultima verba lineae 25, addatur sententia sequens, vel 

aliquid simile: « Nam, omne incrementum religionis christianae sperandum est 
ex communione religionis Iesu Christi in Eucharistia iugiter latentis ». 

N. 15: Instandum est ut cor seminaristarum paupertatis spiritu impleatur. 
Inter media apta ad hunc spiritum firmandum, enumerari possunt: 

1) visitatio et levamentum pauperum pecunia sua propria; 

2) labores manuales in seminario ipso; etc. 

N. 17, lin. 32: Ad unitatem directionis spiritualis servandam, director spiritus 
et confessarius idem esse debent. Praeterea, ut directio spiritualis sit valde efficax 
et optimos fructus afferat, requiritur ut frequens sit, i. e. circiter bis in mense in 
maiori seminario, et semel in mense in minori seminario. 

IV. De studiorum ratione. N. 22: Disciplinae nunc docendae (multae enim 
novae disciplinae introductae fuerunt recenter) ita numerosae sunt ut impossibile 
sit eas omnes convenienter tradere intra spatium quatuor annorum. Quapropter, 
optatur ut totus cursus theologicus extendatur. 

In nonnullis seminariis, ultimus semester quarti anni reservatur ad recapitu¬ 
lationem totius theologiae faciendam. Hoc valde utile est pro seminaristis. Utile 
erit Ecclesiae introducere hanc praxim in omnibus seminariis. 

N. 22, lin. 36 (pag. 13). Verbo «ponant», addatur: «Quapropter, oportet 
novos textus (manuels; text-books) conficere secundum hanc mentem ». 

Pag. 15, lin. 3: Inter disciplinas subsidiarias, adnumerari possunt etiam: 

1) Quod vulgo dicitur « tenue des livres », relate ad administrationem 
paroeciae. 

2) Praescripta iuris civilis relate: a) ad bonorum ecclesiasticorum admi¬ 
nistrationem; b) ad emptionem loci pro extructione novae ecclesiae; c) ad aedifi¬ 
cationem sive ecclesiae, sive residentiae pro sacerdote, etc. Hoc est valde practicum 
praesertim in terris missionum. 

V. De formatione post seminarium perficienda. Pag. 16, lin. 6: Scribitur « mo¬ 
neant ». Forsan addi potest: moneant ut « iura » sua non nimis vindicent. Nam 
sacerdos debet esse « servus », sicut lesus Christus ipse et sicut Summus Ponti¬ 
fex ipse, qui vocatur « Servus servorum ». Moneant pariter ut « dociles » sint, non 
tantum externe, sed et praesertim in corde. 

N. 26: Addatur: In dioecesibus, vel in regionibus, ubi neo-sacerdotes valde 
pauci sunt (v. g. in terris missionum, saepe duo vel tres tantum neo-sacerdotes 
unoquoque anno ordinantur), suadetur ut unum tantum « centrum » formationis 
organizetur pro pluribus dioecesibus. 

Addenda: 1. Quod scribitur de formatione spirituali seminaristarum in sche¬ 
mate est optimum. Forsan optari potest ut tota materia magis ordinetur circa 
« ideam centralem », v. g. circa « virtutem religionis », vel circa « Christum ipsum », 
vel circa « Ecclesiam ». Quod de hac materia invenitur in praesenti schemate vide¬ 
tur esse nonnisi enumerationem veritatum fundamentalium. 

2. Tandem, hoc schema incompletum erit si nihil dicitur de formatione mis- 
sionariorum. Duae praesertim virtutes missionariis docendae sunt: fides et pa¬ 
tientia. Nam fides requiritur praesertim quando apostolatus est difficilis et con¬ 
versiones fere nullae. Saepe, missionarii inclinantur ad « demissionem » (decou- 
ragement), quando effectus laboris sui non clare apparent. Patientia etiam requi¬ 
ritur ad omnia supportanda cum constantia. Hic agitur de patientia a caritate 
nutrita. 

Praeterea, formatio apostolica missionariorum videtur esse insufficiens seu 
inadaequata praesertim in disciplinis sequentibus: 

a) liturgia: nonnulli missionarii spiritum necnon applicationes practicas 
« movimenti » liturgici moderni non bene sciunt. 

b) catechesis: Quidam missionarii nunquam receperunt formationem cate- 
cheticam in seminario. Quod dolendum est, nam missionarii fere omnes fere quo¬ 
tidie catechismum docere debent. Alii, etsi quamdam formationem receperunt, 
fere nihil sciunt de spiritu « moderno » vel potius de spiritu «kerygmatico » 
catechesis hodiernae. 

c) canonica: Nimis numerosi sunt missionarii qui ignorant textum « Facul¬ 
tatum Apostolicarum » a S. C. de Propaganda Fide concessum. Nullus cursus 
aderat de hoc in seminario. Praeterea, multi nesciunt modum conficiendi libros 
paroeciales, v. g. librum baptismi, librum matrimoniorum; ... et qui nesciunt 
modum praeparandi « Formulas dispensationum ab impedimentis », etc. v. g. « For¬ 
mulas sanationis in radice ». 

Ultima Animadversio: Mirandum est hoc schema silere de praecipuis proble¬ 
matibus hodiernis, v. g. de vocationibus, vulgo sed improprie dictis « tardives »; 
de feriis seminaristarum; de usu ephemeridum necnon mediorum communicatio¬ 
nis, uti radio, etc. ..., in seminario; de « rehabilitatione » seminaristarum qui e 
seminario egressi sunt (vocantur « ex-seminaristae); etc. 

* * * 

1. De formationis fine et seminariorum ordinatione. Desideratur ut in hac 
sectione schematis clare distinguatur non tantum inter seminaria minora et maiora, 
sed etiam inter: a) seminaria maiora facultates theologiae non habentia... Etenim 
immediate praeparant ad ministerium pastorale; h) seminaria maiora cum facul¬ 
tatibus theologicis ... Etenim praeparare debent et ad ministerium pastorale, et 
ad gradus academicos; c) facultates theologiae ... Etenim praeparant quasi exclu- 
sive ad gradus academicos. 

2. De studiorum ratione : Numerosi sunt professores seminariorum maiorum 
qui conscii sunt de adaptationis necessitate in docendo. Attamen, nesciunt quid 
sit, in praxi, faciendum. Quapropter, valde optandum est ut haec Sacra Synodus 
directivas practicas approbet. Praesertim, exoptatur ut tota tractatio materiae 
theologiae magis habeat Christum tanquam « centrum theologiae », et ut etiam 
melius appareat « historia salutis ». 

Appendix. I. De vocationibus sacerdotalibus fovendis. 1. Ut certum habere 
debemus sacerdotalem divinam vocationem esse quid praecedens admissionem a 
parte episcopi et ab ea distinctum. Est complexus gratiarum et aptitudinum super- 
naturalium naturaliumque inter quas eminet recta intentio. 

3. Contactus frequens inter exemplarem sacerdotem et iuvenes est semen 
efficax vocationum. Recitatio precum approbatarum ab auctoritate ecclesiastica 
pro vocationibus fovendis. Visitatio seminarii a iuvenibus. 

II. De seminariorum speciebus et ordinatione. 3. In casu seminariorum inter- 
dioecesanorum, optatur ut dicetur: Utrum ordinariorum unanimis sententia requi¬ 
ratur, an sufficiat maioris partis consensus, ad decisiones graves applicandas. 

5. Moderatorum magistrorumque praeparatio sit adaequata tam in re intel-. 

lectuali quam in re morali et paedagogica. Haec praeparatio semper perficienda est 
per lectionem librorum. Unde, requiritur ut magistri seminariorum dent maximam 
partem temporis muneri seminarii, et non acceptent opera extra seminarium, nisi 
cum maxima prudentia. 

6. Ad meliorem selectionem alumnorum obtinendam, peritus sacerdos adiuvet 
parochos in signis vocationis scrutandis antequam iuvenes in seminarium maius 
mittantur. De usu methodi quae vocatur « test », sic distinguendum est: 

a) tests psychologiques d’orientation: possunt esse vere utiles; attamen, 
« test » soli non sufficiunt; 

b) tests psychiatriques: prudentia maxima requiritur; nam damnum cau¬ 
sari potest; 

c ) tests psychoanalytiques: vitari debent, tanquam principium generale; ex- 
ceptionaliter utiles esse possunt. 

N.B. — In terris missionum, periti qui possunt praeparare et « analyser » 
haec « tests » sunt valde rari. Quapropter, in praxi, usus methodi quae vocatur 
« test » est quasi impossibilis. 

Examen medicale, sive de toto corpore, sive de partibus inhonestis est valde 
utile. 

7. Disciplina in seminario, etsi flexibilis temporibusque adaptata, animae 
evangelicae et apostolici characteris efformandi regula sit. Disciplina ipsa requiritur 
ad spiritum mortificationis efformandum. 

8. Alumni, saltem tempore aestivo, apud propriam familiam vacationes ha¬ 
beant. Hoc spatium temporis est maxime utile ad vocationem firmandam. Si im¬ 
possibile est ut sese recreent apud familiam suam, vivant cum parocho et eum 
adiuvent diverso modo, non autem sese recreent in seminario toto tempore vaca¬ 
tionum praesertim temporis aestivi. 

III. De sacrorum alumnorum in seminariis institutione. 1. Vita liturgica 
activa tres notas sequentes multum fovet. Sacrificii spiritus ut unum ex elementis 
fundamentalibus semper habeatur; quo deficiente, sacerdos numquam erit authen¬ 
ticus mediator, hostia Deo placens ( Rom. 12, 1), semper mortificationem Iesu in 
corpore suo circumferens (2 Cor. 4, 10). 

3. Absentia peccatorum externorum non sufficit. 

4. Ubi seminaristae numerosiores sunt, spirituales directores saltem 3, 4, 
5, etc. esse debent ad conscientae libertatem melius servandam et animam unam¬ 
quamque profundius cognoscendam. Optatur tamen ut seminarista non semper 
mutet confessarium, neque ut confiteatur peccata sua uni et recipiat directionem 
spiritualem ab alio. Etenim, unitas requiritur ut recte formetur seminarista. 

6. Pro seminariis missionum, studiorum ratio, tractatus aut cursus potius 
regionibus in maiore parte catholicis destinatos omittens, cursibus tractatibusque 
statui Ecclesiae missionario utilioribus immorari debet: v. g. ius naturale; historia 
religionum huius regionis; catechetica baptismalis; psychologia populorum; etc. 

7. Ob hodiernas necessitates, novi cursus ab Ecclesia adnumerati sunt, et 
convenienter tractari seu explicari nequeunt inter spatium 4 annorum. Unde 
5 annos pro theologiae cursu humiliter petimus. 

8. Ut exercitatio pastoralis posset permitti ministerium activum diaconorum, 
durante 5° anno cursus theologiae, in variis paroeciis, semel vel bis in mense, die 
dominica (et sabbato etiam): praedicatio Verbi Dei, administratio baptismi, expli- 

catio et commentarium liturgiae, explicatio catechismi, cura et visitatio pau¬ 
perum, etc. 

IV. Addendum. Ut certissimum habemus gradatim neo-sacerdotum adapta¬ 
tionem faciendam esse ad novum ministerium. Convictus sacerdotalis videtur esse 
bonum remedium ad transitionem faciendam inter seminarium et ministerium. 
Praeterea, semel in anno, optatur ut adsint etiam « Semaines D’Etudes ». 


36 

Exc.mus P. D. XAVERIUS GEERAERTS 
Episcopus tit. Laganitanus 

IV. De studiorum ratione, pag. 12. Notandum in genere. Nostris temporibus 
ubicumque necessarium est ut sacerdotes excellant scientia praesertim sacra, ergo 
regula generalis pro tota Ecclesia promulgari deberet praescribens hoc quod con¬ 
sideratur ut formatio intellectualis et sacerdotalis absolute necessaria, nempe: 

1. Curriculus studiorum humaniorum omnino aequalis ac iste qui imponitur 
iuvenibus qui ad studia academica (universitates) accedere volunt. 

2. Cursus Philosophiae sicut sub n. 21 exponitur. 

Notandum tamen: In hoc cursu non tractetur de aliis philosophiis ut syn¬ 
thesis totius philosophiae melius videatur. 

Omnes aliae doctrinae, omnia systemata bene exponentur, in cursu Historiae 
Philosophiae ubi etiam philosophiae modernae locum suum habebunt. Ad cursum 
philosophiae addetur cursum scientiarum suppletivum ad illum qui in studiis hu¬ 
manioribus iam datum fuit. 

3. Cursus Theologiae. Hoc optime exponitur sub n. 22, pag. 13 et seq. 

Notandum tamen: Discussiones subtiles et considerationes sapientes relin¬ 
quendae sunt his qui post seminarium gradum aliquem in theologia acquirere 
debent. Abstineatur in cursu theologiae dogmaticae a dissertationibus longissi¬ 
mis de erroribus haereticorum et opinionibus nuper a theologis datis. Haec omnia 
tractari possunt in Historia Ecclesiae vel Historia theologiae. 

Theologia pastoralis tantum quoad principia generalia separarim tractetur 
sed post unumquodque caput theologiae detur applicatio practica pastoralis. 

Idem est dicendum pro cursu luris Canonici. 

Quoad cursum Scripturae Sacrae clare indicentur principia hodierna exege- 
tica et pro usu pastorali bene doceatur quomodo haec omnia populo christiano 
exponenda sunt. 

Corpus sacerdotale deberet praeparari post seminarium aliquo tempore exer¬ 
citationis (stage) quod fieri possit in aliquibus paroeciis bene organizatis sub 
ductu virorum expertorum ab episcopis indicatis et hoc non necessario in propria 
dioecesi sed etiam in regionibus missionis fieri poterit pro multis neo-sacerdotibus 
qui sic amplissimam experientiam acquirere possint. 

37 

Exc.mus P. D. IOSEPH GORI 
Episcopus Nepesinus et Sutrinus 

Appendix II, pag. 19. Ad excitandas vocationes ad sacerdotium a parochis 
curentur magnopere: 1. Opera parvi cleri (piccolo clero); 2. Pueri cantores. 


38 

Exc.mus P. D. CAROLUS GRECO 
Episcopus Alexandrinus 

Hoc schema valde bonum est, ac proinde illud approbo. Mihi tamen videtur 
includi posse (pag. 14, par. 23) in iis omnibus quae ad formationem pertinent 
clericorum, cursus in Confraternitate Doctrinae Christianae (C.I.C., c. 711, et 
Acerbo Nimis), ita ut quando iuvenes sacerdotes ex seminariis exeunt, iam sciunt 
vires et programmata Confraternitatis ideoque possunt, statim ac exeunt, organi- 
zare laicos ad opera instructionis assumenda. Sine laicorum adiutorio non est 
possibile ingens illud catechizandi opus complere. 


’ 39 

Exc.mus P. D. CAROLUS HERMANNUS HELMSING 
Episcopus Kansanopolitanus - S. Ioseph 

Hoc schema, multis respectis, magni aestimandum est. In formatione alum¬ 
norum sacrorum necesse est cum emphasi docere relationem presbyterorum, sae¬ 
cularium et regularium, collegio episcopali. 

In seminariis nostris maiorem emphasim ad educationem personae ponendam 
esse videtur. 

Suggestiones. Cap. II, n. 11, pag. 9: Accentus negativus huius moniti con¬ 
tra « Speciosos errores » contrarius reliquo documenti esse videtur. Hoc maxime 
verum est, quia « errores » non definiti sunt. 

Cap. IV, n. 18, pag. 12: Haec pars documenti est valde accepta, quia re¬ 
quisita et necessitates loci agnoscit. 

Nota : Alia nota de distributione illorum aspirantium ad presbyteratum, 
quandocumque talis distributio fieri possit, includenda est. Quaedam dioeceses 
plus applicantium quam, propter spatium in seminariis, quotannis accipere pos¬ 
sunt. Quaedam archidioeceses et dioeceses nonnullum centum applicantes singulis 
annis reiecisse notae sunt. Multi ex his viris requisita implere possunt, atque in 
alia dioecesi bene prospere possint. Aliquid ad utendum hac magna copia aspi¬ 
rantium agendum est. 

40 

Exc.mus P. D. AUGUSTINUS HERRERA 
Episcopus tit. Tanaitanus, eoad. s.d. Jujuyensis 

I. De vocationibus ecclesiasticis. Ad 5. Spiritus quo ducitur Sancta Synodus, 
abs dubio unitatis et concordiae est. Igitur, propono ut a SS. Patribus in Sy¬ 
nodo propugnetur ut Opus Vocationum Sacerdotalium una cum Opere pro Vo¬ 
cationibus Religiosis, in posterum adlaboret in unaquaque dioecesi. Ratio : reli¬ 
giosi et religiosae Ecclesiae filii sunt sicuti alii ecclesiastici. In territorio alicuius 
dioecesis laborant et in iurisdictione cuiusdam episcopi domus habent. Immo, sa¬ 
cerdotes religiosi saepe saepius requiruntur pro ministerio in paroeciis et reli¬ 
giosae variis in formis apostolatus cum parochis collaborant. Igitur, vere dignum 
et iustum esset si omnes unanimiter et vero spiritu caritatis impulsi, pro voca¬ 
tionibus adlaborarent. 

Hac propositione, nolo propugnare unitatem Operis. Minime vero! Tantum¬ 
modo unitas actionis, sed remanendo unumquodque Opus omnino independens. 

Si ita labor fiet, melius et efficacius erit, abs dubio pluribus de causis. V. g. 
magnum exemplum caritatis apud fideles erit. Expensae utiliore modo eroga¬ 
rentur ac media disponibilia meliora essent virium unione. Et certissime fructus 
Deus benedicet abundanter, Spiritus spirando quo velit, sine contentionibus quae 
saepe saepius surgunt in dioecesibus. 

Ad 6. Iam in textu decreti novitates introducuntur. Sed melius si indicatur 
perspicuis verbis, Episcopum esse ducem et iudicem organizationis sui seminarii. 
Ratio: experientia docet quam difficile est seminarium erigere. Attamen, prima¬ 
rium opus in dioecesi iudicari debet. 

Ex altera parte, si hodiernos mores consideramus et familiarum indolem, re¬ 
gimen seminarii modo antiquo nullatenus conservari potest cum fructu pro vo¬ 
cationibus. Quare, relinquere episcopis pro suo iudicio et arbitrio — admissa 
eorum prudentia -— organizationem seminarii, praesertim minoris, utilissimum 
erit, quia diversa in diversis regionibus mores et exigentiae sunt. 

V. g. si in dioecesi collegium catholicum adsit, quare seminaristae eum 
adire nequeant pro scholis, dum in seminario degant sub disciplina ecclesiastica 
et ibi pro aliis exigentiis propriis formationis clericalis erudiantur? Hoc systema 
non solum utilissimum evaderet sub aspectu oeconomico, sed etiam in eo quod 
attinet ad vocationis maturitatem. Immo, et iuvaret pro efformatione sociali 
alumnorum, qui conviventia aliorum iuvenum humanas eorum dotes evolvent 
naturaliter, fovendo eodem tempore amicitiam pro futuro ministerio abs dubio 
utilissimam. 

Ad 10. Optimo cum consilio hoc statuitur. Et melius adhuc si Sancta Sy¬ 
nodus praescribat ut omnis episcopus normas condat pro sua dioecesi in eo quod 
attinet ad candidatorum selectionem. Iam hoc in decreto plures aspectus maximi 
momenti urgentur. Sed nunquam sufficiens erit ad clariora verba descendere quia 
saepe saepius sive sacerdotes sive familiae, mature non agunt in casu. 

Hodie, quamvis vocationes paucae sint, sine dubio existunt et laborem re¬ 
quirunt praesertim sacerdotis cum cura animarum, qui est instrumentum prin¬ 
cipale in oeconomia Divinae Providentiae pro vocationibus. Sed labor criterio- 
sum debet esse, etiam sub aspectu humano quia in his Deus aedificat. 

41 

Exc.mus P. D. IOSEPH HOFFNER 
Episcopus Monasteriensis 

A. Laudanda in schemate. I. Schema propositum se adaptare conatur princi¬ 
piis in prima periodo Concilii statutis. 

1) In schemate, quod non tantum collectio normarum pro tempore vigen¬ 
tium est sed in punctis magni momenti nova affert, viget tendentia ad visionem 
totalem (integralem), quae efficit internam integritatem schematis, ita ut « sum¬ 
mula » vocari potest. Haec visio totalis se manifestat in sequentibus postulatis 
et placitis: 

a) Studium Sacrae Theologiae, formatio ascetica, participatio in vita litur- 
gica, educatio pastoralis in seminariis tamquam « unica profunda alumnorum for¬ 
matio » spectantur (pag. 7, linn. 33-35). Finis est « integra formatio non solum 
christiana et sacerdotalis, sed etiam humana» (pag. 11, linn. 19-20). 

h) In studiorum curriculo intima coordinatio Philosophiae et Theologiae 
optatur (« utriusque disciplinae cursus arcte et harmonice coordinentur » pag. 12, 
lin. 36), accurate distinguendo inter veritates, quae ab omnibus retineri debent, 
et theses, « quae libere inter catholicos controvertuntur » (pag. 13, linn. 6-17). 
Cognitio et crisis systematum philosophicorum modernorum, « quae in propria 
natione maiorem influxum exercent », non omittenda est (pag. 13, linn. 23-24). 

c) In alumnis non tantum oboedientiae spiritus excolatur sed etiam actio¬ 
num officiorumque conscientia, «ut alumni gradatim sibimetipsis moderari ac 
libertate sapienter uti addiscant ». 

2) In studio theologico studium Sacrae Scripturae, « quae universae theolo¬ 
giae prope anima esse debet » (pag. 13, linn. 38-39), positionem centralem habet. 

3) Momentum Sacrae Liturgiae pro vita religiosa alumnorum (« sacer cultus 
universus ... in seminariis sic explicetur et sic celebretur, ut clerici ex sacro altaris 
mysterio... vivere discant», pag. 10, linn. 16-21), pro studio theologiae (alumni 
intelligere discant divinam revelationem tamquam « semper in cultu et vita Eccle¬ 
siae praesentem », pag. 14, linn. 11-12), et pro futuro labore pastorali (« sacram 
liturgiam ita celebrare addiscant ut, eius virtutem et momentum persentientes, popu¬ 
lum sibi committendum ad consciam et actuosam participationem manuducere va¬ 
leant », pag. 14, linn. 36-39), speciali modo — secundum vota Concilii — extollitur. 

4) Peculiari cura attenditur indolis pastoralis totius educationis et formatio¬ 
nis alumnorum. Totum studiorum curriculum ita ordinetur, « ut sacerdotalis et 
pastoralis visio iam ab initio alumnis late aperiantur » (pag. 13, lin. 1). « Pasto¬ 
ralis sollicitudo totam sacrorum alumnorum formationem pervadere et animare 
debet » (pag. 14, linn. 25-26). Insuper postulatur, ut alumni « iam durante stu¬ 
diorum curriculo ad praxim pastoralem initientur opportunis exercitationibus » 
(pag. 15, linn. 19-21). 

5) Cognitio et sensus pro apostolatu laicorum iam in seminariis excitetur: 
« Laicorum cooperationem magni facere discant..., laicos humiliter et aperta mente 
audire assuescant» (pag. 15, linn. 11-14). 

6) Alumni « per graduales cognitiones » introducantur ad cognoscendas con¬ 
ditiones sociales societatis modernae. Praesertim mentio fit de vita professionali 
moderna, de hodiernis communicationis socialis instrumentis necnon de activita¬ 
tibus ad animi relaxationem spectantibus (pag. 15, linn. 6-7). 

7) Magna cum cura alumni ad quaestionem oecumenicam cognoscendam 
adducantur: « ad plenius cognoscendas eas communitates quae christiano nomine 
decorantur, sed ab Apostolica Sede sunt seiunctae » (pag. 14, linn. 16-18). 

II. Schema ulteriores et concretas determinationes quoad formationem et 
educationem alumnorum ad peculiaria gentium regionumque adiuncta accommo¬ 
dandas esse proponit. Membra commissionis memores erant querelae cuiusdam 
episcopi indiani: «Structura mentis sacerdotum indianorum per septem annos 
in seminario transformatur in structuram occidentalem, omnino alienam a menta- 
litate indiana. Propter hanc transformationem deest sacerdoti indiano lingua 
communis cum suis concivibus, in qua doctrina christiana possit intelligibiliter 
exprimi... Sacerdos indianus quasi separatur a concivibus suis paganis, quorum 
mentalitatem, ideas religiosas, vitam quotidianam ignorat et despicit ». Ad haec 
incommoda praecavenda in schemate tantummodo principia generaliora statuun¬ 
tur, ulteriores vero determinationes episcopis et conferentiis episcoporum relin¬ 
quuntur. Aliqua exempla: 

1) Curriculum studiorum humaniorum pro alumnis regulariter formationi 
eorum correspondere debet, « qui in propria natione ad studia academica acce¬ 
dunt » (pag. 12, linn. 26-27). Cum in singulis nationibus conditiones valde di¬ 
versae sint, applicatio et ulterior determinatio principiorum generalium ad confe- 
rentias episcopales pertinet. 

2) Episcoporum est perpendere opportunitatem instaurandi « tirocinium spi¬ 
rituale », sive ante curriculum theologicum sive opportuno tempore ante ordina¬ 
tionem sacerdotalem, « ad vocationem sacerdotalem maturiore iudicio amplectan- 
dam » (pag. 11, lin. 35). 

3) Prudenti episcoporum iudicio relinquitur, quomodo, secundum peculia¬ 
ria adiuncta, exercitationes in praxi pastorali habeantur, « ut alumni apostolatus 
artem non tantum theoretice, sed etiam practice addiscant » (pag. 15, linn. 18-19). 

4) Etiam concreta determinatio ulterioris formationis theologicae, asceticae 
et pastoralis post seminarium curae episcoporum traditur (pag. 15, lin. 29). 

B. Emendationes proponendae. Etsi schema in genere placet, tamen variae 
emendationes et additiones proponendae sunt. Propositiones sequentes partim 
habentur ex animadversionibus ab aliis exc.mis DD. episcopis mihi factis. 

I. Quamquam schema de educatione et formatione omnium sacrorum alum¬ 
norum agit, tamen problemata specialia pro educatione et formatione sacrorum 
alumnorum in Ordinibus et Congregationibus non tanguntur. Etiam in reliquis 
schematibus, ut mihi videtur, de hac re non ex professo tractatur. Duo praeprimis 
consideranda sunt: 

1) Etiam pro scholis religiosorum principium esse debet, quod omnis insti¬ 
tutio minus qualificata, quae non dat ius ad studium academicum in Universita¬ 
tibus, reicienda est, cum talis institutio una ex parte efficiat complexum inferio- 
ritatis, alia ex parte autem coarctet libertatem in professione eligenda, quia illi 
alumni, qui religionem non ingrediuntur, nullum fructum habent ex tali institu¬ 
tione. Quare saltem pag. 12, lin. 25 inserendum est: «... ut sacrorum alumni, 
non exceptis illis, qui in scholis religiosorum studiis operam dant, inferiores non 
sint ceteris iuvenibus qui in propria natione ad studia academica accedunt ». 

2) Quaestio ponenda est, an liceat habere tam multas scholas philosophico- 
theologicas variarum religionum haud magnas, immo exiguas. Rationabilis coor¬ 
dinatio et cooperatio numerum professorum et expensas materiales minueret atque 
qualitatem scientificam augeret. Quare proponitur additio in pag. 8, lin. 12 inse¬ 
renda: «... quod etiam pro seminariis maioribus religiosorum valet ». 

II. Ad caput « De vocationibus ecclesiasticis » pag. 5 haec animadvertenda 
sunt. Schema iure meritoque effert necessitatem cooperationis ex parte parentum, 
sacerdotum, magistrorum in vocationibus fovendis (pag. 6, linn. 24-25). 

Ubi primum prima signa vocationis se manifestant, a parentibus et sacerdo¬ 
tibus speciali sollicitudine fovenda sunt. Quamquam ergo schema vocationes eccle¬ 
siasticas non solum ex « Seminariis minoribus » exspectat, sed expresse supponit, 
quod non paucae vocationes etiam immediate ex familiis et scholis communibus 
veniunt, hoc tamen clarius dici debet. Quapropter post lin. 2 in pag. 7 inseratur: 
« Curent Ordinarii ut in quibusvis scholis publicis, praesertim superioribus, spi¬ 
ritus fidei, pietatis, castitatis in iuventutibus per sacerdotes idoneos colatur atque 
in dies augeatur, ita ut germen vocationis sacerdotalis, ubicumque inveniatur, 
sancte servetur et foveatur. Etiamsi in multis regionibus non pauci iuvenes im¬ 
mediate ex familiis christianis et publicis scholis seminaria maiora ingrediantur, 
tamen, ut iuxta venerandas Ecclesiae... ». 

Schema in omnibus dioecesibus « Opus Vocationum Sacerdotalium » erigen¬ 
dum proponit; hic (pag. 6, lin. 31) addi potest: «Ut... efficadora ad vocationes 
augendas subsidia comparare queant, ad quem finem obtinendum Dies vocationum 
in omnibus paroeciis quotannis celebranda multum iuvabit ». 

III. Ad caput « De formationis fine et seminariorum ordinatione » sequentia 
animadvertenda sunt: 

In pag. 8, linn. 13-27 iure postulatur specialis formatio ascetica psychologica 
et paedagogica moderatorum, magistrorum et directorum spiritualium in colle¬ 
giis et seminariis maioribus. Ad hoc placitum melius realizandum pag. 8, lin. 23 
addatur: «...praecellant ad quem finem obtinendum institutum quoddam spe¬ 
ciale interdioecesanum vel regionale condendum esse videtur ». 

In pag. 7, lin. 28 loco « inculcetur » ponatur « foveatur », quia pietas non 
potest inculcari. 

IV. Ad caput « De institutione spirituali » animadvertenda sunt: 

In pag. 10, lin. 32 addatur: « praesertim in honorem Christi Domini et... ». 

Quoad tirocinium spirituale addatur in pag. 11, lin. 36: « sive ante curricu¬ 
lum philosophicum vel theologicum ». 

V. Ad Caput « de studiorum ratione » animadvertenda sunt: Ut libertas eli¬ 
gendi statum clericalem plene servetur et eiusdem status dignitas augeatur, adda¬ 
tur pag. 12, lin. 27 post verbum accedunt: « Studia ita instituantur necesse est 
ut discipuli e seminario immature exeuntes ad scholas publicas transire sine diffi¬ 
cultate vel damno valeant. Item curari oportet ut testimonia de studiis in semi¬ 
nario peractis a civili potestate agnoscantur iisdemque iuribus augeantur quibus 
diplomata scholarum publicarum fruuntur ita ut qui in seminarium maius ingredi 
noluerint, ad alia studia academica libere accedere possint ». 

Cum schema se ad totam Ecclesiam dirigat, hic quoad cognitionem linguae 
latinae non satis respicitur Ecclesia orientalis (pag. 12, linn. 28-32). 

Similiter quoad pag. 13, linn. 14-15 (« secundum S. Thomae rationem doc¬ 
trinam et principia ») et pag. 14, linn. 7-9 (« S. Thoma magistro ») non satis 
respicitur Ecclesia orientalis. Etiam Patres Graeci, quorum Theologia non sub- 
sumi potest sub « ratio, doctrina et principia S. Thomae », hic nominandi sunt. 

In pag. 13, post lin. 27 inserendum est: «etiam quaestiones modernae ex 
progressu scientiarum naturalium ortae in cursu philosophico tractandae sunt 
ne alumni imaginem mundi iam obsoletam prae oculis habeant ». 

In pag. 14, lin. 36 magis extollatur studium Sacrae Liturgiae: « ... in studium 
sacrae Liturgiae diligenter incumbant eamque ita celebrare addiscant... ». 

VI. Ad caput « de formatione post seminarium perficienda ». In pag. 16, 
lin. 7: Hic nominetur non tantum vita communis sacerdotum, quod practice pro 
multis possibilis non est, sed etiam cooperatio in sic dictis “teams”, ubi scientia 
theologica perfici potest et problemata collatis consiliis discuti aut solvi possunt. 


42 

Exc.mus P. D. VINCENTIUS M. IACONO 
Episcopus tit. Fatarensis 

£ manifesta 1’opportunita anzi la necessita che il Concilio Vaticano II accolga 
lo schema preparato con grande diligenza e profonda sapienza, riallacciandosi alie 
sapienti norme dei Concilio di Trento. 

Sarebbe una grande lacuna per il programma generale dei Vaticano II se si 
trascurasse o anche si sorvolasse. Mancherebbe, tra 1’altro, la vera base alio schema 
«De Clericis », cui giovera, forse, piu intimamente collegare la Costituzione 
« De Sacrorum alumnis formandis », nelle due parti fondamentali di esso. 

Alia prima « De vitae sacerdotalis perfectione » ben si connette la parte cen¬ 
trale delia Costituzione « De formationis fine et Seminariorum ordinatione » e 
« De Institutione spirituali ». 

« De studiorum ratione », poi, prepara « De studio et scientia pastorali » dei 
« De Clericis ». 

« De vocationibus ecclesiasticis » giovera trattarne come introduzione al « De 
fine seminariorum », ampliando, con i suggerimenti specifici, 1’Instructio delPAp¬ 
pendice I. Lo stesso, forse, potrebbe dirsi delle norme particolari sui « Studiorum 
ecclesiasticorum curriculum » rimettendosi alie Conferenze Nazionali per le appli- 
cazioni concrete. 


43 

Exc.mus P. D. ANDREAS JACQ 
Episcopus tit. Cerasenus 

Schema hoc indiget quadam reordinatione et refectione. Quamvis seminaria 
minora persequantur eamdem finem quam seminaria maiora, scilicet praeparatio¬ 
nem iuvenum ad statum clericalem, tamen natura formationis mediaque in his 
duobus seminariis valde differentes sunt. Ideo requiritur in ipso textu caput distinc¬ 
tum pro seminariis minoribus. 

I. Refectio proposita 
Schema ante refectionem 

Prooemium 

1. De vocationibus ecclesiasticis. 

2. De formationis fine et semina¬ 
riorum ordinatione. 

3. De institutione spirituali. 

4. De studiorum ratione. 

5. De formatione post semina¬ 
rium perficienda. 


Schema post refectionem 
Prooemium 

1. De vocationibus ecclesiasticis. 

2. De seminariis minoribus. 

3. De seminariis maioribus. 

a) De formationis fine et semi¬ 
nariorum ordinatione. 

h) De institutione spirituali. 
c ) De studiorum ratione. 

4. De formatione post seminarium 
perficienda. 


II. De seminariis minoribus. Incipitur a n. 6 (pag. 6, lin. 37): « Vocationum 
sacerdotalium etc. »; sed, pag. 7, lin. 3, deleantur verba « Praeterea ut ». Statim 
incipitur a: « Iuxta venerandas etc. ... usque ad pag. 7, lin. 13 ... aetate instituan¬ 
tur ». Deleantur omnia quae sequuntur: « ac religionis ...» usque ad « .... inchoare 
valeant » (lin. 16). 

Deinde persequitur: pag. 12, n. 19, lin. 20. Attamen deleantur verba: « An¬ 
tequam sacrorum alumni studia proprie ecclesiastica aggrediantur », statim inci¬ 
pitur a: « Necesse est ... » usque ad lin. 32 « ... adhibere possint ». 

Deinde requiri videtur aliquas monitiones: a) de cura rectoris ut in seminariis 
aera sit religiosa, iucunda et intima, ut studium scientiarum profanarum non con¬ 
vertatur in fine in se, praesertim quando iuvenes debent consequi Baccalaureatum 
(in artibus liberalibus) in ultimo anno seminarii, sed ut omnes activitates iuvenum 
ordinentur ad formationem clericalem; b) de modo eligendi moderatores: doctrina 
tuta, peritia in psychologia adolescentum, praesertim vita spiritualis profunda ...; 
c ) de modo eligendi professores: periti in scientiis profanis et in paedagogia, vita 
sacerdotalis exemplaris, vera voluntas pro iuvenibus ... 

III. De seminanis maioribus. (De institutione spirituali). Pag. 11, n. 15, lin. 17. 
Addendae sunt aliquae monitiones ad: 1) colendum spiritum missionarium, quia 
in institutione hierarchiae, Christus non solum dixit: « Facite hoc in meam com¬ 
memorationem » et « Pasce oves meas », sed etiam « Euntes docete omnes gentes ». 
Spiritum missionarium requiritur non solum in « terris missionalibus », sed etiam 
in « regionibus catholicis ». In nostris temporibus, tota Ecclesia est ut « in statu 
missionis ». 

2) Colendum etiam spiritum communitatis, mentem collegialem (esprit d’equi- 
pe). Christus instituit hierarchiam in forma collegii habentis Petrum ut caput. 
Praeterea, sacerdotes participant sacerdotio pleno Episcopi, sub quo et cum quo 
collaborant. Denique, in nostris temporibus, labores apostolici valde complexi sunt, 
itaque, sine cooperatione, sine auxilio aliorum, nullus potest ipse perfecte explere. 

Appendix I. Principia quae leguntur in constitutione de unitate regiminis 
(n. 9), doctrinae (nn. 21 et 22), institutionis spiritualis (n. 17) necnon et de 
spiritu « familiae » qui in seminario optandus est (n. 10, linn. 21-25), videntur 
postulare ut in instructione de sacrorum alumnis formandis (Appendix I) sub 

n. II, 3, enuntiatur natura cuiusque seminariorum generis et praesertim addantur 
congrua statuta. 

Optandum enim est ut seminaria interdiocesana sicut et regionalia uni « cor¬ 
pori » sive dioecesano, sive religioso committantur, ita ut omnes qui in institutione 
partem habent vere uno animo ad eam concurrant. 

In regionibus vero in quibus episcopi experientiam pastoralem simul ac voca¬ 
tionis probationem ad annum censent esse extendendam, communi consilio tempus 
in institutionis decursu statuatur aptius, ne futuro sacerdoti haec experientia noceat 
potius quam prosit. 

44 

Exc.mus P. D. LAURENTIUS JAGER 
Archiepiscopus Paderbornensis 

Schema ut totum valde placet, quia inhaeret principiis theologicis et paeda- 
gogicis sanis et nostri temporis necessitatibus prudenter providet. Liceat mihi par¬ 
vas emendationes proponere: 

Pag. 11, n. 15, lin. 9: deleantur verba: « vere spirituale cum Ipso connubium 
ineunt». Ratio: Hic modus loquendi minus conveniens videtur viris et maxime 
nostrae aetatis iuvenibus, qui terminologiae mysticae nondum sunt assueti. 

Pagg. 6-7: De vocationibus ecclesiasticis. Placent quae dicta sunt de vocatio¬ 
nibus ecclesiasticis. Forsan a pluribus desideratur definitio, quid sit vocatio. An 
sit charisma aliquod speciale? An naturales ingenii et morum dona constituent prae¬ 
cipuam vocationis partem? Forsan definitio est theologorum pervestigationibus 
reliquenda, sed hic aliquid clarius dicendum non deficiendo, sed illustrando voca¬ 
tionis proprietatem. Ratio: Quia multa optima de vocationibus dicuntur, ipsa eius 
ratio aliquomodo saltem significatur. 

Pag. 12, n. 18, linn. 6-13: Huic optimae normae addatur: In unaquaque na¬ 
tione cursus philosophicus et theologicus seminariorum maiorum adaptetur cursi¬ 
bus ordinariis in facultatibus theologicis Universitatum et Athenaeorum. Ratio: 
Quia cursus seminariorum et cursus ordinarii facultatum in unum finem tendunt, 
etiam iisdem rationibus instituantur. Ab his cursoribus utique discernuntur cursus 
ad gradus academicos assequendos in pluribus facultatibus institutis. 

Rev.mus P. D. IOANNES B. JANSSENS 
Praepositus generalis S.I. 

Aptiorem optet quis titulum huius schematis: agitur tantum de formandis 
alumnis pro clero saeculari seu dioecesano; iamvero religiosi ad sacerdotium desti¬ 
nati sunt quoque « sacrorum alumni ». 

N. 3, pag. 5: ex contextu patet agi tantum de suscitandis vocationibus ad 
clerum saecularem. Nonne opportunum foret ut, saltem per praeteritionem, allu¬ 
datur ad vocationes religiosas pro utroque sexu suscitandas? Secus mox, uti iam 
fit, amare querentur episcopi de deficientibus vocationibus religiosis, imprimis 
mulierum. Valet haec nota de numeris quoque 4 et 5. 

N. 6, pag. 7, linn. 12-14: concludere quis possit (et de facto in certis locis 
ita fit) formationem in seminario minori talem tantum esse debere ut praeparet 
ad seminarium maius. Crediderim eam praeterea talem esse debere ut iuvenes 
ad eumdem gradum formationis deducat qui requiritur in scbolis laicis. Nam: 
bene multi sunt, immo saepe maior pars alumnorum, qui non perseverant in 
vocatione ecclesiastica. Ne illi sint et maneant quasi naufragi, necesse est ut eam 
praeparationem studiorum habuerint quae requiritur ut possint in saeculo ulterius 
procedere, etiam ad studia universitaria. 

Videtur quoque saepe expedire ut seminaria minora condantur interdioecesana. 
Sub oculis enim habemus tot seminaria minora quae infra requisitam mediocrita¬ 
tem haerent, quia nimis exigua dioecesis, nec professores nec alumnos numero et 
qualitate sufficientes habet. Nonne opportunum ut aliquid de hac re dicatur? 

N. 9, pag. 8, lin. 23: «Episcopi auctoritati»; seminaria regionalia subsunt 
non episcopis sed Sanctae Sedi. Et recte: nam ubi plures praesunt, nemo praeest. 

N. 20, pag. 13, lin. 7: «lucide fulgeat». Vitentur illae nimietates, quibus 
efficitur ut sensus vocum verus pereat et « lucide fulgeat » nihil aliud significet 
ac « satis pateat ». 

N. 21, pag. 13: de curriculo philosophico. Est ubi studia sic dicta «philoso¬ 
phica » in scholis secundariis peracta, — et quae potius eruditionis quam forma¬ 
tionis sunt, — computentur ad biennium philosophicum. Nonne exigere convenit 
biennium integrum philosophiae scholasticae, quae nempe vere praeparet ad theo¬ 
logiam? Defectus cleri vel pecuniarum ne sit causa ad demittendam formationem 
futurorum sacerdotum. 

Nn. 22 ad 24: bene multa adduntur studiis proprie theologicis; et quidem 
recte. Memores tamen esse oportet d) cursum verae theologiae dogmaticae et scrip- 
turisticae esse apprime necessarium hac praesertim aetate; b) alumnum non esse 
capacem, quaecumque sit eius bona voluntas, qui indefinite disciplinam super 
disciplinam assimilet. Si integrum biennium philosophiae in seminario fit, non¬ 
nulla possunt remitti ad curriculum biennale philosophiae, sicque poterit alleviari 
onus studentium theologiae. 

Ceterum totum hoc schema placet propter altum conceptum de formatione 
sacerdotali et propter cohaerentiam et unitatem. 

Exc.mus P. D. IGNATIUS JE2 
Episcopus tit. Albensis maritimus, aux. Gnesnensis 

Cap. I: De vocationibus ecclesiasticis, pagg. 6-7, versus 3-16, de seminariis 
minoribus. 

Versus 10 ss.: post verba « Alumni vero in seminariis minoribus vitam ducant 
quae cum communi omnium adulescentium vita, quantum potest congruat », ad¬ 
dendum proponitur: « praesertim in his, quae ad communem eruditionem spec¬ 
tant, ut nulla prorsus necessitate astringentur cum aliam sibi vitae viam eligere 
deliberant in quocumque studiorum temporis momento »; ... et sequentia sicut 
in texto: « simul vero virtutibus rectisque moribus solide pro eorum aetate insti¬ 
tuantur, ac religionis studio et humanioribus litteris dent operam ceterisque disci- 

plinis, quae praerequiruntur ut ipsi seminaria maiora ingredi ac formationem 
proprie sacerdotalem inchoare valeant ». Ratio: Considerans verba in versibus 10-16 
uti totum videtur peculiaris attentio praebenda esse statui studiorum in seminariis 
minoribus relate ad aequivalentia instituta pro pueris educandis. Expressio « vitam 
ducant » potest insinuare nonnisi de modo vivendi tractari, scilicet de seminario 
minori non ad exemplum monasterii, in clausura regendo. Atque saepissime quoque 
impedit libertatem aliam eligendi vitae viam diversus gradus institutionis inter 
seminaria minora aliasque scholas aequi valentes. Ideoque talis immo in omnis 
disciplinis institutio in seminariis minoribus requiri videtur ut omnia similia insti¬ 
tuta civilia superat, quia tunc tantum plena libertas asseverari possit aliam in quo¬ 
cumque momento eligendi viam. 

Dubitari tamen licet utrum hoc requiri possit. Procul tamen dubio nil peioris 
sit in seminario minori alumno qui in eo remaneat coactus quia ad aliud institu¬ 
tum aut scholam transire non valeat ob inferiorem receptae in seminario institu¬ 
tionis gradum. 

Clare videtur talem exigentiam Pius PP. XII in adhortationi Menti nostrae 
ex d. 22-IX-1950 ( Discorsi e radiomessaggi Pio XII, tomus XII, 527 ss., cap. III, 
p. 554 ss.) edici, ideoque si in schematis propositione alia eius postulata inclusa 
fuerint etiam hoc optatum considerare convenit et hoc primo quidem loco. 

Proposita addenda logicam simul constituent relationem ad partem sequentem 
supradicti excepti (vv. 12-16), quae de tali virtutum ac morum, religionis et scien¬ 
tiarum gradu loquitur, ut alumnus sane ad superiores cursus transire valeat. 

Rationarium e praxi sem. min. ostendit magnum numerum alumnorum ad 
cursus superiores admitti, attamen probat etiam multos aliam eligere vitae viam. 
Magni autem est momenti ut etiam ad talem possibilitatem congrue praeparati 
sint in quocumque studiorum momento. 

Est quidem sermo de institutionis gradu alumnorum in cap. IV. De studiorum 
ratione « pag. 19 » ... inferiores non sint ceteris iuvenibus qui in propria natione 
ad studia academica accedunt ..., secundum tamen verborum positionem videntur 
haec alumnis ad seminaria maiora accedentibus applicari. Secundum autem sensum 
postulant congruum institutionis gradum in sem. min. relate etiam ad illos qui 
aliam eligunt vitae viam post maturam decisionem et de his in proposito tractatur. 

Exc.mus P. D. IOANNES PATRICIUS KAVANAGH 
Episcopus Dunedinensis 

Appendix I. Anno 1942 Motu Proprio Sanctissimus Pontifex Pius XII insti¬ 
tuit apud S. Congregationem Seminariorum Opus Pontificium ad vocationes ad 
statum clericalem promovendas atque fovendas. Similiter, motu ptoptio di 11 fe¬ 
bruarii anno 1955, aliud Opus Pontificium ad vocationes ad statum religiosum 
promovendas atque fovendas apud S. Congregationem Religiosorum instituit. 

Ex duplici opere oriri potest confusio apud populum christianum. Melius esset 
si habeatur unicum Opus quod curaret de vocationibus tum ad statum religiosum 
tum ad clericalem tam ad religiosum quam saecularem. Iidem moderatores sub 
directione ordinariorum locorum ac Sanctae Sedis, sicut nunc habetur in opere 

de Propaganda Fide, coordinare possent omnes conatus in hac re, tum in ecclesiis 
tum in scholis ac apud familias. Sacerdotes ex utroque clero insimul operantes plus 
facerent quam agere potuissent si, uti dicam, unusquisque contendisset ut in suam 
partem eundem iuvenem raperent. 

Responsabilitatis sensus erga Sanctum Spiritum animas dulce trahentem cui 
vocatio debetur in sacerdotibus aliisque qui ad hoc opus sese devoveant ita 
stabilitur. 

2. De seminariorum speciebus et ordinatione. In novo codice luris Canonici 
statuatur lex vi cuius alumnus qui nomen det seminario interdioecesano et regio¬ 
nali pro servitio in aliqua dioecesi illius regionis, statim obtineat domicilium in 
illa dioecesi pro qua inscribatur approbante Loci Ordinario, ita ut ille Ordinarius 
fit episcopus ordinationis ac litteras dimissorias pro tonsura ac ordinibus dare possit. 

3. De sacrorum alumnorum in seminariis institutione. Maxime prodesset si 
darentur in forma brevi ac clara normae servandae a confessoribus, directoribus, 
parochis aliisque quibus incumberet munus consilium dandi iuvenibus qui de 
vita clericali assumenda deliberent. Clarificetur lex quoad episcopum ordinationis 
pro aliis ordinibus conferendis clerico in ordinibus minoribus qui, sua sponte ad 
statum laicalem regressus, postea, priore ordinario approbante ab alio ordinario 
recipiatur pro servitio in sua dioecesi. 

Exc.mus P. D. MICHAEL KLEPACZ 
Episcopus Lodzensis 

Ad pag. 3, n. 5. In unaquaque dioecesi penes dicasterium Curae Pastoralis in 
Curia Dioecesana constituendus est specialis coetus sacerdotum, qui idaeam voca¬ 
tionis propagarent. 

Ad pag. 4, n. 7. Ubi catholicae scholae secundariae condi possunt, illae potius 
officiis seminariorum minorum fungi deberent. 

In quantum operum huius generis necessitas vel utilitas sentitur, pro tota 
natione constituantur unum vel plura seminaria pro candidatis in provectiore 
aetate constitutis. 

Ad pag. 8, n. 16. In alumnis sedulo impugnetur omnis species adulationis et 
blanditiae erga superiores. 

Ad pag. 8, n. 17. Primus seminarii cursus oporteret ab aliis cursibus —- si 
exteriores circumstantiae id permittunt — omnino separari! Indicatae forent sepa¬ 
ratae et speciales pro alumnis primi cursus conferentiae spirituales. 

Seminario absoluto, opportunum foret, ut alumni, adhuc ante maiorum ordinum 
susceptionem, unum annum praxi in paroeciis consecrarent. 

Ad pag. 9, n. 10. Alumnis praelectiones non sunt in nimio numero tradendae, 
ita, ut pro individuali studio scientifico et pro exercitiis pietatis necessarium 
tempus habeant. 

Ad pag. 12, n. 25. Pro neopresbyteris et iunioribus sacerdotibus specialia 
exercitia spiritualia forent indicata. Valde utile videtur munus directoris spiritus 
pro universo clero totius dioecesis, et pro singulis decanatibus (fortasse pro aliquot 
simul sumptis vicariatibus foraneis). 

Ad pag. 13, n. 26. Ante nominationem neopresbyteri ad primum officium 
sacerdotale utiliter seminarii rector quoad candidati ingenium et characterem 
audiendus esset. 

Neopresbyteris statim post ordinationem non sunt regulariter maioris mo¬ 
menti officia in magnis potissimum civitatibus committenda. Non sunt eis etiam 
vicaria tus committendi apud parochos difficilioris characteris. 

Nota. Speciminis causa adiungitur instructio a Curia Dioecesana Lodzensi ad 
parochos edita quoad vocationes sacerdotales. 

1. In praescripto Codicis, hodierno can. 1353 correspondenti, sermo habeatur 
oportet de condendo opere vocationum. Opus hoc penes Curiam episcopalem con¬ 
dendum constare debere videtur aliquot peritis sacerdotibus, rectore et professo¬ 
ribus seminarii, iuventutis educatoribus, qui in unione cum reliquis dioecesanis 
sacerdotibus, praesertim cum parochis, allaborare debent informandis pueris et 
arcendis a saeculi vanitatibus. Maior attentio pueris missae inservientibus donetur. 

Idem opus potest et debet fovendis vocationibus religiosis inservire. 

2. Necessarium videtur, ut in Codice futuro norma habeatur de opportunitate 
fundandi instituta pro vocationibus provectioris aetatis, ubi eorum necessitas vel 
utilitas sentitur. 

3. Pro uniformitate servanda vere desiderantur normae de qualitatibus eorum, 
qui in seminarium admitti desiderant. Postulanda videtur norma de schola secun¬ 
daria a candidatis absoluta, de egregiis candidati moribus in anteacta vita. Ultima 
decisio quoad candidati idoneitatem episcopo reservanda est, qui, cum seminarii 
rectore, iudicium suum feret. 

4. Quoad seminaria interdioecesana, regionalia et internationalia videtur ne¬ 
cessaria et utilis norma determinans, quibus in conditionibus illa condantur oportet. 

5. Quoniam seminarium est persona moralis et quibusdam certis praescriptis 
res eius oeconomica regi debet, praecisa norma de hac re videtur utilis ita, ut 
ceterae dioeceseos personae morales, fideles et sacerdotes pro viribus seminarium 
adiuvare teneantur. 

6. Ii, qui in seminario docent et idem moderantur, peculiariter ad munera 
haec sunt formandi. Necessaria videntur studia superiora absoluta et adepta curae 
pastoralis praxis acquirenda in paroeciis in officiis parochorum, vicariorum et iuven¬ 
tutis institutorum. Antequam aliquis sacerdos munus stabile moderatoris seminarii 
vel professoris assequatur, officiis minoris momenti in seminario fungi debet. 

7. Can. 1371, negativo conceptus modo, servandus videtur, sed ipsum prae¬ 
cedere deberent normae positivae de probatione et selectione alumnorum, qui for¬ 
matione sua intellectuali et suo charactere spem debent afferre se bonos fore 
presbyteros. 

8. Bona videtur idaea, ut in futuro Codice distinguantur canones de forma¬ 
tione pastorali, de studiis, de formatione spirituali et de disciplina. 

Necessaria videtur nova praescriptio de formatione presbyterorum perficienda 
post seminarium. Haec formatio videtur utilissima sub respectu spirituali et sub 
respectu adeptae et verificandae praxis pastoralis. 

Seminarium, qua tale, tutela sua novos presbyteros fovere debet, ad specialia 
exercitia spiritualia eos convocare, conferentias pastorales et doctrinales pro iis 
praeparare. 

9. Praescriptis cann. 1364 et 1365 observatis, seminaria cuiusque nationis 

suas studiorum rationes, suaque programmata habeant ab episcopis condita in 
conferentiis suis adunatis et a Sede Apostolica approbata. 

10. Quoad nimias particularitates in iure vigenti contentas (v. g. in can. 1367) 
videntur illae e novo codice expungi debere, substitutis generalibus principiis; 
hae particularitates ad leges seminarii, de quibus in can. 1357 § 3, remittantur. 

11 et 12. Propositio, ut materia novi Codicis, admissionem ad ordines spec¬ 
tans, deferatur ei S. Congregationi, quae formatione cleri occupatur, magis logica 
est. Idem dicendum de translatione ad librum « De personis » earum omnium 
praescriptionum, quae de sacrorum alumnis formandis in futuro Codice conti¬ 
nebuntur. 

Exc.mus P. D. IOANNES IOSEPH KROL 
Archiepiscopus Philadelphiensis Latinorum 

In genere. Hoc schema laudandum est quia in eo recognoscitur diversitas con¬ 
ditionum in variis et dissitis regionibus vigentium, quae diversitas influxum ali¬ 
quem in formationem cleri futuri habere debet. Etiam laudandum est schema 
quia monet problemata non amplius actualia omitti debere in scholis, et opiniones 
modernas theologicas et philosophicas disci et crisi subiici debere. 

In specie. 1. In Pag. 5, linn. 1-12: Usus vocis Prophetae ansam potest dare 
alicui confusioni et quidem duplici ratione. Quid sibi vult vox? Quando catho¬ 
licus audit vocem, de facto cogitat de illo qui futurum praeannuntiat. Quamquam 
Dominus Noster Iesus Christus certo certius praeannuntiavit futura, hic aspectus 
activitatis eius non invenitur necessario apud sacerdotes. Deinde, charisma pro¬ 
pheticum non datur solis sacerdotibus, quamvis omnis charismaticus debet se 
subiici auctoritati sacrae hierarchiae. 

Praeterea plena potestas Ordinis non habetur nisi ab episcopis qui regunt 
aliquam partem populi Dei. Quamvis seminaria etiam futuros episcopos efformare 
debeant, nemo est qui tale esse munus ordinarium seminariorum ordinarie cogitat. 

Etiam notari potest, et forte debet, viros non sacerdotio auctos partem ha¬ 
buisse in Ecclesia regenda, in populo sanctificando et etiam ex officio docendo; 
illustrationis causa puta de diaconis et de antiquis Sanctae Romanae Ecclesiae 
Diaconis Cardinalibus. Altera ex parte multi sunt sacerdotes hodierni qui nullam 
partem in regimine Ecclesiae habent. 

Itaque proponitur ut sex primae lineae ita reconficiantur: « Summi Sacer¬ 
dotis, Doctoris ac Regis munera in seipso coniungens, Christus Dominus, cum po¬ 
testatem suam Ecclesiae contulit eique mandatum dedit Redemptionis opus ad 
saeculorum usque occasum perpetuandi, homines voluit sui triplicis muneris 
participes, qui pro parte sibi assignata illud adimplerent, eo ministrandi spiritu 
animati, quem ipse verbo et exemplo docuit ». 

2. Pag. 10, lin. 2: loco « Eph. 3, 12 » legatur « Eph. 3, 17 ». 

3. Pag. 12, linn. 8-9: «...a competenti auctoritate ecclesiastica illius terri¬ 
torii... ». Quaenam est illa auctoritas? Deinde potest quaeri si in aliquibus natio¬ 
nibus conditiones tales sint quae requirant congruenter differentias aliquas in 
sacrorum alumnis formandis quia in variis regionibus eiusdem nationis manife¬ 
stantur differentiae, e. g. linguisticae vel culturales; puta de dictione Canadensi 
vel de Oceania. 

4. Pag. 12, lin. 29: « Sacrae traditionis ». Lingua latina non erat solum in¬ 
strumentum linguisticum Ecclesiae. Tamquam exemplum potest notare aliquos 
Patres maximi nominis graece, sicuti Novi Testamenti auctores, scripsisse. Itaque 
suggeritur vocem « partis » ante vocem « sacrae » inseri. 

Exc.mus P. D. LUDOVICUS LA RAVOIRE MORROW 
Episcopus Krishnagarensis 

Ad n. 18 (pag. 12, linn. 6-13): Haec est optima sententia totius schematis, 
diu expectata, omnino retinenda. 

Ad n. 19 (pag. 12, linn. 20-32): De usu linguae latinae. Vrincipium funda¬ 
mentale : Lingua latina non est finis absolute servandus sed merum medium ad 
finem, qui est bonum Ecclesiae. 

Unde, si res ita se habeant ut lingua latina evadat impedimentum ad maius 
bonum, v. g., ad obtinendas vocationes sacerdotales, tunc debet locum cedere; 
melius enim est habere sacerdotes qui linguam latinam non callent, quam omnino 
non habere sacerdotes. Lingua latina, quamvis utilis Ecclesiae ut eius lingua offi¬ 
cialis, tamen de facto non est lingua totius Ecclesiae catholicae, nec fuit lingua 
Apostolorum nec Ecclesiae trium priorum saeculorum. 

Conditio hodierna linguae latinae : a) Ut omnibus compertum est, nostris 
temporibus linguae latinae studium in dies decrescit. Gradatim in collegiis et 
universitatibus totius mundi e studiorum curriculo aufertur. 

b) Nec dici potest studium linguae latinae efformare mentem melius quam 
aliae disciplinae. Sunt tot homines qui eminent in scientiis, in arte gubernandi, etc., 
qui tamen linguam latinam ignorant. 

c) Nostris diebus opera scientifica vel litteraria non eduntur nisi in linguis 
vernaculis. Ex altera parte, habentur optimae versiones vernaculae scriptorum 
latinorum. 

d) In ipso Concilio Vaticano II, cui intersunt primores ecclesiastici, prae¬ 
lati et periti, plurimi sermone latino sese exprimere non valent. Atque multi non 
intelligunt quae dicuntur in disputationibus vel male intelligunt. 

e) Denique, sperare hanc conditionem in melius mutatum iri, est idem 
ac vana somnia somniare. 

Necessitas alicuius accommodationis. a) Sunt adulescentes, virtute et intelli- 
gentia praediti, qui timent studia ecclesiastica aggredi propter di ffi cultatem lin¬ 
guae latinae, eo magis quod bene sciunt magnum laborem et tempus tali studio 
impensum fore quasi sine ulla utilitate practiea. 

b) Plures viri adulti, caelibes et vidui, vitam ecclesiasticam inire possent 
nisi magnum impedimentum linguae latinae adesset. 

c) Inter alumnos seminaliorum pauci linguam latinam ita callent ut latine 
cogitare valeant. Propterea longe maior numerus varias disciplinas philosophicas 
et theologicas numquam plene intelligunt sibique assimilant, nec de eis praedicare 
vel cum hominibus cultis loqui possunt modo efficaci et auditoribus intelligibili. 

Quare sequentia vota humiliter propono: 1. Lingua latina ab Ecclesia adhi¬ 
bita in decretis, litteris apostolicis, instructionibus, etc., ne sit ille sermo « clas- 

sicus » qui dicitur, seu Ciceronis instar, difficilis intellectu nec hodierno modo 
disserendi aptatus. Sed planus sit et lucidus; cuius magna nobis exempla patent. 
Simplex ac vere plebi apta fuit lingua qua S. Augustinus in suis sermonibus 
usus est; etiam S. Thomas res difficiles in lingua simplici ac plana expressit. Item 
S. Bernardus et multi alii antiqui scriptores christiani. 

2. Cognitio linguae latinae longe provehenda est a facultatum ecclesiasti¬ 
carum doctoribus, seminariorum professoribus, ab iis qui Romae aut in dioece- 
sanis curiis munere funguntur, atque illis seminariorum alumnis qui hoc deside¬ 
rant vel ad studia superiora destinantur. 

3. Pro reliquis requiritur solum talis cognitio quae sufficiat ad liturgiam 
celebrandam et simplicia documenta intelligenda. Ubi vero liturgia non celebratur 
lingua latina, superiores in casibus specialibus possunt dispensare a studio huius 
linguae. 

4. In cursu seminaristico libri textus, praelectiones atque examina omnia 
sint in lingua vernacula; textus tamen e fontibus desumpti citentur latine. 

In studiis academicis autem principia doctrinae exponantur latine; ulterio¬ 
res vero explanationes tradantur in lingua vernacula. 

Ad n. 20 (pag. 12-13): Philosophia recte designatur ut « cursus propaedeu- 
ticus ». Sed problema practicum manet, scii.: quomodo philosophia ordinanda 
sit ut vere evadat praeparatio ad theologiam. Non sufficit fovere « visionem sa¬ 
cerdotalem », sed magis intrinsece ipsa philosophia debet in sua problematica 
semper remanere aperta pro revelatione et facto religioso historico. 

Ad nn. 22, 23 et 24: Materia hic descripta est tam ampla ut formatio alum¬ 
norum non videatur posse absolvi intra quattuor annos. 

Ad n. 25 (pag. 15): Quaeritur an statim post absoluta studia theologica 
alumni debeant ordinari sacerdotes? 

Graves rationes suggerunt ut post receptum diaconatum expectent usque 
ad trigesimum annum expletum, atque interim, per sex circiter annos, in mi¬ 
nisterio exerceantur, probentur atque maturescant. 

Constat enim in mundo hodierno iuvenes 24 annorum non esse maturos, qui¬ 
bus ordinatio sacerdotalis possit secure conferri. Inde tot lapsus atque ruinae! 
Si per sex annos exercentur, experimento poterunt a superioribus cognosci atque 
seipsos cognoscere, et, si veram vocationem habent, sacerdotio augeri. 

Secus poterunt sive ad statum laicalem reduci atque uxorem ducere, sive 
pergere in servitio Ecclesiae tanquam diaconi permanentes (et uxorati?). 

Haec iam est praxis communis in aliquibus Ecclesiis catholicis orientalibus: 
diaconi non ordinantur sacerdotes ante annum trigesimum. 

Exc.mus P. D. STANISLAUS LOKUANG 
Episcopus Tainannensis 

1. N. 10 dicit «Apta alumnorum institutio vigilantem eorum selectionem 
et probationem a vocationum promotoribus et a seminariorum moderatoribus po¬ 
stulat. 

Selectio seminaristarum ad seminarii rectorem et ad Ordinarium loci perti¬ 
net. Cur nunc dicitur « a vocationum promotoribus »? Haec expressio potest esse 

vera in multis circumstantiis; sed magnam confusionem in campo iuridico et in 
directione seminaristarum causare potest. Igitur haec verba « a vocationum pro- 
motoribus » substituenda sunt « ab Ordinariis loci ». 

2. In votis episcoporum, quae in voluminibus ante-praeparatoriae commis¬ 
sionis inveniuntur, plures postulationes delatae sunt quoad formationem semina¬ 
ristarum accommodatam circumstantiis modernis. E. g. quoad spiritum morti¬ 
ficationis, quoad spiritum oboedientiae, quoad spiritum orationis, quia hodierna 
tempora spiritum laxationis et commoditatis ubique secumferunt. Licet in sche¬ 
mate sub paragrapho III de institutione spirituali multa dicantur de virtutibus 
seminaristarum; sed expositio est habitualis et videtur esse repetitio sermonum 
in exercitiis spiritualibus. Necesse est aliquid dicere quod refertur ad formatio¬ 
nem specialem pro temporibus hodiernis sicut in Pii XII Exhortatione Menti 
Nostrae, atque in iis insistere ita ut attentiones sive moderatorem sive alumnorum 
habeantur. Secus pulchra quidem expositio, sed consuetudinaris quae habetur in 
schemate hoc, nullam attentionem specialem attrahere valet et remanebit uti 
litterae mortuae. 

3. N. 23 dicit « Studiorum ecclesiasticorum indoles pastoralis peculiari cura 
attendenda est », et enumerat plura studia peculiaria quae facienda sunt a sa¬ 
crorum alumnis. Sed deest indicatio relate ad aliqua studia missionaria quae studia 
formationem non tantum intellectualem sed etiam spiritualem seminaristarum 
adiuvare possunt, quia haec studia sensum catholicum et amorem versus Eccle¬ 
siam universalem efformant. 

Rev.mus P. D. PETRUS MALEDDU 
Praefectus ap. Hinganfuensis 

Art. IV: De studiorum ratione. 1. Vacationis tempore alumni mihi videntur 
erudiendi de his quae ad machinalem scientiam pertinent. Parochis enim ceteris- 
que animarum curatoribus saepe saepius machinis uti opus erit. 

Eodem tempore prosequantur cuiusque propensiones ad peculiaria studia. 

2. Cumque valde prosit tum in paroeciis tum in missionibus, ut fidelibus con¬ 
sulatur, sive medicinae, sive agri culturae, sive electricae vis, etc., cognitio, illa¬ 
rum scientiarum principia, vacationis tempore alumnis tradenda videntur. 

3. Ut futura «unio » foveatur alumnos parare decet exquisitiore scientia 
aliarum christianarum confessionum, tali modo tradita ut quae iam communia sunt 
appareant et magni fiant, et quae unitatem fovere possunt conlustrentur. De 
quibus optime quae paragrapho quarta, n. 20 statuuntur. 

4. Cavendum autem ne sacrorum alumnis occasio detur vel permittatur 
gymnasiorum ludos et palestrae athletas nimio studio (tifo) prosequi: quod stu¬ 
diis et vitae interiori obstare omnino compertum est. 

Exc.mus P. D. NICOLAUS MARGIOTTA 
Archiepiscopus Brundusinus 

Pag. 15, n. 24; Appendix 1, IV, pag. 18: De institutione post seminarii 
curriculum complenda. Si ritiene assai opportuno che, soprattutto al fine di con¬ 
solidare la vocazione, i chierici, giunti al diaconato, siano affidati a parroci pii 
e prudenti per esercitare tale grado delLOrdine nel ministero pastorale. Tale 
esercizio dovrebbe durare non meno di un anno; dopo, il diacono potra diven- 
tare sacerdote. 

Non si ritiene che siano efficaci i convitti ecclesiastici, che potranno avere al- 
tra funzione, e tanto meno i periodici convegni, ne il mese sacerdotale. 

L’esercizio dei diaconato per almeno un anno ha lo scopo di collaudare la 
vocazione mediante 1’esperienza pastorale. 

Cosl si maturano meglio le decisioni definitive. 

Exc.mus P. D. EDUARDUS MASON 
Episcopus tit. Rusicadensis, vic. ap. de EI Obeid 

Ad vocationes sacerdotales fovendas necessarium est non tantum Opus vo¬ 
cationum commendandum in omnibus dioecesibus, sed saltem in qualibet re¬ 
gione eligendi sunt plures sacerdotes (duo vel tres) ad hoc bene paratos per cursus 
speciales, naturaliter idoneos ad vocationes excitandas et in cura animarum po¬ 
sitos, ideoque experientia, saltem inchoata, praediti. 

Propono ut isti sacerdotes, quivis pro sua sectione paroeciarum, easdem vi¬ 
sitent una vel duobus vicibus in anno ad colloquendum de vocatione cum pueris 
et iuvenibus — tam munus sacerdotale explicando quam vitam religiosam pan¬ 
dendo; deinde quandam necessitudinem stabiliat cum pueris qui manifestant 
signa vocationis, ea omnimodo roborando. 

Colloquia vocationis initianda erunt non tantum cum pueris sed etiam cum 
iuvenibus et adultis, praesertim inter eos qui militant Actione Catholica, quia haud 
raro pretiosae vocationes adoriuntur etiam aetate aliquantulum provecta. 

Sacerdotes candidatos suos sequentur per menses vel etiam per annos eos 
adiuvando amicitia, consiliis et manu ducendo ad portam seminarii ubi eos se¬ 
quentur paterna cura per aliquot menses usque dum primae difficultates supe¬ 
ratae sunt. 

Quamvis tamen Opus vocationum concredatur sacerdotibus ad hoc instruc¬ 
tis necesse tamen erit ut Concilium enixe exhortetur omnes sacerdotes ut in vocatio¬ 
nes excitandas sedulo incumbant, eorumque paternitatem spiritualem summo¬ 
pere commendent si valeant socios laboris sibi adsciscere qui eorum opus exequi 
pergant. 

1. In curriculo seminaristarum et religiosorum et alia pauca mihi videntur 
esse reformanda; inter ea propono quae sequuntur: 



872 


ACTA CONC. VATICANI II - PERIODUS III 


a) Methodus discendi et docendi linguam latinam in seminariis valde 
obsoletum est, cum iam a saeculo xv initium habuerit: lingua latina ne tradatur, 
quaeso, tanquam cadaver mortuum et in partes dissectum sed ut lingua viva 
discenda colloquiis et utilis ad concepta tradenda. Ad hoc fortasse iuvabit studium 
scriptorum communium ecclesiasticorum magis quam Ciceronis et Horatii. Scrip¬ 
tores optimi relinquantur professoribus et Academiis. 

b) Lingua graeca et hebraica omitti possunt pro alumnis communibus 
(reservetur iis qui postea Academiam sequentur). Mihi item videtur Algebra 
et Logarithmi vel Trigonometria omittenda esse, eorumque loco suggero ut augean¬ 
tur lectiones linguae Patriae et scientiarum hodiernarum una cum elementis 
scientiae scriptorum ephemeridum, theatri, elocutionis, radio et televisionis (gior- 
nalismo). 

2. In cursu philosophico rogo ut amplior detur locus psychologiae, sperimen- 
talis quoque, et studio Historiae Philosophiae praesertim hodiernae, ita ut alumni 
discant funditus quo modo homines hodierni evangelizandi sint. 

3. Rogo ut omnes neo-sacerdotes per biennium post ordinationem praeter 
sociologiam hodiernam cursus pastoralis, edoceantur quoque in didactica reli¬ 
giosa, historia religionum praesertim Islamicae, Hindu et Buddhisticae et Shin- 
toistae. 

Exc.mus P. D. IOANNES CAROLUS McQUAID 
Archiepiscopus Dublinensis 

Gap. II, pag. 7, lin. 36 per quos Christus attrahere valeat, et cap. III, n. 16, 
lin. 22, a fallacia et a cuiusvis generis simulatione abhorrens. 

Dicere mallem: praeprimis hodie instituendi sunt sacrorum alumni ad vitam 
omnino honestam (vulgo honourable) degendam. 

Nihil enim homines hodierni temporis magis arcere potest quam aliqua ratio 
agendi insincera vel etiam leviter fallax. 

Exc.mus P. D. OCTAVIANUS MARQUEZ TORIZ 
Archiepiscopus Angelorum 

1. De sacrorum alumnis formandis novum schema mihi optimum videtur, 
siquidem in synthesim concinne ac laboriose reducta sunt ea quae antea in diver¬ 
sis schematibus (et optime sane) inveniebantur. Unde laus sincerissima tribuenda 
est praeclaris novi schematis auctoribus. 

2. Mihi tamen liceat aliqua, etsi parva, fortasse nullius momenti, sed ad 
tranquillitatem animi mei, exponere: 

3. In pag. 6, sive lin. 13, sive in lin. 15, mihi videtur utilissimum addere 
« una cum sacrificiis » siquidem tam ex doctrina quam ex ipsa experientia scimus 
quantum in vocationum favorem christiana sacrificia obtineant. 

4. In eadem pag. 6, linn. 18 et 19, videtur verbum debere esse « declarentur » 
(et non « declararentur »). 

5. In pag. 7, linn. 10-15, mihi obscuram mentem adesse videtur, et praeterea 
non placet verbum: « Alumni in seminariis minoribus vitam ducant quae cum 
communi omnium adulescentium vita... » etc.; quia tunc nihil aut fere iam nihil 
sacerdotale eis imbuitur. Ego humillime contrariam sententiam teneo: inde a 
seminarii minoris initio eis aliquid saltem sacerdotale vivendum est. Etenim 
seminarium minus est seminarium, non collegium qualecumque. Utique pro adu¬ 
lescentulis, sed qui iam germina vocationis sacerdotalis prae se ferunt. In multis 
sane Nationibus ita sunt seminaria minora. Utique alumnorum institutio valde 
diversa debet esse atque in maioribus. Sed non communis cum omnibus adule¬ 
scentibus (saecularibus seu laicis). Non sufficit dicere « quantum potest », quia 
confusio semper oritur. Unde humiliter propono ut mutentur verba et clare 
dicatur seminaria minora, quamvis diversa a maioribus, iam ideale sacerdotale, 
pueris seu adulescentulis accommodatum, intense debere vivere. A. v., summa 
libertas componenda cum initio spiritus sacerdotalis. Ceteroquin, quomodo voca¬ 
tiones illae adhuc tam tenerae coli possent? 

6. In pag. 7, lin. 24: verbum «celebrationibus » fortasse ideam suggerit 
alicuius sollemnitatis externae. Unde melius forsitan esset dicere « actionibus », 
quia ni fallor agitur de Sacramentis, sacrosancto Missae Sacrificio, etc. 

7. In pag. 8, lin. 5: Siquidem verbum « actuosa » saepe postea repetitur, 
melius esset in hoc loco illud supprimere. Sufficit « materna sollicitudine ». 

8. In pag. 10: Post pulcherrima verba quae in schemate habentur, mihi 
necessarium videtur aliquid addere de sacrificii spiritu, hodie tam necessario in 
sacerdotibus, et de universali missionario zelo. Fortasse, si placet, posset addi 
post verbum «pastoribus» in lin. 13: «una simul cum sacrificii spiritu, et non 
tantum pro ovibus proximioribus, sed et pro totius humani generis salute ». 

9. In pag. 11, lin. 9: non placent verba « vere spirituale cum ipso connu- 
bium ineunt »... Fortasse melius esset dicere: « sese ipsi totaliter consecrant ». 
Non nego connubii spiritualis veritatem in Mystica, sed dico viris nostrae aetatis, 
praesertim iuvenibus, fortasse verbum illud a Concilio prolatum non placere. 

10. In pag. 11, linn. 15-17: Mihi urgentissimum videtur insistendum, etsi 
breviter, in perfecta clericorum oboedientia, hodie magis magisque impugnata 
et magis magisque necessaria, e. g., his verbis: « reprobatis modernis contra 
perfectum sacerdotalem oboedientiam erroribus ». 

11. In pag. 11, lin. 30: loco « moderatoris pietatis » mihi praeferendum 
videtur nomen « moderatoris spiritus », sive ad uniformitatem in terminologia, 
sive ad melius conceptum exprimendum. 

12. Sive in pag. 12, lin. 32, sive in pag. 13, lin. 28, mihi valde utile 
videtur aliquid de scientiis quae ad Philosophiam eiusque studium praeparant 
(Mathesis, Physica, Chemia, etc.) utique sub uno verbo, sed hoc non invenitur 
in schemate. 

13. In pag. 14, lin. 38: forsitan melius esset dicere «activam» ]oco 
« actuosam » ad repetitiones vitandas. 

14. In pag. 15, lin. 6: humiliter propono ut, ante verba « de hodiernis... » 
addantur haec: « de modernis et efficacioribus apostolatus formis ad animas lu¬ 
crandas et de hodiernis... ». 

15. In pag. 17 ss., agendo de instructionibus: mihi videtur valde difficile 

episcopos opiniones vel animadversiones plus minusve cohaerentes vel ordinatas 
dare, si eis schema aliquod seu exemplum instructionis non proponitur. Aut 
saltem puncta principaliora fusius proponantur. 

16. In pag. 17, lin. 12: Ut iam antea dixi, propono ut agendo de seminanis 
minoribus aperte declaretur spiritum sacerdotalem, utique pueris seu adulescen¬ 
tulis accommodatum, et quidem cum maxima eorum libertate, principem locum 
obtinere debere. Si in scholis apostolicis hoc fit, quanto magis in seminario minore? 

17. In pag. 17, lin. 15, et in pag. 18, linn. 1-2: Necesse omnino est sta¬ 
tuere gradus auctoritatis seu potestatis episcoporum in seminariis regionalibus, na- 
tionalibus, etc., quia saepe saepius rector difficultates patitur ex desideriis diversis 
episcoporum, e. g. qui extra seminarium alumnos proprios vocant, cum disci¬ 
plinae detrimento. 

18. In pag. 18, lin. 17: Melius dicatur «De moderatore spiritus». 

19. In pag. 18, post lin. 27, adderem numerum (9) hoc modo: « De quinto 
Sacrae Theologiae anno cum praecipuo pastoralis praeparationis fine ». 

20. In pag. 20, linn. 4ss.: Dixerim: Quamvis can. 1367 ad particularia 
descendit, sed actiones practicas et valde necessarias refert, unde periculosum 
esset in genere tantum loqui, attenta hodierna tendentia ad orationem clericorum 
magis magisque reducendam. Unde practicae illae retineantur. 

21. Cetera quae in hoc novo schemate inveniuntur, valde bona, omnino lau¬ 
danda et retinenda mihi videntur. Unde laudes sincerissimas repeto. 

Exc.mus P. D. FREDERICUS MELENDRO 
Archiepiscopus Nganchimensis 

Pag, 9, n. 11, lin. 7: Legitur: «Quare recentiores speciosi errores, quibus 
sanae disciplinae sensus et vis extenuatur aut prorsus destruuntur, a seminariis 
arceantur ». Aptum sane praeceptum haec verba significant. Ut tum directores 
sacrorum alumnorum perniciosos illos errores perspicue animadvertant, calleant, 
arceant, tum seminaristae et luce clara eos intelligant et toto corde detestentur; 
praecipuos recentiores et speciosos recenseri forte convenit. 

Additio sequens proponitur: «Quare recentiores speciosi errores, ut sunt 
independentia a superioribus in agendo, libertas leges ac dispositiones obedientiae 
censurandi, effusio ad exteriora, aviditas mundanarum delectationum aliaque, 
quibus sanae disciplinae sensus et vis extenuantur aut prorsus destruuntur, a 
seminariis arceantur ». 

Pag. 10, n. 13, lin. 12: Additio proponitur: « Sanctum etiam Dei timorem 
sacrorum alumni magni aestiment». Additionis rationes. Dei timor valde est 
homini necessarius: Spiritus Sancti est donum: Multum iuvat ad divinam conser¬ 
vandam gratiam atque ad Dei dilectionem augendam. 

Pag. 10, n. 14, lin. 32: Legitur: « ... et varias pietatis formas, praesertim in 
honorem Deiparae Virginis, assidue colant ». Additio proponitur: ... « et varias 
pietatis formas, praesertim in honorem Sacratissimi Cordis Iesu et Deiparae Vir¬ 
ginis, assidue colant ». Additionis ratio: Cultus, quo Ss.mum Cor Iesu honoratur, 
ad Domini Nostri Iesu Christi cognitionem, dilectionem, imitationem quam ma- 

xime ducit; animos ad fervorem et vitae spiritualis perfectionem sublevat; chri- 
stianae religionis essentiam, quae in Divinae Maiestatis dilectione consistit, com¬ 
plectitur. 

Pag. 10, n. 14, lin. 36: Dicit « ... Ut autem orationem etc. ... initientur in 
psalterium totum que Officium Divinum intelligenda, degustanda ». Additio pro¬ 
ponitur: « Ut autem orationem etc. ... initientur in psalterium totumque Officium 
Divinum intelligenda, degustanda et meditanda. Ideoque sacrorum alumni maiores 
congruenti tempore quotidie meditationi vacent ». Additionis ratio. Si sacrorum 
alumni maiores meditationi quotidianae congruum tempus non tribuunt, nec sacer¬ 
dotio suscepto, orationi mentali vacabunt; quod et multum interest et necessa¬ 
rium ducitur. 

Beat.mus P. D. PAULUS PETRUS MEOUCHI 
Patriarcha Antiochenus Maronitarum 

1. Considerations generales: a) 11 me semble que le Schema « de Sacrorum 
alumnis formandis » est assez complet. II envisage la formation au sacer doce des 
seminaristes avec un sens du concret: formation spirituelle adaptee, formation 
sociale et pedagogique, formation intellectuelle et pastorale, contact avec les 
moyens modernes de communication sociale, integration des Laics dans le travail 
pastoral pour les points ou iis affirment une competence, etc. (p. 14, par. 23). 

h) Parmi les vertus sur lesquelles le Schema appuie surtout, ce sont tout 
particulierement la pauvrete, si necessaire a notre monde moderne; la chastete 
qui signifie la liberte du pretre; et Tobeissance, si urgente pour une pastorale d’en- 
semble et une unanimite si profitable pour le bien d’un Diocese (p. 10, par. 15). 

c) Je voudrais attirer 1’attention sur un point tres important: le Schema par- 
le d’un noviciat qui serait a imposer aux candidats au sacerdoce, soit avant la 
theologie, soit avant 1’ordination (p. 11, lignes 34-39). 

d) Partant de ce point de vue, le Schema insiste sur la priere dans laquelle 

doit etre baignee la vie du pretre d’aujourd’hui (p. 10, lignes 26-36 et passim), 
(p. 9, par. 12; pp. 9 et 10, par. 13; p. 9, par. 8). 

e) Je noterais aussi ce sens du zele apostolique et de la charite sur lequel 

revient le Schema (pp. 9-10, par. 13), et ce sens de la Sainte Messe, centre de la 
vie du pretre (p. 10, par. 14). 

Dans un monde materialise et «humanise » ou le sens de 1’adoration de 

Dieu, le sens de la souverainete est perdu, le Schema revient avec a propos sur 

les vertus solides et les fondements d’une vie sacerdotale exemplaire. 

/) Mais le Schema tient a ce que le pretre d’aujourd’hui developpe en lui les 
vertus naturelles de sincerite, d’honnetete, de courage (p. 11, par. 16), qui sont 
le fondement des vertus surnaturelles. 

g) Dans un monde ou Pon a besoin d’hommes, dans le plein sens du terme, 
le Schema, insistant sur la formation des futurs pretres, rappelle les devoirs et 
les responsabilites de la famille, des directeurs spirituels, des superieurs. II insiste 
ici surtout, sur le devoir des Seminaires de former leurs futurs pretres aux initia- 



876 


ACTA CONC. VATICANI II - PERIODUS III 


tives indispensables dans la formation d’un homme, et, a plus forte raison, d’un 
pretre (p. 9, lignes 22-26, lignes 16-21; p. 8, par. 9). 

h) Je noterais enfin le sens concret des situations presentes dont fait preuve 
le Schema: 

1) insistance, etant donnee la penurie des pretres, sur la creation des Se- 
minaires nationaux, internationaux, etc. (p. 8, par. 8). 

2) insistance sur 1’adaptation de Penseignement de la philosophie (p. 13, 
par. 21), et de la theologie (p. 14, lignes 16-23). 

3) soumission des futurs pretres a des exercices pastoraux, sous la direc- 
tion de 1’Eveque (p. 15, lignes 18-27). 

4) etant donne le progres et 1’evolution rapides du monde, les pretres 
seront soumis a une formation post-scolaire (pp. 15 bas, et 16; cf. p. 18 , li¬ 
gnes 28-31). 

5) le Schema insiste sur les vocations tardives et la necessite de leur donner 
un statut juridique precis (p. 19, lignes 4-5). 

6) a la page 19, par. 9, le Schema insiste, avec raison, sur la necessite 
d’adapter la « Ratio Studiorum » aux differentes regions et circonstances. 

(Une remarque pareille fut faite dans le Schema « de Scholis Catholicis »). 

7) malgre la penurie de pretres, le Schema insiste pour qu’on renvoie les 
candidats inaptes, spirituellement, moralement, psychologiquement et physique- 
ment (p. 8, par. 10). 

i) 11 me semble bon et necessaire de transferer la partie qui concerne la 
formation des futurs pretres du « de rebus » du C.I.C., pour la mettre dans le 
« de personis ». 

2. Consideratioris particulieres : a) 11 me semble que Schema est trop touffu. 
II n’est pas compose. On y trouve de nombreuses repetions (p. 5, par. 2, et p. 6, 
par. 4; p. 6, ligne 37; p. 7, lignes 1-2; p. 5, par. 3). 

b) 11 faudrait donc, me semble-t-il, recomposer ce Schema en reprenant les 
excellents elements qui s’y trouvent, d’une maniere plus logique et plus claire. 

c ) Le Schema devrait, me semble-t-il, attirer fortement 1’attention sur la 
formation du caractere et de la volonte. II n’est de Tinteret de personne que les 
pretres manquent d’une forte personnalite, dont le developpement doit etre la 
tache principale des familles et des Seminaires. 

d) Un des points qu’il faudrait introduire dans la formation des futurs pre¬ 
tres, c’est l’art de la parole, 1’eloquence sacree, dont on ne parle pas dans le Schema. 

e) Un autre point: qu’on forme le futur pretre au sens de la psychologie et 
des bienseances, point dont on ne parle pas dans le present Schema, et qui est 
pourtant d’importance. 

/) Qu’on veuille bien redire ici ce qu’on a dit dans le Schema « de Scholis 
Catholicis » sur la connaissance des autres religions qui existent dans le meme 
pays. Cela peut etre compris, evidemment, dans la « Ratio Studiorum » que les 
Eveques sont appeles a adapter a leurs pays. 

Exc.mus P. D. CONSTANTIUS MICCI 
Episcopus Larinensis 

Pag. 7, post n. 6, addatur alius numerus, sic edocens: n. 7: « Sicut Sacro¬ 
sancta Tridentina Synodus in omni dioecesi seminarium esse decrevit, ita Sacro¬ 
sancta haec Vaticana II Synodus, prae oculis habens urgentissimas necessitates 
multarum gentium, quibus deest sufficiens sacerdotum numerus, decernit semi¬ 
naria esse non tantum pro dioecesi, sed pro Ecclesia, ita ut omnes Ecclesiae pa¬ 
stores vere satagant ut amplior numerus quam necessitas in dioecesi postulet, 
immo maximus possibilis, alumnorum in seminarium vocentur, et opportuna for¬ 
mationis ope in spiritu, ut dicitur, missionario, gradatim ad consideranda munia 
totius Ecclesiae edoceantur, iis parati obire quocumque loco necessitas exurgat ». 

Exc.mus P. D. PAULUS NGUYEN VAN BINH 
Archiepiscopus Saigonensis 

N. 21, page 13: «...accurate distinctis quae ab omnibus retineri debent, 
ab opinionibus qui inter catholicos libere controvertuntur ». 

La formule n’est pas tres adroite. Si Pon se place au seul point de vue 
philosophique, il faut maintenir qu’aucune affirmation philosophique ne sfimpose 
par suite d’une definition dogmatique, mais seulement d’apres les arguments 
rationnels qui soutiennent cette affirmation. Le grand eflort de St. Thomas a 
ete de degager la philosophie de son temps de toute methode purement theolo¬ 
gique s’appuyant sur une autorite hors du raisonnement. 

Ce qui est exact, c’est qu’il y a un certain nombre de verites rationnelles 
(peu nombreuses: survivance de l’ame, creation du monde par Dieu, valeur 
rationnelle de 1’existence de Dieu, ...) qu’on doit soutenir pour ne pas s’opposer 
a des affirmations du dogme. Les philosophes restent libres dans leurs raisonne- 
ments, meme a 1’egard de ces affirmations, pourvu qu’ils n’aboutissent pas a 
les nier. 

On pourrait donc dire plus exactement: «... accurate distinctis iis quae nullo 
modo possunt cum veritatibus aperte definitis ab Ecclesia, et opinionibus quae 
directe non connectuntur cum illis veritatibus... ». 

Par ailleurs les indications donnees dans ce n. 21 sont excellentes. Si on 
les developpait, on serait amene a reformer 1’enseignement de la philosophie dans 
les seminaires. 

De meme le n. 20, qui precede, pose un principe qui merite d’etre retenu: 
il est bien rare que renseignement de la philosophie dans les seminaires appa- 
raisse comme vraiment utile pour la theologie. 

N. 22, page 13: A propos de 1’enseignement de la theologie, on devrait in¬ 
sistor sur le fait qu’elle est avant tout destinee a mettre le futur pretre en etat 
d’exercer ses fonctions d’enseignement et de predication. Il est vraiment etrange 
qu’aujourd’hui on tend a ajouter une annee de plus a la theologie, destinee a 

apprendre comment precher, faire le catechisme et s’adresser aux fideles. Pour- 
quoi faut-il que le pretre a la sortie du seminaire soit parfois oblige de se debar- 
rasser du langage et des exposes theologiques. 

Le n. 22 devrait donc nettement affirmer que la formation pastorale doit 
etre etroitement integree dans l 5 enseignement de la theologie. Ceci rendra la 
theologie plus attrayante pour beaucoup d’etudiants et leur donnera 1’habitude 
d’utiliser vraiment des notions precises dans leur predication et leur catechisme. 


61 

Exc.mus P. D. HENRICUS NICODEMO 
Archiepiscopus Barensis 

Schema in genere mihi placet. Tantum animadverto opportunum fuisse et 
hoc schema, sicut cetera ab aliis commissionibus confecta, relationem habere ad 
documenta pontificia et alias fontes, quae minime desunt hac in re. Ita opportuna 
fuisset commemoratio Decreti Tridentini « Cum adulescentium aetas ». 

Appendix I. III, 1. Quod notae institutionis spiritualis sacrorum alumnorum 
in seminariis sint quae hic indicantur: biblica, christocentrica, ecclesialis, optime. 
Sed meminisse iuvabit et notam marianitatis. 

Appendix II. Curetur uniformitas quoad studia in singulis nationibus omnium 
sacrorum alumnorum sive cleri dioecesani sive cleri regularis et una adsit pro 
omnibus Sacra Romana Congregatio moderans. 

Exc.mus P. D. PATRICIUS LUDOVICUS CTBOYLE 
Archiepiscopus Vashingtonensis 

1. The course of studies. It seems to me that the urgings contained in the 
great social encyclicals of modern Popes are not strongly enough reflected in 
the teaching given in many seminaries. We must remember that Popes Pius XI 
and John XXIII, in particular, urged that seminaries prepare priests to under- 
stand the social teaching of the Church and the problems of the modern world. 
It is in the light of these papal exhortations that the following suggestions are 
made with regard to the seminary curriculum. 

A) In the philosophy course, there should be a one-year study of social 
problems. This should be a three-hour course each week, with the first semester 
concentrating upon social problems (marriage and the family, urban problems, 
race and inter-religious relationships, crime, delinquency, and poverty), and the 
second semester on socio-economic problems (the nature of an economy, bases 
of production, distribution of income, labor, rural life, social reform, socialism, 
communism). Many seminaries already have such a course. It should not over- 
crowd the curriculum, since most seminaries have courses of secondary importance, 
not needed in the modern world. Of course, State accreditation demands must 
be kept in mind. 

B) In the course of moral theology, textbooks and curricula should be 
drastically rewritten to take into consideration, not only the social encyclicals of 
the modern Popes, but many other ideas derived from modern Science. For 
example, the findings of psychology on freedom of will, scrupulosity, etc. should 
be included. Writers of textbooks should confer with experts from the fields 
of psychology, medicine, law, political Science, sociology, economics, and social 
philosophy to make their teachings reflect the modern world and its problems. 
Moral theology teachers should be strongly urged to do summer school work 
in some of the various disciplines mentioned above, so that they can teach with 
competence. Naturally, no one professor can be expert in all of them. But, in 
a large faculty, the moral theology and pastoral theology professors collectively 
should know more about the real problems of the modern world. 

C) Pastoral theology should include problems of social action in the widest 
sense of the term. For example, marriage counseling, general pastoral counseling, 
use of religious sociology, race relations (for nations with racial problems), 
alcoholism, and the distinction between moral problems and those arising from 
personality disorders or mental disturbance—all are areas with which a modern 
priest should be familiar. 

2. The Seminarians. A) Seminarians should be permitted reading which 
familiarizes them with the problems of the day. At least they should have 
access to news magazines, magazines of opinion, and at least the front page of 
a good newspaper, along with the editorial page. Seminary libraries should 
have books dealing with current economic, social, and political problems. 

There should be lectures in seminaries to keep the students aware of the 
major problems and currents of throught, both in the Church and in the 
secular world. 

Theology students should utilize their weekly or bi-weekly walks to become 
familiar with pastoral problems. This should include not only visitations of the 
sick, but also of mental institutions, homes for disturbed children, jails, refor- 
matories, etc. It might be well for selected students, to be encouraged, during 
vacations, to sit in on meetings of Alcoholics Anonymous, children’s courts, 
labor-union conventions, and gatherings organized for social-action programs. 

B ) Without disturbing the peace and quiet neces sary for proper spiritual 
preparation, we should consider the dangers arising from excessive shielding 
and sheltering of such students. 

Is the residence type of preparatory seminary suitable for our day, or should 
we have the day-school type as more satisfactory? It is questionable whether 
a boy should be away from horne during adolescence, if he is to develop fully 
emotionally. If he does not work at a summer job, at least through his pre¬ 
paratory seminary years, will he understand the economic and social problems 
confronting the family today? Will he be able to establish rapport with the 
families in his parish later on? 

On the same basis, is the villa system suitable for major seminarians? It 
might be well for them to work during their philosophy years during the 
summer. When they are in theology, they might either go to summer school 
for special courses in social problems or assist the clergy in their pastoral work 
(CCD, census, etc.). 

3. The seminary faculty. A) If the faculty members are to guide students for 
the diocesan priesthood, they should be familiar with the concrete problems of 
parish life. Hence, even religious and members of congregations should be 
encouraged to spend at least a year in an active parish before teaching in a 
seminary. They should also be urged to keep such contacts alive by helping 
priests in a parish during the summer vacation, at least periodically. 

B) In addition to the regular faculty, it might be well to have an auxiliary 
faculty for seminars in some of the problems noted above. These could include 
laymen as well as priests, who have done outstanding work in modern forms 
of the apostolate. 

C) If the regular faculty is reasonably competent in its knowledge of 
modern problems, it is much easier to keep these problems in their proper 
perspective and to keep students from excessive emphasis upon practical matters, 
to the exclusion of the necessary theoretical and ascetical training. If the 
faculty is not so informed, then the students tend to reject their urgings as 
old-fashioned and based on lack of knowledge of the modern world. 

63 

Exc.mus P. D. ALFREDUS OBVIAR Y ARANDA 
Episcopus tit. Linoensis, adm. ap. Lucenensis 

His in insulis Philippinis multa seminaria ad civilem recognitionem obtinendam 
properant, ut facile iuvenes attrahantur; nam postea, qui non idonei sunt, in 
universitatibus et aliis institutionibus sine difficultate studia prosequi queant. 
Estne laude dignus hic modus agendi? Nonne periculum perversionis ad sacrorum 
alumnos efformandos praebet? 

64 

Exc.mus P. D. MARCELLINUS OLAECHEA LOIZAGA 
Archiepiscopus Valentinus 

Sobre el Schema Constitutionis De sacrorum alumnis formandis, creemos que 
pueden hacerse las siguientes observaciones generales. 

Hay en el esquema un material excelente, pero expuesto en un estilo difuso, 
nada agil, inexpresivo. Todo el material esta presentado como colodado en el 
mismo plano; la forma y el estilo de exposicion no contribuyen a poner ante la 
mirada la dinamica misma dei proceso de formacion dei sacerdote que es el objetivo 
dei esquema. 

El esquema carece, creemos, de aquella universalidad propia de una constitu- 
cion promulgada por un Concilio ecumenico para toda la Iglesia. Parece pensar 
solo en una concrecion muy determinada de instituriones educadoras. Diriamos 
que es Occidental, latino, pensado solo para el clero secular. 

A nuestro parecer, deberla limitarse a indicar las lineas generales dei proceso 
formador dei sacerdote y dejar a la autoridad competente la tarea de disponer las 
instituciones, conforme a estas lineas generales, de modo muy diverso segun los 
distintos paises. 

EI esquema se cine a consagrar la rica doctrina de los ultimos Pontifices y de 
la S. Congregacion de Seminarios sobre la formacion sacerdotal, pero no abre nuevos 
caminos a esta formacion. Creemos que es necesario abrirlos, pues necesitamos 
formar al sacerdote para un mundo que cambia rapidamente. Por otra parte, no 
permite ver con claridad que la estructura actual dei proceso formador y de las 
instituciones correspondientes se ha quedado a la zaga de este rapido cambio de 
la cultura de nuestro tiempo y, por consiguiente, contribuye en buena medida a 
los tres grandes males que lamenta la Iglesia, a saber, la escasez de vocaciones, 
la falta de perseveranda en las instituciones educadoras sacerdotales y las defec- 
ciones de sacerdotes. 

Nos parece que el esquema deberia destacar tanto por su eontenido como por 
la ordenacion de este los siguientes puntos: 

1. En el capitulo sobre las vocaciones eclesiasticas (que seria mejor titular 
« de la vocacion »), sin decidir los dificiles y discutidos problemas sobre la esencia 
de la vocacion sacerdotal, podria sin embargo insistirse en la afirmacion de que 
Dios ttama a traves de la Iglesia. Deberia, pues, evitarse la peligrosa presentacion 
de que la Iglesia no hace en este asunto otra cosa sino ratificar una vocacion 
interior. Es necesario destacar que la Iglesia escoje sus candidatos, previo el 
juicio de su idoneidad y recta intencidn. Se trata, pues, de subrayar la actitud activa, 
positiva, de la Iglesia en la eleccion de sus sacerdotes. Las consecuencias de esta 
actitud serian muy fecundas: 

a) aumento dei numero de vocaciones y reclutamiento de estas en todos 
los estamentos sociales (con ello se saldria al paso de un obstaculo crecientemente 
extenso y agudo para la aceion evangelizadora universal de la Iglesia, a saber, 
el reclutamiento de vocaciones en un solo medio por ejemplo el rural), 

b) interpretacion de la seleccion de los candidatos al sacerdocio como una 
positiva eleccion y no solo como una eliminacion. 

c) supresion en los candidatos de la falsa idea de un derecho al sacerdocio 
basado en una supuesta certeza de un llamamiento interior. 

2. Es necesario tambien subrayar que la vocacion sacerdotal surge y se desa- 
rrolla por una comunicacion viviente y personal con el sacerdote o, dicho con mas 
precision, con la comunidad sacerdotal correspondiente. El sacerdocio plenamente 
vivido por la comunidad sacerdotal, diocesana o religiosa, es el medio decisivo para 
suscitar y cultivar las vocaciones sacerdotales. Las instituciones formadoras no son 
un cuerpo aislado de la diocesis o dei instituto religioso. Hay que considerar, 
en efecto, la formacion como una « traditio » dei espiritu sacerdotal de los sacer¬ 
dotes de la diocesis o dei instituto religioso. De este modo se desterraria la falsa 
interpretacion dei fomento de vocaciones como asunto de una « asociacion pia- 
dosa », que allega medios para sostener las instituciones formadoras. 

3. Creemos que el esquema ha de urgir la necesidad de la madurez y libertad 
en los candidatos al sacerdocio. Esta exigenda se hara en el mundo futuro crecien¬ 
temente aguda. Se ha de determinar la edad y condiciones de la madurez psicolo- 
gica, diversas en las distintas regiones, segun el juicio de peritos. En la libertad 
se habria de incluir la completa libertad social, es decir, la ausencia de condiciona- 
mientos sociales que de hecho impiden al candidato una eleccion completamente 
libre. Por ejemplo, el temor a las dificultades de entrar en una vida civil, cada 
vez mas complicada, puede atar la libertad de los candidatos; las instituciones 

educadoras han de disponer la formacion de sus alumnos de modo que les sea 
muy facil, en cualquier momento, integrarse plenamente en la vida civil. 

4. En el capitulo sobre la formacion sacerdotal, creemos que seria necesario 
exponer con rigor en el esquema que la formacion sacerdotal es un proceso dinamico 
desde los primeros germenes de vocacion hasta la ordenacion sacerdotal; que este 
proceso ofrece diversas etapas con sus diversas caracterlsticas cada una de ellas; 
que cada una de estas etapas exige unos procedimientos diversos de formacion 
y las instituciones apropiadas a ellos. 

5. Nos parece que el ambiente predominante de la etapa e institucion dedi- 
cados a los estudios teologicos deberfa ser de profunda oracion y recogimiento, 
necesarios para formar al hombre de Dios. Para hacer esto posible, deberia estar 
asegurada, antes de ingresar el candidato en ellos, la madurez cristiana y tambien 
la psicologica y la libertad de que hablamos mas arriba. Con todo esto se evitarla 
el caracter hlbrido de muchos teologados, en los que no se logra un fecundo retiro 
pues es necesario poner a sus alumnos en contacto con el mundo para que alcancen 
la madurez humana debida y una muy problematica experienda pastoral. La 
experienda de lo que ocurre en nuestros teologados muestra que la mayor parte 
de los alumnos no entra en una interiorizacion profunda y religiosa de la doctrina 
sagrada porque esta aun en el periodo de la formacion basica de su personalidad 
y preocupada por tomar su decision definitiva. En bastantes casos esta grave situa- 
cion perdura hasta la vlspera de la ordenacion sacerdotal. Por otra parte, este 
retiro lo mas completo posible y la interiorizacion en la oracion y en la teologla 
se hace crescientemente urgente segun avanza el proceso de tecnificacion de nues- 
tro mundo. 

6. Antes de que el candidato quedase vinculado canonicamente de un modo 
definitivo, nos parece que el esquema deberia ordenar un periodo de ejercicio en 
la vida apostolica que sirviera tambien de prueba. Unicamente despues de cumplir 
este periodo de modo satisfactorio podrla el candidato ser vinculado canonica y 
definitivamente. Adviertase que no tocamos para nada el problema dei diaconado. 
Este ejercicio deberia ser efectivo y, a la vez, dirigido y vigilado segun normas y 
procedimien tos divers os. 

7. Hasta el momento dei ingreso en la fase de estudios teologicos habrlan de 
cultivarse los germenes de vocacion hasta tal grado de madurez y libertad que al 
fn de este proceso (y antes de entrar en los estudios teologicos o periodo de for¬ 
macion estrictamente sacerdotal) la Iglesia pudiese tener la certeza moral de que 
el candidato es llamado al sacerdocio. En orden a este objetivo se ordenan ciertas 
instituciones, entre las que deberlan incluirse, ademas de los seminarios menores, 
las instituciones para el desarrollo de vocaciones juveniles y tardias. El proceso 
de formacion en estas instituciones deberia estar determinado segun criterios psico- 
pedagogicos senalados en cada region por peritos en la materia con el fin de lograr 
la madurez y libertad dichas. Hay que evitar estructurar estas instituciones desde 
patrones aprioristicos. 

8. En la educacion de las vocaciones infantiles deberia mantenerse una rela- 
cion educadora con la familia. Importancia especial deberia darse a la asignatura 
de Religion entendida de un modo integral, como medio de llegar a formar cris- 
tianos adultos en su fe. 

9. Durante la juventud parece necesario para la maduracion de la persona, 
tanto en el orden humano, como cristiano, un contacto grande con la vida. Una 

accion apostolica, v. gr. a traves de las obras de juventud, parece especialmente 
indicada, pero, en esto como en todo deben ser las circunstancias concretas las 
que motiven las diversas estructuras que organice la autoridad eclesiastica compe¬ 
tente. En general, un cultivo « eclesiastico » de los germenes de vocacion que se 
dan en los ninos y jovenes debe evitar el viciar su formacion humana. 

Los capitulos III y IV dei Esquema parece, por todo lo dicho, que debieran 
pasar a un Directorio. 

II. Directrices dei esquema que se propone. En el proyecto de esquema elabo- 
rado se pretende solamente destacar las grandes etapas de la formacion sacerdotal 
y las directrices fundamentales de cada una de ellas. 

Y esto con una gran amplitud para que tenga validez en todas partes. Por lo 
mismo, se quieren senalar directrices y no fijar una situacion aun en el caso en 
que esta, dadas las circunstancias actuales, fuera optima. 

Por tanto, no puede descender a detalles, aunque estos sean fundamentales, 
v. gr. la edad de la ordenacion, y debe quedar en los mas altos principios y dejar 
a la autoridad eclesiastica competente en cada caso que los apiique a traves de 
Directorios, Codigo de Derecho Canonico, Decretos de la Sagrada Congregacion, 
Normas de las Conferendas Episcopales etc., a las diversas circunstancias de lugar, 
tiempo y ambiente. 

El esquema quiere cenirse a la formacion sacerdotal dejando para otros Esque- 
mas Conciliares la parte dogmatica sobre el sacerdocio (creemos que debe ir en el 
De Ecclesia) y la ascetico-moral sobre la vida de los sacerdotes (creemos que debe 
ir en el De Clericis ). 

Pretende tener « virtualidad » suficiente para dirigir la evolucion necesaria de 
los actuales seminarios sin provocar cambios estructurales inmediatos. 

AI distinguir dos grandes etapas en la formacion sacerdotal, una previa de 
maduracion vocacional y otra de formacion estrictamente sacerdotal, el esquema 
se extiende por lo mismo en la descripcion de esta ultima. Por el contrario, es muy 
breve al describir la primera etapa que debe ser muy varia si queremos que la 
Iglesia recoja y haga madurar todos los germenes de vocacion que Dios deposita 
en las almas. El esquema en esta etapa previa (que consideramos que en algunos 
casos puede ser muy larga) se limita a senalar la meta (que el candidato llegue a 
la madurez humana y cristiana para que pueda responder libremente a la llamada 
de Dios) y los escollos que una formacion eclesiastica prematura debe evitar para 
no viciar esta formacion humana. 

Los puntos fundamentales son: actitud positiva de la Iglesia en la llamada 
de los candidatos en nombre de Dios; valoracion dei ejemplo de la comunidad sa¬ 
cerdotal en orden a la vocacion; exigir plena madurez humana y cristiana y libertad 
en el candidato para que pueda dar la respuesta a esta llamada; sentido progresivo 
de la vocacion; distincion de dos etapas claramente distinto en la formacion sacer¬ 
dotal; total amplitud respecto a formas e instituciones que deben dirigir la pri¬ 
mera etapa que podrla llamarse de maduracion de la vocacion; describir las lineas 
fundamentales de la formacion estrictamente sacerdotal. 

Schema constitutionis de sacrorum alumnis ejformandis. 

Prooemium. 1 . Sacerdos aeternus, Christus Dominus, suum redemptionis opus 
per Ecclesiae suae sacerdotes continuandum in tempore voluit. 

Quapropter Ecclesia, sciens ab hac sacerdotali actione suam ipsius vitam 



884 


ACTA CONC. VATICANI II - PERIODUS III 


maxime pendere, iam inde a primis saeculis necessariam esse omnino agnovit sacer¬ 
dotii continuationem ac de suscitandis et eflormandis sacerdotibus admodum 
sategit. 

Cap. I. De sacerdotali vocatione. 2. In Ecclesia vero « divisiones gratiarum 
sunt, idem autem Spiritus: et divisiones ministrationum sunt, idem autem Domi¬ 
nus; et divisiones operationum sunt, idem vero Deus, qui operatur omnia in om¬ 
nibus. Unicuique autem datur manifestatio spiritus ad utilitatem »} Sacerdotale 
ministerium, specifica in Christi sacerdotio participatio, cuius vi homo « ex homi¬ 
nibus assumptus, pro hominibus constituitur in iis quae sunt ad Deum », 1 2 primum 
fontem habet ipsum Deum, et ipsius misericordem ac liberrimam voluntatem: 3 
« Non vos me elegistis: sed ego elegi vos, et posui vos ut eatis, et fructum affe¬ 
ratis: et fructus vester maneat », 4 et alibi: nec quisquam sumit sibi honorem, sed 
qui vocatur a Deo ». 5 

3. Haec specialis Dei vocatio in ipso Ecclesiae sinu exauditur, ad cuius servi¬ 
tium deputatur is qui vocatur. Ipsa namque Ecclesia, de gratuita vocationis sacer¬ 
dotalis indole vere conscia, a Deo hoc donum postulat — « Rogate Dominum 
messis, ut mittat operarios in messem suam » 6 — ac pro viribus, ut efficax haec 
sit oratio, adlaborare debet. Uterque hic labor, oratio scilicet et actio, cuncta Ec¬ 
clesiae afficit membra, praesertim vero ea quae, ipsamet sui ratione (parentes, edu¬ 
catores, institutionum pro adulescentulis rectores) cum subiectis ad sacerdotium 
idoneis intima utuntur consuetudine, ac speciali urget modo, cum de sacerdotibus 
agitur. Et ipsa ac sola Ecclesia auctoritate pollet ad statuendum quis sit tanto voca¬ 
tionis munere donatus: « Vocari a Deo dicuntur qui a legitimis Ecclesiae ministris 
vocantur ». 7 Huiusmodi dumtaxat auctoritas per Episcopum est prudenter exer¬ 
cenda, ne manus cito cuiquam imponantur, 8 prae oculis semper habendo exinde 
formidandum gravissimumque onus in Ordinarios cadere, « utpote ad quos perti¬ 
neat tum munus ultimum faciendi iudicium de divinae electionis indiciis in sacro¬ 
rum Ordinum candidatis, tum ius pertineat eos ad sacerdotium vocandi, atque 
adeo ratam habendi coram Ecclesia efficacemque reddendi divinam ad sacerdotium 
vocationem, quae in iuvenibus pedetemptim ad maturitatem venit ». 9 

4. Haec Dei vocatio, per Ecclesiam et in Ecclesiae servitium, ad hominem 
usque pervenit, fitque ipsi personalis quaedam vocatio, quae in ima conscientiae 
dirigitur, quaeque ipsius existentiam, non in iis tantum quae sunt ad extra, sed 
et in illis quae ipsi sunt intimiora, penitus mutat, adeo ut vocatus re quidem vera 
novus evadat homo. Ut homo vocationi huic respondere queat, psychologica potiri 
debet capacitate ad id perficiendum: ad vocationem percipiendam, ad rectam inten¬ 
tionem in responsione, scilicet, manifestam et firmam voluntatem « qua quis in 
divinum famulatum se totum dedere exoptet ». 10 


1 1 Cor. 12, 4-8. 

2 Hebr. 5, 1. 

3 Cf. Summi Dei Verbum. 

4 Io. 15, 16. 

5 Hebr. 5, 4. 

6 Mt. 9, 38. 

7 Cath. Cone. Trid. P. III, de Ordine. 3 

8 1 Tim. 5, 22. 

9 Cf. Summi Dei Verbum. 

10 Cf. Summi Dei Verbum. 

5. Dynamica cum sit gratiae vocationis indoles, in pueritia, in adolescentia, 
in prima iuventute, immo matura in aetate, quaedam ipsius iam possunt apparere 
indicia (germina vocationis), minime autem ipsamet proprie dicta vocatio. Ecclesia 
vero, cuius in sinu haec perficitur vocatio, ineluctabili tenetur officio huiusmodi 
indicia captandi, eaque patefaciendi, iuxta suam traditionalem doctrinam atque 
opportunis quibuslibet mediis adhibitis. 

Medium suapte natura efficax ad vocationes sacerdotales suscitandas atque 
colendas est exemplum sacerdotis sacerdotium suum serio et integre viventis, 
necnon communitatis sacerdotalis efficaciter cum Episcopo adlaborantis. Cuncti 
enim sacerdotes « adulescentibus praesertim, quibus familiariter utantur, et in 
quibus divinae vocationis indicia animadverterint, optima exempla praebeant, quae 
imitentur ». 11 

Cap. II. De formatione sacerdotali. A. Stadia sacerdotalis efformationis . 6. Cum 
vocatio sacerdotalis indole dynamica, vitali sit praedita, et « pedetemptim ad ma¬ 
turitatem » veniat, 12 in eiusdem evolutione duo discerni possunt stadia: id quod 
ad lentam refertur maturationem eorum germinum vocationis, quae in qualibet dari 
possunt aetate; ac illud in quo, cum ea germina iam vigorem ac certitudinem sint 
adepta, de proprie dicta vocatione iuxta criteria ab Ecclesia per saecula usitata 
sermo iam fieri potest ac ideo, cum admissio ad sacros ordines moraliter sit certa, 
necessarium ducitur ut iis qui vocati sunt, formatio specifice sacerdotalis impendatur. 

7. Utrumque stadium et attentionem mentis et speciales promeretur curas ex 
parte Ecclesiae. In primo priorem obtinere debebit locum cultus illius humanae ac 
christianae maturitatis, quae ferax evenit solum ubi germen vocationis fructum 
tandem afferat. In altero vero quaerenda erit conformatio eorum, qui sunt candi¬ 
dati, cum Christo sacerdote, ne vacua evadant et inania verba illa quae ad ipsos in 
ordinatione Episcopus alloquetur: « Agnoscite quod agitis; imitamini quod trac¬ 
tatis ». 13 

B. De formatione remota seu de vocatione colenda. 8. Ut autem vocationis 
germina nullatenus exstent infecunda, necessarius est eorum cultus, qui quidem 
alius et alius erit pro locis et indole cuiusque diversa (aetate, statu sociali, litterarum 
eruditione). Ad ecclesiasticam spectabit auctoritatem statuere quae instituta aptiora 
sint locorum adiunctis, quae tam diversa in diversis Ecclesiae sunt regionibus. 

9. Nihilominus, data etiam huiusmodi providentiali adiunctorum diversitate, 
praesignari possunt tamquam fines in quacumque plena formatione necessario attin¬ 
gendi: maturitas psychologica, quae ostenditur in quadam personalitatis affectivae 
stabilitate, necnon in capacitate adaptationis ad diversa commercii humani adiuncta; 
facultas iam patefacta capiendi et sustinendi rationabiles decisiones, et « responsa- 
bilitas » in laboribus constanter peractis probata; capacitas intellectus ad proble¬ 
mata sui temporis iudicanda; maturitas vitae christianae qua possint occurrere in 
virum perfectum, in mensuram aetatis plenitudinis Christi; ita, ut iam non sint 
parvuli fluctuantes neque circumferantur omni vento doctrinae. 14 Tales denique 


11 Cf. Menti Nostrae. 

12 Cf. Summi Dei Verbum. 

13 Cf. Rit. Ordin. 

14 Cf. Eph. 4. 

sint christiani, ut semper parati inveniantur ad satisfactionem omni poscenti eos 
rationem de ea, quae in illis est, spe. 15 

10. In cultu illorum vocationis germinum, quae in infantia et adolescentia 
percipiuntur, nullatenus est abiicienda in pueri educatione familiae participatio. 
Prae oculis insuper habeatur « Seminariorum alumnos, qui primis disciplinis insti¬ 
tuantur, nonnisi adulescentulos esse a nativa suae domus humo separatos. Res 
igitur ipsa postulat ut, quam pueri in Seminariis vitam ducant, cum communi 
omnium puerorum vita, quantum potest, congruat ». 16 

11. Neque vero tamquam noxium est praetermittendum, in iuvenili aetate, 
commercium quoddam cum diversis societatis civilis aspectibus, etenim si « iuvenes 
—- qui praesertim a teneris in sacra seminaria fuerint recepti — in locis educentur 
ab hominum societate paulo nimium seiunctis, ii profecto, cum in publicum pro¬ 
dibunt, haud ex facili sive cum minuta plebe sive cum litteratis hominibus com¬ 
mercium habebunt, fietque eis plurimum, ut aut inconsiderate cum christiano po¬ 
pulo se gerant, aut, quam acceperint institutionem, secus existiment ». 17 

12. Omnino necesse est ut « litterarum doctrinarumque studiis ii qui futuri 
sunt sacerdotes iis nihil saltem cedant qui e laicis iuvenibus paris sint disciplinae 
auditores ». 18 Ideo, igitur animus erit praecipue intendendus ad recentiorem huma- 
nismum technico-scientificum, qui commune humanitatis evenit patrimonium, neque 
unquam imbuendi erunt alumni exclusivo modo in certo eruditionis humanae typo, 
adeo ut aut incapaces, aut difficultate serio praepediti evadant ad alias eruditionis 
formas nobiles ac legitimas percipiendas. 

C. De formatione stricte sacerdotali. 13. Prius quam in Ecclesiae servitium 
suam adeat missionem is, qui ad sacerdotium vocatur, sedulo sese praeparare 
debet, intima utens consuetudine Christi, et per studium Verbi Dei, et per per¬ 
sonale cum Ipso commercium in oratione et percrebra sacramentorum receptione. 
Simili modo, ut Sacra Scriptura nos docet, ii qui olim a Deo vocabantur se parare 
solebant in solitudine et oratione ut capaces redderentur ad missionem rite perfi¬ 
ciendam. 

14. Tempore hoc, candidato est adipiscenda harmonica quaedam synthesis et 
mentis et doctrinae Ecclesiae, qua capax eveniat ad suum futurum ministerium 
magistri, liturgi, pastoris. 

15. Necessaria plane censetur vita communis, qua candidatus ad sacerdotium, 
qui in hominum servitium destinatur, acquirat et sensum subtectionis auctoritati 
a Deo constitutae et sensum fraternitatis ac servitii erga fratres. Communis haec 
vita erit etiam aptum instrumentum paedagogicum, ut qui adiutor Episcopi eique 
subditus erit et communitatis sacerdotalis activum membrum, rite efformetur. 

16. Ut culmen formationis sacerdotalis attingat, et antequam vinculatione 
canonica definitive adstringatur, candidatus ad sacerdotium apostolatum exercere 
debebit ad tempus in adiunctis perquam similibus illis sui futuri sacerdotii quod 
quidem praeterea inserviet ut certitudinem de idoneitate acquirant et illi qui in 
ordinatione partes habebunt et ipse candidatus. 


15 1 Pt. 3, 15. 

16 Cf. Menti Nostrae. 

17 Cf. Menti Nostrae. 

18 Cf. Menti Nostrae. 

17. Opus futuros sacerdotes efformandi credendum est sacerdotibus virtute 
praeditis, qui tanto huic labori serio operam dent, quique ad ipsum sint specifice 
parati; quod dicendum est tam de iis qui muneri docendi incumbant, quam de 
illis qui alumnos dirigant, ita quidem ut una simul, superiori ductu rectoris, adla- 
borent, conscii personalis et collectivae obligationis seu « responsabilitatis », quae 
omnes et singulos afficit, quippe cum diversa illa munera unum tantum spectent, 
formationem scilicet integram futuri sacerdotis. Licet huiusmodi opus sacerdoti¬ 
bus tradatur perficiendum, nulla tamen sit difficultas in laicis vere peritis et apprime 
christianis arcessendis, ut partes in tanto opere habeant. 

18. Superiores, qui domibus formationis praesunt, candidatum conabuntur 
adiuvare in recta intentione firmiter stabilienda, praecipuam curam habentes de 
necessariis conditionibus creandis ut personalis decisio et libere et rationabiliter 
detur, sicut in religiosis rebus expedit, atque enitentes ut omnis species coactionis, 
quantum fieri possit, repellatur. « Quodsi quis alumnorum, utilem licet Ecclesiae 
operam ostendens, e seminario nihilo minus cederet, hoc non esset omnino dolen- 
dum; quandoquidem is, rectam viam ingressus, beneficiorum in seminario accep¬ 
torum non recordari non posset, nec ad laicorum hominum alacritatem multum 
suae alacritatis non adiicere ». 19 

19. Candidatus antequam periodum formationis stricte sacerdotalis incipiat, 
haec habere debet: imprimis maturitatem vitae christianae, qua fiat capax sensum 
divinae vocationis percipiendi, necnon ea quae talis ex se vocatio exigat; dein 
maturitatem etiam in psychologica evolutione, qua aptus eveniat ad personaliter 
capiendam illam tantam decisionem quae suam ipsius vitam penitus adstringit, sive 
quoad temporis spatium, sive quoad profunditatem sensus; postremo statum liber¬ 
tatis socialis, in quo magna cum facilitate talis decisio prorsus libera esse possit, 
ad quod maxime oporteret ut aut officium aut liberalem professionem candidatus 
possideret. 

65 

Exc.mus P. D. RENATUS PAILLOUX 
Episcopus Arcis Rosebery 

Ad n. 11, linn. 14-26. Quod ad seminaria, sive minora sive maiora, attinet, 
alumnorum institutio ita ordinanda est ut persuasioni personali, magis quam 
coarctioni, locus tribuatur. 

Sic optandum est ut, quantum fieri potest, gregarius modus repellatur, quo 
alumni omnes omnibus spiritualibus exercitiis semper et collective interesse de¬ 
bent. Hoc pertinet, v. g., ad quotidianam meditationem in maioribus seminariis, 
necnon ad Missam diebus ferialibus in minoribus seminariis attendendam. Nobis 
videtur necessarium esse ut aliquae regulae in omnibus institutionibus fiant ut 
maius momentum conscientiae personalis efformationi hac in materia tribuatur. 
Etenim, si id obiectum, durantibus formationis annis, attingi posset, maior spes 
evaderet futurae perseverantiae sacerdotum in spiritualium exercitiorum praxi. 

Idem dici potest de regulari sacramenti Voenitentiae receptione in omnibus 
seminariis, sive minoribus sive maioribus. Experientia enim constat quod nonnulli 


19 Cf. Menti Nostrae. 

sacerdotes pastorali ministerio undique pressi ad receptionem sacramenti Poeni¬ 
tentiae ad longum tempus protrahendam, non sine gravi periculo animae fervoris 
amittendae, adducuntur. Hac in re, personalis persuasio requiritur, quae habitua- 
liter, non ex coarctione, sed ex recta conscientiae habitudine oritur. Itaque, dum 
necessarium sit in omnibus seminariis aliquod systema habere quo cognosci possit 
utrum alumni ad Sacram Synaxim regulariter accedant, tamen methodos indiscri- 
minatae inquisitionis certo vitare oportet. 

Ad n. 15. Una cum moralibus qualitatibus quae hoc numero enumerantur, 
valde iuvaret si de sinceritate et generositate mentio fieret. Experientia enim 
constat quam difficile sit ad sacerdotium hos alumnos perducere qui mentes 
suas fere numquam sive confessario sive spirituali directori aperiunt, vel qui ad 
ardua quaecumque, sive in materialibus sive in spiritualibus rebus, se trahere 
habitualiter recusant. Qui enim mollem vitam quaerunt signis realis vocationis 
indigent et ad asperitates vitae sacerdotalis impares sunt. 

Ad n. 17, linn. 34-39: Perutile foret si de hoc impensiori tirocinio spirituali , 
de quo hic agitur, longior sermo haberetur. 

Ad n. 24: Valde placent quae de apostolatus arte etiam practice, iam durante 
studiorum curriculo, addiscenda hic dicuntur. 

a) Ad seminaria maiora quod attinet, nobis videtur necessarium esse ut 
curricula ita recognoscantur ut, ad instar magistrorum collegiorum, vulgo Teacher 
Training Colleges, alumni periodos ad plures hebdomadas, statutis intervallis, ha¬ 
beant, quibus durantibus ad praxim artis pastoralis, sub moderamine peritorum 
sacerdotum, reapse se exerceant. 

Vanum enim est, et etiam periculosum, praxim pastoralem usque ad ultimum 
clericalis formationis annum postponere. Ad instar omnium artium, pastorale opus 
gradatim et sub supervisione discendum est. Quod si fiat, zelus gradatim aedifica¬ 
tur et vera atque perseverans affectio pro sacerdotali vocatione et missione in 
alumnis efformatur. Insuper, alumni ad superanda pericula moralia, quae cum 
pastorali actuositate sunt coniuncta, gradatim et quasi inscienter praeparantur. 

b) Etiam in seminariis minoribus, periodi habeantur ad Catholicae Actio¬ 
nis actuositatem peragendam, quae cum aetate et capacitate alumnorum conveniant. 

Exc.mus P. D. THOMAS LEO PARKER 
Episcopus Northantoniensis 

Most of this has already been issued to the Bishops by the Sacred Congregation 
of Seminaries, and hardly needs so much place in a General Council, especially the 
two Appendices. 

67 

Exc.mus P. D. ALOISIU5 PIRELLI 
Episcopus tit. Lysiadensis 

Ut quasdam observationes meas tempore in epistula 30 aprilis praescripto, i. e. 
intra iulium mensem mittam, veniam peto si quaedam « de alumnis formandis » 
italice potiusquam latine exaro. 

I - Lo schema de sacrorum alumnis formandis mi sembra troppo compen¬ 

dioso, data la sua importanza. Sta alia base di tutti gli altri e, conseguentemente, 
di tutti i lavori dei Concilio. , 

Opportunissimo a pag. 14, n. 23, 1’indirizzo pastorale degli studi. Sono 
mezzi al fine e sono specificati dal fine. Cio era detto nel vecchio Ordinamento 
dei Seminari, ma in certi Seminari Regionali pareva eresia 1’accennarlo. Al ri- 
guardo mi si permetta ricordare quanto ebbi a scrivere circa 20 anni fa nel mio 
In sortem Domini vocatis, pp. 299-301. 

II - Si seguano (Append. I, II) attentamente i seminari minori, preziosissimi, 
degni di ogni miglior cura ed assistenza da parte dei sacerdoti ottimi e ben pre- 
parati alie esigenze dei delicato ufficio. Se non ci sono in diocesi, si cerchino 
altrove: la Chiesa e cattolica e bisogna guardare al bene degli alunni e della 
diocesi, prima che alia convenienza. 

III - Si insista sulla natura e il fine specifico pur dei piccoli seminari, secondo 
le chiare e decise norme della « Officiorum omnium » dei 1° agosto 1922 di Pio XI. 
L’andamento delFIstituto dipende da questo. 

IV - Si insista — cosa, purtroppo, ben rara — nei seminari minori sulla 
« formazione delVuomo onesto, dei galantuomo », innanzitutto. 

Non risulta che resistino o facciano onore edifici senza fondamento. 

V - Append. I, II, 7. Come Fideale, cosl Fossatura delle virtu sacerdotali e e 
resta, senza possibilita d’attenuazioni, quella che fu. 

E i nostri metodi educativi non han bisogno di grandi rivoluzioni, ma solo 
di evolversi con saggezza per giustamente comprendere a fondo le attuali esigenze 
dei giovani, e coi divino aiuto, lavorarli consapevolmente e concordemente con 
perfetta aderenza di metodo al loro sustrato psicologico che non e difficile iden- 
tificare e che esula dal caso illustrare. 

Append. I, II, 8. Ad evitare il brusco, deleterio passaggio dalla vita chiusa 
ael seminario a quella esposta dei mondo, necessita una preparazione di resi- 
stenza e di progressivo esercizio. 

Vi contribuiscono opportunamente, specie per seminaristi di teologia, le 
vacanze estive. Ben organizzate da Superiori, dfintesa coi Vescovo, costituiscono 
un periodo di prova definitiva, di allenamento alie diverse forme di odierno apo- 
stolato, un tempo propizio per mettere i giovani aspiranti in graduale contatto 
con la vita sacerdotale nel mondo: pur a questo vaglio si distinguera il buon 
frumento, destinato a diventare il candido pane di Cristo da « mangiarsi » per la 
comune salvezza, dalla vuota paglia non atta a nutrire e infeconda di frutti. 

Append. I, III, 3. La S. Congr. dei Semin., per quanto non mai ufficialmente 
pubblicato, stese e fece conoscere anni fa un ordinamento circa la castita, con 
norme tassative per 1’eta, la classe, ecc. 

Osservo semplicemente che nessuna virtu e, come questa, personale, perche 
nessuna e, come questa, legata al temperamento particolare di ognuno. Non pos- 
sono quindi stilizzarsi di essa rigidi precetti generali, ne determinarla con la 
classe di studio o Feta. 

Ma il giudizio che la riguarda, come elemento di vocazione, dovra conclu- 
dersi con quello di tutta la personalita. 

Va da se che la castita va presentata ai giovani non tanto negativamente, 

ma sotto i grandi aspetti positivi e alia luce degli insegnamenti dei dogma, per 
dare forti e profonde convinzioni al riguardo. 

Append. I, III, 4. I Direttori di spirito, come pure i Rettori, devono essere 
piu perspicaci e sereni che mai nel valutare la portata di certe crisi, in cui si 
risolve facilmente, piu che in passato, la mobilita intima, la maggior incostanza 
dei giovani, frutto dei piu vivo dinamismo derivato dalla rapidita della vita 
moderna. Non shmpressionino facilmente per non finire di comunicare anche ai 
diretti la loro impressionabilita e mettere in discussione la vocazione ad ogni 
oscillazione di cuore. 

Piuttosto piu si coltivi razionalmente anche il sentimento dei giovani — un 
po’ la cenerentola delPeducazione seminaristica — e la bellezza delPideale sacer¬ 
dotale, oltreche alPintelligenza, si faccia brillare anche ad esso. 

Non poche vocazioni si perdono per crisi di sentimento, perche, mentre gli 
ideali dei mondo s’accendono di mille colori innanzi agli occhi dei seminarista, 
attraverso la propaganda che ne fanno tutti gli incantesimi delParte, della moda, 
dello spettacolo, della letteratura, ecc., gli ideali stupendi dei sacerdozio vengono 
solitamente ad esso presentati solo dal punto di vista delle rinunzie, senza il 
compenso degli altri aspetti positivi e delle sublimazioni della grazia, senza la 
luce vivida della pur sublime poesia dei sacerdozio. 

Si ha paura di generare una pieta sentimentale, ma in realta si trascura di 
far leva su una di piu. potenti forze di giovinezza, lasciando questo settore del- 
1’anima giovanile indifeso contro le invadenze della mondanita. 

Questione di prospettiva; ma tutti sanno quanto sia importante questo ca¬ 
none artistico nelParte delicata ed ardua della educazione. Di qui certi crolli 
e certe deviazioni che meravigliano gli stessi educatori che credevano di poter 
contare su giovani fondamentalmente buoni e ben dotati. 

La visione degli altri ideali alPintelligenza e al sentimento terra sempre ac- 
cesa la fiamma degli entusiasmi giovanili. 

E centri polarizzatori ne potrebbero essere la devozione amorosa ai Cuori SS. 
di Gesu e di Maria e Papostolato per le anime, sostenuti pero da cooperazione 
intima ed ardente di tutti i superiori e maestri. S’incanalerebbero anche quelle 
esuberanze delPirrazionalismo odierno che, volere o no, invadono anche le anime 
dei nostri giovani, figli dei loro ternpo. 

Append. I, III, 8. Le esercitazioni pastorali, specie catechistiche, sono cosi 
utili ed importanti che van sostenute anche contro il parere contrario di qualche 
Vescovo. 

Il bene di tutti deve prevalere sulla assai discutibile mentalita di qualcuno. 


68 

Exc.mus P. D. ROBERTUS POBOZNY 
Episcopus tit. Neilenus, adm. ap. Rosnaviensis 

Velit s. Synodus in dicto schemate cap. IV, de studiorum ratione sub 19 
lin. 28, inculcare magis « latinae linguae cognitionem » eo sensu, ut ista cognitio 
specialiter definiatur attributis, ut sit ista cognitio exculta et exacta atque linea 
ista sonet emendata: « in primis eam latinae linguae excultam et exactam cogni- 

tionem, ut sacrorum alumni conversari, saltem aliqualiter, sciant, qua... » etc. 
ut in textu legitur. Causae sunt: 

Lingua latina est nostra liturgica lingua, in ritu latino principaliter. Hac 
lingua oramus nos latini Officium Divinum (can. 135 C.I.C.), Missae Sacrificium 
eadem lingua immolamus (can. 819 C.I.C.), qua de causa iure meritoque eucha¬ 
ristica nuncupatur. Constitutio s. Synodi de sacra liturgia quidem admittit iam 
usum linguarum vernacularum in ritu latino, sed minime tollit eam linguam, immo 
in hac constitutione cognitionem eius iuste urget. 

Latina lingua est nostra officialis lingua in Ecclesia. Sed parum dixi: est 
enim nostra materna lingua in Sancta Matre Ecclesia. Non possumus sat suffi¬ 
cienter grates Deo optimo rependere: haec lingua quam faciles et dulces facit 
nostras congregationes in ipsa s. Synodo. F. m. Ioannes XXIII statuit linguam 
latinam habendam esse officialem in s. Synodo, quam sententiam immutatam fir¬ 
miter tenet eius successor in cathedra S. Petri, S. S. D. Paulus VI et verbis 
et exemplo. 

Sequelae tristes sunt, si sacerdotes non callent linguam eucharisticam. Quo¬ 
modo orant Officium Divinum? Est quidem iam expediens in Constitutione de 
s. Liturgia. Sed in genere hoc expediens minus iuvat, nam Breviarium quot 
in linguis est translatum in linguam vernaculam? Non in multis. Parvae natio¬ 
nes possibilitatem transferendi et edendi in lingua nationali haud habent. Hic 
favor legis tangit magnas nationes, sed non parvas, et praesertim in Africa, 
Asia. Sacerdos ignarus linguae latinae non libenter orat Breviarium tota vita; 
decidit in peccata, quia liber liturgicus, qua usus orare debet, est latina lingua exa¬ 
ratus. Quo animo litatur Missae Sacrificium? Quot peccata oriuntur exinde, 
ex perfunctorie litatis Sacris ob nescientiam linguae latinae. 

Nostro aevo nationalismus exaggerat fere pagana in adoratione linguam na- 
tionalem. Immoderatus cultus linguae propriae in nationalismo extollitur, qui est 
carcinoma huius aevi et fuit fons tot infelicitatis, maestitiae et doloris. Quae aegri¬ 
tudo spiritualis aliquam medicinam habet, si lingua latina urgetur apud iuniorem 
clerum, futuros altaris Domini servos. 

Decadentia linguae latinae deprehenditur ob nimium cultum linguarum natio- 
nalium in nostris theologicis facultatibus, seminariis, in literatura theologica, in 
administratione ecclesiastica. 

Aesi mortua esset lingua latina? Et non est mortua, sed dixerim eam 
magis vivam, quam alias linguas vivas parvarum gentium terrae: nam hac lingua 
utuntur plures numerice homines, non solum ecclesiastici ritus latini. Sic literatura 
medicorum est testis, in quo gradu sit ab eis aestimata lingua latina. Neolatinitatis 
nomine venit ista tendentia modernorum doctorum, qui favent linguae latinae. 
Periodici libelli «Latinitas» Romae eduntur; medici in Gallia menstruos ha¬ 
bent libellos latinos. Et alia exempla possunt afferri. 

Non possumus expectare cultum linguae latinae a scholis moderni aevi 
arti technicae dedicati. In disciplinis scholaribus hic et nunc non obligatoria, tan¬ 
tum facultativa est lingua latina. Causae huius studiorum rationis non sunt 
hic elucubrandae. 

Lingua latina est non tantum magnum bonum classicitatis humanae cultu¬ 
rae, sed magnam affert utilitatem Ecclesiae in tota terra, ita ut necessitatem 
cognoscendi latinam linguam exacte urgeat ipsa Ecclesia. Non esperanto, non 

volapuque, non aliae linguae artificiosae, sed nostra latina lingua est magis aesti¬ 
manda. 

Cuius aestimationis signum erit haec monitio praefata in emendatione com¬ 
mendata: « in primis eam linguae latinae excultam et exactam cognitionem, ut 
sacrorum alumni ea lingua saltem aliqualiter conversari sciant... ». 

Exc.mus P. D. ERNESTUS PRIMEAU 
Episcopus Manchesteriensis 

1. The Council should not attempt to produce a detailed program in this 
matter; it should rather lay down broad principies and ciear directives whereby 
a post-Conciliar Commission chosen from among the bishops of the world could 
orientate its discussions and decisions. 

2. The Council should grant the National Conferences of Bishops a definite 
freedom of action in the formation of seminarians, so that as priests they can 
face up to precise local conditions. 

3. The schema must have a truly pastoral and apostolic orientation with 
insistence on experimental formation. 

4. Contained therein must be a ciear cut doctrinal explanation of what 
constitutes a sacerdotal vocation and by what signs it may be recognized. 

5. We must give more study to the natural formation of our seminarians: 
What is the actual condition or state of our modern youth? How long a time 
must we allow for maturity? The part played by the natural virtues in the 
development of their characters. Their attitudes to the laity—Catholic and non- 
Catholic. 

6. In discussing the intellectual formation of seminarians we must find the 
means of harmonizing their formal education with the intellectual milieu in which 
they will work. 

7. The apostolic nature of the priesthood must be emphasized. Here, too, 
we must rethink and reshape the formation of our seminary directors and pro- 
fessors. They must develop a more realistic concept—one that is proper to the 
adult world of today—of the sacerdotal virtues of prudence, obedience, chastity 
and poverty. The modern context in which these virtues is now practiced is so 
changed that we need a reformation of the teaching of these traditional virtues. 

Exc.mus P. D. IOANNES B. PRZYKLENK 
Episcopus ]anuariensis 

Lamentor, quod schema in se bonum et solidum (licet non adeo necessarium, 
cum nihil novi afferat, sed potius compilationem visionemque unitariam praebeat 
eorum quae saeculorum post Tridentinum experientia et praesertim ultimi Ro¬ 
mani Pontifices hac de re docuerint), textibus, ut dictum, pontificiis quam maxime 
inspiratum, ne unam quidem habet notam ad huiusmodi documenta facientem. 

Quod sane post Concilium omnibus ad Constitutionem explicandam adstrictis 
adiumento esset. 

In constitutione definitiva, si eam expedire iuvet ac libeat, aliqua saltem 
documenta eaque principaliora tamquam fontes quorundam textuum concretorum 
indicare non dedecet. 

Ad n. 9, linn. 23 ss., pag. 8. Ut etiam rector episcopi auctoritati in contextu 
obnoxius appareat, textum emendarem. « Omnes vero moderatores et magistri, 
sub rectoris ductu, in quo, episcopi auctoritate huic et illis praeeunte, regiminis 
unitas innititur... ». 

Rev.mus P. D. EDUARDUS GABRIEL QUINT 
Praefectus apostolicus Veihaiveiensis 

On a fait grand echo dans les journaux aux critiques de la Curie proposes 
dans les Congregations generales. Pourtant, quand on voyage et on entend des 
echos, soit par des laics, soit par des pretres, concernant la mentalite de pretres, 
on est douloureusement affecte et on se demande comment on en est venu la. 
Quelques exemples: Deux vicaires disent a leur Cure: pourquoi Rome nous im- 
pose-t-elle le celibat et nous enleve notre liberte? Quand le Cure tache de les 
rasonner et de donner les preuves du pourquoi du celibat et son bien fonde dans 
1’Eglise iis lui repondent: Vous etes trop vieux, vous n’y comprenez rien. Un autre 
pretre ose lancer dans le public dans une Revue 1’assertion suivante: le fait 
que 1000 pretres n’observent pas les engagements du celibat, suffit pour abroger 
le celibat. Un autre de dire: Si Rome et le Concile ne donne pas suite a ce que 
nous demandons comme reforme dans la liturgie, il y aura un schisme. Tei Supe- 
rieur de Seminaire donne sa demission, car il ne peut plus les mater, iis sont effron¬ 
tes a son egard. 

Il y a le fait, que depuis tant d’annees, il n’y avait plus de manuels de theolo- 
logie et de moral dans les seminaires. Le Professeur donnait ses cours. Tei Pro- 
fesseur me dit: il n’y a plus de difference entre les livres d’exegese protestants 
et catholiques. 

A la vue d’un tel etat de chose, je me demande comment on en est arrive la? 
Pour etre moderne, a la page, est-il necessaire pour autant de balancer tout ce qu’il 
y a de solide, de fondamental, la vie interieure profonde? 

Que doit sortir d’un tel clerge? Que peuvent apprendre les laics, surtout les 
militants, de tels pretres? Ne faut-il pas commencer la reforme de 1’Eglise avant 
tout dans le rang du clerge et des Religieux? Certes, on fait beaucoup de reunions, 
nationales et internationales. On parle de la psychologie, des tests, de milieu 
social etc. mais la vie chretienne, vecue avec joie en fils de Dieu, dans le moment 
tout concret de la vie, chacun dans son etat, l’a-t-on saisie? La fidelite par amour 
aux prescriptions d’un reglement dans une maison d’education, ose-t-on encore le 
leur dire ou bien croit-on que c’est demode? Les responsables dans les Congrega¬ 
tions Romaines, et leurs aides, se deplacent-ils assez a l’etranger pour voir sur place 
et tater pour ainsi dire le pouls de la vie de 1’Eglise dans le monde? Indigne et 
humblement, j’ose pousser ce cri de mon coeur au spectacle de ce que nous consta- 
tons. Je prie pour que le Concile voie et agisse. 

Exc.mus P. D. PETRUS RAIMONDI 
Episcopus Crotonensis 

In prooemio schematis constitutionis de sacrorum alumnis formandis, pag. 5, 
lin. 5, non videtur posse affirmare « homines voluit sui sacerdotii participes qui 
triplex illud munus adimplerent »: sacerdotes etenim non habent munera prophetae 
et Regis. 

Exc.mus P. D. MAURITIUS RASPINI 
Episcopus Oppidensis 

Schema generaliter placet: quaedam tantum animadversiones exponere licebit, 
quae sunt: 

1. Ad pag. 7, lin. 2, adiungatur « adhibito etiam testimonio periti medici de 
postulantis eiusque parentum valetudine psychophysica » et physica. 

2. Ad pag. 8, lin. 11 illud « ... suprema lex est habenda » substituatur cum 
verbis: « tutior lex est habenda »; eo quod supremum iudicium spectat tantum 
ad Ordinarium dioecesanum. 

3. Ad pag. 8, lin. 24, ante adverbium « fideliter » adiungatur aliud adver¬ 
bium « semper ». 

4. Ad pag. 12, lin. 7, post verbum « Instituta », adiungatur: « tantum ab 
auctoritate Ecclesiae adprobata » vel melius « de consensu loci Ordinarii ». 

5. Ad pag. 16, post verba « pias consociationes », adiungatur: « ab Ordi¬ 
nario loci adprobatas ». 

74 

Exc.mus P. D. LEONARDUS IOSEPH RAYMOND 
Episcopus Allahabadensis 

Per plus quam 100 annos adlaborabant missionarii cum omnibus viribus ad 
extendendum regnum Christi in India: eorum sacrificium et heroismus meruerunt 
admirationem totius mundi catholici. Sed quisnam est exitus totius istius laboris 
in India? Fere nihil. Certe quidam ingressi sunt ecclesiam, fere omnes aut ex 
gentibus incultis aut ex castis inferioribus. I deoque in oculis classium cultarum 
in India, Ecclesia est obiectum contemptus, institutio despicabilis, apta ad con¬ 
gregandum gentes infimos, non vero strata superiora societatis Indianae. Nihilo¬ 
minus apud Hinduistas existit maxima reverentia pro Christo, pro sua persona, 
pro suo charactere, pro sua compassione et morali perfectione — Ecclesia autem, 
non ut creatio Christi accipitur sed ut creatio occidentalium, qui voluerunt in 
saeculis elapsis imponere eorum iugum in Oriente simulque eorum culturam. 

Omnes Christiani in India igitur considerantur ut viri culturae occidentalis, 
imbuti spiritu alieno traditionibus indianis, etsi nati sint ex sanguine Indiano. 
Dicere christianum est pro Hinduistis dicere traditorem, quia nemo qui amat 
patriam suam Indianam, potest reiicere sapientiam et traditiones indianas. Iam- 

vero praecise hanc sapientiam et has traditiones ignorant sacerdotes indiani; nedum 
ignorant nec volunt cognoscere illas, nam in cursu philosophiae et theologiae sicut 
habetur in nostris seminariis, seminaristae debent sequi rationem studiorum a Con¬ 
gregatione pro Seminariis institutam, ideoque imbuuntur spiritu contemptus pro 
omnibus quae sunt extra ambitum istius rationis studiorum. Conferentia Nationalis 
Episcoporum Indiae saepe urget necessitatem horum studiorum in nostris semi¬ 
nariis, sed rigida studiorum ratio non permittit realisationem huius mandati. 
Hinc hae disciplinae in schola non tractantur ut pars constitutiva formationis. 
Consequenter structura mentis sacerdotum indianorum, per 7 annos in seminario, 
transformatur in structuram occidentalem, scholasticam, omnino alienam men- 
talitati indianae. Propter hanc transformationem deest sacerdoti indiano lingua 
communis cum suis concivibus, in qua doctrina christiana potest intelligibiliter 
exprimi. Cultura indiana despicitur, religio indiana excluditur, sacerdos indianus 
quasi separatur a concivibus suis paganis, quorum mentalitatem, ideas religiosas, 
vitam quotidianam ignorat et despicit. 

Quae cum ita sint, nihil mirum si Ecclesia facit nullum aut vix ullum pro¬ 
gressum. Impraesentis, christiani numerantur vix 2% gentis in India. Revera, in 
istis 10 annis praeteritis, proportio catholicorum in tota India diminuta est. Ec¬ 
clesia igitur non progreditur, sed de facto recessum facit. In missionibus ubi prima 
cura est extensio regni Christi, veritas haec non potest abscondi: in India Septem- 
trionali, ubi tota populatio attingit 200 milliones, catholici non numerantur 1 millio. 
Habent pagani appreciationem scholarum catholicarum; sunt quaedam millia 
alumnorum paganorum in scholis catholicis Indiae Septentrionalis; sed apud 
maximam partem populi indiani, Ecclesia aut ignoratur aut est obiectum con¬ 
temptus. 

Pro occidentalibus imbutis vero spiritu missionario, omnino naturale est assi- 
milare Indiam hodiernam Europae saeculorum antiquiorum christianitatis. In his 
saeculis exierunt missionarii in magnam partem Europae ad convertendum gentes 
paganos cum insigni successu. Quare idem non accidit in India hodierna? Sed 
in Europa tribus erant plerumque barbari; certe cum aliquibus legibus et sociali 
organizatione, sed non cum systematibus philosophicis evolutis, religione evoluta, 
traditionibus intellectualibus quibus erant superbi, uti in India habetur. Ecclesia 
duravit per 2 millennaria: religio indiana per 4 millennaria. Nonobstantibus inva¬ 
sionibus, persecutionibus, proselytismo violentissimo per tot saecula, religio et tra¬ 
ditiones in India vix mutantur. Contra talem apparatum, praedicatio Evangelii 
sicut in Europa primitiva habebatur, nihil valet; valet unice pro quibusdam pau¬ 
peribus, propter beneficia materialia quae Ecclesia supplet; sed praecise propter 
haec beneficia, maxima pars populationis contemnit Ecclesiam, quae talibus me¬ 
thodis utitur ad augmentandum suum numerum. 

Ideoque, in sacrorum alumnis in India formandis, alia methodus est omnino 
necessaria, si Ecclesia non in frustra deberet laborare. Studium philosophiae et 
theologiae traditionalis in Ecclesia est certe necessarium, sed hae disciplinae debent 
tractari in relatione ad systema philosophicum et religionem indianam. Requiritur 
etiam aliqua cognitio linguae sanskriticae. Sicut lingua latina est basis culturae in 
Europa, in India basis est lingua sanskritica. Sine admiratione et cognitione cul¬ 
turae indianae sacerdos indianus viam ad cor indianum non inveniet. Doctrina 
christiana debet praesentari non in terminis scholasticis quae ad mentalitatem 
indianam sunt repugnantes, sed in terminis qui recognoscunt conceptus indianos 

philosophicos et qui olent habitus mentis Orientalis. Revera requiritur in India 
alius Thomas Aquinas ad excogitandum novam praesentationem doctrinae Chri¬ 
stianae ad captum populationis indianae. 

Omnino necessaria est reorganisatio rationis studiorum pro alumnis in India 
formandis, ita ut possent sacerdotes indiani praedicare doctrinam catholicam modo 
acceptabili in India et allicere gentes excultos et membra castarum superiorum ad 
veritatem Christi. 

Ad hunc scopum attingendum necessarium videtur quod episcopis detur pote¬ 
stas adaptandi formationem clericorum iuxta exigentias populorum, ad quos even- 
gelizandos a Christo mittuntur. 

75 

Exc.mus P. D. IOANNES RIZZI 
Archiepiscopus Rossanensis 

Le significo che ho attentamente esaminato, anche insieme ad altri due degni 
ecclesiastici, i due schemi dei Concilio elaborati dalla Commissione dei Seminari e 
degli studi e della Educazione Cattolica e a me pare che non ci siano osservazioni da 
fare nel complesso. Solo mi permetterei di fare notare due cose: 

1) Che si ponga maggiore impegno a costituire e sviluppare e potenziare i 
Seminari Diocesani, come opera inerente e vitale per la diocesi, o, al piu, — qua- 
lora cio non sia possibile in modo assoluto — creare i Seminari Inter diocesani, 
tra le diocesi viciniori, evitando i seminari regionali, che non danno i frutti attesi 
nella formazione, nelPamore e nella dedizione dei sacerdoti al proprio vescovo e 
alia diocesi: sono di avviso che le diocesi devono essere aiutate ad avere i seminari 
al completo (non soltanto i minori). 

2) Penso che potra essere un benefico incentivo ad apprezzare il sacerdozio 
e a diffondere Pattrazione alia vocazione sacerdotale il benefico uso di tenere le 
sacre ordinazioni — di tutti gli ordini — nelle parrocchie degli stessi alunni dei 
seminario ... 

76 

Exc.mus P. D. IOSEPH RUOTOLO 
Episcopus Uxentinus - S. Mariae Leucadensis 

De vocationibus tardioribus. Vox Domini moerore affecta: «Messis multa 
operarii autem pauci » nunc fere ubique, praesertim in locis missionum, diffunditur. 

In nonnullis regionibus nunc est hora apta ad conversionem ethnicorum, sed 
desunt sacerdotes. Populi, qui nuper independentiam receperunt, libertatem con¬ 
cedunt religionis diffusioni, sed timent missionarios advenas et praeferunt sacer¬ 
dotes indigenas, qui desunt vel sunt pauci et impares apostolatui in dies augenti. 

Causae defectus vocationum sunt plures: a) maxima paupertas familiarum et 
ipsarum auctoritatum, quae ludus discendi etiam inferioris gradus non habent; 
b) difficultates vocationis curandae, quia raro familiae ad christianam religionem 
conversae visitantur ob dissita loca et viarum asperitates; c) corruptela morum, 
qua etiam iuvenes vitiantur et sanctitatis sacerdotalis consecutionem difficilem 
vel fere impossibilem putant. 

Non desunt tamen qui in provectiore aetate ministerium sacerdotale pluris 
aestimant. Nam meditatio Evangelii, contactus frequentiores cum missionariis, 
vanitas voluptatum, timor Domini iudicii, vocationem sacerdotalem sub diversa 
et meliore specie repraesentant. 

In nonnullis locis iam extant seminaria pro vocationibus tardioribus. Tamen 
ipsorum maxima pars sacerdotium non petunt vel ob difficultates studiorum vel 
potius ob vinculum matrimoniale ad quod saepe astringuntur. 

Difficultates studiorum possunt vinci ipsum programma coercendo et disci¬ 
plinae vigorem minuendo. 

Difficultas matrimonii gravior extat et hodie impedimentum insuperabile 
constituit. Castitas perfecta Ecclesiae ministrorum certo fovet Dei et proximi 
amorem, aptiorem sacerdotem reddit ad conversationem cum Deo et ad regnum 
Christi in mundum diffundendum. Exemplum missionarii catholici, qui consilia 
evangelica sectatur, validum exemplum virtutum affert, vitae integritate praelucet 
in societate hodierna, quae plurimum rebus mundanis indulget ob speciosa argu¬ 
menta. 

Historia Ecclesiae catholicae gloriosa apparet ob plura exempla castitatis per¬ 
fectae, strenue defensae usque ad effusionem sanguinis. 

Tamen nonnullae exceptiones in casibus particularibus nullum detrimentum 
afferent et potius regulam confirmabunt. De cetero poterunt facultates restringi 
pro vocationibus tardioribus, valido coniugio permanente. Similes sacerdotes nullum 
officium in Ecclesiae gubernio haberent, sed tantum in Sacramentorum administra- 
tione et in verbi Dei praedicatione. 

Hoc poterit verificari praesertim in locis missionum, ubi maior extat sacerdo¬ 
tum deficiens numerus. 

Probabiliter neophytae, qui his exceptionibus gaudebunt, summo studio ad 
apostolatum vires et ipsam vitam dabunt post tot mala cognita in ethnicorum 
regionibus, magni existimabunt Ecclesiae catholicae maternam indulgentiam et 
exempla primorum Iesu Christi sectatorum sequentur in virtutum exercitio et in 
susceptis muneribus explendis. 

Demum probabiliter hic modus novus agendi Ecclesiae Catholicae Oecume- 
nismo favebit, auferendo fundamentum opinioni praeiudicatae nimii rigoris disci¬ 
plinae ecclesiasticae. 

Haec omnia humiliter Commissionibus expono, Beatam Virginem et Sanctum 
Ioseph adprecando pro felici Concilii Oecumenici Vaticani II exitu ad maiorem 
Dei gloriam et ad animarum bonum. 

Exc.mus P. D. INNOCENTIUS ALFREDUS RUSSO 
Episcopus tit. Pegaeus 

Lo schema di questa costituzione e una chiara e completa sintesi di quanto 
potra svolgersi in piu ampi e partico-lareggiati direttori; e di quanto potranno 
trattare coloro che vorranno scrivere delPargomento, cosi ricco di terni e di istanze. 

Quanto alto, e santo e confortante, il principio evocato, che occuparsi con 
zelo, delle vocazioni ecclesiastiche, «Divinae Providentiae actioni respondet»! 


57 

E cio, perche e proprio il Signore, che chiama: « aliquot homines ad Christi Sacer¬ 
dotium participandum eligit » (I, n. 2). 

E quanto autorevole, e augusta — a proposito dei motivi che debbono ispirare 
le esortazioni per il fiorire delle vocazioni sacerdotali: « inter peculiares vocationes 
eminet sacerdotalis vocatio, quae tum matrimonio christiano tum laicorum aposto- 
latui singulariter praestat » (I, n. 4). 

Segnalo, come interessante, la raccomandazione che nei seminari minori, gli 
alunni « vitam ducant quae cum communi omnium adolescentium vita quantum 
potest, congruat » (I, n. 6, pag. 7, lin. 10). E cio, sfintende, mentre « virtutibus 
rectisque moribus solide pro eorum aetate instituantur » {ibid., lin. 11). 

Dettata da sapienti esperti, non poteva, questa costituzione, omettere il grande 
monito, che cioe, piu che dalle leggi, la formazione degli alunni dipende dagli edu¬ 
catori; e percio i moderatori e i maestri non solo debbono essere scelti fra i mi- 
gliori, ma che siano « numero sufficientes, ab alienis officiis liberi, naturae et potis¬ 
simum gratiae donis praediti » (II, 9). 

Assicurata la scelta degli alunni chiamati al santuario, quale sara il metodo 
da scegliere nella loro formazione? Il presente solenne documento illumina la via 
in modo deciso e autorevole. Non si orienti la nostra educazione ai sistemi di 
recenti speciosi errori, che minano ogni disciplina; « et rectae disciplinae doctrina 
inculcetur ». Quale sia questa aurea dottrina, e bene specificato. Non posso aste- 
nermi dal citare: « Firma vero disciplinae principia iuxta diversam alumnorum 
condicionem et aetatem apte et prudenter applicanda sunt ita ut alumni gradatim 
sibimetipsis moderari ac libertate sapienter uti addiscunt, crescat in eis actionum 
officiorumque suorum conscientia, opera ultro sponteque incipiendi congrua eis 
concedatur facultas» (II, 11). 

Il cap. III, De institutione spirituali , e tutto da conservare, per il fervore, la 
prudenza, il metodo suggerito di progressiva intensita, i mezzi soprannaturali, fino 
alia esortazione di acquistare e fare aequistare quelle doti che giovano tanto per 
la efficace presenza dei sacerdote nel secolo: « vitae integritas animique sinceritas ... 
in agendo urbanitas, in conversando comitas cum modestia et caritate etc. » 
(Passim e spec. n. 16). 

Per gli studi, al C. IV, noto, con piacere, la proposta di una Ratio studiorum 
per le diverse nazioni, da approvarsi dalla Santa Sede (n. 18); e la raccomanda¬ 
zione che gli alunni, prima di avviarsi agli studi propriamente ecclesiastici, abbiano 
gia completato il corso degli studi umanistici, per le esigenze stesse delPaposto- 
lato (n. 19). 

Anche nelPinsegnamento della filosofia perenne, « secundum S. Thomae ratio¬ 
nem, doctrinam et principia », e data una norma ampia, ricca di esperienza e di 
equilibrio (n. 21). 

Cosi nelPinsegnamento della S. Teologia, il cui studio attinge alia Sacra Scrit- 
tura, che «universae theologiae prope anima esse debet» (n. 22). 

Buona la esortazione perche gli alunni conoscano bene e le comunita cristiane 
separate, e le altre religioni piu diffuse nelle varie regioni, per lavorare meglio ad 
ottenere Punita e a diffondere il Vangelo fra quanto non lo conoscono (n. 22, 
pag. 14, linn. 16-24). Cioe — tutto questo significa — gli studi ecclesiastici hanno 
una loro particolare indole pastorale (n. 23). 

Opportuni i suggerimenti per il perfezionamento della formazione ecclesiastica 
dopo il seminario (C. V. nn. 25-27). 

Exc.mus p. d. carolus eduardus saboia bandeira de mello 

Episcopus Palmensis 

Ad I, n. 3, post « ... vocationes foveant et tueantur » fortasse iuvat adiun- 
gere: « Tempore feriarum domi sollerter eos invigilent, ad suam domum advo¬ 
cent, cum eis conversationes nutriant; ad servitia varia in ecclesia et in domo 
paroeciali appellent, pericula contra vocationem eis patefaciant et vigilanter ab 
eis removeant, omniaque alia curent, quae vocationem eorum firmet ». 

Ad III, n. 15. Pessimas insufflationes recipiunt seminaristae a sacerdotibus, 
qui criticas contra suos episcopos ante eos vel inter se pandunt, proprium epi¬ 
scopum et alios deridendo, praescripta Ecclesiae vel curiae parvipendendo, epi¬ 
scopo malas intentiones, sectarismum, superbiam, vanam gloriam, reactionismum 
attribuendo, narratus iocosos et offensivos (piada, Witz, badinage, pigolio) de eis 
loquendo; cum econtra coram episcopo praesente se humillimos et subiectissimos 
verbotenus declarare satagant. Intra qualitates magistrorum in seminariis omnino 
requirendum est, ut vero spiritu ecclesiastico erga suos episcopos imbuti sint. 
Quapropter censeo in aliquo loco schematis haec exigenda de habitudine recto¬ 
rum, magistrorum, instructorum inserenda esse. 

Ad IV, n. 19. Valde desiderandum, ut statuatur studiorum humaniorum 
curriculum uniforme in unaquaque regione vel natione. Stabilienda: horaria scho¬ 
larum, elenchus materiarum docendarum, distributio horarum pro unaquaque 
materia, libri manuales qui adhibendi. Attamen cum elasticitate pro peculiaribus 
et locorum et dioecesium condicionibus. 

Beat.mus P. D. MAXIMUS IV SAIGH 
Patriarcha Antiochenus Melchitarum 

1. N. 5, pag. 6, lin. 33: Apres «singularum dioecesium atque nationum», 
ajouter: « ac rituum ». En effet, les memes raisons avancees valent aussi pour 
les rites au sein de PEglise universelle. 

2. N. 19, pag. 12, lin. 28: «Imprimis eam latinae linguae...». On propose 
de corriger comme suit: « Imprimis, in Ecclesia occidentali, eam latinae lin¬ 
guae... » et d’ajouter a la fin du numero: « Praeterea optandum est ut ubique 
terrarum non negligetur studium linguae graecae quae est lingua Novi Testa¬ 
menti et monumentorum antiquioris Traditionis Ecclesiae». 

Le grec reste la langue source non seulement des byzantins, mais aussi de 
tous les Orientaux et, pour la periode primitive, de PEglise Occidentale elle- 
meme. En outre, nous proposons d’ajouter: « Dans les Seminaires des rites orien¬ 
taux, une place de choix sera reservee a Petude de la langue liturgique propre, 
tant pour une meilleure celebration des offices liturgiques que pour une mise 
en valeur plus grande, au profit de PEglise universelle, du patrimoine laisse par 
les Peres et Ecrivains ecclesiastiques dans cette langue ». 

3. N. 20, pag. 12, lin. 35: Supprimer: « cum vero philosophicus cursus 
theologico sit propaedeuticus ». 

La philosophie n’est pas, dans tous les sens et uniquement, « ancilla theolo¬ 
giae ». La formule a trop fait tort a la valeur de la pensee philosophique pure 
dans 1’Eglise, et a la formation philosophique dans les seminaires et universites 
catholiques: « Philosophie adaptee a la Theologie », dit-on. 

4. N. 21, pag. 13, linn. 14-27: Pourquoi tenir toujours, surtout dans un 

document conciliaire, a cette distinction, sinon a cette opposition entre « philo¬ 
sophia perennis » et «philosophia moderna»? La philosophie, comme toute 
Science, est une. A partir de donnees fondamentales, elle evolue, elle ne cesse 
de s’enrichir par des apports nouveaux, mettant davantage en lumiere tel ou tel 
aspect de 1’etre. Pourquoi accorder a la pensee philosophique thomiste toute cette 
place dans 1’Eglise? Elle fut un stade dans 1’evolution de la pensee philosophique. 
C’est pourquoi, on propose une redaction qui serait dans ce sens: « Une formu- 
lation philosophique, aussi solide que vaste, est necessaire tant pour la culture, 
que pour une formation plus profonde a 1’ensemble des disciplines ecclesiastiques, 
ainsi qu’a 1’apologetique et a 1’apostolat sacerdotal dans le monde moderne ». 

5. N. 22, pag. 14, linn. 10-11: Supprimer: « S. Thoma magistro sicut de 

philosophia dictum est ». Dans 1’Eglise il existe de droit et de fait plusieurs 

courants theologiques, sans prejudice de 1’identite fonciere du dogme; plusieurs 

manieres d’exprimer humainement le meme donne revele. On ne peut lier la 
revelation divine, de soi universelle, a une pensee humaine, quels que soient 
son merite et sa richesse, parce que solidaire elle-meme d’une civilisation par- 
ticuliere. 

6. N. 22, pag. 14, linn. 16-23: L’association dans un meme paragraphe 
entre « Freres separes » et « autres religions » est injurieuse pour les premiers. 

On propose un paragraphe special pour les « Freres separes », ainsi redige: 
« Une connaissance plus grande, dans la charite du Christ, de nos freres qui 
ne sont pas en communion avec le Siege de Rome, outre qu’elle nous enrichit 
des valeurs chretiennes authentiques qu’ils portent, est a la base de toute estime 
et de toute action en vue de notre rencontre dans le Christ ». 

Notes: 1. Dans ce Schema devrait figurer un paragraphe sur la formation du 
clerge marie, encore en vigueur dans les rites orientaux. Quoique, depuis 1’intro- 
duction de certaines reformes disciplinaires en Occident, surtout depuis le Con- 
cile de Trente, il repugne aux theologiens latins de parier de « clerge marie », 
1’institution traditionnelle de ce clerge en Orient est cependant une realite cano¬ 
nique vivante, fort utile et que l’Orient dans son ensemble n’est pas dispose 
a abandonner. C’est pourquoi, un paragraphe sur la formation de ce clerge marie 
devrait figurer dans ce Schema. Nous proposons qu’il soit ainsi redige: « En pro¬ 
clamant la superiorite du conseil evangelique de la chastete parfaite et la pratique 
du celibat ecclesiastique, le Concile respecte la tradition des Eglises d’Orient 
relativement a la promotion aux Ordres sacres d’hommes lies par le sacrement 
de mariage. Il ordonne en outre, que le plus grand soin soit apporte a leur 
recrutement et a leur formation sacerdotale, tant durant leur sejour dans les semi¬ 
naires appropries a leur condition, qu’apres leur ordination, conformement aux 
Saints Canons en vigueur dans les dites Eglises ». 

2. Nous pensons que le Schema devrait davantage viser a faire donner une 
formation virile aux futurs pretres. Dans 1’Eglise, on a trop tendance a consi¬ 
derer les clercs comme d’eternels mineurs, comme de grands enfants qui ne peu- 
vent prendre leurs responsabilites. Dans ce systerne, il y a evidemment des cas 
qui reussissent, mais dans beaucoup d’autres cas les resultats sont mediocres. 

Rev.mus P. D. ALFONSUS SALVINI 
Abbas generalis Congr. Vallis Umbrosae O.S.B. 

In schemate de sacrorum alumnis formandis quaedam magis enucleanda vi¬ 
dentur, cum ad normas in iure communi tum ad particulares instructiones facilius 
et apertius deducendas. 

1. (Pag, 6, n. 35). Ad vocationes sacerdotales fovendas optimo iure commen¬ 
datur parentum, magistrorum et parochorum cura; cum vero religiosae familiae 
sive virorum, sive mulierum non unam nanciscantur occasionem ad opus tam ne¬ 
cessarium, peropportunum videtur aperte edicere et ipsis inesse grave officium 
optimas vocationes ecclesiasticas oratione et opere indefesse procurandi, prae¬ 
sertim pro illis dioecesibus, ubi sacerdotes instantius desiderantur. Si parochis et 
aliis cuiusque dioeceseos sacerdotibus opus est praestandum ad vocationes religio¬ 
sas fovendas, pari iure et religiosi optimas vocationes sacerdotales pro dioecesi, 
cuius bonum omnibus mediis promovere debent, impense foveant, praesertim cum 
iam ab initio vocationis indicia potius sacerdotalem tantum quam sacerdotalem 
simul et religiosam indolem futuram demonstrant. 

Etsi enim religiosa Instituta et numero et merito florescentia quam maxime 
ad Ecclesiam universam roborandam et decorandam conferant, attamen eorum 
progressus nullo modo seiungi potest ab incremento vocationum sacerdotalium pro 
dioecesibus. 

2. (Pag. 7, n. 10). Dum laudatur Ecclesiae consuetudo instituendi secundum 
proprias leges in seminariis minoribus vel peculiaribus collegiis adulescentes qui 
spem vocationis afferunt, aperte dicitur : « Alumni in seminariis minoribus vitam 
ducant quae cum communi omnium adolescentium vita, quantum potest, con¬ 
gruat ». 

Certe certius esset omnino damnosum formationem iuvenibus maturioris 
aetatis propriam et adolescentibus iam a primo in seminarium ingressu indiscrimi- 
natim tradere; attamen plene distinguendum est seminarium, ubi efformantur qui 
saltem spem vocationis sacerdotalis prae se ferunt, et collegium ubi tantum hu¬ 
mana et christiana traditur formatio. Collegia recte ordinata bonis vocationibus 
favent; seminarium vero vocationis germina apte custodit et opportune perficit. 
Quapropter seminaria aliquid proprium habent, quod accurate servandum est. Si 
et in collegiis sedulo invigilandum est ne perniciosum naturalismum christianam 
formationem impediat, in seminariis non tantum naturalismum, sed et laicismum 
vitandum est, ita ut humana et christiana alumnorum efformatio iam aliquo modo 
contineat quae in pleniori formatione sacerdotali postea perficienda tradi solent. 
Haec germina formationis sacerdotalis aliquid peculiare secum ferunt in religiosa 

disciplina, in ipsa spirituali institutione et in studiorum curriculo: ita sane ut in 
seminariis in ipsa humana et christiana formatione plus exigendum sit quam in 
collegiis. 

3. (Pag. 8, n. 25). Cum agitur de seminariorum moderatoribus et magistris 
optime enumerantur qualitates quibus praediti esse debent, et quam opportune 
requiritur eorum in alumnis instituendis sedula et concors opera, sub episcopi auc¬ 
toritate et rectoris ductu. 

Quo efficacius huic concordi omnium operae consulatur, videtur esse decer¬ 
nendum, cuilibet personae reverentia posthabita, melius esse aliquem a tantae 
responsabilitatis officio exonerare, quam alumnorum plenam et solidam formatio¬ 
nem impedire; nam, experientia teste, nihil tam contrarium optimae sacrorum 
alumnorum formationi quam moderatorum et magistrorum dissentiones, eo perni¬ 
ciosiores quo sub fucatae scientiae et virtutis nomine acrius defenduntur. In for¬ 
matione scientifica, praesertim quibusdam in quaestionibus, liberae disceptationi 
nonnulla relinquenda sunt; at in spirituali institutione quam maxima requiritur 
concordia, qua alumni ita roborantur ut non solum in seminario, sed etiam in 
decursu vitae sacerdotalis coniunctos se sentiant « unum cor et unum spiritum 
habentes ». Si vero iam in seminario dissentionibus in vita spirituali et discipli¬ 
nari quodammodo assueti fuerint, postea, multiplicatis divisionis argumentis et 
occasionibus, tacita conscientia quaslibet dissentiones legitimas habebunt. 

4. (Pag. 8, n. 30). Cum enumerantur qualitates positivae sacrorum alumno¬ 
rum, quibus eorum vocatio discernitur et comprobatur, dicitur esse inquirendum 
et de « congrua valetudine physica et psychica ». Etsi intime coniunctae, praeser¬ 
tim de valetudine psychica inquirendum est. Ex hac enim maxime pendet apta 
alumni formatio, et cum ista intime connectitur ipsa sacerdotalis vita spiritualis 
et in pastoralibus muniis aptitudo. Officiis sacerdotalibus non semper obstat 
infirmior valetudo physica; sed deficiente optima valetudine psychica, omnia, etsi 
recta intentione, pessumdantur. 

5. (Pag. 10, n. 15). In delineanda alumnorum spirituali institutione optime 
indicatur totius vitae supernaturalis fons, nempe Eucharisticum Sacrificium, ex 
quo uti universi cultus sacri centro, tam pro seipsis, quam pro omni populo, 
aliquando sacerdotes vitam hauriant. At peropportune dicendum est cetera omnia 
pietatis officia, quoad quantitatem, qualitatem et ipsum horarium ita esse dispo¬ 
nenda ut omnia ad Eucharisticum Sacrificium coordinentur, quod in seminariis 
revera habeatur et appareat ut centrum totius vitae. Praeterea pietatis exercitia 
alumni congrua methodo perficiant quam facilius, ut et sacerdotio aucti sequi 
valeant. Nimis damnosa evaderet methodus quae in munere pastorali difficulter 
continuari posset. 

Quoad Officium Divinum non est superfluum notare alumnos plus discere 
ab exemplo sacerdotum quam ex optima schola institutionis spiritualis; quamob- 
rem moderatores et seminariorum magistri factis eos edoceant Divinum Officium 
esse revera precationem horariam nomine Ecclesiae peragendam. Ideoque et ipsi 
communiter digne ac devote id aliquando persolvant, quo exemplo et ad arctio¬ 
rem vitam communem alumnos allicient. 

Quae vita communis, dum commendatur inter clericos iam sacro ministerio 
addictos, nequidem verbo indicatur quomodo amanda et fovenda in seminariis. 
Inibi ita omnia disponenda et perficienda sunt, ut communis vitae consuetudo 

utilis et grata agnoscatur et sentiatur; quam proinde alumni tam aestiment et 
cupiant quasi ad illam parati iam ab initio vitae sacerdotalis, parentum et cogna¬ 
torum consuetudinem minus aestimantes, ultro ac libenter inter se consocientur 
et vivant. 

Exc.mus P. D. LAURENTIUS SATOSHI NAGAE 
Episcopus Urawaensis 

De structura et stylo schematis. 1. Natura et finis sacerdotii non mutantur, 
sed forma sub qua et modus quo ministerium sacerdotale exercetur, ad exigentias 
temporum locorum que accommodari possunt et debent. Ideo etiam institutio 
sacerdotalis in seminario necessitatibus apostolatus aptari debet. Ob mutatas vero 
circumstantias sociales, hodie in seminario iam non unice formandi sunt ministri 
cultus (qui, cum in societate christiana instituti fuerint, quodammodo hanc sup¬ 
ponunt et plerumque tendunt ad christifideles firmandos et conservandos) sed 
maxime formandi sunt apostoli, qui « euntes in mundum » coram et inter homi¬ 
nes hodiernos fidem praedicent et testificentur. Iamvero sacerdotes apostolatum 
navantes quandoque compelluntur ad adoptandas alias formas aliosque modos 
vivendi atque agendi, diversos ab illis hucusque inter ministros cultus usitatis. 
Proinde magna habetur necessitas alumnos instituendi per formationem spiritua¬ 
lem his exigentiis apostolatus aptatam. De cetero etiam ea quae in schematibus 
conciliariis de Ecclesia, de Oecumenismo, de apostolatu laicorum hinc inde affir¬ 
mantur uti e. g. dialogus cum mundo, tolerantia, propinquitas et intima cooperatio 
cum laicis et alia similia, sunt totidem elementa quae magnum influxum in spi- 
ritualitatem sacerdotalem exercere possunt et vice versa. Quapropter necesse est 
ut alumni exerceantur et instituantur in formatione spirituali et etiam humana, 
quae apte respondeat his exigentiis. Moderatores seminariorum iure meritoque 
normas practicas hac de re exspectare videntur. Schema autem nostrum omnino 
silet de hac re. 

2. In constitutione de sacra Liturgia et in schemate de Ecclesia vera et pul¬ 
chra dicuntur de sacerdotibus tanquam cooperatoribus episcopi. Exinde patet 
quod sollicitudo vivendi et semper abundantius vivendi in unitate caritatis cum 
episcopo et cum confratribus in sacerdotio, totam sacerdotum vitam spiritualem 
pervadere et animare debet. 

Vita sacerdotum communis, orationes communiter faciendae, studia et cursus 
communes, concelebrationes et similia quae, si possibile est praeside episcopo, cum 
confratribus simul unitis peragenda magnopere commendantur, hanc spiritualita- 
tem ecclesialem et communitariam supponunt, significant et augent. Tota igitur 
formatio spiritualis in seminario danda ad hanc spiritualitatem moderari et dirigi 
oportet. In schemate autem nostro institutio spiritualis sub aspectu tantummodo 
individualistico praesentari videtur. 

3. Vox «pastoralis » in schemate nostro frequentissime adhibita (pag. 7, 
14, 15), a nonnullis theologiae cultoribus adhibetur ad significandam «curam 
animarum Christianarum », in oppositione ad vocem « apostolatus » qua significari 
solet activitas acquirendi non-christianos. Ipsi textus schematis vocem « pastora¬ 
lem » in dicto sensu strictiore adhibere videntur. Etenim: 

a) ad naturam et munus boni pastoralis illustrandam, citantur inter verba 
Domini solum ea quae referuntur ad oves proprias, omissis quidem verbis quae 
ad alias oves referuntur (pag. 7, linn. 8-9); 

b) fideles pastorali zelo ducendos esse dicitur (pag. 7, lin. 26). 

(Hoc verissimum est; hic allegatur tantum ad ostendendam significationem 
voci « pastorali » in textu schematis attributam). 

Si vero vox « pastoralis » tam saepe in schemate adhibita ita in sensu stric¬ 
tiore intelligenda sit, tunc periculum habetur quod tota formatio sive spiritualis 
sive intellectualis dirigatur principaliter ad formandos pastores Christianorum et 
negligatur aspectus ministerii apostolicus et missionalis. 

Quod si ita fiet, non respondet conditionibus Ecclesiae hodiernis neque na¬ 
turae Ecclesiae missionali de qua tam saepe sermo factus est in aula Concilii circa 
schema de Ecclesia. 

Aliunde mirum est schema nostrum ab initio tantummodo loqui de necessita¬ 
tibus populi christiani (pag. 5, linn. 13-14), et prae oculis non habere necessitas 
populorum non-christianorum. 

4. Conclusio : Quae cum ita sint, sequentia proponenda esse censeo, a) N. II - 
De formationis fine et seminariorum ordinatione; N. III - De institutione spi¬ 
rituali (pag. 7-9): ex integro recognoscendi sunt. 

b) Si hoc non potest fieri saltem sequentia inserantur in pag. 11, in lin. 33, 
post verba «... efficaciter curare debet ». « Cum exercitatio virtutum, qua prae¬ 
sertim formatio spiritualis instituitur, particularibus gentium, locorum temporum¬ 
que adiunctis apto modo accommodari atque formatio spiritualis ipsa exigentiis 
apostolatus respondere debeat, opportunum est ut competens auctoritas eccle¬ 
siastica territorialis normas directivas pro adaptatione statuat ». 

Rationes-. Quoad adaptationem ad exigentias apostolatus iam supra dictum 
est. Quoad adaptationem virtutum sequentia notantur: virtutes quae in sche¬ 
mate afferuntur ut ab alumnis exercendae, ubique et omnibus sacerdotibus com¬ 
munes sunt. Attamen mensura necessitudinis et modus exercitationis virtutum 
differunt secundum generalem dispositionem populi illius et circumstantias socia¬ 
les illius nationis ad quam alumni pertinent. Ita e. g. necessitas et exercitatio 
virtutis fidei diversa est pro alumnis recenter conversis de familia atque populo 
non-christiano et pro alumnis ortis de familia atque societate traditione christiana; 
exercitatio paupertatis differt secundum diversitatem modi vivendi populorum; 
virtutes naturales, inclinatio, debilitas animi etc. differunt secundum populos. 

Observationes minores, a) In pag. 5, lin. 14, post verbum « populi » inse¬ 
ratur vox: « et Apostolatus .Missionis ». 

b) In pag. 6, linn. 21 et 22, omittantur «tum matrimonio christiano 
tum ». Rationes-. 1) Quia locutio ambigua est: Etenim etsi verum sit vocationem 
sacerdotalem matrimonio christiano praeesse, attamen in contextu nostro ubi 
sermo habetur de peculiaribus vocationibus, huiusmodi affirmatio tanquam insi¬ 
nuare videtur primum per se excludere secundum (quod non est verum). 2) Ca¬ 
vendum etiam ne offendantur fratres Orientales apud quos sacerdotes in vita 
matrimoniali viventes legitime habentur. 

c) Mirum est quod in toto schemate ulla habetur adnotatio. 

Exc.mus P. D. IOSEPH ASAJIRO SATOWAKI 

Episcopus Kagoshimaensis 

1. In Iaponia, quamvis seminarium maius fuerit evectum a Sancta Sede in 
pontificale, non magni habetur coram populo, nisi fuerit erectum iuxta normas 
a Gubernio statutas pro erectione Universitatis vel collegii. Consequenter, sa¬ 
cerdotes qui egrediuntur ex hoc seminario, ab initio habent difficultatem in acti¬ 
vitate pastorali. 

Praestat igitur statuere in fine n. 8 quod Ordinarii locorum vel superiores 
religiosi curent ut seminarium maius regionale vel interdioecesanum a Gubernio 
recognoscatur ut Universitas vel saltem collegium. 

2. In terra missionis diversae congregationes religiosae erigunt proprium se¬ 
minarium maius: melius eis esset mittere suos seminaristas in seminarium com¬ 
mune et suos professores in campum pastoralis. 

83 

Exc.mus P. D. PAULUS LEO SEITZ 
Episcopus Kontumensis 

P. 5. Prooemium: on attendait une definition du Sacerdoce... 

Lin. 4: «voluit» est insuffisant, dire: «instituit». 

Titre I: «de vocationibus ecclesiasticis » — pourquoi ce pluriel? (une fois 
de plus) — de plus: la vocation de tout chretien est une vocation « ecclesias¬ 
tique »; si on n’entend parier ici que de « vocation sacerdotale » qu’on le dise 
donc, sans continuer de trainer cette confusion « clerical-ecclesiastique ». 

On attend une definition de la « vocation », appel de Dieu par la voix de 
1’Eglise et reponse de 1’homme. 

P. 6, § 5: d’une faiblesse navrante et d’un chosisme incorrigible. Le manque 
de pretres n’est pas un motif; on pourrait chercher plus haut! 

§ 6: le petit seminaire n’est pas une panacee; il serait peut-etre temps 
d’avoir des vues moins conformistes. La vocation peut etre entendue — et l’est 
de fait! — par des etudiants laics, par des hommes murs; insister ici sur le role 
des Aumoniers et la formation du laicat. 

§ 7 sqq.: ce qui est dit la risque de n’etre que verbiage si Pon s’abstient de 
parier du Sacerdoce, et d’abord de la plenitude du sacerdoce en LEveque. 

On enumere des elements de formation des clercs en faisant totalement abs- 
traction de la Grace; cette tendance pelagienne est deroutante. 

Il n’y a dans ces paragraphes rien que de conforme a Letat actuel des choses, 
qui demande cependant une reforme profonde. 

P. 9, lin. 28: seule allusion, me semble-t-il, a 1’Ordination. 

Lin. 30: vivit vero in me Christus: c’est vrai de tout baptise. 

P. 10, lin. 36: oratio non est degustatio! 

§ 15: simplicite: donc ne pas faire porter d’habit clerical avant les ordres 
sacres (voire pour tout clere, en dehors des rites sacres). 

« hedonisme »: comme s’il en etait question! « chastete »: qu’on parle donc 
sans fard de: pauvrete, chastete et obeissance! 

Tout ce paragraphe est faible et vague. 

P. 11, lin. 21: certes il est indispensable de commencer par former 1’homme 
(car il est vain de chercher a greffer des vertus sur des sous-hommes sans educa- 
tion), mais qu’il faille former des futurs pretres a la loyaute et a la justice parce 
que la societe estime ces vertus, voila qui est curieux (a rapprocher du de cura : 
se cultiver afin de tenir conversation). 

§ 17: l er alinea: ce n’est pas en repetant quatre fois le mot « spiritualis » 
en cinq lignes qu’on fondera la formation spirituelle des clercs... 

2 e alinea: un espoir dequ; ce « tirocinium » est encore bien timore; pour- 
quoi ne pas parier clairement de Noviciat? c’est le vceu de beaucoup. 

P. 12, § 19: il est bon d’exiger d’avoir accompli tout le cycle des humanites; 
peut-etre pourrait-on souligner le serieux avec lequel ces etudes doivent etre 
menees, pas necessairement dans les petits seminaires, et non point seulement 
pour que les clercs ne soient pas inferieurs aux autres, mais parce que 1’Eglise 
s’interesse a tout 1’homme pour le rendre au Christ. 

Lin. 28: en donnant le primat au latin, on ne vise, je suppose que 1’occident; 

mais d’une part ce schema doit etre valable pour 1’Eglise universelle, d’autre part, 
le latin n’etant plus qu’une langue morte meme en occident, il est impossible 
de faire des etudes vraies en une langue dans laquelle on ne pense pas. 

P. 31, § 21: a moins de se refuser definitivement au dialogue avec le monde, 

1’Eglise ne peut s’en tenir a la philosophie thomiste, la Hierarchie ne peut 1’im- 

poser a personne, ni meme la recommander pour tout peuple et a toute epoque. 

Une philosophie moyennageuse, appuyee sur un chef d’Ecole paien de Pan- 
tiquite grecque, ne peut qu’ignorer la pensee moderne (qui a 1’avantage sur 
Aristote d’avoir ete marquee par des siecles de Christianisme); s’en tenir a celle-la 
signifierait pour 1’Eglise renoncer a sa mission. 

P. 14, lin. 19: bonne suggestion (a developper) quant a 1’etude des autres 
religions. 

§ 23: il faudrait qu’une anthropologie chretienne devienne une discipline 
de premier plan: et ne pas oublier l’Art sacre. 

P. 15, lin. 31: la formation sacerdotale est a parfaire, non pendant les pre- 
mieres annees seulement, mais surtout a 1’age mur et durant toute la vie. 

P. 16, lin. 2: une «direction» (revisee, rectifiee) est utile au seminaire, 
mais doit apprendre au dirige a s’en passer. Les recollections mensuelles ne suf- 
fisent pas; la retraite annuelle a ete oubliee! 

Ce schema arrive a faire le tour de la question de la formation des clercs 
sans parier de la Grace sacramentelle qui les forme, sans dire un mot du Sacre- 
ment de POrdre confere en sept etapes au cours de la formation. Ce nouveau 
pelagianisme est affligeant! 

Ce schema, bien conformiste, ne tient pas compte des faits actuels; il n’est 
pas dans la ligne du Concile. Le monde a besoin de pretres formes autrement 
que cela. 

Ce schema reste a faire. 

Il n’y a pas besoin d’un Concile nouveau pour enteriner les projets de Trente. 
Le monde a cependant bouge depuis. Si l’on ne refuse pas de voir la situation 

actuelle, on sera porte a une reforme, non pas des structures de PEglise, mais 
des conditions concretes de realisation de celles-ci. 

II faut avoir sous les yeux, avec lucidite et loyaute de notre part: a) la crise 
terrible que traverse le clerge dans tout le monde: la proportion de defections 
(interpreter les statistiques ) 1 Il ; b) la rarefaction des « vocations »; c ) le desin- 
teret pour 1’Eglise; d) le moyennagisme de nos cadres traditionnels, la crainte 
des reformes, crainte de la Science, finalement desinteret pour le monde. 

Si cela est vrai, alors il faut un autre schema, qui y reponde. 

Notes en vue d’un projet de schema. 

Prooemium. La formation des clercs consiste a tout mettre en ceuvre pour que 
les appeles a la fonction sacerdotale realisent au mieux leur mission particuliere 
dans PEglise. 

De par son bapteme, le fidele est constitue dans Petat sacerdotal du Peuple 
de Dieu, il est pretre (hiereus), participant au sacerdoce du Souverain Pretre 
(archi-hiereus) Jesus Christ. Cet etat le relie a Dieu et lui donne une mission dans 
le monde, Potiente, dans sa nature meme de baptise, a servir dans PEglise, a la 
prolonger dans le monde, a etre « capax » des fonctions hierarchiques. 

La structure de PEglise, Peuple sacerdotal, est divinement instituee sur le 
fondement des Apotres et Prophetes qui exercent la fonction du sacerdoce hierar- 
chique; ce sont la des ministres (diakonoi - presbytres ou episcopes), serviteurs 
de la Parole, dont la fonction principale est prophetique; iis sont institues pour le 
service de PEglise (sanctification des hommes et leur retour a Dieu). 

Cette fonction est exercee collegialement par la grace du sacrement qui fait 
entrer dans VOrdre des Eveques (plenitude du sacerdoce) ou, a un degre inferieur, 
dans VOrdre presbyteral (sacerdoce participe). L’objet de ce schema est: la forma¬ 
tion a donner a un laic pour Pintroduire dans Pordre presbyteral, afin que, sous 
la motion de la grace, il y realise le dessein de Dieu. 

I. Vocation. La vocation a remplir la fonction sacerdotale dans PEglise n’est 
pas un sentiment ni une intuition venant de 1’homme, mais un appel positif venant 
de Dieu et exprime clairement par PEveque appelant a entrer dans POrdre sacre; 
le sujet n’a qu’a y apporter une reponse libre et genereuse. A priori tout baptise 
doit se dire qu’il est peut-etre appele; la docilite habituelle a PEsprit le conduira 
la ou il doit aller; il n’aura de certitude qu’en entendant Pappel ecclesial de PEve¬ 
que, sacrement de la Voix de Dieu, d’ou, pour PEveque, la gravite de Pacte d’appel 
aux ordres. 

La continuation de la fonction sacerdotale est une exigence de la nature meme 
de PEglise. Le don de soi pour le plus haut service dans PEglise est une exigence 
de Vamour, epanouissement normal dans la ligne de tout baptise. 

Du cote du Dieu qui appelle, les vocations ne feront jamais defaut a PEglise; 
mais il est des hommes qui n’entendent pas et d’autres qui s’y refusent. La for¬ 
mation theologi que complete des laics (par le ministre exeryant sa fonction pro¬ 
phetique) est le meilleur moyen de leur faire entendre toute Parole de Dieu; 


1 Pretres ordonnes trop jeunes, sans formation suffisante, manquant des valeurs humaines 
de base, ignorant la nature et les exigences du sacerdoce, ne sachant pas a quoi iis allaient. 

Il n’y a pas que les defroques, il y a tous ceux qui regrettent de s’etre engages sans savoir 
(« si c’etait a recommencer ... »). 

l’exemple de la vie des ministres doit etre assez attirant pour que Pappele ne refuse 
pas de servir. 

II. Seminaire. On appelle seminaire le milieu providentiel ou la semence de 
Parole (vocation) germe dans le sujet jusqu’a eclosion (ordination); toute la vie 
sacerdotale est un seminaire au sens large, croissance et maturation du germe de 
Parole, jusqu’a la mort et reproduction en d’autres. 

Le seminaire est le milieu oii le fidele laic evolue et se transforme en ministre 
sacre, par Peffet de la grace sacramentelle de 1’Ordre confere en sept etapes (ou 
plutot de 1’Ordre dans lequel on entre par sept elevations, consecrations aux dia- 
conies traditionnelles de PEglise). 

C’est cette grace qui constitue essentiellement la formation du ministre; tout 
1’effort des homines est sur le plan existentiel: s’ouvrir a cette grace et prendre 
conscience de son contenu (vie spirituelle et etudes)! 

La conception routiniere des seminaires nous empeche peut-etre d’en saisir 
le caractere profond, que la comparaison avec le catechumenat (lui, en pleine restau- 
ration) peut reveler sous un jour nouveau: 

le catechumenat est le milieu providentiel de conversion entre un etat de 
vie paienne et un etat de vie chretienne; cette conversion est le fruit de la grace 
baptismale donnee en sept degres a la mesure de la progression du sujet (des la 
premiere etape, c’est la grace du bapteme, qui produit efficacement la conversion). 
La formation du catechumene ne consiste pas seulement en une instruction, mais 
en une renovation de tout Phomme qu’on amene a prendre des habitudes, une 
conversion de tout Petre, reelle, durable, parce qu’aux racines memes, jusqu’au 
subconscient, afin que le catechumene ne vienne pas a lacher ce a quoi il a ete 
fidele pendant le catechumenat, une fois en situation apres son bapteme; c’est 
alors qu’il faut lui faire realiser son bapteme tous les jours de sa vie, en le suivant, 
et la communaute des baptises Pepaulant. 

Avec cette difference que le Seminaire prepare a une fonction non a un etat, 
on peut en dire exactement autant de la formation au ministere hierarchique; 
qu’on relise le paragraphe en changeant les termes et on verra comme il s’applique 
clairement au Seminaire. 

On peut ajouter qu’au precatechumenat (des «audientes ») correspond la 
probation de la vocation (ces probandistes sont bien des audientes d’un appel pos- 
sible) avant Padmission au Seminaire, probation necessaire et longue, sorte d’orien- 
tation professionnelle, pour juger non seulement de la vocation a la vie laique ou 
clericale, mais encore, en celle-ci, de la vie seculiere ou reguliere, voire encore un 
debut deja de specialisation. Il convient que cette probation ait pour cadre le 
monde laic, plutot qu’un milieu de ministere pastoral, ou bien celu-ci ne venant 
qu’apres celui-la. 

Le Seminaire refoit des candidats munis du diplome de fin d’etudes secon- 
daires (equivalent du baccalaureat francais); il est difficile de fixer une limite mi¬ 
nime d’age en raison de la diversite des sujets; on s’en tiendra au principe qu’il 
faut etre mur pour entrer dans POrdre des presbuteroi (la societe civile nous 
donne un exemple du serieux avec lequel sont menees les etudes, v. g. medecins, 
ingenieurs ...). On peut s’en tenir a la traditionnelle duree de formation de six 
ans, compte non tenu des diverses probations et d’un temps de noviciat. 

Outre la probation avant Pentree, dont il a ete question plus haut, une 
seconde probation aura lieu (avant la derniere annee de seminaire), non plus pour 

juger de la vocation sacerdotale ou laique, mais pour juger des aptitudes du clere 
(diacre?) et prevoir une orientation de son ministere futur; cette seconde probation 
se fera en milieu de ministere, aupres d’un Ancien eprouve. 

Le Seminaire n’est ni un monastere, ni une Faculte laique; il ne doit pas pro- 
duire de faux religieux, des moines degrades, mais des hommes complets, vivant 
reellement dans le monde et capables d’unifier leur vie (a ee sujet la tradi tionnelle 
distinction de for externe et for interne est-elle propre a favoriser Punite et la 
simplicite de vie recherchees?). 

Quelles que soient les modalites concretes de realisation, la structure du Se¬ 
minaire doit etre pensee en termes de dialectique car elle ne peut echapper a une 
tension multiforme: 

le Seminaire forme a rechercher Dieu et a s’ouvrir sur le monde (connaitre 
tout ce qui est de Thomme, savoir au moins une langue, s’ouvrir a tous les peuples 
et a toutes les religions ...) 

le Seminaire forme a une vie seculiere dans le monde, au service de nos 
freres humains, mais par une fonction de prophete constamment present a Dieu 

le Seminaire doit former des personnalites, developper des facultes et des 
dons personnels, mais il le fait en vue d’introduire dans 1’Ordre des pretres, de 
constituer un corps sacerdotal (le presbyterium de l’Eveque) 

1’Eglise etant a la fois institution et communaute d’hommes, le Seminaire 
forme des gardiens des institutions, chefs de chretientes, mais surtout des person¬ 
nalites creatrices, authentiquement apostoliques pour communiquer une verite 
interiorisee 

le Seminaire donne une formation intellectuelle et spirituelle en profondeur 
(donc avec une inevitable systematique, comme en toute discipline scientifique), mais 
en vue de la vie reelle du pretre, en vue de 1’action (en plein monde et non en 
ghetto). 

Cette formation s’acquerra et se murira, principalement et inevitablement, 
dans le batiment meme du Seminaire, mais encore en dehors (temps de vacance, 
de probation, sorties, visites ...). 

Le Seminaire doit former le pretre a 1’image du Souverain Pretre, Dieu en qui il 
n’est ni division ni distinction; il importe donc d’eviter la dispersion des exercices 
et de centrer la formation spirituelle et intellectuelle. 

A notre epoque, les hommes competents se specialisent, afin d’etre plus capa¬ 
bles et efEcients. Certes le pretre doit etre bon a tout-faire, a remplir tous les 
Services necessaires au diocese, mais il n’est pas interdit a 1’Eglise (a moins de 
tomber dans le fideisme ou le quietisme) de prendre les moyens d’assurer le 
serieux de ses differents ministeres; 1’improvisation et 1’a-peu-pres dans ce domaine 
ne feraient pas estimer 1’Eglise dans le monde, et c’est le monde qui aurait raison. 
(Dans le cas d’une specialite profane, il faudrait orienter le candidat vers la vie 
laique ou religieuse: la recherche scientifique, par exemple, est compatible avec 
1’etat de baptise ou de religieux, tandis que le sacerdoce seculier est une fonction 
qui ne peut que bien difficilement etre menee de front avec d’au tres fonctions). 

Le Seminaire a pour fin 1’entree de ses sujets dans le presbyterium de 1’Eveque, 
au sein duquel iis rempliront un ministere diocesain. Il importe donc que 1’Eveque 
soit present a son Seminaire, y soit entendu professer et vu celebrer. Les semina- 
ristes doivent etre interesses et inities aux problemes du diocese (situation sociale, 
demographique, religieuse ... pastorale d’ensemble ...). 

Le corps enseignant du Seminaire doit vivre lui-meme la tension signalee ci- 
dessus; il doit connaltre et la theologie et les besoins du monde, et la Science et la 
fapon de la communiquer. II convient notamment qu’il regoive une solide forma- 
tion psychologique et un sens eclaire de 1’histoire. 

Des professeurs de grande competence etant rares, il conviendra souvent de 
regrouper les efforts en seminaires interdiocesains plutot que de multiplier des 
incompetences locales. A notre epoque de planetisation cette formule est particu- 
lierement heureuse: il est necessaire de pouvoir deborder des cadres trop etroits 
d’un diocese: des pretres plus specialises peuvent etre utilises a 1’echelon d’une 
region; les besoins missionnaires de 1’Eglise demandent d’assouplir les cadres et 
de mieux repartir le clerge; il faut promouvoir tout ce qui developpe le souci de 
l’Eglise universelle chez ceux qui font partie de 1’Ordre presbyteral, collaborateur 
du College episcopal apostolique. 

III. Esprit. La montee progressive des aspirants selon les ordinations sacra- 
mentelles jusqu’a 1’incorporation au Presbyterium fournit le cadre de la formation 
spirituelle au Seminaire; la grace de ce sacrement, grace d’assimilation au Christ 
Souverain Pretre dans la collaboration au ministere apostolique de l’Eveque, est le 
tout de la vie spirituelle du Seminaire. Directeurs et seminaristes cooperent a cette 
grace pour qu’elle produise tous ses effets, non seulement pendant le Seminaire, 
mais tout le temps de la vie sacerdotale. 

La premiere chose a faire est de mettre 1’appele en face de lui-meme et de Dieu; 
qu’il cherche Dieu et s’ouvre a la grace avant toute etude theodque — c’est la 
condition pour que celle-ci se tourne en contemplation. Le Seminaire commence 
par un temps de noviciat, dont la duree reste a fixer. Desert du Sinai, desert de 
Judee, noviciat prophetique, noviciat missionnaire; Jesus, les Apotres et les Pro¬ 
phetes en ont donne 1’exemple. 

Le desert une fois traverse, la vie spirituelle s’organise. Le Seminaire donne des 
habitudes pour toute la duree de 1’existence: apprend a prier (meditation sur 1’Ecri- 
ture, adoration de louange, ecoute de la Parole, contemplation passive pure); donne 
le gout de prier (exemple de 1’Eveque et des pretres charges de cette formation; 
visite de monasteres ...); forme la volonte, pour qu’en toute situation et surtout 
dans le plus profond degout, le pretre, habitue a prier comme a respirer, s’adresse 
a Dieu comme Elie decourage, comme Jesus a 1’agonie, comme Simon-Pierre restant 
a portee du regard du Maitre. 

La saintete d’un pretre ne differe pas de celle d’un moine ou de tout baptise: 
devenir le Christ; elle est le fruit de la Grace. Mais la saintete se realise differem- 
ment selon les sujets et selon les fonctions; la grace du sacerdoce est une grace 
d’apostolat et de prophetie animant 1’existence des ministres de 1’Evangile, les 
adaptant a leur fonction dans 1’Eglise. 

Le pretre seculier n’a pas a prendre un habit et un breviaire de moine, mais 
doit tendre a realiser (dans et par sa fonction) ce que le religieux a choisi comme 
situation: la perfection evangelique. 

La pauvrete du pretre ne doit pas resulter d’une disposition canonique nega¬ 
tive interdisant negoce et esprit de luere; sa chastete ne peut consister en un 
celibat purement disciplinaire (pour 1’Eglise latine); son obeissance doit etre autre 
chose que la formule du « promitto ». Ayant garde ou non la propriete de ses 
biens, de son corps et de sa liberte, il doit tendre a realiser dans sa vie le Mystere 
de Jesus, a ce qu’en son etre meme il devienne pauvre, chaste et soumis. 

Le Seminaire prepare a la Pauvrete: le pretre mendie la grace de Dieu et l’ac- 
ceptation du monde; il a toujours besoin d’etudes, de conseils, de freres; il ne con¬ 
sidere rien comme a lui (la messe n’est pas SA messe, les fideles ne sont pas SES 
fideles, SA mission meme est la mission de 1’Eglise). 

Le Seminaire prepare a la Chastete: le pretre est sacrement du Christ, son mi- 
nistere doit etre une epiphanie du Royaume; il sait que la fecondite spirituelle est 
liee a la virgini te; il doit etre capable de porter sur tout un regard simple et lucide. 

Le Seminaire prepare a 1’obeissance: a Pimage de Jesus, sauveur parce qu’obeis- 
sant jusqu’a la mort de la croix, le pretre apprend a se dominer, se plier a son 
propre reglement, aux exigences de sa fonction; il est docile aux appels de PEsprit, 
passionne pour un Service reflechi de PEglise, ainsi il previent meme intentions et 
desirs de PEveque. 

La vertu evangelique est la resultante de la grace et du labeur humain; elle 
ne saurait s’epanouir dans un elimat d’oisivete, en un sujet naturellement paresseux. 
Pas de tension vers un ideal de saintete chez qui n’a pas une tendance naturelle 
au travail. Le Seminaire donnera des habitudes de travail courageux et equilibre 
(donc manuel aussi). 

Dans la vie de ministere il est precieux de cultiver un art gratuit (menuiserie, 
peinture, ...); on veillera au Seminaire a deceler et developper les dispositions de 
chacun. 

IV. Etudes. La fonction sacerdotale est principalement une fonction prophe- 
tique: fonction de parier pour Dieu aux hommes (et a Dieu pour les hommes). 
Elle requiert la connaissance et de Dieu et des hommes. Les etudes au Seminaire 
doivent avoir cet effet en vue d’une predication reelle a des hommes reels; il est ne- 
cessaire qu’elles soient menees avec desinteressement et esprit scientifique, mais 
elles doivent aboutir a penser les realites (celles de Dieu et celles du monde) les pro- 
blemes d’adaptation etant surtout 1’affaire des laies. 

Pour dialoguer avec les hommes d’aujourd’hui (le pretre n’est pas envoye a 
une societe moyennageuse) il faut penser leurs problemes et parier leur langue 
— ce que 1’usage du latin rend impossible. De plus les problemes des sages 
anciens, grecs ou arabes, ne sont pas ceux que se pose le monde actuel et que des 
philosophes, marques par des siecles de christianisme, ont tente d’exprimer; en 
thomistes spirituels on y trouvera des germes de verite a faire eclore et une formu- 
lation en termes existentiels propre a enrichir la dogmatique trop abstraite des 
siecles passes. L’Eglise se defend mieux contre des exces progressistes qufintegri- 
stes, elle est toujours menacee de confondre securi te et verite; elle fera confiance 
a la Providence qui mene 1’histoire en faisant confiance aux hommes et en assu¬ 
mant leurs philosophies. 

L’enseignement de la theologie est a revoir en profondeur, pour en mieux 
structurer les elements, mettre fin au divorce entre le dogme et la morale, entre 
la fondamentale et la pastorale, repenser et exprimer en termes de vie parce que 
le pretre doit en vivre et en faire vivre — sur le modele de la Revelation divine — 
ce qu’un langage abstrait isolait des preoccupations humaines (v. g. on dira 
« Dieu se revele » au lieu de disserter sur « la Revelation ») — ce faisant on se 
rapprochera des Orientaux, dont la pensee sera etudiee partout (il conviendrait 
meme de lui reconnaitre une importance plus grande qu’au thomisme). 

L’Ecriture sainte, la Patristique et 1’Histoire ont ete devalorisees quand on 

a montre un gout excessif pour 1’abstrait; mais ce sont la des disciplines pour 
aujourd’hui, qu’il faut revaloriser. 

L’Ecriture sera expliquee par elle-meme et dans la Tradition; Phebreu etant 
plus facile que le latin, on n’en privera pas les seminaristes. C’est la nourriture 
normale de la contemplation et de la predication. 

La Patristique se gardera de la tentation de latiniser en occident ou d’helle- 
niser en orient; elle reconnaitra a chaque Pere Pimportance qu’il a dans le courant 
de la Tradition. 

L’histoire des chretiens orientaux et reformes (et de leurs missions) n’est 
pas etrangere a Phistoire de PEglise; on leur rendra la place qui leur revient. 
On ne s’etendra pas sur des heresies locales sans portee, mais on analysera les 
heresies actuelles: quantite de chretiens ayant une conception reellement heterodoxe 
des mysteres de la religion (v. g. nature de Dieu, salut en le Christ, fins dernie- 
res, ...), ce faisant on sanifiera la predication a venir. 

Lfinitiation a la Liturgie et a PArt sacre trouvera naturellement sa place dans 
la vie quotidienne du Seminaire. 

On ne peut eviter une certaine specialisation, soit a 1’interieur d’un meme 
Seminaire, soit propre a tel Seminaire (v. g. Mission de France, Mission des Jeunes 
Eglises); selon le ministere particulier vers lequel iis s’orientent, les seminaristes se- 
ront inities a la theologie de la Reforme, aux religions non chretiennes, etc. 
(Cf. § 8, pp. 16-17 schema de oecumenismo). 

Les etudes du Seminaire seront sanctionnees selon le projet de reforme du 
schema de Scholis (Appendice II): baccalaureat de theologie, licence d’enseigne- 
ment, doctorat de recherche, selon 1’orientation propre a chacun, dans le respect des 
vocations personnelles. 

V. Verfectionnement. Tout sacrement inserit le chretien dans le Mystere du 
Christ, mystere supratemporel, de realisation commencee (pour PEglise) dans la 
vie historique de Jesus, commencee pour chaque chretien quand le sacrement est 
donne, mais a realiser peu a peu tout le long de sa vie. Ainsi du bapteme, du 
Mariage, de POrdre ... Le Sacrement de POrdre, progressivement regu selon sept 
degres au cours de la formation du Seminaire et realise en toute une existence 
sacerdotale, est la source de vie, animant et rendant efficaces toutes les diaconies 
que le ministre sacre sera appele a remplir. Cela situe sa vie sacerdotale dans la 
ligne de sa formation et le portera a se perfectionner, de progres en progres sans 
jamais etre satisfait. 

Des temps privilegies Paideront a se resituer par rapport a Dieu et aux 
hommes: heure quotidienne d’adoration - revision de vie hebdomadaire - recol- 
lection mensuelle - retraite annuelle - sejour au « desert». 

Le pretre participe au sacerdoce plenier de 1’Eveque. C’est 1’Eveque, Pere 
spirituel de ses pretres, qui, avant tout autre ministere diocesain, doit veiller a 
la sanctification de ses cooperateurs; il en porte la responsabilite. L’Eglise n’est 
pas qufinstitution, un superieur « ecclesiastique » ne peut pas ne pas etre pere; 
1’Eveque doit s’enquerir de la situation spirituelle de son clerge, lui assurer les 
moyens de progresser, avec priorite sur toute autre urgence. 

Des le Seminaire 1’Eveque s’est montre a son futur clerge comme Pere, Maitre, 
Exemple; il s’est interesse a chacun et les a interesses au diocese. Une fois dans le 
ministere, il n’y a pas de coupure, c’est 1’Eveque qui fait la liaison; il est toujurs 
la, Pere aimant, au cceur des siens. 



APPENDIX - DE SACRORUM ALUMNIS FORMANDIS 


913 


Le pretre est celui qui est entre dans POrdre sacerdotal, le presbyterium dio- 
cesain; porte par le corps de ses freres, il n’est jamais seul. Dans un elimat de 
sainte emulation et de simplicite fraternelle, les pretres, avant tout autre minis- 
tere, doivent porter leurs soucis reciproques, se comprendre, se faire signe a temps. 
Le developpement de la vie commune est une direction providentielle a suivre 
avec confiance. 

Quand tout pretre aura un Pere, une equipe de freres, un reglement de vie 
et des comptes a rendre a un responsable, le tout dans une tension commune vers 
les vertus evangeliques, il n’aura plus besoin de le chercher ailleurs (v. g. dans 
les Instituts seculiers qui, en attendant, ont ete et sont encore a vivement recom- 
mander, et, dans la suite, pourront grouper des eleres et des laics). 

Epanoui par sa vie de ministere, le pretre cherchera a se reproduire spirituel- 
lement en conduisant a son tour des laies sur la voie du Service de 1’Eglise. 


84 

Exc.mus P. D. ERNESTUS SENA DE OLIVEIRA 
Episcopus Conimbricensis 


1. Quoad primum Appendicem , in pag. 17, «De natura vocationis sacer- 
dotalis eiusque signis », hoc mihi videtur adnotandum: vocatio signis obiectivis 
cognoscitur: a) idoneitate et recta intentione; b) quia ab episcopo vocatur. 

Non datur directa experientia vocationis a parte Dei, saltem in casibus ordi¬ 
nariis. Ideoque haec videntur elidenda in iureiurando fidelitatis a S. Congr. de 
Sacramentis anno 1930 praescripto: « Cum experiar ac sentiam a Deo me esse 
revera vocatum ». 

2. Quoad cap. II, «De seminariorum speciebus et ordinatione», n. 1: «De 
seminariis minoribus et de eorum peculiari ordinatione », hoc mihi videtur adno¬ 
tandum. In textu constitutionis (pag. 7, n. 6, linn. 10, 11), legitur: « Alumni vero 
in seminariis minoribus vitam ducant quae cum communi omnium adolescentium 
vita, quantum potest, congruat ». 

Ex iis dictis deduci posset seminaria minora non esse distinguenda quoad 
organizationem internam a Collegiis catholicis, v. g., in vita pietatis, in religiosa 
instructione, in orientatione versus sacerdotium. 

Non deceret inculcare specificum characterem seminariorum, quae non sunt 
collegia simpliciter, sed praesertim ad instar agrorum, in quibus vocationes co¬ 
luntur?! 

Num alumni seminariorum tantum formationem sacerdotalem incipient, cum 
in seminaria maiora ingrediantur? Non videtur. 

3. Quoad n. 3 illius capitis, haec observabo. Nonne hic enixe inculcanda 
esset necessitas creationis seminariorum theologiae quae pluribus dioecesibus 
inservirent ut ita devitaretur existentia seminariorum theologiae in quibusdam 
dioecesibus ubi desunt opes vel facultates sufficientes vel ubi non adest nume¬ 
rus sufficiens alumnorum vel tandem si desunt magistri vere conspicui. 

Nonne oporteret indicare saltem minimum quod exigendum esset ut semina¬ 
rium theologicum esse posset, ut fit, v. g., pro Facultatibus theologicis? 


58 

Ideoque, e. g., exigendum esset minimum 30 alumnorum et 3 magistror um 
Licentiatorum (speciatim in Iure Canonico, in Sacra Scriptura, in Theologia), cu¬ 
bicula individualia vel saltem pro tribus alumnis Theologiae et nunquam aulae 
communes studii et dormitoria communia. 

Directorium non manere debet in eadem linea generalitatis textus concilia¬ 
ris (pag. 8, linn. 10 et 12). In dubio aut in impossibilitate Sedes Apostolica con¬ 
sulenda est. 

In textu constitutionis (pag. 8, linn. 34 et 38), legitur: « eos vero qui ido¬ 
nei non sint, superiores tempestive dimittant, nullo habitu humano respectu, 
neque... ». 

Nonne expediret addere quodlibet de modo caritativo demissionis alumno¬ 
rum quibus non sit vocatio? 

Illud « nullo habito humano respectu » severe sonat nisi attenuetur. 

4. Quoad cap. III, « De sacrorum alumnorum in seminariis institutione », 
n. 7: Illud quod legitur in textu constitutionis (pag. 12, linn. 25 et 28) « ... sacro¬ 
rum alumni inferiores non sint ceteris iuvenibus qui in propria natione ad studia 
academica accedunt », mihi videtur ita explicandum: alumnis seminarii non exi- 
geatur illa cultura cursus Licaei in omnibus rebus humanisticis et scientificis. 

Animadversiones generales. 

1. De structura schematis. Mea humili sententia, optima est schematis struc¬ 
tura, nam in ipso fere omnia exponuntur clare, synthetice et logice. Hoc in genere 
saltem, nam speciatim quasdam exiguas emendationes proponam tum circa titu¬ 
lum et primum sub titulum tum quoad certas alterationes, et inversionem intra 
eundem subtitulum aut ab uno subtitulo in alium. 

2. De materia schematis. Apparet omnia, de quibus in schemate agitur, sem- 
per respicere ad thema fundamentale, etsi videtur expedire ut alia amplius ad¬ 
dantur aut, saltem, quaedam, de quibus iam actum est, enucleentur, nam pericu¬ 
lum est ne in umbra maneant aut aliquantulum tecta. Indeque necessaria videtur 
inclusio aut ampliatio quorumdam inspirationis recentioris, sed omnino sana et 
orthodoxa. 

3. De stylo indoleque schematis. Latinitas mihi videtur optima, stylus in 
genere, elegans, sobrius, clarus et constitutioni adaequatus. Sunt autem quae¬ 
dam: a) quae, ut dixi, oportet redigere stylo viviore, in quo res ita dicantur stylo 
accommodato nostris temporibus, ut ita inculcetur luculentius momentum rerum 
de quibus ibidem agitur; b) aliquando stylus videtur magis proprius Encyclicae 
quam constitutioni conciliari; c) quaedam modo exhortativo dicuntur, quod mi¬ 
nus videtur constitutioni conciliari expedire. 

Quae concrete proponam. Liceat mihi concretius proponere ea, quae supra per 
transennam, indicavi. Et sic: in priore columna (i. e. in parte sinistra) schema 
constitutionis ut nunc est, ponam; in altera columna (i. e., in parte dextra) prae¬ 
bebo eumdem textum cum quibusdam transpositionibus, additionibus et altera- 
tionibus, quae mihi videntur convenire. 

Additiones et Alterationes indicantur in columna dextra et cum agatur de 
rebus maioris momenti, in typo maiore inscribentur. 

Notae numeris arabicis indicatae in columna dextera uniuscuiusque paginae 
in fine opportune ponuntur. 

PROOEMIUM 


1. Summi Sacerdotis Prophetae ac 
Regis munera in Se Ipso" coniungens 
Christus Dominus cum potestatem 
suae Ecclesiae contulit eique manda¬ 
tum dedit redemptionis opus ad sae¬ 
culorum usque occasum perpetuandi, 
homines voluit, sui Sacerdotii parti¬ 
cipes qui triplex illud munus adim¬ 
plerent, eo ministrandi spiritu animati, 
quem Ipse verbo et exemplo docuit. 

Quare Ecclesia, cuius vita a sacer¬ 
dotio tantopere pendet, nihil antiquius 
habet quam ut homines ad tam neces¬ 
sarium et sublime officium a Deo electi, 
debitam recipiant institutionem ac pro¬ 
pria munera rite exerceant « ad con¬ 
summationem sanctorum in opus mi¬ 
nisterii, in aedificationem Corporis 
Christi » (Eph. 4, 12). 


I - DE VOCATIONIBUS ECCLESIA¬ 
STICIS. 


2. Cum vero Sacerdotum numerus 
magis in dies christiani populi neces¬ 
sitatibus impar evadat, haec Sancta Sy¬ 
nodus ecclesiasticas vocationes impri¬ 
mis fovere cupit, quod quidem Divi¬ 
nae Providentiae actioni respondet, 
quae aliquot homines ad Christi Sacer¬ 
dotium participandum eligit, eis con¬ 
gruas tribuit dotes simulque Ecclesiae 
committit ut, vocationis signis agnitis, 
candidatos qui tantum munus recta 


1. Summi Sacerdotis, DOCTO- 
RIS AC PASTORIS, in Se Ipso con¬ 
iungens Christus Dominus cum po¬ 
testatem 2 suae Ecclesiae contulit eique 
mandatum dedit redemptionis opus 
ad saeculorum usque occasum perpe¬ 
tuandi, homines voluit AC VOCAVIT 
sui Sacerdotii participes qui triplex 
illud munus adimplerent, eo ministran¬ 
di spiritu animati, quem Ipse verbo et 
exemplo docuit. 3 

Quare Ecclesia, cuius vita a sacer¬ 
dotio tantopere pendet, nihil antiquius 
habet quam ut homines ad tam neces¬ 
sarium et sublime officium a Deo electi 
AC VOCATI, debitam recipiant in¬ 
stitutionem ac propria munera rite 
exerceant « ad consummationem sanc¬ 
torum in opus ministerii, in aedifica¬ 
tionem Corporis Christi » (Eph. 4,12). 

DOCTRINA HUIUS CONSTI¬ 
TUTIONIS, IN EO QUOD EST ES¬ 
SENTIALE, ATTINGIT OMNES RI¬ 
TUS TOTIUS ECCLESIAE CATHO¬ 
LICAE (ORIENTALIS ET OCCI¬ 
DENTALIS) CUM DEBITIS ACCO- 
MODATIONIBUS AD QUASDAM 
CIRCUMSTANTIAS PECULIARES, 4 


DE VOCATIONIBUS SACER¬ 
DOTALIBUS SELIGENDIS ET IN¬ 
STITUENDIS INDE AB INITIO. 

2. Ex pluribus Sacrae Scripturae 
locis PATET VOCATIONEM AD SA¬ 
CERDOTIUM ESSE VERE DIVI¬ 
NAM, ID EST, A DEO PROCE¬ 
DERE. 

SUFFICIT HAEC PAUCA VER¬ 
BA CHRISTI PRAE OCULIS HA¬ 
BERE: «non vos me elegistis, sed 
ego elegi vos ut eatis et fructum fa¬ 
ciatis et fructus vester maneat. 

INDUBIUM EST NON DARI IN 

intentione et libere petierint, admittat 
eosque Sancti Spiritus sigillo in aeter¬ 
num consecret. 


3. Quare eadem Sancta Synodus, 
omnium in tanto opere impensam co¬ 
operationem exoptans, Ecclesiae Pasto¬ 
res atque omnes sacerdotes monet, cui¬ 
cumque ministerio addictos, praeser¬ 
tim vero parochos et animarum mo¬ 
deratores, ut vitae exemplo atque apo- 
stolico zelo, nullis parcentes curis at¬ 
que laboribus, ecclesiasticas vocationes 
foveant atque tueantur. Magistri pari¬ 
ter atque omnes qui puerorum iuve- 
numque institutionem quovis modo cu¬ 
rant, discipulos sibi concreditos ita eru¬ 
dire studeant ut vocationem divinam 
percipere et sequi valeant. Familiae 
quoque christianae apprime sentiant 
quantum in se ipsas recidat vocatio¬ 
num adiumentum vel impedimentum, 
ac sacerdotalem vocationem tanquam 
eximiam ipsi familiae caelestem gra¬ 
tiam collatam aestimantes, prompto 
atque hilari animo filios Deo offerre 
parati sint, eorum tamen libertate re¬ 
ligiose servata. Praesertim vero dilecti 


CANDIDATO AD SACERDOTIUM, 
SALTEM IN CASIBUS ORDINA¬ 
RIIS, COGNITIONEM SENSIBI¬ 
LEM ET MULTO MINUS EXPE¬ 
RIENTIAM VOCATIONIS SACER¬ 
DOTALIS, TANQUAM DIRECTE 
VENIENTIS EX PARTE DEL SED 
ETIAM CERTUM EST TALEM VO¬ 
CATIONEM INDIRECTE COGNO¬ 
SCI POSSE PER QUAEDAM SIGNA 
OBIECTIVA, SCILICET: 

a) PER CANDIDATI IDONEI¬ 
TATEM (PHYSICAM, INTELLEG 
TUALEM, MORALEM) ET PER 
RECTAM IPSIUS INTENTIONEM 
SUFFICIENTER COMPROBATAM; 

b) PER VOCATIONEM CANDI¬ 
DATI AB EPISCOPO QUI, NOMI¬ 
NE ECCLESIAE, IPSUM VOCAT 
AD SACERDOTIUM ASCENDEN¬ 
DUM, POST LONGAS, ACCURA¬ 
TAS ET SOLIDE FUNDATAS IN¬ 
VESTIGATIONES (Cf. A.A.S., 1913, 
p. 485). 5 

3. Cum vero Sacerdotum nume¬ 
rus magis in dies christiani populi ne¬ 
cessitatibus impar evadat, haec Sancta 
Synodus ecclesiasticas vocationes im¬ 
primis fovere cupit, quod quidem Di¬ 
vinae Providentiae actioni respondet, 
quae aliquot homines ad Christi Sa¬ 
cerdotium participandum eligit, ac 
vocat, eis congruas tribuit dotes simul- 
que Ecclesiae committit ut, vocatio¬ 
nis signis agnitis, candidatos, qui tan¬ 
tum munus recta intentione et libere 
petierint, admittat eosque Sancti Spi¬ 
ritus sigillo in aeternum consecret. 

IN PRIMIS QUAM MAXIME 
OPORTET AD FAMILIAM ATTEN¬ 
DERE QUO FACILIUS ET SECU¬ 
RIUS VOCATIONES SELIGANTUR 
ET FORMENTUR. 

CERTO CERTIUS FAMILIA 
EST VELUT INTIMUS SINUS UBI 
FILII SOLENT INDE AB INI¬ 
TIO, PRIMAS ET PRAECIPUAS 
IMPULSIONES RECIPERE QUIBUS 

iuvenes, qui supernum vocationis do¬ 
num acceperunt et in quibus spem fu¬ 
turi aevi collocat Ecclesia, instanter 
monentur ut vocem Dei libere ac ma¬ 
gno sequantur animo, sibi persuasum 
habentes rem Deo gratissimam ac pro¬ 
prio totiusque Ecclesiae bono utilissi¬ 
mam se facturos esse. 


IPSI, EAS SEQUENTES, FACILIUS 
OPTIMOS FINES CONSEQUUN¬ 
TUR QUOS COMMUNITER, ETIAM 
IN ORDINE NATURALI, OMNES 
HOMINES APPETUNT. 

FAMILIAE VERO CHRISTIA¬ 
NAE, QUAE QUIPPE PER SACRA¬ 
MENTUM MATRIMONII CONSTI¬ 
TUUNTUR ET SANCTIFICANTUR, 
SUNT GENERATIM QUASI PRAE- 
SEMINARIUM UBI NON SOLUM 
FILII VITAM NATURALEM ET 
SUPERNATURALEM RECIPIUNT, 
SED ETIAM, UBI ALIQUI, INTER 
IPSOS, SUB DUCTU DIVINAE 
PROVIDENTIAE ELECTI, ORIUN¬ 
TUR IN QUIBUS IPSE DEUS QUA¬ 
SI INSEMINAT VOCATIONEM SA¬ 
CERDOTALEM. 

TALIUM ENIM vocationum sa¬ 
cerdotalium promotio id postulat, ut 
adhibeatur assidua earum cura, statim 
ac prima IPSARUM apparuerint ger¬ 
mina, a parentibus imprimis intra na¬ 
turalem familiae ambitum (pag. 6, 
n. 6, linn. 37-38 et 1-2). 

Familiae AUTEM christianae ap¬ 
prime sentiant quantum in se ipsas 
recidat vocationum adiumentum vel 
impedimentum, ac sacerdotalem voca¬ 
tionem tanquam eximiam ipsi familiae 
caelestem gratiam collatam aestiman¬ 
tes, prompto atque hilari animo filios 
Deo offerre parati sint, eorum tamen 
libertate religiose servata. 

Praesertim vero dilecti iuvenes, 
qui supernum vocationis donum acce¬ 
perunt et in quibus spem futuri aevi 
collocat Ecclesia, instanter monentur 
ut vocem Dei libere ac magno sequan¬ 
tur animo, sibi persuasum habentes 
rem Deo gratissimam ac proprio to¬ 
tiusque Ecclesiae bono utilissimam se 
facturos esse (pag. 6, n. 3, linn. 1-11), 
IMMO TOTIUS HUMANITATIS 
ETIAM QUOAD TEMPORALIA 
BONA NAM, UT AIT CHRISTUS 
D. NOSTER, « quaerite primum Re- 

4. Inter praecipua communis co¬ 
operationis subsidia Sancta Synodus 
imprimis orationem commendat ad vo¬ 
cationes a Deo impetrandas iuxta prae¬ 
ceptum Domini: « Rogate Dominum 
messis ut mittat operarios in messem 
suam » (Mt. 9, 38), necnon congruam 
christifidelium institutionem sive prae¬ 
dicatione et catechesi, sive etiam perio¬ 
dicis commentariis impertiendam, qua 
quidem necessitas, natura et praestan¬ 
tia vocationis aperte declarentur. Et¬ 
enim praeter generalem vocationem 
qua homines per baptisma ad vitam 
christianam vocantur, inter peculiares 
vocationes eminet sacerdotalis vocatio, 
quae tum matrimonio christiano tum 
laicorum apostolatui singulariter prae¬ 
stat. 

5. Haec aliaque vocationum sub¬ 
sidia eo pleniorem assequentur effi¬ 
caciam quo arctior erit inter parochos, 


gnum Dei et alia omnia adiicientur 
vobis ». 

SED ACCURATA SELECTIO 
AC FORMATIO VOCATIONUM 
SACERDOTALIUM ETIAM IN¬ 
CUMBIT Magistris pariterque omni¬ 
bus qui puerorum iuvenumque insti¬ 
tutionem quovis modo curant. Disci¬ 
pulos sibi concreditos ita erudire stu¬ 
deant ut vocationem divinam perci¬ 
pere et sequi valeant (pag. 5, n. 3, 
linn. 26-28). 

Quare eadem Sancta Synodus, om¬ 
nium in tanto opere impensam coope¬ 
rationem exoptans, OMNES, SED 
PRAE OMNIBUS, Ecclesiae Pastores 
atque omnes sacerdotes monet, cui¬ 
cumque ministerio addictos, praeser¬ 
tim vero parochos et animarum mo¬ 
deratores, ut vitae exemplo atque apo- 
stolico zelo, nullis parcentes curis at¬ 
que laboribus, ecclesiasticas vocatio¬ 
nes foveant atque tueantur (pag. 5, 
n. 3, linn. 21-26). 

4. Inter praecipua communis coo¬ 
perationis subsidia Sancta Synodus im¬ 
primis orationem UNA CUM SACRI¬ 
FICIIS commendat ad vocationes a 
Deo impetrandas iuxta praeceptum 
Domini: « Rogate Dominum messis ut 
mittat operarios in messem suam» 
(Mt. 9, 38), necnon congruam christi¬ 
fidelium institutionem sive praedica¬ 
tione et catechesi, sive etiam periodicis 
commentariis impertiendam, qua qui¬ 
dem necessitas, natura et praestantia 
vocationis aperte declarentur. Etenim 
praeter generalem vocationem qua ho¬ 
mines per baptisma ad vitam christia¬ 
nam vocantur, inter peculiares voca¬ 
tiones eminet sacerdotalis vocatio, quae 
tum matrimonio christiano tum laico¬ 
rum apostolatui singulariter praestat 
(pag. 6, n. 4). 

5. Haec aliaque vocationum sub¬ 
sidia eo pleniorem assequentur effica¬ 
ciam quo arctior erit inter parochos, 

parentes, magistros et consociationes, 
episcopo patre et duce, virium labo¬ 
rumque coniunctio; ideoque singulis 
dioecesibus vel regionibus « Opus Vo¬ 
cationum Sacerdotalium» erigere at¬ 
que fovere iuvabit, eiusque promoto- 
res causas quoque sacerdotum penuriae 
accurate inquirere ne praetermittant, 
eo quidem consilio ducti ut aptius 
huic inopiae mederi et efficaciora ad 
vocationes augendas subsidia compa¬ 
rare queant. 

Quae actuosa ad vocationes foven¬ 
das conspiratio, singularum dioecesium 
atque nationum fines dilatato corde 
transcendat oportet atque ad univer¬ 
salis Ecclesiae necessitates respiciat, 
ita quidem ut illis regionibus auxilium 
afferri possit, ubi Domini vinea in¬ 
stantius advocat operarios. 

6. Vocationum sacerdotalium pro¬ 
motio id quoque postulat, ut adhibea¬ 
tur assidua earum cura, statim ac pri¬ 
ma apparuerint germina, a parentibus 
imprimis intra naturalem familiae am¬ 
bitum atque a parochis et ab anima¬ 
rum moderatoribus. 

Praeterea, ut iuxta venerandas Ec¬ 
clesiae consuetudines iam adolescentes 
ad sacerdotalis vitae virtutes compa¬ 
randas institui possint, seminaria mi¬ 
nora, secundum proprias ordinata le¬ 
ges, sedulo foveantur, itemque peculia¬ 
ria illa Collegia, quae pro locorum ad- 
iunctis eidem fini inserviunt, necnon 
specialia quaedam Instituta pro iis qui 
maturiore aetate divinam sequuntur vo¬ 
cationem. 

Alumni vero in seminariis minori¬ 
bus vitam ducant quae cum communi 
adolescentium vita, quantum potest, 
congruat; simul vero virtutibus rectis¬ 
que moribus solide pro eorum aetate 
instituantur, ac religionis studio et hu¬ 
manioribus litteris dent operam ceteris- 
que disciplinis, quae praerequiruntur 
ut ipsi seminaria maiora ingredi ac for- 


parentes, magistros et consociationes, 
Episcopo patre et duce, virium labo¬ 
rumque coniunctio; ideoque singulis 
dioecesibus vel regionibus « Opus Vo¬ 
cationum Sacerdotalium » erigere at¬ 
que fovere iuvabit, eiusque promoto- 
res causas quoque sacerdotum penu¬ 
riae accurate inquirere ne praetermit¬ 
tant, eo quidem consilio ducti ut aptius 
huic inopiae mederi et efficaciora ad 
vocationes augendas subsidia compa¬ 
rare queant. 

Quae actuosa ad vocationes fo¬ 
vendas conspiratio, singularum dioe¬ 
cesium atque nationum fines dilatato 
corde transcendat oportet atque ad 
universalis Ecclesiae necessitates respi¬ 
ciat, ita quidem ut illis regionibus 
auxilium afferri possit, ubi Domini vi¬ 
nea instantius advocat operarios (ex 
Const. pag. 6, n. 5). 

6. Iuvenes selecti, i. e., in quibus 
sufficienter patent signa illa obiectiva 
de quibus iam supra actum est circa 
VOCATIONEM AD SACERDO¬ 
TIUM, GENERATIM, INGREDI 
DEBENT PRAESERTIM CURA PA¬ 
RENTUM, IN UNO EX ILLIS IN¬ 
STITUTIS PROVIDENTIALITER A 
CONCILIO TRIDENTINO CREA¬ 
TIS, QUAE SEMINARIA NUNCU¬ 
PANTUR. 

CERTUM EST QUOSDAM IU¬ 
VENES VOLUNTATEM DEI CIRCA 
VOCATIONEM IPSORUM AD SA¬ 
CERDOTIUM PRIUS COGNOSCE¬ 
RE CUM IAM STUDIA PROFANA 
FACIUNT, MEDIA VEL SUPERIO¬ 
RA, IN COLLEGIIS, IN LYCAEIS 
ET IN UNIVERSITATIBUS. 

QUIDQUID SIT DE MEDIIS 
QUIBUS DEUS IPSOS VOCET AD 
SACERDOTIUM, SIVE PER LI¬ 
BRUM, SIVE PER AMICUM SIVE 
PER IPSORUM SUGGESTIONEM, 
SIVE PER PROFESSOREM, SIVE 
PRAESERTIM PER CONFESSA- 
RIUM, TALIBUS VOCATIONIBUS, 

mationem proprie sacerdotalem inchoa¬ 
re valeant. 


SUFFICIENTER PROBATIS, POR¬ 
TAE SEMINARII SEMPER LATAE 
PATEBUNT UT EAS, MAGNO CUM 
GAUDIO, ACCIPIANT, NAM GE- 
NERATIM OPTIMAE SUNT VO¬ 
CATIONES. 

FAXIT DEUS UT IN DIES 
HUIUSMODI VOCATIONES PLU¬ 
RIMAE SURGANT NAM CELERI¬ 
TER AD SACERDOTIUM ASCEN¬ 
DERE POSSUNT ET DEO MA¬ 
GNAM GLORIAM FERE SEMPER 
AFFERUNT. 

ALII PLUS MINUSVE SUNT 
ADOLESCENTES QUI, ETSI PAR¬ 
VA CUM CULTURA, TARDIORE 
TAMEN VOCATIONE PRESSI 
(CUIUS ORIGO MULTIPLEX ESSE 
POTEST) DIFFICULTER IN SEMI¬ 
NARIIS COMMUNIBUS STUDIA 
PROSEQUI POSSENT. 

PARTICULARIBUS RECENTIO- 
RIS AETATIS CONDITIONIBUS 
CONSULENS HAEC S. SYNODUS 
ORDINARIOS HORTATUR UT 
TARDIORIBUS QUOQUE VOCA¬ 
TIONIBUS, CURRICULUM STU¬ 
DIORUM MEDIORUM QUOD AT¬ 
TINET, PECULIARIBUS INSTITU¬ 
TIS DIOECESANIS VEL REGIO¬ 
NALIBUS PROVIDEANT, APTIS 
IBIDEM ADHIBITIS METHODIS, 
NULLA AUTEM CIRCA IDONEI¬ 
TATIS NORMAS EXCEPTIONE 
FACTA. 

Ut iuxta venerandas Ecclesiae con¬ 
suetudines iam adolescentes ad sacer¬ 
dotalis vitae virtutes comparandas in¬ 
stitui possint seminaria minora secun¬ 
dum proprias ordinata leges sedulo 
foveantur itemque peculiaria illa Col¬ 
legia quae pro locorum adiunctis, ei¬ 
dem fini inserviunt, necnon specialia 
quaedam Instituta pro iis qui matu¬ 
riore aetate divina sequuntur vocatio¬ 
ne (ex Const. pag. 7, linn. 3-9). 

Alumni vero in seminariis minori¬ 
bus vitam ducant quae cum communi 

adolescentium vita, quantum potest, 
congruat; simul vero virtutibus rectis¬ 
que moribus solide pro eorum aetate 
instituantur, ac religionis studio et hu¬ 
manioribus litteris dent operam cete- 
risque, quae praerequiruntur ut ipsi 
seminaria maiora ingredi ac formatio¬ 
nem proprie sacerdotalem IN IPSIS 
IN DIES AUGERE valeant (ex Const. 
pag. 7, linn. 10-16). 

IDEO INDE A SEMINARIIS 
MINORIBUS, ALUMNI, PRAETER 
SPECIALEM ILLAM INSTRUCTIO¬ 
NEM IN RELIGIONE AC PIETA¬ 
TE, DEBENT MODO QUAM MA¬ 
XIME PRACTICO, ADDISCERE 
QUOD SANCTITAS, TAM PRO 
IPSIS QUAM PRO ALIIS LAICIS, 
NON POTEST OBTINERI SOLUM¬ 
MODO PER CARITATEM SED ET 
PER FIDEM ET SPEM, QUOD 
ITEM SUNT VERAE ET MAGNAE 
VIRTUTES NON TANTUM CASTI¬ 
TAS, PAUPERTAS ET OBOEDIEN¬ 
TIA SED ETIAM ET IMPRIMIS IU- 
STITIA, PRUDENTIA, FORTITU¬ 
DO, TEMPERANTIA, ET ALIAE 
MULTAE VIRTUTES MORALES 
SICUT FIDELITAS, HUMILITAS, 
MANSUETUDO et MISERICORDIA. 

AD HAEC OMNIA SALTEM 
FACILIUS ACQUIRENDA, PRAE¬ 
TER MEDIA SUPERNATOR ALI A, 
MULTA ETIAM NATURALIA MA¬ 
XIME ADIUVARE POSSUNT. 

INDE MOMENTUM EDUCA¬ 
TIONIS PHYSICAE QUAE DIREC¬ 
TE SIBI PROPONIT ADOLESCEN¬ 
TIS ORGANISMUM PERFICERE 
CORPORISQUE DEFECTUS COR¬ 
RIGERE: AD QUEM FINEM ADI¬ 
PISCENDUM PRAETER ARTEM 
GYMNASTICAM, NIHIL SUPER- 
EST NISI LUDI ET CORPORALES 
EXERCITATIONES QUAE LIN¬ 
GUAM ANGLICAM « SPORTS » 
NUNCUPANTUR. 

PRAETER EMOLUMENTUM 

PHYSICUM, LUDI, PROCUL DU¬ 
BIO, INFLUXUM EXERCENT IN 
MORES. NAM SOLUM VIAM PER- 
CLUDUNT COLLOQUIIS MINIS 
HONESTIS, DETRACTIONIBUS ET 
SUPERIORUM CENSURIS QUAE 
BONUM SPIRITUM SUFFOCANT, 
SED FERE NON INTERRUPTAM 
VIRTUTEM COLENDI OCCASIO¬ 
NEM PRAEBENT. 

CIRCA HAEC OMNIA ET ALIA 
SIMILIA ET CIRCA BALNEA, 
RECREATIONES, REFECTIONES 
(QUOAD QUANTITATEM, QUA¬ 
LITATEM ET MODUM IPSARUM 
PRAEPARATIONUM), DEBENT SU¬ 
PERIORES SEMINARII QUAM 
MAXIME ACCURATE ET PRUDEN¬ 
TER. INVIGILARE ITA UT SEM- 
PER ET FACILE VITENTUR ABU¬ 
SUS ET PERFECTE ATTINGAN¬ 
TUR FINES QUAE PER TALIA ME¬ 
DIA OBTINERE DESIDERANTUR. 

Firma vero disciplinae principia 
iuxta diversam alumnorum conditionem 
et aetatem apte et prudenter PLURI¬ 
MIS MODIS applicanda sunt (ex 
Const. pag. 9, linn. 16-17). 

ITA, VERBI GRATIA, VALDE 
OPPORTUNUM, IMMO NECESSA¬ 
RIUM EST UT, PER «INITIATI- 
VAM» IPSORUM ALUMNORUM, 
SUPERIORIBUS PROBANTIBUS, 
ET ATTENTE VIGILANTIBUS 
(POTIUS UT ASSISTENTES ECCLE¬ 
SIASTICI QUAM UT SUPERIORES 
DISCIPLINARES), CREARE QUAS¬ 
DAM CONSOCIATIONES, QUIBUS 
PRAEFICIANT QUIDAM ALUMNI 
AB ALIIS ELECTI, v. g., CONSO¬ 
CIATIONEM DICTAM SCUTI- 
SMUM, QUAE «INTEGRAM» 
EDUCATIONEM IPSORUM CON¬ 
SOCIATORUM IPSA PROPONIT, 
VEL EAS QUAE INCREMENTUM 
MISSIONUM QUAERUNT, VEL 
ETIAM EAS ASSOCIATIONES 
QUAE CULTURAM GENERALEM 

II - DE FORMATIONIS FINE ET 

7. Sacrorum alumnorum formatio 
nullum aliud ... etc. ... 

8. Ad hanc sacrorum alumnis, etc. 

9. Cum vero alumnorum, etc. ... 

10. Apta alumnorum institutio, 
etc. ... 


VEL PARTICULAREM OBTINERE 
CURANT, VEL OFFICINAS AB 
IPSIS ALUMNIS FUNDATAS ET 
DIRECTAS UBI, CUM VELINT, AD¬ 
DISCERE POSSINT ARTEM VEL 
ARTES QUAE IPSIS MAGIS PLA¬ 
CEANT, etc. 

HOC MODO alumni gradatim si- 
bimetipsis moderari ac libertate sa¬ 
pienter uti addiscere possent. Et ita 
in eis concedatur facultas ut in eis 
crescat actionem officiorumque con¬ 
scientia opera ultro sponteque inci¬ 
piendi. Moderatores igitur, memores 
amorem plus valere quam timorem, et 
persuasi plus quam coactionem, fidu¬ 
ciam et caritatem ita inspirare curent 
ut tota seminarii familia Rectori sicut 
patri ALIISQUE PRAEPOSITIS, 
QUI DIRECTIONEM SEMINARII 
CUM IPSO COMPARTICIPENT, 
aequo animo oboediant et curent ut 
inter se fraterna concordia coniungan- 
tur (ex Const., pag. 9, linn. 16-20). 


SEMINARIORUM ORDINATIONE 

7. Sed ante omnia et super omnia 
etc., sicut in schemate constitutionis. 

8. Ad hanc sacrorum alumnis, etc., 
sicut in schemate constitutionis. 

9. Cum vero alumnorum, etc. ... 

10. Apta alumnorum institutio, 
etc., usque ad: «... et propter super- 
naturales rationes suscipitur (ex Const. 
pag. 9, lin. 15). 

85 

Exc.mus P. D. FRANCISCUS SIMONS 
Episcopus Indorensis 

De schematibus in genere. Valde desideratur ut quotiescumque in quaestio¬ 
nibus maioris momenti quinta pars membrorum alicuius commissionis ab aliis 
dissentit, eorum opinio, additis rationibus, in schematis notis vel appendicibus 
imprimatur (« minority report »). 

1, n. 6, pag. 7, linn. 3-15. Potius quam seminaria minora dentur convictus 
(anglice “hostels”) ubi pueri et adolescentes, qui sacerdotes fieri intendunt, com¬ 
muniter degant et a quo scholas ordinarias frequentent. Hi praeterea per vacatio¬ 
num tempus domi morantes communem prorsus vitam ducant. Ne habitu quidem 
ab aliis adulescentibus distinguantur. Ita ut si mutato consilio ad saeculum redire 
voluerint, iis aditus omnino pateat. Hoc agendo ii tantum ad ordines promove¬ 
buntur, qui magno animo et voluntarie ad sacerdotium accedunt, et non ii qui 
quasi nolentes in coetum clericorum compulsi sint. 

Ne timeatur diminutio totalis vocationum. Nam ita agendo habebitur qualitas 
sacerdotum tam praeclaris, quae pluriores adulescentes ad sacerdotium attrahet. 

III, n. 17, pag. 11, linn. 34-39. Formatio spiritualis congrua in seminario 
consulatur per patrem spiritualem vere idoneum. Ad formationem spiritualem ro¬ 
borandam melius videtur periodum duorum triumve mensium impensioris tiro¬ 
cinii spiritualis neosacerdotibus post triennium praestare. 

IV, n. 19, pag. 12: Ad formationem intellectualem. 1 . Capacitas humana acqui¬ 
rendi scientiam, proh dolor, limitata est! Inde irrationale videtur varios tractatus 
scientiae quasi in infinitum cumulare. Inde necessarium erit « modernizare » to¬ 
tum curriculum seminaristicum, extirpando quaequae obsoleta et minoris mo¬ 
menti pro vita hodierna sunt sive in linguis (hebraica, graeca, latina), sive in 
campo philosophiae (systemata antiquata) sive etiam in campo theologiae. 

Studia profundiora atque specialia relinquantur peritis in unaquaque dioecesi 
vel, ubi viget paucitas sacerdotum, in unaquaque natione habitis, ad quos recur¬ 
sus haberi poterit. 

2. Non alumnis tantum sed et professoribus pluribus tam in discendo quam 
in docendo lingua latina magnum obstaculum esse videtur. Et conatus maximi qui 
necessarii sunt ad linguam latinam discendam poterunt melius ad scientias et ad 
linguas modernas plus necessarias adipiscendas adhiberi. Ita lingua latina fit ob¬ 
staculum addiscendi linguam vivam necessariam et obstaculum in faciendis studiis 
ecclesiasticis quae modo multo faciliore et solidiore per linguam vernaculam vel 
saltem modernam ipsis necessariam addiscere possunt. 

In locis missionum lingua latina, non sicut in terris linguae « latinae », tota¬ 
liter diversa est ac materna. Inde seminaristae non sine magna difficultate eam 
discere possunt. Insuper in India septemtrionali plures seminaristae iam duas 
linguas alienas ita addiscere debent, ut in iis adhibendis vere periti fiant. Tempus 
adhibitum in discendo et adhibendo linguam latinam ratio est cur linguam quam 
in apostolatu maxime necessariam habent, non modo experto discere possint. 

De cetero, experientia patet perpaucos sacerdotes legere libros lingua latina 
exaratos postquam cursum seminaristicum persolverunt. Extra seminaria et uni¬ 
versitates hi libri generatim praesto non sunt. Legunt potius libros in lingua 
vernacula. 

Exc.mus P. D. GREGORIUS HENRICUS SPELTZ 
Episcopus tit. Claniensis, aux. Vinonaensis 

With the hope that the lips of the priest may keep knowledge and that divinity 
students may not be found inferior to students in the other academic branches 
{Schema, paragraph 18), I wish to submit a few suggestions with regard to the 
education of priests, a work in which I was engaged prior to my appointment 
as bishop. My observations will bear principally upon the Ratio Studiorum for 
philosophy and the last two years of classical studies. I am moved to do so 
because I find among not a few priests of my acquaintance little esteem for phi¬ 
losophy. 

The following observations are respectfully submitted: 

1. That the Schema would recognize the possibility, existing in some coun- 
tries, that seminary education associate itself more closely with the entire system 
of Catholic higher education. In the U.S.A. this would, in certain instances, be 
greatly facilitated by a change from the traditional minor-major seminary divisions 
to the so-called four-four-four plan corresponding to our highschool, college and 
university divisions. Philosophy would then be taught within the fouryear liberal 
arts college. Such a structuring of seminary training would have many ad- 
vantages; it would allow a more homogeneous age grouping than is now possible 
in the minor seminary; it would facilitate accreditation of our seminaries and 
teacher preparation. Also it would be mutually advantageous both to philosophy, 
and to the humanities and Science. The intellectual atmosphere resulting from 
the association of faculty members and students of these academic branches 
would furnish the developing philosopher with needed intellectual stimulation 
and subject matter for philosophizing. In this setting the impact and errors 
of modern systems of philosophy will more readily be understood ( Schema, Para¬ 
graph 21). By the same token, the student of the humanities will be matured 
by his association with the philosophy faculty and students. The traditional 
stress of the propaedeutic relation of philosophy to theology in the seminary 
curriculum too little takes into account the close relation of philosophy to the 
liberal arts. As a consequence we have not realized in our seminaries the formative 
value of this subject. Properly taught, philosophy can be a decisive influence 
in the liberal formation of the priest in Christian Humanism who will be qualified 
by reason of his human and intellectual attainments to know men and the times 
and to win the respect of ali. 

2. Finally, the Schema should recognize the limitations of the Latin manuals 
in the teaching of philosophy and urge that they be greatly supplemented by 
readings from the sources, whether in Latin of in the vernacular. Too often, in 
the U.S.A., and possibly elsewhere, excessive dependence upon Latin manuals 
has absorbed ali the student’s time to the virtual exclusion of collateral reading 

in philosophy and cognate branches, with the resuit that he has acquired only 
a verbal knowledge o£ philosophical definitions, principies and technical expres- 
sions. This method o£ presenting philosophy has been a factor in causing it to 
be little esteemed by many priests; and it has dulled their scholarly interests. 

In summary, seminary education, particularly during the four college years 
considered in this recommendation, has much to gain and to give from a closer 
association with the mainstream of Catholic higher education. 

I hope that these recommendations may be found helpful and worthy of 
the Commission’s consideration. 

Exc.mus P. D. AMBROSIUS RAYAPPAN 
Archiepiscopus Pondicheriensis et Cuddalorensis 

N. 6. Omitti potest prima alinea, « Vocationum sacerdotalium ... moderato¬ 
ribus » siquidem haec eadem materia iam ample in n. 3 memorata sit. 

Id. n., pag. 7, lin. 12. Sic emendetur: « simul vero rectis moribus et virtu¬ 
tibus tum naturalibus tum supernaturalibus, praesertim castitatis et obedientiae, 
solida ... etc. ». Quoniam seminaria minora eriguntur ut adolescentes ad seminaria 
maiora ingrediendum sese praeparent, emendatio proposita vult concinne et com¬ 
prehensive indicare quod formatio alumnorum in sacerdotalis vitae virtutibus 
debet iam in seminariis minoribus praecurrere illam ampliorem formationem in 
seminariis maioribus, de qua sermo est in nn. 11, 15 et 16. 

N. 7, lin. 36. Dicatur: « fideles Dei ministri in formam Christi effingantur, 
per quos Ipse Christus homines ... etc. ». Etenim nisi Christus perprius et pro¬ 
fundius in ipsis alumnis formetur, isti postea, ut pastores animarum, Christum 
in fidelibus efformare nequibunt. 

N. 9, lin. 16. Post verba « numero sufficientes » addantur haec: « saltem ali¬ 
quanta praevia experientia pastorali ornati ». Si enim ad sacerdotalia et pastoralia 
ministeria obeunda alumni praecipue formandi sunt (cf. n. 7, linn. 21-22); si 
pastoralis aspectus et ratio, quasi vitalis halitus in disciplinis sacris tradendis a 
magistris diffundatur oportet (cf. n. 23, linn. 27-28), quid tunc possunt in hoc 
tanti momenti negotio facere magistri qui nullam omnino habuerint experientiam 
practicam in campo pastorali? 

N. 10, lin. 34. Post clausulam « qui idonei non sint » ; addatur et haec alia: 
« vel de quibus serio dubitatur an idonei sint ». Ratio est: in casu talis dubii de 
eorum idoneitate, dubium cedere debet in favorem Ecclesiae. Nempe, oportet 
multo magis consulere bono Ecclesiae alumnos ambigue idoneos dimittendo, quam 
periculum affligendi Ecclesiam adire tales alumnos ad sacerdotium promovendo. 

N. 14. Sive post « Quare » in linea 16 sive alibi in hac paragrapho, peroppor¬ 
tunum esset addere clausulam: « sicut decretum est in constitutione di S. Litur- 
gia » (vel aliquid simile), ita ut in memoriam reduceretur quod de hac re iam a 
Sacrosancto Concilio latum est (cf. Const. de S. Liturgia, n. 17). 

N. 17, linn. 34-39. Valde optabile est ut breviter adumbretur, illustrationis 
causa, in quonam consistat hoc « impensius tyrocinium spirituale » et quibusnam 
mediis practicis possit istud exercitari. 

N. 18, lin. 12. Post verbum «pastoralibus » addatur « missionalibusque ». 
Qua additione exprimitur et character essentialis missionarius Ecclesiae univer- 

salis, et simul prospectu necessario missionalis sacerdotum in terris missionum 
formandorum. 

N. 23, lin. 24. Dicatur: « Studiorum ecclesiasticorum indoles pastoralis et 
liturgica peculiari cura etc. ». Expressa mentio posterioris indolis hic necessaria 
esse videtur ut redactio huius schematis apprime consonet cum constitutione de 
S. Liturgia, quae decrevit disciplinam de Sacra Liturgia in seminariis inter disci¬ 
plinas necessarias et potiores esse habendam (cf. Const. de S. Liturgia n. 16). 

Exc.mus P. D. LAURENTIUS IOSEPH SHEHAN 
Archiepiscopus Baltimorensis 

Hoc schema mihi placet. Nostris temporibus optime accommodata iudico 
ea quae in schemate dicuntur de necessitate disciplinae. 

Exc.mus P. D. EMMANUEL TALAMAS CAMANDARI 
Episcopus Civitatis Juarezensis 

Mihi visum est, qua par est modestia, haec venerabili commissioni communi¬ 
care: Cum inde a Concilio Tridentino usque ad nostra tempora plurima iam 
exstent documenta tum Romanorum Pontificum tum Sacrae Congregationis de 
Seminariis et studiorum Universitatibus, quae praecepta normasque varias statuunt 
quae ad sacrorum alumnos efformandos spectant, dicendum videtur a Concilio 
Oecumenico Vaticano Secundo hoc solum sperari hac in re quod Seminaria nostra 
omnino efficiat idonea ad talem formationem alumnis impertiendam, prout neces¬ 
sitas temporis praesentis necnon proxime futuri exigit; 

In schemate, ergo, respective non videtur agendum de necessitate efformandi 
sacrorum alumnos in solida pietate, in optima disciplina, eosque ditandos esse 
amplissima cultura tam in humanis scientiis quam praesertim in sacris disciplinis: 
haec omnia multifarie multisque modis iam clare statuta sunt et omnes totius orbis 
Episcopi serio volumus. 

Difficultas nostra vere incipit quando volumus statuere media practica quae 
revera apta sint ad talem finem assequendum in nostro tempore. Nostrum enim 
tempus supponit specialem mentalitatem specialesque dispositiones et indisposi- 
tiones in iis qui altare conscendere cupiunt. Insuper, medium seu ambiens sociale 
in quo futuri sacerdotes laborare debebunt videtur exigere praeter multas tradi- 
tionales etiam aliquas novissimas et speciales normas pro hodierno tempore for¬ 
mationis. Ideo humiliter peto venerabili commissioni quod schema conciliare « De 
sacrorum alumnis formandis » unice agat de mediis practicis paedagogicis, psycho¬ 
logicis, disciplinaribus, scientificis, oeconomicis, etc., quae apta videantur ad hoc 
ut nostro tempore, ex iuvenibus hodiernae mentalitatis obtineantur idonei sacer¬ 
dotes vere spiritu Christi imbuti, qui mundum ad Christum vere trahere possint. 

Discussio talium normarum in congregationibus Concilii Oecumenici perutilis 
omnino erit, ex qua sperari licet decretum conciliare vere maturum. 

Exc.mus P. D. DOMINICUS VALERII 
Episcopus Marsorum 

Meo humili iudicio, aliqua inchoatio formationis sacerdotalis etiam in semi¬ 
nariis minoribus non potest deesse. Quare, in pag. 7, lin. 16, mihi videtur aptius 
dicere: «... perficere valeant ». 

Exc.mus P. D. TARCISIUS VAN VALENBERG 
Episcopus tit. Combensis 

In tractanda constitutione de sacrorum alumnis formandis concedatur mihi 
licentia quaedam verba scribendi circa Constitutionem Apostolicam Veterum Sa¬ 
pientia, quae tractat « de Latinitatis studio provehendo » in clericorum formatione. 

Haec autem verba scribam nomine multorum aliorum episcoporum missiona- 
riorum, qui textum hunc perlegerunt atque approbaverunt. 

Ante omnia explicitis verbis declarare peropto, si adhuc opus esset, nos mis- 
sionarios nihil antiquius habere quam in omnibus nostris laboribus arctissimam 
unionem conservare cum Summo Pontifice atque Romana Ecclesia. Quapropter 
ex animo approbamus finem quem Const. Apost. Veterum Sapientia persequi inten¬ 
dit, cum et nobis omnino persuasum sit linguam latinam optimum ac efficax esse 
medium hanc unionem tuendi atque promovendi in illa parte Ecclesiae quae ritu 
Latino utitur. 

Nihilominus, nos missionarii, unice solliciti de vero bono Ecclesiae, haud dis¬ 
simulare possumus ad plenam Constitutionis Apostolicae Veterum Sapientia eius- 
que ordinationum exsecutionem gravissimas quasdam difficultates obstare. Hae 
autem difficultates, quas cum debita reverentia Commissioni Vestrae perpendendas 
submittimus, sunt sequentes: 

1. Postulata scientifica, quae in hac Constitutione ab omnibus alumnis pro¬ 
miscue exiguntur, tam alta sunt ut vires intellectuales illorum iuvenum, qui cul¬ 
turae latinae omnino sunt alieni, excedere reputari debeant. Et ideo, si integra et 
universalis huius Constitutionis eiusque ordinationum exsecutio ubique est urgenda, 
plures, forsan multi ex istis alumnis, licet probi ac bonae indolis et magno ani¬ 
marum 2 elo praediti, a proposito suo desistere cogerentur. Ceterum, in ipso sche¬ 
mate const. de sacrorum alumnis formandis praescribitur, et rectissime quidem, 
« ut sacerdotalis institutio pastoralibus exigentiis respondeat illarum regionum in 
quibus ministerium exercendum sit » (n. 12, pag. 18). 

Nemo non videt quantopere talis rerum conditio commovere debeat animum 
eorum, qui in terris missionum, ipsa suprema auctoritate ecclesiastica recte omnino 
impellente, omnibus viribus ad hoc laborant ut Ecclesia ibidem clerum autochto¬ 
num obtineat. 

Vis autem istius rationis adhuc melius perspicietur si quis perpenset quam 
gravissimum onus imponeretur clericis Latinis, si addiscere deberent linguam sinen- 
sem, et quidem eodem modo ac nunc clerici sinenses linguam latinam sibi assimi- 

lare obligantur iuxta ordinationes Const. Apost. Veterum Sapientia. Et tamen 
obliviscendum non est regionem Sinarum occupare quartam partem mundi! 

Hic etiam remitti liceat ad sapientissima verba quae de hoc gravi problemate 
profert in suo libro « Ultime foglie » dicto em. card. Celso Costantini, f. r., rerum 
mis sion alium, praesertim Sinensium, ex triginta annorum experientia quam peritis- 
simus (cf. Ultime foglie , Roma 1953, v. g. pp. 209-210, 228-230, 341, 376-380). 

2. Plena ac fidelis constitutionis Veterum Sapientia exsecutio ipsam quoque 
rationem studiorum tali modo aggravare censetur, ut parvum temporis spatium 
relinquatur ad addiscendum plures alias disciplinas etiam sacerdoti necessarias. 
De hisce disciplinis quoque agitur in hoc schemate, ubi candidatis ad sacerdotium 
instructio impertienda esse imponitur « eorum quae homines culti scire debent, 
cum magis in dies urgeat necessitas ut sacrorum alumni inferiores non sint ceteris 
iuvenibus qui in propria natione ad studia academica accedunt » (pag. 12, n. 19). 

Quapropter multi episcopi missionarii censent exigentias, ab ordinationibus 
Const. Apost. Veterum Sapientia requisitas, clericis alius culturae ac latinae tam 
graves evadere ut integra huius constitutionis exsecutio cum ratione studiorum 
pro eorum seminariis redacta vix componi posse dicenda sit, etiamsi adhibeantur 
« normae transitoriae » in eadem constitutione suggestae. 

Praetermittere hic non possum plures alios episcopos, operi missionali non 
addictos, mihi communicasse easdem rationes etiam valere pro suis regionibus. 

Conclusio. Ob rationes supra expositas proponitur: 1) Concilium Vaticanum II 
quaestionem circa modum et mensuram, quibus haec Constitutio Apostolica Vete¬ 
rum Sapientia eiusque ordinationes in praxim reduci debeant, conferentiis episco¬ 
palibus relinquat determinandam. 

2) Quaeritur ut huius notae mentio fiat in Actibus Concilii. 

Exc.mus P. D. BERNARDUS PATRICIUS WALL 
Episcopus Brentvoodensis 

I regret that in the present scheme the virtue of obedience is not more 
insisted upon. I say, the virtue of obedience, for though in paragraph 15, p. 8, 
obedience is mentioned, it is as a counsel (the title of the paragraph) or as a spirit 
or attitude. This, it is true, denotes the perfection of obedience, but in view 
of modern errors it is the virtue itself, its substance that should be insisted 
upon. 

It must be remembered that a constitution such as the present is to be 
read not only by bishops and priests (and seminary professors), but also by the 
students themselves. Statements should therefore be clear-cut and matter-of-fact. 
Moreover, granted that it is better to present doctrine in a positive manner rather 
than by a condemnation of errors, nevertheless, where necessary, such errors 
should be envisaged by a greater insistence on the true doctrine. 

Now obedience is the greatest of the moral virtues (St. Thornas Aq., 2, 2, 
q. 104, a. 3). It is the first expression of charity, making of that charity something 
more than a mere lip-service. 


59 

Moreover—and this is of the utmost importance—obedience is necessary 
for the very structure of the Church, essentially hierarchical. In this the obe¬ 
dience of the priest as such, of the pastoral priest at least, differs from the 
obedience of the religious in his vow. Whether the promise made to the Bishop 
by a priest at his ordination is of the same rigorous character as the vow of the 
religious may be a matter of discussion. In fact they belong to two quite different 
orders. The vow taken by the religious is primarily for his own personal per- 
fection; the promise made by the priest is of the apostolic and pastoral order, 
for without submission to the Bishop there can be no dedication to the service 
of the apostolate. 

Here, then, is an added reason why the necessity of obedience to be inculcated 
in the student should be presented not as a counsel of perfection (or not only 
so), but as a virtue rigorously demanded for the very existence of the Church, 
not merely for its « bene esse ». 

Again, the counsels are in this paragraph 15 presented in an ascending order, 
which means however that it does come last, whereas it is first, both as a virtue, 
as mentioned above, and also as a counsel, since the good involved is the will, 
the whole self, and not a partial good as with chastity and poverty. 

In my view, some statement on the necessity of the virtue of obedience 
should find a place immediately after the statement concerning charity, of which 
it is the effective expression, and on the lines mentioned above. 

The key-text in this matter of priestly obedience is that applied by St. Paul 
to the Eternal High Priest: « Tunc dixi: ecce venio; in capite libri scriptum est 
de me ut faciam, Deus, voluntatem tuam » ( Hebr . 10, 7). 

Exc.mus P. D. IOANNES IULIANUS WEBER 
Archiepiscopus-episcopus Argentoratensis 

Hoc schema mihi, qui per 25 annos in seminario Sancti Sulpitii parisiensi 
adlaboravi, optimum videtur. Aliqua corrigenda aut forsan addenda hic propo¬ 
nere audeo: 

'Prooemium. Pag. 5. 1. Forsan legatur in lin. 1: «ac Pastoris », melius quam 
« ac Regis ». 

2. Quamquam notio vocationis sacerdotalis praevisa sit in Appendice I, for¬ 
san ad lin. 20 aliquid addi possit de hac magna quaestione. Submitto sequentem 
redactionem, et adiungo articulum a me exaratum de hoc problemate: « Neces¬ 
sarium namque est eos qui huic tam sublimi servitio sese consecrare volunt, vera 
vocatione divina vocatos esse, sicut scriptum est: “ Nec quisquam sumit sibi 
honorem, sed qui vocatur a Deo tamquam Aaron; sic et Christus non semetipsum 
clarificavit ut Pontifex fieret ” (Hebr. 3, 4-5). 

Haec autem vocatio sub duplici aspectu considerari potest, ex parte Dei, scii., 
et ex parte Ecclesiae, sicut ex verbi Pii XII elucet: ... Totius vitae religiosae, 
sive sacerdotalis et apostolicae, fundamentum, quod divina vocatio vocatur, du¬ 
plici veluti essentiali elemento constitui neminem ignorare volumus, divino sci¬ 
licet altero, altero autem ecclesiastico. Ad primum vero quod attinet, Dei vocatio 

ad statum sive religiosum sive sacerdotalem ineundum tum necessaria dicenda 
est, ut si deficiat, ipsum fundamentum, quo totum nitatur aedificium, deficere 
debeat 

Haec autem vocatio divina comportat in subiecto voluntatem firmam, rectam 
et libenter datam (seu verum desiderium) Deo et animis serviendi, coniuncta cum 
dotibus tam naturalibus quam supernaturalibus quae spem praebent hominem ali¬ 
quem munus sacerdotale fideliter et utiliter obeundum (cf. declarationem Coetus 
Cardinalium a S. Pio X approbatam: A.A.S. 1913, p. 485). Ambo enim probant 
Deum revera ad sacerdotium aliquem vocavisse. 

Ex altera parte, “ divina ... ad religiosum et clericalem statum vocatio, utpote 
quo quis in Ecclesia, societate scilicet visibili atque hierarchica, ad vitam sancti¬ 
ficationis publice ducendam et ad ministerium hierarchicum destinetur, a modera¬ 
toribus quoque hierarchicis, quibus Ecclesiae regimen divinitus commissum est, ex 
auctoritate comprobari, admitti atque regi debet ” (A.A.S., 1956, p. 357) ». 

III. De institutione spirituali. Pag. 11: in lin. 21, versus finem, legatur: 
« cuiusmodi sunt immensa bonitas, vitae integritas... ». 

IV. De studiorum ratione. Pag. 15: ad finem lin. 17 addatur: «Ad hoc 
rector seminarii sacerdotes in ministerio laborantes et etiam laicos diversarum 
professionum admittat aut invitet, ut alumnis aliquid suae experientiae tradant, 
eosque problematibus diversis nostri temporis instruant ». 

Exc.mus P. D. MATTHIAS WEHR * 

Episcopus Trevirensis 

Schema propositum in genere non placet. Magis enim stylum litterarum ency- 
clicarum exhibet quam constitutionis conciliaris. Abundat quidem verbis, sed de¬ 
sideratur perspicuitas cogitationum et claritas consectariorum, quae ex tractatu 
profluunt. Optandum est, ut pauca tantum principia generalia in constitutione a 
Concilio pronuntientur, ceteris omnibus remissis iis, quibus Decreta Concilii ex¬ 
sequenda erunt. 

In specie ad singulos numeros animadvertenda videntur quae sequuntur: 

N. 4, pag. 6, lin. 20: deletis verbis «baptisma... christianam » ponatur: «per 
baptismi characterem ad participationem sacerdotii Christi vocantur». Ratio: 
clarius aliquid dicendum videtur de veritate et dignitate sacerdotii generalis fide¬ 
lium, quod fundamentum et condicio est ad sacerdotium speciale consequendum. 

Pag. 6, linn. 21-22: Deletis verbis « quae... praestat », dicatur « quia sacer¬ 
doti speciale ministerium circa mysteria divina committitur ». Ratio: comparatio 
tum cum sacramento matrimonii tum cum apostolatu laicorum inconcinna est. 

N. 6, pag. 7, lin. 2: inter linn. 2 et 3 inseratur: « Curent Ordinarii, ut in 
quibusvis scholis publicis, praesertim superioribus, spiritus fidei, pietatis, casti¬ 
tatis in iuvenibus per sacerdotes idoneos colatur atque in dies augeatur, ita ut 


* Cf. pag. 810 : Animadversiones ad supra dictum schema. 

germen vocationis sacerdotalis, ubicumque inveniatur, sancte servetur et fovea¬ 
tur ». Ratio: necesse videtur, ut in hoc numero aliquid dicatur de vocatione spi¬ 
rituali tutanda et nutrienda in iis, qui, in sua familia manentes, scholas publicas 
frequentant, cum experientia constet permultos iuvenes hac via ad sacerdotium 
pervenire. 

Pag. 7, linn. 3-6: deleantur verba « ut iuxta... institui possint ». Ratio: textus 
schematis ansam praebere posset, falsae opinioni in aliis scholis ac in seminariis 
minoribus vel peculiaribus collegiis adolescentes ad sacerdotalis vitae virtutes 
comparandas rite institui non posse. Quod evitetur. 

Pag. 7, lin, 16: addatur post lin. 16: « Studia ita instituantur necesse est, 
ut discipuli e seminario immature exeuntes ad scholas publicas transire sine dif¬ 
ficultate vel damno valeant. Item curari oportet, ut testimonia de studiis in se¬ 
minario peractis a civili potestate agnoscantur iisdemque iuribus augeantur, qui¬ 
bus diplomata scholarum publicarum fruuntur, ita ut qui in seminarium maius 
ingredi noluerint, ad alia studia academica libere accedere possint ». Ratio : liber¬ 
tas eligendi statum clericalem plene servetur, et eiusdem status dignitas augeatur. 

N. 7, pag. 7, linn. 20-21: deleantur verba «et munera Christi describun¬ 
tur et...». Ratio: dubium est textu Io. 10, 3 et 11 munera Christi describi. 

Pag. 7, linn. 23-25: deletis verbis «ut divina... fideles» ponatur: «...ut in 
sacra Liturgia Evangelium Christi ministerio verbi proclametur et mysteria Chri¬ 
sti celebrentur ac hominibus communicentur, ut fideles... ». Ratio: male sonat 
« divina veritas », quia non veritates abstractae seu systema quoddam proclama¬ 
tur, sed ille nuntius bonus de redemptione nostra, quem genuina traditio « evan¬ 
gelium » appellat. Item distinctio inter proclamationem verbi et celebrationem 
liturgicam non valet nisi pro proclamatione missionaria; normale ministerium 
verbi, de quo hic sermo est, primarie a sacerdote intra Liturgiam exercetur, ubi 
praedicatio tamquam pars integralis celebrationis liturgicae consideranda est 
(cf. cap. I const. de sacra Liturgia). Porro in lin. 25 minus accurate dicitur vitam 
Christi hominibus tribui. 

N. 12, pag. 9, linn. 27-31: deletis verbis «etsi... Christus ( Gal . 2, 20)» 
dicatur : « Etsi omnis institutio in sacra doctrina et in arte pastorali eo tendere 
debet, ut sacrorum alumnus dignus fiat dispensator mysteriorum Christi, pecu¬ 
liaris... ». Ratio: 1. Character Sacramenti qui est participatio sacerdotii Christi 
non efficit, ut charactere insignitus « alter Christus » sit. 

2. Nec textus Gal. 2, 20 hunc sensum habet, quo schema eo utitur. 

N. 13, pag. 9, lin. 36 - pag. 10, lin. 12: Non placet. Ratio: fides tantum¬ 
modo intellegi videtur tamquam assensus rationis non vero etiam tamquam adhae¬ 
sio cordis. 

Item capita 13-17 Evangelii Ioannei vix tamquam codex vitae haberi queunt. 

N. 15, pag. 11, lin. 9: deleantur verba «vere... ineunt». Ratio: omnibus 
fidelibus est spirituale cum Verbo connubium. 

N. 17, pag. 11, linn. 36, 38-39: deletis (linn. 38-39) verbis «sive imme¬ 
diate... perficiendam » inseratur in lin. 36 inter verba « spiritualis, sive » « sive 
ante ingressum in seminarium maius... ». Ratio: probatio vocationis immediate 
ante s. ordinationem conferendam nimis sera videtur, bene autem locum habet 
ante ingressum in seminarium maius vel ante cursum theologicum instituendum. 

N. 21, pag. 13, lin. 14: ante verba « secundum S. Thomae... » inseratur 

«imprimis». Ratio : secus timendum est, ne aut profectus doctrinae impediatur 
aut doctrina S. Thomae extenuetur. 

Pag. 13, lin. 16: post « omnibus » addatur «propter fidei doctrinam ser¬ 
vandam ». Ratio: ne praetermittatur ratio tenendi determinatas doctrinas phi¬ 
losophicas. 

N. 22, pag. 14, lin. 8: ad verbum «historiam» addatur: «Insuper studium 
historiae ecclesiasticae foveatur. Nam haec ipsa historia Ecclesiae, tum interna 
tum externa, multum iuvat ad notitiam Ecclesiae augendam et ad pietatem erga 
ipsam fovendam ». Ratio: Historia ecclesiastica studii theologici pars est. 

Pag. 14, lin. 9: deleantur verba « sicut de philosophia dictum est ». Ratio: 
cf. supra ad n. 21 (pag. 13, lin. 14). 

N. 23, pag. 15, lin. 16: loco verbi « sacerdotale» dicatur «pastorale». 
Ratio: agitur de auxilio pastorali praestando. 

Appendices. Non placet, ut Instructiones edantur auctoritate Concilii, quin 
Patribus in Concilio coadunatis propositae et ab iis approbatae fuerint. Quae 
enim condliariter discussa et statuta non fuerint, nec nomine Concilii nec iussu 
vel auctoritate eius edi possunt, licet singulis episcopis facultas fuerit mentem 
aperiendi. 

Ad singula vix aliquid dicere potest, quia solummodo tituli referuntur. 
Attamen annotandum est in Appendicibus quasdam res inveniri, quae Concilio, 
non obstante optata brevitate schematis, decernendae subiciantur oportebit, quia 
principia altiora continent. Instructiones autem vel Directoria, si quae Patribus 
conciliaribus edi placeant, nihil nisi mere applicationes et exsecutiones eorum 
contineant, quae a Concilio statuta sunt. 


95 

Exc.mus P. D. PAULUS YOSHIGORO TAGUCHI 

Episcopus Osakensis 

1. Ad n. 6, pag. 7 (cf. Append. I, Sec. 2, n. 1). Post lineam 16 sequens mentio 
facienda videtur: « In seminario minori specialis cura habeatur ut alumni quo¬ 
dammodo consuescant ad directionem spiritualem suscipiendam antequam in semi¬ 
narium maius promoveantur. Ante curriculum quoque philosophicum opportunitas 
praebeatur ut alumni de sua vocatione clarius perpendant ». 

2. Ad n. 23. A) In pag. 14, post lin. 39, addendum esse videtur (cf. Append. I, 
Sec. 3, n. 8): « Quapropter, post quartum annum expletum cursus theologici, 
alumni novensiles per integrum annum in seminario vel domo idonea maneant, 
sabbatis atque diebus dominicis et festis exceptis, ut in dioeceseos paroeciis coad- 
iuvent in Sacro Ministerio, ad sensim assequendam theoreticam et practicam 
peritiam pastoralem. Hoc anno pastorali alumni a sacerdotibus expertis sedulo 
instruantur de gubernatione spirituali et administratione oeconomica paroeciarum, 
atque rationes theoreticas et practicas suas faciant moris sacerdotalis gerendi in 
vita quotidiana et quidem in hodierna societate ». 

B) In pag. 15, lin. 6, sequentia addenda esse videntur (cf. Append. I, Sec. 2, 
n. 8): « Quo alumni melius ad christianum sensum socialem informentur, vaca- 

tionis tempore per aliquot hebdomadas in institutis socialibus et aliis caritatis 
operibus assistentium munere fungantur ut sedulo realitatem cognoscant hodiernae 
societatis, in qua variis apostolatus formis fungi turi sunt, simulque suae vocationis 
firmitatem probent atque confirment ». 

3. Quoad vocationem, in seminariis aliquot alumni se vocatos sentiunt ad per¬ 
fectiorem statum, religiosum vel praesertim missionarium. In hoc schemate nihil 
dicitur de vexata quaestione num episcopi tales iuvenes impedire possint quominus 
seminarium relinquant ad perfectiorem statum et quidem, ut nonnumquam acci¬ 
dit, illos tamquam seminario expulsos habeant si, contra ipsorum negatum adsen- 
sum, perfectiorem statum petant. Quaeritur: 

A) Quo titulo iuvenes qui se vocatos sentiunt ad vitam religiosam et mis- 
sionariam impediri possunt ab episcopo vel a superiore seminarii? Quamvis dioe¬ 
cesis sacerdotum indiget, nonne servanda est omnino libera voluntas alterorum 
qui ad statum laicalem redeunt et alterorum qui perfectiorem statum eligunt? 
Nonne Deus, qui certe familias adiuvat qui Ei meliores donant filios, certissime 
adiuvabit et episcopos qui Ei donant iuvenes forte omnium dilectissimos? 

B ) Quamvis vocatio sacerdotalis missionaria essentialiter non distinguatur 
a vocatione sacerdotali communi, num idem dici potest de vocatione religiosa 
quam plerumque amplectuntur iuvenes qui ad vitam missionariam se vocatos sen¬ 
tiunt? Quomodo ergo a quovis vocatio essentialiter distincta a vocatione sacerdo¬ 
tali communi reprimi potest? 

* * * 

Generalia. Fusius sit sermo de « selectione vocationum ». Non omnes semi- 
naristae ad sacerdotium vocationem habent, quare non potest dici iuvenes semi¬ 
nario egredientes vocationem perdidisse vel vocationi suae infideles esse. Ne dicatur 
quidem, seminaristas egredi ob culpam moderatorum seminarii. Huiusmodi accu¬ 
satio fere semper est sine fundamento. Iuvenes sub ductu directoris spiritus et 
aliorum moderatorum in seminario serio investigent oportet utrum veram voca¬ 
tionem habeant an non. 

Specialia. Ad n. 5. In aliquibus dioecesibus non omnes iuvenes qui vocationis 
signa ostendunt in seminaria admittuntur quia media non habentur ad eos susten¬ 
tandos et ad novas paroecias erigendas pro neo-sacerdotibus. « Opus vocationum 
sacerdotalium» magni momenti est sed omnes sacerdotes, praesertim parochi, 
etiam pecunia sua, si quam habeant, seminaristas pro viribus iuvare debent. Insu¬ 
per Divinae Providentiae fidant mediis necessariis acquirendis. Candidati ad sacer¬ 
dotium, de quibus dicitur, offerri possunt aliis dioecesibus quae penuria sacer¬ 
dotum carent. 

Ad n. 10, lin. 35. Dicitur: « Superiores tempestive dimittant ». Addendum esse 
videtur: « Cum caritate quidem et pro viribus eos adiuvent sive ad alia studia 
facienda sive ad aptam occupationem inveniendam, ita ut Ecclesiae serviant ut 
boni laici ». 

Ad n. 13, pag. 10, linn. 6 ss. Non sufficit ut doctrina de caritate theoretice 
tradatur, sed moderatores exempla caritatis dent oportet ut alumni ad imitationem 
trahantur. 

Ad n. 15, pag. 10. Spiritus paupertatis sincere coli et apte exerceri debet, 
v. g., visitatione et levamento pauperum etiam pecunia sua, usu frugali bonorum 

temporalium, laboribus manualibus. Dolendum est non paucos neo-sacerdotes 
pauperibus familiis praeponere vestimenta sacerdotalia pretiosa et rerum magni 
pretii, saepe superfluarum, emptionem in suum commodum. 

Ad n. 23, pag. 15, lin. 3. Inter disciplinas subsidiarias adnumerandae viden¬ 
tur: scientia et ars practica de administratione spirituali et materiali paroeciae, 
scientia de iure civili quoad administrationem bonorum Ecclesiae ... 


96 

Exc.mus P. D. FRANCISCUS ZAYEK 
Epscopus tit. Callinicensis Maronitarum 

II nous faut lamenter dans ce Schema 1’absence totale des notes, et donc de 
references a des textes Pontificaux, decrets des Congregations, ecrits divers. De 
ce point de vue donc le Schema est tres pauvre. 

Quant au texte lui meme je dirai que tous les points importants ont ete 
touches, mais on desirerait encore des precisions sur quelques uns d’entre eux 
et tout d’abord: 

A) Dans le Proemium: Quoique en simples traits: 1) qu’on nous presente 
la beaute du Sacerdoce, sa Grandeur, sa Fonction dans la vie moderne et sociale 
des peuples et des Nations, et ceci contre Lesprit rationaliste et materialiste qui 
regne et qui dit que le pretre est un parasite! 2) qu’on dise que le Christ est Pretre 
oui, mais aussi qu’il est Victime, Agneau, Hostie; que ce Prophete est par son 
exemple et sa parole (coepit facere et docere) Maitre; que ce Roi de Grandeur 
est Pasteur qui court derriere la Brebis perdue; et ceci afin que les Seminaristes 
et les Pretres aient une vision totale de leur Prototype, le Christ Jesus. 

B) De Vocationibus ecclesiasticis; ce serait peut-etre mieux dire de voc. 
« sacerdotalibus », car la vocation religieuse est aussi ecclesiastique. A la ligne 16, 
en pariant du Sacerdoce, qu’on dise « ministerialis », car on a fait deja sermon 
au Concile du Sacerdoce laique ou des laiques baptises. Ligne 18: qu’on nous 
dise un peu quels sont les signes de la vraie vocation du Seigneur pour qu’on 
evite les extremes. Ligne 24, on a bien fait de parier de 1’exemple a donner par 
les pretres, par leur vie spirituelle, leur zele, mais qu’on n’oublie pas que souvent 
1’etat de pauvrete extreme, et d’abandon, surtout dans leurs derniers jours, ou 
se trouvent les pretres, n’est pas du tout fait pour encourager les vocations! Que 
dire, parfois des pretres meurent desesperes! Ligne 26, qu’on souligne davantage 
1’importance des professeurs dans 1’eclosion des vocations (car les germes sont en 
general a rechercher dans les familles). J’ai ete touche de voir qu’en Irlande dans 
beaucoup d’ecoles, oii la majorite sont des pretres a enseigner, un tres bon pour- 
centage d’eleves, finies leurs etudes preparatoires, au lieu de passer aux diverses 
branches des Universites, choisissent la vie sacerdotale et entrent au Seminaire ou 
dans des Ordres Religieux. Dans ces milieux bien conserves et eduques on se 
passe donc des petits Seminaires! 

Pag. 6, ligne 1: Nous avons dit que les familles doivent voir que les pretres 
ne vivent pas une vie de misere: il faut qu’ils sachent aussi que leurs fils en se 
faisant pretres ne renoncent pas a ses devoirs de fils, droits naturels renforces a 
jamais par le 4 6me Commandement. Il semblerait inutile de le dire et pourtant on 

trouve, surtout dans les Ordres Religieux, certaines restrictions a ce point de vue 
qui n’ont certes rien d’humain, et je crois, par le fait meme, rien de divin, et qu’on 
cherche a camoufler sous une fausse spiritualite!; quand la presence des enfants 
au chevet de leurs parents malades et moribonds serait non seulement un devoir 
imperieux de charite, mais aussi un devoir de stricte justice! 

Ligne 10: nous avons dit qu’il faut parier un peu des bienfaits du Sacerdoce 
pour la Societe moderne materialiste! 

Pag. 7, ligne 1: Oui, avant de choisir une vocation, il faut voir ou cette 
vocation a pris racine; les ronces ne donnent pas des raisins! L’exemple donne par 
les parents a certes une repercussion sur toute la vie des enfants! Dans le choix 
des Seminaristes on pourrait faire un peu ce qui se fait depuis Pannee derniere 
a notre Seminaire Maronite de Ghazir. Pendant les Grandes Vacances, les Eve- 
ques envoient quelques enfants au Seminaire: iis y resteront un mois sous la 
vigilance des Superieurs et des Professeurs, qui donneront, chacun par ecrit, leurs 
observations sur chaque enfant. Toutes ces observations seront presentees aux 
Eveques respectifs et PEveque avec le Superieur decideront qui est celui qui 
sera admis au Seminaire: au petit Seminaire. 

Les bonnes vocations se recrutent dans les milieux Scouts, Legion de Marie, 
Aetion Catholique active... 

Les Preseminaires et les Seminaires seront d’autant plus necessaires la ou, 
dans les ecoles, il n’y a pas beaucoup de pretres comme professeurs, et les 
enfants restent exposes a mille dangers. Les Ecoles dirigees par les pretres et 
qui ne donnent pas de vocations, ou presque pas, doivent etre jugees comme des 
ecoles « mauvaises »! et sans formationi 

Art. II: De formatione finis : ... On parle la des Superieurs du Seminaire. 
Un Eveque qui a travaille longuement dans les Seminaires me disait recem- 
ment: « Excellence, si ce Concile ne faisait que resoudre la question des Supe¬ 
rieurs, il serait aussi grand et important que le Concile de Trente qui a cree les 
Seminaires ». Il faudrait autant que possible que Pequipe des Superieurs et des 
Professeurs du Seminaire soit prealablement preparee: on ne saurait vraiment 
pas les improviser! Que de deficiences et d’incomprehensions dans les Seminai¬ 
res, a cause precisement des Superieurs! Certains Superieurs incompetents, au 
lieu d’eduquer les seminaristes, les habituent a rhypocrisie! ou bien iis tuent 
en eux (dans les seminaristes) tout elan et toute personnalite; et ainsi une fois 
pretres, iis resteront toujours « petits », ne sachant quoi faire, sans l’avis de ces 
Superieurs qu’ils devront toujours consulter, a la grande satisfaction de ces der- 
niers! Que de complexes se creent au Seminaire, si les Superieurs ne sont pas 
prepares. 

Il faut que les Superieurs vivent une vie commune et pleine de charite entre 
eux, sinon iis seront de mauvais exemple aux Seminaristes qui epient en general 
les moindres mouvements des Superieurs. Et surtout pas de preferences au 
Seminaire! 

Il faut, pour autant qu’il est possible, que les Superieurs et les Professeurs 
des Seminaires n’aient pas d’autre occupation que celle qui leur a ete assignee 
au Seminaire. Que les Superieurs et les Professeurs soient bien retribues, pour 
qu’ils ne se plaignent pas devant les Seminaristes et ne negligent pas leurs devoirs 
au Seminaire. Qu’on ne demande donc pas aux pretres de demain, ce qu’ils n’au- 
ront pas repu au Seminaire! 



APPENDIX - DE SACRORUM ALUMNIS FORMANDIS 


937 


Qu’en general les Professeurs du Seminaire soient des pretres, mais pour 
certaines matieres qu’on n’hesite pas a faire venir des laiques de bonne repu- 
tation et approuves par 1’Ordinaire, comme par exemple pour les Mathematiques, 
1’Economie, la Sociologie, Psychologie, Medecine Pastorale etc. 

Que ce ne soit pas le Superieur tout seul a juger de Pidoneite ou moins 
d’un Seminariste, et ceci tant pour 1’acceptation d’un candidat aux ordres, que 
pour le renvoi du Seminaire. 

Que la Congregation des Seminaires fasse « des Visites » chaque 5 ou 6 ans 
aux Seminaires, pour voir si tout est en regie! 

II ne faut pas que les Seminaristes soient trop nombreux dans un meme 
Seminaire, car la formation et la discipline en souffrent: les Superieurs n’arrivent 
pas a s’occuper en conscience de leurs seminaristes trop nombreux, et alors les 
Seminaristes marchent un peu comme les moutons de Panurge! Un nombre bon 
serait de 60 ou 70 au maximum. 

Au grand Seminaire, la liberte doit etre plus grande (mais en ceci aussi, il 
faudrait eviter les exagerations: laisser sortir les Seminaristes periodiquement 
apres souper, comme cela se fait quelque part, je ne crois pas que ce soit si 
formateur, car la vocation aussi a besoin d’etre protegee!). La liberte au grand 
seminaire est plus necessaire pour laisser une place a 1’autoformation (ceci sup- 
pose pourtant qu’on aie recu deja les bases!). Si dans un Seminaire tout se fait 
au son de la cloche (qui est la voix de Dieu!) une fois que cette « voix de Dieu » 
ne se fera plus entendre, le Seminariste et le futur pretre laisseront tomber 
petit a petit leurs pratiques religieuses, les plus essentielles a leur vie spirituelle: 
iis ne se sont pas autoform.es! La « voix de Dieu » devrait etre pas la cloche, mais 
leur conscience sacerdotale et religieuse qui devra les accompagner jusqu’au der- 
nier soupir et sans se taire jamais! 

Les vacances sont necessaires donc pour tous, mais si elles sont trop lon- 
gues, elles deviennent dangereuses pour les petits. Pourtant, elles sont fortement 
utiles pour les grandes seminaristes, chez qui on doit supposer deja une cer- 
taine formation. Mais meme pendant les vacances, les seminaristes ne devront 
pas etre tout seuls. Iis seront confies autant que possible au cure du lieu, ou 
a un autre pretre, et iis seront suivis de loin par leurs Superieurs. Qu’ils profitent 
des vacances pour faire des camps de scoutisme, pour sLabituer a la vie dure, 
surtout la ou iis ne devront pas faire le service militaire, qu’ils apprennent a 
se servir soi-memes et a servir les autres; qu’ils commencent leur apostolat diri¬ 
ges par le cure. 

Art. III. De institutione spirituali. Qu’on dise au debut de ce chapitre que 
le Seminariste, des son entree au Seminaire, doit vivre plus intensement son 
Bapteme, sa Confirmation, son Sacerdoce laique dans PEglise pour mieux se pre- 
parer au Sacerdoce ministeriel, vers lequel il avancera etape par etape. 

Qu’on ne cache pas aux Seminaristes les difficultes qu’ils vont rencontrer 
dans leur vie, les persecutions pour le Christ; iis devront subir la haine du 
Monde, comme disciples de Jesus Christ; qu’ils sont des vrais soldats, et qu’ils 
devront continuellement vivre dans le champ de bataille... mais que le Christ 
est avec eux. Qu’on prepare les seminaristes, en les envoyant les dimanches tra- 
vailler sous l’egard des cures et des pretres zeles. Ceci devra, ou pourra etre fait 
deux fois le mois, en anticipant la Messe conventuelle. Qu’on leur explique claire- 
ment en quoi consiste la chastete, la saintete du mariage, mais aussi la beaute supe- 

rieure du don total de soi a Dieu et aux Hommes: qu’ils aient donc un Directeur 
bien eclaire, pour qu’il ne cree pas en eux des complexes nuisibles et dangereux. 

Que le Pere Spirituel soit donc un vrai per e, qui aime et comprend ses fils, 
et pas un fonctionnaire qui se limite a donner des conseils stereotypes et aussi 
inefficaces donc que sa mentalite. 

Oui, Jesus Eucharistie et Marie, au Centre de toute la Spiritualite du Se- 
minaire! 

Qu’on insiste davantage sur la simplicite et Vhumilite. Comme iis sont anti- 
pathiques les pretres et les prelats et les Eveques orgueilleux, et comme iis sont 
nombreux, helas! Iis eloignent de plus en plus le peuple de PEglise et de Dieu. 
Qu’on rappelle que le pretre est pour servir et pas pour etre servi: qu’ils aient 
1’exemple du Maitre qui lave les pieds. Qu’ils doivent servir PEglise, et non pas se 
servir de PEglise pour leurs vanites, ou etre servis par PEglise; et que ce soit une 
norme pour toute leur vie! 

A 1’art. 16 on parle des vertus naturelles: helas, combien on fait peu de 
cas de telles vertus, et elles doivent pourtant etre a la base non pas du seminariste 
et du pretre, mais de tout homme qui se respecte. II faut que ces vertus qu’on 
aurait du acquerir en famille, soient profondement cultivees au Seminaire: elles 
doivent, du reste, emaner aussi des vertus surnaturelles, car en grande partie elles 
sont la fleur ou les fleurs de la charite chretienne: il ne faut pas admettre le 
candidat au sacerdoce s’il n’a pas un ensemble harmonieux de ces vertus humaines: 
qu’on ne dise donc pas « sacerdoti valde decent » sed necessariae sunt... ad apo- 
stolatum! 

Chap. 4: Etudes. Tout d’abord les etudes secondaires preparatoires a PUni- 
versite doivent autant que possible etre completes. J’ai connu des pretres qui ne 
les avaient presque pas faites, et puis sont venus a Rome, faire un peu de latin 
et commencer la Philo et la Theologie: et bien, rien de leurs etudes a Rome 
est reste; car iis avaient construit sur le sable! 

Quant aux etudes de Philo et de Theologie, je crois qu’une reforme generale 
est necessaire a ce propos. Ces etudes doivent etre beaucoup plus pratiques et 
plus nourrissantes pour la piete du seminariste. Beaucoup de considerations spe- 
culatives, et plutot de specialisations, devraient etre enlevees. Certaines matieres 
de Sociologie, d’economie, d’administration, de psychologie, de pedagogie, devien- 
nent aujourd’hui de plus en plus necessaires et importantes, et le pretre ne sau- 
rait en etre depourvu. Qu’on ne s’attarde pas trop sur les theses de la philosophie 
scholastique avec ses phrases stereotypees, mais que cette philosophie soit vivante. 

Qu’on donne aux seminaristes les principes philosophes sains et qu’on l’aide 
a resoudre, avec ces memes principes, les courants de la philosophie contempo- 
raine; car la philosophie est vie et tout ce qui est vie s’evolue. Que le cours de 
philosophie ne se reduise donc pas a 1’acquisition de quelques notions utiles a 
la comprehension de la theologie! 

Je suis d’accord qu’on enseigne St. Thornas, mais qu’on n’oublie pas les grands 
Peres de PEglise, par exemple Augustin; qu’on n’oublie pas les divers courants 
philosophiques et theologiques; qu’on n’oublie pas que depuis St. Thomas nous 
avons fait huit siecles, pleins de penseurs, de theologiens, de saints; qu’on 
n’oublie pas que nous progressons dans la comprehension des dogmes, dans Pex- 
position de la verite, qui aujourd’hui veut etre autrement revetue, plus pastorale 
et plus cecumenique!!! 

11 faudrait revoir certains livres de morale, et les delivrer un peu de ces 
meandres interminables, crees par une casuistique d’autant plus incombrante 
qu’abondante. Le Nouveau Droit devrait nous donner un Code avec des lois plus 
claires et plus concises. « De delictis et poenis » devrait etre totalement remanie 
et en grande partie aboli. II faudrait que la theologie en general devienne de plus 
en plus biblique. Combien sont les seminaristes qui, arrives au Sacerdoce, ont lu 
au moins une fois 1’Ancien et le Nouveau Testament? Et beaucoup de protestants 
laiques connaissent la Bible par cceur, ou au moins en partie! 

A la page 14 il faut confesser qu’il y a en general une ignorance « crasse » 

pour ce qui concerne les eglises d’Orient! Le texte parle de connaitre et d’ensei- 

gner quelles sont les eglises de nos freres separes: et on ne parle pas de connaitre 
tout d’abord les membres de la maison: les Eglises Catholiques d’Orient, leurs 
liturgies, leurs histoires. Pour beaucoup de pretres et meme des Eveques latins, 
« oriental » veut dire schismatique, et donc anathema sit! Ou bien tout les Orien- 
taux sont compris sous le nom de Grecs, comme on faisait a Rome, meme encore 
a la fin du siecle dernier, et pour ne donner qu’un exemple, le Seminaire Maronite 
existait a Rome deja depuis 3 siecles! Cela dans notre monde actuel n’est plus 
du tout permis! Et en ceci reformer les etudes aussi. 

On a cree recemment une 5 6me annee de Theologie pour la Pastorale: mais 

ce sont toutes les annees de Theologie, et la Theologie elle meme qui doit etre 

pastorale! Les nouveaux pretres sortis du Seminaire, ne savent pas baptiser un 
gosse, ou faire les demarches necessaires pour la benediction du mariage, ou re- 
pondre a beaucoup de difficultes au confessional: on leur a bourre la tete de 
theories, et iis ne savent plus comment se comporter! Du reste nous avons dit, 
les seminaristes devraient se rendre pendant les vacances et les dimanches de 
Pannee dans les paroisses pour aider le pretre et assister autant que possible, 
surtout les deux dernieres annees, a 1’administration des divers sacrements, pour 
apprendre un peu et ne pas rester a jeun; le cure pourra aussi leur confler le 
catechisme, la direction des scouts, de la Legion, de PAction Catholique, naturel- 
lement toujours sous la prudente vigilance des Superieurs et du cure! 

II n’y a pas de doute qu’il faudrait creer aussi dans chaque pays un Seminaire 
pour les Vocations tardives, avec un « curriculum » special d’etudes et une disci- 
pline propre, et ou les « futurs diacres » pourraient suivre des cours aussi! En 
Orient nous avons les Seminaires pour les maries qui desirent se preparer au sa¬ 
cerdoce: certaines conditions sont requises avant de les recevoir au Seminaire. 
En Orient ou le mariage est permis aux pretres, ou mieux, ou les maries peuvent 
recevoir les ordres, les monasteres sont pleins des religieux, et 2/3 de nos pretres 
diocesains sont celibataires! 

Exc.mus P. D. PETRUS ZUCCARINO 
Episcopus Bobiensis 

Omni nixu laborandum est ut vocationes sacerdotales in horto divinae mise¬ 
ricordiae ad vitam educantur et suam quaeque componat dioecesis formam et 
modum quo melius atque fecundius sanctitatis fructus perducantur in Ecclesia 
sancta Dei. 

CONFERENTIA EPISCOPORUM ARGENTINAE 

N. 2. Se propone agregar: « Las vocaciones deben fomentarse en ninos y 
jovenes en los que sea manifieste el equilibrio de las cualidades humanas, de 
acuerdo a la psicologia infantil y juvenil actuales. Talvez esta propuesta cuadre 
mejor en el Apendice I, paragrafo II, n. 6. De este modo: « De perito medico 
audiendo qui iudicium ferat de aequilibrio facultatum humanarum iuxta principia 
hodiernae psychologiae. De usu methodi quae vocatur test ». 

N. 4. Orar por las vocaciones. Se propone agregar en la oracion el ejemplo 
de santidad de los sacerdotes. « Inter praecipua communis cooperationis subsidia ... 
in messem suam », agregar: Atque exempla sanctitatis sacerdotalis, nam exem¬ 
plum animas allicit et trahit. No parece propio de este lugar hablar de la 
importancia de la mision dei sacerdote en la comunidad y la oracion de las 
familias por el sacerdote; porque se trata aqui de los seminaristas. Y porque al 
proponer los ternas para la difusion por los medios de propaganda, se imponen en 
amplia sintesis los ternas acerca de « la necesidad, la naturaleza y la prestancia 
de la vocacion. Todo ello implica la mision sacerdotal porque de ahi derivan la 
necesidad, la naturaleza y la prestancia. 

N. 6. No parece necesario agregar: « a criterio de cada Obispo de las Confe¬ 
rendas Episcopales », porque esto se sobreentiende. 

N. 8. Se trata de los diversos tipos de Seminarios Mayores. Se propone el 
agregado para los seminaristas que esten fuera, que vuelvan a sus Diocesis en 
vacaciones, etc. Como esto es ya de caracter reglamentario, pienso que debe agre- 
garse como sugestion a la comision correspondiente. 

En la instructiones, paragrafo II, n. 8, se lee el titulo: «De vacatione sacro¬ 
rum alumnorum ». Se podrfa proponer: « Opportunum erit ut alumni extraneae 
dioecesis qui degunt in Seminariis Interdioecesanis, Regionalibus, Nationalibus aut 
Internationalibus, vacationum tempore redeant in propriam dioecesim ». 

N. 9. Se trata de la preparacion de superiores y profesores. Se propone que 
tengan tambien experiencia de la vida parroquial. Quedaria asi: « Hi omnes vir¬ 
tute et scientia, prudentia et experientia de vita parOeciali ». 

N. 11. Trata de la formacion que se debe dar a los seminaristas mayores, lo 
que se concreta asi en dicho lugar: «... ad virilem efficiendum animum eorum ... ». 
Se propone agregar que es necesario desarrollar la personalidad dei semina- 
rista ubicandolo en la vida comunitaria, en particular insistiendo en lo que res¬ 
pecta a la delicadeza autentica de la concientia y la responsabilidad. 

Se puede ello agregar al parrafo primero en esta forma: « Sicut etiam ad 
ipsorum personalitatem evolvendam, ad eos sensu communitario imbuendos et 
ad rectam et timoratam conscientiam et responsabilitatem in eis efformandam ». 

N. 15. Trata de la perfeccion que deben alcanzar los seminaristas. Se propone 
agregar que los superiores cuiden de evitar a toda costa al formar a los jovenes 
en la obedientia, el que puedan caer en la hipocresia o en la destruccion de la 
propria personalidad. Se puede agregar al fin esta idea de este modo: « Sedulo 
vigilantes ne obedientia in hypocrisim vertatur vel in propriae personalitatis 
deformationem ». 

N. 17. Se pide agregar que el Director Espiritual viva en el Seminario dedi- 
cado exclusivamente a su cargo. Cabe agregar en el texto : « In Seminario degens 
et ad omnia alia clera liber ». 

N. 18. Trata de la preparacion cientffica de los profesores. Se propone agregar 
al final que en cada Diocesis haya, en lo posible, un sacerdote que se especialice 
en las ciendas biologicas y ffsico-qmmicas para estar al tanto permanentemente de 
los nuevos adelantos, tan vertiginosos en nuestos tiempos. Podria proponerse: 
« Etiam opportunum erit ut in omni Dioecesi saltem unus sit sacerdos in scientiis 
biologicis et physico-chimicis sufficienter versatus et de novissimis inventionibus 
edoctus, cum de istis scientiis cognitio nostris diebus tam rapido cursu evolvatur ». 

N. 23. Se propone agregar: « Por lo tanto los formadores de los seminaristas 
dei Seminario Mayor deben tener verdadera experienda pastoral, asf como solida 
formacion en la doctrina social de la Iglesia ». Por mi parte opino que el agregado 
seria una redundancia. 


99 

CONFERENTIA EPISCOPORUM BRAZILIAE 

I - Praeliminaria. 1. Loco tituli «De sacrorum alumnis formandis » ita mute¬ 
tur: « De sacrorum ministris formandis ». 

2. Cum schema non attendat ad aetatis nostrae mutationes permagnas quae 
nova exigunt remedia quaerenda aptaque intextui rerum recentium, commissio 
eum non putat particulatim disceptandum. 

3. Ideo maluit principia quaedam afferre in quibus fundetur schematis alius 
elaboratio. 

II - Ad novum instituendum schema. 1. Conceptum theologicum sacerdotii 
ministerialis qui organice se refert tum ad episcopatum cum ad sacerdotium fide¬ 
lium universale, praestet schemati fundamentum. 

2. Convenientiam ad Ecclesiam hierarchicam novae structurationis vitalita¬ 
tisque urget examinari, in ordine ad munus pastorale Ecclesiae sive universalis, 
sive dioecesanae et paroecialis. Item sedulo scrutetur num subdiaconatus conve¬ 
nienter servetur in gradu ordinis maioris. Diaconatus ut gradus Ordinis stabilis 
restauretur. Presbyteratus ne conferatur nisi intermisso experimento ministerii 
diaconalis, post curriculum theologicum expletum, emisso temporaliter voto cae¬ 
libatus. 

3. Ad servitium animarum in Ecclesia tot vocationes erunt quot munera pa¬ 
storalia et liturgica: et ideo ne vocatio sonet exclusive de vocatione sacerdotali. 
Nisus pastoralis temporum nostrorum apprime exigit ne promoveatur tantum 
Opus Vocationum Sacerdotalium (cura in conscribendis et seligendis necnon edu¬ 
candis qui desiderant presbyteratum) sed proponatur etiam vita christiana tan- 
quam vocatio generica quae specificatur secundum multiplices status vitae Chri¬ 
stianorum qui se destinant sive ad perfectionem consiliorum evangelicorum quae¬ 
rendam, sive ad matrimonium, sive ad caelibatum laicalem et debent se cooptare 
ad actionem in linea apostolatus aut promotionis humanae temporalis. Sensus m is- 
sionarius familiarum, paroeciarum collegiosorumque libenter fovebit vocationes 
iuxta necessitates Ecclesiae. 

4. Sacra Congregatio Seminariorum Conferentiis sic dictis episcoporum auc¬ 
toritatem tradat deliberandi circa Seminariorum Minorum convenientiam et aptam 
ordinationem. 

5. Relate ad seminarios maiores: 

a) Imo sensu pastorali animentur omnia quae pertinent ad vitam eorum 
scilicet ratio studiorum, structura disciplinaris, vita communis, vita liturgica, mo¬ 
deratio spiritus aliaeque multiplices activitates et media formationis. 

b) Ratio studiorum iuxta exigentias curae pastoralis accommodetur. 

c ) Institutio seminaristarum intime connectatur cum intextu rerum et 
personarum in quorum medio munera apostolica exercebunt. 

d ) Vita communis et liturgica vigeat germana. 

e) Progressuum temporis nostri fructibus fruantur seminaristae, ut, v. g., 
revisio vitae quae efficacissime utitur in coetibus Actionis Catholicae, partici¬ 
patio quaedam activa in ordinatione vitae seminarii et alia huiusmodi. 

/) Tanquam finis in se nunquam ponatur virtus oboedientiae. Sensus bibli- 
cus oboedientiae ut servitium praestitum voluntati Dei quae praecepta Ecclesiae et 
episcopi exprimitur, rite conculcetur. 

g) Excessus sedule vitentur in efformatione ad castitatem. Per signa ni¬ 
mius mathematica aut quantitativa ne iudicetur ad caelibatum habilitas. 

6. Sacerdotibus iam in ministerio addictis, maximae concedantur opportuni¬ 
tates sese renovandi, iuxta progressus temporis et doctrinae. 

7. Conveniens fortasse erit Instructio Concilii Oecumenici de Seminariis dum¬ 
modo vitentur excessus centralizationis. 

8. Appendix II in ordine ad novum Codicem I. C. ne discrepet a schemate 
huius materiae ordinando secundum additiones praesentatas. 

* * * 

Ad adnotationes ab episcopis Brasiliensibus propositas in clariorem lucem 
ponendas, infrascripti haec addenda curavimus: 

Ad II, 1. Una cum titulis messianicis (Sacerdos, Propheta, Rex) ne oblivisca¬ 
tur sacerdotem esse insuper Agnus Dei {Is. 16, 1; 55, 7; Ier. 11, 19; Io. 1, 29; 
1, 36; Apoc. 5, 6; 5, 12), Hostia {Hebr. 10, 5), Bonus Pastor {Io. 10, 10) et 
Servus {Mt. 20, 28; Phil. 2,1). Quae omnia magni momenti videntur pro paeda¬ 
gogia et ascesi in seminariis, siquidem sic non tantum sacerdotis uberior partici¬ 
patio in muneribus Christi ostenditur, sed etiam specialis sensus huius partici¬ 
pationis. Hoc modo etiam omnis « triumphalismus » vitatur et magis realistica 
efficitur conformatio sacerdotum Christo, quavis clericalismi specie relicta. 

Ad II, 2, 3. a) Attendenda sunt ea omnia quae in schematibus de Ecclesia et 
de apostolatu laicorum exponuntur circa veram et genuinam notionem sacerdotii 
totius populi Dei. Omnes enim in Christo baptizati de munere sacerdotali Christi 
etiam participant, quamvis diversimode, cum non omnes ad sacerdotium hierarchi- 
cum pertineant. 

b) Insistendum est in accurata selectione candidatorum ad sacerdotalem 
dignitatem evehendorum, non tantum ante ingressum in seminariis, sed etiam 
mediante aliqua specie « noviciati » ipsius exercitii vitae sacerdotalis, post egres¬ 
sum e seminario, sed ante presbyteralem ordinationem. 

Ad II, 4, 5. a) De relatione instituenda inter formationem et educationem sa¬ 
cerdotalem, ex una parte, et Ecclesiam, mysticum Christi Corpus, ex alia, immo 
et omnes homines, ita res exponatur ut clare appareat aspectus communitarius et 
pastoralis sacerdotii atque sacerdotalis praeparationis. Aliis verbis, curandum est 
ne quaestio ponatur in mera dimensione et directione verticali inter ipsum can¬ 
didatum et Deum, quasi individualistice sacerdotium consideraretur. Omnino im¬ 
portat quod seminaria in alumnorum animis firmum et profundum amorem ad Ec¬ 
clesiam et ad omnes homines suscitent, ita ut, directione horizontali stabilita, 
sacerdos qui « vir Dei » est, se quoque sentiat ut « vir Ecclesiae » liberum eli¬ 
gendum, Spiritu Sancto inspirante. Etenim sacerdotium est per se ipsum sancti¬ 
ficans ab intrinseco, et in ipsa sacerdotali vita omnia media inveniuntur ad sa¬ 
cerdotes sanctificandos. 

b) Constitutio Apostolica Veterum Sapientia de usu linguae latinae in se¬ 
minariis reformanda est si verum « dialogum » Ecclesiae hierarchicae cum chri- 
stifidelibus aliisque instaurandum est. 

Ad II, 6. Schema de sacrorum alumnis formandis et schema de clericis in 
unum reducantur: propositum autem schema de clericis hic examini subiicere no¬ 
bis non vacat. 

[.Subscripserunt ] Helder Camara, Candidus Padin, aux. Rio de Janeiro 

100 

CONFERENTIA EPISCOPORUM COLUMBIAE 

I. Sintesis dei Esquema y caracteristica de la Constitucion. Es cierto por una 
parte lo que observa el senor Arzobispo de Cartagena cuando afferma que en el 
Esquema « no se halla nada distinto de la doctrina y la practica tradicionales de 
la Iglesia en la formacion de los ministros dei altar; se trata de sistematizar y 
vivificar con la autoridad dei Concilio, lo que ya se ha venido procurando poner 
en practica desde hace algun tiempo mas o menos largo ... ». 

Pero tambien es verdadero, y se ha encargado de manifestario el Excmo. Obispo 
de Socorro y San Gil, lo siguiente: « es sumamente satisfactorio comprobar que 
a traves de toda la Constitucion hay una marcada insistencia en que la formacion 
dei Seminario sea eminentemente pastoral, entendiendo esto en su recto sentido. 
Esto satisface plenamente: la formacion pastoral... es constitutivo fundamental 
de toda la formacion ... En la relacion a los mismos estudios, es de alabar de una 
parte una exigencia de seriedad y solidez en los estudios eclesiasticos, y de 
otra una exigencia igualmente urgente de un sentido pastoral en ellos, que sirva 
de alimento ademas a la propia vida espiritual dei Pastor ... ». 

II. a) en relacion al primer punto, o sea, sobre las vocaciones eclesiasticas en 
general. Que se trate en este punto el problema de la escasez de las vocaciones y 
de la muy reducida perseveranda de alumnos en los Seminarios (senor Obispo 
de Sonson). 

Agregar al n. 5 dei Esquema las actividades « institutionis laicorum quae 
nominantur Serra International, cuius praecipuum munus est fovere vocationes 
sacerdotales, iuvare iuvenes in seminariis ». Esta institucion seria de gran utilidad 
para la « Obra de las Vocaciones Sacerdotales » y el Concilio deberia exhortar la 

creacion de esa Institucion en todas las diocesis (senor Obispo de santa Rosa 
de Osos). 

AI n. 6 dei Esquema: se deberia exhortar a que se funden en las parroquias 
« parvulorum circuli » para agrupar los ninos que sienten nacer la vocacion sacer- 
dotal (senor Obispo de Pereira). 

AI n. 6 dei Esquema, en el cual se pide la fundacion de Seminarios o Insti¬ 
tutos de Vocaciones adultas (tardias), el mismo senor Obispo de Pereira manifiesta 
si seria dei caso que el Concilio exhortara a la fundacion de estos Seminarios en 
cada Provincia Eclesiastica, o mas bien que ponga en la Constitucion una clausula 
general aludiendo a la convenienda de su creacion « secundum Episcoporum expe¬ 
rientiam in singulis regionibus ». 

b) en relacion al 2° punto, o sea: dei jin de la formacion y dei gobierno y 
administracion de los Seminarios. N. 8, lineas 7-9 dei Esquema: se dice en el 
Esquema « ubi vero congruus deest alumnorum numerus ... erigantur ac foveantur 
Seminaria interdioecesana ». Parece, observa el senor Obispo de Pasto, que deberia 
anadirse la clausula siguiente a este principio: « pro locorum adiunctis » o « pru¬ 
denti Episcopi iudicio », para que en esa forma se tengan en cuenta los problemas 
propios de cada region; a veces, a pesar dei reducido numero de seminaristas, 
no es conveniente pasarlos a un seminario interdiocesano. 

N. 8, lineas 23-25: que se deje clara y explicita la funcion y atribuciones de 
los Ordinarios en relacion con la direccion dei Seminario sobretodo de los Semi¬ 
narios Regionales (senor Obispo de Facatativa). 

N. 10, linea 33 dei Esquema: Al referirse el Esquema al estudio de las cuali- 
dades dei seminarista, observa el senor Obispo de Pereira lo siguiente: « per¬ 
multum parentum physica, oeconomica, religiosa ac socialis cognitio interest, cum 
proles in ordine morali parentum qualitatum vitiorumque onus et patiuntur ». 
Por consiguiente, deberia anadirse esa alusion sobre las caracteristicas de los 
padres dei seminarista. 

En relacion a la administracion economica de los Seminarios, observa el senor 
arzobispo de Medellin lo siguiente: «... destacar la importante colaboracion de 
los laicos capaces en la complicada y delicada gestion economica, fmanciacion, 
administracion, inversion, etc. Siendo este aspecto de caracter meramente temporal 
entra totalmente dentro de la mision que corresponde a los laicos, con grandes 
ventajas para la Iglesia y con grande acogida por parte de ellos que comparten la 
responsabilidad y aportan sus capacidades en un campo que les es muy propio. 

Como se insinua en el esquema de la Instruccion (apendice I, II parte, n. 8) 
aunque no en el de la Constitucion, los senores Obispos de Cartagena y Valledupar 
desean algunos puntos normativos sobre vacaciones en general « de vacationibus 
sacrorum alumnorum » y su contacto con el mundo. 

Finalmente el senor Obispo de Facatativa advierte que deberia estudiarse el 
caso de los seminaristas fracasados, con el fin de que la formacion recibida en el 
Seminario sea de utilidad en el campo dei apostolado. 

c) en relacion al tercer punto, o sea de la formacion espiritual. Nada especial 
se ha observado, a no ser el peligro que podria presentarse si en los Seminarios hay 
mas de un Padre espiritual. Dice el texto dei esquema: « sive unus est in Semi¬ 
nario, sive plures adsunt, servata semper spiritualis directionis unitate ». Parece 
que ello da motivo o asidero para volver al sistema dei director plural, es decir, 

que todos los Padres dei Seminario pueden ser directores espirituales (arzobispo 
de Medellin). 

d) en relacion al Pensum o Plan de estudios. N. 23, lineas 25-30: « seria muy 
conveniente para la formacion de los seminaristas que la Santa Sede nombrara una 
comision de expertos para la edicion de textos para las diversas materias dei 
pensum de los seminarios, que no solamente expusieran las tesis dogmaticas, sino 
que descendieran a normas pastorales practicas para la vida ministerial y de futuros 
parrocos » (senor Obispo de Tunja). 

N. 24: sobre la practica pastoral de los seminaristas, observa el senor Obispo 
de Pereira: « expleto curriculo philosophico, iuvenes per annum ad aliquod apos- 
tolatum sub prudentis sacerdotis tutela destinentur, praesertim tam in seminariis 
minoribus quam aliis in institutis magisterio incumbant. Sacro diaconato recepto, 
ut parochi prudentis cooperatores per annum deputentur alumni vel in loco ab 
Ordinario electo magisterio vacent ». 

ALIQUI EXC.MI PP. DD. EPISCOPI MEXICI 

In genere : Optamus ut omnia schemata habeant brevem commentarium 
ut apparet v. g. in schemate de Clericis nota 1 pag. 10 atque in schemate de Ec¬ 
clesia pag. 20 parte I et pag. 44 eiusdem partis I. Etiam in pag. 16 partis II 
necnon in pag. 29 « Commentarius ». 

App. I, III, post n. 7. Desideratur ut sermo fiat de anno magisterii post fini¬ 
tum studium philosophiae in seminariis dioecesanis. Etiam cupimus ut agatur de 
convenientia conferendi Primam Tonsuram post expletum curriculum philosophi¬ 
cum.. De hoc postremo agat ut opus novum codex iuris canonici proferendo haec 
vel similia verba: « Nemo ... ad Primam Tonsuram promoveatur nisi finito cur¬ 
riculo philosophico ». 

App. II: n. 3: in fine: Sit penes episcopum Ordinarium loci competentia iudi- 
cium ferendi in hac admissione. 

[Adhaeserunt ] A. Sanchez, ep. Papantlensis; A. Szymanski, ep. tit. Cerasun- 
tinus; E. Lopez, arch. Jalapensis; E. Talamas, ep. Civitatis Juarezensis; M. Garcia, 
ep. Maztlanensis; A. Ayala, ep. Tehuacanensis; J. a Guad. Padilla, ep. Verae- 
crucis; E. Corripio, ep. Tampicensis; F. Cortes, ep. Chilapensis; A. Munive, ep. 
Tlaxcalensis; I. Lehonor, ep. Tuxpaniensis; J. a I. Martmez, ep. tit. Arcae in 
Armenia. 

* * * 

I. Para las Vocaciones —problema fundamental— contar con los medios: 
a) familias profundamente cristianas; b) ejemplo de sacerdotes en generosa entrega 
de servicio; c) oracion y sacrificio, para esta gracia. 

II. El « Opus Vocationum » integre tambien a los Religiosos y funcione 
segun las normas dei Prelado en cada diocesis. 

III. Base firme para la formacion humana y sacerdotal: una cuidadosa selec- 
cion de candidatos. Exljase normalidad flsica y pslquica. Recomendables los insti¬ 
tutos previos para escoger y observar: los Preseminarios. 


60 

IV. Criterio y medios practicos para aplicar el principio: « Vitam ducant 
quae cum communi omnium adolescentium vita, quantum potest, congruit »; por 
una parte: util la vida familiar —lo mas natural— y contacto dei ambiente; util 
tambien el internado con su valor ascetico y social; por otra parte: muy dificil 
evitar graves peligros en el medio mundano y la vida de internado no favorece 
mucho el equilibrio emocional y madurez psiquica. 

V. Claras y positivas muestras de vocacion den los candidatos. La educacion 
de la castidad sea viril, sin reticendas o exageraciones, positiva, como una ofrenda 
a Dios; asi el trato tambien con mujeres sera prudente y con naturalidad. 

VI. A pesar de las fallas de naturaleza, organizacion y realizacion de los Se¬ 
minarios Menores, se han de mantener por lo menos donde hasta ahora se han 
comprobado sus ventajas; no se ha de dejar lo seguro por aventuras e inciertas 
aclimataciones de otras partes. 

VII. En los Seminarios Menores deben introducirse cuantas reformas de 
estructura y organizacion convengan de provecho y progreso; se impone un orde- 
namiento mas adaptado a los tiempos y la condicion de los jovenes. La forma¬ 
cion dei Menor tenga en cuenta que muchos no llegaran al sacerdocio y deben salir 
provistos sin embargo para la vida ordinaria. 

VIII. El sistema educativo dei Seminario, con el supuesto de las virtudes 
humanas, debe asegurar la integracion plena de la personalidad dei futuro sacer¬ 
dote, utilizando, para la responsabilidad de realizar su vocacion, todos los recursos 
naturales y sobranaturales. Debe evitarse la nimia reglamentacion, el pasivismo, 
el autoritarismo, la excesiva vigilanda, la desatencion y la mediocridad dei per- 
sonal formativo. 

IX. Aunque se han de tener en cuenta en la formacion las conclusiones pro- 
badas y seguras de la Psicologia y Psiquiatria, se ha de evitar en la admision y 
dimision de alumnos el abuso de metodos de « test », desvalorizando el factor 
sobrenatural en la vocacion. No se pase por alto la educacion fisica e Higiene para 
la salud y alegria. 

X. Convendria un ano de propedeutica, a manera de noviciado, con intensa 
vida espiritual antes de la Teologia; o una prudente prueba fuera dei Seminario 
ejerciendo magisterio o servicios parroquiales, para madurar la personalidad y con 
cierta experienda estimular la decision al sacerdocio. 

XI. Utillsimo sistema ejercitar las habilidades humanas, el espiritu civico y 
social y ciertas formas de trabajo manual; poner en contacto con prudencia a los 
educandos cada vez mas con las realidades dei mundo de hoy, empleando tambien 
los medios modernos de comunicacion social. 

XII. Indispensable la seleccion de los formadores capaces y pedagogicamente 
preparados. Para seguridad de su actuacion deberian fundarse instituciones nacio- 
nales, para (que) cuanto mira al gobierno, a la educacion y a la ensenanza. En las 
diocesis haya reuniones anuales de estudio para superiores y profesores; los vete¬ 
ranos, aunque tal vez ameritados, si ya no son tan eficaces, deben removerse. 

XIII. En la formacion intelectual: la Escritura Sagrada al meollo de la Teo¬ 
logia, luego los Padres, la Escolastica en seguida y el pensamiento moderno; mas 
importanda a las ciendas sociales, a la Liturgia y Pastoral; releguense las cues- 
tiones antiguas e inutiles; mas a fondo los problemas teologicos modernos; los 
metodos de asimilar y trasmitir, en que todos los alumnos se han de ejercitar, sean 

activos. Las bibliotecas proveanse tambien de obras recientes, al dia. Legalicense 
los estudios, siguiendo, a ser posible, los programas respectivos, aunde ensenanzas 
tecnicas. Concretese lo obligatorio y efectivo de la « Veterum sapientia ». 

XIV. EI sacerdocio exige una formacion plenamente sobrenatural: fe pro¬ 
funda, caridad ardiente, solida piedad, desprendimiento y pobreza, pues ha 
de llegar a ser viva imagen de Cristo; la disciplina, si bien motivada, ha de ser 
austera; los edificios modestos, nada suntuosos. 

XV. Urge un ano, al menos, de postseminario, para ensayos de ministeria, 
bien en una parroquia tipo, bajo un parroco celoso y ejemplar, o en varias; alii 
los neosacerdotes, o minoristas aprenderan practicamente el trabajo ministerial; 
si son minoristas podran asi confirmar su decision de abrazar con toda deliberacion 
y con experienda el sacerdocio. 

XVI. Los estudios dei Seminario requieren una cierta especializacidn; las 
ciendas de cultura general han de darse en sus conclusiones generales; en cambio 
las majores energias y tiempo se han de emplear en lo que los hombres esperan dei 
sacerdote, como mensajero de salvacion; portanto Sagrada Escritura, Moral, Cate- 
quesis, Ascetica, Oratoria, Pedagogia, Liturgia cultivense al maximo. Todos capa- 
citense en una iniciacion pastoral. 

XVIII. El Seminario debe estar convenientemente dotado para su altisima 
mision; asi que ha de disfrutar de cuanto sea necesario o conveniente en cuanto 
a medios de cultura y educacion. 

XIX. Despues de algun tiempo de ministerio, por ej. cinco anos, vuelvan los 
sacerdotes al Seminario, o a otra institucion especial, para reavivar la vida espi- 
ritual, rapasar las materias pastorales, informarse de iniciativas y experiencias utiles 
de apostolado, en orden a un mayor rendimiento y capacitacion. 

XX. Las Diocesis que no puedan satisfacer las exigendas de formacion en 
cuanto a personal idoneo, edificios y recursos de mantenimiento, deben unirse 
para constituir Seminarios Regionales, con lo que se resolvaria este gravlsimo pro¬ 
blema, pues mejor es que asi se formen completos y no que, con penurias y defi¬ 
ciendas, se expongan a salir con graves y lamentables fallas dificilmente reme- 
diables. 

Observaciones de algunos sres. Obispos. 

1. Alguno desea se cambie algo el Proemio, pues, aunque teologicamente 
pudiera explicarse el triple oficio dei « sacerdote, profeta y rey », pastoralmente, 
o para la inteligencia dei pueblo me parece —dice— inexplicable y por consi- 
guiente se presta a muchas malas interpretaciones. 

2. Otro dice: mi pensamiento es que el Esquema se reduzca a una serie de 
normas redactadas casi con precision canonica, que determine las nuevas orien- 
taciones que se deban tomar en cuenta para la organizacion de los seminarios en 
los varios aspectos de la formacion seminaristica. 

Los lugares mas importantes que Uenarian esos requisitos serian: pag. 7, 
lineas 10-12; pag. 9, n. 11; pag. 10, lins. 13-25 y 33 a 36. Pag. 10, lin. 37 a pag 11, 
lin. 5; pag. 11, lins. 18-26 y 34-39; pag. 12, lins. 6-13; pag. 12, n. 20, princip. 
lins. 34 a 4 de la pag. 13; pag. 13, nums. 21-26 inclusive. 

Exc.mi pp. dd. episcopi venetiolani 

N, 2. Non placet prout iacet. Praecipua vocationes fovendi ratio, non in sacer¬ 
dotum penuria, ut in schemate, sed in ipsa natura Ecclesiae, cui opus est sacros 
habere ministros ad suam in mundo implendam missionem, ponenda est. 

N. 3, lin. 26. Post verba « Magistri », addatur « praesertim religiosi in catho¬ 
licis scholis ». De facto enim ex scholis et collegiis religiosorum perpauci alumni 
ad clerum saecularem augendum, saltem apud nos, egressi sunt. 

N. 4. Orationem tum privatam tum communitariam expresse commendare 
omnino decet. 

N. 5. Vividior et urgentior « Operis vocationum sacerdotalium » commen¬ 
datio desideraretur. 

N. 6, pag. 7, lin. 2. Post verba « a parochis », addatur « a religiosis magistris », 
ob rationem supra allatam. 

N. 7. Cum zelus et prudentia sine caritate nihil sint, haec virtus, de qua 
nullum hic habetur verbum, in sacrorum alumnorum institutione quam maxime 
inculcari oportet. 

N. 9. Aptioribus verbis episcopi auctoritas in seminario suo, ad normam 
can. 1357, hoc loco extollatur. Non semper episcopus hoc iure uti et officio satisfa¬ 
cere potest sine difficultatibus et querelis. 

N. 8, linn. 7-8. Post verba « Ubi congruus deest alumnorum numerus », addatur 
« aut magistrorum vere in sacris scientiis peritorum copia ». Ratio patet. 

N. 11, lin. 7. Convenientissimum videtur in specie determinare illos « recen- 
tiores speciosi errores », de quibus hic sermo est. Ita enim norma clara daretur et 
non pauca dubia tollerentur. 

N. 27. Verba quibus dignitas et momentum muneris sacerdotum in seminariis 
laborantium commendantur, pauperrima videntur. Optandum sane est ut laudes 
pro difficili et magni ponderis opere eis a Sacra Synodo tribuatur. 

103 

CONFERENTIA EPISCOPORUM CANADENSIUM 

General remarks. 1. We find that this schema has many things in common 
with the schema de clericis ; however the theological inspiration and the general 
spirit of the schema are much better. 

In particular there is a concern for adapting to our own times; there is a 
happy insistence on freedom in the commitment to a vocation and freedom in 
every choice that this commitment presents; we propose education toward 
freedom. The schema is much more positive than the de clericis with regards 
to the development of priestly virtues: a privileged place is given to the 
theological virtues (n. 14); chastity is presented in a positive way (n. 15, par. 2). 
Attention is paid to the renewal of pastoral work and the liturgy: the liturgical 
life is proposed as source of the spiritual life: there is a proposal for making 
use of certain secular Sciences such as psychology. 

The vocation to the priesthood is presented not under a competitive aspect 
but in an ecclesiastical light as complementary to the other particular vocations, 
as part of the common vocation to the christian life (n. 4). 

2. We find that there are certain things in the schema that should be 
changed or eliminated in order that a more oecumenical atmosphere should 
be established. Further, a clearer distinction might be made between the general 
formation to be given in the Major Seminaries and the more scientific and spe- 
cialized training of ecclesiastical faculties. However, this is indicated up to a 
point in n. 18 par. 3. 

While it is certainly indicated, there is not set forth strongly enough the 
need for forming a clergy which is in touch with the actual world and capable 
of coming into contact with the men of his time whatever their culture or creed. 
Indeed, we notice that the seminarians and young priests are more at horne with 
children than with adults, a fact which would seem to come from an inability 
to adapt to adults seriously engaged in different temporal fields (culture, Science, 
technology, labour etc.). On the whole, the schema has an individualist approach: 
it does not favour the development of a spirit of Service and the sense of an 
apostolate of one’s milieu. The pastoral work which it wishes to inculcate 
would be that of the individual both for the pastor as for his flock. The schema 
has not questioned the fact of the seminary’s existence: it is accepted as a fact. 
The Council could ask itself this important question: Can we be satisfied with 
reforming the seminaries or should they be replaced by some other institution, 
another organization better adapted to the needs of our time and of our various 
milieux? It has been stressed that the Major Seminary produced a loss of contact 
with the world: could not the life of the seminary be organized in such a way 
as to avoid this drawback, or should we turn to a different formula for the 
training of priests which would not pose this problem? Would a session in 
the world such as the one made necessary in certain countries by military Service, 
be a sufficient answer? 

3. The appendices destroy the schema itself and strike one as being more in 
the spirit of a first draught. For example, in n. 18 of the schema, lines 6 to 13 
there is a proposal for asking the episcopal assemblies to take over the orga¬ 
nization of training of priests according to the pastoral and cultural needs of the 
milieu; why should a directive from the Sacred Congregation of Seminaries and 
Universities look after the same thing? 

In n. 2 of appendix 1, par. 7, there is once more an insistence on errors 
to be avoided: this does not correspond to the spirit of the schema whose tone 
is, on the whole, positive. 

Special remarks. N. 1, Preamble: We find here an apt reference to the 
three roles of the priestly ministry for which there is preparation in the 
training of clerics. 

Line 9: Suggested correction: « ad tam necessarium et sublime officium 
a Deo electi (e populo christiano) » in order to show that recruiting of the 
leaders is carried on amongst the christian people. 

First title: We suggest « de vocationibus sacerdotalibus » in order that 
the word ecclesiastic may retain its full sense. Cf. Homo ecclesiasticus d’Origene. 

N. 2, beginning of the paragraph: We suggest that the opening of the 
paragraph « Cum vero sacerdotum numerus magis in dies populi christiani 

necessitatis impar evadat » should be omitted in order to avoid an atmosphere 
of panic hardly propitious for the fostering of vocations. Rather, in order to 
show the need for fostering vocations in a positive way, we suggest: « ad hanc 
aedificationem corporis Christi peragendam » which refers back to the end of 
the preceding paragraph. 

N. 3. There should be an insistence on the role of the family: it is in the 
christian society, consequently within the families, that God sends vocations to 
the priesthood: the family environment is the normal soil in which vocations 
will grow: priests, teachers, etc. are its aids. While enumerating the different 
agents for vocations, the first place should then be given, not to the pastor but 
to the family and to the parents. 

N. 4. The expression « communis cooperationis » is a good one: it shows 
very well that the work of fostering vocations is one belonging to the whole 
christian community. At the end of the paragraph, the vocation tO' the priesthood 
is well established in its ecclesiastical context. 

N. 5. The same remark as for n. 3: the enumeration is not organic enough; 
the preponderant role of the family and the parents should be made to stand 
out, by wording the text as follows: « inter parentes, magistros et consociatio¬ 
nes (sub impulsu parochi). Episcopo patre et duce... ». The second paragraph 
shows very well the universal point of view which should be adopted in dealing 
with vocations. 

N. 6. Here the role of family and parents is well indicated. Amongst the 
institutions where future priests are formed, we notice the colleges which fulfil 
the same end as the minor seminaries. 

The third paragraph asks that the seminarians should receive an education 
identical to that of other young men. 

N. 7. A very good paragraph. Notice the expression: « sacerdotalis et 
pastoralis pietas », which shows that the piety of the priest must not be a private 
one outside of his function within the church. 

Here one should add and emphasize the formation for serving others, for 
the commitment to the community, for a team spirit in order to understand that 
the collegiate nature of the presbytery is a fundamenal necessity for the life of 
a priest. 

N. 8. Note the recommendation for amalgamating the seminaries in order 
to obtain a better organization. 

N. 9. In the seminaries we must have chosen men who are well prepared 
and there must be a sufficient number of them. 

N. 10. There is here a list of things that are known. Notice the requirements 
for mental health. 

N. 11. Eliminate « ad naturae infirmitatem humanae et peccati originalis 
sequelas medendas »: there is nothing of particular application to seminarians 
on this point. 

Second paragraph: eliminate the reference to « speciosi errores » since this 
is not in accord with the general spirit of the Council; begin with « Rectae disci¬ 
plinae doctrina »... line 9. 

Third paragraph: Here one could stress that type of obedience which 
consists in abandoning one’s private views in order to collaborate with the group 
and to act as a team. 

N. 13. The importance of the theological life is pointed out very well. 

N. 14. They have done well to propose community participation in the life 
of the liturgy as principal source of the spiritual life. 

N. 15. On apprenticeship for evangelical poverty. To be eliminated, p. 11, 
lines 3 to 5: « reprobata crescente in dies propensione methodos sequendi quae 

hedonismum sapiunt »: this passage is negative, displays an attitude which is 
not universal but particular to specific milieux. 

Paragraph 2: a good positive presentation of chastity: « integra animi et 
corporis deditione Domino inserviunt ». A word might be added to line 13: « quo 
arctius per oboedientiam Ei (libere) coniungitur... » in order to emphasize that 
obedience is a free act. One could perhaps connect the imitation of Christ’s 
obedience with participation in His mission, show the ecclesiastical value of 
obedience as well as its ascetic value as imitation of Christ. The quotation from 
Phil. 2, 8, which is out of context, could be eliminated. 

Here one could add a paragraph to show how studies should nourish the 
interior life, especially the study of Theology as founded on its biblical sourees 
(cf. n. 22, par. 2). The great aim of the whole of Saered Science is to know 
God in order to make Him known. In n. 23 the pastoral nature which should 
belong to the studies of seminarians is pointed out: Saered Science should aim 
at giving them a « pastoralis pietas » (n. 7). 

N. 18, 2nd paragraph. The universal laws governing the programme of 
studies in seminaries can only be very general. It is up to the authorities of 
the various regions to determine the programmes adapted to the milieu, to the 
general organization of the studies of the country and of the region. Directives 
from the Congregation of Seminaries and Universities which are too precise run 
the risk of provoking avoidable conflicts with the programmes of local faculties 
and universities. 

2nd paragraph. There is a time for the general training in the major se¬ 
minaries and time for specialization. Here one might further stress the difference 
between the aims pursued by the seminaries and the ecclesiastical faculties 
(cf. General Remarks). 

N. 19. The obligation of studying Latin depends on the jurisdiction of a 
dicastery looking after the affairs of the Western Church and can have nothing to 
do with the Eastern Church. Besides Latin is not the only language to suggest 
itself because of the value of its tradition. 

N. 20. « Cum vero philosophicus cursus theologico sit propaedeuticus ». Phi- 
losophy is not simply a training ground for theology, rather it should be seen 
as a means to a general culture, so that seminarians should not be inferior to 
others (cf. par. praec., lines 25 sq). 

N. 21. The « Philosophia perennis secundum S. Thomae rationem » can 
neither be imposed nor recommended by a Council of the universal church; 
moreover. it would be in a more ecumenic spirit not to mention it in such a 
solemn document. 

N. 22. The second sentence of the first paragraph presents a concrete and 
living idea of Theology known as the mystery of salvation contained in the Word 
of God, celebrated in the liturgy and lived in the spiritual life. 

Second paragraph: lin. 9, on Thomist theology same remarks as for philosophy. 

104 

CONFERENTIA EPISCOPORUM APRUTIORUM 

Gli ecc.mi vescovi, in riferimento al n. 8, auspicano che dove esistono seminari 
interdiocesani, Regionali e Nazionali tutto il funzionamento di essi si svolga « sub 
ductu et cura Episcoporum », e che i rapporti fra la S. Sede e la vita di detti 
seminari siano tutti ordinariamente esplicati tramite i vescovi dei territorio 
interessato. 


105 

CONFERENTIA EPISCOPORUM APULIAE 

Schema plene laudatur; sed sicut in schemate « de scholis catholicis », deside¬ 
rantur fontes in notis indicandae. 

106 

CONFERENTIA EPISCOPORUM PAEDEMONTANORUM 

Pag. 8, lin. 34: Locutio « Superiores tempestive dimittant... » sic corrigatur: 
«Superiores, audito parocho alumni et confirmante Episcopo, tempestive di¬ 
mittant ... ». 

Fieri potest quod superiores, antipathia ducti contra alumnum, quemdam 
dimittant qui probabiliter vocatione ecclesiastica gaudet. 

Pag. 11, lin. 5: Verbis « hedonismum sapiunt...» sequentia utiliter addenda 
videntur, nempe: « Ac proinde seminaria necessaria et utilia, praesertim quoad 
munditiem, habeant sed omnes luxus et mollities ab eis arceantur ». 

Pag. 14, linn. 15-16: Post locutionem pag. 14, lin. 15, seu post verba « ap¬ 
plicare noscant » alia addatur ex novo, nempe: « Alumni, sive cursus philosophici 
sive cursus theologici, vehementer hortantur ut quotidie lectioni et studio Sacra¬ 
rum Scripturarum incumbant, a magistris recte ducti, ita ut, sacerdotium assecuti, 
fere omnes sacros libros saltem una vice legerint ». 


107 

CONFERENTIA EPISCOPORUM SARDINIAE 

1. Nel proemio, dove si paria della sollecitudine della Chiesa per la forma- 
zione dei chierici, conviene ricordare il decreto dei Concilio Tridentino, con cui 
furono istituiti i seminari (Spanedda, Carta). 

2. Ci sia un accenno alia vocazione missionaria per Lapostolato svolto nella 
diocesi, perche questo non sia disprezzato dai chierici (Tedde). 

3. Si dica ■ espressamente che i chierici devono essere educati alia venerazione 
dei vescovo (Tedde, Cogoni, Basoli), per cui e necessario che i vescovi non siano 
estraniati dai seminari regionali, anche diretti da religiosi, per quanto riguarda 
studio, disciplina (Fraghl, 'Carta, Basoli, Cogoni). 

4. Ci siano corsi, non scuole regolari, per la preparazione dei superiori, ret- 
tori, economi, direttori spirituali (Botto, Melas). 

5. Quando si paria della cura delle vocazioni (n. 6) si accenni alia formazione 
spirituale dei bambini nelle associazioni specializzate (Azione Cattolica, Pueri Can¬ 
tores, Piccolo Clero) (Spanedda) e si dica qualcosa dei pre-seminari (Carta, Spa- 
nedda). 

6. Si dia ai seminaristi una cultura viva, aderente alia realta di oggi, sfron- 
dandola da impalcature vecchie, non necessarie (Fraghi, Melas, Basoli, Carta). Si 
insista sullo spirito liturgico (Botto, Ciuchini). 

7. Definire nel C.I.C. cui competit iuridica repraesentatio seminarii (Spanedda). 


108 

CONFERENTIA EPISCOPORUM UMBRIAE 

Schema placet saltem nobis Italis. Videtur tamen maior inrepere cura men¬ 
tibus quam animis informandis. 

Cap. I: Par. 3. Non ad solos Ecclesiarum Pastores, ad sacerdotes, ad docentes 
et ad familias spectat curam de vocationibus gerere. Aliquid enim pertinet ad 
omnes fideles qui, ut membra Ecclesiae, in bonum ipsius pro suo cuiusque modo 
adlaborent oportet. 

Par. 6, lin. 10 seqq. Magis de prae-seminariis quam de seminariis sermo 
fieri videtur. 

Cap. II. Pagina sonat ingenti molimine gravis (italice « farraginosa »). Par. 8. 
Vix mentio fit de erigendis seminariis dioecesanis maioribus, quae tamen maximi 
momenti sunt ad vitam dioecesis quod attinet. Id quam maxime necessitatem 
innuit finium regundorum ita ut in posterum eiusmodi habeantur dioeceses quae 
suum quaeque seminarium maius et facile erigere et prospere perducere valeant. 
Etenim: 

a) In suo seminario maiore directe adlaborat episcopus ipse effingendis 
iuvenum moribus, eos noscit ita ut securius de vocatione iudicium ferre possit, 
ab iisque dignoscitur et ita ea fusio animorum efformatur quae et cleri disciplinam 
et omnium collaborationem tantopere iuvat. 

b) Facilius ad optatam metam vocationes pertingent, sublato transitu e 
dioecesano seminario (quod familiae speciem praesefert) ad maius seminarium 
regionale (ubi res et personas novas et veluti extraneas inveniunt idque saepe fit 
non sine magna turbatione animorum). 

c) Clerus populusque maiore cura prosequi solent vitam seminarii dioece- 
sani quod magis suum sentiunt quam seminarii regionalis quod alienum putant. 

d) Seminarium maius in dioecesi id apprime consequitur ut doctrinam 
cleri promoveat quippe qui et teneatur praestare docentes indeque vicissim benefi¬ 
cum influxum percipiat. Haec omnia satis dicunt momentum seminarii maioris in 
singulis dioecesibus. 

Cap. III. Etsi sermo fusior, res placet. Italice auspicato dixerimus: « fara 
testo ». 

Par. 16: de formatione quam «humanam» vocant ita dicatur: «in civili 
quoque societate magni aestimatur ». 

Cap. IV. Placet. Non videtur unum lycaeum classicum ad sacerdotium apte 
disponere. In historia ecclesiastica docenda, curentur quae ad regionem spectant. 
In pag. 17, par. II, n. 3, sermo fiat et de seminariis dioecesanis maioribus. 


109 

Exc.mi PP. DD. EPISCOPI PROVINCIARUM AQUENSIS 
AVENIONENSIS ET DIOECESIS MASSILIENSIS 

I - Generatim advertenda. In universum, huic schemati annuunt illius aposto- 
licae regionis episcopi, quibus tamen in votis foret de his quae sequuntur ratio 
habenda esse. 

1) De vocationibus ecclesiasticis. De hoc capite, iudicia permulta protulerunt 
episcopi, quoddam vividius exoptantes argumentum, quod vocationem relate ad 
salutis opus ponat; quod deinde non tantummodo ad pueros pertinere videatur 
(multi enim hoc tempore adulescentes de Domini vocatione nisi circa vicesimum 
annum conscii sunt); quodque tandem breviter manifestam faciat gravissimam 
episcopis, sacerdotibus et parentibus coetibusque christianis, de his omnibus quos 
Deus vocare possit, rationem reddendam. 

2) De formationis fine et seminariorum ordinatione . Optandum esset ut verba 
Ioannis X, usque ad extremam prolata essent partem « alias oves habeo ... », 
nam prospectus missionarius nunquam, sicut his temporibus, ad Ecclesiae vitam 
magis necessarius, ab illa « ordinatione » videtur alienus. 

3) De institutione spirituali. Spiritualis vitae ad rem pastoralem moderatio, 
necnon personalis in sacerdotalibus virtutibus formatio proficerent si magis elu¬ 
cescerent: vivendum est enim Christus Salvator in suis sacerdotibus. 

4) De studiorum ratione. Hoc caput maxime conspicuum est. Illius regionis 
episcopi cum magna voluptate notant partes episcopalibus conferendis suscipien¬ 
das ad rationem studiorum cuiusque patriae necessitatibus accommodandam et, 
praeterquam quod in 3° dictum fuit, etiam horum studiorum ad rem pastoralem 
moderationem distincte affirmatam. 

5) De formatione post seminarium perficienda. Illud breve caput, instinctibus 
refertum, omnia quoque obtinuit suffragia. 

II - Peculiariter. Pag. 5, linn. 18-20: Satisne est contendere Ecclesiam « reci¬ 
pere » et « consecrare »? Nam Ecclesia ipsa etiam, in nomine Domini, « vocat ». 

Pag. 6, lin. 1: «Vocationem percipere et sequi». Sed qui ordinandi sunt 
sacerdotes debent etiam suam vocationem cogitatione comprehendere magnique 
facere, necnon paulatim quid exigat percipere (nam Domini vocatio fit pedetentim). 

Pag. 8, lin. 16: « Ab alienis officiis liberi » melius videretur: « satis liberi ». 

Pag. 8, lin. 33: Loco tantum « physica et psychica »: « et speciatim psychica ». 

Pag. 10, linn. 11-12 et lin. 30: Verba haec habentur exigua: commorari opor¬ 
teret in communicatione mysterii Christi Redemptoris, in caritate parata ad omnia 
perficienda ut salventur homines Paterque glorificetur. 

Pag. 10, n. 14: Scriptura Sacra includenda esset in « fontibus » spiritualis 
clerici vitae, nam tantum in cap. IV ut doctrinae materia commemoratur. 

Pag. 11, linn. 6-11: Magis commorari oporteret, nam aetate nostra virtus 
castitatis tantas affert sacerdoti difficultates! 

Certe necessarium est de gravi omnique modo spirituali castitatis causa com¬ 
monere. Vocabulum autem «spirituale cum Christo connubium» ambiguum 
habetur. 

Pag. 12, linn. 20-32: Vocabula « studiorum humaniorum curriculum », « ad 
studia academica accedunt » non sunt idonea. Expostulationes de quibus lin. 27 
et seq., omnino legitimae habentur. Nonnulli autem adulescentes, studii liberalium 
doctrinarum temporis spatio non confecto et insuper inhabiles studiis apte « aca- 
demicis », facultatem habent « studiorum ecclesiasticum curriculum» adeundi, 
post praeparationis brevius tempus, dummodo sollertes sint confecerintque studia 
scientifica vel etiam « technica », in quibus satisfecerint. 

Pag. 13, n. 22: Conveniret utique praeterea theologiae, liturgiae et spiritua- 
litatis iuridicaeque traditionis orientalium ecclesiarum disciplinam primam tradere. 

Pag. 14, lin. 19: Post « expostulatam. » alius incipiendus esset versus, ut 
ecclesiae christianae non-unitae a non christianis religionibus distinctissime seiunc- 
tae sint. 

Pag. 14, n. 23: Recte mentio fit de novis disciplinis. Deploratur autem in 
hoc toto capite de historia Ecclesiae codiceque luris canonici nullam mentionem 
factam esse. 

Pag. 15, linn. 21-22: Loco «moderate quidem » visum est « tali quidem 
modo » melius convenire. 

Exc.mi PP. DD. EPISCOPI PROVINCIAE SABAUDIAE 

i 

Episcopi provinciae Sabaudiae, scii. RR. DD. de Bazelaire, arch. Camberiensis, 
RR. DD. Bontems, ep. Maurianensis et dioecesis Tarantasiensis administrator apo- 
stolicus, RR. DD. Sauvage, ep. Anneciensis, cum diebus 11 et 12 iunii 1963, ad 
communiter de schemate de Sacrorum alumnis formandis considerandum et dispu¬ 
tandum, prope Annecium convenissent, totam praedicti schematis summam, in 
universum sumptam, et singulos articulos, approbare statuerunt: attamen, ad 
quasdam correctiones, emendationes mutationesque proponendas consenserunt, 
quarum elenchus infra exponitur. 

I. Ad art. 2. Quo melius et lucidius quaestio de vocationibus instituatur, et 
quo clarius appareat quaenam media ad vocationes fovendas magis apta sint, 
necesse visum est ecclesiasticae vocationis naturam distinctius definire, prae oculis 
habitis quae tam in Codice luris Canonici quam in Encyclicis Romanorum Pon¬ 
tificum litteris hac de re inveniuntur: et ideo proponunt Episcopi Sabaudiae ut 
articulus secundus schematis sic conscribatur: « Cum vero sacerdotum numerus 
magis in dies christiani populi necessitatibus impar evadat, haec sancta Synodus 
ecclesiasticas vocationes imprimis fovere cupit; opportunum igitur censet naturam 
vocationis in mentem revocare. Etenim sacerdotalis vocatio est actus Divinae Pro¬ 
videntiae, quae aliquot viros ad Christi sacerdotium participandum eligit, eis con¬ 
gruas tribuens dotes aliaque media ad hoc officium recta intentione et libere asse- 

quendum necessaria, simulque Ecclesiae committit ut, vocationis signis agnitis, 
candidatos admittat eosque Sancti Spiritus sigillo in aeternum consecret ». 

II. Ad art. 5. Ut ostendatur quam intime coniungi debeat cura pastoralis de 
vocationibus fovendis cum studio pastorali universali (gallice «pastorale d’en- 
semble »), quod quidem esse maximi momenti neminem latet, quattuor priores huius 
articuli lineae sic scribantur: « Haec aliaque vocationum subsidia eo pleniorem 
assequentur efficaciam, quo arctior erit, Episcopo patre et duce, sacerdotum, reli¬ 
giosorum atque laicorum participatio ad apostolatum totius Ecclesiae dioecesanae. 
Virium laborumque specialis in favorem vocationum coniunctio melius apparebit 
ut campus privilegiatus actionis pastoralis generalis et ideo, in singulis dioece¬ 
sibus etc. ». 

Ad sequentes articulos (§§ III-XI) nonnulla verba addenda proponuntur, 
quae in textu lineola nigra infra perducta insignita sunt: 

III. Ad art. 6, lin. 14: « ceterisque disciplinis, praesertim scientificis, quae 
praerequiruntur ... ». 

IV. Ad art. 9, lin. 16: «ab alienis officiis liberi, nec tamen ab actione pasto¬ 
rali extranei ... ». 

Ad art. 9, lin. 18: vox « convenit » magis adapta videtur quam « oportet ». 

Ad art. 9, lin. 27 in fine, post « dent operam », addatur: hodierni apostolatus 
exigentiis rite perpensis. 

V. Ad art. 10, lin. 32: « de congrua valetudine physica et psychica, tam per¬ 
sonali quam hereditaria ». 

VI. Ad art. 11, lin. 3: « necessaria apparet, non solum ad naturae infirmita¬ 
tem humanae et peccati originali sequelas medendas, sed etiam ad bonum com¬ 
mune eficacius promovendum, et ad virilem etc. ». 

VII. Ad art. 12, lin. 34: « et mortis ac Resurrectionis Dominicae ... ». 

VIII. Ad art. 14, lin. 34: « amare discant, lectioni divinae assuescant et 
institutione ... ». 

Ad art. 14, lin. 36, post « degustanda », addatur: et de rebus spiritualibus 
ad fraternum commercium libenter instituendum manuducantur ». 

IX. Ad art. 15, lin. 13: « ei coniungitur, qui omnimode ministrare venit ea 
quae Patris sunt, et factus est... ». 

X. Ad art. 18, lin. 16: « opportuno tempore, diligenter perpensis spiritus et 
ingenii dotibus, ad studiorum ... ». 

XI. Ad art. 22, lin. 36: « et in Ecclesia semper in actu per mysterium paschale 
clara in luce ponant ». 

XII. Ad art. 23. Minus opportunum videtur ea omnia quae Commissio prae- 
conciliaris late fusiusque evolverat de formatione clericorum ad pastorale mini¬ 
sterium hisce duobus brevibus articulis esse coarctata, ita ut multa silentio trans¬ 
irent quae eadem Commissio suadere intenderat. Magis insuper rectae rerum 
dispositioni consentaneum videtur futurum fuisse, si ea quae ad pastoralem for¬ 
mationem pertinent in peculiari capitulo exposita essent, vel saltem capitulo de 
institutione spirituali annexa essent; nunc autem capiti « de studiorum ratione » 
inserta sunt, quod minus conveniens videtur. 



APPENDIX - DE SACRORUM ALUMNIS FORMANDIS 


957 


Lin. 35, addatur: « quoad paenitentiae sacramentum et animarum directionem, 
attentis iis quae de studio et scientia pastorali in Decreto “ de Clericis ” pro¬ 
ponuntur ». 

XIII. Ad art. 24, lin. 19: « sed etiam practice addiscant, tam durante studio¬ 
rum curriculo quam feriarum tempore »; lin. 24: sed methodice fiant, habita, sub 
peritorum magistrorum ductu, de apostolicis inceptis discussione. 

CONFERENTIA EPISCOPORUM GALLIAE 

1. Desideria circa textum schematis propositi. Desiderantur in textu: 

a) Intentio pastoralis, qualis a Papa Ioanne XXIII et Paulo VI expresse 
requiritur. Urget necessitas in tramite annorum formationis experimenta praevi¬ 
dere et instituere, qualia ad usum discipulorum suorum instituerunt illi qui prae¬ 
scripta Concilii Tridentini perfectius et fructuosius adhibuerunt, nempe Patres 
Societatis Iesu. 

b) Vocatio insufficienter definitur. Requiruntur determinationes circa prae¬ 
parationes vocationis, conditiones in subiecto et signa. Expositio doctrinalis ne¬ 
cessaria est ut character « ecclesiale » vocationis in meliorem lucem veniat. 

c) Formatio humana clericorum non considerat conditionem in praesenti 
iuventutis: tempus requiritur longius ad maturitatem animarum; oportet con¬ 
cedere moras ut vocatio firmetur, quod saepe saepius hodie a clericis requiritur. 

d) Formatio intellectualis non inspicit requisita hodierna, scilicet ut edu¬ 
catio mentis clericorum adaequare valeat statum communem culturae hominum 
in mundo hodierno. 

e) Formatio evangelica altius protendatur: speciatim educatio prudentiae, 
oboedientiae, castitatis et fortitudinis, quae hodie postulant, in novitate mundi, 
modos paedagogicos novos, ex profundiore recursu ad traditionem evangelicam 
inventos. 

2. Conclusiones et postulationes. Episcopi Galliae postulant ex conscientia: 

1) Ut Concilium ipsum non textum conficiat, sed quaedam tantum ditiora 
et firma principia auctoritative proponat quae instrumenta parare permittant ad 
verum progressum. 

2) Ideo concredatur applicatio principiorum Commissioni cuidam Episcopali 
universali, a Concilio electae. 

3) Ut ad mentem n. 18 schematis, confirmetur spatium amplum Conferentiis 
Episcopalibus concessum, ut conditionibus diversis in mundo ratio fiat. 

4) Alta principia, quae Commissionis post-Conciliaris opus regitura sunt, 
talia sint quae requisita antea proposita impleri valeant. 

1. Region Centre-est. En ce qui concerne la note sur les Seminaires: 

1) Le futur schema doit eviter de repet er ce qui deja a ete suffisamment expli- 
cite dans les documents anterieurs (Code de Droit Canonique - Encycliques, etc.). 

2) Le schema doit se borner aux grandes orientations et ne pas entrer dans 
tous les details, qui risquent d’etre depasses et d’ailleurs sont deja depasses. 



958 


ACTA CONC. VATICANI II - PERIODUS III 


3) La formation pastorale doit etre donnee cTune maniere plus approfondie 
que ne laisse entendre le schema actuel, et cela, par un enseignement proprement 
dit comme par la pratique. 

4) II faudrait prevoir un etalement plus considerable du temps consacre 
aux etudes et aux ordinations, afin que les clercs puissent se decider en toute 
liberte et avec les precautions requises. 

2. Region Ovest. Rreambule. La mission du pretre ne doit pas etre definie 
seulement par rapport au Christ, mais encore par rapport au monde d’au]ourd’hui, 
auquel le pretre appartient par son origine et auquel il est envoye. Pretre, homme 
de Dieu pour ce monde a sauver. 

Sur les Vocalioris. Qu’on ne commence pas par gemir sur le nombre insufHsant 
des pretres! Nous desirons que les vocations sacerdotales soient situees au milieu 
de tous les appels de Dieu dans 1’Ecriture et dans TEglise (Dieu est un Dieu 
vivant qui appelle), et qu’ains.i 1’aspect specifique de la vocation au sacerdoce 
ministeriel apparaisse mieux. 

II faut en outre montrer que 1’appel divin se manifeste progressivement dans 
la vie meme du sujet et a travers des mediations humaines. Dans la pedagogie 
de la vocation, Peducateur doit se montrer tres attentif a la formation de la per- 
sonnalite du sujet et aux etapes de son accession a la maturite humaine et spirituelle. 

A propos de l’art. 6, nous soulignons la necessite d’une education suivie et 
progressive, avec des etapes de formation encore plus diversifiees dans le temps, 
meme en ce qui concerne la periode du Grand Seminaire. 

Sur VOrientation et VOrganisation des Seminaires. Art. 7. La formation sacer¬ 
dotale est bien rattachee a son but: former des pasteurs, avec toutefois une pre- 
cision qu’il serait desirable de voir introduite: former des pasteurs pour une 
epoque donnee. 

Art. 9. Nous demandons que soit promue une politique a longue echeance 
pour la preparation des educateurs. 

Art. 11. La justification de la discipline est trop negative. Il faudrait partir 
des valeurs humaines et surnaturelles que les seminaristes portent en eux, pour 
une education progressive et active d’une veritable discipline de vie, assumee 
personnellement par chacun. Dans la perspective d’un acheminement vers un 
sacerdoce vecu et exerce collegialement, il faudrait faire decouvrir les lois elemen- 
taires de la vie communautaire et du travail apostolique concerte. 

Sur la formation spirituelle. L’art. 13 presente a juste titre une education 
sacerdotale centree sur le Christ-Pretre et la vie theologale. Mais il ne souligne 
pas assez qu’il s’agit d’une foi a transmettre par le temoignage et Lenselgnement. 

Sur la formation intellectuelle. Art. 22. On s’etonne de ne pas trouver d’al- 
lusion explicite au Droit canonique, a la musique et a l’art sacre. 

CONFERENTIA EPISCOPORUM HISPANIAE 
[C/. pag. 883-887]. 

CONFERENTIA EPISCOPORUM JUGOSLAVIAE 

I. In genere. 1. Schema deberet esse brevius; continet varias exhortationes etc., 
quae omitti possent. 2. Unus ex episcopis advertit: schema omnia momenta 
ad statum clericalem vocatorum fere idyllice exhibet quod cum Mt. 10, quasi 
« magna charta vocatorum », drammatico realismo redolente, discrepare videtur. 

II. In specie. N. 1, pag. 5, lin. 1 loco « Regis » dicatur « Pastoris ». Paulo 
enim postea dicitur Christum, triplex munus sacerdotibus demandasse; sacer¬ 
dotes vero non sunt reges, sed pastores. Vox « regis » hodie non bene sonat. 

N. 2, pag. 5, linn. 13-14 dicatur « in multis regionibus », nam adsunt regio¬ 
nes ubi vocationes abundant, v. g. Hispania. 

N. 3, pag. 5, linn. 13-16 quoad parochos forsan fortius exprimi posset cu¬ 
ram circa vocationes inter munera principaliora pertinere. 

N. 4, pag. 6, linn. 13 s. quoad orationem pro vocationibus forsan aliquid 
concrete decerni posset, v. g. ut , Missa ad vocationes petendas vel servandas 
aliquibus privilegiis donetur, et certis diebus in seminario praescribatur, v. g. 
initio anni scholastici vel occasione « Diei pro vocationibus ». In « oratione fide¬ 
lium » dicenda ante Offertorium (iuxta const. de s. Liturgia ) inseratur invocatio 
pro vocationibus. Sed haec omnia forsan potius ad Instructionem edendam per¬ 
tinent, quam ad ipsam constitutionem. 

In ultima parte eiusdem n. 4 forsan omitti posset allusio ad matrimonium, 
respectu ad Orientales apud quos dari potest vocatio sacerdotalis cum matri¬ 
monio. 

N. 6, pag. 7, lin. 5 quoad seminaria minora forsan addi posset « saltem 
pro classibus superioribus », i. e. quod in Italia vocatur ginnasio-liceo. Non omnes 
dioeceses habent media materialia et sufficientes professores pro seminario mi¬ 
nori «pleno ». In aliquibus nationibus, v. g. in Jugoslavia leges civiles pro¬ 
hibent ingressum in seminarium minus ante 15 annos completos. Hoc modo 
etiam minus expenditur, minor numerus professorum sufficit, minor est numerus 
alumnorum qui seminarium deserunt. 

N. 6, pag. 7, linn. 10-11 forsan clarius exprimi debet quod hoc sibi velit 
« vitam ducant quae cum communi omnium adolescentium vita... congruat ». 

N. 8, pag. 8, lin. 9 quoad seminaria interdioecesana, est qui putet quandoque 
sufficere ut episcopi qui ob exiguum numerum alumnorum vel defectum requi¬ 
sitorum necessariorum non possunt aperire proprium seminarium, mittant suos can¬ 
didatos in aliud seminarium, quin sit formaliter interdioecesanum. 

N. 9, pag. 8, linn. 15-16 quoad magistros seu professores, praesertim in se¬ 
minariis minoribus, non est insistendum ut omnes sint viri ecclesiastici, i. e. cle¬ 
rici. Optime hoc munere fungi possunt etiam boni laici (pro mathesi, littera¬ 
tura, etc.). Concilium ipsum insistit in opera laicorum catholicorum. Praesertim 
in regionibus quae penuria sacerdotum laborant, nonne melius est ut sacerdotes 
curae animarum sese devoveant? 

In fine eiusdem n. 9 addatur obligatio superiorum (non utique moderatoris 
spiritus) ut episcopo de rebus maioris momenti et de alumnis saepius referant. 
Item ut episcopus seminarium saepius visitet. 

N. 11, pag. 9, lin. 6 addatur: « In educatione melius est praevenire quam 
punire transgressiones ». 

Lin. 26 addatur: «Moderatores non tantum exhortationes pro omnibus 
alumnis habeant, se colloquia cum singulis instituant. Frequenter inter se col¬ 
lationes moderatores sub ductu rectoris habeant ». 

N. 15, pag. 10, lin. 37 initio ponatur: « Cum ipse status sacerdotalis maio¬ 
rem sanctitatem requirat, ideo sacrorum alumni, ad evangelicam perfectionem 
contendentes... ». 

Pag. 11, post lin. 17 addatur sacrorum alumnis talem ascesim necessariam 
esse quae illos ad verum heroismum praeparet. Nam talem exigit vita in castitate 
perfecta per totam vitam. Praeterea paratus esse debet vitam suam dare pro Ma¬ 
gistro et pro ovibus. 

N. 16, pag. 11, in fine addatur quaestiones politicas e seminario exulare 
debere. 

N. 17, pag. 11, lin. 33 addatur: « Non se limitet ad exhortationem generalem 
alumnis habendas, ad libros praebendos, sed specialem contactum pluries cum 
singulis habeat. Fiduciam sibi alumnorum comparet et limites moderatorum di¬ 
sciplinae ne transgrediantur, et vicissim ipsi fines fori interni». 

Momentosum esset etiam aliquid innuere de necessitate uniformitatis quoad 
modum agendi in rebus maioris momenti moderatorum spiritus variorum semi¬ 
nariorum unius nationis, item quoad disciplinam generalem. Ad hoc assequen¬ 
dum necessariae sunt collationes moderatorum spiritus et superiorum semina¬ 
riorum. 

N. 17, pag. 11, linn. 34-39 de tirocinio spirituali. Tale tironicium, ad 
modum alicuius no vitiatus, congruum locum haberet post expletum cursum phi¬ 
losophicum. Tamen unus ex episcopis vellet ut sensu proprio praecipiatur ut 
omnes episcopi tale tirocinium instaurent, ad modum no vitiatus religiosorum (quo 
tempore nulla materia scholastica doceatur) saltem per 9 menses, i. e. unum 
annum scholasticum, et quidem post studia theologica finita: 3 menses ante sub- 
diaconatum, item ante diaconatum et presbyteratum, incluso — si possibile — 
integro mense exercitiorum spiritualium. 

In fine n. 17, pag. 11 unus ex episcopis vult ut addatur: «Loci Ordinarius 
per se vel per delegatum seminario assidue advigilet et quotannis visitationem 
canonicam peragat ut notitiam sibi comparare possit de pietatis spiritu, de disci¬ 
plina ac studiis necnon de modo quo moderatores et magistri sua munera ab¬ 
solvant ». 

Alius addere vult: «Domus rusticationis comparandae sunt, ubi alumni 
saltem per tertiam partem vacationum bene occupati degant. Vacationes aestivae 
non parvum damnum spirituale alumnis afferre possunt. Ideo enixe parocho 
alumni commendandi sunt. Ipse ut pater eos foveat, ab occasione mali avertat ». 

N. 18, pag. 12, linn. 6 s. ponendum esset principium generale ne in ratione 
studiorum disciplinae principales ob multitudinem disciplinarum auxiliarium et 
specialium damnum patiantur. 

N. 23, pag. 15, post lin. 10 unus ex episcopis ut addatur: «De musica 
sacra instructio, organi vel harmonii pulsatio necnon technica institutio pastorali 
vitae utilis toto tempore vitae in seminario doceatur ». 

Alius proponit ut candidati in seminario aliquid de oeconomia domestica 
addiscant, cum tales notitiae perutiles esse possint. 

CONFERENTIA EPISCOPORUM LUSITANIAE 

Hoc schema in genere placet. Quamvis nimis longum videatur et sit, tamen 
talem doctrinae densitatem habet quae sine detrimento coarctari non facile possit. 

Ad singula quaedam. Pag. 5, n. 2, lin. 13: Ratio de vocationibus ecclesiasticis 
fovendis non ponatur tantum, modo negativo, scilicet quod sacerdotum numerus 
magis in dies christiani populi necessitatibus impar evadat ... Vocatio sacerdotalis 
est aliquid maxime positivum in se, signum amoris praedilectionis Dei qui ex 
hominibus assumit quos participes sacerdotii Filii Sui pro hominibus constituit... 
(cf. Hebr. 5, 1). Haec positiva ratio ad iuvenum voluntates movendas non desci- 
pienda videtur. 

Pag. 5, n. 3, lin. 26: Magistri pariter ... Anteponatur huic periodo illa: Fa¬ 
miliae quoque christianae ... (pag. 6, lin. 1 ss.). 

Pag. 5, n. 3, linn. 27 et 28: ... quovis modo curant, praesertim in scholis catho¬ 
licis discipulos, etc. 

Pag. 5, n. 4, lin. 20: ... inter peculiares vocationes eminet sacerdotalis vocatio. 
Addatur: sive religiosa sive dioecesana. 

CONFERENTIA EPISCOPORUM NEERLANDIAE 

Cum ea quae in hoc schemate dicantur sint effata generalissima ab omnibus 
manualibus iam proclamata, notaque ab omnibus, non videtur esse opus Concilii 
ut haec omnia rursus edantur. Insuper problemata de seminariis maxime differunt 
secundum condicionem provinciarum ecclesiasticarum. De problemate intricato 
vocationis sub respectu theologico et sub respectu psychologico et sociologico hoc 
schema fere nihil substantiale prae se fert. 

CONFERENTIA EPISCOPORUM AFRICAE MERIDIONALIS 

In genere. Perspicit conferentia hoc schema, in tota eius indole et in toto eius 
modo loquendi, nullatenus spiritum redolere iuventutis, spei, et hilaris fiduciae 
Ecclesiae erga iuventutem clericalem qui exspectandus esset si thema Concilii 
centrale et impulsivum, refrigerii scilicet, iuvenescentiae et renovationis sufficienter 
in eo elaborando consideratum esset. 

Materia reapse in schemate prouti nunc stat temporum necessitatibus quidem 
congruit; modus tamen quo haec materia praesentatur non sufficit ut spiritus quo 
Ecclesia hodie animatur in eam infundatur. Enixe ergo expostulat Conferentia ut 
totum hoc schema in lumine huiusmodi considerationum funditus recognoscatur, 
maxime autem quod attinet ad Sectionem III, « De institutione spirituali », et IV, 
« De studiorum ratione », ubi multa pretiosa sub expositione arida fere sepeliuntur. 

In particulari. Commendat conferentia ut integra vocatio christiana, in se et 
in variis eius determinationibus, ut est vocatio ad vitam laicalem, ad matrimonium, 
ad sacerdotium, vel ad vitam consiliorum evangelicorum, in schemate de Ecclesia 
complexive tractetur; sectione tamen De Vocationibus, ob suum speciale mo¬ 
mentum, in praesenti schemate retenta. 

QUIDAM EXC.MI PP. CONCILIARES AFRICAE CENTRO-ORIENTALIS 

Notae generales. 1. Schema diligentissime exaratum placet, et S. Synodo di¬ 
scutiendum et approbandum proponi potest. Non solum principia traditionalia 
repetit, sed omnino fundamenta ponit pro formatione alumnorum praesentibus 
necessitatibus adaptanda. 

2. Fortasse inter fines educationis sacerdotalis magis efferri posset spiritus 
responsabilitatis pro universa Ecclesia omniumque animarum salute fovendus, ita 
ut non tantum necessitates dioecesanae et regionales ob oculis sint, sed revera 
orbis catholicus. 

3. Agnovimus imprimis principium n. 8, pag. 8 allatum de seminariis et col¬ 
legiis componendis ad augendam et promovendam qualitatem studiorum eccle¬ 
siasticorum. 

\_Subsignaverunt\ A. Kozlowiecki, arch. de Lusaka; F. Mazzieri, ep. de Ndola; 
M. Daubechies, ep. de Kasama; F. Courtemanche, ep. de Fort Jameson; C. Chitsulo, 
ep. de Dedza; A. Furstenberg, ep. de Abercorn; R. Pailloux, ep. de Fort Rosebery; 
J. Jobidan, ep. de Mzuzu; J. Corboy, ep. de Monze; N. Agnozzi, ep. tit. Adra- 
mittio; R. Hillerich, praef. ap. de Solwezi. 

QUIDAM EXC.MI PP. CONCILIARES AFRICAE ORIENTALIS 

Schema disceptationi in aula proponatur. 

[Subsignaverunt'] Edgar Maranta, arch. de Dar es Salaam; Marcus Mihayo, 
arch. de Tabora; Guido Del Mestri, arch. tit. Tuscamiensis; James Holmes-Siedle, 
ep. de Kigoma; Victor Haelg, ep. tit. de Baia; Herman van Elswijk, ep. de Moro- 
goro; Eberhard Spiess, ep. tit. Cemerinianensis; Edward McGurkin, ep. de 
Shinyanga; Eugene Arthurs, ep. de Tanga; Elias Mchonde, ep. tit. Adraenus; Re¬ 
natus Butibubage, ep. tit. de Casi; Gervase Nkalanga, ep. tit. de Balbura; James 
Komba, ep. tit. Thignicensis; Vincent McCauley, ep. de Fort Portal; John Ogez, 
ep. de Mbarara. 

CONFERENTIA EPISCOPORUM IN KENYA 

I. In genere: 1) Schema tamquam basis disceptationis in Aula Conciliari pro¬ 
ponatur dummodo ad mentem Summi Pontificis (cf. Alloc. d. d. 4-XII-1963) 
opportune abbrevietur. 

2) Quae passim de veneranda Ecclesiae traditione dicuntur vel innuuntur, 
rectam non tantum locorum (v. g. in territoriis missionum) sed etiam temporum 
adaptationem explicite admittant. 

3) Quae de institutione spirituali dicuntur (cf. nn. 12-17), non satis specifi¬ 
cam cleri saecularis spiritualitatem respicere videntur. Ideo opportunae cautiones 
introducendae, eo vel magis quia haec spiritualis institutio persaepe religiosis 
commissa est. Insuper spiritualis directionis unitas (cf. pag. 11, lin. 32) ne coarctet, 
sed potius foveat libertatem internam et « virilem animum » (cf. pag. 9, lin. 5) 
qui non tantum ad apostolatum sed etiam ad propriam clerici sanctificationem 
magni facienda sunt. 

II. Ad singula : 1) Ad n. 1 (Prooemium, linn. 1-5): evitanda videtur, ex parte 
Concilii, confirmatio doctrinae de triplici munere (i. e. sacerdotalis, prophetici et 
regalis) Christi. Nam doctrina quae haec munera fundamentaliter ad duo reducit, 
i. e. ad regendum et sanctificandum populum Dei, aequo iure sustineri posse videtur. 

2) Ad n. 6: Quamvis praesertim in variis Africae ditionibus valor, immo et 
necessitas seminariorum minorum agnoscenda sint, in constitutione conciliari evi¬ 
tanda videtur norma universalis circa seminaria minora simpliciter. Experientia 
etenim teste, saltem in quibusdam orbis catholici regionibus vocationes sacerdo¬ 
tales solidiores et maturiores non semper ex seminariis minoribus proveniunt. Pro¬ 
ponitur ergo sequens textus emendatio (pag. 7, linn. 3-12); « Ut autem iuxta 
probatas consuetudines simulque hodiernas temporum locorumque exigentias 
iuvenes ad sacerdotii munus apte praeparentur, condantur et foveantur sive semi¬ 
naria minora, secundum proprias ordinata leges, sive peculiaria collegia eidem fini 
aliquomodo prospicientia , necnon specialia quaedam instituta pro iis qui matu¬ 
riore aetate ...» etc. « In seminariis vero minoribus alumni vitam ducant quae 
cum sana et christiana aliorum adulescentium vita congruat substantialiter-, simul¬ 
que ...» etc. 

Optandum est ut quaedam fusius heic dicantur de institutis vocationum pro¬ 
vectioris aetatis. 

3) Ad n. 8 (« ... quae iam salubriter statuta sunt de seminariis maioribus ... 
Sancta Synodus ... confirmat ... »): Peropportunum videtur huic textui notam in 
calce addere quaenam ex principalioribus documentis ecclesiasticis Sancta Synodus 
heic confirmare intendat. 

Post lin. 12 quaedam enucleatius dicantur de seminariis interdioecesanis (de 
facto vel de iure), regionalibus, internationalibus, ipsis notionibus clarius distinctis. 

4) Ad n. 9, lin. 17: « et potissimum gratiae donis praediti et formatione spe¬ 
ciali praeparati ... » etc. 

5) Ad n. 10, linn. 34-35: « eos vero qui idonei non sint, superiores dimit¬ 
tant, salva autem iustitia et cantate erga alumnos eorumque parentes, nullo ha¬ 
bito ... » etc. 

6) Ad n. 11, lin. 7: nominatim enumerentur saltem principales recentiores 
errores, quos Sacra Synodus heic in mente habet. 

Lin. 18: «ut alumni gradatim oboedientia supernaturali ducti...» etc. 

7) Ad n. 14: opportune abbrevietur inserendo, loco linn. 13-25, summam 
saltem eorum quae de seminaristarum institutione liturgica dicuntur in Constitu¬ 
tione de Sacra Liturgia. 

8) Ad n. 15 (pag. 11) linn. 8-11: sententia concludatur post «inserviunt», 
et alia omittantur inclusive « exercendam ». 



964 


ACTA CONC. VATICANI II - PERIODUS III 


9) Ad n. 15 (pag. 11) lin. 16: « sancte servandam illam oboedientiam ... ». 

10) Ad n. 18: omittatur sententia « Cum scientia ... curandum est », i. e. 
linn. 1-5. 

Lin. 6: « Cum in tanta ... » etc., i. e. omittatur « vero ». 

11) Ad n. 19, lin. 28: ut haec paragraphus acceptabilis sit orientalibus omit¬ 
tatur « latinae » in lin. 28. 

12) Ad n. 21 (pag. 13, linn. 14-19) de studiis philosophicis: Nimium quid 
requiri heic videtur, praesertim pro territoriis missionum; textus forsitan ut sequi¬ 
tur temperari poterit: « In cursu philosophico elementa tradantur sanae philo¬ 
sophiae christianae, rationem, doctrinam, principia praesertim S. Thomae sectando, 
accurate distinctis iis quae ..., ita ut alumni synthesim in quantum fieri possit 
completam cohaerentemque acquirant, quae ipsis solidam ad studia sacra basim 
praestet'; omissis ... etc. ». 

13) Ad n. 22, lin. 39: omittatur « prope ». 

14) Ad n. 14: a) Cursus theologicus sicut in par. 22 enumeratur, nimio 
pondere oneratur. Melius videtur ut clare in schemate statuatur saltem principia 
harum scientiarum in cursu theologico docenda esse, 

b) Pag. 14, lin. 3: concludatur sententia post « perspiciant », omittendo verba 
« et ea quae ... investigent ». 

15) Ad n. 27 (pag. 16): paragraphus 27 in toto omitti possit et eius loco 
iniungendum est quod dicitur pag. 18, lin. 28 sc.: «De institutione post semi¬ 
narium perficienda consilia varia ab Episcoporum coetibus pro diversarum regio¬ 
num adiunctis perpendenda: diaconatus per annum, convictus sacerdotales, perio¬ 
dici conventus, mensis sacerdotalis etc. », 

120 

CONFERENTIA EPISCOPORUM MADAGASCAR 

In genere schema placet etiam in eo quod plura particularia remittit ad In¬ 
structionem de sacrorum alumnis formandis auctoritate Concilii Oecumenici Va¬ 
ticani II conficiendam et ad Commissionem pro revisione Codicis luris Canonici. 
Aliqua maiora problemata tamen videntur inserenda in textu Constitutionis ut 
examini subiiciantur a sacro Concilio et ab ipso definiantur vel saltem indicet 
commissioni pro revisione codicis quo sensu definienda sunt. 

I - De vocationibus ecclesiasticis. Quae n. 2, pag. 5, linn. 12-20 dicuntur 
nimis generalia sunt. Licet completa tractatio de natura vocationis ecclesiasticae 
eiusque signis ad Instructionem, de qua supra, remittenda sit, ut praevidetur in 
Appendice, pag. 17, lin. 1, hoc loco tamen plenius quoad essentialia describenda 
esset vocatio sacerdotalis loquendo de libera invitatione divina et responsione 
hominis, de dotibus requisitis in candidato deque iis quae ipsum impediant a statu 
sacerdotali, de signis vocationis divinae, denique de electione Ordinarii. 

II - De formationis fine et seminariorum ordinatione. In n. 10, pag. 8, 
linn. 28-38 schema constitutionis affirmat obligationem superiorum dimittendi 
tempestive eos qui idonei non sunt; nihil dicit de iis quae a moderatoribus spi¬ 
ritus et confessariis in foro interno facienda sunt quoad hanc rem; ad Instructio¬ 
nem supradictam remittit tractationem et « De normis circa probandam castita- 

tem recognoscendis et unico documento colligendis » (pag. 18, linn. 15-16) et « De 
moderatore spiritus et de eius peculiari praeparatione » atque « de confessariis 
et de normis ab ipsis servandis » (pag. 18, linn. 17-18). 

Omnibus patet quanta sit necessitas arcendi a sacris Ordinibus indignos et 
ineptos ad lugenda scandala vitanda, quae in tantam perniciem animarum cedunt. 
Saepe Summi Pontifices hanc obligationem inculcaverunt: sufficiat referre quae 
D. N. Paulus Papa VI de hac re dicit in Epistula Apostolica: Summi Dei Verbum, 
die 4 mensis novembris huius anni edita, quarto recurrente anno centenario a 
decreto Concilii Tridentini de fundandis seminariis: « Nostra quoque aetate, cum 
Nobis dolendum est nonnullos Ecclesiae administros ab officiis suis defecisse 
— quae calamitas severiore adhibita diligentia in sacerdotii tironibus deligendis 
atque instituendis praecaveri forsitan potuisset — sacri Dioecesium Pastores per¬ 
opportune secum gravia verba perpendent, quibus Paulus Timotheum monebat: 
manus cito nemici imposueris, neque communicaveris peccatis alienis (1 Tim. 
5, 22). (L’Oss. Rom. 4-5 nov. 1963, pag. 2, coi. 3). 

Insufficiens videtur agere de hac obligatione tantum in Instructione: instruc¬ 
tiones enim proponunt res secundum vim quam ex lege naturae aut Ecclesiae 
habent, quin de se ulteriorem obligationem addant; si autem considerentur quae 
castitatem requisitam ad sacros ordines spectant, plura in lege naturae et in iure 
vigenti Ecclesiae adhuc incerta manent, etiam quoad res gravioris momenti, aut 
quae aliquibus certa videntur ab aliis dubia existimantur. Ex altera parte vere 
gravia damna Ecclesiae et candidatis parit factum quod in dioecesibus finitimis, 
vel etiam in eadem dioecesi, vel in eadem domo, inveniuntur superiores et con- 
fessarii, qui candidato, cui alius superior, aut director spiritualis, aut confessarius 
ordinarius dixit, sub denegatione absolutionis, illum ineptum esse ad statum sacer¬ 
dotalem, aut adhuc debere producere experimentum ad suam idoneitatem ad casti¬ 
tatem perfectam probandam antequam ad Ordines sacros accedat, dicat illum esse 
idoneum aut satis certum iam de sua idoneitate ut statim ad illos accedere possit. 
Videtur ergo necessarium ut sacrum Concilium saltem quoad aliqua graviora sta¬ 
tuat quomodo agendum sit ad talia damna praecavenda. 

Duae res videntur exigere perfectam uniformitatem agendi superiorum, direc¬ 
torum spiritualium et confessariorum omnium: 

1) modus agendi cum iis qui iam in cursu theologico sunt et peccatum grave 
externum, licet non consummatum, commiserunt cum muliere aut persona eius¬ 
dem sexus, praesertim iunioris aetatis; 

2) tempus minimum pro probatione castitatis normaliter requirendum. 

Quoad primum videtur necessarium instituere irregularitatem ex delicto: 

ratio est quod delictum commissum quando plena maturitas psychica adepta est 
et post plures annos seminarii aut saltem praeparationis ad vitam sacerdotalem, 
normaliter destruit illam certitudinem moralem quam, ex lege naturae, ipse can¬ 
didatus habere debet de sua idoneitate ad castitatem cum aliis servandam ut 
possit vitare omne scandalum vitae. 

Quoniam autem ii qui tale delictum commiserunt seducti ab alio et quasi 
inopinate, ex dotibus animi et ex virtutibus et ex tota vita anteacta spem funda¬ 
tam adhuc praebere possunt perfectae emendationis, facultas habitualis concedenda 
esset Ordinariis dispensandi ab hac irregularitate, si, omnibus perpensis, in aliquo 
casu particulari talem spem adhuc existere iudicent; imposito tamen congruo expe- 

rimento. Si vero talia delicta commissa fuerunt post ordinationem ad subdiacona- 
tum vel diaconatum res ad Sedem Apostolicam referenda esset. 

Quoad tempus probationis castitatis: non desunt qui adhuc sufficere putant 
probationem aliquot mensium pro iis qui consuetudine peccati solitarii innodati 
sunt et ad sacros Ordines accedere volunt (cf. Boschi, La chastete chez les can- 
didats au sacerdoce, Vitte, Lyon-Paris, 1959, pp. 143-144). Haec sententia omnino 
improbabilis dicenda est nostris diebus in quibus immoralitas late diffusa est in 
societate et sacerdotes frequentiores relationes habere debent cum iuvenibus utrius- 
que sexus ratione operum apostolatus laicorum; in his circumstantiis fortior om¬ 
nino debet esse probatio castitatis. Ipsa S. Congregatio de Sacramentis in Instruc¬ 
tione reservata missa ad locorum Ordinarios die 27 decembris anni 1955 in n. 12 
dicit: « ... probatam castitatem experiendo ostensam, quae nempe probationem 
requirit circiter unius anni »; item S. C. de Religiosis in Instructione pariter 
reservata missa ad Moderatores die 2 febr. .1961, in n. 30, 3, dicit: « Nemo ad 
vota perpetua et ad sacros Ordines promoveatur nisi firmam continentiam conse¬ 
cutus fuerit et de probata castitate diuturnum experimentum, saltem unius circiter 
anni, in quolibet casu dederit ». Ceterum ex lege positiva compleri potest id 
quod forte deest in aliquo casu ex lege naturali. 

Ad necessariam aptam selectionem secundum necessitates nostri temporis et 
ad necessariam uniformitatem omnium qui de idoneitate candidatorum ad sacros 
Ordines iudicare debent, videtur ergo necessarium constituere impedimentum ad 
sacros Ordines pro iis qui, consuetudine peccati solitarii innodati, experimentum 
unius circiter anni nondum cum successu praemiserint. Etiam quoad hoc impedi¬ 
mentum facultas habitualis concedenda esset Ordinariis brevius experimentum 
concedendi iis qui ex circumstantiis particularibus satis probati apparent. 

Quod si non conveniens adhuc videretur instituere irregularitatem et impe¬ 
dimentum de quibus supra, saltem in Instructione grave praeceptum omnibus dan¬ 
dum esset, ipsis candidatis non exclusis, agendi modo supra descripto. 

III - De institutione spirituali. In hac sectione plenius et fortius insistendum 
esset super necessitate unionis cum Deo pro clerico qui vult foecundum aposto- 
latum exercere; etenim sine testimonio vitae plene Deo unitae impossibile erit 
animas ad Christum adducere et illas manuducere ad intimam cum ipso unionem. 

IV - De studiorum ratione. In hac sectione desideratur ut commendetur non 
solum cognitio linguae latinae (n. 19, pag. 12, linn. 28-32) et philosophiae secun¬ 
dum S. Thomae rationem (n. 21, pag. 13, linn. 14-15), sed etiam profundior 
cognitio linguae et culturae nationis: haec enim, speciatim in regionibus ubi haec 
diversa est a cultura graeco-latina, necessaria est ad fructuosum apostolatum exer¬ 
cendum, praecipue apud gentes excultas. 

V - De formatione post seminarium perficienda. Quae habentur in n. 26 
(pag. 16, linn. 10-14) coordinanda sunt cum iis quae habentur in schemate decreti 
de Clericis n. 21, pagg. 14-15, praecipue de studio doctrinae pastoralis perfi¬ 
ciendae. 

121 

CONFERENTIA EPISCOPORUM NIGERIAE 

This schema seems to be, on the whole, well adapted to the needs of the 
Church at the present day and, with certain modifications, may be expected to 
meet with the approval of the Council. 

The following changes are suggested. Pag. 6, linn. 19-23: This should be 
reworded in snch a way as to omit the unnecessary contrast with marriage and 
the lay apostolate by saying, for example «... eminet sacerdotalis vocatio qua 
tam plena participatio in sacerdotio Christi habetur ». 

Pag. 7, lin. 3: In certain dioceses in which there are no junior seminaries nu- 
merous vocations to the priesthood are drawn from secondary schools. Hence, 
it should suffice to recommend Junior Seminaries without actually imposing 
them. 

Pag. S, par. 9: Add that, as well as having the qualities mentioned in this 
paragraph, seminary professors should be noted for their pastoral zeal and should 
engage in some form of actual pastoral work which does not interfere with the 
due performance of their other duties. This is necessary in order that students 
may be inspired by the example of their professors to love the apostolate no 
less than learning. 

Pag. 9, lin. 7: Read «...quare omnes eiusmodi errores...». The words 
in the schema are too negative and unnecessarily critical of the present day. 

Pag. 11, lin. 4: Omit « crescente in dies » for the same reasons as given 
above in the note on p. 9. 

Pag. 15, par. 24: Students from Nigerian seminaries spend some of the ho- 
liday period each year in a mission where they engage in practical apostolic work 
under the guidance of an experienced missionary. Many of them also do a year’s 
probation, after the conclusion of their philosophy course or their secondary 
studies, which is spent in some form of apostolic work or in teaching in a 
Junior Seminary. 

Appendix I. Section III, par. 3 is not ciear. 

Section III, par. 6: A certain amount of accommodation is necessary. But 
we may not forget that ideas are exchanged quickly throughout the modern 
world with the resuit that differences in outlook and background are gradually 
dwindling. For example, Western Technology and all it implies is now an 
accepted fact in mission countries. Hence we must be on our guard against 
wasting time on elaborating a system of accommodation which may well be out- 
moded before it is fully complete. 

Section III, par. 7: Legislation on the humanities’ course must make due 
allowance for the differences in the educational systems of different countries. 
Too much rigidity will resuit in inobservance of the law. Similarly, the new 
legislation must beware of the tendency to overload the seminary course with 
obligatory subsidiary subjects. While admitting that the priest needs a wide 
general culture, we believe that an overloaded course will resuit in his learning 
less, especially of the essential subjects. 

122 

CONFERENTIA EPISCOPORUM AUSTRALIAE 

1. Totum schema nimis prolixum est; minimum vero, immo nihil, novi ad¬ 
dit. Munus res pressius determinandi per actualem principiorum generalium ap¬ 
plicationem ipsis episcopis potius est relinquendum. 

2. De studiorum ratione-. Tota studiorum ratio integranda est, et huius- 
modi necessitas praesertim relate tum ad curriculum philosophicum tum ad cur¬ 
riculum theologicum coniunctim considerata locum habet; simulque tota studiorum 
ratio ad ipsam vitam sacerdotalem referri debet. Ratio ergo studiorum ita est 
amplificanda ut modo ampliori amplectetur studia in Sacra Scriptura, Theologiam 
Scripturalem, studia in re sociali, catecheticam, eloquentiam sacram, formationem 
liturgicam, et theologiam pastoralem, praesertim quod ad visitationem pastora¬ 
lem occasionesque tum in confessionibus excipiendis tum in consultationibus pa¬ 
storalibus datas attinet. Insuper, quod ad theologiam pastoralem attinet, accedat 
ad alumnos sacerdos, sive magistri Facultatis sive parochus, scientia tum theore- 
tica tum practica in re pastorali valde praeditus. 

3. De lingua latina-. Ex una parte, scientia linguae latinae plena, atque etiam 
scientia linguae graecae sat adaequata, ad apte tractandum tum de Patribus tum 
de documentis ecclesiasticis certe requiritur. Ex altera parte, haec assertio nullo 
modo linguam latinam optimum medium esse ad disciplinas principales tractandas 
vel textus lingua latina exarandos esse importat, praesertim quod ad cursum philo¬ 
sophicum attinet. Huiusmodi praxis, scilicet, disciplinas principales latine tradendi 
textusque solummodo lingua latina exaratos adhibendi, praesertim in cursu phi¬ 
losophico, sine dubio praeter necessitatem tempus dissipat quod ad studiorum 
rationem amplificandam adhiberi potest; simulque eos qui iuvenes amplius non 
sunt retardare, immo aliquando omnino excludere, potest. 

4. De institutione spirituali-. Relatio inter institutionem alumni spiritualem 
et ipsam vitam sacerdotalem nullo modo nimis commendari potest. Unus e fon¬ 
tibus sanctificationis sacerdotalis praecipuis, uti in Pontificali habetur, est « ad 
aedificandam domum, i. e. Ecclesiam Dei ». 

Ad art. 1, n. 4, pag. 6. Una dies dominica pro toto orbe catholico per annum 
determinetur, quae « Dominica vocationibus sacerdotalibus fovendis dedicata » nun¬ 
cupetur, in qua tota Ecclesia, uno conatu unaque voce, orationes, pia exercitia, 
conventus aliasque publicas manifestationes ad vocationes fovendas dirigat. 

Ibid., pag. 7. Lin. 5 ad lin. 7, scii.: « Seminaria minora... inserviunt », sic 
mutentur: « Vel seminaria minora, secundum proprias ordinata leges, vel apta 
Collegia, quae pro locorum adiunctis eidem fini inserviunt, sedulo foveantur, necnon 
specialia quaedam... » etc. Ratio est: episcopi in variis regionibus, multis expe¬ 
rimentis factis, optimi sunt iudices de hac quaestione. Sedulo igitur cavendum est 
ne constitutio conciliaris aliquid decernat quod, iudicio episcoporum in singulis 
regionibus contra bonum Ecclesiae in suis territoriis esset. Satis est igitur dicere 
« apta Collegia », episcopis relicto munere rem pressius determinandi iuxta pecu¬ 
liaria adiuncta. In hac re supremi momenti opus est confidere episcopis qui propria 
adiuncta propriumque populum optime cognoscunt. 

Ad art. III, n. 17, pag. 11. Valde optandum est ut normae magis particula- 

res de Moderatore Spirituali, cuius munus nunquam satis premi possit, statuantur. 
Haec duo, inter alia, explicite declarare oportet: 

a) Nemo ad munus Directoris spiritualis nominetur quin peculiarem cur¬ 
sum theologiae spiritualis seu asceticae, gradu adepto, compleverit. 

b) Director spiritualis officium dimittat sexagesimo quinto anno expleto. 

Ad art. III in globo: quae dicuntur in schemate nimis generalia sunt. Opor¬ 
tet ut hoc schema eminenter practicum sit. 

Ad art. IV, n. 21, pag. 13. Summe laudatur. Retineatur omnino. 

Ibid., n. 22. Summe quoque laudatur. 

Ibid., n. 23, pag. 14. Haec inserantur: « Oportet omnino ut alumni bene 
instruantur et de omnimoda necessitate et de recta methodo visitationis pastora¬ 
lis, qua contactus pastoralis cum populo praeclare servatur. Oportet insuper ut 
bene sciant varias formas apostolatus et associationes actionis catholicae quae in 
dioecesi inveniuntur ». 

Ibid., n. 24, pag. 15. Optime quidem; sed nonne operae pretium esset ex¬ 
plicite indicare opera praecipua quae alumni practice exercere deberent? Ratio 
est quod rectores et moderatores seminariorum, nonnunquam nolunt ut alumni 
huiusmodi opera suscipiant. Porro, iudicio meo, haec inter alia optime indicari 
possint: institutio catechetica, visitatio pastoralis, conventus associationum apo¬ 
stolatus in paroecia, visitatio aegrotorum in nosocomiis. 

Ad art. V, n. 25, pag. 16, lin. 5. Sedulo curent episcopi ut, consultis mode¬ 
ratoribus seminarii aliisque sacerdotibus prudentia praestantibus, neosacerdotes 
optimis parochis concredantur qui paterno consilio et omni conatu eos iam ab 
initio ad ministerium fructuose exercendum efforment. 

123 

CONFERENTIA EPISCOPORUM INDONESIAE 

1. Haec in schemate laudem merentur, quod scilicet 

a) bene attenditur ad indolem pastoralem formationis cleri futuri; 

b) quod exoptatur, ut « alumni in seminariis minoribus vitam ducant quae 
cum communi omnium adolescentium vita, quantum potest, congruat » (art. 6, 
pag. 7, linn. 10 ss.); 

c ) ut studiis theologicis incumbentes iam manuducantur in quaestionibus 
oecumenicis atque in cognoscendis aliis religionibus in proprio territorio magis 
vulgatis (cf. art. 22, pag. 14, linn. 16 ss.); 

d) ut laicorum cooperationem magni aestimare discant (art. 23, pag. 15, 
linn. 11 ss.). 

2. De cetero autem schema ita recognoscatur, ut quae vere necesse sit sta¬ 
tuere, dicantur modo constitutioni conciliari congruo, succincte scilicet et nervose, 
cavendo a verborum ambagibus. Ubi, v. g. de institutione spirituali agitur, neces¬ 
sarium non est longe lateque omnes enumerare virtutes, quibus sacerdotes ornati 
sint oportet. Item porro abbrevientur alia capita. Omittantur exhortationes, ut 
qualis habetur in art. 27, pag. 16, linn. 16 ss. 

3. Optatur, ut episcopi -— pro plena sua in christifideles sibi commissos auc¬ 
toritate, necnon iuxta sanum accommodationis principium passim in schemate in¬ 
culcatum — maiore quam hucusque habuerunt, gaudeant libertate adaptandi pe¬ 
culiaribus locorum temporumque adiunctis normas generales editas vel edendas. 

4. Ad art. 20, pag. 12, linn. 33 ss.: Quia hodie multum discutitur de effi¬ 
cacitate structurae traditionalis curriculi studiorum superiorum, in quo cursus 
philosophicus theologico propaedeuticus aestimatur, quin etiam talis structura 
obiectionibus haud levibus est obnoxia, in constitutione conciliari imponi nequit, 
ut philosophiae studium per se praecedat theologiae. Sed iudicio competentis 
auctoritatis ecclesiasticae territorii relinquatur, quomodo pro concretis adiunctis 
totum curriculum ex disciplinis cum theologicis tum philosophicis constans com¬ 
ponendum sit. Praeter solitum ordinem biennii philosophiae et quadriennii theo¬ 
logiae igitur aliae pateant viae ad finem studiorum quam securissime obtinendum. 

5. Eidem accommodationis principio consentaneum est, quod iuxta art. 21, 
pag. 13, linn. 22 ss. doceantur crisique subiciantur oportet systemata philosophica 
praesertim moderna, quae maiorem in propria natione exercent influxum. Plus 
tamen ne statuatur, quam ut doceatur sana philosophia. Neque in hoc decreto 
conciliari (quippe quod ad universam dirigatur Ecclesiam in mundo hodierno 
praesentem) imponatur determinatum quoddam systema, ne S. Thomae quidem. 
Multo minus convenit ultimum hoc systema nomine «philosophiae perennis » 
designare, id quod est contra mentem ipsius S. Thomae. 

6. Haud facile intelligitur, cur et quanam ratione in constitutione conciliari, 
quae Orientales quoque ecclesias respicit (cf. pag. 11, lin. 7), simpliciter prae¬ 
scribatur, ut sacrorum alumni acquirant « imprimis eam latinae linguae cogni¬ 
tionem... » (cf. art. 19, pag. 12, linn. 28 ss.), nisi apponatur restrictio «in semi¬ 
nariis dumtaxat ritus latini ». Neque parvi pendenda est difficultas, quam ubique 
experimus respectu studii philosophiae et theologiae, quod saepissime valde diffi¬ 
cile est exprimere ideas hodiernas sermone latino. 

7. Miramur insuper, quod in toto hoc decreto nusquam prorsus fit mentio 
constitutionis Veterum Sapientia. Videtur enim Concilium de ratione studiorum 
seminariorum agens silentio praeterire non posse, quomodo se habeat erga tale 
documentum. 

Ordinationes, quae deinde principia in Veterum Sapientia contenta ad parti¬ 
cularia usque evolvunt, nobis non placent. Nam simpliciter praesupponunt cul¬ 
turam occidentalem eamque valde limitatam, neque quovis modo respiciunt mun¬ 
dum orientalem cum propriis ipsius culturis linguisque. 

Ad nostras nominatim regiones quod attinet haec inter alia proferre iuvat 
argumenta: 

a) Mundus vel cultura graeco-romana classica seminaristis Indonesianis 
omnino aliena est. Tamen Ordinationes illae paululum tantum temporis conce¬ 
dunt lecturae aliorum auctorum praeter auctores classicos ibi enumeratos. 

b) Methodus, quae istis Ordinationibus praescribitur, parum temporis re¬ 
linquit seminaristis Indonesianis, ut rite addiscant tempora verborum et construc- 
ctiones syntacticas, quas lingua Indonesiana reapse ignorat. 

Unicus modus ergo, quo bene consuli videtur studio ipsius linguae latinae, 
simul ac sufficiens ratio habetur propriae regionum culturae, in eo est, quod 

Conferendae episcopales pro sua quaque regione radonem studii linguae latinae 
componant. 

Iamvero, methodo quam hucusque in praxim deduximus, seminaristae satis- 
factorie addiscunt sermonem latinum, adeo ut manualia, documenta, articulosque 
in eo conscriptos bene intelligant. 

8. Ad studia ecclesiastica secundum hodiernae vitae exigentias rite obeunda 
omnino necessarium nobis videtur, ut alumni praeter propriam linguam vernacu¬ 
lam ex praecipuis sic dictis linguis modernis (e. g. germanica, gallica, anglica) 
unam saltem bene noscant. 

